Matius 1 


1:1 Ko ii dolé u malaiupungi Yesus Kristus, toronangi Daud, toronangi 
Abraham. Maneta bou i Abraham sarang nudatingi Daud aréngu 
malaiupungi Yesus mukukalintuhu kéré tanai 11: 1:2-6a 1 Abraham, 1 Ishak, 
1 Yakub, 1 Yehuda, dingangu manga ana u singkatauné, 1 Peres dingangi 
Zerah (Mamangi radua aréngé 1 Tamar), 1 Herson, 1 Ram, 1 Aminadab, 1 
Nahason, 1 Salmon, 1 Boas (mamané i Rahab), 1 Obed (mamané 1 Rut), 1 
Isai, dingangi Ratu Daud. 1:6b-11 Maneta bou 1 Daud mahi sarang 
nudatingu témpong kawanuangu Israel nwémbang sarang Babel, séng 
mabawohé apang aréng ko kéré mukukalmtuhu tanaé 11: I Salomo 
(mamané lena u kawingi Uria), i Rehabeam, 1 Abia, 1 Asa, 1 Yosafat, 1 
Yoram, i Uzia, 1 Yotam, i Ahas, 1 Hezkia, 1 Manase, 1 Amon, i Yosia, 1 
Yekonia dingangu manga ana u simbav'e. 1:12-16 Bou témpong 
kawanuangu Israel niwémbang sarang Babel, sarang nudatingu 
kawawantélé'i Yesus, mang séng tebé mabawohé lai apang aréng ko kéré 
mukukalintuhu tanaé 11; 1 Yekonia 1 Sealtiel, 1 Zerubabel, 1 Abiuhu, 1 
Elyakim, i Azur, 1 Zadok, 1 Akhim, 1 Eliud, 1 Eleazar, i Matam, i Yakub, 1 
Yusuf kawingi Maria. Bou i Maria éé, nawantélé 1 Yesus ko nisego si 
Kristus. 1:17 Nau naneta bou i Abraham sarang nudatingi Daud kebi-kebi 
kauli'é mapulo epa su hawéngé. Bou 1 Daud sarang nudatingu témpong 
kawanuangu Israel niwémbang sarang Babel, mang lai mapulo epa su 
hawéngé kauli'é. Bou témpong kawanuangu Israel niwémbang sarang 
Babel, sarang nudatingu kawawantélé'i Kristus pia lai mapulo epa su 
hawéngé kauli'é. 1:18 Kéré ii bekéngu kawawantélé'i Yesus Kristus. I 
Maria mama-Né, mututunangang dingangi Yusuf. Katéwé su témpongi 
radua bedang ta nukawing, nikasingkaténg 1 Maria séng pia kaluwaéng. I 
Yusuf begangu i Maria mububawa kaluwaéngé éé ko ualing kawasangu 
Roké u Mawu Ruata. 1:19 I Yusuf tunangangé singkatau matuhu su 
atorangu agama. Uté i sié pia kanaungé mudéa mamesu u tunangangé 
pakaudupé, madidi mupakaméangi Maria su tengong taumata. 1:20 Su 
témpongi Yusuf mututimbangu halé éé, i sié nubaliawa. Su waliawané i sié 


nakasilo pia singkatau malaikaté'u Mawu nubéra si sié, "Yusuf ahusé'i 
Daud, kumbahangi kau mataku mukawing si Maria, batu'u ana su 
kaluwaéngé éé, nariadi bou kawasangu Roké u Mawu Ruata. 1:21 I Maria 
sarung mamantélé'u singkatau ana éé. I kau harusé pusego u aréngu ana éé 
1 Yesus, batu'u i Sié sarung mangambang umaté-é bou rosangi siré." 1:22 
Kebi tamai éé séng nariadi, tadéau nasehu apang ko nipuhéngatangu 
Mawu bou mohongu nabi-Né, 1:23 "Singkatau mahuala sarung pia 
kapapia dang sarung mamantélé'u singkatau ana éé. Ana ésé sarung isego 
si Imanuel." (Imanuel bou wérang Ibrani mangaléné, "Mawu ringangi 
kité".) 1:24 Suapangi Yusuf napuko, 1 sié turusé nukoa apang ko kéré 
niwérangu malaikaté'u Mawu si sié. I sié nukawing dingangi Maria. 1:25 
Katéwé karengu u 1 Maria bedang ta namantélé'u ana éé 1 Yusuf bedang ta 
nutatamba ringangé. Sareta u ana éé nawantélé 1 Yusuf nusego u aréngé 1 
Yesus. 


Matius 2 


2:1 I Yesus nawantélé su soang Betlehem su tanang Yudéa su témpong 
pamaréntahangi Ratu Herodes. Su témpo éé pia pirang katau 
mapapandéng bituing bou simbekang Daki dimenta su Yerusalem. 2:2 I 
siré kakibaloné su apang tampa, "Mensang su apa ana buhué nawantélé ko 
nitantu makoa datungu tau Yahudi? I kami nakasilo wituing-é simebang su 
pungu raki, dang 1 kami dimenta ii mapulu musuba si Sié." 2:3 Suapangi 
Ratu Herodes nakaringihé halé éé, 1 sié limendi dalailai, kéré'é lai kalawo 
u taumata su Yerusalem. 2:4 Nau i sié nuparénta pukui apang manga 
mawu imam, dingangu manga météré'u agama pukomolé. Buhué 1 sié 
nukibalo si siré. Su apa uadé Datu ko nikedongu Mawu Ruata sarung 
iwantélé?" 2:5 Nisimbahé'i siré, "Su Betlehem, su tana Yudea. Batu'u 
singkatau nabi séng namohé kéré 1, 2:6 'I kau Betlehem, su tana Yehuda, 
tenga-tengadé i kau mang baliné ko kakadiokangé su taloarangu soa ko 
kapiangé su Yehuda. Batu'u bou i kau, sarung dumenta singkatau pangaha 
ko sarung mangaha u umaté-Ku Israel.'" 2:7 Suapang nakaréa lahé'é, 
mapeni-penisé 1 Herodes nukui mapapandéng bituing bou simbekang daki. 


Bou éé i sié nukibalo si siré mensang kangéré bituing éé naneta malahé 
nikasilongi siré. 2:8 Bou éé i sié nuparénta si siré patamai sarang 
Betlehem dingang timanata, "Dako'é tamai déaké Ana éé pakapia-pia. 
Dang kamagéngi kemu musombangi Sié, puhabaré mahi si sia, tadéau ia 
tamai lai manemba si Sié." 2:9-10 Bou éé dimaléngké 1 siré. Bituing ko 
nikasilongi siré horo su pungu raki sau nikasilongi siré. Nanamba liagé'i 
siré suapang sau nakasilo wituing éé. Bituing éé nangihoro si siré, bou éé 
nedung nuketa su wowongu tampa u Ana éé. 2:11 I siré simu su ralungu 
walé dang nakasilo Ana éé dingangi Maria mama-Né. I siré nusuba 
nanemba Ana éé, bou éé namuka pinikungi siré, nanarakangu sasembangi 
siré si Sié bulaéng, kamania dingangu mur. 2:12 Mawu Ruata nangonggo 
u ingaté si siré su waliawa tadéau i siré kumbahang musulé sarangki 
Herodes. Uté 1 siré napulé nudéa daléng baliné. 2:13 Suapang 
mapapandéng bituing éé séng nubua, malaikaté'u Mawu nutimpasilongu 
awa'e si Yusuf su waliawa. Malaikaté éé nubéra, "I Herodes pia kanaungé 
mudéa mamaté Ana éé. Ualingu éé, pupeti'é bawako Ana éé dingangi 
mama-Né punggéako tamai sarang Mesir. Katana'é pai séé sarang la sau 
muhabaré si kau." 2:14 I Yusuf nupeti, dang sihebi éé lai i sié nubawa Ana 
éé dingangi mama-Né nakoa sarang Mesir. 2:15 1 siré natana pai séé 
sarangi Herodes naté. Dingangu éé naganapé apang ko niwérangu Mawu 
bou mohongu nabi-Né, kéré 1, "Ia mukui Ana-Ku bou Mesir." 2:16 Su 
témpongi Herodes nakasingka 1 sié ko niakaléngu mapapandéng bituing 
bou simbekang daki, 1 sié nupedu ralai-lai. Bou éé i sié nuparénta pamaté 
apang ana ésé su Betlehem dingang su tampa su reduhé ko umuré bou rua 
taung tanaé. éé nuhino kéré nihabaré'u mapapandéng bituing bou halé u 
orasé'u wituing éé nikasilo. 2:17 Ko kéré'é nariadié apang ko lena u 
niwérangi Nabi Yeremia, 2:18 "Su Rama nikaringihé pia tingihé kukia u 
susa dingangu kasuang I Rahel kukia u manga ana'é, i sié madidi 
saliwuhang batu'u 1 siré séng tadié'é." 2:19 Suapangi Herodes naté, su 
témpongi Yusuf bedang su Mesir singkatau malaikaté'u Mawu 
nutimpasilong awa'é si Yusuf su waliawa. 2:20 Malaikaté éé nubéra, 
"Apang taumata ko mapulu mamaté Ana éé séng kebi naté. Ualingu éé 
peti'é, ala'é Ana éé dingangi mama-Né pusulé'é tamai sarang Israel. 2:21 I 


Yusuf nubangung, bou éé nubawa Ana éé dingangi mama-Né napulé 
sarang Israel. 2:22 Katéwé bou éé 1 Yusuf nakarmgihé i Arkhelaus, ana 1 
Herodes namelasé si amangé naratu su Yudea. Nau i Yusuf gumagha 
tamai. Suapangi sié nakahombang tatualagé malahé bou Mawu su 
waliawa, uté natamar'é 1 sié sarang Galilea. 2:23 Pai séé 1 sié natana su soa 
aréngé Nazaret. Dingangu éé nariadi apang ko niwérangu manga nabi bou 
halé u Ana éé; "I Sié sarung isego Tau Nazaret." 


Matius 3 


3:1 Su témpo éé dimenta 1 Yohanes Mundaréno su tana linggi su Yudea 
dang naneta nunasé. 3:2 Bawérané, "Pumputobaté'é bou rosangi kemu, 
batu'uùu Mawu Ruata séng maligha mamarénta kéré Ratu!" 3:3 I Yohanes ii 
taumata ko iluhabaré'i nabi Yesaya dingangu wawérané 1i, "Pia taumata 
mumenggo su tana linggi, 'Sadiako daléngu Mawu; pakaléwako 
daraléngang-é.'" 3:4 I Yohanes dingangu laku'é duku u onta. Tatingguhu'é 
pising binatang kangé kumbai dingangu gula madu. 3:5 Mauli taumata bou 
Yerusalem, bou kaselahé'u Yudea dingang bou apang tampa su rulungu 
salu'u Yordan dimenta si Yohanes. 3:6 I siré numpangakungu rosangi siré, 
bou éé 1 Yohanes nundéno si siré su Salu u Yordan. 3:7 Mauli lai tau Farisi 
dingangu tau Saduki dimenta makiréno si Yohanes. Katéwé su témpongi 
sié nakasilo si siré kasongoné i sié nubéra si siré, "I kemu tamata ralai! I 
sai nanguli ko kemu makaleso bou hukumangu Mawu Ruata ko sarung 
dumenta? 3:8 Todéko dingangu kakanoa'u humonéu tenga-tengadé i kemu 
séng nutobaté bou rosangi kemu. 3:9 Kumbahang manika u i kemu 
makaleso bou hukumang ualingu manguli u i Abraham ko i upungi kemu. 
Putahendung, Mawu Ruata mang lai makakoa toronangi Abraham bou 
manga watu tamai! 3:10 Baliung séng madariahi ipanuwang kalu sarang 
hamu'é. Apang kalu ko ta mubuangu bua mapia, sarung tuwangéng 
dingang ipandu su putung. 3:11 la mundéno si kemu dingangu aké tadéau 
mupakalahé'i kemu séng nutobaté bou rosangi kemu; arawé ko sarung 
dumenta samuringu ia, sarung mundéno si kemu dingangu Roké u Mawu 
Ruata dingangu putung. I sié nangilémbo labo bou ia. Sarang mamébé 


sapatu-Né ia ta hmoné. 3:12 Su lima-Né pia nihung matatatengalé ipangeta 
gandung-é, sarang pakawuresi. Gandung sarung komolang-é su ralungu 
lumbung, arewé buléka'é sarung tutungang-é su putung ko ta mumaté." 
3:13 Su témpo éé i Yesus natamai bou Galilea nakoa sarang Salu u 
Yordan. Pai séé 1 Sié dimenta sarangki Yohanes, mudorong makiréno. 
3:14 Katéwé 1 Yohanes sala tutalangu rorong-é éé. I Yohanes nubéra, 
"Hinoné ko ia dénongi Tuang. li makoabé 1 Tuang dumenta si sia." 3:15 
Arawé 1 Yesus simimbahé, "Balaé piané su orasé ii. Batu'u dingangu 
kéré'é 1 kité mukukoa kebi apang ko kukapulungu Mawu Ruata." Nau 1 
Yohanes nundéno si Sié. 3:16 Bou niréno 1 Yesus ligha nawi bou ralungu 
aké u salu. Singkilendiu langi nawuka bou éé i Yesus nakasilo Roké u 
Mawu Ruata natentung kéré paluma dimoro si Sié. 3:17 Bou éé 
nikaringihé tingihé'u Mawu Ruata kabérané, "Ii Ahusé-Ku ko Daku 
ikukendagé. I Sié nutatahino su naung-Ku." 


Matius 4 


4:1 Samuringu éé 1 Yesus niaha u Roké u Mawu Ruata sarang tana linggi 
tadéau pakisalukaté su Sétang. 4:2 Epau pulo su elloné, epau pulo su 
hebiné i Yesus ta kimang. Bou éé i Sié nakapendang nahutung. 4:3 Sétang 
dimenta dingang nubéra, "Uadé 1 Kau ko Ahusé'u Mawu Ruata? Ho, 
Paréntaiko manga watu tamai ii pakakoa boroté." 4:4 I Yesus simimbahé, 
"Su ralungu Buké Susi pia mabawohé: Taumata ta makapubiahé samatang 
bou boroté, kaiso manga lai bou apang bawéra ko ipuluhéngétangu Mawu 
Ruata." 4:5 Bou éé Setang nubawa si Yesus sarang Yerusalem soa susi, 
dingang nundui 1 Sié su wuwungangu Waléngu Mawu. 4:6 Bou éé Sétang 
nubéra si Sié, "Uadé 1 Kau ko Ahusé'u Mawu Ruata? Kamagéngu kéré'é 
tumpa'é tanaé; batu'u su Buké Susi pia mabawohé kéré 1, 'Mawu Ruata 
sarung mundoi u manga malaikaté-é panintanudé si Kau, 1 siré sarung 
maningka u limangi siré si Kau tadéau laédé'u ta masuhung su watu.'" 4:7 
I Yesus simimbahé, "Katéwé su Buké Susi mang mabawohé lai, 
'Kumbahang i kau manaluka Mawu Ruatanu!'" 4:8 Samuringu éé Setang 
sau nubawa si Yesus sarang buludé marangé dingang nupasilo si Sié 


kalawou kararatuang su dunia dingangu kakakala'é. 4:9 Bou éé Setang 
nubéra si Yesus, "Kebi-kebi tamai ii daku ionggo si Kau, kamagéngi Kau 
musuba manemba si sia." 4:10 I Yesus simimbahé, "Dako'é pamého, éh 1 
kau Sasaluka! Su ralungu Buké Susi mabawohé; Panemba'é su Mawu 
Ruatanu, dingang putahamawu si Sié sisané!" 4:11 Panginsuéngé Setang 
nanentangi Yesus, bou éé manga malaikaté dimenta nutalung si Sié. 4:12 
Su témpongi Yesus nakaringihé 1 Yohanes nitahungku 1 Sié nunggéa 
sarang Galilea. 4:13 I Sié nanentangu Nazaret bou éé natana su 
Kapernaum su wiwihé'u Ranong Galilea su wanuangi Zebulon daduangi 
Naftali. 4:14 Nau ualingi Yesus séng nukoa halé éé, uté naganapé'é apang 
ko niwérangi Nabi Yesaya: 4:15 "Tanangi Zebulon dingang tanangi 
Naftali, su raléng sarang dano, simbekang Salu u Yordan Galilea banuangu 
taumata waliné tau Yahudi! 4:16 Umaté ko mububiahé su ralungu 
kararendung séng nakasilo katatualagé simenang! Si siré ko mumatana su 
tampa u kingkaungu papaté séng nisenangéngu tualagé!" 4:17 Bou témpo 
éé 1 Yesus naneta nubérangu, "Pumputobaté'é bou rosanu, batuu Mawu 
Ruata séng maligha mamarénta kéré Ratu!" 4:18 Su témpongi Yesus 
kadaléngé su apéngu Ranong Galilea, 1 Sié nakasilo si radua mananoma i 
Simon (ko susego lai si Petrus) dingang tuariné i Andreas. I radua 
kapanoma'é su rano éé. 4:19 I Yesus nubéra si radua, "Mahié tuhu si Sia. 
Ia sarung manintiro si kemu manaung taumata." 4:20 I radua dindengang 
nanentangu soma i radua apaidu nutuhu si Yesus. 4:21 I Yesus dimaléng 
turusé, bou éé nakasilo lai si siré waliné-1 radua tamahuari 1 Yakobus 
daduangi Yohanes ko manga ana 1 Zebedeus. I siré telu tahaghaghurang 
kapanamingé soma su ralungu sakaéng. I Yesus nukui lai si radua. 4:22 
Dang i radua turusé nanentangu sakaéng dingangi amangi radua bou éé 
timuhu si Yesus. 4:23 Su Galilea, 1 Yesus mululehigé kaselahé'u tampa 
dingang kapanintironé su apang balé pukakaliomanéngang. I Sié 
muluhabaré'u Habaré'u Raluasé uadé Mawu Ruata sarung mamarénta. I 
Sié lai mupakauléngu taumata masasaki dingangu apang ko pia kurangu 
wadangi siré. 4:24 Habaré'u hale i Yesus éé séng nakéké su kaselahé'u 
wanuang Siria, hakiu napéné u taumata dimenta si Sié. I siré nubawa apang 
taumata masaki mututatahangu tedu. Apang taumata ko nikasukang u roké 


dalai, ko pia saki u wawi, dingangu wadangé nipaténé, kebi-kebi 
nipakauléngi Yesus. 4:25 Mauli taumata ko timuhu si Yesus su témpo éé. 
Pia ko simongo bou Galilea, pia ko bu Soa Mapulo, bou Yerusalem, bou 
Yudea dang pia lai bou soa su simbekangu Y ordan. 


Matius 5 


5:1 Su témpongi Yesus nakasilo taumata mauli, 1 Sié ringang simaka 
sarang buludé. Suapangi Sié nakailang, apang ko katuhué si Sié dimani si 
Sié, 5:2 buhué i Sié naneta nanintiro si siré: 5:3 "Karaluasé su taumata ko 
mupupendang su watangéngé séng ta makakanoa mubiahé su likudé'u 
ketang muharapé su Mawu sisané; 1 siré éé séng narékéng umaté'u Mawu 
Ruata! 5:4 Karaluasé su taumata ko su ralungu susa naung; Mawu Ruata 
sarung muhiboré si siré! 5:5 Karaluasé su taumata masana naungé Mawu 
Ruata sarung mungganapé'u kedo-Né si siré!! 5:6 Karaluasé su taumata ko 
pia karaki su naungé mapulu mukoa ko ikukapulungu Mawu Ruata; Mawu 
Ruata sarung mupakapiangu iha i siré! 5:7 Karaluasé su taumata ko 
kukendagé'u taumata waliné; Mawu Ruata mang lai mukasiangi siré! 5:8 
Karaluasé su taumata ko naungé buresi; 1 siré sarung makakirala Mawu 
Ruata. 5:9 Karaluasé su taumata ko mukukoa pudaramé su taloarangu 
taumata; Mawu Ruata sarung mangakungi siré kéré manga ana'é! 5:10 
Karaluasé su taumata ko mututatahangu papahang ualingu mukukoa ko 
kukapulungu Mawu Ruata; I siré séng madarékéng umaté'u Mawu Ruata! 
5:11 Karaluasé si kemu kamagéng tahuméang, pahangéng dang lai 
hinakanéng ualingu Ia. 5:12 Manga nabi ko nutumbiahé bedang su horo 1 
kemu séng lai nipahangéng kéré'é. Pakaluasé'é dingang pahuliagé, batu'u 
kéré'é kalabo'é bawalisé su sorga ko séng nisadiangu Mawu Ruata si 
kemu." 5:13 "I kemu ko asingu dunia. Kamagéngu asing mutingkalélé apa 
wedang bé wotongé sau ipakapehadé? Séng takoaé gunané, katéwé iremé 
dingang lita-litakéngu taumata. 5:14 I kemu ko tualagé'u dunia. Soa ko 
timbo-timbo su wuludé mang ta kawuni. 5:15 Takoaé taumata mundiko u 
solo, buhué takaténgé. I sié harusé manimbongu solo éé su tampa'é 
kahengang, tadéau makatualagé taumata su ralungu walé. 5:16 Kéré'é lai 


tualagé'u mang hinoné sumenang su tengongu taumata, tadéau 1 siré 
makasilo apang kakanoa u ko mapia, samuriné mudalongi Amangu su 
sorga." 5:17 "Kumbahang manika u la dumenta tadéau mupakailangu 
toraté i Musa dingangu tintiringu manga nabi. Ia dumenta balinébé tadéau 
mupakailangu éé, kaiso tadéau mupakalahé u mangaléné kahengang. 5:18 
Putahendungké! Su karengu u langi dingangu dunia bedang éné hurupé 
sarang simbau arau titigé ko kakadiokangé su ralungu atorang éé, ta 
sarung ipakailang, kamagéngu kebi-kebi éé mang bedang tanariadi! 5:19 
Ualingu éé i sai-sai ko lumawang simbau bou kalawou atorang éé, maning 
ko kakadiokangé dang manintiro taumata waliné pukoa lai kéré'é, sarung 
makoa ko kakadiokangé su taloarangu umaté'u Mawu Ruata. Su 
simbékané, 1 sai-sai ko muparaléngu atorang éé dingangu manintiro 
taumata waliné pukukoa lai kéré'é, sarung malabo su taloarangu umaté'u 
Mawu Ruata. 5:20 Uté tahendungété: I kemu mang ta makoa umaté'u 
Mawu Ruata kamagéng ta makapaliu si siré manga matéré'u agama dang 
manga tau Farisi su halé u mukoa kapulungu Mawu Ruata!" 5:21 "I kemu 
masingka humonéu su 1 upungi kité pia tintiro kéré 11: Kumbahang 
mamaté; i sai-sai mamaté harusé ihukung. 5:22 Arawé su orasé ii la 
muhabaré si kemu, 1 sai mupedu taumata waliné sarung ihukung dang 1 sai 
ko muparohang taumata waliné, sarung ihukung su tengong Pangadilangu 
Agama. Dang i sai mubéra su taumata waliné, 'Uagé', hinoné ipandu su 
putungu naraka. 5:23 Batu'u éé, kamagéng singkatau su taloarangi kemu 
kapangonggo'é sasembané su Mawu Ruata, bou éé nakatahendung pia ko 
masaki naung si sié, 5:24 panentangko horo sasembané su tengong 
médang sasemba, buhué tamaiko pudaméngu tau éé. Bou éé i sié buhué 
wotongé musulé pangonggo u sasembané su Mawu Ruata. 5:25 Andéné 
pia taumata mubeha i kemu su pangadilang, pudamé'é ringangi sié palibé 
wedang pia témponé su horo u mudatingu pangadilang. Kamagéngu tala, 
tau éé sarung manarakangi kemu su hakim, ko sarung manarakangi kemu 
su polisi. Bou éé polisi mutako i kemu su tutupang. 5:26 Dang 
tahendungété: I kemu nalahé séng ta makaleso bou tutupang éé su horo u 
kauli u utangu masué mawaéhé." 5:27 "I kemu masingka humonéu pia 
tintiro kéré 11: Kumbahang mawuang. 5:28 Arawé su orasé ii Ia muhabaré 


si kemu 1 sai mutehung singkatau wawiné su kapulung gesi, taumata éé 
séng nawuang su wawiné éé su ralungu naungé. 5:29 Kamagéng matanu 
kuanéng makakoa dosa si kau, lo1é dang demé'é mata éé! Mapiangi kau 
kailangéngu simbau bou wagéangu wadangu sulungu kaselahé'u wadangu 
ipandu su naraka. 5:30 Kamagéng limanu kuanéng makakoa dosa si kau, 
poto'é dingang demé'é lima éé! Mapiangi kau kailangéngu limanu simbeka 
sulungu kaselahé'u wadangu mataho su naraka." 5:31 "Pia lai tintiro kéré 
11: apang taumata ko manindo kawingé, harusé mangonggu u suraté'u 
talaké si sié. 5:32 Arawé su orasé ii Ia muhabaré si kemu: 1 sai manindo 
kinawingé, sumbalié tau wawiné éé ta napulung ésé baliné, sarung 
makakoa kinawingé éé nawuang, kamagéngu kinawingé sau mukawing. 
Dang 1 sai ko mukawing dingangu wawiné ko nisindong éé, 1 sié lai 
nawuang." 5:33 "I kemu masingka humonéu su iupungi kité pia tintiro 
kéré ii: kumbahang lumawang diandi. Apang ko séng nipudiandinu su téwa 
su tengongu Mawu Ruata, mang harusé koaténgu. 5:34 Arawé su orasé 1i 
la muhabaré si kemu: mambéng kumbahang-bahang mutéwa, manebo 
langi, batu'u langi éé ko katanakéngu Mawu Ruata, 5:35 arau manebo 
tana, batu'u tana ko tatotokangu laédé-é; arau manebo Yerusalem, batu'u 
éé ko soang Datu labo. 5:36 Kumbahang lai mutéwa manebo tembo'u, 
batu'u i kau sisanu ta makakoa mupakawira arau mupakaitungu uta'u, 
maning ketang simbua. 5:37 Mangkaté pubéra 'Oré' arau 'Tala' -- 
nangilémbongu éé asalé bou Setang." 5:38 "I kemu masingka mang lai pia 
tintiro ii: mata gantiné mata, isi gantiné isi. 5:39 Arawé su orasé ii la 
muhabaré si kemu kumbahang mamalisé saki u naung su taumata ko 
nukoa dalai si kemu. Su simbekané kamagéng taumata maméru pipiu 
kuanéng balaé lai paméru pipīi'u kuihi. 5:40 Dang kamagéng taumata 
mubeha i kemu sarang tengongu hakim, dingang mangala laku'u, geli'é lai 
jubanu si sié. 5:41 Kamagéng singkatau mangangawasa manihasangi kemu 
pamikulé bawawangé singkilo rauné, entudéko lai sarang duang kilo 
karauné. 5:42 Kamagéng taumata mudorong manga apa si kau, onggolé'é i 
sié. Dang kumbahang lai mulahagé su taumata ko pia pendungé 
mangedang manga apa si kau." 5:43 "I kemu masingka humonéu pia lai 
tintiro kéré 11: Kendagékongu sinsulungu dingang pubinsi u apang sedu'u. 


5:44 Arawé su orasé ii la muhabaré si kemu kendagékongu sedu'u, 
dingang pukaliomanéngu taumata ko mutingkai si kemu. 5:45 Tadéau 1 
kemu makoa ana 1 Amangu su sorga. Batuu Mawu Ruata mupasebangu 
matangéllo-Né su taumata mapia dingangu taumata ralai. I Sié 
muparaséhé'u tahiti su taumata mukukoa ko mutatahino dingangu taumata 
mukukoa ko ta mutatahino. 5:46 Batu'u kamagéngi kemu ketang 
kumendagé'u taumata ko kumendagé'i kemu, apa gunané Mawu Ruata 
pamalisé kakanoa u éé? Balinébé manga mananuntu pajaké mang lai 
mukukoa kéré'é? 5:47 Dang kamagéngi kemu, ketang mangadaté su 
manga gawéngi kemu, apawé kalebéhangé si kemu? Manga taumata ko 
begangu Mawu Ruata mang lai mukukoa kéré'é! 5:48 I Amangu su sorga 


ANA M 


kakendagé-é natmalung su apang taumata. I kemu lai harusé kéré'é. 
Matius 6 


6:1 "Putahendungko, kumbahangi kemu muparaléngu halé'u agama su 
tengong gati lawo tadéau ikasilongu taumata. Kamagéngi kemu mukoa 
keré'é 1 kemu sarung ta makatarima u wawalisé bou 1 Amangu su sorga. 
6:2 Arawé kamagéngi kemu munggeli u laonggo u su tau kasiang 
kumbahang ipubaweké kéré ko kukoaténgu taumata daléndohang. I siré 
makehagé mukoa tamai haghi éé su waléng pukakaliomanéngang arau su 
raléng labo, tadéau pakiralo su taumata. Tahendungété 1 siré séng 
nakatarima u wawalisé'é. 6:3 Arawé i kemu, kamagéngi kemu munggeli u 
laonggo u, onggo'é pakaremasé tadéau takoaé ko makasingka. 6:4 Balaéé 
ko nikoa u éé maning ta kasingkaténgi sai-sai su likudé'i Amangu su sorga. 
1 Sié makasilo kakanoa u ko ta kasilo éé dang sarung mamalisé si kau." 
6:5 "Kamagéngi kemu mukaliomanéng, kumbahang muteno lulungu 
taumata makitika. Kehagé'i siré mukaliomanéng dudarisi su walé 
pukakaliomanengang dang su manga puléngangu raléng, tadéau 
tehungangu taumata. 6:6 Arawé kamagéngi kemu mukaliomanéng, su'é su 
kamaré, heping tukadé, buhué pukaliomanéng si Amangu ko ta ikasilo éé. 
Uté i Amangu ko makasilo kakanoa u ko ta kasilo sarung mamalisé si kau. 
6:7 Kamagéngi kemu mukaliomanéng, kumbahang muparaliku musulungu 


taumata wegangu Mawu. I siré manika dorongi siré sarung daringihang 
ualing kakaliomanéngi siré manandu. 6:8 Kumbahang muteno si siré. I 
Amangu masingka apang ko nunaungangu, su horo i kemu mudorong. 6:9 
Nau pukaliomanéngko kéré i1, 'I Amangi kami su sorga; I Kau Mawu 
mang simbau Karimako i Kau, sembang dingang adaténg 6:10 I Kau 
Datungi kami, Karimako i Kau mamarénta su dunia dingang kapulu-Nu 
tutuhukang kéré su sorga. 6:11 Onggoko si kami apang ko hinong 
kanéngangi kami su si hello 1. 6:12 Ampungéko 1 kami bou pusasalangi 
kami, kéré 1 kami séng nangonggo u ampungé su taumata ko numpusala si 
kami 6:13 Kumbahang mamalangi kami su sasaluka, kaiso liuko i kami 
bou kawasang ko Dalai, I Kau Datu makawasa, mawantugé sarang 
karengué. Amin.' 6:14 Kamagéngi kemu munggeli u ampungé su taumata 
ko musala si kemu, i Amangu su sorga mang lai sarung munggeli u 
ampungé su salangi kemu. 6:15 Arawé kamagéngi kemu ta munggeli u 
ampungé su salagé'u taumata waliné, uté 1 Amangu su sorga mang lai ta 
sarung munggeli u ampungé su salangi kemu." 6:16 "Kamagéngi kemu 
mupuasa kumbahang mutingkasedung gatinu kéré lulungu taumata 
makitika. I Siré mamalu ghatingi siré tadéau kasingkaténgu taumata si siré 
kapupuasané. Tahendungété, 1 siré séng nakatarima u wawalisé. 6:17 
Arawé kamagéngi kemu mupuasa, pundemuséko dingang sahéko uta'u, 
6:18 tadéau takoaéko masingka 1 kemu kapupuasané, su likudé'i Amangu 
ko ta ikukasilo éé. I Sié makasilo kakanoa u ko ta kasilo éé sarung 
mamalisé si kau." 6:19 "Kumbahang manemungu areta'u su dunia su 
tampa ko pia uané dingangu taibési ko makarusa dang ko matako su 
mananako. 6:20 Su simbekané pangomoléko darotongu su sorga, su tampa 
su apang uané dingangu taibési ta mundusa, dingangu mananako ta 
sumongo mutako. 6:21 Batu'u su apa pia areta u séé lai naungu!" 6:22 
"Mata éé ko solongu wadang. Kamagéng matanu matilang, kaselahé'u 
wadangu sumenang. 6:23 Arawé kamagéng matanu malebuhé, uté 
kaselahé'u wadangu mutingkarendung. Nau kamagéng solongu wadangu 
éé mutingkarendung uté kéré apa kaelié dunia éé!" 6:24 "Takoaé 
singkatau makapuhalé su gunangu mawu rarua. Batu'u mang pia simbau 
ko nangilémbo ikendagé bou ko baliné. Arau i sié nangilémbo katuhv'é su 


mawuné simbau bou ko baliné. Kéré'é lai si kemu. I kemu mang ta 
makapuhalé su gunangu Mawu Ruata dingangu areta. 6:25 Ualingu éé 
pakatahendungéko, kumbahang gumaghangu halé u pubawiahé'u, ko apa 
sarung kanéngang dingangu inungang, arau apa ko sarung lohokangi kemu. 
Begangu wiahé bedang nangilémbo bou kang, dang badang nangilémbo 
bou pakéang? 6:26 Tehungété manu su kinoang. I siré ta nusuang, ta 
mumanipo lai ta muluhuwo hasilé'u sasuangé su walé. Maning kéré'é i 
Amangu su sorga mang mupalihara si siré! Begangu 1 kemu bedang 
nangilémbo kaaregané bou manga manu u kinoang? 6:27 I sai bou 
taloarangi kemu ualingu taku'é botongé makatamba umuré'é maning ketang 
kadio-dio? 6:28 Unué i kemu gumaghangu halé u pakéangu? Pukakelako 
manga bunga bakung tarai tutuwo su ngudaé. Manga bungang éé ta 
mulahalé dingang ta mumanala; 6:29 kaiso Ratu Salomo ko kéré'é 
kakala'é, ta mundaloho u pakéang kéré kasadada u bungang éé! 6:30 
Dempugé su ngudaé tumuwo sihello ii naé mello masuéng tutungé. Kaiso 
kéré'é kapiané Mawu Ruata mutalung manga rempungé éé. Nangilémbowé 
i kemu! Kaiso i kemu mang ta mangimang! 6:31 Kumbahang gumagha 
bou éé mubérangu, 'ko apa sarung kanéngang', arau 'inungang' arau 'apa ko 
sarung lohokang'? 6:32 Kebi-kebi tamai éé sintinia mang susahusungu 
apang taumata ko begangu Mawu. Sumbalié i Amangu su sorga masingka 
1 kemu mugugausé kebi éé. 6:33 Nau, putawakaliko horo, tadéau Mawu 
Ruata mamarénta su pubawiahé'u dang pukoako apang kapulu-Né. Uté 
kebi-kebi mang lai sarung ionggo u Mawu si kemu. 6:34 Ualingu éé, 
kumbahang gumaghangu ello riello. Baugu diello éé pia susané sisané. 
Susangu sihello ii séng kapapiané, tawahaluasé'u bedang sau tambang." 


Matius 7 


7:1 "Kumbahang muhukungu taumata waliné, tadéau i kemu lai ta 
ihukungu Mawu. 7:2 Batu'u kéré apa i kemu muhukungu taumata waliné, 
kéré'é lai Mawu sarung muhukungi kemu. Dang ukurang ko pakétangi 
kemu su taumata waliné, sarung pakétangu Mawu lai si kemu. 7:3 Apa 
mangaléné 1 kemu mutehung puling su matang ana u simbav'u, arawé 


balaké su matanu sisanu ta makasilo? 7:4 Kéré apa 1 kemu mubéra su ana 
u simbau i kemu, 'Mahiko ia mangol puling bou matanu', sumbalié su 
matanu sisanu pia balaké? 7:5 Eh, raléndohang! Pasebangko horo balaké 
bou matanu sisanu, buhué 1 kau makasilo malahé, bou éé 1 kau buhué 
wotongé mangoi puling bou matang ko baliné. 7:6 Kumbahang 
mangonggo u barang susi su kapuna, tadéau i sié ta musulé bou éé 
manembo si kau. Lai kumbahang mangonggo u mutiara su wawi, tadéau 
kumbahang lita-litangé." 7:7 "Pudorongko, 1 kemu mang sarung 
manarima. Pudéa'é, 1 kemu mang makaréa. Panéngkohé tukadé, tukadé 
mang sarung iwuka. 7:8 Batu'u i sai ko mudorong sarung onggolang; i sai 
ko mudéa sarung makaréa; dang taumata ko manéngkohé, tukadé sarung 
iwuka. 7:9 Su taloarangi kemu apa pia taumata magurang mangonggo u 
watu su ana'é, kamagéngi sié mudorong boroté? 7:10 Arau mangonggo u 
ulahé, kamagéngi sié mudorong kina? 7:11 Maning lai 1 kemu ralai, 1 kemu 
lai masingka mangonggo u ko mapia su manga ana'u. Nangilémbowé i 
Amangu so sorga! I Sié sarung mangonggo'u ko kapiangé su taumata ko 
mudorong si Sié. 7:12 Koako su taumata waliné, kéré ko ilueningi kemu i 
siré mukoa si kemu. éé ralohong toraté 1 Musa dingang tintirong manga 
nabi." 7:13 "Su'é bou tukadé mahépo, batu'u tukadé maloahé dingang 
daléng maloang, kawunakéngé sarang naraka, dang mauli taumata lumiu 
wou éé. 7:14 Arawé tukadé'é mahépo daléngé, liungé masusa mubawa 
taumata sarang pubawiahé. Dang ketang mahali taumata makaréa éé." 
7:15 "Pakalaingaté su manga nabi palsu. I siré rumenta si kemu 
mutingkakoa kéré domba, sumbalié i siré éé musulungu serigala wahani. 
7:16 I siré kakiralangi kemu bou kakanoa 1 siré. Ngudaé malahoro ta 
muhasilé'u buang anggoré, dingang nggalémué mawulanta ta muhasilé'u 
buang ara. 7:17 Bou kalu tatuwoné mapia kaebakéng buané mapia, arawé 
bou kalu tatuwoné ralai buané lai ralai. 7:18 Kalu tatuwoné mapia ta 
mubuangu bua ralai dang kalu tatuwoné ralai ta mubuangu bua mapia. 
7:19 Apang kalu ko ta mubuangu bua mapia, mapiang tuwang dingang 
tutung. 7:20 Kéré'é lai dingangu manga nabi palsu. I kemu hedo 
makakirala si siré bou kakanoa 1 siré." 7:21 "Baliné kebi taumata ko 
mukui si Sia, 'Mawu, Mawu' sarung makoa umaté u Mawu Ruata, kaiso 


ketangu taumata ko mukukoa kapulungi Amang-Ku su sorga. 7:22 Su 
Ellong Kiamaté sarung mauli taumata mubéra si Sia, Mawu, Mawu, 
balinébé mang dingangu Aréng-U i kami séng nanepasé'u tatanatangu 
Mawu Ruata? Dang lai dingangu Aréngu Mawu i kami séng manguséré 
apang roké dalai dingangu mauli tanda hérang séng nikoa i kami.' 7:23 
Arawé la sarung sumimbahé, 'Ia begangi kemu! Pamého wou 11, 1 kemu ko 
mukukoa dala!!!" 7:24 "Taumata ko mudaringihé bawéra-Ku 11, dingang 
tuhukangé, musulungu taumata pandé ko mupararisi u waléné su wowong 
batu. 7:25 Su témpong daséhangé, dingang pulebangé lai anging maiha 
tumanggalé su waléné, balé éé ta maleka batu'u nipararisi su wowong batu. 
7:26 Dang taumata ko mudaringihé bawéra-Ku 1i, kaiso ta tuhukangé, 1 sié 
musulungu tau wodo ko mupararisi u waléné su wowong enné. 7:27 Su 
témpong daséhangé, dingang pulebangé lai anging maiha tumangga su 
waléné, balé éé maleka. Dang nangilémbo labo dusané!" 7:28 Samuringi 
Yesus nasuéng tintironé, apang taumata séé kebi nahérang nakaringihé 
tintiro-Né. 7:29 Batu'u 1 Sié manintiro dingangu kawasa, mutatentangu 
manga météré'u agamang 1 siré. 


Matius 8 


8:1 I Yesus dimesung bou wuludé, dang napéné u taumata timuhu si Sié. 
8:2 Su témpo éé dimenta singkatau pia saki'é kusta. namulangéng su 
tengongi Yesus, dingang nubéra, "Pak, kamagéngi Tuang mapulu, 1 Tuang 
pupakauléngkongu ia." 8:3 I Yesus nanengalé tau éé dingangu nubéra. "Ia 
mapulu. Kaulé'é!" Singkatémpo éé saki'é dingang nailang. 8:4 Bou éé i 
Yesus nubéra si sié, "Tahendungé! Kumbahang mubeké si sai-sai. Kaiso 
dakoko tamai sarang koa u imam, dang pudorong si sié pukaterangangu i 
kau séng tengadé napia. Bou éé pangonggoko sasembanu ko kéré 
niparéntangi Musa makoa kéré tatiala su taumata i kau mang séng tengadé 
napia!" 8:5 Su témpongi Yesus simu su Kapernaum, pia singkatau 
perwirang tentarangu Roma simongo nusombangi Sié, dingang mudorong 
tulung si Sié. 8:6 "Tuang," angkungu perwira éé, "paparéntangku masaki 
su walé. I sié loka-loka masinsara badangé nipaténé." 8:7 I Yesus nubéra, 


"Hedo Ia tamai mupakauléngi sié." 8:8 "Tawahaluasé Tuang," nisimbahé 
u perwira éé, "Ia ta hinoné manarima 1 Tuang su waléku. I Tuang piané 
puparénta. Paparéntangku éé séng naulé. 8:9 Batu'u ia mang harusé 
tumuhu paréntangu atasang. Dang su alungku lai pia manga perjurité ko 
harusé tumuhu paréntaku. Kamagéng ia muparénta singkatau perjurité, 
'Daléng!' 1 sié mahi rumaléng. la mubéra si siré waliné, 'Mahi sii! 1 sié 
humaung; dang kamagéng ia muparénta paparéntangku, 'Koako ni!" éé 
mang koaténgé." 8:10 Su apangi Yesus nakaringihé apang ko niwérangu 
perwira éé, 1 Sié nahérang. Bou éé i Sié nubéra su taumata ko katuhué si 
Sié. "Baliné gampang taumata ii. Su taloarangu tau Israel bedang ta sinsulé 
Ia nakahombang pangangimang ko kéré'é kalabo'é! 8:11 Mang tengadé! 
Mauli taumata sarung dumenta bou simbekang daki dingang bou wahé 
tadéau mudaluasé dingangi Abraham, Ishak, dingangi Yakub su Dunia 
Wuhungu Mawu Ruata. 8:12 Sumbalié kalawou taumata ko hinoné makoa 
umate'u Mawu Ruata 1 siré sarung iremé su likudé sarang dalungu 
kararendung. Pai séé sarung mahungkia mutatahangu sinsara." 8:13 Bou 
éé i Yesus nubéra su perwira éé, "Kapulé'é apang ko niakingu éé sarung 
mariadi." Dang singkatémpo éé lai paparéntangé éé napia. 8:14 I Yesus 
nakoa sarang baléngi Petrus. Séé 1 Sié nakasilo si émpongi Petrus bawiné 
dudaloka kalahabé. 8:15 I Yesus nanengalé limané, lahabé'é dingang 
nailang. I sié nubangung dingang nuhurupé si Yesus. 8:16 Séng 
kukabawelloné, taumata numpusongo sarangki Yesus nubawa taumata 
mauli ko nisukangu roké dalai. Dingangu wawéra singkamohong, 1 Yesus 
nanguséré roké dalai éé dingang nupakauléngu taumata masaki. 8:17 
Kebi-kebi éé nikoa i Yesus, dang dingungu éé naganapé apang ko 
niwérangi Nabi Yesaya, "I Sié séng nananggong sinsarangi kité dingangu 
nupakapiangu saki i kité." 8:18 Kéré'é kauli'é taumata nudahemung si 
Yesus. Su témpongi Yesus nakasilo si siré, 1 Sié nundoi u manga murité-é 
paliu rano. 8:19 Bou éé pia singkatau météré'u agama dimenta si Sié 
dingang nubéra, "Tuang, ia mapulu tumuhu si Tuang maning sarang apa!" 
8:20 I Yesus simimbahé, "Serigala pia liangé, dang burung pia saléhé, 
arawé Ahusé'u Taumata takoaé tampa putikilang." 8:21 Bou éé lai 
singkatau tumatahu-é waliné nubéra, "Tuang, pakawalako ia maghelé 


mapulé horo mulebingi papaku." 8:22 I Yesus simimbahé, "Tuhv'é si Sia, 
balaé tau naté pulebing sisané taumata ko séng naté." 8:23 I Yesus simaké 
su sakaéng dang manga murité-é numputuhu si Sié. 8:24 Singkianungu su 
rano nitiukangu anging maiha hakiu sakaéngi siré pupapukulé'u lua. So 
orasé éé 1 Yesus mututiki. 8:25 Nau manga murité-é tamai himaung 
namuko si Sié. Angkungi siré, "Tuang! Tulung! 1 kité séng masilaka!" 8:26 
1 Yesus nubéra, "Apa makataku si kemu? I kemu mang kadio mangimang 
si Sia!" Bou éé i Yesus dimarisi nuhéang anging dingangu lua su rano éé. 
Bou éé dano mangkaté nulénéhé. 8:27 Manga murité-é kebi nahérang. I 
siré nubéra, "Taumata kéré apa ii, sarang anging dingangu lua tumuhu 
parénta-Né!" 8:28 I Yesus nahumpa su simbekangu rano su tanang 
Gedara. Pai séé pia taumata rarua ko nisukangu roké dalai dimenta 
sarangki Sié. Į radua kebi bahani, hakiu takoaé manga singkatau wahani 
sumahé séé. 8:29 I radua simebang bou lohangu kubulé dang kaenggoné, 
"Ahusé u Ruata, kapuranéng-U i kami? Apa i Kau séng mapulu mamahang 
si kami maning bedang baliné témponé?" 8:30 Ta marau bou éé, pia bawi 
mauli mududéa kangi siré. 8:31 Roké dalai éé nudorong si Yesus, 
"Kamagéngi Kau muparénta si kami pasebang, paréentaité 1 kami tembo 
su manga wawi tamai éé." 8:32 "Dako'é!" angkungi Yesus. Roké dalai éé 
simebang bou tau rarua éé, bou éé simu su manga wawi. Dang manga 
wawi éé nasué timalang timumpa su towaé sarang dalungu rano, bou éé 
nalemisé. 8:33 Apang mundariaga bawi éé nasué timalang sarang soa, bou 
éé nubekéngu apang ko nariadi dingangu lai halé i radua ko nisukangu 
roké dalai. 8:34 Taumata su kaselahé'u soa éé kebi-kebi tamai mudéa si 
Yesus. Su apang nakasilo si Yesus, 1 siré nudorong singapang botongé 
tadéau 1 Sié panentangu tampa i siré. 


Matius 9 


9:1 I Yesus nusulé sarang banua-Né, nusakaéng namoto dano. 9:2 Séé pia 
taumata nubawa sarang koa i Sié singkatau péso dudaloka su tepihé. Su 

apangi Yesus nakasilo pangangimangi siré kéré'é kalabo'é, 1 Sié nubéra tau 
péso éé, "Pakatatapé, ana-Ku! Apang dosanu séng kebi nnampungang." 9:3 


Pirang katau météré'u agama séé mububéra su naungi siré, "Taumata ii 
muluhinakang Mawu Ruata!" 9:4 I Yesus masingka u pikirangi siré, ko éé 
1 Sié nubéra, "Apa sabapé'é 1 kemu pia sipirang kéré'é karalaré. 9:5 Sudé 
mapiang muhabaré'u 'Dosanu séng niampungang', arau mubérangu, 'Peti'é 
dang daléngké'? 9:6 Arawé ii Ja mapulu mupasilo si kemu humonéu su 
dunia ii Ahusé'u Taumata pia kawasa-Né mupangampungu rosa." Bou éé i 
Yesus nubéra su tau péso éé, "Peti'é, Héngké'é bawila'u dingang kapulé'é!" 
9:7 Tau péso éé turusé nupeti dingang napulé sarang baléné. 9:8 Su 
témpong taumata nakasilo halé éé, 1 siré kebi nataku dang nudalongu 
Mawu Ruata, batu'u Mawu Ruata séng nunggeli'u kawasa kéré'é kalabo'é 
su taumata. 9:9 Bou éé 1 Yesus nanentangu tampa éé. Su témpong 
kadaléngé, 1 Sié nakasilo si Matius, mananuntu pajaké mumaiang su 
kantoré'é. I Yesus nubéra si sié, "Mahié putuhu si Sia!" Uté 1 Matius 
turusé nubua nutuhu si Yesus. 9:10 Su témpongi Yesus kapusimokolé su 
waléngi Matius 9:11 Pia tau Farisi nakasilo halé éé. I siré nukibalo su 
manga murité-é, "Apa sabapé'é gurungi kemu kimang dingangi siré 
mananuntu pajaké dang dingangu apang taumata ralai?" 9:12 I Yesus 
nakaringihé kakiwalongi siré bou éé 1 Sié simimbahé, "Taumata 
matoghasé ta mudéa dokter, ketangu taumata masaki. 9:13 
Puperhatikangko apa mangaléng nasé u Buké Susi ii: Ta mapulungu 
pukakakendagé baliné binatang isusemba'. Batu'u la dimenta baliné mudéa 
taumata ko mupendangu watangéngé séng mapia kaiso taumata ko 
tutehungang karalaikangé." 9:14 Bou éé manga murité'i Yohanes 
Mundaréno dimenta sarangki Yesus. I siré nukibalo, "Apa sabapé'é i kami 
dingangi siré tau Farisi mupuasa arawé murité'i Tuang tala?" 9:15 I Yesus 
simimbahé, "Kéré apa su singka i kemu? Botongé taumata noté u 
pukawingang mutingkasusa naung kamagéngu pardégong bedang éné 
dingangi siré? Tantu tala! Katéwé mang pia témponé pardégong éé 
alakéng bou 1 siré. Su témpo éé buhué 1 siré mupuasa. 9:16 Takoa taumata 
manempélé laku héné dingangu héka buhu. Batu'u heka tatempélé éé mang 
kumoho dang makaghedé laku éé, hakiu ghedé'é kasaunéng malabo. 9:17 
Kéré'é lai takoaé taumata mutaho u anggoré buhu su tampa dalai. Batu'u 
tampa éé mang mahetang dang maweka, bou éé anggoré éé mubungké. 


Anggoré buhu harusé itaho su tampa buhu, tadéau kebi maréso mapia." 
9:18 Sementarangi Yesus kadudatoné dingangu manga murité'i Yohanes 
Mundaréno, narenta singkatau pangaha su waléngu Mawu. I sié 
namulangéng su tengongi Yesus dingang nubéra, "Anaku bawiné 
buhu-wuhu naté. Katéwé, kéré wotongé dentako suhungé tadéau 1 sié sau 
mubiahé." 9:19 | Yesus dingangu manga murité-é nubua tamai 
singkatamai ringangu tau éé. 9:20-21 Su raléng pia tau wawiné simbau 
masaki dudaléngangu raha ualingu dentangu wulang ko séng mapulo dua 
su taungé karengu'é, dimani bou likudé'i Yesus. Su naungé, "Asalé ia 
makasuhung juba-Né, ia séng mapia." Bou éé i sié nanuhung laingu jubangi 
Yesus. 9:22 Su orasé éé 1 Yesus nubihu sarang likudé dang nakasilo tau 
wawiné éé turusé nubéra si sié. "Pakatatapé naungi kau ana! Ualingu 
pangangimangu si Sia éé, 1 kau séng napia!" Singkatémpo éé lai tau 
wawiné éé turusé napia. 9:23 Panginsuéngé i Yesus nudatingu waléngu 
mundariaga baléngu pukalimomanéngang. Suapangu i Sié nakasilo 
munanalangu musiké u susa dingangu taumata napéné muguganoha, 9:24 i 
Sié nubéra si siré, "Dakoko sebang i kemu kebi! Dario éé ta naté; 1 sié 
ketang katiki'é." I siré kebi numpulegéngi Yesus. 9:25 Su apangi siré 
nasebang, 1 Yesus simu' su kamaré'u rario éé dingangu nanengalé limané. 
Bou éé nubangungké ana bawiné éé. 9:26 Habaré éé nakéké su kaselahé'u 
tampa éé. 9:27 I Yesus dimaléng bou tampa éé, séng su raléng pia tau 
wuta rarua katuhv'é si Sié. I radua mangkaté kakuiné, "Mawu Ahusé'i 
Daud, kendagéko i kami dua!" 9:28 Suapangi Yesus simu' su walé, tau 
wuta rarua éé himaung si Sié. I Yesus nukibalo si radua, "I rua mangimang 
la makapia si rua?" "Mangimang Tuang!" sasimbahé radua. 9:29 Bou éé i 
Yesus nanelidé matangi radua dingangu nubéra, "Ualingi rua mangimang, 
uté kariadi'é apang ko luharapéngi rua." 9:30 Uté i radua séng makasilo. I 
Yesus nangonggo u ingaté si radua, tadéau kumbahang mubekéngu halé 11 
si sai-sai. 9:31 Kaiso i radua mang dimaléng nangékéngu habaré'u halé'i 
Yesus su kaselahé'u tampa. 9:32 Su témpong tau rarua éé dimaléng, pia 
singkatau wobo ko nisukangu roké dalai nnwawa u taumata sarang koa i 
Yesus. 9:33 I Yesus nanguséré roké dalai éé dang orasé éé lai i sié 
nakawéra. Taumata mauli nahérang dingang nubéra, "Bedang ta sinsulé 


kami nakasilo halé kéré'é su Israel!" 9:34 Arawé i siré tau Farisi nubéra, 
"Tembonangu roké dalai nangonggo'u kawasa si Sié panguséré roké dalai 
éé." 9:35 Uté kéré'é 1 Yesus dudaléng mamepidé bou soa simbau sarang 
soa simbau bou kampong simbau sarang kampong simbau. I Sié manintiro 
su apang balé pukakaliomanéngang, dang muluhabaré u Habaré'u Raluasé 
bou halé u pamaréntahangu Mawu Ruata kéré Ratu. I Sié mupakauléngu 
taumata ko mututatahangu haghing saki dingangu pia kurangu wadang. 
9:36 Su témpongi Yesus nakasilo taumata napéné, I Sié turusé nanawo 
naung-é nakasilo si siré, batu'u i siré séng ta makaena dang ta makakoa 
apa-apa musulungu domba ko takoaé mangangaha'é. 9:37 Bou éé 1 Yesus 
nubéra su manga murité-é, "Mauli ko honong, katéwé mulahononé mahali. 
9:38 Ualingu éé pudorongko su taghuang darotong tadéau mundohongu 
mulahalé puhono wuané." 


Matius 10 


10:1 Pia su sihello 1 Yesus nukui murité-é mapulo dua pukomolé. Buhué 1 
siré nionggolang-é kawasa panguséré roké daralai dang mupakauléngu 
kalawou haghing saki dingangu apang kurangu wadang. 10:2 Aréngu 
rasulé mapulo dua éé: kahimotongangé, 1 Simon (ko susego lai si Petrus) 
dingangu ana u singkatauné 1 Andreas, bou éé 1 Yakobus dingangu ana u 
singkatauné 1 Yohanes, manga ana i Zebedeus. 10:3 Tuhué 1 Filipus, 
Bartolomeus dingangi Tomas, i Matius mananuntu pajaké dang lai i 
Yakobus ana i Alfeus dingangi Tadeus; 10:4 Bou éé panginsuéngé 1 Simon 
tau Selot i Yudas Iskariot ko nubalu i Yesus. 10:5 I siré mapulo dua rasulé 
éé bou éé niparéntangi Yesus dang nitanatangu 11. "Kumbahang makoa 
sarang banuangu taumata ko baliné tau Yehudi. Kumbahang lai makoa 
sarang banuangu tau Samaria. 10:6 Kaiso dako'é tamai sarang koa u 
taumatang Israel, katilahéngé si siré apang ko napalidé. 10:7 Puhabaré si 
siré, séng maligha témpongu Mawu Ruata mamarénta kéré Ratu. 10:8 
Pakauléko apang taumata masaki; sauko pubiahé apang ko séng naté; 
pakauléko apang ko pia sakī'é kusta, dingang uséré'é apang roké daralai. I 
kemu séng nakatarima gagheli éé takoaé luangé. Nau onggoko lai kéré'é. 


10:9 Kumbahang mubawa doité bulaéng, doité péra arau doité tembaga. 
10:10 Kumbahang lai mubawa sinasa arau lahusé'u duang paré arau 
sapatu, arau teking su raraléngangu. Batu'u taumata ko muhalé mang séng 
hmoné ipubiahé. 10:11 Kamagéngi kemu mahumpa su soa arau kampong, 
pudéako singkatau ko maluasé manarima 1 kemu. Katana'é séé dingangé 
sarangi kemu sau mubua. 10:12 Su témpongi kemu sumu su walé, 
pubérako, 'Karimako Mawu mangalamaté si kemu.' 10:13 Kamagéngi siré 
su walé éé manarima si kemu, dorongé alamaté éé matana tatapé dingangi 
siré. 10:14 Arawé kamagéng pia balé arau soa ko ta manarima i kemu, 
arau madidi mudaringihé si kemu, panentangkéngu tampa éé bou éé 
tontongko ebung su laédé'u. 10:15 Putahendungké! Su ellong Kimaté, 
dalohong Sodom dingangu Gomora bedang nangilémbo malowo 
ampungangu Mawu Ruata, bou apang taumata su soa 1i!" 10:16 
"Puperhatikangko ii. Ila mundoi 1 kemu kéré domba lowéhé su taloarangu 
serigala bawahani. I kemu harusé pakatatiho kéré katoang dang 
pakatulasé kéré paluma. 10:17 Pakakariaga'é, batu'u 1 kemu sarung 
samékang bawanéng putengongu pangadilang. I kemu sarung darihang su 
apang balé pukakaliomanéngang. 10:18 I kemu sarung bawanéng sarang 
tengongu mangangawasa dingangu mararatu ualingu i kemu tumatuhu si 
Sia. Dang éé témpongi kemu musaksingu Ia si siré dingang su apang 
taumata ko begangu Mawu Ruata. 10:19 Arawé kamagéngi kemu 
bawanéng tadéau ihukung, kumbahang mataku u apang ko hinong 
pubérangi kemu arau apa ko hinong pududatongi kemu. Batu'u apangko 
hinong pubérangi kemu éé, sarung ipakasingka si kemu su témponé. 10:20 
Batu'u ko mududato su témpo éé balinébé 1 kemu, kaiso Roké 1 Amang su 
sorga bou mohongi kemu. 10:21 Sarung mariadi taumata sarung 
manarakangu egé'é sisané pakipaté. Dang éé ko sarung mariadi su 
taloarangu i amang dingangu ana'é. Manga rario sarung mundoka inang 
1amangé, dang manarakangi siré pakipaté. 10:22 I kemu sarung ipubinsi u 
taumata, batu'u 1 kemu tumatuhu si Sia. Arawé taumata ko mutatahang 
sarang panginsuéngé sarung ipakasalamaté. 10:23 Kamagéngi kemu 
darihang su soa simbau, talangké sarang soa tuhué. la muhabaré si kemu: 
Su horo u kebi-kebi soangu Israel masué luhuné si kemu, Ahusé'u Taumata 


séng tebé rimenta. 10:24 Murité ta nangilémbo labo bou metéré'é, dang 
ellang ta nangilémbo labo bou mawuné. 10:25 Séng kapapiané kamagéng 
singkatau murité makoa musulungu metéré'é, dang singkatau ellang makoa 
musulungu mawuné. Kamagéng tembo u ralohong balé séng isego 
Beelzebul, nangilémbowé ralohong baléné. I siré sarung gelirang lai aréng 
ko karalaikangé!" 10:26 "Tawahaluasé u mataku u taumata. Takoaé ko 
masasuhi, ko ta sarung ikasilo dang takoaé ko irudemasé ko ta sarung 
bongkaréng. 10:27 Apang ko Daku pubéra si kemu su rendungé haruséko 
sau pubérangi kemu su tualagé. Dang apang ko niwurung su tulinu, 
bohangko éé su kaselahé! 10:28 Tawahaluasé'u mataku 1 siré ko taha 
pamaté taumata, kaiso ko takoa kawasa mamaté jiwa. Katakuéngu Mawu 
Ruata ko kawasa mupakawinasangu wadang dingangu jiwa su ralungu 
naraka. 10:29 Sanumpito darua kaluangéngu roité simbau ko 
kakadiokangé. Maning kéré'é takoaé sarang simbau manawo su tana 
kamagéng baliné su kapulungi Amangu. 10:30 Kauli u uta su tembo u séng 
kebi kadarékéng. 10:31 Baugu éé, tawahaluasé'u mataku! I kemu bedang 
nangilémbo bou sanumpito!" 10:32 "I sai-sai mangaku su tengong taumata 
ko i sié tumatuhu si Sia, la sarung mangakungi sié lai su téngongi 
Amang-Ku su sorga. 10:33 Arawé i sai-sai musunialé'u Ia su tengongu 
taumata ko i sié tumatuhu si Sia, Ia lai sarung musunialé'i sié su tengongi 
Amang-Ku su sorga." 10:34 "Kumbahang manikau la mubawa pudaramé 
su dunia ii. Ia ta mubawa pudaramé, kaiso pudaralia. 10:35 la dumenta 
sarung makakoa sabapé su ana ésé mundoka si papané, ana bawiné 
mundoka si mamané, manuhang bawiné mundoka si émponé wawiné. 
10:36 Uté sarung makoa doka kalabokangé, séng dalohong dalungu 
waléng batangéng. 10:37 Taumata ko kukendagé'i papané arau 1 mamané 
nangilémbo wou la ta hinoné makoa tumatuhu-Ku. Kéré'é lai taumata ko 
makendagé'u ana'é ésé arau ana'é wawiné ko bedang nangilémbo wou Ia. 
10:38 Dang taumata ko madidi mamikulé koroisé dingang tumuhu si Sia, 
ta hinoné makoa tumatuhu-Ku. 10:39 Taumata ko mululahagé'u 
pubawiahé, sarung kailangéngu pubawiahé, arawé taumata ko kailangéngu 
pubawiahé, baugu tatuhv'é si Sia, sarung makahombang pubawiahé." 
10:40 "Taumata ko manarima i kemu, manarima u la. Dang taumata ko 


manarima u la, manarima 1 Sié ko nundoi u la. 10:41 Taumata ko 
manarima u nabi ualingu i sié nabi sarung makatarima u wawalisé'u 
singkatau nabi. Dang i sai ko manarima u singkatau taumata mapia, 
ualingu i sié mapia, sarung makatarima u wawalisé'u taumata mapia. 
10:42 Į sai ko munggeli u mumang, maning ketangu aké mateno su 
singkatau ko kahinangé, ualingu i sié tumatuhu si Sia, pangimangké i sié 
séng nalahé sarung makatarima u wawaéhé!" 


Matius 11 


11:1 Suapangi Yesus bou nanulada su murité-é mapulo dua, 1 Sié 
nanentangu tampa éé. I Sié rimaléng nanintiro dingang muluhabaré'u 
tatanata bou Mawu Ruata su apang soa mararani séé. 11:2 I Yohanes 
Mundaréno ko matatahungku nakaringihé halé u pulahalé'i Kristus. Nau 1 
sié nundoi u murité'é pirang katau pakakoa tamai sarangki Yesus pukibalo, 
11:3 "Séng i Tuang taumata ko sarung dumenta tumuhu diandingu Mawu 
Ruata, arau i kami harusé mahedo taumata waliné?" 11:4 I Yesus 
simimbahé, "Tamaré pusulé sarang koa 1 Yohanes puhabaré apang ko 
nikaringihé dingang ko séng nikasilongi kemu: 11:5 Tau wuta nakasilo, tau 
péso nakaraléng, taumata pia sakiľ'é kusta 11:6 Karaluasé su taumata ko 
takoaé angki'é alasangé manolaké'u la!" 11:7 Suapang daroi i Yohanes éé 
rimaléng i Yesus naneta nubéra su taumata mauli bou halé i Yohanes, 
"Angkung-é, I kemu nakoa sarang tana linggi tadéau mutehung apa? 
Dempugé simbua ko tutikangu anging? 11:8 I kemu makoa tamai tadéau 
makasilo apa? Singkatau ko dingangu laku'é masadada? Taumata pia 
laku'é masadada katanakéngé su istana! 11:9 Uté apa sabapé'é 1 kemu 
makoa sarang tana linggi? Tadéau mutehung singkatau nabi? Tengadé, 
kaiso bedang lai nangilémbo bou singkatau nabi. 11:10 Batu'u i Yohanes 
ko kéré mabawéra su ralungu ayété u Buké Susi 11 'Ko 11 daroi-Ķu, 
héngétangu Mawu la nundoi i sié bedang bou horo 1 Kau tadéau panaluahé 
daléng-U.' 11:11 Tahendungété! Su dunia ii bedang takoaé nikaebakéng 
taumata ko nangilémbo labo bou i Yohanes Mundaréno. Katéwé maningu 
kéré'é, taumata ko kakadiokangé su komolangu manga umaté u Mawu 


Ruata nangilémbo labo bou i Yohanes. 11:12 Naneta 1 Yohanes bou 
nangékéngu habaré' sarang orasé 11, umaté'u Mawu Ruata dudokaténgu 
apang taumata ko mududéa mapulu mangawasa dingangu katatetogé. 
11:13 Sarang darentangi Yohanes, kebi-kebi Toraté 1 Musa dingangu 
tintirongu manga nabi muluhabaré'u halé ko sarung mariadi. 11:14 Dang 
kamagéngi kemu mangimang, 1 Yohanes éé 1 Elia ko darentané séng bou 
nihabaré. 11:15 Kamagéng pia tuli daringihé! 11:16 Dingangu apa hinong 
Daku isulung taumata orasé 11? I siré musulungu manga rario mumaiang su 
pasaré. Singkomolé mumenggo ko baliné. 11:17 T kami mupararingihé'u 
sasulingu raliagé, kaiso 1 kemu madidi musala1!' I kami musulingu 
sasulingu susa dang i kemu ta mapulu mukasuang. 11:18 I Yohanes 
dimenta i sié nupuasa ta nanginung anggoré, taumata nubéra, 'I sié 
nisukangu setang!' 11:19 Orasé ii Ahusé'u Taumata dimenta. I Sié kimang 
dingang nangingung; bou éé taumata mubérangu, 'Tehungété taumata éé? 
Makombang, mawukang, gawéngu mananuntu pajaké dang taumata 
mararosa.' Maningu kéré'é kapandéngu Mawu Ruata malahé bou 
ralumena'é." 11:20 Bou éé 1 Yesus naneta nuhinakang apang soa, ko 
kaulikangu tanda hérang nikoa-é. Batu'u apang taumata su kalawou soa éé 
madidi mutobaté bou rosangi siré. 11:21 "Silaka si kemu, Korasim! Dang 
silaka lai si kemu, Betsaida! Andéné kalawou tanda hérang ko nikoa su 
taloarangi kemu séng nikoa su Tirus dingangu Sidon, nalahé apang 
taumata pai séé séng marengu nutobaté bou rosangi siré, dang 
numpudalutu dingang numpundui u ebung su tembo. 11:22 
Putahendungké, su Ellong Kiamaté, tau Tirus dingangu Sidon bedang 
nagilémbo malowo ampungangu Mawu Ruata bou i kemu! 11:23 Dang i 
kemu Kapernaum! Apa i kemu sarung itedé pakarangé mudatingu sorga? 
Tala! I kemu katéwé iwahung su naraka! Batu'u andéné kalawou tanda 
hérang ko séng nikoa su taloarangi kemu éé séng nikoa su Sodom, uté 
Sodom éé bedang éné sarang orasé 11! 11:24 Tahendungété, su Ellong 
Kiamaté, tau Sodom bedang nangilémbo malowo ampungangu Mawu 
Ruata bou 1 kemu." 11:25 Su témpo éé 1 Yesus nukaliomanéng, "Iamang, 
Mawu mangangawasa su langi dingangu su dunia! Ja mupatarimakasé si 
kau batu'u kebi-kebi nipakapenisé-U bou apang taumata pandé dingang ko 


pia singka i siré, kaiso i Kau nupasilo su manga taumata ko takoaé singka i 
siré. 11:26 éé nakaluasé naungi Amang." 11:27 Bou éé i Yesus nubéra, 
"Kalawo u halé séng nisarakangi Amang si Sia. Takoaé sarang singkatau 
masingka u Ana su likudé'i Amang. Takoaé ko lai masingka i Amang su 
likudé'u Ana, dang su apang taumata ko nipupakasingkaténgu Ana halé 1 
Amang. 11:28 Mahi'é renta sarangko la apangi kemu ko nungkawau, dang 
ko nakapendang kababeha; Ia sarung mangonggo u karalohaé si kemu. 
11:29 Mahié putuhu si Sia dang pangendungké si Sia. Batu'u Ia masikomé 
dingang masana naung, uté i kemu sarung makapendang karaloahé'u 
naung. 11:30 Batu'u apang parénta-Ku makaluasé naung, dang bawawang 
ko Daku pakiwawa si kemu mahang." 


Matius 12 


12:1 Pia su sihellong Sabaté, su témpongi Yesus simahé su kobongu 
gandung simpalang, manga murite-é naneta numpuhono wuané, nikangi 
siré ualingu hutung. 12:2 Su apang mkasilongu tau Farisi, 1 siré nubéra si 
Yesus, "Tehungété! Manga murité-U limawang atorangu agamangi kité 
numpukoa ko isuseding su ellong Sabaté." 12:3 I Yesus simimbahé, "I 
kemu mang bedang ta nubasa bou halé ko nikoa i Daud su témpongi sié 
dingangu taumatané nahutung? 12:4 I sié simu' su Waléngu Mawu; apidé 
kimang boroté ko lenangu nisemba su Mawu Ruata. Sumbali'é kamagéng 
tumuhu atorangu agamangi kité, 1 sié dingangu lai taumatané ta wotongé 
kumang boroté éé -- ketangu manga imam botongé. 12:5 Arau i kemu 
mang bedang ta nubasa su ralungu Toraté 1 Musa humonéu tinia ellong 
Sabaté manga imam ko muluhalé su Waléngu Mawu, dulawang atorangu 
ellong Sabaté, kaiso mang ta nipusala? 12:6 Puperhatikangko apang Daku 
iwéra 11; sii bedang pia ko nangilémbo labo bou Waléngu Mawu. 12:7 Su 
ralungu Buké Susi kabawohé: Daku ikapulu, pukakakendagé baliné 
binatang isusemba. Kamagéng andéné i kemu tenga-tengadé makaena 
wawéra éé, nalahé 1 kemu ta mupusalangu taumata ko takoaé salané. 12:8 
Batu'u Ahusé'u Taumata kawasangu ellong Sabaté." 12:9 I Yesus 
nanentang u tampa éé, bou éé nakoa sarang balé pukakaliomanéngang 


simbau. 12:10 Séé pia tau limané simbeka pépa. Pirang katau taumata ko 
mududéa salangi Yesus, nukibalo si Sié, "Apa wotongé mupakauléngu 
taumata su ellong Sabaté?" 12:11 I Yesus simimbahé, "Andéné pia 
singkatau bou taloarangi kemu pia dombané simbau, bou éé su ellong 
Sabaté domba éé nanawo su kesu'é maralung; apa taghuangé ta 
mutimputung mudéa mangaung dombané éé bou ralungu kesu'é éé? 12:12 
Taumata nangilémbo ka'aregané bou domba! Ko kamagéng kéré'é, takoaé 
salané mutulungu taumata su ellong Sabaté." 12:13 Bou éé 1 Yesus nubéra 
su tau limané pépa éé, "Uluhé'é limanu." Tau éé nanguluhé'u limané, dang 
lima éé natoghasé kéré limané simbeka. 12:14 Arawé 1 siré tau Farisi 
numpanentang bou walé pukakaliomanéngang éé, bou éé nusikongkolé 
tadéau mamaté si Yesus. 12:15 1 Yesus masingka 1 siré tau Farisi pia 
kanaungi siré ralai si Sié. Nau i Sié namého bou tampa éé dang mauli 
taumata timuhu si Sié. Bou éé i Sié nupakauléngu taumata masasaki. 
12:16 Katéwé 1 Sié nusedingi siré mudalahabaré'u halé 1 Sié su taumata 
waliné. 12:17 Ualingu éé naganapé apang ko niwérangu Mawu Ruata bou 
mohongi Nabi Yesaya. 12:18 "Ii utusang-Ku ko Daku nipilé Taumata ko 
Daku ikukendagé dingang ko nutatahino su naung-Ku Roké-Ku sarung 
Daku ionggo si Sié. karaadilé-Ku sarung ipakasingka-é su kalawou 
bangsa. 12:19 I Sié ta sarung mudaréndéhé arau mubuhéang, arau 
mamohang su manga raléng labo. 12:20 Patung ko nalepu ta ipakapedi-Né 
solo kukaedusé ta sarung paténg-é. I Sié sarung manahusu sarang 
karaadilé kaebakéng! 12:21 Kalawou bangsa muluharapé si Sié." 12:22 
Bou éé pia singkatau wuta bedang lai wobo ko nisukangu roké dalai 
niwawa sarang koa i Yesus. I Yesus nupakauléngu tau éé sarangi sié 
nakawéra dingang nakasilo. 12:23 Kebi taumata nahérang dingangu 
nakawéra, "Botongé mariadi si Sié ii Ahusé'i Daud ko nipudiandi éé?" 
12:24 Su apang tau Farisi nakaringihé éé, 1 siré simimbahé, "Taumata 11 
makauséré roké dalai ualing Beelzebul pangaha u roké daralai nunggeli u 
kawasa 1 Sié." 12:25 I Yesus masingka u sipirangi siré taumatang Farisi 
éé. Uté i Sié nubéra sisiré: "Kamagéng simbau negara mapahia pirang 
kamonang ko kapudaroka'é negara éé ta maumburé. Lai soa simbau arau 
singegétang mutaléi dang musedu mang sarung magholang. 12:26 Kéré'é 


lai kararatuangu Setang; kamagéng bou wagéang simbeka manguséré 
simbau, uté kararatuangu Sétang napahia dang sarung mawatang. 12:27 I 
kemu muhabaré'u Ia manguséré roké dalai ualingu kawasang Beelzebul. 
Kamagéng kéré'é dingang kawasangi sai manga ringangu manguséré roké 
dalai. Manga ringangu sisané nakapulahé u i kemu nusala. 12:28 Arawé Ia 
manguséré roké dalai bou kawasang Roké u Mawu Ruata. Dang éé 
mangaléné Mawu séng maneta muparénta su taloarangi kemu. 12:29 Kéré 
apa taumata makahampasé darotong su waléngu singkatau matoghasé, 
kamagéng tau éé ta hapusangé horo? Buhué 1 sié wotongé 
makapuhampasé darotongé. 12:30 Taumata ko ta manumbeka si Sia séng 
nalahé mundoka si Sia. Dang taumata ko ta musumbala si Sia nalahé 
sarung munggoghahé halé-Ku! 12:31 Ualing éé, kasingka'é, kamagéng 
taumata muberdosa dingang muhinakang, i sié mang bedang kaonggolang 
u ampungé! Arawé kamagéngi sai muhinakang Roké u Mawu Ruata, 1 sié 
séng ta kaampungang! 12:32 Kamagéng taumata mupawérangu 
haghi-haghi pundoka Ahusé'u Taumata, 1 sié wedang kaonggolangu 
ampungé, arawé kamagéngi sié muhinakang Roké u Mawu Ruata, 1 sié 
séng ta kaampungang, mbaéng orasé ii kéré lai su hératé!" 12:33 Tadéau 
makahombang buané mapia, kaluné harusé matuwo. Kamagéngu kaluné 
ralai buané ralai. Tatuwong kalu pusingkalu mapia dingangu ralai kakirala 
bou wuané. 12:34 I kemu taumata ralai, kéré apa 1 kemu makawérangu 
halé mapia kamagéngi kemu rala1? Apang ko iwérangu mohong éé 
sumebang bou ralungu naung! 12:35 Taumata mapia mupasebangu 
wawéra bou halé mapia batu'u i sié napéné'u ko mapia. Arawé taumata 
ralai mupasebangu wawéra bou halé dalai, batu'u 1 sié napéné'u ko dalai. 
12:36 Nau putahendungké; su Ellong Kiamaté, singkatau-singkatau harusé 
sadia sumimbahé su apang niwérané ko takoaé gunané. 12:37 Batu'u 
bawéranu sisanu sarung mamonésé i kau nusala arau tala. 12:38 Bou éé 
pirang katau météré'u agama dingangu taumatang Farisi nubéra, "Tuang, 1 
kami mapulu mutehung si Tuang mukoa tanda hérang." 12:39 "Baliné 
gampang karalai'é dingangu durhakangu taumata orasé 11!" nisimbahé 1 
Yesus. "I kemu mudorong la pukoa tanda hérang? I kemu ta onggolangu 
tanda hérang, su likudé'u tanda hérangi Nabi Yunus. 12:40 I Yunus 


nutatahang telu ello telu hebi su ralung kombangu kina labo. Kéré'é lai 
Ahusé'u Taumata sarung mutatahang telu ello telu hebi su ralungu tana. 
12:41 Su Ellong Kiamaté, kawanuang Niniwe sarang mubangung dingangu 
taumata so orasé ii dang mangantangi siré. Baugu taumatang Niniwe séng 
nubali bou rosangi siré, su témpongi Yunus mununasé si siré. Arawé sii su 
orasé ii bedang pia nangilembo labo bou i Yunus! 12:42 Su Ellong 
Kiamaté, boki bou soa simbekang Timuhé sarung mubangung dingangu 
taumata su orasé ii dang mangantangi siré. Batu'u mudea tadéau sarang 
makaringihé tintirongi Salomo ko pandé, boki dimaléng kéré'é karauné 
bou pondolé'u dunia. Arawé sii su orasé 11 pia ko nangilémbo labo bou 1 
Salomo!" 12:43 "Kamagéngu roké dalai manentang bou singkatau, uté 
roké éé dumaléng mamepidé kaselahé'u tampa mamara, mudéa ko 
pangiloahéngé, katéwé i sié mang ta nakaréa. 12:44 Ualingu éé i sié 
nubéra, Ta sau musulé sarang balé ko daku nitentang.' Su témpongi sié 
nasongo séé, balé éé séng takoaé tauné, dang malaatoré mapia. 12:45 Bou 
éé i sié tamai nubawa si siré pitu roké baliné ko bedang nangilémbo ralai 
bou i sié. Buhué 1 siré simu su taumata éé, dingang natana séé. 
Panginsuéngé taumata éé nakoa nangilémbo karalaré bou horo. éé lai 
sarung mariadi su taumata raralai su orasé 11." 12:46 Su témpongi Yesus 
bedang kadudatoné dingangu taumata mauli, narenta i mama-Né dingangu 
manga ana u singkatau-Né. I siré dudarisi su likudé apidé kadéa'é si Sié 
tadéau makapududato ringang-é. 12:47 Singkatau bou taumata mauli éé 
nuhabaré si Yesus, "Tuang, i mama dingangu ana u singkataungi Tuang 
bawa su likudé. I siré mapulu mududato dingangi Tuang." 12:48 Bou éé 1 
Yesus simimbahé, "Ko i sai mama-Ku? Dingangi sai ana u singkatau-Ku?" 
12:49 Bou éé i Sié nanebo su manga murité-é dingang nubéra, "Ii 
mama-Ku dingangu ana u singkatau-Ku. 12:50 Taumata ko mukukoa 
kapulungi Amang-Ku su sorga, i sié éé ana u singkatau-Ku ésé, ana u 
singkatau-Ku bawiné dingangi mama-Ku." 


Matius 13 


13:1 Sihello éé lai i Yesus limintu bou walé éé nakoa tamai sarang 


biwihé'u rano naiang pai séé. 13:2 Mauli kahengang taumata nukomolé 
nudahemung su reduhé'i Yesus, ualingu éé i Sié tamai kimaiang su 
sakaéng, arawé taumata mauli éé dudarisi su apéng. 13:3 Buhué 1 Yesus 
nanintirongu halé mauli si siré dingangu pusasihing. "Singkatau 
mangangawuhé tarai nanawuhé'u biné," kéré'é 1 Yesus naneta u weké-Né. 
13:4 "Su témpong kapanawuhé, pia biné nanawo su raléng. Bou éé 
nisongongu burung kimang kebi biné éé. 13:5 Pia lai ko nanawo su tampa 
mawatu, ko tanané mahali. Biné éé singkakonda timuwo baugu tanané 
manipi. 13:6 Ketangu su apang nikarangétangu ello, hoa'é naneta nalowé, 
bou éé nahegu, baugu hamw'é ta tumaniu maralung. 13:7 Pia lai biné 
nanawo su rempugé malahoro. Dempugé éé timuwo nulensung tuwoné 
hakiu naté. 13:8 Kaiso pia lai biné nanawo su tana matawa, bou éé nubua; 
pia ko mahasu, pia ko enungu pulo, dingang pia ko lai telung pulo susuléné 
kauli'é." 13:9 Bou nubekéngu pusasihing éé 1 Yesus nubéra, "Kamagéng 
pia tuli, daringihé!" 13:10 Bou éé manga murité 1 Yesus dimenta nukibalo 
si Sié. "Apa sabapé'é 1 Tuang mupaké u pusasihing kamagéng mududato 
su tauné mauli?" 13:11 I Yesus simimbahé, "Batu'u si kemu séng pia 
gagheli tadéau makasingka rahasiangu halé u kéré apa Mawu Ruata 
mamarénta, arawé si siré takoaé. 13:12 Batu'u su taumata ko séng pia, sau 
onggolang pakauli, dang si sié sarung mapaliu. Arawé su taumata ko 
takoaé apa-apa, uté ko éné si sié séng kadio éé bedang sau alakéng. 13:13 
éé sabapé'é la mupaké u pusasihing kamagéng la mududato su tauné 
mauli, ualingi siré makasilo, kaiso musulungu ta nakasilo; 1 siré 
mudaringihé kaiso musulungu taumata ta nakaringihé lai ta nakaena. 13:14 
Dingangu kéré'é séng naganapé ko niwérangi Nabi Yesaya, 'Mawu Ruata 
nuhéngétang: I siré turusé mududaringihé kaiso mang ta makaena, 1 siré 
turusé mumangena kaiso begangu apang ko mariadi. 13:15 Batu'u 
sipirangi siré umaté ii séng nungkalumu, tulingi siré ta makaringihé dang 
matangi siré séng nipakalingkubé Ii nipakariadi tadéau matangi siré 
kumbahang makasilo tulingi siré kumbahang makaringihé, pikirangi siré 
kumbahang makaena dang kumbahang musulé si Sia, bou éé Ia 
mupakauléngi siré.'" 13:16 "Arawé untungi kemu baliné kadio," angkungi 
Yesus nubéra su manga murité-é, "batu'u 1 kemu tenga-tengadé séng 


nakasilo dang nakaringihé. 13:17 Putahendungko, mauli nabi dang taumata 
matuhu su Mawu Ruata mapulu makasilo apang ko nikasilongi kemu 
orasé ii, kaiso i siré mang ta nakasilo. I siré mapulu makaringihé apang ko 
nikaringihé'i kemu su orasé ii, kaiso i siré mang ta nakaringihé." 13:18 
"Daringihé apa mangaléng pusasihingu halé u mananawuhé. 13:19 Biné 
ko nanawo su raléng musulungu taumata ko nakaringihé héngétang halé u 
Mawu Ruata mamarénta kaiso ta makaena. I sié ko karalaikangé dimenta 
nangaho apang ko séng nisuang su ralungu naungi siré. 13:20 Biné ko 
nanawo su tana mawatu, nisihing su taumata ko nakaringihé héngétang éé, 
dingang turusé nanarima dingangu luasé'u naung. 13:21 Katéwé héngétang 
éé ta nuhamu su ralungu naungi siré, hakiu ta natahang marengu. Kéré'é 1 
siré nakapendang susa arau lentihé, ualingu habaré éé, maligha i siré 
timalikudé Mawu. 13:22 Biné ko nanawo su nggalémué malahoro nisihing 
su taumata ko nakaringihé héngétang éé, katéwé gugaghangu pubawiahé'i 
siré dang mapulu mubiahé marangé. Ualingu éé héngétangu Mawu Ruata 
nahepésé su naungi siré hakiu ta nubua. 13:23 Dang biné ko nanawo su 
tana matawa nisihing su taumata ko nakaringihé héngétang éé bou éé 
dingang susipirangé. I siré mubua matebung, pia ko mahasu, pia ko enungu 
pulo, dang piako telung pulo susuléné kaulié." 13:24 I Yesus nubekéngu 
lai pusasihing simbau su taumata mauli angkung-é, "Kamagéng Mawu 
Ruata mamarénta kakakoa'é mang musulung kéré pusasihing 1i: Singkatau 
mangangawuhé nanawuhé'u biné mapia su waélé. 13:25 Pia sihebi, su 
témpong taumata séng kebi katiki'é, sedu u taghuangu ansédé éé, dimenta 
nangaésé'u wuang ehé su wela u gandung éé, bou éé napulé. 13:26 
Témpong sasuang éé timuwo dang naneta nubungang, ehé éé nikasilo lai. 
13:27 Bou éé taumatang séwangu taghuang ansédé dimenta sarang 
taghuangu ansédé dingang nubaharé, 'Tuang, 1 Tuang balinébé nusuangu 
biné mapia su ralungu waélé'i Tuang? Kéré apa hakiu nakoa pia ehé su 
ralungé?' 13:28 Taghuangu ansédé éé simimbahé, 'éé halé u sedu.' Bou éé 
taumatang séwa éé nukibalo lai, 'I Tuang mapulu 1 kami tarai mangebu 
apang ehé éé?' 13:29 'Kumbahang,' nisimbahé'é 'Batu'u kamagéng ehé éé 
ebukang, tehang sarang gandung mawebulé dingang. 13:30 Balaété 
tatuwoné ehé dingangu gandung sarang témpong manipo. Hedo ia 


muhabaré su taumata ko manipo; Komolé horo apang ehé, bekisé, buhué 
tutung. Bou éé gandungé komolé déso su ralungu lumbung.'" 13:31 I 
Yesus nubeké lai pusasihing simbau su taumata mauli, angkung-é, 
"Kamagéng Mawu Ruata mamarénta, kakakoaé mang musulungu kéré 
pusasihing 11: Batung sawi simbau niala u singkatau, bou éé nisuangé su 
waélé. 13:32 Batung sawi simbau biné ko kadio kahengang. Katéwé 
kamagéng séng timuwo, i sié mutingkalabo mamaliu apang sasuang. I sié 
mulaésé makoa kalu labo, hakiu pusaléhangu manga manu u kinoang su 
lélangé." 13:33 Pia lai simbau pusasihing baliné niwérangi Yesus su 
taumata mauli. "Kamagéng Mawu Ruata mamarénta, mang musulungu 
ragi ko niala u singkatau wawiné, buhué nilau su tepong epau pulo su 
supané sarang tumuwo kebi!" 13:34 Kebi-kebi nitintirongi Yesus su 
taumata mauli dingangu pusasihing. 13:35 Dingangu kéré'é naganapé 
apang ko niwérangu nabi, "Ia mupaké u pusasihing kamagéng mududato 
ringangi siré. Ia sarung muhabaré'u halé ko bedang wuni-wuni bou teta u 
karariadingu dunia 11." 13:36 Nasué éé 1 Yesus nanentangu taumata 
singendu éé, bou éé simu su walé, Manga murité-é dimenta dingang 
nubéra, "Kenangko i Tuang pulahé si kami mangaléngu ehé su wela u 
gandung éé." 13:37 I Yesus simimbahé, "Taumata ko nanawuhé u biné 
mapia éé ko Ahusé'u Taumata. Baélé éé ko dunia 11. Biné mapia éé apang 
taumata ko nakoa umaté'uùu Mawu Ruata. Ehé éé apang taumata ko su 
pihaké'u Setang. 13:38 Baélé éé ko dunia ii. Binņé mapia éé ko apang 
taumata ko séng nakoa umaté'u Mawu ruata. Manga ehé éé apang taumata 
ko mududingangu Setang. 13:39 Sedu ko nusuangu ehé éé ko Sétang. 
Témpong manipo éé Ellong Kiamaté, dang mananipo éé apang malaikaté. 
13:40 Kéré u ehé komolang dang tutungang su putung, kéré'é lai su Ellong 
Kiamaté. 13:41 Ahusé'u Taumata sarung mundoi u malaikaté-é pangomolé 
bou taloarangu umaté-é apang ko nakakoa taumata nukoa dosa, dang kebi 
taumata waliné ko numpukoa dalai. 13:42 I siré kebi sarung ipandu su 
putung kahénané; pai séé 1 siré sarung mahungkia su ralungu sigesa. 13:43 
Dang apang taumata ko mukukoa kapulungu Mawu Ruata sarung 
kumérong kéré matangello su Dunia Wuhungu Ruata, lamangi siré. Uté 
kamagéng pia tuli daringihé!" 13:44 "Kamagéng Mawu Ruata mamarénta, 


kakakoa'é mang musulungu pusasihing 11: pia areta lebi-lebing su tana ko 
nikaréa u singkatau, bou éé sau nilebingé su tana. Bou éé baugu liagé, tau 
éé tamai nubalu'u apang darotongé, buhué nusulé nuluang tana éé." 13:45 
"Kamagéng Mawu Ruata mamarénta, kakakoa'é mang musulungu 
pusasihing 11: Singkatau mudaragang mududéa mutiara kaléghadéngé. 
13:46 Suapangi sié nakaréa mutiara simbau ko kasadadakéngé, 
dindengangi sié tamai nubalu u apang darotongé, buhué sau nusulé nuluang 
mutiara simbau éé." 13:47 "Kamagéng Mawu Ruata mamarénta, 
kakakoa'é mang musulungu pusasihingu soma nilombo su rano, 
nakaliwung haghing kina. 13:48 Suapang natihubé'u lohoné soma éé 
niwoléng sarang dulungé. Buhué 1 siré naiang numpudalahaéngu apang 
kina éé; ko mapia nitaho su tampa'é, ko dalai niremé. 13:49 Kéré'é 
kakakoa'é su Ellong Kiamaté, manga malaikaté sarung tamai 
mupudalahaéngu taumata ralai bou taumata ko mukukoa kapulungu Mawu 
Ruata. 13:50 Buhué apang taumata ralai éé iwahung su putung. Pai séé 1 
siré sarung mahungkia su ralungu sigesa." 13:51 "Apa kebi-kebi tamai éé 
séng nikaenangi kemu?" kakiwalongi Yesus. "Nakaena, Tuang!" 
nisimbahé i siré. 13:52 Buhué 1 Yesus nubéra, "Ko éé sabapé'é manga 
météré'u agama ko séng nakoa umaté'u Mawu Ruata, musulungu taghuang 
balé ko nupasebang bou pundarésokangu rarotongé barang buhu dingang 
tébé." 13:53 Saretau 1 Yesus nasué bou nubekéngu kebi pusasihing éé, 1 
Sié nanentangu tampa éé, 13:54 bou éé nubatang sarang banua-Né. Pai séé 
1 Sié nanintiro su walé pukakaliomanéngang, dang apang taumata ko 
kapudaringihé si Sié ndai séé kebi nahérang. I siré nubéra, "Bou apa 
taumata ii nakaeba singka kéré'é? Lai bou apa i Sié nakaréa kawasa 
mukoa tanda hérang? 13:55 I Sié walinébé ana 1 Yusuf? Balinébé 1 Maria 
mama-Né; dang ana u singkatau-Né i Yakobus siréngi Yusuf, 1 Simon 
dingangi Yudas? 13:56 Dang baliné bé manga wawiné-Né mumatana lai 
sii? Bou apa i Sié nakaréa kebi tamai éé?" 13:57 Nau i siré nanokolé i 
Yesus. Bou éé 1 Yesus nubéra si siré, "Singkatau nabi adaténg su apang 
tampa, su likudé'u wanuané dingang su waléné sisané." 13:58 Uté u éé i 
Yesus ta nukoa haghing tanda hérang ndai séé baugu 1 siré ta nangimang. 


Matius 14 


14:1 Su témpo éé 1 Herodes mangangawasangu soang Galilea, nakaringihé 
halé 1 Yesus. 14:2 I Herodes nubéra su manga pembantuné, "Nalahé 1i 
mang i Yohanes Mundaréno sau nubiahé! éé sabapé'é 1 Sié pia kawasa 
mukoa tanda hérang." 14:3 Batu'u su horo'u éé i Herodes nuparénta 
panamé si Yohanes dang nangiki i sié buhué nupasu i sié su tahungku. I 
Herodes nukoa halé éé ualingi Herodias kinawingi Filipus tuariné sisané. 
14:4 Baugu 1 Yohanes bou nubéra si Herodés kéré 11, "Ta wotongé 1 kau 
mukawing si Herodias!" 14:5 Sumbali 1 Herodes mapulu mamaté si 
Yohanes, kaiso i sié mataku u taumata, batu'u i siré mutehung si Yohanes 
kéré nabi. 14:6 Su témpongi Herodes kasaliwangéngu hari jadiné, ana 1 
Herodias mahuala nusalai su tengong saké. Leenggangu saliné éé nakapia 
iha i Herodes, 14:7 hakiu i Herodes nudiandi si sié dingang nutéwa apang 
ko dorongangé, sarung ionggo'é si sié. 14:8 Ualing talimboghongi 
mamané, ana mahuala éé nubéra, "Ia mudorong tembo 1 Yohanes 
Mundaréno onggo si sia su orasé ii lai matataho su baki!" 14:9 
Nakaringihé dorong éé i Herodes dingang nasusa naungé. Katéwé ualingu 
i sié séng nutéwa su tengong sakéné, i sié nuparénta tadéau dorongu ana 
mahuala éé pakituhuké. 14:10 1 sié nuparénta taumata tamai sarang 
tahungku pamoto tembo i Yohanes. 14:11 Bou éé tembo i Yohanes 
niwawa sarang dalungé matatimbo su baki dingang nionggo su ana 
mahuala éé. Bou éé niwawa sarangki mamané. 14:12 Bou éé manga 
muritén Yohanes dimenta nangala mayaté 1 Yohanes nilebing. Buhué 1 siré 
tamai nuhabaré'u halé éé si Yesus. 14:13 Su témpongi Yesus nakaringihé 
habaré éé, 1 Sié nusakaéng sisané nanentangu tampa éé, tamai nakoa 
sarang tampa simbau ko dio maremasé. Kaiso su apang nikaringihé'u 
taumata, i siré nanentangu soangi siré tamai limengang nutuhu si Yesus. 
14:14 Su témpongi Yesus nalintu bou sakaéng dang nakasilo taumata 
singendu, 1 Sié dingang nikanawongu naung-é kimendagé'i siré. Bou éé 1 
Sié nupakauléngu taumata masasaki su taloarangi siré. 14:15 Séng 
bawello manga murité'i Yesus dimenta nubéra si Sié, "Naé séng bawello 
dang tampa ii marau. Mapiang 1 Tuang pangoro apang taumata ii paraléng 


tadéau makapuluang kangi siré su manga kampong." 14:16 
"Tawahaluasé' siré paraléng." angkungi Yesus, "1 kemu'é pupakangi siré." 
14:17 "Si kami ketang pia boroté lima mbau dingang kina dua mbua!" 
angkungu manga murité-é. 14:18 "Bawa'é mahi éé," angkungi Y esus. 
14:19 Bou éé i Sié nangoro taumata singendu éé pakaiang su rempugé. 
Buhué 1 Sié nangala boroté lima mbau dingang kina dua mbua, bou éé 
dimalingara sarang langi nupatarimakasé su Mawu. Nasué éé 1 Sié 
nangangompéng boroté éé, bou éé nangonggo'é su manga murité-é tadéau 
pakipahia su taumata mauli. 14:20 I siré kebi kimang sarang nikawiahéng. 
Bou éé manga murité'i Yesus nangomolé lembéng biahé éé: bedang 
mapulo dua su kahépo'é napéné. 14:21 Taumata ko kimang su témpo éé 
pupatéhang lima hiwu sukatauné kaulié su likudé'u manga wawiné 
dingangu manga rario. 14:22 Bou éé 1 Yesus nuparénta manga murité-é 
pasaké su sakaéng dang pangihoro paliu rano, semantarangi Sié 
kapundoiéngu taumata mauli pakapulé. 14:23 Su apang taumata mauli éé 
séng nasué napulé, 1 Yesus simaka sisané sarang buludé simbau 
nukaliomanéng. Sarang nudatingu hebi, 1 Yesus mang bedang séé sisané. 
14:24 Su témpo éé sakaéng nisakénangu manga murité'i Yesus, séng sasaé 
malaudé su tarora u rano. Sakaéng éé luensa'é pununalangu lua, 
mususomahé'u anging. 14:25 Su wela u pukulé tatelu dingang pukulé 
enung malukadé, 1 Yesus nasepu su taloarangi siré kadaléngé su wowong 
aké. 14:26 Su apang manga murité-é nakasilo si Sié kadaléngé su wowong 
aké, 1 siré limendi dalai-lai. "Himukudé!" 1 siré nenggahé'u taku. 14:27 I 
Yesus simimbahé, "Pakatatapé! Ia 111 Yesus, Tawahaluasu mataku!" 
14:28 Bou éé 1 Petrus nubéra, "Kamagéngi Kau ko 1 Yesus, paréntaité ia 
paraléng su wowong aké." 14:29 "Mahré," nisimbahé 1 Yesus. Nau 1 
Petrus limintu bou sakaéng, dimaléng su wowong aké dimani si Yesus. 
14:30 Katéwé su apangi Petrus nakasilo kaiha u anging su rano, 1 sié 
nataku dang maneta mawontolé. "Mawu tulung!" 1 sié kaenggoné. 14:31 I 
Yesus dingang nanguluhé'u lima-Né nundaku si sié, dingang nubéra, 
"Petrus, Petrus, 1 kau ii kadio mangimang. Apa sabapé'é 1 kau sala magho 
si Sia?" 14:32 Bou éé i radua simaké su sakaéng, anging dingang 
nutingkalénéhé. 14:33 Manga murité-é nusuba nanemba si Sié. I siré 


nubéra, "Mang tengadé Mawu ko Ahusé'u Ruata!" 14:34 Su témpongi siré 
nahumpa su simbekang dano, i siré timuli su Genesaret. 14:35 Dang su 
témpong taumata séé nakasilo humonéu simongo éé ko 1 Yesus, 1 siré 
nudalénténg habaré'é su apang tampa marareduhé'u soa éé. Bou éé apang 
taumata masasaki niwawa sarangki Yesus. 14:36 Dang i siré nudorong si 
Sié tadéau makapanuhung juba-Né, maning ketang pondolé . Bou éé kebi 
ko nakasuhung juba-Né nasué nungkaulé. 


Matius 15 


15:1 Singkomolangu taumatang Farisi dingang pirang katau météré'u 
agama bou Yerusalem dimenta si Yesus. I siré nukibalo si Sié, 15:2 "Apa 
sabapé'é murité-U dulawang adaté u malaiupungi kité? Su témpong 
kumang, 1 siré ta manguhasé limangi siré horo tumuhu atorang!" 15:3 I 
Yesus simimbahé, "Dang apa sabapé'é i kemu lai dulawang paréntangu 
Mawu Ruata, ketang ualing tumuhu adaté u malaiupungi kemu? 15:4 
Batu'u Mawu Ruata nubéra, 'Pangadaté si papanu daduangi mamanu,' dang 
'I sai-sai ko mupawéra si papané dingang si mamané, hinoné ihukung 
pakapaté.' 15:5 Kaiso 1 kemu manintiro kamagéng taumata mubéra su 
ghaghurangé, 'Apa ko hinong daku ionggo si rua taumata magurang, séng 
daku nisemba su Mawu Ruata.' 15:6 Nau taumata éé séng takoaé perluné 
mangadaté gaghurangé. 15:7 I kemu mang taumata raléokang! Mang 
nuhino apang niwérangi Yesaya bou halé 1 kemu, ko kéré 11; 15:8 'Kéré 11 
niwérangu Mawu Ruata: Manga umaté éé ketang manemba si Sia 
dingangu wawéra, arawé naungi siré maraungu la. 15:9 Takoaé mangaléné 
i siré manemba si Sia, batu'u atorangu taumata nitintirongi siré kéré 
kakakoa u éé ko atorang-Ku.'" 15:10 Bou éé 1 Yesus nukui manga 
taumata dingang nubéra si siré, "Daringihéko tadéau makaena! 15:11 
Apang ko mataho su mohong ta makalamuhu taumata; ketang apang ko 
malua bou mohongé, éé makalamuhu si sié." 15:12 Bou éé manga murité 1 
Yesus dimenta mubéra, si Sié. I Tuang masingka 1 siré tau Farisi éé 
namansa su témpongi Tuang nubéra kéré'é?" 15:13 I Yesus simimbahé, 
"Apang sasuang ko ta nisuangi Amang-Ku su sorga sarung ebukang. 15:14 


Tawahaluasé'u pupandungang 1 siré tau Farisi éé. I siré éé ko mangangaha 
buta; kamagéng tau wuta mangaha tau wuta i radua sarung manawo 
singkanawo su goté." 15:15 I Petrus nubéra, "Tulungko lahé si kami 
pusasihing éé Tuang!" 15:16 I Yesus simimbahé si siré, "Apa i kemu 
mang bedang ta nakaena lai? 15:17 I kemu mang bega, apang ko masowo 
su mohong turusé maelu sarang dalungu tiang, bou éé sau masebang? 
15:18 Arawé ko malua bou mohong, éé sumebang bou naung; nau éé 
makalamuhu taumata. 15:19 Batu'u bou ralungu naung tumimbulé pikirang 
dalai sarang makakoa taumata mamaté, mawuang, musundalé, manako, 
dingang mundahiri u léo dang muhinakang. 15:20 Ko makalamuhu 
taumata, balinébé ualing kumang ta manguhasé lima." 15:21 Bou éé i 
Yesus nanentangu tampa éé nakoa sarang tampa ko maraningu soang Tirus 
dingangu Sidon. 15:22 Singkatau wawinéng Kanaan bou wanua éé, 
himaung si Yesus dingang kakuiné, "Ahusé i Daud, Kendagéko ia! Anaku 
bawiné nikasukangu roké dalai. Keadaangé mabeha kahengang." 15:23 I 
Yesus ta kidongki simimbahé'u apa su tau wawiné éé. Bou éé manga 
murité-é himaung dingang nudorong si Sié. "Tuang do1é tau wawiné éé 
pakapulé. I sié ketang mumenggahé su likudé'i kité!" 15:24 I Yesus 
simimbahé, "Ia niparéntang ketang gunangu tau Israel, katilahéngé si siré 
apang ko nungkapalidé." 15:25 Tau wawiné éé himaung nusuba su 
tengongi Yesus dang nubéra, "Tulungko ia Tuang." 15:26 I Yesus 
simimbahé, "Ta mariadi mangala kangu manga rario bou éé itélédé su 
kapuna." 15:27 "Tengadé bué, Tuang," nisimbahé'u tau wawiné éé, 
"katéwé kapuna mang kumang lembéng kangu mawuné ko marondosé bou 
méda." 15:28 Bou éé 1 Yesus nubéra si sié, "Inang, pangangimangu mang 
tengadé labo! Kariadié apang ko kéré kukapulunu!" Singkatémpo éé lai 
ana bawiné éé napia. 15:29 I Yesus nanentangu tampa éé, buhué rimaléng 
nanahipi bou rulungu Ranong Galilea. Bou éé i Sié simaka sarang buludé 
simbau buhué naiang dasi séé. 15:30 Taumata napéné numpusongo 
nubawa manga taumata péngkadé, ko buta, ko péosé, ko bobo, dang mauli 
lai ko masasaki baliné. I sié numpamelo u manga taumata masasaki éé su 
tengongi Yesus, dang 1 Sié nupakuléngi siré. 15:31 Taumata mauli ko éné 
ndai séé, nahérang suapang nakasilo tau wobo nakwéra, ko péngkadé 


nakaraléng, tau wuta nakasilo. Bou éé 1 siré nudalongu Mawu Ruatang tau 
Israel. 15:32 Bou éé 1 Yesus nukui manga murité-é buhué nubéra, "Ia 
kumendagé'u taumata singendu 1i. Séng telung ello 1 siré ringang-Ku, dang 
li takoaé kangi siré. Ila ta mapulu mamalangi siré mapulé lunusé, tehangi 
siré mawatang su raléng." 15:33 Bou éé manga murité-é nukibalo si Sié, 
"Su apa 1 kité botongé makaréa kang su dunia marau ii gunangu taumata 
kéré ii kauli'é?" 15:34 "I Yesus nukibalo si siré, "Pirang bau boroté si 
kemu éé?" "Pitu," angkungi siré, "dingang kina dadio pirang bua." 15:35 
Uté 1 Yesus nangoro si siré pakiang su tana. 15:36 Bou éé 1 Sié nangala 
boroté pitu dingangu kina'é, buhué nupatarimakasé su Mawu Ruata. Nasué 
éé i Sié nangangompéng boroté dingangu kina éé, buhué 1 Sié nunggeli u 
éé su manga murité-é. Dang i siré namahia'é su taumata mauli éé. 15:37 
Kebi-kebi taumata éé numpukang sarang nungkawiahé. Nasué éé manga 
murité'i Yesus nangomolé lembéng biahé éé. Kebi-kebi bedang pitung 
kahépo napéné. 15:38 Kauli mangaésé kimang su témpo éé kebi-kebi epau 
hiwu sukatauné, su likudé'u manga wawiné dingangu manga rario. 15:39 
Bou éé i Yesus nuparénta taumata mauli éé pakapulé. Arawé si Sié sisané 
simaké sakaéng singgesa sarang banua Magadan. 


Matius 16 


16:1 Pia pirang katau taumatang Farisi dingangu tau Saduki dimenta si 
Yesus tadéau mangakalé si Sié. I siré mudorong si Sié pukoa tanda hérang 
tadéa pulahé'u humonéu 1 Sié ko dimenta bou Mawu Ruata. 16:2 I Yesus 
simimbahé, "Kamagéng matangello kaseda'é, i kemu mubéra, 'Banua 
mapia, baugu langi'é mahamu.' 16:3 Dang malukadé, 1 kemu mubéra, 'Si 
hello ii rumaséhé, baugu langi mahamu dang nukakelubé.' Ho, bou 
putatehungi kemu su langi, i kemu makatika pubawalungu wanua, arawé 
tatialang daraléngu ello i kemu ta makakoa manika!" 16:4 "Baliné 
gampang karalaré dingangu durhakangu taumata orasé i1. I kemu 
mudorong si Sia pukoa tanda hérang. I kemu ta onggolangu sarang simbau 
tanda hérang su likudé'u tanda hérangi nabi Yunus." Bou nubérangu éé i 
Yesus nanentangi siré, bou éé rimaléng. 16:5 Suapang manga murité'i 


Yesus nahumpa su simbekangu rano, buhué nikasingkaténgi siré humonéu 
1 siré ta nakatahendung nubawa boroté. 16:6 I Yesus nubéra si siré, 
"Pakaingaté su ragingu tau Farisi dingangu tau Saduki." 16:7 Nakaringihé 
bawérangi Yesus éé, manga murité-é naneta numpududato i siré lawo 1 
siré. "I Sié nubéra kéré'é baugu i kité ta nubawa boroté." 16:8 I Yesus 
masingka apang ko pududatongi siré. Uté 1 Sié nubéra, "Apa sabapé'é 1 
kemu mupupikiré'u barang ko takoaé? I kemu ta nakatahendung boroté 
lima mbau ko Daku nikakompéng gunangu taumata lima hiwu su katauné? 
Pirang kahépo lembéné nikomolé 1 kemu? 16:9 Mang bedang lai ta 
nakaena i kemu? I kemu ta nakatahendung pia boroté lima ko Daku 
nikakompéng gunangu taumata lima hiwu sukatauné? Pirang kahépo 
lembéné nikomolé'i kemu? 16:10 Dang kéré apa lai dingangu boroté pitu 
mbau gunangi siré epau hiwu su katauné? Pirang kahépo lembéné 
nikomolé i kemu? 16:11 Unué i kemu mang ta makaenangu la balinébé 
kadodatoné si kemu halé u boroté? Pakaingaté su ragingu tau Farisi 
dingangu tau Saduki!" 16:12 Panginsuéngé manga murité'i Yesus nakaena 
humonéu i Yesus kapuhabaré si siré pakaingaté balinébé su ragi ko 
pukukoa boroté, kaiso tarangé ko su tatintirongu tau Farisi dingangu 
Saduki. 16:13 I Yesus nakoa sarang tampa maraningu soang Kaisarea 
Filipi. Séé 1 Sié nukibalo su manga murité-é, "Su singka u taumata, ko 1 sai 
Ahusé'u Taumata éé?" 16:14 Manga murité-é simimbahé, "Pia ko 
muhabaré'i Yohanes Mundaréno. Pia ko lai muhabaré i Elia. Ko baliné 
muhabaré'i Yermia, arau singkatau bou taloarangu nabi." 16:15 "Arawé 
tumuhu si kemu, Ia ii sai?" 1 Yesus nukibalo si siré. 16:16 I Simon Petrus 
simimbahé, "I Tuang ko Datung Salamaté, Ahusé', u Ruata Mawu ko 
Biahé." 16:17 "Kalauntu si kau Simon ana i Yona!" angkungi Y esus. 
"Baugu balinébé taumata nuhabaré'u halé éé si kau, kaiso ko 1 Amang-Ku 
su sorga. 16:18 Ualingu éé kasingka'é, 1 kau ii Petrus, batu lenggihé. Dang 
su wowongu watu ii Ila mupararisi u Jamaaté-Ku, ko ta ikawata; maning 
ualingu papaté! 16:19 la sarung manarakangu kakunsi u kararatuangu 
Mawu Ruata si kau. Apang ko ilarangu su dunia, ilarang lai su sorga. 
Kéré'é lai apang ko ipuhinonu su dunia, mang lai ipuhino su sorga." 16:20 
Bou éé i Yesus nunggeli'u ingaté su manga murité-é tadéau ta 


mupakasingka si sai-sai ko 1 Sié éé Datung Salamaté. 16:21 Naneta bou 
orasé éé, 1 Yesus nubéra malahé-lahé su manga murité-é, 1 S1é mang 
harusé makoa sarang Yerusalem dang pai séé sarung mananggong sinsara 
bou manga tembonangu dunia, manga mawu imam dang manga météré'u 
agama. I Sié sarung paténg, kaiso su ello kateluné 1 Sié sarung ipubangung. 
16:22 Bou éé i Petrus namoléng si Yesus mahi sarang deduhé dingang 
nubéra si Sié, angkungé, "Kéré wotongé Mawu Ruata mupakaraungu halé 
éé Tuang! Kumbahang sarang halé éé, mariadi si Tuang!" 16:23 I Yesus 
nutehung bou éé nubéra si Pétrus, "Dakoko pamého bou n, Sasaluka! I kau 
manikoré si Sia. Sipirangu éé ko sipirangu taumata baliné sipirangu Mawu 
Ruata!" 16:24 Bou éé 1 Yesus nubéra su manga murité-é, "Taumata ko 
mapulu tumuhu si Sia, harusé mutimbuléngu halé u watangéngé, mamikulé 
koroisé, buhué tuhu si Sia. 16:25 Batu'u taumata ko mututenda'u 
pubawiahé'é, sarung kailangéngu pubawiahé'é. Arawé taumata ko 
manentangu pubawiahé'é ualingu Ia, sarung makatarima u pubawiahé. 
16:26 Apa untuné su singkatau, kamagéngi sié managhuang kaselahé u 
dunia kaiso kailangu pubawiahé'é? Botongé biahé éé saliungu rarotong? 
16:27 Séng ta maréngu lai Ahusé'u Taumata dingangu manga malaikaté-é 
sarung dumenta dingang kawasangi Amang-é. Su témpo éé i Sié sarung 
mamalisé apang taumata ituhu su kakanoa u simbau-simbau. 16:28 
Kasingka'é! Bou taloarangi kemu sii, pia ko sarung ta maté, su horo u 
makasilo Ahusé'u Taumata dumenta kéré Ratu." 


Matius 17 


17:1 Enungu ello tuhué 1 Yesus nubawa si Petrus dingangi Yakobus 
daduang tuariné Yohanes nutingkatani nakoa sarang buludé marangé 
simbau. 17:2 Su tengongi siré, gahi i Yesus nubalu: Gati-Né simenang 
kéré matangello dang pakéang-é mawantugé mawira. 17:3 Bou éé 
murité-é siré telu éé nakasilo si Musa dan si Elia kadaté'é dingangi Yesus. 
17:4 Bou éé 1 Petrus nubéra si Yesus, "Tuang, mapia témangé 1 kité su 
tampa ii. Kamagéngi Tuang mapulu, ia mukoa sélo tatelu sii: simbau 
gunangi Tuang, simbau gunangi Musa dang simbau gunangi Elia." 17:5 


Sementarangi Petrus bedang kabérané, pia binawa matila-tilang nuliwung 
si siré bou éé pia tingihé bou ralungé kabérané, "Ii Ana-Ku ko Daku 
ikukendagé. I Sié nakaluasé naung-Ku. Daringihé si Sié!" 17:6 Su 
témpong manga murité'i Yesus nakaringihé éé, 1 siré nataku hakiu nudating 
naendu su tana. 17:7 Bou éé 1 Yesus himaung nanénggéhé si siré, 
"Darisi'é!" angkungi Yesus, "Tawahaluasu mataku!" 17:8 Su apangi siré 
nuhéngké'u matangi siré, i siré ta nakasilo si sai-sai su likudé'i Yesus 
sisané. 17:9 Su témpongi siré kadesungé bou wuludé éé, 1 Y esus 
nangonggo'u ingaté si siré, "Kumbahang mubeké si sai-sai apang ko 
nikasilongi kemu kanini, su horo u Ahusé'u Taumata ipubangung bou 
papaté." 17:10 Manga murité-é nukibalo si Sié, "Unué manga météré u 
agama nuhabaré i Elia harusé dumenta horo?" 17:11 I Yesus simimbahé, 
"Tengadé 1 Elia dumenta dang sarung mungganapé apang ko kukoaténg. 
17:12 Katéwé la muhabaré si kemu, 1 Elia séng bou rimenta, katéwé 
taumata ta nakakirala si sié; u siré nairéa 1 sié nubatu kapulungi siré. Dang 
sarung kéré'é lai koaténgi siré su Ahusé'u Taumata." 17:13 Buhué manga 
murité-é nakaéna humonéu 1 Yesus muluhabaré'u halé 1 Yohanes 
Mundaréno. 17:14 Su témpongi Yesus dingangu murité-é tatelu nusulé 
sarang koa u taumata mauli éé, pia tau ésé singkatau dimenta nusurubang 
su tengongi Yesus, 17:15 dingangu kabérané, "Tuang, tulungko anaku. I 
sié pia saki u wawi. Saki'é dumating kéré'é kabeha'é, hakiu kasaukangé 
matembo su putumg bou éé lai manawo su aké. 17:16 Ia séng bou nubawa 
i sié sarang koa u manga murité'i Tuang, kaiso i siré mang ta nakapia si 
sié." 17:17 I Yesus simimbahé, "Baliné gampang 1 kemu 1i! I kemu mang 
tenga-tengadé taumata maralawang dang ta mangangimang. Sarang 
kangéré Ia harusé matana dingangi kemu dang musabaré su tengongi 
kemu? Bawa'é mahi ana éé!" 17:18 Bou éé 1 Yesus nuparénta roké dalai 
su rario éé pasebang. Roké dalai éé simebang, dang singkatémpo éé lai 
dario éé napia. 17:19 Bou éé manga murité-é simbau-simbau dimenta 
nukibalo si Sié, "Tuang, apa sabapé'é i kami ii ta makauséré roké dalai 
éé?" 17:20 I Yesus simimbahé, "Baugu i kemu kadio mangimang. 
Putahendungké! Kamagéngi kemu pia pangangimang kéré kalabo batung 
sawi, 1 kemu makawéra su wuludé 1, 'Kaalingké tamaıi!' Nalahé buludé éé 


maénso. Takoaé halé simbau ko sarung ta makoa si kemu! 17:21 Arawé 
roké dalai kéré i1, ketang botongé ikauséré'u kaliomanéng dingangu 
mupuasa." 17:22 Su témpong manga murité'i Y esus mukukomolé su 
Galilea, 1 Yesus nubéra si siré, "Séng maligha lai, Ahusé'u Taumata 
sarungi sarakang su kawasang taumata. 17:23 I Sié sarung paténg, katéwé 
su ello kateluné 1 Sié sarung ipubangung." Uté manga murité-é nungkasusa 
naungi siré. 17:24 Su témpongi Yesus dingangu manga murité-é nahumpa 
su Kapernaum, i siré mananuntu pajaké u Waléng Mawu dimenta si Petrus 
dingang nukibalo, "Méteré'i kemu mumamaéhé pajaké'u Waléng Mawu 
arau tala?" 17:25 I Petrus simimbahé, "Mamaéhé!" Su témpongi Petrus 
napulé, 1 Yesus nukibalo horo, "Simon, kéré apa si kau? I sai harusé 
mamaéhé béa arau pajaké su dunia 1? Ana u wanua arau tau raghi?" 17:26 
"Tau raghi," nisimbahé 1 Petrus. "Kamagéng kéré'é," angkungi Yesus, 
"Ana u wanua tawahaluasu mamaéhé pajaké. 17:27 Katéwé kumbahang 1 
kité makasangkong naungu manga taumata éé. Nau dakoko tamai 
pamékéng sarang dano. Alako kina ko kahorokangé mala si kau. Su 
mohongé pia do1té ko pasé makawaéhé pajaké i kadua. Ala'é roité éé dang 
baéhé'é si siré pajaké 1 kité gunangu Waléng Mawu." 


Matius 18 


18:1 Su témpo éé manga murité 1 Yesus dimenta si Sié dingang nukibalo, 
"Ko i sai tutehungang kalabokangé su taloarangu umaté u Mawu Ruata?" 
18:2 I Yesus nukui singkatau ana kadio, dang nipararisi'é su tengongi siré. 
18:3 Buhué 1 Yesus nubéra, "Pangimangké! Ketangu kamagéngi kemu 
mubalu mutingkakoa kéré manga rario, 1 kemu sarung makoa umaté'u 
Mawu Ruata. 18:4 Taumata ko mutingkasana u watangéngé dang 
mutingkakoa kéré ana ii, i sié éé kalabokangé su taloarangu umaté'u Mawu 
Ruata. 18:5 Dang taumata ko manarima u manga rario kéré ii ualingu Ia, 
musulungu nanarima u la." 18:6 "I sai ko makakoa sabapé su singkatau 
bou taloarangu manga rario ii sarang ta mangimang si Sia, kapiangé 
kamagéngi sié batuangéng su léhé'é buhué iwontolé su laudé wiru. 18:7 
Baliné gampang silaka u dunia ii ualingu halé ko makakoa dosa su 


taumata. Halé kéré ii mang sintinia pia, katéwé silaka su taumata ko 
makakoa sabapé'é! 18:8 Kamagéng limanu arau laédé'u makakoa dosa si 
kau, poto'é bou éé demé'é. Mapiang i kau mubiahé u lima arau laédé'u 
simbeka dingangu Mawu Ruata, lumiagé'u dingangu lima dang laédé'u rua 
mbeka bou éé i kau iremé su naraka. 18:9 Dang kamagéng matanu 
makarosa si kau, lesa'é mata éé dang demé'é. Mapiang i kau mubiahé'u 
mata simbeka dingangu Mawu Ruata, lumiagé'u matanu rua mbeka kebi 
éné bou éé i kau iremé su naraka." 18:10 "Pakaingaté! Kumbahang 
mupakaralai u singkatau bou taloarangu manga rario dadio 11. Batu'u 
putahendung, malaikaté'i siré sintinia mututengongi Amang-Ku su sorga. 
18:11 Batu'u Ahusé'u Taumata dumenta tadéau manahusu taumata ko 
napalidé! 18:12 Kéré apa su singka 1 kemu? Andéné pia taumata simbau 
ko pia dombané mahasu, bou éé nikailangéngu simbau bou dombané éé, 
apa sarung koaténgu tau éé? Nalahé i sié mang manentangu dombané sio 
mpulo sio éé su wuludé bou éé rumaléng manahusu ko nailang éé. 18:13 
Kamagéng dombané simbau éé sau ikaréa'é-- pangimangké Sia-- 1 sié 
nangilémbo lumiagé'u dombané simbau éé bou dombané sio mpulo sio ko 
séng tebé éné. 18:14 Ķéré'é lai 1 Amangu su sorga madidi pia singkatau 
bou taloarangu ko buhué mangimang si Sia ii mapalidé." 18:15 Kamagéng 
ana u singkataunu musala su tengonu, 18:16 Arawé kamagéng tala 
pamaringangko lai singkatau arau ruang katau. Batu'u su ralungu Buké 
Susi pia kabawohé, 'Mutingkakadio pia darua arau telung katau saksi 
déakéng tadéau pulahé'u singkatau mang tengadé nusala.' 18:17 
Kamagéngi sié ta manarima u tegungi siré, pakasingka'é su jamaaté. Dang 
panginsunéngé, kamagéngi sié ta mapulu manarima tegungu jamaaté, 
dékéngké i sié kéré mudarorong béa dang singkatau ko begangu Mawu 
Ruata." 18:18 "Kasingka'é: Apang ko ilularangi kemu su dunia, mang lai 
ilularang su sorga. Kéré'é lai apang ko ipuhinongi kemu su dunia ii mang 
lai puhimo su sorga. 18:19 Dang kasingka'é lai: Kamagéng su taloarangi 
kemu su dunia ii pia duang katau singgighilang su kalawou u halé dang 
mukukaliomanéngu halé éé, kakaliomanéngé éé mang sarung itarima 1 
Amang-Ku su sorga. 18:20 Batu'u su apa pia darua arau telung katau 
mukukomolé ualingu Ia, Ia mang éné séé dingangi siré." 18:21 Bou éé 1 


Petrus dimenta sarangki Yesus dingang nukibalo, "Tuang, kamagéng 
tuariku nusala si sia, uté sarang pirang sulé ia harusé munggeli u ampungé 
si sié? Manga pintung sulé?" 18:22 I Yesus simimbahé, "Tala, baliné 
ketang pitung sulé, kaiso pitung pulo su suléné taha pitung sulé! 18:23 
Batu'u kamagéng Mawu Ruata mamarénta, kakakoa'é musulungu 
pusasihing 11: Singkatau ratu ko pia kanaungé mapulu mudarékéngu utangu 
apang paparéntangé. 18:24 Su témpongi sié naneta nudarékéng, 
nipatatengoné si sié paparéntangé simbau ko nakautang yutané, 18:25 
dang ta nakawaéhé. Nau ratu éé nuparénta tadéau paparéntangé éé 
pakiwalu singkawalu dingangu ana kawingé, dang kalawou rarotongé 
tadéau pamaéhé utangé. 18:26 Paparéntang éé nusurubang su tengungu 
ratu éé, dingang nukaliomanéng, 'Tuang, pusabaréko su ellang. Ellang 
sarung mamaéhé kebi utangu ellang.' 18:27 Datu éé nikanawongu naungé 
kimendagé'i sié, hakiu 1 sié nangemu kalawou utangé. 18:28 Su témpong 
paparéntang éé simebang, 1 sié nusombangu ghawené, paparéntang simbau 
ko lai nakautang si sié pira hiwu. I sié nanamé gawéné éé, nikelé'é dingang 
nubéra, 'Baéhé kebi utangu!' 18:29 Gawéné éé nusurubang su tengoné 
apidé mududorong, 'Sabaréko horo gawé, kebi sarung daku baéhang!' 
18:30 Kaiso paparéntang éé nanolaké. Su simbekané, 1 sié katéwé nupasu 1 
sié sarang dalungu tahungku sarang i sié mamaéhé utangé. 18:31 Su apang 
manga paparéntang baliné nakasilo apang ko nariadi, naungi siré nasusa 
dang dingang nangalaké su ratu. 18:32 Uté datu éé nukui paparéntang 
dalai éé dingang nubéra si sié, T kau paparéntang dalai! Kauli u utangu 
séng daku niemu ketang ualingi kau nudorong si sia. 18:33 Balinébé i kau 
lai harusé pia pendang kumendagé'u ghawénu musulungu ia kimendagé'i 
kau?' 18:34 Datu éé limangéhé dalai-lai. Paparéntang dalai éé nipasu'é su 
ralungu tahungku sarangi sié nakawaéhé utangé. 18:35 I Yesus nanginsué 
weké-Né dingangu, wawéra 1, "Kéré'é lai 1 Amang-Ku su sorga sarung 
mukoa si kemu simbau-simbau, kamagéngi kemu tamunggeli'u ampungé 
su ana u singkataunu dingangu kalawo u naung." 


Matius 19 


19:1 Su témpongi Yesus nasué bou nuhabaré'u kebi-kebi éé, 1 Sié 
nanentangu Galilea bou éé nakoa sarang Yudea su simbekang Salu'u 
Yordan. 19:2 Mauli taumata timuhu si Sié, dang ndai séé 1 Sié 
nupakauléngi siré. 19:3 Bou éé tau Farisi dimenta nanongko si Sié. I siré 
nukibalo, "Tumuhu atorangu agamangi kité, apa wotongé taumata 
manindo kawingé dingangu angki'é mudalahaghi?" 19:4 I Yesus 
simimbahé, "Apa i kemu bedang ta nubasa su ralungu Buké Susi, humonéu 
1 Sié ko nundiadi taumata, bou teta'é séng nundiadi si siré ésé dingangu 
wawiné? 19:5 Bou éé i Sié nubéra, 'éé sabapé'é ésé manentangu inang 
1amangé dang mutindéké dingangu kawingé, uté 1radua makoa simbau.' 
19:6 Uté 1 siré baliné lai duang katau, kaiso simbau. éé sabapé'é apang ko 
séng nipukauhé'u Mawu Ruata ta wotongé iputaléingu taumata." 19:7 Bou 
éé taumatang Farisi nukibalo si Sié, "Kamagéng kéré'é apa sabapé'é i 
Musa nangoro taumata punggeli'u suraté'u talaké su kinawing ko 
nisindongé?" 19:8 I Yesus simimbahé, "I Musa mupakawalangi kemu 
panindo kawingi kemu baugu i kemu tumaniu susa panintirongé. Tumuhu 
hmoné baliné bé kéré'é bou téta'é. 19:9 Nau, daringihéko 11: I sai manindo 
kinawingé sumbalié tau wawiné éé ta napulung ésé baliné--bou éé nusau 
nukawingu bawiné waliné, 1 sié séng nawuang." 19:10 Uté manga murité 1 
Yesus nubéra si Sié, "Kamagéng pudalahikingu singkawingang kéré'é, 
mapiang kuha'é mukawing." 19:11 I Yesus simimbahé, "Baliné kebi 
taumata makatarima bawéra éé, ketang taumata ko séng nitantu u Mawu 
Ruata. 19:12 Batu'u pia taumata ko ta mukawing, baugu 1 siré séng 
nipuhana kéré'é. Pia lai ko ta makapukawing ualingu kakakoa u taumata 
waliné. Pia lai ualingu kapuluné sisané ta mukawing, tadéau makapuhalé 
halé u Mawu Ruata. Taumata ko makatarima u tintiro 1, balaé'é 1 sié 
panarima." 19:13 Pia taumata numpubawa manga rario sarangki Yesus 
tadéau 1 Sié mangalamaté si siré. Kaiso manga murité-é nupedu si siré éé. 
19:14 Uté 1 Yesus nubéra su manga murité-é, "Balaété manga rario éé 
pasongo su koa-Ku! Aribé seding 1 siré, batu'u taumata kéré 1 siré éé 
makoa umaté'u Mawu Ruata." 19:15 Bou éé 1 Yesus namelo u lima-Né su 
tembo u manga rario éé dingang nangalamaté si siré. Buhué 1 Sié dimaléng 
bou éé." 19:16 Pia su sihello singkatau ésé dimenta sarangki Yesus, dang 


nubéra, "Tuang, kakanoa mapia kéré apa ko hinong daku koaténg tadéau 
makatarima u pubawiahé kahengang dang kekal?" 19:17 "Apa sabapé'é i 
kau mukibalo si Sia bou halé u ko mapia? Ketang pia simbau mapia. 
Kamagéngi kau mapulu mubiahé, i kau harusé tuhu paréntangu Mawu 
Ruata." 19:18 "Parénta sudé éé?" kakibalongu tau ésé éé. I Yesus 
simimbahé, "Kumbahang mamaté, kumbahang mawuang, kumbahang 
manako, kumbahang musaksingu léo, 19:19 pangadaté si papanu dingang 
si mamanu, dang kendagé'u sinsulungu taumata kéré i kau kumendagé'u 
watangéngu sisanu." 19:20 "Kebi parénta éé séng daku nituhukang," 
nisimbahé'u tau ésé éé. "Bedang apa lai déakéng?" 19:21 I Yesus nubéra si 
sié, "Kamagéngi kau mapulu mubiahé masuku, dakoko walu apang 
darotongu. Pahiako roité su taumata susa, dang 1 kau sarung 
makahombang areta su sorga. Bou éé, mahié putuhu si Sia!" 19:22 
Nakaringihé bawéra éé, tau ésé umbaséng éé dimaléng dingangu susa 
naung batu'u i sié napaliung kakala'é. 19:23 Bou éé 1 Yesus nubéra su 
manga murité-é, "Ia muhabaré si kemu, tumaniu masusa su taumata kala 
makoa umaté'u Mawu Ruata. 19:24 Dang ii lai sarung Daku ihabaré si 
kemu; bedang magampangéng simbau onta sumuhi su lohangu rarahung, 
bou singkatau kala sumu su Dunia Wuhungu Mawu Ruata. 19:25 Suapang 
manga murité-é nakaringihé bawérangi Yesus éé, 1 siré nahérang. 
"Kamagéng kéré'é," angkungi siré, "ko i sai wué wotongé masalamaté?" 
19:26 1 Yesus nutehung si siré buhué nubéra, "Su taumata, éé ta mariadi." 
19:27 Bou éé 1 Petrus nubéra, Tehungété, 1 kami séng nanentangu 
kebi-kebi baugu tumuhu si Tuang. Dang apa sarung ikatarima 1 kami? 
19:28 I Yesus nubéra si siré, "Pangimangké: Su Dunia Wuhu, Ahusé'u 
Taumata sarung maiang su kawawantugé-é. Su témpo éé i kemu manga 
murité-Ku sarung maiang su kararatuang mapulo dua dang muhukungi siré 
mapulo dua sukungu Israel! 19:29 Dang apang taumata ko séng 
numpanentangu walé, arau ana u singkatauné ésé arau wawiné, arau mang 
1amangé, arau ana'é arau kobongé ualingu la, taumata éé sarung 
makatarima mahasu susuléné. Dang i sié sarung manarima u pubawiahé 
kahengang dingangu kekal, 19:30 Katéwé mauli ko kahimotongangé su 
orasé ii sarung makoa ko kasamuriangé dang ko su orasé 1 ko 


kasamuriangé makoa ko kahimotongangé." 
Matius 20 


20:1 "Kamagéng Mawu Ruata mamarénta, kakakoa'é musulungu 
pusasihing 11: Pia singkatau taghuangu kobongu anggoré simebang bedang 
malukadé mudéa taumata puhalé su kobongu anggoré'é. 20:2 Su apang 1 
sié kimiré mamaéhé si siré satu péra sihello, 1 sié nuparénta si siré puhalé 
su kobongu anggoré'é. 20:3 Pukulé sio malukadé, taghuangu kobong éé, 
nusau dimaléng, dang nakasilo taumata pirang katau mululambaihang su 
pasaré. 20:4 Uté i sié nubérs si siré, 'Dakoko 1 kemu tarai puhalé su 
kobongku. I kemu sarung daku baéhangu gaji ko mutatahino.' 20:5 I siré 
natarai. Pukulé mapulo dua kalihaé dingang pukulé tatelu wawello, 
taghuangu kobong éé, nusau simebang nukoa halé kéré nikoaé horo. 20:6 
Patéhang manga pukulé lima wawello, i sié nusau simebang dang nakasilo 
bedang pia ko kapulambaihangé. I sié nukibalo si siré, 'Apa mangaléné i 
kemu dumarisi pusihello matiwatu sii takoaé hambaké'i kemu?' 20:7 I siré 
simimbahé, 'Takoaé ko mupuhalé 1 kami.''Kamagéng kéré'é angkungu 
taghuangu kobongé éé, dako'é i kemu tarai puhalé su kobongu anggoréku.' 
20:8 Nawawello, taghuangu kobongu anggoré éé nubéra su mandoré'é, 
'Kuiéko apang mulahalé dang baéhé gajingi siré simbau-simbau, maneta ko 
bou simu nuhalé kasamuriangé sarang ko kahorokangé.' 20:9 Bou éé 
nasongo apang mulahalé ko nuhalé naneta bou pukulé lima wawello. 
Pusingkatau i siré nanarima u taha satu péra. 20:10 Tuhué nasongo lai 
mulahalé ko niséwang bedang malukadé. Su naungi siré 1 siré makatarima 
dio lebé. Kaiso 1 siré lai mang ketang nionggolang taha satu péra. 20:11 
Su témpong nanarima u roité lai éé, 1 siré nusunguté su taghuangu kobong: 
20:12 'Manga mulahalé ko dimenta samuri ketang nakapuhalé 
singkaorasé. Arawé 1 kami nuhalé sihello matiwatu wati-wati su pedisé, 
kaiso 1 Tuang namaéhé si siré musulung si kami!" 20:13 Taghuangu 
kobong éé simimbahé su singkatau bou 1 siré, 'Anu, ia ta nusala si kau. 
Balinébé 1 kau séng kimiré manarima satu péra bawaéhé'u muhalé sihello? 
20:14 Ala'é roité u, dang kapulé'é. Ia sisaku napulu nangonggo su taumata 


ko simu nuhalé samuri éé bawaéhé musulung ko kéré daku nionggo si 
kemu. 20:15 Apa ia ta wotongé mukoa kapuluku sisaku bou rarotongku? 
Arau i kau mananoi, ualingu ia malondo?' " 20:16 Bou éé 1 Yesus sau 
nubéra, "Kéré'é lai taumata ko samuri sarung makoa ko kahorokangé, 
dang ko kahorokangé sarung makoa ko kasamuriangé." 20:17 Su 
témpongi Yesus kadaléngé sarang Yerusalem, su raléng i Sié nukui 
murité-é i siré mapulo dua pukomolé hala. Bou éé i Sié nubéra si siré. 
20:18 "Daringihé! Orasé 111 kité makoa sarang Yerusalem. Pai séé 
Ahusé'u Taumata sarung isarakang su manga mawu imam dang manga 
météré'u agama. Bou éé 1 Sié sarung manarima u hukumang papaté, 20:19 
bou éé buhué isarakang su umuté ko begangu Mawu Ruata. I siré sarung 
muhinakang si Sié, mamahang si Sié dang munggantongi Sié. Kaiso su ello 
kateluné, 1 Sié sarung sau mubangung." 20:20 Bou éé kinawingi Zebedeus 
dimenta dingangu manga ana'é sarangki Yesus. Su tengongi Yesus 1 Sié 
nusurubang ualingu pia ko dorongangé. 20:21 I Yesus nukibalo, "Apa 
kapulungi kau?" Ibu éé simimbahé, "Ia mapulu tadéau anaku darua ii 
makakaiang singkatau su kuihi dang singkatau lai su kuanéngi Tuang 
kamagéngi Tuang mamarénta kéré Ratu." 20:22 "I kemu mang begangu 
apang ko dudorongangi kemu." I Yesus nubéra si siré. "I kemu 
makatanggong manginung bou panganginungangu simsara ko harusé Daku 
inungang?" "Makatanggong", sasimbahé'i siré. 20:23 I Yesus nubéra, 
"Tengadé i kemu sarung manginung bou panganginungang-Ku. Katéwé su 
halé u i sai ko sarung kumaiang su kuihi dingang su kuanéng-Ku, éé baliné 
haké-Ku manantu. Apang tampa éé séng nitilahé su taumata ko séng 
nitantu 1 Amang-Ku." 20:24 Su témpongi siré mapulo murité baliné 
nakaringihé halé éé, 1 siré nupedu si radua tamahuari éé. 20:25 Ualingu éé, 
1 Yesus nukui si siré kebi buhué nubéra, "I kemu masingka manga 
tembonangu dunia ko begangu Mawu Ruata, mulinda ana u wanuané. 
Dang apang ko dalabo su taloarangi siré sarung muneda si siré. 20:26 
Arawé i kemu ta wotongé kéré'é. Su simbekané, taumata ko mapulu 
mutingkakoa labo su taloarangi kemu, harusé makoa paparéntangu. 20:27 
Dang taumata ko mapulu mutingkakoa kahimotongangé su taloarangi 
kemu, harusé mutingkakoa ellangu. 20:28 Musulungu lai Ahusé'u 


Taumata; I Sié dimenta balinébé tadéau makitalung, kaiso tadéau 
mutalung, dang manarakangu awa-é gunangu mangambang taumata 
mauli." 20:29 Su témpongi siré nanentangu Yerikho, mauli taumata 
timuhu si Yesus. 20:30 Pia tau wuta ruang katau mumaiang su wiwihé'u 
raléng. Suapangi radua nakaringihé si Yesus simahé, i radua nenggahé, 
"Ahusé'i Daud, kendagéko i kami!" 20:31 Taumata mauli séé nupedu si 
radua dingang nusedingi radua pakaremasé. Ķaiso i radua kasaunéng 
nenggahé, "Tuang, Ahusé'i Daud, kendagéko 1 kami!" 20:32 Bou éé 1 
Yesus nangedung dingang nukui si radua, "Apa kapulungi rua hinong Daku 
koaténg gunang i rua?" kakibalongi Yesus. 20:33 I radua simimbahé, 
"Tuang, 1 kami mapulu makasilo!" 20:34 I Yesus kimendagé 1 radua, bou 
éé i Sié nanelidé matangi radua. Singkatémpo éé lai i radua dingang 
nakasilo. Bou éé timuhu si Yesus. 


Matius 21 


21:1 Su témpong kukaraninéngu Yerusalem, 1 siré nudatingu Betfage su 
wuludé'u Zaitun. Séé 1 Yesus nundoïi'u murité-é duang katau paraléng horo. 
21:2 "Tamaiko sarang kampong pai su tengo éé," tatanatangi Yesus si 
radua. "I rua turusé makasilo pia kalidé simbau malaiki dingangu ana'é. 
Buka'é kebi, dang bawa mahi. 21:3 Kamagéng pia ko manga mukibalo, 
puhabaré'é si siré, 'Mawu mupaké-e',' uté tau éé dingang mamalang kalidé 
éé pakiwawa." 21:4 Halé éé mang séng kéré'é tadéau mariadi apang ko 
niwérangu nabi kéré tanaé 11, 21:5 "Habaréko su Sion Datunu séng 
kadentané sarangki kemu. Naung-é marinda dang saké-saké su kalidé 
simbau, ana'u kalidé paranggang." 21:6 Bou éé murité-é rarua éé natamai 
nukoa ko kéré nitanatang 1 Yesus si radua. 21:7 I radua nubawa kalidé éé 
dingangu ana'é. Bou éé i radua nangempahé kahuwangu kalidé éé 
dingangu jubang i radua. Bou éé i Yesus simaké. 21:8 Napéné taumata pai 
séé numpamila'u jubangi siré su raléng, kéré'é lai i siré waliné numpamoto 
manga lélangu kalu dang nangantéhé'é su tarora u raléng. 21:9 Taumata 
mauli ko kadaléngé su horoné dingang su likudé'i Yesus mumenggongu, 
"Kaumburé Ahusé'i Daud! Alamaté si Sié ko dimenta su aréngu Mawu! 


Dalo su Mawu Ruata ko Karangétangé!" 21:10 Dang suapangi Yesus 
simu' su Yerusalem, kaselahé'u soa nugigho. "Hi ko i sai?" kakibalongu 
taumata singkasoang éé. 21:11 "I Sié Nabi Yesus, bou Nazaret su 
Galilea," sasimbahé u taumata mauli ko katuhv'é si Sié. 21:12 Bou éé i 
Yesus simu su Waléngu Mawu, dang nanokolé kauli u taumata 
mududagang ndai séé. I Sié namalintui manga médang mananukaré doité, 
dingangu manga kakaianéngu mubawalu u paluma. 21:13 Bou éé i Sié 
nubéra su apang taumata éé, "Su ralungu Buké Susi kabawohé, Mawu 
nubéra, 'Balé-Ku isusego tampa u pukakaliomanéngang.' Arawé si kemu 
kukoaténg tampa u tahautako!" 21:14 Apang taumata wuta dingangu ko 
péso dimenta si Yesus su Waléngu Mawu, dang i Sié nupakauléngi siré. 
21:15 Arawé manga mawu imam dang manga météré'u agama nupedu 
nakaringihé manga rario mumenggo su Waléngu Mawu, mububérangu, 
"Kaumburé Ahusé'i Daud!" 21:16 I siré nubéra si Yesus. "I Kau 
nakaringihé apang ko niwérangi siré?" "Iya, Ia nakaringihé," sasimbahé'i 
Yesus. "Apa i kemu bedang ta nubasa sarang manga sinsulé pia ayété 1i su 
Buké Susi. 'Manga rario sususu dang ana luhamu séng nitintirong-Ku 
puseba u bawérang daralo'?" 21:17 Bou éé 1 Yesus nanentangi siré, 
simebang bou soa éé nakoa sarang Betania dang nuhedang pai séé. 21:18 
Maluka-lukadé su karuang elloné, su témpong kadaléngé mapulé sarang 
soa, 1 Yesus nakapendang nahutung. 21:19 I Sié nakasilo pia kalu ara 
singkalu su wiwihé'u raléng. I Sié himaung sarang pungu kalu éé, katéwé 
ta nakaeba buané sarang manga simbau, sulikudé'u rakaluné sisané. I 
Yesus nubéra su kalu éé, "I kau séng ta sarung mubua!" Kalu éé ringang 
nalowé. 21:20 Suapang manga murité'i Yesus nakasilo ko nariadi éé, 1 siré 
nahérang. "Kéré apa nariadi sarang kalu ara éé turusé nahegu?" 
kakibalongi siré. 21:21 "Tengadé," sasimbahé' Yesus, "kamagéngi kemu 
mangimang kahengang, i kemu makakoa apang ko Daku nikoa su kalu ii. 
Dang baliné ketang éé, kaiso 1 kemu sarung makapubéra su wuludé 11, 
'Kasapua'é dang karemé'é sarang laudé; uté halé éé mang mariadi.' 21:22 
Apang ko lai dudorongangi kemu su ralungu kaliomanéng, mang sarung 
ikatarima 1 kemu, asalé 1 kemu mangimang." 21:23 Bou éé 1 Yesus nusulé 
sarang Baléngu Mawu, buhué simu dingang nanintiro séé. Su témpongi Sié 


kapanmtironé, manga mawu imam dingangu tembonangu tau Yahudi 
dimenta si Sié dang nukibalo, "Apa dasaré 1 Kau mukukoa kebi-kebi tamai 
éé? I sai nangonggo u haké si Kau?" 21:24 | Yesus simimbahé, "Ia lai 
mukibalo si kemu. Kamagéngi kemu sumimbahé, Ia sarung manguli si 
kemu dingangu haké i sai Ia mukukoa halé tamai éé. 21:25 I Yohanes 
nundéno dingangu haké i sai? Mawu Ruata arau taumata?" Bou éé manga 
mawu imam dingangu manga tembonangu tau Yahudi éé i siré naneta'é 
nugaghighilé. "Kamagéngi kité manguli, 'Dingangu haké u Mawu Ruata,' I 
Sié mubéra, 'Kamagéng kéré'é apa sabapé'é 1 kemu ta mangimang si Sié? 
21:26 Arawé kamagéngi kité manguli, 'Dingangu haké u taumata,' i kité 
mataku'u taumata mauli, batu'u i siré kebi mutehung si Yohanes singkatau 
nabi." 21:27 Nau i siré simimbahé, "I kami bega." Bou éé i Yesus nubéra 
si siré, "Kamagéng kéré'é Ia lai ta manguli si kemu dingangu haké 1 sai Ia 
mukukoa kebi-kebi halé 11." 21:28 "Orasé 11 kéré apa su pikirangu halé 11?" 
1 Yesus sau nubéra. "Pia singakatau iamang ko pia ana'é ésé darua. Tau éé 
tamai nakoa sarang koa u ana'é iakang, dingang nuhabaré, 'Amang, taraiko 
sihello n puhalé su kobongu anggoré.' 21:29 Ta madidi,' angkungu ana éé. 
Kaiso samuriné pikirangé nubawalu dang natarai nakoa sarang kobong éé. 
21:30 Bou éé i amangé éé tamai nakoa sarang koa u ana'é karuané 
nuhabaré'u pendung musulung. 'Kéréné'é wué, Pa,' angkungu ana'é karuané 
éé. Kaiso i sié ta natarai. 21:31 Nau, bou taloarangu ana darua éé, sudé'é 
ko nukoa kapulungi amangé?" "Ko i akang," nisimbahé'u manga mawu 
imam dang manga tembonang u tau Yahudi éé. Uté i Yesus nubéra si siré, 
"Pangimangké: Mananuntu pajaké dingangu manga wawiné ralai sarung 
makakihoro si kemu mariadi umaté'u Mawu Ruata bou 1 kemu. 21:32 
Batu'u 1 Yohanes Mundaréno dimenta, dingang nupasilo si kemu kakakoa 
u mubiahé ko kukapulungu Mawu, kaiso i kemu ta mapulu ralai 
mangimang tintironé; arawé mananuntu pajaké dingangu manga wawiné 
ralai mangimang si sié. Kaiso maning i kemu séng nakasilo kebi éé, 1 kemu 
mang lai ta mamalu pikirangu dang ta mangimang su Mawu." 21:33 
"Daringihéko pia lai pusasihing simbau," angkungi Yesus. "Pia singkatau 
taghuang tana namuka kobongu anggoré. Nipagaréngé naliku, dingang 
nukoa lohangu pamamehukang anggoré, bou éé nukoa baléng diaga. 


Nasué éé niséwané su mulahalé, buhué 1 sié nubua sarang soa waliné. 
21:34 Su apang séng nudatingu témpong muhono buangu anggoré, 
taghuangé nundoi u manga paparéntangé sarang koa'u mulahalé u kobong 
éé, panarima u wagéangé. 21:35 Arawé mulahalé u kobong éé nanamé 
manga paparéntangu taghuang tana éé: Singkatau nitetu, ko baliné nipaté, 
dang ko baliné lai nientungangu watu. 21:36 Taghuangu tana éé sau nundoi 
u paparéntang baliné, nangilémbo mauli bou horo. Ķaiso 1 siré mang lai 
nikakoa kéré'é. 21:37 Panginsuéngé taghuang tana éé nundoi u ana'é 
sisané, 'Nalahé anaku mang adaténg,' su pikirangé. 21:38 Kaiso su apang 
mulahalé u kobong éé nakasilo ana'u taghuang tana éé, 1 siré lawo 1 siré 
nududato, 'Séng 1 sié 1, mananengalé warisangé. Mahī'é paténgi kité, 
tadéau 1 kité makaréa pusaka'é!' 21:39 Uté ana éé nisamé, niremé sarang 
likudé buhué nipaté." 21:40 I Yesus nukibalo, "Ho kamagéng taghuang 
kobongu anggoré éé musulé. apa sarung koaténgé su mulahalé éé?" 21:41 
1 siré simimbahé. "Séng nalahé 1 sié mamaté apang taumata ralai éé, buhué 
kobongu anggoré éé iséwané su taumata waliné ko mapulu mupapahia'u 
wagéang bou hasilé'u tana éé si sié su témponé." 21:42 Uté 1 Yesus nubéra 
si siré, "Bedang ta manga sinsulé 1 kemu nubasa ko mabawohé su Buké 
Susi? 'Batu ko ta napaké su manga basé u walé séng nakoa tumandihé Ii 
halé ko nikoa u Mawu. Tengadé kéré'é kapiané!' " 21:43 "Nau 
putahendungké!" angkungi Yesus, "kebi haké kéré umaté'u Mawu Ruata, 
sarung alakéng bou i kemu, bou éé igheli su umaté simbau ko sarung 
muparaléngu paréntangu Mawu Ruata. [ 21:44 Taumata ko manawo su 
watu éé, sarung mararulé; dang taumata ko kaempisangu watu éé, sarung 
mapisa makoa ebung.]" 21:45 Su témpong manga mawu imam dang 
manga apang tau Farisi nakaringihé pusasihingi Yesus éé i siré nasingka u 
humonéu 1 Yesus muluhabaré'u halé 1 siré. 21:46 Uté 1 siré mududéa 
daléngé manamé si Sié. Katéwé 1 siré mataku u taumata mauli, batu'u 
taumata mauli kebi mutehung si Yesus singkatau nabi. 


Matius 22 


22:1 I Yesus sau nududato su tengongu taumata mauli dingangu 


pusasihing. 22:2 I Sié nubéra, "Kamagéng Mawu Ruata mamarénta, 
kakakoa'é kéré pusasihing 1. Pia singkatau ratu nukoa saliwangu kawingu 
ana'é. 22:3 Datu éé nundoi u paparéntangé paraléng panginsomahé apang 
taumata ninoté sarang saliwang éé. Kaiso apangi siré ko ninoté nadidi 
simongo. 22:4 Bou éé ratu éé sau nundot'u paparéntangé waliné. I sié 
timanata si siré: 'Puhabaré si siré apang ko nmoté éé: Médang saliwang 
séng nasadia. Sapiku dingangu ana'é ko kapiangé séng bou nihata. Kebi 
séng sadia. Songo'é mahi sarang saliwangu kawing!' 22:5 Kaiso apang 
noté takoaé ko nupendung. I siré nakoa sarang halé u simbau-simbau. 
Singkatau nakoa sarang kobongé, ko baliné sarang perusahangé; 22:6 
dang lai i siré waliné nanamé paparéntangu ratu éé buhué nanetu dingang 
namaté si siré. 22:7 Su témpong datu éé nakaringihé halé éé, 1 sié nupedu 
ralai-lai. I sié nundohong tentarané pamaté si siré apang taha pamaté 
dingang panutung soang i siré. 22:8 Bou éé 1 sié nukui apang 
paparéntangé, buhué nubéra, 'Saliwangu kawing séng sadia, arawé kebi 
apang notéku séng ta hinoné. 22:9 Ji dakoko tamai kakoa sarang apang 
daléng labo, dang punoté'é suapang kauli'é taumata pasongo su saliwangu 
kawing n.'! 22:10 Uté manga paparéntang éé nusau dimaléng. I siré nakoa 
sarang apang daléng labo, buhué nangomolé apang taumata ko 
nipusombangi siré tamai séé, ko mapia dang lai ko dalai. Uté napéné'é 
tampa u pusasaliwangéng éé su saké. 22:11 Bou éé ratu éé simu nukakela 
apang saké. I sié mang nakasilo pia tau simbau su saliwang éé ko ta 
nuloho u pakéangu saliwang. 22:12 Bou éé i sié nukibalo si anu éé, 'Anu, 
kéré apa 1 kau sarang nakasu' sii baliné dingangu pakéangu saliwang?' Tau 
éé ta nakawérang apa. 22:13 Bou éé ratu éé nubéra su paparéntangé, 
'Hapusé'é laédé'é dingangu limangu tau ii, demé i sié su tampa marendung. 
Pai séé pia sasangi dingangu sinsara." 22:14 Buhué i Yesus nangeta u 
pusasihing éé kéré 1, "Mauli ko nikuing, kaiso ketangu mahali nikapilé." 
22:15 Bou éé manga tau Farisi tamai nugaghighilé kéré apa 1 siré tadéau 
makasaung si Yesus dingangu haghing kakibalo. 22:16 Uté 1 siré nundoi u 
ringangi siré sarangki Yesus dingangu pirang katau taumata bou 
golongangi Herodes. I siré éé nubéra si Yesus, "Tuang, 1 kami masingka 1 
Tuang jujuré. I Tuang manintiro malahé-lahé apang halé u kapulungu 


Mawu Ruata, ta mudiangu tingihé'i sai-sai. Baugu i Tuang ta mutatehung 
gating taumata. 22:17 Ualingu éé, kenangko i Tuang puhabaré si kami; 
Tumuhu atorangu agamangi kité, apa wotongé mamaehé pajaké su kaisaré 
arau tala?" 22:18 I Yesus masingka u pendungi siré ralai éé, nau i Sié 
nubéra, "Ei, manga raléokang! Unué i kemu mangakalé si Sia? 22:19 
Kenang pasiala si Sia doité ko pamaehé kemu pajaké!" Bou éé i siré 
nanonggo u roité péra simbau si Sié. 22:20 I Yesus nukibalo si siré, 
"Gambaré dingangu aréngi sai 11?" 22:21 "I Ka1saré," nisimbahé'i siré. Uté 
1 Yesus nubéra si siré, "Kamagéng kéré'é, onggo'é si Kaisaré apang ko i 
Kaisaré taghuangé, dang su Mawu Ruata apang ko Mawu Ruata 
tataghuangé." 22:22 Su apangi siré nakaringihé ko nilahé éé, 1 siré 
nahérang. Nau i siré rimaléng nanetangi Yesus. 22:23 Su sihello éé lai, pia 
pirang katau tau Saduki dimenta si Yesus. I siré ii golongangu taumata ko 
pia singka i siré uadé takoaé taumata naté sau mubangung. 22:24 "Pak 
Guru," angkungi siré. "I Musa nanintiro kéré ii: Kamagéng singkatau ésé 
maté, dang i sié takoa ana, tuariné harusé pukawing dingangu waluné éé 
tadéau makagheli u toronang su tau ko naté éé. 22:25 Lenangu pia i siré 
pitu tamahuari mumatana sii. Ko i akang nukawing bou éé naté takoaé ana. 
Uté baluné éé nitentang gunang tuariné. 22:26 Tuariné éé mang lai naté 
takoaé ana. Halé ko musulung nariadi lai su tuariné kateluné dang turusé 
sarang ko kapituné. 22:27 Panginsuéngé tau wawiné éé lai naté. 22:28 Ho, 
kamagéng kéré'é su témpong taumata naté sau ipubangung, makoa 
kawingi sai tau wawiné éé? Batu'u 1 siré pitu kebi nukawing si sié." 22:29 I 
Yesus simimbahé, "I kemu séng nusala pikiré baugu i kemu ta nakaena 
bawérang Buké Susi, dingangu lai kawasangu Mawu Ruata. 22:30 Batu'u 
kamagéng taumata sarung sau mubangung, 1 siré séng ta sau mukawing, 
kaiso 1 siré sarung mutumbiahé kéré manga malaikaté su sorga. 22:31 
Bedang ta manga sinsulé 1 kemu nubasa apang ko niwérangu Mawu Ruata 
bou halé u taumata naté sau nipubangung? Mawu Ruata nubéra, 22:32 Ta 
Mawungi Abraham, Mawungi Ishak dang Mawungi Y akub.' Mawu Ruata 
baliné Mawungu taumata naté. I Sié Mawungu taumata wiahé!" 22:33 Su 
apang taumata mauli éé nakaringihé tatualagé'i Yesus 1 siré nahérangu 
tintiro-Né. 22:34 Su témpongu tau Farisi nakaringihé si Yesus nukoa tau 


Saduki sarang ta nakawérang apa, 1 siré numpukomolé. 22:35 Singkatau 
bou 1 siré, ko météré'u agama, nanuka mangakalé si Yesus dingangu 
kakiwalo simbau. 22:36 "Tuang," angkungé, "parénta sudé'é 
kahimotongangé su ralungu atorangu agama?" 22:37 I Yesus simimbahé, 
"Kendagé'u Mawu Ruatanu dingangu kalawo u naungu, dingangu 
kaselahé'u jiwanu, dang dingangu kalawo u sipirangu. 22:38 éé parénta 
kahimotongangé dingangu kaaregangé! 22:39 Parénta karuané ko 
musulungu himotongé éé: Kendagéngu sinsulungu kéré i kau kumendagé'u 
watangéngu sisanu. 22:40 Kebi atorangu agama ko nionggo i Musa dang 
tintirongu manga nabi nialasé su parénta rarua éé." 22:41 Sementarangu 
tau Farisi bedang mukukomolé ndai séé 1 Yesus nukibalo si siré, 22:42 "Su 
singka 1 kemu ko 1 sai Datung Salamaté? Toronagi sai Sié?" "Toronangi 
Daud," nisimbahé'i siré. 22:43 "Kamagéng kéré'é" 1 Yesus nukibalo, "apa 
sabapé'é Roké u Mawu Ruata nanualagé si Daud tadéau pusego u Ratung 
Salamaté éé 'Mawu'? Batu'u 1 Daud nubéra, 22:44 'Mawu nubéra su 
Mawuku: kaiangké su kuanéng-Ku 22:45 Nau kamagéngi Daud musego u 
Datung Salamaté éé Mawu, uté mariadiwé kéré apa 1 Sié toronangi 
Daud?" 22:46 Takoaé manga singkatau nakasimbahé si Yesus. Dang 
naneta bou sihello éé, takoaé ko bahani mukibalongu manga apa lai si Sié. 


Matius 23 


23:1 Bou éé i Yesus nubéra su taumata mauli dingangu su manga murité-é. 
23:2 "Manga météré'u agama dang taumatang Farisi nakaréa kawasa 
gunang pulahé toraté'i Musa 23:3 Ualingu éé tarima'é dang tehungété 
kebi-kebi ko iparéntangi siré. Katéwé aribé pukoa apang ko koaténgi siré, 
batu'u i siré ta muparaléngu apang ko nitintirongi siré. 23:4 I siré manuntu 
halé masusa dang mangonggo u atorang mabeha, kaiso sarang kadio 1 siré 
ta mutulungu taumata muparaléngu tamai éé. 23:5 Kebi ko kukoatengi siré 
ketang tadéau paki tehungé su taumata. I siré mutatudé mulawungu 
papéhé u kaliomanéng mawawenahé dingangu mupalaingu bawahémbéngu 
jubangi siré mananandu! 23:6 1 siré mapulu mudéa tampa kapiangé su 
waléng saliwang dang kadéra masasadada su apang balé 


pukakaliomanéngang. 23:7 I siré makehagé adaténg su manga pasaré, 
dang kuing 'Tuang; 23:8 Arawé i kemu aribé kapulu kuing 'Tuang, batu'u 
Tuang kemu ketang simbau, dang i kemu kebi singana u simbau. 23:9 
Dang kumbahangi kemu mukui manga singkatau su dunia 11 'i Amang', 
batu'u 1 Amangi kemu ketang simbau, ko i Sié 1 Amang su sorga. 23:10 
Dang kumbahangi kemu mapulu kuing 'Pangaha', batu'u pangaha u ketang 
simbau, ko i Sié Datung Salamaté ko nipudiandungu Mawu Ruata. 23:11 
Taumata ko kalabokangé su taloarangi kemu, harusé makoa paparéntangu. 
23:12 Taumata ko mutingkarangé u awa'é sarung ipakasana, dang taumata 
ko mutingkasana u awa'é sarung ipakarangé." 23:13 "Silaka i kemu apang 
météré'u agama dang manga tau Farisi! I kemu pia lulu makitika. I kemu 
mumaméto taumata makoa umaté'u Mawu Ruata. I kemu madidi makoa 
umaté'u Mawu Ruata, dang taumata waliné ko pia kapulu, sahaghéngi 
kemu. 23:14 Silaka i kemu apang météré'u agama dang manga tau Farisi: I 
kemu pia lulu makitika. I kemu mangakalé manga wawiné walu dang 
muhampasé baléné dang tadéau muhembung kakanoa dalai éé 1 kemu 
mukaliomanéng mananandu. éé sabapé'é hukumang si kemu sarung 
mabeha! 23:15 Silaka si kemu apang météré'u agama dang manga tau 
Farisi! I kemu pia lulu makitika! I kemu rumaléng marau lumiu laudé, dang 
mamepidé kaselahé'u wanua ketang tadéau mudéa taumata simbau pasu su 
agamanu. Bou éé su apang tau éé nasu' su agamanu, i sié koaténgi kemu 
tataho naraka ko duang sulé karalaré bou 1 kemu! 23:16 Silaka 1 kemu 
pangaha marendung! I kemu manintirongu 1, 'Kamagéng taumata mutéwa 
manebo Baléngu Mawu, taumata éé ta maiki su tewané; arawé kamagéngi 
sié mutéwa manebo bulaéng su ralungu Waléng Mawu, 1 sié kalaiki su 
téwané éé.' 23:17 I kemu taumata wodo mang buta! Sudé nangilémbo 
maaregang bulaéngé, arau Baléngu Mawu ko nakawantugé bulaéng éé? 
23:18 I kemu manintirongu ii lai, Kamagéng singkatau mutéwa manebo 
mésba, taumata éé ta maiki su téwané; arawé kamagéngi sié mutéwa 
manebo sasemba ko matatimbo su mésba, 1 sié kalaiki su téwané éé.' 
23:19 Baliné gampang karendungé 1 kemu! Sudé maaregang? Sasemba 
arau mésba, ko nakawengi sasemba. 23:20 Ualingu éé, kamagéng 
singkatau mutéwa, manebo mésba, mangaléné éé i sié mutéwa su ralungu 


mesba, dang su apang sasemba ko matatimbo su wowoné. 23:21 Dang 
kamagéng singkatau mutéwa manebo Baléngu Mawu, éé mangaléné 1 sié 
nutéwa su ralungu aréngu Mawu ko mumatana séé. 23:22 Dang kamagéng 
singkatau mutéwa manebo sorga, éé mangaléné 1 sié nutéwa su tengongu 
kakamangu Mawu, dang su tengongu Mawu ko mumaiang séé. 23:23 
Silaka 1 kemu apang météré u agama dang manga tau Farisi! I kemu pia 
lulu makitika. Haghing dampa kéré manga salasi, dang lai manga rampa 
waliné, 1 kemu munggeli u simbahagéang mapulo su Mawu. Sumbalié halé 
ko kaaregangé su ralungu atorangu agama kéré: karaadilé, 
pukakakendagé, dang kasasatia, ta pupendungi kemu. Sumbalié ko éé 
hmoné koaténgi kemu, dingangu lai ta mamelo u ko baliné. 23:24 I kemu 
manga pangaha buta! Lango su inumangi kemu sahikang, sumbalié onta 
pélohangi kemu! 23:25 Silaka i kemu manga météré'u agama dang manga 
tau Farisi! I kemu pia lulu makitika! Manga lainumang dingangu lama i 
kemu likudé kekisangi kemu pakalénda, sumbalié ralungé napéné u 
mutungu halé ko nikaréa 1 kemu bou pamamaksa dingangu anggang. 23:26 
Farisi wuta! Kekiséko horo dalungu lainumang dingangu lama 1 kemu 
pakawuresi, tadéau likudé'é lai mawuresi! 23:27 Silaka 1 kemu apang 
météré'u agama dang manga tau Farisi! I kemu pia lulu makitika! I kemu 
musulungu manga kubulé bou nilaburang mawira; Bou likudé kakelang 
masadada, arawé su ralungé napéné u manga ruhi dang apang mawawuhu. 
23:28 Kéré'é lai i kemu. Bou likudé kakelang taumata mapia; arawé su 
ralungé; 1 kemu napéné u léo dang haghing pelanggarang." 23:29 "Silaka 1 
kemu manga météré u agama dang tau Farisi! I kemu pia lulu makitika! I 
kemu mukoa kubulé masasadada gunangu manga nabi, dang mulegahé 
palé u putatahendungang su taumata mapapia wiahé'é. 23:30 Dang i kemu 
nubéra, 'Kiko 1 kami nubiahé su témpongi upungi kami horo, 1 kami ta 
timuhu dingangi siré ko namaté nabi.' 23:31 Jadi i kemu nangaku humonéu 
séng i kemu hentongu apang taumata ko namaté nabi! 23:32 Kamagéng 
kéré'é, pakatepasé dingang pakalapasé dosa ko séng niteta u i upungu éé! 
23:33 I kemu mang taumata ralai dang toronangu taumata raralai! Kéré 
apa i kemu makaliwiré'u watangéngu bou hukumang su naraka? 23:34 
Daringihé pakapia-pia; Ia sarung mundoi sarangki kemu manga nabi, 


kalawou taumata pandé, dingang manga météré; sengga bou 1 siré sarung 
paténgi kemu, dang ko baliné sarung gantongangi kemu. Pia pahangéngi 
kemu su ralungu walé pukakaliomanéngang, dang bawatukangi kemu bou 
soa simbau sarang soa waliné. 23:35 Batu'u éé 1 kemu sarung ihukung 
ualingu pamamaté ko nikoa i kemu su taumata ko takoa salané -- naneta 
bou pamamaté si Habil ko takoaé salané, sarang nudating pamamaté si 
Zakharia ana i Berekia, ko nipaténgi kemu su wela u Waléngu Mawu 
dingangu mésba. 23:36 Pangimangké: kebi éé sarung tanggonangu 
taumata orasé 11!" 23:37 "Yerusalem, Yerusalem! I kau namaté nabi-nabi. 
Paparéntangu Mawu nientungangu dingangu watu nudating sarang naté. 
Séng pira-pirang sulé Ia mapulu mangomolé kawanuanu kéré mangu manu 
mangokobé ana'é su alungu tatela'é, kaiso 1 kemu ta mapulu! 23:38 
Ualingu éé Mawu Ruata séng ta dumindingang si kau. 23:39 Kasingka'é: 
Maneta bou 11 i kau lai séng ta sarung makasilo si Sia sarangi kau mubéra, 
'Alamaté si Sié ko dumenta dingangu aréngu Mawu.' " 


Matius 24 


24:1 Su témpongi Yesus nanentangu Waléngu Mawu, manga murité-é 
dimenta si Sié dingang nanebo tarai sarang kakoa Waléngu Mawu. 24:2 1 
Yesus nubéra si siré, "Apa i kemu séng nakasilo kebi tarai éé? Kasingkaé, 
sarung takoaé watu sarang simbau su walé éé bedang matatana matatimbo 
su tampa'é. Kebi-kebi sarung opéhang." 24:3 Bou éé i Yesus simaka 
sarang Buludé'u Zaitun, dang su témpongi Sié mumaiang, manga murité-é 
dimenta tadéau makapududato dingang-é sisané. "Habaréko si kami 
kangéré kebi-kebi éé sarung mariadi," bawérangi siré si Sié. "Apa tatiala 
mululahé u darentangi Tuang dang panginsuéngu dunia?" 24:4 I Yesus 
simimbahé, "Pakatatéghang, kumbahang sarangi kemu kaakaléng. 24:5 
Batu'u sarung mauli taumata rumenta mubawa aréng-Ku dang muhabaré'u 
Ta Datung Salamaté!' I siré sarung mangakalé taumata mauli. 24:6 I kemu 
sarung makaringihé letuhé'u pudaralutang dingang habaré'u pusékétang, 
katéwé tawahaluasu mataku. Batu'u kebi halé éé mang harusé mariadi, 
kaiso éé balinébé séng témponé dunia mukiamaté. 24:7 Bangsa simbau 


sarung muséké u bangsa waliné, dang negara simbau sarung mundoka 
negara waliné. Su apang tampa sarung pia kalahutung dingangu golangu 
rinuhé. 24:8 Kébi éé buhué panetakéngu sinsara, musulung pendangu 
kaliki su singkatau wawiné su témpong mubaruntung. 24:9 Bou éé i kemu 
sarung samékang dang isarakang tadéau pahangéng dang paténg. 
Kaselahé'u dunia sarung mubinsi 1 kemu ualingi kemu tumatuhu si Sia. 
24:10 Su témpo éé sarung mauli taumata tumalikudé, dang mungkianaté 
dingang mubinsi u simbau dingangu waliné. 24:11 Mauli nabi palsu sarung 
luméto, dang mangakalé taumata mauli. 24:12 Kakanoa dalai sarung 
mamepidé kéré'é kaanuné sarang mauli taumata séng ta mukakendagé. 
24:13 Arawé taumata ko mutatahang sarang panginsuéngé, sarung 
ipakasalamaté. 24:14 Dang Habaré Makaluasé halé u kéré apa Mawu 
Ruata mamarénta sarung ipakasingka su kaselahé'u dunia, tadéau 
kebi-kebi taumata makaringihé. Masué éé buhué dunia mukiamate." 24:15 
"I kemu sarung makasilo 'Kakanoa dalai makawinasa', dudarisi su tampa 
susi kéré ko niwérangi Nabi Daniel. (Catatang su ko mubasa: 
Perhatikangko apa mangaléné!) 24:16 Su témpo éé taumata su Yudea 
harusé talang sarang buludé. 24:17 Taumata su wuwungangu walé aribé 
lintu mangala manga apa su ralungu walé. 24:18 Taumata su pulahalékang 
kumbahang mapulé mangala pakéangé. 24:19 Kéré'é kalentihé ello-ello éé 
su témpo éé su manga wawiné ko pia kaluwaéng, dang su manga wawiné 
ko bedang mupupasusung ana! 24:20 Pukaliomanéngko tadéau 
kumbahangi kemu sarang harusé tumalang su témpong tahiti arau su 
ellong Sabaté! 24:21 Su ello-ello ko malentihé éé sarung pia susa 
nangilémbo labo, ko bedang ta sinsulé nariadi bou teta u dunia sarang 
orasé ii, dang lai séng ta sarung mariadi. 24:22 Kiko Mawu Ruata ta 
nangeso témponé; uté takoaé ko sarang singkatau masalamaté. Kaiso 
ualingu umaté-é, Mawu Ruata nupakanimbu'u témpo éé. 24:23 Su témpo 
éé kamagéng pia manga singkatau muhabaré si kemu, 'Tehungété Datung 
Salamaté éé séng éné sii!" arau ' Sié pai séé!' -- kumbahangi kemu 
mangimang si sié. 24:24 Batu'u sarung lumeto mananalamaté palsu dang 
nabi palsu. I siré sarung mukoa kakanoa takoaé sihingé dang halé 
makalahérang gunang pangakalé, kamagéng botongé, sarang umaté'u 


Mawu Ruata. 24:25 Uté, tahendungété! Ia séng tebé bou nuhabaré si kemu 
su horo u halé ii mariadi. 24:26 Kamagéng taumata muhabaré si kemu, 
'Tehungété, 1 Sié éné pai su tana linggi!" -- kumbahangi kemu tamai. Arau 
kamagéngi siré muhabaré, 'Tehungété 1 Sié sii mukukumbuni ndaong su 
kamaré!" -- kumbahang mangimang. 24:27 Batu'u darentangu Ahusé'u 
Taumata musulungu lahénang kila bou pungu raki, sumenang sarang bahé. 
24:28 Suapa pia bangké, séé pia burung taha kina bangké." 24:29 "Ta 
marengu maliung témpong kasasusa éé, matangello sarung 
mutingkarendung dang bulang lai ta sumenang. Manga wituing sarung 
mungkanawo bou langi. Su témpo éé kalawou mangangawasa su kinoang 
sarung mumpudalia. 24:30 Bou éé tatialangu Ahusé'u Taumata sarung 
ikasilo su langi. Su témpo éé kalawou bangsa su dunia sarung mahungkia. 
1 siré makasilo Ahusé'u Taumata dumenta su wowong binawa, dingangu 
kawawantugé labo. 24:31 Torompété labo sarung puluntingihé dang 
Ahusé'u Taumata sarung mundol'u apang malaikaté-é pangomolé umaté-é 
bou kaepa u wukung dunia, bou pondolé'u langi sarang pondolé'u langi." 
24:32 "Pangalako tintiro bou halé u kalu ara. Kamagéng lélangé radio 
mutingka wiru dingang mutingka lowo dang maneta mutowo, i kemu 
masingka témpong pedisé séng marani. 24:33 Kéré'é lai kamagéng 1 kemu 
makasilo kalawou éé mariadi, i kemu masingka humonéu témponé séng 
marani kahengang. 24:34 Kasingkaé! Halé éé kebi sarung mariadi su horo 
u apang taumata wiahé orasé ii masué maté. 24:35 Langi dingangu dunia 
sarung mailang, arawé bawéra-Ku matatapé sarang karengu'é." 24:36 
"Takoaé ko masingka kangéré elloné dang orasé'é, manga malaikaté su 
sorga wega, Ahusé'u Ruata mang lai bega, ketang i Amang sisané 
masingka. 24:37 Kamagéng Ahusé'u Taumata sarung dumenta, kakakoa'é 
musulung lena'u su témpongi Nuh kangéré. 24:38 Su témpo tamai su horo 
u runu labo éé, taumata kumang manginung, dingang mukawing. Kéré'é 
turusé sarang nudatingu ellongi Nuh nawi su kapalé. 24:39 Su témpong 
dunu éé nangema si siré kebi, buhué i siré nasingkau apang ko nariadi. 
KĶKéré'é lai kakakoa'é kamagéng Ahusé'u Taumata sarung dumenta. 24:40 
Su témpo éé, pia duang katau kahalé'é su kobong; Singkatau bawanéng, 
dang singkatau lai itentang. 24:41 Bawiné rarua kapunggilingé gandung; 


Singkatau bawanéng, dang singkatau lai itentang. 24:42 Nau, 
pakatatéghangké batu'u 1 kemu wega kangéré Mawunu sarung dumenta. 
24:43 Tahendungété ii! Andéné taghuang balé masingka pukulé pira 
mananako masongo, i sié séng ta mutiki, tadéau mananako ta sumu su 
waléné. 24:44 Baugu éé, 1 kemu mang harusé lai pakasasadia. Batu'u 
Ahusé'u Taumata sarung dumenta su orasé ko ta nikasingkaténg." 24:45 I 
Yesus sau nubéra, "Kamagéng kéré'é, paparéntang sudé'é ko matuhu dang 
pandé? I sié nihéngké u mawuné makoa témbo u paparéntang baliné, 
tadéau i sié pupakangi siré su témponé. 24:46 Baliné kadio luasé'u 
paparéntang éé kamagéng mawuné séng musulé, dang makahombang si 
sié kahalé'é. 24:47 Pangimangké, mawuné éé sarung mupakawalangu 
kalawo u rarotongé su paparéntangé éé. 24:48 Arawé kamagéng 
paparéntang éé ralai, 1 sié sarung mubéra su ralungu naungé, 24:49 
'Mawuku bedang marengu buhué sau musulé,' bou éé 1 sié naneta 
mundariha paparéntang baliné, dang kumang manginung dingangu tau 
wukang. 24:50 Bou éé mawuné sarung dumenta su orasé dang ello ko 
nikawegang. 24:51 Uté paparéntangé éé sarung pahangéngu mawuné 
sarang pakawau-wau, dingang iremé su tampa u taumata raléokang. Pai 
séé 1 siré sarung mupahungkia mutatahangu sinsara." 


Matius 25 


25:1 "Kamagéng Ahusé'u Taumata dumenta kéré Mawu, kakakoa'é 
musulungu pusasihing 11: Pia ana marahuala siré mapulo mananundugé 
baroité numpangala solong simbau-simbau, buhué simebang nanginsomahé 
pardégong. 25:2 Limang katau bou 1 siré wodo, dang 1 siré sengga pandé. 
25:3 I siré lima marahuala wodo, numpubawa solo, katéwé ta nubawa 
bawaghé u lana. 25:4 I siré lima marahuala pandé nahia u solongi siré 
dingangu lana bawaghé'é. 25:5 Pardégong éé marengu narenta, nau manga 
ana marahuala éé séng mapangkulé'u tiki bou éé nipatikilang. 25:6 Séng 
kaloarané, buhué nikaringihé pia tingihé'u enggo, 'Pardégong narenta! 
Mahi'é kinsomahéngi sié!' 25:7 Ana marahuala siré mapulo éé nubangung, 
nundiko u solongi siré. 25:8 Ana marahuala wodo éé nubéra su ko pandé, 


'Onggoléko kadio 1 kami lanangi kemu, batu'u solongi kami séng 
kukaedusé.' 25:9 "Ta mariadi!' sasimbahé'i siré pandé, 'batu'u tehang 
lanangi kité kebi ta makarating. Daléngké puluang su toko.' 25:10 Uté 
manga ana marahuala wodo éé dimaléng nudéa lana. Su témpongi siré 
rimaléng pardégong narenta. Manga ana marahuala siré lima ko séng 
nasadia, simu' singkasu' dingangu pardégong su waléng saliwang dang 
tukadé dingang niheping! 25:11 Bou éé 1 siré lima waliné narenta. I siré 
kakuiné, 'Tuang, Tuang, bukaiko tukadé 1 kami.' 25:12 Arawé pardégong 
éé simimbahé, Ta begangi kemu! " 25:13 Bou éé 1 Yesus nanginsué 
pusasihing-é éé kéré i1. "Ualingu éé pakakariaga'é, batu'u 1 kemu begangu 
elloné arau lai orasé'é." 25:14 "Kamagéngu Ahusé'u Taumata dumenta 
kéré Mawu kakakoa'é mang musulungu pusasihing ii. Pia mangaésé 
simbau manadia mubua sarang banua marau. I sié nukui manga 
paparéntangé, bou éé nanarakangu rarotongé pakikakelai si siré. 25:15 Su 
manga apang paparéntangé éé nionggolangéngu haké'é tuhu kuaté'u 
simbau-simbau. Su singkatau nionggolangéngu lima hiwu doité bulaéng. 
Su ko baliné nionggolangéngu dua hiwu. Dang su singkatau lai 
nionggolangéngu sihiwu doité bulaéng. Buhué 1 sié nubua. 25:16 
Paparéntang ko nakatarima u lima hiwu doité bulaéng éé turusé dimaléng 
nudagang, bou éé nakaréa untuné sau lima hiwu doité bulaéng. 25:17 
Kéré'é lai paparéntang ko nanarima u dua hiwu doīité bulaéng 1 sié 
nakauntu lai dua hiwu. 25:18 Arawé paparéntang ko nanarima u sihiwu 
doité bulaéng éé tanaé nukali lohangé su tana, buhué nulebingu roité'u 
Tuangé éé séé. 25:19 Marengu kahengang bou éé Tuangi siré buhué 
nusulé, dang naneta nudarékéng dingangi siré. 25:20 Paparéntang ko 
nanarima u lima hiwu doité bulaéng dimenta, dingang nanarakangu mapulo 
hiwu. 'Tuang,' angkungé. 'I Tuang nangonggo u lima hiwu doité bulaéng si 
sia. Tehungété ia nakaréa untuné lima hiwu.' 25:21 'Masadada,' angkungu 
Tuangé, 'I kau paparéntang mapia dingangu satia. Ualingu i kau 
kapangumbalang su halé kadio, ia sarung manarakangu halé ko 
nangilémbo labo si kau. Su'é tuhu dingangku su ralungu raluaséku!' 25:22 
Bou éé paparéntang ko nanarima u dua hiwu doité bulaéng éé dimenta, 
dingang nubéra, 'Tuang, 1 Tuang nangonggo u dua hiwu doité bulaéng si 


sia. Tehungété, ia nakaréa untuné sau dua hiwu.' 25:23 'Masadada,' 
angkungu Tuangé, 'i kau paparéntang mapia dingangu satia. Ualingi kau 
kapangumbalang su halé kadio, ia sarung manarakangu halé ko 
nangilémbo labo. Su'é tuhu dingangku su ralungu raluaséku!' 25:24 Bou éé 
paparéntang ko nanarima u sihiwu doité bulaéng éé dimenta, dingang 
nubéra, 'Tuang, ia masingka i Tuang taumata mahegisé. I Tuang mangala 
buangu sasuang su tampa ko 1 Tuang ta nusuang, dang mangomolé hasilé'é 
su tampa ko 1 Tuang ta nanawuhé'u biné. 25:25 la mataku, nau ia tanaé 
nulebingu roité'i Tuang su tana. Ndaong 11 roité i Tuang.' 25:26 'I kau 
paparéntang dalai dingangu malasé!' angkungu Tuang éé. 'Oréu 1 kau séng 
masingka u ia mangala buang sasuang su tampa ia ta nusuang, dang 
mangomolé hasilé su tampa ko ia ta nanawuhé biné? 25:27 Kamagéng 
kéré'é, hinoné i kau mundéso u roitéku éé su bank, tadéau su témpong ia 
mapulé, ia sau nakatarima roitéku éé dingangu rénténé. 25:28 Ualingu éé, 
ala'é roité éé bou 1 sié, dang onggo'é su taumata ko séng pia mapulo hiwu 
doité bulaéng éé. 25:29 Batu'u su taumata ko séng pia sarung sau 
onggolang pakauli, dang si sié sarung nangilémbo kasuku'é. Arawé su 
taumata ko takoaé apang ko tutaghuanéngé, ko kakadiokangé ko éné si sié 
sarung lai alakéng. 25:30 Dang paparéntang ko takoaé gunané éé, deméé 
su likudé su ralungu kararendung. Pai séé 1 sié sarung mukahuang 
dingangu sinsara!' " 25:31 "Kamagéngu Ahusé'u Taumata dumenta kéré 
Ratu dudinganéngu apang malaikaté-é, 1 Sié sarung maiang su 
kakaianéng-é ko mawantugé. 25:32 Kalawou bangsa sarung ipukomolé su 
tengo-Né. Buhué 1 Sié mupudalahaéngi siré makoa duang kamonang kéré 
gembala mupudalahaéngu domba bou kambing. 25:33 Apang taumata ko 
mukukoa kapulungu Mawu Ruata nitani su simbeka kuanéng-é, dang 1 siré 
waliné su kuihiNé. 25:34 Bou éé Ratu éé sarung mubéra si siré su 
kuanéng-é, 'Mahié 1 kemu ko séng nialamaténgi Amang-Ku. Su'é su 
Kararatuang ko séng masasadia si kemu bedang bou teta u dunia. 25:35 
Batu'u su témpong la nikalunusang, i kemu nupakangu la, dang su 
témpong Ia narou, 1 kemu nupanginungu la. Ia singkatau raghi, 1 kemu 
nanarima u la su walénu. 25:36 Ia takoaé papikung awa-Ku, 1 kemu séng 
nangonggo u pakéang si Sia. Ia masaki, i kemu séng nutalung si Sia. Ia su 


tahungku, i kemu séng nutulungu la.' 25:37 Uté taumata éé nubéra, 'Mawu, 
kangéré 1 kami nakasilo si Kau nikalunusang bou éé 1 kami nupakangi Kau, 
arau narou bou éé i kami nupanginungi Kau? 25:38 Kangéré i kami bou 
nakasilo si Kau kéré tau raghi, bou éé 1 kami nanarima 1 Kau su waléng 1 
kami? Kangéré i Kau takoaé papikung awa-U, bou éé i kami mangonggo u 
pakéang si Kau? 25:39 Kangéré i kami bou nakasilo si Kau masaki arau su 
ralungu tahungku, bou éé i kami nutulungi Kau?' 25:40 Datu éé sarung 
sumimbahé, 'Kasingka'é su témpongi kemu nukoa éé, su singkatau bou 
taloarangu ana'u singkataunu maning ko karalaikangé, musulungu éé nikoa 
1 kemu si Sia!' 25:41 Bou éé Ratu éé sarung mubéra si siré su kuihi-Né, 
'Pamého'é wou 11, manga sétang! Putingkahunu'é su putung ko ta mumaté, 
ko séng masasadia su Setang dang apang malaikaté'é! 25:42 Batu'u su 
témpong Ia nikalunusang, 1 kemu takoaé ko nupakangu Ia; su témpong la 
narou i kemu ta nupanginungu la. 25:43 Ia singkatau raghi, 1 kemu ta 
nanarima u la su walénu. la takoaé papikung awa-Ku, i kemu ta 
nangonggou pakéang si Sia. Ia masaki dang matatahungku, 1 kemu ta 
nupendung si Sia.' 25:44 Uté i siré sarung mubéra si Sié, Mawu, kangéré 1 
kami nakasilo si Kau nikalunusang, arau narou, arau kéré tau raghi, arau 
takoaé papikung awa, arau masaki, arau su tahungku, dang i kami ta 
nupendung si Kau?' 25:45 Datu éé sarung sumimbahé, 'Kasingka'é: su 
témpongi kemu ta mapulu mutulungu taumata singkatau ko karalaikangé, 
mangaléné 1 kemu madidi mutulungu la.' 25:46 Uté 1 siré éé sarung 
ihukung su hukumang kekal, arawé i siré apang ko mukukoa kapulungu 
Mawu Ruata sarung makapendang pubawiahé kahengang dang kekal!" 


Matius 26 


26:1 Su témpongi Yesus nasué wou nanintirongu kebi halé éé, 1 Sié nubéra 
su manga murité-é, 26:2 "I kemu masingka lai duang ello Ellong Paska, 
dang Ahusé'u Taumata sarung isarakang tadéau ghantongang!" 26:3 Su 
témpo éé manga mawu imam dingang pangaha u tau Yahudi nukomolé su 
waléng mawu Imam Labo Kayafas. 26:4 I siré nugaghighilé tadéau 1 siré 
manamé si Yesus dang mamaté si Sié. 26:5 "Kaiso," angkung 1 siré, 


"kumbahang halé éé koaténg su témpong ello mapia, tehang makakoa 
ganoha su ana'u kawanua." 26:6 Su témpongi Yesus su Betania, su 
waléngi Simon ko lenau horo mututatahangu saki kusta, 26:7 pia 
singkatau wawiné dimenta si Yesus. Pia botolé simbua mabawawa si sié, 
lohongu lanisé maléghadé. Su témpongi Yesus kasimokolé, tau wawiné éé 
nanebohé'u lanisé su tembo 1 Yesus. 26:8 Manga muritéi Yesus nakasilo 
halé éé nusehu nubawaluang. "Apa gunané kebi ii nipugagholo?" angkungi 
siré. 26:9 "Lanisé éé botongé ikawalu su arega marangé, dang do1té 
nionggo su tau susa!" 26:10 I Yesus masingka u pikirangi siré, bou éé 1 
siré nubéra, "Apa sabapé'é i kemu mupakasusang naungu tau wawiné 11? I 
sié nukoa simbau ko kapiangé dang irudalo su tengo-Ku. 26:11 Tau susa 
hanésé éné su taloarangi kemu, arawé Ia baliné sintinia dingangi kemu. 
26:12 Dingangu pananebohé'u lanisé' su wadang-Ku, 1 sié nanadia gunangu 
pundalebing-Ku. 26:13 Pangimangké! Su kaselahé'u dunia, su apang 
Habaré Makaluasé bou Mawu Ruata ipukakéké, kakanoa u tau wawiné 11 
sarung lai iweké makoa putatahendungang si sié." 26:14 Bou éé singkatau 
bou taloarangu murité'i Yesus mapulo dua ko isusego si Yudas Iskariot, 
nakoa sarang koa u manga mawu Imam. 26:15 I sié nubéra si siré. "Apa 
ionggo 1 kemu si sia kamagéng ia manarakangi Yesus si kemu?" Uté 1 siré 
nundékéng doité telung pulo péra, bou éé nangonggo u roité si sié. 26:16 
Naneta bou éé 1 Yudas mukukalika mudéa loahé mapia-pia tadéau 
manarakangi Yesus. 26:17 Su ello himotongé su Ello Labo 
putatahendungang kakangu Boroté Kaigé, manga murité 1 Yesus dimenta 
si Sié. I siré nukibalo, "Su apa kapulungi Tuang i kami manadia kangu 
Paska gunangi Tuang?" 26:18 I Yesus simimbahé, "Dakoko tamai kakoa 
sarang ko singkatau su soa dang puhabaré si sié, 'Bawérangi Tuang, 
témpo-Ku séng nudating: Ia mapulu mamantugé Ellongu Paska dingangu 
manga murité-Ku su walénu.'" 26:19 Manga muritén Yesus nukoa'é apang 
ko niparéntangi Yesus si siré. Į siré tamai nanadia kangu Paska éé. 26:20 
Suapang nahebi, i Yesus dingang manga murité-é mapulo dua naiang 
kimang. 26:21 Sementarangi siré kakangé, 1 Yesus nubéra, "Daringihé: 
singkatau bou taloarangi kemu sarung mubalu'u Ia." 26:22 Nakaringihé éé, 
manga murité'i Yesus nungkasusa naungi siré. Bou éé 1 siré, simbau- 


simbau naneta numpukibalo si Yesus, "Tantu maksuté'i Tuang baliné ia!" 
26:23 I Yesus simimbahé, "Taumata ko mangunongu boroté su ralungu 
lainumang dingang-Ku, séng si sié sarung manarakangu la. 26:24 Tengadé 
Ahusé'u Taumata sarung maté kéré mabawohé su Buké Susi. Katéwé 
silaka su taumata ko mungkianaté Ahusé'u Taumata! Mapiang su taumata 
éé kamagéngi sié séng tilahé ta nihana!" 26:25 Bou éé 1 Yudas 
pengkianaté éé nubéra, "Tantu maksuté'i Tuang baliné ia?" I Yesus 
simimbahé, "Kéré'é wawéranu!" 26:26 Su témpongi siré kakangé, 1 Yesus 
nangala boroté, nukaliomanéng nuhéngké'u tarimakasé. Bou éé 1 Sié 
nangangompéng boroté éé buhué nangonggo'é su manga murité-é apidé 
kabérané, "Pangalako, dang kangké'é; 11 ko badang-Ku." 26:27 Nasué éé 1 
Sié nangala tampa u anggoré simbau, nupatarimakasé su Mawu Ruata. 
Bou éé nangonggo u panganginungang éé su manga murité-é, apidé 
kabérané, "Panginungké, 1 kemu kebi. 26:28 Batu'u n ko daha-Ku ko 
nipanguaté pudariangingu Mawu Ruata -- daha ko séng nipaénggésé su 
kalawou taumata gunangu kalaampungu rosangi siré. 26:29 Pangimangké: 
la séng ta sarung sau manginung anggoré ii sarang témponé la mangmung 
anggoré ko buhu dingangi kemu su Dunia Wuhungi Amang-Ku." 26:30 
Bou éé i siré nusulingu sasulingu raralo simbua. Bou éé 1 siré simaka tarai 
sarang Buludé'u Zaitun. 26:31 Bou éé 1 Yesus nubéra su manga murité-é, 
"Sihebi 1 lai 1 kemu kebi sarung manentangu la; batu'u su Buké Susi 
mabawohé: Mawu Ruata nubéra, Ta sarung mamaté gembala éé, dingang 
gepangu dombané sarung mukaésé.' 26:32 Katéwé suapangu Ia séng sau 
ipubangung, la sarung mangihoro si kemu makoa sarang Galilea." 26:33 I 
Petrus nubéra si Yesus, "Maning 1 siré waliné manentangi Tuang , ia sisaku 
mang tala!" 26:34 "Putahendung," angkungi Yesus nubéra si sié, "sihebi ii 
lai, su horo u manu kumuku 1 kau séng télung sulé musunialé'u Ia." 26:35 I 
Petrus simimbahé, "Maning lai ia maté ringangi Tuang, ia ta mubérangu ia 
begangi Tuang!" Dang kebi manga murité-é waliné nubéra lai kéré'é. 
26:36 Bou éé i Yesus dimaléng dingangu manga murité-é sarang tampa 
simbau aréngé Getsemani. Pai séé 1 Sié nubéra si siré, "Kaiangké sii 
sementarang Ia tamai mukaliomanéng." 26:37 Bou éé i Sié namaringangi 
Petrus dang manga ana 1 Zebedeus siré dua tamai singkatami ringang-é. I 


Sié naneta pia pendangu naung-é masusa dingang ghagha. 26:38 I Sié 
nubéra su manga murité-é, "Naung-Ku tumaniu masusa, pendangéng 
musulungu maté. Katanako i kemu sii, pundiaga dingang-Ku." 26:39 Bou 
éé 1 Yesus dimaléng nunggéa kadio, buhué namulangéng su tana 
nukaliomanéng, "Amang" angkung-é, "kamagéng botongé, pakarauko bou 
Ia sinsara ko harusé Daku tatengong 11. Kaiso kumbahang mariadi su 
kapulu-Ku, piané kariadi tuhu su kapulungi Amang sisané." 26:40 Bou éé 1 
Yesus nusulé mahi sarang koa u murité-é tatelu dang nakahombang si siré 
katikié. I Sié nubéra si Petrus. "Ketang singkaorasé 1 kemu telu mang ta 
makariaga lai dingang-Ku? 26:41 Pundiagako, dang pukaliomanéngko 
tadéau 1 kemu ta kahombangengu sasaluka. Tengadé naungu labo mapulu 
mukoa ko mutatahino katéwé ta makatanggong, ualingu tabiété'u taumata 
éé lomé." 26:42 Nusau sinsulé 1 Yesus tamai nukaliomanéng, angkung-é 
"Amang, kamagéng sinsara ii mang harusé Daku daléngang, dang séng ta 
marau, balaété kariadi su kapulu-Nu." 26:43 Nasué éé 1 Yesus sau nusulé, 
dang mang sau nakahombang manga murité-é bedang mututiki, batu'u 1 
siré séng ta makaedangu tiki. 26:44 Smsulé lai 1 Yesus nanentangi siré 
dang su katelung suléné sau nukaliomanéng bawérané musulung. 26:45 
Nasué éé 1 Sié sau nusulé sarang koa u manga murité-é dingang nubéra, 
"Mang bedang katikié dingang kapangiroloné i kemu? Putehungké séng 
nudating témponé Ahusé'u Taumata isarakang su limang taumata marosa. 
26:46 Pubangungké, enta'é 1 kité tamai. Tehungété! Taumata ko mubalu'u 
Ia séng narenta!" 26:47 Sementarangi Yesus bedang kabérané, 1 Yudas, 
singkatau bou taloarang 1 siré murité-é mapulo dua éé narenta. 
Mududingangi sié, dimenta lai taumata mauli nahia u péda dingang tatetu. 
1 siré niparéntangu manga mawu imam dang pangaha u taumatang Yahudi. 
26:48 I pengkianaté éé séng nupakasingka si siré tatialané 11. "Taumata ko 
daku mbung, séng 1 sié taumatané. Samé'é 1 Sié!" 26:49 Kéré'é nudating u 
tampa éé, i Yudas turusé dimani si Yesus dingang nubéra, "Salamaté, 
Tuang!" Bou éé i sié nangimbu si Yesus. 26:50 I Yesus simimbahé, 
"Saudara, i kau dumenta mukapura sii?" Bou éé taumata mauli éé dimani, 
dingang nanamé si Yesus. 26:51 Singkatau bou murité-é ko éné ndai séé 
dingangi Yesus, nanawu pédané namili ellangu mawu imam labo sarang 


tuliné nasahing. 26:52 I Yesus nubéra su murité-é éé, "Taho sau pédanu su 
homané, batu'u i sai munalangu péda sarung maté ringangu péda. 26:53 Su 
naungu la ko ta makarorong tulung si Amang-Ku, dang 1 Sié ringangu 
mundohong su wowongu mapulo dua pasukangu tentarang malaikaté? 
26:54 Katéwé kamagéng kéré'é, mariadi wé kéré apa halé ko kéré niwéra 
su Buké Susi humonéu mang harusé mariadi kéré ko su orasé 11?" 26:55 
Bou éé i Yesus nubéra su taumata mauli éé, "Apa Ia ii singkatau taumata 
ralai, sarangi kemu rumenta dingangu péda dingang tatetu gunang panamé 
Sia? Ello-ello Ila mumanintiro su Waléngu Mawu, dang 1 kemu tananamé si 
Sia? 26:56 Kaiso mang séng hmoné kéré'é tadéau mariadi apang ko 
niwohé'u manga nabi su Buké Susi." Bou éé, manga murité-é nasué 
timalang nanentangi Yesus. 26:57 Apang taumata ko nanamé si Yesus 
nubawa si Sié sarang baléngu mawu Imam Labo Kayafas. Pai séé manga 
météré'u agama dingang pangaha u tau Yahudi séng mukukomolé. 26:58 I 
Petrus tutuhu si Yesus bou rauné sarang nudatingu relahé'u waléng mawu 
imam labo. Bou éé 1 Petrus simu' su relahé éé, dang nalang dingangu 
mundariaga. I sié mapulu masingka kéré apa kasuéngu kebi-kebi éé. 26:59 
Manga mawu imam dingang kaselahé'u Majelis'u Pengadilang Agama 
mububerusa mudéa ketarangang palsu tadéau mupakanawongu ponésé'u 
hukumang maté si Yesus. 26:60 Kaiso 1 siré mang ta nakaréa buktiné 
sarang simbau, maning mauli ko dimenta kéré saksi léo. Panginsuéngé pia 
duang katau nutingkatedé su horoné. 26:61 I siré nubéra, "Taumata n 
nubéra, Ta makarusa Baléngu Mawu Ruata, dang sau Daku ikawangung su 
ralungu telung ello.'" 26:62 Bou éé mawu imam labo dimarisi, dingang 
nubéra si Yesus, "Katé 1 Kau ta sumimbahé su kakibalo ko nitarang si Kau 
éé?" 26:63 Kaiso i Yesus ketang maremasé. Nusau sinsulé mawu imam 
labo nubéra si Sié. "Su tengongu Mawu Ruata ko biahé, uliko si kami apa 
ko i Kau Datung Salamaté, Ahusé'u Ruata?" 26:64 I Yesus simimbahé, 
"Kéré ko niwéranu. Katéwé pangimangké, maneta bou orasé i1, 1 kemu 
sarung makasilo Ahusé'u Taumata maiang su kuanéngu 26:65 Uté mawu 
imam labo éé nunggedé pakéangé 26:66 Orasé 11 kéré apa su pikirangi 
kemu?" I siré simimbahé, "I Sié nusala, dang harusé maté." 26:67 Bou éé i 
siré numpangedu ghatingi Yesus, dingang namukulé si Sié. 26:68 Dang 


nubéra, "Kenang tika dingang habaré si kami, é i Kau Datung Salamaté! I 
sai naméru si Kau?" 26:69 I Petrus mumaiang su relahé. Pia singkatau 
pelayang bawiné nasongo, dang nubéra si Petrus, "Balinébé i kau simbau 
dingangi Yesus tau Galilea éé?" 26:70 I Petrus nusunialé su tengongi siré 
kebi. "Ia ta nakaena apa maksuté'u," sasimbahé'i Petrus, 26:71 bou éé 1 sié 
namého nakoa sarang deduhé'u tukadé sasukang su relahé. Singkatau 
pelayang bawiné waliné nakasilo si Petrus, dang nubéra su tengong 
taumata séé, "Taumata ii lai kanini mududingangi Yesus bou Nazaret éé." 
26:72 Bou éé nusau i Petrus nusunialé, dang nutéwa. "Tenga-tengadé ia 
begangu taumata éé!" angkungi Petrus. 26:73 Ta narena bou éé, apang 
taumata dudarisi séé dimani si Petrus, dang nubéra, "Pasti mang i kau 
simbau bou 1 siré. Kakirala kahengang su rudatonu." 26:74 Bou éé 1 Petrus 
nusunialé kahenga-hengang dingang nubéra, "Ia begangu taumata éé!" 
Singkatémpo éé lai manu kimuku. 26:75 Dang i Petrus nakatahendungké 
si Yesus séng bou nubéra si sié, "Su horo u manu kumuku, 1 kau séng 
telung sulé nusunialé'u Ia." Bou éé i Petrus simebang, kimia dingangu 
nasusa. 


Matius 27 


27:1 Maluka-lukadé, kebi-kebi manga mawu imam dingangu pangaha u 
taumatang Yahudi nangala putusang mamaté si Yesus. 27:2 1 siré 
nuhapusé si Sié, dang nubawa si Sié, bou éé nanarakangi Sié si Pilatus 
gubernur u Roma. 27:3 Su témpongi Yudas pengkianaté éé nakasilo si 
Yesus séng niponésé paténg, 1 sié nakapendang sesilé. Bou éé 1 sié nanulé 
roité péra telung pulo éé su manga mawu imam dingangu pangaha u 
taumatang Yahudi. 27:4 I sié nubéra, "Ia séng nubardosa nubalu u taumata 
takoaé salané, sarang 1 sié ihukung paténg!" Arawé 1 siré simimbahé, 
"Mupusingu apa i kami? éé urusangu sisanu!" 27:5 I Yudas namahungu 
roité éé sarang dalungu Waléngu Mawu, buhué rimaléng nunggantong 
awa'é. 27:6 Manga mawu imam nangémong doité éé dingang nubéra, 
"Doité ii arégang daha. Tumuhu atorangu agama, doité 11 ta wotongé 
ipundérma sarang dalungu Waléngu Mawu." 27:7 Bou éé suapangi siré 


nasingkanaung, doité éé nipuluangi siré tana ko nisego Tanang Mukakoa 
Kuring. Tana éé pupaké gunangu pundalébingu tau raghi. 27:8 éé sabapé'é 
sarang ello ii tana éé nisego "Tana Raha." 27:9 Dingangu éé, naganapé 
apang ko nihabaré'i nabi Yeremia, ko, "I siré ko nanarima u roité péra 
telung pulo, arega ko nikiréngu tau Israel kéré wawaéhé si Sié. 27:10 
Doité éé nipuluangi siré Tanang Mukakoa Kuring, kéré niperéntangu 
Mawu si sia." 27:11 Su témpongi Yesus timatengo si Pilatus, gubernur u 
soa éé 1 Pilatus nukibalo, "Apa i Kau ii datungu tau Yahudi?" "Kéré'é 
wawéranu," sasimbahé'i Yesus. 27:12 Arawé su témpongu manga mawu 
imam dingangu manga pangaha u taumatang Yahudi mututondangu weha 
mudalahaghi si Yesus, i Sié mang ta simimbahé sarang singkamohong. 
27:13 Ualingu éé i Pilatus nubéra si Sié, "Apa i Kau ta nakaringihé kebi ko 
pububeha i siré si Kau éé?" 27:14 Kaiso 1 Yesus mang ta simimbahé 
sarang kadio, hakiu gubernur ketang nahérang. 27:15 Apang Ellong 
Paska, biasané gubernur muliungu singkatau taumatang hukumang tumuhu 
piléngu taumata mauli. 27:16 Su témpo éé pia singkatau taumata 
hukumang ko dio putatéléng. Aréngé i Yesus Barabas. 27:17 Nau su 
témpongu kakakomolé'u taumata mauli, i Pilatus nukibalo si siré, "Į sai 
kapulungi kemu daku iliu gunangi kemu? I Yesus Barabas arau i Yesus ko 
isusego si Kristus?" 27:18 I Pilatus nubéra kéré'é batu'u 1 sié masingka, 
apang mangangawasangu Yahudi nanarakangi Yesus si sié ualingu saki u 
naung. 27:19 Su témpongi Pilatus mumaiang su tampa u pusidangéng, 
kawingé nundohongu tatanata 1! si sié, "Kumbahangi kau mudalau u 
palakarangu taumata takoaé salané, batu'u ualingu 1 Sié, kalongé ia 
nubaliawa ralai." 27:20 Kaiso manga mawu imam dang manga pangaha u 
tau Yahudi kasaunéng mumaneti taumata mauli éé tadéau pudorong si 
Pilatus i Barabas pakiliu dang i Yesus pakihukung. 27:21 Bou éé gubernur 
sau nukibalo si siré, "Bou i radua éé, i sai kapulungi kemu daku iliu 
gunangi kemu?" "I Barabas," sasıimbahé'i siré. 27:22 "Kamagéng kéré'é 
apa harusé daku koaténg si Yesus ko isusego si Kristus?" kakibalongi 
Pilatus si siré. "Gantongké 1 Sié!" sasimbahé 1 siré kebi. 27:23 "Katéwé 
apa halé dalai nikoa-é?" kakibalongi Pilatus. Sau 1 siré nenggahé masha, 
"Gantongké 1 Sié!" 27:24 Panginsuéngé 1 Pilatus nupendangi sié séng ta 


makakoa apa lai dang aramanungu taumata mauli sarung mumpanulu. Nau 
i sié nangala aké, bou éé nanguhasé limané su tengongu taumata mauli éé 
dingangu nubéra, "Kapapaténgu taumata 1i baliné makoa tanggonangku! éé 
urusangi kemu!" 27:25 Kauli u taumata éé simimbahé, "Oré, balaété 1 
kami dingangu manga ana 1 kami mananggong hukumang baugu 
papaté-Né!" 27:26 Bou éé 1 Pilatus nupasebangi Barabas gunangi siré, 
dang nuparénta puluwagé si Yesus; dingang nanarakangi Sié 
pakighantong. 27:27 Bou éé manga tentarangi Pilatus nubawa si Yesus 
sarang dalungu istanangi gubernur, dang kalawo u pasukang nukomolé 
nuliwung si Yesus. 27:28 1 siré nulua pakéangi Yesus, buhué 1 Sié 
nilohokangu juba ungu. 27:29 I siré nukoa makota wulanta, dingang nitaka 
su tembo i Yesus. Bou éé i siré nanelé u teking simbua su lima-Né 
kuanéng, buhué namulangéng su tengo-Né dingang kahéghésé si Sié. 
"Salamaté Datung Tau Yahudi!" angkungi siré. 27:30 I siré numpanopa u 
edu si Sié, dang nagala teking éé, buhué nipuluwagé tembo-é. 27:31 
Nasué wou nutingkai si Sié, i siré nulua juba ungu éé sau nilohokangu 
pakéang-é sisané. Bou éé i Sié niwawa pasebang sarang likudé tadéau 
gantongang. 27:32 Su raléng, i siré nusombangu tau singkatau bou Kirene 
aréngé 1 Simon. I siré namaksa si sié pamasang kalu koroisé'i Yesus. 
27:33 Bou éé i siré nudatingu tampa simbau aréngé Golguta, ko 
mangaléné "Tampa u Rarang Tembo." 27:34 Séé 1 siré nupanginungi 
Yesus dingangu anggoré mapai. Katéwé 1 Yesus bou nanémang anggoré 
éé, 1 Sié séng madidi mangingung. 27:35 Bou éé i siré nunggantongi Sié, 
dang nupapahia'u pakéang-é dingangu undi. 27:36 Bou éé 1 siré naiang 
nuhapa si Sié séé. 27:37 Su kalu koroisé su wowong tembo-é 
niwohékangi siré halé u tuduhang si Sié, bawérané: "Ii Yesus, Datung Tau 
Yahudi." 27:38 Nuhindo 1 Sié 1 siré lai nunggantong tau ralai darua 
singkatau su kuanéng, singkatau lai su kuihi-Né. 27:39 Apang taumata 
sumahé séé kebi kukiling, 27:40 I siré nubéra, "I Kau ko mapulu mulénggé 
waléngu Mawu Ruata, dang mupararis1é su ralungu telung ello! 
Kamagéngi Kau ko Ahusé'u Ruata, lintuko naé bou kalu koroisé, dang 
pangambangké awa-U!" 27:41 Kéré'é lai manga mawu imam dang manga 
météré u agama dingangu pangaha u tau Yahudi muluhéghésé si Yesus. 


Angkungi siré, 27:42 "I Sié mangambang taumata waliné, arawé awa-é 
sisané i Sié ta makaambang! Kamagéng 1 Sié Datung Tau Israel, mapiang 
ii i Sié lintu bou kalu koroisé, 1 kami buhué mapulu mangimang si Sié. 
27:43 I Sié mangimang su Mawu Ruata, dang nuhabaré'u 1 Sié ko Ahusé'u 
Ruata. Ho mahiko tehungangi kité mensangu Mawu Ruata mapulu 
mangambang si Sié orasé 11." 27:44 Tau kapiré darua ko nighantong 
dingang-é mang lai muluhinakang si Sié. 27:45 Su kalaiha u ello, karengu 
u telung kaorasé, kaselahé'u soa éé nutingkarendung. 27:46 Pukulé tatelu 
wawello, 1 Yesus nenggahé tingihé maiha, "Eli, Eli lama sabakhtani?" 
mangaléné, "O Ruata-Ku, o Ruata-Ku, apa sabapé'é 1 Kau nanetangu la?" 
27:47 Taumata pirang katau séé nakaringihé tingihé éé, nubéra, "1 Sié 
kakuimé si Elia!" 27:48 Singkatau bou i siré dindengang nangala bunga 
huso, niuno su anggoré mahaisé. Bou éé nisusu su pondolé'u kalu simpedi, 
dingang nanogoré sarang biwihé i Yesus. 27:49 Arawé taumata sengga 
nubéra, "Hedoko, mahiko tehungangi kité mensangu 1 Elia sumongo 
mangambang si Sié!" 27:50 Bou éé 1 Yesus sau nenggahé'u tingihé maiha, 
buhué namalusé singongo-Né. 27:51 Héka sasara kabawiting su ralungu 
Waléngu Mawu natingkasé napahia darua bou rasi sarang bawa. Dunia 
kimiolongu rinuhé manga wuludé batu nalahetang. 27:52 Manga kubulé 
nungkatopé, dang mauli umaté'uùu Mawu Ruata séng nungkapaté sau 
nipubangung. 27:53 I siré numpusebang bou ralungu kubulé samuringi 
Yesus nubangung bou papaté, 1 siré simu' su Yerusalem. Dang pai séé 
napéné u taumata katehungé si siré. 27:54 Komandangu pasukang dingang 
manga prajurité ko mundudiaga si Yesus kebi su katatakutang su témpong 
nakapendang dinuhé dingang nakasilo apang ko nariadi éé. I siré nubéra, 
"Tengadé, i Sié Ahusé'u Ruata!" 27:55 Séé lai pia manga wawiné mauli 
katehungé bou rauné. I siré éé ko séng timuhu nutulungi Sié bedang bou 
Galilea. 27:56 Su taloarangi siré pia 1 Maria Magdalena, Maria mamangi 
Yakobus daduangi Yusuf, dingangi mamangu manga ana i Zebedeus. 
27:57 Sihebi éé narenta singkatau kala bou Arimatea, arengé i Yusuf. I sié 
lai tumatuhu si Yesus. 27:58 I sié nakoa sarangki Pilatus, mudorong 
mayaté 1 Yesus. I Pilatus nuparénta tadéau mayaté 1 Yesus pakisarakang si 
sié. 27:59 Uté 1 Yusuf nangala mayaté éé, nipikungéngu héka mawira 


wuhu. 27:60 Buhué i sié nanampa u janasangi Yesus su ralungu kubulé'é 
sisané ko nikoa su liangu wuludé batu simbau. Bou éé i sié nulungging batu 
labo simbau nipuheping kubulé éé, bou éé napulé. 27:61 I Maria 
Magdalena dingangi Maria waliné natana mumaiang séé tutatengo kubulé 
éé. 27:62 Su karuang elloné, su ellong Sabaté, manga mawu imam 
dingangu manga taumatang Farisi natamai singkatamai timatengo si Pilatus 
27:63 dingang nubéra, "Tuang i kami nakatahendung su témpong taumata 
éé bedang biahé, i Sié bou nubéra, 'Maliung telung ello Ia sarung sau 
mubangung.' 27:64 Ualingu éé, puparéntako taumata pundiaga kubulé éé 
pakapia-pia sarang mudatingu ello kateluné, tadéau manga murité-é ta 
makapanako mayaté-é bou éé buhué mudalahabaré su apang taumata 1 Sié 
séng nubangung bou papaté. Dang mohong samuri i1 bedang nangilémbong 
karalai'é bou horo." 27:65 "Si kemu pia tentara riaga," angkungi Pilatus, 
"tamar'é riagaté kubulé éé pakatoghasé." 27:66 Bou éé 1 siré tamai nakoa 
sarang kubulé, nipaléngi siré dingang nipelongu mundariaga'é su tengoné, 
tadéau takoa ko makapunakalé kubulé éé. 


Matius 28 


28:1 Su témpong séng naliungu ellong Sabaté, bedang maluka-lukadé su 
ello Misa, i Maria Magdalena dingangi Maria simbau tamai nuniata kubulé 
éé. 28:2 Singkianungu dunia nudinuhé maiha. Singkatau malaikaté'u 
Mawu limintu bou sorga bou éé nulungging batu laheping kubulé éé, 
dingang naiang su wowoné. 28:3 Gatingu malaikaté éé kakela kila, 
dingangu pakéangé mawira mawantugé. 28:4 Tentara riaga ko 
kapundiagé'é séé kakéndéné nataku, nakoa musulungu tau naté. 28:5 
Malaikaté éé nubéra si siré mangawawiné éé, "Aribé kataku! la masingka 1 
kemu kapudéa'é si Yesus ko séng nighantong éé. 28:6 I Sié séng tadié'é 
sii. I Sié séng nubangung kéré ko séng bou nihabaré-é horo. Mahrié 
putehung tampa niralokang-E. 28:7 Ii tamaré pakaligha' puhabaré su 
manga murité-é, 'i Sié séng nubangung, dang ii i Sié séng tamai nangihoro 
si kemu sarang Galilea. Pai séé 1 kemu sarung makasilo si Sié!" 
Tahendungété apang ko séng daku niwéra si kemu." 28:8 Dindengangi siré 


manga wawiné éé nanetangu kubulé éé. Dingangu taku law'u kaliagé, 1 siré 
katalangé tadéau makapuhabaré'u halé éé su manga murité'i Yesus. 28:9 
Singkilendi'u 1 Yesus himaung nusombang 1 siré manga wawiné éé, 
dingang nubérangu, "Salamaté!" Bou éé siré dimani mahi si Sié, buhué 
nulaheku laédé-é nanemba si Sié. 28:10 "Kumbahang mataku," bawérangi 
Yesus si siré, "dakoko habaré su manga ana su simbau-Ku tadéau 1 siré 
tamai kakoa sarang Galilea; pai séé 1 siré sarung makasilo si Sia." 28:11 
Samantarangi siré manga wawiné éé dimaléng, pirang katau bou 1 siré 
tentarang diaga ko mundudiaga kubulé napulé sarang soa nulaporé su 
manga mawu imam kebi-kebi ko séng nariadi. 28:12 Manga mawu imam 
nududato dingangu manga pangaha u tau Yahudi, buhué nangonggo'u roité 
mauli si siré tentarang diaga éé. 28:13 Dingang nubéra. "I kemu harusé 
muhabaré'u manga murité'i Yesus simongo hebi, nanako mayaté-é su 
témpongi kemu nipatikilang. 28:14 Dang kamagéng gubernur makaringihé 
halé éé, hedo 1 kami mangologé si sié tadéau 1 kemu ta makahombang 
susa." 28:15 Uté tentarang diaga éé nundaé doité éé, dang nukoa kéré 
nitanata si siré. Ualingu éé béké éé bedang nakéké su taloarangu tau 
Yahudi sarang muntehang 1i. 28:16 I siré mapulo esa murité`i Yesus éé 
nakoa sarang buludé su Galilea kéré niparéntangi Yesus si siré. 28:17 Su 
témpongi siré nakasilo si Yesus pai séé, 1 siré dingangu nusuba nanemba si 
Sié. Kaiso mang pia ko bou taloarang 1 siré bedang sala ta mangimang. 
28:18 I Yesus dimani si siré, dingang nubéra, "Kalawou kawasa su sorga 
dingangu su dunia séng nisarakang si Sia. 28:19 Baugu éé dakoko tamai 
kakoa sarang kalawou bangsa su kaselahé'u dunia, koako i siré éé mariadi 
murité-Ku. Dénoko i siré dingangu aréngi Amang, dingangu Ahusé-é, 
dingangu Roké Susi. 28:20 Panintiro si siré putuhu kebi-kebi ko séng bou 
Daku niparénta si kemu. Dang putahendungké Ia sintinia mang 
dumindingang si kemu sarang panginsuéngu dunia." 


Markus 1 


1:1 Ko ii Habaré'u Raluasé bou halé 1 Yesus Kristus, Ahusé'uùu Mawu 
Ruata. 1:2 Habaré'u Raluasé éé naneta bou kéré ko niwohé i Nabi Yesaya, 
kéré 1, " 'Ko ii daroi-Ku,' angkungu Mawu Ruata; Ta nundoi i sié 
pangihoro si Kau, tadéau i sié pamuka raléng gunangi Kau.' 1:3 Pia 
taumata mumenggo su tana linggi, 'Sadiaiko raléngu Mawu; pakaléwako 
apang daléng ko sarung daléngang-é.'" 1:4 Musulungu ko mabawohé éé, 
kéré'é lai 1 Yohanes nasepu su tana linggi. I sié nundéno taumata dingang 
muluhabaré'u habaré bou Mawu Ruata. "I kemu harusé mumputobaté bou 
kalawou rosangi kemu dang harusé iréno, tadéau Mawu Ruata mangonggo 
u ampungé si kemu," kéré'é angkungi Yohanes. 1:5 Kebi apang taumata 
bou Yudea dingang bou soang Yerusalem tamai numpudaringihé si 
Yohanes. I siré numpangakungu rosangi siré, bou éé i Yohanes nundéno si 
siré su Salu u Yordan. 1:6 I Yohanes dingangu laku'é bou ruku u onta. 
Bawekisé'u kaluwaéngé bou pising binatang, kina'é kumbai inumangé gula 
madu. 1:7 I sié muluhabaré'u habaré i1, "Bou ii mamelasé si sia, sarung 
dumenta taumata ko bedang nangilémbo labo bou ia. Sarang kumakowo 
muluka taling sapatu-Né, ia ta hinoné. 1:8 la mundéno si kemu dingangu 
aké, arawé i Sié sarung mundéno si kemu dingangu Roké u Mawu Ruata." 
1:9 Su témpong éé 1 Yesus nasongo bou Nazaret su Galilea, bou éé i Sié 
niréno i Yohanes su Salu u Yordan. 1:10 Suapangi Yesus naawi bou 
ralungu salu éé, 1 Sié nakasilo langi natingkahé dang pia Roké u Mawu 
Ruata natentung kéré paluma dimoro si Sié. 1:11 Bou éé nikaringihé pia 
tingihu Mawu Ruata kapahéngétangé, "I Kau ko Ana-Ku ko Daku 
ikukendagé. I Kau makaluasé naung- Ku." 1:12 Bou éé Roké u Mawu 
Ruata turusé nubawa si Yesus nakoa sarang tana linggi. 1:13 Epau pulo su 
elloné i Sié pai séé, susalukaténgu Setang. Manga binatang dulu 
mududingang si Sié lai pai séé, dang manga malaikaté mututangkiang si 
Sié. 1:14 Suapangi Yohanes nitaho su tahungku, 1 Yesus tamai nakoa 
sarang Galilea, dang muluhabaré'u Habaré'u Raluasé bou Mawu Ruata. 
1:15 Bawéra-Né, "Mawu Ruata séng maligha maneta mamarénta. 
Pumputobaté'é bou kalawou rosanu, dang pangimangké su Habaré'u 


Raluasé bou Mawu Ruata!" 1:16 Su témpongi Yesus kadaléngé su 
wiwihé'u Ranong Galilea, 1 Sié nakasilo mananoma duang katau, éé ko 1 
Simon dingang tuariné i Andreas. I radua mumanoma su rano éé. 1:17 I 
Yesus nubéra si radua, "Mahié tuhu si Sia. Ia sarung manintiro si rua 
manoma taumata." 1:18 I radua dingang nanentangu soma i radua bou éé 
nutuhu si Yesus. 1:19 I Yesus turusé dimaléng, bou éé nakasilo lai si radua 
tamahuari, 1 Yakobus daduangi Yohanes, ko manga ana i Zebedeus. I 
radua mumaiang su ralungu sakaéng, kapanamingé soma i radua. 1:20 I 
Yesus dingang nukui si radua. I radua nanentangi amangi radua su sakaéng 
dingangu manga taumatang séwané. Bou éé i radua tamai nutuhu si Yesus. 
1:21 I Yesus dingangu manga murité-é nahumpa u soang Kapernaum. Su 
ellong Sabaté tuhué, 1 Yesus simu su ralungu walé pukakaliomanéngang 
dingang naneta nanintiro. 1:22 Apang taumata ko nakarmgihé si Sié 
nahérangu kakakoa i Sié manintiro. Baugu i Sié manintiro dingangu 
kawasa, baliné kéré manga météré'u agama. 1:23 Su témpo éé pia taumata 
singkatau ko nikasukangu roké dalai simu sarang dalungu walé 
pukakaliomanéngang, dingangu naenggahé, 1:24 "Oi Yesus, tau Nazaret, 1 
Kau mukoa apa si kami? I Kau sumongo tadéau mupakasilaka 1 kami? Ia 
masingka 1 sai 1 Kau: I Kau ko daroi susi bou Mawu Ruata!" 1:25 
"Karemasé!" I Yesus nuhéang roké dalai éé, "sebangké i kau bou taumata 
ii!" 1:26 Uté roké dalai éé mangkatéwé nangingko-ngingko taumata éé 
nubatu iha'é, bou éé simebang dingang kaenggahé. 1:27 Kebi apang 
taumata nahérang, hakiu i siré mangkaté nukakiwalo, "Ko halé apa 11? 
Simbau tatintiro ko buhu! Dingangu timadé dang dingangu kawasa i Sié 
nuparénta roké daralai nipasebang, dang roké dalai éé dimaringihé si Sié!" 
1:28 Nau habaré'u halé 1 Yesus nakéké kéré'é kasahawu'é su kaselahé'u 
Galilea. 1:29 I Yesus dingangu manga murité-é nanentangu walé 
pukakaliomanéngang éé, dang tamai nakoa sarang baléngi Simon daduangi 
Andreas. I Yakobus daduangi Yohanes natamai lai dingangi siré. 1:30 I 
émpongi Simon bawiné dudaloka kalahabé. Nau su témpongi Yesus 
dingangu manga murité-é simu su walé éé, 1 Yesus nihabaréngu halé éé. 
1:31 Uté 1 Yesus tamai himaung si émpongi Simon éé, dingang nuhegong 
limané, buhué nameti si sié. Lahabé'é ringang nailang, dang 1 sié lai naneta 


nutalung si siré. 1:32 Nawawello, suapangu matangello simeda, manga 
taumata tamai nakoa sarangki Yesus nubawa taumata masasaki dingangu 
ko nisukangu roké daralai. 1:33 Kalawou taumata su soa éé 
numpudahemung su tengongu walé éé. 1:34 Bou éé i Sié nupakauléngu 
taumata mauli ko mututatahangu haghing saki, dingangu lai nanguséré 
kauli u roké daralai. I Sié ta namalangu manga roké daralai éé 
mumpulongi, batu'u 1 siré masingka ko 1 sai i Sié. 1:35 Su karielloné, néng 
bedang kalongé, 1 Yesus nubangung bou éé rimaléng nanentangu walé éé. I 
Sié nakoa sarang tampa dio malémpi su likudé'u soa, dang nukaliomanéng 
pai séé. 1:36 Arawé 1 Simon dingangu manga ringangé tamai nudéa si Sié. 
1:37 Dang suapangi siré nusombangi Sié, 1 siré nuhabaré, "Taumata kebi 
kapudéa'é si Tuang." 1:38 Kaiso 1 Yesus simimbahé, "Enta'é 1 kité turusé 
tamai dumaléng sarang soa waliné ko tamai mararani sii. Ia mang harusé 
munasé tamai séé, baugu ko éé pendung-Ku naramahi." 1:39 Ualingu éé 1 
Yesus nakoa sarang apang tampa su kaselahé'u Galilea, dang nunasé su 
apang balé pukakaliomanéngang dang nanguséré apang roké daralai. 1:40 
Pia singkatau ko pia saki'é kusta dimenta sarangki Yesus. Tau éé 
namulangéng dingangu nubéra, "Kamagéngi Tuang mapulu, kéré wotongé 
i Tuang mupakauléngu ia." 1:41 I Yesus kimendagé'u tau éé. Nau i Sié 
nanuhung tau éé dingang nubéra, "Ia mapulu, kaulé'é!" 1:42 Singkatémpo 
éé lai sakī'é nailang dang i sié naulé. 1:43 Bou éé 1 Yesus nangoro si sié 
pakapulé dingangu timanatangu ii, 1:44 "Tahendungé kumbahang mubeké 
manga si sai-sai, kaiso dako-é tamai sarang koa u imam, dang pudorong si 
sié pamariksa tadéau pupakalahé i kau séng naulé. Bou éé su u karaulénu 
éé, i kau penggeli ko sasembanu putuhu su kéré ko niparéntangi Musa, 
makoa tatiala su apang taumata humonéu i kau séng tenga-tengadé naulé." 
1:45 Ka1so tau éé tamai, dingang nubawekéngu halé ko séng nariadi éé su 
apang tampa sarangi Yesus séng ta makasu mapia su soa éé. I Sié ketang 
mumatana su likudé'u soa su tampa ko dio maremasé. KĶKaiso taumata 
mangkaté mang kasongoné sarangki Sié bou manga apang tampa. 


Markus 2 


2:1 Su kapirang elloné wou éé 1 Yesus nusulé sarang Kapernaum. Uté 
séng nudalénté habaré'u 1 Sié ko séng éné su walé. 2:2 Bou éé taumata 
napéné simongo. I siré nudahemung pai séé sarang nudatingu séng takoaé 
loahé'é. Su mohongu tukadé nasensingu taumata. Bou éé 1 Y esus 
nanualagé'u habaré bou Mawu Ruata si siré. 2:3 Su témpongi Sié bedang 
kaberané, pia i siré epa kapanéndéngé singkatau ko nipaténé wadangé 
bawanéng sarangki Yesus. 2:4 Ķaiso ualingu kauli u taumata, 1 siré ta 
nakarani sarang deduhé-é. Nau, 1 siré nulekésé atu u walé su ténténgu 
tampa kukaianéngi Yesus. Buhué taumata ko nipaténé wadangé éé 
niuluhé'i siré dingangu wawila'é. 2:5 Suapangi Yesus nakasilo 
pangangimangi siré kéré'é kalabo'é, 1 Sié nubéra su taumata ko nipaténé 
wadangé éé, "Ana-Ku, dosanu séng niampungang." 2:6 I siré pira météré'u 
agama ko mumaiang séé naneta nukiwalo su ralungu naung, 2:7 "Taumata 
ii bahani kahengang mubéra kéré'é! I Sié muhinakang Mawu Ruata. I sai 
makaampung dosa, su likudé'uùu Mawu Ruata sisané?" 2:8 Su témpo éé lai 1 
Yesus séng masingka u pikirangi siré. Bou éé 1 Sié nubéra, "Apa sabapé'é 1 
kemu mukiwalo su ralungu naungi kemu kéré'é? 2:9 Sudé'é malowokang: 
mubérangu, 'Dosanu séng niampungang', arau mubérangu 'Bangungké, 
héngké'é wawila'u dingang daléngké"? 2:10 Arawé orasé ii la sarung 
mupakalahé si kemu humonéu su wowong dunia ii Ahusé'u Taumata pia 
kawasa mangampung dosa." Bou éé i Yesus nubéra su taumata ko 
nipaténé wadangé éé, 2:11 Bangungké, héngké'é bawila'u bou éé 
kapulé'é!" 2:12 I sié dingang nubangung dang ligha nangala tepihé'é bou éé 
simebang tehungangi siré kebi. Apang taumata nahérang bou éé dingang 
nudalongu Mawu Ruata. Bawérangi siré, "Bedang ta sinsulé 1 kité nakasilo 
halé kéré ii nariadi!" 2:13 I Yesus sau nusulé sarang apéngu Ranong 
Galilea. Napéné taumata simongo sarangki Sié, bou éé 1 Sié nanintiro si 
siré. 2:14 Su témpongi Yesus kadaléngé séé, 1 S1é nakasumpahi tau 
mananuntu pajaké ko isusego si Lewi, ana 1 Alfeus, mumaiang su 
kantoré'u. I Yesus nubéra si sié, "Tuhué si Sia." Ute i Lewi nubua dingang 
timuhu si Yesus. 2:15 Su témpongi Yesus bedang kapusimokolé su 
waléngi Lewi, napéné taumata mananuntu pajaké dingangu manga taumata 
ko tutehungang karalaikangé su tampa kimang singkakang dingangi Yesus 


dingangu manga murité-é. Batu'u séng mauli bou taloarangi siré tutuhu si 
Yesus. 2:16 I siré manga katau météré'u agama bou taumatang Farisi 
nakasilo si Yesus kakangé ringangu manga mananuntu pajaké dang 
dingangu manga taumata ko tutehungang karalaikangé éé. Nau i siré 
nukiwalo su manga murité'i Yesus, "Apa sabapé'é météré'i kemu kimang 
dingangu manga taumata mananuntu pajaké dang manga taumata raralai 
éé?" 2:17 I Yesus nakaringihé kakiwalongi siré éé, 1 Sié simimbahé, 
"Taumata matoghasé ta mudéa dokter; ketangu apang ko masaki. Ila 
dimenta baliné tadéau mudéa taumata ko mupendangu awa'é mapia, kaiso 
gunangi siré apang taumata ko tehungangu taumata karalaikangé." 2:18 
Pia singkatémpo manga murité'i Yohanes Mundaréno dingangu manga tau 
Farisi kapupuasané. Bou éé pia taumata simongo sarangki Yesus dingang 
nukiwalo, "Apa sabapé'é murité'i Yohanes Mundaréno dang manga 
murité'u tau Farisi mupuasa, arawé murité'i Tuang takoaé ko mupuasa?" 
2:19 I Yesus simimbahé, "Su saliwangu kawing, apa manga saké su 
témpo éé ta kumang? Kamagéngu pardégong bedang éné dingangi siré, 
tantu i siré mang kumang. 2:20 Kaiso sarung pia témponé pardégong éé 
alakéng bou i siré. Su témpo éé buhuéwé i siré ta kumang. 2:21 Takoaé 
taumata ko manempélé laku tebé dingangu héka buhu. Batu'u héka 
tatempélé éé mang kumoho dang makaghaisé laku éé, hakiu kasaunéng 
makalabo gedé'é. 2:22 Ķéré'é lai takoaé taumata ko mutaho u anggoré 
buhu su tampa tebé. Muntehang anggoré éé makaweka tampa éé. 
Panginsuengé kebi muboso. Anggoré buhu mang harusé lai itaho su tampa 
buhu. 2:23 Pia su sihello su ellong Sabaté, pia i Yesus simahé su wailangu 
gandung simpalang, manga murité'é naneta'é numpanipo wuang gandung. 
2:24 Bou éé manga tau Farisi nubéra si Yesus, "Apa sabapé'é manga 
murité'U limawang atorangu agamangi kité, dang mumpukoa apang ko 
ilularang su ellong Sabaté?" 2:25-26 I Yesus simimbahé, "Apa i kemu 
bedang ta nubasa apang ko nikoa i Daud, su témpongi Abyatar kapukoaé 
halé'é kéré imam labo. Pia 1 Daud dingangu apang taumata ringangé 
nahutung, dang takoaé kang, 1 sié simu sarang dalungu Waléngu Mawu, 
dang kimang boroté ko lenang bou nisemba su Mawu Ruata. Boroté éé lai 
nionggo'é su apang taumata ko dingangi sié. Sumbalié tumuhu agamangi 


kité, ketangu manga imam botongé kumang boroté éé." 2:27 Bou éé i 
Yesus nubéra lai, "Ellong Sabaté nikoa gunangu taumata; balinébé taumata 
gunangu ellong Sabaté. 2:28 Nau Ahusé'u Taumata pia kawasa, oré lai su 
ellong Sabaté." 


Markus 3 


3:1 I Yesus sau nusulé sarang balé pukakaliomanéngang. Séé pia tau 
singkatau ko limané simbeka nipaténé. 3:2 Ndai séé pia manga taumata ko 
mapulu mudéa salangi Yesus, tadéau sarang makapubeha 1 Sié. Nau 1 siré 
mumaniti turusé si Sié mensangi Sié mupakauléngu taumata su ellong 
Sabaté. 3:3 I Yesus nubéra su tau limané simbeka nipaténé éé, "Darisiko 
ndai sii." 3:4 Bou éé i Sié nukiwalo su apang taumata ko éné séé, 
"Tumuhu agama, ko apawé hinong koaténgi kité su ellong Sabaté? Mukoa 
mapia arau mukoa dalai? Mangambang taumata arau mamaté?" | siré 
mangkaté ketang naremasé. 3:5 I Yesus limangéhé katehungé 
tamairamahi su reduhé-é, kaiso 1 Sié mang lai masusa naung-é, ualingu i 
siré tumaniu maketi. Bou éé i Sié nubéra su tau éé. "Uluhéko limanu." Tau 
éé nanguluhé'u limané, dang limané éé dingangu natoghasé. 3:6 Uté manga 
tau Farisi éé numpanentangu walé pukakaliomanéngang éé, bou éé dingang 
turusé nududatongu pirang katau taumatangi Herodes, tadéau mamaté si 
Yesus. 3:7 I Yesus tamai simoho dingangu manga murité-é sarang Danong 
Galilea. Napéné u taumata bou Galilea tamai nutuhu si Yesus. Mauli lai ko 
simongo bou Yudea, 3:8 bou Yerusalem, bou wanuang Idumea, dingang 
bou wanua su simbekang daki bou Yordan, dang bou kaselahé'u soa su 
Tirus dingangu Sidon. Kebi-kebi 1 siré numpusongo sarangki Yesus, batu'u 
i siré séng nakaringihé halé ko séng nikoa-é. 3:9 Taumata kéré'é kauli'é, 
hakiu 1 Yesus nangoro manga murité-é panadiang sakaéng gunangi Sié, 
kumbahang sarangi Sié masékéhé'u manga taumata éé. 3:10 I Sié 
nupakauléngu taumata ko kéré'é kauli'é, hakiu apang taumata masaki 
mususasuhudé mudéa mutingkaraningi Sié tadéau makasuhung si Sié. 3:11 
Apang taumata ko nikasukangu roké dalai, suapangu makasilo si Sié, 
mangkaté dingang musuba su tengo-Né dingangu mumenggahé, "I Kau ko 


Ahusé'u Mawu Ruata!" 3:12 Arawé i Yesus nularang singapang botongé 
su kalawou roké dalai éé mupakasingka u ko i sai i Sié. 3:13 Bou éé i 
Yesus simaka sarang buludé simbau, dang nukui apang taumata ko 
kukapulu-Né. Apang taumata éé kebi dimenta, 3:14 bou éé 1 Sié namilé 
bou taloarangi siré mapulo dua su katauné. I Sié nubéra, "Ia namilé si 
kemu, tadéau 1 kemu pudingangu la, dang tadéau 1 kemu Daku iroi 
pangékéngu Habaré'u Raluasé bou Mawu Ruata, 3:15 dang i kemu sarung 
makatarima u kawasa panguséré roké daralai." 3:16 Ko ii aréngi siré 
mapulo dua éé: I Simon (ko nisego-é lai si Petrus.) 3:17 I Yakobus 
dingangu ana u singkatauné 1 Yohanes, manga ana i Zebedeus (1 siré 1i 
nisego-é Boanerges mangaléné "ana u relu"), 3:18 1 Andreas, 1 Filipus, 1 
Bartolomeus, 1 Matius, 1 Tomas, 1 Yakobus ana 1 Alfeus, 1 Tadeus, 1 Simon 
tau Zelot, 3:19 dang 1 Yudas Iskariot ko nubalu 1 Yesus. 3:20 Bou éé i 
Yesus napulé sarang balé. Kaiso taumata mauli sau simongo nukomolé, 
hakiu 1 Yesus dingangu manga murité-é ta nakakang. 3:21 Apang taumata 
mububérangu, "1 Sié séng pulu!" Dang suapangu manga egé-é nakaringihé 
halé éé, 1 siré tamai tadéau mangala si Sié. 3:22 Manga météré'u agama ko 
simongo bou Yerusalem nubéra, "1 Sié nikasukangu Beelzebul! 
Tembonangu roké dalai éé nangonggo u kawasa si Sié tadéau panguséré 
roké dalai." 3:23 Uté 1 Yesus nukui taumata mauli éé, dingang nubekéngu 
pusasihing pirang bau si siré. "Tamakoa roké dalai manguséré roké dalai," 
angkungi Yesus. 3:24 "Kamagéng simbau negara mapahia pirang 
kamonang ko kapudaroka'é, negara éé ta makaputataghalé. 3:25 Dang 
kamagéngu su ralungu walé simbau takoaé kasasimbau dang apang 
dalohong baléné mududalawang, uté keluarga éé sarung mukaésé. 3:26 
Kamagéng su ralungu kararatuangu Setang pia putataléi dingangu 
pudaroka, kararatuang éé ta maumburé dang séng malahé mang sarung 
mailang. 3:27 Takoaé ko sarang manga singkatau makasu su ralungu 
waléngu singkatau matoghasé dang muhampasé darotongé kamagéngi sié 
ta muhapusé horo taumata matoghasé éé. Bou éé, buhuéwé 1 sié botongé 
makapuhampasé darotongé. 3:28 Kasingka'é! Kamagéng taumata mukoa 
dosa dang muluangu wawéra lahinakang, i sié wotongé ampungang. 3:29 
Arawé kamagéngi sié muhinakang Roké u Mawu Ruata, i sié séng ta 


onggolangu ampungé! Baugu lahinakang éé ko dosa takoaé 
panginsuéngé." ( 3:30 I Yesus nubéra kéré'é batu'u pia taumata ko 
nubérangu i Yesus nikasukangu roké dalai.) 3:31 Bou éé i mamangi Yesus 
dingangu manga tuariné simongo. I siré kapangampalé su likudé dang 
nundoi u taumata pukui si Yesus. 3:32 Témpo éé singendu taumata 
kukaiang su Yesus. I siré nubéra si Sié, "Pak, i mamangi Tuang dingangu 
manga tuaringi Tuang bawa su likudé. I siré mudéa si Tuang." 3:33 I 
Yesus simimbahé, "Ko i sai mama-Ku dingangu tuari- Ku?" 3:34 Bou éé i 
Sié nutehung su apang taumata ko mumaiang su rehudé-é dingang nubéra, 
"Ko ii i mama-Ku dingangu manga tuari-Ku! 3:35 Apang taumata ko 
mukoa kapulungu Mawu Ruata, ko i sié éé tuari-Ku ésé dingangu tuari-Ku 
bawiné dingangi mama-Ku." 


Markus 4 


4:1 I Yesus nusau nanintiro su apéngu Ranong Galilea. Napéné u taumata 
nudahemung si Sié. Ualingu éé tamai 1 Sié kimaiang su sakaéng singgesa 
ko mabawalango, dang taumata singendu éé masirisi-risi su wiwihé'u rano. 
4:2 Buhué 1 Yesus nanintirongu halé mauli si siré su ralungu pusasihing. 
Ko kéré 111 Sié nanintiro si siré. 4:3 "Pudaringihéko! Pia singkatau 
mananawuhé tarai nanawuhé'u biné. 4:4 Su témpongi sié kapanawuhé, pia 
biné nanawo su raléng. Bou éé nisongongu burung dang kimang biné éé 
sarang nusué- sué. 4:5 Pia lai ko nanawo su tana mawatu ko tanané 
manipi. Biné éé masahawu nuhoa batu'u tanané mahali, 4:6 katéwé 
suapangu matangello natéi, apang hoa'é éé nalowé bou éé nahegu dang 
naté baugu hamu'é ta tumaniu maralung. 4:7 Pia lai biné ko nanawo su 
taloarangu rempugé malahoro. Dempugé éé timuwo dang nangempisé 
apang laésé'é hakiu ta nubua. 4:8 Katéwé pia lai biné ko nanawo su tana 
matawa. Biné éé timuwo, bou éé nutingkalabo dingang nubua, pia ko 
telung pulo, pia ko enungu pulo, dang pia ko mahasu su suléné kauli'é." 
4:9 Suapang bou nubekéngu pusasihing éé, 1 Yesus nubéra, "I kemu ko pia 
tuli, pudaringihé'é!" 4:10 Su témpongi Yesus ketang sisané, apang taumata 
ko séng nakaringihé tintiro-Né simongo sarangki Sié nuhindo dingangu 


murité-é mapulo dua. I siré mudorong si Sié tadéau panualagé'u 
mangaléngu pusasihing éé. 4:11 Uté 1 Yesus nubéra si siré, "I kemu séng 
nionggolangu gagheli tadéau makasingka rahasiangu halé u kéré apa 
Mawu Ruata mamarénta. Arawé apang taumatangu likudé'é tintirong 
dingangu pusasihing, 4:12 tadéau 'I siré sarung muperhatikang turusé 
katéwé wegangu apang ko mariadi, 1 siré sarung makaringihé turusé, kaiso 
ta makaena, ii mariadi tadéau i siré kumbahang makasilo dingangu 
makaena, dang tadéau kumbahang dumenta sarang koa u Mawu Ruata 
dang Mawu Ruata mangonggo u ampungé si siré.'" 4:13 Bou éé 1 Yesus 
nubéra si siré, "Kamagéngi kemu ta makaena pusasihing éé, kéré apawé 1 
kemu makaena pusasihing baliné? 4:14 Mananawuhé éé ko taumata 
mumangékéngu habaré bou Mawu Ruata. 4:15 Biné ko nanawo su raléng 
éé nisihing su manga taumata ko nudaringihé habaré'u kéré apa Mawu 
Ruata mamarénta. Kéré'é suapang nakaringihé, Setang simongo nangala 
apang ko séng nisawuhé su ralungu naungi siré. 4:16 Biné ko nanawo su 
tampa mawatu nisihing su manga taumata ko nudaringihé habaré éé, dang 
turusé nanarima'é dingangu karaluasé'u naung. 4:17 Katéwé habaré éé ta 
nuhamu su ralungu naungi siré, hakiu ta natahang marengu. Suapangu 1 
siré nakapendang susané arau beha ualingu habaré éé, i siré turusé 
timalikudé. 4:18 Biné ko nanawo su taloarangu rempugé malahoro éé 
nisihing su apang taumata ko nakaringihé habaré éé, 4:19 kaiso 
gumaghangu halé u pubawihé'i siré dang mapulu mubiahé senang. 
Kapulung badang mudalahaghi nasuhi su naungi siré. Ualingu éé habaré 
bou Mawu Ruata naheping su ralungu naungi siré, hakiu ta nubua. 4:20 
Dang biné ko nanawo su tana matawa éé nisihing su taumata ko 
mududaringihé habaré éé dang nanarima'é, 1 siré nubua mauli, pia ko 
telung pulo, pia ko enungu pulo, dang pia ko mahasu su suléné kauli'é." 
4:21 Bou éé i Yesus sau nubéra, "Apa séng lena'u pia taumata ko bou 
nundiko u solo buhué lingkubangéngu wensadé, arautalang manuhingu solo 
éé su alungu ralokang? Apa solo éé ta isange'é su sasangétangé? 4:22 
Takoaé ko kabawuni ko ta sarung ikasilo; dang takoaé ko ipubawurung ko 
ta sarung masongkahé. 4:23 Ualingu éé, kamagéngu pia tuli, 
pudaringihé'é!" 4:24 Bou éé 1 Yesus nubéra lai, "Puperhatikangko apang 


ko nikaringihé'i kemu 1! Ukurang ko ipangukuré' kemu su taumata waliné 
mang sarungu lai ipangukuré'u Mawu Ruata si kemu -- dang bedangu lai 
mapaliu. 4:25 Batu'u su taumata ko séng pia sarung sau onggolang bedang 
nangilémbo mauli; arawé su taumata ko takoaé apa, apang ko kadio ko 
bedang pia si sié éé sarung lai alakéng." 4:26 I Yesus sau lai nanepasé'u 
rudato-Né. "Kamagéngu Mawu Ruata séng mamarénta kéré Ratu, 
kakakoa'é ikasihing kéré singkatau mananawuhé biné su ralungu ansédé'é. 
4:27 Hebi i sié mutiki; ello kela. Sementarangu éé biné éé séng katuwoné 
turusé dingang kukalabo'é. Arawé kéré apa biné éé tumuwo dingangu 
malabo, tau éé wega. 4:28 Ko tana éé sisané mupasebangu hasilé'é: 
Kahorokangé lokahé, tuhué wulihé, buhuéwé wuané. 4:29 Dang 
kamagéngu gandung éé séng maghurang, i sié maneta muharésé batu'u, 
séng temponé manipo." 4:30 "Kamagéngu Mawu Ruata séng mamarénta, 
ikasulungi kité dingangu apa?" I Yesus sau lai nukiwalo. "Apa koaténg 
sulungé ko ikaala 1 kité kéré panualagé éé? 4:31 Kamagéngu Mawu Ruata 
séng mamarénta, kakakoaé musulungu pusasihing ii: Kéré watung sawi 
simbau niala u tau singkatau bou éé nisuang su tana. Batungu sawi éé ko 
biné kakadiokangé su dunia. 4:32 Kaiso kamagéng séng timuwo, i sié 
makoa kalabokangé su taloarangu manga apang sasuang. Lélangé kebi 
masasuhampa hakiu manga burung susongo musaléhé su alungé." 4:33 
Kéré'é 1 Yesus nangala pusasihing mauli ipupanintiro taumata, sarang 
karatingangu sipirangi siré. 4:34 Į Yesus sintinia mang mangala pusasihing 
kamagéngi Sié manintiro manga taumata éé. Arawé kamagéng kétangi Sié 
sisané dingangu manga murité-é, 1 Sié mupakalahé u kebi- kebi éé si siré. 
4:35 Su singkawawelloné éé lai, 1 Yesus nubéra su manga murité-é. 
"Boété 1 kité tamai musakaéng pai sarang simbekang dano." 4:36 I Yesus 
simaké su ralungu sakaéng, dang manga murité nanentangu taumata 
singendu su apéngu rano, bou éé i siré simaké su sakaéng. Séé pia lai 
sakaéng baliné. Bou éé 1 Yesus dingangu manga murité-é nubua. 4:37 Ta 
narena wou éé timiu anging maiha. Lua naneta mamepélé sakaéng akésimu 
sarang dalungé hakiu sakaéng séng mapéné u limasé. 4:38 I Yesus katik1é 
mapia-pia su pétoné mumanguléléng su raléngang. Manga murité-é tamai 
dimani namuko si Sié. I siré naanu, "Tuang, apa 1 Tuang ta mupendung, 1 


kité masilaka?" 4:39 | Yesus nupeti, bou éé nuhéang anging éé, dang 
nubéra su rano, "Karedalé, kalénéhé'é!" Anging éé dingang naredalé, dang 
dano dingangu nutingkalénéhé. 4:40 Bou éé 1 Yesus nubéra su manga 
murité-é, "Apa makataku si kemu? Apa sabapé'é 1 kemu ta mangimang si 
Sia?" 4:41 Uté i siré buhuéwé nungkataku dang kabérané 1 siré lawo 1 siré, 
"Ko i sai nau taumata ii, hakiu anging dingangu lua tumuhu si Sié." 


Markus 5 


5:1 Bou éé i Yesus dingangu manga murité-é nudatingu simbekangu 
Ranong Galilea, su wanuangu tau Gerasa. 5:2 Kéré'é suapangi Yesus 
nalintu bou sakaéng, 1 Sié nisongongu singkatau nungaésé simbau ko 
simebang bou lohangu kubulé. 5:3 Tau éé niwantingu roké dalai dang 
mumatana su manga kubulé. I sié séng ta sau bedang ikaiki; maningu lai 
hanténg. 5:4 Séng masau susuléné laédé dingangu limané hapusang, kaiso 
manga hanté éé sintinia bawesukangé, dang uasé su laédé'é papedingé. I 
sié kéré'é kaiha'é hakiu takoaé sarang manga singkatau ko makatahang si 
sié. 5:5 Ello hebi i sié mumamepedidé apang kubulé dang su manga apang 
buludé, dang mumaenggahé turusé lau u mumangahau badangé dingangu 
watu. 5:6 Bedang bou rauné suapangi sié nakasilo si Yesus simongo, 1 sié 
tutalang buhué nusuba su tengongi Yesus. 5:7 Dingangu tingihé mama 1 sié 
naenggahé, "Yesus, Ahusé'u Mawu Ruata Ko Karangétangé! Ko 
kapuranéng-U ia 11? Su aréngu Mawu Ruata, ia mukaliomanéng aribé 
pahangé ia!" ( 5:8 Tau éé nubéra kéré'é batu'u 1 Yesus nubéra si sié, "Roké 
dalai, sebangké bou taumata 11!") 5:9 Bou éé i Yesus nukiwalo si sié, "I sai 
aréngu?" Tau éé simimbahé, "Aréngku 1 'Ligiun' -- batu'u 1 kami singendu 
kahengang!" 5:10 Séng mangkaté haki tau éé mang mududorong suapang 
botonge si Yesus tadéau aribé pupasebangu roké dalai bou tampa éé. 5:11 
Maraningu tampa éé pia bawi singendu mududéa kangi siré tarai su 
léngéhé. 5:12 Manga roké dalai éé nudorong si Yesus, "Doté 1 kami 
pangaling su manga wawi tarai éé." 5:13 Dorongi siré nituhukangi Y esus. 
Nau, apang roké dalai éé numpusebang bou tau éé buhué timembo su 
manga wawi éé. Kalawou gepangu wawi éé kebi-kebi numputalang 


timumpa bou wiwihé'u towa-é sarang dalungu rano bou éé nawontolé -- 
kebi-kebi luenang manga dua hiwu kauli'é. 5:14 Manga mundariaga bawi 
éé kebi tinumalang, dang nukakékéngu habaré éé su kaselahé'u soa dang 
manga kampong mararani. Buhué apang taumata numpusebang tadéau 
mubiala apang ko séng nariadi. 5:15 1 siré simongo sarangki Yesus, bou éé 
nakasilo tau ko lena u bou nisukangu roké dalai éé, mumaiang ndai séé. I 
sié séng dingangu pakéangé, dang pikirangé séng natilang. Uté 1 siré kebi 
nataku. 5:16 Kebi apang ko nakasilo halé ko séng nariadi su taumata éé 
dang su manga wawi, numpubekéngu halé éé. 5:17 Bou éé kawanuangu 
tampa éé nudorong tadéau i Yesus panentangu tampa éé. 5:18 Su 
témpongi Yesus simaké su ralungu sakaéng, tau ko lena u niwantingu roké 
dalai éé mudorong si Yesus, tadéau i sié mutuhu dingang. 5:19 Kaiso 1 
Yesus ta nupakawala, bawéra-Né, "Kapulé'é dang puhabaré'é su apang 
manga ana u simbav'u apang ko séng nikoa u Mawu si kau dang kéré apa 
kapiané 1 Sié si kau!" 5:20 Tau éé tamai rimaléng, dang naneta nubeké su 
wanuangu Soa Mapulo apang ko séng nikoa 1 Yesus si sié. Apang taumata 
kebi nahérang nakaringihé halé éé. 5:21 I Yesus sau nusulé sarang 
simbekangu rano. Su wiwihé'u rano éé napéné u taumata rimenta 
nudahemung su reduhé'i Yesus. 5:22 Pia taumata singkatau aréngé 1 
Yairus narenta. I sié simbau pangaha su waléng pukakaliomanéngang su 
soa éé. Suapangi sié nakasilo si Yesus, 1 sié ringang nusuba su tengo-Né, 
5:23 dingang kadorongé suapang botongé, "Pak, anaku bawiné masaki 
matedu. Kéré wotongé dentako kindongki panuhung si sié, tadéau 1 sié 
maulé dang kumbahang sarang 1 sié maté!" 5:24 Uté 1 Yesus natamai 
ringangi Yairus. Singendu taumata tamai nutuhu si Sié dang mumanékéhé 
si Sié bou apang lesabé. 5:25 Su taloarangi siré pia lai singkatau wawiné 
ko séng mapulo dua su taungé masaki dudaléngangu raha ualingu dentangu 
wulang. 5:26 Manga rarotongé kebi séng nasué nipaké nipamaéhé manga 
dokter, kaiso mang takoaé ko nakaulé, katéwé sakiľ'é kasaunéng 
kukabeha'é. 5:27 Tau wawiné éé séng nakaringihé mauli bekéngi 1 Yesus. 
Nau su ghumpulé'u taumata singendu éé, 1 sié nundani si Yesus bou likudé, 
5:28 batu'u su naungé, "Asalé'u ia séng makasuhung juba-Né, ia séng 
maulé!" 5:29 Į sié nanuhung jubangi Yesus, dang singkatémpo éé lai 


daraléngu rahané napoto. I sié dingang nakapendang saki'é napia. 5:30 Su 
témpo éé lai 1 Yesus nakapendang musulungu pia iha nasawu bou awa-é. 
Nau i sié nubihu nutehung taumata mauli dingang nukibalo, "I sai 
nanuhung laku-Ku?" 5:31 Manga murité-é nubéra, "I Tuang sisané séng 
nakasilo kéré'é kauli u taumata musasesé. I Tuang mang bedang lai 
mukibalongu, ko i sai nanuhung si Tuang?" 5:32 Kaiso 1 Yesus mang 
katehungé tamai-ramahi mududéa taumata ko nakasuhung si Sié. 5:33 Tau 
wawiné éé ko masingka u apa ko nariadi si sié, kakéndéné nataku 
mususuba mumangakungu kebi-kebi halé éé su tengongi Yesus. 5:34 Bou 
éé i Yesus nubéra tau wawiné éé, "I kau ana-Ku, baugu i kau mangimang 
si Sia, uté i kau naulé! Nau dako'é tamai dingangu salamaté. I kau tenga- 
tengadé séng napia!" 5:35 Sementarangi Yesus bedang kapubérané, pia 
pirang katau daroi bou waléngi Yairus narenta, i siré nuhabaré si Yairus, 
"Ana i Tuang mahuala séng naté. Kuhaété 1 Tuang bedangu lai 
mupakasusangi Tuang." 5:36 I Yesus ta nudiangu apang ko nihabaré'u 
manga taumata éé, 1 Sié nubéra si Yairus, "Tawahaluasé'u mataku, ketangu 
pangimangké!" 5:37 I Yesus turusé dimaléng, katéwé 1 Sié ta 
nupakawalangu manga singkatau putuhu dingang-é, sulikudé'i Petrus 
dingangi Yakobus daduangi Yohanes ko i radua ana u singkatau. 5:38 
Suapangi siré nudatingu waléngi Yairus, 1 Yesus nakasilo séé tumaniu 
maghara, dang nakaringihé tingihé'u kia dingangu kasuang maiha. 5:39 I 
Yesus turusé simu dingang nubéra si siré, "Ko apawé makapugigho 
dingangu makakia si kemu? Dario éé ko ta naté; 1 sié ketang katiki'é!" 
5:40 I siré kebi nahulegéngi Yesus. Nau i Sié nuparénta si siré pasebang 
kebi. Buhué 1 Sié namaringangi radua gaghurangu ana éé dingangu 
murité-é 1 siré telu simu sarang kamaré'u ana éé. 5:41 I Yesus nanengalé 
limangu ana éé buhué nubéra si sié, "Talita kum", mangaléné, "Ana 
bawiné, la mubéra si kau: pupeti'e!" 5:42 Ana mahuala éé dingang nupeti 
dang dimaléng. (Umuré'u ana éé séng mapulo dua sutaungé.) Kebi-kebi ko 
nakasilo halé éé nahérang. 5:43 Arawé 1 Yesus nuseding kumbahang- 
bahang i siré mudalahabaré'u halé éé su manga i sai-sai. Bou éé 1 Yesus 
nubéra, "Pakangko ana éé." 


Markus 6 


6:1 Bou tampa éé, 1 Yesus dingangu manga murité-é napulé sarang 
banua-Né. 6:2 Su ellong Sabaté 1 Sié naneta nanintiro su waléngu 
pukakaliomanéngang. Séé napéné u taumata. Su témpongu manga taumata 
éé nakaringihé tatintirongi Yesus 1 siré mangkaté nungkahérang. I siré 
mububéra, "Nikahombangéngu taumata éé bou apa kalawou halé éé? Ko 
singka kéré apa ii si Sié? Kéré apa sarangi Sié makakoa halé ko 
makahérang? 6:3 I Sié walinébé basé u kalu, ana i Maria, dang manga ana 
u simbau 1 Yakobus, 1 Yoses, 1 Yudas dingangi Simon? Tengadé, manga 
wawiné-Né lai tamai mumatana sii." Ualingu éé i siré ta manarima i Sié. 
6:4 Bou éé i Yesus nubéra si siré, "Singkatau nabi i sié adaténg su apang 
tampa, mutatentangu su tampa'é sisané, dang su taloarangu ana u simbau'é 
dingangu manga egé'é." 6:5 Séé 1 Yesus ta nakapukoa tanda hérang sarang 
manga simbau, sulikudé'u nupakauléngu taumata masasaki pirang katau 
dingangu nanahulendingu lima-Né si siré. 6:6 I Sié nahérangi siré mang ta 
mangimang. Bou éé i Yesus tamai rimaléng nakoa sarang apang soa ko 
mararani séé, dingang nanintiro. 6:7 I Sié namaringangu murité-é 1 siré 
mapulo dua, bou éé nundoï'u siré taha duang katau dingang nangonggo u 
kawasa panguséré roké daralai. 6:8 I Sié timanata si siré, "Kumbahang 
mubawa manga apa su raraléngang, sulikudé'u teking. Kumbahang 
mubawa sinasa arau manga pinikung arautalangu roité. 6:9 Puloho u 
sapatu, kaiso aribé pubawa pakéang sarang darua." 6:10 I Sié lai nubéra, 
"Kamagéngi kemu sumu su walé simbau, katana'é séé sarangi kemu 
manentangu soa éé. 6:11 Arawé kamagéngi kemu mudatingu tampa 
simbau, dang taumata séé ta manarima dingangu madidi mudaringihé si 
kemu, uté tentangké tampa éé. Dang tontongké ebung bou laédé'u koa kéré 
laonggo ingaté si siré!" 6:12 Uté i siré murité'i mapulo dua éé dimaléng. I 
siré tamai numpuhabaré'u humonéu taumata harusé pumputobaté bou 
kalawou rosa. 6:13 Manga murité' éé nanguséré roké dalai mauli, 
namuhangu lanangu zaitun su taumata masasaki dingang nupakauléngi siré. 
6:14 Habaré'u apang ko séng nariadi éé natepasé lai sarangki Ratu 
Herodes, 6:15 Arawé taumata waliné nubéra, "1 Sié 1 Elia." Pia lai ko 


nubéra, "1 Sié ko nabi, musulungu nabi su témpo horo." 6:16 Suapangi 
Herodes nakaringihé halé éé, i sié ringang nubéra, "Nalahé 1 sié 111 
Yohanes Mundaréno ko lena u kangéré ko séng bou raku nipakipoto 
tembo'é. Ii i sié sau nubiahé!" 6:17 Batu'u su horo u éé i Herodes bou 
nangoro taumata panamé si Yohanes, dingang nutaho i sié su tahungku. I 
Herodes nakapukoa kéré'é ualingi Herodias, kinawingi Filipus ko ana u 
singkatauné sisané. Batu'u 1 Herodes napulungi Herodias, 6:18 dang 1 
Yohanes séng masau manegungu halé éé si Herodes, "Ta wotongé i kau 
mudalahiking dingangu kawingu ana u singkataunu éé!" 6:19 Baugu éé i 
Herodias masaki naungé si Yohanes dang mapulu mamaté si Yohanes, 
katéwé 1 sié ta makakoa halé éé, batu'u luhepingangi Herodes. 6:20 Batu'u 
1 Herodes séng nundoi u taumata pundiaga si Yohanes pakapia su ralungu 
tahungku, baugu i sié mataku 1 Yohanes. I sié masingka 1 Yohanes 
singkatau taumata mapia ko niroi u Mawu Ruata. Dang mang tengadé 
kamagéngi Yohanes mubéra, i Herodes mang lai mapulu mudaringihé, 
maningu naungé mubimbang baugu éé. 6:21 Panginsuéngé 1 Herodias 
nakaréa salaké'é su témpong hari jadingi Herodes. Su témpo éé 1 Herodes 
nukoa saliwang gunangu mapapangkaté marangé su kararatuangé, apang 
perwira dingangu apang magagurangu tampa su Galilea. 6:22 Su saliwang 
éé ana i Herodias mahuala nusalai, dang éé nakaliagé si Herodes dingangu 
manga sakéné. Nau i Herodes nakapubéra su ana mahuala éé, "Apang ko 
ikapulunu, mangkaté pudorong. éé sarung daku ionggo si kau!" 6:23 Bou 
éé i Herodes nudiandi su ana mahuala éé dang nakaputéwa dingang 
nubéra, "Apang ko dorongangu sarung daku ionggo, maning simbeka bou 
kararatuangku!" 6:24 Uté ana mahuala éé simebang dingang nukibalo si 
mamané, "Ma, apa kapiangé ko hinong daku dorongang?" I mamané 
simimbahé, "Pudorongké tembo 1 Yohanes Mundaréno." 6:25 Ana 
mahuala éé ligha nusulé sarangki Herodes dingang nubéra, "Su orasé n lai 
ia mudorong, onggo'é si sia tembo i Yohanes Mundaréno taho su ralungu 
baki!" 6:26 Nakaringihé dorong éé 1 Herodes mangkatéwé nasesa naungé. 
Kaiso i sié ta makapanolaké dorong éé batu'u 1 sié séng bou nutéwa su 
tengongu apang sakéné. 6:27 Nau i sié dingang nuparénta mundariaga'é 
pangala tembo i Yohanes Mundaréno. Uté perjurité éé tamai nakoa sarang 


tahungku, buhué namoto tembo i Yohanes. 6:28 Bou éé i sié nubawa 
tembo éé masasung su ralungu baki dang nanarakangu éé su ana mahuala 
éé. Dang ana mahuala éé nangonggo u éé si mamané. 6:29 Suapangu 
manga murité'i Yohanes nakaringihé halé éé, 1 siré tamai nangala mayaté'i 
Yohanes, buhué nilebingi siré. 6:30 Bou éé apang rasulé ko niutusé'i 
Yesus éé numpusulé, dang numpukomolé dingangi Yesus. I siré nubeké si 
Sié kebi-kebi ko séng nikoa dang nitintirongi siré. 6:31 Kéré'é kauli'é 
umaté mububawali bou masongo maparung, hakiu sarang kumang 1 Yesus 
dingangu manga murité-é séng ta makaréa lesabé. Ualaingu éé 1 Yesus 
naanu su manga murité-é, "Maléngké 1 kité makoa sarang tampa dio 
maremasé tadéau ketangi kité hala dang 1 kemu wotongé makapangirolo 
kadio." 6:32 Uté i siré tamai simaké sakaéng nakoa sarang tampa dio 
maremasé. 6:33 Kaiso mauli taumata nakasilo si siré nubua bou tampa éé, 
dang séng masingka u éé ko i siré. Nau kalawou taumata wou apang 
tampa su wanua éé timalang dimaléngu rulungé mangihoro si Yesus 
dingangu manga murité-é. 6:34 Suapangi Yesus natumpa wou sakaéng, 1 
Sié makasilo taumata singendu. I Sié kimendagé'i siré, batu'u 1 siré 
musulungu domba ko takoaé taghuangé. Nau 1 Sié naneta nanintirongu 
halé mauli si siré. 6:35 Suapang nawawello, manga murité'i Yesus nubéra 
si Sié, "Séng kukahebiné dang tampa ii maghéa. 6:36 Mapiangi Tuang 
puparéntako taumata tamai ii paraléng, tadéau i siré makapuluang kangi 
siré su kampong tamai mararani sii." 6:37 Kaiso 1 Yesus simimbahé, "I 
kemu'é pupakangi siré." "Oh, apa i kami harusé paraléng tadéau puluang 
boroté aregangu dua hasu doité péra gunang pupakangu taumata tamai 11?" 
kéré'é bawérangu manga murité'i Yesus éé. 6:38 Bou éé 1 Yesus nubéra, 
"Pira mbau boroté ko éné si kemu? Kenang tamai kakelai." Suapang 
nitehungangi siré, angkungi siré, "Pia lima mbau dang pia lai kina dua 
mbua." 6:39 Bou éé i Yesus nangoro taumata éé kebi-kebi pakaiang taha 
pusingkomolé su rempugé biahé. 6:40 Kebi-kebi 1 siré numpukaiang 
maudupé, taha pusingkomolé. Pia ko taha mahasu sukatauné, pia ko lai 
taha lima mpulo sukatauné singkomolé. 6:41 Bou éé 1 Yesus nangala 
boroté lima mbau dingangu kina dua mbua éé, buhué rimalingara tarai 
sarang langi nupatarimakasé su Mawu Ruata. Buhué 1 Sié nangangompéng 


boroté éé dingang nangonggo'é su manga murité-é tadéau pakipupapahia 
su taumata mauli. Kina dua mbua éé lai nipupapahia si siré kebi. 6:42 I 
siré kimang sarang nikawiahéng. 6:43 Bou éé lembéngu kang éé 
nikomolé'u manga murité | Yesus -- kebi-kebi bedang mapulo dua su 
kahépo'é kauli'é. 6:44 Kauli u mangaésé ko kimang boroté éé luenang 
kebi- kebi pia u manga lima hiwu sukatauné. 6:45 Bou éé i Yesus turusé 
nuparénta manga murité-é pubua su sakaéng pangihoro si Sié sarang 
Betsaida su simbekang dano, sementarangi Sié kapundoiéngu taumata 
mauli éé pakapulé. 6:46 Suapang bou nundoi u taumata mauli éé, 1 Y esus 
simaka sarang buludé nukaliomanéng. 6:47 Suapangu nahebi, sakaéngu 
manga murité'i Yesus séng dadé su loangé, arawé 1 Yesus bedang dala su 
rulungé. 6:48 1 Sié nakasilo si siré matééng pundaralung sakaéng éé batu'u 
mususomahé'u anging. Baugu éé luenang manga bou pukulé tatelu sarang 
pukulé enung malukadé, 1 Sié nasongo sarangki siré kadaléngé su wowong 
sasi. I Sié rimaléng turusé kéré kakakoa u lumiu si siré. 6:49 Su témpongi 
siré nakasilo ko 1 Sié kadaléngé su wowong sasi, 1 siré nanika 1 Sié 
himakudé, 6:50 hakiu u siré naenggahé'u taku. Baugu i siré kebi nakasilo 
si Sié dang limendi dalai-lai. Katéwé i Yesus dingang nubéra si siré, 
"Pakatarima'é! Ia 111 Yesus. Tawahuluasé'u mataku!" 6:51 Bou éé 1 Sié 
simaké su sakaéngi siré, anging dingangu nalénéhé. Manga murité éé 
mangkaté nahérang. 6:52 Tanda hérang bou halé u boroté lima mbau éé 
bedang ta nikaenangi siré. Mabéha i siré makaena. 6:53 Su témpong 
nudatingu simbekang dano, i siré namalango su apéngu Genesaret. 6:54 
Suapangu 1 siré natumpa wou sakaéng, manga taumata kebi nakasilo 
humonéu simongo éé ko 1 Yesus. 6:55 Buhué i siré numputalang sarang 
apang tampa su kaselahé'u wanua éé, dang naneta numpubawa apang 
taumata masaki pai sarang éé. 6:56 Maning lai su apa i Yesus marenta -- 
balaéwé mensang su kampong, su soané arau su desané -- taumata mang 
turusé dudenta mubawa taumata masaki su tampa pukakomolang. Buhué 1 
siré mudorong suapang botongé tadéau apang taumata masaki éé 
ipakawala manuhung jubangi Yesus, maning ketang bawahémbéngé. 
Apang ko makasuhung, kebi naulé. 


Markus 7 


7:1 Manga taumatang Farisi singgepang dingangi siré pira météré'u agama 
bou Yerusalem, dimenta sarangki Yesus. 7:2 I siré nakasilo manga muritên 
Yesus pirang katau kimangu lima makotoré kéré tututunkangu agama, 
mangaléné ta numpanguhasé lima horo tumuhu atorangu agama. 7:3 
Taumatang Farisi, kéré'é lai tau Yahudi, 1 siré satia kahengang mutuhu 
adaté'u iupungi siré. I siré ta kumang, kamagéngu wedang ta manguhasé 
lima tumuhu atorang ko nitantu. 7:4 Manga apang ko niluangéng su pasaré 
bedang ta kanéngang, kamagéng ta uhaséng horo. 7:5 Ualingu éé manga 
tau Farisi dingangu manga météré'u agama éé 1 siré nukiwalo si Yesus, 
"Apa sabapé'é manga murité-U éé kimangu lima ta niuhasé? Apa sabapé'é 
1 siré ta timuhu adaté'i upungi kité?" 7:6 I Yesus simimbahé, "I kemu 
mang tengadé taumata munapiké! Mang nuhino-hino apang ko nipubérangi 
Yesaya bou halé 1 kemu, 'Mawu Ruata nubéra kéré'é 1, Manga umaté éé 
ketang manemba si Sia dingangu wawéra, arawé naungi siré maraungu la. 
7:7 Takoaé mangaléné i siré manemba si Sia, batu'u atorangu taumata 
itintirongi siré kéré kakakoa u éé ko atorang-Ku! 7:8 Paréntangu Mawu 
Ruata ta pupendungangi kemu, dang atorangu taumata tengaléngi kemu 
mapia-pia." 7:9 Bou éé 1 Yesus nubéra lai, "Kéré'é kapandéné 1 kemu 
mutiho u paréntangu Mawu Ruata tadéau ta mamelo u tintirongi kemu. 
7:10 I Musa séng nuparéntangu ii, 'Pangadaté si papanu dingangu si 
mamanu,' dang 'I sai-sai ko mupawéra si papané dingang si mamané, 
harusé ihukung pakapaté.' 7:11 Arawé i kemu mumanintiro: Kamagéngu 
taumata mubéra su ghaghurangé, 'Apang ko hinongu daku ionggo si papa 
dingangu si mama, séng bou raku nisemba su Mawu Ruata,' 7:12 uté i 
kemu nupakaliwiré'u taumata éé bou tanggonangé mutulungi papané 
daduangi mamané. 7:13 Nau bou tintironu sisanu ko itutintirongi kemu su 
manga taumata, i kemu mupakailangu wawérangu Mawu Ruata. Bedang 
mauli halé kéré ii kukoaténgi kemu." 7:14 Bou éé sau sinsulé 1 Yesus 
nukui taumata mauli éé dingang nubera si siré, "Pudaringihéko tadéau 
makaéna! 7:15 Takoaé manga apa bou likudé'é ko mataho su taumata 
makalamuhu taumata. Katéwé su simbekané, ko malua bou singkatau, éé 


MAN 


makalamuhu si sié. 7:16 Nau kamagéngu pia tuli pudaringihé'é." 7:17 Su 
témpongi Yesus nanentangu taumata mauli éé dang simu su ralungu walé, 
manga murité-é nukiwalo si Sié mangaléngu pusasihing éé. 7:18 Uté 1 
Yesus nubéra si siré, "Apa i kemu mang bedang lai ta nakaena? Apa i 
kemu ta nakaenangu humonéu ko sumu su singkatau ta makalamuhu 
taumata éé? 7:19 Batu'u ko sumu éé ta mataho su naung, kaiso mataho su 
tiang, buhué sau sumebang." Dingangu éé 1 Yesus nulahé u humonéu kebi 
pubawiahé takoaé ko dalai. 7:20 Bou éé 1 Yesus sau nubéra, "Ko 
sumebang bou taumata, ko éé makalamuhu si sié. 7:21 Batu'u bou ralungé, 
mangaléné bou ralungu naung, dumenta pikirang daralai ko makakoa 
taumata musundalé, manako, mamaté, 7:22 mawuang, muléo, 
muhinakang, dang mukoa kalawou apang ko dalai, manganggang, takoaé 
adaté, masaki naung, maoboté dang ta kaulikang. 7:23 Kebi apang ko 
dalai éé sumebang bou ralungu naung, dang éé makalamuhu taumata." 
7:24 Bou éé i Yesus nanentangu tampa éé, dang tamai nakoa sarang banua 
maraningu soang Tirus. I Sié naawi su walé simbau dang mututiho madidi 
pia taumata ko makasingka 1 Sié éné séé. Kaiso i sié mang ta 
nakapukumbuningu awa-é. 7:25 Pia gaghurang bawiné simbau, ko ana'é 
wawiné nikasukangu roké dalai, nakaringihé halé 1 Yesus. I sié simongo 
sarangki Yesus dingang nusurubang su tengo-Né, 7:26 dingang mudorong 
si Yesus panguséré'u roké dalai bou ana éé. Bawiné éé baliné tau Yahudi, 
ko nipuhana su Fenisia su wanuang Siria. 7:27 I Yesus nubéra si sié, 
"Mangarario harusé ipakang horo. Dalai mangala kangu mangarario 
tadéau itélédé su kapuna." 7:28 Tau wawine éé simbahé, "Tuang, manga 
kapuna su alungu méda mang lai kumang lémo u kang iremé u 
mangarario!" 7:29 Bou éé i Yesus nubéra si sié, "Ualingu sasimbahé'u éé, 
dako'é kapulé; roké dalai éé séng simebang bou ana'u!" 7:30 Tau wawiné 
éé napulé. Su walé 1 sié nakahombang ana'é dudaloka su ralokang, dang 
roké dalai tenga-tengadé séng tadić'é wou ana éé. 7:31 Bou éé 1 Yesus 
nanentangu wanuang Tirus, nanurusé u raraléng-é limiu Sidon sarang 
Danong Galilea. I Sié nutuhu daléng bou wanuangu Soa Mapulo. 7:32 Pai 
séé taumata nubawa sarangki Sié tau wobo singkatau ko bedang lai 
béngélé. I siré mudorong si Yesus panelidé'u lima-Né su tau éé. 7:33 I 


Yesus nubawa tau éé nihaé sisané bou taumata mauli, buhué nanguhingu 
talimedo-Né su tuliné rua mbeka. Bou éé 1 Yesus nangedu, dingangu 
nanapu lilangu tau éé. 7:34 Bou éé i Yesus dimalingara sarang langi, 
buhué siminda maralung dingang nubéra su tau éé, "Efata", mangaléné, 
"Kawuka'é"! 7:35 Tulingu tau éé naloahé dang lilané sau nutingkasikomé, 
dang i sié séng naneta makawéra mapia. 7:36 Buhué i Yesus nusedingi 
siré kebi mubekéngu halé éé si sai-sai. Kaiso manamba 1 Yesus mularang, 1 
siré kasaunéng lai mudalahabaré. 7:37 Dang kebi apang taumata ko 
nakaringihé éé nahérang. I siré nubéra, "Kebi-kebi séng nikoa-é pakapia! 
Nangilémbo lai 1 Sié nupakakoa u taumata wéngélé nakaringihé dang tau 
wobo nakawéra!" 


Markus 8 


8:1 Ta narena wou éé, pia lai taumata singgepang dimenta nukomolé. 
Ualaingu takoaé kang 1 siré, 1 Yesus nukui manga murité-é dingangu 
nubéra, 8:2 "Ia kumendagé'u taumata mauli 1. Séng telung ello karengu'é i 
siré tutakidé dingang-Ku dang su orasé 111 siré séng takoaé kang. 8:3 
Kamagéngu la mundoi i siré pakapulé tiang takoaé lohoné, 1 siré tehang 
lumunggi su raléng. Nangilémbo su taloarangi siré pia ko dimenta bou 
mararau!" 8:4 Manga murité'i Yesus simimbahé, "Su tampa marau 11, 
taumata makaréa su apa kang ko botongé makatiudé kanéngangu taumata 
kebi-kebi 11?" 8:5 "Pira kauli'é boroté ko éné si kemu?" kakiwalongi Yesus 
si siré. "Pitu," sasimbahé'i siré. 8:6 Uté 1 Yesus nuparénta taumata mauli 
éé pakaiang su tana, buhué i Sié nangala boroté pitu éé dingang 
nupatarimakasé su Mawu Ruata. Bou éé 1 Sié nangangompéng boroté éé 
dingangu lima-Né buhué nunggeli u éé su manga murité-é tadéau 
pakipupapahia su apang taumata. Uté manga murité-é nupapahia u boroté 
éé. 8:7 Si siré lai pia kina dadio pira mbua. I Yesus mupatarimakasé su 
Mawu Ruata ualingu kina éé, buhué nuparénta manga murité-é pupapahia 
u kina éé lai. 8:8-9 I siré numpukang, sarang nungkawiahé -- pupatéhang 
pia u manga epa u hiwu sukatauné taumata kimang. Bou éé manga murité'i 
Yesus nangomolé lembéngu kang -- bedang pitung kahépo napéné. Bou éé 


1 Yesus nangoro apang taumata éé pakapulé, 8:10 dang i Sié dingangu 
manga murité-é turusé simaké sakaéng nakoa sarang banuang Dalmanuta. 
8:11 Taumatang Farisi 1 siré pirang katau dimenta sarangki Yesus, dang 
naneta nupapangala dingang-é tadéau mangakalé si Sié. I siré nudorong si 
Yesus pukoa tanda hérang kéré tatialangu humonéu i Sié ko dimenta bou 
Mawu Ruata. 8:12 I Yesus siminda maralung bou éé simimbahé, "Apa 
sabapé'é manga taumata orasé ii kebi mumpudorong la pukoa tanda 
hérang? Tala! Ia ta mapulu munggeli u tanda kéré'é si siré!" 8:13 Bou éé 1 
Yesus nanentangi siré, dingang turusé simaké su sakaéng; buhué nubua 
sarang simbekangu rano éé. 8:14 Manga murité'i Yesus ta nakatahendung 
nubawa boroté pakawaghé. Si siré mang ketang pia boroté simbau su 
sakaéng. 8:15 "Pakalaingaté su ragingu manga tau Farisi dingangu ragingi 
Herodes." angkungi Yesus. 8:16 Uté manga murité'i Yesus naneta 
numpududatongu halé éé. Angkungi siré, "I Sié nakapubéra kéré'é, batu'u 
si kité takoaé boroté." 8:17 I Yesus masingka u apang ko pududaréndéhé'i 
siré. Ualingu éé i Sié nukibalo si siré, "Apa sabapé'é i kemu 
mudaréndéhé'u si kemu takoaé boroté? Apa i kemu ko mang bega dang lai 
bedang ta nakaena? Kéré'é kawawoné pikirangi kemu? 8:18 I kemu pia 
mata -- apawé sabapé'é mang ta makasilo? I kemu pia tuli -- apawé 
sabapé'é mang ta makaringihé? I kemu ta nakatahendung 8:19 boroté lima 
mbau Daku nikakompéng gunangu taumata lima hiwu sukatauné? Pirang 
kahépo lembéngu kang ko nikomolé'i kemu?" "Mapulo dua," angkungi 
siré. 8:20 "Dang su témpongu la nangangompéng boroté pitu gunangu 
taumata epa u hiwu sukatauné," 1 Yesus nubéra lai, "pirang kahépo 
lembéngu kang ko nikomolé'i kemu?" "Pitu," angkungi siré. 8:21 "Ho, 
bedang lai i kemu ta makaena?" i Yesus sau nubéra. 8:22 I siré séng 
nudatingu Betsaida. Séé pia taumata nubawa singkatau wuta sarangki 
Yesus, dang nudorong si Sié tadéau panuhung tau wuta éé sarang 
pupakauléngi sié. 8:23 Uté 1 Yesus nanengalé limangu tau wuta éé 
dingangu nanata si sié simebang bou soa éé. Bou éé 1 Yesus nanopa u edu 
su matangu tau éé. I Sié nanelidé'u lima-Né su matangu tau éé, buhué 
nukibalo si sié, "Séng botongé i kau makasilo manga apa orasé 11?" 8:24 
Tau éé nutehung sarang tengo, bou éé nubéra, "Iya ia nakasilo taumata 


kadaléngé; katéwé 1 siré tehungang kakela laésé'u kalu." 8:25 I Yesus sau 
nanelidé'u lima-Né su matangu tau éé. Sinsulé ii taumata éé nupapaksa 
suapang botongé mutehung. Matané natualagé, dang kebi-kebi séng 
nikasiloné malahé- lahé. 8:26 Buhué i Yesus nubéra si sié, "Dako'é 
kapulé, dang aribé pusulé sarang soa éé." 8:27 I Yesus dingangu manga 
murité-é dimaléng nakoa sarang apang kampong su Kaisarea Filipi. Su 
raléng 1 Yesus nukiwalo si siré, "Tumuhu bawérangu taumata, Ia ii 1 sai?" 
8:28 Sasimbahé'i siré, "Pia ko nubérangi: Yohanes Mundaréno; pia ko 
nubérangi Elia, dang pia lai ko baliné nubérangu: singkatau nabi." 8:29 
"Arawé tumuhu si kemu, Ia 111 sai?" kakiwalongi Yesus. Nisimbahé'i 
Petrus, "I Tuang ko Datung Salamaté!" 8:30 Bou éé 1 Yesus nangonggo u 
ingaté si siré, tadéau kumbahang mupakasingka si sai-sai halé 1 Sié. 8:31 
Bou éé 1 Yesus naneta nanintiro manga murité-é humonéu Ahusé'u 
Taumata harusé mutatahangu sinsara, dang sarung dokaténgu apang 
pangaha, manga mawu imam, dingangu manga météré'u agama. I Sié 
sarung paténg, kaiso su ello kateluné sarung sau ipubangung. 8:32 Kéré'é 
kalahé'é 1 Yesus nuhabaré'u halé éé su manga murité-é. Uté 1 Petrus 
namoléng si Yesus pakaraningi sié, dingang nanengkulé si Sié. 8:33 Kaiso 
1 Yesus nubihu nutehung manga murité-é, buhuéwé nubéra si Petrus, 
"Dako'é pamého wou ii, I kau sasaluka! Pikirangu éé ko pikirangu 
taumata; baliné pikirangu Mawu Ruata!" 8:34 Bou éé i Yesus nukui 
taumata mauli séé dingangu manga murité-é. Buhué i Sié nubéra si siré, 
"Taumata ko mapulu tumuhu si Sia, harusé mamelo u halé u watangéngé, 
bou éé mananggong salipé'é, dang turusé putuhu si Sia. 8:35 Batu'u 
taumata ko mulahegangu pubawihaé'é 1 sié sarung kailangéngu 
pubawiahé'é. Arawé taumata ko mundémé u pubawiahé'é baugu Ia dang 
baugu Habaré'u Raluasé bou Mawu Ruata, éé sarung makasalamaté si sié. 
8:36 Apa untuné su singkatau, kamagéngi sié managhuang kaselahé'u 
dunia ii, kaiso 1 sié kailangéngu pubawiahé'é? 8:37 Apa pubawiahé éé 
botongé kapusasaliu dingangu manga apa waliné? 8:38 Kamagéng pia 
manga singkatau ko mupendangu maméa mangakungu Ia dingangu 
tatintiro-Ku su témpong durhaka dang lamuhu orasé ii, uté Ahusé'u 
Taumata sarung lai ta mangakungi sié éé, su témpongi Sié sarung dumenta 


dingangu kawasangi Amang-é, tutundugangu manga malaikaté ko 
masasusi." 


Markus 9 


9:1 I Yesus nubéra, "Kasingka'é! Bou taloarangi kemu sii pia ko sarung ta 
maté, su horo u makasilo Mawu Ruata marenta dingangu kawasa!" 9:2 
Enungu ello wou éé 1 Yesus nubawa si Petrus dingangi Yakobus dang ana 
u singkatauné 1 Yohanes, simaka sarang buludé marangé. Su tengongi siré 
gahi i Yesus nubalu. 9:3 Pakéang-é nutingkawira malesi kukérong. Takoaé 
sarang manga singkatau mangangunsa su dunia ii ko makaunsa sarang 
kéré'é kawirané. 9:4 Bou éé murité 1 siré telu éé nakasilo si Yesus 
kapududatoné dingangi Elia daduangi Musa. 9:5 Uté 1 Petrus nubéra si 
Yesus, "Tuang, mapia témangé i kité sii. Mapiambé i kami mukoa sélo 
tatelu; simbau gunangi Tuang, simbau gunangi Musa dang simbau lai 
gunangi Elia." 9:6 I Petrus séng begangu apang ko hinong ipubérané, 
batu'u i sié dingangu ringangé rarua su katatakutang. 9:7 Bou éé pia 
binawa nanimbukung si siré dang bou ralungu winawa éé pia tingihé 
nikaringihé kabérané. "Ti Ana-Ku ko Daku ikukendagé. Daringihété 1 Sié!" 
9:8 I siré telu mangkaté rindengang katehungé tamai ramahi, dang séng ta 
nakasilo lai manga si sai-sai dingangi siré séé, su likudé'i Yesus sisané. 9:9 
Su témpongi siré kadesungé bou wuludé éé, 1 Yesus nangonggo u ingaté si 
siré, "Kumbahangi kemu mubeké si sai-sai apang ko nikasilongi kemu 
kanini su horo u Ahusé'u Taumata ipubangung bou papaté." 9:10 I siré 
nudaringihé tatanata éé, bou éé 1 siré naneta numpududatongu maksuté'i 
Yesus dingangu wawérané bou halé u "Sau mubiahé bou papaté". 9:11 
Uté i siré nukiwalo si Sié, "Apa sabapé'é manga météré'u agama nubéra 
uadé i Elia mang harusé dumenta horo?" 9:12 I Yesus simimbahé, "I Elia 
tengadé séng dimenta horo tadéau pangatoré kebi. Kaiso kéré apa 
dingangu Ahusé'u Taumata? Apa sabapé'é su ralungu Buké Susi kabawohé 
humonéu i Sié sarung mutatahangu sinsara dingangu hinakanéngu 
taumata? 9:13 Kaiso Ia muhabaré si kemu: I Elia séng dimenta, dang 
manga taumata nairéa 1 sié nubatu kapulungi siré. éé mang nuhinongu ko 


kabawohé su ralungu Buké Susi bou halé 1 Sié." 9:14 Su témpongi Yesus 
dingangu murité-é tatelu séng sau éné ndai séé dingangu manga murité 
baliné, 1 siré nakasilo séé napéné u taumata. Manga météré'u agama pirang 
katau séng kapupapangala'é dingangu manga murité'i Yesus éé. 9:15 
Suapang manga taumata éé nakasilo si Yesus, 1 siré numpulendi, bou éé 
nahuntalang nanginsomahé si Sié. 9:16 I Yesus nukibalo su manga 
murité-é, "Ko apa ipududaréndéhé'i kemu dingangu manga météré'u 
agama éé?" 9:17 Singkatau bou taumata singendu éé simimbahé, "Tuang, 
ia nubawa anaku sarangki Tuang. I sié nubobo baugu nisukangu roké dalai. 
9:18 Kamagéngi sié dentangu roké éé, badangé bubantingangé su tana, 
mohongé susebu, isiné kukadédong dang kaselahé'u wadangé 
mutingkatetogé. la séng bou nudorong su manga murité'i Tuang panguséré 
roké dalai éé, kaiso 1 siré takoaé ko makakoa halé éé." 9:19 Uté 1 Yesus 
nubéra si siré, "Baliné gampang 1 kemu n! I kemu mang tenga-tengadé 
taumata ta mangimang. Sarang kangéré la harusé matana dingangi kemu 
dang mususabaré su tengongi kemu? Bawa'é ana éé ramahi!" 9:20 Uté 1 
siré nubawa dario éé sarangki Yesus. Mang pelingu roké dalai éé nakasilo 
si Yesus, i sié ringang namahang dario éé sarang mudalahiudé hakiu rario 
éé mangkaté rulunggi tamai ramahi su tana. Mohongé susebu. 9:21 Bou éé 
1 Yesus nukibalo si papané, "Séng kéré apa karengu'é i sié kéré 11?" 
Angkungi papané, "Naneta 1 sié wedang kadio!" 9:22 "Séng masau roké 
dalai éé mukalika mamaté si sié dang mamandu i sié su putung arau 
mundemé i sié su aké. Kaiso kamagéngi Tuang makatulung, kéré wotongé 
1 Tuang mang kumendagé dang makatulungi kami!" 9:23 "Apa angkungu? 
Kamagéngi Tuang botongé makatulung?" sasimbahé'i Yesus. "Kebi-kebi 
mang botongé, asalé'u taumata mangimang!" 9:24 I amangu ana éé 
dingang naenggahé, "Mawu, ia manginang, katéwé pangangimangku 
bedang kadio. Tulungko tadéau ia manamba lai mangimang!" 9:25 
Suapangi Yesus nakasilo taumata singendu maneta mudahemung, i Sié 
nuparénta roké dalai éé dingangu nubéra, "Roké béngélé dang roké bobo, 
la muparénta si kau sebangké bou rario ii dang kumbahang musau sumu si 
sié!" 9:26 Roké dalai éé naenggahé, buhué wadangu rario éé nipukaigé 
buhuéwé simebang bou rario éé. Dario éé tehungang kakela kasuang hakiu 


apang taumata kebi nubéra, "I sié séng naté!" 9:27 Arawé 1 Yesus 
nanengalé limané dingang nameti si sié. Dario éé apidé nubangung. 9:28 
Suapangi Yesus séng su walé, manga murité-é simongo pusingkatau- 
singkatau sarangki Sié dang mukibalo, "Apa sabapé'é i kami ta makauséré 
roké dalai éé?" 9:29 | Yesus simimbahé, "Roké dalai kéré'é ta kauséré 
dingangu manga akalé apa, su likudé'u kakaliomanéng." 9:30 I Yesus 
dingangu manga murité-é nanentangu tampa éé dang nanurusé u raraléng 
limiu Galilea. I Yesus madidi kasingkaténgu taumata su apa tampa-é. 9:31 
Batu'u i Sié mumanintiro su manga murité-é, "Ahusé'u Taumata sarung 
isarakang su kawasangu taumata," kéré'é wawérangi Yesus, "dang 1 Sié 
sarung paténg, kaiso su ello kateluné i Sié sarung mubangung!" 9:32 
Manga murité-é ta nakaena apang ko nitintiro-Né, katéwé 1 siré mataku 
mukibalo si Sié. 9:33 I siré séng nudatingu Kapernaum. Su apang séng su 
walé, 1 Yesus nukibalo su manga murité-é, "Ko apa pududaréndéhé'i kemu 
kanini damahi su raléng?" 9:34 I siré maremasé, batu'u su raléng 1 siré 
mududaréndéhé'u halé'u ko 1 sai nakoa kalabokangé. 9:35 ĮI Yesus nalang, 
bou éé nukui manga murité-é 1 siré mapulo dua éé. I Sié nubéra si siré, 
"Taumata ko mapulu makoa su horoné, 1 sié harusé makoa kasamuringé 
dang hinoné makoa mutatalung apang taumata." 9:36 Bou éé 1 Yesus 
nangala dario kadio simbau, dingang nuparisi u ana éé su tengongi siré 
kebi. I Yesus nanaruru ana éé dingang nubéra su manga murité-é. 9:37 
"Taumata ko manarima u singkatau mangarario kéré ii baugu Ia, éé 
mangaléné manarima u Ia lai. Dang taumata ko manarima u la, 1 sié 
walinébé ketang manarima u la, kaiso lai manarima 1 Sié ko nundoi u la." 
9:38 Bou éé i Yohanes nubéra si Yesus, "Tuang, i kami nakasilo pia 
taumata singkatau nanguséré sétang dingangu aréngi Tuang. Dang 1 sié 
nisedingi kami batu'u 1 sié baliné bou 1 kité." 9:39 Kaiso 1 Yesus nubéra, 
"Kumbahang musedingi sié, batu'u takoaé sarang singkatau ko mukoa 
tanda hérang dingangu aréng-Ku, bou éé turusé mupakaralai u Ia. 9:40 
Batu'u taumata ko ta mundoka si kité, éé mangaléné 1 sié ko dingangi kité. 
9:41 Tahendungété! Taumata ko mupangmungi kemu ualingi kemu ko 
tumatuhu Datung Salamaté, uté séng nalahé 1 sié sarung manarima u 
wawalisé." 9:42 "I sai ko makakoa sabapé su manga singkatau bou 


mangarario dadio ii sarangi siré ta mangimang lai si Sia, séng kapiangé 
kamagéngi sié batuangéngu watu su léhé'é, buhué iwontolé su laudé. 9:43 
Kamagéngu limanu makakoa dosa si kau, péntéhé limanu éé! Mapiangi 
kau mubiahé'u limanu simbeka dingangu Mawu Ruata sihingu i kau 
dingangu limanu rua mbeka bou éé mataho su naraka, su putung ko takoaé 
kalahepusangé. 9:44 Pai séé putung ta mumedusé dingangu ulidé ta 
mumaté. 9:45 Dang kamagéngu laédé'u makakoa dosa si kau, péntéhé 
laédé'u éé. Mapiangi kau mubiahé'u laédé'u simbeka dingangu Mawu 
Ruata, sihingu i kau dingangu laédé'u rua mbeka bou éé i kau iremé su 
naraka. 9:46 Pai séé putung ta mumedusé dingangu ulidé ta mumaté. 9:47 
Kamagéng matanu makakoa dosa si kau lesa'é mata éé! Mapiangi kau 
sumu su Kararatuangu Mawu Ruata dingangu matanu simbeka, sihingu 1 
kau dingangu matanu rua mbeka bou éé iremé su naraka. 9:48 Pai séé 
putung ta mumedusé dingangu ulidé ta mumaté. 9:49 Apang taumata 
sarung sahikangu putung, kéré sasemba ko niuhasé'u asing. 9:50 Asing éé 
mapia, kaiso kamagéng mutingkalélé, apa wedang botongé sau 
ipakapehadé? Nau i kemu putingkakoako kéré asing -- pubiahé 
singkapubiahé su ralungu pudalahiking." 


Markus 10 


10:1 Bou éé i Yesus nanentangu tampa éé, dang tamai nakoa sarang 
Yudea dingangu wanua su simbekangu Salu u Yordan. Taumata mauli sau 
simongo nudahemung si Yesus. Dang kéréwé séng biasané 1 Yesus 
nanintiro si siré. 10:2 Taumatang Farisi pirang katau dimenta lai tadéau 
mudéa mupusalangi Yesus. I siré nukiwalo, "Tumuhu atorangu agamangi 
kité, apa wotongé taumata manindo kawingé?" 10:3 I Yesus simimbahé, 
"Apa parénta nionggo 1 Musa si kemu?" 10:4 Sasimbahé'i siré, "I Musa 
mupakawalangu taumata manindo kawingé, asalé'u harusé mukoa suraté'u 
talaké horo." 10:5 I Yesus nubéra si siré, "I Musa namohé u parénta éé 
batu'u i kemu tumaniu maketi tintirong." 10:6 "Arawé bedang bou tetaé, su 
témpongu Mawu Ruata nundiadi taumata, séng kabawéra, 'Mawu Ruata 
nundiadi si siré ésé dingangu wawiné. 10:7 éé sabapé'é mangaésé sarung 


manentangu mang iamangé dang mutingkasimbau dingangu kawingé, 10:8 
uté i radua makoa simbau.' Nau 1 siré séng baliné lai duang katau, kaiso 
séng simbau. 10:9 éé sabapé'é apang ko séng nipukauhé'u Mawu Ruata, ta 
wotongé iputaléingu taumata!" 10:10 Suapangu i siré nasu su ralungu 
walé, manga murité-é nukiwalo si Yesus kakakoa u halé éé. 10:11 Yesus 
nubéra si siré, "I sai manindo kawingé bou éé mukawing dingangu wawiné 
waliné, uté taumata éé nawuang su tengongu kawingé horo éé. 10:12 
Kéré'é lai mangawawiné ko manindo ésé'é bou éé mukawing dingangu ésé 
baliné, 1 sié lai séng nawuang." 10:13 Pia taumata numpubawa mangarario 
sarangki Yesus tadéau 1 Sié panelidé'u lima-Né dang pangalamaté si siré. 
Kaiso manga murité'i Yesus numpubawaluang su manga taumata éé. 10:14 
1 Yesus limangéhé nakasilo halé éé bou éé nubéra su manga murité-é, 
"Pakawala'é manga rario éé paramahi sarangko Ia! Aribé seding 1 siré, 
batu'u taumata ko i siré ii sarung mariadi dalohongu umaté'u Mawu Ruata. 
10:15 Putahendungko 1i! I sai ta mutengongu Mawu Ruata kéré singkatau 
ana kadio, i sié ta sarung mariadi dalohongu umaté'ru Mawu Ruata. 10:16 
Suapang bou nubera kéré'é, 1 Yesus dingang nanaruru mangarario éé, bou 
éé nanelidé'u lima-Né si siré pusingkatau-singkatau dingangu nangalamaté 
si siré. 10:17 Su témpongi Yesus sau nanurusé u raraléng-é, pia taumata 
singkatau katalangé ramahi sarangki Yesus. Tau éé namulangéng su 
tengongi Yesus dingangu nukiwalo, "Tuang ko mapia, apa hinong daku 
koaténg tadéau wotongé makapanarima u pubawiahé kahengang dang 
kekal?" 10:18 I Yesus nukiwalo, "Apa sabapé'é i nubéra Ja mapia?" 
"Takoaéko mapia, sulikudé'u Mawu Ruata sisané! 10:19 1 kau séng 
masingka apang paréntangu Mawu Ruata, 'Kumbahang mamaté, 
kumbahang mawuang, kumbahang manako, kumbahang musaksingu léo, 
kumbahang mangakalé, pangadaté si papanu dingang si mamanu.’ " 10:20 
Tau éé nubéra angkungé, "Tuang, apang parénta éé séng kebi daku 
nituhukang naneta bedang bou makuda." 10:21 I Yesus nutehung tau éé 
dingangu kakendagé bou éé nubéra, "Katé simbau lai halé ko bedang 
harusé déakéngu. Dako'é tamai apang darotongu; geli'é roité'é su taumata 
susa, dang i kau sarung makaeba areta su sorga. Bou éé denta'é mahi 
putuhu si Sia." 10:22 Nakaringihé si Yesus nubéra kéré'é, tau éé nasesa 


naungé, bou éé i sié nanetangu tampa éé dingangu susa naung batu'u i sié 
séng napaliung kakala'é. 10:23 Uté 1 Yesus nutehung su manga murité-é 
buhué nubéra si siré, "Tumaniu mabeha su taumata kala sumu makoa 
dalohongu umaté'u Mawu Ruata!" 10:24 Manga murité-é nahérang 
nakaringihé bawérangi Yesus kéré'é. Arawé 1 Yesus nubéra lai, "I uli si 
kemu manga ana-Ku, mang tengadé mabeha makoa dalohongu umaté'u 
Mawu Ruata! 10:25 Magampangéng simbau onta sumu su lohangu 
rarahung bou singkatau kala sumu su Kararatuangu Mawu Ruata." 10:26 
Bawérangi Yesus éé kebi nakahérang manga murité-é, hakiu 1 siré 
mangkaté nukakiwalo 1 siré lawo 1 siré, "Kamagéngu kéré'é ko i sai wué 
wotongé masalamaté?" 10:27 I Yesus nutehung si siré dingang 
simimbahé, "Su taumata éé ta mariadi arawé su Mawu Ruata takoaé ko ta 
mariadi; su Mawu Ruata kebi botongé." 10:28 Bou éé 1 Petrus nubéra, 
"Tehungété, 1 kami séng nanentangu kalawo'é tadéau tumuhu si Tuang." 
10:29 I Yesus nubéra, "Pangimangké: taumata ko séng nanentangu 
ralohongu waléné, arau ana u simbav'é ésé arau wawiné, arau 1 mamané 
arau i papané, arau manga ana'é, arau kobongé ualingu Ia dang ualingu 
Habaré'u Raluasé bou Mawu Ruata, 10:30 taumata éé séng manarima 
nangilémbo mauli su orasé ii. I sié sarung makaréa mahasu susuléné kauli'é 
waléné, ana u simbav'é ésé, ana u simbau bawiné, 1 mamané, anaé, 
kobongé -- dang lai kasasusa. Dang hedo su témpo ko damahi kadentané, 
taumata éé sarung makatarima u putatumbiahé tutuné dang kekal. 10:31 
Katéwé su témpo ii mauli taumata ko kahorokangé sarung makoa 
kasamuringé dang mauli ko su orasé ii kasamuringé sarung makoa ko 
kahorokangé." 10:32 | Yesus dingangu manga murité-é pasé kadaléngé 
sarang Yerusalem. I Yesus su horoné, dang manga murité-é kebi- kebi 
balisa. Dingangu manga taumata ko katuhu'é bou likudé'i siré mang lai 
makapendang mataku. Bou éé 1 Yesus sau nukui manga murité-é 1 siré 
hala dang nanguli si siré apang ko sarung mariadi su awa-é. 10:33 I Yesus 
nubéra, "Daringihéko, su orasé 11 i kité séng kasu'é su Yerusalem. Pai séé 
Ahusé'u Taumata sarung isarakang su manga mawu imam dang apang 
manga météré'u agama. I Sié sarung ihukung paténg, bou éé isarakang su 
manga taumata ko baliné tau Yahudi. 10:34 I siré sarung muhinakang si 


Sié, mumpangedu si Sié, mamahang si Sié, dang munggantongi Sié. Kaiso 
su ello kateluné i Sié sarung mubangung." 10:35 Bou éé i Yakobus 
daduangi Yohanes, manga ana i Zebedeus, simongo sarangki Yesus. 
Angkungi radua, "Tuang, pia halé simbau ko i kami maening koaténgi 
Tuang si kami." 10:36 I Yesus nukiwalo, "Apa kapulungi rua pakikoa si 
Sia gunangi kemu?" 10:37 Angkungi radua, "I kami maening kumangiang 
su kuanéng dingang su kuihingi Tuang, kamagéngi Tuang maiang su 
kawawantugé." 10:38 I Yesus nubéra si radua, "I kemu mang begangu 
apang ko dorongangi kemu. I kemu makainung bou cawangu sinsara ko 
sarung Daku inungang dang sumowa su ralungu pututatahangu sinsara ko 
sarung Daku daléngang?" 10:39 "Makatanggong," sasimbahé'i radua. Uté 
1 Yesus sau nubéra si radua, "Tengadé 1 kemu sarung manginung bou 
cawang ko sarung Daku inungang, dang masowa su ralungu pututatahangu 
sinsara ko sarung Daku daléngang. 10:40 Kaiso su halé i sai ko sarung 
maiang su kuanéng arau su kuihi-Ku, éé balinébé haké-Ku manantu. Mawu 
Ruata ko sarung manantu i sai-sai ko sarung maiang su tampa éé." 10:41 
Su témpongi siré mapulo murité'i Yesus baliné nakaringihé halé éé, 1 siré 
kebi numpubawaluang si Yakobus daduangi Yohanes. 10:42 Nau i Yesus 
nukui si siré kebi, buhué nubéra, "I kemu masingka humonéu manga apang 
pangaha u kawanua ko begangu Mawu Ruata mulinda kawanuané. Dang 
apang ko dalabo mangempisé si siré. 10:43 Arawé i kemu ta wotongé 
mukoa kéré'é! Su simbekané taumata ko mapulu mutingkakoa labo su 
taloarangi kemu, i sié harusé makoa mutatalung. 10:44 Dang taumata ko 
mapulu makoa ko kahimotongangé su taloarangi kemu, harusé makoa 
ellangu kebi. 10:45 Batu'u Ahusé'u Taumata mang lai baliné dimenta 
tadéau makitalung. I Sié dimenta tadéau mutalung dang tadéau 
manarakangu awa-é gunang muliungu taumata mauli." 10:46 I siré narenta 
su Yerikho. Dang su témpongi Y esus dingangu manga murité-é dingangu 
taumata mauli nanentangu soa éé, pia singkatau wuta mumaiang su 
wiwihé'u raléng mududorong kakendagé. Aréngé 1 Bartimeus, ana i 
Timeus. 10:47 Su apangi sié nakaringihé mahi kasahéné éé ko Yesus tau 
Nazaret, 1 sié nukui, "Yesus Ahusé'i Daud! Kendagéko ia!" 10:48 I sié 
nipupedungu taumata mauli dingang niorong pakaremasé. Nggalého 1 sié 


kasaunéngu lai naenggahé. "Ahuse'i Daud, kendagéko ia!" 10:49 Uté 1 
Yesus naedung buhué nubéra, "Kuiété mahi i sié." Nau 1 siré nukui tau 
wuta éé. I siré nubéra si sié, "Pakatarima'é! Darisi'é ndai, 1 kau pakikuéngi 
Yesus!" 10:50 Tau wuta éé dingang nanélédé'u jubané, bou éé dindengang 
dimarisi dang tamai nakoa sarangki Yesus. 10:51 I Yesus nukiwalo si sié, 
"Apa kapulunu Daku koaténg gunangi kau?" Tau wuta éé simimbahé, 
"Tuang, ia mapulu makasilo." 10:52 Angkungi Yesus, "Dako'é tamai, 
ualingi kau mangimang si Sia, i kau maulé." Su orasé éé lai tau éé dingang 
nakasilo. Bou éé i sié nutuhu si Yesus su raléng. 


Markus 11 


11:1 Su témpong kukaraninéngu Yerusalem, i siré nahumpa u soang 
Betfage dang Betania, su léngéhé'u wuludé'u Zaitun. Séé 1 Yesus nundoi u 
murité-é rarua patamai horo. 11:2 I Yesus nubéra si radua, "Tamaiko 
sarang kampung pai su tengoné éé. Kéré'é suapangi kemu sumu su 
kampung éé, 1 kemu makasilo pia ana u kalidé simbau ko bedang ta 
susakénangu taumata, malaiki. Lukako kalidé éé dang bawa mahi. 11:3 
Dang kamagéng pia taumata mukibalo si kemu apa sabapé'é 1 kemu 
namuka kalidé éé, puhabaré, 'Mawu mapulu mupaké, dang maligha sau 
isulé-Né.'" 11:4 Murité'i Yesus darua éé apidé dimaléng, dang nakaeba 
ana u kalidé simbau kalaiki su tukadé'u walé su wiwihé'u raléng. Uté 1 
radua nuluka kalidé éé. 11:5 Apang taumata ko dudarisi séé kebi nukibalo 
si siré, "Fi, mukukapura 1 kemu séé? Kapuranéngi kemu ana u kalidé éé?" 
11:6 I siré simimbahé kéréwé ko séng nihabaré'i Yesus si siré. Uté apang 
taumata éé namalangi siré pubawa kalidé éé. 11:7 Suapang séng nudatingi 
Yesus, kalidé éé niempahéngi siré su kahuwangé dingangu jubangi siré, 
buhué i Yesus simaké su wowoné. 11:8 Mauli taumata ko numpamila u 
jubangi siré su raléng, pia ko lai numpangaésé su raléng manga hameko u 
kalu ko niala i siré bou kobong. 11:9 Apang taumata su horoné dingangu 
apang ko katoléné bou likudé, kebi-kebi mububérangu, "Dalo su Mawu 
Ruata! Kasasalamaté si Sié ko dimenta dingangu aréngu Mawu! 11:10 
Kaumburé kararatuang-é ko sarung dumenta -- kararatuangi Daud i upungi 


kité! Dalo su Mawu Ruata ko Karangétangé!" 11:11 Panginsuéngé 1 
Yesus mudatingu Y erusalem, bou éé simu su Waléngu Mawu. Séé 1 Sié 
nukakela tamai ramahi apang ko su reduhé-é. Katéwé ualingu séng 
kukarendungé, 1 Sié wou éé nubua singkapubua dingangu manga murité-é 1 
siré mapulo dua. 11:12 Su karielloné, su témpongi siré kadaléngé bou 
Betania, 1 Yesus nakapendang nahutung. 11:13 Bou raunņé 1 Sié nakasilo 
kalu ara singkalu ko matebung dakalumé. Nau tamai i Sié himaung 
nutehung kalu éé mensang pia buané. Kaiso suapangi Sié nudatingu pungu 
kalu éé, i Sié ta nakasilo aha u apa sulikudé'u rakaluné, batu'u su témpo éé 
bedang baliné musungu wuang ara. 11:14 Bou éé 1 Yesus nubéra su kalu 
ara éé, Maneta bou orasé 11 takoaé sarang manga singkatau ko sarung 
kumang lai bou wuanu!" Manga murité'i Yesus kebi nakaringihé bawéra 
éé. 11:15 Bou éé i siré nudatingu Yerusalem, dang i Yesus sau nakoa 
sarang Baléngu Mawu. Ndai séé i Sié naneta nanokolé'u apang taumata 
mubawalu dingangu mundaluang su ralungu tampa éé. I Sié namalintui 
manga médangu mananukaré doité, dingangu manga kakaianéngu 
mudaragangu paluma. 11:16 Dang takoaé sarang manga singkatau ko 
nipakawala-Né mubawa manga apa sumebang bou relahé'u Waléngu 
Mawu éé. 11:17 Buhuéwé i Yesus nanintiro kalawou taumata séé. I Sié 
nubéra, "Su ralungu Buké Susi pia kabawohé kéré ii: Mawu Ruata nubéra, 
'Balé-Ku sarung isego baléng pukakaliomanéngangu kaselahé'u umaté.' 
Arawé si kemu kukoaténg tampa u mulahampasé! 11:18 Kalawou manga 
mawu imam dang manga météré'u agama kebi nakaringihé bawéra éé. Uté 
1 siré maneta'é mududéa daléngé tadéau mamaté si Yesus. I siré mataku 1 
Sié, baugu apang taumata kebi mumahérang makaringihé tintiro-Né. 11:19 
Séng kukahebiné, 1 Yesus dingangu manga murité-é dimaléng nanentangu 
soa éé. 11:20 Su karielloné bedang maluka-lukadé, su témpongi siré 
simahé kalu ara éé, 1 siré nakasilo kalu éé séng nahegu sarang hamu'é. 
11:21 Buhuéwé 1 Petrus nakatahendung apang ko nariadi sihello su horo u 
éé. Uté i Petrus nubéra si Yesus, "Tuang, kenang tehungé! Kalu ara ko 
nianéngi Tuang éé séng nahegu!" 11:22 I Yesus simimbahé, 
"Pangimangké su Mawu Ruata. 11:23 Baliné howa i kemu mubéra su 
wuludé 1, 'Kasapua'é dang karemé'é su laudé!' uté halé éé sarung koaténg 


si kemu; asalé'u 1 kemu ta mubimbang, dang 1 kemu mangimang humonéu 
apang ko niwérangi kemu éé mang sarung mariadi. 11:24 Ualingu éé 
putahendungké 11: Kamagéngi kemu mukaliomanéng dang mudorong 
manga apa, pangimangké humonéu Mawu Ruata séng nangonggo u apang 
ko dudorongangi kemu uté 1 kemu sarung manarima kebi éé. 11:25 Dang 
kamagéngi kemu mukaliomanéng, kaiso maralai naungu su manga taumata 
singkatau, onggolété ampungé horo taumata éé, tadéau lai 1 Amangu su 
sorga mangonggo u ampungu kalawou rosanu. 11:26 Kamagéngi kemu ta 
mangonggo u ampungé su taumata waliné, 1 Amangu su sorga mang lai ta 
mangonggo u ampungu kalawou rosanu." 11:27 I siré sau nusulé sarang 
Yerusalem. Dang su témpongi Yesus dudaléng tamai ramahi su ralungu 
waléngu Mawu, manga Mawu imam, manga météré'u agama dang manga 
apang pangaha u taumatang Yahudi simongo sarangki Sié. 11:28 I siré 
nukibalo, "Apa dasaré-U mukukoa kalawou halé 11? Ko i sai nangonggo u 
haké si Kau?" 11:29 Į Yesus simimbahé, "Ia lai mapulu mukiwalo si 
kemu. Simbahété dang la sarung muhabaré si kemu dingangu haké 1 sai Ia 
mukukoa kalawou halé 1. 11:30 I Yohanes Mundaréno dingangu haké 1 
sai, Mawu Ruata arau taumata?" 11:31 Bou éé manga mawu imam dang 
manga pangaha u taumatang Yahudi naneta nutatalimbogho 1 siré lawo 1 
siré. Angkungi siré, "Kamagéngi kité muhabaré, 'Dingangu haké u Mawu 
Ruata,' 1 Sié tehang mubéra, 'Apawé sabapé'é 1 kemu ta mangimang si 
Yohanes?' 11:32 Kaiso susa lai muhabaré'u, 'Dingangu haké u taumata. 
Batu'u i siré mataku u taumata mauli, baugu apang taumata mutehung si 
Yohanes kéré singkatau nabi. 11:33 Nau, i siré simimbahé, "I kami bega." 
Buhué i Yesus nubéra si siré, "Kamagéngu kéré'é, Ia lai madidi muhabaré 
si kemu ko dingangu haké 1 sai la mukukoa kalawou halé 11." 


AI) 


Markus 12 


12:1 Bou éé i Yesus naneta nududato dingangu pusasihing su manga 
mawu imam, manga maétéré'u agama dang manga apang pangaha u 
taumatang Yahudi éé. I Yesus nubéra, "Pia singkatau ko nusuangu 
anggoré su kobong simpalang, buhué nipagaréngé su rulungé. Bou éé 1 sié 


nukali lohangé koaténg pamamehukang buang anggoré, buhué 1 sié nukoa 
simbau baléng diaga. Nasué éé kobongé éé nipakiséwané su mulahalé 
pirang katau buhué i sié nubua sarang soa waliné. 12:2 Suapangu séng 
témponé muhono wuang anggoré éé, taumata éé nundoi u paparéntangé 
singkatau sarangki siré mulahalé u kobong éé, tadéau panarima u 
bagéangé. 12:3 Ka1so tingkai u manga mulahalé éé, paparéntang éé 
nisamé 1 siré. Buhué nīitetu 1 siré, buhué niroi pakapulé lima mapulo. 12:4 
Sau bou éé taghuangu kobong éé nundoi u singkatau paparéntangé waliné. 
Kaiso paparéntang éé nitetu u manga mulahalé éé su tembo'é, buhué 
nitokolé apidé dudohangéng. 12:5 Taghuangu kobong éé nusau nondoi u 
paparéntang baliné. Kaiso paparéntang éé nipaténgi siré. Dang mauli lai 
paparéntang baliné ko kukoaténgi siré turusé kéré'é; pia ko nitetu dang pia 
ko lai nipaté. 12:6 I sai lai su orasé ii ko botongé ikarohongu taghuangu 
kobong éé? Séng katé singkatau ana'é sisané ko ikukendagé'é. 
Panginsuéngé i sié mang nundohongu ana'é sarangki siré mulahalé éé. Su 
pikirangé, "Tantu anaku éé mang adaténgi siré.' 12:7 Kaiso manga 
mulahalé éé kabérané 1 siré lawo 1 siré, 'Ko séng 1 sié 11 taghuangu 
pusaka'é. Mahié 1 sié lingungi kité, tadéau pusaka'é alakéngi kité!! 12:8 
Nau ana éé nisamé 1 siré, buhué nipaté. Mayaté'é niremé 1 siré sarang 
likudé'u kobong éé." 12:9 Buhué i Yesus nukibalo, "Apa sarung koaténgu 
taghuangu kobong éé? Nalahé i sié sarung sumongo dang mamaté apang 
mulahalé éé, buhué manarakangu kobong éé su mulahalé baliné. 12:10 I 
kemu tantu séng bou nubasa nasé 1 su ralungu Buké Susi. 'Batu ko ta 
napaké su manga tukangu bangunang séng nakoa batu tatumandihé. 12:11 
Ko ii nikoa u Mawu kéré'é kapiané!' " 12:12 Uté manga pangaha u 
taumatang Yahudi ko nakaringihé pusasihing éé, mududéa daléngé 
manamé si Yesus, batu'u 1 siré masingka u pusasihing éé tutarangi Yesus si 
siré. Katéwé i siré mataku u taumata mauli. Nau i siré rimaléng nanentangi 
Yesus. 12:13 Taumatang Farisi pirangkatau dingangu i siré taumatangi 
Herodes niparéntang pangakalé si Yesus dingangu haghing- haghing 
kakiwalo. 12:14 I siré dimenta sarangki Yesus dingang nubéra, "Tuang, 1 
kami masingka i Tuang matulidé dang ta mudariangu tingihé'i sai-sai. I 
Tuang manintiro mahatédé halé u kapulungu Mawu Ruata gunangu 


taumata, batu'u 1 Tuang ta mutatehung gati. Ho, kenangko 1 Tuang 
puhabaré si kami, 'Tumuhu atorangu agamangi kité, botongé mamaéhé 
pajaké si Kaisar atau tala? Apa mang harusé 1 kité pamaéhé pajaké arau 
tala?'" 12:15 I Yesus séng masingka u léo 1 siré. I Sié simimbahé, "Apa 
sabapé'é 1 kemu mangakalé si Sia? Kenang pasiala si Sia doité péra 
simbau." 12:16 Uté i siré nangonggo u roité péra simbau si Sié. I Yesus 
dingang nukiwalo si sié, "li gambaré dingang aréngi sai?" "I Kaisar," 
sasimbahé 1 siré. 12:17 "Ho, kamagéngu kéré'é," angkungi Yesus, 
"onggo'é si Kaisar apang ko i kaisar taghuangé, dang su Mawu Ruata 
apang ko Mawu Ruata taghuangé." I siré nahérang nakaringihé si Sié. 
12:18 Pirang katau i siré bou golongangu tau Saduki simongo sarangki 
Yesus. (I siré éé manga taumata ko pia singka'é uadé taumata naté séng ta 
sarung sau mubangung.) 12:19 I siré nubéra si Yesus, "Tuang, 1 Musa 
namohé u atorang ii gunangi kité: Kamagéngu singkatau ésé maté dang 
takoaé ana'é, uté tuariné harusé mukawingu waluné éé tadéau makaonggo 
u toronang su tau ko naté éé.' 12:20 Lenangu pia i siré pitu tamahuari. Ko 1 
akang nukawing, bou éé naté takoaé ana. 12:21 Bou éé ko karuané 
nukawing dingangu waluné, kaiso i sié naté lai takoaé ana. Halé ko 
musulung nariadi lai su tuariné kateluné, 12:22 dang turusé kéré'é sarang 
nudatingu ko kapituné. Panginsuéngé tau wawiné éé naté lai. 12:23 Su 
témpongu taumata naté sau ipubangung, makoa kinawingi sai tau wawiné 
éé? Batu'u i sié séng bou nipukawingangi siré pitu kebi!" 12:24 I Yesus 
simimbahé, "I kemu séng ta nakahino. Batu'u i kemu ta nakaena bawérang 
Buké Susi dingang kawasangu Mawu Ruata. 12:25 Batu'u apang taumata 
maté ko sau mubangung, 1 siré séng ta sau mumpukawing, kaiso 1 siré 
sarung nutumbiahé kéré malaikaté su sorga. 12:26 Dingang bou halé u 
taumata naté sau nipubangung i kemu mang bedang ta nakawasa su buké 1 
Musa halé u nggalémué ko kahénané? Su ralungu ayété éé kabawohé 
Mawu Ruata nubéra si Musa, 'Ko la Mawu Ruatangi Abraham, 1 Isak 
dingangi Yakub.' 12:27 Mawu Ruata éé baliné Mawu Ruatangu tau naté. I 
Sié Mawu Ruatangu taumata wiahé. I kemu séng nusala ena!" 12:28 Bou 
éé narenta'é singkatau météré'u agama nudaringihé dudatongi Yesus 
dingangu manga apang taumata bou golongangu Saduki éé. Météré'u 


agama nakasilo si Yesus kéré'é kapiané simimbahé su manga apang 
taumata éé. Uté 1 siré nukiwalo si Yesus, "Parénta sudé'é ko kalabokangé 
bou kalawou parénta?" 12:29 I Yesus simimbahé, "Parénta 
kahimotongangé ko 1i: 'Daringihéko 1 kemu tau Israel! Mawu Ruatangi 
kité, Mawu éé mang simbau. 12:30 Kendagé'u Mawu Ruatanu dingangu 
kalabou naungu, dingangu kaselahé'u jiwanu dang kaselahé'u sipirangu 
dang dingangu kalabou kuaté'u.' 12:31 Parénta karuané ko 1i: 'Kendagé'u 
sinsulungu, musulungi kau kumendagé'u watangéngu.' Séng takoaé lai 
parénta waliné ko nangilémbo labo bou parénta rarua ii." 12:32 Bou éé 
météré'u agama éé nubéra si Yesus, "Nuhino kahengang, Tuang! Mang 
tengadé apang ko niwérangi Tuang: Mawu Ruata éé ko Mawu Ruata 
mang simbau, dang takoaé lai Mawu Ruata waliné. 12:33 Dang taumata 
harusé kumendagé'u Mawu Ruata dingangu kalawou naungé dang 
dingangu kaselahé'u sipirangé dang dingangu kalabou kuaté. Dang lai 1 siré 
harusé kumendagé'u sinsulungu kéré watangéngé sisané. éé nangilémbo 
kapiangé sulungu manembangu sasemba tututungang dingangu manga 
sasemba waliné su Mawu Ruata." 12:34 I Yesus nakasilo météré'u agama 
éé séng kéré'é kapiané simimbahé. I Yesus nubéra si sié, "I kau séng 
marani nakoa dalohong umaté'u Mawu Ruata." Bou éé séng takoaé sarang 
manga singkatau lai ko bahani manondangu kakiwalo si Yesus. 12:35 
Bedang kapanitironé su ralungu Waléngu Mawu, 1 Yesus nukiwalo, "Kéré 
apawé manga météré'u agama éé i siré makapubérang Datungu Salamaté 
éé ko toronangi Daud? 12:36 Sumbalié i Daud sisané -- ualingu 
nitualagéngu Roké u Mawu Ruata -- nubéra, 'Mawu nubéra su Mawuku: 
kaiangké su kuanéng-Ku 12:37 Nau kamagéngi Daud musegongu Datung 
Salamaté éé 'Mawu', mariadiwé kéré apa kamagéngi Sié toronangi Daud?" 
Taumata napéné ko ndai su ralungu Waléngu Mawu éé naluasé 
nakaringihé si Yesus mumanintiro. 12:38 I Sié kapubérané si siré, 
"Pakatatiho su manga météré'u agama. Kapuluangi siré rumaléng-maléng 
musagulambangu juba mananandu dang makehagé adaténg su manga 
pasaré. 12:39 I siré mapulungu manga tampa mawantugé su ralungu walé 
pukakaliomanéngang dingang su manga saliwang. 12:40 1 siré 
mumangakalé apang mangawawiné walu dingang muhampasé baléné. 


Dang tadéau muhembungu kakanoa i siré raralai éé, i siré mukaliomanéng 
mananandu-nandu. Hukumangi siré sarung mabeha!" 12:41 Su témpong 
mumaiang mututengongu kasé u dérma su ralungu Waléngu Mawu, 1 
Yesus mububiala apang taumata ko mututaho u roité'i siré su ralungu kasé 
éé. Mauli taumata kala mututaho u roité marauli; 12:42 buhué pia 
singkatau wawiné walu susa dimenta lai. I sié nutaho u roité tembaga 
kaésé darua ko kakadiokangu aregané. 12:43 Uté i Yesus nukui manga 
murité-é bou éé nubéra si siré, "Tehungéko pai: Tau wawiné walu susa éé 
séng nutaho nangilémbo mauli su kasé bou kebi ko nitaho u apang taumata 
waliné. 12:44 Batu'u i siré kebi numpangonggo u lembéngu kakakala 1 
siré. Arawé tau wawiné walu éé maning kéré'é kasusané nangonggo u 


ANA M 


kebi-kebi ko éné i sié -- ko hinong ipupaké'é gunang ipubiahé'é. 
Markus 13 


13:1 Suapangi Yesus nanentangu Waléngu Mawu, singkatau bou manga 
murité-é nubéra, "Tuang, kenang putehung kakakoa u bangunang éé. 
Tehungété manga apang batuné. Baliné gampang kasadada'é!" 13:2 1 
Yesus simimbahé, "I kau séng makasilo kéré apa aru kakakoa u 
bangunang labo éé? Takoaé sarang manga simbau bou watungu bangunang 
éé ko matatana malahunsudé su tampa'é. Kebi-kebi sarungi pakaopehé." 
13:3 Bou éé i Yesus simaka tarai sarang Buludé'u Zaitun dang naiang su 
tampa mututéngongu Waléngu Mawu. Bou éé i Petrus, Yakobus, Yohanes 
dingangi Andreas dimenta sarangki Sié tadéau makapududato ringang-é 
sisané. 13:4 1 siré nubéra si Sie, "I Tuang kenangko puhabaré si kami," 
kangéré kebi-kebi éé sarung mariadi? Dingang apa tatialané ko mulahé u 
séng témponé?" 13:5 "Pakalaingaté," angkungi Yesus, "kumbahangi kemu 
sarang kaakaléng. 13:6 Sarung mauli taumata rumenta mupaké u aréng-Ku 
dingang muhabaré'u, 'Ko ia i Sié!' buhué mangakalé taumata mauli. 13:7 
Kamagéngi kemu makaringihé letuhé'u pudaralutang dingangu manga 
habaré'u pusékétang, kumbahang mataku. Kebi halé tamai éé mang harusé 
mariadi, kaiso éé balinébé séng témponé mukiamaté. 13:8 Bangsa simbau 
muséké mundoka bangsa waliné. Negara simbau sarung mangalo mundoka 


negara waliné. Su apang tampa sarung mariadi pia dinuhé dingangu 
kalahutung. Kebi-kebi éé ketang buhué panetakéngé, musulungu pendangu 
kaliki su singkatau wawiné su témpong mubaruntung. 13:9 I kemu harusé 
pakatatiho, batu'u i kemu sarung samékang dang dandangéng sarang 
pengadilang. I kemu sarung darihang su manga waléng 
pukakaliomanéngang. I kemu sarung bawanéng patatengongu apang 
mangangawasa dingangu manga mararatu ualingu i kemu ko tumatuhu si 
Sia. Dang éé témpongi kemu tadéau pangonggo u kesaksiangu halé u la si 
siré. 13:10 Habaré'u Raluasé bou Mawu Ruata éé harusé ipakakéké horo 
su kaselahé'u bangsa. 13:11 Dang kamagéngi kemu samékang dingang 
bawanéng sarang pengadilang, tawahaluasé'u gumaghangu apa ko hinong 
iwérangi kemu. Kamagéng séng su témponé mubéra, pubéraéngu apang ko 
nipakasingka si kemu su témponé. Batu'u kalawou manga wawéra ko 
iwérangi kemu éé balinébé bawéranu sisanu, kaiso ko dimenta bou Roké u 
Mawu Ruata. 13:12 Taumata sarung tumalangu ana u singkatauné sisané 
tadéau pakipaté. éé lai sarung mariadi su taloarangi amang dingangu ana'é. 
Manga ana sarung mumpundoka su inang iamang, dang manarakangi siré 
tadéau pakipaté. 13:13 I kemu sarung ipubinsi u apang taumata ualingi 
kemu tumatuhu si Sia. Arawé taumata ko mutatahang sarang 
panginsuéngé, sarung ipakasalamaté." 13:14 | kemu sarung makasilo 
"Kakanoa Daralai ko Makawinasa' dudarisi su tampa ko ilularang si sié. 
(Catatang su ko mubasa: Puperhatikangko apa mangaléné!) Su témpo éé 
taumata ko éné su Yudea harusé talang sarang buludé. 13:15 Taumata ko 
su wowongu atu u walé aribé lintu dang sumu su ralungu walé mangala 
manga apa-apa. 13:16 Taumata ko su kobong kumbahang musulé mangala 
laku'é. 13:17 Baliné gampang kalentihé'u ello éé su mangawawiné ko pia 
kapapia dang su inang ko bedang mupupasusungu ana! 13:18 
Pukaliomanéngko tadéau kalawou halé éé kumbahang mariadi su témpong 
musungu tahiti. 13:19 Su ello-ello ko makalahengking éé sarung pia 
kasasusa ko bedang ta sinsulé nariadi, bedang bou teta u Mawu Ruata 
nundiadi dunia sarang ello 11, dang séng ta sarung mariadi. 13:20 Andéné 
Mawu Ruata ta nangeso u témpo éé uté takoaé sarang manga singkatau ko 
nasalamaté. Kaiso ualingu umaté-é, Mawu Ruata nupakanimbu u témpo 


éé. 13:21 Su témpo éé kamagéng singkatau manguli si kemu, Tehungété 
Datung Salamaté éé éné ndaong sii arau kakelaiko 1 Sié éné pai séé! -- 
kumbahang mangimang su taumata éé. 13:22 Batu'u manga sihingu 
mananalamaté dingangu manga nabi raléokang sarung dumenta. I siré 
sarung mukoa manga halé ko takoaé sulungé dang kalawou tanda hérang 
tadéau mangakalé magéng botongé sarang umaté'u Mawu Ruata. 13:23 
Nau, pakatatéghangké! Kebi-kebi éé séng bou Raku nipakasingka si kemu 
su horo u halé éé mariadi. 13:24 "Maliungu témpong susa éé, matangello 
sarung mutingkarendung, dang bulang séng lai ta sumenang. 13:25 Manga 
wituing sarang mutingkanawo wou langi dang apang mangangawasangu 
kinoang sarung mumpudalia. 13:26 Su témpo éé Ahusé'u Taumata sarung 
ikasilo dumenta su ralungu winawa dingangu kawasa labo dang 
kawawantugé. 13:27 I Sié sarung mundoi u manga malaikaté pangomolé 
umaté ko nipilé-Né bou epa u wukungu dunia, bou pondolé'u dunia sarang 
pondolé'u langi." 13:28 "Pangalako tintiro bou kalu ara. Kamagéngu 
manga lélangé dadio mutingkawiru dingang mutingkalowo dang maneta 
mutowo, 1 kemu masingka témpong pedisé séng marani. 13:29 Ķéré'é lai 
kamagéngi kemu makasilo kalawou éé mariadi, 1 kemu masingka 
humonéu témponé séng marani-rani. 13:30 Kasingka'é! Kebi halé ii sarung 
mariadi su horo u apang taumata ko biahé orasé ii masué maté. 13:31 
Langi dingangu dunia sarung mailang, arawé héngétang-Ku matatana 
tatapé sarang karengu-é." 13:32 "Maningu kéré'é takoaé sarang manga 
singkatau masingka u ko kangéré elloné arau orasé'é. Manga malaikaté su 
sorga wega dang Ahusé-é mang lai bega, ketangi Amang sisané masingka. 
13:33 Nau i kemu harusé pakarariaga dingangu pakalaingaté, batu'u 1 
kemu begangu kangéré témponé. 13:34 Kakakoa'é musulungu singkatau 
ko nanentangu waléné bou éé rimaléng nakoa sarang tampa marau. I sié 
nuparénta su manga paparéntangé pangurusé baléné, dang nangonggo u 
halé si siré simbau-simbau. Su mundariaga tukadé nitanatangé tadéau 
pundiaga tukadé pakapia-pia. 13:35 Baugu éé i kemu mang harusé 
pakakariaga, batu'u i kemu bega mensang kangéré taghuang balé éé 
musulé -- aramanung bawello, arau hebi ralung, arau kalongé arau su 
témpong matangello mawedésé. 13:36 Kamagéng singkilendi u marenta, 


kumbahang sarang i sié makahombang si kemu bedang mututiki. 13:37 
Apang ko Daku niwéra si kemu 1, Daku iwéra lai su apang taumata: 
pakakariaga'é!" 


Markus 14 


14:1 Katé ruang ello séng Ellongu Paska dingangu Saliwangu Boroté 
Takoaé Raginé. Kalawou manga mawu imam dingangu manga météré'u 
agama mapeni-penisé mududéa daléngé tadéau manamé si Yesus dang 
mamaté si Sié. 14:2 "Katéwé angkungi siré, kumbahangi kité mukoa halé 
éé su ello mapia, batu'u muntehang makakoa ganoha." 14:3 Su témpongi 
Yesus su Betania, su waléngi Simon ko lena u pia sakīi'é kusta, pia 
singkatau wawiné dimenta sarangki Sié. I sié ringangu wotolé marmar 
simbau lohongu lanisé maleghadé, ko nikoa bou hamu mawengi. Su 
témpongi Yesus mumaiang kapusimokolé, tau wawiné éé nuhempung 
botolé éé dingang nanebohé'u lanisé éé su tembo 1 Yesus. 14:4 Taumata 
pirang katau ko ndai séé lawo nubawaluang dang mububéra 1 siré lawo 1 
siré. "Apa gunané nugagholo u lanisé éé? 14:5 Lanisé éé botongé ikawalu 
su arega nangilémbo bou telu hasu doité péra, dang doité'é ikagheli su tau 
susa!" Uté tau wawiné éé nipupedungi siré. 14:6 Kaiso 1 Yesus nubéra 
angkung-é, "Balaété! Apa sabapé'é 1 kemu mupakasusangi sié? I sié nukoa 
simbau halé ko kapiangé dang madaralo su tengo-Ku. 14:7 Tau susa 
sintinia mang dingangu kemu. Su apang témpo kamagéngi kemu mapulu, i 
kemu makaputulungi siré. Arawé la balinébé sarang karengu'é ringangi 
kemu. 14:8 Tau wawiné 111 sié séng nukoa apang ko ikakoa'é. Dingangu 
lanisé éé 1 sié séng nanadia si Sia su gunang pundalebing-Ku su horo u 
témponé. 14:9 Pangimangké! Su kaselahé'u dunia su apangu Habaré'u 
Raluasé bou Mawu Ruata nipukakéké, kakanoa u tau wawiné éé sarung 
iweké lai makoa kéré putatahendungang si sié." 14:10 Bou éé 1 Yudas 
Iskariot, singkatau bou i siré mapulo dua murité'i Yesus, tamai nakoa 
sarang manga mawu imam dingangu pendungé mubalu i Yesus si siré. 
14:11 1 siré mangkaté kaliagé nakaringihé pendung éé, dang nudiandi 
munggeli u roité si Yudas. Uté 1 Yudas naneta mududéa lesabé mapia-pia 


tadéau mubalu 1 Yesus. 14:12 Su ello kahimotongangé su ralungu 
Saliwangu Boroté Takoaé Raginé -- su témpong taumata nuhata 
dombangu Paska -- manga murité'i Yesus numpukiwalo si Sié. "Su apa 
kapulungi Tuang 1 kami panadia kangu Paska gunangi Tuang?" 14:13 Uté i 
Yesus nundoi u ruang katau bou taloarangi siré, "Dakoko kakoa sarang 
soa, pai séé pia singkatau mangaésé mububawa bensadé kadio lohongu 
aké, sarung ipusombangi kemu. Tuhukété i sié 14:14 sarang balé ko 
sukangé dang puhabaréko su taghuangu walé éé, 'I Tuang nangoro 
pukiwalo, su apa uadé tampa-i Sié kumang kangu Paska dingangu manga 
murité-é.' 14:15 Tau éé tehang manebo si kemu tampa simbau maloahé 
dasi su wowoné. Tampa éé séng bou niatoré mapia, nasalangkapé'u 
pakakasé'é. Sadiaté kebi éé pai séé gunangi kité." 14:16 Bou éé murité'i 
Yesus darua éé tamai nakoa sarang soa. Pai séé 1i radua nakahombang 
kebi-kebi éé musulungu kéré ko nihabaré'i Yesus. Buhué i radua nanadia 
kangu Paska. 14:17 Nahebi, 1 Yesus dimenta ringangi siré murité-é 
mapulo dua. 14:18 Dang su témpongi siré kukaiang kakangé 1 Y esus 
nubéra, "Daringihé'é: singkatau bou taloarangi kemu ko kakangé 
ringang-Ku su orasé ii sarung mubalu u Ia." 14:19 Nakaringihé éé manga 
murité'i Yesus nasusa naungi siré. Bou éé 1 siré lawo 1 siré naneta nukiwalo 
si Yesus, "Tantu balinébé ia su maksuté'i Tuang?" 14:20 I Yesus 
simimbahé, "I sié ko singkatau bou taloarangi kemu mapulo dua ko 
kimang su lama simbau dingang-Ku 1i. 14:21 Tengadé bué Ahusé'u 
Taumata mang sarung maté kéré ko mabawohé su ralungu Buké Susi. 
Kaiso baliné gampang silaka'é su taumata ko mubalu u Ahusé'u Taumata 
éé! Mapiang taumata éé séng tilahé'u ta nipuhana!" 14:22 Su témpongi 
siré kakangé, 1 Yesus nangala boroté dingang nupatarimakasé su Mawu 
Ruata. Bou éé i Sié nangangompéng boroté éé dingangu lima-Né, buhué 
nunggeli su manga murité-é dingang nubéra, "Ala'é dang kangké'é, 11 ko 
badang-Ku." 14:23 Bou éé i Sié nangala tampa u anggoré. I Sié 
nukaliomanéng nupatarimakasé su Mawu Ruata, buhué nanogoré'u 
panganginumang éé su manga murité-é. Bou éé 1 siré kebi nanginung 
anggoré éé. 14:24 Bou éé 1 Yesus nubéra, "Ii ko daha-Ku ko nipanatapé 
pudariandingu Mawu Ruata, daha ko nipatedo su gunangu taumata mauli. 


14:25 Pangimangké: la séng ta sarung sau manginung anggoré ii, sarang 
mudatingu témpongu la manginung anggoré buhu dingangu kemu su Dunia 
Wuhungi Amang-Ku." 14:26 Bou éé i siré nusulingu sasuling daralo 
simbua. Nasué éé i siré nakoa tarai sarang Buludé'u Zaitun. 14:27 Bou éé 1 
Yesus nubéra si siré, "I kemu kebi sarung mumputalang manentangu la. 
Batu'u su ralungu Buké Susi séng mabawohé, 'Mawu Ruata sarung 
mamaté gembalané, dang gepangu dombané sarung mukaliaésé.' 14:28 
Kaiso samuringu Ia sau pubangung, la sarung mangihoro si kemu makoa 
sarang Galilea." 14:29 I Petrus nubéra, "Tala, maningi siré kebi 
manentangi Tuang, ia sisaku tala." 14:30 I Yesus nubéra, "Tahendungé, 
sihebi n lai, su horo u manu kumuku dua nsulé, i kau séng telu nsulé 
musunialé'u la." 14:31 I Petrus séng simimbahé kahenga-hengang, 
"Maningu ia maté dingangi Tuang, ia ta mubérangu ko ia begangi Tuang!" 
Dang manga murité baliné kebi lai nubéra kéré'é. 14:32 1 siré nudating 
tampa simbau ko isusego Getsemani dang 1 Yesus nubéra su manga 
murité-é, "Kaiangké sii 1 kemu sementarangu Ia tamai mukaliomanéng." 
14:33 Bou éé i Yesus namaringangi Petrus, Yakobus dingangi Yohanes 
natamai ringang-é. I Sié séng maneta pia pendangu masusa dingang balisa. 
14:34 I Yesus nubéra si siré, "Naung-Ku tumaniu masusa," "pendangéng 
musulung ko maté. Katana'é sii dang pundiaga'é!" 14:35 I Yesus 
nutingkaghéa tamai kadio buhué namulangéng su tana dingang 
nukaliomanéng. Su ralungu kakaliomanéng-é 1 Sié mududorong kamagéng 
botongé i Sié tawahaluasé'u makapendang témpong sinsara éé, 14:36 1 Sié 
nubéra, "I Amang, o i Amang, takoa sarang manga simbau halé ko 
tamariadi si Amang. Liuko sinsara ii bou la. Ketang aribé mariadi tumuhu 
kapulu-Ku kaiso mang su kapulungi Amang." 14:37 Bou éé 1 Yesus sau 
nusulé dang nakahombang si siré manga murité-é kapahuntiki'é. I Sié 
nubéra si Petrus, "Simon, katiki'e 1 kau? Mang ketangu lai singkaorasé, 1 
kau séng ta makatahang mundiaga?" 14:38 Bou éé 1 Yesus nubéra si siré, 
"Pakakariagako dingang pukaliomanéngko tadéau i kemu ta 
kahombangéngu sasaluka. Tengadé roké u mang mapulu mukoa apang ko 
mutatahino, katéwé 1 kemu ta makakoa ualingu tabiété'u taumata éé lomé." 
14:39 Nusau sinsulé 1 Yesus tamai nukaliomanéng bawérané musulung. 


14:40 Bou éé i Sié sau nusulé sarang manga murité-é dang nakahombang 
si siré mang bedang kaputiki'é, ualingi siré séng ta makakuhedangu tiki. 
Uté i siré séng bega mensang apa ko harusé iwérangi siré si Yesus. 14:41 
Suapangi Yesus nusulé sarangki siré su katelu nsuléné, I Sié sau nubéra, 
"Katé i kemu mang bedang mututiki dang bedang ta nasuéng kiroloné? 
Séng kapapianété! Séng mudating témponé Ahusé'u Taumata isarakang su 
limangu taumata marosa. 14:42 Bangungké maléngké 1 kité tamai. 
Taumata ko mubalu u Ia séng nasongo!" 14:43 Sementarangi Yesus 
bedang kapududatoné, i Yudas singkatau bou taloarangi siré murité-é 
mapulo dua, nasongo. Nasongo lai ringangi Yudas gepangu taumata mauli 
nahia u péda dingangu manga tatetu. I siré niparéntangu manga mawu 
imam, manga météré'u agama dang apang manga pangaha u tau Yahudi. 
14:44 Taumata ko nubalu i Yesus séng bou nangatoré'u simbau akalé ko 
hinong makoa tatiala si siré. I sié nanguli si siré, "Taumata ko daku 
imbung, ko séng si Sié éé taumata-Né. Samé'é dang bawa'é i Sié su 
ralungu riaga matoghasé." 14:45 Su témpongi Yesus dimenta, 1 sié 
ringang turusé dimani si Yesus dingangu nubéra, "Tuang!" bou éé i sié 
nangimbu si Yesus. 14:46 Bou éé apang taumata ko simongo ringangi 
Yudas éé nanamé si Yesus dingang nuhapusé si Sié. 14:47 Kaiso pia tau 
singkatau ko éné dingang séé nanawu pédané namili ellangu imam labo 
hakiu tuliné nasahing. 14:48 Bou éé i Yesus nubéra si siré, "Apa su naungi 
kemu la ii ko singkatau taumata ralai, hakiu 1 kemu numpusongo nahia u 
péda dingangu manga tatetu tadéau manamé si Sia? 14:49 Ello-ello Ia 
mumanintiro su tengongi kemu su ralungu Waléngu Mawu, dang i kemu 
mang takoaé ko nanamé si Sia. Kaiso mang séng harusé kéré'é, tadéau 
maganapé apang ko séng mabawohé su ralungu Buké Susi." 14:50 Kebi 
apang manga murité-é timalang nanentangi Yesus. 14:51 Tau singkatau 
manguda, ko ketang mukukingkaéngu héka singkompéng pupangenggung 
awa'é, nutuhu si Yesus. Manga taumata pia kapulu manamé si sié, 14:52 
kaiso i sié pundangu namelo u kakingkaéngé éé, bou éé timalang tintalang 
biahé. 14:53 I Yesus niwawa sarang baléngu imam labo. Pai séé kebi 
apang manga mawu imam, manga pangaha u tau Yahudi, dang manga 
météré'u agama mukukomolé. 14:54 Į Petrus katuhv'e si Yesus bou rauné 


sarang 1 sié nasu su relahé'u waléngu imam labo. Pai séé 1 sié mumaiang 
mundudarang su reduhé'u putung dingangi siré mundariaga. 14:55 Manga 
mawu imam dingang kalawou Majelisé'u Pengadilangu Agama 
mububarusaha mududéa manga bukti ko mupusalangi Yesus tadéau 
makapupakanawongu hukumang papaté si Sié. Kaiso 1 siré mang ta 
nakaréa buktiné sarang simbau. 14:56 Mauli saksi nikuing tadéau 
pangonggo u kesaksiang palsu su halé i Yesus, kaiso kesaksiangi siré 
simbau-simbau kebi mutatentang. 14:57 Bou éé saksi pirang katau 
dimarisi nangonggo u keterangang palsu ii bou halé i Yesus, 14:58 "I kami 
nakaringihé taumata ii nubéra, Ta sarung mupakalekangu waléngu Mawu 
Ruata ko nikoa u taumata ii, dang maliungu telung ello, Ia sarung sau 
mupararisi u ko baliné ko baliné nikoa u taumata.'" 14:59 Kaiso 
kesaksiangu manga taumata éé mang lai kebi mutatentang. 14:60 Uté 
imam labo éé dimarisi su tengongi siré kebi dang nukiwalo si Yesus, "Apa 
i Kau ta sumimbahé su apang ko ipukukabaratangi siré si Kau?" 14:61 
Kaiso 1 Yesus mangkaté maremasé. I Sié mang ta nubéra sarang kadio-dio. 
Bou éé imam labo éé sau ta simimbahé nukibalo sinsulé si Sié, "Apa ko 1 
Kau Datung Salamaté, Ahusé'uù Mawu Ruata ko Nangilémbong Susi?" 
14:62 I Yesus simimbahé, "Séng Ia 1 Sié, dang 1 kemu sarung makasilo 
Ahusé'u Taumata mumaiang su kuanéngu 14:63 Uté imam labo éé 
nunggaisé pakéangé dingang nubéra, "Séng tawahaluasé'u bedangu lai pia 
saksi! 14:64 I kemu séng nakaringihé apang bawéra-Né ko nipuhinakang 
Mawu Ruata. Ii apa pikirangi kemu?" Kebi-kebi i siré namutusé 1 Yesus 
nusala, dang séng kahinongé ihukung pakapaté. 14:65 Bou éé taumata 
pirang katau naneta nupangedu si Yesus, mata-Né nitakaténgi siré 
dingangu nipukulé, buhué 1 siré nubéra, "Kenang tika, mensangi sai 
namukulé si Kau?" Taumata mundariaga timuhu lai namelo u palédé si 
Yesus. 14:66 Su témpongi Petrus bedang bawa su relahé, pia singkatau 
wawiné pelayangu imam labo simongo séé. 14:67 Suapangi sié nakasilo si 
Petrus kapundarangé su reduhé'u putung, i sié nutehung gatingi Petrus 
pakapia-pia dingang nubéra, "Balinébé 1 kau lai dingangi Yesus tau 
Nazaret éé?" 14:68 Kaiso 1 Petrus nusunialé. I sié nubéra su pelayang éé, 
"Ia ta nakaena maksuté'u." Bou éé i Petrus nanahipi sarang mohongu 


tukadé sasukang sarang baléngu imam labo éé. Su orasé éé manu kimuku. 
14:69 Tau wawiné pelayang éé sau nakasilo si Petrus, dang nubéra lai su 
apang taumata ndai séé, "Tengadé ko 1 sié simbau dingangi siré!" 14:70 
Kaiso 1 Petrus mang musunialé. Ta narena wou éé, apang taumata ndai séé 
sau nubéra si Petrus, "Séng ta kapusunialé lai i kau ko mang tengadé 
singkatau wou i siré, batu'u kau bou Galilea!" 14:71 Bou éé 1 Petrus naneta 
mututéwa dang nubéra, "Ia begangu taumata ko iluhabaré'i kemu éé!" 
14:72 Su orasé éé lai manu kimuku karua nsuléné. Dang 1 Petrus 
nakatahendungké ko i Yesus séng bou nubéra si sié, "Su horo u manu 
kumuku dua nsulé, 1 kau séng telu nsulé musunialé'u Ia." Nau 1 Petrus 
kimia susindokang. 


Markus 15 


15:1 Maluka-lukadé, kalawou Majelisé'u Pengadilangu Agama dingangu 
lai manga mawu imam, apang pangaha u tau Yahudi dingangu manga 
météré'u agama nudaté maligha-ligha. I siré muhapusé si Yesus, bou éé 
nubawa si Sié nisarakang si Pilatus. 15:2 I Pilatus nukiwalo si Yesus, 
"Tengadé 1 Kau datungu tau Yahudi?" "Kéré'é wawéranu," nisimbahé'i 
Yesus. 15:3 Kalawou manga mawu imam mututondangu kabaratangi siré 
si Yesus. 15:4 Bou éé 1 Pilatus sau nukiwalo si Yesus, "I Kau mang ta 
mapulu sumimbahé? Kenang putehung kéré apa kauli'é kabaratangi siré si 
Kau!" 15:5 Kaiso 1 Yesus mang ta simimbahé sarang kadio-dio hakiu 1 
Pilatus nahérang. 15:6 Su sintinia Saliwangu Paska, biasané 1 Pilatus 
muliungu singkatau taumatangu hukumang tumuhu piléngu taumata mauli. 
15:7 Su ralungu tahungku, su taloarangu apang ko tahapamarontaké ko 
namaté su témpong pugaghanoha, pia tau singkatau ko isusego si Barabas. 
15:8 Taumata mauli nukomolé mudorong si Pilatus tadéau 1 sié puliungu 
singkatau taumatangu tahanang kéréwé biasané. 15:9 I Pilatus nukiwalo si 
siré, "I kemu mapulu, ia mamelo u ratungu tau Yahudi éé gunangi kemu?" 
15:10 Batu'u 1 Pilatus séng masingka i siré manga imam manarakangi 
Yesus si sié ualingu singkingu naung. 15:11 Kaiso manga mawu imam 
naneti taumata mauli tadéau pudorong si Pilatus puliungi Barabas. 15:12 


Uté i Pilatus sau nubéra si siré taumata mauli éé, "Kamagéngu kéré'é, apa 
harusé daku koaténg su taumata ko nisego i kemu datungu tau Yahudi 
éé?" 15:13 I siré naenggahé, "Gantongké i Sié!" 15:14 I Pilatus nubéra, 
"Katéwé apa halé dalai ko séng nikoa-é?" I siré kasaunéng naenggahé, 
"Gantongké 1 Sié!" 15:15 I Pilatus mapulu mupakapia iha u taumata 
singendu éé, uté i sié namelo 1 Barabas gunangi siré. Buhué 1 sié nangoro 
taumata puluwagé si Yesus, bou éé nanarakangi Yesus pakighantong. 
15:16 I Yesus niwawa u manga perjurité sarang baléngu guguta su 
istanangu gubernur. Bou éé kalawou pasukangu tentara nikuing pukomolé. 
15:17 Bou éé i Yesus nilohokangi siré juba ungu, dang nianangéngu 
makota bou hameko u kalu mawulanta, bou éé nitaka 1 siré su tembo-é. 
15:18 Buhué i siré nunggeli u adaté si Sié. "Salamaté su Ratungu tau 
Yahudi!" angkungi siré. 15:19 Tembo i Yesus niwanggongi siré ringangu 
teking, bou éé niedungi siré buhué 1 siré nusuba su tengo-Né. 15:20 
Suapang bou nutaghunalangi Yesus, juba ungu éé nilua i siré buhué sau 
nilohokangi siré dingangu pakéang-é sisané. Bou éé i Sié niwawa sarang 
likudé'é tadéau ghantongang. 15:21 Su raléng 1 siré namaksa taumata 
singkatau nipamasang kalu koroisé'i Yesus. Tau éé nubarangsareta buhué 
wou kampong makoa sarang soa. (Aréngé 1 Simon, asalé wou Kiréné -- 1 
amangi Aleksander daduangi Rufus.) 15:22 I Yesus nwawa sarang tampa 
simbau aréngé Golgota, mangaléné, "Tampa u Rarang Tembo". 15:23 
Dasi séé 1 siré mapulu munggeli si Sié anggoré pia lau u mur, kaiso 1 
Yesus madidi manginung anggoré éé. 15:24 Bou éé i siré nunggantong si 
Sié, dingang nupapahia u pakéang-é dingangu undi tadéau panantukang 
bagéangu simbau- simbau. 15:25 Orasé'u punggaghantong si Sié éé nariadi 
su pukulé sio malukadé. 15:26 Su wowongu kalu koroisé-é nirekaténgu 
wohé mululahé u halé u kabaratang si Sié, bawérané: "Datungu Tau 
Yahudi". 15:27 Nuhindo i Yesus i siré lai nunggantong taumata ruang 
katau taumata raralai; singkatau su kuanéng dang singkatau lai su 
kuihi-Né. 15:28 Dingangu kéré'é naganapé apang ko séng mabawohé su 
ralungu Buké Susi: "I Sié nirékéng dingangu komolangu taumata ralai." 
15:29 Apang taumata sumahé séé kebi kukiling 15:30 Kenangko naé lintu 
bou kalu koroisé éé dang pangambangko awa-U!" 15:31 Kéré'é lai manga 


mawu imam dingangu manga météré'u agama mumanaléwa si Yesus. I siré 
mububéra lai 1 siré, "I Sié mangambang taumata waliné, arawé 
watangéng-é sisané ta makaambang! 15:32 Kamagéngi Sié tengadé 
datungu tau Israel, Datung Salamaté, mapiang i Sié naé lintu bou kalu 
koroisé éé, tadéau 1 kami makasilo dingang mangimang si Sié!" Taumata 
ko nighantong nuhindo 1 Yesus mang lai kapuhinakangé si Yesus. 15:33 
Séng kaliha'é, su ralungu telung kaorasé karengu'é kaselahé'u dunia 
nutingkarendung. 15:34 Dang natarang su pukulé tatelu wawello, 1 Yesus 
naenggahé maiha, "Eloi, Eloi, lama sabakhtani?" mangaléné, "O 
Ruata-Ku, o Ruata-Ku, apa sabapé'é 1 Kau nanentangu Ia?" 15:35 Taumata 
pirang katau ndai séé suapang nakaringihé enggahé, dingang nubéra, 
"Daringihété, 1 Sié kakumé si Elia!" 15:36 Pia singkatau su taloarangi siré 
dindengang nangala bunga huso bou éé niuno su anggoré mahaisé. Bou éé 
bunga éé nisusu'é su pondolé'u kalu simpedi buhué niogoré'é su wiwihé'i 
Yesus, dingang nubéra, "Pangampalé, néng tehungangi kité mensangi Elia 
sumongo mupalintu i Sié bou kalu koroisé éé." 15:37 Bou éé i Yesus sau 
naenggahé, dingang namalusé singongo-Ne. 15:38 Héka sasara ko 
witi-witing su ralungu Waléngu Mawu natingkasé napahia darua bou rasi 
sarang bawa. 15:39 Perwirangu tentara ko dudarisi su tengongu kalu 
koroisé éé nakasilo kakakoa u kapapohongi Yesus. I sié nubéra, "Mang 
tengadé taumata ii Ahusé'u Mawu Ruata!" 15:40 Ndai séé pia lai 
mangawawiné pirang katau kebi katehungé halé éé bou rauné. Séé pia 1 
Salome, i Maria Magdalena dingangi Maria inangi Yakobus manguda 
daduangi Yoses. 15:41 I siré éé mangawawiné ko tutuhu si Yesus dang 
mututulungi Sié su témpong su Galilea. Dang pia lai sêéé mangawawiné 
waliné ko nasongo singkasongo ringangi Yesus bou Yerusalem. 15:42-43 
Dunia séng kukahebiné su témpongi Yusuf bou Arimatea nasongo. I sié 
singkatau anggotangu Majelisé'u Pengadilangu Agama ko pupangadaténg. 
1 sié lai mumangampalé témpongu Mawu Ruata mamarénta kéré ratu. Ello 
éé ko ellongu pananadiang (ello su horo u ellong Sabaté). Ualingu éé 
bahani 1 Yusuf dimenta sarangki Pilatus mudorong mangala mayaté'i 
Yesus. 15:44 I Pilatus nahérang nakaringihé 1 Yesus ko séng naté. Nau i 
sié nundoi u taumata pukui tembonangu tentara dang pukiwalo si sié 


mensang séng marena 1 Yesus naté. 15:45 Suapang 1 Pilatus nakaringihé 
habaré'u perwirang tentara éé, i sié nupakawalangi Yusuf pangala mayaté'i 
Yesus. 15:46 Bou éé 1 Yusuf nuluang héka mawira alusé bou éé nupalintu 
u mayaté'i Yesus, nipikungé dingangu héka éé. Bou éé sié nanampa u 
jenasangi Yesus su pundalebingang simbau ko nikoa su liangu buludé batu. 
Bou éé i sié nulunggi watu labo simbau nipuheping mohongu kubulé éé. 
15:47 Sementarangu éé i Maria Magdalena daduangi Maria inangi Yoses 
mukukakela mensang su apa 1 Yesus nilebing. 


Markus 16 


16:1 Suapangu séng naliu ellongu Sabaté, 1 Maria Magdalena, 1 Maria 
inangi Yakobus, dingangi Salome dimaléng nuluang manga rampa 
ipulanisé mayaté'i Yesus. 16:2 Maluka-lukadé su kawawedésé'u 
matangello, su ello kahimotongangé su ralungu misa éé i siré tamai nakoa 
sarang kubulé. 16:3-4 Su raléng 1 siré mangkaté kadudatoné, "I sai 
makatulungi kité pangénso u watu laheping mohongu kubulé pai éé?" 
Batu'u batu éé labo kahengang. Kaiso suapangi siré nudatingu éé 1 siré 
nutehung batu éé séng limunggi. 16:5 Bou éé i siré simu su ralungu kubulé 
éé. Su ralungé su simbeka kuanéng, 1 siré mendi nakasilo pia tau 
singkatau manguda mumaiang dingangu jubané mawira. 16:6 Taumata 
manguda éé nubéra, "Aribé kataku! la masingka 1 kemu mududéa si Yesus 
tau Nazaret ko séng nighantong. I Sié séng tadié'é sii. I Sié séng 
nubangung! Tehungété, ii tampa i Sié niparalokangi siré. 16:7 Ii dakoko 
tamai puhabaré'u halé ii su manga murité-é, dingangu lai si Petrus. Habaré, 
I Sié tamai mangihoro si kemu makoa sarang Galilea. Pai séé 1 kemu 
sarung makasilo si Sié, kéré ko séng bou nihabaré-é si kemu.'" 16:8 Uté i 
siré simebang bou ralungu kubulé éé bou éé timalang baugu limendi 
dingangu nataku. I siré ta nubekéngu manga apa si sai-sai, ualingu taku. 
16:9 Suapangu i Yesus séng nubangung bou papaté, su malukadé'u ello 
Misa, i Sié nutimpasilongu watangéng-é kahorokangé si Maria 
Magdalena. (Si Maria ii i Yesus lena u bou nupasebangu pitu roké dalai.) 
16:10 Nau i Maria Magdalena tamai nupakasingka u halé ko séng nariadi 


éé su manga ringangi siré, ko dudalahunsusa. 16:11 Kaiso su témpongi 
siré nakaringihé humonéu 1 Yesus ko biahé, dang 1 Maria séng bou 
nakasilo si Sié i siré takoaé ko mangimang. 16:12 Bou éé 1 Yesus 
nutingkalahé u watangéng-é su murité-é duang katau su kakakoa u 
papasilo simbau sahéné. éé nariadi su témpongi radua éé kadaléngé sarang 
kampong simbau. 16:13 Nau i radua nusulé dang nupakasingka u halé éé 
si siré waliné. Kaiso 1 siré takoaé ko mangimang. 16:14 Panginsuéngé 1 
Yesus nutimpasilongu watangéng-é su manga murité-é 1 siré mapulo esa, 
su témpongi siré kakangé. I Sié kapanasané si siré batu'u mang kadio 
pangangimangi siré dingang tumaniu maketi hakiu ta mangimang su 
taumata ko séng bou nakasilo hala si Yesus humonéu biahé. 16:15 Bou éé 
1 Yesus nubéra si siré, "Dako'é raléng kakoa sarang kaselahé'u dunia dang 
pangékékongu Habaré'u Raluasé bou Mawu Ruata éé su kalawou taumata. 
16:16 Taumata ko ta mangimang i siré sarung ihukung. Arawé apang 
taumata ko mangimang dang dénongu raréno susi, sarung masalamaté. 
16:17 Kéré karalahé u i siré mangimang, manga taumata éé 1 siré sarung 
manguséré roké dalai dingangu aréng-Ku; 1 siré sarung mumpubéra bou 
ralungu haghing bahasa ko su wegangi siré. 16:18 I siré ta masilaka 
kamagéngi siré mangemang katoang arau manginung ilu. Taumata masaki 
maulé, kamagéngi siré manimbongu limangi siré su manga taumata 
masasaki." 16:19 Suapangu Mawu Yesus bou nududato ringangi siré, 1 Sié 
napua sarang sorga. Dasi séé i Sié mamarénta dingangu Mawu Ruata. 
16:20 Uté manga murité-é numpudaléng nangékéngu habaré bou Mawu 
Ruata su apang tampa. Dang Mawu mang lai muluhalé dingangi siré dang 
bou kalawou tanda hérang malahé humonéu ko iluhabaré'i siré mang 
tengadé. 16:9 I siré apang mangawawiné éé tamai nakoa sarangki Petrus 
dingangu manga ringangé, buhué nubeké kadio kebi ko séng nipakasingka 
u taumata manguda éé si siré. 16:10 Bou éé i Yesus sisané bou pulahalé u 
manga murité-é muluhabaré'u habaré susi dingangu kasasalamaté kekal 
bou pungu raki sarang pungu wahé. 


Lukas 1 


1:1 Teopilus ko mapia naung. Séng mauli taumata nutawakali namohé 
pakapia bou halé u apang ko séng nariadi su taloarangi kité. 1:2 I siré 
namohé mang musulung ko kéré niweké si kité bou 1 siré ko nakasilo hala 
apang ko nariadi éé bedang bou tetaé, dang bou éé nangékéngu habaré'é. 
1:3 Suapang ia bou namariksa mapia-pia kebi-kebi éé bou tetaé, ia 
nupikiré mapia kamagéng mukoa simbau laporang pakaudupé gunangi 
Tuang. 1:4 la mukoa éé, tadéau 1 Tuang masingka humonéu apang ko bou 
nitintiro si Tuang mang tengadé. 1:5 Su témpongi Herodes naratu su 
Yudea, 1:6 Pubawiahé'i radua singkawingang éé nutatahino su naungu 
Mawu Ruata. I radua tutuhu'u kasuku'u naung su apang parénta dingang 
Titangu Mawu. 1:7 I radua takoaé ana batu'u 1 Elisabet nubanto dingang i 
radua séng kebi magurang. 1:8 Pia su sihello, su témpong golongangi Abia 
nakaeba gilirangé, i Zakharia pia bagéangé muparaléngu tugasé'u imam su 
tengongu Mawu Ruata. 1:9 Dingangu lahuri, ko biasané kokuaténgu 
manga imam, i Zakharia nikatebo sumu manutung kamania su Waléngu 
Mawu. 1:10 Sementarang kapanutungé, taumata mauli mukukaliomanéng 
su likudé. 1:11 Su témpo éé malaikaté u Mawu nupasilong batangéngé si 
Zakharia. Malaikaté éé dudarisi su simbeka kuanéngu médang 
pananutungang kamania. 1:12 Suapangi Zakharia nakasilo malaikaté éé, 1 
sié nubingo dingang nataku. 1:13 Katéwé malaikaté éé nubéra, 
"Kumbahang mataku, Zakharia! Mawu Ruata séng nudaringihé dorongu. 
Kawingu 1 Elisabet sarung makahombang simbau ana ésé. I kau harusé 
pusego'u aréngé i Yohanes. 1:14 I kau sarung lumiagé dang mauli taumata 
sarung lumuasé kamagéng ana éé séng dumenta! 1:15 1 sié sarung 
mutingkalabo su tengongu Mawu, dang 1 sié ta sarung manginung angoré 
arau inumang makaiwukang. Bedang bou kawawantélé 1 sié sarung 
kawasangu Roké u Mawu Ruata. 1:16 Mauli taumatang Israel sarung 
ahakéngé pusulé su Mawu Ruata, Mawungi siré. 1:17 ĮI sié sarung makoa 
utusangu Mawu ko matoghasé dang pia kawasa kéré si Elia. I sié sarung 
mupudaméngu iamang dingangu ana, dang taumata ta tumatuhu sarung 
ahakéngé sau pusulé su ralungu pikirang nutatahino. Dingangu kéré'é 1 sié 


manadiangu simbau umaté ko séng sadia gunangu Mawu." 1:18 "Kéré apa 
ia masingka'u halé ii sarung mariadi?" kakibalongi Zakharia su malaikaté 
éé. "Ia séng magurang, kawingku lai magurang." 1:19 Malaikaté éé 
simimbahé, "Ia 11 i Gabriel. Ia mususaliwiré Mawu Ruata dang 1 Sié nundoi 
u ia pubawa habaré mapia ii si kau. 1:20 Apang ko daku ihabaré, sarung 
mariadi su témponé. Ka1so ualingu 1 kau ta mangimang, 1 kau sarung ta 
makawéra; i kau sarung ipubobo'é sarang apang ko daku nihabaré ii 
mariadi." 1:21 Sementarangu éé, taumata mang mumangampalé si 
Zakharia. I siré ketang mumahérangi sié kéré'é karengu'é su ralungu 
Waléngu Mawu. 1:22 Dang su témpongi sié simebang, 1 sié séng ta 
nakapududatongi siré. I sié ketang turusé mususéingu limané, dang bobo 
kéré'é. Uté 1 siré lai séng nakasingka u 1 sié séng nakasilo pia papasilo su 
ralungu Walé Mawu. 1:23 Suapang nasué témpongu pukakoa halé'é su 
Waléngu Mawu, i Zakharia napulé u walé. 1:24 Ta narena wou éé, 
Elisabet kawingé nakahombang kapapia, bou éé nutingkakuhungu awa'é su 
walé lima wulang karengu'é. 1:25 1 sié nubéra. "Panginsuéngé Mawu 
nutulungu ia dingang nupakailangu méaku." 1:26 Su témpongi Elisabet 
séng enungu wulang pia kapapia, Mawu Ruata nundoi 1 malaikat Gabriel 
pakakoa sarang Nazaret, soa simbau su Galilea. 1:27 Gabriel niroi sarang 
ko singkatau mahuala, aréngé 1 Maria. Dario mahuala éé séng 
mututunangang dingangu singkatau umbaséng aréngé 1 Yusuf, hentongi 
ratu Daud. 1:28 Malaikaté éé dimenta si Maria dingang nubéra, 
"Salamaté, si kau ko séng nialamaténgu ko kapiangé bou mawu! Mawu 
mulahundingangi kau!" 1:29 Nakaringihé malaikaté nubérangu éé 1 Maria 
limendi, hakiu nakoa kakibalo su naungé apang mangaléngu adaté éé. 1:30 
Uté malaikaté éé nubéra si sié, "Kumbahang mataku, Maria, batu'u 1 kau 
nutatahino su naungu Mawu Ruata. 1:31 I kau sarung pia kapapia dang 
sarung mamantélé'u singkatau ana, ko harusé i kau musego'u aréngé 
Yesus. 1:32 I Sié sarung mutingkalabo dang sarung isego Ahusé'u Ruata 
Ko Karangétangé. Mawu Ruata sarung mupakakoa i Sié musulungi Ratu 
Daud, i upungé. 1:33 Dang i Sié sarung mamarénta kéré ratu su taloarangu 
toronangi Yakub sarang karengu'é. Kararatuangé ta sarung mahepusé." 
1:34 "Ketangu ia ii bedang mahuala," angkungi Maria, "kéré apa halé i1 


botongé mariadi?" 1:35 Malaikaté éé simimbahé, "Roké u Mawu Ruata 
sarung matentung si kau, dang kawasangu Mawu kaselahéngé sarung 
manirung si kau. éé sabapé 'é ana ko sarung mawantélé éé sarung isego 
Susi, Ahusé'u Ruata. 1:36 Putahendung: I Elisabet, egé'u éé pia kapapia 
séng kaenungu wulangé, maningi sié séng magurang dang taumata 
muhabaré i sié wanto. 1:37 Batu'u su Mawu Ruata takoaé ko tamariadi." 
1:38 Bou éé 1 Maria nubéra, "Ia 1i ellangu Mawu; kariadi'é si sia musulung 
ko nihabaré'u." Bou éé malaikaté éé dimaléng nanentangi Maria. 1:39 Ta 
narengu bou éé, i Maria nakoa sarang soa simbau su Yudea su wuludé. 
1:40 I sié nakoa sarang baléngi Zakharia, dang suapang nasu, 1 sié 
nangadaté si Elisabet. 1:41 Dang suapangi Elisabet nakaringihé adaté 1 
Maria, ana su kaluwaéngé kimanoa. Dang 1 Elisabet nipénéngu kawasang 
Roké u Mawu Ruata, 1:42 bou éé nukatiawadé, "I kau ko séng 
nialamaténg nangilémbo bou taloarang apang manga wawiné! 
Kasasalamaté su ana ko sarung iwantélé'u éé! 1:43 Į sai ia hakiu mangu 
Mawuku dimenta si sia? 1:44 Kéré'é suapang ia nakaringihé si kau 
nangonggo u adaté, ana su kaluwaéngku kimanoa u raliagé. 1:45 
Kasasalamaté si kau, ualingu mangimang humonéu apang ko niwérangu 
Mawu si kau sarung mariadi!" 1:46 I Maria nubéra, "Naungku 
mududalong Mawu, 1:47 dang jiwaku duliagé ualingu Mawu Ruata 
Mananalamatéku. 1:48 I Sié nutahendung si sia, ellang-é ralai! Maneta bou 
orasé ii kauli'u bangsa mubérangu ia su ralungu raluasé. 1:49 Batuu Mawu 
Ruata Ko Nangilémbong Kawasa nukoa halé ko tumaniu labo si sia. 
Aréng-é pakasusi. 1:50 Bou palahento sarang palahento Mawu 
mukasiangu taumata ko mumataku i Sié. 1:51 Dingangu kuaté'u lima-Né i 
Sié muputaléingu taumata malaoboté dang mupakaghoghahé'u karakingi 
siré. 1:52 Apang mararatu nipalintu-é bou kararatuang dang tau hina 
nipakarangé-é. 1:53 Apang ko nungkahutung nipakawiahé-é dingangu 
kalawou kapia-Né, ko kala nitokolé lima mapulo. 1:54 I Sié mutulungu 
Israel ellang-é tumuhu diandi ko nikoa-é dingangi upungi siré. 1:55 Mawu 
ta mutimbuléng diandi-Né Naung-é malondo si Abraham dingangu 
toronangé sarang karengu'é." 1:56 Luenang i Maria manga telu wulang 


karengu'é natana dingangi Elisabet, buhué i sié napulé sarang baléné. 1:57 
Nudatingké témponé 1 Elisabet mamantélé. I sié namantélé'u singkatau ana 
ésé. 1:58 Manga lampung dingangu manga egé'é nakaringihé kéré'é 
kapiané Mawu Ruata nukoa si Elisabet, 1 siré limuasé singkaluasé 
dingangé. 1:59 Su témpong umuré'u ana éé natimu ualung ello, i siré 
dimenta nanunaté si sié. I siré mapulu mangonggo'u aréngu ana éé 1 
Zakharia ituhu su aréngi papané. 1:60 Katéwé 1 mamané nubéra, "Tala! I 
sié harusé isego si Yohanes." 1:61 "Takoaé sarang singkatau bou egé'u ko 
pia aréng kéré'é," angkungi siré. 1:62 Bou éé i siré nuséing si Zakharia, 
nukibalo si sié mensang apa aréng ionggo su ana'é. 1:63 I Zakharia 
nudorong batuléi bou éé namohé, "Aréngé i Yohanes." I siré kebi 
nahérang. 1:64 Su témpo éé lai i Zakharia sau nakawéra dingang 
nudalongu Mawu Ruata. 1:65 Manga lampungé kebi nataku, dang habaré 
éé nakéké su kaselahé'u tampa su wawuludangu Yudea. 1:66 Kebi ko 
nakaringihé halé éé nukibalo su naungi siré, "Makoa apa sarung ana éé?" 
Batu'u Mawu dudindingang si sié. 1:67 I Zakharia, 1 amangu ana éé, 
nipénéngu kawasangu Roké u Mawu Ruata sarang i sié nakapanurusé u 
tatanatangu Mawu. I sié nubéra, 1:68 "Mahi ko 1 kité mudalo nau Mawu, 
Ruatang tau Israel! I Sié séng dimenta nutulungu umaté-é dang nuliungi 
siré. 1:69 I Sié nangonggo'u mananalamaté ko matoghasé si kité, toronangi 
Daud, ellang-é. 1:70 Su témpo naliu bou nohonugu nabi-nabi pinilé-Né. 
Mawu séng nanatapé'u diandi-Né 1:71 muliungi kité bou roka 1 kité dang 
bou kawasang taumata ko mubinsi i kité. 1:72 Tadéau mupakalahé u 
karalondongu naung-é su manga 1 upungi kité, diandi-Né ko susi éé sarung 
ipakaganapé-é. 1:73-74 I Sié nutéwa su tengongi Abraham 1 amangi kité, 
dang nudiandi tadéau muliungi kité bou roka 1 kité, tadéau 1 kité ta mataku 
mutangkiang si Sié 1:75 sintinia mutahamawu si Sié dang makaluasé 
naung-é su kanandu u pubawiahé i kité. 1:76 I Kau, anaku, sarung isego 
nabingu Mawu Ruata Ko Karangétangé. I kau niroi pangihoro Mawu 
gunang pamuka raléng-é, 1:77 pupakasingka su umaté-é 1 siré sarung 
ipakasalamaté, kamagéng Mawu Ruata séng mupangampungu rosangi 
siré. 1:78 Mawungi kité malondo naung dingangu makendagé; gunang 
manalamaté si kité 1 Sié rimenta. Kéré matangello nawedésé malukadé, 


1:79 kéré'é lai i Sié mupasenangu tualagé-é su patiku taumata ko 
mububiahé su ralungu kararendung dang katataku. I Sié mangaha i kité su 
raléng ko mundolong pudaramé." 1:80 Ana i Zakharia éé mang kukalabo'é 
dang mang kukakuaté roké'é. I Sié mumatana su tana linggi, sarang 
nudating témponé i sié mupakalahé u awa'é su tau Israel. 


Lukas 2 


2:1 Su témpo éé i Kaisar Agustus nuparénta tadéau kalawou kawanuangu 
Kararatuangu Roma pundolé u awa gunangu sensus. 2:2 Sensus 
kahimotongangé 1 nikoa su témpongi Kirenius nakoa gubernur su soang 
Siria. 2:3 Kalawou taumata su témpo éé nungkapulé tadéau pakirolé su 
soangu simbau-simbau. 2:4 I Yusuf lai nubua bou Nazaret su Galilea, 
nakoa sarang Betlehem su Yudea, tampa nikawantélangi Ratu Daud; 
batu'u 1 Yusuf toronangi Daud. 2:5 I Yusuf nundolé i sié dingangi Maria 
tunangangé, ko séng pia kapapia. 2:6 Su témpongi siré dua su Betlehem 
nudating témponé 1 Maria muberuntung. 2:7 I sié namantélé'u singkatau 
ana ésé, ana'é i akang. Ana éé nienggunangéngu wali, bou éé niulidé su 
palungang kalaempahé'u jerami; batu'u 1 radua ta nakaréa balé putikilang. 
2:8 Sihebi éé pia manga gembala su padang kapundiagaé dombangi siré, 
su tampa éé. 2:9 Singkilendiu malaikaté u Mawu nutimpasilo si siré, dang 
tualagé u Mawu simenang nanualagé si siré, sarangi siré nungkataku. 2:10 
Arawé malaikaté éé nubéra, "Kumbahang mataku! Batu'u ia dumenta 
mubawa habaré mapia gunangi kemu -- habaré ko makaluasé patiku 
taumata. 2:11 Sihello ii su soangi Daud séng nawantélé Datung Salamaté'u 
1 Kristus, Mawu. 2:12 Ii tandané: I kemu sarung makahombang singkatau 
ana kadio malaenggungu wali, karaulidé su palungang." 2:13 Singkakela 
malaikaté éé niringanéngi siré mauli malaikaté baliné, ko kapudalonéngu 
Mawu Ruata. I siré kabérané, 2:14 "Dalo su Mawu Ruata su langi ko 
karangétangé! Dang su wowong bumi, salamaté su taumata ko nakaluasé 
naungu Mawu!" 2:15 Suapang manga malaikaté nanentangi siré dang 
nusulé sarang sorga, manga gembala éé kabérané 1 siré lawo 1 siré, "Boété 
1 kité makoa sarang Betlehem mutehung halé ko séng nariadi éé, ko 


nihabaré'u Mawu si kité." 2:16 I siré dindengang tamai, bou éé 
nusombangi Maria dingangi Yusuf, dingangu ana kadio éé ko maraulidé su 
palungang. 2:17 Suapang manga gembala nakasilo ana kadio éé, i siré 
nubekéngu apang ko nihabaré'u manga malaikaté bou halé u ana kadio éé. 
2:18 Dang kebi taumata nungkahérang nakaringihé bekéngu manga 
gembala éé. 2:19 Arawé 1 Maria nundéso u kebi-kebi éé su ralungu naungé 
dang pupikirangé. 2:20 Manga gembala éé nusulé sarang padang apidu 
kapudaloné dingang kapamantugé Mawu Ruata, ualingu kebi ko séng 
nikaringihé dingang nikasilongi siré, mang nuhino kéré ko nihabaré'u 
malaikaté. 2:21 Suapang umuré natimu ualung ello, ana éé nisunaté. I siré 
nusego'u aréng-é Yesus, aréng ko séng nionggo'u malaikaté si Sié su horo 
u Sié nipupahiamangi mama-Né. 2:22 Nudating témponé 1 Yusuf daduangi 
Maria muparaléngu adaté u pananusi tumuhu toraté 1 Musa. Nau i radua 
nubawa ana éé sarang Yerusalem gunang isarakang su Mawu. 2:23 Batu'u 
su ralungu titangu Mawu kabawohé kéré ii, "Apang ana ésé 1akang, harusé 
isarakang su Mawu." 2:24 Pendungi radua lai mubawa sasemba burung 
tekukur simparé arau paluma kalahetuné rarua kéré ko nitantu su ralungu 
Titangu Mawu. 2:25 Su témpo éé su Yerusalem pia singkatau aréngé 1 
Simeon. I sié taumata mapia, ko mumataku u Mawu Ruata dang ko 
mumangantibé témponé Mawu Ruata mangambang Israel. Roké u Mawu 
Ruata dudindingang si sié, 2:26 dang Roké u Mawu Ruata séng 
nupakasingka si sié humonéu 1 sié ta sarung maté su horo u makasilo 
Datung Salamaté ko nipudiandingu Mawu. 2:27 Bou aha u Roké u Mawu 
Ruata, 1 Simeon simu su Waléngu Mawu. Su témpo éé i Yusuf daduangi 
Maria nubawa si Yesus ko bedang kadio éé simu tadéau mukoa halé ko 
kéré niparéntangu atorangu agama. 2:28 Uté i Simeon nangala ana éé 
dingang nisaruruné, bou éé nudalong Mawu Ruata, 2:29 "Orasé 1, Mawu, 
1 Kau séng nupakasehu u diandi-Nu. Pakawalaété ellang-U n manentangu 
dunia dingangu pudaramé. 2:30 Batu'u dingangu mataku sisaku ia séng 
nakasilo Mananalamaté ko bou 1 Kau. 2:31 Mananalamaté éé séng 
nisadia-Nu gunangu kalawo u bangsa: 2:32 musulungu tualagé ko 
manualagé daléng su bangsa waliné, tadéau parenta su koa-U; tualagé ko 
makarentangu pangangadaté su umaté-U Israel." 2:33 I amang dingangu 


mangu ana éé nahérang nakaringihé apa ko niwérangi Simeon bou halé u 
ana i radua. 2:34 I Simeon nangalamaté si radua dingang nubéra si Maria, 
mamangu ana éé, "Ana ii séng nipiléngu Mawu Ruata gunang 
mupakawinasa dang mangambang kauli u tau Israel. I Sié sarung mariadi 
tanda bou Mawu Ruata, ko sarung dokaténgu taumata mauli, 2:35 dang 
dingangu kéré'é nikasingkaténg dalohong naung i siré. Susa naung sarung 
mupakalésé'u naungu musulung péda mahoro." 2:36 Pia lai singkatau nabi 
wawiné ko séng magurang kahengang. Aréngé i Hana, ana i Fanuel, bou 
sukungi Asyer. Pitu taung bou nukawing, 2:37 i Hana nawalu, dang ii 
umuré'é séng ualung pulo epa su taungé. Ta sinsulé 1 sié nanentangu 
Waléngu Mawu. Ello hebi i sié mututahamawu su Mawu Ruata séé 
dingang mukukaliomanéng dang mupupuasa. 2:38 Nusema su témpo éé lai 
i sié narenta, bou éé nudalong Mawu Ruata dang nubérangu halé u Ana éé 
su apang taumata ko kapahédoné témponé Mawu Ruata mupakaliungu 
Yerusalem. 2:39 Suapangi Yusuf daduangi Maria séng bou nukoa kebi 
apang ko tuntutukang su ralungu Toraté'u Mawu, i radua napulé sarang 
Nazaret su Galilea. 2:40 Ana éé séng kukalabo'é dang kukaiha'é. I Sié 
pandé kahengang dang kéré'é kalabo'é kakendagé'u Mawu Ruata si Sié. 
2:41 Sintinia taung gaghurangi Yesus makoa sarang Yerusalem gunang 
lumuasé'u Ellong Paska. 2:42 Dang su témpongi Yesus umuré mapulo dua 
sutaungé, 1 siré natarai sarang karaméang éé kéré narangi siré. 2:43 Nasué 
karaméang éé 1 siré napulé, arawé 1 Yesus, ana éé bedang natentang su 
Yerusalem, 1 papa-Né daduangi mama-Né wega. 2:44 Tutikaténgi radua 1 
Sié natuhu dingangu rombongang. Séng sihello kadaléngé buhué i radua 
nudéa si Sié su taloarangu manga ana u simbau dingangu apang taumata ko 
singka i radua. 2:45 Ķaiso i radua ta nakaréa si Sié, nau i radua sau nusulé 
mudéa si Sié sarang Yerusalem. 2:46 Séng telung ello mududéa, 1 radua 
nakohombang si Sié su ralungu Waléngu Mawu. I Sié mumaiang 
mududaringihé manga météré'u agama dingang mututondang kakiwalo. 
2:47 Kebi taumata ko nakaringihé si Sié mumahérang ualingu sasimbahé-é 
kéré kahinoné. 2:48 Gaghurang-é mang lai nahérang nakasilo si Sié. I 
mama-Né nubéra si Sié, "Amang, Unué i Kau mamanti si kami dua? I kami 
duangi papa-Nu séng nawau pudaréa si Kau!" 2:49 | Yesus simimbahé, 


"Unué i papa raduangi mama mudéa si Sia? Apa i papa dingangi mama 
bega humonéu la harusé éné su ralungu Waléngi Amang-Ku?" 2:50 Kaiso 
i radua ta nakaena sasimbahé'i Yesus. 2:51 Bou éé 1 Yesus napulé dingingi 
siré sarang Nazaret, nutuhu si radua. Kebi halé éé niréso 1 mama-Né su 
ralungu naungé. 2:52 I Yesus nanamba kukalabo'é dang kukapandéné, lai 
ikukendagé'u Mawu Ruata dingang kukapulungu taumata. 


Lukas 3 


3:1 Su taung kapulo limané bou pamaréntahangi Kaisar Tiberius i Pontius 
Pilatus nakoa gubernur su Yudea, dang 1 Herodes mumamarénta su 
Galilea, i Filipus, tuhangi Herodes mumamarénta su wagéang Iturea 
dingangu Trakhonitis, sedangi Lisanias mumamarénta su Abilene. 3:2 Ko 
mumanengalé halé u imam labo i Hanas dingangi Kayafas. Su taung éé 
Mawu Ruata nuhéngétang si Yohanes, ana i Zakharia su tana linggi. 3:3 
Uté i Yohanes dimaléng su apang tampa su kaselahé'u Salu u Yordan dang 
mumanepasé'u habaré bou Mawu Ruata. I Yohanes mumenggo, 
"Pumputobaté'é bou rosanu, dang 1 kemu harusé dénokang, tadéau Mawu 
Ruata mangampung si kemu." 3:4 éé nuhino kéré ko kabawohé su ralungu 
Buké 1 Nabi Yesaya; "Pia taumata mumenggo su tana linggi, 'Sadiako 
daléng gunangu Mawu, Lenoko raléng gunangi Sié. 3:5 Apang keba'é 
ambungé, apang buludé dingangi wengku'é ipakaléwa. Daléng mataléngko 
pakatulidé, dang daléng talamangkadé pakaleno. 3:6 Kalawo u taumata su 
kaselahé'u dunia sarung makasilo Mawu Ruata mangambang taumata!" " 
3:7 Mauli taumata dimenta sarang koa i Yohanes tadéau dénokang. I 
Yohanes nubéra si siré, "I kemu taumata ralai! I sai nuhabaré ko i kemu 
makaliwiré bou hukumangu Mawu Ruata ko sarung dumenta? 3:8 
Pasiloko dingangu kakanoa'u humonéu i kemu séng numputobaté bou 
rosanu! Kumbahang musau mubérangu 1 Abraham ko 1 upungi kemu. 
Putahendung: Mawu Ruata botongé lai makakoa palahentongi Abraham 
bou manga watu tamai ii! 3:9 Baliung séng kadariahi gunang ipanuwang 
kalu sarang hamu'é. Apang kalu ko ta mubuangu bua mapia sarung 
tuwangéng buhué pandukang su putung." 3:10 "Nau apa wué harusé 


koaténgi kami?" kakiwalong taumata si Yohanes. 3:11 I Yohanes 
simimbahé, "Taumata ko pia laku'é rarua, harusé punggeli u simbau su ko 
takoaé, dang ko pia kang, harusé pupapahia u éé." 3:12 Manga mananuntu 
pajaké dimenta lai sarang koa i Yohanes tadéau makiréno. I siré nukibalo, 
"Tuang, ko apa harusé koaténgi kami?" 3:13 I Yohanes simimbahé, 
"Kumbahang manuntu mapaliu bou ko séng nitantu." 3:14 Pia lai perjurité 
nukibalo, "Kéré apa wué dingangi kami 11? Apawé harusé koaténgi kami?" 
I Yohanes simimbahé, "Kumbahang mupakasusangi sai-sai dang 
kumbahang mangala doité dingangu mangantangu léo. Pakaluasé dingangu 
eba u watangéng!" 3:15 Su témpo éé apang taumata nanetaé numpukibalo, 
mensang apa i Yohanes Datung Salamaté ko luampaléngi siré. 3:16 éé 
sabapé'é 1 Yohanes nubéra si siré kebi, "Ia mundéno si kemu dingangu aké, 
arawé hedo sarung dumenta taumata ko nangilémbo labo bou ia. Mamuka 
taling sapatu-Né ia lai ta hinoné. I Sié sarung mundéno si kemu dingangu 
Roké u Mawu Ruata dingangu putung. 3:17 Su lima-Né pia nihung 
ipangeta apang gandungé sarang mawuresi. Gandung sarung komolang-é 
su ralungu lumbung, arawé apang buleka sarung tutungang-é su putung ko 
ta mumaté!" 3:18 Kéré'é lai 1 Yohanes dingangu haghing akalé mumanasa 
taumata, su témpongi sié muluhabaré'u Habaré'u Raluasé. 3:19 Arawé i 
Herodes, mangangawasangu Galilea, nisengkulangi Yohanes halé u 
pudalahikingé dingangi Herodias, kinawingu tuhangé, dingangu lai halé u 
kakanoa'é ralai ko kukoaténgé. 3:20 Kaiso 1 Herodes katéwé kasaunéng 
nangumbogé nukoa apang lamuhu'é sarang nanensingi Yohanes sarang 
dalungu tahungku. 3:21 Suapangu manga taumata éé séng kebi bou niréno, 
1 Yesus lai niréno. Dang su témpongi Sié kapukaliomanéngé, langi 
natingkahé, 3:22 dang Roké u Mawu Ruata natentung si Sié kéré paluma. 
Bou éé pia tingihé'u Mawu Ruata nikaringihé kabérané, "I Kau Ahusé-Ku 
ko Daku ikukendagé. I Kau nutatahino su naung-Ku." 3:23 Su témpongi 
Yesus naneta u pulahalé-é, umuré-é luenang telung pulo su taungé. Su 
singka u taumata, 1 Sié ko ana i Yusuf, ana i Eli, 3:24 ana i Matat, ana i 
Lewi, ana 1 Malkhi, ana 1 Yanai, ana i Yusuf, 3:25 ana i Matica, ana 1 
Amos, ana i Nahum, ana i Hesli, ana 1 Nagai, 3:26 ana i Maat, ana i 
Matica, ana 1 Simei, ana i Yosekh, ana i Yoda, 3:27 ana i Yohanan, ana i 


Resa, ana i Zerubabel, ana i Sealtiel, ana 1 Neri, 3:28 ana i Malkhi, ana i 
Adi, ana i Kosam, ana i Elmadam, ana 1 Er, 3:29 ana i Yesua, ana i 
Eliezer, ana i Yorim, ana 1 Matat, ana 1 Lewi, 3:30 ana i Simeon, ana i 
Yehuda, ana 1 Yusuf, ana 1 Yonam, ana i Elyakim, 3:31 ana i Melea, ana i 
Mina, ana 1 Matata, ana 1 Natan, ana i Daud, 3:32 ana i Isai, ana 1 Obed, 
ana 1 Boas, ana i Salmon, ana 1 Nahason, 3:33 ana 1 Aminadab, ana i 
Admin, ana i Arni, ana 1 Herson, ana 1 Peres, ana 1 Yehuda, 3:34 ana 1 
Yakub, ana i Ishak, ana i Abraham, ana i Terah, ana i Nahor, 3:35 ana i 
Serug, ana i Rehu, ana i Peleg, ana i Eber, ana i Salmon, 3:36 ana i Kenan, 
ana i Arpakhsad, ana i Sem, ana i Nuh, ana i Lamekh, 3:37 ana i 
Metusalah, ana i Henokh, ana i Yared, ana i Mahalaleel, ana 1 Kenan, 3:38 
ana i Enos, ana 1 Set, ana 1 Adam, ana u Mawu Ruata. 


Lukas 4 


4:1 I Yesus nikawasangu Roké u Mawu Ruata su témpongi Sié 
nanentangu Salu u Yordan. Roké u Mawu Ruata nangaha si Sié sarang 
tana linggi. 4:2 Ndai séé i Sié nisalukaténgu Sétang epau pulo su elloné 
karengu'é. Karéngu u éé, i Sié ta manga kimang apa-apa. Panginsuéngé 1 
Sié nakapendang nahutung. 4:3 Sétang nubéra si Sié, "I Kau ko Ahusé'u 
Mawu Ruata, aru? Nau, paréntaiko watu ii pakakoa boroté." 4:4 I Yesus 
simimbahé, "Su ralungu Buké Susi mabawohé, 'Taumata ta makapubiahé 
ketang bou boroté.'" 4:5 Bou éé Setang nubawa si Yesus sarang tampa ko 
marangé, dang singkakonda Sétang nupasilo si Sié kebi karararatuang su 
dunia. 4:6 "Kebi kawasa dingangu kakala 11 sarung daku isarakang si 
Kau," bawérang sétang si Yesus, "batu'u kebi-kebi séng nionggo si sia 
dang ia makapangonggo u éé si sai-sai ko ia mapulu nangonggo. 4:7 
Kebi-kebi éé makoa taghuanéng-U, kamagéngi Kau musuba manemba si 
sia." 4:8 I Yesus simimbahé, "Su ralungu Buké Susi mabawohé, 
'Panemba'é Mawu Ruatanu dingang putahamawu si Sié sisané.'" 4:9 Bou 
éé Sétang nubawa si Yesus sarang Yerusalem dang nundui i Sié su 
wuwungangu Waléngu Mawu dingang nubéra si Sié, "I Kau Ahusé'u 
Mawu Ruata, aru? Nau, putingkanawo'é tanaé bou 1. 4:10 Batu'u su 


ralungu Buké Susi mabawohé, 'Mawu Ruata sarung mundoi u manga 
malaikaté-é pundiaga pakapia-pia si Kau.' 4:11 Dingangu lai, 'Manga 
malaikaté sarung manaléndéng si Kau, tadéau laedé-U ta masuhung su 
watu.'" 4:12 | Yesus simimbahé, "Su ralungu Buké Susi mabawohé, 
'Kumbahang manaluka Mawu, Ruatanu.'" 4:13 Suapang Setang nasué bou 
nanaluka si Yesus dingangu haghing akalé, 1 sié nanentangi Yesus dang 
mahedo témponé mapia. 4:14 Bou éé 1 Yesus sau nusulé sarang Galilea; 
dang si Sié séng pia kawasangu Roké u Mawu Ruata. Habaré'u halé si Sié 
séng nakéké su kaselahé'u tampa éé. 4:15 I Sié manintiro su apang balé 
pukakaliomanéngang, dang taumata nudalongi Sié. 4:16 I Yesus tamai lai 
sarang Nazaret, tampa i Sié nipakalabo. Su ellong Sabaté, tumuhu 
narang-é i Sié makoa sarang balé pukakaliomanéngang. I Sié rimarisi 
mubasa Buké Susi, 4:17 dang nionggolangu Buké i Nabi Yesaya; I Sié 
namuka gulungu buké éé, bou éé nikaréa-é nasé i1, 4:18 "Roké u Mawu 
Ruata éné si Sia, batu'u i Sié séng nundui u Ia tadéau puhabaréu Habaré'u 
Raluasé su taumata kasiang. I Sié nundoi u Ia tadéau pupakasingka u 
karaliu su taumata katatawéng dingangu karaulé su taumata wuta; tadéau 
puliungu taumata seda-seda 4:19 dingangu muhabaré'u darentang 
témpongu Mawu mangambang umaté-é." 4:20 I Sié sau nunggulung buké 
éé, dingang nanuléngu éé su mulahalé, buhué nalang. Kebi-kebi taumata su 
ralungu walé pukakaliomanéngang éé katehungé si Sié. 4:21 Dang i Yesus 
naneta nubéra si siré kéré 11. "Nasé u Buké Susi 1 su ello n naganapé su 
témpongi kemu nakaringihé éé." 4:22 Apang bawéra ko niwéra-Né kéré'e 
kapiané, hakiu i siré nungkahérang dang numpusumbala si Sié. I siré 
mububéra, "Balinébé 1 Sié ana 1 Yusuf?" 4:23 Uté i Yesus nubéra si siré, 
"Nalahé 1 kemu mang mubahasangu bawéra 11 si Sia, 'Dokter, pakauléko 
watangéng-U sisanu. Tanda hérang ko nikaringihé'i kami nikoa-U su 
Kapernaum, koako lai su kampong-U sisanu.'" 4:24 I Yesus nanamba lai, 
"Putahendung, takoaé nabi adaténg su kampongé sisané. 4:25 Katéwé 
daringihé'é: su témpongi Elia, pia témpong ta rimaséhé su ralungu telu 
taung siténga karengu'é, séng nariadi pia kalahutung labo su kaselahé'u 
soa. Su témpo éé napéné u bawiné walu su Israel. 4:26 Maningu kéré'é, 
Mawu Ruata ta nundoi 1 Elia pakakoa sarang ko singkatau bou manga 


wawiné éé kaiso ketangu sarang ko singkatau bawiné walu su Sarfat su 
wanuang Sidon. 4:27 Kéré'é lai su témpongi Nabi Elisa su Israel napéné u 
taumata ko pia sakīi'é kusta, nggalého takoaé ko manga sarang singkatau 
bou i siré nipakaulé, su likudé'i Naaman tau Siria éé." 4:28 Kebi-kebi 
taumata su walé pukakaliomanéngang éé nupedu nakaringihé halé éé. 4:29 
1 siré rimarisi bou éé nanokolé 1 Yesus sarang likudé'u soa, dang nubawa si 
Sié sarang tumpéngéngu wuludé, su pia soangi siré niwangung. I siré pia 
pendungi siré manuhudé'i Sié sarang dalungu towa'é. 4:30 Katéwé 1 Yesus 
limawésé taumata mauli éé buhué rimaléng. 4:31 Bou éé 1 Yesus nakoa 
sarang soang Kapernaum su Galilea. Pai séé i Sié nanintiro apang taumata 
su ellong Sabaté, ellong pukakaliomanéngangu tau Yahudi, 4:32 I siré 
nahérang nakasilo kakakoa-é manintiro, batu'u i Sié mududato dingangu 
kawasa. 4:33 Ndai séé su walé pukakaliomanéngang pia singkatau ko 
nikawasangu roké dalai. Tau éé susiki, 4:34 "O Yesus, tau Nazaret, 
Koaténg-U apa 1 kami? I kau sumongo tadéau mupakawinasangi kami? la 
masingka 1 sai Kau: I Kau daroi susi bou Mawu Ruata!" 4:35 "Karemasé!" 
1 Yesus nuhéang su roké dalai éé. "Sebangké bou tau 1!" Bou éé roké 
dalai éé namanting tau éé su tengongi siré kebi, buhué simebang bou tau éé 
ta nupakatedu i sié. 4:36 Kebi-kebi taumata nahérang, dang mububéra i 
siré lawo 1 siré, "Baliné gampang bawéra-Né. Dingangu huntimadé dang 
kawasa, 1 Sié nuparénta roké daralai pasebang, dang 1 siré mang 
simebang!" 4:37 Uté habaré'u halé 1 Yesus nakéké su kaselahé'u tampa éé. 
4:38 I Yesus nanentangu walé pukakaliomanéngang éé, buhué nakoa 
sarang baléngi Simon. I émpongi Simon bawiné masaki kalahabé, dang 
taumata nuhabaré'u halé éé si Yesus. 4:39 I Yesus himaung su 
putatikilangu inang éé, bou éé nanguséré lahabé éé. Lahabé éé dingang 
nailang, dang i émpongi Simon bawiné turusé nupeti dingang nusaliwiré si 
siré. 4:40 Su témpong matangello kaseda'é, kebi-kebi taumata numpubawa 
sarang koa i Yesus manga ana u simbau i siré ko mututahangu haghing 
sahinda. I Yesus nanimbongu lima-Né si siré simbau-simbau dingang 
nupakauléngi siré. 4:41 Apang roké daralai nahunsebang bou taumata 
mauli, apidé kaenggahé, "I Kau Ahusé'u Mawu Ruata!" Arawé: Yesus 
nuhéang si siré dang ta nupakawalangi siré mubéra, batu'u 1 siré masingka 1 


Sié ko Datung Salamaté. 4:42 Su témpong matangello maneta sumebang i 
Yesus nanentangu soa éé bou éé nakoa sarang tampa dio maremasé. 
Manga taumata naneta nudéa si Sié, dang su témpongi siré nakaréa si Sié, 1 
siré mubarusaha tadéau i Sié kumbahang manentangi siré. 4:43 "Habaré'u 
Raluasé halé u kéré apa Mawu Ruata mamarénta mang lai harusé Daku 
ihabaré su apang soa waliné, batu'u ualingu éé Mawu Ruata nundoi u la 
sarang dunia." 4:44 Ualingu éé i Yesus mununasé su manga ralungu walé 
pukakaliomanengang su kaselahé'u soang Yudea. 


Lukas 5 


5:1 Pia singkatémpo, 1 Yesus dudarisi su apéngu Genasaret. Napénéu 
taumata mududakawéng tadéau makapudaringihé habaré bou Mawu 
Ruata. 5:2 I Yesus nakasilo pia sakaéng darua su apéng éé; manga 
mukakisaghé'é séng limintu bou sakaéng éé dang samantarang 
kapanguhasé'é soma 1 siré. 5:3 I Yesus simaké su sakaéng singgesa, 
sakaéngi Simon, buhué nuparénta si Simon panuhudé sakaéngé éé pakarau 
kadio bou apéng. I Yesus naiang su ralungu sakaéng éé dingang 
mumanintiro taumata mauli. 5:4 Suapang nasuéng tintironé, 1 Sié nubéra si 
Simon, "Pundaléko sasaé sarung dalungé, dang demé'é soma u panoma 
kina." 5:5 "Tuang," nisimbahé i Simon, "sihebi matiwatu i kami séng 
nutawakali kahengang, kaiso mang ta nakaréa apa! Kaiso ualingi Tuang 
nuparénta, kéréné'é; ia sau mundemé u soma." 5:6 Nasué 1 siré bou nukoa 
éé, 1 siré nakaliwung kina kéré'é kauli'é sarang soma 1 siré maraning 
mawekasé. 5:7 Ualingu éé 1 siré nakitulung su manga ghawéngi siré su 
sakaéng baliné. Manga ghawéngi siré numpuhaung, buhué 1 siré nutaho 
singkataho nau sakaéng duang gesa éé natihubé'u kina sarang sakaéng éé 
maraning mawontolé. 5:8 Su témpongi Simon nakasilo éé, i sié nusuba su 
tengongi Yesus, bou éé nubéra, "Tentangké ia, Mawu! Batu'u ia taumata 
marosa!" 5:9 I Simon dingangu apang taumata ko mududingangi sié 
nahérang nakasilo kauli u kina ko nala si siré. 5:10 Kéré'é lai dingangu 
manga ghawéngi Simon, i Yakobus dingangi Yohanes, manga ana i 
Zebedeus. I Yesus nubéra si Simon, "Kumbahang mataku! Maneta bou 


orasé ii i kau sarung makoa mananoma taumata." 5:11 I Simon dingangu 
manga ghawéné namoléng sakaéng éé sarang apéng, bou éé nanentangu 
kebi-kebi, buhué timuhu si Yesus. 5:12 Pia su sihello, i Yesus naéné pai su 
soa simbau. Pai séé pia tau ésé simbau ko badangé napepidé'u saki kusta. 
Su témpongi sié nakasilo si Yesus, i sié nusuba su tengo-Né dingang 
mududorong, "Tuang, kéré'u 1 Tuang mapulu, 1 Tuang botongé 
mupakauléngu ia!" 5:13 I Yesus nanuhung tau éé dingangu nubéra, "Ia 
mapulu, kaulé'é!" Singkatémpo éé lai saki'é nailang. 5:14 Bou éé 1 Yesus 
nularangu tau éé mubekéngu halé éé manga si sai-sai, angkung-é, "Dakoko 
tamai sarang koa u imam, dang pudorong tadéau i sié pupakalahé'u i kau 
séng napia. Bou éé dakoko pangonggo u sasembanu kéré ko niparéntangi 
Musa, kéré tatiala su apang taumata humonéu i kau séng tenga-tengadé 
naulé." 5:15 Arawé habaré'u halé 1 Yesus nanamba nakéké su apang 
tampa, dang mauli taumata sumongo mudaringihé si Sié dang tadéau 
ipakaulé bou saki i siré. 5:16 Bou éé 1 Yesus tamai nukaliomanéng sarang 
tampa ko dio maremasé. 5:17 Pia su sihello su témpongi Yesus 
kapanmtironé, pia tau Farisi pirang katau dingangu manga météré'u agama 
mumaiang ndai séé. I siré simongo bou Yerusalem, dang bou manga soa su 
Galilea dingangu Yudea. I Yesus pia kawasangu Mawu mupakauléngu 
taumata masasaki. 5:18 Su témpo éé pia taumata pirang katau nubawa 
singkatau péso loka-loka su tepihé. I siré muberusaha mubawa tau éé 
sarang dalungu walé tadéau makapamelo 1 sié su tengongi Yesus. 5:19 
Kaiso ualingu taumata tumaniu mauli pai séé, uté i siré ta nakawawa si sié 
simu. Ualingu éé 1 sié nirui su wowong atu. Buhué i siré nulekésé genténg, 
bou éé nanguluhé'i sié dingangu tepihé su tengongi Yesus su taloarangu 
taumata mauli. 5:20 Su témpongi Yesus nakasilo pangangimangi siré kéré 
kalabo'é, 1 Sié nubéra su tau éé, "Saudara, dosanu séng niłampungang." 
5:21 Manga météré'u agama dingangu manga taumatang Farisi mububéra 1 
siré lawo 1 siré, "I sai taumata ii ko bahani muhinakang Mawu Ruata?" I 
sai wotongé makaampung dosa, su likudé'u Mawu Ruata. 5:22 | Yesus 
masingka u kakiwalongi siré. Nau 1 Sié nubéra, "Unué 1 kemu mukiwalo 
kéré'é su naungu? 5:23 Sudé mapiang, mubérangu, 'Dosanu séng 
niampungang', arau mubérangu, 'Peti'é dang daléngké!'"? 5:24 Arawé su 


orasé ii Ahusé'u Taumata pia kawasa mupangampungu rosa." Bou éé i 
Yesus nubéra su tau péso éé, "Peti'é, héngké bawila'u, dingang kapulé'é!" 
5:25 Dindengang tau éé nupeti su tengongi siré kebi, bou éé nuhéngké 
tepihé, dingang napulé apidu kapudalonéngu Mawu Ruata. 5:26 Kebi 1 siré 
nungkahérang bou éé nudalongu Mawu Ruata. Dang suralungu katataku, 1 
siré nubéra, "Makalahérang kahengang halé ko nikasilongi kité sihello 11!" 
5:27 Bou éé i Yesus simebang dang nakasilo singkatau mananuntu pajaké, 
aréngé 1 Lewi, mumaiang su kantoré'é. I Yesus nubéra si sié, "Tuhu'é si 
Sia." 5:28 I Lewi nubua dingang nanentangu kebi-kebi gunang tumuhu si 
Yesus. 5:29 Bou éé i Lewi nukoa saliwang gunangi Yesus su waléné. 
Mauli manga mananuntu pajaké dingangu taumata waliné kimang dingangi 
siré. 5:30 Pirang katau taumatang Farisi dingangu manga météré'u agama, 
naralai naungi siré, buhué nubéra su manga murité'i Yesus, "Unué 1 kemu 
kebi kimang nanginung dingangu mananuntu pajaké dang dingangu 
taumata rarala1?" 5:31 I Yesus simimbahé, "Taumata matoghasé ta 
muperlu dokter; ketang taumata ko masaki. 5:32 Ia dumenta baliné gunang 
mukui taumata ko mupendangu watangéngé séng mapia, kaiso gunangu 
taumata marosa tadéau i siré mumputobaté bou rosangi siré." 5:33 Manga 
taumata nubéra si Yesus, "Murité 1 Yohanes dingangu tumatuhu tau Farisi 
masau mupuasa dingang mukaliomanéng. Arawé manga murité-U kukang 
dingangu manginung." 5:34 I Yesus simimbahé, "Apa i kemu makaoro 
manga saké pupuasa su saliwangu kawing, su témpong pardégong bedang 
dingangi siré? Tantu mang tala! 5:35 Kaiso sarung pia témponé pardégong 
éé alakéng bou 1 siré. Su témpo éé i siré mupuasa." 5:36 Bou éé 1 Yesus 
nubekéng pusasihing 1i si siré. "Takoaé taumata ko manémpélé laku tebé 
dingangu héka simpedi bou laku buhu. Batu'u 1 sié makaghedé laku buhu 
éé. Kéré'é lai héka buhu tatémpélé éé ta musumalé dingangu laku tebé. 
5:37 Kéré'é lai takoaé taumata mutaho'u anggoré su tampaé ko séng tebé, 
batu'u anggoré buhu makakoa tampa éé maweka. Uté anggoré'é magholo, 
dingang tampa'é marusa. 5:38 Anggoré buhu mang harusé itaho lai su 
tampa buhu. 5:39 Kéré'é lai takoaé taumata ko mapulu mangmung 
anggoré buhu bou manginung anggoré tebé. 'Anggoré tebé nangilémbo 
mapia témangé,' angkungé." 


Lukas 6 


6:1 Pia su sihellong Sabaté, su témpongi Yesus nasahé su kobongu 
gandung simpalang, manga murité-é numpuhono gandung. Gandung éé 
nikusungu limangi siré, buhué nikangé. 6:2 Pirang katau taumatang Farisi 
nubéra, "Unué i kemu limawang atorangu agamangi kité numpukoa ko 
ilularang su ellong Sabaté?" 6:3 I Yesus simimbahé, "Bedang ta manga 
sinsulé 1 kemu nubasa halé ko nikoa 1 Daud, su témpongi sié dingangu 
manga taumatané nahutung? 6:4 1 sié simu sarang dalungu waléngu Mawu 
dang nangala boroté ko lena'u bou nisemba su Mawu Ruata, bou éé 
nikangé. Bou éé boroté éé nionggo'é lai su manga taumatané. Sumbalié 
tumuhu atorangu agamangi kité, ketangu manga imam botongé kumang 
boroté éé." 6:5 Bou éé 1 Yesus nubéra, "Ahusé'u Taumata mukukawasa su 
ellong Sabaté!" 6:6 Pia su sihellong Sabaté, 1 Yesus tamai nanintiro su 
walé pukakaliomanéngang. Ndai séé pia taumata limané simbeka pépa. 
6:7 Pirang katau météré u agama dingangu taumatang Farisi mapulu 
mudéa salangi Yesus tadéau makapubeha 1 Sié. Nau i siré mukukakela 
mensang 1 Sié mupakauléngu taumata su ellong Sabaté. 6:8 Arawé 1 Yesus 
masingka u pikirangi siré. Uté 1 Sié nubéra su tau limané pépa éé, "Mahi 
rarisi ndaong su tengoné!" Tau éé nubua, bou éé rimarisi ndai séé. 6:9 Bou 
éé i Yesus nukibalo su manga taumata ndai séé, "Tumuhu agama, apa 
koaténgi kité su ellong Sabaté? Mukoa mapia arau mukoa dalai? 
Mangambang taumata arau manilaka?" 6:10 I Yesus nutehung tamai 
ramahi si siré kebi, bou éé nubéra su tau éé, "Uluhé limanu." Tau éé 
nanguluhé u limané, dang limané dingang naulé. 6:11 Arawé manga 
météré u agama dingangu taumatang Farisi nupedu ralai-lai, dang naneta 
nududatongu apa ko koaténgi siré si Yesus. 6:12 Su témpo éé 1 Yesus 
simaka sarang buludé nukaliomanéng. Sihebi éé 1 Sié mukukaliomanéng su 
Mawu Ruata ndai séé. 6:13 Suapang natualagé, 1 Sié nukui manga 
murité-é, bou éé namilé mapulo dua sukatauné bou taloarangi siré. I Sié 
nusego i siré mapulo éé dua rasulé. I siré éé ko: 6:14 I Simon (ko nisego-é 
lai si Petrus), dan i Andreas tamahuaringi Simon; 1 Yakobus dingangi 
Yohanes, 1 Filipus dingangi Bartolomeus, 6:15 1 Matius dingangi Tomas, 1 


Yakobus ana i Alfeus, dingangi Simon (tau Zelot), 6:16 i Yudas ana i 
Yakobus dang 1 Yudas Iskariot ko bou éé nakoa pengkianaté. 6:17 Bou éé 
1 Yesus dimesung dingangu manga rasulé bou wuludé éé, buhué naedung 
dimarisi su tampa simbau maléwa. Ndai séé pia lai singkamonang labo 
manga murité-é waliné dingangu mauli taumata dimenta bou apang tampa 
su kaselahé'u Yudea, Yerusalem, dingangu bou manga soang Tirus 
dingangu Sidon su reduhé'u laudé. 6:18 I siré simongo mudaringihé si 
Yesus, dingang tadéau ipakaulé bou saki i siré. I siré ko nisukangu roké 
dalai simongo lai dang nipakaulé. 6:19 Kebi taumata mudéa manuhung si 
Yesus, batu'u pia kawasa sumebang bou awa-é ko makaulé si siré kebi. 
6:20 I Yesus nutaédé manga murité-é buhué nubéra, "Karaluasé si kemu 
apang taumata kasiang, baugu 1 kemu ko dalohong umaté'ru Mawu Ruata! 
6:21 Karaluasé si kemu su orasé ii ko mukukuhedangu lunusé; i kemu 
sarung ipakawiahé Karaluasé si kemu ko su orasé 11 su kakiaténg; 1 kemu 
sarung mahulegé! 6:22 Karaluasé si kemu kamagéng ipubinsi, tokolang, 
hinakanéng dang ipakaméa ualingu Ahusé'u Taumata! 6:23 Manga nabi su 
témpo horo séng nikakoa lai kéré'é. Kamagéng halé éé mariadi 
pakaluasé'é naungi kemu dang pusalai su raliagéng, batu'u sarung labo 
bawalisé nisadia si kemu su sorga. 6:24 Arawé silaka si kemu ko kala 
orasé ii: batu'u 1 kemu séng nakapendang piané! 6:25 Silaka 1 kemu ko 
nungkawiahé su orasé 11: batu'u 1 kemu sarung mungkahutung! Silaka 1 
kemu ko dulegé su orasé 11: batu'u 1 kemu sarung mahunsusa dingangu 
mahungkia! 6:26 Silaka i kemu, kamagéng kebi taumata mudalongi kemu; 
batu'u kéré'é lai 1 upungi siré su témpo horo mududalongu manga nabi 
palsu." 6:27 "Arawé si kemu ko su orasé 11 nakaringihé si Sia, Ia manguli 
u ii: kendagé'u manga sedu'u, dingang pukoako mapia su taumata ko 
mubinsi u. 6:28 Alamatéko taumata ko mangané si kau, dang 
kaliomanéngété taumata ko mundalai si kau. 6:29 Kamagéng taumata 
mamalédé pipi'u simbeka, balaé 1 sié lai pamamalédé pipi'u simbéka. 
Kamagéng jubanu alakéng, onggo'é lai laku'u. 6:30 Kamagéng taumata 
mudorong manga apa si kau, onggo'é éé si sié; dang kamagéng apang ko si 
kau alakéng, kumbahang sau dorongang. 6:31 Pukoako su taumata waliné, 
kéré ko ikapulungi kemu pakikoa si siré. 6:32 Kamagéngi kemu ketang 


kumendagé'u taumata ko kumendagé'i kemu, apawé wawalisé si kemu? 
Taumata mararosa mang lai kukendagé'u apang taumata ko kukendagé'i 
siré. 6:33 Dang kamagéngi kemu ketang makaonggo pangedangéng do1té 
su apang taumata ko makasulé, apawé wawalisé si kemu? Taumata 
mararosa mang lai makaonggo pangedangéngu taumata marosa roité, bou 
éé sau sulénangé! 6:34 Dang kamagéngi kemu ketang mukoa mapia su 
manga taumata ko mukukoa mapia si kemu, apawé wawalisé si kemu? 
Taumata mararosa mang lai mukukoa kéré'é! 6:35 Hinoné balinébé kéré'é! 
Katéwé su simbekané 1 kemu harusé kumendagé'u sedu'u dang pukoa 
mapia si siré. I kemu harusé pangonggo u edang, dang kumbahang 
mangantibé sau masulé. Kamagéng kéré'é bawalisé sarung labo dang 1 
kemu sarung mariadi ana u Mawu Ruata Ko Kaselahéngé. Baugu Mawu 
Ruata mapia naung su taumata ko begang tarimakasé, dang lai su taumata 
ko dalai. 6:36 Pukakendagéko 1 kemu kéréwe lai 1 Amangu pia 
pukakakendagé!" 6:37 "Kumbahang mamonésé taumata waliné, tadéau 1 
kemu lai ta iponésé'u Mawu Ruata. Kumbahang muhukungu taumata 
waliné, tadéau i kemu lai ta ihukungu Mawu Ruata. Ampungété taumata 
waliné, tadéau Mawu Ruata mangampung si kemu. 6:38 Pangonggoko su 
taumata waliné, tadéau Mawu Ruata lai mangonggo si kemu; 1 kemu 
sarung makatarima u laonggo masuku ko séng niukuré nasupa si kemu. 
Batu'u ukurang ko ipangukuré'i kemu su taumata waliné sarung 
ipangukuré'u Mawu Ruata si kemu." 6:39 Bou éé 1 Yesus nubekéngu 
pusasihing kéré'é 1, "Kamagéng tau wuta mangaha tau wuta waliné, 
nalahé i radua manawo su songé." 6:40 Takoaé murité ko nagilémbo labo 
bou météré. Katéwé murité ko séng nasuéng sikolané, sarung makoa 
musulungu météré'é. 6:41 Apa sabapé'é 1 kemu makasilo selong u kalu su 
matangu ana u simbau'u, arawé balaké su matanu ta pupendungi kemu? 
6:42 Kéré apa i kemu makawéra su ana u simbavu'u, 'Mahiko, anu, ia 
mangala kalu éé naé bou matanu,' sumbalié su ralungu matanu sisanu pia 
balaké ko ta nikasilongi kemu? éi raléndohang! Pasebangko horo balaké su 
ralungu matanu sisanu. Buhué i kemu makasilo malahé dang botongé 
mupasebangu selong kalu su matangu ana u simbavu'u." 6:43 "Kalu 
matuwo ta mubuangu bua ralai. Kéré lai kalu tatuwoné ralai ta mubuangu 


bua mapia. 6:44 Apang kalu kakirala bou wuané. Nggalemué mawulanta 
ta muhasilé'u buang ara, dingangu rempugé malahoro ta mubuangu 
anggoré. 6:45 Taumata mapapia mupasebangu halé mapapia batu'u naungé 
napéné u kapapia. Taumata raralai mupasebangu halé daralai batu'u 
naungé napéné u kararalai. Batu'u apang ko niwérangu mohong ko éé 
mutumpé bou naung." 6:46 "Unué 1 kemu mukui Sia, Mawu, Mawu,' 
kaiso ta mukoa apang ko Daku niwéra si kemu? 6:47 Dingang 1 sai 
ikasulung 1 kité taumata ko dumenta si Sia, dingang mudaringihé 
bawéra-Ku, dang mumpukoa'é? -- Kéréné'é Ia mulahé si kemu --. 6:48 I 
sié musulungu taumata su témpong mameti balé mukali pakaralung, buhué 
mamelo u dasaré su watu. Su témpong pia leba dingangu aké u salu 
mangema walé éé, balé éé ta kumanoa, batu'u séng nipararisi su dasaré 
matoghasé. 6:49 Arawé taumata ko mudaringihé bawéra-Ku dang ta 
mukoa éé, ko musulungu singkatau ko mupararisi u walé takoaé dasaré. 
Kamagéng leba mangema' balé éé singkakonda maleka; dang nangilémbo 
labo dusané!" 


Lukas 7 


7:1 Suapang nasué bou nuhabaré'u apang halé éé su taumata mauli, 1 
Yesus tamai sarang Kapernaum. 7:2 Ndai séé pia perwirangu Roma ko 
pia paparéntangé ko tumaniu ikukendagé'é. Paparéntang éé masaki séng 
marani maté. 7:3 Su témpong perwira éé nakaringihé halé 1 Yesus, 1 sié 
nundoi u pirang katau pangaha u tau Yahudi patamai sarang koa 1 Sié 
pudorong tadéau i Sié dumenta dang mupakauléngu paparéntangé. 7:4 
Suapang nudatingi Yesus, 1 siré nudorong suapang botongé tadéau 1 Sié 
mutulungu perwira éé. "Perwira éé hmoné itulungi Tuang," angkungi siré, 
7:5 "batu'u 1 sié kumendagéu kawanuangi kité dang séng nupararisi u walé 
pukakaliomanéngang gunangi kami." 7:6 Uté i Yesus tamai ringangi siré. 
Su témpongi Yesus marani mudatingu walé éé, perwira éé nundoi u manga 
ghawéné puhabaré'u, "Tawahaluasé'u 1 Tuang mutingkawau sarang baléku. 
Ia ta hinoné manarima i Tuang su waléku. 7:7 éé sabapé'é ia sisaku ta 
wahani mutengongi Tuang. Jadi piané puparénta tadéau paparéntangku 


maulé. 7:8 Batu'u ia harusé tumuhu paréntangu atasang dang su alungku 
pia lai manga perjurité ko harusé tumuhu su paréntaku. Kamagéng ia 
muparénta singkatau perjurité, 'Tamai!' i sié mang tamai; dang kamagéng 
ia mubéra su ko baliné, 'Mahiko sii!" i sié mang damahi. Dang kamagéng ia 
muparénta paparéntangku, 'Koako ii!' 1 sié mang mukoa." 7:9 I Yesus 
nahérang nakaringihé éé. I Sié nubihu dang nubéra su taumata mauli ko 
katuhu'é si Sié, "Baliné gampang taumata 1. Su taloarangu tau Israel Ia 
bedang ta nakaréa pangangimang kéré ii kalabo'é!" 7:10 Su témpong 
apang taumata ko niparéntang éé nusulé sarang baléngu perwira éé, 
paparéntang éé séng napia. 7:11 Ta narena wou éé, i Yesus nakoa sarang 
soang Nain. Manga murité-é dingangu taumata mauli tamai ringang-é. 
7:12 Su témpongi Yesus nudatingu reduhé'u sasukangu soa, manga 
taumata mututatimbang tau naté ientudé sarang likudé'u soa. Ko naté éé 
ana ésé, ana sisané bou singkatau wawiné walu. Napéné dalohong soa éé 
tutakidé ibu éé. 7:13 Su témpong Mawu Yesus nakasilo tau wawiné éé, 1 
Sié kimendagé'i sié bou éé nubéra, "Kumbahang kumia, Ibu!" 7:14 Bou éé 
1 Yesus nundani tampa u taumata naté éé dingang nisuhungangé. Uté 
manga mamikulé naedung. I Yesus nubéra, "é ana umbaséng, Ia muparénta 
si kau bangungké!" 7:15 Ana umbaséng ko séng naté éé, nubangung naiang 
dang naneta nubéra. Uté 1 Yesus nanarakangi sié si mamané. 7:16 Kebi 
taumata nataku dang naneta nudalongu Mawu Ruata. I siré nubéra, 
"Singkatau nabi ko labo séng nasongo su taloarangi kité! Mawu Ruata 
séng dimenta gunang mangambang umaté-é!" 7:17 Habaré'u halé 1 Yesus 
ii nakéké su kaselahé'u Yudea dingangu su tampa tamai su reduhé'é. 7:18 
Manga murité'i Yohanes nupakasingka si Yohanes kebi halé ko nariadi éé. 
Uté 1 Yohanes nukui murité'é ruang katau 7:19 buhué nundoi i radua tamai 
sarang koa u Mawu Yesus dingang pukibalo, "Séng 1 Tuang taumata ko 
sarung dumenta tumuhu diandingu Mawu Ruata, arau i kami harusé 
mahedo ko baliné?" 7:20 Muritén Yohanes darua éé tamai sarang koa i 
Yesus dingangu nubéra, "i Yohanes Mundaréno nundoi 1 kami pukibalo si 
Tuang, apa i Tuang taumata ko sarung dumenta tumuhu diandingu Mawu 
Ruata, arau i kami harusé mahedo taumata waliné?" 7:21 Su témpo éé i 
Yesus nupakauléngu taumata mauli, dang nanguséré napéné roké daralai 


dingangu nakakoa mauli taumata wuta nakasilo. 7:22 Nau i Yesus 
simimbahé, "Pusulé'é sarang koa i Yohanes dang pakasingka'é apang ko 
nikaringihé dang nikasilongi kemu: tau wuta nakasilo, tau péso nakaraléng, 
taumata saki kusta 7:23 Karaluasé su taumata ko takoaé alasang 
manolaké'u Ia." 7:24 Suapang daroi 1 Yohanes éé natamai, 1 Yesus naneta 
nududato dingangu taumata mauli halé 1 Yohanes, angkung-é, "I kemu 
makoa sarang tana linggi tadéau mutehung apa? Dempugé simbua 
tutiukangu anging? 7:25 | kemu tamai tadéau mutehung apa? Singkatau ko 
pia laku'é masadada? Taumata ko pia laku'é kéré'é dingangu mububiahé 
senang katanakéngé su istana! 7:26 Jadi, 1 kemu sumebang tadéau 
mutehung apa? Tadéau mutehung singkatau nabi? Tengadé, dang bedang 
nangilémbo bou singkatau nabi. 7:27 Batu'u i Yohanes éé ko niwéra su 
ralungu nasé u Buké Susi 1, Ti daroi-Ku,' angkungu Mawu Ruata, Ta 
sarung mundol i sié pangihoro si Kau, tadéau 1 sié panaluahé daléng 
gunang i Kau!" 7:28 "Tahendungéko," 1 Yesus sau nubéra, "Su dunia ii 
bedang takoaé taumata nikaebakéng ko nangilémbo labo bou Yohanes 
Mundaréno. Kaiso ko kakadiokangé su taloarangu umaté'u Mawu Ruata, 
bedang nangilémbo labo bou 1 Yohanes Mundaréno." 7:29 Kebi taumata -- 
nasu' lai manga mananuntu pajaké -- nakaringihé si Yesus nubérangu éé: i 
siré éé manga taumata ko séng nutuhu kapulungu Mawu Ruata dang 
mapulu rénokangi Yohanes. 7:30 Arawé taumatang Farisi dingangu manga 
météré'u agama ta mapulu manarima u ko kukoaténgu Mawu Ruata 
gunangi siré. I siré madidi dénongi Yohanes. 7:31 Bou éé 1 Yesus sau 
nubéra, angkung-é, "Dingangu apa Daku ikasulung manga taumata orasé 
ii? Kéré kakakoa u apa i siré? 7:32 ĮI siré musulungu manga rario ko 
howo-howo su pasaré; singkomolé mumenggahé ko baliné, 'I kami 
mususulingu sasulingu raliagé gunangi kemu, kaiso i kemu madidi 
musalai! I kami mususulingu sasulingu susa, i kemu ta kumia!" 7:33 I 
Yohanes mundaréno dimenta -- i sié nupuasa ta nanginung anggoré -- dang 
1 kemu nubéra, 'I sié nikasukangu sétang!' 7:34 Ahusé'u Taumata dimenta 
-- i Sié kimang dingangu nanginung -- bou éé angkungi kemu, 'Tehungéko 
taumata éé! Kombangéng, mawukang, taha pugawéngu mananuntu pajaké, 
dingangu mugugawéngu taumata mararosa.' 7:35 Maningu kéré'é, 


kapandéngu Mawu Ruata malahé bou apang taumata ko séng nanarima u 
éé." 7:36 Singkatau Farisi, isusego si Simon, nunoté si Yesus kimang. I 
Yesus tamai nakoa sarang baléné naiang kimang. 7:37 Su soa éé pia lai 
singkatau wawiné ko bedang mububiahé su ralungu rosa. Su témpongi sié 
nakaringihé humonéu ko 1 Yesus kakangé su waléngu tau Farisi éé, 1 sié 
simongo nubawa botolé simbua lohongu lanisé. 7:38 I sié dimarisi su 
likudé'i Yesus su alungu laédé-é dingang kakia'é nuholo laédé'i Yesus 
dingangu eloné. Bou éé laédé'i Yesus memu'é dingangu uta'é, buhué 
niimbuné dingangu nisebohangéngu lanisé. 7:39 Su témpong tau Farisi ko 
nunoté si Yesus nakasilo halé éé, 1 sié naralingu su ralungu naungé, 
"Andéné taumata éé nabi, tantu 1 Sié masingka ko 1 sai tau wawiné éé ko 
nanuhung si Sié humonéu bawiné éé mububiahé su ralungu rosa!" 7:40 
Bou éé i Yesus nubéra si Simon, "Simon, halé simbau Ia mapulu muhabaré 
si kau." "Iya, Tuang," nisimbahé i Simon, "habaré'é." 7:41 I Yesus nubéra, 
"Pia taumata ruang katau ko nakautang su taumata ko mumangonggo'u 
edangu roité. Singkatau nangutang lima hasu doité péra, dang singkatau lai 
nangutang lima mpulo doité péra. 7:42 Į radua kebi ta nakawaéhé utang 
éé, uté utangi radua kebi nnemu'é. Ho, i sai su taloarangu tau rarua éé 
nangilémbo kumendagé u taumata ko nangonggo 'u edangu roité éé?" 7:43 
"Su pendangku taumata ko nangilémbo mauli utangé niemu!" sasimbahé 1 
Simon. "Nuhino tika'u," sasimbahé 1 Yesus. 7:44 Bou éé 1 Yesus nutehung 
sarang tau wawiné éé dingang nubéra si Simon, "I kau nakasilo tau wawiné 
ii? Ia dimenta su walénu, 1 kau ta nanadiangu aké lauhasé laédé-Ku; arawé 
tau wawiné ii nanguhasé laéde-Ku dingangu eloné, dang nangemu'é 
dingangu uta'é. 7:45 I kau ta nangimbu si Sia narenta, arawé tau wawiné 11 
naneta bou darenta-Ku sii ta nangedo nangimbu laédé-Ku. 7:46 I kau ta 
nanebohé'u lanisé su tembo-Ku, arawé tau wawiné ii séng nanebohé'u 
lanisé su laédé-Ku. 7:47 Tenga-tengadé: kakendagé labo éé mululahé'u 
dosané ko mauli éé séng niampungang! Kamagéng taumata kadio 
ampungang, i sié lai sarung kadio kumendagé." 7:48 Bou éé 1 Yesus 
nubéra tau wawiné éé, "Dosanu séng nampungang." 7:49 Manga taumata 
waliné ko naiang kimang dingangi Yesus naneta numpubéra 1 siré lawo 1 
siré, "I sai taumata 11 sarang i Sié makaampung dosa?" 7:50 Arawé i 


Yesus nubéra su tau wawiné éé, "Baugu 1 kau mangmang si Sia, i kau 
séng nipakasalamaté. Dako'é tamai dingangu pudaramé!" 


Lukas 8 


8:1 Ta narena wou éé, 1 Yesus nakoa sarang apang soa dingangu manga 
kampong, gunang muhabaré Habaré'u Raluasé humonéu Mawu Ruata séng 
maneta mamarénta kéré Ratu. Murité-é 1 siré mapulo dua timuhu 
dingang-é. 8:2 Kéré'é lai manga wawiné pirang katau ko lena u bou 
nipakauléngi Yesus, bou roké dalai dingangu saki. I siré ko 1 Maria ko 
isusego si Magdalena (pitu roké dalai ko séng nipasebang bou 1 sié): 8:3 
lai i Yohana, kawingi Khuza, mulahalé u istanangi Herodes; 1 Susana, 
dang mauli lai manga wawiné waliné. Dingangu ongkosé 1 siré sisané, 1 
siré nutulungi Yesus dingangu manga murité-é. 8:4 Manga taumata 
mangkaté kasongoné turusé sarang koa 1 Yesus bou haghing soa. Dang su 
témpong séng napéné u taumata nakomolé, 1 Yesus nubeké si siré 
pusasihing 11: 8:5 "Singkatau mangangawuhé tarai nanawuhé biné. Su 
témpongi sié kapanawuhé pia biné nanawo su raléng. Sengga nikalita u 
taumata dan sengga lai nitodo u manu. 8:6 Pia ko nanawo su tampa 
mawatu. Su témpong tuwongé simebang sasuang éé nalowé batu'u tanané 
mamara. 8:7 Pia lai biné nanawo su taloarangu dempugé malahoro. 
Dempugé malahoro éé timuwo singkatuwo dingangu biné éé, dang 
nuhépésé'é hakiu naté. 8:8 Kaiso pia lai bimé ko nanawo su tana 
mahutawa, bou éé timuwo dang nangonggo u wuané mahasu su suléné." 
Nasué bou nubekéngu pusasihing éé, 1 Yesus nubéra, "Kamagéng pia tuli, 
pudaringihé'é!" 8:9 Manga murité'i Yesus numpukibalo si Sié mangaléngu 
pusasihing éé. 8:10 I Yesus simimbahé, "I kemu séng nionggolangu 
gagheli gunangu makasingka rahasiangu kéré apa Mawu Ruata mamarénta 
kéré Ratu. Arawé manga taumata waliné tintirongu pusasihing, tadéau 1 
siré mangena, kaiso begangu apang ko mariadi; dang i siré mudaringihé, 
kaiso ta makaena." 8:11 "Ji mangaléngu pusasihing éé: Biné éé ko 
héngétangu Mawu Ruata. 8:12 Biné ko nanawo su raléng nisihing su 
manga taumata ko nakaringihé héngétang éé. Katéwé Setang dimenta dang 


nuhampasé habaré éé bou naungi siré, tadéau kumbahangi siré mangimang 
dang ipakasalamaté. 8:13 Bmé ko nanawo su tampa mawatu éé ko 
musulungu taumata ko su témpongu nakaringihé habaré éé, nanarima 
dingangu luasé'u naung. Kaiso habaré éé ta nuhamu su naungi siré, 1 siré 
timalikudé. 8:14 Biné ko nanawo su taloarangu rempugé malahoro 
musulungu taumata ko nakaringihé habaré éé, kaiso gugaghangu halé u 
pubawiahé'i siré dang mapulu mubiahé marangé dingangu senang su dunia 
ii. Kebi éé nuhépésé naungi siré hakiu buané ta naghurang. 8:15 Biné ko 
nanawo su tana matawa musulungu taumata ko nakaringihé habaré éé, 
buhué nundéso u éé su naung mapia dingang matulidé. I siré 
nakaputatahang sarang nubua." 8:16 "Takoaé taumata ko mundiko u solo 
buhué lingkubangé, arau manuhingu éé su alungu ralokang. I sié mang 
mamelo u solo éé su tampa'é, tadéau taumata ko sumu makasilo tualagé'é. 
8:17 Takoaé ko kasasuhi ko ta ikasilo; dang takoaé ko madarahasia ko ta 
sarung bongkaréng dang kasingkaténg. 8:18 Ualingu éé kenangku enai 
pakapia-pia apang ko nikaringihé'i kemu. Batu'u su taumata ko séng pia, 
sarung sau onggolang pakauli; arawé taumata ko séng tebé takoaé, ko 
kakadiokangé ko bedang éné si sié mang sarung lai alakéng." 8:19 I 
mamangi Yesus dingangu manga ana u singkatau-Né dimenta sarang 
koa-é, katéwé 1 siré ta nakarating sarang koa i Sié ualingu kauliu taumata. 
8:20 Uté pia singkatau nubéra si Yesus, "Pak, 1 mama dingangu 
tamahuaringi Tuang bawa su likudé. I siré mapulu musombangi Tuang." 
8:21 Arawé i Yesus nubéra si siré, "Apang taumata ko mudaringihé 
héngétangu Mawu dingangu mumpukoa'é, 1 siré éé 1 mama-Ku dang 
sintamahuari-Ku." 8:22 Pia su sihello 1 Yesus dingangu manga murité-é 
simaké sakaéng. "Intaé 1 kité tamai sarang simbekang dano," 1 Yesus 
muhawu si siré. Uté nubua'é 1 siré. 8:23 Su témpongi siré kasakaéngé, 1 
Yesus nipatikilang. Singkilendiu anging maiha timiu su rano éé. Aké 
maneta sumaké su ralungu sakaéng, dang sala makasilaka si siré. 8:24 
Manga murité 1 Yesus himaung dingang namuko si Sié. I siré nubéra, 
"Tuang, Tuang, masilaka 1 kité!" I Yesus nupeti buhué nuhéang anging 
dingangu lua ko bedang mukukaliu éé. Anging dingangu lua éé turusé 
nangedo bou éé dano nutingkaléné-lénéhé. 8:25 Bou éé 1 Yesus nubéra su 


manga murité-é, "Unué 1 kemu ta mangmang si Sia?" I siré nungkahérang 
dingang nataku. Dang kabérané 1 siré lawo 1 siré, "I sai tengadé'u taumata 
ii sarang muparénta su anging dingangu lua, dang 1 Sié daringihang!" 8:26 
1 Yesus dingangu manga murité-é nusakaéng turusé sarang banuang 
Gerasa su simbekangu Ranong Galilea. 8:27 Su témpongi Yesus limintu 
sarang dulungé, i Sié nihaungangu tau ésé singkatau ko nikasukangu roké 
dalai. Tau éé simongo wou soa. Séng marengu 1 sié ta mululoho u laku 
dang madidi matana su walé. Kapuluné ketang matana su manga liang 
tampa u manga kubulé. 8:28 Suapang nakasilo si Yesus, 1 sié nenggahé, 
bou éé nusurubang su tengongi Yesus dingangu nukui, "Yesus, Ahusé'u 
Mawu Ruata Karangétangé! Koaténg-U apa ia 11? la mukaliomanéng 
kumbahang ia pahangéng!" 8:29 Tau éé nubéra kéré'é baugu 1 Yesus 
nuparénta roké dalai éé pasebang boi 1 sié. Séng masau i sié sukangu roké 
dalai hakiu maning limané dingangu laédé ikitangu hanté dang diagaténg 
pakatoghasé, 1 sié lai bedang makabesu hanté éé buhué bambingangu roké 
dalai éé sarang tana linggi. 8:30 I Yesus nukibalo tau éé, "I sai aréngu?" 
"Aréngku 1 'Ligiun'," sasıimbahé'u tau éé -- batu'u mauli roké dalai séng 
simu si sié. 8:31 Roké daralai éé mudorong suapang botongé tadéau 1 
Yesus kumbahang manguséré'i siré sarang Towa u Papaté. 8:32 Su 
reduhé'u tampa éé pia bawi napéné kadéaé kangi siré su léngéhé'u wuludé. 
Roké daralai éé nudorong si Yesus tadéau i siré ipakawala sumu su manga 
wawi éé. I Yesus timuhu. 8:33 Uté roké daralai éé simebang bou taumata 
éé nangaling simu su manga wawi éé. Bou éé manga wawi éé nahuntalang 
timumpa bou wiwihé'u towaé sarang dalungu rano bou éé nalemisé. 8:34 
Mulahapa wawi éé nakasilo apang ko séng nariadi. Uté 1 siré timalang 
dingang nudalénténgu habaré éé su soa dingang su kampong ko mararani 
séé. 8:35 Bou éé manga taumata numpusebang mutehung apang ko 
nariadi. I siré dimenta sarang koa 1 Yesus, dang ndai séé 1 siré 
nakahombang tau ko séng nakapelo bou roké dalai éé mumaiang su 
reduhé'u laédé 1 Yesus. I sié séng dingangu laku'é dang pikirangé séng 
natilang. I siré nataku. 8:36 I siré ko nakasilo halé ko nariadi éé nubeké su 
apang taumata kéré apa taumata éé nipakaulé. 8:37 Bou éé kaselahé'u 
dalohong Gerasa éé nudorong suapang botongé tadéau 1 Yesus panentangu 


tampa éé, batu'u i siré kebi mataku. Nau i Yesus simaké sakaéng mudéa 
mapulé. 8:38 Tau ko séng napelo bou roké dalai éé mudorong si Yesus 
tadéau i sié makatuhu. Katéwé i Yesus nuparénta si sié paraléng, 
angkung-é, 8:39 "Kapulé'é dang puhabaré'é apang ko séng nikoa'u Mawu 
Ruata si kau." Uté tau éé dimaléng nupakasingka su kaselahé'u kelé u soa, 
apang ko séng nikoa 1 Yesus 1i sié. 8:40 Su témpongi Yesus nusulé sarang 
simbekang dano, i Sié nitarima u taumata dingangu raluasé batu'u 1 siré 
séng kapangampalé si Sié. 8:41 Bou éé nasongo singkatau tembonangu 
waléng pukakaliomanéngang ndai séé. Aréngé i Yairus. I sié nusuba su 
tengongi Yesus dang nudorong suapang botongé i Yesus sumongo su 
waléné, 8:42 batu'u ana'é wawiné mang simbau ko umuré mapulo dua su 
taungé marani maté. Sementarangi Yesus kadaléngé sarang baléngi 
Yairus, taumata mumanénggéhé si Sié bou apang bukuné. 8:43 Su 
taloarangi siré pia lai tau wawiné singkatau ko séng mapulo dua su taungé 
pia saki'é dudaléngu raha ualingu dentangu wulang. I sié séng nubalu'u 
kalawou darotongé gunang makiundang su dokter, kaiso mang takoaé ko 
nakapia. 8:44 Tau wawiné éé nutingkaraningi Yesus bou likudé, bou éé 
nanuhung bawahémbéng juba-Né. Singkatémpo éé daraléngu raha su tau 
wawiné éé nangedo. 8:45 I Yesus nukibalo, "I sai nanuhung si Sia?" Kebi 
taumata nusunialé. Bou éé 1 Petrus nubéra, "Tuang, kéré'é kauli'é taumata 
su sundihang i Tuang; i siré mumanénggéhé si Tuang!" 8:46 I Yesus 
nubéra, "Kaiso pia taumata ko nanuhung si Sia. Ia masingka éé, batu'u pia 
iha simebang bou wadang-Ku." 8:47 Tau wawiné éé nakapendang 
humonéu kakanoa'é éé séng nikasingkaténg. Nau i sié himaung dingang 
kageguhé nusuba su tengongi Yesus. Uté i sié nubeké su tengong taumata 
mauli, apa sabapé'é 1 sié nanuhung si Yesus dang saki'é singkatémpo éé lai 
napia. 8:48 I Yesus nubéra si sié, "Ana-Ku, ualing 1 kau mangimang si Sia, 
1 kau naulé. Daléngké dingangu salamaté." 8:49 Sementarangi Yesus 
bedang kadudatoné, singkatau paparéntang nasongo bou waléngi Yairus. I 
sié nubéra si Yairus, "Ana i Tuang bawiné séng naté. Tawahaluasé'u lai 1 
Tuang mupakasusangi Tuang." 8:50 Su témpongi Yesus nakaringihé éé, 1 
Sié nubéra si Yairus, "Kumbahang mataku. Pangimangké dang ana'u 
sarung maulé." 8:51 Suapang nudatingu waléngi Yairus, 1 Yesus ta 


nupakawalangu sarang singkatau sumu dingang-é su likudé'i Petrus, 1 
Yohanes, 1 Yakobus dingangu mang i amangu ana éé. 8:52 Kebi taumata 
kapahungkia'é dingangu kapukasuangé ualingu kapapaténgu ana éé. 
Arawé 1 Yesus nubéra, "Kumbahang kumia. Ana éé ta naté, 1 sié ketang 
katiki'é!" 8:53 I siré numpulegéngi Yesus, baugu 1 siré masingka ana 
bawiné éé séng naté. 8:54 Bou éé i Yesus nanengalé limangu ana éé 
dingangu nubéra, "Nak, bangungké!" 8:55 Singongongu ana éé sau nasulé 
su ana éé, dang singkatémpo éé lai i sié nubangung. Bou éé 1 Yesus 
nangoro si siré pupakangu ana éé. 8:56 Gaghurangu ana éé nahérang 
kahengang. Ka1so 1 Yesus nusedingi siré mupakasingka u halé ko nariadi 
éé si sai-sai. 


Lukas 9 


9:1 I Yesus nukui murité-é 1 siré mapulo dua, bou éé nangonggo u kawasa 
si siré panguséré roké dalai dingang pupakauléngu saki. 9:2 Bou éé i Sié 
nundoi i siré paraléng pupakauléngu taumata masaki dang pangékéngu 
habaré bou halé u kéré apa Mawu Ruata mamarénta kéré Ratu. 9:3 
"Kumbahang mubawa manga apa gunang daraléngu," bawérangi Yesus si 
siré. "Kumbahang mubawa teking, arau pétang sinasa, arau kang dingangu 
roité, arau pakéang dua mbau. 9:4 Su tampa sudé i kemu itarima, katana'é 
séé sarangi kemu manentangu soa éé. 9:5 Dang su apa 1 kemu ta itarima, 
su témpongi kemu manentangu soa éé, tontongké ebung su laédé'u, kéré 
laonggo u ingaté si siré." 9:6 Manga murité 1 Yesus nubua, bou éé 
rimaléng sarang apang kampong gunang muhabaré'u Habaré'u Raluasé éé 
dingangu mupakauléngu taumata masaki su apang tampa. 9:7 Su témpongi 
Herodes, ko mupuparénta su Galilea, nakaringihé halé u kebi ko nariadi 
éé, 1 sié nubingo. Batu'u pia ko nubéra uadé 1 Yohanes Mundaréno séng 
sau nubiahé. 9:8 Pia ko lai nubéra uadé i Elia séng sau simepu. Taumata 
waliné lai nubéra uadé singkatau nabi bou taloarangu manga nabi horo 
séng sau nubiahé. 9:9 I Herodes nubéra, "Ia séng nundoi u taumata pamoto 
tembo 1 Yohanes. Arawé taumata 1, ko 1 sai tengadé'u 1 Sié? Séng mauli 
daku nikaringihé bou halé 1 Sié." Uté 1 Herodes mududéa tadéau makasilo 


si Yesus. 9:10 Manga rasulé Yesus numpusulé dang nubeké si Yesus kebi 
apang ko nikoa 1 siré. I Yesus nuhawu 1 siré, bou éé tamai singkatamai 
nutingkahaé sarang soang Betsaida. 9:11 Katéwé suapang manga taumata 
nakakasingka u halé éé, i siré nutuhu si Yesus. I Sié nanarima 1 siré, bou éé 
nudodato si siré bou halé u kéré apa Mawu Ruata mamarénta kéré Ratu. 
Dang 1 Sié lai nupakauléngu taumata masaki su taloarangi siré. 9:12 Su 
témpong matangello kaseda'é, manga murité'i Yesus siré mapulo dua 
himaung si Sié dingang nubéra, "Tuang, tampa ii maghéa. Mapiangi Tuang 
pundoi u apang taumata ii paraléng, tadéau 1 siré makapudéa kang 
dingangu putatikilang su apang kampong dingangu manga desa tamai 
mararani ii." 9:13 Arawé 1 Yesus simimbahé, "I kemu'é pupakangi siré." 
Manga murité'i Yesus nubéra, "I kami ketang pia boroté lima mbau 
dingangu kina dua mbua. Apa i kami harusé paraléng puluang kang 
gunangu taumata kebi 11?" ( 9:14 Luenang pia lima hiwu sukatauné manga 
ésé ndai séé). I Yesus nubéra su manga murité-é, "Oroité apang taumata 1i 
pakaiang pusingkomolé, manga taha lima mpulo singkomolé." 9:15 
Manga murité'i Yesus éé numpukoa apang ko niwérangi Yesus si siré. 
9:16 Bou éé Yesus nangala boroté lima dingangu kina darua éé, buhué 
rimalingara sara'langi dingang nupatarimakasé su Mawu Ruata. Nasué éé I 
Sié nangangompéng boroté dingangu kina éé dingangu lima-Né buhué 
nangonggo su manga murité-é tadéau pakipupapahia su taumata mauli éé. 
9:17 I siré kebi kimang sarang nikawiahéng. Bou éé manga murité'i Yesus 
nangomolé lembéng biahé éé kaul'é mapulo dua su kahépo'é. 9:18 Pia su 
sihello, su témpongi Yesus kapukaliomanéngé sisané, manga murité-é 
dimenta sarang koa-é. I Yesus nukibalo si siré, "Tumuhu bawérang 
taumata, la ii i sai?" 9:19 1 siré simimbahé, "Pia ko nubéra 1 Yohanes 
Mundaréno. Pia lai ko nubéra 1 Elia, ko baliné lai nubéra singkatau nabi 
bou témpo tamai ko séng sau nubiahé." 9:20 "Arawé tumuhu si kemu, la ii 
i sai?" kakibalongi Yesus. I Petrus simimbahé, "I Tuang ko Datung 
Salamaté ko nirindingu Mawu Ruata." 9:21 Bou i Yesus nubéra su manga 
murité-é, "Kumbahang-bahang mupakasingka u halé éé si sai-sai." 9:22 1 
Yesus nubéra lai, "Ahusé'u Taumata mang harusé mutatahangu sinsara 
dang dokaténgu manga pangaha dingangu manga mawu imam, dang 


manga météré'u agama. I Sié sarung paténg, kaiso su ello kateluné sarung 
sau ipubangung." 9:23 Bou éé i Yesus nubéra su apang taumata ko ndai 
séé, "Taumata ko mapulu mutuhu si Sia, harusé mamelou urusangu 
watangéngé, mananggong susa sintinia ello, dang turusé mutuhu si Sia. 
9:24 Batu'u taumata ko mututenda u pubawiahé'é sarung kailangéngu 
pubawiahé'é. Arawé taumata ko manentangu pubawiahé'é ualingu la, 
sarung makasalamaté si sié. 9:25 Apa untuné su singkatau kamagéngi sié 
managhuang kaselahé'u dunia ii, kaiso i sié munggoghahé dang 
kailangéngu pubawiahé'é? 9:26 Kamagéng taumata maméa mangakungu 
la dingangu tintiro-Ku, Ahusé'u Taumata mang lai sarung maméa 
mangakungu taumata éé su témpongi Sié sarung dumenta dingangu 
kawasa-Né dang kawasangi Amang dang dingangu kawasangu manga 
malaikaté ko susi. 9:27 Kasingka'é: bou taloarangi kemu ndai ii pia ko ta 
sarung maté su horo u i sié makasilo Mawu Ruata mamarénta." 9:28 
Luenang singkamisa bou 1 Yesus nanintirongu apang halé éé, 1 Sié nubawa 
si Petrus, 1 Yohanes, dingangi Yakobus sarang buludé simbau gunang 
mukaliomanéng. 9:29 Sementarangi Yesus kapukaliomanéngé ndai séé, 
gati-Né nubalu dang pakéang-é nutingkawira mawantugé. 9:30-31 
Singkilendiu taumata rarua, i Musa dingangi Elia nutimpasilongo awa'é 
dingangu senangu sorga. I radua kadudatoné dingangi Yesus halé u 
kapapohong-é ko séng ta marengu lai sarung daléngangé su Yerusalem. 
9:32 Su témpo éé 1 Petrus dingangu manga ringangé nipatikilang, kaiso 
singkilendiu napuko, dang nakasilo si Yesus simenang dingang tau rarua éé 
dudarisi dingang-é. 9:33 Su témpongi radua nanentangi Yesus, 1 Petrus 
nubéra si Yesus, "Tuang, mapia témangé 1 kité sii. Mapiang 1 kami mukoa 
sélo tatelu: simbau gunangi Tuang, simbau gunangi Musa, dang simbau lai 
gunangi Elia." (I Petrus nubéra kéré'é begangu apang ko niwérané.) 9:34 
Sementarangi Petrus kabérané, pia binawa simbua nawentulé, nuliwung si 
siré, hakiu 1 siré nataku. 9:35 Bou éé bou ralungu winawa éé nikaringihé 
pia tingihé kabérané, "li ana-Ku ko Daku nipilé. Daringihé'é si Sié!" 9:36 
Suapang tingihé éé nangedo, i siré nakasilo si Yesus sisané ndai séé. 
Manga murité'i Yesus nundemasé'u kebi-kebi éé, dang ta nudalahabaré 
manga si sai-sai apang ko séng nikasilongi siré. 9:37 Su karielloné 1 Yesus 


dingangu murité-é siré telu dimesung bou wuludé éé, dang taumata mauli 
simongo sarang koa i Yesus. 9:38 Singkatau bou taloarangu taumata mauli 
éé nenggahé, "Tuang, tulungko tehungé anaku -- i sié ana sinsané! 9:39 
Kamagéng roké dalai tumembo si sié, lumendi u i sié menggahé dingangu 
wadangé mudalahingku sarang mohongé sumebu. Roké éé turusé 
mumamahang si sié dang ta sumebang bou 1 sié. 9:40 Ia séng bou 
nudorong manga murité'i Tuangpanguséré roké éé, kaiso 1 siré ta 
makaanu." 9:41 I Yesus simimbahé, "Baliné gampang 1 kemu ii! I kemu 
mang tenga-tengadé taumata malawang dang ta mumangimang! Sarang 
kangéré Ia harusé matana dingangi kemu dang pusabaré su tengongi 
kemu? Bawa'é mahi ana'u éé!" 9:42 Sementarangu ana éé kadaléngé mahi 
sarang koa 1 Yesus, roké dalai éé namanting si sié dang nakakoa badangé 
nudalahingku. Kaiso 1 Yesus nuparénta roké dalai éé pasebang dang ana éé 
napia. Bou éé ana éé sau nisarakang si papané. 9:43 Kebi-kebi taumata 
nahérang nakasilo kawasangu Mawu Ruata ko kéré'é kalabo'é. Su 
témpong taumata bedang mumahérang nakasilo kebi ko nikoa-é, 1 Yesus 
nubéra su manga murite-é, 9:44 "Puperhatikangko pakapia-pia dang 
kumbahang maiwuléng bawéra-Ku 1: Ahusé'u Taumata sarung isarakang 
su kawasangu taumata." 9:45 Kaiso manga murité'i Yesus éé ta nakaena 
wawéra-Né. Halé éé nipakasunaung si siré tadéau 1 siré ta makaena. 
Arawé i siré mataku mukibalongu halé éé si Sié. 9:46 Su taloarangu 
manga murité'i Yesus nariadi pudararéndéhé bou halé'u ko 1 sai 
kalabokangé. 9:47 I Yesus masingka'u pikirangi siré, ualingu éé 1 Sié 
nangala singkatau ana kadio dang nupararisi u ana éé su reduhé-é. 9:48 
Bou éé i Sié nubéra su manga murité-é, "Taumata ko manarima u ana ii 
ualingu la, mangaléné musulungu nanarima u Ia. Dang taumata ko 
manarima u la, manarima 1 Sié ko nundoi u ia. Batu'u taumata ko 
kakadiokangé su taloarangi kemu, ko séng 1 sié kalabokangé!" 9:49 1 
Yohanes nubéra, "Tuang i kami nakasilo taumata nanguséré sétang 
dingangu aréngi Tuang, dang 1 kami nusedingi sié, batu'u i sié waliné 
dingangi kité." 9:50 "Kumbahang musedingi sié," bawérangi Yesus si 
Yohanes dingang manga murité'i Yesus baliné, "batu'u taumata ko ta 
mundoka si kemu, mangaléné mumanumbeka si kemu." 9:51 Su témpong 


séng maraning têmponé 1 Yesus ihéngké sarang sorga, 1 Sié namutusé 
makoa sarang Yerusalem. 9:52 Uté i Sié nundoi u taumata pangihoro si 
Sié. Apang taumata ko nirou-é éé natamai, bou éé simu su kampong 
simbau su Samaria gunang manadiangu manga apa si Yesus. 9:53 Arawé 
taumata su kampong éé ta mapulu manarima i Yesus, batu séng malahé 
kahengang 1 Sié kadaléngé sarang Yerusalem. 9:54 Uté su témpong 
manga murité'i Yesus, 1 Yakobus dingangi Yohanes nasingka u halé éé, 1 
siré nubéra, "Mawu, apa i Kau mapulu, i kami mudorong putung katentung 
bou langi gunang mupakawinasangu apang taumata 1?" 9:55 I Yesus 
nubihu, bou éé nupédu si siré. 9:56 Bou éé 1 siré nakoa sarang kampong 
baliné. 9:57 Sementarangi Yesus dingangu manga murité-é mumanurusé u 
raraléngi siré, pia taumata nubéra si Yesus, "Tuang, ia mapulu tumuhu si 
Tuang maning mudatingu apa!" 9:58 I Yesus simimbahé, "Sarigala pia 
liangé, dang burung pia saléhé, arawé Ahusé'u Taumata takoaé tampa 
putikilang." 9:59 Bou éé 1 Yesus nubéra su singkatau waliné, "Tuhu'é si 
Sia." Kaiso tau éé nubéra, "Tuang, pakawalako ia mapulé horo mulebingi 
papaku." 9:60 I Yesus simimbahé, "Balaété tau naté pulebing sisané 
taumatané ko séng naté. Arawé i kau, daléngké pangaésé'u habaré 
humonéu Mawu Ruata ko séng maneta mamarénta." 9:61 Pia lai singkatau 
waliné nubéra, "Tuang, ia mapulu tumuhu si Tuang, ketangu pakawalako 
ia mapulé mutaléi horo." 9:62 I Yesus nubéra su tau éé, "Taumata ko séng 
maneta mamajéko, bou éé mubihu likudé, ta hinoné makoa dalohongu 
umaté'u Mawu Ruata." 


Lukas 10 


10:1 Bou éé lai Mawu namilé murité pitung pulo, buhué nangutusé'i siré 
taha duang katau pangihoro si Sié sarang apang soa dingangu tampa ko 
tamaing-é. 10:2 "Ko tipong séng mauli," bawéra-Né si siré, "ketangu 
mananiponé wedang mahali. Baugu éé, pudorongko su Taghuangu kobong 
tadéau 1 Sié mundohongu mulahalé gunang panipo hasilé'u sasuang-é. 10:3 
Ho, daléngké! la mundoi 1 kemu kéré domba su puidé'u sarigala. 10:4 
Kumbahang mubawa tasé u roité arau pétang sinasa, arau sapatu. 


Kumbahang maedung su taloarang daléng tadéau munggeli u adaté su 
manga singkatau. 10:5 Kamagéngi kemu sumu su walé simbau, pubérako 
horo, 'Malowoko pudaramé éné su ralungu walé n.'! 10:6 Kamagéng ndai 
séé pia taumata mapulung pudaramé, alamaté'u éé sarung matatapé 
dingangé; kamagéng tala sulé'é sau alamaté'u éé. 10:7 Piané katana su 
wale simbau. Tarima'é apang ko nisadiangi siré si kemu, batu'u taumata ko 
muhalé pia haké'é manarima u wawaéhé. Kumbahang mupapangaling bou 
walé simbau sarang balé waliné. 10:8 Kamagéng 1 kemu masongo su soa 
simbau dang pai séé i kemu itarima mapia, kangké apang ko nisadia si 
kemu ndai séé. 10:9 Pakauléko taumata masasaki su soa éé, dang 
puhabaréko su apang taumata ndai séé, 'Mawu Ruata séng maligha 
mamarénta kéré Ratu su taloarangi kemu.' 10:10 Arawé kamagéngi kemu 
masongo su soa simbau dang séé i kemu ta itarima, sebangké sarang 
daléng dang pubérako, 10:11 'Sarang ebung su soangi kemu ko dumeka su 
laédé 1 kamu, tontongangi kami makoa kéré laonggo u ingaté si kemu. 
Katéwé kasingka'é humonéu séng marani témponé Mawu Ruata maneta 
mamarénta kéré Ratu su taloarangi kemu! 10:12 Putahendungké su ellong 
kiamaté, taumatang Sodom bedang nangilémbo malowo ampungangu 
Mawu Ruata bou taumata su soa éé!" 10:13 "Silaka si kemu, Korazim! 
Dang silaka si kemu, Betsaida! Kiko manga apang ko nariadi éé séng 
nikoa su taloarangi kemu éé séng nikoa su soang Tirus dang Sidon, nalahé 
apang taumata pai séé séng marengu nutobaté bou rosangi siré, dang 
nuloho u pakéangu mudalutu dingang nanimbongu ebung su tembo 1 siré. 
10:14 Su ellong kiamaté, tau Tirus dingangu Sidon sarung nangilémbo 
malowo ampungangu Mawu Ruata bou i kemu. 10:15 Dang i kemu, 
Kapernaum! Su pangangenangi kemu, 1 kemu sarung héngkétang 
pakarangé sarang sorga? Tala! Katéwé i kemu sarung iremé sarang 
naraka!" 10:16 Bou éé 1 Yesus nubéra su manga murité-é, "Taumata ko 
dumaringihé si kemu, dumaringihé si Sia. Taumata ko manolaké'i kemu, 
manolaké'u Ia. Dang taumata ko manolaké'u la, manolaké'i Sié lai ko 
nundoi u la." 10:17 Murité siré pitu mpulo éé séng nubatang dingangu 
karaluasé. "Mawu," angkungi siré, "roké dalai kebi tumuhu si kami 
kamagéngi kami muparénta si siré dingangu aréngu Mawu!" 10:18 I 


Yesus simimbahé, "Ia nakasilo Setang nanawo bou langi kakela kila. 
10:19 Kasingka'é! I kemu séng Daku nighelirangu kawasa tadéau 1 kemu 
pulita katoang dingangu inangu lipang dang pulepu kebi katatoghasé'u 
roka, sarang takoaé ko makapanilaka si kemu. 10:20 Maningu kéré'é 
kumbahangi kemu lumiagé ualingu roké daralai tumuhu si kemu. Mapiangi 
kemu liagé ualingu aréngu mabawohé su sorga." 10:21 Su témpo éé lai, 1 
Yesus limuasé ualingu Roké u Mawu Ruata. I Yesus nubéra, "Amang, 
Mawu ko kawasa su langi dingang su dunia! la mupatarimakasé si Kau 
batu'u kebi-kebi éé nipakasunaung-U bou apang taumata pandé dang pia 
singka 1 siré, kaiso nilahé-U su taumata ko takoaé sikolangi siré. éé 
nakaluasé naungi Amang. 10:22 Kalawou halé séng nisarangkangi Amang 
si Sia. Takoaé sarang singkatau masingka u Ana su likudé 1 Amang. 
Takoaé ko lai masingka i Amang su likudé u Ana; dang apang taumata ko 
si sai Ana éé mapulu mupakasingka i Amang." 10:23 Bou éé 1 Yesus 
nubihu su manga murité-é, buhué nubéra si siré hala, "Untungi kemu batu'u 
séng nakasilo ko tutehungangi kemu su orasé i1. 10:24 Batu'u 
putahendung: Mauli nabi dingangu ratu mapulu makasilo ko tutehungangi 
kemu su orasé ii kaiso 1 siré ta makasilo éé. I siré mapulu makaringihé ko 
kukaringihé'i kemu su orasé ii, kaiso i siré ta makaringihé." 10:25 Bou éé 
singkatau météré'u agama nasonggalé tadéau mulingka si Yesus. I sié 
nukibalo, "Tuang, apa harusé daku koaténg tadéau makatarima u 
pubawihaé kahengang dingangu kekal?" 10:26 I Yesus simimbahé, "Apa 
kabawohé su ralungu Buké Susi? Kéré apa su singka u halé éé?" 10:27 
Tau éé simimbahé, " 'Kendagé'u Mawu Ruatanu dingangu kalabo u 
naungu, dingangu kaselahé'u jiwanu, dingangu kalawou kuaté'u dang 
dingangu kaselahé'u sipirangu,' dang 'Kendagé'u sinsulungu kéré 1 kau 
kumendagé'u watangéngu sisanu.'" 10:28 "Sasimbahé'u éé nuhino," 
angkungi Yesus. "Koako éé, uté i kau sarung mubiahé." 10:29 Kaiso 
météré'u agama éé mapulu mupuhinong batangéngé. I sié nukibalo, "Ko 1 
sai sinsulungku éé?" 10:30 I Yesus simimbahé, "Pia tau ésé simbau 
kadesungé bou Yerusalem sarang Yerikho. Su raléng i sié niraliangu 
parampoké, nipangahong apang ko pia si sié, bou éé nirarihang 
matedu-tedu, buhué niwala wata-watang su raléng dingangu lésé'é labo. 


10:31 Nubarangsareta singkatau imam dimaléng lai su raléng éé. Su 
témpongi sié nakasilo tau éé, i sié limihi sarang simbekang daléng, buhué 
dimaléng turusé. 10:32 Kéré'é lai singkatau Lewi ko kasahéné séé; su 
témpongi sié nakasilo tau éé, nihauangangé dingang nitehungang. Kaiso 1 
sié lai limihi sarang simbekang daléng, buhué rimaléng turusé. 10:33 
Arawé bou éé pia singkatau Samaria ko su ralungu raraléngang, simahé 
séé lai. Su témpong tau éé nikasiloné, nanawo naungé kimendagé. 10:34 
Nihaungangé tau éé buhué lésé'é niuhasééngu anggoré bou éé 
niundangéngé dingangu lana. Nasue éé, nirui'é tau éé su wowong kalidéné, 
buhué niwawa'é sarang penginapang simbau buhué nitalungangé. 10:35 Su 
karielloné i sié nupasebangu roité péra darua nionggo'é su taghuangu 
penginapang éé dingangu nubéra, 'Talungété 1 sié, kamagéng pia manga 
ongkosé'é waliné, hedo raku baéhang sau ia musulé mahi.'" 10:36 Bou éé 
1 Yesus nangeta u weké-Né éé dingangu kakibalo-Né 1, "Bou taumata 1 
siré telu éé sudé'é, tumuhu si kau, ko nakoa sinsulungu taumata ko 
nipangahong éé?" 10:37 Météré'u agama ko nikibalong éé simimbahé, 
"Taumata ko séng nutulung tau éé." "Ho, dako'é dang pukoako lai kéré'é!" 
angkungi Yesus. 10:38 Bou éé i Yesus dingangu manga murité-é nanurusé 
u raraléngi siré, sarang nudatingu kampong simbau. Séé pia singkatau 
wawiné aréngé 1 Marta, nunoté si Sié sarang baléné. 10:39 I Marta pia 
sintamahuariné aréngé 1 Maria. I Maria ii mumaiang su reduhé'ùu Mawu 
Yesus mududaringihé apang tintiro-Né. 10:40 Arawé 1 Marta mangkaté 
mususasibungu halé u ralungu waléné. I sié himaung si Yesus dingang 
nubéra, "Mawu, apa i Kau ta mupendung makasilo si Maria mamalangu ia 
puhalé sisaku? Oroiko i sié pusumbala si sia!" 10:41 "Marta, Marta!" 
sasmbahé'u Mawu. "I kau gugagha dang mususasibu mupupikiré'u haghi- 
haghi; 10:42 sumbalié kalabokangé ketang simbau. Dang i Maria séng 
namilé ko kapiangé, ko séng ta sarung alakéng bou 1 sié." 


Lukas 11 


11:1 Pia su sihello i Yesus nukaliomanéng su tampa simbau. Nasuéng 
kaliomanéngé, singkatau bou manga murité-é nubéra, "Mawu, kenangko 


tintiroi i kami mukaliomanéng kéré 1 Yohanes nanintiro manga murité-é 
mukaliomanéng." 11:2 Uté 1 Yesus nubéra si siré, "Kamagéngi kemu 
mukaliomanéng, pubéra kéré 1, T Amang, I Kau Ruata mang Simbau. 
Malowoko i Kau sembang dingangu adaténg. 11:3 Onggoko su apang ello 
apang ko hinong kanéngangi kami 11:4 Ampungéko rosangi kami, batu'u 1 
kami lai mangonggo u ampungé su apang taumata ko nusala si kami. Dang 
kumbahang mamalangi kami kailangéngu pangangimang su témpongi kami 
salukaténg.'" 11:5 I Yesus nubéra su manga murité-é, "Andéné singkatau 
bou taloarangi kemu makoa sarang baléngu ghawéné su hebi ralung, bou 
éé mubéra, 'Anu, mangedangko boroté telu mbau, 11:6 batu'u gawéku ko 
su ralungu raraléngang, buhuwuhu naotong su walé dang ia nikasuéng 
kang gunangi sié!' 11:7 Andéné gawé ko nirentangu éé sumimbahé bou 
ralungu waléné, kéré ii, Kumbahang mupakasusangu ia! Tukadé séng 
mamapalé dang ia dingangu manga anaku séng lawo katiki'é. Ia séng ta 
makapeti bedang mangonggo u manga apa-apa si kau.'" 11:8 "Nau kéré 
apa?" i Yesus nubéra lai. "Ia mubéra, iya! Maning bé 1 kau gawéné, 1 sié 
mang séng tamapulu mupeti dang mangonggo u manga apa si kau. Kaiso 
ualingu 1 kau ta maméa mudorong turusé si sié, uté 1 sié lai mang mupeti 
dang mangonggo si kau apang ko hinong ipuperlunu. 11:9 Nau, Ia 
muhabaré si kau: Pudorongké, uté i kemu sarung onggolang; pudéako, uté 
i kemu sarung makaréa; panéngkohé'é, uté tukadé sarung iwuka si kemu. 
11:10 Batu'u taumata ko mudorong sarung manarima; taumata ko mudéa 
sarung makaréa, dang taumata ko manéngkohé, tukadé sarung bukang. 
11:11 Su taloarangi kemu apa pia i amang ko mangonggo u ulahé su ana 
u, kamagéngi sié mudorong kina? 11:12 Arau mangonggo u inangu lipang 
kamagéngi sié mudorong teluhé? 11:13 Maning 1 kemu ralai, 1 kemu 
masingka lai mangonggo u ko mapia su ana'u. Nangilémbowé 1 Amangu su 
sorga! I Sié sarung mangonggo u Roké-é si siré ko mudorong si Sié!" 
11:14 Pia su sihello 1 Yesus nanguséré roké dalai pasebang bou singkatau 
wobo. Suapang roké dalai éé simebang, tau éé naneta nududato. Mauli 
taumata nahérang. 11:15 Kaiso pia ko nubéra, "I Sié botongé makauséré 
roké dalai ualingu kawasangu Beelzebul, tembonangu roké dalai éé." 
11:16 Pia lai manga taumata waliné ko mapulu mulingka si Yesus, nau 1 


siré mudorong si Sié pukoa simbau tanda hérang kéré tandangu humonéu 1 
Sié dimenta bou Mawu Ruata. 11:17 Arawé i Yesus masingka u pendungi 
siré. Uté 1 Sié nubéra si siré, "Kamagéng simbau negara mapahia pirang 
kamonang ko kapudaroka'é, negara éé ta maumburé. Dang simbau 
keluarga ko mapahia dang kapudaroka'é 1 siré lawo 1 siré, sarung 
magholang. 11:18 Kéré'é lai su ralungu kararatuangu Setang; kamagéng 
komolangé simbau mukakoka dingangu komolang baliné, kararatuangé éé 
sarung mahaka. I kemu mubéra uadé la manguséré roké dalai ualingu 
kawasangu Beelzebul. 11:19 Kamagéng kéré'é, dingangu kawasangi sai 
manga murité'u manguséré roké daralai éé? Manga murité'u sisané nulahé 1 
kemu nusala! 11:20 Arawé la manguséré roké dalai dingangu kawasangu 
Mawu Ruata, dang éé mangaléné humonéu Mawu Ruata, séng maneta 
mamarénta su taloarangi kemu. 11:21 Kamagéng singkatau matoghasé, 
dingangu aghidé salangkapé, mundiaga baléné sisané, apang darotongé 
kebi masalamaté. 11:22 Arawé kamagéng singkatau ko nangilémbo 
matoghasé mudalia dang mupakawata 1 sié, uté taumata ko nangilémbo 
matoghasé éé sarung muhampasé apang aghidé ko ipupangagahé'u 
taghuang balé éé, buhué mupapahia u apang darotongé. 11:23 Taumata ko 
ta manumbeka si Sia, tenga-tengadé lumawang si Sia, dang ko ta 
musumbala si Sia, tenga-tengadé munggunggogahé halé-Ku!" 11:24 
"Kamagéng roké dalai manentangu singkatau, roké éé dumaléng 
mamepidé apang tampa mamara mudéa tampa pangirolong, kaiso 1 sié 
mang ta nakaréa. Ualingu éé, i sié nubéra, 'Ia sau musulé sarang bale ko 
séng daku nitentang!' 11:25 Su témpongi sié nudating pai séé, 1 sié 
nakahombang balé éé malaatoré buresi. 11:26 Bou éé 1 sié rimaléng 
nubawa si siré pitu roké daralai baline ko bedang nangilémbo karalai'é bou 
i sié. Bou éé i siré simu su tau éé buhué natana séé. Dang panginsuéngé 
kakakoa u taumata éé nangilémbo karala1ré bou horo." 11:27 Suapangi 
Yesus bou nubéra kéré'é, singkatau wawiné bou taloarangu taumata mauli 
éé nubéra si Yesus, "Baliné gampang daluasé'u wawiné ko namantélé'i 
Kau!" 11:28 Arawé 1 Yesus simimbahé, "Bedang nangilémbo lai daluasé u 
taumata ko mudaringihé héngétangu Mawu Ruata dingangu 
muparaléngé!" 11:29 Sementarangu taumata mududahemung si Yesus, 1 


Sié nanurusé u rudato-Né, angkung-é, "Baliné gampang karalai'é taumata 
orasé ii. I siré mudorong simbau tanda hérang, tadéau 1 siré 
makapangimang si Sia, arawé 1 siré ta sarung onggolang sarang manga 
simbau tanda hérang, su likudé'u tanda hérangi Nabi Yunus. 11:30 
Musulungi Nabi Yunus nakoa tanda hérang su taumatangu soang Niniwé, 
kéré'é lai Ahusé'u Taumata sarung makoa tanda hérang su taumata orasé 
ii. 11:31 Su ellong kiamaté, Boki bou soang simbekang Timuhé sarung 
mubangung dingangu taumata orasé ii, dang mutulangi siré. Batu'u, su 
gunangu mudaringihé tintirongi Salomo ko pandé, Boki éé dumaléng 
kéré'é karauné bou pondolé'u dunia. Arawé orasé 11 pia su ko nangilémbo 
labo bou 1 Salomo! 11:32 Su ellong kiamaté, kawanuangu Niniwé sarung 
mumpubangung dingangu taumata orasé 11, dang mutulangi siré, batu'u tau 
Niniwé éé séng nutobaté bou rosangi siré su témpongi Yunus nunasé si 
siré. Arawé orasé ii pia sii ko nangilémbo labo bou i Yunus." 11:33 
"Takoaé taumata ko mundiko u solo bou éé buhué isuhiné arau 
lingkubangé. 11:34 Mata éé ko solongu wadang. Kamagéng matanu 
matilang, kaselahé'u wadangu mutingkasenang. Arawé kamagéngu matanu 
malebuhé, uté kaselahé'u wadangu mutingkarendung. 11:35 Ualingu éé, 
pakatiho, kumbahang sarang tualagé ko éné si kau éé mutingkarendung. 
11:36 Kamagéng kaselahé'u wadangu matualagé, dang takoaé sarang 
manga simpalang marendung, uté kaselahé'u wadangu sumenang kéré 
susenangéngu tualagé'u solo." 11:37 Suapangi Yesus nasuéng dudatoné, 
singkatau Farisi nunoté si Sié kumang sarang baléné. Uté 1 Yesus tamai 
kimang séé. 11:38 Tau Farisi éé naralingu nakasilo si Yesus kimang ta 
nanguhasé lima-Né horo tumuhu atorangu agama. 11:39 Baugu éé Mawu 
nubéra si sié, "Mang tengadé i kemu taumatang Farisi pia tunduné 
manguhasé lainumang dingangu lama ketang su likudé, arawé su awa'u 
sisanu napéné u kakaketi dingangu lamuhu. 11:40 I kemu mang uagé! 
Balinébé Mawu Ruata ko nukoa likudé éé, séng nukoa lai dalungé? 11:41 
Ko su ralungu lainumang dingangu lama éé, ko éé harusé ionggo i kemu su 
tau susa. Dingangu kakakoa éé, kebi sarung mawuresi gunangi kemu. 
11:42 Silaka i kemu, apang tau Farisi! Gesing sasuangu kéré manga salasi 
dingangu manga haghing dampa, 1 kemu mangonggo u simbahagéng 


mapulo su Mawu Ruata, arawé karaadilé dingangu kakendagé su Mawu 
Ruata ta pupendungangi kemu. Sumbalié ko éé hinoné koaténgi kemu, 
dang ta mamalangu lai ko baliné. 11:43 Silaka i kemu, apang tau Farisi! I 
kemu makehagé'u tampa luadaténg su walé pukakaliomanéngang, dang 
makehagé adaténg su manga pasaré. 11:44 Silaka 1 kemu! I kemu 
musulungu kubulé takoaé aréngé, ko nikawegang nakoa dalitakéngu 
taumata." 11:45 Singkatau météré'u agama nubéra si Yesus, "Tuang, 
dingangu wawéra éé, 1 Tuang nuhinakang lai si kami!" 11:46 I Yesus 
simimbahé, "Silaka lai si kemu, manga météré'u agama! I kemu 
mumanuntu halé ko masusa dang munggeli u atorang ko mababeha, kaiso 
sarang kadio 1 kemu madidi mutulungu taumata pukukoa'é. 11:47 Silaka 1 
kemu! I kemu mukoa kubulé'u manga nabi, ko lena u nipaténgi upungi 
kemu. 11:48 Jadi i kemu sisané nangakungu apang ko nikoa i upungi 
kemu; batu'u mang 1 siré namaté manga nabi éé dang 1 kemu nukoa 
kubulé'é. 11:49 éé sabapé'é Kapapandéngu Mawu Ruata nubéra, Ta sarung 
mundoho sarang koa i siré manga nabi dingangu manga daroi-Ku; sengga 
sarung paténg dang sengga lai pahangéng!' 11:50 Mawu Ruata nukoa éé 
tadéau mudéa su orasé 11 ihukung ualingu pamamaté ko nikoa su kebi nabi 
naneta bou karariadingu dunia, 11:51 naneta bou pamamaté si Habel 
sarang pamamaté si Zakharia, ko nariadi su taloarangu mésba dingangu 
Waléngu Mawu. Pangimangké taumata orasé ii nalahé sarung ihukung 
ualingu kebi-kebi éé. 11:52 Silaka 1 kemu manga météré'u agama! Kakunsi 
pamuka tukadé'u kasasingka niréso si kemu, kaiso 1 kemu sisané madidi 
sumu sarang dalungé tadéau mudéa kasasingka éé. Su simbekané 1 kemu 
muluheping taumata ko mududéa sumu sarang dalungé!" 11:53 Su 
témpongi Yesus nanentangu tampa éé, manga météré'u agama dingangu 
taumatang Farisi nusughalé maiha si Yesus. I siré maneta manaung si Sié 
tadéau i Sié mapulu mududatongu halé mauli. 11:54 Dang sementarangu 
éé i siré mukukakela si Sié mapia-pia tadéau panamékang apang 
bawéra-Né ko nusala. 


Lukas 12 


12:1 Hiwuné taumata mususasuhudé sarang pia ko nikalita su laédé'é. 
Sementarangu manga taumata éé mududahemung, 1 Yesus nubéra su 
manga murité-é. "Pakatatiho su ragingu tau Farisi, maksuté-Ku, su léo 1 
siré. 12:2 Takoaé ko kabawuni ko ta ikasilo, dang takoaé ko irudemasé ko 
ta sarung bongkaréng. 12:3 Ko iwubérangi kemu hebi, sarung ikaringihé 
ello; dingang ko iwuburungi kemu su tulingu taumata su ralungu kamaré 
kakakunsi, sarung iwohang pakapepidé." 12:4 "Putahendungko, 1 kemu 
manga apang gawé-Ku! Tawahaluasé'u mataku 1 siré ko taha pamaté 
taumata kaiso ta makakoa ko nangilémbo bou éé. 12:5 Mapiang Daku 
ilahé si kemu i sai ko harusé ikataku. Katakukongu Mawu Ruata! Batu'u 
bou mamaté, i Sié lai pia kawasa mundemé sarang dalungu naraka! 
Pangimangké ko 1 Sié harusé ikataku 1 kemu. 12:6 Sanumpito lima mbau 
ikawalu su aregangu roité darua ko kakadiokangé. Maningu kéré'é mang 
takoaé sarang simbau ko ta tahendungangu Mawu Ruata. 12:7 Uta su 
tembo'u mang séng kebi bou nirékéng, ualingu éé tawahaluasé'u mataku; 1 
kemu bedang nangilémbo kaaregané bou manga sanumpito!" 12:8 
"Tahendungéko pakpia-pia: Taumata ko mangaku su tengongu lawo 1 sié 
ko murité-Ku, 1 sié lai sarung iakungu Ahusé'u Taumata su tengongu 
malaikaté'u Mawu Ruata. 12:9 Arawé taumata ko musunialé su tengongu 
lawo i sié ko murité-Ku, 1 sié lai sarung ipusunialé'u Ahusé'u Taumata su 
tengongu malaikaté'u Mawu Ruata. 12:10 Kamagéngu taumata mubérangu 
manga apa pundoka Ahusé'u Taumata, 1 sié bedang kaampungang; arawé 
kamagéngu i sié muhinakang Roké u Mawu Ruata, 1 sié séng ta 
kaampungang. 12:11 Kamagéngi kemu bawanéng sarang balé-walé 
pukakaliomanéngang tadéau ihukung su tengongu pamarénta arau 
mangangawasa, kumbahang gumagha kéré apa 1 kemu harusé lumihing 
batangéng arau su halé u apa ko harusé iwérangi kemu. 12:12 Batu'u apa 
ko hinong iwérangi kemu éé sarung itintirongu Roké Mawu Ruata si kemu 
su témponé." 12:13 Singkatau bou taloarangu taumata mauli nubéra si 
Yesus, "Tuang, i Tuang kenangko pangoro sintamahuariku pangonggo u 
simbahagéang si sia bou rarotong tentangi amangi kami." 12:14 I Yesus 
simimbahé, "Saudara, ko 1 sai nuhéngké u Ia pakakoa hakim arau 
mamamahia u rarotong su taloarangi rua?" 12:15 Bou éé 1 Yesus nubéra 


su taumata kebi ndai séé, "Pakalaingaté dang pakatatéghang, kumbahang 
sarangi kemu manganggang. Batu'u pubawiahé'u taumata ta mubergantong 
su kakakala'é, maning darotongé napéné." 12:16 Bou éé 1 Yesus 
nubekéngu pusasihing ii. "Pia singkatau kala. I sié pia tanané ko 
munggungeli u hasilé mauli. 12:17 Tau kala éé naneta nupikiré su ralungu 
naungé, 'Séng takoaé tampa'é lai pundésongu hasilé u tanaku. Apa akaléku 
nn?" 12:18 Bou éé 1 sié sau nupikiré dang nubéra su watangéngé sisané, 'Ho, 
pia akaléku; Apang gudangku daku pakighoghahé buhué ia mukoa ko 
nangilémbo labo. Séé sarung daku pundésokangu kebi gandungku 
dingangu manga darotongku baliné. 12:19 Bou éé ia buhué mubéra su 
awaku sisaku: I kau nakauntu! Kebi apang ko mapia séng nitaghuanéngu 
dang ta sarung masué sarang kanandu u taung. Ii mangkaté pangirolo! 
Mangkaté kang dingang panginung témangété pubawiahé'u!! 12:20 Arawé 
Mawu Ruata nubéra si sié, 'é tau wodo! Hebi ii lai i kau sarung maté, bou 
éé i sai ko sarung makaréa kalawou kakakala u ko séng mkomolé'u 
gunangu awa'u sisanu éé?' 12:21 Kéré kakakoa'é su apang taumata ko 
mududéa makala su gunangu awa'é sisané, kaiso ta mudéa mutingkakala 
su tengongu Mawu Ruata." 12:22 Bou éé 1 Yesus nubéra su manga 
murité-é, "Baugu éé Ia mubéra, 'Tawahaluasé'u gumaghangu halé u 
pubawiahé'u, ko apa sarung kanéngang, arau apa ko sarung lohokang.' 
12:23 Pubawiahé bedang nangilémbo kaaregané bou kang, dang awa 
bedang nangilémbo kaaregané bou pakéang. 12:24 Pukakelako manga 
boka-boka! I siré ta mususuang, ta mumanipo, takoaé lai gudang arau 
lumbung. Kaiso Mawu Ruata mupalihara si siré! I kemu bedang 
nangilémbo kaaregané bou manga manu u kinoang! 12:25 1 sai su 
taloarangi kemu ualingu gaghané botongé mupakanandu u umuré maningu 
ketang kadio-dio? 12:26 Kamagéngu halé kéré'é kakadio'é séng ta kakoa 1 
kemu, unuéwé i kemu gumaghangu manga halé baliné? 12:27 Pukakelako 
kéré apa manga bakung tutuwo; 1 siré ta mulahalé, lai ta mumanala. Kaiso 
1 Ratu Salomo ko kéré'é kakala'é ta nuloho u pakéang kéré kasadada u 
manga bunga bakung éé! 12:28 Dempugé su ngudaé tumuwo sihello 1i 
dang diello masuéng tutungé. Kaiso i Mawu Ruata mulegahé dempugé éé 
kéré'é kapiané. Nangilémbowé 1 kemu! Kaiso 1 kemu mang kadio 


mangimang! 12:29 Nau, tawahaluasé'u gumagha dingang mubingo u halé 
u apa ko hinong kanéngang dingang inungangi kemu. 12:30 Kebi tamai éé 
lai dudéakéngu taumata ko begangu Mawu Ruata. Sumbalié 1 Amangu 
masingka i kemu mugugausé kebi tamai éé. 12:31 Arawé i kemu harusé 
mudéa tadéau Mawu Ruata mamarénta su pubawiahé'i kemu, uté ko baliné 
éé sarungu lai ionggo u Mawu si kemu." 12:32 "I kemu ko ketang kadio 
dékénangé, tawahaluasé'u mataku! Batu'u 1 Amangu maluasé mangonggo u 
alamaté si kemu bou Kararatuang-é. 12:33 Baluko darotongu dang geliko 
roité su taumata susa. Pukoako gunangu awa'u dompété ko ta matatebé, 
areta ko dudéso su sorga. Aréta éé ta mailang batu'u mananako takoaé ko 
makaputako dang uané ta makapundusa. 12:34 Batu'u su apa pia areta'u 
séé lai naungu!" 12:35 "Pakarariaga su apang halé. Sintinia 1 kemu harusé 
pakasadia dingangu pakéang dang solonu tatapé madariko, 12:36 
musulung kéré paparéntang ko séng nasadia mahedo mawuné mapulé bou 
saliwangu kawing. Kamagéng mawuné éé mapulé dingang manéngkohé 
tukadé, 1 siré dindengang manopé tukadé. 12:37 Baliné gampang untungu 
apang paparéntang ko kaebakéng kapahedoné su témpong mawuné 
marenta. Pangimangké: mawu éé manadia kebi dang mangoro 
paparéntangé pakaiang, bou éé i sié musaliwiré si siré. 12:38 Baliné 
gampang untungu paparéntang éé kamagéngu mawungi siré makahombang 
si siré sadia kapahedoné, maning 1 sié marenta hebi ralung arau bedang 
marena bou éé! 12:39 Putahendungké 11! Andéné taghuangu walé 
masingka pukulé pira mananako marenta, i sié séng mundiaga tadéau 
mananako ta makasu sarang dalungu waléné. 12:40 Baugu éé i kemu lai 
harusé pakasasadia, batu'u Ahusé'u Taumata sarung dumenta su témpo ko 
ta nikasingkaténgi kemu." 12:41 "Tuang, apa tintiro éé nitarangi Tuang si 
kami arau su kebi apang taumata?" kakibalongi Petrus. 12:42 Mawu 
simimbahé, "I sai paparéntang ko matuhu dingangu pandé hakiu 
nihéngké'u mawuné panimadé paparéntang baliné tadéau 1 sié pupakangi 
siré su témponé? 12:43 Baliné gampang kaluasé paparéntang éé 
kamagéng mawuné mapulé dang makahombang si sié kahalé'é! 12:44 
Pangimangké: Tuang éé sarung mananarakangu apang darotongé su 
paparéntang éé. 12:45 Arawé kamagéng paparéntang éé mubéra su 


ralungu naungé, 'I tuangku bedang marengu mapulé,' buhué 1 sié mundariha 
apang paparéntang dang kumang manginung sarang maiwukang, 12:46 uté 
tuangé sarung musulé su ello dingangu orasé ko ta nikasingkaténg. Dang 
paparéntang éé sarung darihangu mawuné sarang pakawau-wau dang 
koaténg pusulungi siré taumata ta tumatuhu su Mawu Ruata. 12:47 
Paparéntang ko masingka'u kapulungu mawuné, kaiso ta manadia 
dingangu ta mukoa kapulungu mawuné éé, sarung pahangéng 
pakatedu-tedu. 12:48 Arawé paparéntang ko masingka u kapulungu 
mawuné, bou éé mukoa halé musala hakiu harusé pahangéng, ketang 
pahangéng kadio. Baugu taumata ko séng nionggolang mauli, bou éé 1 sié 
lai sarung pudorongang mauli. Dang taumata ko nipanarakanéng mauli, 
bou i sié sarung panuntukang lai mauli." 12:49 "Ia dumenta tadéau 
makakoa putung su dunia 1. Kéré'é kapiané kamagéngu putungé séng 
dumeli! 12:50 Bedang pia sinsara nangilémbo mabeha ko harusé Daku 
daléngang. Dang naung-Ku balisa turusé su horo u éé mariadi. 12:51 Apa i 
kemu manika'u Ia dumenta tadéau mubawa pudaramé su dunia? Tala, 
baliné pudaramé, kaiso pudaralia. 12:52 Maneta bou orasé ii, su simbaléng 
ko pia dalohoné limang katau sarung mudaroka, tatelu mundoka darua, 
arau darua mundoka tatelu. 12:53 I amang sarung mundoka ana'é ésé dang 
ana ésé sarung mondoka si amangé. Inang mundoka ana'é wawiné dang 
ana bawiné mundoka si mamané. I émpo wawiné sarung mundoka 
manuhangé wawiné dang manuhang bawiné sarung mundoka si émponé 
wawiné." 12:54 I Yesus nubéra lai su taumata mauli, "Kamagéngi kemu 
makasilo winawa nahéngké su pungu wahé, i kemu turusé mubéra, 'Sarung 
dumaséhé.' Dang mang tengadé dumaséhé. 12:55 Kamagéngi kemu 
makapendang balenguhé tumiu bou simbekang timuhé, 1 kemu mubéra, 
'Sarung mamedisé.' Dang mang tengadé mapedisé. 12:56 I kemu taumata 
mapulu makitika! I kemu makatika halé u pubawalungu wanua bou 
putatehungi kemu su kakakoa u langi dingangu dunia. Unué kakakoa'u 
témpo ii i kemu ta makatika?" 12:57 "Unué i kemu hala ta namutusé apa 
ko mutatahino? 12:58 Kamagéngu pia taumata mubeha 1 kemu su 
pengadilang, pudéako singapang botongé tadéau panginsué urusangu 
palakara éé dingangé palibé i kemu bedang su raraléngang. Kamagéng 


tala, tehang i sié mubawa i kemu sarang tengongu hakim dang hakim éé 
sarung manarakangi kemu su polisi, dang polisi mutaho 1 kemu sarang 
dalungu tahungku. 12:59 Pangimangké! I kemu ta sarung makaleso bou 
ralungu tahungku su horo u i kemu makawaéhé utangu." 


Lukas 13 


13:1 Su témpo éé taumata mububeké si Yesus bou halé u tau Galilea 
pirang katau ko nipaténgi Pilatus, su témpongi siré kapangonggo'é 
sasemba su Mawu Ruata. 13:2 Simasindaé beké éé, 1 Yesus nubéra, 
"Ualingu tau Galilea éé nipaté kéré'é, su pangangenangi kemu éé muluhalé 
u i siré ko nangilémbong karosané bou tau Galilea waliné? 13:3 Tala 
waliné kéré'é! Kaiso putahendungké: kamagéngi kemu ta mutobaté bou 
rosangi kemu, 1 kemu lai sarung maté kebi, kéré 1 siré. 13:4 Kéré apa lai 
dingangi siré ualu ko naté su Siloam, su témpong manara éé nangempisé si 
siré? Su pangangenangi kemu éé mululahé u 1 siré ko nangilémbong 
karosané bou apang taumata ko mumatana su Yerusalem? 13:5 Tenga- 
tengadé tala! Sau lai Daku iwéra: Kamagéngi kemu ta mutobaté bou 
rosangi kemu, 1 kemu lai sarung maté kebi kéré i siré." 13:6 Bou éé 1 
Yesus nubekéngu lai pusasihing i1, "Pia singkatau ko pia kaluné ara su 
kobongu anggoré'é. Pia su sihello 1 sié tarai mudéa buang kalu éé, kaiso ta 
nakaeba sarang simbau. 13:7 Nau, i sié nubéra su mulahalé u kobongé, 
'Tehungété, séng telu taung ia susongo mudéa buang kalu ara 11, kaiso 
mang ta nakaeba sarang manga simbau. Tuwangké piangu kalu éé! I sié 
ketangbé manginsué tawang tana!' 13:8 'Balako lai 1 sié tatuwoné sintaung 
ii, Tuang. Hedo raku bongkaréng tanané su rulungé, dingang tahongu 
pupuké. 13:9 Aramanung i sié hedo mubua su taung su ghati. Kamagéngu 
tala, buhuéwé wotongé 1 Tuang mangoro panuwang.'" 13:10 Pia su 
sihellong Sabaté, 1 Yesus nanintiro su walé pukakaliomanéngang simbau. 
13:11 Séé pia tau wawiné ko séng mapulo ualu su taungé masaki, ualingu 
pia roké dalai su wadangé. Tau wawiné éé bekung dang ta makararisi 
matéi. 13:12 Su témpongi Yesus nakasilo si sié, 1 Sié nukui tau wawiné éé, 
"Inang, 1 kau napelo bou saki'u!" 13:13 Bou éé 1 Yesus nanimbongu 


lima-Né su tau wawiné éé, dang singkatémpo éé lai 1 sié dimarisi matéi 
bou éé nudalongu Mawu Ruata. 13:14 Tembonangu walé 
pukakaliomanéngang éé nupedu, ualingi Yesus nupakauléngu taumata su 
ellong Sabaté, baugu éé i sié nubéra su manga taumata, "Pia enungu ello 
gunangu muhalé; songo'é su ello éé gunang ipakaulé, kumbahang su ellong 
Sabaté!" 13:15 Mawu simimbahé, "I kemu ii mang taumata raléokang! Su 
ellong Sabaté apang taumata mamelo'u sapi dingangu kalidéngi siré bou 
kandang dang mupasebang gunang mupanginungi siré. 13:16 Ho, sii orasé 
ii pia singkatau wawiné mang hentongi Abraham, ko séng mapulo ualu su 
taungé karengu'é malaiki su Setang. Apa i sié ta wotongé pelokang bou 
laiki'é éé su ellong Sabaté?" 13:17 Sasimbahé 1 Yesus éé nakakoa manga 
roka i Yesus nungkaméa; arawé apang taumata waliné limuasé nakasilo 
apang ko makalahérang ko nikoa i Yesus. 13:18 I Yesus nukibalo, 
"Kamagéng Mawu Ruata mamarénta, kéré apa kakakoa'é? Dingangu apa 
Daku ikasulung? 13:19 Kakakoa'é musulungu pusasihing 11. Simbau 
batung sawi niala u taumata bou éé nisuang su ansédé'é. Batuné éé timuwo 
bou éé nakoa kalu, dang manga manu u kinoang numpukoa saléhé'i siré su 
manga lélangu kalu éé." 13:20 Sinsulé lai 1 Yesus nukibalo, "Kamagéng 
Mawu Ruata mamarénta, dingangu apa Daku ikasulung kakakoa'é? 13:21 
Kakokoa'é musulungu ragi ko niala u singkatau wawiné bou éé nilau 
dingangu tepong epa'u pulo su litéré, sarang timuwo kebi." 13:22 Su 
ralungu raraléng sarang Yerusalem, 1 Yesus simahé apang soa dingangu 
kampong apidé kapanintironé. 13:23 Bou éé pia taumata nukibalo si Sié, 
"Tuang, apa ketangu mahali taumata ko ipakasalamaté?" I Yesus 
simimbahé, 13:24 "Putawakaliko sumu bou tukadé mahépo. Batu'u, 
putahendung! Mauli taumata mudéa sumu kaiso ta makaréa. 13:25 Su 
témpong taghuangu walé mubangung dang mangunsi tukadé'é, 1 kemu 
dudarisi su likudé dan maneta manéngkohé dingang mubéra, "Tuang, 
bukaiko tukadé 1 kami!' I Tuang éé sarung sumimbahé, Ta begangi kemu 
éé wou apa! 13:26 I kemu sarung sumimbahé, 'I kami séng kimang 
dingangu nanginung dingangi Tuang, dang i Tuang lai séng nanintiro su 
manga raléng su soangi kami!' 13:27 Arawé i Tuang éé sau mubéra, Ta 
begangi kemu wou apa. Pamého wou ii, i kemu ko mukukoa dala!!! 13:28 


Su témpongi kemu maksilo si Abraham, si Ishak dingangi Yakub dang 
apang nabi kapudaluasé su Dunia Wuhungu Mawu Ruata, 1 kemu sarung 
mumpukia dang mutatahangu sinsara ualingu i kemu niuséré pasebang! 
13:29 Apang taumata mumpusongo bou pungu raki dingangu wahé, bou 
pungu sawenahé dingangu timuhé, dang sarung mumpudaluasé su ralungu 
Dunia Wuhungu Mawu Ruata. 13:30 Mang tengadé, pia taumata ko 
samuri sarung makoa kahorokangé, dang pia taumata ko horo sarung 
makoa kasamuringé." 13:31 Su témpo éé lai, pia tau Farisi pirang katau 
dimenta sarang koa 1 Yesus dang nubéra, "Kumbahang matana sii! Dako'é 
kakoa sarang tampa baliné, batu'u Herodes mapulu mamaté si Kau." 13:32 
1 Yesus simimbahé, "Dako'é puhabaré su taumata takoaé gunané éé, 
'Sihello ii dingangu riello Ia manguséré roké dalai dang mupakauléngu 
taumata masaki, arawé su ello kateluné, la sarung mulepasé halé-Ķu.' 
13:33 Maning kéré'é Ja harusé manepasé'u raraléng-Ku sihello 11, diello 
dingangu karumahéng, batu'u ralai singkatau nabi paténg su Yerusalem. 
13:34 Yerusalem, Yerusalem! Manga nabi séng nipaténu! Apang daroi u 
Mawu Ruata séng nientungangu dingangu watu sarang naté! Séng pira sulé 
la mapulu mangomolé kalawo u kawanuanu kéré mangu manu mangokobé 
ana'é su alungu tatela'é, kaiso i kau ta mapulu! 13:35 Ualingu éé Mawu 
Ruata séng lai ta mudingangi kau. Kasingka'é, maneta bou n i kau sarungu 
lai séng ta makasilo si Sia, sarangi kau mubéra, 'Alamaté si Sié ko dimenta 
su aréngu Mawu.' " 


Lukas 14 


14:1 Pia su sihellong Sabaté i Yesus tamai kimang su waléngu singkatau 
matimadé'u Farisi. Séé taumata mupuperhatikang mapia-pia si Yesus. 14:2 
Uté pia ko narenta sarang koa 1 Yesus singkatau ko pia saki'é solo ko 
laédé dingangu limané napéné u rukungé. 14:3 Buhué i Yesus nukibalo su 
manga météré'u agama dingangu manga taumatang Farisi ndai séé, 
"Tumuhu atorangu agamangi kité, apa wotongé mupakauléngu taumata 
masaki su ellong Sabaté arau ta wotongé?" 14:4 Manga météré'u agama 
dingangu apang tau Farisi éé ketang maremasé. Bou éé 1 Yesus nukui tau 


éé dingang nupakauléngi sié, buhué nangoro si sié paraléng. 14:5 Bou éé i 
Yesus nubéra su apang taumata, "Andéné singkatau bou i kemu pia 
singkatau ana arau sapiné simbau nanawo su ralungu pahighi su ellong 
Sabaté, apa 1 sié ta ligha mamatung ana arau sapi éé pasebang sihello éé 
lai?" 14:6 Kaiso takoaé ko sarang manga singkatau nakasimbahé si Yesus 
su halé éé. 14:7 I Yesus nakasilo pia manga saké ko mumpamilé tampa ko 
kapiangé. Ualingu éé 1 Sié nanintirongu 11 si siré kebi. 14:8 "Kamagéngi 
kemu inoté sarang saliwangu kawing, kumbahang tamai maiang su 
kadérangu mangamawu. Batu'u kumbahang singkatau ko nangilémbo 
mapia wou i kau ninoté lai. 14:9 Sarang taghuangu walé ko nunoté si rua 
éé, humaung si kau dang mubéra, 'Kéré wotongé, tampa 11 séng nisadia su 
gunangu saké éé.' Uté dingang pendangu méa i kau harusé sumoho maiang 
su likudé. 14:10 Ualingu éé, kamagéngi kemu inoté, pamilé'é tampa 
nangilémbo su likudé, tadéau taghuangu walé marenta sarung mubéra si 
kau, 'Gawé, mahiko kaang su tampa nangilémbo mapia.' Dingangu kéré'é 1 
kemu niadaténg su tengong saké waliné. 14:11 Batu'u apang taumata ko 
mutingkarangéu awa'é sarung iapakasana, arawé ko mutingkasanau awalé 
sarung ipakarangé." 14:12 Bou éé 1 Yesus nubéra su taghuangu walé, 
"kamagéngi kau munoté taumata musaliwang kumang ello arau hebi, 
kumbahang munoté gawé arau sintamahuaring, arau ana u singkatau, arau 
lai lampungu ko kala. Batu'u 1 siré lai sarung munoté si kau, dang dingangu 
kéré'é i kau manarima u wawalisé bou kakanoa'u. 14:13 Nau kamagéngi 
kau mukoa saliwang, punoté'é taumata susa, taumata pia kurangu 
wadangé, taumata péso, dingangu taumata wuta. 14:14 I kau sarung 
alamaténg, baugu manga taumata éé ta sarung makawalisé kapianu. 
Kapianu sarung balisangu Mawu Ruata su témpong apang taumata mapia 
sau ipubangung bou papaté." 14:15 Su témpong singkatau ko kakangé 
ringangi Yesus séé nakaringihé bawérangi Yesus, 1 sié nubéra, "Kalauntu 
su taumata ko sarung kumang singkakang dingangu Mawu Ruata 
kamagéngi Sié rumenta kéré Ratu!" 14:16 Arawé i Yesus nubéra su tau 
éé, "Pia singkatémpo pia singkatau nukoa saliwang labo dang nunoté 
taumata mauli. 14:17 Suapang séng témponé maneta'u saliwang, tau éé 
nundoiu paparéntangé pakakoa sarang koa u apang noté dang puhabaré, 


'Songgo'é, kebi-kebi séng sadia!' 14:18 Kaiso i siré kebi, singkatau- 
singkatau numpukaliomanéng. Ko kahorokangé nuhabaré su paparéntang 
éé, Ta mang buhué bou nuluang tana simpalang, dang harusé tarai 
mutehung. Ia mukaliomanéng.' 14:19 Sengga nuhabaré, Ta buhué bou 
nuluang sapi limang paré, dang bedang manuka sapi éé. Ia 
mukaliomanéng.' 14:20 Ko sengga lai nuhabaré, Ta buhué bou nukawing, 
ualingu éé ia ta makasongo.' 14:21 Paparéntang éé napulé dang nuhabaré'u 
éé su tuangé. Tuang éé nupedu ralai-lai, dingang nubéra su paparéntangé, 
'Pakalighaé tamai sarang apang daléng dingangu manga keléu soa. 
Bawako mahi taumata susa, taumata pia kurangu wadangé, taumata wuta 
dingangu taumata péso.' 14:22 Bou éé paparéntang éé nubéra, 'Tuang, 
paréntangi Tuang séng bou raku nikoa, kaiso tampa bedang mauli.' 14:23 
Bou éé tuang éé nubéra, 'Dakoko sasaé sarang manga raléng labo dang 
manga wukuné su pinggiré'u soa, dang paringangko apang taumata 
pasongo, tadéau waléku mapéné. 14:24 Putahendungké! Takoaé ko sarang 
manga singkatau bou taloarang manga saké séng ninoté éé sarung 
makaiténg kangu saliwangku 11!" " 14:25 Mauli taumata timuhu dimaléng 
dingangi Yesus. I Yesus nubihu dang nubéra si siré, 14:26 "Kamagéng 
taumata dumenta su koa-Ku, kaiso nangilémbo kumendagé'i mamané, 1 
papané, kawingé, manga ana'é, manga ana u singkatauné, nangilémbo 
awa'é sisané, i sié ta makoa murité-Ku. 14:27 Taumata ko ta mapulu 
mamasang koroisé dingang tumuhu si Sia, ta makoa murité-Ku. 14:28 
Kamagéng singkatau bou 1 kemu mapulu mukoa menara, tantu i sié mang 
maiang mundékéng horo ongkosé'é tadéau makatakaséré mensang do1té 
makarating pukoa menara éé arau tala. 14:29 Batu'u kamagéngu kaenangi 
sié ta makasué éé, sumbalié pondasiné séng nikoa, uté kebi taumata ko 
makasilo halé éé sarung mahulégé. 14:30 I siré sarung mubéra, 'Hi, 
taumata ii mamangung, kaiso ta nakasué!! 14:31 Kamagéng singkatau ratu 
ko pia tentarané mapulo hiwu mapulu muséké dingangu ratu waliné ko pia 
tentarané duang pulo suhiwuné, tantu datu éé mang maiang mutimbang 
horo mensang i sié matoghasé musékéu roka'é éé. 14:32 Kamagéngi sié 
makapendang 1 sié lomé, tantu su témpong doka'é éé bedang marau, 1 sié 
sarung mundoi u utusangé mudorong mudamé." 14:33 Panginsuéngé i 


Yesus nubéra, "Kéré'é lai dingangi kemu. Ta manga sarang singkatau bou 1 
kemu makoa murité-Ku, kamagéngi sié ta mutatahangu haghi-haghi." 
14:34 "Asing éé mapia, arawé kamagéng mutingkalélé, botongé sau 
ipakapehadé? 14:35 Séng takoaé gunané lai, maning gunangu ansédé lai 
gunangu pupuké. Nau ketang iremé. Kamagéng pia tuli, daringihé'é!" 


Lukas 15 


15:1 Pia su sihello, napéné mananuntu pajaké dingangu apang taumata ko 
tehungang su tampa karalaikangé, simongo mudaringihé si Yesus. 15:2 
Taumatang Farisi dang manga météré'u agama naneta mukalibubu. I siré 
nubéra, "Sih, taumata ii nanarima u taumata raralai dang bedang lai 
kimang dingangi siré!" 15:3 Ualingu éé 1 Yesus nubeké si siré pusasihing 
ii, 15:4 "Andéné singkatau wou 1 kemu pia dombané mahasu, bou éé i sié 
kailangéngu simbau -- apa sarung koaténgé? Nalahé 1 sié mang 
manentangu dombané sio mpulo sio éé su nguda'é, dang dumaléng mudéa 
ko nailang éé sarang ikaréa. 15:5 Dang kamagéng domba éé sau ikaréa'é, 
keré'é 1 sié kaluasé hakiu nipasangé domba éé, 15:6 bou éé niwawa'é 
napulé. Bou éé i sié nukui manga ghawéné dingangu manga lampungé, 
dang nubéra, 'Mahié 1 kité mudaluasé. Dombaku ko nailang séng sau 
nikaréa!' 15:7 Ho, kéré'é lai su sorga pia karaluasé labo su singkatau 
marosa ko nutobaté, bou taumata sio mpulo sio mapapia ko tawahaluasé'u 
mutobaté." 15:8 "Arau andéné singkatau wawiné pia doité péra mapulo, 
bou éé kailangéngu simbau -- apa sarung koaténgé? I sié mang mundiko u 
solo dang manapu waléné dang mudéa sua apa-apa sarang do1té éé 
ikaréa'é. 15:9 Su témpongi sié makaeba doité éé, 1 sié mukui manga 
ghawé dingang manga lampungé, buhué mubéra, Ta mang limiagé sau 
nakaeba doitéku ko nailang. Mahié 1 kité nudaluasé! 15:10 Ķéré'é lai 
malaikaté'u Mawu Ruata lumuasé kamagéng pia singkatau taumata ralai 
mutobaté bou rosané. Pangimangké!" 15:11 I Yesus nubéra lai, "Pia 
singkatau iamang ko pia ana'é ésé darua. 15:12 Ko tuari nubéra si sié, 
'Papa, onggoko si sia su orasé ii bagéangku bou kakakala 1 kité.' Uté 1 
amangé namahia u kakakala'é éé su ana'é rarua. 15:13 Pirang ello tuhué 


ana tuari éé nubalu u wagéang pusaka'é bou éé rimaléng sarang banua 
marau. Pai séé 1 sié nugagholo u roité dingang nubiahé taghunalang. 15:14 
Suapang doité nasué, nariadi pia kalahutung labo su tampa éé, hakiu 1 sié 
naneta nanawo susa. 15:15 Bou éé i sié tamai nuhalé su singkatau 
kawanua séé, ko nuparénta si sié pundiaga bawi su kobongé. 15:16 KĶKéré'é 
kahutungé i sié hakiu 1 sié mening kumang kangu wawi éé. Maning séng 
kéré'é hutungé, mang takoaé sarang singkatau nupakangi sié. 15:17 
Kasamuringé 1 sié natilang dang nakapubéra, 'Apang taumata muluhalé 
dingangi papaku kangi siré magholo, dang sii ia ii marani maté 
kalunusang! 15:18 Ia tamai makoa sarangki papaku, mubéra si sié: Pa, ia 
séng nusala su tengonu dingang su tengongu Mawu Ruata. 15:19 Ta 
hmoné lai ia isego ana i Papa. Dékéngké ia singkatau mulahalé 1 Papa.' 
15:20 Uté 1 sié rimaléng napulé nakoa sarangki papané. Bedang marau 
bou walé, i sié séng nikasilongi papané. Dingang pendangu naung natuno i 
papané timalang nanginsomahé si sié, bou éé nulaheku dingangu nangimbu 
si sié, 15:21 'Papa,' angkungu ana'é, 'ia séng nusala su tengongu Mawu 
Ruata dingang su tengongi Papa. Ta himoné lai ia isego ana 1 Papa.' 15:22 
Kaiso i papané nukui manga paparéntangé, dingang nubéra, 'Pakaligha! 
Pangalako laku ko kasadadakéngé, dingang lohoko si sié. Lohoké sinsing 
su talimedoné, dingang lohoké sapatuné. 15:23 Bou éé pangala ana u sapi 
matawa hata. I kité kumangko dingang mudaluasé. 15:24 Batu'u anaku ii 
séng naté, 11 sau nubiahé; i sié séng nailang, ii sau nikaréa.' Buhué 1 siré 
naneta nusaliwang. 15:25 Su témpo éé, ana'é ko i akang bedang su 
kobong. Suapangi sié napulé dang naraning balé, i sié nakaringihé tingihé'u 
musiké dingangu mudaransa. 15:26 1 sié nukui paparéntangé singkatau 
dingang nukibalo, 'Pia apa su walé?' 15:27 Paparéntang éé simimbahé, 
'Tuarangi Tuang séng nusulé! Dang i papangi Tuang nuparénta puhata ana 
u sapi matawa, ualingu 1 sié séng sau nakaréa ana'é su ralungu kapapia!' 
15:28 Ana i akang éé nupedu ralai-lai hakiu 1 sié madidi sumu su raralungu 
walé. Bou éé 1 papané simebang nuloké si sié pasu. 15:29 Ķaiso i sié 
nubéra, 'Kéré'é su ralungu pira taung karengué ia mututimpaté muhalé 
gunangi Papa. Ta sinsulé ia limawang paréntangi Papa. Dang apa wué 
nionggo i Papa si sia? Sarang kambing simbau i Papa bedang ta nakaonggo 


sarang sinsulé si sia pukoa saliwang dingangu manga ghawéku! 15:30 Ana 
1 Papa éé séng nanginsué darotongi Papa su manga wawiné ralai, kaiso 
kéré'é 1 sié nusulé, 1 sié nihatangi Papa sapi matawa!' 15:31 'Amang,' 
nisimbahé i papané, 'i kau sintinia mang séng dingangku sii. Kebi apang ko 
daku tutaghuanéng éé lai séng tutaghuanéngu. 15:32 Arawé i kité tahana 
mang harusé musaliwang dang mudaluasé, baugu tuarinu éé séng naté, 
kaiso ii sau nubiahé; 1 sié séng nailang, kaiso sau nikaréa.'" 


Lukas 16 


16:1 I Yesus nubéra su manga murité-é, "Pia singkatau kala. I sié pia 
singkatau mulahalé su urusangu roité ko mumangatoré kakakala'é. Tau 
kala éé nakaeba laporang humonéu mulahalé'é éé nugagholo u roité'é. 16:2 
Nau i sié nukui mulahalé'é éé dingangu nubéra, 'Apa ii halé ko daku 
nikaringihé bou halé'u? Nau ii sarakangko mahi apang laporangu halé'u su 
mangatoré kakakalaku. I kau séng ta wotongé bedang lai makoa mulahalé 
su urusangu roitéku.' 16:3 Uté tau éé nupikiré, 'Apa raku koaténg 11? I 
tuangku séng nulohosé'u ia. Mubaélé ia lomé; makoa mudarorong, ia 
maméa. 16:4 Pia akaléku; kamagéng ia séng ilohosé, harusé pia 
dingangku mauli ko mapulu manarima u ia matana su waléngi siré!' 16:5 
Nau apang taumata ko nakautang su tuangé nasuéng kumé si sié. Su ko 
horo, 1 sié nukibalo, 'Pira utangu si tuangku?' 16:6 Tau éé simimbahé, 
'Lanang saitung mahasu su wensadé.' Tau mulahalé éé nubéra si sié, 'Ii 
suraté'u utangu. Kaiangké dang lighaé wohé: limang pulo.' 16:7 Bou éé 1 
sié nubéra su ko karuané, 'Dang si saudara, pira utangu?' Tau éé 
simimbahé, 'Gandung sihiwu su karongé.' Tau mulahalé éé nubéra, 'Ii 
suraté'u utangu. Bohé'é: ualu hasu.' 16:8 Uté tuangu tau mulahalé su 
urusangu roité ko naungé mawuhu éé nudalongu mulahalé'é éé ualingu 
pandéné; batu'u manga taumatang dunia 1i nangilémbo pandé mangatoré 
halé 1 siré bou apang taumata ko mububiahé su ralungu tualagé." 16:9 Bou 
éé 1 Yesus nubéra lai, angkungé, "Daringihéko! Pakéko kakakala u dunia ii 
su gunangu daréa gawé, tadéau kamagéng kakakala u dunia ii séng takoaé 
aregané lai, 1 kemu sarung itarima su tampa katanakéng ko kekal. 16:10 


Taumata ko kapangumbalang su ralungu halé-halé dadio, botongé lai 
kapangumbalang su ralungu halé dalabo. Arawé taumata ko ta 
kapangumbalang su halé-halé dadio, ta kapangumbalang lai su ralungu 
halé dalabo. 16:11 Nau, kamagéng bou halé u kakakala u dunia ii i kemu 
séng ta kapangumbalang, uté 1 sai mapulu mupakawalangu halé u kakakala 
rohani si kemu? 16:12 Dang kamagéng su halé u darotongu taumata 
waliné, kasingkaténgi kemu ta kapangumbalang, uté i sai mapulu 
mupakawalangu darotongi kemu? 16:13 Takoaé ko manga sarang 
singkatau makapuhalé su gunangu mawu rarua; batu'u i sié sarung 
nangilémbo kumendagé'u singkatau bou ko baliné, arau 1 sié sarung 
nangilémbo satia su mawuné simbau bou ko baliné. Kéré'é lai dingangi 
kemu. I kemu ta makapuhalé gunangu Mawu Ruata dingangu lai areta." 
16:14 Manga taumatang Farisi nakaringihé kebi ko niwérangi Yesus. Bou 
éé i siré nahulegéngi Sié, batu'u 1 siré mapulung doité. 16:15 Arawé 1 
Yesus nubéra si siré, "I kemu taumata ko magéng su tengongu taumata 
waliné kakelang matulidé, arawé Mawu Ruata masingka u ralungu naungu. 
Baugu apa ko tutehungu taumata marangé, arawé su matangu Mawu 
Ruata masana. 16:16 Atorang ko nionggo i Musa dingang tintirongu 
manga nabi, tatapé kukoaténg sarang témpongi Yohanes Mundaréno. Bou 
témpo éé Habaré'u Raluasé bou halé u kéré apa Mawu Ruata mamarénta 
kéré Ratu iluhabaré turusé. Dang apang taumata mututawakaling 
batangéng tadéau mariadi dalohongu umaté'u Mawu Ruata. 16:17 Kaiso 
nangilémbo gampang langi dingangu dunia mailang, bou hurupé simbau su 
ralungu Titangu Mawu Ruata mawala. 16:18 I sai manindo kawingé bou 
éé mukawing dingangu wawiné waliné, taumata éé nawuang. Dang 
taumata ko mukawingu tau wawiné ko nisindong, 1 sié lai nawuang." 
16:19 "Pia singkatau kala. Pakéangé maraleghadé, dang biahé mapia 
ello-ello. 16:20 Su tengong tukadé'u waléné mumaiang singkatau kasiang 
aréngé 1 Lazarus. Badangé napepidé'u wisulé. 16:21 I sié mapulu kumang 
onasé'u wiahé ko nanawo bou médang panganéngangu tau kala éé. Katéwé 
kapuna kasaunéng humaung muléwa wisulé'é. 16:22 Taumata kasiang éé 
ta narena bou éé naté buhué niwawa u malaikaté sarang tampa mawantugé 
su sundihangi Abraham su sorga. Tau kala éé bou éé lai naté dang nilebing. 


16:23 Su runiangu taumata naté 1 sié tumaniu masinsara. Dang su 
témpongi sié nutehung tarai, i sié nakasilo si Abraham dasi su tampa 
marangé dingangi Lazarus su sundihangé. 16:24 'Tuang Abraham!" 
kakuingu tau kala éé. 'Kendagéko ia. Oroiko i Lazarus pangunong 
talmedoné su aké bou éé naéko tedoi lilaku. Tumaniu sigesa ia su ralungu 
putung 1!" 16:25 Arawé 1 Abraham simimbahé, 'Putahendungko 1 kau 
anaku: su kanandu u pubawiahé'u i kau séng nakaréa kebi ko kapiangé, 
arawé i Lazarus nakaréa ko karalaikangé. Ii i sié séng senang sii, dang i 
kau sigesa. 16:26 Su likudé'u éé su taloarangi kau dingangi kami séng pia 
simbau towaé labo nikoa sasarané, tadéau taumata wou ii ta makalintu 
bawa sarang éé dang taumata bawa bou éé ta makaawi ndai sarang 1i!" 
16:27 'Kamagéng kéré'é, Tuang,' angkungu tau kala éé, 'a mudorong 
suapang botongé i Tuangpundoikongi Lazarus sarang baléngi amangku. 
16:28 Pia sintamahuariku siré lima pai séé. Doiko 1 Lazarus pangonggo u 
ingaté si siré, tadéau kumbahang sarangi siré lai mataho su tampa sigesa 
ii.' 16:29 I Abraham simimbahé, 'I siré séng pia manga buké 1 Musa 
dingangu buké u manga nabi! Balaété 1 siré putuhu apang ko kabawohé su 
ralungu manga buké éé!' 16:30 Kaiso tau kala éé simimbahé, 'éé bedang 
kadio, Tuang Abraham. Arawé kamagéng pia taumata naté sau nubiahé 
dingang dumenta sarangki siré, i siré sarung mutobaté bou rosangi siré.' 
16:31 Ķaiso 1 Abraham nubéra, 'Kamagéngi siré ta musempi u paréntangi 
Musa dingangu manga nabi, nalahé u 1 siré lai mang ta mangimang, 
maningu lai pia taumata naté sau mubiahé.' " 


Lukas 17 


17:1 I Yesus nubéra su manga murité-é, "Manga halé ko makakoa 
taumata mukoa dosa nalahé sarung pia. Kaiso silaka su taumata ko 
makakoa sabapé'é! 17:2 Mapiangi sié pakiwatuangé su léhé'é, buhué remé 
su laudé kumbahang sarang makakoa taumata radio ii mukoa dosa. 17:3 
Baugu éé, pakatatéghangké! Kamagéng ana u singkataunu mukoa dosa, 
sengkuléko i sié. Kamagéngi sié musasesilé, ampungété i sié. 17:4 
Kamagéngi sié nukoa dosa si kau pitung sulé sihello dang tinia sumongo 


sarangki kau dingang mubéra, Ta mudorong ampungé,' ampungété 1 sié." 
17:5 Manga rasulé 1 siré nubéra su Mawu Yesus, "Mawu, kuatéko 
pangangimangi kami." 17:6 Mawu simimbahé, "Kamagéngi kemu pia 
pangangimang kéré kalabo u batung sawi, 1 kemu makawéra su kalu 
murbéng 1, Kawebulé 1 kau dingang kasuangké radé su laudé,' nalahé kalu 
éé sarung tumuhu paréntanu." 17:7 "Andéné singkatau bou i kemu pia 
paparéntang ko mundudotong su kobong arau mangangaha domba. 
Kamagéng paparéntang éé mapulé, apa i sié mubéra si sié, 'Mahī'é ligha 
kang'? 17:8 Tantu tala! Katéwé 1 sié sarung mubéra si sié, 'Sadiako 
kangku. Pangahusékongu laku burusi dang hapaiko ia sementarang 
kakangé dingang kapanginungé bou éé i kau buhué botongé kumang.' 17:9 
Paparéntang éé maningké ta iralo batu'u 1 sié séng timuhu paréntangu 
mawuné, aru? 17:10 Kéré'é lai 1 kemu. Kamagéngi kemu séng bou nukoa 
kebi apang ko niparénta si kemu, pubéra'é, 'I kami ketang paparénta biasa; 
i kami ketang mukukoa ko nuhino halé i kami.'" 17:11 Su témpong 
kadaléngé sarang Yerusalem, i Yesus limiu wanua pusarangu Samaria 
dingangu Galilea. 17:12 Su témpongu sumu su kampong simbau, i Sié 
nisongongi siré mapulo pia saki'é kusta makalahiasé. I siré dudarisi bou 
rauné. 17:13 mumenggahé, "Yesus! Tuang! Kendagéko i kami!" 17:14 Su 
témpongi Yesus nakasilo si siré, 1 Sié nubéra, "Dakoko tamai sarang koa u 
manga imam, pudorong si siré putehung badangu." Sementarangi siré 
kadaléngé, saki 1 siré nailang. 17:15 Su témpong singkatau bou 1 siré 
nakasingka u i sié séng napia, 1 sié nusulé dingangu luasé kapudalonéngu 
Mawu Ruata. 17:16 Buhué su tengongi Yesus, 1 sié nusuba 
nupatarimakasé si Sié. Tau éé singkatau Samaria. 17:17 Bou éé 1 Yesus 
nubéra, "Balinébé pia mapulong katau ko nipakaulé? Su apawé i siré sio? 
17:18 Unué ketangu tau raghi ii nusulé nupatarimakasé su Mawu Ruata?" 
17:19 Bou éé i Yesus nubéra su tau éé, "Pubangungké, dang dako'é raléng. 
Ualingu 1 kau mangimang si Sia, 1 kau naulé." 17:20 Pirang katau 
taumatang Farisi nukibalo si Yesus kangéré Mawu Ruata dumenta 
gunangu mamarénta. I Yesus simimbahé, "Pamaréntahangu Mawu Ruata 
ta iteta bou tanda kukasilongu taumata, 17:21 sarang taumata mubéra, 
'Mahi putehung, 111 sié!" arau, 'Pai séé 1 sié!' Batu'u Mawu Ruata séng 


naneta mamarénta su taloarangi kemu." 17:22 Bou éé i Yesus nubéra su 
manga murité-é, "Sarung dumenta témponé 1 kemu mapulu makasilo ello 
sihello bou ellongu Ahusé'u Taumata, kaiso i kemu ta makasilo éé. 17:23 
Hedo taumata mubéra si kemu, 'Tehungété, pai séé!' arau, 'Tehungété, 
ndaong sii!' Kaiso kumbahangi kemu sumebang mudéa si sié. 17:24 Kéré 
kakakoa u kila kumérong su langi, dang sumenang bou pondolé sarang 
pondolé, kéré lai kakakoa u Ahusé'u Taumata sarung su elloné. 17:25 
Katéwé su horo u éé i Sié harusé mutatahangu sinsara dang ta itarima u 
manga taumata orasé ii. 17:26 Su ellong Ahusé'u Taumata sarung 
ipakalahé, kakao'é musulungu su témpongi Nuh kangéré. 17:27 Taumata 
kukang mangmung, dang mukinawing; kéré'é turusé sarang 1 Nuh simaké 
su kapalé dang sarang nirentangu dalukung ko nakalebuhé kalawou 
taumata éé. 17:28 Lai musulungu su témpongi Lot. Taumata kukang 
manginung, mududagang, mulahansinuang dang mukukoa balé. 17:29 
Kaiso su témpongi Lot simebang bou Sodom, su sihello éé putungu maléla 
dimelusé bou langi nupakalebuhé'i siré kebi. 17:30 KĶKéré'é sarung 
kakakoa'é su témpong Ahusé'u Taumata ipakalahé. 17:31 Su ello éé 
taumata ko wuwungangu waléné kumbahang lumintu mangala manga 
darotongé su ralungu walé. Kéré'é lai taumata ko bedang su awuhé 
kumbahang mapulé sarang baléné. 17:32 Putahendungko apang ko séng 
nariadi su kawingi Lot! 17:33 Taumata ko mudéa mupakasalamaté'u 
wiahé'é sarung kailangéngu pubawiahé'é. Arawé taumata ko kailangéngu 
wiahé sarung makasalamaté si sié. 17:34 Pangimangké: Su sihebi éé, 
taumata ruang katau katiki'é su ralokang simbua, singkatau sarung 
bawanéng dang singkatau lai itentang. 17:35 Manga wawiné siré dua ko 
kapunggilingé gandung singkatau sarung bawanéng dang singkatau lai 
itentang. 17:36 I radua ko kapundotongé su awuhé, singkatau sarung 
bawanéng, dang singkatau lai itentang." 17:37 Manga murité'i Yesus 
nukibalo, "Su apa éé sarung mariadi, Mawu?" I Yesus simimbahé, "Su apa 
pia bangké, séé pia burung tahakang bangké." 


Lukas 18 


18:1 Bou éé i Yesus nubekéngu pusasihing simbau tadéau ipanintiro 
manga murité-é tadéau 1 siré hanésé mukaliomanéng dang kumbahang 
kahepusé'u pikirang. 18:2 I Yesus nubéra, "Su soa simbau pia singkatau 
hakim ko ta matataku u Mawu Ruata, dang lai ta mudariangi sai-sai. 18:3 
Su soa éé pia lai singkatau wawiné walu ko séng pira-pirang sulé tumengo 
hakim éé mudorong makitatawangu palakarané. 'Tulungko, ia tumatengo 
rokaku,' angkungu tau wawiné walu éé. 18:4 Pirang katémpo karengu'é 
hakim éé madidi mutulungu tau wawiné walu éé. Kaiso panginsuéngé 
hakim éé nupikiré. 'Maning ia ta mataku u Mawu Ruata dang ta mudiangi 
sai-sai, 18:5 katéwé ualingu tau wawiné walu ii mangkaté hanésé 
mumanaghali si sia, mapiangbé daku tatawangéng palakarané. Kamagéng 
tala, tehangi sié mangkaté turusé susongo dang mupakasusangu ia.'" 18:6 
Bou éé Mawu nubéra, "Puperhatikangko apa niwérangu hakim dalai éé! 
18:7 Ho, apa Mawu Ruata ta sarung tumatawang palakarangu umaté-é ko 
mududorong si Sié ello hebi? Apa i Sié sarung manoho u témpo su gunang 
mutulungi siré? 18:8 Pangimangké: I Sié ligha tumatawang palakarangi 
siré! Katéwé kamagéngu Ahusé'u Taumata dumenta, apa bedang pia 
kahombangéng taumata mangimang si Sié su dunia 11?" 18:9 I Yesus 
nubekéngu lai pusasihing 1 ko nitarang-é su taumata ko mupakasana u 
taumata waliné, kaiso mupendangu watangéngé sisané mapia. 18:10 
Angkungi Yesus, "Pia i radua nakoa sarang Baléngu Mawu gunang 
mukaliomanéng. Singkatau taumatang Farisi, ko singkatau lai mananuntu 
pajaké. 18:11 Tau Farisi éé dudarisi nutingkatani sisané 
mukukaliomanéng, 'O Mawu Ruata, ia mupatarimakasé si Kau, batu'u ia 
baliné kéré taumata waliné, ko malaanggang, malinga, arau nawuang. la 
mupatarimakasé batu'u ia baliné kéré mananuntu pajaké éé. 18:12 Ia 
mupuasa duang sulé singkamisa, dang ia munggeli u sasembaku si Kau 
simbahagéang mapulo bou kauli u réaku.' 18:13 Arawé mananuntu pajaké 
éé dudarisi marau dang katéwé nangilémbo ta wahani dumalingara sarang 
langi. Apidé'ù mumanontong seba 1 sié nubéra, 'O Mawu Ruata, kendagéko 
ia taumata marosa 1!" " 18:14 "Pangimangké," angkungi Yesus, "su 
témpong napulé sarang balé, mananuntu pajaké éé nitarima'u Mawu Ruata 
dang baliné tau Farisi éé. Batu'u apang taumata ko mutingkarangé u 


watangéngé sarung ipakasana; dang apang taumata ko mutingkasana u 
watangéngé sarung ipakarangé." 18:15 Pia manga taumata numpubawa 
manga ana dadio sarang koa i Yesus tadéau i Sié manuhung dingang 
mangalamaté si siré. Su témpong manga murité-é nakasilo halé éé, 1 siré 
numpupedu su manga taumata éé. 18:16 Kaiso i Yesus nukui manga rario 
éé buhué nubéra su manga murité-é, "Pakawalaé manga rario éé parenta su 
koa-Ku! Kumbahang musedingi siré, batu'u taumata kéré 1 siré 11 ko makoa 
dalohongu umaté'u Mawu Ruata. 18:17 Putahendungko! Taumata ko ta 
mutengongu Mawu Ruata, kéré singkatau manga rario, ta mariadi makoa 
dalohong umaté'u Mawu Ruata." 18:18 Singkatau pangaha u taumatang 
Yahudi nukibalo si Yesus, "Tuang Météré ko mapia, apa harusé daku 
koaténg tadéau ia makatarima u pubawiahé kahengang dingangu kekal?" 
18:19 "Unué 1 kau mubérangu la mapia?" kakibalongi Yesus si sié. 
"Takoaé ko mapia, su likudé'u Mawu sisané. 18:20 I kau séng masingka u 
apang paréntangu Mawu Ruata: 'Kumbahang mawuang, kumbahang 
mamaté, kumbahang manako, kumbahang musaksingu léo, dang 
pangadaté si papanu dingang si mamanu." 18:21 "Kebi parénta éé séng 
daku nituhukang mangkéng bedang makuda," sasmbahé'u tau éé. 18:22 
Nakaringihé éé, 1 Yesus nubéra, "Bedang pia halé simbau ko harusé 
koaténgu: Balu'é apang darotongu, onggoko roité'é su tau susa, dang 1 kau 
sarung makahombang areta su sorga. Bou éé denta'é mahi putuhu si Sia." 
18:23 Arawé suapang tau éé nakaringihé éé, 1 sié nasusa naungé ualingu 
napaliung kakala'é. 18:24 I Yesus masingka u tau éé nasusa naungé, baugu 
éé 1 Sié nubéra, "Tumaniu mabeha su taumata kala makoa umaté'u Mawu 
Ruata! 18:25 Magampangéng simbau onta sumuhi su lohangu rarahung, 
bou singkatau kala sumu su Dunia Wuhungu Mawu Ruata." 18:26 Manga 
taumata ko nakaringihé si Yesus nubéra kéré'é nukibalo, "Kamagéng 
kéré'é, 1 sai wué wotongé masalamaté?" 18:27 I Yesus simimbahé, "Ko 
tamariadi su taumata, mariadi su Mawu Ruata!" 18:28 Bou éé 1 Petrus 
nubéra, "Tehungété! I kami séng nanentangu ralohong balé gunangu 
tumuhu si Tuang." 18:29 "Pangimangké!" angkungi Yesus, "Taumata ko 
séng nanentangu waléné, arau kawingé, arau tamahuariné arau papané arau 
i mamané arau manga ana'é ualingu mutahikang halé u Mawu Ruata, 


18:30 taumata éé sarung makahombang bawalisé bedang nangilémbo 
mauli su témpo 1, dang su témpo mahi i sié sarung onggolangu pubawiahé 
kahengang dingangu kekal." 18:31 I Yesus nangomolé murité-é mapulo 
dua i siré hala, bou éé nubéra, "Daringihéko! I kité ii séng kapundolongé 
Yerusalem. Pai séé, kebi apang ko niwohé u manga nabi bou halé u 
Ahusé'u Taumata, sarung mariadi. 18:32 I Sié sarungi sarakang su taumata 
ko baliné tau Yahudi, ko sarung manahuméa, muhinakang, dingangu 
mangedu si Sié. 18:33 I siré sarung mamahang dang mamaté si Sié, kaiso 
su ello kateluné, 1 Sié sau mubangung." 18:34 Kebi-kebi éé ta nikaenangu 
manga murité-é sarang kadio. Mangaléngu apang bawéra éé nipurahasia 
bou i siré. I siré wega 1 Sié mububérangu apa. 18:35 Su témpongi Yesus 
maraning mudatingu Yerikho, pia singkatau wuta mumaiang mududorong 
su wiwihé'u raléng. 18:36 Suapangi sié nakaringihé taumata mauli éé 
simahé, i sié nukibalo, "Pia apa?" 18:37 "I Yesus, tau Nazaret éé, 
simahé," nihabaré'i siré si sié. 18:38 Uté tau wuta éé nenggahé, "Yesus, 
ahusé'i Daud! Kendagéko ia!" 18:39 Apang taumata su horoné, 
numpupedu si sié dang nangoro si sié pakaremasé. Kaiso 1 sié sau 
nenggahé nangilémbo maiha, "Ahusé'i Daud! Kendagéko ia!" 18:40 I 
Yesus naedung dingang nangoro taumata pubawa tau wuta éé sarang koa i 
Sié. Suapangi sié nudating, 1 Yesus nukibalo, 18:41 "Apa kapulunu Daku 
koaténg si kau?" "Tuang," nisimbahé'u tau wuta éé, "ia mapulu makasilo." 
18:42 Bou éé i Yesus nubéra, "Kamagéng kéré'é, putehungké! Ualingu 1 
kau mangimang si Sia, 1 kau naulé." 18:43 Singkatémpo éé lai 1 sié 
nakasilo, buhué i sié timuhu si Yesus apidé'u kaputarimakasé'é su Mawu 
Ruata. Suapang taumata mauli éé nakasilo halé éé, 1 siré kebi 
numpudalongu Mawu Ruata. 


Lukas 19 


19:1 Suapangi Yesus nudatingu Yerikho, 1 Sié rimaléng turusé nangepusé 
soa éé. 19:2 Su soa éé pia singkatau mananuntu pajaké ko kala. Aréngé 1 
Zakheus. 19:3 Į sié mapulu makasilo ko 1 sai Yesus éé, kaiso ualingu kauli 
u taumata dang i sié sisané masana, nau i sié ta nakatoha mutehung si 


Yesus. 19:4 Nau, 1 sié tinumalang nangihoro apang taumata, buhué nawi 
su kalu singkalu, tadéau makasilo si Yesus ko marena kadio sarung 
sumahé séé. 19:5 Suapangi Yesus nudatingu pungu kalu éé, 1 Sié nutehung 
tarai bou éé nubéra, "Zakheus, ligha'é lintu! Batu'u Ia harusé makoa sarang 
balénu si hello 11." 19:6 I Zakheus dindengang limintu dingang 
nanginsomahé si Yesus dingangu luasé. 19:7 Kebi apang taumata ko 
nakasilo halé éé naneta numpukalibubu. I siré nubéra, "Sih! I Sié tamai 
nukisaké su waléngu taumata ralai!" 19:8 Bou éé su waléné, 1 Zakheus 
dimarisi dingang nubéra su tengongi Yesus, "Mawu, simbahagéang bou 
rarotongku sarung daku ionggo kakendagé su tau susa, dang si sai-sai ko 
lenang bou raku niakaléng, sarung sau daku baéhang si sié épa su sulé 
kauli'é!" 19:9 Bou éé 1 Yesus nubéra, "Su sihello 111 kau dingangu 
kalawou ralohong balénu nipakasalamatété'u Mawu Ruata dang 
nionggolangu pubawiahé buhu, batu'u 1 kau lai hentongi Abraham. 19:10 
Ahusé'u Taumata dumenta gunang mudéa mupakasalamaté'u taumata ko 
napalidé." 19:11 Sementarangu taumata bedang kapudaringihé si Yesus 
kabérané, 1 Sié nubekéngu pusasihing simbau. Batu'u, su orasé éé i Sié 
séng maraningu Yerusalem, dang taumata mumanika u Mawu Ruata séng 
maligha mamarénta kéré Ratu su dunia. 19:12 ĮI Yesus nubéra, "Pia 
singkatau papung ko dimaléng marau gunang héngkétang makoa datu, bou 
éé napulé. 19:13 Su horo u nubua, i sié nukui paparéntangé 1 siré mapulo, 
bou éé pusingkatau-singkatu nionggolangéngu roité bulaéng pusimbau. 
'Pudagangkéngu roité ii sementarang ia dumaléng.' i sié nubéra si siré. 
19:14 Kaiso dalohong soa éé mubinsi i sié. Nau, suapangi sié nubua, 1 siré 
nundoi u taumata puhabaré, 'I kami madidi u taumata ii makoa datungi 
kami.' 19:15 Kaiso papung éé nihéngké nakoa datu, buhué nusulé sarang 
soané. I sié ligha nukui apang paparéntangé pasongo, gunang pukibalong 
pira kauntungang ko séng nikaréa 1 siré. 19:16 Paparéntang himotongé 
dimani dingang nubéra, 'Tuang, doité bulaéng simbau ko nionggo 1 Tuang 
éé, séng nakoa sia mapulo.' 19:17 'Mapia,' angkungu tuang éé, 'i Kau 
paparéntang mapia! Ualingu su halé dadio 1 kau kapangumbalang, 1 kau 
sarung daku koaténg mukakawasa su wowongu soa mapulo.' 19:18 
Paparéntang karuané himaung dingangu nubéra, 'Tuang, doité bulaéng 


simbau ko nionggo i Tuang éé, séng nakoa sia lima.' 19:19 Su paparéntang 
éé ratu éé nubéra, 'I kau daku koaténg mukakawasa su wowongu soa lima.' 
19:20 Paparéntang baliné dimenta dang nubéra, 'Tuang, 1 roité 1 Tuang; 
daku niréso kapapikungu lénso. 19:21 la mataku i Tuang, batu'u 1 Tuang 
singkatau mahasa. I Tuang mangala apa ko baliné i Tuang taghuangé, dang 
1 Tuang mangomolé hasilé su tampa ko ta nisuangéngi Tuang.' 19:22 Datu 
éé nubéra si sié, 'I Kau paparéntang dalai! Nuhino kéré su wawéranu 
sisanu ia sarung muhukungi kau. I kau masingka ko la singkatau mahasa: 
ia mangala apa ko baliné ia taghuangé dang mangomolé hasilé su tampa 
ko ta raku nisuangéng. 19:23 Kamagéng kéré'é unué roitéku éé ta nipasu u 
su bank tadéau su témpong ia musulé ia makatarima u roitéku éé dingangu 
rénténé?' 19:24 Bou éé ratu éé nubéra su apang ko dudarisi séé, 'Ala'é roité 
éé bou i sié dang onggo'é su paparéntang ko pia doité bulaéng mapulo éé.' 
19:25 Arawé manga taumata éé nubéra, 'Tuang, i sié séng pia mapulo.' 
19:26 Datu éé simimbahé, 'Putahendung: taumata ko séng pia, si sié 
sarung lai onggolang nangilémbo mauli. Arawé taumata ko takoa apa, 
apang ko éné si sié sarung lai alakéng bou i sié. 19:27 Dang orasé ii 
bawa'é mahi apang dokaku éé ko madidi u ia makoa datungi siré. Naé paté 
i siré kebi su tengoku!' " 19:28 Suapangi Yesus bou nubérangu kebi éé 1 
Sié rimaléng su horongi siré mundolong Yerusalem. 19:29 Su témpong 
kadadiné Betfage dingangu Betania su Wuludé'u Zaitun, 1 Sié nangoro 
murité-é ruang katau paraléng horo. 19:30 "Tamaiko sarang kampong ko 
pai su tengo éé." bawérangi Yesus si siré, "kamagéngi kemu sumu pal séé, 
i kemu sarung makasilo ana u kalidé simbau malaiki. Kalidé éé bedang ta 
susakénangu taumata. Pelo'é kalidé éé dang bawa'é mahi. 19:31 
Kamagéng taumata mukibalo si kemu, 'Unué i kemu namelo'u kalidé éé?' 
puhabaré, 'Mawu mupaké'é.'" 19:32 Muritén Yesus darua éé natamai, 
dang nakaeba kebi-kebi mang nuhino kéré ko niwéra-Né. 19:33 
Sementarangi radua kapamukané ana u kalidé éé, taghuangé nubéra si 
radua, "Unué kalidé éé bukangi rua?" 19:34 I radua simimbahé, "Mawu 
mupaké'é." 19:35 Bou éé i radua nubawa ana u kalidé éé sarangki Yesus. 
Buhué 1 siré namelo u jubangi siré su kahuwangu kalidé éé dingang 
nutulung nupaawi i Yesus su wowoné. 19:36 Su témpongi Sié simahé 


saké-saké su kalidé éé, manga taumata numpamila u jubangi siré su raléng. 
19:37 Su témpongi Yesus séng marani mudatingu Yerusalem, su raléng 
desungang su Wuludé'u Zaitun, kebi apang murité-é 1 siré mauli éé naneta 
mumenggahé nudalongu Mawu Ruata dang nupatarimakasé si Sié ualingu 
1 siré séng nakasilo kebi tanda hérang. 19:38 I Siré numpubéra, "Alamaté 
su Ratu ko dumenta su aréngu Mawu! Kasasalamaté su sorga, dalo su 
Mawu Ruata!" 19:39 Pirang katau taumatang Farisi bou taloarangu 
taumata mauli éé nubéra si Yesus, "Tuang, oroiko manga murité'i Tuang 
éé pakaremasé." 19:40 I Yesus simimbahé, "Pangimangké! Kamagéngi 
siré maremasé, manga watu ii menggahé." 19:41 Su témpongi Yesus 
mang kukarainéngu Y erusalem, dang nakasilo soa éé, 1 Sié kimia u soa éé. 
19:42 Angkung-é, "Pirua, balinébé gampang kapiané kiko sihello 111 kau 
masingka u apa ko makarentang pudaramé! Arawé ii i kau ta makasilo éé. 
19:43 | kau sarung musombangu simbau témpo, su apang doka'u mukoa 
sasungkalang su reduhé'u; i siré sarung muliwung si kau dang mangansing 
si kau bou apang tampa. 19:44 I siré sarung mupakaruléngi kau dingangu 
kalawou kawanuanu; dang, takoaé watu sarang simbau sarung iwalangi 
siré matana malahunsudé su tampa'é, batu'u i kau ta nusempi u orasé 
témpongu Mawu Ruata dimenta mangambang si kau!" 19:45 I Yesus simu 
su Waléngu Mawu dang naneta nanguséré'u apang mudaragang séé. 19:46 
"Su ralungu Buké Susi," angkung-é, "mabawohé kéré'é 11: Mawu Ruata 
nubéra, 'Balé-Ku nikoa baléng pukakaliomanéngang.' Kaiso koaténgi kemu 
pusasaléhangu ko tahapaté!" 19:47 Sintinia ello si Yesus manintiro su 
ralungu Waléng Mawu. Manga mawu imam, dang manga météré'u agama, 
dingang manga pangaha u tau Yahudi mapulu mamaté si Sié. 19:48 
katéwé mang ta makaréa daléngé mukoa halé éé, batu'u kebi taumata 
mangkaté turusé ketang mududaringihé si Sié, dang mawirahingu 
wawéra-Né. 


Lukas 20 


20:1 Pia su sihello, i Yesus mumanintiro dang muluhabaré'u Habaré'u 
Raluasé bou Mawu Ruata su apang taumata su ralungu Waléngu Mawu. 


Manga mawu imam, manga météré'u agama, dingangu manga pangaha u 
tau Yahudi, numposongo 20:2 dang nubéra si Yesus, "Kenang habaré si 
kami apa alasangé 1 kau mukukoa kebi-kebi 11? ĮI sai nangonggo'u haké éé 
si Kau?" 20:3 I Yesus simimbahé, "Ia mapulu mukibalo. Kenang habaré si 
Sia, 20:4 1 Yohanes mundudéno dingangu haké i sai? Mawu Ruata arau 
taumata?" 20:5 Uté naneta'é 1 siré numpududato, "Kamagéngi kité mubéra, 
'Dingangu haké u Mawu Ruata,' i Sié sarung mubéra, 'Kamagéng kéré'é, 
unuéwé 1 kemu ta mangimang si sié?' 20:6 Arawé kamagéngi kité mubéra, 
'Dingangu haké u taumata,' apang taumata mangentungu watu si kité, 
batu'u 1 siré mangimang 1 Yohanes singkatau nabi." 20:7 Nau i siré 
simimbahé, "I kami bega." 20:8 Uté 1 Yesus nubéra si si siré, "Kamagéng 
kéré'é la mang lai ta muhabaré si kemu dingangu haké i sai Ila mukukoa 
kebi-kebi 11." 20:9 I Yesus nubeké su apang taumata éé, pusasihing 1, "Pia 
taumata singkatau nusuangu anggoré su kobong simpalang. I sié 
nangonggo u kobong éé pakiséwai su pirang katau mulahalé bou éé sié 
nubua sarang soa waliné dang natana marengu séé. 20:10 Suapang séng 
témponé muhono wuangu anggoré, taghuangu kobong éé nundoi u 
paparéntangé pakakoa sarang koa u mulahalé éé panarima u wagéangé. 
Kaiso paparéntang éé nirarihangu mulahalé éé, buhué niroi pakapulé lima 
mapulo. 20:11 Uté taghuangu kobongé sau nundoi u singkatau 
paparéntang baliné; kaiso paparéntang éé mang lai nirarihang dingang 
nihinakanéngu manga mulahalé éé, buhué nipakapulé lima mapulo. 20:12 
Buhué taghuangu kobongé nundoi u paparéntang kateluné. Kaiso 
paparéntang éé mang lai nirarihangu mulahalé éé dingang nirémé sarang 
likudé'u kobong éé. 20:13 Panginsuéngé taghuangu kobong éé nubéra, 
'Apa lai harusé daku koaténg? Ia sarung mondoi u anaku sisaku ko daku 
ikukendagé. Nalahé 1 sié mang sarung adaténgi siré!' 20:14 Ķaiso 
suapangu ana u taghuangu kobong éé nikasilongu mulahalé u kobong éé, 1 
siré nududato lawo 1 siré, 'Séng 1 sié ii mananengalé pusaka'é. Mahié 1 sié 
lingungi kité, tadéau 1 kité makaré'a pusaka'é.' 20:15 Uté i sié nirandangi 
siré sarang likudé u kobong éé buhué nipaténgi siré." Bou éé 1 Yesus 
nukibalo, "Ho, kamagéng taghuangu kobong éé sau musulé, apa sarung 
koaténgé su manga mulahalé éé? 20:16 Nalahé 1 sié sarung dumenta dang 


mamaté apang mulahalé éé, buhué manarakangu kobongé éé su mulahalé 
baliné." Nakaringihé éé, manga taumata numpubéra si Yesus, "Mambéng 
tala!" 20:17 I Yesus nutaédé si siré bou éé nubéra, "Kamagéng kéré'é, apa 
mangaléné nasé u Buké Susi 11? 'Batu ko ta napaké su manga basé u walé, 
séng nakoa tatumandihé.' 20:18 Kebi taumata ko maentung su watu éé 
sarung mararulé; dang 1 sai kaempisangu watu éé sarung mapisa makoa 
ebung." 20:19 Manga météré'u agama dingangu manga mawu imam 
masingka u pusasihing éé nitarangi Yesus si siré. Ualingu éé i siré mapulu 
manamé si Sié su orasé éé lai, katéwé 1 siré mataku u taumata mauli. 
20:20 Nau i siré mududéa témponé mapia. I siré nanoroké taumata tadéau 
putingkakoa kéré taumata mapia naung, dingang nangoro apang taumata 
éé panaung si Yesus dingangu haghing kakibalo, tadéau i siré 
makapanarakangi Sié su haké dingangu kawasangu gubernur. 20:21 Uté 
apang taumata ko nisorokang éé nubéra si Yesus, "Tuang, i kami masingka 
humonéu kebi apang ko pububéra dang itutintirongi Tuang éé mang 
tengadé. I kami lai masingka 1 Tuang ta mundalembé manintirongu halé u 
kapulungu Mawu Ruata su taumata, batu'u 1 Tuang ta mutehung gahi u 
taumata. 20:22 Baugu éé kenangko 1 Tuang puhabaré si kami, tumuhu 
atorangu agamangi kité, mensang mamaéhé pajaké su KĶaisaré arau tala?" 
20:23 I Yesus séng masingka u akalé 1 siré. Ualingu éé 1 Sié nubéra, 20:24 
"Kenang pasiala si Sia doité péra simbau. Gambaré dingang aréngi sai 11?" 
"I Kaisaré!" sasimbahé 1 siré. 20:25 "Kamagéng kéré'é," angkungi Y esus, 
"onggo'é si Kaisaré, apang ko i Kaisaré taghuangé dingang su Mawu 
Ruata, apang ko Mawu Ruata tataghuangé." 20:26 Su tengongu taumata 
mauli éé nikaenang i siré ta nakaréa sala sarang manga simbau si Yesus. I 
siré ketang naremasé dang nahérangu sasimbahé-é éé. 20:27 Pirang katau 
taumata bou golonangu Saduki dimenta sarangki Yesus. (1 siré éé 
golongang ko pia singka'é uadé taumata naté séng ta sau ipubangung.) I 
siré nukibalo si Yesus, 20:28 "Tuang, 1 Musa namohé u atorang ii si kité: 
Kamagéng singkatau ésé maté dang i sié takoaé ana, uté tuariné harusé 
mukawing dingangu waluné tadéau makaonggo u toronang su taumata ko 
séng naté éé. 20:29 Lenangu pia 1 siré pitu tamahuari. Ko i akang 
nukawing, bou éé naté takoae ana. 20:30 Bou éé ko karuané nukawing 


dingangu waluné, kaiso 1 sié lai mang naté takoaé ana. 20:31 Halé ko 
musulung nariadi lai su tuarimé kateluné turusé sarang ko kapituné. 20:32 
Panginsuéngé lai tau wawiné éé naté. 20:33 Su ellongu taumata sau 
ipubangung, uté nakoa kinawingi sai tau wawiné éé? Batu'u 1 siré pitu séng 
kebi bou nukawingi sié." 20:34 I Yesus simimbahé, "Taumata ko bedang 
mububiahé su orasé ii mukawing, 20:35 arawé taumata ko hmong 
ipubangung samuring bou naté, dang mutumbiahé su témpo ko sarung 
dumenta, i siré séng ta mukawing. 20:36 Kakakoa i siré musulungu manga 
malaikaté, dang ta maté. I siré éé ana u Mawu Ruata, batu'u 1 siré séng 
nipubangung bou papaté. 20:37 I Musa sisané nulahé matualagé humonéu 
taumata naté sarung sau ipubangung. Su ralungu ko niwohé'é su halé u 
nggalemué ko kahénané éé 1 sié nusego u Mawu kéré 'Mawu Ruatangi 
Abraham, Mawu Ruatangi Ishak dang Mawu Ruatangi Yakub'. 20:38 
Jadi, Mawu Ruata éé baliné Mawu Ruatangu taumata naté! I Sié Mawu 
Ruatangu taumata wiahé." 20:39 Pirang katau météré'u agama nubéra, 
"Sasimbahé'i Tuang Météré mapia kahengang." 20:40 Ualingu éé i siré 
séng ta wahani lai mukibalongu manga apa si Yesus. 20:41 I Yesus 
nukibalo si siré, "Kéré apawé wotongé ikaseba Datung Salamaté ko 
hentongi Daud? 20:42 Sumbalié 1 Daud sisané nubéra su ralungu buké u 
Mazmur, 'Mawu nubéra su Mawuku! Kaiangké su kuanéng-Ku 20:43 
sarang la mukoa apang doka-U pasasumelung si Kau.' 20:44 Nau 
kamagéngi Daud musego u Datung Salamaté éé 'Mawu', mariadi kéré apa 
1 Sié hentongi Daud?" 20:45 Sementarangu taumata muduraringihé si 
Yesus kabérané, 1 Sié nubéra su murité-é, 20:46 "Pakatihoko su manga 
météré'u agama. I siré mapulu rumalé-maléng dingangu juba mananandu, 
dang makehagé adaténg su manga pasaré. I siré mapulungu tampa ko 
luadaténg su ralungu walé pukakaliomanéngang dingang su manga 
saliwang. 20:47 I siré mangakalé manga wawiné walu dingangu 
muhampasé baléné. Dang tadéau muhembung lamuhu 1 siré éé, 1 siré 
mukaliomanéng mananandu! Hukumang si siré sarung labo!" 


Lukas 21 


21:1 Su Waléngu Mawu, i Yesus mututehung manga taumata kala 
mututaho u roité su kasé u dérma. 21:2 1 Sié lai nakasilo singkatau 
wawiné walu ko tumaniu susa, nutaho u roité tembaga duang kalepa. 21:3 
Bou éé 1 Yesus nubéra, "Daringihéko: tau wawiné, walu ii nutaho 
nangilémbo mauli bou taumata waliné. 21:4 Batu'u 1 siré kebi séng 
nunggeli bou lémbong aréta 1 siré. Arawé bawiné walu 1, maningu i sié 
napaliung susa, 1 sié nangonggo u kebi apang ko pia si sié ko bedang 
ikapubiahé'é sisané." 21:5 Pia taumata ko nubéra kéré apa kapiané 
Baléngu Mawu Ruata legahéngu watu masasadada dang dingangu barang 
ko isusemba su Mawu Ruata. Uté 1 Yesus nubéra si siré. 21:6 "Sarung pia 
témponé, kebi apang ko nikasilongi kemu 11 sarung ipakaghoghahé; takoaé 
watu sarang simbau sii ko matatana matatimbo su tampa'é!" 21:7 I siré 
nukibalo si Yesus, "Tuang, kangéré halé éé mariadi? Dang apa tatialangu 
ko séng nudating témponé halé éé mariadi?" 21:8 I Yesus nubéra, 
"Pakatahangké, kumbahang sarangi kemu kaakaléng. Mauli taumata 
sarung dumenta dingangu aréng-Ku, dang mubéra, Ta 11 Sié!' dang 'Séng 
témponé,' Kaiso kumbahangi kemu tumuhu si siré. 21:9 Kumbahang lai i 
kemu mataku kamagéng makaringihé habaré'u pusékétang dingangu 
punggagholang. Kebi-kebi éé harusé mariadi horo. Kaiso éé balinébé 
mulahé u témponé séng mukiamaté." 21:10 Bou éé 1 Yesus nanepasé'u 
rudato-Né, angkung-é, "Bangsa simbau muséké mudoka u bangsa waliné 
dang negara simbau sarung mangumbang negara waliné. 21:11 Su apang 
tampa sarung pia dinuhé maiha, susang kalahutung dingang musungu 
sahinda. Sarung mariadi halé ko makalahiasé dingangu makatataku su 
langi. 21:12 Kaiso su horo u kebi-kebi éé mariadi, 1 kemu sarung 
samékang dingangu pahangéng. I kemu sarung ponésang su apang balé 
pukakaliomanéngang dang itaho su ralungu tahungku. Dang i kemu sarung 
dandangéng sarang tengongu mararatu dingangu mangangawasa ualingu i 
kemu murité-Ku. 21:13 éé témponé si kemu muhabaré'u Habaré'u Raluasé 
bou Mawu Ruata. 21:14 Pamahansangké su naung humonéu i kemu ta 
sarung gumaghangu halé u apa ko sarung iwérangi kemu su gunangu 
mupakaliwiré'u awa 1 kemu. 21:15 Ia sisaku sarung munggeli u wawéra 
dingangu kapapandé éé si kemu, hakiu ta sarang singkatau bou manga 


roka'u makapundoka arau musunialé'u apang ko iwérangi kemu. 21:16 I 
kemu sarung ipusunialé'u inang i amangu, sintamahuaringu ana u 
singkataunu dingangu manga ghawénu. Simbahagéang bou i kemu sarung 
paténgi siré. 21:17 I kemu sarung ipubinsi u apang taumata ualingu i kemu 
ko murité-Ku. 21:18 Katéwé uta'u sarang simbua ta sarung mailang bou 
tembo'u. 21:19 Kamagéngi kemu mutatahang dingang musabaré, 1 kemu 
sarung masalamaté." 21:20 "Kamagéngi kemu makasilo Yerusalem 
sukangu tentara, i kemu sarung masingka humonéu soa éé ta marengu 
sarung ipakarusa. 21:21 Su témpo éé taumata ko su Yudea harusé talang 
sarang buludé. I siré ko soa harusé panentangu soa, dang ko su likudé'u 
soa kumbahang sumu su soa. 21:22 Batu'u ello-ello éé ko 'Ello-ellong- 
Kananawongu Hukumang’, tadéau dingangu kéré'é naganapé apang ko 
kabawohé su Buké Susi. 21:23 Baliné gampang kalentihé ello-ello éé su 
manga wawiné ko pia kaluwaéng, dang inang ko bedang mupupasusung 
ana! Soa ii sarung muhombangu susa ko labo, dang Mawu sarung 
muhukungu bangsa ii. 21:24 Pia ko sarung paténg dingangu péda, pia ko 
lai sarung tawéngang sarang banuangu tau; dang apang taumata ko 
begangu Mawu sarung mulita-lita Yerusalem sarang masué témpo ko 
nitantu u Mawu i siré." 21:25 "Hedo sarung ikasilo pia tanda-tanda su 
matangello, bulang dingangu manga wituing. Su dunia, kalawou bangsa 
sarung mungkataku dang mubingo tumengo ruhung dingang pukakaliungu 
laudé. 21:26 Taumata sarung maténg taku tumengo apa ko sarung mariadi 
su kaselahé'u dunia 11, batu'u apang mangangawasangu kinoang sarung 
mumpudalia. 21:27 Su témpo éé Ahusé'u Taumata sarung dumenta su 
ralungu winawa dingangu kawasa dang kawawantugé labo. 21:28 
Kamagéngu halé éé séng maneta mariadıi, pupeti'é dang puhéngké u 
tembo'u, batu'u marena kadio i kemu sarung ipakasalamaté." 21:29 Bou éé 
1 Yesus nubekéngu pusasihing 1, angkung-é, "Pukakelako kalu ara dang 
apang kalu waliné. 21:30 Kamagéng apang towo'é maneta ikasilo, 1 kemu 
masingka séng marani témpong pedisé. 21:31 Kéré'é lai kamagéngu i 
kemu maksilo halé éé mariadi, 1 kemu sarung masingka humonéu Mawu 
Ruata sarung mamarénta kéré Ratu. 21:32 Kasingka'é! Halé éé sarung 
mariadi su horo manga taumata ko bedang biahé orasé ii masué maté. 


21:33 Langi dingangu dunia sarung mailang, arawé bawéra-Ku tatapé 
sarang karengu'é." 21:34 "Pundiagako watangéngu, kumbahang sarangi 
kemu musasibungu saliwang dang manginung inumang mararengga, arau 
tumaniu mupupikiré'u halé u pubawiahé'u, hakiu i kemu ta nakariahi su 
témpongu ello éé masepu. 21:35 Batu'u Ello éé sarung dumenta kéré sédé 
su kalawou taumata su wowong dunia 1i. 21:36 Pakakariaga'é, dingang 
sintinia pukaliomanéngko tadéau i kemu matoghasé tumatengo kebi halé 
ko sarung mariadi dang i kemu makaputengongu Ahusé'u Taumata." 21:37 
I Yesus ello manintiro su Waléngu Mawu, dang hebi I Sié sumaka sarang 
buludé'u Zaitun dang matana séé. 21:38 Sintinia malukadé kebi taumata 
sumongo sarang Baléng Mawu mudaringihé si Yesus manintiro. 


Lukas 22 


22:1 Ello labo putatahendungang Boroté Takodé Raginé ko isusego Paska 
séng marani. 22:2 Manga mawu imam dingang manga météré'u agama 
mududéa daléngé tadéau mamaté si Yesus pakaremasé, batu'u 1 siré 
mataku'u taumata mauli. 22:3 Bou éé Setang simu su naungi Yudas ko 
isusego lai si Iskariot, ko singkatau bou i siré mapulo dua murité 1 Yesus. 
22:4 Ualingu éé i Yudas natamai dang nududato dingangu manga mawu 
imam dang tembonangu mundariaga Baléngu Mawu halé'u kéré apa i sié 
makapanarakangi Yesus si siré. 22:5 I siré limiagé kahengang dang 
nukedo hedo mangonggo u roité si sié. 22:6 I Yudas kimiré dang naneta 
mududéa loahé sarang ta kasingkaténgu taumata manarakangi Yesus si 
siré. 22:7 Nudating elloné su ralungu Ello labo putatahendungang Boroté 
Takoaé Raginé domba gunangu kangu Paska hatang. 22:8 Uté 1 Yesus 
nundoi i Petrus daduangi Yohanes, "Tamaiko panadia kangu Paska 
gunangi kité." 22:9 "Su apa kapulungi Tuang kami panadia?" kakibalongi 
siré. 22:10 I Yesus simimbahé, "Su témpongi kemu masu' su soa, 1 kemu 
sarung musombangu mangaésé singkatau mububawa bensadé simbau 
lohongu aké. Tuhuké i sié sarang balé ko sukangé, 22:11 dang puhabaré 
su taghuangu walé éé. I Guru nubéra, 'Su apa tampa'é gunangu la dingangu 
manga murité-Ku kumang kangu paska?' 22:12 Taghuang balé éé manebo 


si kemu kamaré labo simbau su wowoné, séng kebi salangkapé. Sadiaité 
kebi séé." 22:13 Uté 1 Petrus daduangi Yohanes natamai, bou éé 
nakohambangké mang nuhino ko kéré niwérangi Yesus. I siré nanadia'é 
kangu Paska éé. 22:14 Suapang séng témponé kumang kangu Paska éé, 1 
Yesus naiang dingangu manga murité-é su tampa u perjamuang. 22:15 
Bou éé i Sié nubéra si siré, "Ia mapulu kumang singkakang kangu Paska n 
dingangi kemu su horo'u Ia mutatahangu sinsara! 22:16 Batu'u 
pangimangké: Ia séng ta sarung kumang 11 lai sarang mangaléngu 
perjamuang 1i ilahé su Dunia Wuhungu Mawu Ruata." 22:17 Bou éé i 
Yesus nuhéngké cawangu anggoré, buhué nukaliomanéngu tarimakasé su 
Mawu Ruata, bou éé nubéra, "Ala'é ii, dingang pupapahia'é; 22:18 batu'u 
kasingka'é: maneta bou orasé ii la séng ta sarung manginung anggoré n lai 
sarang Mawu Ruata séng mukawasa kaselahé." 22:19 Bou éé 1 Yesus 
nangala boroté. Dang suapang bou nukaliomanéngu tarimakasé, 1 Sié 
nangangompéng boroté éé dingangu lima-Né buhué nangonggo'é 1 siré, 
dingang nubéra, "Ii wadang-Ku ko nisarakang gunangi kemu. Koako ii 
gunang putatahendungang si Sia." 22:20 Kéré'é lai suapang bou kimang, 1 
Sié nangonggo u cawangu anggoré éé si siré dingang nubéra, "Cawang ii 
ko pudariandi wuhu bou Mawu Ruata, ko nitoghaséngu raha ko 
nipaénggésé gunangi kemu." 22:21 "Ka1so putehung! Taumata ko 
mungkianaté si Sia éné dingang-Ku sii! 22:22 Ahusé'u Taumata mang 
sarung maté kéréwé séng nitantu u Mawu Ruata; kaiso silaka su taumata 
ko mungkianaté si Sié!" 22:23 Uté i siré lawo 1 siré naneta 
numpukakiwalo, 1 sai bou taloarangi siré ko sarung mukoa halé éé. 22:24 
Su taloarangu manga murité'i Yesus limeto pudararéndéhé halé u ko 1 sai 
tutehungang nangilémbo labo bou 1 siré. 22:25 I Yesus nubéra si siré, 
"Manga Ratungu dunia ko begangu Mawu Ruata maneda kawanuané, 
dang apang mukakawasané isego 'Mananirung Umaté'. 22:26 Arawé i 
kemu ta wotongé kéré'é. Su simbekané, taumata ko kalabokangé su 
taloarangi kemu harusé makoa ko kakadiokangé, dang pangaha harusé 
makoa kéré paparéntang. 22:27 I sai ko nangilémbo labo; taumata ko 
mumaiang kakangé su méda, arau taumata ko mususaliwiré si sié? Tantu 
taumata ko mumaiang éé. Arawé la éné su taloarangi kemu kéré 


paparéntang. 22:28 Su ralung kalawou susa-Ku, 1 kemu sintma mang 
mududingangu Ia. 22:29 Kéréwé i Amang séng nangonggo u haké u 
muparénta si Sia, kéré'é lai Ia sarung mangonggo u haké éé si kemu. 22:30 
Dingangu kéré'é i kemu botongé makapudaluasé dingang-Ku su témpong 
la makoa Datu. Dang 1 kemu sarung maiang mamarénta su kararatuangu 
suku mapulo dua bou bangsang Israel." 22:31 "Simon, Simon, daringihé! 
Setang séng nipakawala panaluka si kemu; kéré gandung nihaé bou pisiné 
hakiu ko mapia nihaé bou ko dalai. 22:32 Kaiso la mukukaliomanéngi kau 
Simon, tadéau pangangimangu ta mubalu. Dang kamagéngi kau sau 
musulé sarang koa-Ku, 1 kau harusé panoghasé ana u singkataunu." 22:33 
1 Petrus simimbahé, "Mawu, ia sadia sumu su tahungku dang maté 
dingang-U!" 22:34 "Pangimangké, Petrus," angkungi Yesus, "su horo u 
manu kumuku si hello 11, 1 kau séng telung sulé musunialé u Ia." 22:35 Bou 
éé 1 Yesus nubéra si siré, "Kangéré su témpong la nangutusé'i kemu dang 
ta nupakawalangi kemu mubawa dompété kaméto arau sapatu, apa pia 
kakurangangé si kemu?" "Takoaé!" sasimbahé i siré. 22:36 "Arawé i1," 
angkungi Yesus, "i sai pia dompété arau kaméto, harusé bawa; dang 1 sai 
takoaé pédané, harusé pubalu u jubané tadéau puluang péda. 22:37 Batu'u, 
pangimangké, su nasé u Buke Susi ko mububéra kéré 1, T Sié nitehungang 
kéré singkatau taha pukoa dalai,' harusé mariadi su watangéng-Ku. Batu'u 
apang ko kabawohé su Buké Susi halé u la séng kukakoaé su orasé 11." 
22:38 "Mawu," angkungu manga murité'i Yesus, "tehungété, sii pia péda 
rarua." "Kuhaé!" angkungi Yesus. 22:39 I Yesus nanentangu soa dang 
kéré biasané makoa sarang buludé'u Zaitun, dang manga murité-é tarai lai 
dingangi Sié. 22:40 Suapang nudatingu éé, 1 Sié nubéra si siré, 
"Pukaliomanéngko tadéau 1 kemu ta manawo su rosa kamagéng pia 
sasaluka." 22:41 Bou éé i Sié tamai nunggéa kadio bou 1 siré, luenang 
manga singkapalo u watu karauné, buhué namulangéng dingang 
nukaliomanéng. 22:42 "I Amang," angkung-é, "kéré wotongé, pakarauko 
bou Ia sinsira ko sarung Daku daléngang ii. Kaiso kumbahang tumuhu 
kapulu-Ku, kaiso ketang tuhu su kapulungi Amang." 22:43 Singkatau 
malaikaté dimenta nanguaté si Sié. 22:44 I Yesus nutatahangu sinsara 
kéré'é kabeha'é su naung-é hakiu 1 Sié nanamba nukaliomanéng. Liagha-Né 


mumunta tutedo kéré raha sarang tana. 22:45 Nasuéng kaliomanéngé, 1 
Yesus nusulé sau tamai sarang koa u manga murité-é. I Sié nakahombang 
si siré katikié ualingu susa naung. 22:46 Bou éé i Sié nubéra si siré, "Unué 
1 kemu nutiki? Pubangungko dingang pukaliomanéng tadéau 1 kemu ta 
kahinongu sasaluka." 22:47 Su témpongi Yesus bedang kadudatoné, 
narenta taumata singgepang. I siré niwawa 1 Yudas, singkatau bou murité'i 
Yesus. Bou éé i Yudas himaung si Yesus nangimbu si Sié. 22:48 Arawé i 
Yesus nubéra si sié, "Yudas, apa dingangu laimbu éé i kau mukianaté 
Ahusé'u Taumata?" 22:49 Suapangu manga murité'i Yesus ko éné séé 
nakasilo apang ko nariadi, i siré nubéra, "Mawu, mapiang pilikangi kami 
dingangu péda!" 22:50 Bou éé singkatau bou 1 siré namili ellangu imam 
labo dingangu péda hakiu tuliné kuanéng nasahing. 22:51 Kaiso 1 Yesus 
nubéra, "Kuha'é!" Bou éé 1 Sié nanelidé tulingu tau éé dingang 
nipakauléné. 22:52 Bou éé i Yesus nubéra su manga mawu imam 
dingangu manga perwira diaga u Waléngu Mawu, lai manga pangaha u tau 
Yahudi ko simongo séé manamé si Sié, "Apa Ia ii ko tahapukoa dalai 
sarangi kemu sumongo ringangu péda dingangu tatetu tadéau manamé si 
Sia? 22:53 Ello-ello la éné dingangi kemu su Waléngu Mawu, 1 kemu 
mang ta nanamé si Sia. Arawé ii témponé 1 kemu mukoa, su témpong 
kawasang ko marendung kapunalangé." 22:54 Į siré nanamé si Yesus dang 
nubawa si Sié sarang baléngu imam labo. I Petrus tutuhu bou rauné. 22:55 
Su ralungu relahé éé putungu rararang séng kahénané dang i Petrus tamai 
naiang dingangu taumata ko mumaiang su rulungé. 22:56 Singkatau 
paparéntang bawiné nakasilo si Petrus mumaiang su rulungu putung éé; 
buhué paparéntang bawiné éé nutehung si Petrus, buhué nubéra, "Taumata 
ii lai kanini mududingangi Yesus!" 22:57 Kaiso 1 Petrus nusunialé. I sié 
nubéra, "Ia mang bega- wegangu taumata éé!" 22:58 Tanarena wou éé, 
singkatau lai nakasilo si Petrus, bou éé nubéra, "I kau lai singkatau bou 1 
siré!" Kaiso 1 Petrus simimbahé, "Tala, baliné ia!" 22:59 Manga 
sinkaorasé bou éé, singkatau lai nubéra maiha, "Tengadé taumata ii 
murité'i Yesus, batu'u 1 sié lai tau Galilea!" 22:60 Arawé 1 Petrus 
simimbahé, "Apa ko su naungu éé, ia bega!" Su orasé éé lai, sementarangi 
Petrus bedang kabérané, manu kimuku. 22:61 I Yesus lai nubihu dingang 


nutehung si Petrus. Bou éé i Petrus nakatahendung Mawu bou nubéra si 
sié, "Su horo u manu kumuku sihello 1, 1 kau séng telung sulé musunialé'u 
Ia." 22:62 Uté 1 Petrus simebang bou éé susindokang kakia'é. 22:63 
Manga taumata mundudiaga si Yesus, numputaghunalang dingang nanetu 
si Sié. 22:64 Mata-Né nitakaténgi siré dingang nukibalo si Sié, "Kenang 
tika mensangi sai nanetu si Kau?" 22:65 Mauli lai bawéra lahinakang 
niwérangi siré si Sié. 22:66 Su malukadé'é, manga pangaha u Tau Yahudi, 
manga mawu imam, dingangu manga météré'u agama nukomolé, bou éé 1 
Yesus niwawa sarang tengongu Pengadilangu Agamangi siré. 22:67 
"Habaréko si kami," angkungi siré, "apa ko i Kau ii Datung Salamaté?" I 
Yesus simimbahé, "Kamagéng la muhabaré si kemu, 1 kemu lai mang ta 
mangimang. 22:68 Dang kamagéngu la mukibalo si kemu, 1 kemu lai 
mang ta sumimbahé. 22:69 Arawé maneta bou orasé 11, Ahusé'u Taumata 
sarung malang su kuanéngu Mawu Ruata ko Makawasa." 22:70 Kebi 1 
siré nubéra, "Kamagéng kéré'é, 1 Kau ii Ahusé'uù Mawu Ruata?" I Yesus 
simimbahé, "Kéré'é wawérangi kemu." 22:71 Uté i siré nubéra, "Séng 
tawahaluasé'u lai bedang pia saksi! I kité séng nakaringihé bou mohong-é 
sisané!" 


Lukas 23 


23:1 Kauli u musasidang éé dimarisi, bou éé nubawa si Yesus sarang 
tengongi Pilatus. 23:2 Séé i siré naneta nutulangi Sié. I siré nubéra, "I kami 
nakahombang taumata ii mumamalidé ana u wanua. I Sié mumaneti 
taumata tadéau kumbahang mamaéhé pajaké su Kaisar, batu'u uadé 1 Sié 
ko 1 Kristus, singkatau ratu." 23:3 Bou éé 1 Pilatus nukibalo si Yesus, 
"Tengadé 1 Kau datungu tau Yahudi?" I Yesus simimbahé, "Kéré'é 
wawéranu." 23:4 Uté i Pilatus nubéra su manga mawu imam dingangu su 
taumata mauli éé, "Ia ta nakaréa sala sarang manga simbau su taumata 1i 
sarang puhukungi Sié." 23:5 ĶKaiso 1 siré kasaunéng manunsuhé, 
"Dingangu tintiro-Né, i Sié mumaneti taumata su kaselahé'u Yudea; 
kahorokangé su Galilea, dang 1 lai séng nudatingu i1." 23:6 Su témpongi 
Pilatus nakaringihé éé, i sié nukibalo, "Apa taumata ii tau Galilea?" 23:7 


Suapangi Pilatus nikahabaréng humonéu 1 Yesus asalé ko bou tampa ko su 
ralungu kawasangi Herodes, 1 Pilatus nundohongi Yesus sarangki 
Herodes, ko su témpo éé lai éné su Yerusalem. 23:8 I Herodes limiagé su 
témpong nakasilo si Yesus, batu'u séng marengu i sié mumakaringihé halé 
1 Sié dang mapulu makasilo si Sié, I sié muharapé botongé makaputehung 
si Yesus mukoa tanda hérang. 23:9 Batu'u éé 1 Herodes nukibalongu 
haghi-haghi si Sié, kaiso 1 Yesus mang ta manga simimbahé sarang kadio. 
23:10 Manga mawu imam dingangu manga météré'u agama timatengo lai 
séé dang mangantangi Yesus kahenga-hengang. 23:11 I Herodes dingangu 
manga anggotang tentarané mututaghunalang dang muluhinakang si Yesus, 
bou éé nuloho si Sié pakéangu kebesarang, buhué sau nundohongi Sié 
sarangki Pilatus. 23:12 Su témpo éé lai 1 Herodes dingangi Pilatus, ko 
lenau horo dalai, sau nugawé. 23:13 I Pilatus nangomolé manga mawu 
imam, kalawou pangaha, dingangu ana'u wanua, 23:14 buhué nubéra si 
siré, "I kemu nubawa Taumata ii sarang koaku dang nuhabaré'u i Sié 
mumamalidé apang taumata. li su tengongi kemu ia séng bou namariksa si 
Sié, kaiso ia ta nakaréa sarang manga simbau halé dalai ko iluantangi 
kemu si Sié. 23:15 Kéré'é lai su singka 1 Herodes, batu'u 1 sié séng sau 
nundohongi Yesus sarangki kami. Taumata ii ta nukoa manga apa ko 
hinong ihukung dingangu hukumang paténg. 23:16 Ualingu éé ia 
muluwagé si Sié bou éé mamelo 1 Sié." 23:17 Su apang perayaangu 
Paska, 1 Pilatus sintinia mang harusé mamelou singkatau tahanang gunangu 
ana u wanua. 23:18 Kebi apang taumata ko mukukomolé séé nenggahé, 
"Paté'é 1 Sié! Liu 1 Barabas gunangi kami!" ( 23:19 I Barabas nitahungku 
ualing mukukoa dongka su ralungu soa dingang ualing pamamaté.) 23:20 I 
Pilatus mapulu muliungi Yesus, ualingu éé 1 sié nubéra sinsulé lai su 
taumata mauli éé. 23:21 Kaiso i siré nénggahé, "Gantongké 1 Sié! 
Gantongké 1 Sié!" 23:22 Bou éé su katelung suléné 1 Pilatus nunggahadé si 
siré, "Katéwé apa sala-Né? Ia ta nakaréa sala sarang manga simbau si Sié 
ko hinong ihukungu hukumang paténg! Ia muluwagé si Sié bou éé mamelo 
1 Sié." 23:23 Kaiso i siré nupalenggahé singapang botongé 1 Yesus harusé 
pakighantong. Dang panginsuéngé dorongi siré nituhukang. 23:24 Uté 1 
Pilatus namonésé'u hukumang maté si Yesus timuhu kapulungu manga 


taumata éé, 23:25 dang nuliungu taumata ko nirorongangi siré, taumata ko 
matatahungku ualingu mukukoa dongka dingangu pamamaté. Bou éé 1 
Yesus nisarkang si siré tadéau pakikoa pubatu kapulungi siré. 23:26 Uté 1 
Yesus niwawa 1 siré. Su raléng, 1 siré nusombangu taumata singkatau 
aréngé 1 Simon, ko asalé bou Kirene, kasu'é su soa. I sié nisamé 1 siré, bou 
éé nisihasa i sié pamasang kalu koroisé éé su likudé'i Yesus. 23:27 Mauli 
taumata katuhu'é su likudé'i Yesus -- su taloarané pia lai mangawawiné 
pirang katau. Mangawawiné éé mukukasuang dang kukia i Yesus. 23:28 
Arawé i Yesus nubihu si siré dingang nubéra, "Mangawawinéng 
Yerusalem! Kumbahang kumia u Ia. Pukiaéngu watangéngu dingangu 
manga ana'u. 23:29 Batu'u sarung dumenta témponé taumata sarung 
mubéra, 'Baliné gampang untungu mangawawiné ko bedang ta 
nakapendang nubawa kaluwaéng, ko bedang ta numpuhana dang bedang ta 
mupupasusung ana!' 23:30 Su témpo éé taumata sarung mumpubéra su 
manga wuludé mararangé, 'Entungété 1 kami!' Dang su manga wuludé 
masasana 'Hembungété 1 kami!' 23:31 Batu'u su kalu wiahé, taumata séng 
mukoa kéré 1, apa lai ko koaténgi siré su kalu mahegu!" 23:32 Pia lai 
taumata waliné duang katau -- i radua kebi taumata ralai -- ko nnwawa i 
siré tadéau ihukung paténg singkahindo dingangi Yesus. 23:33 Suapang 
nudatingu tampa ko isusego "Darang Tembo", i siré nunggantongi Yesus 
dingangi radua taumata raralai éé -- singkatau su kuanéng dang singkatau 
lai su kuihingi Yesus. 23:34 Bou éé 1 Yesus nukaliomanéng, "I Amang, 
ampungéko 1 siré! I siré begangu apang ko kukoaténgi siré." Pakéangi 
Yesus nipupapahia 1 siré séé dingangu undi. 23:35 Kalawou taumata 
dudarisi séé apidé mububiala, sementarangu manga pangaha u tau Yahudi 
mumanéréké si Yesus dingang mububéra, "1 Sié séng nangambang taumata 
waliné, kenangko 111 Sié pangambang batangéng-é sisané, kamagéng 
tenga-tengadé 1 Sié Datung Salamaté ko nipiléngu Mawu Ruata!" 23:36 
Manga perjurité lai mumanéréké si Sié. I siré simongo dingang nangonggo 
u anggoré mahaisé si Sié 23:37 apidé nubéra, "Kamagéngi Kau datungu 
tau Yahudi, pangambangko watangéng-U!" 23:38 Su wowong koroisé' 1 
Yesus, pia bawérané ii mabawohé: "Ko n Datung Tau Yahudi." 23:39 
Singkatau bou taumata ralai ko magaghantong séé nuhinakang si Yesus. I 


sié nubéra, "I Kau aru ko Datung Salamaté? Ho, pangambangké 
watangéng-U didangi kami!" 23:40 Arawé tau ralai simbau nanengkulé 
gawéné éé, dingang nubéra, "Apa i kau ta mataku u Mawu Ruata? I kau 
maté ihukung singkahukung kéré 1 Sié. 23:41 Ketangu hukumang si kadua 
séng nusumalé'u ko nikoa i kadua. Arawé i Sié mambéng tenga-tengadé 
takoaé sala- Né!" 23:42 Bou éé i sié nubéra, "Yesus, tahendungé wué ia, 
kamagéngu i Kau dumenta kéré Ratu!" 23:43 "Pangimangké," angkungi 
Yesus, "su ello ii 1 kau sarung éné dingang-Ku su ralungu Firdaus." 23:44 
Luenang pukulé mapulo dua kalihaé, matangello ta simenang, dang 
kaselahé'u soa éé nutingkarendung nudating sarang pukulé tatelu wawello. 
23:45 Dalansé makaketing su ralungu waléngu Mawu, natingkasé darua. 
23:46 Bou éé i Yesus nunggahadé maiha, "Iamang! Su ralungu lima-Nu la 
manarakangu watangéng-Ku!" Suapang bou nubéra kéré'é, 1 Sié namalusé 
singongo-Né. 23:47 Su témpong komandangu pasukang nakasilo apa ko 
séng nariadi, 1 sié nudalongu Mawu Ruata. Bou éé 1 sié nubéra, "Mang 
tengadé 1 Sié ta nusala!" 23:48 Taumata mauli ko simongo séé tadéau 
mubiala, nakasilo apang ko nariadi. I siré nungkapulé kebi dingangu sesilé 
dang susa naung. 23:49 Dang kebi apang taumata ko singka i Yesus, 
dingangu lai apang manga wawiné ko timuhu si Sié bou Galilea, dudarisi 
bou rauné dang mututehung kebi-kebi éé. 23:50-51 Pia tau singkatau 
aréngé 1 Yusuf, ko asalé bou soang Arimatea su tanang Yudea. I sié 
singkatau mapia ko luadaténgu taumata, dang lai ko mumahedo témponé 
Mawu Ruata maneta mamarénta kéré Ratu. Maningu 1 sié anggotangu 
Pengadilangu Agama, i sié ta maluasé'u putusang dingangu kakaoa u 
pengadilang éé. 23:52 I Yusuf tamai timengongi Pilatus dang nudorong 
tadéau wadangi Yesus pakisarakang si sié. 23:53 Bou éé i sié nupalintu u 
wadangi Yesus bou kalu koroisé, buhué nipikungéngu sapu bou héka 
lénéng. Nasué éé nipelo'é su ralungu kubulé ko nikoa su liangu wuludé 
batu -- kubulé éé bedang ta nipaké. 23:54 Sihello éé natarang Harilima; 
dang ellong Sabaté séng marani maneta. 23:55 Manga wawiné ko simongo 
dingangi Yesus bou Galilea timuhu si Yusuf dang nakasilo kubulé éé. I siré 
lai nakasilo kéré apa wadangi Yesus nipelo su ralungu kubulé éé. 23:56 
Bou éé 1 siré napulé buhué nanadia manga rampa dingangu lanisé gunang 


punggapu wadangi Yesus. Su ellong Sabaté, 1 siré nangirolo nuhalé gunang 
mangadaté atorangu agama. 


Lukas 24 


24:1 Maluka-lukadé ello Misa, apang manga wawiné éé tamai nakoa 
sarang kubulé nubawa manga dampa ko séng nisadiangi siré. 24:2 Su 
kubulé 1 siré nakaeba batu lahepingé séng limunggi. 24:3 Buhué 1 siré simu 
su ralungu kubulé éé, kaiso ta nakaeba jenasangi Yesus séé. 24:4 
Sementarangi siré masirisi-risi kapupukiréngu halé éé séé, singkilendiu pia 
tau ruang katau dingangu pakaéangé malénda dudarisi su reduhé'i siré. 
24:5 I siré mangkatéwé nataku, bou éé nusuba nudatingu tana, 
sementarangu tau rarua éé kabérané si siré, "Unué 1 kemu mudéa taumata 
wiahé su taloarangu taumata naté? 24:6 I Sié tadié'é sii. I Sié séng 
nubangung! Putahendungké apang ko séng niwéra-Né si kemu su témpongi 
Sié bedang su Galilea, 24:7 humonéu 'Ahusé'u Taumata harusé isarakang 
su taumata baradosa, buhué ighantong, dang su ello kateluné 1 Sié sarung 
mubangung." 24:8 Uté i siré manga wawiné éé nakatahendungké apang 
bawérangi Yesus. 24:9 Suapang napulé bou kubulé éé, 1 siré nubekéngu 
kebi ko nariadi éé su rasulé mapulo esa dingang su kebi murité baliné. 
24:10 Manga wawiné ko nupakasingka u kebi-kebi su manga murité'i 
Yesus, é ko: I Maria Magdalena, Yohana dingangi Maria mamangi 
Yakobus, lai manga wawiné waliné ko mududingangi siré. 24:11 Kaiso 
manga rasulé éé manika u manga wawiné éé mangkaté asalé kabérané. I 
siré ta mangimang su wekéngi siré manga wawiné éé. 24:12 Arawé i 
Petrus nupeti dingang timalang sarang kubulé. Apidé kimakowo 1 sié 
nukalingaédé sarang dalungé bou éé nakasilo ketang héka sapu séé. I 
Petrus mangkatéwé nahérang, bou éé, buhué napulé dang napéné u 
kakibalo su naungé su halé ko séng nariadi. 24:13 Su sihello éé lai, duang 
katau murité' Yesus sementarang kadaléngé sarang kampong simbau ko 
aréngé Emaus, luenang manga mapulo esa su kiloné karauné bou 
Yerusalem. 24:14 Apidé kadaléngé i radua kadudatonéngu apang ko 
nariadi éé. 24:15 Sementarangi radua kadudatoné dingang mumanipiré, 1 


Yesus sisané nasonggalé dimaléng dingangi radua. 24:16 1 siré nakasilo si 
Yesus, kaiso pia ko nakakoa si siré sarang ta nakakirala si Sié. 24:17 Bou 
éé i Yesus nubéra, "Apa pududatongi rua su raléng 11?" I radua naedung 
dingang gatingi radua nasedung. 24:18 Bou éé singkatau bou i radua, ko 
aréngé 1 Kleopas, nukibalo si Yesus, "Ko i Tuang singkatau raghi su 
Yerusalem ko mang begangu halé ko séng nariadi wuhu-wuhu ii pai séé?" 
24:19 "Ko halé apa?" I Yesus nukibalo. "Halé ko séng nariadi si Yesus, 
tau Nazaret," nisimbahé i radua. "I Sié nabi. Apang bawéra-Né dingang 
kakanoa-é tenga-tengadé pia kawasané -- maning su tehung Mawu Ruata 
kéré'é lai su tehungu kebi taumata. 24:20 Manga mawu imam dingangu 
manga pangaha u kawanuangi kité nanarakangi Sié dingangu hukumang 
papaté, dang i siré nunggantongi Sié! 24:21 Sumbalié i kami muharapé ko 
séng 1 Sié sarung muliung tau Israel! Dang sihello ii séng katelu ngelloné 
naneta bou halé éé nariadi. 24:22 Bedangu lai, i siré pira manga wawiné 
bou simbekangi kami nupalendi 1 kami. Bedang maluka-lukadé 1 siré nakoa 
sarang kubulé, 24:23 kaiso ta nakaeba mayaté-é séé. Bou éé i siré napulé 
dang nubéra uadé i siré nakasilo malaikaté, dang manga malaikaté éé 
nubéra si siré uadé 1 Yesus biahé. 24:24 Bou éé pirang katau bou i kami 
tamai sarang kubulé dang nakahombang apang ko nihabaré u manga 
wawiné éé mang keré'é, ketangu 1 siré ta nakasilo si Yesus." 24:25 Bou éé 
1 Yesus nubéra si radua, "I kemu mang tengadé takoa otaké! Tumaniu 
maona i kemu mangimang kebi apang ko séng niwérangu nabi! 24:26 
Balinébé Datung Salamaté harusé horo mamendang sinsara éé, buhué 
makatarima u kawawantugé-é?" 24:27 Bou éé 1 Yesus nanualagé si radua 
apang ko mabawohé su kaselahé'u Buku Susi bou halé u watangéng-é, 
naneta bou buké i Musa dingangu buké u manga nabi. 24:28 éé 
sementarangi siré séng kukadaninéngu kampong ko olangéngi siré. I Yesus 
kakelang nutingkakoa musulungu kéré'u dumaléng turusé, 24:29 kaiso 1 
radua nanahang si Sié. "Katana'é ringangi kami," bawérangi radua si Sié, 
"ii naé séng kukahebiné dang lai séng kukarendungé." Uté 1 Yesus simu 
tadéau makapuhedang su tampa i radua 24:30 Su témpong naiang kimang 
dingangi siré, 1 Yesus nupatarimakasé su Mawu Ruata, nangangompéng 
boroté éé dingangu lima-Né, buhué nangonggo'é si siré. 24:31 Buhué 1 


radua nasingka humonéu éé ko 1 Yesus. Katéwé i Sié dingang napilasé bou 
matangi radua. 24:32 Į radua kadudatoné, "Balinébé naungi kadua 
musulungu simahoka, su témpong i Sié kabérané si kadua su raléng, 
dingang nanualagé'u ralohong Buké Susi si kadua?" 24:33 Singkatémpo éé 
lai i radua nubua bou éé nusulé sarang Yerusalem. Pai séé i radua 
nakahombang murité'i Yesus siré mapulo esa mukukomolé dingangi siré 
waliné. 24:34 I siré éé mububéra, "Mang tengadé Mawu séng sau nubiahé! 
I Sié séng nutimpasilong awa-é si Simon!" 24:35 Murité'i Yesus darua ko 
buhué narenta éé turusé nubekéngu sombangi radua su raraléngang, dang 
kéré apa radua sarang nakakirala Mawu su témpong 1 Sié kapangompéngé 
boroté. 24:36 Sementarangi siré bedang kadudatoné, singkilendiu 1 Yesus 
sisané dudarisi su taloarangi siré dingang nubéra, "Salamaté si kemu!" 
24:37 I siré limendi dingang nungkataku, ualingu mumanika 1 siré nakasilo 
himukudé. 24:38 Arawé 1 Yesus nubéra, "Unué 1 kemu mataku? Unué pia 
kaghagho su naungu? 24:39 Tehungété lima-Ku dingangu laédé-Ku. 
Kasingka'é, humonéu ko Ia sisaku n! Pendangété dang kakelaité, batu'u 
himukudé takoaé ghesiné dingangu ruhimé, kéré nikasilongi kemu si Sia." 
24:40) I Yesus nubéra kéré'é apaidu nupasilongu lima dingangu laédé-é si 
siré. 24:41 Dang sementarangi siré bedang sala ta mangimang, ualingu 
hérang dingangu liagé, 1 Yesus nukibalo si siré, "Apa pia kangi kemu su?" 
24:42 Į siré nangonggo'u kina sinanga simpedi si Sié. 24:43 I Yesus 
nangala kina éé, bou éé kimang su tengongi siré. 24:44 Nasué éé i Sié 
nubéra si siré, "Ii halé ko séng bou Daku nihabaré si kemu su témpong la 
bedang mududingangi kemu humonéu apang halé ko mabawohé su 
ralungu Buké 1 Musa, dingangu manga Nabi dang Mazmur, bou halé u Ia 
mang harusé mariadi." 24:45 Bou éé 1 Yesus nuloahé pikirangi siré tadéau 
makaéna maksuté'u Buké Susi. 24:46 Bou éé i Sié nubéra si siré, "Su 
ralungu Buké Susi kabawohé humonéu Datung Salamaté éé harusé 
mutatahangu sinsara, dang harusé mubangung sau bou papaté su ello 
kateluné. 24:47 Humonéu lai bou aréngu Datung Salamaté éé harusé 
ipakasingka su kaselahé'u bangsa humonéu taumata harusé pumputobaté, 
dang humonéu Mawu Ruata mupangampungu rosa. Dang habaré éé 
harusé ipakasingka maneta bou Yerusalem. 24:48 Séng i kemu makoa 


saksingu kebi-kebi éé. 24:49 Dang la sisaku sarung mundohongu apa ko 
séng nipudiandingi Amang si kemu. Katéwé i kemu harusé katana tatapé 
mahedo su soa 11 sarang kawasangu Mawu Ruata muliwung si kemu." 
24:50 Nasué éé i Yesus nubawa si siré sarang likudé'u soa sarang 
nudatingu Betania. Séé i Sié nuhéngké u lima-Né, buhué nangalamaté si 
siré. 24:51 Sementarangu i Sié kapukoaé éé, 1 Sié nahéngké tarai sarang 
sorga nutaléi bou 1 siré. 24:52 I siré nusuba nanemba si Sié, bou éé napulé 
sarang Yerusalem dingangu luasé'u naung, 24:53 dang turusé 
mududalongu Mawu Ruata su Waléngu Mawu. 


Yohanes 1 


1:1 Su panetakéngé, su horo u dunia niriadi, séng tebé pia Héngétang. 
Héngétang éé ko dingangu Mawu Ruata dang Héngétang ee lai musulungu 
Mawu Ruata. 1:2 Bedang bou tetaé i Sié séng mududingangu Mawu 
Ruata. 1:3 Kebi-kebi niriadi bou 1 Sié, dang bou kalawou ko éné, takoaé 
sarang simbau ko nikoa su likudé'i Sié. 1:4 Héngétang éé ko banggilé'u 
pubawiahé, dang pubawiahé ko makaonggo u katatualagé su taumata. 1:5 
Katatualagé éé sumenang su ralungu kararendung, dang kararendung éé ta 
makapaté katatualagé. 1:6 Pia ko dimenta taumata ko niroi u Mawu 
Ruata, aréngé i Yohanes. 1:7 I sie dimenta muhabaré'u katataualagé éé, 
tadéau apang taumata mangimang. 1:8 I sié sisané baliné tualagé éé, 1 sié 
ketang muluhabaré'u katatualagé éé. 1:9 Katatualagé kahengang 
mumanualagé apang taumata, séng dimenta su dunia. 1:10 Héngétang séng 
éné su dunia, dunia niriadi bou 1 Sié, kaiso dunia ta nanarima i Sié. 1:11 I 
Sié dimenta su wanuané sisané kaiso kawanuané ta nanarima 1 Sié. 1:12 
Kaiso pia lai taumata ko nanarima i Sié dang mangimang si Sié; 1 siré éé 
nionggolangéngu haké makoa ana u Mawu Ruata, 1:13 ko nipuhana baliné 
bou taumata, batu'u pubawiahé buhu éé asalé ko bou Mawu Ruata. 1:14 
Héngétang séng nariadi taumata, 1 Sié natana dingangé kité, dang 1 kité 
séng nakasilo kawawantugé-é. Kawawantugé éé nitarima-é kéré ana i 
Amang mang simbau. Bou éé i Sié nakasilo Mawu Ruata dingangu 
kakendagé-é si kité. 1:15 I Yohanes dimenta kéré saksi-Né, 1 sié 
muluhabaré'u: "Ko 1i i Sié daku iluhabaré: I Sié sarung dumenta samuringu 
ia, kaiso i Sié nangilémbo labo bou ia, batu'u ia dimenta, i Sié séng tebé 
éné." 1:16 I Sié napéné u kakendagé; takoaé edoné, 1 Sié mangalamaté si 
kité. 1:17 Titangu Mawu nitarima i kité bou i Musa. Arawé kakendagé 
dingangu kasasatiangu Mawu Ruata nilahé bou ralungi Kristus. 1:18 
Takoaé ko séng bou nakasilo Mawu Ruata, su likudé'u Ahusé'i Amang ko 
mang simbau, ko musulungi Amang ko mareka kahengang si Sié. Ko i Sié 
séng nulahé 1 Amang si kité. 1:19 Manga mangangawasangu tau Yahudi 
su Yerusalem nundoi u manga mawu imam dingangu manga tau Lewi 
tamai pakakoa sarangki Yohanes dingang pukibalo si sié, "I kau ko i sai?" 


1:20 I Yohanes nangaku malahé, "Ia baliné Datung Salamaté." 1:21 I siré 
nukiwalo, "Kamagéng kéré'é 1 kau ko 1 sai?" "I kau i Elia?" "Baliné", 
sasimbahé'i Yohanes. "Apa i kau ii Nabi ko luampaléng?" 1:22 
"Kamagéng kéré'é, angkungi siré, uliko si kami ko i sai 1 kau 1i, tadéau 1 
kami makasimbahé si siré ko nundoi kami. Apa ihabaré'u bou halé u 
sisanu?" 1:23 I Yohanes simimbahé, "Ia 11 i sié ko séng niwérangi nabi 
Yesaya: 'Taumata ko mumenggo su tana linggi: Pakaléwako daléng 
gunangu Mawu.'" 1:24 Manga taumata ko niroi u tau Farisi 1:25 
nukiwalo, "Kamagéngi kau baliné Datung Salamaté, balin'é 1 Elia, baliné 
lai Nabi ko luampaléng éé, apawé sabapé'é i kau mundéno taumata?" 1:26 
I Yohanes simimbahé, "Ia mundéno dingangu aké. Kaiso su taloarangi 
kemu pia taumata ko 1 kemu wega. 1:27 I Sié dimenta samuringu ia, kaiso 
sarang manuka taling sapatu-Né ia ta hinoné." 1:28 Kebi-kebi éé nariadi su 
Betania, su simbekang daki bou Salu u Yordan tampa i Yohanes mundéno 
taumata. 1:29 Su karielloné, 1 Yohanes nakasilo si Yesus dimenta sarangki 
sié. Bou éé 1 Yohanes nubéra, "Tehungété, Ahusé'u Dombangu Mawu 
Ruata ko manguhasé dosangu dunia. 1:30 I Sié ko Daku iluhabaré sarung 
dumenta susamuringu ia, kaiso nangilémbo labo bou ia, batu'u su horo u ia 
nipuhana, i Sié séng tebé éné. 1:31 Horo ia begangi Sié. Sumbalié ia 
dumenta mundéno dingangu aké tadéau kawanuangu Israel masingka i 
Sié." 1:32 I Yohanes lai nangonggo u kesaksiang ii. "Ta nakasilo Roké u 
Mawu Ruata natentung bou langi kakela paluma bou éé natana si Sié. 1:33 
Su témpo éé ia bedang begangi Sié. Kaiso Mawu Ruata ko nangoro si sia 
pundéno dingangu aké séng nubéra si sia, Kamagéngi kau makasilo Roké 
u Mawu Ruata matentung, bou éé matana su singkatau, ko i Sié éé sarung 
mundéno dingangu Roké u Mawu Ruata.' 1:34 Ja sisaku séng bou nakasilo 
si Sié." angkungi Yohanes, "Dang nangonggo u kesaksiang humonéu ko 1 
Sié Ahusé'u Mawu Ruata." 1:35 Su karielloné 1 Yohanes sau éné su tampa 
éé dingangu murité'é 1 siré dua. 1:36 Su témpongi sié nakasilo si Yesus 
simahé, 1 sié nubera, "Tehungété! Ahusé'u Dombangu Mawu Ruata." 1:37 
Murité'i Yohanes darua éé nakaringihé éé, turusé tamai timuhu si Yesus. 
1:38 I Yesus nubihu likudé, dang nakasilo si radua katuhu'é si Sié. I Sié 
nukiwalo, "Apa reakéngi rua?" Sasimbahé'i radua, "Rabi, su apa i Rabi 


matana?" (Rabi mangaléné météré) 1:39 I Yesus nubéra, "Mahié 
tehungéngi rua." I radua tamai ringangi Sié dang nakasilo su apa 1 Sié 
mumatana. Témpo éé natarang pukulé epa bawello. Sihello éé i radua 
natana dingangi Sié. 1:40 Singkatau bou i radua ko séng bou nakaringihé 
apang ko niwérangi Yohanes bou éé tamai rimaléng timuhu si Yesus, 1 sié 
éé ko i Andreas ana u singkataungi Simon Petrus. 1:41 Masahawu i 
Andreas nudéa si Simon, ana u singkatauné dingang nuhabaré si sié, "I 
kami séng nusema dingangi Mesias!" (Mesias musulungu Kristus: Datung 
Salamaté.) 1:42 I Andreas nangentudé'i Simon sarangki Yesus. I Yesus 
nutaédé si Simon, buhué nubéra, "I kau i Simon ana i Yona. I kau sarung i 
sego si Kefas." (Kefas musulungu Petrus, mangaléné batu lenggihé.) 1:43 
Su karielloné 1 Yesus namutusé makoa sarang Galilea. I Sié nusombangi 
Filipus, dingang nubéra si sié, "Mahié tuhu si Sia!" 1:44 I Filipus asalé bou 
Betsaida, tampa katanakéngi Andreas dingangi Petrus. 1:45 I Filipus 
nusombangi Natanael dingang nubéra si sié, "I kami séng nusema u 
taumata ko isusego 1 Musa su ralungu Buké u Toraté'uùu Mawu Ruata, 
dingangu ko nihabaré'u manga Nabi. É Sié éé i Yesus bou Nazaret ana i 
Yusuf." 1:46 Kaiso i Natanael simimbahé, "Apa wotongé pia simbau ko 
mapia dumenta bou Nazaret?" Angkungi Filipus, "Mahié i kau sisanu 
putehung." 1:47 I Yesus nakasilo si Natanael dimenta, buhué nubérangu 
halé 1 sié, "Putehungko, éé tau Israel bantané. Takoaé manga halé léo si 
sié." 1:48 I Natanael nukiwalo, "Kéré apa i Tuang nakasingka u ia?" I 
Yesus simimbahé, "Su horo 1 Filipus nukui si kau, la séng nakasilo si kau 
su alungu kalu ara éé." 1:49 | Natanael nubéra, "Tuang, 1 Tuang ko 
Ahusé'u Mawu Ruata! Ko 1 Tuang Datungu tau Israel!" 1:50 I Yesus 
nubéra, "I kau mangimang, ketang ualingu Ia nubéra Ia séng nakasilo si 
kau su alungu kalu ara éé? I kau sarung makasilo kalawou halé ko bedang 
nangilémbo labo bou éé!" 1:51 "Tengadé, pangimangké i kau sarung 
makasilo langi mawuka, dang apang malaikaté'ù Mawu Ruata lintu awi su 
tengongu Ahusé'u Taumata." 


Yohanes 2 


2:1 Duang ello wou éé pia saliwangu kawing su soangu Kana su Galilea, 
dang i mamangi Yesus éné pai séé. 2:2 I Yesus dingangu manga murité-é 
ninoté lai sarang saliwang éé. 2:3 Su témpongu anggoré nasué, i mama-Né 
nubéra si Yesus, "I siré nikasuéngu anggoré." 2:4 I Yesus simimbahé, 
"Mama, kumbahang muparénta si Sia. Bedang ta nudatingu témponé Ia 
mupakalahé u watangéng-Ku." 2:5 Kaiso 1 mama-Né nubéra su manga 
koki, "Koako apang ko ihabaré-é si kemu." 2:6 Ndai séé pia bensadé 
enung ko nisadia tatahongu aké gunangu lauhasé tumuhu adaté'u tau 
Yahudi. Dalohong bensadé simbau éé luenang manga mahasu sulitéré. 2:7 
1 Yesus nubéra su manga koki éé, "tahoikongu aké apang bensadé éé." 
Bensadé éé kebi nitahongi siré nipakapéné. 2:8 Buhué 1 Yesus nubéra si 
siré, "Pangalako aké éé kadio bawa sarang sadaha." I siré nubawa aké éé 
sarang sadaha, 2:9 dang sadaha éé nanémang aké ko séng nubalu nakoa 
anggoré. (I sié wega mensang anggoré éé bou apa, ketangi siré koki ko 
nutaho u aké éé masingka.) Uté sadaha éé himaung pardégong éé, 2:10 
buhué nubéra si sié, "Biasané taumata manadiangu anggoré kapiangé horo 
dang hedo apang mangamawu séng masahé manginung, buhuéwé pelongu 
anggoré biasa. Arawé 1i i kau nundéso u anggoré ko kapiangé!" 2:11 Ko 
éé tanda hérang kahimotongangé nikoa 1 Yesus. éé nikoa-é su Kana su 
Galilea. Dingangu tanda éé 1 Sié nupasilongu kawawantugé-é. Uté manga 
murité-é nangimang si Sié. 2:12 Bou éé 1 Yesus tamai nakoa sarang 
Kapernaum dingangi mama-Né, dang manga ana u singkatau-Né dingangi 
siré manga murité-é. Pai séé 1 siré natana manga pirang ello karengu' é. 
2:13 Su témpong séng maraningu Ellong Paskangu tau Yahudi, 1 Yesus 
nakoa sarang Yerusalem. 2:14 Su Waléngu Mawu su Yerusalem i Sié 
nakaeba manga mubawalu u sapi, domba, dang manga paluma; dang lai 
apang mananukaré doité mumalang séé. 2:15 I Yesus nukoa samboké tali 
simbua bou éé nuliwuahé apang binatang éé, mbaéng domba arau sapi, bou 
ralungu Waléngu Mawu. Médangu mananukaré doité nasuéng balinturé 
hakiu manga roité'i siré nukaésé tamai-ramahi. 2:16 Buhué 1 Sié nubéra su 
manga mubawalu u paluma, "Héngké'é kebi bou ii. Kumbahang Baléngi 
Amang-Ku koaténg tampa u pudaganéng!" 2:17 Nau manga murité-é 
nakatahendung nasé su Buké Susi ii, "Kakendagé-Ku su Walé-Nu, o 


Mawu Ruata, nakasahoka naung- Ku." 2:18 Manga mawu 
mangangawasangu tau Yahudi numpundoka si Yesus, angkungi siré, 
"Kenangko pukoa tanda hérang makoa kéré tatiala si kami humonéu 1 Kau 
pia haké mukukoa kéré'é 11." 2:19 I Yesus simimbahé, "Pakaopéhé'é Walé 
ii, dang su ralungu telung ello sarung sau Daku ipararisi." 2:20 I siré 
nubéra, "Epa u pulo su taungé nupararisi u Waléngu Mawu ii. Dang i Kau 
sau mupararisi'é su ralungu telung ello?" 2:21 Kaiso makasuté'u Waléngu 
Mawu ko iluhabaré'i Yesus éé ko badang-é sisané. 2:22 Nau samuringi 
Yesus nipubangung bou papaté, manga murité- é nakatahendungké halé éé 
ko séng bou lena u nihabaré-é. Uté 1 siré numpangimang su apang ko 
mabawohé su ralungu Buké Susi dang su apang ko niwérangi Yesus. 2:23 
Su témpongi Yesus su Yerusalem témpong pia karaméangu Paska, mauli 
taumata nangimang si Sié ualingu tanda hérang ko nikoa-é. 2:24 Kaiso 1 
Yesus sisané ta mangimang si siré, batu'u i Sié masingka u kakakoa u 
apang taumata. 2:25 Tawahaluasé'u taumata manualagé si Sié bou halé 1 
sai-sai, batu'u 1 Sié séng masingka u apang ko su ralungu naungu taumata. 


Yohanes 3 


3:1 Pia singkatau tembonangu agama bou taloarangu tau Farisi aréngé 1 
Nikodemus. 3:2 Pia sihebi i sié dimenta sarangki Yesus dang nubéra, 
"Tuang, i kami masingka i Tuang niroi u Mawu Ruata. Batu'u takoaé 
sarang singkatau ko makakoa tanda hérang kéré ko kukoaténgi Bapak, 
kamagéngi sié ta dindinganéngu Mawu Ruata." 3:3 I Yesus simimbahé, 
"Pangimangké, takoaé sarang manga singkatau ko makoa umaté'u Mawu 
Ruata, kamagéngi sié ta sau ipuhana." 3:4 Angkungi Nikodemus nubéra si 
Yesus, "Séng tumaniu taumata séng matelang sau ipuhana? Apa wotongé i 
sié sau sumu su gadongangi mamané dang buhué sau ihana?" 3:5 I Yesus 
simimbahé, "Bawéra-Ku 1 tengadé: kamagéng taumata ta ipuhana bou aké 
dingang bou Roké u Mawu Ruata, taumata éé ta makoa umaté'uùu Mawu 
Ruata. 3:6 Taumata su kawawadang nipuhana u taumata magurang, arawé 
su ralungu roké i sié nipuhana u Roké u Mawu Ruata. 3:7 Aribé kahérang 
kamagéngu la muhabaré: 1 kemu harusé kebi sau ipuhana. 3:8 Anging 


tumiu tumuhu kapuluné; i kité makaringihé duhungé, arawé 1 kité bega bou 
apa tatiu'é dang sarang apa tiukangé. Kéré'é lai taumata ko ipuhana bou 
Roké u Mawu Ruata." 3:9 I Nikodemus nukiwalo, "Kéré apa halé éé 
botongé mariadi?" 3:10 I Yesus simimbahé. "I kau météré su Israel; 
tumaniu i kau bega? 3:11 Pangimangké: i kami ketang mududatongu halé 
ko nikasingkaténgi kami, dang i kami mangonggo u kesaksiangu halé ko 
séng nikasilongi kami; kaiso i kemu ta manarima u kesaksiangi kami. 3:12 
I kemu ta mangimang kamagéngu la mubeké si kemu halé u dunia; kéré 
apawé i kemu mangimang. kamagéngu la mubekéngu halé u sorga si 
kemu? 3:13 Takoaé sarang manga singkatau ko séng bou naawi su sorga. 
su likudé'u 1 Sié ko Ahusé'u Taumata ko séng limintu sarang dunia. 3:14 
Musulungi Musa nundui u katoang tembaga su kalu simpedi su tana linggi. 
ĶKéré'é lai Ahusé'u Taumata harusé irui, 3:15 tadéau apang taumata ko 
mangimang si Sié makahombang putatumbiahé kahengang dang kekal." 
3:16 Ualingu kéré'é Mawu Ruata kumendagé'u taumata su dunia ii, hakiu 1 
Sié nangonggo u Ahusé-é mang simbau, tadéau apang taumata ko 
mangimang si Sié ta mawinasa, kaiso makahombang pubawiahé 
kahengang dang kekal. 3:17 Batuu Mawu Ruata nundoi u Ahusé-é baliné 
tadéau puhukungu dunia ii, kaiso tadéau mangambang. 3:18 Taumata ko 
mangimang si Sié ta ihukung. Arawé taumata ko ta mangimang séng 
nihukungu Mawu Ruata, baugu i sié ta mangimang su Ahusé'u Mawu 
Ruata ko mang simbau. 3:19 I sié panuntukang ualingu halé ii: Katatualagé 
éé séng dimenta su dunia, kaiso taumata nangilémbo mapulungu 
kararendung bou katatualagé, batu'u kakanoa 1 siré ralai. 3:20 Apang 
taumata ko mukukoa dalai, mubinsi u tualagé; i sié madidi dumenta su 
katatualagé, tadéau kumbahang kakanoa'é ralai éé ikasilo. 3:21 Arawé 
taumata ko mukukoa kapulungu Mawu Ruata, dumenta sarang katatualagé 
tadéau malahé humonéu apang ko kukoaténge éé timuhu su kapulungu 
Mawu Ruata. 3:22 Bou éé 1 Yesus dingangu manga murité-é tamai nakoa 
sarang Yudéa. Pai séé 1 Sié natana pirang katémpo dingangi siré dang 
mundudéno taumata. 3:23-24 Su témpo éé 1 Yohanes bedang ta nataho su 
tahungku. I sié mundudéno taumata su Ainon, maraningu Salim, batu'u pai 
séé mauli aké. Manga taumata dumenta si sié, buhué 1 sié mundéno si siré. 


3:25 Pirang katau murité'i Yohanes séng maneta mudaréndéhé dingangu 
tau Yahudi halé u atorangu pananusi. 3:26 I siré tamai nakoa sarangki 
Yohanes dang nubéra, "Tuang, apa i Tuang bedang makatahendung 
taumata ko lena u ringangi Tuang su simbekangu Salu u Yordan éé, ko 
nitebo i Tuang kangéré si kami? Orasé 111 Sié lai mundudéno taumata, 
dang apangu taumata kebi tamai makoa sarangki Sié." 3:27 I Yohanes 
simimbahé, "Taumata ta makaréa apa kamagéngi sié ta onggolangu Mawu 
Ruata. 3:28 I kemu kebi séng nakaringihé si sia nubéra, Ta baliné Datung 
Salamaté. Ja niroi pangihoro si Sié.' 3:29 Boroité éé ko pardégong 
taghuangé. Gawéngu pardégong éé ketang dumarisi manundugé dingang 
mudaringihé, dang i sié lumiagé kamagéng makaringihé tingihé'u 
pardégong. Kéré'é lai ia. Su orasé ii ia mangkaté maluasé. 3:30 Ko 1i Sié 
harusé ipangilémbo, dang ia séng kukakadio'é." 3:31 Ko dimenta wou rasi 
nangilémbo wou kebi. Ko dimenta bou dunia nataho taumatangu dunia 
dang mududatongu halé u dunia. I Sié ko dimenta wou rasi nangilémbo 
wou kebi. 3:32 I Sié mududatongu apang ko séng nikasilo dang 
nikaringihé-é, kaiso takoaé sarang manga singkatau mangimang su 
kesaksiang-é. 3:33 Taumata ko mangimang su kesaksiang-é éé, 
makapangaku humonéu Mawu Ruata ko tengadé. 3:34 Batu'u taumata ko 
niroi u Mawu Ruata muhabaré'u apang bawérangu Mawu Ruata, baugu 
Roké u Mawu Ruata nasuku nionggo si Sié. 3:35 I Amang kumendagé'u 
Ahusé-é dang séng nanarakangu kalawou kawasa si Sié. 3:36 Taumata ko 
mangimang su Ahusé éé sarung makahombang pubawiahé ko kahengang 
dang kekal. Arawé taumata ko ta tumuhu su Ahusé éé i siré ta makaréa 
pubawiahé. I sié sarung ihukungu Mawu Ruata sarang kerengu'é. 


Yohanes 4 


4:1 Taumatang Farisi nakaringihé humonéu 1 Yesus séng nundéno taumata 
ko nikaréa-é nangilémbo mauli bou 1 Yohanes. (4:2 Sumbalié 1 Yesus 
sisané ta nundéno taumata ko ketangu manga murité-é.) 4:3 Su témpongi 
Yesus nakasingka humonéu apang tau Farisi séng nakaringihé halé éé, 1 
Sie natamai bou Yudea nakoa sarang Galilea. 4:4 Su ralungu raraléng-é éé 


1 Sié harusé sumahé Samaria. 4:5 Uté 1 Yesus nudatingkéngu soa simbau 
su Samaria aréngé Sikhar, maraningu wanua ko lena u nionggo i Yakub su 
ana'é 1 Yusuf. 4:6 Séé pia pahighingi Yakub. I Yesus nawau u raraléng, 
ualingu éé 1 Sié nailang su rulungu pahighi. Témpo éé luenang manga 
pukulé mapulo dua kaliha'é, 4:7-8 dang manga murité'i Yesus séng nakoa 
sarang soa muluang kang. Bou éé pia singkatau wawinéngu Samaria 
simongo manuhu aké. I Yesus nubéra si sié, "Ibu, botongé Ia mudorong 
manginung?" 4:9 Bawinéng Samaria éé simimbahé, "I Tuang taumatang 
Yahudi, ia tau Samaria, apa sabapé'é 1 Tuang mudorong inumang si sia?" 
(Batu'u tau Yahudi takoaé pupapangiki'é dingangu tau Samaria.) 4:10 I 
Yesus simimbahé, "Kiko i kau masingka u gagheli u Mawu Ruata dingang 
masingka ko i sai kadorongé inumang si kau, nalahé i kau sisanu 
mudorong inumang si Sié, dang 1 Sié sarung mangonggo u aké biahé si 
kau." 4:11 Angkungu tau wawiné éé, "I Tuang takoaé tatimba, dang 
pahighi ii maralung kahengang. Bou apa i Tuang makaréa aké biahé? 4:12 
I Yakub i upungi kami, nangonggo u pahighi ii si kami. I sié sisané 
mangala aké inumangé bou ii; kéré'é lai manga ana'é dang manga binatang 
pupaliharangé. Apa i Tuang manika i Tuang ko nangilémbo labo bou i 
Yakub?" 4:13 I Yesus nubéra, "Taumata ko manginung aké ii sarung sau 
marou, 4:14 arawé taumata ko manginung aké ko sarung Daku ionggo éé i 
sié séng ta sarung marou sarang karengu'é. Batu'u aké ko sarung Daku 
ionggo éé sarung makoa matangu aké su ralungu pubawiahé'é ko mamesi 
sumebang dang mangonggo si sié putatumbiahé kahengang dang kekal." 
4:15 Tau wawiné éé nubéra, "Tuang onggoléko ia aké éé, tadéau ia lai 
séng ta marou; dang séng ta mubatang sau mangala aké sarang 11." 4:16 I 
Yesus nubéra, "Dako'é, kuré kawingu, bou éé mahi pusulé sarang 11." 4:17 
Tau wawiné éé simimbahé, "Ia takoaé kawingku." "Mang tengadé 
bawéranu," angkungi Yesus. 4:18 "Batu'u 1 kau séng lima nsulé bou 
nukawing, dang ésé ko mududalahiking dingangu orasé ii baliné kawingu." 
4:19 Tau wawiné éé nubéra, "Orasé ii ia masingka 1 Tuang singkatau nabi. 
4:20 I upungi kami manemba Mawu Ruata su wuludé ii, arawé 
kawanuangi Tuang nubéra humonéu ko ketang su Yerusalem tampa u 
taumata manemba su Mawu Ruata." 4:21 I Yesus nubéra: "Pangimangké, 


sinsulé témponé taumata sarung manemba si Amang, baliné su wuludé 1, 
dang baliné lai su Yerusalem. 4:22 I kemu manga tau Samaria 
mumanemba apang ko nikawegangi kemu, arawé i kami tau Yahudi 
manemba si Sié ko nikasingkaténgi kamu, batu'u kasasalamaté dumenta 
bou tau Yahudi. 4:23 Kaiso sarung dumenta témponé, nangilémbo lai séng 
dimenta, humonéu dingangu kawasangu Roké u Mawu Ruata kalawou 
taumata sarung manemba si Amang kéré Mawu Ruata tengadé kéré ko 
ikukapulungi Amang. 4:24 Batu'u Mawu Ruata éé Roké, dang ketang 
dingangu kawasangu Roké u Mawu Ruata kalawou taumata 
makapanemba si Amang kéréwé 1 Sié éné." 4:25 Tau wawiné éé nubéra si 
Yesus, "Ia masingka u Datung Salamaté (ko isusego si Kristus) sarung 
dumenta. Kamagéngi Sié dumenta, i Sié sarung muhabaré'u kebi-kebi si 
kité." 4:26 Angkungi Yesus nubéra si Sié, "Ko Ia 1 Sié. Ia ko su orasé ii 
kadudatoné ringangu." 4:27 Su témpo éé manga murité'i Yesus séng 
numpusulé. I siré nahérang nakasilo si Yesus kadudatoné dingangu tau 
wawiné singkatau. Kaiso takoaé ko sarang manga singkatau bou 1 siré 
nukibalo su tau wawiné éé, "Ibu mududéa apa?" arau ko nukibalo si 
Yesus, "apa sabapé'é 1 Bapak nududato dingangu tau wawiné éé?" 4:28 
Uté tau wawiné éé nanentangu wensadé'é ndai séé, buhué timalang sarang 
soa dingang nuhabaré su manga taumata dadé séé. 4:29 "Mahié putehung 
taumata ko séng nuhabaré si sia kebi- kebi apang ko séng Daku nikoa. Apa 
wotongé mariadi 1 Sié éé Datung Salamaté?" 4:30 Uté manga taumata éé 
lai nupanentang bou soa buhué tarai nakoa sarangki Yesus. 4:31 
Sementarangu éé manga murité-é nuhawu si Yesus nusimokolé. I siré 
nubéra, "Tuang, pusimokolé." 4:32 KĶKaiso 1 Yesus simimbahé, "Si Sia pia 
kang, ko i kemu wega." 4:33 Uté manga murité-é nukakiwalo 1 siré lawo 1 
siré, "Apa pia manga taumata nubawa kang-é?" 4:34 Bou éé 1 Yesus 
nubéra, "Kang-Ku éé ko tumuhu kapulungi Sié ko nundoi u Ia, dang 
manurusé u halé ko nisarakang-é si Sia. 4:35 I kemu nubéra, 'Katé epau 
wulang témpongu manipo.' Kaiso la muhabaré si kemu: Tehungété manga 
binalaéng ko séng nutingkaradihé, séng témponé tipong! 4:36 Taumata ko 
manipo séng maneta manarima u wawaéhé'é dang kapangomolé buané 
gunangu pubawiahé kahengang dang kekal. Uté taumata ko nangasi 


dingangu ko nanipo séng kebi nakependang daluasé singkapudaluasé. 4:37 
Papinintu ii muhino lai, 'Singkatau nusuang, ko baliné manipo.' 4:38 Ia 
mundoi i kemu tarai panipo sarang kobong ko nihalékangi kemu; taumata 
waliné séng nuhalé dala séé dang i kemu manarima u kauntungangé bou 
halé 1 siré." 4:39 Mauli tau Samaria matatana u soa éé nangimang si 
Yesus, batu'u tau wawiné éé nubéra, "I Sié nuhabaré si sia kebi- kebi 
apang ko séng Daku nikoa." 4:40 Uté suapang manga tau Samaria éé 
nusema 1 Yesus, i siré nudorong singapang botongé tadéau 1 Sié matana 
dingangi siré. Nau i Yesus natana duang ello karengu'é séé. 4:41 Bou éé 
bedang natamba nangilémbo mauli lai taumata mangimang si Yesus ualing 
apang ko nitintiro-Né sisané si siré. 4:42 | siré nubéra su tau wawiné éé, "I 
kami mangimang su orasé 1i, balinébé lai ualingu apang ko nihabaré'u si 
kami, kaiso ualingu i kami séng nakaringihé si Sié, dang nasingka 
humonéu i Sié mang tengadé Mananalamaté'u dunia." 4:43 Naliung duang 
ello bou natana su Sikhar, i Yesus tamai nakoa sarang Galilea. 4:44 I 
Yesus sisané séng bou nubéra, "Singkatau nabi ta pangadaténg su wanuané 
sisané." 4:45 Kaiso su témpongi Sié nudatingu Galilea, apang taumata pai 
séé kebi maluasé nanarima i Sié, batu'u su Ellongu Paska i siré éné dingang 
su Yerusalem, dang séng nakasilo kebi-kebi apang ko nikoa i Yesus. 4:46 
Bou éé i Yesus sau nusulé sarang Kana su Galilea, pia pai séé 1 Sié bou 
namalu aké nipakakoa anggoré. Su soa éé pia tau singkatau mulahalé su 
pamarénta, ko pia ana'é masaki su Kapernaum. 4:47 Suapangi sié 
nakaringihé humonaéu 1 Yesus séng nasongo bou Yudea su Galilea, 1 sié 
tamai nakoa sarangki Yesus mudorong si Yesus patamai sarang 
Kapernaum tadéau pupakauléngu ana'é séng marani maté éé. 4:48 ĮI Yesus 
nubéra su tau éé, "Manga 1 kemu ta nakasilo kalawou tanda hérang, 1 kemu 
takoaé ko mangimang." 4:49 Tau éé simimbahé, "Tuang, lighaété tamai su 
horo u anaku maté." 4:50 I Yesus nubéra si sié, "Dako'é tamai, ana'u séng 
napia." Tau éé nangimang bawérangi Yesus, bou éé i sié natamai. 4:51 Su 
raléng, manga paparéntangé nasongo sarangki sié dingang nuhabaré, "Ana 
1 Tuang séng napia." 4:52 Bou éé i sié nukibalo si siré pukulé pira ana éé 
napia. Angkungi sire, "Kahebi luenang manga pukulé simbau kaliha'é 
lahabé'é nailang." 4:53 Buhué i amangu ana éé nakatahendung humonéu su 


témpo éé 1 Yesus nubéra si sié, "Ana'u napia." Uté 1 sié dingangu manga 
ralohong baléné nangimang si Yesus. 4:54 éé tanda hérang karuané nikoa 1 
Yesus su Galilea suapangu i Sié dimenta bou Yudea. 


Yohanes 5 


5:1 Bou éé pia karaméangu tau Yahudi, uté 1 Yesus tamai nakoa sarang 
Yerusalem. 5:2 Su Yerusalem su reduhé'u "Tukadé'u Domba" pia simbau 
pundaliwuakéng, Ndai séé pia porésé'é lima. 5:3 Su apang porésé'é éé 
napéné u taumata masaki masiloka-loka; pia ko buta, pia ko péngkadé, 
dang pia ko nipaténé wadangé. I siré kebi kapangampalé aké su liwua éé 
mugolang. 5:4 Batu'u masau su suléné Malaikaté'u Mawu lumintu su 
liwua'é éé dingang munggolang aké éé. Dang taumata masaki ko 
kahorokangé lumintu su liwua éé su témpong pugagholangu aké sarung 
mapia bou putatahungu haghing saki. 5:5 Su tampa éé pia tau ésé simbau 
ko séng telung pulo ualu su taungé karengu'é masaki. 5:6 I Yesus nakasilo 
i sié dudaloka pai séé, dang séng masingka humonéu 1 sié séng marengu 
kahengang masaki; uté 1 Yesus nukibalo si sié, "Mapulu 1 kau maulé?" 5:7 
Tau masaki éé simimbahé, "Tuang, takoaé taumata sii ko makataho u ia su 
ralungu liwua'é su témpongu aké'é mugolang. Dang su témpongu ia buhué 
tamai sarang liwua'é, taumata waliné séng nakakihoro limintu." 5:8 Uté i 
Yesus nubéra si sié, "Bangungké, héngké'é bawila'u dang daléngké." 5:9 
Singkatémpo éé lai tau éé napia sakī'é. I sié nuhéngké bawila'é dang 
dingang dimaléng. Halé éé nariadi su ellong Sabaté. 5:10 Ualingu éé 
manga mawu mangangawasangu tau Yahudi nubéra su taumata ko buhué 
napia wou sakī'é éé, "Ello n ellong Sabaté. I kau ta wotongé muhéngké 
bawila'u." 5:11 Kaiso tau éé simimbahé, "Taumata ko nupakauléngu ia 
kanini nuparénta si sia puhéngké bawilaku dingang nundoi u ia paraléng." 
5:12 IĮ siré nukibalo, "I sai i Sié ko nuparénta si kau puhéngké bawila'u 
dang nundoi i kau paraléng?" 5:13 Kaiso taumata ko séng napia sakīi'é éé 
begangu ko i sai taumatané, batu'u i Yesus séng nutingkailang bou 
taloarangu taumata mauli éé. 5:14 Bou éé 1 Yesus nusema u tau éé su 
ralungu Waléngu Mawu, dingang nubéra si sié, "Orasé 11 1 kau séng napia 


wou saki'u. Kumbahang sau mukoa dosa, tadéau ta kahombangéngu halé 
ko bedang nangilémbong karalaré." 5:15 Uté tau éé tamai rimaléng buhué 
nuhabaré su manga mawu mangangawasangu tau Yahudi humonéu ko 
nupakapiangi sié éé ko 1 Yesus. 5:16 Dang ualingu éé i siré naneta 
mupakasusangi Yesus, batu'u 1 Sié nupakauléngu taumata masaki su ellong 
Sabaté. 5:17 KĶaiso 1 Yesus nubéra si siré, "I Amang-Ku muluhalé turusé 
sarang orasé ii, dang Ia lai harusé muhalé." 5:18 Bawéra éé kasaunéng 
nakakoa apang manga mawu mangangawasangu tau Yahudi mukukalika 
mudéa daléngé mamaté si Sié. éé koaténgi siré, baliné ketang ualingi Sié 
limawang atorangu agama halé u ellongu Sabaté, kaiso ualingu 1 Sié lai 
nubéra uadé Mawu Ruata éé ko 1 Amang-é; mangaléné 1 Sié mupusulungu 
watangeng-é dingangu Mawu Ruata. 5:19 I Yesus simimbahé kéré 11 su 
manga taumata éé, "Pangimangké Ana ta makakoa apa dingangu 
kawasané sisané. I Sié ketang mukoa apang ko nikasilo-Né ko nikoa 1 
Amang-é. Batu'u ko kukoaténgi Amang, éé lai ko koaténgu Ana. 5:20 
Batu'u i Amang kukendagé'u Ana dingang mupasialangu kebi-kebi si Sié 
apang ko séng nikoa-é sisané. Katéwé 1 Amang bedang lai mupasiala si Sié 
halé ko nangilémbo labo, hakiu i kemu mahérang. 5:21 I Amang éé 
mupubiahé'u taumata naté, dingang mangonggo u pubawiahé kahengang 
dingangu kekal si siré; kéré lai Ana mangonggo u pubawiahé kekal su 
taumata ko pangonggolang-é'ngu pubawiahé. 5:22 I Amang sisané ta 
muhukungi sai-sai. Kebi kawasangu nuhukung séng nisarakang su Ana-é. 
5:23 éé kukoaténgi Amang, tadéau apang taumata kebi mangadaté Ana 
kéré 1 siré mangadaté si Amang. Taumata ko ta mangadaté Ana ta 
mangadaté lai si Amang ko nundoi u Ana. 5:24 Tengadé kahengang 
bawéra-Ku n; Taumata ko musempi u wawéra-Ku dingang mangimang si 
Sié ko nundoi u Ia, si sié pia pubawiahé kahengang dang kekal. I sié séng 
ta sarung manarima u hukumang. I sié séng naliu bou kawasang papaté 
dang makahombang pubawiahé. 5:25 Pangimangké; Sarung dumenta 
témponé -- dang séng nudating témponé -- taumata naté sarung 
makaringihé tingihé'u Ahusé'u Mawu Ruata. Dang taumata ko 
makaringihé éé sarung mubiahé. 5:26 Musulungu i Amang sisané ko 
banggilé'u putatumbiahé, 1 Sié nupakakoa u Ahusé-é lai nakoa banggilé'u 


putatumbiahé. 5:27 I Sié séng nangonggo su Ahusé-é haké u muhukung, 
batu'u 1 Sié ko Ahusé'u Taumata. 5:28 I kemu kumbahang mahérang 
makaringihé halé ii, batu'u sarung dumenta témponé humonéu apang 
taumata ko séng nungkapaté makaringihé tingihé-é, 5:29 buhué 
mumpusebang bou ralungu kubulé. Taumata ko séng nukoa ko mapia 
sarung mubangung su pubawiahé. Arawé taumata ko nukoa dalai sarung 
mubangung tadéau manarima u hukumang." 5:30 "Ta ta makakoa apa bou 
kapulu-Ku sisaku. la ketang makapuhukung tumuhu apang ko 
niparéntangu Mawu Ruata. Dang putusang-Ku adilé, batu'u Ia ta mukoa 
tumuhu kapulu-Ku sisaku, kaiso kapulungi Amang ko nundoi u Ia. 5:31 
Andéné la mangonggo u kesaksiangu halé u watangéng-Ku sisaku, 
kesaksiang éé ta kapangimanéng. 5:32 Kaiso pia taumata waliné 
musaksingu la, dang la masingka kesaksiangé éé tengadé. 5:33 | kemu 
séng nundoi u taumata pakakoa tamai sarangki Yohanes, dang 1 sié 
nangonggo u kesaksiang tengadé bou halé u Ia. 5:34 la muhabaré'u halé 11, 
baliné ualingu la mududéa kesaksiangu taumata, kaiso tadéau 1 kemu 
ipakasalamaté. 5:35 I Yohanes éé musulungu solo kahénané ko 
mupupasenangu tualagé. Su ralungu kadio témpo i kemu lumiagé 
manarima u tualagé éé. 5:36 Arawé kesaksiang-Ku nangilémbo labo bou 
kesaksiangi Yohanes. Apang Daku koaténg su orasé 11, éé ko halé 
pakihalékéngi Amang si Sia, mululahé u humonéu i Amang séng nundoi u 
Ia. 5:37 Dang i Amang ko séng nundoi u la séng nusaksingu la lai. I kemu 
bedang ta manga nakaringihé tingihé-é arau nakasilo ghahi-é. 5:38 Apang 
bawéra-Né ta mataho su ralungu naungu batu'u i kemu ta mangimang si 
Sia ko niroi-é. 5:39 I kemu mumangendung bawérang Buké Susi batu'u 1 
kemu manika ualingu éé i kemu makapanaghuang pubawiahé kahengang 
dang kekal. Dang Buké Susi sisané éé mususaksingu Ia. 5:40 Kaiso 1 
kemu madidi dumenta sarung koa-Ku tadéau makahombang pubawiahé 
kekal. 5:41 la ta mudéa daralo wou taumata. 5:42 la masingka i kemu. la 
masingka 1 kemu ta kumendagé'u Mawu Ruata su ralungu naungu. 5:43 Ia 
dumenta dingangu kawasangi Amang-Ku, kaiso i kemu ta manarima u la. 
Arawé kamagéng taumata waliné dumenta dingangu kawasané sisané, 1 
kemu mapulu manarima 1 sié. 5:44 Kéré apawé 1 kemu makapangimang, 


kamagéngi kemu mudéa daralo bou smsulungu, dang mutatetéhé mudéa 
daralo bou Mawu Ruata ko mang simbau? 5:45 Kumbahang manika u la 
mapulu mupusalangi kemu su tengongi Amang. Kaiso ko mupusalangi 
kemu éé ko 1 Musa, 1 sié puluharapéngi kemu. 5:46 Andéné 1 kemu 
mangimang si Musa, 1 kemu sarung mangimang si Sia, batu'u ko i sié 
namohé bou halé-Ku. 5:47 Arawé kamagéngi kemu ta mangimang su ko 
niwohé 1 Musa, kéré apa wué 1 kemu makapangimang su apang ko Daku 
iluhabaré?" 


Yohanes 6 


6:1 Pirang katémpo wou éé 1 Yesus tamai nakoa sarang simbekangu 
Ranong Galilea, ko isusego lai Danong Tiberias. 6:2 Su sasongoné pai séé, 
mauli taumata nakatuhu si Sié batu'u i siré séng bou nakasilo kalawou 
tanda hérang ko nikoa-é su halé u mupakauléngu manga taumata 
masasaki. 6:3 I Yesus tarai simaka sarang buludé, buhué naiang dasi séé 
dingangu manga murité-é. 6:4 Témpo éé séng maraning Ellongu Paskangu 
Yahudi. 6:5 Su témpongi Yesus katehungé tamai ramahi su reduhé-é, 1 Sié 
nakasilo taumata mututatuhé sumongo sarangki Sié. Uté 1 Yesus nubéra si 
Filipus, "Su apa i kité makaréa ko puluangéng kang tadéau kauli u taumata 
ii makakang?" ( 6:6 I Yesus séng masingka u apang ko sarung koaténg-é, 
katéwé 1 Sié nubéra kéré'é batu'u 1 Sié mapulu manuka si Filipus.) 6:7 I 
Filipus simimbahé, "Boroté aregangu dua hasu péra ta mutiudé su taumata 
ii, maning singkatau ketang makaréa pukadio." 6:8 I Andreas singkatau 
murité'i Yesus baliné, ko ana u singkataungi Simon Petrus, nubéra, 6:9 
"Ndaong sii pia ana ésé dingangu boroté lima mbau dingangu kina dua 
mbua. Kaiso apa mangaléné éé su taumata kéré 1 kauli'é?" 6:10 I Yesus 
nubéra, "Oroité apang taumata tamai éé pakaiang." Su tampa éé napéné u 
rempugé, nau manga taumata éé naiang su rempugé -- kebi-kebi luenang 
pia u manga lima hiwu su katauné mangaésé. 6:11 Bou éé 1 Yesus nangala 
boroté éé, buhué nupatarimakasé su Mawu Ruata. Bou éé 1 Sié nupapahia 
u boroté éé su taumata mauli. Bou éé 1 Sié namahia u kina éé, dang 1 siré 
kimang sarang nikawiahéng. 6:12 Suapangu kebi séng bou kimang 


nawiahé, 1 Yesus nubéra su manga murité-é, "Komoléko lembéngu wiahé 
éé; kumbahang sarang pia ko magholo." 6:13 Bou éé i siré nangomolé 
lembéngu kang bou boroté lima mbau ko nikangu taumata mauli éé 
kebi-kebi bedang mapulo dua su kahépo'é napéné. 6:14 Suapangu taumata 
mauli éé nakasilo tanda hérang ko nikoa 1 Yesus, 1 siré nubéra, "Mang 
tengadé ii Nabi ko luharapéng dumenta su dunia!" 6:15 I Yesus masingka i 
siré rumenta mamaksangi Sié pakakoa datungi siré. Ualingu éé 1 Sié tamai 
rimaléng nutingkaghéa nakoa sarang tampa pia manga wuludé. 6:16 
Suapang séng kukahebiné, manga murité'i Yesus tanaé nakoa sarang dano. 
6:17 Bou éé i siré simaké sakaéng limiu rano éé makoa sarang 
Kapernaum. Ello séng masunaubé kaiso 1 Yesus mang tadié nasongo 
sarang koa i siré. 6:18 Su témpo éé sasi séng maneta musaruntalé ualingu 
kasikilé'u anging. 6:19 Séng kasakaéngé luenang séng manga lima arau 
enungu kilo karauné, 1 siré nakasilo si Yesus kadaninéngu sakaéng 
kadaléngé su wowong sasi. I siré mangkaté naténgu taku. 6:20 Kaiso 1 
Yesus nubéra si siré, "Aribé kataku, la ndaong 11!" 6:21 Buhué 1 siré 
nupasakéngi Sié su ralungu sakaéng dingangu liagé'i siré, dang 
singkatémpo éé lai sakaéngi siré nawuna u tampa ko dudolongangi siré. 
6:22 Su karielloné taumata mauli ko natentang su simbekangu rano, buhué 
nasingka humonéu horo ketang pia sakaéng singgesa. I siré masingka 
manga murité'i Yesus séng nubua su sakaéng éé, arawé 1 Yesus ta nutuhu 
dingang. 6:23 Bou éé sakaéng pirang gesa bou soang Tiberias nasongo 
dang namalango su reduhé'u tampa u taumata mauli éé kimang boroté 
samuringu Mawu bou nupatarimakasé. 6:24 Su témpongu taumata mauli 
éé nakasilo humonéu mbaéngi Yesus dingangu lai manga murité-é séng 
tadié'é séé, i siré simaké su manga sakaéng éé dingang tamai nakoa sarang 
Kapernaum mudéa si Yesus. 6:25 Suapangi siré manga taumata éé nusema 
1 Yesus su simbekangu rano, 1 siré ringangu nukiwalo si Sié, "Tuang, 
kangéré i Tuang nudatingu 11?" 6:26 I Yesus simimbahé, "Tengadé, i kemu 
kapudéa'é si Sia baliné ualingi kemu séng nakaena maksuté'u tanda hérang 
ko Daku nikoa, kaiso ualingi kemu bou kimang nawiahé. 6:27 Kumbahang 
muhalé gunangu kang ko mumasué dingangu maralai. Puhalé'é gunangu 
kang ko ta maralai dang ko mangonggo u pubawiahé kahengang dingangu 


kekal. Kang éé sarung igheli u Ahusé'u Taumata si kemu, batu'u i Sié séng 
nihéngké u Mawu Ruata i Amang." 6:28 Bou éé i siré nukiwalo si Sié, 
"Apa hinong koaténgi kami tadéau mukoa ko kukapulungu Mawu Ruata?" 
6:29 I Yesus simimbahé, "Ko i1 ikukapulungu Mawu Ruata bou 1 kemu; 
pangimangké si Sié ko niroi u Mawu Ruata." 6:30 "Kamagéng kéré'é," 
angkungi siré, "Apa karalahé'é ko ikaonggo i Tuang tadéau i kami 
makasilo dang mangimang si Tuang? Apa sarung koaténgi Tuang? 6:31 I 
upungi kami 6:32 Bou éé 1 Yesus nubéra si siré, "Pangimangké: Baliné 1 
Musa, kaiso 1 Amang-Ku ko nunggeli u boroté kahengang bou sorga si 
kemu. 6:33 Batu'u boroté ko nionggo u Mawu Ruata éé ko 1 Sié ko séng 
limintu bou sorga dang nangonggo u wiahé'u taumata su dunia." 6:34 I siré 
nubéra, "Tuang" "Onggoko sintinia si kami boroté éeé." 6:35 I Yesus 
nubéra si siré, "Ko Ia boroté ko makapubiahé." "Taumata ko dumenta 
sarang koa-Ku séng ta sau mahutung sarang karengu'é. Dang taumata ko 
mangimang si Sia séng ta sarung marou sarang karengu'é. 6:36 Kaiso 
musulungu kéré ko séng Daku nihabaré si kemu, maningu i kemu séng bou 
nakasilo si Sia, i kemu mang ta mangimang. 6:37 Kebi apang taumata ko 
nisarakangi Amang si Sia sarung dumenta sarang koa-Ku. la ta manolaké'i 
sai ko sarung dumenta sarang koa-Ku. 6:38 Batu'u Ia dimenta wou sorga, 
baliné tadéau mukoa kapulu- Ku sisaku, kaiso ko kapulungi Sié ko nundoi 
u Ia. 6:39 Dang ko ii kapulungi Sié ko nundoi u Ia; tadéau bou kalawou 
taumata ko séng nisarakang si Sia, takoaé ko sarang simbau mailang; kaiso 
tadéau la mupubangungi siré su Ellongu Kiamaté. 6:40 Mang tengadé ko ii 
kapulungi Amang-Ku: Tadéau kebi apang ko nakasilo Ahusé éé dingang 
mangimang si Sié pia pubawiahé kahengang dang kekal, dang sau Daku 
ipubiahé su Ellongu Kiamaté." 6:41 Manga taumatang Yahudi naneta 
numpukalibubu si Yesus, batu'u 1 Sié nubérangu: "Ia ko boroté natentung 
bou sorga." 6:42 I siré nubéra, "I Sié ii balinébé 1 Yesus ana 1 Yusuf? I 
kami masingka i mama-Né dingangi papa-Né! Halé ko kéré apa si Sié 
makawérangu i Sié limintu bou sorga?" 6:43 Bou éé i Yesus nubéra si siré, 
"Kumbahang mukalibubu. 6:44 Takoaé sarang manga singkatau ko 
makasongo sarang koa-Ku, kamagéngi Amang ko nundoi u la, ta mubawa 
si sié sarang koa- Ku; 6:45 Su ralungu buké u manga Nabi pia mabawohé 


kéré ii: 'Kalawou taumata sarung tintirongu Mawu Ruata.' Nau apang 
taumata ko mudaringihé si Amang dang mangendung bou 1 Sié, 1 siré 
rumenta sarang koa-Ku. 6:46 Mangaléné éé balinébé ko séng pia taumata 
bou nakasilo si Amang. Ketangu 1 Sié ko séng dimenta bou Mawu Ruata, 
nakasilo si Amang. 6:47 Kasingka'é: Taumata ko mangimang, pia 
pubawiahé kahengang dang kekal. 6:48 Ia ii boroté ko mumangonggo u 
pubawiahé. 6:49 ĮI upungi kemu kimang manna su tana linggi dang 1 siré 
mang lai naté. 6:50 Kaiso su boroté ko bou sorga baliné kéré'é; taumata ko 
kumang boroté éé séng ta sarung maté. 6:51 Ia boroté ko natentung bou 
sorga -- boroté ko mumangonggo u pubawiahé. Taumata ko kumang 
boroté éé i sié sarung mutumbiahé sarang karengu'é. Boroté ko Daku 
ionggo gunang pubawiahé'u taumata su dunia éé ko gesi-Ku." 6:52 Manga 
taumatang Yahudi ko nakaringihé éé numpudaréndéhé 1 siré lawo 1 siré, 
"Kéré apa su taumata ii i Sié mangonggo u ghesi-Né tadéau pakikang si 
kité?" angkungi siré. 6:53 Buhué i Yesus nubéra si siré, "Pangimangké: 
Kamagéngi kemu ta kumang bou ghesingu Ahusé'u Taumata dang ta 
manginung bou raha-Né, i kemu tenga-tengadé mang ta mubiahé. 6:54 
Taumata ko kumang bou ghesi-Ku dingang manginung bou raha- Ku uté si 
sié pia pubawiahé kahengang dang kekal dang la sarung mupubangungi sié 
su Ellong Kiamaté. 6:55 Batu'u ghesi-Ku ko pubawiahé, dang daha-Ku éé 
ko inumang kahengang. 6:56 Taumata ko kumang bou ghesi-Ku dingang 
manginung bou raha-Ku, 1 sié sarung tatapé masimbau dingang-Ku, dang 
la dingangi sié. 6:57 I Amang ko biahé éé nundoi u Ia dang Ia lai mubiahé 
bou i Amang. Kéré'é lai taumata ko kumang bou wadang-Ku sarung 
mubiahé bou la. 6:58 Ii ko boroté natentung bou sorga; baliné kéré boroté 
ko séng nikangi upungi kemu. Batu'u bou kimang boroté éé, i siré mang lai 
naté. Arawé taumata ko kumang boroté 111 sié sarung mubiahé sarang 
karengu'é." 6:59 Kebi-kebi éé niwérangi Yesus su témpongi Sié 
kapanmtironé su ralungu walé pukakaliomanéngang su Kapernaum. 6:60 
Suapang bou nakaringihé apang bawérangi Yesus éé, mauli su taloarangi 
siré manga murité-é nubérangu, "Tatintiro n tumaniu mabeha. I sai 
wotongé makatarima u éé?" 6:61 I Yesus sisané séng masingka u manga 
murité-é mukukalibubu u halé éé. Uté i Sié nubéra, "Apa i kemu 


nupendang ualingu manga wawéra éé? 6:62 Kéré apa kakakoa'é 
kamagéngi kemu sarung makasilo Ahusé'u Taumata sau mahéngké sarang 
tampa-é horo? 6:63 Ko makapubiahé taumata éé ko Roké u Mawu Ruata. 
Kuaté'u taumata takoaé mangaléné. Manga wawéra ko Daku iwubéra si 
kemu ii éé ko bawérangu Roké u Mawu Ruata ko makagheli u pubawiahé. 
6:64 Kaiso mang pia lai su taloarangi kemu ko ta mangimang." (| Yesus 
séng masingka bedang bou tetaé 1 sai-sai ko ta mangimang si Sié dingang 1 
sai ko sarung mukianaté si Sié.) 6:65 Bou éé i Yesus sau nubéra, "éé 
sabapé'é Ja muhabaré si kemu humonéu takoaé ko sarang manga singkatau 
makarenta sarang koa-Ku kamagéngu 1 sié ta ipakawalangi Amang." 6:66 
Naneta bou orasé éé mauli manga murité-é numpanentangi Sié, dang séng 
madidi sau tumuhu si Sié. 6:67 Bou éé 1 Yesus nukibalo su manga 
murité-é mapulo dua. "Apa i kemu lai mapulu manentangu la?" 6:68 I 
Simon Petrus nubéra si Sié, "Mawu, sarangki sai tamaingi kami? 
Bawérangu Mawu mumangonggo u pubawiahé kahengang dingangu 
kekal. 6:69 I kami séng mangimang dang mangaking humonéu i Kau 
Mawu ko daroi susi bou Mawu Ruata." 6:70 I Yesus simimbahé, 
"Balinébé Ia séng namilé si kemu mapulo dua 11? Kaiso singkatau bou 
taloarangi kemu éé ko setang!" 6:71 Maksuté'i Yesus éé ko i Yudas ana i 
Simon Iskariot. Batu'u maningu i Yudas singkatau bou taloarangi siré 
mapulo dua murité'i Yesus, 1 sié sarung mukianaté si Yesus. 


Yohanes 7 


7:1 Bou éé i Yesus nakoa sarang apang tampa su Galilea. I Sié ta mapulu 
makoa sarang Yudea batu'u manga mawu mangangawasangu tau Yahudi 
pai séé pia kanaungi siré mamaté si Sié. 7:2 Su témpo éé séng maraningu 
Ello Labo Putatahendungang Ellongu Séllo Rakalu. 7:3 Uté manga ana u 
singkataungi Yesus nubéra si Sié, "Panentangkéngu tampa ii dang dako'é 
tamai sarang Yudea, tadéau manga murité-U lai makasilo halé-U. 7:4 
Takoaé taumata ko mamuningu barang ko koaténgé, kamagéngi sié 
mapulu kasingkaténg. Kamagéngi Kau mapulu mukoa halé ko kéré'é, 
harusé kasingkaténgu kaselahé'u dunia!" 7:5 Batu'u manga ana u 


singkatau-Né sisané lai ta mangmang si Sié. 7:6 I Yesus nubéra si siré, 
"Bedang baliné temponé si Sia, arawé si kemu, sintinia témpo kebi 
botongé. 7:7 Dunia ii ta mariadi mubinsi 1 kemu. Arawé la mang séng 
nipubinsi u dunia, batu'u sintinia Ia mububérangu kakakoa u dunia 11 ralai. 
7:8 Dako'é i kemu hala tamai sarang karaméang éé. Ja ta matamai batu'u 
wedang baliné témponé si Sia." 7:9 Kéré'é bawérangi Yesus su manga ana 
u singkatau-Né, dang i Sié mang nutingkatentang su Galilea. 7:10 
Suapangu manga ana u singkatau-Né nakoa tamai sarang karaméang éé, 1 
Yesus marema-remasé su wegangu taumata natamai sisané. 7:11 
Selamangu karaméang éé, manga mawu mangangawasangu Yahudi 
mududéa si Sié dang kakiwaloné, "Ko su apa i Sié?" 7:12 Mauli taumata 
séng kapubawurungéngu halé 1 Sié. Pia ko mubéra: "I Sié taumata mapia." 
Pia ko lai mubéra: "Tala! I Sié mupakapalidé'u taumata mauli." 7:13 Kaiso 
takoaé sarang manga singkatau ko bahani mubéra su tengo bou halé 1 Sié 
batu'u i siré mataku u manga mawu mangangawasangu tau Yahudi. 7:14 
Natarang su kararaméné, 1 Yesus simu su ralungu Waléngu Mawu, buhué 
naneta nanintiro. 7:15 Apang mangangawasangu tau Yahudi mangkaté 
mumahérang dang kabérané, "Kéré apa taumata ii makasingka u kauli u 
éé, sumbalié 1 Sié ta manga nusikola?" 7:16 I Yesus simimbahé, "Ko Daku 
itutintiro 1 balinébé tintiro-Ku, kaiso ko tintirongi Sié ko nundoi u Ia. 7:17 
Taumata ko mapulu tumuhu kapulungu Mawu Ruata, sarung makasingka 
mensang tintiro-Ku ii ko bou Mawu Ruata arau bou Ia sisaku. 7:18 
Taumata ko manintirongu singka'é sisané i sié mududéa aréngé sisané. 
Arawé taumata ko mudéa aréng gunangi Sié ko nundoi 1 sié, taumata éé 
matulidé, takoaé léo si sié. 7:19 Balinébé 1 Musa séng bou nangonggo u 
paréntangu Mawu Ruata si kemu? Kaiso su taloarangi kemu takoaé ko 
timuhu apang parénta éé. Apa sabapé'é i kemu mapulu mamaté si Sia?" 
7:20 Taumata mauli éé simimbahé, "I Kau mang tengadé pulu! 1 sai 
mapulu mamaté si Kau?" 7:21 I Yesus simimbahé, "Ketang simbau halé 
ko Daku nikoa su ellong Sabaté, dang 1 kemu séng mahérang. 7:22 I Musa 
nangonggo u atorangu sunaté -- maning tumuhu hinoné asalé'u sunaté éé 
baliné bou 1 Musa, kaiso bou manga 1 upung ko bedang su horo 1 Musa. 
Ualingu éé, su ellong Sabaté i kemu lai manunaté taumata. 7:23 


Kamagéngi kemu mukukoa tamai éé tadéau kumbahang lumawang 
atorangu halé u sunaté bou 1 Musa, apawé sabapé'é 1 kemu mupedu si Sia 
ualingu Ia nupakauléngu taumata su ellong Sabaté? 7:24 Kumbahang 
mupusalangu taumata ualingu halé ko ikukasilo, kaiso ko ketang ualingu 
karaadilé." 7:25 Bou éé pia i siré tau Yerusalem pirang katau nubéra, 
"Balinébé ii taumata ko dudéakéng paténg? 7:26 Tehungété kéré'é 
kawahaniné 1 Sié mududato su tengongu taumata mauli, dang takoaé ko 
makawérangu apa si Sié! Apa manga mangangawasangi kité aramanung 1 
siré séng masingka ko 1i Sié 1 Datungu Salamaté? 7:27 Kaiso kamagéngu 
Datung Salamaté éé dumenta, takoaé sarang manga singkatau masingka 
ko bou apa asalé-é! Sumbalié i kité masingka bou apa asalé'u taumata 11." 
7:28 Bou éé, su témpongi Yesus bedang kapanintironé su Waléngu Mawu, 
1 Sié nubéra maha, "Nau i kemu masingka ko 1 sai Ia ii, dang bou apa 
asalé-Ku? Ia ta rimenta bou kapulu-Ku sisaku. la niroi 1 Sié ko pia haké 
mundoi u la, dang i Sié kapangimanéng. Kaiso i kemu wegangi Sié. 7:29 
la masingka i Sié, batu'u asalé-Ku bou 1 Sié, dang i Sié nundoi u la." 7:30 
Su témpo éé i siré mapulu manamé si Yesus, kaiso takoaé ko bahani 
manengalé si Sié, batu'u wedang ta nudating témponé. 7:31 Mauli taumata 
su taloarangi siré maneta mangimang si Sié dingang nubéra, "Kamagéng 
Datung Salamaté éé marenta apa i Sié makakoa tanda hérang ko bedang 
nangilémbo mauli bou taumata 11?" 7:32 I siré manga tau Farisi 
nakaringihé kéré apa taumata mauli éé mububawurungu halé 1 Yesus. 
Ualingu éé, i siré nusingkanaung dingangu manga mawu imam, nuparénta 
manga pirang katau mundariaga Baléngu Mawu tamai panamé si Yesus. 
7:33 I Yesus nubéra su taumata mauli su ralungu Waléngu Mawu, "Katé 
kadio lai témponé la bedang dingangi kemu. Bou éé Ia sarung musulé 
sarang ko nundoi u la. 7:34 I kemu sarung mudéa si Sia, kaiso i kemu ta 
makaréa si Sia: batu'u 1 kemu ta makaratingu tampa ko la éné séé." 7:35 
Bou éé i siré manga mangangawasangu tau Yahudi mububéra 1 siré lawo 1 
siré, "Taumata 111 Sié ko makoa sarang apa hakiu i kité ta makaréa si Sié? 
Apa mensangi Sié makoa tamai sarang taloarangu taumatang Yahudi ko su 
raraléngang ko su taloarangu tau Yunani, dang manintiro si siré tau 
Yunani? 7:36 Apa maksuté-é 1 Sié nubéra uadé 1 kité sarung mudéa si Sié 


kaiso ta makaréa si Sié dang uadé 1 kité ta makaratingu tampa-é?" 7:37 Su 
ello panginsuéngu karaméang éé, su ello ko kalabokangé, 1 Yesus dimarisi 
su ralungu Waléngu Mawu buhué nubéra maiha, "Taumata ko nungkarou 
mahié renta panginung su koa-Ku. 7:38 Bou halé u taumata ko mangimang 
si Sia, séng mabawohé su ralungu Buké Susi: 'Bou ralungu naungé 
sumebang kalipepu u aké u pubawiahé.' " ( 7:39 I Yesus kaberanéngu halé 
u Roke u Mawu Ruata, ko sarung itarima u apang taumata ko mangimang 
si Sié. Batu'u su témpo éé Roké u Mawu Ruata bedang ta monggo; baugu'i 
Yesus bedang ta nipakawantugé su ralungu kapapohong-é.) 7:40 Mauli 
taumata nakaringihé apang ko ipububérangi Yesus, dang su taloarangi siré 
pia ko nubéra, "Taumata ii nalahé ko Nabi éé!" 7:41 Sengga nubéra, "Ko 
séng ii Datung Salamaté!" Kaiso pia ko lai nubéra, "Ha, Ko howa u apa 
Datung Salamaté dumenta bou Galilea? 7:42 Su ralungu Buké susi 
mabawohé humonéu Datung Salamaté ko toronangi Daud dang sarung 
dumenta bou Betlehem, bou soangi Daud." 7:43 Panginsuéngé manga 
taumata naneta numpudaréndéhé bou halé 1 Yesus. 7:44 Pia ko mapulu 
manamé si Yesus, kaiso takoaé sarang manga singkatau ko makatengalé si 
Sié. 7:45 Su témpongu manga mundariaga Baléngu Mawu ko niroi tamai 
panamé si Yesus séng sau nusulé, manga mawu imam dingangu manga 
taumatang Farisi éé nukiwalo si siré, "Apa sabapé'é i kemu ta nubawa si 
Sié ramahi sarang 11?" 7:46 Manga mundariaga éé simimbahé, "Ha, 
bedang takoaé taumata mubéra 1 Sié!" 7:47 Angkungi siré tau Farisi éé, 
"Apa i kemu lai séng nipakapalidé-é ringang? 7:48 Apa séng pia bou 
mangangawasangi kité arautalangu taumata Farisi ko nangimang si Sié? 
7:49 KĶKaiso taumata mauli ii i siré wegangu atorangi Musa, dang maning 
kéré apa i siré séng nianéng." 7:50 Singkatau bou taloarangi siré tau Farisi 
éé ko 1 Nikodemus ko lena u bou rimenta si Yesus. I Nikodemus nubéra su 
manga tau Farisi waliné, 7:51 "Tumuhu Atorang, singkatau ta wotongé 
ihukung su horo u palakarané daringihang dingang kakanoa'é pariksang." 
7:52 Sasimbahé'i siré, "Apa i kau lai asalé'u bou Galilea?" "Mangkaté 
déaké su ralungu Buké Susi! I kau sarung makawasa humonéu ko takoaé 
nabi ko asalé bou Galilea." 7:53 Bou éé, apang taumata kebi nungkapulé 
sarang baléngi siré. 


Yohanes 8 


8:1 Arawé i Yesus tarai simaka sarang Buludé'u Zaitun. 8:2 Su kariaelloné 
bedang maluka-lukadé 1 Sié sau nakoa sarang Baléngu Mawu, dang 
napéné u taumata simongo sarangki Sié. I Yesus naiang, buhué naneta 
nanintiro si siré. 8:3 Sementarangu éé, manga météré'u agama dingangu 
manga taumatang Farisi nubawa sarangki Sié tau wawiné ko nikarapaténg 
nawuang. Tau wawiné éé niorongi siré pararisi su tarora i siré, 8:4 buhué 
nubéra si Yesus, "Tuang, tau wawiné ii nikaebakéngi kami nawuang. 8:5 
Su ralungu Toraté'i Musa pia atorangé humonéu mangawawiné kéré 11 
harusé pakientungéngu watu sarang pakapaté. li kéré apa su sipirangi 
Tuang?" 8:6 I siré nukibalo kéré'é tadéau panamékang si Sié, tadéau 1 siré 
mupusalangi Sié. Kaiso i Yesus ketang kukakurung kapamohééngu 
talimedo-Né su tana. 8:7 Suapangi siré mang ta mangedo manunsudé, 1 Sié 
nuhéngké u ghati-Né dingang nubéra si siré, "Taumata ko takoaé rosané su 
taloarangi kemu, naé'é 1 sié horo pangentungu watu su tau wawiné éé." 8:8 
Bou éé i Yesus sau kimakurung dang sau namohé su tana. 8:9 Suapangu 
nakaringihé si Yesus nubéra kéré'é, 1 siré rimaléng pusimbau-simbau 
naneta bou ko kagurangéngé nanentangu tampa éé. Panginsuéngé i Yesus 
natentang sisané ndai séé dingangu tau wawiné ko bedang dudarisi su 
tampa'é. 8:10 Bou éé i Yesus nuhéngké u ghati-Né dingangu nubéra su tau 
wawiné éé, "Su apa i siré kebi? Takoaé ko nuhukungi kau? 8:11 "Takoa'é, 
Tuang," nisimbahé'u tau wawiné éé. "Mapia," angkungi Yesus, "Ia lai ta 
muhukungi kau. Ii dako'é tamai, kumbahang musau mukoa dosa." 8:12 1 
Yesus sau nubéra su taumata mauli, angkung-é, "Ko Ia tualagé'u dunia. 
Taumata ko mutuhu si Sia ta sarung dumaléng su kararendung, kaiso 
managhuang katatualagé'u pubawiahaé." 8:13 Angkungu tau Farisi éé 
nubéra si Sié, "I Kau orasé ii mususaksingu watangéng-U sisanu, 
kesaksiang-U takoaé kabenarangé." 8:14 I Yesus simimbahé, "Maningu la 
musaksingu awa-Ku sisaku kesaksiang-Ku éé ko tengadé: batu'u Ia 
masingka bou apa la dimenta dang sarang apa Daku daléngang. I kemu 
wegangu bou apa la dimenta dang sarang Daku daléngang. 8:15 I kemu 
muhukungu taumata tumuhu singka u taumata; Ia ta muhukungu taumata 


sarang manga singkatau. 8:16 Kaiso andéné Ia muhukungu taumata, 
putusang-Ku éé adilé, batu'u Ia baliné sisaku; I Amang ko nundoi u Ia 
mududingangu la. 8:17 Su ralungu Toraté'i Musa pia mabawohé kéré 11: 
Kesaksiang tengadé éé ko kesaksiangu ruang katau. 8:18 Ko musaksingu 
awa-Ku pia duang katau -- Ia dingangi Amang ko nundoi u Ia." 8:19 
Angkungi siré, "I Amang-U éé ko su apa?" I Yesus simimbahé, "I kemu 
wegangu Ia arau lai i Amang-Ku. Kiko 1 kemu masingka u Ia, nalahe 1 
kemu lai masingka 1 Amang- Ku." 8:20 Kebi-kebi éé niwérangi Yesus su 
témpongi Sié kapanintironé su Waléngu Mawu su reduhé'u kasé u derma. 
Kaiso takoaé ko sarang manga singkatau nanamé si Sié, batu'u wedang ta 
nudatingu témponé. 8:21 I Yesus sau nubéra si siré, "Ta sarung dumaléng, 
dang i kemu sarung mudéa si Sia, kaiso 1 kemu sarung maté su ralungu 
rosanu. Sarang tampa ko Daku daléngang 1 kemu takoaé ko makarating." 
8:22 Uté manga mangangawasangu tau Yahudi nubéra, "Aramanungi Sié 
mamaté wadang-é, batu'u 1 Sié nubéra, 'Sarang tampa ko Daku daléngang 1 
kemu takoaé ko makarating.'" 8:23 Bou éé i Yesus nubéra si siré, "Asalé" 
kemu bou wawa; arawé Ia asalé'é bou rasi. I kemu bou dunia; Ia baliné bou 
dunia. 8:24 éé sabapaé'é la mubéra si kemu, 1 kemu sarung maté su 
ralungu rosanu, kamagéngi kemu ta mangimang humonéu 'ko Ia i Sié ko 
nisego [A éNé.'" 8:25 I siré nukiwalo, "Oré tengadé 1 Kau ko i sai?" I 
Yesus simimbahé, "Apa gunané wedang sau mududato ringangi kemu! 
8:26 Bedang mauli halé bou 1 kemu ko hinong Daku iwéra dingangu 
ipusala Kaiso 1 Sié ko nundoi u Ia botongé kapangimanéng. Dang Ia 
muhabaré su dunia apang ko Daku nikaringihé bou 1 Sié." 8:27 I siré ko ta 
nakaena humonéu 1 Sié kadudatonéngi siré bou halé 1 Amang. 8:28 
Ualingu éé 1 Yesus nubéra si siré, "Hedo kamagéngi kemu séng bou 
muhéngké u Ahusé'u Taumata, 1 kemu sarung masingka humonéu 'Ko la ii 
1 Sié ko isusego IA éNé, dang i kemu sarung masingka humonéu takoaé 
sarang manga simbau apang ko Daku nikoa éé ko bou watangéng-Ku 
sisaku. Ia ketang muhabaré'u apang ko nitintirongi Amang si Sia. 8:29 
Dang i Sié ko nundoi u Ia éé éné dingang-Ku. I Sié bedang ta namalangu Ia 
sisaku, batu'u Ia mang sintinia mukukoa apang ko muhino su naung-é." 
8:30 Suapangi Yesus bou nuhabaré'u kebi-kebi éé, mauli taumata 


nangimang si Sié. 8:31 Bou éé i Yesus nubéra si siré tau Yahudi ko séng 
numpangimang si Sié, "Kamagéngi kemu mumpubiahé tumuhu su 
tintiro-Ku i kemu séng tenga-tengadé séng makoa murité-Ku, 8:32 uté i 
kemu sarung masingka u Mawu Ruata ko kahengang, dang ualingu éé i 
kemu sarung ipakaliu." 8:33 Angkungi siré, "I kami ii toronangi Abraham. 
I kami bedang ta manga sinsulé nakoa ellangi sai-sai! Apa maksuté-U 
mubérangu, | kemu sarung ipakaliu'?" 8:34 I Yesus nubéra, "Mang 
tengadé bawéra-Ku ii, Taumata ko mukoa dosa, éé ko ellangu rosa. 8:35 
Singkatau ellang takoa tampa'é su taloarangu ralohong balé, arawé ana 
sarang karengu'é i sié matatana su ralungu walé. 8:36 Ualingu éé, 
kamagéngu Ana muliungi kemu, 1 kemu tenga- tengadé naliu. 8:37 
Tengadé la masingka 1 kemu ii ko toronangi Abraham. Kaiso 1 kemu 
mapulu mamaté si Sia, ualingu i kemu madidi manarima u tintiro-Ku. 8:38 
Apang ko Daku nikasilo si Amang-Ku, éé ko Daku ihabaré, Arawé 1 kemu 
mukukoa apang ko nitintirongi Amangi kemu." 8:39 I siré simimbahé, "I 
amangi kami i Abraham." I Yesus nubéra, "Andéné i kemu tenga-tengadé 
ana i Abraham, nalahé i kemu mukukoa apang ko nikoa i Abraham. 8:40 
la muluhabaré si kemu kabenarang ko Daku nikaringihé bou Mawu Ruata 
kaiso i kemu mapulu mamaté si Sia. I Abraham ta nukoa kéré'é! 8:41 I 
kemu mukukoa apang ko nikoa 1 Amangu sisané." Sasimbahé'i siré, "I 
kami baliné ana su likudé'é. I Amangi kami ketang simbau, éé ko Mawu 
Ruata sisané." 8:42 Bou éé 1 Yesus nubéra si siré, "Andéné Mawu Ruata i 
Amangi kemu, 1 kemu sarung kumendagé'u Ia, batu'u Ia dimenta bou 
Mawu Ruata. Ia baliné dimenta su kapulu-Ku sisaku, kaiso i Sié nundoi u 
Ia. 8:43 Apa sabapé'é i kemu ta makaena apang ko Daku niwéra? Batu'u 1 
kemu ta makaedang mudaringihé tintiro-Ku. 8:44 I amangu ko Setang, 
dang i kému tutuhu kapulungi amangu. Bedang bou tetaé Setang éé 
tahapamaté. I sié ta rumarisi su kabenarang, batu'u si sié takoaé 
kabenarang. Kamagéngi sié muléo, éé séng nupasé, batu'u ko séng éé 
luluné. I sié léokang dang pungu kalawou léo. 8:45 Arawé la muluhabaré'u 
kabenarang, dang ualingu éé i kemu ta mangimang si Sia. 8:46 I sai su 
taloarangi kemu makapulahé u humonéu si Sia pia dosa? Kamagéng Ia 
muhabaré'u kabenarang, apawé sabapé'é i kemu ta mangimang si Sia? 8:47 


Taumata ko asalé bou Mawu Ruata, 1 sié ko mudarmgihé bawérangu 
Mawu Ruata. Arawé i kemu baliné bou Mawu Ruata, éé sabapé'é i kemu 
madidi mudaringihé." 8:48 Manga taumatang Yahudi éé simimbahé si 
Yesus, "Katé baliné tengadé bawérangi kami humonéu 1 Kau tau Samaria 
ko nikasukangu setang?" 8:49 I Yesus simimbahé, "Ia ta nikasukangu 
setang. Ia mangadaté si Amang-Ku, kaiso 1 kemu muhinakang si Sia. 8:50 
la ta mudéa tadéau batangéng-Ku sisaku adaténg. Pia simbau ko mududéa 
tadéa u Ia adaténg, dang ko i Sié sisané muhukung. 8:51 Mang tengadé 
bawéra-Ku ii, taumata ko tumuhu bawéra-Ku, i sié séng ta sarung maté 
sarang karengu'é." 8:52 Bou éé 1 siré apang tau Yahudi éé nubéra si 
Yesus, "Orasé ii i kami masingka 1 Kau n tenga-tengadé nikasukangu 
setang! I Abraham sisané séng naté kéré'é lai apang nabi. Kaiso 1 Kau 
nubéra, 'Taumata ko tumuhu bawéra-Ku ta sarung maté sarang karengu'é.' 
8:53 Kamagéngi Abraham sisané séng naté, dang lai apang manga nabi 
séng kebi nasué naté, nau i Kau ii ko i sai? Tumaniu i Kau nangilémbo labo 
bou i amangi kami 1 Abraham!" 8:54 I Yesus simimbahé, "Andéné la 
mudéa makiadaté'u watangéng-Ku, adaté éé takoa mangaléné. Ko 
mangadaté si Sia éé ko 1 Amang-Ku ko tutehungangi kemu kéré Mawu 
Ruatangi kemu. 8:55 Sumbalié 1 kemu wegangi Sié. Arawé Ia masingka 1 
Sié. Andéné la mubérangu la begangi Sié, uté Ia singkatau taumata 
léokang, musulungi kemu. la masingka i Sié dang matuhu su wawéra-Né 
8:56 Į amangu i Abraham kéré'é kaluasé ualingi sié sarung mutehung 
ello-Ku. I sié séng nakasilo dang 1 sié su raluaséng!" 8:57 Bou éé i siré tau 
Yahudi nubéra si Yesus, "Umuré-U bedang ta nakaréa lima mpulo su 
taungé, dang i Kau séng bou nakasilo si Abraham?" 8:58 I Yesus 
simimbahé, "Mang tengadé la muhabaré si kemu: su horo 1 Abraham 
bedang ta nipuhana, la séng éné." 8:59 Bou éé i siré manga tau Yahudi éé 
namuru batu ipamalo si Sié; kaiso 1 Yesus nukumbuningu awa-é, bou éé 
rimaléng nanentangu Waléngu Mawu. 


Yohanes 9 


9:1 Su témpongi Yesus kadaléngé, 1 Sié nakisilo tau wuta ko bedang bou 


gandongang. 9:2 Manga murité'i Yesus nukiwalo si Yesus, "Tuang, apa 
sabapé'é taumata ii nipuhana buta? Apa ualingu dosané sisané arau 
dosangu inangi amangé?" 9:3 I Yesus simimbahé. "I sié nawuta baliné 
ualingu dosané arau dosangu gaghurangé, kaiso tadéau taumata makasilo 
kawasangu halé u Mawu Ruata si sié. 9:4 Palibé wedang ello i kité harusé 
mukoa halé 1 Sié ko nundoi u Ia. Sarung mahebi dang takoaé ko sarang 
manga singkatau makapuhalé. 9:5 Selamangu la su dunia 1, Ko Ia 
tualagé'u dunia." 9:6 Suapangu bou nubéra kéré'é 1 Yesus nangedu su tana, 
dingang nulau u edu-Né éé dingangu tana. Buhué i Sié namuhangu tana éé 
su matangu tau éé. 9:7 Buhué nubéra si sié, "tamaré pundemusé'u ghatinu 
su aké u Siloam." (Siloam mangaléné 'Niro1). Uté tau éé tamai 
nundemusé'u ghatiné. Su témpongi sié nusulé 1 sié séng makasilo. 9:8 
Manga lampungé dingang manga apang taumata ko lena u mumakasilo si 
sié mududorong kakendagé kebi nubéra, "I sié ii balinébé taumata ko 
hambaké'é mangkaté mumaiang ketang mududorong kakendagé?" 9:9 Pia 
ko nubéra, "Oré ko mang 1 sié." KĶaiso pia ko lai nubéra, "Baliné, i sié 
ketang sulungé." Kaiso tau éé sisané nubéra, "Ko ia i sié." 9:10 I siré 
nubéra, "Kéré apa sarangi kau nakoa nakasilo?" 9:11 I sié simimbahé, 
"Taumata ko aréngé 1 Yesus namuru lota kadio, bou éé namuhangu éé su 
mataku dingang nubéra, 'Tamaiko pundemusé'u ghatmu su aké u Siloam.’ 
Bou éé ia tamai. Dang suapangu ia bou nundemusé, ia séng dingang 
nakasilo." 9:12 I siré nukiwalo, "Su apa wué tau éé?" I sié simimbahé, "Ia 
bega." 9:13-14 Sihello éé ko ellong Sabaté su témpongi Yesus nulau u 
edu-Né su tana nipukoa tau wuta éé nakasilo. Uté tau ko lena u wuta éé 
niwawa i siré sarangki siré tau Farisi. 9:15 I siré éé mang lai nukiwalo si 
sié mensang kéré apa sarangi sié nakasilo. I sié simimbahé, "I Sié 
namuhangu lota su mataku, buhué ia nundemusé dang bou éé ia dingang 
turusé nakasilo." 9:16 I siré pirang katau bou taloarangu tau Farisi éé 
nubéra, "Ta mariadi taumata ko nukoa 11 asalé bou Mawu Ruata, batu'u i 
Sié ta nangindakangu ellong Sabaté." Arawé 1 siré sengga nubéra, "Howa 
u apa taumata marosa mukoa tanda hérang kéré 11?" Bou éé nariadi 
pudararéndéhé su taloarangi siré. 9:17 Ute manga tau Farisi éé sau 
nukiwalo su tau éé, "Kéré apa tumuhu singka u su halé 1 Sié ko nakakoa si 


kau nakasilo?" Tau éé simimbahé, "I Sié nabi." 9:18 Kaiso manga pangaha 
u tau Yahudi madidi mangimang humonéu taumata éé ko mang tengadé 
lena u wuta dang su orasé ii séng nakasilo. Ualingu éé i siré nukui 
gaghurangé, 9:19 dingang nukiwalo, "Tengadé ii ana u ko angkungi kemu 
nipuhana buta? Kéré apa sarangi sié nakasilo orasé 11?" 9:20 Gaghurangu 
tau éé simimbahé, "Tengadé 11 ana 1 kami; dang tengadé 1 sié wuta bedang 
bou gandongang. 9:21 Kaiso i kami bega mensang kéré apa sarangi sié 
nakasilo. Dang 1 sai nakakoa si sié nakasilo, éé i kami mang lai wega. 
Pukiwalo'é si sié, 1 sié séng matelang; 1 sié sisané masingka sumimbahé." 
9:22 Inang i amangu tau éé nakapubéra kéré'e batu'u 1 siré mataku su 
manga pangaha u tau Yahudi; batu'u i siré séng singgighilé, tadéau 
taumata ko mangakungi Yesus kéré Datung Salamaté, ta wotongé lai 
sumu su waléng pukakaliomanéngang. 9:23 éé sabapé'é inang 1 amangu 
tau éé nubéra, "I sié séng matelang; pukiwalo'é si sié." 9:24 Bou éé i siré 
sau nukui taumata ko lena u wuta éé, dingang nubéra si sié, "Putéwa'é ko 1 
kau sarung mubérangu halé tengadé. I kami masingka u taumata éé ko 
taumata marosa." 9:25 Tau éé simimbahé, "Apa i Sié marosa arau tala," ia 
bega. "Kaiso singkaku ketang simbau; kangéré ia buta, orasé 11 ia séng 
makasilo." 9:26 Bou éé i siré sau nubéra si sié, "Apa nikoa-é si kau? Kéré 
apa i Sié nukoa si kau sarang nakasilo?" 9:27 Tau éé simimbahé, "Séng 
bou daku niweké si kemu kaiso i kemu madidi mudaringihé. Apawé 
sabapé'é 1 kemu sau mapulu mudaringihé? Aramanungi kemu mapulu lai 
makoa murité- é?" 9:28 Bou éé i siré nudohang si sié dingang nubéra, "Ko 
i kau murité-é; 1 kami baliné! I kami tumatuhu si Musa. 9:29 I kami 
masingka u Mawu Ruata séng bou nududatongi Musa. Arawé dingangu 
taumata éé, i kami bega mensang bou apa asalé- é." 9:30 Tau éé 
simimbahé, "Mang tengadé makahérang humonéu i kemu wega mensang 
bou apa asalé-é, sumbalié 1 Sié séng nakakoa si sia sarang nakasilo. 9:31 I 
kité masingka u Mawu Ruata ta mudaringihé taumata marosa, kaiso 
ketang su taumata mapulu mangadaté Mawu Ruata, dang ko mukukoa 
kapulu-Né. 9:32 Bedang bou teta u dunia bedang takoaé ko nikaringihé 
pia manga taumata ko nakakoa taumata wuta bedang bou gandongang 
makasilo. 9:33 Kamagéng taumata éé baliné bou Mawu Ruata, 1 Sié ta 


makakoa apa." 9:34 "Apa? Nisimbahé'i siré. I kau ko napéné u rosa 
bedang bou nipuhana, 1 kau manintiro si kami?" Uté naneta bou éé 1 sié 
nilarang sumu su waléng pukakaliomanéngang. 9:35 I Yesus nakaringihé 
humonéu 1 siré séng nundemé u taumata éé bou walé pukakaliomanéngang. 
1 Sié nanahusu tau éé buhué nubéra si sié, "Apa i kau mangimang su 
Ahusé'u Taumata?" 9:36 Tau éé simimbahé, "Ko 1 sai i Sié, Tuang? 
Tulungko habaré tadéau ia mangimang si Sié." 9:37 "I kau séng nakasilo si 
Sié," nisimbahé'i Yesus. "I Sié ko su orasé ii kadudatoné ringangu." 9:38 
Angkungu tau éé, "Mawu, ia mangimang," bou éé i sié nusuba su tengongi 
Yesus. 9:39 I Yesus nubéra, "Ia dumenta su dunia ii tadéau muparaléngu 
kaadilang; taumata ko buta makasilo, dang taumata ko makasilo mawuta." 
9:40) Pirang katau 1 siré taumatang Farisi ko éné séé nakaringihé si Yesus 
nubéra kéré'é, nukibalo si Sié, "Apa maksuté-U 1 kami lai wuta?" 9:41 I 
Yesus simimbahé, "Andéné 1 kemu wuta, 1 kemu ta narosa. Kaiso baugu 1 
kemu nubéra, 'I kami makasilo,' éé mangaléné mululahé u 1 kemu wedang 
pia dosa." 


Yohanes 10 


10:1 "Mang tengadé bawéra-Ku 11: Taumata ko sumu su kandangu domba 
lumémpang pagaré, dang ta sumu lumiu tukadé, kaiso suméngkang bou 
tampa baliné, taumata éé ko mananako dang tahahampasé. 10:2 Arawé 
taumata ko sumu bou tukadé, 1 sié ko gembalangu domba. 10:3 
Mundariaga kandang mamuka tukadé gunangi sié, dang apang domba éé 
mudaringihé tingihé'é su témpongi sié mukul su aréngi siré pusimbau- 
simbau dingang mangaha i siré pasebang sarang likudé'é. 10:4 Suapangu 
manga domba éé niwawa sarang likudé'é, gembala éé dumaléng su horoné, 
dang apang domba éé tolé-tolé si sié batu'u i siré makakirala tingihé'é. 
10:5 I siré madidi tumuhu taumata waliné, katéwé 1 siré tumalang bou 
taumata éé, batu'u i siré ta makakirala tingihé'é!" 10:6 I Yesus nubekéngu 
pusasihing éé, kaiso 1 siré ta nakaena maksuté-é. 10:7 Uté i Yesus sau lai 
nubéra sinsulé, "Mang tengadé kahengang bawéra-Ku n: Ia ko tukadé'u 
domba. 10:8 Kebi ko sumongo su horo u Ia éé ko mananako dang 


mulahampasé, katéwé apang domba takoaé ko mudaringihé tingihé'i siré. 
10:9 Ko Ia tukadé. I sai ko sumu lumiu wou Ia sarung masalamaté; I sié 
masu masebang dang makaréa kang. 10:10 Mananako ketang sumonggo 
manako, mamaté dang tadéau mundusa. Arawé la dumenta tadéau taumata 
makahombang pubawiahé -- pubawiahé mututumpé. 10:11 la gembala 
mapia. Gembala mapia manarakangu awa'é gunangu manga dombané. 
10:12 Taumatang séwa ko baliné gembala dang lai baliné taghuangu 
domba éé i siré mumputalang manentangu manga domba kamagéngi sié 
makasilo sarigala sumongo. Uté manga domba éé sarung tembongu 
sarigala dang ipukaésé'é. 10:13 Taumatang séwa éé mumputalang, batu'u 1 
sié muhalé baugu bubaéhang. I sié ta mupendung manga domba éé. 
10:14-15 Ja gembala mapia. Musulung kéré 1 Amang masingka u Ia dang 
la masingka 1 Amang, kéré'é lai Ja masingka u apang domba-Ku dang 1 siré 
lai masingka u Ia. Ia manarakangu awa-Ku gunangi siré. 10:16 Bedang pia 
lai domba waliné ko mang lai Ia taghuangé, kaiso ta nataho su rékénangu 
manga domba ii. I siré éé lai harusé Raku bawanéng dang 1 siré sarung 
mudaringihé tingihé- Ku. I siré kebi sarung mariadi gepang simbau 
dingangu gembalané simbau. 10:17 I Amang kumendagé'u Ia batu'u Ia 
manarakangu awa-Ku, tadéau sau makapanarima u éé. 10:18 Takoaé 
sarang manga singkatau ko makapangala bou la. Ia manarakangu éé bou 
kapulu-Ku. Ia pia kawasa manarakangu éé, dang pia lai kawasa mangala 
éé. éé halé ko Daku nitarima bou i Amang-Ku." 10:19 Ualingu Yesus 
nubéra kéré'é, uté manga tau Yahudi naneta numpudaréndéhé. 10:20 
Mauli ko nubéra, "I Sié nikasukangu sétang! I Sié pulu! Apa gunané i 
kemu mudaringihé si Sié?" 10:21 Kaiso pia ko lai nubéra, "Taumata 
nikasukangu sétang ta mubéra kéré'é! Apa setang makakoa taumata wuta 
makasilo?" 10:22 Su Yerusalem manga taumata kapukoa'é karaméangu 
Ello Labo putatahendungang pananabisé'u Waléngu Mawu. Su témpo éé 
musungu ralending. 10:23 I Yesus dudaléng su Porésé'i Salomo su 
Waléngu Mawu, 10:24 su témpongu tau Yahudi simongo nukomolé su 
reduhé'i Yesus. I siré nubéra, "Sarang kangéré 1 Kau mamanti si kami 
pubimbang? Habaré'ko pakalahé, kamagéngu tenga-tengadé i Kau Datung 
Salamaté." 10:25 I Yesus simimbahé, "Séng bou Daku nihabaré si kemu, 1 


kemu takoaé ko mangmang. Kalawou halé ko Daku kukoaténg su ralungu 
aréngi Amang-Ku, éé mululahé u halé u Ta. 10:26 I kemu ta mangimang 
batu'u i kemu ta narékéng kéré domba-Ku. 10:27 Apang domba-Ku 
dumaringihé tingihé-Ku. Ia makakirala si siré, dang 1 siré kebi tumuhu si 
Sia. 10:28 Ia munggeli u pubawiahé kahengang dingangu kekal si siré, 
dang i siré ta sarung mawinasa sarang karengu'é. Takoaé sarang manga 
singkatau ko makapangaho si siré bou lma-Ku. 10:29 I Amang-Ku, ko 
séng nanarakangi siré si Sia, bedang lai nangilémbo bou kalawou'é. Dang 
takoaé sarang manga singkatau ko makapuhampasé si siré bou limangi 
Amang. 10:30 Ia dingangi Amang éé ko simbau." 10:31 Bou éé manga tau 
Yahudi nusau nangémong batu pamalo si Yesus. 10:32 Kaiso 1 Yesus 
nubéra si siré, "I kemu séng nakasilo si Sia séng nukoa mauli halé mapia, 
ko niparéntangi Amang si Sia. Bou kalawou halé éé, sudé'é ko nakakoa 
sabapé'é hakiu 1 kemu mapulu mamalo si Sia?" 10:33 Kalawou taumatang 
Yahudi éé simimbahé, "Baliné ualingu halé u ko mapia éé i kami 
makapamalo u watu si Kau, kaiso ualingu 1 Kau ko nuhinakang Mawu 
Ruata. I Kau singkatau taumata, mapulungu mutingkakoa u watangéng-U 
Mawu Ruata." 10:34 Bou éé i Yesus simimbahé, "Balinébé su ralungu 
Buké u Toraté'u pia kabawohé: Mawu nubéra, 'I kemu éé ko mahang 
duata'? 10:35 I kité masingka humonéu apang ko mabawohé su ralungu 
Buké Susi éé mapaké sarang karengu'é. Nau, kamagéngu Mawu Ruata 
munggeli u aréng 'mahang duata' su manga taumata ko manarima u 
wawéra-Né, 10:36 apawé sabapé'é 1 kemu mubéra si Sia nuhinakang 
Mawu Ruata ualingu nubérangu Ia Ahusé'ru Mawu Ruata? Sumbalié Ia 
nipiléngi Amang dang niroi sarang dunia. 10:37 Kamagéngu la ta mukoa 
halé ko niparéntangi Amang, aribé pangimang si Sia. 10:38 Kaiso ulaingu 
la mukoa halé éé, uté pangimangké su halé ko Daku nikoa éé, maningi 
kemu madidi mangimang si Sia. Dingangu kéré'é i kemu masingka dingang 
humonéu 1 Amang tatapé masimbau dingangu la dang Ia tatapé masimbau 
dingangi Amang." 10:39 Į siré sau mukukalika mudéa manamé si Yesus, 
kaiso 1 Sié nakaleso bou 1 siré. 10:40 I Yesus sau nusulé sarang 
simbekangu Salu u Yordan, su tampa pia Yohanes kangéré mundudéno 
taumata, buhué natana pai séé. 10:41 Napéné taumata simongo sarangki 


Sié. I siré nubéra, "I Yohanes ta nukoa tanda hérang, kaiso kebi ko 
nihabaré'é bou halé u taumata ii mang tengadé." 10:42 Bou éé apang 
taumata mauli ko éné séé kebi numpangimang si Yesus. 


Yohanes 11 


11:1 Taumata singkatau ko aréngi Lazarus mumatana su Betania dingangu 
manga wawinéné rarua 1 Maria dingangi Marta. 11:2 I Maria éé tau 
wawiné ko lena u bou nanebohé'u lanisé su laédé'u Mawu, dang nangemu'é 
dingangu uta'é. Pia singkatémpo 1 Lazarus nasaki. 11:3 Manga wawinéné 
rarua nuhabaré si Yesus, "Mawu, mahuanéngi kami dua ko ikukendagé'u 
Mawu éé masaki." 11:4 Suapangi Yesus nakaringihé habaré éé, 1 Sié 
nubéra, "Saki ii ta makapaté. li himombang tadéau Mawu Ruata 
ipakawantugé, dang tadéau ualingu éé lai Ahusé'u Mawu Ruata 
ipakawantugé." 11:5 I Yesus kukendagé'i Marta, 1 siré telungi Maria 
dingangu Lazarus. 11:6 Kaiso suapangi Yesus nakaréa habaré'i Lazarus 
masaki, 1 Sié nutatudé nutingkatentang lai duang ello su tampa 
katanakéng-é. 11:7 Bou éé i Sié buhué nubéra su manga murité-é, 
"Mahiété 1 kité tamai musulé sarang Yudea." 11:8 I siré simimbahé, 
"Tuang, mang buhu-wuhu i siré tau Yahudi mapulu mangentungu watu si 
Tuang dang 111 Tuang mapulu sau musulé tamai?" 11:9 Angkungi Yesus, 
"Balinébé karengu u ello sihello mapulo dua sukaorasé? Taumata ko 
dumaléng ello, ta masangkong batu'u i sié makasilo tualagé'u dunia. 11:10 
Arawé taumata ko dumaléng hebi 1 sié masangkong, batu'u takoaé 
katatualagé si sié." 11:11 Kéré'é angkungi Yesus. Bou éé 1 Sié nubéra lai, 
"Gawéngi kité 1 Lazarus katiki'é, kaiso Ia mang tamai mamuko si sié." 
11:12 Manga murité'i Yesus nubéra, "Mawu, kamagéngi Lazarus katikié, 
i sié mang maulé." 11:13 Maksuté'i Yesus i Lazarus séng naté. Kaiso su 
tika 1 siré maksuté'i Yesus 1 Lazarus mangkaté ketang katiki'é kéré'é. 
11:14 Ualingu éé 1 Yesus nubéra tengadé si siré, "I Lazarus ko séng naté. 
11:15 Kaiso Ia lai mang limuasé Ia tadié'é pai séé, batu'u séng kapiangé si 
kemu, tadéau i kemu mangimang. Maléngké i kité tamai ii sarangki 
Lazarus." 11:16 I Tomas ko isusego "Si Ana Hindua" nubéra su manga 


ghawéné murité'i Yesus, "Boété 1 kité tamai mutuhu, balaété maningi kité 
maté ringangi Sié!" 11:17 Suapangi Yesus nudatingi tampa éé, i Lazarus 
séng epa u ello karengu'é su ralungu kubulé. 11:18 Betania maraningu 
Yerusalem, patéhang manga telung kilo karauné. 11:19 Séng mauli tau 
Yahudi simongo mutiwo si Marta daduangi Maria tadéau mangiboré si 
radua ualingu nikapaténgu mahuanéngi radua. 11:20 Suapangi Marta 
nakaringihé i Yesus nasongo, 1 sié ringang turusé simebang manginsomahé 
si Yesus, arawé 1 Maria mang su walé. 11:21 Angkungi Marta nubéra si 
Yesus, "Mawu, manga su témpo éé Mawu éné sii kéré ii tantu mahuanéku 
ta naté. 11:22 Kaiso maningu kéré'é ia masingka su orasé ii lai Mawu 
Ruata mang sarung munggeli u lai apang ko dorongangu Mawu si Sié." 
11:23 "Mahuanénu sarung mubiahé sau," angkungi Yesus nubéra si Marta. 
11:24 I Marta simimbahé, "Ia masingka 1 Lazarus hedo sau mubiahé su 
témpongu taumata naté ipubangung su Ellong Kiamaté." 11:25 I Yesus 
nubéra si Marta, "Ko Ia mupubangung dingang mupubiahé'u taumata naté. 
Taumata ko mangimang si Sia sarung mubiahé, maningi sié naté. 11:26 
Dang taumata wiahé ko mangimang si Sia i sié ta sarung maté sarang 
karengu'é. I kau mangimang su halé éé?" 11:27 "Mawu," nisimbahé'i 
Marta, "ia mangimang Mawu Ahusé'u Mawu Ruata, Datung Salamaté ko 
sarung dumenta su dunia 11." 11:28 Suapangi Marta nubéra kéré'é, 1 sié 
tamai nukui si Maria, ana u singkatauné dingang namurung si sié, "I Tuang 
éné sii; I sié mukukibalongi kau." 11:29 Nakaringihé éé, 1 Maria 
dindengang nubangung bou éé tamai nusombangi Yesus. 11:30 Su témpo 
éé, 1 Yesus bedang ta simu su kampong. I Sié bedang su tampa i Marta 
nusombangi Sié. 11:31 Apang manga tau Yahudi ko kapangiboré si Maria 
su walé, nakasilo si Maria nubangung, dindengang 1 siré simebang; nau 1 
siré tamai nutuhu si sié, batu'u su naungi siré i sié tamai mukasuang su 
kubulé. 11:32 Su témpongi Maria nudatingu tampa i Yesus dingang 
nakasilo si Sié, i Maria turusé namulangéng su tengo-Né dingang nubéra, 
"Mawu, kiko su témpo éé Mawu éné dingang sii, nalahé mahuanéku ta 
naté." 11:33 Suapangi Yesus nakasilo si Maria kapukasuangé, dang apang 
tau Yahudi ko naramahi dingangi Maria éé lai kapukasuangé, naungi 
Yesus natuno, dang tehungangi Sié kéré'é kasusané. 11:34 Nau i Sié 


nukiwalo si siré; "Su apa tampa'é 1 sié nilebingi kemu?" "Mawu, mahié 
putehung," nisimbahé'i siré. 11:35 Bou éé 1 Yesus kimia. 11:36 Uté apang 
tau Yahudi éé nubéra, "Putehungké, baliné gampang kekendagé-é si 
Lazarus!" 11:37 Kaiso pia ko bou taloarangi siré nubéra, "I Sié 
mupakakoa u taumata wuta makasilo, apa sabapé'é 1 Sié ta nakapaédé si 
Lazarus tadéau ta maté?" 11:38 I Yesus kéré'é lai kasusané, bou éé nakoa 
sarang lebing. Lebing éé ko simbau liang ko nihepingangu watu labo. 
11:39 1 Yesus nubéra, "énsoko watu éé." I Marta, bawinéngu taumata naté 
éé, simimbahé, "Kaiso, Mawu, 1 sié séng epa u ello su kubulé. Nalahé séng 
nundaruru!" 11:40 I Yesus nubéra si Marta, "Balinébé Ila séng bou nubéra 
si kau: Kamagéngi kau mangimang, i kau sarung makasilo kéré apa 
kalabo'é kawasangu Mawu Ruata!" 11:41 Uté i siré nangénso u watu éé. 
Buhué i Yesus dimalingara sarang langi dingang nubéra, "Tarimakasé, si 
Amang, batu'u 1 Kau séng dimaringihé si Sia. 11:42 Ja masingka 1 Kau 
mang sintinia mang mudaringihé si Sia, kaiso Ia mubérangu 11, gunangu 
taumata ko éné sii; tadéau 1 siré mangimang humonéu ko 1 Kau nundoi u 
Ia." 11:43 Suapang bou nubéra kéré'é, 1 Yesus nubéra maiha, "Lazarus, 
sebangké!" 11:44 Uté tau naté éé simebang! Lima ringangu laédé-é 
bedang mapapikungu sapu, dang gatiné matataku u tatimbukung. I Yesus 
naanu su manga taumata séé, "Bukako sapu'é tadéau 1 sié makaraléng." 
11:45 Mauli bou talorangu tau Yahudi ko dimenta nutiwo si Maria, 
nangimang si Yesus su témpongi siré nakasilo halé ko nariadi éé. 11:46 
Arawé pirang katau bou taloarangi siré tamai nakoa sarangki siré tau 
Farisi dingang nuhabaré'u apang ko séng nikoa i Yesus. 11:47 Ualingu éé 
apang tau Farisi dingangu manga mawu imam nukomolé nududato 
dingangu Pengadilangu Agama. I siré nubéra, "Apa hinong koaténgi kité? 
Taumata n séng nukoa tanda hérang mauli! 11:48 Kamagéngi kité 
mamalangi Sié turusé kéré ii apang taumata kebi mangimang si Sié. Dang 
panginsuéngé apang mangangawasangu Roma sarung dumenta dang 
mundusa Waléngu Mawu dingang kaselahé'u kawanuangi kité!" 11:49 
Singkatau bou taloarangi siré ko aréngé i Kayafas, imam labo su taung éé 
nubéra, "I kemu mang begang apa. 11:50 Apa i kemu ta nakasipiré ko 
baugu kaselahé'u kawanua, mapiang singkatau maté sulungu kaselahé'u 


kawanua mawinasa?" 11:51 I Kayafas nubérangu éé sebenaré'é, baliné bou 
pikirangé sisané. Ķaiso i sié kéré singkatau imam labo su taung éé, 
muluhabaré'u papaténgi Yesus gunangu tau Yahudi. 11:52 Dang baliné 
ketang gunangu tau Yahudi, kaiso tadéau lai pangomolang dang 
mupakasimbau u manga ana u Mawu Ruata ko nukaliésé. 11:53 Naneta 
bou sihello éé manga mangangawasangu Yahudi nugaghighilé mamaté si 
Yesus. 11:54 Ualingu éé i Yesus ta nutingkatodé su tengongu lawo su 
komolangu taumatangu Yahudi. I Sié nanentangu Yudea, buhué tamai 
nakoa sarang soa ko isusego Efraim maraningu tana linggi. Pai séé i Sié 
natana dingangu manga murité-é. 11:55 Su témpo éé séng maraningu 
Ellong Paskangu tau Yahudi. Mauli taumata wou apang kampong séng 
nakoa sarang Yerusalem tadéau muparaléngu tundungu pananusingu awa 
su horo u ello labo éé. 11:56 I siré mududéa si Yesus, dang su témpong 
mukukomolé su Waléngu Mawu, 1 siré lawo 1 siré kabérané: "Kéré apa su 
pikirangu? Aramanungi Sié ta sumongo su karaméang 1i." 11:57 I siré 
mububérangu éé batu'u manga mawu imam dingangu apang tau Farisi séng 
nupasebangu parénta tadéau taumata ko masingka su apa tampa 1 Yesus, 
harusé pupakasingka tadéau i Sié pakisamé. 


Yohanes 12 


12:1 Enungu ello su horo u Ellong Paska, i Yesus nakoa sarang Betania. 
Su tampa éé mumatana i Lazarus ko séng nipubangung-é bou papaté. 12:2 
Pai séé 1 Yesus nipahunsakéngi siré, dang 1 Marta mususaliwiré'é. I 
Lazarus dingangu manga saké kimaiang kimang dingangi Yesus. 12:3 Bou 
éé 1 Maria damahi dingangu lanisé narwastu maleghadé ko luenang manga 
siténga litiré kauli'é. I sié nanebohé'u lanisé éé su laedé'i Yesus, buhué 
niemuéngu uta'é. Kaselahé'u walé éé nawengingu darurungu lanisé éé. 12:4 
Arawé i Yudas Iskariot, singkatau bou murité'i Yesus -- ko samuriné 
nubalu 1 Sié -- nubéra, 12:5 "Unué lanisé éé ta nīiwalu dingangu aregané 
telu hasu doité péra, dang doité'é éé monggo su tau susa?" 12:6 I Yudas 
nubéra kéré'é baliné ualingu 1 Sié mutahendung tau susa, kaiso ualingu i sié 
tahapanako. Masau susuléné 1 sié mangala doité bou kasé u roité u 


taumata mauli ko kadaréso si sié. 12:7 Ķaiso 1 Yesus nubéra, "Balaété tau 
wawiné éé! [i kukoaténgé gunangu ellongu pundalebing-Ku. 12:8 Tau susa 
sintinia mang dingangi kemu, arawé Ia séng tala." 12:9 Mauli tau Yahudi 
nakaringihé uadé 1 Yesus séng pai su Betania, nau i siré tamai nakoa pai 
sarang éé. Į siré tamai baliné ketang ualingi Yesus, kaiso lai ualingi siré 
mapulu makasilo si Lazarus ko séng nipubangung-é bou papaté. 12:10 éé 
sabapé'é manga mawu imam mapulu lai mamaté si Lazarus; 12:11 batu'u 
ualingi sié sarang nakakoa mauli tau Yahudi nanentangi siré dang 
nangimang si Yesus. 12:12 Su karielloné taumata mauli ko séng nasongo 
mamantugé Ellongu Paska nakaringihé uadé 1 Yesus séng sarang damahi 
kapundolongé Yerusalem. 12:13 Uté i siré numpangala manga rakalung 
palma buhué tamai nanginsomahé si Sié, dingang kapahuliagé, "Dalo su 
Mawu Ruata! Alamaté si Sié ko dimenta su ralungu aréngu Mawu. 
Alamaté su Ratungu tau Israel!" 12:14 I Yesus nakaréa kalidé paranggang 
simbau, dang nisakénangé. Uté naganapé apang ko mabawohé su ralungu 
Buké Susi: 12:15 "Kumbahang mataku, 1 kemu mahualangu Sion! 
Putehungké Datunu séng dimenta, saké-saké su kalidé paranggang 
simbau!" 12:16 Su témpo éé manga murité Yesus bedang ta nakaena 
kebi-kebi éé. Kaiso suapangi Yesus nipakawantugé su ralungu 
kapapohong-é, buhuéwé i siré nakatahendung humonéu ko nikoa u 
taumata si Sié mang séng kabawohé su ralungu Buké Susi bou halé 1 Sié. 
12:17 Apang taumata ko naéné su témpongi Yesus nukui si Lazarus 
nipasebang bou ralungu kubulé dingang nupubangungi sié bou papaté, 
turusé nangonggo u kaesaksiangu halé éé. 12:18 éé sabapé'é taumata 
mauli éé natamai sarangki Yesus batu'u i siré nakaringihé humonéu ko 1 
Sié séng nukoa tanda hérang éé. 12:19 Uté manga taumatang Farisi 
kabérané 1 siré lawo 1 siré, "I kité séng ta makakoa apa! Tehungété, 
kaselahé'u dunia kebi tamai timuhu si Sié!" 12:20 Su taloarangu manga 
taumata ko tamai mukaliomanéng sarang Yerusalem su témpongu ello 
labo éé, pia lai pirang katau taumatang Yunani. 12:21 1 siré simongo 
sarangki Filipus dingang nubéra, "Anu, kamagéng botongé i kami mapulu 
musombangi Yesus." (I Filipus asalé bou Betsaida su Galilea.) 12:22 Uté i 
Filipus tamai nupakasingka u halé éé si Andreas, dang bou éé i radua 


nubawa habaré éé sarangki Yesus. 12:23 I Yesus nubéra si siré, "Séng 
témponé Ahusé'u Taumata ipakawantugé. 12:24 Mang tengadé bawéra-Ku 
ii: Kamagéngu gandung simbau ta isuang su tana dang maté, i sié mang 
matatana simbau. Arawé kamagéngu gandung éé maté, buhué i sié mubua 
mauli. 12:25 Taumata ko kumendagé'u pubawiahé'é sarung kailangéngu 
pubawiahé'é. Arawé taumata ko mubinsi u pubawiahé'é su dunia ii, sarung 
mupalihara éé gunangu pubawiahé kahengang dingangu kekal. 12:26 
Taumata ko mapulu mutangkiang si Sia harusé tumuhu si Sia; tadéau 
mutatangkiang-Ku maéné dingang-Ku su apang tampa-Ku. Taumata ko 
mutangkiang si Sia i sié sarung ipakarangé 1 Amang- Ku." 12:27 
"Naung-Ku masukaré; apa ko hinong Daku ipubéra su orasé 11? Apa la 
harusé mubérangu, 'I Amang, pakaliuko témpo ii wou Ia?' Kaiso ualingu 
sinsara ko Daku daléngang ii Ia harusé dumenta. 12:28 I Amang, 
pakawantugéko aréng-U!" Uté pia tingihé bou langi kabérané, "Ia séng 
nupakawantugé-é, dang Ia sarung sau mupakawantugé-é." 12:29 Taumata 
mauli ko éné ndai séé nakaringihé tingihé éé, I siré nubéra, "éé ko tingihé'u 
relu!" Arawé sengga lai nubéra, "Baliné! éé ko tingihé'u Malaikaté 
kabérané si Sié!" 12:30 Bou éé 1 Yesus nubéra si siré, "Tingihé éé 
nikaringihé, baliné guna-Ku, kaiso ko gunangi kemu. 12:31 Ili séng 
témponé dunia ihukung; manga mangangawasangu dunia séng 
nipakawatang. 12:32 Arawé Ia 1, kamagéngu la séng ipakarangé su dunia, 
la sarung mangomolé kauli u taumata sarang koa-Ku." 12:33 I Sié nubéra 
kéré'é tadéau mupakalahé u kéré apa kakakoa'é 1 Sié sarung maté. 12:34 
Taumata mauli éé nubéra si Sié, "Tumuhu Buké u Toraté'i kami Datung 
Salamaté sarung mubiahé sarang karengu'é. Kéré apa i Kau makawérangu 
uadé Ahusé'u Taumata harusé ipakarangé su dunia? Ko i sai Ahusé'u 
Taumata éé?" 12:35 I Yesus simimbahé, "Katé kadio témponé tualagé éé 
maéné su taloarangi kemu. Nau, pumpudaléngké palibé wedang pia 
tualagé tadéau i kemu ta karahiunangu kararendung. Taumata ko 
dumaléng su ralungu kararendung ta makaena mensang sarang apa 
raléngangé. 12:36 Pangimangké su tualagé éé, palibé tualagé éé bedang 
éné si kemu, tadéau 1 kemu makoa manga ana u katatualagé." Bou 1 Yesus 
nubéra kéré'é, 1 Sié rimaléng pai wou éé dang madidi mutimpasilongu 


awa-é si siré. 12:37 Maning séng mauli tanda hérang ko nikoa 1 Yesus su 
tengongi siré, i siré mang ta mangimang si Sié. 12:38 Uté naganapé'é 
apang ko niwérangi Nabi Yesaya, "Mawu, ko i sai mangimang su habaré'i 
kami? Ko si sai kawasangu Mawu ipakalahé?" 12:39 éé sabapé'é 1 siré ta 
mangimang, batu'u 1 Yesaya séng bou nubéra lai, "Mawu Ruata nubéra, 
12:40 Ta mupakawutangu matangi siré, nupakakoa 1 siré masukung; 
tadéau matangi siré kumbahang makasilo, pikirangi siré kumbahang 
makaena. Tadéau 1 siré kumbahang musulé sarang koa-Ku, buhué Ia 
pupakauléngi siré.'" 12:41 I Yesaya nubéra kéré'é batu'u 1 sié séng 
nakasilo kawawantugé'i Yesus, dang nubérangu halé i Sié. 12:42 Maningu 
kéré'é, mauli taumata, nangilémbo lai su taloarangi siré mangangawasangu 
Yahudi nangimang si Yesus. Kaiso 1 siré ta wahani mangakungu éé su 
tengo, batu'u 1 siré mataku kumbahang sarang 1 siré tau Farisi ta 
mupakawalangi siré sumu su waléng pukakaliomanéngang. 12:43 I siré 
nangilémbo lumiagé iralongu taumata sulungu pangaregangu Mawu Ruata. 
12:44 Bou éé i Yesus nubéra maiha, "Taumata ko mangimang si Sia, 
baliné i sié mangimang si Sia, kaiso si Sié ko nundoi u Ia. 12:45 Dang 
taumata ko nakasilo si Sia, éé ko nakasilo si Sié ko nundoi u Ia. 12:46 Ja 
dimenta su dunia 11 kéré tualagé, tadéau kebi apang taumata ko 
mangimang si Sia ta matana su ralungu kararendung. 12:47 Taumata ko 
mudaringihé tintiro-Ku, kaiso ta tuhukangé -- baliné Ia muhukungi sié. 
Batu'u Ia dumenta baliné tadéau muhukungu dunia ii, kaiso tadéau 
mangambangé. 12:48 Taumata ko manolaké'u Ia dang ta mudaringihé 
tingihé-Ku séng pia mulahukungé. Bawéra ko séng Daku nihabaré, ko éé 
sarung muhukungi sié su Ellong Kiamaté. 12:49 Batu'u Ia ta mududato 
bou kapulu-Ku sisaku; I Amang ko nundoi u la, ko i Sié nuparénta si Sia 
puhabaré'u apang ko hinong Daku iwéra dingang ko Daku ihabaré. 12:50 
Dang la masingka humonéu parénta-Né ko mangonggo u pubawiahé 
kahengang dang kekal. Uté la muhabaré kéré ko nitintirongi Amang si 
Sia." 


Yohanes 13 


13:1 Sihello su horo u Ellong Paska, i Yesus masingka humonéu ko séng 
témponé 1 Sié manentangu dunia ii tadéau musulé sarangki Amang-é. I Sié 
kukendagé'u apang taumata ko tutaghuanéng-é su dunia, dang tatapé 1 Sié 
kumendagé'i siré sarang panginsuéngé. 13:2 I Yesus dingangu manga 
murité-é sementarang kakangé hebi. Sétang séng nupasu u karakiné su 
naungi Yudas ana i Simon Iskariot tadéau putingkai si Yesus. 13:3 I Yesus 
séng masingka u ko 1 Amang séng nanarakangu kalawou kawasa si Sié. I 
Sié masingka lai humonéu 1 Sié dimenta bou Mawu Ruata dang sarung 
musulé su Mawu Ruata. 13:4 Batu'u éé i Sié dimarisi, nulua juba-Né, dang 
nundého u handuké su kaluwaéng-é. 13:5 Bou éé i Sié nutuangu aké su 
ralungu basi simbau, buhué naneta nanguhasé laédé'u manga murité-é 
dingang nangemuéngu handuké ko madarého su kaluwaéng-é. 13:6 
Suapangi Sié nudatingi Simon Petrus, ko nubéra, "Mawu, séng tumaniu 
Mawu manguhasé laédéku?" 13:7 I Yesus simimbahé, "So orasé ii i kau ta 
nakaena apang ko Daku kukoaténg 1i, kaiso 1 kau mang sarung makaena." 
13:8 "Mawu, kumbahang," angkungi Petrus nubéra si Yesus. 
"Kumbahang-bahang Mawu manguhasé laédé-Ku." Kaiso 1 Yesus 
simimbahé, "Kamagéng Ia ta manguhasé si kau, 1 kau ta makahombang 
bahagéang dingang-Ku." 13:9 I Simon Petrus nubéra, "Kamagéng kéré'é, 
Mawu, kumbahang ketangu laédéku kaiso lai lima dingangu temboku!" 
13:10 I Yesus nubéra si Petrus, "Taumata ko séng bou nundéno, séng 
buresi kebi." "I sié séng tawahaluasé'u bedang sau uhaséng; su likudé'u 
laédé'é. I kemu ii séng burusi, kaiso waliné kebi." ( 13:11 I Yesus séng 
masingka ko i sai sarung mutingkai si Sié. éé sabapaé 1 Sié nubéra, "I 
kemu séng buresi kaiso waliné kebi.") 13:12 Suapangi Yesus bou 
naguhasé laédé'i siré, 1 Sié sau nuloho u juba-Né dang sau naiang. Buhué i 
Sié nubéra si siré, "Katé 1 kemu nakaena apang ko Daku nikoa buhu 1i si 
kemu? 13:13 I kemu mukui si Sia Guru dingangu Mawu. Dang tengadé 
kéré'é. 13:14 Kamagéngu la Mawu dingangu Gurungi kemu séng 
nanguhasé laédé'u, 1 kemu lai harusé mupapanguhasé laédé'i kemu. 13:15 
la manuladangu 11 si kemu tadéau 1 kemu mukoa apang ko séng Daku 
nikoa si kemu. 13:16 Mang tengadé bawéra-Ku 11: Singkatau ellang ta 
nangilémbo labo bou mawuné, dang singkatau daroi ta nangilémbo labo 


bou taumata ko nundoi. 13:17 Kamagéngi kemu séng masingka u kebi 11, 
karaluasé si kemu kamagéngi kemu mukoa. 13:18 Apang ko Daku niwéra 
1 tarangé balinébé si kemu kebi. Ia masingka 1 sai-sai ko séng Daku nipilé. 
Arawé apang ko mabawohé su ralungu Buké Susi, harusé mariadi, su 
'Taumata ko kumang dingang-Ku, sarung mundoka si Sia.' 13:19 Halé éé 
Daku ihabaré si kemu su orasé ii, su horo u mariadi, tadéau kamagéngu 
halé éé sarung mariadi, 1 kemu sarung mangimang ko la i Sié ko isusego 
IA éNé. 13:20 Mang tengadé bawéra-Ku 1i. I sai manarima u taumata ko 
Daku niroi, manarima u Ia. Dang 1 sai ko manarima u la, manarima i Sié 
ko nundoi ula," 13:21 Suapangi Yesus bou nubéra kéré'é, 1 Sié dingang 
nakapendang nasusa naung-é. Bou éé 1 Sié nubéra, "Mang tengadé 
bawéra-Ku ii: Singkatau bou taloarangi kemu sarung mutingkai si Sia." 
13:22 Manga murité-é nutatehung 1 siré lawo 1 siré dingangu kalahérang 
ualingu wega mensangi sai maksuté'é. 13:23 Murité ko ikukengadé'i 
Yesus kukaiang su kuanéngi Yesus. 13:24 I Simon Petrus kiméré si sié, 
tadéau 1 sié pukiwalo si Yesus ko i sai maksuté'é. 13:25 Uté murité éé 
nutingkaraningi Yesus, dingang nukibalo, "Mawu, ko i sai i sié?" 13:26 I 
Yesus simimbahé, "Taumata ko Daku pangonggolangu boroté ko Daku 
iuno su ralungu lainumang, 1 sié éé taumatané." Uté 1 Yesus nangala boroté 
singkompéng, nangunongu éé su ralungu lainumang; buhué nangonggo'é si 
Yudas ana 1 Simon Iskariot. 13:27 Takoaé rarengu'é 1 Yudas bou nanarima 
u boroté éé, Setang dingang simu su ralungu naungé. Bou éé i Yesus 
nubéra si sié, "Ligha'é koa apang ko ikapulunu." 13:28 I siré apang ko 
mumaiang kakangé séé takoaé sarang manga singkatau ko nakaena apa 
sabapé'é 1 Yesus nubéra kéré'é si Yudas. 13:29 Pia ko manika 1 Yesus 
nuparénta si Yudas puluang manga apa gunangu saliwang éé, arau 
pangonggo u roité kadio su tau susa -- batu'u i Yudas 1 sié ko mananengalé 
doité'i siré. 13:30 Suapangi Yudas bou nundaé boroté éé, i sié apidé'u 
simebang. Dunia séng nahebi. 13:31 Suapangi Yudas napalusé, 1 Yesus 
nubéra, "Orasé ii Ahusé'u Taumata séng ipakawantugé, dang bou 1 Sié 
Mawu Ruata ipakawantugé. 13:32 Kamagéng Mawu Ruata ipakawantugé 
su ralungi Sié, i Sié lai sarung ipakawantugé'u Mawu Ruata baugu 1 Sié 
sisané. Nangilémbo lai Mawu Ruata séng maligha mupakawangutgé'i Sié. 


13:33 Manga ana-Ku, la séng ta marengu lai dingangi kemu. I kemu 
sarung mudéa si Sia, kaiso kéré séng Daku niwéra su manga 
mangangawasangu Yahudi, kéré'é lai séng Daku niwéra si kemu; sarang 
tampa ko Daku tamaing, i kemu takoaé ko makarating. 13:34 Parénta 
wuhu ko Daku ionggo si kemu: Pukakendagé su simbau dingangu su 
waliné. Kéréwé la kumendagé'i kemu kéré'é lai 1 kemu harusé 
mukakendagé. 13:35 Kamagéngi kemu mukakendagé, apang taumata kebi 
masingka humonéu 1 kemu ko murité-Ku." 13:36 I Petrus nukiwalo si 
Yesus, "Mawu, i Kau ko makoa sarang apa?" I Yesus simimbahé, "Sarang 
tampa Daku daléngang, 1 kau ta makatuhu si Sia su orasé i1. I kemu hedo 
makatuhu si Sia samuri." 13:37 I Petrus sau nukibalo, "Mawu, apa 
sabapé'é su orasé ii ia ta makaputuhu si Kau? Ia sadia maté gunangu 
Mawu!" 13:38 I Yesus simimbahé, "Tengadé i kau sadia maté gunangu 
Ia? Kasingka'é, su horo u manu kumuku, ia kau séng telung sulé 
mubérangu i kau begangu la!" 


Yohanes 14 


14:1 I Yesus nubéra si siré, "Kumbahang naungu mubimbang. 
Pangimangké su Mawu Ruata dang pangimangké lai si Sia. 14:2 Su 
waléngi Amang-Ku mauli tampa katanakéng. Ia tamai pai sarang éé tadéau 
manadiangu tampa gunangi kemu. Ia ta muhabaré kéré'é si kemu, kiko 
baliné kéré'é. 14:3 Samuringu la tamai manadiangu tampa gunangi kemu, 
la sau musulé mangala si kemu, tadéau su tampa ko Ia éné séé, 1 kemu lai 
éné séé. 14:4 Sarang tampa ko Daku tamaing 1 kemu masingka u raléngé." 
14:5 Bou éé 1 Tomas nubéra si Yesus, "Mawu, 1 kami bega sarang apa 
raléngangu Mawu, kéré apawé i kami makasingka u raléngé." 14:6 I 
Yesus simimbahé, "Ko Ia daraléngang tadéau sarang makasingka u Mawu 
Ruata dang makatarima u pubawiahé. Takoaé sarang manga singkatau ko 
makarenta sarangki Amang, kamagéngu ta lumiu wou Ia. 14:7 Kiko 1 
kemu masingka u Ia séng nalahé lai 1 kemu masingka i Amang-Ku. Ii i 
kemu séng masingka 1 Sié, dang séng nakasilo si Sié." 14:8 Uté 1 Filipus 
nubéra si Yesus, "Mawu, teboko si kami 1 Amang éé, tadéau 1 kami 


maluasé." 14:9 Arawé 1 Yesus simimbahé, "Filipus, séng kéré'é karengu'é 
la mududingangi kemu, dang 1 kau mang begangu la? Taumata ko séng 
nakasilo si Sia, séng nakasilo si Amang. Kéré apawé i kau mang bedang 
mubéra, 'Teboko i Amang si kami? 14:10 Filipus! I kau mang bedang ta 
mangimang, humonéu Ia simbau dingangi Amang, dang 1 Amang simbau 
dingang-Ku? Apang ko Daku nihabaré si kau, baliné Daku nihabaré bou 
awa-Ku sisaku. I Amang ko séng nasimbau dingang-Ku, ko i Sié mukukoa 
kebi-kebi ii. 14:11 Pangimangké si Sia, humonéu la nasimbau dingangi 
Amang dang i Amang nasimbau dingang-Ku. Arau mutingkakadio, 
pangimangké su apang ko séng Daku nikoa. 14:12 Mang tengadé 
bawéra-Ku 11: Taumata ko mangimang si Sia, sarung mukoa apang ko séng 
Daku nikoa, -- 1 sié katéwé sarung mukoa ko bedang lai nangilémbo labo -- 
batu'u Ia makoa sarangki Amang. 14:13 Dang lai manga apang ko 
dorongangi kemu su ralungu aréng-Ku, éé sarung Daku koaténg gunangi 
kemu, tadéau i Amang ipakawantugé ualingu Ana-é. 14:14 Manga apa lai 
ko dorongangi kemu, su ralungu aréng-Ku, sarung Daku koaténg." 14:15 
"Kamagéngi kemu kumendagé'u Ia, 1 kemu sarung mupuraléngu apang 
parénta-Ku. 14:16 Ja sarung mudorong si Amang, dang i Sié sarung 
mangonggo si kemu Mutatulung baliné, ko sarung matana dingangi kemu 
sarang karengu'é. 14:17 I Sié éé Roké u Mawu Ruata ko sarung mulahé u 
kabenarangu halé u Mawu Ruata. Dunia ta makatarima i Sié, ualingu ta 
nakasilo arau wegangi Sié. Arawé i kemu masingka i Sié, batu'u i Sié 
matana dingangi kemu dang mutingkasimbau dingangi kemu. 14:18 Ia ta 
manentangi kemu kéré kasisi endusé. la sau musulé sarangki kemu. 14:19 
Séng katé kadio lai témponé dunia séng ta musau makasilo si Sia. Arawé i 
kemu sarung makasilo si Sia. Dang ualingu Ia biahé, i kemu lai sarung 
mubiahé. 14:20 Kamagéng ello éé marenta, 1 kemu sarung masingka 
humonéu la nasimbau dingangi Amang, i kemu nasimbau dingangu la, 
dang Ia nasimbau dingangi kemu. 14:21 Taumata ko manarima u apang 
parénta-Ku dang muparaléngé, ko i sié kumendagé'u Ia. I Amang-Ku 
sarung kumendagé'u taumata ko kumendagé'u Ia. Ia lai sarung 
kumendagé'u taumata éé dang mulahé'u watangéng-Ku si sié." 14:22 I 
Yudas (baliné 1 Yudas Iskariot) nukibalo si Yesus, "Mawu, apa sabapé'é 


Mawu mupakalahé'u watangéng-U si kami dang baliné su dunia?" 14:23 I 
Yesus simimbahé, "Taumata ko kumendagé'u Ia, sarung tumuhu 
tintiro-Ku. I Amang-Ku sarung kumendagé'i sié. I Amang dingangu Ia, 
sarung dumenta si sié dang matana dingangé. 14:24 Taumata ko ta 
kumendagé'u la, ta tumuhu tintiro-Ku. Tintiro ko nikaringihé'i kemu éé, 
baliné bou la, kaiso bou 1 Amang ko nundoi u Ia. 14:25 Kebi-kebi éé Daku 
ihabaré si kemu palibé Ia bedang éné dingangi kemu. 14:26 Arawé Roké u 
Mawu Ruata, Mutatulung ko sarung iroi 1 Amang su ralungu aréng-Ku, ko 
1 Sié sarung manintirongu kebi- kebi si kemu dang mangonggo u 
tahendung si kemu kebi-kebi ko séng bou Raku nihabaré si kemu. 14:27 
Pudaramé Raku itentang si kemu. Pudaramé wou Ia sisaku Daku ionggo si 
kemu. Ko Daku ionggo éé baliné kéré ko nionggo u dunia si kemu. 
Kumbahang mubimbang, dingang kumbahang mataku. 14:28 I kemu séng 
nakaringihé Ia nubéra, 'Ia sarung tamai, kaiso la sarung dumenta sau 
sarangki kemu', Kamagéngi kemu kumendagé'u Ia, 1 kemu sarung lumiagé 
la makoa sarangki Amang, batu'u i Amang bedang nangilémbo labo bou Ia. 
14:29 Ja muhabaré'u éé si kemu su orasé i1, su horo u kebi- kebi tamai éé 
mariadi, tadéau kamagéngu sarung mariadi, 1 kemu sarung mangimang. 
14:30 Ja séng ta makapududato mauli lai dingangi kemu, batu'u séng 
témponé mangangawasangu dunia ii dumenta. Kaiso 1 sié takoaé kawasané 
si sia. 14:31 Kaiso kebi éé mang harusé mariadi tadéau dunia 
makapendang humonéu Ia kukendagé'i Amang dang mukukoa kalawou ko 
niparéntangi Amang si Sia. Ho, boété 1 kité matamai wou 11." 


Yohanes 15 


15:1 I Yesus sau nubéra, "Ia ii laésé'u anggoré kahengang, dang 1 
Amang-Ku mutatalung sasuangé. 15:2 Apang lélangé ko su laésé-Ku ko ta 
mubawua, potokang-é, dang apang lélangé ko pia buané, gahingang 
dakaluné dingang taluahéng-é tadéau wuané manamba mutingkatebung. 
15:3 I kemu séng buresi ualingu tintiro ko séng nitintiro si kemu. 15:4 
Katana'é pakasimbau dingang-Ku dang Ia lai mang matatana simbau 
dingangi kemu. Lélangé sisané ta mubua sudiluaré'u 1 sié matatapé su 


laésé'é. Kéré'é lai 1 kemu ketang botongé mubua, kamagéng tatapé 
masimbau dingang-Ku. 15:5 Ia ii laésé'u anggoré, dang i kemu kebi 
lélangé. Taumata ko tatapé masimbau dingang-Ku dang la dingangi sié, 1 
sié sarung mubua mauli; batu'u su likudé'u Ia, i kemu ta makakoa apa. 15:6 
Taumata ko ta matatapé masimbau dingang-Ku, sarung iremé musulungu 
manga lélang ko ta mubawua, bou éé mutingkahegu. Apang lélangé ko 
kéré'é komolang ipandu su putung, buhué tutungang. 15:7 Kamagéngi 
kemu tatapé masimbau dingang-Ku dang tatintiro-Ku matana su ralungu 
naungu, pudorongké si Amang apang ko ikapulungi kemu; dorongu éé 
sarung daringihang. 15:8 Kamagéngi kemu mubua mauli, 1 Amang-Ku 
ipakawantugé; dang dingangu kéré'é 1 kemu tenga-tengadé mariadi 
murité-Ku. 15:9 Musulung kéré 1 Amang kumendagé'u Ia, kéré'é lai Ia 
kumendagé'i kemu. Pakatatapé'é i kemu mubiahé kéré taumata ko Daku 
ikukendagé. 15:10 Kamagéngi kemu muparaléngu apang parénta-Ķu, 1 
kemu tatapé satia su kakendagé-Ku, musulungu kéré Ia tatapé satia su 
kakendagé'i Amang ualingu mukukoa apang parénta-Né. 15:11 Kebi-kebi 
ii Daku ihabaré si kemu, tadéau daluasé-Ku tatapé éné su ralungu naungu, 
dang daluasé'u masuku. 15:12 Ko ii parenta-Ku: Kendagékongu simbau 
dingangu waliné, musulung kéré la kumendagé'i kemu. 15:13 Taumata ko 
makendagé'u manga ghawéné éé ko taumata munggunggeli u pubawiahé si 
siré. 15:14 I kemu ko manga ghawé-Ku, kamagéngi kemu tumuhu apang 
ko Daku iparénta si kemu. 15:15 Ja séng ta mukui lai si kemu ellang, 
batu'u ellang begangu apang ko kukoaténgu mawuné. la mukui si kemu 
ghawé, batu'u kebi ko séng Daku nikaringihé bou 1 Amang, séng bou Daku 
nihabaré si kemu. 15:16 Baliné 1 kemu namilé si Sia, ko Ia namilé si kemu, 
dang nundoi i kemu paraléng tadéau pubua pakauli -- bua ko ta 
mawawinasa. Uté 1 Amang sarung mangonggo si kemu manga apang ko 
dorongangi kemu si Sié su ralungu aréng-Ku. 15:17 Ko ii parénta-Ku si 
kemu: Kendagékongu simbau dingangu waliné." 15:18 "Kamagéngi kemu 
ipubinsi u dunia, tahendungété humonéu la séng kahorokangé nipubinsi u 
dunia. 15:19 Kiko i kemu tutaghuanéngu dunia, dunia sarung kumendagé'i 
kemu kéré tataghuanéngé. Kaiso la séng namilé si kemu bou dunia ii, nau 1 
kemu lai séng baliné dunia taghuangé. éé sabapé'é i kemu ipubinsi u dunia. 


15:20 Tahendungété apang ko séng bou Daku nihabaré si kemu. 'Ellang ta 
nangilémbo labo bou mawuné.' Kamagéngi siré séng bou nupakasusangu 
Ia, i siré lai sarung mupakasusangi kemu. Kamagéngi siré mutuhu 
tintiro-Ku, 1 siré lai sarung mutuhu su tintirongi kemu. 15:21 Kebi-kebi éé 
sarung koaténgi siré si kemu, ualaingi kemu ko murité-Ku, batu'u 1 siré 
begangi Sié ko nundoi u Ia. 15:22 Kiko Ia ta rimenta dang ta nuhabaré'u 
kebi-kebi éé si siré, 1 siré ta nubardosa. Arawé 111 siré mang takoaé 
alasangé lai makapusunialé'u rosangi siré. 15:23 Taumata ko mubinsi u Ia, 
i sié lai mubinsi i Amang-Ku. 15:24 Kiko su taloarangi siré Ia ta nukoa 
manga halé ko bedang ta nikoa u taumata waliné, i siré ta narosa. Arawé 
orasé 111 siré séng nakasilo apang halé ko Daku nikoa, dang 1 siré nubinsi u 
la dang lai i Amang-Ku. 15:25 Kaiso mang séng harusé kéré'é, tadéau 
maganapé apang ko mabawohé su ralungu Buké u Toraté'i siré, éé ko: 'I 
siré mubinsi u Ia takoaé alasangé.' 15:26 Ia sarung mundoi u Mutatulung 
ko asalé'é bou i Amang, sarangki kemu. I Sié éé ko Roké ko sarung 
musaksingu kabenarangu halé'u Mawu Ruata. Kamagéngi Sié rumenta, 1 
Sié sarung mangonngo u kesaksiangu halé u Ia. 15:27 Dang 1 kemu lai 
harusé mangonggo u kesaksiangu halé u Ia, batu'u i kemu séng tebé 
mududingangu Ia bedang bou tetaé. 


Yohanes 16 


16:1 Kebi-kebi éé Daku ipakasingka si kemu tadéau 1 kemu kumbahang 
tumalikudé. 16:2 I kemu sarung ipasebang bou manga waléng 
pukakaliomanéngang. Dang sarung dumenta témponé taumata ko mamaté 
si kemu sarung manika u i sié ko mututahamawu su Mawu Ruata. 16:3 éé 
kukoaténgi siré si kemu batu'u 1 siré bedang begangi Amang dingangu Ia. 
16:4 Arawé orasé ii éé Daku ihabaré si kemu, tadéau kamagéngu éé 
mariadi, 1 kemu makatahendung humonéu Ia séng bou nuhabaré si kemu." 
"Halé ii ta Raku nipakasingka si kemu bedang bou tetaé, batu'u Ia bedang 
mududingangi kemu, 16:5 Arawé orasé 11 la sarung tamai makoa sarangki 
Sié ko nundoi u Ia; dang takoaé sarang manga singkatau bou 1 kemu 
mukibalo Ia ko makoa sarang apa. 16:6 Katéwé orasé 1 naungi kemu 


sarung mutmgkasusa, ualingu la nubérangu halé éé si kemu. 16:7 Arawé Ia 
muhabaré'u ko nuhimo si kemu: Séng kapiangé si kemu, kamagéngu la 
manentang; batu'u kamagéngu la ta matamai, Mutatulung éé sarung ta 
rumenta sarangki kemu. Arawé kamagéngu Ia tamai, la sarung mundoi 1 
Sié sarangki kemu. 16:8 Kamagéngi Sié marenta, i Sié sarung mupakalahé 
su dunia mangaléngu rosa, bou halé ko mutatahino, dang bou halé u 
hukumangu Mawu Ruata. 16:9 I Sié sarung mulahé humonéu ko ta 
mangimang si Sia éé ko dosa; 16:10 humonéu Ia nuhimo, ualingu la makoa 
sarangki Amang dang i kemu séng ta sarung makasilo si Sia sau; 16:11 
dang humonéu Mawu Ruata séng maneta muhukung, batu'u 
mangangawasang dunia ii séng nihukung. 16:12 Bedang mauli lai ko 
hinong Daku ihabaré si kemu, kaiso su orasé 111 kemu bedang ta 
makaumalé manarima. 16:13 Arawé kamagéngu Roké éé dumenta, 1 Sié 
ko mulahé u kabenarangu halé u Mawu Ruata, 1 Sié sarung mangaha i 
kemu tadéau makasingka u kalawou kabenarang. I Sié ta mududato bou 
watangéng-é sisané kaiso muhabaré'u apang ko séng bou nikaringihé-é, 
dang i Sié sarung muhabaré si kemu apang ko sarung mariadi su samuriné. 
16:14 I Sié sarung mupakawantugé'u Ia, batu'u apang ko nihabaré-é si 
kemu, nitarima-é wou Ia. 16:15 Kebi apang ko éné si Amang éé ko Ia 
taghuangé. éé sabapé'é Ja muhabaré si kemu humonéu apang ko 
iluhabaré'u Roké si kemu, éé nitarima-é wou Ia." 16:16 "Séng katé kadio 
lai témponé 1 kemu séng ta sarung makasilo si Sia, dang lai katé kadio 
témponé i kemu sarung sau makasilo si Sia." 16:17 I siré pira manga 
murité'i Yesus naneta'é nukakiwalo 1 siré lawo 1 siré, "Ko apa maksuté'i 
Sié nubéra si kité: 'Katé kadio témpo lai 1 kemu séng sarung ta makasilo lai 
si Sia, dang lai katé kadio témpo 1 kemu sarung makasilo si Sia'? Apa lai 
maksuté'é dingangu: Ta makoa tarai sarangki Amang'?" 16:18 I siré 
nukibalo turusé, "Ko apa mangaléné, 'Katé kadio témpo"? I kité ta nakaena 
1 Sié kabéranéngéngu apa!" 16:19 I Yesus masingka 1 siré mapulu 
mukibalo si Sié. Nau i Sié nubéra, "Kanini la nubéra, 'Katé kadio témpo, 1 
kemu ta makasilo si Sia, dang lai katé kadio témpo i kemu sarung 
makasilo si Sia.' Ko éé pududaréndéhé'i kemu? 16:20 Pangimangké, 1 
kemu sarung mumpukia dingangu mumpukasuang, kaiso dunia sarung 


lumiagé. Naungi kemu sarung masusa, kaiso susangu naungu éé sarung 
mubalu makoa karaluasé. 16:21 Kamagéng singkatau wawiné séng marani 
témponé mubaruntung, pendangé mabeha, batu'u séng témponé i sié 
mutatahang. Arawé suapang ana éé maliu, bawiné éé séng ta 
makatahendung tedu'é ualingu liagaé batu'u singkatau dario kadio dimenta 
su dunia. 16:22 Kéré'é lai ringangi kemu: Orasé ii naungi kemu masusa, 
arawé la mang sarung sau musombangi kemu, uté 1 kemu sarung lumuasé; 
dang takoaé sarang manga singkatau ko makapangala daluasé éé bou 
ralungu naungu. 16:23 Su ello éé, i kemu séng mangedo lai mukibalongu 
manga apa si Sia. Pangimangké: Apang ko dorongangi kemu si Amang su 
ralungu Aréng-Ku, éé sarung ionggo i Amang si kemu. 16:24 Sarang orasé 
ii i kemu bedang ta nudorong manga apa su ralungu aréng-Ku. 
Pudorongké, uté 1 kemu sarung manarima, tadéau daluasé'u masuku." 
16:25 "Kebi-kebi éé Raku ihabaré si kemu su ralungu pusasihing. Arawé 
sarung pia témponé, Ia séng ta mupaké u lai pusasihing, kaiso séng mubéra 
malahé si kemu bou halé 1 Amang. 16:26 Su témpo éé 1 kemu sarung 
mudorong si Amang su ralungu aréng-Ku; kasingka'é, Ia ta sarung 
mudorong bou 1 Amang-Ku gunangi kemu, 16:27 ualingi Amang sisané 
kumendagé'i kemu. I Sié kumendagé'i kemu ualingi kemu kumendagé'u Ia, 
dang mangimang humonéu la dimenta bou i Amang. 16:28 Tengadé Ia 
dimenta bou i Amang, dang séng dimenta su dunia. Arawé orasé 11 la 
manentangu dunia sau musulé sarangki Amang." 16:29 Bou éé manga 
murité'i Yesus nubéra si Sié. "Ii Mawu séng nubéra malahé dang séng ta 
mupaké u pusasihing, 16:30 dang i kami masingka Mawu masingka u 
kauli'é. Séng tawahaluasé'u manga singkatau mukibalongu manga apa su 
Mawu. Baugu éé i kami mangimang Mawu dimenta bou Mawu Ruata." 
16:31 I Yesus simimbahé si siré, "Uté 1 kemu séng mangimang su orasé 11? 
16:32 Tahendungé! Témponé sarung dumenta, dang mang séng marenta 1 
kemu sarung ipukaliaésé. I kemu sarung mapulé sarang baléngu simbau- 
simbau dang menentangu la sisaku. Kaiso Ia baliné sisaku batu'u 1 Amang 
mududingangu la. 16:33 Kebi-kebi éé Daku ihabaré tadéau i kemu 
makahombang pudaramé ualingu nasimbau dingangu Ia. Su dunia 1 kemu 
sarung mutatahangu sinsara. Kaiso pakatarima'é naungu! Ia séng 


nupakawata u dunia!" 
Yohanes 17 


17:1 Bou nubéra kéré'é 1 Yesus dimalingara sarang langi dingangu nubéra, 
"I Amarg, ii séng nudatingu témponé. Pakawantugéko Ahusé'u, tadéau 
Ahusé'u mang lai mupakawantugé'i Amang. 17:2 I Amang séng nunggeli u 
kawasa su kaselahé'u taumata su Ahusé-é, tadéau i Sié mangonggo u 
pubawiahé kahengang dingangu kekal su apang taumata ko nionggo i 
Amang si Sié. 17:3 Ko ii pubawiahé kahengang dingangu kekal; tadéau 
taumata masingka i Amang, ko Mawu Ruata tengadé mang ketang simbau, 
dang i Yesus Kristus ko niro1 1 Amang. 17:4 Ja séng nupakawantugé'i 
Amang su dunia ii ko séng nungganapé halé ko nisarakangi Amang si Sia. 
17:5 Amang! Pakawantugéko la orasé 11 su tengongi Amang, dingangu 
kawawantugé ko Daku tutaghuanéng dingangi Amang su horo u dunia 
niriadi. 17:6 Ia séng nupakasingka i Amang su kalawou taumata su dunia 1i 
ko séng nisarakangi Amang si Sia. I siré ko i Amang tataghuangé, dang i 
Amang séng nanarakangi siré si Sia. I siré séng timuhu bawérangi Amang. 
17:7 Hi i siré séng nasingka humonéu kebi ko nisarakangi Amang si Sia 
asalé bou i Amang. 17:8 Séng bou Raku nihabaré si siré bawéra ko 
nihabaré'i Amang si Sia; dang i siré séng nanarima u éé. Į siré masingka 
humonéu la ko mang tenga-tengadé dimenta bou 1 Amang dang 1 siré 
mangimang humonéu i Amang séng nundoi u la. 17:9 Ia 
mukukaliomanéngi siré. Ia ta mukaliomanéng gunangu dunia kaiso 
gunangu apang taumata ko séng nisarakangi Amang si Sia, batu'u i siré ko 
tutaghuanéngi Amang. 17:10 Kebi apang ko Daku tutaghuanéng éé lai 1 
Amang tataghuangé; dang kebi apang ko tutaghuanéngi Amang éé lai 
mang Daku tutaghuanéng. la ipakawantugé su taloarangi siré. 17:11 Orasé 
ii la tamai sarangki Amang. Ia séng ta matana lai su dunia; arawé 1 siré 
mang matatana su dunia. I Amang ko susi! Diagatéko 1 siré dingangu 
kawasangu aréngi Amang, aréng ko séng nigheli i Amang si Sia -- tadéau 1 
siré masimbau, musulungi Amang dingangu la mang simbau. 17:12 Su 
témpongu la bedang dingangi siré, Ia séng nundiaga si siré dingangu 


kawasangu aréngi Amang — aréng ko nigheli 1 Amang si Sia! 17:13 Orasé 
ii [la dumenta sarangki Amang. Kebi ii Daku ihabaré palibé Ia bedang éné 
su dunia; tadéau i siré makaiténg mapia-pia bou raluasé-Ku. 17:14 Ja séng 
nuhabaré si siré bawérangi Amang, dang dunia mubinsi i siré, ualingi siré 
baliné tutaghuanéngu dunia, musulungu la lai baliné dunia tataghuangé. 
17:15 Ja ta mudorong tadéau i Amang pangala si siré bou dunia ii, kaiso Ia 
mudorong tadéau i Amang mundiaga si siré bou ko Dalai. 17:16 
Musulungu la baliné dunia tataghuangé, 1 siré lai baliné tutaghuanéngu 
dunia. 17:17 Haéko i siré makoa tataghuanéngi Amang su ralungu 
kabenarang; bawérangi Amang éé ko kabenarang. 17:18 Kéré 1 Amang 
séng nundoi u Ia sarang dunia, kéré'é lai Ia mundoi 1 siré sarang dunia. 
17:19 Gunangi siré, Ia nanarakangu watangéng-Ku kéré ko séng 
tutaghuanengi Amang sisané, tadéau 1 siré lai mahaé makoa tataghuanéngi 
Amang su ralungu kabenarang. 17:20 Baliné ketang gunangi siré Ia 
mukaliomanéng. Ia lai mang mukukaliomanéng gunangu kalawou taumata 
ko mangimang si Sié bou kesaksingi siré ii. 17:21 la mudorong, si Amang, 
tadéau 1 siré kebi makoa simbau, kéré 1 Amang nasimbau dingang-Ku, 
dang Ia dingangi Amang. Malowoko i siré makoa simbau dingangi Kité 
tadéau dunia mangimang humonéu ko 1 Amang nundoi u Ia. 17:22 Ja séng 
nangonggo si siré kawawantugé ko nionggo 1 Amang si Sia, tadéau 1 siré 
makoa simbau, musulungi Kité lai simbau; 17:23 Ia dingangi siré, dang 1 
Amang dingangu la; tadéau i siré tenga-tengadé masimbau. Uté dunia 
sarung masingka humonéu i Amang nundoi u la, dang humonéu 1 Amang 
kumendagé'i siré musulungi Amang kumendagé'u Ia. 17:24 Amang, la 
mapulu tadéau i siré, ko nisarakangi Amang si Sia, mang éné dingang su 
tampa-Ku tadéau i siré makasilo kawawantugé-Ku; kawawantugé ko 
nigheli 1 Amang si Sia, baugu 1 Amang kimendagé'u Ia su horo u dunia 
niriadi. 17:25 I Amang ko maadilé! Dunia ta nakakirala si Amang, arawé 
la masingka 1 Amang; dang apang taumata ii masingka humonéu 1 Amang 
nundoi u la. 17:26 Ja séng nupakasingka u aréngi Amang si siré; dang éé 
mang turusé Daku kukoaténg, tadéau kakendagé'i Amang si Sia matatana 
tatapé su ralungu naungi siré dang Ia masimbau dingangi siré." 


Yohanes 18 


18:1 Nasué i Yesus bou nukaliomanéng kéré'é, 1 Sié dingangu manga 
murité-é tamai nakoa sarang simbekangu Salu u Kidron. Pai séé pia 
simbau tamang, dang 1 Yesus dingangu manga murité-é simu su ralungu 
tamang éé. 18:2 I Yudas taumata mututingkai éé, masingka u tampa éé; 
batu'u 1 Yesus séng masau mukomolé séé dingangu manga murité-é. 18:3 
Uté i Yudas tamai nakoa sarang tampa éé dang nubawa tentarangu 
Romawi simpasukang dingangu pirang katau mundariaga Baléngu Mawu 
ko niroi u manga mawu imam dingangu manga tau Farisi. I siré nahia u 
sanjata, solo dingangu ghasa. 18:4 I Yesus séng masingka u kebi ko 
sarung mariadi su awa-é. Nau i Sié nundani manga taumata éé dingangu 
nukibalo, "I sai dudéakéngi kemu?" 18:5 Nisimbahé'i siré, "I Yesus tau 
Nazaret." Angkungi Yesus, "Ko Ia i Sié." I Yudas dudarisi ndai séé 
dingangi siré. 18:6 Suapangi Yesus bou nubéra si siré, "Ko Ia 1 Sie," i siré 
kebi simoho bou éé nawanting su tana. 18:7 I Yesus sau nukibalo sinsulé si 
siré, "Ko i sai dudéakéngi kemu?" Nisimbahé'i siré, "I Yesus tau Nazaret." 
18:8 Angkungi Yesus, "Ia séng bou nuhabaré si kemu ko Ia i Sié. Dang 
kamagéng ko mang la dudéakengi kemu, dako'é patamal 1 siré waliné 11." ( 
18:9 Dingangu bou nubéra kéré'é, naganapé apang ko su horo'é séng bou 
niwérangi Yesus: "Amang, bou manga taumata ko séng nisarakangi 
Amang si Sia, takoaé sarang manga singkatau ko nailang.") 18:10 I Simon 
Petrus ko pia péda mabawawa, nanawu pédané bou éé namili ellangu 
imam labo sarang tuliné kuanéng nasahing. Aréngu ellang éé 1 Malkus. 
18:11 Uté 1 Yesus nubéra si Petrus, "Taho'é sau pédanu su ralungu 
homané! Apa su pangangenanu la ta sarung manginung panganginumangu 
sinsara ko ionggo i Amang si Sia?" 18:12 Bou éé manga tentarangu 
Romawi dingangu komandangi siré dang apang mundariaga u tau Yahudi 
nanamé dingang nuhapusé si Yesus. 18:13 Horo 1 Yesus niwawa 1 siré 
sarang tengongi Hanas, i émpongi Kayafas. I Kayafas éé ko imam labo su 
taung éé. 18:14 Dang i sié séng bou nubéra su manga mangangawasangu 
Yahudi mapiang singkatau maté gunangu kalawou kawanua. 18:15 I 
Simon Petrus dingangu singkatau murité baliné nutuhu si Yesus. Imam 


labo masingka u murité simbau ii; nau 1 sié timuhu simu dingangi Yesus 
sarang delahé'u waléngu imam labo, 18:16 arawé i Petrus nangampalé su 
likudé'é su mohongu tukadé. Bou éé murité éé simebang sarang likudé'é 
dingang nududatongu pelayang bawiné ko mundudiaga tukadé bou éé 
nubawa si Petrus simu sarang dalungé. 18:17 Pelayang bawiné éé nubéra 
si Petrus, "Ei balinébé i kau lai simbau tumatuhu u taumata éé?" "Baliné," 
angkungi Petrus. 18:18 Su témpo éé natarang dunia mateno, nau manga 
pelayang dingangu manga mundariaga nundiko putung numpudarang séé. I 
Petrus tamai lai dimarisi nundarang dingangi siré. 18:19 Imam labo 
nukiwalo si Yesus halé u manga murité-é dingangu halé u tintiro-Né. 
18:20 I Yesus simimbahé, "Ia sintinia mang mududato malahé su tengongu 
lawo. Sintinia la mumanintiro su manga walé pukakaliomanéngang 
dingang su Waléngu Mawu Ruata, tampa u tau Yahudi ko biasané 
mukomolé. Ta manga sinsulé la mamuningu manga apa ko hinong Daku 
iwéra. 18:21 Nau ko apawé sabapé'é 1 Tuang mukiwalo si Sia? Mangkaté 
pukibalo si siré ko séng bou nakaringihé si Sia nanintiro. Séng nalahé i siré 
kebi masingka u apang ko Daku niwéra." 18:22 Suapangi Yesus nubéra 
kéré'é singkatau mundariaga séé dingang namalédé si Sié dang nubéra, "I 
Kau bahani mubéra kéré'é su imam labo!" 18:23 I Yesus simimbahé, 
"Kamagéng la nusalawérangu manga apa, uliko sia apa nusala! Arawé 
kamagéng ko Daku niwéra éé mang tengadé, apawé sabapé'é i kau 
namalédé si Sia?" 18:24 Bou éé 1 Hanas nangoro taumata pubawa si 
Yesus hapuhapusé sarang koa i Imam Kayafas. 18:25 I Simon Petrus 
mang lai bedang dudarisi kapundarangé séé. Apang taumata kebi nubéra si 
sié, "Balinébé 1 kau lai simbau tumatuhu u taumata éé?" Kaiso 1 Petrus 
nusunialé, angkungé, "Baliné!" 18:26 Singkatau ellangu imam labo, ko egé 
u tau ko tuliné nisahingi Petrus, nubéra, "I kau begangu ia séng nakasilo si 
kau su tamang éé mududingangi Sié?" 18:27 Bou éé 1 Petrus sau 
nusunialé, "Tala," -- dang nupasé su orasé éé manu kimuku. 18:28 Bedang 
maluka-lukadé 1 siré nubawa si Yesus bou waléngi Kayafas sarang 
istanangu gubernur. Taumatang Yahudi sisané ta simu su istana, 
musintangu 1 siré malamuhu kéré su atorangu agama, batu'u 1 siré mapulu 
tumuhu kumang kangu Paska. 18:29 Baugé éé i Pilatus simebang nakoa 


sarangki siré dingangu nukibalo, "Apa kaberatangi kemu su taumata 11?" 
18:30 I siré simimbahé, "Andéné i Sié ta nusala, 1 kami ta mubawa 1 Sié 
sarangki Bapak Gubernur." 18:31 I Pilataus nubéra si siré, "Ala'é 1 Sié 
dingang hukungké! Sié tumuhu atorangi kemu!" Kaiso manga taumatang 
Yahudi éé i siré simimbahé, "I kami ta wotongé muhukungu taumata 
pakapaté." ( 18:32 Ii nariadi tadéau maganapé apang ko niwérangi Yesus 
bou halé u kakakoa'é 1 Sié sarung maté.) 18:33 I Pilatus nusau simu su 
ralungu istana dingang nukui si Yesus bou éé nukiwalo, "Uadé ko i Kau 
datungu tau Yahudi?" 18:34 I Yesus simimbahé, "Apa 1 ko kakiwalonu 
sisanu arau pia manga taumata waliné ko séng bou nuhabaré si kau bou 
halé u la?" 18:35 I Pilatus simimbahé, "Apa su naung-U ia ii ko tau 
Yahudi? Ko nanarakangi Kau si sia éé ko kawanua-Nu sisanu dingangu 
kalawou manga mawu imam. Ko apa nikoa-U?" 18:36 I Yesus nubéra, 
"Kararatuang-Ku baliné bou dunia 1. Kiko kararatuang-Ku mang tengadé 
bou dunia ii, nau apang taumata-Ku kebi kumanoa tadéau Ia kumbahang 
isarakang su mangangawasangu Yahudi. Kaiso tengadé kararatuang-Ku 
baliné bou dunia 11!" 18:37 Uté 1 Pilatus nukibalo si Sié, "Kamagéng kéré'é 
1 Kau ko datu?" I Yesus simimbahé, "Ko i kau nubérangu Ia n datu. Ia 
nipuhana dang dimenta su dunia ii ketang simbau maksuté'é, éé ko 
musaksingu kabenarang. Taumata ko asalé bou kabenarang éé 
mudaringihé si Sia." 18:38 I Pilatus nukiwalo si Sié, "Ko apa mangaléné 
kabenarang?" Bou éé i Pilatus nusau simebang bou ralungu istana dingang 
nubéra su apang tau Yahudi, "Ia ta nakaréa sala dio'é manga simbau si Sié. 
18:39 Kaiso tumuhu kabiasangi kemu, su Ellongu Paska sintinia ia harusé 
mamelo u singkatau taumatang tahanang. I kemu mapulu tadéau ia 
mamelo u ratungu tau Yahudi gunangi kemu?" 18:40 I siré simimbahé lau 
u kaenggahé'é, "Tala, kumbahangi Sié, kaiso i Barabas!" (I Barabas ko 
singkatau tahahampasé.) 


Yohanes 19 


19:1 Bou éé 1 Pilatus simu buhué nangoro taumata puluwagé si Yesus. 
19:2 I siré manga tentara nukoa simbau makota bou larangu kalu, buhué 


nitaka su tembo i Yesus. Bou éé 1 Sié nilohokangi siré juba ungu, 19:3 bou 
éé pira-pira nsulé 1 siré tamai dimani si Sié dingang kabérané, "Kaumburé 
datungu tau Yahudi!" Bou éé siré naméru si Sié. 19:4 Bou éé 1 Pilatus 
nusau simebang sinsulé dingang nubéra su taumata mauli éé, "Tehungété! 
la mupasebangi Sié sarangki kemu, tadéau 1 kemu masingka ia mang ta 
nakaréa sala dio'é manga simbau si Sié." 19:5 Uté 1 Yesus simebang 
dingangu makota-Né larang dang dingangu juba ungu. I Pilatus nubéra si 
siré, "Tehungété taumata éé." 19:6 Suapangu manga mawu imam 
dingangu manga mundariaga éé nakasilo si Yesus, 1 siré nunggalo, 
"Gantongké 1 Sié! Gantongké 1 Sié!" I Pilatus nubéra si siré, "Ala'é 1 Sié, 
dang gantongkéngi kemu, ia ta nakaréa sala dio'é manga simbau si Sié." 
19:7 Apang taumatang Yahudi éé simimbahé, "Tumuhu atorangi kamu, 1 
Sié harusé ihukung pakapaté batu'u i Sié nangakungu watangéng-é Ahusé'u 
Mawu Ruata." 19:8 Suapangi Pilatus nakaringihé si siré nubéra kéré'é 1 sié 
kasaunéng nataku. 19:9 Uté i sié nusau simu su ralungu istana dang 
suapangi Yesus nipasu sarang dalungé, i Pilatus nukiwalo si Sié, "Asalé'u 
wou apa?" Kaiso i Yesus ta simimbahé. 19:10 Nau i Pilatus sau nubéra, "I 
kau madidi mududato ringangku? Kasingka'é, ia pia kawasaku muliungi 
Kau, dang kawasa munggantongi Kau!" 19:11 I Yesus simimbahé, 
"Kamagéng Mawu Ruata ta munggeli u kawasa éé si kau, 1 kau mang 
takoaé kawasa sarang kadio si Sia. Ualingu éé taumata ko nanarakangu Ia 
si kau, nangilémbo labo dosané bou i kau." 19:12 Suapangi Pilatus 
nakaringihé éé, i sié mududéa sarang tadéau mamelo 1 Yesus. Kaiso apang 
tau Yahudi mumaenggahé, "Kamagéngi Tuang mamelo 1 Sié, 1 Tuang 
baliné dingangi Kaisar! Taumata ko mangakungu watangéngé ratu, éé ko 
musungi Kaisar!" 19:13 Suapangi Pilatus nakaringihé manga wawéra éé i 
sié nubawa si Yesus pasebang bou éé 1 sié naiang su kadérangu 
pengadilang su tampa ko isusego Lanté Watu. (Su wérangu Ibrani aréngé 
Gabata.) 19:14 Su témpo éé séng maraning pukulé mapulo dua kaliha'é, 
ello su horo u Ellongu Paska. I Pilatus nubéra su manga taumata éé, "Ii 
datunu!" 19:15 I siré mumaenggahé, "Paté'é 1 Sié! Paté'é 1 Sié! Gantongké 
1 Sié!" I Pilatus nukiwalo, "Apa ko ia harusé punggantong datungi kemu?" 
Manga mawu imam simimbahé, "Ketangi Kaisar datungi kami!" 19:16 


Uté i Pilatus nanarakangi Yesus si siré pakighantong. I siré nangala si 
Yesus, bou éé nubawa si Sié tamai. 19:17 I Yesus simebang mumamasang 
kalu koroisé-é sisané sarang tampa isusego, "Tampa u Rarang Tembo". 
(Su wérang Ibrani isusego Golgota.) 19:18 Dasi séé i Sié nighantong. 
Nuhindo i Sié pia lai duang katau waliné nighantong; singkatau su kuihi, 
singkatau su kuanéng dang i Yesus su tarora'é. 19:19 ĮI Pilatus nangoro 
putaingu wohé ii su koroisé'i Yesus: "I Yesus bou Nazaret, Datung tau 
Yahudi." 19:20 Mauli tau Yahudi nubasa wohé éé, batu'u tampa 1 Yesus 
nighantong éé maraningu soa. Bawéra éé niwohé su wérang Ibrani, Latin 
dingangu Yunani. 19:21 Manga mawu imam nubéra si Pilatus "Aribé 
wohé 'Datung tau Yahudi', kaiso bohé'é, 'Taumata ii nubéra, Ia Datung tau 
Yahudi.'" 19:22 Ka1iso 1 Pilatus simimbahé, "Ko séng Daku niwohé, 
tatapé'é kabawohé." 19:23 Suapangu manga tentara éé bou nunggantongi 
Yesus, i siré nangala pakéang-é. Pakéangi éé nipahia epa: pusingkatau 
nakaréa pusimbahagéang. I siré nangala lai juba- Né. Juba éé takoaé 
ghaghépé'é -- nisala bou rasi sarang bawa. 19:24 Manga tentara éé 
kabérané 1 siré lawo 1 siré, "Juba ii kumbahang papotokangi kité. Mahié 
iundingi kité panantukangi sai ko makaréa." Halé éé nariadi tadéau 
maganapé apang ko kabawohé su Buké Susi, éé ko: "I siré nupapahia u 
pakéang-Ku, dingang nangundingu juba-Ku." Dang tengadé manga tentara 
éé numpukoa kéré'é. 19:25 Su reduhé'u kalu koroise'i Yesus pia 1 
mamangi Yesus, ana u singkataungi mama-Né wawiné, 1 Maria kawingi 
Kleopas, dingangi Maria Magdalena dudarisi. 19:26 Suapangi Yesus 
nakasilo si mama-Né dingang murité ko ikukendagé-é dudarisi séé, 1 Sié 
nubéra si mama-Né, "Inang, ndai éé ana u." 19:27 Bou éé 1 Yesus nubéra 
su murité-é éé, "Ndai éé 1 mamanu." Naneta mangkéng bou éé murité éé 
nanarima i mamangi Yesus natana su waléné. 19:28 I Yesus masingka 
humonéu orasé 11 kebi-kebi séng naganapé, dang tadéau apang ko 
kahawohé su ralungu Buké Susi mang mariadi. I Sié nubéra, "Ta narou." 
19:29 Séé pia bohosé simbau napéné u lohong anggoré mahaisé. Nau pia 
bunga huso simbau nilaéhé su ralungu anggoré éé, dingang nituhé su 
watangu lintuwu simbua, buhué nitogoré su wiwihé'i Yesus. 19:30 I Yesus 
nanémang anggoré éé bou éé nubéra, "Séng naganapé!" Bou éé 1 Sié 


nangangku u tembo-é dingang namalusé singongo-Né. 19:31 Apang 
mangangawasangu Yahudi ta mapulu manga mayaté'u taumata nighantong 
éé iwala magaghantong su kalu koroisé su ellong Sabaté, nangilémbo 
ellong Sabaté sinsulé i1 ko ello niaréng kéré Ello labo. Ualingu ellong 
punggaghantongi Yesus natarang su horo u ellong Sabaté éé, nau 1 siré tau 
Yahudi naghelé si Pilatus namedi laédé'i siré apang taumata ko nighantong 
dingang mupalintu u mayaté'i siré éé bou kalu koroisé. 19:32 Uté manga 
tetntara éé tamai dang kahorokangé namedi laédé'i radua ko nighantong 
dingangi Yesus. 19:33 Suapangi siré nudatingi Yesus, 1 siré nakasilo 1 
Yesus séng naté. Nau i siré séng ta namedi laédé-é. 19:34 Kaiso singkatau 
bou taloarangu manga tentara éé nanusu sundihangi Yesus dingangu 
raléang; dang singkakonda nusoang daha dingangu aké. 19:35 Taumata ko 
nakasilo hala halé ko nariadi éé,ko i sié makoa mulahabaré'u halé éé, 
tadéau 1 kemu mangimang. Dang habaré'é éé mang tengadé, dang i sié 
masingka humonéu éé nuhino. 19:36 Halé éé nariadi tadéau maganapé 
apang ko kabawohé su ralungu Buké Susi, ko kabawéra, "Takoaé sarang 
simbua bou ruhi-Né sarung papeding". 19:37 Su ralungu Buké Susi lai 
mabawohé: "I siré sarung makasilo si Sié ko séng niteka 1 siré." 19:38 
Bou éé i Yusuf bou Arimatea nudorong si Pilatus tadéau i sié mangala 
mayaté'i Yesus. (I Yusuf ko mang lai tumatuhu si Yesus ko bedang ta 
mututingkalahé, batu'u i sié mataku u manga mangangawasangu Yahudi.) I 
Pilatus nupakawalangi sié, nau i sié tamai nangala mayaté'i Yesus. 19:39 I 
Nikodemuis, ko lena u horo bou simongo hebi sarangki Yesus, tamai lai 
dingangi Yusuf. I Nikodemus nubawa manga rampa mur dingangu gaharu 
-- luenang kebi-kebi manga telu mpulo su kiloné. 19:40 1 radua nangala 
mayaté'i Yesus buhué nipikungu héka sapu singkapikung dingangu rampa 
mawengi éé tumuhu adaté'u pundalebingu tau Yahudi. 19:41 Su tampa i 
Yesus nighantong pia simbau tamang. Su ralungu tamang éé pia kubulé 
buhu simbau, ko bedang ta nipulebingangu taumata. 19:42 Ualingu kubulé 
éé marani, dang séng marani maneta u ellong Sabaté uté 1 siré manampa i 
Yesus séé. 


Yohanes 20 


20:1 Bedang masunaubé, su malukadé'u Misa, 1 Maria Magdaléna tamai 
nakoa sarang kubulé. I sié nakasilo batu laheping kubulé séng naénso bou 
mohongu kubulé. 20:2 Nau i sié timalang nudéa si Simon Petrus dingang 
murité ko ikukendagé'i Yesus, dingang nubéra si siré, "Mawu séng niala 
bou kubulé, dang ia bega mensang su apa 1 Sié nipelo." 20:3 Bou éé 1 
Petrus dingangu murité baliné éé nakoa sarang kubulé. 20:4 I radua 
katalangé, kaiso murité baliné éé nangilémbo masahawu bou 1 Petrus, dang 
i sié nudating horo su kubulé. 20:5 I sié nukalingaédé sarang dalungu 
kubulé dingang nakasilo héka papikung éé pelo-pelo séé, kaiso i sié ta 
simu. 20:6 I Simon Petrus nakatuhu bou likudé'é, bou éé turusé simu 
sarang dalungu kubulé éé. I sié nakasilo héka papikung éé kapapelo ndai 
séé, 20:7 arawé héka ko malaiki su tembo 1 Yesus séng tadié'é su reduhé'é 
kaiso madarulung sisané. 20:8 Bou éé murité ko nudating horo su kubulé, 
simu lai. I sié nakasilo dingang nangimang. ( 20:9 Sarang témpo éé i siré 
mang bedang ta nakaena apa ko mabawohé su ralungu Buké Susi 
humonéu 1 Sié harusé mubangung bou papaté.) 20:10 Bou éé manga 
muritén Yesus éé napulé. 20:11 I Maria Magdalena dudarisi kakia'é su 
tengongu kubulé. Bedang kakia'é, 1 sié nukalingaédé sarang dalungu 
kubulé, 20:12 bou éé nakasilo malaikaté darua dingangu pakéang mawira. 
IĮ radua éé mumaiang su lena u tampa u mayaté'i Yesus, singkatau su lena u 
tembo-é, dang singkatau lai su lena u laédé-é. 20:13 Manga malaikaté éé 
nukibalo, "Ibu, apa makakia?" I Maria simimbahé, "Mawuku séng pia ko 
nangala, dang ia bega mensang 1 Sié nipelo su apa." 20:14 Suapang bou 
nubéra kéré'é, i sié nubihu sarang likudé dang nakasilo si Yesus dudarisi 
ndai séé. Kaiso 1 sié wegangu éé ko i Yesus. 20:15 I Yesus nukibalo si sié, 
"Ibu, apa makakia? Ibu kadéa'é si sai?" I Maria manika éé ko mulahalé su 
tamang, nau i sié nubéra, "Pak, kamagéngi Bapak nangalingi Sié bou 11, 
tulungko habaré si sia su apa 1 Bapak namelo 1 Sié, tadéau ia makapangala 
si Sié." 20:16 I Yesus nubéra si sié, "Maria!" I Maria nubihu si Yesus bou 
éé nubéra su wérang Ibrani, "Rabuni!" (Mangaléné "Guru".) 20:17 I Yesus 
nubéra si sié, "Kumbahang manuhung si Sia," "Batu'u Ia bedang ta natarai 
sarangki Amang. Kaiso tamaiko kakoa sarang manga ana u simbau-Ku, 
dang puhabaré si siré ko ii Ja makoa sarangki Amang-Ku dingangi 


Amangu, Mawu Ruata-Ku dingangu Mawu Ruatanu." 20:18 Uté 1 Maria 
tamai nuhabaré su manga murité'i Yesus ko 1 sié séng nakasilo Mawu dang 
Mawu séng bou nuhabaré'u kebi- kebi éé si sié. 20:19 Su Misa éé lai, 
suapang séng nahebi, manga murité'i Yesus mukukomolé su walé simbau 
tukadé kebi masikunsi-kunsi, batu'u 1 siré mataku su manga 
mangangawasangu Yahudi. Singkilendiu 1 Yesus nasongo dingang dimarisi 
su tarora 1 siré dingang nubéra, "Salamaté si kemu." 20:20 Bou nubéra 
kéré'é, 1 Sié namasialangu lima-Né dingangu sundihang-é si siré. Su 
témpongu nakasilo Mawu 1 siré mangkaté kaliagé. 20:21 Bou éé 1 Yesus 
sau nubéra sinsulé si siré, "Salamaté si kemu. Kéré 1 Amang séng nundoi u 
Ia, kéré'é lai la sarung mundoi 1 kemu." 20:22 Bou éé i Sié nutiu u 
singongo-Né si siré dingang nubéra, "Tarimako Roké u Mawu Ruata. 
20:23 Kamagéngi kemu mangonggo u ampungé su rosangu manga 
singkatau, uté Mawu Ruata mang lai mangonggo u ampungé si sié. 
Kamagéngi kemu ta mangonggo u ampungé su rosangu manga singkatau, 
uté Mawu Ruata mang lai ta mangonggo u ampungé si sié." 20:24 I 
Tomas (ko isusego si "Ana Hindua"), singkatau bou 1 siré mapulo dua 
murité'i Yesus, tadié'é ringangi siré waliné su témpongi Yesus dimenta. 
20:25 Uté manga murité'i Yesus baliné nubéra si Tomas, "I kami séng 
nakasilo Mawu!" Kaiso i Tomas simimbahé, "Kamagéngu ia bedang ta 
makasilo lena u paku su lima-Né, dang bedang ta muloho u talimedoku n 
su lena u paku éé dingang bedang ta muloho limaku su sundihang-é, ia 
mang bedang ta mapulu mangimang sarang kadio- dio." 20:26 Singkamisa 
wou éé manga murité'i Yesus sau éné su tampa éé. dang 1 Tomas lai naéné 
dingang. Apang tukadé kebi masikunsi-kunsi. Kaiso 1 Yesus dimenta dang 
dimarisi su tarora i siré, dingangu nubéra, "Salamaté si kemu." 20:27 Bou 
éé 1 Yesus nubéra si Tomas, "Tehungété lima-Ku, dingangu loho'é 
talimedonu sii. Togoré'é limanu dang leho'é su sundihang-Ku. Kumbahang 
bedangu lai mubimbang, kaiso pangimangké!" 20:28 I Tomas nubéra si 
Yesus, "O Mawuku dingangu Ruataku!" 20:29 Uté 1 Yesus nubéra si sié, 
"Ualingi kau nakasilo si Sia uté i kau nangimang? Kasasalamaté su 
taumata ko mangimang maningu i sié ta makasilo si Sia!" 20:30 Bedang 
lai mauli manga tanda hérang baliné ko nikoa 1 Yesus su tengongu manga 


murité-é, kaiso séng ta nikawohé su ralungu buké ii. 20:31 Arawé kebi ii 
niwohé, tadéau 1 kemu mangimang. humonéu 1 Yesus ko Datung 
Salamaté, Ahusé'ù Mawu Ruata, dang ualingu mangimang si Sié, 1 kemu 
makahombang pubawiahé. 


Yohanes 21 


21:1 Bou éé i Yesus nutimpasilongu watangéng-é sau sinsulé su manga 
murité-é su Ranong Tiberias. éé ko nariadi kéré 11: 21:2 Pia su sihello 1 
Simon Petrus, i Tomas ko isusego si Ana Hindua, i Natanael bou Kana su 
Galilea, manga ana i Zebedeus dang dingangi radua murité'i Yesus baliné, 
mukukomolé. 21:3 I Simon Petrus nuhabaré si siré manga ringangé 
waliné, "Ta néng masasaé mudéa kina." Angkungi siré nubéra si sié, "I 
kami masasaé dingang." Uté nasasa'é 1 siré simaké su sakaéng. Kaiso 
sihebi matiwatu éé 1 siré ta nakaeba apa. 21:4 Su témpong matangello 
maneta mawedésé, singkakela 1 Yesus dudarisi dala su apéng, kaiso 1 siré 
mang ta nakakirala i Sié éé ko 1 Yesus. 21:5 I Yesus nubéra si siré, 
"Manga ana, pia kina si kemu éé?" Nisimbahé'i siré, "Takoaé." 21:6 I 
Yesus nubéra si siré, "Deméko soma i kemu pai su kuanéngu sakaéng, 1 
kemu sarung makaala kina." Bou éé soma éé niremé i siré tamai, arawé 
hinsangu kauli kina su ralungé, 1 siré ta nakatanggong sau namoléng mahi. 
21:7 Murité ko ikukendagé'i Yesus nuhabaré si Petrus, "Mawu dala éé!" 
Suapangi Simon Petrus nakaringihé humonéu dala éé ko Mawu, 1 sié 
dingang nuloho u laku'é (batu'u i sié takoaé laku'é) buhué timumpa su sasi. 
21:8 Manga murité baliné nutuhu tarai su sakaéng sarang dulungé apidé 
kapamoléngé soma ko natihubé'u kina. I siré ta tumaniu malaudé bou 
rulungé, patéhang ketangu manga mahasu su météré. 21:9 Suapangi siré 
natumpa wou sakaéng, 1 siré nakasilo pia tetuhé'u putung ndai séé dang pia 
kina dingangu boroté timbo- timbo su wowoné. 21:10 I Yesus nubéra si 
siré, "Kenang pubawa mahi kina manga pirang bua ko buhué naala si 
kemu." 21:11 I Simon Petrus simaké su sakaéng, buhué namoléng soma'é 
sarang dulungé. Soma éé napéné u kina dalabo; kebi-kebi mahasu lima 
mpulo telu su wuané kauli'é. Dang maningu kéré'é kauli'é, soma éé mang 


ta naghedé. 21:12 I Yesus nubéra si siré, "Mahié mameda." Takoaé 
sarang manga singkatau bou manga murité-é ko bahani mukibalo, "I 
Bapak ii ko i sai?" 21:13 Bou éé 1 Yesus nutingkaraningi siré, nangala 
boroté éé, dingang nunggeli u éé si siré. Kéré'é lai nikoa-é dingangu kina 
éé. 21:14 li katelung suléné 1 Yesus nutimpasilongu awa-é su manga 
murité-é suapangu 1 Sié nipubangung bou papaté. 21:15 Suapangi siré bou 
kimang, 1 Yesus nubéra si Simon Petrus, "Simon ana i Yona, apa i kau 
kumendagé'u la bedang nangilémbo bou 1 siré 1i kumendagé'u Ia?" I Petrus 
simimbahé, "Téngadé, Mawu," "Mawu masingka ia kumendagé'u Mawu." 
1 Yesus nubéra si sié, "Talungété manga ana u domba-Ku." 21:16 Su 
karuang suléné 1 Yesus nukibalo si sié, "Simon ana i Yona, apa 1 kau 
kumendagé'u Ia?" I Petrus simimbahé, "Tengadé, Mawu," "Mawu 
masingka ia kuemdangé'u Mawu." I Yesus nubéra si sié, "Talungété 
manga ana u domba- Ku." 21:17 Su katelung suléné i Yesus sau nukibalo 
si sié, "Simon ana i Yona, apa i kau kumendagé'u la?" I Petrus nasusa 
naungé batu'u 1 Yesus séng telung sulé nukibalo si sié. Uté 1 Petrus sau 
simimbahé, "Mawu, Mawu masingka u kalawo'é. Mawu masingka ia 
kumendagé'u Mawu!" Bou éé 1 Yesus nubéra si sié, "Talungété manga 
domba-Ku. 21:18 Mang nuhino wawéra-Ku 1i: Su témpongi kau bedang 
manguda, i kau sisanu mangiki kaluwaéngu, dang dumaléng mudatingu 
apa mubatu kapulunu. Kaiso kamagéngi kau séng ndai mutingkagurang, 1 
kau sarung manogoré'u manu, dang taumata waliné mangiki 1 kau dang 
mamambing si kau sarang mudatingu manga apa ko ta ikapulunu 
raléngang." ( 21:19 Dingangu manga wawéra éé i Yesus mupakalahé u 
kéré apa sarung 1 Petrus maté mupakawantugé'u Mawu Ruata.) Bou éé 1 
Yesus nubéra si Petrus, "Tuhu'é si Sia!" 21:20 Su témpongi Petrus nubihu, 
i sié nakasilo murité ko ikukendagé'i Yesus pai su likude'é. (Ko 1 sié 
témpongi siré kakangé mumaiang su reduhé'i Yesus dingang ko nukibalo si 
Sié, "Mawu, ko i sai mutingkai su Mawu?") 21:21 Nakasilo si sié, i Petrus 
dingang nukiwalo si Yesus, "Mawu kéré apa dingangi sié 11?" 21:22 I 
Yesus simimbahé, "Andéné la mapulu 1 sié pakatana biahé sarang Ia 
dumenta, éé baliné urusangu. Kaiso i kau mahié putuhu si Sia!" 21:23 Uté 
nakaésé habaré su taloarangu manga murité'i Yesus uadé murité éé séng ta 


maté. Sumbalié 1 Yesus ta nubérangu murité éé séng ta maté, kaiso: 
"Andéné la mapulu i sié pakatana biahé sarang la dumenta, éé baliné 
urusangu." 21:24 IĮ sié murité ko séng nangonggo u kesaksiangu halé ko 
séng nariadi ii. Ko i sié lai séng namohé u éé. Dang 1 kité masingka 
humonéu apang ko séng niwérané éé nuhino. 21:25 Bedang mauli lai halé 
ko séng nikoa i Yesus. Andéné kebi-kebi iwohé pusimbau-simbau, su 
pendangku séng ta mukiong tampa su kaselahé'u dunia 11 pulurangéngu 
apang buké ko sarung iwohé éé. 


Bekéngu Manga Rasulé 1 


1:1 Teopilus ko mapia naung, Su ralungu bukéku kahimotongangé séng 
bou raku nitualagé kebi apang ko nikoa dingang nitintirongi Yesus 
mangkéng bedang bou 1 Sié naneta u pulahalé-é, 1:2 nudating sarang 
ellongu 1 Sié napua sarang sorga. Su horo u i Sié napua sarang sorga, 
dingangu kawasangu Roké u Mawu Ruata i Sié nangonggo u tatulada su 
manga rasulé-é ko nikapilé. 1:3 Samuringu i Sié bou naté, salamangu epau 
pulo su elloné i Sié masau mutimpasilo malahé-lahé su manga rasulé éé ko 
mululahé u humonéu mang tenga-tengadé 1 Sié wiahé. I siré nakasilo si 
Sié, dang 1 Sié nududato ringangi siré bou halé u kéré apa Mawu Ruata 
sarung mamarénta kéré Ratu. 1:4 Dang su témpongi Sié mukukomolé 
dingangi siré, 1:5 Batu'u i Yohanes mundéno taumata dingangu aké, arawé 
su ralungu pirang ello lai i kemu sarung dénongu Roké u Mawu Ruata." 
1:6 Su témpongu manga rasulé mukukomolé dingangi Yesus, 1 siré 
nukibalo si Sié, "Mawu, apa i Kau mapulu su orasé ii musau mupararisi u 
Pamaréntahangu kawanuang Israel?" 1:7 I Yesus simimbahé, "I 
Amang-Ku sisané sarung manantu u elloné dingangu témponé. 
Tawahaluasé'u 1 kemu masingka u éé, batu'u éé ko haké 1 Amang. 1:8 
Arawé 1 kemu sarung makatarima u kawasa, kamagéngu Roké u Mawu 
Ruata séng matentung si kemu. Dang 1 kemu kebi sarung makoa saksi 
baugu la su Yerusalem, su kaselahé'u Yudéa, su Samaria, dang sarang 
mudatingu pondolé'u dunia." 1:9 Suapangi Yesus bou nubéra kéré'é, 1 Sié 
napua sarang sorga tutehungangi siré, dang pia binawa nuheping si Sié bou 
matangi siré. 1:10 Sutémpong i siré bedang dudalingara katehungé sarang 
langi, su témpongi Yesus kukapua'é, singkilendi u pia duang katau 
dingangu pakéangé mawira dudarisi su reduhé'i siré. 1:11 "Hei, 1 kemu 
apang tau Galilea," angkungi radua, "Apa sabapé'é i kemu mangkaté 
ketang dudarisi séé mututehung tarai sarang langi? I Yesus ko tutehungang 
tarai napua sarang sorga su tengongi kemu éé, sarung sau dumenta kéréwé 
lai ko nikasilongi kemu kanini." 1:12 Bou éé manga rasulé éé nusulé sau 
sarang Yerusalem bou Wuludé'u Zaitun. Buludé éé luenang manga singkilo 
karauné bou Yerusalem. 1:13 Su Yerusalem i siré nakoa sarang balé 


pupanumpangengi siré, bou éé tarai nawi sarang kamaré su wowoné. 
Manga rasulé éé, ko 1 Petrus dingangi Yohanes, 1 Yakobus dingangi 
Andreas, 1 Filipus dingangi Tomas, i Bartolemeus dingangi Matius, 1 
Yakobus ana i Alfeus, 1 Simon tau Zelot dang 1 Yudas ana 1 Yakobus; 1:14 
kebi-kebi sintinia dingangu singkanaung mukomolé mukaliomanéng. I siré 
mukaliomanéng dingangu manga apang bawiné dingangu lai 1 Maria 
mamangi Yesus, dang dingangu apang ana u singkataungi Yesus. 1:15 Pia 
su sihello, su témpongi siré mukukomolé -- luenang pia manga mahasu dua 
mpulo su katauné ko naéné -- 1 Petrus dimarisi nubéra. I sié nubéra, 1:16 
"Manga ana u simbau! Apang ko kabawohé su ralungu Buké susi éé mang 
harusé mariadi. Horo bou pulahalé i Daud, Roké u Mawu Ruata séng 
nupakasingka u halé 1 Yudas, pangaha u apang taumata ko manamé si 
Yesus. 1:17 I Yudas éé ko singkatau bou i kité, dang 1 sié lai séng nipilé 
tadéau puhalé singkahalé dingangi kité." ( 1:18 I Yudas ii séng nakaréa 
tana ko nipulebingangé bou luangu tingkar'é ralai. I sié naté nanawo tiangé 
napesu sarang dalohong tinainé nasué simebang. 1:19 Kebi apang taumata 
ko mumatana su Yerusalem masingka u halé éé. éé sabapé'é su ralungu 
wérangi siré, tana éé nisego i siré Akeldama, mangaléné, 'Tana Raha'.) 
1:20 "Baugu su ralungu buké u Mazmur pia kabawohé kéré i1, 'Balaété 
kararémasé tampa katatanakéngé; kumbahang pia manga singkatau 
matana su ralungé.' Pia lai mabawohé kéré 1, 'Balaété kakaianéngé pakiala 
su taumata waliné.' 1:21-22 Baugu éé, mang harusé pia singkatau mutuhu 
dingangi kité makoa saksingu Mawu Yesus ko séng sau nubiahé bou 
papaté. I sié harusé singkatau ko bou taloarangu apang taumata ko sintinia 
mududingangi kité su témpongi kité katuhv'é su Mawu Yesus sarang 
mudatingu manga apa, bedang boi i Yohanes naneta u pundaréno 1:23 Nau 
apang taumata ndai séé nangusulé'u ruang katau, simbau i Yusuf ko 
isusego lai si Barsabas (1 sié lai isusego si Yustus) dingangi Matias. 
1:24-25 Bou éé i siré nukaliomanéng. I siré nubéra, "Mawu, 1 Kau 
masingka u dalohong naungu apang taumata, 1 Yudas séng nanawo bou 
pangkaté kéré rasulé dang séng naté. Nau teboko si kamu, 1 sai bou i radua 
ii piléngu Mawu ko pangonggolangu halé éé pungganti si Yudas." 1:26 
Bou éé aréng darua éé niundi, dang undiang éé nanawo si Matias. Nau i sié 


nirui nakoa rasulé putuhu dingangi siré mapulo esa rasulé baliné. 
Bekéngu Manga Rasulé 2 


2:1 Suapangu séng nudatingu ellong Pentakosta, apang taumata 
mangimang mukomolé su tampa simbau. 2:2 Singkianung pia tingihé 
nikaringihé bou langi kéré raringihé onggangu anging maiha. Balé tampa 
pukakomolangi siné napéné'u tingihé éé. 2:3 Bou éé 1 siré nakasilo manga 
lila kakela putung dimoro si siré simbau-simbau. 2:4 Kebi-kebi 1 siré 
nikatentungang Roké u Mawu Ruata, dang naneta numpubéra su ralung 
haghing bahasa waliné. I siré mububéra tutuhu su apang ko nionggo u 
Roké éé pakiuli si siré. 2:5 Su témpo éé napéné u tau Yahudi, bou apang 
tampa su kaselahé'u dunia, natana su Yerusalem. I siré éé taumata ko 
mararingihé su Mawu Ruata. 2:6 Su témpong nakaringihé tingihé éé, 
napéné-péné taumata simongo nudahemung. Kebi i siré limendi 
nakaringihé apang taumata mangimang éé kabérané su wahasangi siré 
simbau-simbau. 2:7 Su ralungu kalahérang dang nilongengé i siré 
kabérané, "Manga taumata ii i siré balinébé kebi tau Galilea? 2:8 Kéré apa 
halé ii nariadi sarangi kité nakaringihé si siré mububéra su wahasangi kité 
simbau-simbau? 2:9 I kité apang taumata bou Partia, Media, Elam; bou 
Mesopotamia, Yudea dingangu Kapadokia; bou Pontus dingangu Asia. 
2:10 Bou Frigia dingang bou Pamfilia, bou Mesir dingang bou apang 
tampa su wahagéangu Libia ko maraningu Kirene; pia bou taloarangi kité 
ko narenta bou Roma, 2:11 pia manga tau Yahudi dingangu taumata bou 
bangsa waliné ko séng nasowa su agama Yahudi; pia ko lai bou Kreta 
dingang bou Arab. I kité kebi nakaringihé si siré kabérané su wahasangi 
kité simbau-simbau bou kalawou halé ko makalahérang ko nikoa u Mawu 
Ruata!" 2:12 Baugu nilongongéngu kalahérang 1 siré kebi mangkaté 
kapukakibaloné 1 siré lawo 1 siré, "Ko apa mangaléné halé 11?" 2:13 Kaiso 
pia lai taumata ko kahéghesé. Angkungi siré, "Ah, apang taumata éé ko 
ketangu naiwukang!" 2:14 Bou éé i Petrus dimarisi dingangi siré mapulo 
esa rasulé baliné, dang nubéra su taumata mauli éé. Dingangu tingihé 
maiha 1 sié nubéra, "Manga ana u simbau, apang taumatang Yahudi 


dingangu kebi ko mumatana su Yerusalem! Darmgihéko pakapia-pia, 
baugu halé n hinoné ia mulahé si kemu. 2:15 Manga taumata ii takoaé 
wukangé, kéré itutika 1 kemu; batu'u 11 naé buhué pukulé sio malukadé. 
2:16 Arawé halé ii ko séng bou nipakasingka u Mawu Ruata bou i nabi 
Yo"el: 2:17 Mawu Ruata nubéra, 'Su témpo panginsuéngé Ia sarung 
mamembingu Roké-Ku su kalawou taumata. Apang manga ana u ésé 
dingangu manga ana u wawiné sarung mumpuhabaré si kemu kalawou u 
halé ko sarung Daku ipakasingka si siré. Apang manga taumatanu 
makakuda sarung makasilo kalawou halé ko Daku nipasilo si siré. Apang 
manga taumatanu magagurang sarung mumpubaliawangu baliawa ko Daku 
ionggo si siré. 2:18 Su manga ellang-Ku lai -- mbaéng ésé dingangu 
wawiné -- sarung Daku bembingangu Roké-Ku su ello-ello éé. I siré 
sarung mumpuhabaré'u kalawou halé ko séng Daku nihabaré si siré. 2:19 
la sarung mukoa tanda hérang dasi su langi, dang halé dalabo sii su dunia; 
sarung pia daha dingangu putung, hiwu dingangu tipu. 2:20 Matangello 
sarung mutingkarendung, bulang mutingkahamu kéré raha su horo u 
Ellongu Mawu, ello ko labo dingangu mawantugé éé dumenta. 2:21 Su 
témpo éé, taumata ko mudorong su Mawu sarung ipakasalamaté.' 2:22 
Manga ana u simbau apang tau Israel! Pudaringihéko apang ko Daku 
iwéra ii: i Yesus tau Nazaret éé ko nitantu u Mawu Ruata puhalé baugu i 
kemu. éé malahé kahenga-hengang su kalawou tanda hérang dingangu 
manga halé ko bedang nangilémbo labo ko nikoa u Mawu Ruata su 
taloarangi kemu bou pulahalé i Yesus. Kebi-kebi éé manga ana u simbau 
séng masingka. 2:23 Kéré ko séng su ralungu kehi u halé-é sisané, Mawu 
Ruata namutusé tadéau manarakangi Yesus si kemu. Dang suapangu 1 Sié 
nisarakang, i kemu namaté si Sié dang namalangu apang taumata raralai 
nunggantongi Sié. 2:24 Kaiso Mawu Ruata sau nupubiahé'i Sié bou 
taloarangu apang taumata naté. I Sié niellu u papaté, kaiso Mawu Ruata 
namelo 1 Sié, batu'u ta mariadi papaté makapukawasa turusé si Sié. 2:25 
Bou halé 1 Yesus ii i Daud séng bou nubéra, Ta makasilo Mawu sintinia 
mang su tengoku; I Sié dudindingang si sia, tadéau ia ta kumanoa u manga 
apa-apa. 2:26 éé sabapé'é naungku su karaluaséng, mohongku mususeba u 
raralo; dang badangku ii kapangampalé matana su ralungu kubulé. 2:27 


Batu'u i Kau ta mamalangu jiwaku matentang su ralungu duniang taumata 
naté. I Kau ta mamalang Fllang-U satia éé masué kalahéné'é. 2:28 I Kau 
séng nanebo u raléngu putatumbiahé kahengang si sia. Daluaséku ta 
kahabaré batu'u 1 Kau mududingangu ia.' 2:29 Manga ana u simbau, 
pakawalako ia mududato matualagé bou halé i upungi kité i Daud. I sié 
séng naté dingangu lai séng nilebing; kubulé'é bedang éné su taloarangi kité 
sarang muntehang 1i. 2:30 Mawu Ruata nudiandi si Daud, su ralungu téwa, 
humonéu singkatau bou toronangé sarung héngkétangu Mawu Ruata 
pakakoa datu. Ualingi Daud masingka u riandi éé dang ualingi sié lai 
singkatau nabi, 2:31 i sié lai masingka u apang ko sarung koaténgu Mawu 
Ruata. Nau i sié nulahé u wawérané humonéu Datung Salamaté ko 
nipudiandingu Mawu Ruata, sarung sau mubiahé bou papaté. I Daud 
nubéra, 'I Sié ta iwala matentang su ralungu duniang taumata naté; 
badang-é ta sarung mahéné dang mahepusé.' 2:32 I Yesus 1 ko sau 
nipubiahé'uùu Mawu Ruata bou papaté. I kami kebi séng nakasilo hala halé 
éé. 2:33 I Sié nipakaiang su kakaianéng karangétangé dang nionggolangu 
Mawu Ruata kawasa, buhué nanarima u Roké u Mawu Ruata ko séng 
nipudiandingi Amang. Dang ko su orasé 11 séng nikaringihé dingangu 
nikasilongi kemu ko Roké éé niwembing-é si kami. 2:34 I Daud sisané ta 
napua sarang sorga, kaiso i sié nubéra, 'Mawu nubéra su Mawuku: 2:35 
Kaiangké su kuanéng-Ku, sarang apang doka-U Daku ipasasumelung si 
Kau!' 2:36 éé sabapé'é kauli u tau Israel harusé masingka-singka humonéu 
i Yesus nighantong éé, ko i Yesus éé lai ko séng niriadingu Mawu Ruata 
nakoa Mawu dingangu Ratung Salamaté!" 2:37 Suapangu manga taumata 
éé nakaringihé halé éé, naungi siré balisa kahengang. Bou éé i siré 
nukibalo si Petrus dingang su manga rasule baliné, "Manga ana u simbau, 
apa harusé koaténgi kami?" 2:38 I Petrus simimbahé, "Putobaté'é bou 
rosangi kemu. Dang i kemu pusingkatau-singkatau pakirénoko su aréngi 
Yesus Kristus, tadéau kalawou rosanu ampungang. Uté manga ana u 
simbau sarung makatarima u gagheli Roké Susi bou Mawu Ruata. 2:39 
Batu'u diandingu Mawu Ruata éé ko baugu i kemu dingangu manga ana 
pulungu dang gunangu lai apang taumata su tampa mararau -- ko apang 
taumata ko nikuingu Ruata Mawungi kité parenta su koa-é." 2:40 Kéré'é i 


Petrus nulahé si siré. Dang lai dingangu wawéra mauli su likudé'u éé 1 sié 
mududorong si siré tadéau 1 siré mutingkalua u awa 1 siré bou umaté 
daralai 11 ko sarung ihukungu Mawu Ruata. 2:41 Mauli taumata ko 
nangimang apang ko nihabaré'i Petrus, bou éé i siré niréno. Nau kauli u 
taumata mangimang sihello éé nusau nikatambangé telu hiwu sukatauné. 
2:42 Dingangu uadipé 1 siré turusé mumangendung bou manga rasulé dang 
hanésé mukukomolé. I siré kumang singkakang dang mukaliomanéng 
singkakaliomanéng. 2:43 Mauli kahengang tanda hérang ko nikoa u manga 
rasulé éé hakiu kebi taumata nahérang dang nataku. 2:44 Kebi-kebi apang 
taumata mangimang turusé nasimbau dang apang ko tutaghuanengi siré, 
pupaké 1 sire singkapaké. 2:45 1 siré numpubalu u manga rarotongi siré, 
bou éé roité'é nipupapahia 1 siré kebi tumuhu keperluangu simbau-simbau. 
2:46 Ello-ello 1 siré turusé mukukomolé su Waléngu Mawu; kumang 
singkakang su apang baléngi siré, dingangu karaluasé dang kasasana u 
naung. 2:47 I siré turusé mududalongu Mawu Ruata dang kukapulungu 
apang taumata. Ello-ello dékénangi siré mang kukauli'é batuu Mawu 
mumangonggo u kalawou taumata ko ipakasalamaté si siré. 


Bekéngu Manga Rasulé 3 


3:1 Pia su sihello su orasé'u mukaliomanéng pukulé tatelu wawello, 1 
Petrus daduangi Yohanes nakoa sarang Baléngu Mawu. 3:2 Pai séé su 
tukadé sasukang ko isusego "Tukadé Maholé", pia singkatau ésé ko 
nipaténé wadangé bedang bou nipuhana. Ello-ello tau éé bubawanéngi siré 
pai sarang éé tadéau makikendagé su apang taumata ko dumenta su 
Waléngu Mawu. 3:3 Suapangu tau éé nakasilo si Petrus daduangi Yohanes 
kasu'é su Waléngu Mawu, i sié mududorong makikendagé'u apa-apa si 
radua. 3:4 Nau i radua timaédé si sié, bou éé 1 Petrus nubéra, "Kakellako 
mahi si kami!" 3:5 Bou éé tau éé timaédé si radua dang mulaharapé 
sarung makaréa manga apa bou 1 radua. 3:6 Kaiso 1 Petrus nubéra si sié, 
"Si sia tenga-tengadé takoaé roité. Arawé apang ko pia si sia, éé sarung 
daku ionggo si kau: Dingangu kawasangi Yesus Kristus tau Nazaret éé, 
daléngké!" 3:7 Bou éé 1 Petrus nanengalé lima kuanéngu tau nipaténé 


wadangé éé dingang nutulungi sié pararisi. Turusé laédé'u tau éé dingang 
tingkumangé natoghasé. 3:8 Bou éé i sié liminso dimarisi, dang naneta 
dimaléng tamai ramahi. Bou éé i sié simu' dingangi Petrus daduangi 
Yohanes su Waléngu Mawu, kadaléngé lau u kalinso'é mududalongu 
Mawu Ruata. 3:9 Kebi taumata nakasilo si sié kadaléngé mududalongu 
Mawu Ruata. 3:10 Buhué 1 siré nakasingka humonéu séng 1 sié 
mudarorong ko biasané mumaiang su "Tukadé Maholé" su Waléngu 
Mawu. I siré mangkaté nungkahérang dang himaga nakasilo apang ko 
nariadi si sié. 3:11 Tau éé turusé tutuhu si Petrus daduangi Yohanes. Dang 
suapangi siré telu nudatingu porésé ko isusego "Porésé'i Salomo", 
kebi-kebi taumata simongo nudahemung si siré baugu nahérang. 3:12 
Suapangi Petrus nakasilo manga taumata éé, 1 sié nubéra si siré, "Ei i kemu 
apang tau Israel, apa sabapé'é manga ana u simbau nahérangu halé 11? 
Unué 1 kemu mututehung turusé si kami? Apa su naungi kemu taumata ii 
nakaraléng baugu i kami pia kawasa arau baugu i kami matuhu su Mawu 
Ruata? 3:13 Mawu Ruata ko susembangi Abraham, Ishak, Yakub, Mawu 
Ruatangi upungi kité. Mawu Ruata éé séng nupakawantugé'u Ellang-é, 1 
Yesus. I Yesus éé ko nisarakangi kemu su mangangawasa, dang 
nirokaténgi kemu su tengongi Pilatus, su témpongi Pilatus mapulu mamelo 
1 Sié. 3:14 I Sié susi mapia, kaiso i kemu nundoka si Sié dang mududorong 
tadéau 1 Pilatus puliungu singkatau tahapaté baugu i kemu. 3:15 Manga 
ana u simbau séng namaté si Sié, sumbali ko 1 Sié pungu putatumbiahé'u 
kalawou taumata. Dang Mawu Ruata séng nupubiahé'i Sié sau bou papaté. 
I kami ii nakasilo malahé halé éé. 3:16 Manga ana u simbau séng nakasilo 
dang nakapusaksingu apa ko nariadi su tau ko nipaténé wadangé 1i. I sié 
natoghasé dang napia ualingu i sié mangimang si Yesus dingangu 
kawasa-Né. Ualingu mangimang si Yesus uté tau ii séng naulé su tengongu 
kalawou manga ana u simbau. 3:17 Manga ana u simbau! Orasé ii ia 
masingka humonéu apang ko nikoa i kemu dingangu manga pangaha i 
kemu si Yesus, éé ko nikoa i kemu baugu ikemu begangu apang ko 
kukoaténgi kemu. 3:18 Dang ualingu éé lai naganapé apang ko horo séng 
nihabaré'ru Mawu Ruata su témpo naliu bou mohongu apang nabi-Né, 
humonéu Datung Salamaté ko nipudiandi éé harusé mutatahangu sinsara. 


3:19 Baugu éé manga ana u simbau, pumputobaté'é bou rosangi kemu 
dang pusulé'é su Mawu Ruata, tadéau 1 Sié manguhasé kalawou rosanu. 
3:20 Mawu sarung dumenta sarangki kemu dang i kemu sarung 
makapendang pia karaloahé su naung. Dang Mawu sarung mundoi 1 Yesus 
parenta si kemu, batu'u 1 Sié séng nitantu u Mawu Ruata nariadi Datung 
Salamaté'i kemu. 3:21 I Sié harusé matana su sorga sarang Mawu Ruata 
manalimbuhu kalawo'é kéré ko séng niwérangu Mawu Ruata bou 
mohongu manga nabi-Né su témpo naliu. 3:22 I Musa bou nubéra, 'Mawu 
Ruatanu sarung mundoi sarangki kemu singkatau nabi bou bangsanu 
sisanu, musulungu kéré 1 Sié nundoi u ia. 3:23 Taumata ko ta 
mangindakang apang ko iwérangu nabi éé, taumata éé sarung sékéhang 
bou taloarangu umaté'u Mawu Ruata dang ipakawinasa.' 3:24 Apang nabi 
ko séng bou nuhabaré'u habaré bou Mawu Ruata, naneta bou i Nabi 
Samuel dingangu manga nabi waline ko dimenta samuri, kebi-kebi 
muluhabaré'u kakakoa u halé orasé 1. 3:25 Apang diandingu Mawu Ruata 
ko nihabaré'u manga nabi éé kebi mang gunangi kemu manga ana u 
simbau. Su ralungu pudariandi ko séng nikoa u Mawu Ruata dingangi 
upungi kemu, Mawu Ruata nubéra kéré ii si Abraham. 'Bou toronangu la 
sarung mangalamaté kalawou bangsa su dunia.' Pudariandi éé ko malaing 
gunangi kemu. 3:26 éé sabapé'é Mawu Ruata namilé Ellang-é, bou éé 
nundoi i Sié parenta pangihoro si kamu, tadéau i Sié mangalamaté si 
kemu. I Sié mangalamaté éé ko tadéau mupakakoa 1 kemu manga ana u 
simbau kauli'é kebi mumputobaté bou kakanoa u pubawiahé daralai." 


Bekéngu Manga Rasulé 4 


4:1 Sementarangi Petrus daduangi Yohanes bedang kapududatonéngu 
manga taumata éé, uté manga tembonangu imam dingangu komandangu 
mundariaga Baléngu Mawu dingangu lai apang taumatang Saduki dimenta 
sarangki Petrus daduangi Yohanes. 4:2 I siré nubawaluang batu'u 1 Petrus 
daduangi Yohanes nubéra su tengongu apang taumata uadé 1 Yesus séng 
sau nubiahé bou papaté. Dang éé mululahé u humonéu taumata naté sarung 
sau mubiahé. 4:3 Uté i siré nanamé rasulé darua éé buhué nupasu i radua 


su ralungu tahungku. Dang ualingu séng hebi, uté 1 Petrus daduangi 
Yohanes mtahang séé sarang namalukadé. 4:4 Kaiso apang taumata ko 
séng nakaringihé tintirongu manga rasulé éé mauli ko numpangimang. Uté 
dékénangi siré taumata mangimang nikatambangé sarang luenang nakoa 
lima hiwu su kataune kauli'é. 4:5 Su karielloné apang Majelisé'u 
Pengadilan Agama, manga pangaha u tau Yahudi dingangu manga 
météré'u agama nukomolé su Yerusalem. 4:6 I siré nusombangu Imam 
Labo i Hanas, dang lai i Kayafas, 1 Yohanes, 1 Aleksander dingangu kebi 
ko narékéng egé u imam labo éé. 4:7 I Petrus daduangi Yohanes niwawa 
patatengongi siré, bou éé 1 siré nukibalo, "Kéré apa raléngé 1 kemu 
nupakauléngu taumata nipaténé wadangé éé? Dingangu kuaté'u apa arau 
kawasangi sai i kemu nukoa halé éé?" 4:8 I Petrus, ko dingangu 
kawasangu Roké u Mawu Ruata, simimbahé, "Manga mawu pangaha u 
umaté dang manga mawu anggotangu sidang! 4:9 I kami iraté sihello n 
ualingu halé mapia ko nikoa nutulungu tau nipaténé wadangé, dang ualingu 
kalawou manga mawu mapulu masingka keré apa taumata éé nipakaulé. 
4:10 Ho, kalawou manga mawu dang kebi lai apang taumatang Israel 
harusé kasingka humonéu taumata 11 orasé ii dudarisi matoghasé su 
tengongu manga mawu, baugu kuaté dang dingangu kawasangi Y esus 
Kristus tau Nazaret éé. I kemu séng nunggantongi Yesus éé, arawé Mawu 
Ruata séng sau nupubiahé'i Sié. 4:11 I Yesus ii ko niwérangu nasé su 
ralungu Buké Susi 1, 'Batu ko ta napaké si kemu manga basé u walé, 
karalahé'é nakoa batu nipanumandihé.' 4:12 Ketang ualingi Yesus taumata 
ipakasalamaté. Batu'u su taloarangu taumata su kaselahé'u dunia takoaé ko 
manga singkatau waliné ko pia kawasangu Mawu Ruata mupakasalamaté'i 
kité." 4:13 Manga anggotang Majelisé'u Pengadilang nahérang nakasilo 
wahaningi Petrus daduangi Yohanes, nangilémbo 1 siré masingka rasulé 
darua ii ko taumata biasa ko takoaé sikolangi siré. Buhué 1 siré naello 
humonéu rasulé darua éé ko taumata tutuhu dingangi Yesus. 4:14 Katéwé 
1 siré ta makawérang apa, batu'u tau ko séng nipakaulé éé dudarisi ndai séé 
dingangi Petrus daduangi Yohanes su tengongi siré. 4:15 Uté 1 siré nundoi 
u rasulé darua éé pasebang bou tampa u sidang, buhué i siré nududato. 
4:16 I siré nubéra, "Apa koaténgi kité su taumata rarua 11? Kebi taumata 


ko mumatana su Yerusalem séng masingka humonéu tanda hérang ko 
takoaé sulungé 11, ko wadua nukoa. I kité ta makapusunialé'u halé éé. 4:17 
Kaiso tadéau halé ii kumbahang mudalénté nangilémbo marau lai su 
taloarangu apang taumata, mapiang mahié 1 kité mamataku si radua tadéau 
i radua séng ta woto-wotonge lai bedang makapududatongu manga 
singkatau dingangu aréngi Yesus." 4:18 Uté i siré sau nukui rasulé darua 
éé pasu, dang nuhabaré ko 1 siré séng ta woto-wotongé musau musego 
arau manintiro dingangu aréngi Yesus. 4:19 Arawé i Petrus daduangi 
Yohanes simimbahé, "Pikiréténgi kemu apang ko muhino su tengongu 
Mawu Ruata: tumuhu paréntangu manga mawu arau tumuhu paréntangu 
Mawu Ruata. 4:20 Batu'u i kami séng ta makaedo mududatongu apang ko 
séng bou nikasilo dingang ko séng nikaringihé'i kami." 4:21 Manga 
anggotangu sidang éé ta makaréa alasang sarang simbau ipuhukung si 
Petrus daduangi Yohanes. Nau i siré nangantibé rasulé darua éé, buhué 
namelo 1 radua, batu'u keb-kebi taumata mududalongu Mawu Ruata 
ualingu halé ko nariadi éé. 4:22 Taumata ko naulé makahérang éé umuré 
séng su wowong epau pulo su taungé. 4:23 Suapangi Petrus dauangi 
Yohanes nipelo, i radua nusulé sarang koa u manga ringangi radua dingang 
nubekéngu kebi-kebi ko nipuberangu manga tembonangu imam dang 
manga pangaha u taumatang Yahudi si radua. 4:24 Suapang manga 
ringangi radua nakaringihé éé, 1 siré singkanaung nukaliomanéng su Mawu 
Ruata. I siré kabérané, "Mawu, ko i Kau nundiadai langi dingangu dunia 
dang laudé dingangu kalawou ralohoné. 4:25 Dingangu Roké-U i Kau 
séng bou nubéra bou i upungi kami, 1 Daud, ko ellang-U; I Kau nubéra, 
'Apawé nakawawaluang, su manga taumata, ko begangu Mawu; apa 
sabapé'é kalawou bangsa mupupikiré'u halé ko takoaé gunané? 4:26 
Manga mararatungu dunia kimanoa mapulu muséké, dang manga 
pangaha'é nusingkanaung mundoka Mawu dingangu Ratung Salamaté.' 
4:27 Batu'u 1 Herodes dingangi Pontius Pilatus séng nusasema dingangu 
apang taumata ko begangu Mawu dang dingangu tau Israel su soa ii. I siré 
nududato mundoka si Yesus Ellang-U susi éé, ko séng nipakakoa-U 
Datung Salamaté. 4:28 I siré nusingkanaung mukoa apangu halé, ko séng 
bou nitantu-U horo ko sarung mariadi. Dang i Kau nanantu u éé baugu 


kawasa dingangu kapulu-Nu sisanu. 4:29 Orasé ii, Mawu, tehungété kéré 
apa i siré nggalé kapamahaubé si kami. Dang pakawalako 1 kami, manga 
ellang-U ii, mangékéngu habaré-U dingangu kawawahani. 4:30 
Onggoléngkongu tulumang-U tadéau taumata masaki pakaulé dang manga 
tanda hérang dingangu lai manga halé daralabo ko mariadi bou kawasa 
dingangu kuaté'u aréngi Yesus, Ellang-U ko susi éé." 4:31 Suapangi siré 
nasuéng kaliomanéngé, tampa ko nipukomolangi siré kimiolong. I siré 
kebi-kebi nikatahongu Roké u Mawu Ruata, dang keré'é kawahaniné 1 siré 
naneta nuhabaré'u habaré'u halé u Mawu Ruata. 4:32 Kebi apang taumata 
ko numpangimang éé nubiahé singkanaung dingangu singgighilé. Takoaé 
ko manga sarang singkatau su taloarangi siré mupendangu apang ko éné si 
siré éé ko ketang tutaghuanéngi siré. Apang ko pia si siré, pakétangi siré 
singkapaké. 4:33 Dingangu kawasa labo manga rasulé éé munggunggeli u 
kasaksiangi Yesus ko séng sau nubiahé. Uté Mawu Ruata nanamba 
nangalamaté si siré. 4:34 Dang takoaé ko sarang manga singkatau su 
taloarangi siré kawusangu apa. Batu'u 1 siré ko pia tanangi siré arau walé, 
numpubalu u tana arau waléngi siré; bou éé nubawa doité luangu pubawalu 
4:35 dang nisarakangi siré su manga rasulé. Buhué roité nipupapahia i siré 
su apang taumata ko muperlu. 4:36-37 Kéré'é laingi Yusuf. I sié lai nubalu 
u tanané, bou éé doité luangu tana éé, niwawa dang nisarakangé su manga 
rasulé. I Yusuf ii ko singkatau toronangu Lewi bou Siprus; manga rasulé 
nusego 1 sié lai 1 Barnabas (mangaléné Mangangiboré). 


Bekéngu Manga Rasulé 5 


5:1 Kaiso pia tau ésé simbau aréngé 1 Ananias. I raduangu kawingé 1 
Safira, nubalu lai tanangi radua singkamonang. 5:2 Doité luangu tana éé 
sengga nitahangéngé gunangu awa'é dang lembéné misarakangé su manga 
rasulé. éé nikoa'é su singka u kawingé. 5:3 Nau i Petrus nubéra si sié, 
"Ananias, apa sabapé'é i kau nupakawalangu Setang pasu su ralungu 
naungu, hakiu i kau muhowa su Roké u Mawu Ruata, dang marema- 
remasé nanahang dotté'u tana éé sengga gunangu awa'u sisanu? 5:4 Tana 
éé ko tananu su horo u niwalu'u. Dang suapangu tana éé séng bou niwalu'u, 


doité'é ko mang lai doité'u. Ko nau apawé sabapé'é i kau pia pendungu 
mukoa kéré'é? I kau baliné nuléo taumata kaiso Mawu Ruata!" 5:5 Kéré'é 
suapangi Ananias nakaringihé bawéra éé, 1 sié nawanting turusé naté. 
Apang taumata ko nakaringihé halé éé kebi nataku. 5:6 Uté apang 
mangarario makakuda dimenta namikung si Ananias, bou éé nipasebangi 
siré tadéau ilebing. 5:7 Luenang manga telung kaorasé bou éé kawingé 
nasongo. I sié wegangu apa ko buhu-wuhu nariadi. 5:8 I Petrus nubéra si 
sié. "Kenangko habaré si sia: Apa aregangu tana ko niwalu i rua 
singkawingang éé, mang séng éé kauli'é?" "Tengadé, kéré'é aregané," 
sasimbahé'u kawingi Ananias. 5:9 Bou éé 1 Petrus nubéra si sié, "Unué 1 
rua singkawingang nukakiré manaluka Roké u Mawu? Daringihéko! 
Manga taumata ko bou nulebingu kawingu séng nusulé. I siré lai sarung 
muhéngké 1 kau sarang likudé." 5:10 Singkatémpo éé lai kinawingi 
Ananias nawanting dang naté su tengongi Petrus. Dang su témpongu 
mangarario makakuda éé nasu, nikaebakéngi siré 1 sié séng naté. Bou éé 1 
sř'é niwawa 1 siré pasebang dang nulebingi sié su sundihangu kawingé. 
5:11 Uté kebi-kebi apang taumata mangimang éé dingangu taumata 
waliné, ko nakaringihé halé ko nariadi éé nasué nataku. 5:12 Ualingu 
pulahalé u manga rasulé uté mauli tanda hérang dang manga halé dalabo 
nariadi su taloarangu manga ana wanua. Dingangu singkanaung, apang 
taumata mangimang kebi nukomolé su tampa ko isusego Poresé'i Salomo 
su Waléngu Mawu. 5:13 Dang manga taumatangu likudé takoaé ko bahani 
sumongo mukomolé dingangu manga taumata mangimang éé. Arawé 
apang taumata mangimang éé kéré'é ikukahunggé u ana u wanua. 5:14 
Dang kukarenané mang kasaunéng kapanambanéng uli'é dékénang taumata 
mangimang su Mawu -- ésé bawiné. 5:15 Katéwé wou éé kakakoa'é séng 
nakoa kéré'é ghahīi'é, hakiu sarang taumata masasaki ipelo 1 siré su 
ralokang arau su tepihé, bou éé nihéngké sarang daléng, tadéau 1 siré 
mutingkakadio kahinongu kingkaungi Petrus, kamagéngi Petrus sumahé 
séé. 5:16 Mububaluhuang taumata sumongo wou apang soa ko 
mararaningu Yerusalem. I siré mububawa manga taumata masasaki 
dingangu ko nirorokangu roké daralai. Dang 1 siré éé kebi-kebi nipakaulé. 
5:17 Panginsuéngé imam labo dingangu manga taumatané, ko bou 


golongangu Suduki, naneta kimanoa, baugu saki u naungi siré. 5:18 Manga 
rasulé éé nisamé, buhué nisensing su tahungkung banua. 5:19 Kaiso naé 
nahebi, pia malaikaté'uùu Mawu nanopé apang tukadé'u tahungku, bou éé 
nupasebangu manga rasulé éé sarang likudé. Malaikaté éé nubéra su 
manga rasulé éé, 5:20 "Dako'é tamai rarisi su Waléngu Mawu 
pupakasingkako su apang taumata halé u pubawiahé buhu 11." 5:21 Uté 
manga rasulé éé timuhu paréntangu malaikaté éé. Bedang maluka-lukadé 1 
siré tamai nakoa sarang Baléngu Mawu dang naneta nanintiro séé. 
Sementarangu éé imam labo dingangu manga apang tumatuhu'é narenta, 
bou éé nukoa rapaté'u pengadilang dingangu manga pangaha u tau Yahudi. 
Buhué 1 siré nangoro taumata tamai pangala manga rasulé éé bou tahungku 
pakiwawa patatengo si siré. 5:22 KĶaiso su témpongu taumata ko 
niparentang éé nudatingu tahungku, i siré ta nakahombang manga rasulé éé 
pai séé. Nau i siré sau nusulé, buhué nulapuré'u halé éé su sidang. 5:23 "Su 
témpongi kami nudatingu tahungku," angkungi siré, "nikahombangéngi 
kami tukadé'u tahungku kunsi-kunsi mapia, dang mundariaga bedang 
mundundiaga su tukudé. Kaiso su témpongi kami namuka tukadé éé, 1 
kami ta nakaeba taumata sarang manga singkatau su ralungé." 5:24 
Suapangu komandang diaga u Waléngu Mawu dingang manga 
tembonangu imam nakaringihé lapurang éé, i siré nubingo u manga rasulé 
éé dang mumataku u apang ko sarung mariadi. 5:25 Bou éé narenta 
mangaésé simbau nubawa habaré angkungé, "Daringihété! Manga taumata 
ko nitahangu manga mawu su ralungu tahungku orasé ii séng kapanintironé 
taumata mauli su Waléngu Mawu!" 5:26 Uté komandang diaga u Waléngu 
Mawu dingangu apang mundariaga tamai sau nangala manga rasulé éé. 
Katéwé i siré séng nalompo, batu'u 1 siré mataku u taumata mauli; 
kumbahang sarang taumata mauli éé mangentungu watu si siré. 5:27 
Manga rasulé éé niwawa pasu' nipatatengo sidang. Buhué imam labo 
namariksa si siré. 5:28 1 sié nubéra; "I kami séng nuseding kahenga- 
hengang si kemu tadéau kumbahang manintirongu halé u Taumata éé. 
Kaiso 1 tehungété apang ko kukoaténgi kemu! I kemu mangékéngu 
tintirongi kemu éé su kaselahé'u Yerusalem, dang 1 kemu bedang 
mangensilé uadé ko 1 kami nakapaté Taumata éé." 5:29 | Petrus dingangu 


manga rasulé baliné simimbahé, "I kami harusé tumuhu Mawu Ruata dang 
baliné tumuhu taumata. 5:30 I Yesus, ko nighantongi kemu, séng sau 
nipubiahé bou papaté baugu Mawu Ruatangi upungi kité. 5:31 Dang 
Mawu Ruata séng nunggeli si Sié kakaianéng dingangu kawasa marangé 
kéré Pangaha dingangu Mananalamaté; tadéau umaté'u Israel gelirangu 
témpo makaputobaté bou rosangi siré dang makahombang kalaampung. 
5:32 I kami ii saksingu kebi-kebi halé éé -- i kami dingangu lai Roké u 
Mawu Ruata ko nionggo u Mawu Ruata su apang taumata ko tutuhu 
parénta-Né." 5:33 Suapangu manga anggotang majelisé'u Pengadilangu 
Agama éé nakaringihé éé, 1 siré nupedu ralai-lai, dang 1 siré nugaghighilé 
tadéau mamaté manga rasulé éé. 5:34 Ķaiso su taloarangu anggotangu 
majelisé éé pia singkatau Farisi aréngé i Gamaliel. I sié météré'u agama ko 
kukahunggé'u apang taumata. I sié rimarisi bou éé nuparénta taumata 
pubawa manga rasulé éé pasebang maligha sarang likudé. 5:35 Bou éé 1 
siré nubéra su tengongu Pengadilangu Agama éé, "Manga ana u simbau 
apang taumatang Israel! Kenangko pikiré pakapia-pia apang ko sarung 
koaténgu manga ana u simbau su manga taumata ii. 5:36 Batu'u kangéré 
séng lenangu pia ko limeto i Teudas, ko mupendangu awa'é kéré singkatau 
taumata labo, hakiu luenang pia epa u hasu sukatauné taumata timuhu si 
sié. Kaiso i sié nipaté dang apang tumatuhu si sié nukaliaesé, dang 
pukakanoa u komolangi siré naghoghahé. 5:37 Bou éé su témpong pia 
pundarolé, linumeto laing i Yudas, taumata bou Galilea. Ualingu 
pangaruné, mauli lai taumata natuhu si sié. Kaiso 1 sié lai mang nikapaté, 
dang apang tumatuhu si sié nukaliaésé. 5:38 Nau orasé 11 su halé ko séng 
nariadi, sasasaku ketang ii; kumbahang mukoa manga apa su manga 
taumata ii, mangkaté wala kéré'é 1 siré. Batu'u kamagéngu tintiro dingangu 
apang ko kukoaténgi siré 11 asalé bou taumata, uté apang tintiro dingangu 
apang ko kukoaténg éé sarung maghoghahé. 5:39 Arawé kamagéngu éé 
ko dimenta bou Mawu Ruata, uté manga ana u simbau ta sarung makaroka 
si siré. Katéwé aramanung sarung malahé humonéu manga ana u simbau 
mundoka Mawu Ruata." Sasasangi Gamaliel éé nitarima u sidang. 5:40 
Uté manga rasulé éé nikuing, buhué niluwagé, bou éé nilarang musau 
manintirongu halé 1 Yesus. Bou éé, buhué 1 siré nipelo. 5:41 Manga rasulé 


éé nanentangu sidangu agama éé dingangu luasé'u naung batu'u séng hinoné 
Mawu Ruata mamalangi siré manarima u tatahuméa ualingi Yesus. 5:42 
Dang ello-ello 1 siré turusé mumanintiro su Waléngu Mawu dang su apang 
baléngu taumata, Habaré'u Raluasé bou halé 1 Yesus ko 1 Sié éé Datung 
Salamaté ko séng nipudiandi éé. 


Bekéngu Manga Rasulé 6 


6:1 Manga murité'i Yesus kukarenané mang kukauli'é. Su témpo éé tau 
Yahudi ko mudududato su wérang Yunani, maralai iha i siré su tau Yahudi 
tutuné. Ko mububérangu Yunani éé nubéra, "Manga wawinéngi kami ko 
séng nawalu ta mumakaréa bantuangu pubawiahé ello-ello ko ipupapahia 
su apang taumata." 6:2 Ualingu éé, rasulé i siré mapulo dua éé nangomolé 
apang tumatuhu si siré dingang nubéra, "Dalai kamagéngi kami mangedo 
muhabaré'u wawérangu Mawu Ruata, baugu harusé mangurusé halé u 
kang. 6:3 Nau, mapiang manga ana u simbau pamilé pitung katau bou 
taloarangi kemu ko pia arengé mapia dingang ko pia Roké u Mawu Ruata 
dang lai pia singka'é ko kapanarakanéngi kami pangurusé manga halé 1i; 
6:4 batu'u i kami ketang matuntu su halé u pukakaliomanéng dingang su 
halé u pulahabaré'u bawérangu Mawu Ruata." 6:5 Kebi i siré kimiré su 
usulé'u manga rasulé éé. Bou éé 1 siré namile si Stefanus, singkatau ko 
mangimang kahengang si Yesus dang ko pia Roké u Mawu Ruata. Lai 
nikapilé: I Filipus, Prokhorus, Nikanor, Timon, Parmenas dingangi 
Nikolaus bou Antiokhia; 1 sié baliné tau Yahudi kaiso séng simu agamang 
Yahudi. 6:6 I siré pitu éé niusulé su manga rasulé, bou éé manga rasulé éé 
nukaliomanéng dang nudorong alamaté'u Mawu gunangi siré. 6:7 Kéré'é 
habaré bou Mawu Ruata mang kukakékéné dang tumatuhu si Yesus su 
Yerusalem lai mang kukauli'é. Dang mauli lai manga imam ko nangimang 
si Yesus. 6:8 I Stefanus nialamaténgu Mawu Ruata kahenga-hengang, 
hakiu singendu tanda hérang dingangu manga halé dalabo nikoa'é su 
taloarangu ana u wanua. 6:9 Kaiso pia manga taumata dimarisi mundoka 
si sié; i siré éé ko dalohongu jamaaté ko isusego Jamaaté'u Kawanua 
Matéi. Dalohong jamaaté éé ko apangu tau Yahudi bou Kiréné dingang 


bou Aleksandria. I siré ringangu apang tau Yahudi bou Kilikia dingang bou 
Asia mupupapangala dingangi Stefanus. 6:10 Kaiso i siré ta makaréndéhé 
apang ko niwérangi Stefanus, batu'u Roké u Mawu Ruata nangonggo u 
kapandéngu mubéra si sié. 6:11 Ualingu éé i siré nanoroké taumata pirang 
katau tadéau pubérangu, "I kami nakaringihé taumata éé nuhinakang si 
Musa dingang Mawu Ruata!" 6:12 Kéré'é raléngé 1 siré maneti apang 
taumata, dingang manga pangaha u tau Yahudi, dang lai manga apang 
météré'u agama. Bou éé 1 siré tamai nanamé si Stefanus, buhué nubawa si 
sié putengongu Pengadilangu Agama. 6:13 Dang i siré nubawa lai manga 
saksi ko pusaksingu léo bou halé 1 Stefanus. Manga saksi éé numpubéra, 
"Taumata ii mangkaté hanasé muluhinakang Baléngu Mawu ko susi dang 
muluhinakang apang paréntangu Mawu Ruata ko niwawa 1 Musa. 6:14 I 
kami séng nakaringihé si sié nubérangu, uadé 1 Yesus bou Nazaret éé 
sarung mupakalénggéngu Waléngu Mawu 11, bou éé mamalu kalawou 
adaté ko nionto 1 Musa si kité!" 6:15 Kauli u taumata ko naéné su ralung 
pusasidangu Pengadilangu Agama éé kebi numputaédé si Stefanus. Dang 
su témpo éé gatingi Stefanus tehungang kakela ghatingu malaikaté. 


Bekéngu Manga Rasulé 7 


7:1 Mawu imam labo nukiwalo si Stefanus, "Apa tengadé kebi apang ko 
niwérangu manga taumata ii séng nuhino?" 7:2 I Stefanus simimbahé, 
"Manga ana u simbau dang kalawou manga mawu! Kenangko pudaringihé 
si sia! Su horo i upungi kité i Abraham nangaling sarang Haran, su 
témpongi sié bedang mumatana su Mesopotamia, Mawu Ruata ko 
mawantugé dimenta si sié 7:3 dang nubéra, 'Panentangkéngu wanuanu 
dingangu manga ana u singkataunu. Dako'é tamai kakoa sarang banua ko 
sarung Daku itebo si kau.' 7:4 Uté i Abraham nanentangu soang Kasdim, 
bou éé nangaling sarang Haran. Suapangi amangi Abraham naté, Mawu 
Ruata nupangalingi Abraham su soa ii ko su orasé 11 kukatanakéngu manga 
ana u simbau dang kalawou manga mawu. 7:5 Su témpo éé takoaé dio'é 
sarang manga singkompéng bou soa ii nigheli u Mawu Ruata si Abraham 
pakikoa pusaka'é; sarang kéré manga palédé'u laédé ta nionggo si sié. 


Kaiso Mawu Ruata nudiandi i Sié sarung mangonggo u bahagéang pusaka 
si Abraham dingangu toronangé. Su témpo éé 1 Abraham takoaé ana. 7:6 
Kaiso ii niwérangu Mawu Ruata si sié, 'Toronangu sarung matana kéré tau 
raghi su wanuangu taumata waliné. Kawanuangu soa éé sarung 
mutahuellangi siré su ralungu epa u hasu su taungé karengu'é. 7:7 Kaiso la 
sarung muhukungu bangsa ko mutahuellangi siré, dang i siré sarung 
sumebang bou soa éé dang sarung mutahamawu si Sia su tampa 1i1.' 7:8 
Bou nubéra kéré'é laiki diandi éé nipakatoghasé'ù Mawu Ruata su ralungu 
puralahé'u sunaté. Uté suapangi Ishak ana 1 Abraham nipuhana, 1 Abraham 
nanunaté si sié su témpong umuré ualung ello. Bou éé i Ishak nanunaté 
ana'é, 1 Yakub. Dang 1 Yakub lai nanunaté manga ana'é 1 siré mapulo dua, 
ko nakoa i amangu tau Yahudi. 7:9 Manga i amangi kité horo éé masaki 
naung i siré si Yusuf, sarang nudatingi siré nubalu 1 sié nakoa ellang su 
Mesir. Kaiso Mawu Ruata dimindingang si sié, 7:10 dang nuliungi sié bou 
kalawou susa. Mawu Ruata nangonggo u akalé dingangu kapandé su 
témpongi sié timatengo si Firaun datungu Mesir, hakiu 1 Firaun nuhéngké 1 
sié nakoa gubernuré'u Mesir dingangu mangangawasangu istanangi Firaun. 
7:11 Bou éé nariadi témpong kalahutung labo su kaselahé'u Mesir 
dingangu Kanaan hakiu taumata nasusa. I upungi kité ta makaréa kang. 
7:12 Uté su témpongi Yakub nakaringihé pia gandung su Mesir i sié 
nondoi u manga ana'é, ko 1 upungi kité, patamai horo pai sarang éé. 7:13 
Su témpong natamai karuang suléné, 1 Yusuf nupakasingka su manga 
tuhangé ko i sié 1 Yusuf. Buhué su témpo éé datungu Mesir nasingka u egé 
1 Yusuf. 7:14 Bou éé 1 Yusuf nundohongu habaré sarangki papané, 1 
Yakub, mudorong tadéau 1 sié dingangu apang dalohong baléné pangaling 
sarang Mesir -- kebi-kebi pitung pulo lima sukatauné kauli'é. 7:15 Uté i 
Yakub nangaling sarang Mesir dang séé 1 sié dingangi upungi kité napulé 
asalé. 7:16 Bou éé ruhingi siré sau niwawa sarang Sikhem nilebing su 
kubulé ko séng niluangi Abraham bou tau Hemor su Sikhem. 7:17 
Suapang séng kukaraninéngu témponé Mawu Ruata mungganapé 
diandi-Né si Abraham, kawanuangi kité su Mesir séng kukauli'é. 7:18 
Panginsuéngé singkatau ratu waliné ko begangi Yusuf, namarénta su 
Mesir. 7:19 Datu éé nutaghunalangu bangsangi kité dang mahegisé su 1 


upungi kité. ĮI sié mamaksa si siré pundemé u apang ana i siré ko buhué 
nihana tadéau wala kapapaténé. 7:20 Su témpo éé 1 Musa nipuhana. I sié 
dario masadada. Telu wulang i sié malahiking su waléngi papané, 7:21 
dang suapangi sié niremé, ahusé'i Firaun mahuala nangala si sié, buhué 
nipaliharangé kér'e ana'é sisané. 7:22 Kalawou singka u tau Mesir mtintiro 
si sié dang i sié nakoa taumata pia kawasané su wawérané dingangu su 
kakanoa'é. 7:23 Su témpongi Musa umuré epa u pulo su taungé, timimbulé 
kapulu su ralungu naungé mapulu tamai muniata kakakoa u kawanuané 
taumatang Israel. 7:24 1 sié nakasilo pia singkatau bou taloarangi siré 
dudarihangu tau Mesir; nau i sié timatawang tau dudarihang éé apidé 
namaté tau Mesir éé. 7:25 I Musa nupikiré bangsané sarung makaena 
humonéu Mawu Ruata séng kapupakééngi sié gunangu muliungi siré. 
Kaiso karalahé'é 1 siré takoaé ko nakaena. 7:26 Su karielloné i sié sau 
nakasilo tau Israel i radua kapudaliané, bou éé 1 sié nangambang 
nupudaméngi radua. I sié nubéra, 'I kemu n kebi ana u simbau. Apa 
nakapudalia si rua?' 7:27 ĶKaiso 1 anu ko nundariha ghawéné éé nangansing 
si Musa sarang biwihé'é bou éé buhué nubéra, 7:28 'I sai nuhéngké i kau 
pakakoa pangaha dingangu mulahukungi kami? Apa i kau mapulu lai 
mamaté si sia musulungu kahebi 1 kau namaté tau Mesir?! 7:29 Suapangi 
Musa nakaringihé bawérangu tau éé, 1 sié timalang bou Mesir bou éé 
natana su soang Midian. Pai séé i sié nakahombang ana'é rarua. 7:30 Epa u 
pulo su taungé samuringu éé pia malaikaté simbau dimenta si Musa su tana 
linggi maraningu Wuludé'u Sinai. Malaikaté éé dimenta su tarora u putung 
su ralungu nggalemué ko kahénané. 7:31 I Musa nahérang nakasilo halé 
éé, hakiu 1 sié tamai himaung tadéau makasingka ko apa pai éé. Bou éé 1 
sié nakaringihé tingihé'u Mawu kabérané, 7:32 Ta ii Mawu Ruatangi 
upungu; la Mawu Ruatangi Abraham, Ishak, dingangi Yakub.' I Musa 
kageguhéngu taku hakiu 1 sié séng ta wahani lai mutehung sarang 
nggalemué éé. 7:33 Bou éé Mawu nusau nubéra, 'Lua'é sandaléng ko 
maraloho su laédé'u éé, batu'u tana ko dudarisikangu éé ko tana susi. 7:34 
Ia séng nakasilo dang mututehung beha u bawawangu umaté-Ku su Mesir. 
la séng nakaringihé kia i siré dang la ii dumenta tadéau muliungi siré. Ii, 
mahié! la mundoi 1 kau pusulé sarang Mesir.' 7:35 I sié i Musa ko ta 


niakungu tau Israel dang ko nitolaké'i siré dingang wawérangi siré, 'Ko 1 
sai nuhéngké i kau pakakoa pangaha dingangu mulahukungi i kami? 
Sumbalié ko séng 1 sié taumata niroi u Mawu Ruata tadéau makoa 
pangaha dingangu mangangambang, susumbalangu malaikaté ko dimenta 
si sié su nggalemué kahénané. 7:36 I Musa éé nangaha u tau Israel 
simebang bou Mesir dang nukoa kalawou tanda hérang dang manga halé 
dalabo su Mesir, su Laudé Mahamu dingang su tana linggi su ralungu epa 
u pulo su taungé karengu'é. 7:37 I sié lai 1 Musa ko nubéra su tau Israel, 
'Mawu Ruata sarung mangonggo u singkatau nabi si kemu ko nipilé bou 
taloarangi kemu, musulungu 1 Sié namilé si sia. 7:38 I Musa ko su tarora u 
tau Israel su tana linggi, ko i sié nakoa dalénténgu malaikaté ko nubéra si 
sié su Wuludé'u Sinai dingangi upungi kité. Ko 1 sié nanarima u habaré ko 
biahé bou Mawu Ruata ko niwawa sarangki kité. 7:39 Maning kéré'é 1 
upungi kité madidi tumuhu si sié. I siré manolaké'i sié dang mapulu musulé 
sarang Mesir. 7:40 I siré nubéra si Harun, 'Pukoako manga déwa gunangi 
kami, tadéau manga déwa éé pangaha si kami. Batu'u i kami séng begangu 
apa lai ko mariadi dingangi Musa éé ko nubawa si kami pasebang bou 
Mesir!" 7:41 Bou éé su témpo éé 1 siré nukoa patongu ana u sapi, bou éé 1 
siré nanembangu korbang su patong éé dingangu nukoa saliwang gunang 
manemba barang ko nikoa 1 siré éé. 7:42 Uté Mawu Ruata nanentangi siré 
dang namalangi siré panemba su manga wituing su langi. éé mang séng 
nuhino kéré ko mabawohé su buké u manga nabi. Kéré'é i1, 'éi apang 
taumatang Israel! Balinébé gunangu la i kemu muhata dang manembangu 
binatang selamangu epa u pulo su taungé su tana linggi. 7:43 Kémangu 
berhala Molokh éé ko tutatimbangéngi kemu dingangu patongu bituingu 
berhalangi kemu, ko 1 Refan; éé patong ko nikoa 1 kemu tadéau sembang. 
Baugu éé la sarung mundemé i kemu pakarau sarang simbeka su soangu 
Babil.' 7:44 Kéma tampa u Mawu Ruata rumenta su taumata 
kahombangéng su taloarangi upungi kité su tana linggi. Kéma éé nikoa 1 
Musa baugu paréntangu Mawu Ruata dang timuhu koa'é kéré ko 
nipasilongu Mawu Ruata si Musa. 7:45 Bou éé tuhué kéma éé niwawa 1 
upungi kité turusé su témpongi siréngi Yosua tamai nangala banuangi kité 
bou kawasangu manga bangsa ko niuséré'ùu Mawu Ruata su tengongi siré. 


Kéma éé mang éné séé sarang nudatingu témpongi Daud. 7:46 I Daud 
nutatahino su naungu Mawu Ruata dang i sié nudorong su Mawu Ruata 
tadéau 1 sié ipakawala mupararisi u baléngu Mawu Ruata ko susembangi 
Yakub 7:47 Kaiso mang hedo i Salomo nupararisi u waléngu Mawu 
Ruata. 7:48 Katéwé Mawu Ruata Ko Karangétangé ta natana su walé koa 
u taumata; batu'u su ralungu buké u nabi pia mabawohé kéré 1, 7:49 Langi 
éé ko kakaianéng-Ku, dang dunia ko tatotokangu laédé-Ku. Ko balé apa 
koaténgi kemu gunangu Ia? Su apa tampa u pangirolong-Ku? 7:50 Begang 
ko Ia si saku séng nu koa patiku ko ene? kéré'é angkungu Mawu Ruata. 
7:51 Baliné gampang kaketihé tembo 1 kemu dang kéré'é kasusané tumuhu 
su Mawu Ruata! Tuling i kemu béngélé su mudaringihé bawérangu Mawu 
Ruata! I kemu musulungu 1 upungi kemu; hanésé mundudoka Roké u 
Mawu Ruata! 7:52 Apa pia nabi ko ta nipakasusangi upungi kemu? I siré 
namaté manga daroi u Mawu Ruata ko su témpo tamai séng nupakasingka 
u humonéu Fllangu Mawu Ruata ko tengadé éé sarung dumenta. Dang su 
orasé 111 kemu nubaléléng dang namaté Ellangu Mawu éé. 7:53 Manga 
malaikaté séng nuhabaré'u kalawou paréntangu Mawu Ruata si kemu 
kaiso i kemu ta timuhu!" 7:54 Kéré'é manga anggotangu Majelisé'u 
Pengadilangu Agama éé nakaringihé kebi-kebi ko niwérangi Stefanus, 
natedu naungi siré dang nubawaluang kahenga-hengang si sié. 7:55 Kalso 1 
Stefanus ko nikatahongu Roké u Mawu Ruata, dimalingara sarang langi. I 
sié nakasilo kawawantugé'u Mawu Ruata dingangi Yesus dudarisi su 
tampa u kawasa su kuanéngu Mawu Ruata. 7:56 "Tehungété," angkungi 
Stefanus, "ia nakasilo sorga nawuka dang Ahusé'u Taumata dudarisi su 
kuanéngu Mawu Ruata!" 7:57 Manga anggotangu majelisé'u Pengadilang 
éé nanensing tulingi siré apidé mumenggahé, bou éé singkahindo timembo 
si Stefanus. 7:58 I siré nuhengkasé si sié pasebang sarang likudé'u soa 
buhué nangentungu watu si sié. Manga taumata ko mututehung halé ko 
nariadi éé nakitengalé'u pakéangi siré su singkatau makuda aréngé i 
Saulus. 7:59 Samantarangi siré kapangentungé si Stefanus, 1 Stefanus 
kabérané, "Mawu Yesus, tarimako jiwaku!" 7:60 Bou éé 1 sié 
namulangéng dingangu naenggahé, "Mawu, kumbahang dosa 1i 
pakitanggoné si siré!" Bou nubéra kéré'é 1 sié namalusé singongoné. 


Bekéngu Manga Rasulé 8 


8:1 Dang 1 Saulus kaliagé lai su halé u pamamaté éé Sihello éé lai jamaaté 
su Yerusalem naneta bubawatukang, hakiu kalawou taumata mangimang, 
su likudé'u manga rasulé nukaliasé su kaselahé'u Yudea dingangu Samaria. 
8:2 Apang taumata ko mumataku u Mawu Ruata nulebingi Stefanus dang 
mukukia 1 sié dingangu susa naung. 8:3 Arawé 1 Saulus mangkaté 
tamangeda mudéa daléng sarang mupakaghoghahé'u jamaaté. I sié 
rudaléng bou walé sarang balé dang muhengkasé apang taumata 
mangimang pasebang sarang likudé'é, buhué mupasu 1 siré sarang dalungu 
tahungku. 8:4 Apang taumata mangimang ko nakaliaésé éé muluhabaré'u 
Habaré'u Raluasé éé sarang apang tampa. 8:5 I Filipus nakoa sarang soang 
Samaria dang nuhabaré su kalawou taumata pai séé bou halé u Datung 
Salamaté ko séng nipudiandingu Mawu Ruata. 8:6 Suapangu kalawou 
taumata nakaringihé si Filipus nubéra dang 1 siré nakasilo manga tanda 
hérang ko nikoa'é, mauli bou i siré nuparhatikang apang ko nihabaré'i 
Filipus. 8:7 Batu'u apang roké dalai séng simebang susiki bou taumata 
mauli ko niwantingu sétang. Manga taumata ko nipaténé wadangé 
dingangu ko manga péngkadé mauli lai nipakaulé. 8:8 Uté kalawou 
taumata su soangu Samaria éé mangkaté kapahuliagé. 8:9 Su soa éé pia 
tau ésé aréngé 1 Simon, ko séng marengu nggalébé mukukoa tau Samaria 
kawegungu singka'é marendung. I sié muluhabaré si siré uadé 1 sié taumata 
ko timéléng kapiangé. 8:10 Nau kebi-kebi taumata su soa éé bou 
pudalahaghingu ghahi mararingihé kahengang si sié. Angkungi siré, 
"Taumata éé ko pakakasé'u Mawu Ruata ko timéléng kéré 'Kawasa Labo' 
éé." 8:11 Séng marengu kahengang 1 sié mumamirahi taumata dingangu 
singka'é marendung, hakiu 1 siré kéré'é kararingihé si sié. 8:12 Arawé i 
Filipus nupakasingka u Habaré'u Raluasé si siré bou halé u kéré apa Mawu 
Ruata sarung mamarénta kéré ratu dingangu halé u kéré apa Mawu Ruata 
sarung mamarénta kéré ratu dingangu halé i Kristus, ko Datung Salamaté 
éé. Uté i siré nangimang su habaré ko iwubawa 1 Filipus bou éé 1 siré ésé 
bawiné kebi niréno u raréno susi. 8:13 I Simon sisané lai nangimang. 
Suapang séng bou niréno, 1 sié turusé timuhu si Filipus. Kalawou tanda 


hérang ko nariadi nakahérang si Simon. 8:14 Manga rasulé su Yerusalem 
nakaringihé humonéu apang tau Samaria séng nanarima u wawérangu 
Mawu Ruata. Baugu éé 1 siré nundoi 1 Petrus daduangi Yohanes patamai 
pai sarang éé. 8:15 Suapangi Petrus daduangi Yohanes narenta, i radua 
nukaliomanéngi siré tau Samaria tadéau 1 siré makatarima u Roké u Mawu 
Ruata, 8:16 batu'u bedang takoaé ko sarang manga singkatau bou 1 siré 
nikatahongu Roké u Mawu Ruata; i siré ketang buhué niréno su aréngu 
Mawu Yesus. 8:17 Bou éé i Petrus daduangi Yohanes nanimbongu 
limangi radua su kalawou tau Samaria éé; uté 1 siré numpanarima u Roké 
bou Mawu Ruata. 8:18 I Simon nakasilo humonéu Roké u Mawu Ruata 
nionggo su apang taumata éé, ko ualingu manga rasulé éé numpanimbongu 
limangi radua si siré. Baugu éé 1 Simon nubawa doité sarangki Petrus 
daduangi Yohanes, 8:19 bou éé nubéra, "Onggoléko lai ia kawasa éé 
tadéau kamagéng limaku itimbo su manga 1 sai-sai, i siré éé sarung 
makatarima u Roké u Mawu Ruata." 8:20 Arawé 1 Petrus simimbahé, 
"Kasasilaka si kau dingangu roité'u! Su pangangenanu Mawu kaluangéngu 
roité? 8:21 I kau takoaé haké u mudingang su halé i kami, batu'u naungu 
wéngko su tengongu Mawu Ruata. 8:22 Ualingu éé deméko pendungu 
ralai éé, dang pudorongko su Mawu tadéau i Sié munggeli u ampungé su 
pikirangu ralai éé! 8:23 Batu'u ia masingka i kau pia panananoi su naung 
dang kukawasangu ko dalai." 8:24 Bou éé 1 Simon nubéra si Petrus 
daduangi Yohanes, "Tulungko dorongé naé su Mawu tadéau takoaé ko 
manga simbau bou wawérangi kemu éé mariadi su awaku." 8:25 Suapangi 
radua bou nusaksi dingang bou nuhabaré'u wawérangu Mawu, 1 Petrus 
daduangi Yohanes nusulé sarang Yerusalem. Su raléng i radua 
kapuhabaréngu Habaré'u Raluasé su kauli u kampong su Samaria. 8:26 
Pia singkatau malaikaté'u Mawu nubéra si Filipus, "Pubuako 1 kau! 
Daléngko sarang simbekangu timuhé 8:27-28 Uté 1 Filipus dingang 
dimaléng. Su témpo éé pia singkatau mulahalé u istanang Etiopia 
kadaléngé mapulé sarang banuané. Tau éé malempi pangkaté marangé ko 
halé'é mutatehung kalawou kakakala 1 Kandake, bokingu wanuang Etiopia. 
Tau éé séng bou Yerusalem simongo mukaliomanéng su Mawu Ruata 
dang ii séng kukapulé'é dingangu karétané. Sementarang mumaiang su 


ralungu karétané 1 sié kapubasané Buké 1 Nabi Yesaya. 8:29 Roké u 
Mawu nubéra si Filipus, "Tamaiko haungé karéta pai éé." 8:30 Uté i 
Filipus tamai himaung karéta éé, bou éé 1 sié nakaringihé taumata éé 
kapubasané Buké 1 Yesaya. I Filipus nukibalo si sié, "Apa 1 Tuang nakaena 
apa ko bubasangi Tuang éé?" 8:31 Tau éé simimbahé, "Kéré apa ia 
makaena, kamagéng takoaé ko manualagé si sia?" Bou éé i sié nuhawu si 
Filipus pasaké su karéta dang kimaiang singkakangiang dingangé. 8:32 Ko 
ii nasé ko bubasangé, "I Sié musulungu domba ko luahakéng tadéau 
hatang, musulungu pegolé'u domba ko ta mumbumbéhé su témpong duku'é 
guguntingang, kéré'é 1 sié ta manga nubéra sarang manga singkamohong. 
8:33 I Sié nihinakanéng dingangu nikakoa kéré takoaé adilé. Pubawiahé-é 
nipakailang bou wowongu dunia hakiu takoaé sarang manga singkatau 
makawekéngu asalé-é." 8:34 Taumata pangkaté marangé bou Etiopia éé 
nubéra si Filipus "Kenangko lahé si sia, ko 1 sai iluhabaré'u nabi 11? I sié 
sisané arau ko taumata waliné?" 8:35 Uté 1 Filipus naneta lai nubéra; nasé 
éé niala'é nakoa kéré wanggilé'u pulahabaré'u Habaré'u Raluasé bou halé 1 
Yesus su tau pangkaté marangé éé. 8:36 Su raléng, i radua nudatingu 
tampa simbau ko pia aké'é! Tau éé nubéra, "Tehungété pai éé pia aké! Apa 
kurangé mundéno si sia?" 8:37 I Filipus nubéra, "Kamagéngi Tuang 
mangimang dingangu kalawou naung uté 1 Tuang botongé iréno." "Ia 
mangimang 1 Kristus ko Ahusé'u Mawu Ruata," angkungu tau pangkaté 
marangé bou Etiopia éé. 8:38 Bou éé i sié nangoro karétané pakiedung; 
buhué i radua 1 Filipus dingangu tau pangkaté marangé éé, limintu sarang 
dalungu aké dang 1 Filipus dingangu nundéno si sié. 8:39 Suapangi radua 
naawi bou ralungu aké, Roké u Mawu Ruata nangala si Filipus bou tampa 
éé. Tau pangkaté marangé bou Etiopia éé séng ta nakasilo lai si sié. 
Dingangu luasé'é tau pangkaté marangé éé nanurusé u raraléngé. 8:40 
Begangu i Filipus séng su Asdod. Dang su témpongi sié kapanarusééngu 
raraléngé, i sié muluhabaré'u Habaré'u Raluasé bou halé 1 Yesus su apang 
tampa sarangi sié nudatingu Kaisarea. 


Bekéngu Manga Rasulé 9 


9:1 Sementarangu éé 1 Saulus mangkaté turusé mumangantibé mapulu 
mamaté manga murité'i Yesus. I sié nakoa sarang koa u imam labo, 9:2 
nudorong suraté'u kuasa makoa sarang manga pangaha su apang baléng 
pukakaliomanéngangu tau Yahudi su Damsyik, tadéau kamagéngu 1 sié pai 
séé i sié musombangu apang taumata mumangimang si Yesus, 1 sié 
makapanamé si siré buhué mubawa si siré sarang Yerusalem. 9:3 
Sementarangu kadaléngé sarang Damsyik, suapang séng kukadaninéngu 
soa éé, singkilendi u pia tualagé bou langi simenang su tengongi Saulus. 
9:4 Į sié nawanting su tana bou éé i sié nakaringihé pia tingihé kabérané si 
sié, "Saulus, Saulus! Unué i kau mamahang si Sia?" 9:5 I Saulus nukibalo, 
"Tuang, ko i sai i Kau?" Tingihé éé simimbahé, "Ia n Yesus, ko 
pupahangéngu. 9:6 Kaiso ii bangungké ndai dang dako'é tamai sarang soa. 
Pai séé sarung ipakasingka si kau apang ko harusé koaténgu si kau." 9:7 
Apang taumata ko katuhué ringangi Saulus limendi hakiu ta nakawéra; 
baugu 1 siré nakaringihé tingihé éé kaiso ta nakasilo aha u taumata sarang 
manga singkatau. 9:8 Bou éé 1 Saulus dimarisi buhué nukelangu matané, 
kaiso matané séng ta makasilo manga apa lai. Nau i siré nanengalé limané 
dingang nangelé si sié simu su Damsyik. 9:9 Telung ello karengu'é i sié ta 
makasilo dang selamangu éé 1 sié ta kimang ta nanginung. 9:10 Su 
Damsyik pia singkatau murité'u Mawu Yesus aréngé 1 Ananias. Su ralungu 
papasilo, Mawu nubéra si sié, Angkungu Mawu, "Ananias!" I Ananias 
simimbahé, "Ia, Tuang." 9:11 Mawu nubéra, "Dakoko tamai 1. Tamai 
sarang baléngi Yudas su Raléng Matulidé. Pukibalo pai séé pia taumata 
aréngé i Saulus ko asalé bou Tarsus. Taumata éé mukukaliomanéng, 9:12 
dang su ralungu papasilo 1 sié nakasilo pia mangaésé, ko aréngé 1 Ananias, 
simongo si sié dingangu nanimbongu limané si sié tadéau i sié makasilo 
sau." 9:13 I Ananias simimbahé, "Mawu, séng mauli daku nikaringihé halé 
u taumata ii, kahimotongangé halé u tingkai ko nikoa'é su manga umaté-U 
su Yerusalem. 9:14 Dang 1i i sié séng dimenta sarang 11 dingangu 
kaluasangu manga tembonangu imam tadéau ipanamé kauli u taumata ko 
mangimang si Kau." 9:15 Kaiso Mawu nubéra si Ananias, "Mangkaté 
tamai! Batu'u Ia séng namilé si sié tadéau putangkiang halé-Ku, dang 
tadéau 1 sié pupakasingka u Ia su kalawou bangsa waliné ko ta tutuhu 


agama Yahudi dang su manga mararatu dingangu la1 su kawanuangu 
Israel. 9:16 Dang Ia sarung mupasilo si sié kalawou sigesa ko harusé 
pendangéngé ualingu Ia." 9:17 I Ananias dingangu natamai nakoa sarang 
balé éé dang nanimbongu limané si Saulus. "Saudara Saulus," angkungi 
Ananias, "Mawu Yesus ko nikasilonu su raléng su témpongi kau sarang 
damahi, ko i Sié nangoro si sia pasongo tadéau 1 kau botongé sau makasilo 
dingangu katahongu Roké u Mawu Ruata." 9:18 Singkatémpo éé lai pia 
barang kakela ona u kina nanawo bou matangi Saulus dang i sié séng sau 
makasilo. Uté i sié dingang nubangung, bou éé turusé niréno. 9:19 
Suapang bou kimang, 1 sié ringang sau natoghasé. I Saulus natana su 
Damsyik dingangu manga murité'i Yesus pirang ello kerengu'é. 9:20 I sié 
turusé nakoa sarang manga waléngu pukakaliomanéngang dang naneta 
muluhabaré'i Yesus éé ko Ahusé'u Mawu Ruata. 9:21 Kebi taumata 
nahérang nakaringihé si Saulus. I siré nubéra, "Balinébé i sié 1 ko su 
Yerusalem séng namaté apang taumata mangimang si Yesus? I sié 
simongo sii takoaé waliné mang ketang tadéau manamé dang mubawa si 
siré sarang tengong tembonangu manga mawu imam!" 9:22 Kaiso i Saulus 
kasaunéng nanamba pangaruné. Apang buktingu halé 1 Yesus ko 
iluhabaré'é ta katompolang humonéu i Yesus ko Datung Salamaté, sarang 
apang tau Yahudi ko mumatana su Damsyik séng ta nakapundédéhé. 9:23 
Suapangu séng naliungu pirang ello bou éé apangi siré taumatangu Yahudi 
nugaghighilé mudéa mamaté si Saulus. 9:24 Kaiso karakingi siré 
nikasingkaténgé. Ello hebi i siré mundudiaga su mohongu tukadé'u soa 
tadéau makapamaté si sié. 9:25 Katéwé pia su sihebi, manga murité'i 
Saulus nangala si sié, buhué 1 sié muluhé su ralungu sambékang nipaliu 
pagaré'u soa. 9:26 1 Saulus tamai nakoa sarang Yerusalem, dang pai séé 1 
sié mududéa tumamba dingangu manga murité'i Yesus. Katéwé 1 siré mang 
mataku 1 sié, batu'u 1 siré bedang ta mangimangu 1 sié ko tenga-tengadé 
séng timuhu si Yesus. 9:27 Bou éé i Barnabas dimenta sarangki sié, buhué 
nubawa i sié sarang tengongu manga rasulé. I Barnabas nubeké si siré keré 
apa i Saulus nakasilo Mawu su raléng dang kéré apa Mawu nubéra si sié. I 
Barnabas nupakasingka u lai kéré apa kawahaniné 1 Saulus 
mumanintirongu aréngi Yesus su Damsyik. 9:28 Ualingu éé i Saulus 


natana dingangi siré, dang bahani munasé su kaselahé'u Yerusalem 
dingangu aréngu Mawu. 9:29 Į sié mudududato dang lai mupupapangala 
dingangu apang tau Yahudi ko mububéra su wérangu Yunani, kaiso i siré 
mang mududéa mamaté si sié. 9:30 Suapangu manga taumata mangimang 
baliné nakasingka u halé éé, 1 siré nubawa si Saulus sarang Kaisarea, bou 
éé nundohongi sié sarang Tarsus. 9:31 Uté jamaaté su kaselahé'u Yudea, 
Galilea, dingangu Samaria buhuéwé naremasé. Diangangu kuaté'u Roké u 
Mawu Ruata, dingangu katataku su Mawu, kaselahé'u jamaaté éé 
nanambang toghasé dingangu uli'é. 9:32 I Petrus dudaléng su apang tampa 
mututiwo kalawou jamaaté. Pia su sihello 1 sié nutiwo umaté'u Mawu ko 
mumatana su Lida. 9:33 Pai séé i sié nusombangu mangaésé singkatau 
aréngé 1 Eneas, ko badangé nipaténé dang séng ualu taung karengu'é ta 
mubawangung bou putatikilangé. 9:34 I Petrus nubéra si Eneas, "Eneas, 1 
Yesus Kristus mupakauléngi kau. Pubangungké dingang depéhé 
putatikilangu." Singkatémpo éé lai 1 Eneas turusé nubangung. 9:35 Kebi 
tau Lida dingangu Saron nakasilo si Eneas, bou éé kebi-kebi 1 siré 
nangimang su Mawu. 9:36 Su Yope pia bawiné simbau aréngé 1 Tabita. I 
sié singkatau ko mangimang si Yesus. (Aréngé su wérang Yunani i Dorkas 
mangaléné rusa.) I sié sintinia mukukoa halé mapapia dingang mututulungu 
manga tau susa. 9:37 Su témpo éé i sié masaki bou éé naté. Suapangu 
jenasané bou niréno, 1 sié nipelo su kamaré su wowoné. 9:38 Yope ta 
tumaniu marau bou Lida. Nau suapangu manga murité'i Yesus su Yope 
nakaringihé 1 Petrus ko éné pai su Lida, 1 siré nundoi u ruang katau 
sarangki Petrus dingangu timanata, "Pakaligha damahi." 9:39 I Petrus 
turusé nubangung dingang nutuhu si siré. Singkasongo pai séé, 1 sié 
niwawa i siré sarang kamaré su wowoné. Apang mangawawiné walu ko 
éné séé nudahemung si Petrus apidé kakia'é dingang namasiala si sié 
manga laku dingangu jubangi siré ko lenang nighépé 1 Dorkas su témpongi 
sié bedang biahé. 9:40 I Petrus nuparénta si siré pasebang kebi, buhué 1 sié 
namulangéng dingangu nukaliomanéng. Bou éé i sié timatengo jenasangi 
Dorkas dingangu nubéra, "Tabita, pubangungké!" Uté i Dorkas dingang 
nuléngkédé matané, dang suapangi sié nakasilo si Petrus, i sié naiang. 9:41 
Buhué 1 Petrus nanengalé limané dingang nutulungi sié pararisi. Bou éé 1 


Petrus nukui apang taumata mangimang ko éné séé dingangu 
mangawawiné walu, buhué nanarakangi Dorkas ko nubiahé éé si siré. 9:42 
Habaré'u halé ko nariadi éé nakéké su kaselahé'u Yope, hakiu mauli 
taumata nangimang si Yesus kéré Ratung Salamaté'i siré. 9:43 I Petrus 
natana séé bedang pirang ello lai karengu'é su waléngu mananasa pising 
binatang aréngé 1 Simon. 


Bekéngu Manga Rasulé 10 


10:1 Su Kaisarea pia mangaésé simbau aréngé 1 Kornelius, I sié ko 
perwirangu "Tentarang Italia". 10:2 I sié taumata mumataku u Mawu 
Ruata dang kalawou ralohong baléné mututahamawu su Mawu Ruata. I 
sié mauli mutulungu apang tau Yahudi ko susa, dang sintinia i sié 
mukukaliomanéng su Mawu Ruata. 10:3 Pia su sihello luenang pukulé 
tatelu wawello 1 sié nakasilo malahé su papasilo, pia malaikaté'ùu Mawu 
Ruata dimenta nukui si sié, "Kornelius!" 10:4 I Kornelius nutaédé 
malaikaté éé dingangu katataku bou éé nubéra, "Pia apa Tuang?" 
Malaikaté éé simimbahé, "Kakaliomanéngu dingang kapapiangu naungu 
séng nitarima u Mawu Ruata dang Mawu mutahendung si kau. 10:5 Ji 
pundoikongu taumata sarang Yope pukul si Simon ko aréngé turusé 1 
Simon Petrus. 10:6 I sié mumanumpang su waléngu singkatau mananasa 
kuli aréngé 1 Simon, ko mumatana su wiwihé'u apéng." 10:7 Suapangu 
malaikaté ko bou nududatongi Kornelius éé nanentang, 1 Kornelius nukui 
paparéntang su waléné duang katau dang singkatau anggotang pasukang 
diaga'é ko maagama. 10:8 I Kornelius nubeké si siré apang ko séng 
nariadi, buhué nundoi i siré sarang Yope. 10:9 Su karielloné, sementarangi 
siré bedang su raraléngang séng kukadaninéngu Yope, 1 Petrus naawi 
sarang bowongu walé mukaliomanéng. 10:10 Bou éé 1 sié nakapendang 
nahutu-hutung dang mapulu kumang. Sementarangu kang bedang 
susadiang, i sié nakahombang simbau papasilo. 10:11 I sié nakasilo langi 
nawuka dang pia barang kakela héka mawenahé niuluhé sarang dunia, 
mabawiting su wukuné epa. 10:12 Su ralungé pia haghing binatang laédé 
epa, kalawou binatang ko tutondo dingangu manga burung maghaghila. 


10:13 Bou éé pia tingihe nubéra si sié, "Petrus, bangungké! Hata'é dang 
kangké!" 10:14 I Petrus simimbahé, "Tala, Mawu! Bedang ta sinsulé ia 
kimang manga apangko ilularang dingangu malamuhu." 10:15 Kaiso 
tingihé éé sau nubéra si sié, "Apang ko séng nipakalahé'ru Mawu Ruata 
botongé, kumbahang i kau mupendangu éé ta wotongé." 10:16 Papasilo éé 
nusau sarang telung sulé, bou éé héka éé nahéngké sarang sorga. 10:17 I 
Petrus nubingo namikiré apa mangaléngu papasilo éé. Sementarangi Petrus 
kapupikiré, manga taumata ko niroi i Kornelius séng nakaréa baléngi 
Simon dang 1 siré séng ndai su mohongu tukadé. 10:18 Bou éé 1 siré nukui 
taumata dingangu nukibalo, "Mensang apa sii pia saké nanumpang ko 
aréngé isusego si Petrus?" 10:19 Sementarangi Petrus bedang turusé 
mududéa sarang makasingka u mangaléngu papasilo éé, Roké u Mawu 
Ruata nubéra si sié, "Ei Petrus, pia taumata tatelu kapudéa'é si kau. 10:20 
Tanaé'é ligha lintu dang tawahaluasé'u magho tumuhu si siré." 10:21 Uté 1 
Petrus limintu tanaé dingangu nubéra su manga taumata éé, "Ko ia 
dudéakéngu manga ana u simbau. Manga ana u simbau dumenta 
mukapura?" 10:22 Į siré simimbahé, "Perwira Kornelius nuparénta si kami 
paramahi sarang 1i. I sié singkatau taumata mapia dang mumataku u Mawu 
Ruata, dingangu lai kukahunggé u kalawou tau Yahudi. Pia malaikaté u 
Mawu Ruata nangoro si sié pudorong si Tuang parenta su waléné, kéré 
sasimbahé'u kaliomanéngé, 1 sié niparéntang pudaringihé apang ko sarung 
ihabaré'i Tuang si sié." 10:23 Uté 1 Petrus nuhang si siré niputiki séé. Su 
karielloné i Petrus nubangung natamai singkatamai ringangi siré. Manga 
pirang katau taumata mangimang bou Yope mang lai nutuhu. 10:24 
Sihello tuhu'é i siré nudatingu Kaisarea. Pai séé 1 siré séng luampaléngi 
Kornelius dingangu manga ana u singkatauné dingangu manga ghawéné 
marani ko séng ninoté'é. 10:25 Suapangi Petrus nasongo, 1 Kornelius tamai 
nanginsomahé si sié dingangu nusuba su tengoné. 10:26 Kaiso 1 Petrus 
nutulung nupararisi 1 sié, dingangu nubéra, "Bangungké! Ia sisaku malaing 
taumata." 10:27 Sementarangu kadudatoné dingangi Kornelius, 1 Petrus 
simu su ralungu walé. Ndai séé i sié nakasilo taumata mauli mukukomolé. 
10:28 Bou éé i sié nubéra si siré. "Manga ana u kebi masingka u 
taumatangu Yahudi ko ilularangu agamané musombang arau mudalau u 


taumata bou bangsa waliné. Kaiso Mawu Ruata séng nupasilo si sia 
humonéu ia ko ta wotongé mutehung manga si sai-sai éé ko malamuhu 
arau ta mapaké. 10:29 éé sabapé'é suapangi Tuang nudorong si sia tadéau 
pasongo mahi, ia takoaé kabaraténgé. Nau ii ia mapulu masingka ko apa 
pendungi Tuang hakiu nakapudorong si sia paramahi." 10:30 I Kornelius 
simimbahé, "Telung ello napaghohé, luenang kéré ii orasé, pukulé tatelu 
wawello ia sementarang kapukaliomanéngé su walé. Singkilendiu pia tau 
ésé dudarisi su tengoku. Pakéangé kukérong. 10:31 I sié nubéra si sia, 
'Kornelius! Mawu Ruata séng nanarima u kakaliomanéngu dang i Sié 
nutahendung kapia naungu. 10:32 Nau pundoikongu taumata patamai 
sarang Yope pukui taumata aréngé Simon Petrus. I sié nanumpang su 
waléngu singkatau mananasa kuli ko aréngé i Simon; balé éé su wiwihé'u 
apéng.' 10:33 éé sabapé'é ia ligha nundoi u taumata tamai pukui si Tuang. 
Dang kéré'é kapiané naungi Tuang sarang nakarenta mahi. Orasé ii i kami 
kebi mukukomolé sii su tengongu Mawu Ruata mudaringihé apang ko 
niparéntangu Mawu Ruata si Tuang pakihabaré si kami." 10:34 Bou éé 1 
Petrus nubéra, "Orasé ii ia nasingka kahenga-hengang humonéu Mawu 
Ruata mukoa taumata kebi musulung. 10:35 Taumata ko mataku u Mawu 
Ruata dang mukukoa ko mutatahino, taumata éé itarima u Mawu Ruata, ta 
mupiléngu i sié mensang bou bangsa sudé. 10:36 Manga ana u simbau 
séng masingka u dalohongu habaré ko séng nipakasingka u Mawu Ruata 
su tau Israel. Habaré éé ko Habaré'u Raluasé halé u pudaramé bou 1 Yesus 
Kristus ko Mawungu apang taumata. 10:37 I kemu séng masingka u apang 
ko séng nariadi su kaselahé'u Yudea, naneta bou Galilea samuringu 
pundaréno ko iluhabaré'i Yohanes. 10:38 I kemu masingka humonéu 
Mawu Ruata séng namilé si Yesus tau Nazaret éé dang nangonggo u 
Roké-é si S1é dingangu kawasa. I kemu lai masingka humonéu 1 Yesus éé 
séng nakoa sarang apang tampa mukukoa kapapia; I sié nupakauléngu 
manga taumata ko niwantingu Sétang, batuu Mawu Ruata dudindingang si 
Sié. 10:39 I kami ii taumata ko séng nakasilo hala apang ko séng nikoa-é 
su wanuangu tau Yahudi dingangu su Yerusalem. Maning séng kéré'é 1 siré 
mang nunggantong dang namaté si Sié. 10:40 Ka1so su ello kateluné 
Mawu Ruata sau mupubangungi Sié bou papaté dingang nupasilongi Sié su 


taumata; 10:41 baliné su kebi taumata, kaiso ketang si kami ko séng 
nipiléngu Mawu Ruata horo mariadi saksi-Né; I kami kukang mangmung 
dingang-é samuringu i Sié sau nubangung bou papaté. 10:42 Dang i Sié 
nundoi i kami pupakasingka u Habaré'u Raluasé éé su apang taumata 
dingang pusaksingu ko i Sié nihéngké u Mawu Ruata nakoa Hakim u 
kalawou taumata wiahé dingangu ko séng naté. 10:43 Kebi manga nabi 
muluhabaré'i Sié. I siré nubéra apang taumata ko mangimang si Yesus, 
dosané sarung ampungangu kawasangi Yesus." 10:44 Sementarangi 
Petrus kapududatoné, Roké u Mawu Ruata natentung dang nukawasa su 
kalawou taumata ko kapudaringihé habaré éé. 10:45 Apang tau Yahudi ko 
mangimang si Yesus ko timuhu si Petrus bou Yope, kebi-kebi nahérang 
nakasilo Mawu Ruata nangonggo u lai Roké-é su manga taumata bou 
bangsa waliné ko baliné bangsa Yahudi. 10:46 Batu'u i siré nakaringihé 
kauli u taumata éé mudududato su haghing bahasa dang mududalong 
kawawantugé'u Mawu Ruata. Bou éé 1 Petrus nubéra, 10:47 "Kenang 
putehung, apang taumata ii séng nikatahongu Roké u Mawu Ruata 
musulungi kité. Nau apa bedang pia taumata ko mapulu muheping si siré 
tadéau rénongu daréno susi?" 10:48 Uté 1 Petrus nundoi i siré pakiréno su 
aréngi Yesus Kristus. Bou éé i siré nudorong tadéau 1 Petrus pakatana 
manga pirang ello dingangi siré. 


Bekéngu Manga Rasulé 11 


11:1 Apang rasulé dingangu apang taumata mangimang su kaselahé'u 
Yudea séng nakaringihé humonéu manga taumata ko baliné bou agama 
Yahudi malaing séng nanarima u héngétangu Mawu Ruata. 11:2 Bou éé 
suapangi Petrus nakoa sarang Yerusalem, manga taumatangu Yahudi ko 
séng numpangimang éé, nuhéghésé si Petrus. 11:3 Į siré nubéra, "Uné 1 
kau hakiu nakoa sarang baléngu manga taumata ko bedang ta nisunaté? I 
kau lai bedang kimang dingangi siré!" 11:4 Baugu éé i Petrus nanualagé si 
siré apang ko séng nariadi, naneta bou panetakéngé. I Petrus nubéra, 11:5 
"Ia sementarang kapukaliomanéngé su soangu Yope, bou éé ia nakasilo 
simbau papasilo. Ia nakasilo pia barang kakela héka mawenahé niuluhé 


bou langi, mabawiting su wukuné epa, bou éé naedung su simbekaku. 11:6 
Su témpo éé ia nukalingaédé sarang dalungé, ia nakasilo pia manga 
binatang laédé epa, manga binatang dulu, binatang tutondo dingangu 
manga burung daghi. 11:7 Bou éé ia nakaringihé pia tingihé nubéra si sia, 
'Petrus, bangungké! Hata'é tamai éé dingangu kina'é!' 11:8 Kaiso ia 
simimbahé, 'Tala, Tuang! Bedang ta sinsulé ia kimang barang ko ilularang 
dingangu malamuhu.' 11:9 Kaiso tingihé éé sau nubéra bou langi, 'Barang 
ko séng nitantu u Mawu Ruata mapia, kumbahang ipakaralai.' 11:10 Ia 
nutehung halé éé sarang telung sulé dang panginsuéngé nasué sau 
nahéngké sarang sorga. 11:11 Nusema u su témpo éé lai i siré telu bou 
Kaisarea ko niroi damahi sarangko ia nasongo su walé ko daku 
nipanumpangéng. 11:12 Bou éé Roké u Mawu Ruata nundoi u ia patamai 
ringangi siré dang takoaé ghenggang apa. Manga ana u simbau 1 siré enung 
ii timuhu lai dingangku sarang Kaisarea, dang 1 kami kebi simu su ralungu 
waléngi Kornelius. 11:13 Bou éé 1 Kornelius nubeké si kami ko i sié 
nakasilo pia malaikaté dudarisi su waléné dingangu nubéra, 'Pundoiko 
taumata tamai sarang Yope pukui tau ésé simbau aréngé 1 Simon Petrus. 
11:14 1 sié sarung mubawa habaré ko sarung makasalamaté si kau 
dingangu ralohong balénu.' 11:15 Dang su témpongu ia buhué maneta u 
rudatoku, "kéré'é angkungi Petrus nanurusé u wekéné," Roké u Mawu 
Ruata natentung si siré, musulungu kéré ko séng nariadi si kité su 
panetakéngé. 11:16 Bou éé ia nakatahendung, Mawu bou nubéra, 'I 
Yohanes nundéno dingangu aké, arawé 1 kemu sarung denongu Roké u 
Mawu Ruata.' 11:17 Uté nalahé Mawu Ruata mang mangonggo lai su 
manga taumata ko baliné bou agama Yahudi éé, laonggo musulungu ko 
nionggo-é si kité su témpongi kité mangimang su Mawu Yesus Kristus. 
Ualingu éé ta mariadi ia musedingu Mawu Ruata!" 11:18 Suapangu 
nakaringihé éé, 1 siré ta sau nundéndéhé. Bou éé 1 siré nudalongu Mawu 
Ruata. I siré nubéra, "Kamagéngu kéré'é, manga taumata ko baliné tau 
Yahudi mang lai nionggolangu Mawu Ruata laonggo tadéau mumputobaté 
bou rosangi siré dingangu makakoa mubiahé su putatumbiahé kahengang!" 
11:19 Suapangi Stefanus séng nipaté, apangu taumata ko mumpangimang 
si Yesus naneta bubawatukang, hakiu 1 siré nakaésé su apang tampa. Pia 


ko timalang sarang Fenisia, dang pia ko lai nudatingu Siprus dingangu 
Antiokhia. I siré muluhabaré'u habaré bou Mawu Ruata ketangu natuntu su 
taumatangu Yahudi. 11:20 Katéwé bou taloarangu manga taumata 
mangimang, ko asalé wou Siprus dingangu Kirene, pia ko lai nakoa sarang 
Antiokhia dang muluhabaré lai Habaré'u Raluasé halé 1 Yesus éé su manga 
taumata su likudé'u agama Yahudi 11:21 Si siré pia kawasangu Mawu 
hakiu nakakoa mauli taumata mangimang dang nanarakangu watangéngi 
siré su Mawu. 11:22 Bekéngu halé ko séng nariadi ii séng nudating lai 
sarang jamaaté su Yerusalem. Nau i siré nundoi i Barnabas sarang 
Antiokhia. 11:23 Dang su témpongi Barnabas nudatingu pai éé, 1 sié 
nakasilo alamaté'u Mawu Ruata ko kéré'é su apang taumata éé, 1 sié 
mangkaté kaliagé. Bou éé 1 sié nudorong tadéau dingangu kalawou naung 1 
siré pakasatia kahengang su Mawu. 11:24 I Barnabas ii taumata mapia 
naungé dang pia kawasangu Roké u Mawu Ruata dang lai mangimang 
kahengang su Mawu hakiu mauli taumata timuhu Mawu. 11:25 Bou éé 1 
Barnabas nakoa sarang Tarsus mudéa si Saulus. 11:26 Suapang 
nusombangi Saulus, i sié nubawa si Saulus sarang Antiokhia dang sintaung 
karengu'é 1 siré mukukomolé dingangu jamaaté pai séé apidé mumanintiro 
taumata mauli. Su Antiokhia éé kahorokangé taumata ko mangimang si 
Yesus nisego taumatang Sahani. 11:27 Su témpo éé pia manga nabi pirang 
katau narenta bou Yerusalem sarang Antiokhia. 11:28 Su taloarangi siré 
pia singkatau aréngé i Agabus. Baugu Roké u Mawu Ruata i sié nubéra 
uadé su kaselahé'u dunia sarung mariadi pia témpong kalahutung labo. 
(Dang halé éé mang tengadé lai nariadi su témpongi Kaisar Klaudius 
mupuparénta.) 11:29 Uté apangkéwé manga murité'i Yesus éé 
singkanaung mapulu mundohongu bantuangi siré su manga ana u simbau 
ko mumatana su Yudea; tuhu kuaté'u simbau-simbau. 11:30 Gighilé éé 
nusehu lai mipatepasé, bou éé i Barnabas daduangi Saulus niroi 
pangentudé'u bantuang éé su manga pangaha u jamaaté. 


Bekéngu Manga Rasulé 12 


12:1 Su ralungu témpo éé lai Datu Herodes maneta maneda dalohong 


jamaaté. 12:2 Bou paréntané, 1 Yakobus tamahuaringi Yohanes naté nipili. 
12:3 Suapangi Herodes nakasilo apang ko nikoa'é éé nakapia iha u tau 
Yahudi, sau tamai éé nikoa'é; 1 sié nuparénta panamé si Petrus. Halé éé 
mariadi su Ellong Saliwangu Boroté Takoa Raginé. 12:4 Suapang bou 
nisamé, 1 Petrus nipasu su ralungu tahungku. Epa u regu tentara 
niparéntang pundiaga si Petrus séé -- siregu taha epa u katau. Naliungu 
saliwangu Paska, buhué i Herodes muhukungi Petrus su tengongu lawo. 
12:5 Nau 1 Petrus matatahang su ralungu tahungku; kaiso ralohongu 
jamaaté turusé mukukaliomanéngi Petrus su Mawu. 12:6 Su sihebi su horo 
1 Herodes mupatatengongi Petrus su tengongu lawo, I Petrus katiki'é 
malaiki u hanté rarua su tarora u tentara riaga. Su tukadé'u tahungku, 
mundariaga baliné kapundiaga'é lai su tampa éé. 12:7 Singkilendiu pia 
malaikaté'u Mawu dudarisi séé dang pia katatualagé simbau simenang 
sarang dalungu kamaré'u tahungku. Malaikaté éé nanongké si Petrus 
sarang napuko. Bou éé malaikaté éé nubéra, "éi, bangungké ligha!" 
Singkatémpo éé lai hanté uasé su limangi Petrus nalua. 12:8 Bou éé 
malaikaté éé nubéra, "Loho'é laku'u dingang ikiko sapatunu." Uté i Petrus 
dingang nuloho u laku'é dingang nangiki sapatuné. Bou éé malaikaté éé sau 
nubéra, "Lohoko jubanu dang tuhu'é si sia." 12:9 Nau i Petrus timuhu 
malaikaté éé simebang bou ralungu tahungku. Kaiso 1 Petrus mang 
begangu apang ko nikoa u malaikaté éé mang tenga-tengadé nariadi. Su 
naungi Petrus éé ketangu simbau papasilo. 12:10 Su témpongi siré séng 
naliungu tampa u riaga himotongé dingang karuané, i siré nudatingu tukadé 
uasé, ko makoa sarang soa. Tukadé éé nawuka sisané, buhué 1 siré 
simebang dang dimaléng limiu bou wela u raléng simbua. Singkilendiu 
malaikaté éé nanentangi Petrus. 12:11 Bou éé 1 Petrus buhué nasingka u 
apang ko nariadi si sié, bou éé i sié nubéra, "Ii ia buhué nasingka humonéu 
Mawu tenga-tengadé nundoi u malaikaté-é pamelo u ia bou kawasangi 
Herodes dang bou kalawou apang ko sarung koaténgu bangsa Yahudi si 
sia." 12:12 Suapang séng nasingka ko kéré'é, 1 Petrus nakoa sarang 
baléngi Maria, i mamangi Yohanes ko isusego lai si Markus. Séé mauli 
taumata mukukomolé kapukaliomanéngé. 12:13 I Petrus nanéngkohé 
tukadé sasukang, bou éé pia paparéntang bawiné aréngé i Rode, damahi 


namuka tukadé. 12:14 Turusé i sié nakakirala tingihé'i Petrus. Baugu 
liagé'é, bedang ta namuka tukadé 1 sié ringang dindengang sau simu, 
dingang nanguli si siré apang taumata ndai séé uadé i Petrus pai su likudé. 
12:15 "I kau mang pulu!" angkungi siré. Kaiso i Rode mang ta mangedo 
mubérangu éé ko mang 1 Petrus. uté i siré nubéra, "éé ko malaikaté'é!" 
12:16 Sementarangu éé i Petrus mang turusé kapanéngkohé tukadé. Uté 
suapangi siré namuka tukadé, dang nakasilo si Petrus, i siré mangkaté 
nahérang. 12:17 I Petrus nuséingu limané si siré tadéau pakaremasé, 
buhué 1 sié nubekéngu kéré apa Mawu séng nupasebangi sié bou ralungu 
tahungku. Bou éé i sié nubéra, "Uliko ii si Yakobus dingangu lai su manga 
ana u simbau baliné." Bou éé i Petrus nanentangu tampa éé nakoa sarang 
tampa baliné. 12:18 Su singkamalukadé'é pia gara nariadi su taloarangu 
tentara riaga. I siré nubingo dalai-lai u halé ko séng nariadi si Petrus. 12:19 
Bou éé 1 Herodes nuparénta taumata pudéa si Petrus, kaiso 1 siré ta 
nakaeba si sié. Nau i Herodes nuparénta tadéau apang mundariaga éé 
pakikiwaloi buhué pakipaté. Bou éé i Herodes natamai bou Yudea dang 
natana manga pirang ello su Kaisarea. 12:20 I Herodes bawaluang 
kahengang su tau Tirus dingangu Sidon. Ualingu éé 1 siré nupaparingang 
tumatengo si sié. Kahorokangé i siré nangologé si Blastus, ko 
mumanembonangu istanangi Herodes, sarang patatawang si siré. Buhué 1 
siré tamai timatengo si Herodes, mudorong mudamé, batu'u banuangi siré 
muluharapé makaréa kang bou wanuangi Herodes. 12:21 Pia su sihello ko 
séng nitantu, i Herodes nupaké u pakéangu mararatu bou éé naiang su 
kadérang kararatuangé dang naneta nupidato su tengongu kawanua. 12:22 
Kaselahé'u kawanua ko mududaringihé éé numpubéra, "li ko tingihé'u 
dewa, baliné tingihé'u taumata!" 12:23 Su orasé éé lai malaikaté namalédé 
si Herodes, batu'u 1 sié ta nangaregangu Mawu Ruata. I Herodes nikina u 
ulidé bou éé naté. 12:24 Uté bawérangu Mawu mang kukakékéné dang 
kasaunéng kukatoghasé. 12:25 Suapangi Barnabas daduangi Saulus bou 
nulepasé halé i radua, 1radua napulé bou Yerusalem namaringangi 
Yohanes Markus dingangi radua. 


Bekéngu Manga Rasulé 13 


13:1 Su jamaaté'u Antiokhia pia manga nabi dingangu manga météré, 1 siré 
éé ko 1 Barnabas, 1 Simeon ko tutaléwang Si Maitung, 1 Lukius bou Kirene, 
i Menahem ko nalabo dingangi Herodes dingangi Saulus. 13:2 Su 
témpongi siré kapukaliomanéngé su Mawu dingangu kapupuasané, Roké u 
Mawu Ruata nubéra si siré, "Piléko 1 Barnabas daduangi Saulus haé 
gunangu la, tadéau i radua puparaléngu halé ko séng daku nitantu si siré." 
13:3 Suapang bou nupuasa dingang bou nukaliomanéng i siré nanimbongu 
limangi siré si Barnabas daduangi Saulus bou éé nangutusé'i radua. 13:4 
Baugu niparéntangu Roké u Mawu Ruata, 1 Barnabas daduangi Saulus 
nubua sarang Seleukia. Bou éé 1 siré namundalé sarang toadé'u Siprus. 
13:5 Suapang nudatingu Salamis, i radua nuhabaré'u bawérangu Mawu 
Ruata su manga wale pukakaliomanéngangu tau Yahudi. I Yohanes 
Markus mususumbala si radua su raraléngang. 13:6 Kaselahé'u toadé éé 
nilehigangi siré sarang nudatingu Pafos. Pai séé 1 siré nusombangu 
singkatau Yahudi, aréngé 1 Bar Yesus. I sié tahakoa puliku mata ko 
nangakungu awa'é nabi. 13:7 I Sergius Paulus, gubernuré'u toadé éé gawé 
mapia dingangu taumata tahakoa puliku mata éé. Gubernuré éé ko 
singkatau pandé dingangu pélésa. I sié nukui si Barnabas daduangi Saulus, 
batu'u i sié mapulu mudaringihé bawérangu Mawu Ruata. 13:8 Kaiso 1 
Barnabas daduangi Saulus nirokaténgi Elimas pandéng puliku mata éé, 
batu'u i Elimas (éé arengé su wérang Yunani) mudéa tadéau gubernur éé 
kumbahang sarang mangimang si Yesus. 13:9 Kaiso 1 Saulus -- ko isusego 
lai si Paulus -- pia kawasangu Roké u Mawu Ruata, hakiu 1 sié nutaédé si 
anu pandéng puliku mata éé 13:10 bou éé nubéra, "Ei léokang, ana 
durhaka! I kau nakoa doka u apang ko mapia. Unué i kau ta mangedo 
munggoghahé halé u Mawu Ruata ko mupakasalamaté'u taumata? 13:11 
Orasé ii tehungété Mawu sarung muhukungi kau! I kau sarung mawuta, 
sarangi kau lai ta makasilo tualagé'u matangello kadio témpo." Su orasé éé 
lai i Elimas nakapendang pia barang maitung nanaka matané, hakiu i sié 
kadaléngé managhipo mududéa taumata panata si sié. 13:12 Suapangu 
gubernuré éé nakasilo apang ko séng nariadi, i sié nangimang si Yesus; 
batu'u 1 sié kéré'é nahérangu tintirongu halé u Mawu. 13:13 Bou Pafos. 1 
Paulus dingangu manga ringangé namundalé sarang Perga su Pamfilia. Séé 


1 Yohanes Markus nanentangi siré, bou éé nusulé sarang Yerusalem. 13:14 
Bou Perga, 1 siré nanurusé u raraléngi siré sarang Antiokhia su Pisidia, bou 
éé su ellong Sabaté i siré tamai naiang sarang dalungu walé 
pukakaliomanéngang. 13:15 Suapangu Buké 1 Musa dingangu Buké u 
manga Nabi bou niwasa, manga pangaha u waléng pukakaliomanéngang 
éé nuparénta taumata pukibalo si Paulus dingangu manga ringangé, 
"Manga ana u simbau, kamagéngi kemu pia ko manga ipanasa su manga 
taumata ii, naéko sasai." 13:16 1 Paulus dingang dimarisi, bou éé nuséingu 
limané, buhué nubéra, "Manga ana u simbauku kawanuangu Israel dang 
kalawou manga ana u simbau baliné ko éné sii ko matuhu su Mawu Ruata! 
Kenang pudaringihé si sia: 13:17 Mawu Ruatangu tau Israel séng namilé 1 
upungi kité, dang nupakakoa u bangsa ii simbau bangsa labo su témpongi 
siré mumatana su Mesir kéré taumata raghi. Bou éé dingangu kawasa ko 
labo Mawu Ruata nubawa si siré simebang bou Mesir. 13:18 I Sié 
nutatahangu sabaré su kakanoa 1 siré 13:19 Pitung kamonang bangsa su 
tana Kanaan niemu-é tadéau pamahiakéng tana éé su bangsa Israel 
pakakoa pusaka 1 siré. 13:20 Kebi-kebi éé nariadi su ralungu epa u hasu 
lima mpulo su taungé karengu'é 13:21 Bou éé i siré nudorong singkatau 
ratu. Mawu Ruata nangonggo 1 Saul ana 1 Kis bou sukungi Benyamin si 
siré pakakoa datungi siré selamangu epa u pulo su taungé. 13:22 
Suapangu Mawu Ruata nupaméhongi sié bou kakaianéngé, Mawu Ruata 
nundui 1 Daud nakoa datungi siré. Dang ko ii iluhabaré'uùu Mawu Ruata bou 
halé 1 Daud, Ta nakaeba si Daud ana i Isai éé singkatau ko nuhino su 
naung-Ku.' 13:23 Bou toronangi Daud éé Mawu Ruata nanadia su tau 
Israel singkatau Datung Salamaté, kéré ko séng nipudiandi-Né. Dang ko 1 
Yesus éé Datung Salamaté éé. 13:24 Su horo i Yesus naneta u pulahalé-é, 
1 Yohanes séng bou namohang su kalawou taumatang Israel tadéau 1 siré 
mumputobaté bou rosangi siré dingang pakiréno. 13:25 Dang suapang 
séng kukaraninéng pangetakéngu halé'é 1 Yohanes nubéra su kalawou 
taumata, 'Su singka 1 kemu ko 1 sai ia 11? Ia baliné Taumata éé ko 
luampaléngi kemu. Tahendungé, Taumata éé sarung dumenta samuringu 
ia; sarang dio'é mulua sapatu-Né ia ta hinoné.' 13:26 Manga ana u simbau 
ko apang toronangi Abraham, dingangu kebi manga ana u simbau baliné 


ko éné sii ko matuhu su Mawu Ruata! Mawu Ruata séng nundohongu 
habaré'u kasasalamaté éé si kité; 13:27 batu'u apang taumata ko mumatana 
su Yerusalem dingangu manga pangaha 1 siré mang begangu humonéu ko 1 
Sié éé mananalamaté. I siré ta nakaena tintirongu manga nabi ko bubasang 
sintinia ellong Sabaté, hakiu i siré nuhukungi Yesus. Katéwé ualingu kéré'é 
1 siré nakakoa apang ko niwérangu manga nabi éé naganapé. 13:28 
Maningu lai i siré mang ta nakaréa manga apa sarang simbau si Sié ko 
hinongu makahukungu hukumang papaté, kaiso i siré mang nudorong si 
Pilatus tadéau i Sié paténg. 13:29 Dang suapangu kebi-kebi ko kabawohé 
su ralungu Buké Susi bou halé 1 Sié séng nasuéng koa'é si siré, 1 sīiré 
nupalintu u mayaté-é bou koto u kalu koroisé bou éé nanampa i Sié su 
ralungu kubulé. 13:30 Kaiso Mawu Ruata nusau nupubiahé'i Sié bou 
papaté. 13:31 Bou éé manga pira-pirang ello karengu'é 1 Sié dudenta 
mutimpasilongu watangéng-é su manga taumata ko dimenta ringangi Sié 
bou Galilea sarang Yerusalem. I siré éé ko su orasé 11 nakoa saksingi Sié 
su taumatangu Israel. 13:32 Nau su orasé ii i kami mububawa Habaré'u 
Raluasé éé si kemu: Apa ko séng nipudiandingu Mawu Ruata si upungi 
kité, 13:33 éé séng nikoa-é si kité dingangu sau nupubiahé'i Yesus bou 
papaté. Batu'u su ralungu Mazmur karuané pia kabawohé, | Kau ko 
Ahusé-Ku, su sihello ii Ia séng nakoa 1 Amang-U.' 13:34 Mawu Ruata 
séng sau nupubiahé'i Sié bou papaté. Ii i Sié séng ta musau lai bedang 
mamendang halé u papaté su ralungu kubulé. Bou halé éé Mawu Ruata 
nubéra, Ta sarung manganggo si Kau pudariandi susi ko malahé sarung 
ipakaganapé, ko séng Daku nipudiandi si Daud.' 13:35 Ķéré'é lai su 
ralungu nasé baliné mabawéra, 'I Kau ta mamalangu Ellang-U satia éé 
mawuhu su ralungu kubulé.' 13:36 I Daud séng naté dang nilebing lai 
dingangi upungé, suapangu 1 sié bou nukoa apang ko niparéntangu Mawu 
pakikoa si sié. Mayaté'i Daud lai séng kebi nasué nahéné. 13:37 Arawé i 
Yesus, ko sau nipubiahé'u Mawu Ruata bou papaté, 1 Yesus éé ta nahéné. 
13:38-39 Batu'u éé manga ana u simbau, 1 kemu harusé kasingka humonéu 
bou 1 Yesus ii habaré'u kalaampungu rosa nipakasingka si kemu; 1 kemu 
harusé kasingka humonéu apang taumata ko mangimang si Sié, niliu bou 
rosa ko ta kauhasé'u paréntangu Mawu Ruata ko niwawa 1 Musa. 13:40 éé 


sabapé'é 1 kemu harusé puparhatikang pakapia-pia, kumbahang sarang 
mariadi si kemu apang ko niwérangu nabi ii, 13:41 'Puparhatikangko 
pakapia-pia, éi kemu apang taumata ko nggalébé muhinakang! I kemu 
sarung mahérang, bou éé maté! Batu'u su témpo ii Ia kapukoa'é halé ko 
sarung ta pangimanéngi kemu maningu lai pia taumata manualagé'u éé si 
kemu.'" 13:42 Su témpongi Paulus daduangi Barnabas nanentangu waléng 
pukakaliomanéngang éé, apang taumata su waléng pukakaliomanéngang 
éé nudorong tadéau iradua sau pusulé su ellong Sabaté tuhué, tadéau 
turusé panualagé'u kalawou halé éé. 13:43 Suapang kalawou taumata 
nasebang bou waléng pukakaliomanéngang éé, i Paulus daduangi Barnabas 
nituhukangu taumatang Yahudi napéné dingangu taumata bou bangsa 
waliné ko simowa agamangu Yahudi. Uté manga rasulé éé nanasa si siré 
tadéau 1 siré turusé pangunsadé su kakendagé'u Mawu Ruata. 13:44 Su 
ellongu Sabaté tuhué, maraning kebi taumata su soa éé dimenta 
nudaringihé bawérangu Mawu. 13:45 Suapang manga tau Yahudi nakasilo 
taumata napéné éé, mangkatéwé nasaki naungi siré. I siré nuhinakang si 
Paulus dang dudoka apang ko niwérané. 13:46 Kaiso 1 Paulus daduangi 
Barnabas kasaunéng lai naìwahani mududato matualagé. I radua nubéra, 
"Bawérangu Mawu Ruata mang harusé ipakasingka horo si kemu. Kaiso 
ualingi kemu madidi manarima, 1 kemu séng nanantu hala ko 1 kemu ta 
hinoné manarima u pubawiahé kahengang dingangu kekal. Dang ii i kami 
manentangi kemu matamai makoa sarang koa u bangsa waliné. 13:47 
Batu'u ko ii paréntangu Mawu si kami; Mawu nubéra, Ta séng nanantu i 
kemu mariadi simbau tualagé su apang taumata bou bangsa ko baliné 
bangsa Yahudi, tadéau i kemu muparentangu kasasalamaté su kaselahé'u 
dunia.'" 13:48 Su témpongu manga taumata bou bangsa ko baliné bangsa 
Yahudi nakaringihé éé, i siré mangkaté kaliagé, turusé mududalongu 
wawérangu Mawu. Dang apang taumata ko séng nitantu u Mawu Ruata 
gunang manarima pubawiahé kahengang dingangu kekal, manga taumata 
éé numpangimang. 13:49 Bawérangu Mawu nakéké lai sarang apang 
tampa su kaselahé'u wanua éé. 13:50 Arawé manga mananembonangu soa 
éé dingangu apang mangawawiné bou golongangu manga mawu ko 
mumataku u Mawu Ruata, tutingkaitangi siré tau Yahudi. I siré nakakoa 


pia pusasitori dingangi Paulus daduangi Barnabas, dang nanokolé'i radua 
bou tampa éé. 13:51 Uté manga rasulé éé nanontong ebungu laédé'i siré su 
tengongu manga taumata éé kéré laingaté, bou éé nakoa sarang Ikonium. 
13:52 Manga murité su Antiokhia mangkaté su raluaséng baugu 
kawasangu Roké u Mawu Ruata. 


Bekéngu Manga Rasulé 14 


14:1 I Paulus daduangi Barnabas nusombangu halé musulung su Ikonium. I 
radua lai sarang baléngu pukakaliomanéngangu tau Yahudi dang séé 
nakapududato mapia hakiu mauli tau Yahudi dang taumata ko baliné 
Yahudi nakoa nangimang si Yesus. 14:2 Arawé apangu tau Yahudi ko 
madidi mangimang, mumaneti apang taumata ko baliné Yahudi, hakiu 
nakakoa si siré mubinsi u apang taumata ko mangimang si Yesus. 14:3 
Ualingu éé i Paulus daduangi Barnabas natana marena séé. Dang bahani i 
siré mududatongu halé u Mawu. Uté Mawu malaing mupakalahé u 
humonéu habaré'i siré bou halé u kakendagé-é éé ko mang tengadé; I Sié 
nangonggo u kawasa si siré pukukoa kalawou tanda hérang dingangu 
manga halé dalabo. 14:4 Arawé kawanuangu soa éé mududaroka i siré 
lawo i siré; pia ko manumbeka su taumatangu Yahudi dang pia ko 
manumbeka su manga rasulé éé. 14:5 Bou éé apang taumatangu Yahudi 
dingangu apang pangaha'é singkanaung dingangu taumata ko baliné 
Yahudi nugaghighilé tadéau mupakasusa dang mangentungu watu su 
manga rasulé éé. 14:6 Katéwé manga rasulé éé nakasingka halé éé, bou éé 
i siré nutingkaghéa sarang Listra dingangu Derbe, soa su Likaonia, dang 
sarang tampa marareduhé. 14:7 Pai séé 1 siré lai nuhabaré'u Habaré'u 
Raluasé éé. 14:8 Su Listra pia tau ésé simbau laédé'é péosé mangkéng 
singkahana, hakiu 1 sié ta makararaléng, baugu laédé'é tumaniu lomé. 14:9 
Tau éé mumaiang pai séé mududaringihé si Paulus kabérané. I Paulus 
nakasilo tau éé mangimang dang ualaingu éé himoné i sié ipakaulé. Nau 1 
Paulus nutehung si sié 14:10 dang i Paulus dingang nubéra tingihé maiha, 
"Darisi'é pakatéi!" Tau éé dingang nubengkalé dimarisi naenggahé turusé 
dimaléng. 14:11 Suapangu taumata mauli nakasilo halé ko nikoa 1 Paulus 


éé, 1 siré kimaka dingang kabérané su wahasang Likaonia, "Manga déwa 
séng limintu su dunia simu su wadangu su taumata." 14:12 Bou éé i 
Barnabas nisego 1 siré si Zeus, dang 1 Paulus nisego 1 siré si Hermes, batu'u 
i sié kabérané. 14:13 Imam u Déwa Zeus, ko tampa pananembangé su 
tengong soa, simongo nubawa manga sapi ésé dingangu manga bungang 
sarang mohongu tukadé'u soa. I sié mapulu mudingangu taumata mauli éé 
mubawa sasemba su manga rasulé éé. 14:14 Suapangi Barnabas daduangi 
Paulus nakaringihé halé ko kukoaténgu manga taumata éé, 1 radua 
nunggedé pakéangi radua apidé timalang sarang taloarangu taumata 
singendu, dingang kaenggoné, 14:15 "Oi, unué i kemu mukoa halé 11? I 
kami ii ko taumata musulungi kemu! I kami naéné sii tadéau muhabaré'u 
Habaré'u Raluasé si kemu tadéau i kemu mumpanentangu apang halé ko 
takoaé gunané ii dang dumenta sarang koa u Mawu Ruata ko biahé, ko 
nundiadi langi dingangu dunia laudé dingangu kalawou ko éné su ralungé. 
14:16 Su témpo naliu Mawu Ruata namalangu kalawou bangsa pubiahé 
putuhu kapulungi siré simbau-simbau. 14:17 Kalso i Sié ta mutimbulé 
mangonggo u manga tatialangu watangéng-é, mukoa ko mapia. I Sié 
mangonggo u tahiti si kemu bou langi dang gesingu tana mang su témponé. 
I Sié mangonggo u pubawiahé si kemu dang mupakaluasé'u naungu." 
14:18 Kaiso maning dingangu wawéra éé bedang susa lai su manga rasulé 
éé musedingu manga taumata éé mangonggo u sasemba si siré. 14:19 
Pirang katau taumatang Yahudi ko nasongo su Listra bou Antiokhia su 
Pisidia dingang bou Ikonium mumanalimbogho taumata mauli hakiu 
manga taumata éé nangumbéohé si siré. I siré namahenéngu watu si 
Paulus, bou éé nirandang si sié sarang likudé'u soa. I siré nanika 1 sié séng 
naté, 14:20 kaiso suapangu apang taumata mangimang ko éné ndai séé 
dimarisi su reduhé'é, 1 sié ringang nupeti dang nusau simu su soa. Su 
karielloné i sié nubua sarang Derbe singkatamai daduangi Barnabas. 14:21 
Su Derbe, i Paulus daduangi Barnabas nuhabaré'u Habaré'u Raluasé éé 
dang mauli taumata nangimang si Yesus. Bou éé i radua nusulé sarang 
Listra, buhué sarang Ikonium, bou éé sarang Antiokhia su Pisidia. 14:22 
Su apang soa éé i radua mumanguaté naungu manga murité'i Yesus dang 
mumanasa si siré tadéau matatana tatapé mangimang si Yesus. "I kité 


mang harusé mutatahangu sigesa horo, buhué i kité makatémang 
karaluasé'u Kararatuangu Mawu Ruata," kéré'é manga rasulé éé 
mumanintiro su manga murité'i Yesus su kauli u soa éé. 14:23 Dang su 
apang jamaaté 1 Paulus nuhéngké pangaha u manga jamaaté éé. Bou éé 1 
siré nanarakangu manga pangaha éé su ralungu kaliomanéng dingangu 
puasa su Mawu ko pupangimanéngi siré éé. 14:24 Bou éé 1 Paulus 
daduangi Barnabas nanurusé u raraléngi radua limiu banua Pisidia sarang 
nudatingu Pamfilia. 14:25 Dang suapangi siré bou nuhabaré'u bawérangu 
Mawu Ruata su Perga, i radua nakoa sarang Atalia. 14:26 Bou éé i siré 
sau namundalé sarang Antiokhia. éé soa tampa i siré horo nisarakang su 
alamaté'u Mawu Ruata, tadéau i siré muparaléngu halé ko su orasé 11 séng 
nikoa 1 siré. 14:27 Suapang nudatingu Antiokhia, i radua nangomolé 
dalohong jamaaté éé, buhué nubekéngu kebi-kebi ko séng nikoa u Mawu 
Ruata bou pulahalé i siré. I siré nubeké lai kéré apa Mawu Ruata séng 
namuka raléng tadéau manga taumata ko baliné Yahudi séng nangimang si 
Yesus. 14:28 Su soa éé i Paulus daduangi Barnabas natana marengu 
dingangu apang taumata mangimang. 


Bekéngu Manga Rasulé 15 


15:1 Pia taumata pirang katau bou Yudea simongo su Antiokhia dang 
mumanintiro apang taumata mangimang su Antiokhia uadé kamagéngi siré 
ta sunaténg tumuhu atorangi Musa, 1 siré ta masalamaté. 15:2 ĮI Paulus 
daduangi Barnabas nundoka kahengang singka u naungu manga taumata 
éé. Panginsuéngé 1 siré nanantu 1 Paulus dingangi Barnabas dang pia 
taumata waliné pirang katau bou Antiokhia patamai sarang Y erusalem 
tadéau mududatongu halé éé dingangu apang rasulé dang manga pangaha 
pai séé. 15:3 Jamaaté u Antiokhia nangentudé'i siré sarang likudé'u soa, 
bou éé i siré dimaléng limiu Fenisia dingangu Samaria. Pai séé 1 siré 
nubekéngu kéré apa manga taumata ko baliné Yahudi séng nanarakangu 
watangéngi siré su Mawu Ruata. Habaré éé tenga-tengadé nakaluasé 
naungu apang taumata mangimang séé. 15:4 Suapangi siré nudatingu 
Yerusalem, i siré nitarima u jamaaté, dang manga rasulé dingangu manga 


pangaha kéré'é kapiané. Bou éé 1 siré nubekéngu kebi-kebi ko séng nikoa u 
Mawu Ruata bou pulahalé i siré. 15:5 Arawé pirang katau bou tau Farisi 
ko séng nangimang, dimarisi dingangu nubéra, "Taumata bou bangsa 
waliné ko séng nangimang harusé pakisunaté dang mang harusé putuhu 
atorangi Musa." 15:6 Bou éé apang rasulé dingangu apang pangaha 
nukomolé gunang mududatongu halé éé. 15:7 Marengu kahengang 1 siré 
nutatukaré'u pikirang. Panginsuéngé i Petrus dimarisi dingangu nubéra, 
"Manga ana u simbau! I kemu kebi masingka su témpo naliu Mawu Ruata 
namilé si sia bou taloarangi kemu gunang puhabaré'u Habaré'u Raluasé éé 
su apang taumata ko baliné Yahudi, tadéau i siré makaringihé dang 
mangimang. 15:8 Dang Mawu Ruata ko masingka u naungu taumata 
karalahé'é 1 Sié nanarima 1 siré; I Sié nupakalahé u halé éé su ralungu 
pangangonggo u Roké-é musulung kéré ko nionggo-é lai si kité. 15:9 
Mawu Ruata ta muputatentangi kité dingangi siré. I Sié nupakasusingu 
naungi siré, baugu i siré mangimang. 15:10 Nau, apa sabapé'é 1 kemu 
mapulu lumawang Mawu Ruata orasé ii hakiu sarang munggeli u 
bawawang mabeha su manga murité i1, sumbalié i upungi kité lai dang 1 
kité ta makakoa éé? 15:11 Susimbekané, 1 kité nangimang dang 
nipakasalamaté ualingu kakendagé'u Mawu Yesus; kéré'é lai 1 siré." 15:12 
Nau kebi taumata mukukomole séé naremasé. Bou éé 1 siré nudarmgihé si 
Barnabas daduangi Paulus sau nubekéngu kebi tanda hérang dingangu 
manga halé dalabo ko séng nikoa u Mawu Ruata bou pulahalé 1 siré su 
taloarangu bangsa ko baliné Yahudi. 15:13 Suapangi siré nasuéng bérané, 1 
Yakobus nubéra, "Manga ana u simbau! Kenang pudaringihé si sia. 15:14 
I Simon mang buhué nanualagé kéré apa Mawu Ruata bedang su horo'é 
nuperhatikang apang taumata ko baliné taumatang Yahudi, baugu 
pendungé mamilé bou 1 siré taumata waliné ko sarung makoa umaté-é. 
15:15 éé nuhinongu ko séng niwérangu manga nabi. Batu'u pia kabawohé 
kéré 1, 15:16 'Bou éé Ia sarung musau dumenta,' angkungu Mawu. Ta 
sarung musau mupararisi u waléngi Daud ko séng naleka, dingangu 
mangulé apang ko napésa, buhué sau ipakatéi; 15:17 tadéau apang 
taumata ko nalembé éé mumpudéa Mawu, pudingangu apang bangsa 
waliné ko baliné Yahudi ko séng Daku nikuing pakakoa umaté-Ķu.' Kéré'é 


angkungu Mawu, 15:18 ko horo séng nupakasingka u halé éé." 15:19 
"Nau tumuhu singkaku," angkungi Yakobus, "i kité ta wotongé 
mupakasusangi siré taumata ko baliné Yahudi éé ko séng nanarakangu 
watangéngi siré su Mawu Ruata. 15:20 Kaiso i kité harusé manuraté si 
siré dang manguli si siré kumbahang kumang kang malamuhu ko lenang 
bou nisemba su berhala, arau kumang dagingu binatang ko naté nikellé, 
arau maného dahané. Dingang tadéau lai i siré munggéangu watangéngi 
siré bou kakanoa lamuhu. 15:21 Batu'u atorangi Musa séng bedang bou 
horo bubasang su apang ellong Sabaté su manga walé 
pukakaliomanéngang, dang iluhabaré su apang soa." 15:22 Manga rasulé 
dingangu apang pangaha, singkanaung dingangu kalawou ralohongu 
jamaaté éé nugaghighilé mamilé pirang katau bou 1 siré ko sarung iroi 
pudingangi Paulus daduangi Barnabas sarang Antiokhia. Nau i siré namilé 
si Silas dingang si Yudas ko isusego lai si Barsabas. I radua n narékéng 
taumata dio su horoné su taloarangu taumata mangimang su Yerusalem. 
15:23 Singkahindo u manga raroi éé i siré nundohongu suraté simbau lai 
ko bawérané kéré 11. "Su kalawou ana u simbau ko asalé bou bangsa 
waliné ko baliné Yahudi, ko mumatana su Antiokhia, Siria dingangu 
Kilikia. Adaté bou 1 kami, apang rasulé dingangu apang pangaha, ko 
manga ana u simbau i kemu. 15:24 I kami nakaringihé pia pirang katau 
bou taloarangi kami séng nakoa sarangki kemu munggunggolang dingang 
mupubingo i kemu dingangu manga tintirongi siré. Sumbalié i kami ta 
manga sinsulé nundoi 1 siré pukoa halé éé. 15:25 éé sabapé'e 1 kami séng 
bou nududato dang kebi-kebi nasingkanaung namilé pirang katau dang 
mundol i siré sarangki kemu. I siré matamai singkatamai dingangi Paulus 
daduangi Barnabas ko ikukendagé'i kami. 15:26 I radua ii taumata ko séng 
nanarakangu pubawiahé'i radua ualingu Mawu Yesus Kristus. 15:27 Nau, 1 
kami mundoi 1 Yudas daduangi Silas patamai sarang koa 1 kemu. I radua 
éé sarung manguli u apang ko mabawohé su ralungu suraté 1 si kemu. 
15:28 Roké u Mawu Ruata séng nupakawala -- dang 1 kami lai 
singkanaung -- tadéau i kemu kumbahang onggolangu bawawang ko 
nangilémbo mabeha bou bawawang ko ketang hinoné i1; 15:29 kumbahang 
kumang kang ko bou nisemba su berhala; kumbahang manginung daha, 


kumbahang kumina dagingu binatang ko naté nikellé, dang punggéangu 
apang kakanoa lamuhu. Kamagéngi kemu munggéangu watangéngi kemu 
bou kalawou halé éé, 1 kemu séng nukoa ko mapia. Sarang ii, salamaté!" 
15:30 Suapang bou nukata, i siré ko iroi éé nubua sarang Antiokhia. Pai 
séé 1 siré nukui kaselahé'u ralohong jamaaté pukomolé buhué nanarakangu 
suraté éé. 15:31 Suapangu jamaaté bou nubasangu suraté éé, 1 siré 
mangkaté kaliagéngu wawérangu suraté éé ko nakaiboré naungi siré. 
15:32 1 Yudas daduangi Silas, ko malaing nabi, marengu nududato 
ringangu manga ana u simbau ko mangimang su Antiokhia 
mumamahansang dang mupakawaharingi siré. 15:33 Suapangi Yudas 
daduangi Silas natana pirang katémpo pai séé, komolangu taumata 
mangimang su Antiokhia éé séng sau nundoi i siré pusulé dang timanata si 
siré puhabaré'u adaté'i siré su kauli u taumata ko séng nundoi 1 siré. 15:34 
Kaiso 1 Silas namutusé tatapé matana su Antiokhia. 15:35 I Paulus 
daduangi Barnabas natana lai pirang katémpo su Antiokhia. Pai séé 1 radua 
mumanintiro dang muluhabaré'u wawérangu Mawu mududingangu mauli 
taumata waliné. 15:36 Ta narena wou éé 1 Paulus nubéra si Barnabas, 
"Maléngké i kadua sau mutiwo manga ana u simbau taumata ko 
mangimang si Yesus su apang soa ko lenang bou nipuhabaréngi kité 
bawérangu Mawu; tadéau 1 kité makasilo kakakoai siré." 15:37 I Barnabas 
mapulu mamaringangi Yohanes Markus, 15:38 kaiso i Paulus nupendang 
dalai mubawa si Markus, ko madidi muhalé singkahalé dingangi siré dang 
ko séng nanentangi siré su Pamfilia. 15:39 Uté 1 Paulus daduangi Barnabas 
nudaréndéhé kahenga-hengang sarang nudatingu 1 siré nutaléi: I Barnabas 
namaringang si Markus dang namundalé dingangé sarang Siprus. 15:40 I 
Paulus namilé si Silas bou éé nubua dingangé suapangu manga ana u 
simbau su Antiokhia nanarakangi siré su alamaté'uùu Mawu. 15:41 1 siré 
nakapuliku Siria dingangu Kilikia; tamai séé 1 siré nakapanguaté apang 
jamaaté. 


Bekéngu Manga Rasulé 16 


16:1 I Paulus nanepasé'u raraléngé sarang Derbe, bou éé sarang Listra. 


Séé pia singkatau muritén Yesus aréngé 1 Timotius. I mamané singkatau 
Yahudi, ko séng nangimang si Yesus; arawé i papané tau Yunani. 16:2 Su 
taloarangu manga taumata mangimang ko mumatana su Listra dingangu 
Ikonium, 1 Timotius nikasingkaténg kéré taumata mapia. 16:3 I Paulus 
mapulu tadéau i Timotius mutuhu dingangé; ualingu éé 1 sié nanunaté si 
Timotius. éé nikoa'é, baugu taumatangu Yahudi su tampa éé kebi-kebi 
masingka u i papangi Timotius ko singkatau Yunani. 16:4 Su apang soa ko 
tutiwongi siré, 1 siré muluhabaré su apang taumata mangimang kalawou 
putusang ko séng nitatapé u manga rasulé dingangu manga pangaha su 
Yerusalem. I siré mumanasa apang ana u simbau ko séng nangimang éé 
tadéau putuhu kalawou atorang éé. 16:5 Uté kalawou jamaaté éé 
nanambang toghasé pangangimangi siré, dang ello-ello dékénangi siré 
mang kukatambané uli'é. 16:6 Roké u Mawu Ruata ta nupakawalangi 
Paulus daduangi Silas mangékéngu wawérangu Mawu Ruata su 
propénsingu Asia. Nau 1 siré nanurusé u raraléngi siré sarang banua Frigia 
dingangu Galatia. 16:7 Suapang nudatingu pusarangu Misia, i siré nanuka 
simu su propénsingu Bitinia, kaiso Roké 1 Yesus nularangi siré makoa 
tamai. 16:8 Nau 1 siré limiu Misia dang naturusé u Troas. 16:9 Sihebi éé, 
su Troas, i Paulus nakasilo simbau papasilo. Su ralungu papasilo éé i sié 
nakasilo pia singkatau Makedonia dudarisi su tengoné dang kapudorongé 
suapang botongé i sié patamai sarang Makedonia putulungi siré. 16:10 
Suapangi Paulus nakaeba papasilo éé, i kami turusé nusasadia makoa 
sarang Makedonia. Batu'u i kami séng nanika su ralungu papasilo éé i kami 
mangaking humonéu Mawu Ruata kapundoiéngi kami puhabaré'u Habaré'u 
Raluasé éé su kalawou taumata pai séé. 16:11 I kami nanentangu Troas 
turusé namundalé sarang Samotraké, dang su karielloné sarang Neopolis. 
16:12 Ndai bou éé 1 kami nakoa sarang Filipi, soa kahimotongangé su 
Makedonia. 16:13 Su ellong Sabaté i kami nakoa sarang dulungu salu su 
likudé'u tukadé sasukang sarang soa, batu'u su témangéngi kami ndai séé 
pia tampa u pukakaliomanéngu tau Yahudi. Bou éé i kami naiang dingang 
mudududato ringangi siré manga wawiné ko mukukomolé su tampa éé. 
16:14 Su taloarangi siré pia singkatau mudaragangu héka ungu, aréngé i 
Lidia ko asalé bou Tiatira. I sié kukendagé'u Mawu Ruata, uté Mawu 


nanganoa naungé tadéau i sié manarima u apang ko tutintirongi Paulus si 
sié. 16:15 Į Lidia dingangu ralohong baléné kebi niréno u raréno susi. Bou 
nakatarima u raréno susi i sié nunoté si kami. I sié nubéra, "Kamagéng 
manga ana u simbau mangenungu ia ko tenga-tengadé séng mangimang si 
Yesus, mahié'é katana su waléku." Bou éé i sié mang kapanihasané tadéau 
i kami putuhu dorongé. 16:16 Pia su sihello su témpongi kami makoa 
sarang tampa u pukakaliomanéngang, 1 kami nusombangu tau wawiné 
simbau; 1 sié ko singkatau ellang. Su témpo éé i sié nikawasangu roké 
dalai ko tahapamatéhé'u manga halé ko sarung mariadi su témpo ramahi. 
Bou hambaké'é ko nggalé mamatéhé daléngu wiahé'u taumata, tau wawiné 
éé nakarotong pubawiahé'u apang mawuné. 16:17 Tau wawiné éé mang 
turusé katuhu'é si kami 1 Paulus dang mumenggahé'u, "I siré ii ko ellangu 
Mawu Ruata Ko Karangétangé! I siré simongo gunangu muhabaré su 
manga ana u simbau kéré apa raléngé i kemu ipakasalamaté!" 16:18 
Pirang ello mutatuhu tau wawiné éé mang turusé mumenggahé kéré'é. I 
Paulus séng ta nakasabaré, hakiu 1 sié nubihu likudé buhué nuhéang su 
roké dalai éé, "Su aréngi Yesus Kristus ia muparénta si kau sebangké i kau 
bou tau wawiné 11!" Singkatémpo éé lai roké éé nanentangu tau wawiné éé. 
16:19 Suapangi siré apang mawuné nakaenangu akalé'i siré mudéa do1té 
séng nailang, 1 siré nanamé si Paulus daduangi Silas, bou éé nubawa si 
radua sarang tengongu mangangawasa. 16:20 I siré nupatatengongi Paulus 
daduangi Silas su manga mawu pamaréntangu Roma, buhué nubéra, "I siré 
ii ko tau Yahudi. I siré mumangacau su soangi kité. 16:21 1 siré mangaha 
taumata pukoa tundung adaté ko nutatentangu apang atorangi kité, tau 
Roma. I kité ta makatarima dingang ta makatuhu tundung adaté éé!" 16:22 
Taumata mauli mang lai nutatuhu namungkusé si Paulus daduangi Silas; 
dang manga mawu pamarénta nunggaisé pakéang su awa u rasulé darua 
éé, buhué nangoro taumata punggéséré si radua. 16:23 Suapangi radua 
bou nighéséré matedu-tedu, i radua nitaho sarang dalungu tahungku. 
Mangangawasangu tahungku niparéntang pundiaga si siré pakapia. 16:24 
Ualingu parénta éé, mangangawasangu tahungku éé nanahang si radua su 
kamaré'u tahungku ko karalungangé, dang laédé'i radua nitaho su mantung. 
16:25 Sihebi luenang séng manga kaloarané i Paulus daduangi Silas 


kapukaliomanéngé dang kapugantarééngu raralo su Mawu Ruata. Manga 
taumatang tahanang baliné mududaringihé si radua kapugantaré'é. 16:26 
Singkilendiu pia dinuhé maiha, sarang mésélé'u tahungku kimanoa. 
Tukadé'u tahungku kebi nasué natopé dang manga hanté ko nipangiki 
taumatang tahungku nasué nawuka. 16:27 Mangangawasangu tahungku éé 
nubengkalé liméndi. Suapangi sié nakasilo apang tukadé'u tahungku nasué 
natopé, 1 sié nanawu pédané mamaté wadangé ualingu su naungé manga 
taumatang tahanang séng nasué timalang. 16:28 Arawé i Paulus nenggahé 
maiha-maiha, "Aribé pamaté wadang! I kami ndaong kebi bedang éné!" 
16:29 Mangangawasangu tahungku nudorong solo buhué tinumalang 
sarang dalungé, dingangu kadondongé i sié nusurubang su tengongi Paulus 
daduangi Silas. 16:30 Bou éé i sié nubawa si radua sarang likudé'é 
dingang nubéra, "Kalawou manga mawu, apa hinong daku koaténg tadéau 
ia ipakasalamaté?" 16:31 I Paulus daduangi Silas simimbahé, 
"Pangimangké su Mawu Yesus! I kau sarung masalamaté -- i kau dingangu 
kauli'u taumata su walénu!" 16:32 Bou éé 1 Paulus daduangi Silas 
nanualagé'u wawérangu Mawu su mangangawasangu tahungku éé 
dingangu apang taumata ko éné su waléné. 16:33 Sihebi éé séng 
kaloarané, mangangawasangu tahungku nubawa si siré bou éé nanguhasé 
lésé i radua. Uté 1 sié dingangu apang taumata ko su ralungu waléné turusé 
nisahani. 16:34 Buhué i sié nubawa si Paulus daduangi Silas sarang baléné 
dingangu nanadiangu kang si radua. I siré tahana kebi-kebi mangkaté 
kaliagé batu'u 111 siré séng mangimang su Mawu Ruata. 16:35 Su 
karielloné, manga mawu pamaréntangu Roma nuparénta polisi sarang 
tahungku pubawa parénta tadéau i Paulus daduangi Silas pakipelo. 16:36 
Mangangawasangu tahungku éé nuhabaré'u halé éé si Paulus. I sié nubéra, 
"Manga mawu pamarénta séng nuparénta tadéau 1 Tuang dadua pakipelo. 
Ii i Tuang dadua séng botongé mapulé. Salamaté!" 16:37 Kaiso 1 Paulus 
nubéra su manga mawu polisi éé, "I kami kawanuangu Roma. Bedang ta 
nisidang, i kami séng nighéséré su tengongu lawo dang nitaho su ralungu 
tahungku. Dang ii i siré mangkaté mupakapulé i kami kéré'é. I kami 
madidi! Doiko manga mawu pamarénta éé paramahi sarang ii pamelo 1 
kami!" 16:38 Manga mawu polisi éé nulapuré'u halé éé su manga mawu 


pamaréntangu Roma. Suapangu manga mawu pamarénta éé nakaringihé 
humonéu 1 Paulus daduangi Silas ko kawanuangu Roma, 1 siré nataku. 
16:39 Bou éé i siré tamai nangaku sala si Paulus daduangi Silas, buhué 
nupasebangi radua bou ralungu tahungku, dingang nudorong lai tadéau 1 
radua sumebang bou soa éé. 16:40 I Paulus daduangi Silas nanentangu 
tahungku éé bou éé natamai nakoa sarang baléngi Lidia. Suapang bou 
nusombangu apang taumata mangimang pai séé, dang nupakakuaté'i siré, 1 
Paulus daduangi Silas dimaléng. 


Bekéngu Manga Rasulé 17 


17:1 I Paulus daduangi Silas nanurusé u raraléngi radua simahé bou 
Amfipolis dingang Apolonia bou éé nudatingu Tesalonika. Pai séé pia 
baléng pukakaliomanéngu tau Yahudi. 17:2 Uté i Paulus tamai nakoa 
sarang baléng pukakaliomanéngang éé - kéré wiasané koaténgé kamagéng 
pia manga walé pukakaliomanéngangu tau Yahudi -- buhué mutatukaré'u 
pikirang bou halé u ralohongu Buké Susi dingangu manga taumata séé. éé 
nikoa'é mutatuhu su ralungu telung sulé ellong Sabaté. 17:3 Bou ralohongu 
Buké Susi i sié nanualagé dingangu nupakalahé u Datung Salamaté ko 
nipudiandingu Mawu Ruata harusé mutatahangu sigesa dang sau mubiahé 
bou papaté. "I Yesus ko daku iluhabaré si kemu éé, ko i Sié Datung 
Salamaté ko nipudiandi," angkungi Paulus. 17:4 Pirang katau taumata 
nangimang bou éé timuhu si Paulus daduangi Silas; keré'é lai pia 
singgepang labo tau Yunani ko mataku u Mawu Ruata, dang mauli lai 
manga wawiné mapapia. 17:5 Arawé manga tau Yahudi masaki naung. I 
siré nukui apang taumata mululegahé su manga raléng nukoa komolangu 
mugaghanoha. Bou éé 1 siré ntekoa ganoha su kaselahé'u tampa dang 
nangalo sarang baléngu taumata mangimang aréngé 1 Yason mududéa si 
Paulus daduangi Silas, batu'u 1 siré mapulu mubawa si Paulus daduangi 
Silas pasebang patatengo su taumata mauli su likudé'é. 17:6 Arawé 
suapangi siré ta nakaréa si Paulus daduangi Silas, 1 siré nuhéngké si Yason 
dingangu pirang katau taumata mangimang baliné sarang tengongu manga 
mawu ko mumangawasangu soa éé. I siré mumenggahé, "Manga taumata 


ii mukukoa ganoha su apang tampa! Ii tampa 1 kité nisongongi siré, 17:7 
dang 1 Yason nanarima i siré su waléné. I siré kebi lumawang apang 
atorang i Kaisaré'u Roma, batu'u i siré muhabaré uadé pia lai ratu waliné 
ko isusego si Yesus." 17:8 Ualingu wawéra éé 1 siré nakapuganoha 
taumata mauli dingangu apang mangangawasa su soa éé. 17:9 Bou éé 
manga mawu mangangawasa éé nuparénta si Yason dang apang taumata 
mangimang baliné éé pamaéhé doité'u jaminangé. Bou éé 1 siré buhué 
nipelo. 17:10 Sihebi éé apang taumata mangimang su soa éé nundoi i 
Paulus daduangi Silas patamai sarang Berea. Susasongoné pai séé, 1 
Paulus daduangi Silas nakoa sarang balé pukakaliomanéngangu tau 
Yahudi. 17:11 Manga taumata su Berea nangilémbo maloahé naungi siré 
bou manga taumata su Tesalonika. Kéré'é kaluasu naungi siré mudaringihé 
habaré'u halé i Yesus, dang ello-ello i siré mububasa Buké Susi mududéa 
sarang makasingka mensang tatintirongi Paulus éé tengadé. 17:12 Mauli 
su taloarangi siré nangimang si Yesus, dang baliné mahali lai tau Yunani 
ko mapapia, ko nangimang; ésé bawiné. 17:13 Suapangi siré manga tau 
Yahudi su Tesalonika nakaringihé si Paulus kapuhabaré lai bawérangu 
Mawu Ruata su Berea, 1 siré lai simongo su Berea mumaneti dang 
mupubingo u apang taumata séé. 17:14 Dindengang manga ana u simbau 
su Berea nangentudé'i Paulus sarang apéng, arawé i Silas daduangi 
Timotius tatapé natana so soa éé. 17:15 Suapang bou nangentudé'i Paulus 
nudatingu Atena, i siré éé sau nusulé sarang Berea nuhabaré'u tatanatangi 
Paulus tadéau i Silas daduangi Timotius kéré wotongé pakaligha mutuhu 
si sié. 17:16 Sementarangi Paulus kapangampalé si Silas daduangi 
Timotius su Atena, i sié nasusa naungé nakasilo soa éé napéné u berhala. 
17:17 Ualingu éé su waléng pukakaliomanéngang, 1 Paulus nudu dato 
dingangi siré tau Yahudi dingangu lai manga taumata waliné ko 
mututahamawu su Mawu Ruata su tampa éé. 17:18 Manga météré bou 
alirangi Epikuros dingang bou alirangi Stoa nupapangala lai dingangé. 
Pirang katau bou 1 siré nubéra, "Taumata ii masingka u apa? Singka'é 
mawawo, kaiso mauli mohongé!" Pia lai ko baliné nubéra, "Aramanungu 1 
sié muluhabaré'u halé u manga déwangu bangsa waliné." I siré nakapubéra 
kéré'é, baugu 1 Paulus muluhabaré'u halé 1 Yesus dingangu halé u sau 


ipubiahé samuring bou maté. 17:19 Bou éé i siré nubawa si Paulus sarang 
komolang su Wuludé'u Areopagus. Dasi séé 1 siré nubéra si sié, "I kami 
maening masingka u tatmtiro wuhu ko iluhabaré'u éé. 17:20 Batu'u 1 kau 
muparindingihé'u halé ko makalegé pudaringihangé. Ualingu éé i kami 
maening mukibalongu mangaléné." ( 17:21 Batu'u kauli u tau Atena 
dingangu manga taumata raghi ko mumatana séé makehagé mundemé u 
témpongi siré mumpudaringihé dang mumpududatongu manga halé buhu.) 
17:22 Su témpongi Paulus dimarisi su tengongu taumata ko mukukomolé 
su Areopagus, i Paulus nubéra, "Ei kalawou tau Atena! Ia mututehung 
humonéu su patiku halé 1 kemu kéré'é kauadipé mangagama. 17:23 Batu'u 
su témpong ia dudaléng su soangi kemu dingang mututehung apang tampa 
u pukakaliomanéngangi kemu, ia lai nakasilo simbau tampa u 
pamamelongu sasemba; su tampa éé pia mabawohé, 'Su Mawu Ruata Ko 
Bedang Ta Nikasingkaténg.' Nau, Mawu Ruata ko putatahamawungi 
kemu katéwé ualingu 1 kemu wedang begangi Sié, ko séng i Sié éé daku 
iluhabaré si kemu. 17:24 Mawu Ruata ko nundiadi dunia ii dingangu 
patiku dalohoné, ko i Sié Mawungu wowongu langi dingangu dunia. I Sié 
ta mumatana su manga waléngu mawu waliné ko nikoa u taumata. 17:25 I 
Sié lai ta mugausé bantuangu taumata, batu'u ko i Sié mangangonggo u 
wiahé dingangu singongo dingangu kalawou ko pia su taumata. 17:26 Bou 
taumata singkatau 1 Sié nundiadi kalawou bangsa dang nuparénta si siré 
pakatana su kaselahé'u dunia. Ko 1 Sié lai séng nanantu bedang bou teta'é, 
témponé dang su apa i siré botongé mubiahé. 17:27 Mawu Ruata 
mukukoa éé tadéau i siré mudéa si Sié. Luharapéngi siré nakaréa si Sié su 
témpongi siré mududéa si Sié. Magéng déakéng Mawu Ruata sebanaré'é 
baliné marau bou i kité. 17:28 Musulungu ko niwérangu taumata, 'I kité 
mububiahé dingangu kukanoa dang ko éné su dunia ii baugu kawasa-Né.' 
Musulungu lai kéré ko niwérangu manga pirang katau musasambongi 
kemu. I siré nubéra, 'I kité ii kebi-kebi ana-é.' 17:29 Nau, ualingu éé 1 kité 
ko manga ana u Mawu Ruata, i kité ta wotongé manulungu Mawu Ruata 
kéré patong bou wulaéng arau salaka arau bou watu ko nikoa tuhu 
kapandéngu taumata. 17:30 Témpong kawawodongi kité éé séng 
niliwuhé'u Mawu Ruata, arawé orasé 111 Sié mangoro apang taumata su 


kaselahé'u dunia pumputobaté bou rosangi siré. 17:31 Batu'u 1 Sié séng 
nanantu u témpo gunang muhukungu kaselahé'u dunia ii dingangu 
karaadilé. Halé éé sarung koaténgu singkatau ko séng nipiléngu Mawu 
Ruata gunangu éé. Dang tadéau apang taumata mangakingu halé éé, ko 
Mawu Ruata séng sau nupubiahé'u taumata bou papaté!" 17:32 Suapangu 
manga taumata éé nakaringihé halé u sau mubiahé samuring bou maté, pia 
ko bou taloarangi siré limegéngi Paulus. Pia ko lai nubéra, "I kami 
maening mudaringihé si kau sau mududatongu halé i1." 17:33 Bou éé 1 
Paulus nanentangu komalang éé. 17:34 Kaiso pia ko bou taloarangi siré 
manumbeka si Paulus dang nangimang si Yesus, 1 siré éé ko: 1 Dionesius 
anggotang komolangu Areopagus, dingangu tau wawiné simbau aréngé 1 
Damaris, dang pia pirang katau lai. 


Bekéngu Manga Rasulé 18 


18:1 Bou éé i Paulus nanentangu Atena dang nakoa sarang Korintus. 18:2 
Séé i sié nusombangu tau Yahudi singkatau aréngé 1 Akwila, ko asalé bou 
soangu Pontus. I Akwila mang buhué nasongo bou Italia daduangu 
kinawingé 1 Priskila. I siré naramahi sarang Korintus batu'u 1 Kaisar 
Klaudius nuparénta apang tau Yahudi pasebang bou Roma. I Paulus tamai 
nusombangi radua, 18:3 bou éé natana séé dingangi siré dang nuhalé 
singkahalé dingangi siré, batu'u hambaké'i siré musulungu hambaké'i 
Paulus, mukoa ténda. 18:4 Arawé su apang ellong Sabaté, i Paulus makoa 
sarang baléngu pukakaliomanéngang mang tadéau mupakakoa u apang tau 
Yahudi dingangu Yunani, mangimang si Yesus. 18:5 Suapangi Silas 
daduangi Timotius nasongo bou Makedonia, i Paulus nupaké u kalawou 
temponé muhabaré'u habaré bou Mawu Ruata su apang tau Yahudi 
humonéu 1 Yesus ko Datung Salamaté ko séng nipudiandingu Mawu 
Ruata. 18:6 Kaiso ulaingu manga taumata mang ta mangedo mundudoka 
dang mupupakaméangi sié, uté i Paulus nanontong ebung bou pakéangé 
makoa kéré tatialang laonggo u ingaté si siré su halé u rosangi siré. I sié 
nubéra, "Kamagéngi kemu masilaka, éé séng salangi kemu! Ia séng bega! 
Maneta bou orasé ii ia séng makoa sarang apang taumata ko baliné 


Yahudi." 18:7 Bou éé 1 Paulus nanentangi siré dang tamai natana su walé 
su simbekangu walé pukakaliomanéngang. Balé éé baléngu singkatau ko 
baliné Yahudi, kaiso mututahamawu su Mawu Ruata. Aréngu taumata éé 1 
Titius Yustus. 18:8 Arawé 1 Krispus, tembonangu walé 
pukakaliomanéngang éé dingangu kalawou ralohongu waléné nangimang 
su Mawu Yesus. Dang mauli lai tau Korintus baliné ko nakaringihé habaré 
iwubawa i Paulus, i siré numpangimang si Yesus buhué niréno u raréno 
susi. 18:9 Pia su sihebi su ralungu simbau papasilo, Mawu nubéra si 
Paulus, "Aribé kataku! Pubéra'é turusé kumbahang mutingkaremasé. 
18:10 Batu'u Ia mumahundingang si kau. Takoaé ko manga singkatau 
makapukoa dalai si kau, batu'u mauli taumata su soa ii ko taumata-Ku." 
18:11 Baugu éé i Paulus natana su Korintus sintaung siténga karengu'é 
dang mumanintirongu wawérangu Mawu Ruata si siré. 18:12 Su témpongi 
Galio nakoa gubernuré'u Akhaya, apang tau Yahudi nusingkanaung 
mundoka si Paulus dang nubawa i sié sarang tengongu pengadilang. 18:13 
1 siré nubawa beha 1 siré i1, "Taumata 1i nggalébé mumangaha u taumata 
mauli tadéau mutahamawu su Mawu Ruata su aha ko mutatentangu 
atorangi Musa!" 18:14 Suapangi Paulus séng sumimbahé, 1 Galio séng 
ligha nubéra su tau Yahudi, "Fi, i kemu apang tau Yahudi! Kamagéng ko 
pububeha i kemu ii ko simbau dalawang arau simbau halé dalai, mang 
hinoné ia musabaré dumaringihé beha 1 kemu ii. 18:15 Kaiso ko 
pududaréndéhé'i kemu ii ketangu halé u manga wawéra dingangu manga 
halé u aréng dang manga halé u atorangi kemu. Nau harusé urusé'i kemu. 
la madidi mangurusé halé i1!" 18:16 Bou éé 1 Galio nanokolé' siré 
pasebang. 18:17 Uté i siré nanamé si Sostenes, tembonangu walé 
pukakaliomanéngang éé, dang nundariha si sié su tengong médangu 
pengadilang. Kaiso 1 Galio ta kidongki nupendung halé éé. 18:18 Bou éé i 
Paulus bedang natana marengu su Korintus. Bou éé i sié nukata u apang 
taumata mangimang ko séé, buhué namundalé dingangi Priskila daduangi 
Akwila sarang Siria. Su Kengkrea, i Paulus nangolo uta'é ko séng niwalané 
kananandv'é ualingu diandiné su Mawu 18:19 Suapang nudatingu Efesus, 1 
Paulus nanentangi Priskila daduangi Akwila, buhué i sié simu su walé 
pukakaliomanéngang nutatukaré'u pikirang dingangi siré tau Yahudi séé. 


18:20 I siré mudorong si sié tadéau pakatana dio pakarengu dingangi siré, 
kaiso i sié séng madidi. 18:21 Maningu kéré'é, su témpong séng mubua, 1 
sié nubéra, "Kamagéngu Mawu mupakawala, ia mang musau sumongo 
sarang 11." Bou nubéra kéré'é, 1 sié ringang nubua sarang Efesus. 18:22 
Suapang nalintu su Kaisarea, i sié nakoa sarang Yerusalem nutiwo jamaaté 
pai séé, buhué nanurusé sarang Antiokhia. 18:23 Suapang natana manga 
pirang katémpo séé, i sié sau nubua sarang banua Galatia dingangu Frigia 
mupakatoghasé'u pangangimangu apang taumata mangimang. 18:24 
Sementarangu éé, pia tau Yahudi singkatau ko nipuhana su Aleksandria 
aréngé 1 Apolos, nasongo su Efesus. I sié taumata pandé mubéra dang 
masingka mapia ralohong Buké Susi, 18:25 dang lai séng bou nitintirongu 
singka bou halé 1 Yesus. Uté ualingu kapulu kéré'é kalabo'é 1 sié manintiro 
kéré'é kapiané halé i Yesus, maning su singka'é mang ketang buhué 
pundaréno i Yohanes. 18:26 Kéré'é kawahaniné i Apolos naneta nududato 
su walé pukakaliomanéngang dang su témpongi Priskila daduangi Akwila 
nakaringihé tintironé, 1 radua nubawa si sié sarang balé. Pai séé 1 siré 
nanualagé nangilémbo malahé lai si sié maksuté'u Mawu Ruata 
mupakasalamaté'u taumata bou pulahalé 1 Yesus. 18:27 Bou éé 1 Apolos 
pia pendungé makoa sarang Akhaya. Uté apang manga taumata 
mangimang si Yesus su Efesus nanuraté su manga ana u simbau ko 
mumpangimang su Akhaya tadéau i siré panarima i Apolos. Dang su 
témpongi Apolos narenta su Akhaya, nikakirala tulumangé pia gunané labo 
su apang taumata ko ualingu alamaté'uùu Mawu Ruata séng nangimang si 
Yesus. 18:28 Batu'u ualingu bahaniné, i Apolos nupakalompo i siré tau 
Yahudi su ralungu pupapangala su tengong komolang. Dang bou nasé su 
Buké Susi i sié nulahé humonéu ko Yesus éé Datung Salamaté ko 
nipudiandi. 


Bekéngu Manga Rasulé 19 


19:1 Sementarangi Apolos su Korintus, i Paulus bedang kapamepidé 
kaselahé'u rulungu wanua éé buhué nudatingu Efesus. Pai séé 1 sié 
nusombangu taumata pirang katau ko séng nangimang si Yesus. 19:2 1 sié 


nukibalo si siré, "Manga ana u simbau i kemu nakatarima u Roké u Mawu 
Ruata su témpongi kemu séng nangimang si Yesus?" I siré simimbahé, 
"Bedang tala. Katéwé susimbekané 1 kami mang bedang ta nakaringihé ko 
pia Roké u Mawu Ruata." 19:3 "Kamagéng kéré'é, dingangu daréno bou 
apa i kemu nireno?" kakiwalongi Paulus. "Dingangu raréno i Yohanes," 
sasimbahé'i siré. 19:4 Bou éé i Paulus nubéra, "I Yohanes mundéno 
taumata tadéau pulahékangu kalawou taumata éé séng numputobaté bou 
rosangi siré. Arawé sementarangu éé lai 1 Yohanes nupakasingka su tau 
Israel ko 1 siré harusé mangimang su Taumata ko sarung dumenta 
samuringi sié, éé ko 1 Yesus." 19:5 Suapangi siré nakaringihé éé, 1 siré 
nakiréno su aréngu Mawu Yesus. 19:6 Dang su témpongi Paulus 
nanimbongu limané si siré, Roké u Mawu Ruata natentung si siré, bou éé i 
siré naneta numpubéra dingangu haghing bawéra ko makalahérang 
dingangu lai muluhabaré'u habaré bou Mawu Ruata. 19:7 Luenang kauli 1 
siré kabi-kebi mapulo dua sukatauné. 19:8 Telu wulang karengu'é i Paulus 
turusé dingangu kawawahani mududato su tengong taumata su ralungu 
walé pukakaliomanéngang dang mupapangala dingangi siré ketang tadéau 
mupangakingi siré bou halé u kéré apa Mawu Ruata sarung mamarénta 
kéré Ratu. 19:9 KĶKaiso pirang katau bou taloarangi siré éé maketihé dang 
madidi mangimang. Su tengongu taumata ko mukukomolé séé 1 siré 
muluhinakang tintirongu halé u maksuté'u pulahalé u Mawu Ruata 
mupakasalamaté'u taumata bou pulahalé'i Yesus. Baugu éé 1 Paulus 
nanentangi siré, bou éé natamai dingangu manga murité'i Yesus sarang 
tampa pananintirongi Tiranus. Ello-ello ndai séé i sié mususasimbahé 
dingangu apang taumata. 19:10 Halé éé turusé kukoaténgé su ralungu rua 
taung karengu'é sarang kauli u taumata ko mumatana su propensingu Asia, 
mbaéng tau Yahudi dingangu lai bangsa waliné, kebi-kebi séng 
nakaringihé bawérangu Mawu. 19:11 Mawu Ruata séng nukoa manga 
tanda hérang dalabo bou pulahalé i Paulus. 19:12 Kamagéngu manga 
lénso arau tatingguhu ko lenang bou nipaké i Paulus bawanéng sarang 
manga taumata masaki, saki 1 siré mailang dingang roké u sétang 
sumebang bou 1 siré. 19:13 Pia pirang katau tahaundangu tau Yahudi ko 
dudaléng sarang apang tampa, manguséré roké dalai bou apang taumata. 


Manga taumata ko tahaundang éé manuka lai mubawa aréngu Mawu 
Yesus manguséré roké'u sétang. I siré mumpubéra su manga roké u sétang 
éé, "Su aréngi Yesus ko nihabaré'i Paulus, ia manguséré si kemu!" 19:14 
Pia manga ana ésé 1 siré pitu ana u singkataungu tembonangu imam, 
aréngé 1 Skewa, ko mukukoa halé éé. 19:15 Katéwé roké u sétang éé 
nubéra si siré, "Ja masingka 1 Yesus dingangu lai masingka 1 Paulus, arawé 
i kemu ii ko i sai?" 19:16 Bou éé tau ko nikasukangu sétang éé kéré'é 
kahaga'é kimésé timembo si siré sarangi siré nasué nahuntalang bou walé 
naralésé dang natintalang, batu'u pakéangi siré nighaghedé bou wadangi 
siré. 19:17 Kebi-kebi tau Yahudi dingangu taumata bou bangsa waliné ko 
mumatana su Efesus nakaringihé halé ko nariadi éé, nungkataku. Uté 
aréngu Mawu Yesus kasaunéng ipududalo. 19:18 Mauli taumata ko séng 
nangimang si Yesus dimenta nangaku su tengongu komolang apang 
kakanoa 1 siré su témpo naliu. 19:19 Dang 1 siré ko nanarang pia nakalé'i 
siré, nangomolé manga buké 1 siré buhué nitutung su tengongu taumata 
mauli. Aregangu buké éé kamagéng irékéng aramanung kebi-kebi pia u 
manga lima mpulo suhiwuné doité péra 19:20 Keré'é katoghasé'é 
bawérangu Mawu éé kasaunéng nanamba nakakéké dang mang 
kukatoghasé pengaruné. 19:21 Suapang naliungu apang ko séng nariadi 
éé, 1 Paulus namutusé makoa sarang Makedonia dingangu Akhaya bou éé 
maturusé sarang Yerusalem. "Bou pai éé," angkungi Paulus, "Ia harusé 
makoa lai sarang Roma." 19:22 Uté i sié nundoi u ruang katau 
musasumbala si sié, 1 Timotius daduangi Erastus patamai sarang 
Makedonia, sementarangi sié bedang matana manga pirang katémpo lai su 
propénsingu Asia. 19:23 Luenang su témpo éé nariadi ganoha labo su 
Efesus ualingu tintirongu halé i Yesus. 19:24 Batu'u su soa éé pia 
singkatau mukakoa barang bou péra aréngé i Demetrius, ko mukakoa 
manga tuladang baléngu Dewi Artemis. Hambaké'u taumata éé 
makaonggo u kauntungang labo su manga taumata mulahalé'é. 19:25 
Ualingu éé i sié nangomolé apang taumata mulahalé'é singkakomolé 
dingangu mulahalé 1 siré mukakoa barang péra waliné, bou éé nubéra, 
"Manga ana u simbau! I kemu masingka 1 kité makaréa biahé'i kité bou 
halé 1 kité i1. 19:26 Orasé ii i kemu nakasilo dang nakaringihé apang ko 


nikoa 1 Paulus éé. I sié mububéra uadé manga déwa ko nikoa u taumata éé 
ko tenga-tengadé baliné déwa. Dang 1 sié séng nakawawa taumata mauli 
nangimang tintironé, baliné ketang su Efesus ii, kaiso lai marani kebi 
tampa su wanua Asia. 19:27 Silaka'é hambaké'i kité ii makaréa aréng 
dalai. Dang baliné ketangu éé, sarang baléngu Dewi Artemis tehungangi 
siré takoaé gunané dang kalahamagé'é lita-litakéng; sumbalié 1 sié ko déwi 
luadaténgu patiku taumata su Asia dang su kaselahé'u dunia!" 19:28 
Suapangu taumata nakaringihé éé turusé nateti naungi siré, bou éé 1 siré 
kebi numpuenggahé, "Kaumburé 1 Artemis, déwingu tau Efesus!" 19:29 
Uté ganoha éé nudating namepidé sarang kaselahé'u soa. Boa éé 
komolangu mukakoa ganoha éé nanamé si Gayus daduangi Aristarkhus, 
ko manga tau Makedonia ringaringang su raraléngi Paulus, buhué 
namengkalé si radua sarang tana lapangu soa éé. 19:30 I Paulus mapulu 
tumuhu sumu dingangi radua, katéwé apang taumata mangimang si Yesus 
pai séé nusedingi sié. 19:31 Pirang katau manga mawu pamaréntangu 
propensing Asia ko nugawéngi Paulus, nundoi u lai taumata puhabaré si 
Paulus tadéau i sié kumbahang mupasialangu ghatiné su tana lapang éé. 
19:32 Sementarangu éé apang taumata ko mukukomolé su su tana lapang 
séng nukawuhung. Pia ko mumenggongu ii, pia ko mumenggongu éé, 
batu'u kaulikangé bou 1 siré bega mensang ko apa sabapé'é 1 siré nukomolé 
séé. 19:33 Simbahagéang bou i siré éé mumanika u ko 1 Aleksander nakoa 
otaké'é, batu'u ko i sié susuhudangi siré tau Yahudi sarang tengoné. Uté 1 
Aleksander nuhéngké u limané mudorong témpo mutondangu tulidé'é su 
tengongu taumata singendu éé. 19:34 Kaiso suapangi siré nakasilo 
humonéu 1 sié ko tau Yahudi, singkahindo 1 siré naenggahé maiha, 
"Kaumburé i Artemis, déwingu tau Efesus!" 19:35 Panginsuengé 
jurutulisé'u soa nakaremasé taumata singendu éé. I sié nubéra, "O1 i kemu 
kalawou kawanuangu Efesus! Kalawou taumata masingka humonéu 
Efesus ko soa mupupalihara baléngu Déwi Artemis dingangu tuladané ko 
natentung bou langi. 19:36 Takoaé ko manga sarang singkatau 
makapundéndéhé'u halé éé. Baugu éé karemasé'é dang kumbahang 
mudindengang mukoa apa-apa. 19:37 Manga taumata ii nnwawa 1 kemu 
sarang 1i baliné ualingi siré nuhampasé baléngu déwa arau ualingu 1 siré 


nuhinakang déwingi kité. 19:38 Kamagéngi Demetrius dingangu manga 
mulahalé'é éé pia manga weha i siré su manga singkatau, balaété 1 siré 
pubawa urusangi siré éé sarang pengadilang. Pengadilang sadia gunangu 
halé éé dang sintinia malaing pia manga mawu pamarénta. 19:39 Arawé 
kamagéngu lai bedang pia halé baliné ko ikapulungi kemu, éé harusé 
urusé'i kemu su komolang ko pia pengakuangu taumata mauli. 19:40 
Batu'u apang ko nariadi sihello n botongé makasilaka si kité. I kité 
kapangantangéng nukoa pemborontakang, baugu 1 kité takoaé alasangé 
sarang simbau mupuhinongu kawuhung 1." 19:41 Bou nubérangu 
kebi-kebi éé, jurutulisé'u soa éé nundoi u taumata singendu éé pakapulé. 


Bekéngu Manga Rasulé 20 


20:1 Suapang kaadaang su Efesus séng sau naremasé, 1 Paulus nangomolé 
jamaaté dingang nanguaté naungi siré. Bou éé i sié nukata si siré buhué 
nanurusé u raraléngé sarang Makedonia. 20:2 1 sié nutiwo apang tampa su 
Makedonia mumangonggo u sasasa su apang taumata mangimang si Yesus 
pai séé tadéau mupakakuaté'u naungi siré. Bou éé i sié nakoa sarang 
Yunani. 20:3 Telu wulang karengu'é 1 sié natana pai séé. Bou éé suapangi 
sié séng musasadia mamundalé sarang Siria, pia habaré uadé 1 siré tau 
Yahudi mususingkongkolé mudéa mamaté si sié. Ualingu éé 1 sié 
namutusé musau musulé sarang Makedonia. 20:4 I Sopater ana 1 Pirus ko 
asalé bou Berea natamai singkatamai dingangé; kéré'é lai i Aristarkus 
daduangi Sekundus tau Tesalonika, dingangi Gayus tau Derbe. Lai i 
Timotius, Tikhikus dingangi Trofimus, manga taumata bou propensingu 
Asia. 20:5 I siré nangihoro buhué nangampalé si kami su Troas. 20:6 
Suapang bou nusaliwangu Saliwangu Boroté Takoaé Raginé, i kami 
namundalé nanentangu Filipi. Limang ello tuhu'é 1 kami sau nukomolé 
dingangi siré su Troas. Pai séé 1 kami natana singkamisa. 20:7 Hebi misa 1 
kami nukomolé kimang singkakang kéré sintamahuaring. I Paulus 
kadudatoné ringangu apang taumata, batu'u naé maello 1 sié pia antibé 
mubua. Sarang kaloarané 1 Paulus kadudatoné turusé. 20:8 Su ralungu 
kamaré su wowoné, su tampa nipukomolangi kami éé, napéné u solo. 20:9 


Pia ana makuda singkatau aréngé 1 Eutikhus mumaiang su teba. Baugu i 
Paulus takoaé kiroloné mududato, tau ésé makuda éé nipatikilang su teba 
éé, nanawo tanaé bou hawéngé kateluné. Su témpongi siré nuhéngké 1 sié, 
i sié séng naté. 20:10 Arawé 1 Paulus limintu tanaé, buhué nutingkapepa u 
wadangé su ana makuda éé dingang nilahekutangé. I Paulus nubéra, "Aribé 
ghagha, i sié bedang biahé!" 20:11 Bou éé i Paulus sau naawi tarai sarang 
bowoné, buhué nupapahia u boroté dang kimang singkakang. Suapang 
karengu u pudadudato dingangu apang taumata nudating kamalukadéngé, 1 
Paulus nubua. 20:12 Manga taumata nubawa ana makuda éé séng biahé 
sarang baléné. I siré mangkaté kaliagé dingang naiboré. 20:13 1 kami 
simaké su kapalé bou éé namundalé horo sarang Asos tadéau hedo 
manginsomahé si Paulus sarang kapalé pai séé. I sié nangatoré kéré'é 
baugu i sié makoa tamai lumiu raléngu rulungé. 20:14 Suapang 
nusombang su Asos, 1 Paulus dingang naawi su kapalé bou éé 1 kami 
namundalé sarang Metilene. 20:15 Bou pai i kami nusau namundalé, dang 
sukarielloné nawuna su tampa ko mututengongu Khios. Karumahéngé i 
kami nawuna su Samos dang sihello tuhu'é su Miletus. 20:16 I Paulus 
namutusé tadéau séng ta motong su Efesus, kumbahang bedang mundémé 
u témpo su wanua Asia. Suapang botongé 1 sié mapulu ligha mudatingu 
Yerusalem su ellongu Pentakosta. 20:17 Bou Miletus i Paulus nundohongu 
habaré sarang Efesus mudorong apang pangaha u jamaaté pai séé pasongo 
musombangi sié. 20:18 Suapangi siré nasongo, i Paulus nubéra si siré, 
"Manga ana u simbau masingka kéré apa su ralungu ia mububiahé 
dingangi kemu bedang bou ello himotongé ia narenta su Asia. 20:19 
Dingangu kasasana u naung dang dingangu kauli u aké u mata, ia nuhalé su 
tarorau susa ko daku nikapendangéng ualingu antibé dalai bou taumatangu 
Yahudi. 20:20 I kemu masingka ia takoaé otongé muhabaré'u apang ko 
hmoné pia gunané si kemu. Ia manintiro si kemu su apang komolang 
dalabo dingang su manga apang balé. 20:21 Si siré tau Yahudi dingangu 
lai si siré bou bangsa waliné sintinia ia mang mumangonggo u ingaté 
tadéau 1 siré mumputobaté bou rosangi siré dang dumenta sarang koa u 
Mawu Ruata, dingangu mumpangimang su Mawu Yesus. 20:22 Ualingu 
tutuhu paréntangu Roké u Mawu Ruata, 1i ia makoa sarang Yerusalem. 


Dang pai séé ia bega mensang apa sarung humombang si sia. 20:23 
Singkaku ketangu su apang tampa, Roké u Mawu Ruata séng nuhabaré 
matulidé si sia, ko ia sarung matahungku dingang sarung mutatahangu 
sinsara. 20:24 Ķaiso ia ta mundékéngu pubawiahéku 11, asalé'u ia 
makapanginsué halé ko nisarakangu Mawu Yesus si sia dang asalé'u ia 
matatana satia muhabaré'u Habaré'u Raluasé bou halé u kakendagé'u 
Mawu Ruata éé sarang panginsuéngu putatumbiahéku. 20:25 Ja séng bou 
nutiwo si kemu kebi dang lai séng bou nuhabaré'u kéré apa kakakoa'é 
Mawu Ruata sarung mamarénta kéré Ratu. Ii ia mupupendang séng sarung 
ta sau musombang dingangi kemu. 20:26 Ualingu éé ia tebé mubéra 
matulidé si kemu su sihello ii ko kamagéngu su taloarangi kemu sarung pia 
ko masilaka, éé séng baliné salagéku. 20:27 Bedang ta smsulé ia 
timalangu haléku manualagé'u kaselahé'u halé'u Mawu Ruata si kemu. 
20:28 Diagatété watangéngi kemu dang diagatété lai kaselahé'u jamaaté 
ko séng nisarakangu Roké u Mawu Ruata pakiriagaté si kemu; batu'u 1 
kemu séng nirui nakoa mundariaga jamaaté éé. Diagatéténgi kemu jamaaté 
u Mawu Ruata 20:29 Supaluséku, séng malahé sarung dumenta manga 
kapuna dulu wawahani sarang taloarangi kemu. Dang kalawou taumata ko 
dudiagaténgi kemu éé sarung makoa doka 1 siré. 20:30 Katéwé wedang 
nangilémbo lai bou taloarangi kemu manga ana u simbau sarung pia ko 
lumeto manga taumata ko muhabaré'u habaré ko ta nuhmo. éé kukoaténgi 
siré tadéau manga taumata ko séng numpangimang si Yesus mapalidé 
dingang tumuhu si siré. 20:31 Ualingu éé pakarariaga'é! Putahendungké 
telu taung karengu'é dingangu kauli u aké u mata, ello hebi takoaé kiroloné 
ia mumanintiro apang taumata bou talorangi kemu. 20:32 Ji i kemu daku 
isarakang su Mawu Ruata tadéau i Sié mupalihara si kemu dingang tadéau 
1 kemu mumpanengalé su habaré'u kakendagé'u Mawu Ruata. Mawu 
Ruata pia kawasa-Né mupakakuaté'i kemu dingangu mangonggo si kemu 
kalawou alamaté ko séng nisadia-Né gunangu kalawou umaté-é. 20:33 
Bedang ta sarang sinsulé ia naeningu manga roité arau manga pakéang bou 
manga singkatau. 20:34 Manga ana u simbau kebi masingka, humonéu 
bou saghédéku sisaku ia muhalé tadéau pia ko daku pubiahé dingangu lai 1 
siré manga ghawéku ko tutuhu si sia. 20:35 Su kalawou halé ia nangonggo 


u putatenong si kemu homonéu dingangu muhalé mapia ko kéré ii i kité 
harusé mutulungu apang taumata maralongko. Batu'u i kité mang 
putahendung apang ko séng niwérangu Mawu Yesus sisané, 
'Nangilémbong kaalamaté mangonggo bou ketangu manarima.' " 20:36 
Suapangi Paulus nasuéng dudatoné, 1 sié dingangkéwé 1 siré kebi 
namulangéng buhué nukaliomanéng. 20:37 I siré kebi-kebi numpukia 
nulaheku si Paulus dingang kabéranéngu salamaté dumaléng. 20:38 I siré 
mangkaté kebi nungkasusa, nangilémbo ualingi Paulus nubérangu ko 1 siré 
séng ta sarung bedang sau makasilo si sié. Bou éé 1 siré nangentudé'i sié 
sarang kapalé. 


Bekéngu Manga Rasulé 21 


21:1 I kami nukata dingangi siré apang pangaha u jamaaté bou Efesus éé, 
buhué nanentangi siré. Bou éé i kami dingang turusé namundalé nakoa 
sarang toadé'u Kos; sukarielloné 1 kami nawuna u toadé'u Rodos. Bou éé 1 
kami turusé namundalé nundolong apéngu Patara. 21:2 Su Patara, 1 kami 
nusema u kapalé ko makoa sarang Fenisia. I kami simaké kapalé éé buhué 
nubua 21:3 namundalé sarangi kami nakasilo toadé'u Siprus su kuihingi 
kami; kaiso rolongi kami turusé sarang Siria. I kami nawuna su Tirus, 
baugu séé kapalé ko nisakénangi kami mangaung lurangé. 21:4 Su tampa 
éé i kami dimaléng nutiwo apang taumata mangimang si Yesus, buhué 
natana dingangi siré singkamisa karengu'é. Bou aha u Roké u Mawu Ruata 
i siré nanegu si Paulus tadéau ta makoa sarang Yerusalem. 21:5 Kaiso 
suapangu séng nasué témpongi kami matana séé, 1 kami nanentangi siré 
dang nanurusé u raraléngi kami. Kebi-kebi 1 siré dingangu ana kawingi siré 
nangentudé i kami sarang likudé'u soa. Pai séé su apéng i kami 
namulangéng dingang nukaliomanéng. 21:6 Bou éé i kami nupapangonggo 
u adaté, buhué 1 kami simaké su kapalé dang 1 siré lai napulé sarang balé. 
21:7 I kami namundalé turusé bou Tirus sarang Ptolemais. Pai séé i kami 
nutiwo manga ana u simbau taumata mangimang, tadéau mangadaté si 
siré, bou éé natana sihello ringangi siré. 21:8 Su karielloné i kami sau 
nubua, bou éé nudatingu Kaisarea. Séé i kami nakoa sarangki pinulong 


aréngé 1 Filipus, buhué natana su waléné. I sié ko singkatau bou 1 siré pitu 
ko nikapilé su Yerusalem. 21:9 Ana'é mahuala i siré epa séng 
nionggolangu Mawu Ruata singka muhabaré'u habaré bou Mawu Ruata. 
21:10 Suapang séng dio marena i kami séé, narenta singkatau nabi bou 
Yudea aréngé 1 Agabus. 21:11 I sié nakoa sarangki kami bou éé nangala 
tatingguhu 1 Paulus. Dingangu tatingguhu éé 1 sié nangiki laédé dingangu 
limané sisané buhué nubéra, "Ko ii niwérangu Roké u Mawu Ruata: 
Taghuangu tatingguhu ii sarung ikitangu tau Yahudi kéré 11 su Yerusalem, 
dang isarakang su taumata ko baliné tau Yahudi." 21:12 Su témpongi 
kami nakaringihé éé, 1 kami dingangu kebi-kebi manga ana u simbau ko 
mumatana su Kaisarea éé mududorong suapang botongé si Paulus tadéau 1 
sié kumbahang makoa sarang Yerusalem. 21:13 Kaiso i sié simimbahé, 
"Apa gunané 1 kemu kumia kéré'é hakiu sarang makatuno naungku? la 
séng sadia baliné ketang tadéau samékang pai séé, kaiso maningu tadéau 
lai maté ualingu Mawu Yesus." 21:14 I Paulus ta mapulu mudaringihé si 
kami, uté 1 kami nangedo nusedingi sié. Bawérangi kami, "Balaété 
kapulungu Mawu sisané kariadi." 21:15 Suapang dio narena natana séé, 1 
kami nudarepéhé'u manga salumpuhé'i kami, bou éé nubua sarang 
Yerusalem. 21:16 1 siré pirang katau manga ana u simbau bou Kaisarea 
naramahi nangentudé'i kami sarang baléngi Manason batu'u ko su waléné 1 
kami sarung manumpang. (I Manason ko tau Siprus ko séng marengu 
nakoa tumatuhu i Yesus.) 21:17 Su témpongi kami nudatingu Yerusalem, 
manga ana u simbau séé nanarima i kami dingangu kalabo u naung. 21:18 
Su karielloné i Paulus tamai ringangi kami nusombangi Yakobus; kebi 
manga pangaha u jamaaté éné ndai séé lai. 21:19 Suapang bou nunggeli u 
adaté si siré, 1 Paulus nubeké si siré apang ko séng nikoa u Mawu bou 
pulahalé'é su taloarangu manga taumata ko baliné tau Yahudi. 21:20 
Suapang nakaringihé bekéngi Paulus éé, 1 siré kebi-kebi nudalongu Mawu 
Ruata. Bou éé i siré nubéra si Paulus, "Saudara Paulus! I kau kasingka'é 
ko séng hiwuné tau Yahudi nangimang si Yesus. I siré éé kebi taumata 
satia tumuhu atorangi Musa. 21:21 Dang orasé 111 siré nakaringihé uadé 1 
kau mumanintiro apang tau Yahudi ko mumatana su taloarangu bangsa 
waliné, tadéau pamelo u atorangi Musa. I kau maanu si siré tadéau 1 siré 


aribé panunaté manga ana i siré arau putuhu adaté'u tau Yahudi. 21:22 ll] 
siré apang tau Yahudi ko séng numpangimang éé tantu sarung makaringihé 
1 kau éné sii. Nau, 1i kéré apa wué? 21:23 Mapiang tuhu'é tegungi kami. 
Pia i siré epa sii ko séng nudiandi su Mawu. 21:24 Nau, tamaiko i kau 
pupakasusingu watangéngu dingangi siré, dingangu tanggonété 1 siré 
tadéau uta 1 siré maghunting Dingangu kéré'é sarung ikasilongu apang 
taumata humonéu apang ko nikaringihé'i siré bou halé 1 kau baliné tengadé, 
batu'u i kau sisanu mang kapuparaléngéngu atorangi Musa. 21:25 Arawé 
su halé u taumata ko baliné tau Yahudi ko séng mangimang si Yesus, 1 
kami séng nanuraté si siré halé u putusangi kami ko i siré ta wotongé 
kumang kang ko séng bou nisemba su berhala, ta wotongé manginung 
daha, arau kumina binatang ko naté nikellé; dang ta wotongé mukoa 
kakanoa lamuhu." 21:26 Bou éé i Paulus natamai ringangi siré epa buhué 
nanusingu watangéngé ringangi siré su karielloné. Buhué 1 siré simu su 
Waléngu Mawu nupakasingka bedang pirang ello lai halé u pananusi éé 
buhué masué dang halé u korbang ko isusembangi siré simbau-simbau. 
21:27 Suapang témpo pitungu ello séng marani mahepusé, pirang katau 
tau Yahudi bou Asia nakasilo si Paulus su ralungu Waléngu Mawu. Bou éé 
1 siré namulu taumata mauli, buhué nanengalé si Paulus, 21:28 apidé 
kimaka, "Ei apang tau Israel, tulung! Ndaong ii taumatané ko mumakoa 
sarang apang tampa mumanintiro su apang taumata tintiro ko dulawang 
bangsa Israel, dulawang atorangi Musa dang dulawang Baléngu Mawu i. 
Dang 111 sié bedang lai mubawa taumata ko baliné tau Yahudi sarang 
Baléngu Mawu mulamuhu tampa susi 11!" (21:29 1 siré nakapubéra kéré'é 
batu'u 1 siré nakasilo si Trofimus tau Efesus éé éné su soa éé dingangi 
Paulus, dang su tika 1 siré 1 Paulus séng nubawa si sié sarang dalungu 
Waléngu Mawu.) 21:30 Kaselahé'u soa éé mangkaté nukalimbuhung, dang 
manga taumata mangkaté mukukawuhung katalangé. I siré nanamé si 
Paulus dingang namengkalé si sié pasebang sarang likudé'u Waléngu 
Mawu. Singkatémpo éé lai tukadé'u Waléngu Mawu nitaka. 21:31 
Sementarangu mukakoa ganoha éé mudéa mamaté si Paulus, taumata 
nupakasingka su komandang pasukangu Roma uadé kaselahé'u Yerusalem 
muguganoha. 21:32 Komandang éé turusé nukui perwira dingangu 


perjurité pirang katau bou éé dindengang tamai ringangi siré sarang tampa 
u ghanoha éé. Su témpongu taumata mauli éé nakasilo komandang 
dingangu pasukangé éé, 1 siré nangedo nundariha si Paulus. 21:33 
Komandang éé himaung nanengalé si Paulus dingang nuparénta taumata 
puhapusé si sié. Buhuéwé komandang éé nukibalo mensang ko 1 sai 1 
Paulus dang apa nikoa'é. 21:34 Pia sengga simimbahé kéré 11 dang pia ko 
lai smimbahé kéré'é. Kaadaangé séng nukawosa kéré'é ghahī'é hakiu 
komandang éé séng ta makaena mensang ko apa nariadi. Ualingu éé 1 sié 
nuparénta tadéau 1 Paulus pakiwawa sarang tansi. 21:35 Suapangi sié 
niwawa 1 siré nudatingu timbalatung, manga taumata mukakoa ganoha 
nanulu matedu-tedu hakiu 1 Paulus katé nitatimbangéngu manga perjurité. 
21:36 I siré tutuhukangu mukakoa ganoha éé bou likudé ko 
mumaenggongu, "Pakalehasé 1 sié!" 21:37 KĶéré'é suapangu séng sumu su 
tansi, 1 Paulus nubéra su komandang éé, "Botongé ia makapududato kadio 
témpo dingangi Tuang?" Angkungu komandang éé nukiwalo si sié, 
"Botongé i kau mududatong bérang Yunani?" 21:38 "Kamagéng kéré'é i 
kau baliné tau Mesir ko kangéré nukoa pambarontakang bou éé nupatalang 
sarang tana linggi taumata epa u hiwu sukatauné ko nahia u aghidé'i siré 
lena u mukukoa kalimbuhung?" 21:39 I Paulus simimbahé, "Ia tau Yahudi; 
ana u wanuangu soang Tarsus, soa kahimotongangé su Kilikia. Tulung 
pakawala ia mududatongu apang taumata éé." 21:40 Nau suapangi Paulus 
nipakawala mududato, 1 Paulus dimarisi su timbalatung, bou éé nuséingu 
limané. Manga taumata kebi naremasé. Bou éé i Paulus nubéra su 
wahasang Ibrani si siré. I Paulus nubéra, 


Bekéngu Manga Rasulé 22 


22:1 "Kalawou manga mawu dang manga ana u simbau kauli'é! Ia mapulu 
mutondangu tulidéku si kemu. Kenangko pudaringihé!" 22:2 Suapangi siré 
nakaringihé si Paulus nubéra su wérang Ibrani, nanamba 1 siré 
nutingkaremasé. Uté 1 Paulus nanurusé u tatualagé'é. 22:3 "Ia ko tau 
Yahudi," angkungi Paulus, "ia nipuhana su Tarsus su soangu Kilikia, 
katéwé ia nipakalabo su Yerusalem ii dang kéré'é kasasa'é ia nitintirongu 


mawu météré labo 1 Gamaliel su ralungu atorang ko nionggo i Musa su 1 
upungi kité. Musulung kalawou manga ana u simbau ko éné sii su sihello 
ii, ia mang lai matoghasé su halé u Mawu Ruata. 22:4 la mumamahang 
sarang pakapaté apang tumatuhu u tintiro wuhu éé. Kebi-kebi i siré ésé 
bawiné, daku nisamé dingang nitaho su tahungku. 22:5 Mawu imam labo 
sisané dang kalawou Majelisé'u Pengadilangu Agama makapusaksingu 
humonéu ia ta nuléo. Baugu ko 1 siré éé séng nangonggo u suraté lahabaré 
sarang taumatangu Yahudi su Damsyik. Dingangu suraté éé ia botongé 
makapanamé pai séé apang taumata ko mumangimang su tintiro éé, 
dingang mubawa i siré sarang Yerusalem tadéau pakihukung." 22:6 "Su 
témpong ia kadaléngé kukaraninéngu Damsyik, su témpong kaliha'é, 
singkianungu pia tualagé kéré'é kalabo'é simenang su reduhéku. 22:7 Ia 
nawanting su tana bou éé ia nakaringihé pia tingihé nubéra si sia, 'Saulus, 
Saulus! Unué 1 kau mutingkai si Sia?! 22:8 Bou éé ia nukibalo, 'Ko 1 sai i 
Kau, Tuang?' la ii i Yesus tau Nazaret ko tutingkaitangu,' sasimbahé-é. 
22:9 Apang taumata ko éné dingangku séé nakasilo tualagé éé, kaiso 1 siré 
ta nakaringihé tingihé ko kabérané si sia. 22:10 Bou éé ia sau nukibalo, 
'Apa harusé daku koaténg, Mawu?' Mawu simimbahé, 'Bangungké dang 
tamar'é sarang Damsyik. Pai séé sarung ipakasingka si kau apang halé ko 
ikukapulungu Mawu Ruata pakikoa si kau.' 22:11 la nawuta ualingu 
tualagé ko nakalangingi éé. Nau manga ringangku nanata si sia simu 
sarang Damsyik. 22:12 Séé pia taumata singkatau aréngé 1 Ananias. I sié 
singkatau maagama dang matuhu muparaléngu atorangi Musa. Kauli u tau 
Yahudi ko mumatana su Damsyik kéré'é kaadaté si sié. 22:13 I sié 
simongo dimalingé si sia, bou éé dimarisi su sundihangku dingangu nubéra, 
'Saudara Saulus, 1 kau harusé sau makasilo!' Su orasé éé lai ia nuhéngké u 
ghatiku, turusé nakasilo si sié. 22:14 Bou éé i sié nubéra si sia, 'Mawu 
Ruatangi upungi kité séng namilé si kau tadéau i kau masingka u 
kapulu-Né, dang nakasilo si Yesus, Ellangu Mawu Ruata ko mukukoa 
kapulungu Mawu Ruata dang makaringihé tingihé'i Yesus sisané. 22:15 I 
kau sarung makoa saksi puhabaré su kalawou taumata apang ko séng 
nikasilo dingang nikaringihé'u. 22:16 li kuhaé wedang lai mangampalé 
marengu. Bangungké, dang panarakangkéngu watangéngu pakiréno. 


Pudorongko naé su Mawu tadéau i kau ipakaliu bou kalawou rosanu.' " 
22:17 "Ia nusulé sarang Yerusalem, dang su témpong ia mukukaliomanéng 
su Waléngu Mawu, ia nikatentungangu Roké u Mawu Ruata. 22:18 Ia 
nakasilo Mawu; I Sié nubéra si sia, 'Pakaligha manentangu Y erusalem, 
batu'u taumata sii sarung ta manarima u kesaksiangu bou halé u Ia.' 22:19 
Ia nubéra, 'Mawu, 1 siré masingka mapia-pia ko ia séng simu su manga 
waléng pukakaliomanéngang manamé si siré dingangu mamahang apang 
taumata mangimang si Kau. 22:20 Kéré'é lai su tempong saksi-Nu i 
Stefanus nipaté, ia éné séé dang nutatuhu su halé u pamamaté éé. 
Nangilémbongu éé ia bedang lai nuhapa pakéangi siré ko namaté si sié.' 
22:21 Kaiso Mawu sau nubéra si sia, 'Tamaié'é, baugu la mundoi i kau 
pakakoa sarang tampa marau sarang kalawou taumata ko sulikudé'u 
bangsa Yahudi.'" 22:22 Manga taumata mang bedang turusé 
mududaringihé si Paulus kabérané, arawé séng su wawéra panginsuéngé i 
siré mangkatéwé nunggahadé nubatu iha, "Pakalehasé taumata kéré'é. Ta 
himoné 1 sié mubiahé!" 22:23 Apidé'u kaenggahé, i siré mumanontong 
jubangi siré, dingang namuahé'u ebung sarang kinoang. 22:24 Uté 
komandang pasukangu Ruma éé nangoro tadéau i Paulus pakiwawa sarang 
tansi tadéau séé 1 sié parikasang pakawau-wau pudéakéng ko apa sabapé'é 
i siré tau Yahudi mumaenggahé si sié kéré'é. 22:25 ĶKaiso su témpongi 
Paulus séng malahapusé tadéau luwagéng, 1 Paulus nubéra su perwira ko 
dudarisi séé, "Apa wotongé mupakawalangu singkatau kawanuangu Roma 
pakiluwagé su horo i sié isidang?" 22:26 Nakaringihé éé, perwira éé tamai 
nakoa sarang komandangu pasukang dingang nubéra, "Ko apa sarung 
koaténgi Bapak 1? Taumata ii ko kawanuangu Roma!" 22:27 Uté 
komandang éé tamai sarangki Paulus mukiwalo, "Kenang habaré, apa 1 
kau ko kawanuangu Roma!" "Tengadé," angkungi Paulus, "Ia kawanuangu 
Roma." 22:28 Komandang éé sau nubéra, "Ia sarang nakoa kawanuangu 
Roma namaéhé maleghadé!" I Paulus simimbahé, "Arawé ia nipuhana 
kéré kawanuangu Roma." 22:29 Su orasé éé lai manga anggotangu tentara 
ko mumamariksa si Paulus éé, numpusoho dang lai komandang éé nataku 
batu'u 1 sié séng nuhapusé si Paulus, sumbalié 1 Paulus kawanuangu Roma. 
22:30 Komandang pasukangu Roma éé mapulu-pulu mudéa masingka ko 


apa sabapé'é sarang nakakoa tau Yahudi mupusalangi Paulus. Ualingu éé 
su kariellonaé i sié nukui manga tembonangu imam dingangu Pengadilangu 
Agama pukomolé. Bou éé 1 Paulus mlua bou laiki'é, buhué niwawa 
nipatatengongi siré kebi. 


Bekéngu Manga Rasulé 23 


23:1 I Paulus nutaédé kalawou anggotangu pengadilang éé bou éé nubéra, 
"Manga ana u simbau! Sarang nudatingu sihello ii ia ta nakapendang 
nusala su tengongu Mawu Ruata su ralungu naungku bou halé u 
pubawiahéku." 23:2 Su témpongi Paulus nubéra kéré'é, Mawu Imam Labo 
1 Ananias nangoro taumata ko dudarisi séé nipamepélé mohongi Paulus. 
23:3 Uté i Paulus nubéra su Mawu imam labo éé, "Mawu Ruata sarung 
mamalédé si kau, taumata munapiké ko makitika susi! I kau mumalang séé 
muhukungu ia tumuhu atorangi Musa, sumbalié 1 kau sisanu dulawang 
atorang éé dang mangoro taumata pamalédé si sia!" 23:4 Apang taumata 
ko su reduhé'i Paulus nubéra si Paulus, "I kau nuhinakang mawu imam 
labo u Mawu Ruata!" 23:5 I Paulus simimbahé, "O, ia bega, manga ana u 
simbau, humonéu 1 sié ko mawu imam labo. Tengadé su ralungu Buké Susi 
pia kabawohé, 'Kumbahangi kau muhinakang pangaha u bangsanu.'" 23:6 
I Paulus nakasilo humonéu anggotang majelisé'u pengadilang éé 
simbahagéang bou 1 siré taumatangu Saduki dang simbahagéang lai bou 1 
siré taumatangu Farisi. Ualingu éé 1 sié nubéra su majelisé'u pengadilang 
éé, "Manga ana u simbau! Ia singkatau Farisi, toronangu Farisi. la niraté sii 
ualingu ia mangimang ko humonéu manga taumata naté sarung sau 
mumpubiahé." 23:7 Suapangi sié bou nubéra kéré'é, apang tau Farisi 
dingangu manga tau Saduki éé naneta numpudaréndéhé, hakiu raté éé 
napahia duang kamonang. ( 23:8 Batu'u taumatang Saduki su singka u 
naungi siré taumata naté séng ta sarung sau mubiahé, takoaé malaikaté, 
dang takoaé lai manga roké; arawé tau Farisi mangimang ko kebi tamai éé 
pia.) 23:9 Uté nariadi ganoha labo. Pia pirang katau taumatang Farisi ko 
nakoa météré'u agama dimarisi dang nundoka kahenga- hengang. I siré 
nubéra, "Tumuhu si kami taumata ii ta nusala sarang kadio! Aramanung 


mang tengadé pia roké arau malaikaté mububéra si siré!" 23:10 
Pudararéndéhé éé nakoa kéré'é kalabo'é sarang komandang éé nataku 
kumbahang sarang 1 Paulus lingungi siré. Nau 1 sié nuparénta pasukangé 
tamai pangala si Paulus bou tarora u manga taumata éé dang nubawa 1 sié 
sarang markasé. 23:11 Su hebi tuhué Mawu Yesus dudarisi su sundihangi 
Paulus dang nubéra, "Pakakuaté naungu! I kau séng nusaksingu la su 
Yerusalem. I kau sarungu lai harusé musaksingu éé su Roma." 23:12 Su 
karielloné bedang maluka-lukadé, manga taumatangu Yahudi naneta 
nusingkongkolé. I siré nutéwa ta sarung kumang dingangu manginung 
kamagéngi siré bedang ta makapaté si Paulus. 23:13 Su wowong epa u 
pulo sukatauné i siré ko séng nugaghighilé éé. 23:14 I siré nakoa sarangko 
manga mawu tembonangu imam dingangu manga pangaha u tau Yahudi 
dang nubéra, "I kami séng nutéwa kebi, ta sarung kumang dingangu 
manginung manga apa kamagéngi kami bedang ta makapaté si Paulus. 
23:15 Nau, ii manga ana u simbau dingangu manga anggotang majelisé'u 
Pengadilangu Agama pundohongko suraté su komandang pasukangu 
Roma tadéau pudorong si sié sau pubawa si Paulus putengongi kemu, kéré 
kakakoa u i kemu musau mamariksa pakapia-pia palakarané. Dang i kami 
séng sadia mangantibé mamaté si sié su horo i sié mudatingu 11." 23:16 
Kaiso karakingi siré singkongkolé éé nikaringihé'u ana u wawinéngi 
Paulus. Uté 1 sié natamai nakoa sarang markasé dang nuhabaré'u halé éé si 
Paulus. 23:17 I Paulus bou éé nukui singkatau parwira dingang nubéra si 
sié, "Bawako ana makuda ii sarangki komandang; i sié pia halé ko hinong 
ihabaré si sié." 23:18 Parwira éé nubawa ana makuda éé sarangki 
komandang dingang nubéra, "I Paulus, taumatang tahanang éé, nukui si sié 
dang nudorong si sia pubawa ana makuda ii sarangki Tuang; i sié pia halé 
ko hinong ilapuré." 23:19 Komandang éé nanengalé limangu ana makuda 
éé, bou éé nubawa si sié nutingkatani sarang sundihangé simbeka dingang 
nukibalo, "I kau muhabaré'u apa si sia?" 23:20 Ana makuda éé simimbahé, 
"Apang tau Yahudi séng nugaghighilé mudorong si Tuang pubawa si 
Paulus putengongu Pengadilangu Agama diello, kéré kakakoa u 1 siré 
musau mapulu mamariksa pakapariksa palakarané. 23:21 Ka1so 1 Tuang 
kumbahang tumuhu dorongi siré éé, batu'u séng pia ko su wowong epa u 


pulo sukatauné ko mukukumbuni mudéa mulikosé si sié su raléng. I siré 
kebi séng nutéwa ta sarung kumang dingangu manginung kamagéngi siré 
bedang ta makapaté si Paulus. Ii i siré séng sadia; katé mahedo 
sasimbahé'i Tuang." 23:22 Komandang éé nubéra, "Aribé puhabaré si 
sai-sai ko i kau séng nulapuré'u halé ii si sia." Bou éé i sié nundoi u ana 
makuda éé pakapulé. 23:23 Bou éé komandang éé nukui parwira ruang 
katau, dingang nubéra si radua, "Panadiako perjurité dua hasu sukatauné 
dingangu tentara su kawalo pitung pulo dang dua hasu tentara ko dingangu 
raléang ko harusé mubua pukulé sio hebi ii lai sarang Kaisarea. 23:24 
Sadiako lai kawalo pakisakéné si Paulus dang bawa'é i sié pakapia 
sarangki Gubernur Feliks." 23:25 Buhué komandang éé namohé suraté ko 
bawérané kéré ii. 23:26 "Ko luadaténg mawung batangéngi Tuang 
Gubernur Feliks. Hormaté bou 1 Klaudius Lisias! 23:27 Taumata 11 séng 
nisamé u tau Yahudi dang lai séng marani paténgi siré, kiko ia ta simongo 
dingangu pasukangku nangambang si sié; batu'u ia nakaringihé 1 sié ko 
kawanuangu Roma. 23:28 Baugu ia mapulu masingka u ko salagé apa 
iluantangi siré si sié, uté i sié daku niwawa sarang Pengadilangu Agamangi 
siré. 23:29 KĶKaralahé'é 1 sié ta nukoa manga apa ko hinongu 1 sié ihukungu 
hukumang maté arau itahungku. Beha 1 siré si sié ketangu halé ko 
mukukakai u manga atorangu agamangi siré. 23:30 Bou éé ia 
nipuhabaréngu uadé ko pia antibé dalai bou taumatangu Yahudi si sié. Nau 
ia turusé nundohongi sié sarangki Tuang Gubernur. Dang ia séng nangoro 
su apang ko mubeha i sié pubawa beha i siré sarangki Tuang." 23:31 Uté 
kalawou anggotangu tentara éé dingang nuparaléngu halé 1 siré. I siré 
nangala si Paulus bou éé nubawa si sié hebi éé sarang Antipatris. 23:32 
Sukarielloné i siré namalangu pasukang su kawalo panurusé u raraléng 
dingangi Paulus, dang i siré kebi nusulé sarang tansi. 23:33 Suapangu 
pasukang su kawalo éé nudatingu Kaisarea, 1 siré nanarakangu suraté éé su 
gubernur, buhué nanarakangi Paulus si sié. 23:34 Suapang gubernur bou 
nubasangu suraté éé, 1 sié nukibalo si Paulus mensang bou apa asalé'é. 
Suapangi sié nasingka humonéu asalé'i Paulus ko bou Kilikia, 23:35 i sié 
nubéra, "Kéréné'é! la sarung mamariksa palakaranu, kamagéngi siré apang 
ko mubeha 1 kau séng masongo sii." Bou éé 1 sié nuparénta tadéau 1 Paulus 


pakitahang su istanangi Herodes. 
Bekéngu Manga Rasulé 24 


24:1 Limang ello tuhu'é, Imam Labo i Ananias dingang manga pangaha u 
tau Yahudi nakoa tamai sarang Kaisarea dingangu singkatau pokorolé 
aréngé i Tertulus. I siré timatengo si Gebernur Feliks nubawa beha 1 siré 
halé 1 Paulus. 24:2 Suapangi Tertulus nikuing sarang tengoné, 1 sié 
nangantangi Paulus kéré 11, "Tuang Gubernur Ko Luadaténg! Su ralungu 
aha i Tuang soangi kami maremasé. Dang lai ualingu kapapélésangi Tuang 
séng mauli ko nikoa 1 Tuang gunangu kapapiangu kawanuangi kami. 24:3 
Kebi-kebi éé maning su apa sintinia itutarima i kami su ralungu tarimakasé 
ta masuéng tarimakasé'é dingangu kalawou pangangarega. 24:4 Kaiso 
tadéau ta makagholo témpongi Tuang, ia mudorong kéré wotongé i Tuang 
pudaringihéko dorongi kami manimbu ii. 24:5 I kami nakarapaté taumata 
ii nakoa pangacau makasilaka. Su apang tampa i sié makakoa ganoha su 
taloarangu tau Yahudi dang i sié nakoa pangaha u komolangu tau Nazaret. 
24:6 I sié bedangu lai manaluka mupakalamuhu u Waléngu Mawu, katéwé 
i sié nisamé 1 kami. Pendungi kami muhukungi sié tumuhu atorangu 
agamangi kami. 24:7 Kaiso 1 komandang Lisias nangahongi sié bou 1 
kami, 24:8 dang nuparénta tadéau apang ko mubeha i sié putengongi 
Tuang. Kamagéngi Tuang mamariksa taumata 1, 1 Tuang sisané sarung 
makaringihé bou i sié kabenarangu kebi-kebi ko bubawanéngi kami bou 
halé i sié i1." 24:9 Apang tau Yahudi ko éné séé mang lai nutatamba 
mangantangi Paulus dang nanguaté apang ko nihabaré'i Tertulus. 24:10 
Bou éé i gubernur éé nangonggo u séing si Paulus i sié wotongé mubéra. 
Uté 1 Paulus nubéra, "Ia masingka i Tuang séng nakoa hakim su soa 11 su 
ralungu pira taung karengu'é. éé sabapé'é ia maluasé makaputondangu 
tulidéku su tengongi Tuang. 24:11 I Tuang sisané nakasilo humonéu 
bedang ta naliu bou mapulo dua su elloné napalusé ia nakoa sarang 
Yerusalem nukaliomanéng. 24:12 Dang bedang ta sinsulé manga tau 
Yahudi nakaeba si sia nudaréndéhé dingangu manga singkatau arautalangu 
mangomolé taumata tadéau mukoa ganoha maning su Waléngu Mawu 


arau la1 su manga waléngu pukakaliomanéngang su manga apang tampa su 
ralungu soa. 24:13 I siré lai ta nakaonggo u buktiné apang ko ipangantangi 
siré ko ipububeha i siré su tengongi Tuang bou halé u ia. 24:14 Tengadé 
lai mang harusé daku iaku su tengongi Tuang ko ia mututahamawu su 
Mawu Ruatangi upungi kami tumuhu tintirongi Yesus ko angkungi siré 
nusala. Arawé ia mang bedang mangimang kebi-kebi ko kabawohé su 
ralungu Buké 1 Musa dingangu Buké u manga Nabi. 24:15 Musulungi siré, 
ia lai pia harapangku su Mawu Ruata humonéu kalawou taumata sarung 
sau ipuabihé samuring bou naté -- taumata mapapia dingangu taumata 
raralai! 24:16 éé sabapé'é sintinia ia mang mudéa pakapia-pia, tadéau 
ralungu naungku buresi su tengongu Mawu Ruata dang buresi su tengongu 
taumata. 24:17 Suapang pira taung ia tadié su Yerusalem, ia sau nusulé 
tamai nubawa doité bantuang su kawanuaku dingangu mubawa sasemba su 
Mawu Ruata. 24:18 Su témpong ia mukukoa éé, i siré nakaeba si sia su 
Waléngu Mawu, suapangu ia buhué nasué bou halé u pananusi awa. 
Takoaé taumata mauli dingangku, dingangu lai takoaé tingihé'u ghanoha 
séé su témpo éé. 24:19 Ketangu séé pia i siré tau Yahudi pirang katau bou 
propensingu Asia. Ko i siré hinoné éné sii mubawa beha i siré si Tuang, 
kamagéngi siré pia ko ipubeha 1 siré si sia. 24:20 Arau balaété 1 siré 11 
puhabaré ko apa halé dalai ko nikaréa i siré si sia su témpongu ia 
nipatatengo su Pengadilangu Agama. 24:21 Nikaréa i siré si sia ketang 
bawéra simbau ii daku nipubéra si siré, ko bawéra: Ia iraté si hello n 
ualingu ia mangimangu taumata naté sau ipubiahé." 24:22 Bou éé i Feliks 
ko séng masingka mauli halé u tintirongi Yesus, nangunsi daté u palakara 
éé. "Ia hedo mamutusé palakara 11," angkungé, "kamagéngi komandang 
Lisias masongo." 24:23 Bou éé i sié nuparénta perwira ko halé'é mundiaga 
si Paulus éé tadéau tatapé manahang si Paulus, kaiso harusé pangonggo u 
loahé kadio si sié dang mupakawalangu manga ghawéné mangonggo u 
manga apa gunangu awa'é. 24:24 Pirang ello tuhué 1 Feliks simongo 
niringanéngu kawingé aréngé 1 Drusila; 1 sié singkatau Yahudi. Bou éé 1 
Feliks nudaringihé si Paulus nududatongu halé u mangimang si Kristus 
Yesus. 24:25 Kaiso su témpongi Paulus nanurusé u rudatoné bou halé u 
katatulidé dingangu halé u manahang batangéng dingangu halé u 


hukumang su Ellong Kiamaté, 1 Feliks nataku dingang nubéra, "I kau 
botongé mapulé ii. Ia hedo sau mukui si kau kamagéng pia témponé." 
24:26 Sementarangu éé i Feliks mangantibé makaréa doité bou 1 Paulus. 
éé sabapé'é 1 sié masau mangoro taumata pudéa si Paulus tadéau 
mududato ringangé. 24:27 Naliung dua taung i Perkius Festus namelasé si 
Feliks kéré gubernur. Dang ulaingi Feliks mapulu mangala naungu tau 
Yahudi i sié namalangi Paulus su ralungu tahungku. 


Bekéngu Manga Rasulé 25 


25:1 Telung ello suapangi Festus nudatingu wanua éé, i sié natamai bou 
Kaisaréa sarang Yerusalem. 25:2 Pai séé manga mawu tembonangu imam 
dingangu manga pangaha u tau Yahudi nubawa beha i siré halé i Paulus. I 
sié turusé mumanalimbogho si Festus, 25:3 tadéau bou kapiangu naungé si 
siré, 1 sié pundoi u taumata pubawa si Paulus sarang Y erusalem; baugu 1 
siré séng nugaghighilé mutigha mamaté si sié su raléng. 25:4 Ķaiso 1 
Festus simimbahé, "i Paulus bedang katatahang su Kaisarea; dang ia 
sisaku séng ta marengu lai séng tamai musulé. 25:5 Nau, walaété i siré 
apang ko dio su horoné tamai ringangku sarang Kaisarea dang pubeha 1 sié 
pai séé, kamagéngu mang tengadé 1 sié séng nukoa sala." 25:6 Suapang 
bou natana su Y erusalem luenang manga ualu arau mapulong ello lai, 1 
Festus sau nusulé sarang Kaisarea. Su karielloné i sié nukoa sidangu 
pengadilang dang nuparénta tadéau i Paulus pakiwawa putengo. 25:7 
Suapangi Paulus nudating, i siré apang tau Yahudi ko séng simongo bou 
Yerusalem dudarisi nuliku si sié, dang naneta nutondangu kabaratang 
mabeha si sié. Kaiso i siré ta makaonggo u buktingu kabaratangi siré éé. 
25:8 Su putatondang tulidé'é 1 Paulus nubéra, "Ia ta nukoa manga apa-apa 
sarang manga simbau ko nusala su ralungu atorangi Musa arau su Waléngu 
Mawu arau su Kaisaré'u Roma." 25:9 Kaiso 1 Festus mapulu mangala 
naungu tau Yahudi. Uté i sié nukiwalo si Paulus, "I kau mapulu tamai 
sarang Yerusalem tadéau isidang pai séé su tengoku bou halé u manga 
kabaratang éé?" 25:10 1 Paulus simimbahe, "Ia séng dudarisi su tengongu 
pengadilangu Kaisaré'u Roma, dang séé ia harusé isidang. I Tuang sisané 


masingka humonéu ia ta nusala su tengongu tau Yahudi. 25:11 Kamagéng 
ia séng limawang atorang dang nukoa manga apa ko hinong ihukungu 
hukumang maté, ia sadia maté. Arawé kamagéng kalaké 1 siré takoaé 
kabenarangé, uté takoaé ko manga sarang singkatau makapanarkangu 1a si 
siré. Ia mudorong pakisidang su pengadilangu Kaisaré!" 25:12 Suapang 
bou nududatongu kalawou mananeguné, i Festus nubéra, "I kau mudorong 
makisidang su pengadilangu Kaisaré, nau i kau harusé tamai mutengongu 
Kaisaré." 25:13 Ta narena wou éé, Datu Agripa dingangi Bernike dimenta 
su Kaisarea mangonggo u salamaté si Festus. 25:14 Suapang pirang ello i 
siré séé, 1 Festus nubekéngu palakarangi Paulus su Ratu Agripa. I Festus 
nubéra, "Pia sii taumatang tahanang singkatau ko nitentangi Feliks. 25:15 
Su témpongu ia pai su Yerusalem, i siré manga mawu tembonangu imam 
dingangu manga pangaha u tau Yahudi nubawa kabaratangi siré bou halé u 
taumata éé dang mududorong tadéau ia pangonggo u hukumang si sié. 
25:16 Katéwé ia simimbahé su tau Roma ta mariadi mangkaté 
kapanarakangéngu singkatau ko su ralungu palakara pakihukung kéré'é, 
kamagéngu i sié éé bedang ta nutengongu mangangalaké'é dang 
onggolangu témpo makaputondangu tulidé'é. 25:17 Nau su témpongi siré 
nakoa mahi, ia séng ta nangampalé marengu. Su karielloné ia turusé nukoa 
sidangu pengadilang dang nuparénta tadéau taumata éé pakiwawa 
putengo. 25:18 Su témpongu 1 siré ko nangalaké 1 sié dimarisi mubawa 
kalaké 1 siré, 1 siré ta nangalaké u sarang manga simbau halé dalai kéré ko 
daku itutika sarung ipukabaratangi siré. 25:19 1 siré ketang nudaléngangu 
pikirang su halé u agamangi siré dingangu halé u pia taumata singkatau ko 
isusego si Yesus. Taumata éé séng naté, kaiso i Paulus mang makuaté 
muhabaré'u uadé taumata éé ko biahé. 25:20 Ualingu ia ta makaena 
mensang kéré apa ia sarang makaréa lahé u palakara éé, nau ia nukibalo si 
Paulus mensang i sié mapulu makoa sarang Yerusalem dang isidang pai 
séé su ralungu palakarané éé. 25:21 Ķaiso 1 Paulus mudorong mubanding; 
i sié nudorong tadéau 1 sié tatapé su ralungu tahanang sarang palakarané 
iponesé'u Kaisaré. Ualingu éé ia nuparénta tadéau i sié pakitahang turusé, 
sarang ia makaeba loahé mundohongi sié sarangki Kaisaré." 25:22 Bou éé 
1 Agripa nubéra si Festus, "Ia sisaku lai maening mudaringihé taumata éé." 


"Diello i Tuang botongé mudaringhé si sié," angkungi Festus. 25:23 Su 
karielloné i Agripa dingangi Bernike narenta dingang upacarangu 
kararatuang. I siré simu su tampa u sidang dingangu manga tembonangu 
musaséké dang dingangi siré apang taumata ko su horoné su soa éé. Bou 
paréntangi Festus, 1 Paulus nipasu sarang dalungé. 25:24 Bou éé i Festus 
nubéra, "Tuang Agripa dingang kalawou ko naéné su orasé 11! Taumata n 
séng niwawa u kaselahé'u bangsa Yahudi, mbaéng ko su Yerusalem 
dingangu lai ko sii. I siré mumenggahé mumanuntu tadéau taumata 11 ta 
hinoné ipakawala wiahé. 25:25 Kaiso ia mang ta nakaréa manga apa 
sarang simbau ko séng nikoa'é ko hinongu makahukungu hukumang maté. 
Dang ualingu i sié sisané séng nudorong tadéau palakarané pakisidang su 
pengadilangu Kaisaré, ia séng namutusé mundohongi sié sarangki Ķaisaré. 
25:26 Kaiso ia bedang takoa sarang manga simbau ketarangang malahé ko 
hinong daku iwohé su suratéku sarangki Ka1saré. éé sabapé'é ia 
nupatatengongi sié su kalawou manga mawu, nangilémbo lai su tengongu 
Ko Mawantugé i Tuang Agripa! Pendungku tadéau bou pamamariksa 1i, 
pia ko daku iwohé su suraté. 25:27 Batu'u tumuhu pendangku, ta mariadi 
mundohongu singkatau taumatangu tahanang ko ta mulahé u pusasala ko 
ipububeha si sié." 


Bekéngu Manga Rasulé 26 


26:1 I Agripa nubéra si Paulus, "I kau onggolangu loahé mubéra tadéau 
putondang tulidé'u." Uté i Paulus nuhéngké u limané buhué nutondangu 
tulidé'é kéré tanaé 11. 26:2 "Tuang Agripa Ko Mawantugé! la mamendang 
pia untuné labo si sia botongé makapanondang tulidéku su kalawou halé 
ko ipububeha u tau Yahudi si sia mang natarang su tengong pahésé'u 
mawang batangéngi Tuang; 26:3 nangilémbo baugu i Tuang masingka- 
singka mapia atorangu adaté dingangu kakakoa u taumatangu Yahudi. 
Ualingu éé, daku dorongang kéré wotongé i Tuang makasabaré 
mudaringihé ketarangangku. 26:4 Tau Yahudi kebi masingka kéré apa ia 
nubiahé bedang bou ia makuda. I siré séng masingka u ia naneta ia bedang 
makuda, i séng nubiahé su taloarangu kawanuaku sisaku su Yerusalem. 


26:5 Séng marengu i siré masingka u ia. Dang kamagéngi siré mapulu, 1 
siré makaonggo u kesaksiangu humonéu ia ko bedang bou tetaé séng tebé 
nubiahé kéré tau Farisi ko tutuhu kalawou aturang kasekadéngé su ralungu 
agamangi kami. 26:6 Dang ia dudarisi isidang orasé ii ualingu ia 
mangimang su pudariandi ko nikoa u Mawu Ruata si upungi kami. 26:7 
Pudariandi éé lai ko luantibangi siré mapulo dua sukungu tau Israel, hakiu 1 
siré ello hebi mukukaliomanéng naé su Mawu Ruata. Dang mawung 
batangéng i Tuang Ko Mawantugé, ualingu ia mangimang su riandi éé, ia 
nipusalangi siré tau Yahudi. 26:8 Unué manga ana u simbau tau Yahudi ta 
mangimang humonéu Mawu Ruata makapubiahé'u taumata naté? 26:9 
Lenangu horo ia sisaku lai pia pikirangku ko harusé mukoa kalawou haghi 
ipundoka si Yesus bou Nazaret éé. 26:10 Dang mang tengadé ko éé séng 
daku nikoa su Yerusalem. Dingangu suraté'u kuasa bou manga 
tembonangu imam, ia séng nupasu u taumata mauli i siré ko satia su Mawu 
Ruata sarang dalungu tahungku. Ia lai bedangu nutatuhu tadéau 1 siré 
ihukungu hukumang maté. 26:11 Masau ia mamahang si siré su manga 
waléngu pukakaliomanéngang, mang tadéau mamaksangi siré pusunialé'u 
apang ko pupangimanéngi siré. Kéré'é kateti'é naungku si siré, hakīu lai ia 
mudatingu soa waliné tamai manahusu si siré séé." 26:12 "Baugu karaki 
éé lai ia nubawa suraté'u kuasa bou manga mawu tembonangu imam dang 
tamai nakoa sarang Damsyik. 26:13 Dang mawung batangéngi Tuang Ko 
Luadaténg, su témpongu ia su raraléngang kalihaé, ia nakasilo tualagé bou 
langi ko bedang nangilémbo katualagé bou matangello. Tualagé éé 
simenang su tengoku dang su tengongi siré ko kadaléngé ringangku. 26:14 
1 kami kebi nawanting su tana. Bou éé ia nakaringihé pia tingihé kabérané 
si sia su wérangu Ibrani, 'Saulus, Saulus! Unué 1 kau mangkaté turusé 
mukukabasara si Sia? I kau sarung makapendang matedu, kamagéngi kau 
mangkaté turusé mundoka si sié ko nakoa mawunu.' 26:15 Nau ia nubéra, 
'Ko i sai i Kau, Tuang?' Dang Mawu simimbahé, Ta 111 Yesus ko 
kukabasarangu. 26:16 Bangungké dang darisi'é! Ia nupasilongu 
watangéng-Ku si kau maksuté tadéau muhéngké 1 kau makoa 
paparéntang-Ku. I kau harusé muhabaré su taumata waliné apang ko 
nikasilonu sihello 1 bou halé Ia dingangu halé u apa ko sarung Daku ilahé 


si kau su témpo mahi. 26:17 Ia sarung muliungi kau bou kawanuangu 
Israel dingang bou manga kawanua waliné ko baliné Yahudi. Ia sarung 
mundoi i kau tamai kakoa sarangki siré 26:18 tadéau pamuka matangi 
siré, tadéau 1 siré sumebang bou kararendung dang sumu su ralungu 
katatualagé; tadéau 1 siré mapelo bou binsanangu Sétang, buhué 
tengaléngu kawasangu Mawu Ruata. Uté dingangu mangimang si Sia 
dosangi siré sarung ampungang dang 1 siré sarung makoa umaté'u Mawu 
Ruata ko nipilé.'" 26:19 Mawung batangéngku 1 Tuang Agripa, "Ualingu 
éé ia mang sintinia mumanengalé pakapia su papasilo ko séng daku 
nikatarima bou Mawu Ruata éé. 26:20 la nuhabaré matulidé si siré apang 
taumata ko 1 siré harusé pumputobaté bou rosangi siré dang panarakangu 
watangéng su Mawu Ruata dang harusé mupasilo su ralungu pubawiahé'i 
siré humonéu 1 siré ko séng numputobaté bou rosangi siré. Kahorokangé ia 
nuhabaré'u halé éé su Damsyik, bou éé su Yerusalem dang su kaselahé'u 
Yudea dingang su taloarangu tau Yahudi. 26:21 Ualingu éé i siré tau 
Yahudi nanamé si sia dang mudéa mamaté si sia. 26:22 Ķaiso sarang 
orasé ii Mawu Ruata nanirung si sia, hakiu ia nakararisi sii munggeli u 
kesaksiangku su apang taumata -- ko dalabo dingangu dadio. Apang ko 
daku iwubéra ii takoaé waliné bou apang ko séng bou niwérangu manga 
nabi dingangi Musa; 26:23 mangaléné Datung Salamaté ko nipudiandingu 
Mawu Ruata éé harusé mutatahangu sinsara, dang 1 Sié nakoa taumata ko 
kahimotongangé sau nubangung bou papaté; tadéau ualingu éé 1 Sié 
makapuhabaré'u katatualagé -- mangaléné ko kasasalamaté -- mbaéng su 
taumatangu Yahudi dingangu lai su taumata ko baliné Yahudi." 26:24 
Sementarangi Paulus kapanondanéngu tulidé'é, 1 Festus naenggahé, 
"Paulus i kau séng pulu! Singka u napéné éé séng nakapupulu si kau!" 
26:25 Arawé i Paulus simimbahé, "Mawung batangéng Ko Luadaténg, ia 
baliné pulu. Apang bawéra ko daku iwubéra éé ko tenga-tengadé nubua 
bou pikirang matualagé. 26:26 Mawung batangéngi Tuang Agripa sisané 
masingka mapia-pia halé éé. éé sabapé'é ia bahani mubéra matulidé su 
tengong pahésé'u Mawung batangéng. Ja mangaking takoaé ko sarang 
manga simbau bou manga halé éé ko bedang su wegangu Mawung 
batangéng, baugu kebi-kebi baliné nariadi su tampa suhi-suhi. 26:27 


Mawung batangéng 1 Tuang Agripa Ko Luadaténg, apa 1 Tuang 
mangimang su apang ko niwérangu manga nabi? Su pendangku Mawung 
batangéng mangimang!" 26:28 Bou éé 1 Agripa nubéra si Paulus, "Su 
pangangenanu mangkaté gampang-gampang mukoa si sia mariadi 
taumatang Sahani ketang su ralungu témpo manimbu 11?" 26:29 
Sasimbahé'i Paulus, "Maligha arau marengu, ia mukaliomanéng su Mawu 
Ruata tadéau Mawung batangéng dang kalawou manga mawu kauli'é ko 
kapudaringihé si sia si hello ii sarung makoa kéré ia -- ketang tantu 
kumbahang kéré bawawangku 11!" 26:30 Panginsuéngé mawu ratu, 
gubernur dingangi Bernike, dingangi siré waliné kebi-kebi nubua. 26:31 
Suapangu nasebang su likudé'é, 1 siré nubéra 1 siré lawo 1 siré, "Taumata n 
takoaé manga apa ko nikoa'é ko hinong ihukungu hukumang maté arau 
itahungku." 26:32 Bou éé 1 Agripa nubéra si Festus, "Taumata 1i séng 
botongé ipelo, andéné 1 sié séng ta manuntu palakarané pakisidang su 
pengadilangu Kaisaré." 


Bekéngu Manga Rasulé 27 


27:1 Séng bou niputusé 1 kami harusé mamundalé sarang Italia, 1 Paulus 
dingangu pirang katau taumatang tahanang baliné nisarakang si Yulius, 
perwirangu pasukang tentarangu Roma ko isusego "Resiméngi Ķaisaré". 
27:2 | kami simaké kapalé ko nasongo wou Adramitium, bou éé nubua 
dingang kapalé éé ko séng sadia mamundalé sarang manga apang 
palabuhang su propénsingu Asia. I Aristarkus singkatau bou Makedonia 
ko masongo bou Tesalonika, nubua lai dingangi kami. 27:3 Su karielloné 1 
kami nawuna su Sidon. I Paulus nikoa 1 Yulius kéré'é kapiané. I sié 
nipakawala musombangu manga ghawéné tadéau 1 siré makagheli u 
manga apa si sié ko hinong kapupaké'é. 27:4 Bou éé i kami nanurusé u 
pundalé'i kami. Ualingu musomahé'u anging, 1 kami turusé dimuduhé 
timuhu toadé'u Siprus ko dio malempi bou anging. 27:5 Bou éé i kami 
namoto loangé ko mututengongu Kilikia dingangu Pamfilia buhué 
nudatingu Mira so soangu Likia. 27:6 Séé perwira éé nusema u kapalé 
singgesa bou Aleksandria ko makoa sarang Italia. Uté 1 sié nupangalingi 


kami su kapalé éé. 27:7 Pirang ello pundalé'i kami malonggé kahengang, 
panginsuéngé katé su ralungu susa i kami buhué nakaratingu soang Knidus. 
Bou éé ualingu anging bedang lai ralai, i kami ta nakapanurusé u pundalé'i 
kami ko séng su tebé dudolongang horo. Nau i kami nakoa sarang 
simbekang timuhé'u toadé'u Kreta limiu Tonggéng Salmone tadéau pai séé 
i kami malindung bou anging. 27:8 Dingangu susa i kami dududuhé tutuhu 
apéngu toadé éé sarang panginsuéngé 1 kami nawuna su tampa simbau ko 
isusego Labuang Masadada, ko ta tumaniu marau bou soangu Lasea. 27:9 
Su témpo éé séng naliungu Ello Labo u Pundaraméngu tau Yahudi. I kami 
séng nikailangéngu témpo mauli, hakiu balinébé lai témponé wedang 
makapamundalé mapia. Ualingu éé 1 Paulus nanegungu 1i si siré, 27:10 
"Manga ana u simbau, su pendangku, nangilémbong kasilaka'é kamagéngi 
kité mamundalé turusé. I kité marugi labo baliné ketangu lurangi kité, 
kaiso sarang awa i kité mailang." 27:11 Kaiso perwira éé nangilémbo 
mangimang su jurumudi dingangu kapiténgu kapalé bou wawérangi 
Paulus. 27:12 Palabuhang séé tengadé ta tumaniu mapia su manga kapalé 
ko matana séé su témpong dalending. Ualingu éé manga taumatang kapalé 
kaulikangé mapulu sau mamundalé bou tampa éé baugu 1 siré mutawakali 
sarang makaratingu Feniks dang matana pai séé su témpong musungu 
ralénding. Feniks palabuhang su Kreta ko tutatengo tahangéng dingangu 
polong. 27:13 Su témpo éé anging timuhé tutiu masikomé. Uté taumatang 
kapalé manika 1 siré séng sau makapamundalé. Nau 1 siré namatung 
balango buhué dimuduhé timuhu ruduhangu toadé'u Kreta. 27:14 Kaiso ta 
narena wou éé suwu-suwu -- ko isusego laésuiki -- timanggalé bou 
rulungé, 27:15 dang timangga kapalé'i kami. Ualingu kapalé séng ta 
makatetolé musomahé 'u anging, uté i kami mangkaté nangala dang 
namalangu kapalé irurédéhé'u anging. 27:16 I kami dio nalempi kadio, su 
témpongi kami limiu bou simbekang timuhé'u toadé'u Kauda kadio éé. Séé 
dingangu susa 1 kami nakapanintanudé bolotu'u kapalé'i kami. 27:17 
Suapangu bolotu éé niwatung sarang bowong kapalé, kapalé éé 
nipakatoghasé'u tali ko niiki nipulawung balunangu kapalé éé. Baugu 
mataku iendu'é sarang bawoné su ennéngu Sirtis, nau sénggo nipalintu 
buhué kapalé niwala tatondoné putuhu anging. 27:18 Anging turusé 


nukakanakadé, hakiu su karielloné lurangu kapalé naneta nundémé sarang 
sasi. 27:19 Su ello tuhué lai taumatang kapalé éé nundémé u lai manga 
papakasé'u kapalé niwahungi siré sarang sasi. 27:20 Ello-ello suapang 
karengu'é 1 kami ta makasilo matangello dingangu wituing, dang anging 
turusé nukakanakadé. Panginsuéngé nailang pulaharapé'i kami 
masalamaté. 27:21 Pirang katémpo 1 siré manga taumata éé ta kimang. 
Nau i Paulus tamai dimarisi su tengongi siré buhué nubéra, "Manga ana u 
simbau! Kiko 1 kemu timuhu teguku ta mamundalé bou Kreta, 1 kité ta 
makahombang kalawou karusakang dingangu karugiang ii. 27:22 Katéwé 
ii daku dorongang suapang botongé tadéau kumbahang makadio naungi 
kemu. Takoaé ko manga singkatau bou manga ana u simbau sarung maté; 1 
kité ketang kailangéngu kapalé 1. 27:23 Batu'u mungkalaéng malaikaté'u 
Mawu Ruata ko daku susembang, Ruata ko mumanaghuang si sia, 
dimenta sarangko ia. 27:24 Malaikaté éé nubéra, 'Kumbahang mataku, 
Paulus! Batu'u i kau sarung mutengongu Kaisaré. Dang ualing kapiang 
naungu Mawu Ruata si kau, kebi 1 siré ko namundalé dingangu sarung 
masalamaté baugu i kau.' 27:25 Ualingu éé manga ana u simbau, 
pakakuaté'é naungi kemu! Batu'u ia mangimang su Mawu Ruata humonéu 
kebi-kebi mang sarung mariadi kéré ko séng niwéra-Né si sia. 27:26 
Katéwé i kité sarung iendu'é su apéngu toadé simbau." 27:27 Su hebi 
kapulo epa'é i kami pududarédéhé su Laudé'u Adria. Luenang séng hebi 
ralung mangarario u kapalé nakapendang kapalé séng kukaraninéngu 
rulungé. 27:28 Nau i siré nanguluhé'u tali pia bawawatuangé pangukuré 
dalungu laudé. Nikasingkaténg dalungu tampa éé maraning epa u pulo su 
météré. Ta narena wou éé 1 siré nusau nangukuré, nakaeba dalungu sasi su 
tampa éé maraning telung pulo su météré. 27:29 I siré mataku u kapalé 
masiladé su wualo, nau i siré nundemé u walango epa su pétong kapalé, 
buhué mangkaté kapangantibé ligha pakaello. 27:30 Marema-remasé 
mangarario u kapalé éé pia kanaungi siré manaluka mudéa tumalang bou 
kapalé éé. I siré nupalintu u bolotu sarang sasi kéré kakaoa u kapanguluhé 
walango bou rolongu kapalé. 27:31 Arawé i Paulus nubéra su perwira 
dingang si siré manga perjurité ko su kapalé éé, "Kamagéngu mangarario 
u kapalé éé ta matana su ralungu kapalé, uté manga ana u simbau kebi-kebi 


takoaé ko masalamaté." 27:32 Baugu éé manga perjurité éé nuhesa talingu 
bolotu éé, hakiu bolotu éé nionodé. 27:33 Bedang ta nawedésé 
matangello, i Paulus naanu tadéau 1 siré kebi pakang. I Paulus nubéra, 
"Séng mapulo epa su elloné manga ana u simbau mangkaté balisa ketang 
kapangampalé dang séng begang kang. 27:34 Ja naanu, panowoko kadio. 
éé mapia gunangi kemu, tadéau i kemu sau matoghasé. Batu'u manga ana 
u simbau kebi-kebi sarung masalamaté dang sarung takoaé kurangé sarang 
kadio-dio." 27:35 Bou nubéra kéré'é 1 Paulus nangala boroté buhué 
nupatarimakasé su Mawu su tengongi siré kebi. Bou éé i sié nupapahia u 
boroté éé, buhué kimang. 27:36 Uté i siré kebi sau nawahansang dang 
kimang lai ringang. 27:37 Kebi-kebi taumata su kapalé éé kauli'é dua hasu 
pitung pulo enung su katauné. 27:38 Suapang kebi séng bou kimang 
nawiahé, i siré nundemé u gandung lurangi siré su sasi tadéau kapalé'i siré 
lumeto. 27:39 Suapang séng naello, taumatang kapalé nakasilo rulungé, 
katéwé 1 siré wega mensang dulungu apa dala éé. I siré nakasilo sawangé 
simbau dingangu apéngé. Nau i siré pia kanaungi siré mamuna u kapalé'i 
siré dala séé kamagéng botongé. 27:40 Uté manga taling balango nasué 
hesa'é buhué manga walango éé niwala su ralungu sasi. Nuhindo u éé 1 siré 
lai namuka tali ko nipangiki uling. Buhué 1 siré naméwé u senggo su 
rolongu kapalé tadéau anging tumiu kapalé éé tumondo mundolong apéng. 
27:41 Ķaiso kapalé éé nasunsudé su enné. Dolongé nahangké ta nawého, 
arawé petoné naluta pamamukuli u lua kéré'é kaiha'é. 27:42 Manga 
perjurité su kapalé éé pia kanaungi siré mamaté apang taumatang 
tahanang, baugu i siré mataku kumbahang sarang pia ko tumumpa 
kumalang tumalang sarang dulungé. 27:43 Kaiso kapulungi siré 
nipétokangu parwira éé batu'u 1 sié mapulu mupakasalamaté'i Paulus. I sié 
nuparénta su apang ko makakalang patumpa pakalang horo sarang apéng; 
27:44 ko baliné putuhu puhumbang su pepalé arau su manga kodo u 
kapalé éé. Ko dingangu raléng kéré'é 1 kami kebi nasalamaté nudatingu 
rulungé. 


Bekéngu Manga Rasulé 28 


28:1 Suapang nasalamaté nudatingu rulungé, buhué i kami nasingka u 
aréngu toadé éé humonéu ko Malta. 28:2 Taumatangu toadé éé kéré'é 
kapiané si kami. Kebi 1 siré nanarima 1 kami kéré'é kapiané dang ualingu 
séng maneta dumaséhé dingangu lai walénguhé'é mateno, uté 1 siré 
nundaki u putung gunangi kami. 28:3 I Paulus nangomolé kalu dingangu 
nuhunu u kalu éé su putung. Sementarangi sié kakoa'é éé, ualingu teti u 
putung, pia katoang simebang, bou éé namangko limané. 28:4 Suapangi 
siré tau toadé éé nakasilo katoang éé balo-balo su limangi Paulus, i siré 
kabérané 1 siré lawo 1 siré, "Taumata éé mkakirala tahapaté, batu'u maningi 
sié nalihi bou silaka su laudé, Dewingu karaadilé ta mamalangi sié wiahé." 
28:5 Arawé i Paulus namimbing katoang éé su putung dang ta 
nakapendang tedu'é sarang kadio. 28:6 I siré kapupikiré marena kadio lai 
limangi Paulus mang sumahenu arau singkilendiu i sié maté. Kaiso 
suapang séng marengu kapangampalé dang mang takoaé manga apa ko 
nariadi si sié, pikirangi siré nubalu buhué 1 siré nubéra uadé 1 Paulus ko 
déwa. 28:7 Ta marau wou éé pia tanangi Publius, pamarénta kalabokangé 
su toadé éé. Kéré'é kapiané naungé nanarima i kami kéré sakéné 
selamangu telung ello. 28:8 Su témpo éé i papané masaki, nakaréa lahabé 
dingang suséang daha. I Paulus tamai dimalingé gaghurang masaki éé bou 
éé nikaliomanéngangé dingang nanelidé'u limané si sié hakiu 1 sié naulé. 
28:9 Ualingu halé ko mariadi éé uté kebi apang taumata masaki su toadé 
éé dimenta sarangki Paulus, dang i siré nipakaulé. 28:10 I siré nangonggo 
u haghi si kami, dang su témpongi kami mamundalé, i siré nakoa sarang 
kapalé nubawa apang ko hinong ipaké i kami su raraléngang. 28:11 
Naliung telu wulang pai séé, 1 kami nubua bou toadé éé simaké kapalé 
singgesa bou Aleksandria ko selamangu musung dalending mabawalango 
su toadé éé. Kapalé éé pia lambangu "Dewa Hindua i Kastor dingangi 
Poluks." 28:12 I kami namalango su soang Sirkusa dang natana séé telung 
ello. 28:13 Bou éé 1 kami nusau namundalé dimuduhé sarang nudatingu 
Regium. Su karielloné anging timiu bou pungu timuhé, hakiu su ralungu 
ruang ello i kami nudatingu soang Putioli. 28:14 Séé i kami nusombangu 
pirang katau taumata ko mangimang si Yesus, dang bou noté i siré i kami 
natana dingangi siré selamangu singkamisa. Buhué 1 kami nubua sarang 


Roma. 28:15 Manga ana u simbau su Roma ko mangimang si Yesus 
nakaringihé halé 1 kamu, hakiu 1 siré simongo su Pasaré'u Apius dingangu 
Persinggarahang Tatelu tadéau manginsomahé si kami. Suapangi Paulus 
nusombangi siré, i sié nupatarimakasé su Mawu Ruata buhuéwé natarima 
naungé. 28:16 Su témpong nudatingu Roma, 1 Paulus nipakawala matana 
sisané dudiagaténgu singkatau perjurité. 28:17 Suapang séng telung ello, 1 
Paulus nukui apang matatimadé'u tampa u tau Yahudi. Dang suapangi siré 
mukukomolé, 1 sié nubéra si siré, "Manga ana u simbau! Ia takoaé salaku 
apa su tengong kawanuangi kité, arau limawang atorangu adaté ko 
nitarima i kité bou 1 upungi kité. Kaiso maningu kéré'é ia nisamé su 
Yerusalem dang nisarakang su tau Roma. 28:18 Suapang palakaraku bou 
nipariksa, i siré mapulu mamelo u ia, batu'u nikaréa ia ta nukoa sala sarang 
manga simbau ko hinongu makahukung hukumang maté. 28:19 Kaiso 
ualingu tau Yahudi mundoka, ia napakasa manuntu palakaraku pakiurusé 
su pengadilangu Kaisaré'u Roma. Ia mukukoa éé balinébé ualingu ia pia 
kabaratangku su kawanuaku sisaku. 28:20 Dang éé sabapé'é ia nudorong 
mapulu musombangi kemu tadéau makapududato ringangi kemu; batu'u ia 
malahukung, mang ketang ualingu Mananalamaté ko luharapéngu bangsa 
Israel." 28:21 Bou éé i siré nubéra si sié, "I kami bedang ta nanarima u 
suraté sarang manga simbau bou Yudea bou halé i Saudara. Dang takoaé 
manga ana u simbau sarang manga singkatau ko dimenta nubawa habaré'u 
halé 1 Saudara arau ko nubeké ralai bou halé 1 kau. 28:22 Ķaiso 1 kami 
mapulu lai makaringihé halé u pangangimangu, batu'u 1 kami kebi séng 
nakaringihé taumata ko muluhéghésé tintiro ko tutuhukangu éé." 28:23 
Uté i siré ringangi Paulus nanantu u ello simbau sau musombang. Su ello 
éé napéné taumata dimenta sarangki Paulus. Bou malukadé sarang 
nikawawellongé i Paulus mumanualagé si siré kéré apa Mawu Ruata 
sarung mamarénta kéré Ratu. Bou nasé su ralungu Buké 1 Musa dingangu 
Buké u manga Nabi, i Paulus mututawakali mukukoa sarangi siré 
mangimang halé 1 Yesus. 28:24 Pia ko mangimang apang ko niwérangi 
Paulus, kaiso pia ko lai ta mangimang. 28:25 Ualingu pikirang 
mududaléwang uté 1 siré numpanentangu tampa éé, suapangi Paulus nubéra 
si siré, "Tengadé mang nuhino-hino apang ko niwérangu Roké u Mawu 


Ruata bou mohongi Nabi Yesaya su manga 1 upungi kemul 28:26 Mawu 
Ruata nubéra, 'Tamaiko habaré su bangsa 11: i kemu sarung turusé 
mudaringihé, kaiso ta makaena; i kemu sarung turusé muperhatikang kaiso 
begangu apa ko mariadi. 28:27 Baugu pikirangu bangsa ii séng nalumu, 
tulingi siré séng nubéngélé dang matangi siré séng nalingkubé. li nariadi 
tadéau matangi siré kumbahang makasilo, tulingi siré kumbahang 
makaringihé, pikirangi siré kumbahang makaena, dang kumbahang musulé 
sarang koa-Ku, bou éé ia mupakauléngi siré.!" 28:28 Penginsuéngé 1 
Paulus nubéra, "Manga ana u simbau harusé masingka humonéu habaré'u 
halé u kasasalamaté ko bou Mawu Ruata orasé 1! séng nihabaré su 
kalawou bangsa ko baliné Yahudi. I siré sarung tumuhu!" 28:29 Suapangi 
Paulus bou nubéra kéré'é, uté i siré lawo 1 siré apang tau Yahudi éé 
nanentangu tampa éé apidé kapudaréndéhé. 28:30 Dua taung karengu'é i 
Paulus natana su Roma, su walé niséwangé sisané. Naungé maluasé 
manarima u manga taumata ko sumongo musombangi sié. 28:31 Dang 
bahani 1 sié muhabaré si siré kéré apa Mawu Ruata mamarénta kéré Ratu 
dingang bou halé u Mawu Yesus Kristus. I Paulus bébasé mukukoa halé 
éé, takoaé ko makaheping. 


Roma 1 


1:1 Kalawou ana u simbau su Roma ko ikukendagé'u Mawu Ruata dang 
ko séng nikuingu Mawu Ruata nipakakoa umaté-é. Mawu Ruata namilé 
dang nuhéngké u ia nitantu gunangu puhabaré'u Habaré'u Raluasé bou 
Mawu Ruata. 1:2 Habaré'u Raluasé éé séng tebé nipudiandingu Mawu 
Ruata bedang bou témpo tamai su pulahalé u manga nabi-Né dang séng 
mabawohé su ralungu Buké Susi. 1:3 Habaré'u Raluasé éé ko bou halé u 
Ahusé'u Mawu Ruata, Mawungi kité Yesus Kristus. Kéré taumata 1 Sié ko 
toronangi Daud, 1:4 arawé kéré su roké-é 1 Sié nalahé ko Ahusé'u Mawu 
Ruata. éé nalahé dingangu kawasa ko takoaé sihingé su ralungu 
pubawangungé bou papaté. 1:5 Bou 1 Sié lai Mawu Ruata nangonggo u 
ghagheli si sia pakakoa rasulé, tadéau ia -- su halé u mangadaté si Kristus 
-- mangaha apang taumata bou kalawou bangsa tadéau mangimang 
dingang tumuhu. 1:6 Pendungé sii dingangu kalawou bangsa ko nataho lai 
1 kemu ko mumatana su Roma; 1 kemu séng nikuing tadéau mariadi umaté'i 
Yesus Kristus. 1:7 éé sabapé'é ia nanuraté si kemu. Malowoko Mawu 
Ruata i Amangi Kité dingangu Mawungi kité Yesus Kristus mangonggo u 
alamaté dingangu pudaramé si kemu. 1:8 Kahimotongangé su ralungi 
Yesus Kristus, ia mupatarimakasé su Mawu Ruata ualingu manga ana u 
simbau kauli'é; baugu kaselahé'u dunia séng nakaringihé humonéu i kemu 
nangimang kahengang si Kristus. 1:9 Ia sintinia mang mutatahendung si 
kemu kamagéng ia mukaliomanéng. Mawu Ruata saksiné humonéu apang 
ko daku niwéra éé nuhino. I Sié Mawu Ruata ko tutangkianéngku 
dingangu kasuku u naungku muhabaré'u Habaré'u Raluasé bou halé u 
Ahusé-é. 1:10 Ja mududorong su Mawu, kéré wotongé 1 Sié orasé ii 
mupakawalangu ia mutiwo si kemu. 1:11 Batu'u ia mapulupulu 
musombangi kemu tadéau makapupapahia'u laonggo'u Roké u Mawu 
Ruata dingangi kemu gunang panguaté si kemu. 1:12 Pendungku ualingu i 
kité séng singkapangimang si Yesus Kristus, uté 1 kité 
makapupapangonggo'u kuaté. 1:13 Manga ana u simbau! Ia mapulu tadéau 
1 kemu masingka humonéu ia séng masau susuléné pia kanaungku mutiwo 
si kemu katéwé sintmia mang pia alangangé. Ia mapulu tadéau haléku 


mang pia gunané su taloarangi kemu kéréwé lai séng pia gunané su manga 
tampa baliné su taloarangu manga taumata ko baliné taumatang Yahudi. 
1:14 Batu'u ia pia bawawangku su kalawou umaté: ko séng masingka u 
atorang dingang ko bedang puralu, ko pia sikolané dingangu ko takoaé 
sikolané. 1:15 Ko éé sabapé'é ia mapulu muhabaré'u Habaré'u Raluasé éé 
lai si kemu ko mumatana su Roma. 1:16 Ia tenga-tengadé ko mangimang 
su Habaré'u Raluasé éé, batu'u habaré éé ko kuaté'u Mawu Ruata gunang 
pangambang kebi apang taumata mangimang; kahimotongangé tau 
Yahudi, dang lai taumata waliné tau Yahudi. 1:17 Batu'u dingangu 
Habaré'u Raluasé éé Mawu Ruata manulada kéré apa raléngé tadéau 
pukakauhangu taumata dingangu Mawu Ruata sau mutingkapia; daléngé 
ketang pangimang su Mawu Ruata, bou tetaé sarang panginsuéngé. éé 
musulungu kéré kabawohé su ralungu Buké Susi. "Taumata ko 
mangimang su Mawu Ruata sarang pukakauhangé dingangu Mawu Ruata 
mutingkapia, taumata éé sarung makapubiahé!" 1:18 Bou sorga Mawu 
Ruata nupasilongu ralangéhé-é su kalawou rosa dingangu lamuhu u 
taumata, batu'u karalamuhu éé muluheping taumata mudéa masingka'u 
tintiro kahengang bou halé u Mawu Ruata. 1:19 Apang ko kasingkaténgu 
taumata bou halé u Mawu Ruata séng malahé su ralungu naungu taumata, 
batu'uùu Mawu Ruata sisané séng nupakalahé'u éé su taumata. 1:20 Bedang 
bou tetau Mawu Ruata nundiadi dunia, apang kakaoa u Mawu Ruata ko ta 
kukasilo, mangaléné kakakoa-é kéré Mawu Ruata dingang kawasa-Né 
sarang karengué, séng kaenangu taumata bou apang ko séng niriadi. Nau 
taumata takoaé alasangé sarang kadio mupuhinongu watangéng. 1:21 
Taumata masingka u Mawu Ruata, kaiso taumata ta mangadaté si Sié kéré 
Mawu Ruata dang lai ta mupatarimakasé si Sié. Susimbekané taumata 
mupupikiré'u apang ko takoaé gunané; naung 1 siré séng narendung. 1:22 I 
siré mupendangu watangéng pandé, sumbalié 1 siré takoaé singka'é. 1:23 
Balinébé Mawu Ruata ko kekal susembangi siré, kaiso manga patong ko 
musasihingu diadikang ko mumaté; kéré taumata, burung, binatang laédé 
epa, dingang binatang tutondo. 1:24 Ualingu éé Mawu Ruata namalangi 
siré pakikawasai su kapulungu naungi siré pukukoa ko daralai, hakiu 1 siré 
mukoa halé lamuhu 1 siré lawo 1 siré. 1:25 Mawu Ruata tengadé, gantingi 


siré dingangu mawu palsu. Baliné ko Nundiadi kaiso ko niriadi éé 
susembang dingangu tutalungangi siré. Sumbalié ko nundiadi éé hinoné 
dalong sarang karengué! Amin. 1:26 Ualingu taumata nukoa ko kéré'é, uté 
Mawu Ruata namalangi siré putuhu kapulung gesingi siré ko makaméa. 
Manga wawinéngi siré lai ta kawinsanangu manga ésé kéré biasané su 
taumata, kaiso mupapangeningu sinsulung lawo bawiné. 1:27 Manga ésé 
lai kéré'é; 1 siré séng ta mutatambang badang dingangu mangawawiné, 
kaiso mawirahi su sinsulung lawo ésé. Manga ésé mukukoa kakanoa ko 
makaméa su sinsulung lawo ésé, hakiu i siré makatarima'u bawalisé 
tumuhu kakanoa i siré ko dalai éé. 1:28 Ualingu taumata mupendang 
tawahaluasé'u masingka u Mawu Ruata, uté Mawu Ruata namalangu 
pikirangi siré kararusané, hakiu 1 siré mukukoa kalawou haghi ko ta 
hmoné koaténgi siré. 1:29 Naungi siré napéné u haghing ko dalai, ko ta 
nuhino; napéné u anggang, pikirang mawuhu dang napéné u pusasedu; 
kapulu mamaté, mudalia, mangakalé dang masaki naung. I siré makehagé 
musampuhé'u taumata waliné; 1:30 makehagé mupakaralai u aréngu 
taumata waliné; i siré maoboté dang takoaé adaté, mubinsi u Mawu Ruata 
dang makehagé mudato lana. I siré masahawu mudéa akalé buhu tadéau 
pulamuhu. I siré mundoka taumata magurang; 1:31 I siré ta mupusingu 
taumata waliné; i siré masukung dang takoaé pendangu katataumata. 1:32 
1 siré masingka, humonéu su ralungu atorangu Mawu Ruata, taumata ko 
mukukoa kebi éé hinoné ihukung pakapaté. Kaiso maningu kéré'é 1 siré 
mang mukukoa lai haghi tamai éé; bedangu lai mamalangu taumata waliné 
pukoa éé. 


Roma 2 


2:1 Ualingu éé manga ana u simbau, i kau ko i sai hakiu i kau 
mupusalangu taumata waliné? I kau takoaé manga apa ko hinong 
makalihingu awa'u! Batu'u kamagéngi kau mupusalangu taumata waliné, 
sumbalié i kau sisanu mukukoa halé ko musulungi siré, uté i kau lai 
manimbongu hukumang su awa'u sisanu. 2:2 I kité masingka humonéu 
kamagéng Mawu Ruata manimbongu hukumang su manga taumata ko 


mukukoa halé ko kéré'é, putusangu Mawu Ruata éé nuhino. 2:3 Arawé i 
kemu, manga ana u simbau, i kemu mang mukukoa lai manga apa ko 
iluantangi kemu su taumata waliné, mang mukukoa lai manga apa ko 
iluantangi kemu su taumata waliné! Dang su naungi kemu, i kemu botongé 
makaleso bou hukumangu Mawu Ruata? 2:4 Arau i kemu mupakasana u 
kapiangu Mawu Ruata dingang kalabou naung dang sabaré-é ko kéré'é? 
Nalahé i kemu masingka humonéu Mawu Ruata mupasilong kapiangu 
naung-é baugu i Sié mapulu tadéau i kemu mapulu mutobaté bou kalawou 
rosanu. 2:5 Kaiso tembo i kemu maketi ta mapulu mubalu. Ualingu éé i 
kemu éé mukukoa hukumang si kemu kasaunéng mabeha su Ellong 
Kiamaté, kamagéngu Mawu Ruata mupakalahé u ralangéhé-é dingang 
mupakanawongu hukumang ko adilé. 2:6 Batuu Mawu Ruata sarung 
mamalisé apang taumata pusumalé'u kakanoa'é. 2:7 Mawu Ruata 
mangonggo u pubawiahé kahengang dang kekal si siré ko tatapé mukukoa 
mapia gunang mududéa ko mawantugé, ko maarega dang takoaé 
kasuéngé. 2:8 Arawé taumata ko mangapia watangéngé sisané dang 
madidi tumuhu su Mawu Ruata, kaiso tumuhu ko dalai, i siré éé sarung 
langéhangu Mawu Ruata ralai-lai. 2:9 Apang taumata ko mapulu mukoa 
dalai sarung masusa; kahimotongangé tau Yahudi, dingangu lai manga 
umaté baliné. 2:10 Arawé apang taumata ko mapulu mukoa mapia sarung 
onggolangu kawawantugé dingangu adaté dang kapapia bou Mawu Ruata; 
kahimotongangé tau Yahudi, kéré'é lai su taumata bou bangsa waliné. 2:11 
Batu'u Mawu Ruata mukoa kebi taumata musulung. 2:12 Taumata bou 
bangsa waliné nubardosa ualingu begangu atorangu agamang Yahudi. Nau 
i siré ihukung su likudé'u atorang éé. Arawé tau Yahudi nubardosa séng 
tebé masingka u atorang éé; batu'u éé 1 siré lai sarung panuntukang tumuhu 
atorang éé. 2:13 Batu'u taumata ko sau mutingkapia dingangu Mawu 
Ruata, baliné ualingu taumata éé séng masingka u atorangu agama Yahudi, 
kaiso ualingu 1 sié mukukoa apang ko kabawohé su ralungu atorang éé. 
2:14 Taumata bou bangsa waliné begang atorangu agamang Yahudi. 
Kaiso kamagéng bou kapulungi siré mukoa apang ko niparéntangu atorang 
éé, naung 1 siré makoa atorang gunangi siré, maningu 1 siré begang 
atorangu agamang Yahudi. 2:15 Kakanoa i siré mululahé humonéu apang 


ko niparéntangu atorang éé nawohé su naung 1 siré. Naungi siré lai 
mupakalahé u halé éé, batu'u i siré éé pusinsulé ipusala dang pusinsulé 
ipuhinongu pikirang isiré. 2:16 Kéré'é sarung mariadi su ello ko séng 
nitantu éé. Su ello éé -- kéré su Habaré'u Raluasé ko séng daku iluhabaré -- 
Mawu Ruata bou ralungi Yesus Kristus sarung muhukungu kalawou 
rahasiangu naung dingangu pikirangu kalawou taumata. 2:17 Arawé orasé 
ii kéré apa si kemu manga Ana u simbau? I kemu mangakung batangéngi 
kemu tau Yahudi. I kemu mumanengalé atorangu agamang Yahudi dang i 
kemu manégé u pukakauhangi kemu dingang Mawu Ruata. 2:18 I kemu 
séng nakahombang tatulada bou atorang éé, hakiu 1 kemu masingka u 
kapulungu Mawu Ruata dang masingka manantu ko sudé mapia. 2:19 I 
kemu mangakingu ko i kemu pangaha u tau wuta dingang munggagheli u 
tualagé si siré ko su ralungu kararendung; 2:20 I kemu ko mananintiro 
manga taumata ko lulungi siré makaméa, dang nakoa météré'i siré apang 
tau wodo. I kemu mangakingu humonéu su ralungu atorangu agama 
Yahudi, 1 kemu pia kapandé su tintiro ko nuhino. 2:21 I kemu mumanintiro 
taumata waliné; unuéwé 1 kemu ta manintiro watangéngu sisanu? I kemu 
manintiro taumata tadéau kumbahang manako, nggalého i kemu lai 
mumanako! 2:22 I kemu manintiro taumata kumbahang mawuang, 
nggalého 1 kemu lai mawuang! I kemu mubinsi u berhala, nggalého 1 kemu 
lai mangala manga rarotong bou waléngu berhala. 2:23 I kemu mumanégé 
u ko i kemu pia atorangi Musa, nggalého 1 kemu muluhinakang Mawu 
Ruata dang ta tumuhu atorang-é. 2:24 Su ralungu Buké Susi pia 
mabawohé kéré 1, "Ualingu i kemu tau Yahudi, uté aréngu Mawu Ruata 
nipakaralai i kemu su taloarangu taumata waliné." 2:25 Kamagéngi kemu 
matuhu su atorangu agama Yahudi, uté sunaté'i kemu pia lai gunané. 
Arawé kamagéngi kemu ta makatuhu apang halé ko niparénta su ralungu 
atorang éé, uté sunaté'i kemu éé tenga-tengadé takoa mangaléné. 2:26 
Kamagéng singkatau baliné tau Yahudi ko ta nisunaté, tumuhu agama 
Yahudi, balinébé Mawu Ruata séng nundékéngu taumata éé kéré séng 
nisunaté? 2:27 Dang manga taumata ko ta nisunaté éé sarung mupusalangi 
kemu tau Yahudi, ualingu i kemu pia atorangu agama Yahudi dang i kemu 
bou nisunaté, kaiso i kemu limawang atorang éé. I siré ta nisunaté, kaiso 


séng i siré nutuhu atorangu agama Yahudi éé. 2:28 Batu'u tau Yahudi 
tutuné baliné taumata ketang aréngé tau Yahudi; dang taumata ko tenga- 
tengadé bou nisunaté baliné ketang nisunaté su likudé. 2:29 Su likudé'u éé, 
singkatau Yahudi kahengang i sié ko taumata pia naungu tau Yahudi; dang 
sunaté tutuné éé ko sunaté su ralungu naung ko nihalékangu Roké u Mawu 
Ruata, balinébé niwohé su ralungu buké. Taumata kéré'é manarima u 
daralo bou Mawu Ruata, baliné bou taumata. 


Roma 3 


3:1 Kamagéngu kéré'é, apawé untuné makoa taumatang Yahudi? Dang 
apawé gunané tumuhu atorangu sunaté? 3:2 Tantu mang mauli gunané! 
Kahimotongangé, ualingu ko su taumatang Yahudi Mawu Ruata séng 
nanarakangu apang bawéra-Né. 3:3 Katéwé kéré apa kamagéngu pia tau 
Yahudi maralawang? Apa ko ualingu éé Mawu Ruata nakoa ta satia? 3:4 
Tantu tala! Batu'u séng nalahé Mawu Ruata sintinia mang matulidé, 
maningu apang taumata mukukoa léo. Su ralungu Buké Susi mabawohé, 
"Katana'é i kau kasingkaténg matulidé su apang ko iwérané, dang i kau 
sarung makauntu su témpong 1 kau iponésé." 3:5 Kaiso kamagéngu 
karaadilé u Mawu Ruata mang kukalahé'é, ualingu i kité mukukoa ko ta 
mutatahino, apawé ipubérangi kité? Apa Mawu Ruata takoaé adilé 
kamagéng 1 Sié muhukungi kité? (Kakiwalo ii mang nuhino kéré su 
taumata.) 3:6 Mang ta mariadi! Batu'u kamagéng Mawu Ruata takoaé 
adilé, kéré apawé 1 Sié makapuhukungu dunia n? 3:7 Kaiso kamagéng 
ualingu kakanoa ko ta nuhino, bou éé apang ko nuhino bou halé u Mawu 
Ruata mang kukalahé'é hakiu 1 Sié iralo, unué taumata ko mukukoa dalai 
éé bedang ipusala kéré taumata marosa? 3:8 Dang unué 1 kité ta 
makapubéra, "Mapiang i kité mukoa dalai tadéau pia kapapia?" Mang 
tengadé pia manga taumata ko nuhinakang si sia dang nubéra uadé ia séng 
nubéra kéré'é. Apang taumata kéré'é hinoné ihukungu Mawu Ruata. 3:9 
Ho, apa tampa i kité kéré tau Yahudi nangilémbo mapia bou tampa u 
taumata waliné? Mang ta mariadi! Ia séng bou nanguli humonéu mbaéng 
tau Yahudi oré lai taumata waliné, kebi-kebi séng nanawo su rosa. 3:10 


Musulung ko kéré mabawohé su ralungu Buké Susi, "Takoaé ko sarang 
singkatau nuhimo. 3:11 takoaé ko sarang singkatau makaena dang takoaé 
ko sarang singkatau ko manemba Mawu Ruata. 3:12 Kebi taumata ko 
séng nutingkarau bou Mawu Ruata; kebi-kebi séng napalidé. Takoaé ko 
sarang singkatau mukukoa ko nuhino; sarang singkatau takoaé! 3:13 
Tingggolangi siré musulungu kubulé ngunganganga. Haghing léo malua 
bou lilangi siré, dang biwihé i siré mututaghunalangu sasamédé, kéré 
wisangu katoang. 3:14 Mohongi siré napéné u pangangané dingangu 
pananolang. 3:15 Lémpangi siré masahawu kamagéng molang mundariha 
dingang mamaté taumata. 3:16 Kararusa dingangu kasasusa, nikaésé 1 siré 
su apang tampa. 3:17 I siré wuta su raléngu kapapiang pubawiahé, 3:18 
dang ta mangadaté Mawu Ruata." 3:19 Buhué 1 kité nasingka humonéu 
kebi ko kabawohé su ralungu atorangu agamang Yahudi, ko gunangu 
apang taumata ko mububiahé su alungu paréntangu atorang éé. Dingangu 
kéré'é takoaé ko sarang singkatau makapukoa lai manga alasang dang 
kaselahé'u dunia panuntukangu Mawu Ruata. 3:20 Batu'u takoaé ko 
sarang singkatau mutingkapia dingangu Mawu Ruata ualingu taumata éé 
mukukoa halé ko kaebakéng su ralungu atorangu agama. Su simbekané 
atorang éé ketangu mululahé su taumata humonéu taumata ko marosa. 
3:21 Arawé ii Mawu Ruata séng nanuladang daléng kéré apa taumata 
mutingkapia dingangi Sié; dang daléngé éé takoaé hubungangé dingangu 
atorangu agamang Yahudi. Manga buké 1 Musa dingang buké u manga 
nabi lai nulahé u halé éé, 3:22 humonéu Mawu Ruata mang 
mupakariadingu taumata mutingkapia ringangé, ketang kamagéngu 
taumata mangimang si Yesus Kristus. Mawu Ruata nukoa ii gunangu kebi 
taumata ko mangimang si Kristus; batu'u takoaé putatentangéngé: 3:23 
Kebi taumata séng nanawo su rosa dang narau bou Mawu Ruata ko sarung 
mupakasalamaté'i si siré. 3:24 Ketang ualingu kakendagé'uùu Mawu Ruata 
samatang ko nionggo kéré'é, uté pukakauhangu taumata dingangu Mawu 
Ruata sau nutingkapia, daléngé ko: taumata nipakaliungi Kristus Yesus. 
3:25 Mawu Ruata nanarakangi Kristus Yesus tadéau bou papate-Né éé 
taumata nipakaliu bou pusasala kamagéngi siré mangimang si Sié. Mawu 
Ruata nukoa kéré'é tadéau mupasilongu karaadilé-é. Batu'u su 


témpo-témpo naliu Mawu Ruata séng nutingkasabaré su halé u rosangu 
taumata, hakiu 1 Sié ta nuhukungi siré. 3:26 Arawé 111 Sié muhukungu 
rosa tadéau mupakalahé u karadilé-é. Dingangu kéré'é i Sié mupakalahé u 
watangéng-é nuhino; dang apang taumata ko mangimang si Yesus, 
ipakalahé-é kéré taumata ko séng sau nutingkapia dingangu Mawu Ruata. 
3:27 Ualingu éé séng takoaé lai alasang si kité makapanégé. Apa 
sabapé'é? Apa ualingi kité mukukoa ko mabawohé su ralungu atorangu 
agama Yahudi? Baliné. Kaiso ualingi kité mangimang. 3:28 Batu'u 
panginsuéngé ko kéré 1i: Taumata ko nipakalahé séng sau nutingkapia 
dingangu Mawu Ruata, baliné ualingi sié nukoa apang ko mabawohé su 
ralungu atorangu agama Yahudi, kaiso ualingu i sié mangimang si Yesus 
Kristus. 3:29 Arau Mawu Ruata éé ketangu Mawungu tau Yahudi sisané? 
Balinébé 1 Sié mang lai Mawu Ruatangu bangsa waliné? Oré, 1 Sié mang 
lai Mawu Ruatangu bangsa waliné! 3:30 Batuu Mawu Ruata mang ketang 
simbau. I Sié nupakariadingu manga tau Yahudi sau nutingkapia dingangu 
Mawu Ruata ualingu 1 siré nangimang. Dang 1 Sié lai mupakariadingu 
taumata bou bangsa waliné sau mutingkapia dingangu Mawu Ruata; éé lai 
ualingi siré mangimang. 3:31 Apa ii ualingi kité mangimang si Kristus, 
mangaléné 1 kité mundemé u atorangu Agama Yahudi? Mang ta mariadai! 
Katéwé dingangu pangangimangi kité éé, 1 kité mangaregangu atorang éé. 


Roma 4 


4:1 Kamagéng kéré'é, apa hinong kapubérangi kité bou halé 1 Abraham, 1 
upungi kité? Kéré apa sombangu pubawiahé'é? 4:2 Kamagéng halé ko 
nikoa'é nakakoa Mawu Ruata nanarima 1 sié kéré taumata ko nakahino 
naungu Mawu Ruata, uté mang pia lai alasangé si sié lumiagé. Ķaiso 1 sié 
ta makaliagé su tengongu Mawu Ruata. 4:3 Su ralungu Buké Susi pia 
kabawohé. "I Abraham mangimang su Mawu Ruata, dang ualingu 
pangangimangé ii 1 sié nitarima u Mawu Ruata kéré taumata ko nakahino 
naungu Mawu Ruata." 4:4 Taumata muhalé, manarima u gaji; dang gajiné 
ta irékéng musulungu simbau gagheli, baugu éé ko haké'é. 4:5 Kaiso pia 
taumata ko ta muharapé su eba'e sisané; i sié manarakangngu watangengé 


su Mawu Ruata ko muliungu taumata marosa bou pusasala. Bou 
pangangimangé éé Mawu Ruata manarima u taumata éé kéré taumata ko 
nakahino naungu Mawu Ruata. 4:6 Kéré'é lai su naungi Daud; éé sabapé'é 
i sié nubérangu salamaté su taumata ko séng nitarima kéré taumata ko 
nakahino naung-é, su apang lai Mawu Ruata séng ta nundékéngu manga 
kakanoa u tau éé. I Daud nubéra kéré 1, 4:7 "Karaluasé su taumata ko 
salané, séng nipakailang dang dosané séng niłampungangu Mawu Ruata! 
4:8 Karaluasé su taumata ko dosané séng ta tuntukangu Mawu!" 4:9 Apa 
bérang karaluasé 11 ketang itarang su taumata ko tumuhu atorangu sunaté? 
Arau lai su apang taumata ko ta tumuhu atorangu sunaté? Séng bou 
niwérangi kami su horo'é, humonéu 1 Abraham nitarima u Mawu Ruata 
kéré taumata ko nakahmo naung- é, ualingu 1 Abraham mangimang su 
Mawu Ruata. 4:10 Ho, ko kangéré Mawu Ruata séng nulahé u halé éé? 
Su horo u i Abraham nisunaté arau hedo samuri? Su horo 1 sié nisunaté, 
baliné samuringu éé. 4:11 I sié nisunaté samuri, dang sunaté'é éé ketang 
kéré tatialangu Mawu Ruata séng nanarima 1 sié kéré taumata ko nuhino su 
naungu Mawu Ruata, ualingu mangimang su Mawu Ruata. I sié nitarima u 
Mawu Ruata su témpongi sié bedang ta timuhu atorangu sunaté. Dang 1 
Abraham makoa i amang su halé u pubawiahé'u rohani su taumata ko 
mangimang su Mawu Ruata, dang ualingu éé séng nitarima u Mawu Ruata 
kéré taumata ko nuhino su naung-é, maningu i siré ta nutuhu atorangu 
sunaté. 4:12 ĮI Abraham nakoa lai i amang rohani gunangu taumata ko 
tutuhu atorangu sunaté. I sié i amang rohani boliné ketang ualingu i siré 
tutuhu atorangu sunaté, kaiso lai ualingu 1 siré mubiahé dingangu 
mangimang su Mawu Ruata, musulungi Abraham su témpongi sié bedang 
ta nutuhu atorangu sunaté. 4:13 Mawu Ruata nudiandi si Abraham 
dingangu toronangé humonéu dunia sarung makoa pusaka 1 Abraham. 
Mawu Ruata nudiandi kéré'é baliné ualingi Abraham matuhu su atorangu 
agama Yahudi, kaiso ualingi sié mangimang su Mawu Ruata hakiu 
nitarima u Mawu Ruata kéré taumata ko nuhino su naung-é. 4:14 Batu'u 
kamagéngu ketang taumata ko matuhu su atorangu agama Yahudi ko 
sarung manarima u apang ko séng nipudiandingu Mawu Ruata, uté 
pangangimang su Mawu Ruata tenga-tengadé takoaé gunané, dang 


diandingu Mawu Ruata takoaé-koaé mangaléné. 4:15 Atorangu agama 
Yahudi makarentangu hukumangu Mawu Ruata. Arawé kamagéng 
atorangé takoaé, uté takoaé lai dalawang. 4:16 Nau diandingu Mawu 
Ruata éé nialasé su pangangimangu taumata su Mawu Ruata. éé makoa 
simbau laiki su kebi toronangi Abraham humonéu diandi éé nionggo si siré 
kéré simbau laonggo kéré'é bou Mawu Ruata, baliné ketang si siré ko 
matuhu su atorangu agama Yahudi, kaiso lai si siré ko mangimang si Sié. 
Batu'u i Abraham ko i amangi kité kebi su pangangimang. 4:17 Batu'u 
Mawu Ruata nubéra kéré'é ii si Abraham, "Ia séng nupakakoa 1 kau 1 
amangu kauli u bangsa." Kéré'é Mawu Ruata nundiadi si Abraham. Dang i 
Abraham nangimang si Sié. I Sié Mawu Ruata ko nupubiahé'u taumata 
naté; I Sié lai Mawu Ruata ko ketang dingangu wawéra makakoa apang 
ko bedang takoaé mariadi pia. 4:18 I Abraham mang turusé lai 
muluharapé dang mangimang maningu lai séng takoaé harapangé. Ualingu 
éé i sié nakoa i amangu kauli u bangsa. Kéré kabawohé su ralungu Buké 
Susi, "Toronangu sarang mutingkauli." 4:19 I Abraham su témpo éé séng 
masingka ko i sié mang séng ta mariadi pia toronang, batu'u awa'é séng 
tumaniu magurang dang umuré'é séng marani mahasu su taungé; 
nangilémbo lai i Sara, kawingé éé, banto. Kaiso pangangimangi Abraham 
mang ta nakadio. 4:20 I sié mang tatapé mangimang dang ta nanompolé 
diandingu Mawu Ruata. Katéwé pangangimangé kasaunéng nakakuaté si 
sié, hakiu i sié mudalongu Mawu Ruata. 4:21 1 sié tenga-tengadé 
mangimang ko Mawu Ruata makakoa apang ko séng nipudiandi-Né. 4:22 
éé sabapé'é 1 Abraham nitarima u Mawu Ruata kéré taumata ko nuhino su 
naungu Mawu Ruata. 4:23 Bawéra, "nitarima kéré taumata ko nuhino su 
naungu Mawu Ruata" mabawohé baliné ketang gunangi Abraham sisané, 
4:24 kaiso lai mang gunangi kité. I kité mang lai sarung itarima kéré 
taumata ko séng nuhino su naungu Mawu Ruata, ualingi kité mangimang 
su Mawu Ruata ko mupubiahé'i Yesus, Mawungi kité, bou papaté. 4:25 1 
Yesus éé séng nisarakang tadéau pakipaté ualingu rosangi kité; bou éé i 
Sié sau nipubiahé'uùu Mawu Ruata tadéau mupakakoa 1 kité sau mutingkapia 
dingangu Mawu Ruata. 


Roma 5 


5:1 [i i kité séng sau nutingkapia dingangu Mawu Ruata, ualingu i kité 
mangimang. Dang ualingu éé i kité mubiahé su ralungu pudaramé 
dingangu Mawu Ruata su ralungu Mawungi kité Yesus Kristus. 5:2 Batu'u 
1 kité mangimang si Yesus Kristus, uté 1 Sié makapukoa si kité 
makapendang kakendagé'u Mawu Ruata, dang dingangu kakendagé éé i 
kité mububiahé orasé 1. Ualingu éé naungi kité duluasé batu'u 1 kité pia 
harapang ko i kité sarung makatémang karaluasé ko ionggo u Mawu 
Ruata! 5:3 Dang nangilémbongu éé, 1 kité lai lumiagé su ralungu sinsara, 
batu'u 1 kité masingka humonéu sinsara makakoa taumata manamba satia, 
5:4 dang kasasatia makakoa taumata mataghalé mubiahé; ko ii makakoa 
pulaharapé. 5:5 Pulaharapé kéré ii ta makasesa naungi kité, batu'u naungi 
kité séng nipénéngu Mawu ringangu kakendagé-é. Mawu Ruata mukukoa 
éé ualingu Roké-é, ko séng nionggo si kité. 5:6 Su témpongi kité ta 
makakoa apa-apa, 1 Kristus naté gunangi kité mang nuhino su témpo ko 
séng nitantu u Mawu Ruata; sumbalié 1 kité taumata ko maraungu Mawu 
Ruata. 5:7 Su gunangu manga taumata adilé singkatau masusa pia taumata 
ko mapulu maté. Aramanung gunangu taumata mapia singkatau, mang pia 
lai taumata bahani maté. 5:8 Arawé Mawu Ruata nulahé u kakendagé-é si 
kité su témpongi Kristus naté gunangi kité su témpongi kité bedang 
taumata marosa. 5:9 Ii i kité séng sau nutingkapia dingangu Mawu Ruata 
ualingu kapapaténgi Kristus; batu'u éé séng nalahé lai 1 kité sarung ipakaliu 
bou ralangéhé'u Mawu Ruata ualingi Kristus. 5:10 Kamagéng su témpongi 
kité mususedu u Mawu Ruata, 1 kité nipudamé ringang-é bou kapapaténgu 
Ahusé-é, nangilémbo lai suapang pukakauhangi kité dingangu Mawu 
Ruata nutingkapia sau, tantu i kité sarung lai ipakasalamaté ualingu 
pubawangungi Kristus. 5:11 Dang nangilémbongu éé 1 kité mang lai 
duluasé ualingu kapiangu Mawu Ruata su ralungi Yesus Kristus. Batu'u 
ualingi Kristus, 1i 1 kité nakapendang kapiané pukakauhangi kité dingangu 
Mawu Ruata. 5:12 Dosa simu su ralungu dunia bou taumata singakatu, 
dang bou rosa éé nariadi papaté. Panginsuéngé, papaté nudareké su 
kaselahé'u taumata, batu'u kebi taumata séng nubardosa. 5:13 Su horo u 


atorangu agama Yahudi nionggo, dosa séng tebé pia su dunia. Kaiso dosa 
éé ta nituntukang, ualingu takoaé atorang ko lawangéng. 5:14 Kaiso, bou 
témpongi Adam sarang nudating témpongi Musa, papaté mukukawasa 
kaselahé'u taumata. Bedangu lai manga taumata ko ta nukoa dalawang 
kéré ko nikoa 1 Adam, manga taumata éé mang lai nikawasangu papaté. I 
Adam éé ko kingkaungi Sié ko sarung dumenta samuri. 5:15 Kaiso i radua 
éé ta nusulung; batu'u laonggo u Mawu Ruata bedang nangilémbo labo 
kamagéng isulung su ralawang ko nikoa i Adam. Dalawangu singkatau 
nakakoa taumata mauli naté. Bedang nangilémbo labo lai bawalisé bou 
kakakendagé'u Mawu Ruata dingangu kasasalamaté ko nionggo-é su 
kéré'é kauli'é, bou kapiangu naungu taumata singkatau, ko 1 Yesus Kristus. 
5:16 Laonggo u Mawu Ruata lai bedang nangilémbong kalabo'é bou 
dosangu taumata singkatau éé. Batu'u bou taumata singkatau nukoa 
dalawang, simebang ponésé, "Nusala". Kaiso suapang taumata mauli 
numpukoa dosa narenta laonggo u Mawu ko nulahé u, "Takoaé sala." 5:17 
Ualingu dalawangu taumata singkatau, papaté nudareké tamai ramahi bou 
taumata singkatau éé. Bedang nangilémbo labo lai bawalisé bou ko nikoa u 
singkatau waliné, ko 1 Yesus Kristus. Bou 1 Sié, Mawu Ruata nuputumpé u 
kakendagé-é su kéré'é kauli u taumata, dang mangkaté nionggo kéré'é 
nupakakoa u taumata sau nutingkapia dingangu Mawu Ruata; 1 siré sarung 
mukawasa su dunia ii ualingi Kristus. 5:18 Nau, kéréwé bou ralawangu 
taumata singkatau nakakoa kaselahé u taumata ihukung, kéré'é lai kakanoa 
u taumata singkatau ko tutuhu kapulungu Mawu Ruata, nakakoa sarang 
kebi taumata niliu bou pusasala dang nionggolangu pubawiahé. 5:19 Dang 
kéréwé mauli taumata nakoa taumata marosa ualingu taumata singkatau 
ko ta tumuhu, kéré'é lai mauli taumata ko nipakapia sau dingangu Mawu 
Ruata ualingu taumata singkatau ko timuhu su Mawu Ruata. 5:20 Ko 
nangonggo u atorangu agamang Yahudi éé ko Mawu Ruata sisané. 
Katéwé manamba taumata mutawakali mutuhu atorang éé, kasaunéngké i 
siré lumawang dingangu mukoa dosa su tengongu Mawu Ruata. Kaiso 
manamba taumata mukoa dosa, Mawu Ruata kasaunéng lai kumendagé'i 
siré. 5:21 Ho, 1 kité harusé maté ualingu 1 kité nukoa dosa. Arawé Mawu 
Ruata kimendagé'i kité dang nangonggo u raléng si kité tadéau sau 


mutingkapia dingangi Sié. Dang ualingu pukakauhangi kité dingangu 
Mawu Ruata séng sau nutingkapia, 1 Sié nangonggo u lai pubawiahé 
kahengang dingangu kekal si kité bou Yesus Kristus, Mawungi kité. 


Roma 6 


6:1 Kamagéngu kéré'é, apawé hinong kapubérangi kité? Harusé 1 kité 
turusé mukoa dosa tadéau Mawu Ruata manamba kumendagé'i kité? 6:2 
Tantu tala! Dosa séng ta sau mukawasa si kité, nau, séng tumaniu i kité 
mang turusé mubiahé dingangu mukukoa dosa? 6:3 Manga ana u simbau 
masingka humonéu su témpongi kité niréno u daréno susi, 1 kité 
nipakasimbau dingangi Kristus Yesus? li mangéléné 1 kité nipakasimbau su 
ralungu papaté- Né. 6:4 Su ralungu pundaréno susi éé, i kité nilebing 
dingangi Kristus dang naté singkapaté ringang-é, tadéau kéréwé 1 Kristus 
nipubiahé bou papaté ualingu kawasangi Amang ko mawantugé, kéré'é lai 
1 kité makaraléng su ralungu pubawiahé buhu. 6:5 Kamagéngi kité séng 
nasimbau dingangi Kristus batu'u 1 kité naté singkapaté dingangi Sié, 1 kité 
sarung masimbau lai dingangi Sié ualingu i kité sau nipubiahé kéré 1 Sié. 
6:6 I kité masingka humonéu tabiété'i kité tebé kéré taumata séng 
nipakapaté dingangi Kristus su kalu koroisé tadéau kawasang tabiété'i kité 
ko marosa éé nipakahéné; dingangu kéré'é 1 kité ta sau iputahuellangéngu 
rosa. 6:7 Batu'u kamagéng singkatau maté, taumata éé ipakaliwiré bou 
kawasangu rosa. 6:8 Kamagéngi kité séng naté dingangi Kristus, 1 kité 
mangimang humonéu 1 kité lai sarung mubiahé dingangi Sié. 6:9 Batu'u 1 
kité masingka humonéu 1 Kristus lai sarung mubiahé bou papaté dang 1 Sié 
séng ta sau maté; papaté séng ta sau makapukawasa su watangéng-é. 6:10 
Papaté ko nikapendangéngi Kristus éé ko papaté bou halé u rosa. éé 
ketang sinsulé mariadi sarang karengu'é. Dang pubawiahé ko 
niraléngang-é orasé ii éé ko biahé gunangu Mawu Ruata. 6:11 I kemu lai 
harusé mupendangu watangéngu naté bou halé u rosa, kaiso nubiahé su 
ralungu pukakauhang matoghasé dingangu Mawu Ruata su ralungi Kristus 
Yesus. 6:12 Kumbahang lai mamalangu rosa mukawasa pubawiahé'u ko 
mailang tadéau 1 kau ta mubatu kapulunu ralai. 6:13 Kumbahang lai i 


kemu manarakangu bagéang badangu su kawasangu rosa tadéau pakipaké 
gunangu pendung dalai. Kaiso sarakangké watangéngu su Mawu Ruata 
kéré taumata ko séng nileké bou papaté sarang pubawiahé. Sarakangké 
kaselahé'u watangéngu su Mawu Ruata tadéau kapupaké gunangu pukoa 
kapulungu Mawu Ruata. 6:14 Dosa ta wotongé mukawasa si kemu, batu'u 
1 kemu séng ta nubiahé su alungu atorangu agama Yahudi kaiso su alungu 
kakendagé u Mawu Ruata. 6:15 li, apa kasuéngé? Botongé 1 kité mukoa 
dosa, batu'u i kité séng baliné lai su alungu kawasangu atorangu agama 
Yahudi, kaiso séng su alungu kawasang kakendagé'u Mawu Ruata? Ta 
mariadi! 6:16 I kemu masingka humonéu kamagéngi kemu manarakangu 
watangéngi kemu su singkatau tadéau pukoa kapuluné uté i kemu éé ko 
ellangu taumata ko tutuhukangi kemu éé -- mensang ellangu rosa ko 
mubawa si kemu sarang papaté, arau ellang ko matuhu su Mawu Ruata, 
dang dingangu kéré'é mutingkapia sau dingangu Mawu Ruata. 6:17 Kaiso 
tarimakasé su Mawu Ruata! Batu'u horo i kemu nakoa ellangu rosa, arawé 
orasé ii dingangu kasuku u naungu i kemu tumuhu tintiro kahengang ko 
séng nionggo si kemu. 6:18 I kemu séng nipakaliu wou rosa, dang su orasé 
ii séng nakoa ellang su kapulungu Mawu Ruata. 6:19 Ualingu 
pangangenanu tumaniu lomé, ia mangonggo u sulungé halé u 
putatahamawu tadéau 1 kemu maligha makaena. Kangéré 1 kemu 
manarakangu kaselahé'u watangéngu kéré ellangu halé lamuhu dingangu 
ralai su pendung daralai. Kéré'é lai su orasé 1, 1 kemu panarakangkongu 
kaselahé'u watangéngu kéré ellang su kapulungu Mawu Ruata su 
pendungu Mawu Ruata sisané. 6:20 Su témpongi kemu nakoa ellangu 
rosa, i kemu naliu bou kawasang kapulungu Mawu Ruata. 6:21 Su témpo 
éé untu apa nikatarima i kemu bou halé ko su orasé ii ko makaméa si 
kemu mukoa éé? Apang halé éé ketang mubawa papaté! 6:22 Arawé ii 1 
kemu séng nipakaliu wou rosa, dang nakoa ellangu Mawu Ruata. Untuné 1 
kemu nitani pubiahé gunangu Mawu Ruata dang halé éé makarentangu 
pubawiahé kahengang dingangu kekal. 6:23 Batu'u papaté ko bawalisé'u 
rosa; arawé pubawiahé kahengang dang kekal dingangi Kristus Yesus 
Mawungi kité éé laonggo mangkaté monggo u Mawu Ruata kéré'é. 


Roma 7 


7:1 Manga ana u simbauku! I kemu kebi séng masingka u atorang. Nau i 
kemu séng masingka humonéu kawasangu atorang su manga singkatau, 
tatapé koaténg selamangu taumata éé bedang biahé. 7:2 Singkatau wawiné 
ko pia kawingé, umpamané naiki u atorang su kinawingé ketang su 
témpong kinawingé éé bedang biahé. Kamagéng kawingé maté, ko bawiné 
éé mapelo bou atorang ko nangiki i sié su kinawingé. 7:3 Kamagéng tau 
wawiné éé mudalahiking dingangu mangaésé baliné su témpong kinawingé 
wedang biahé, uté tau wawiné éé isego nawuang. Arawé kamagéng 
kinawingé naté, uté tumuhu atorang, tau wawiné éé séng napelo. Dang 
kamagéngi sié sau mukawingu ésé baliné, uté i sié séng baliné nawuang. 
7:4 Kéré'é lai dingangi kemu, manga ana u simbauku. Su halé u atorangu 
agama Yahudi i kemu séng naté, batu'u 1 kemu séng nipakasimbau 
dingangu wadangi Kristus dang séng nakoa tutaghuanéngi Sié ko séng sau 
nipubiahé bou papaté. I Sié nipubiahé bou papaté tadéau 1 kité makoa pia 
gunané su Mawu Ruata su ralungu pubawiahé'i kité. 7:5 Batu'u kangéré i 
kité nubiahé timuhu tabiété'u taumata. Su témpo éé apang kapulung dosa, 
ko tumimbulé ualingu atorangu agama pia kawasané su naungi kité. éé 
sabapé'é 1 kité mukukoa halé ko pia suwu'é sarang papaté. 7:6 Arawé 1 
kité séng baliné lai malaiki su atorangu agama Yahudi. I kité séng naté su 
ralungu atorang ko kangéré mumangawasa si kité. I kité séng baliné lai 
bedang mututahamawu kebiasaang tebé, tumuhu atorang ko niwohé. Hi i 
kité mututahamawu tumuhu tintiro wuhu ko nitintirongu Roké u Mawu 
Ruata si kité. 7:7 Kamagéngu kéré'é apawé hinong kapubérangi kité? 
Humonéu ko atorangu agama Yahudi rala1? Tantu tala! Kaiso atorang éé 
nakakasingka si sia halé u rosa. la bega mensang kalaeningu naung éé ko 
apa, kamagéng ta mabawéra su atorangu agama, "Kumbahang maening." 
7:8 Bou atorangu agama, dosa nakaréa daléngé mupaletongu haghing 
kapulu makalaening su ralungu naungku; batu'u kamagéng takoaé atorangu 
agama, uté dosa mang lai maté. 7:9 Kangéré ia mububiahé su takoaé 
atorangu agama. Arawé su témpong nirentangu atorangu agama, dosa 
naneta nubiahé 7:10 dang ia naté. Uté atorangu agama éé, ko pendungé 


horo mangonggo u pubawiahé, katéwé kasaunéng nakarentang papaté si 
sia. 7:11 Batu'u bou atorangu agama éé, dosa nudéa daléngé nangakalé 
dang namaté si sia. 7:12 Atorangu agama asalé bou Mawu Ruata, dang 
apang parénta bou ralungu atorang éé darentané bou Mawu Ruata, nau éé 
adilé dang mapia. 7:13 Ho, apa ii mangaléné humonéu ko mapia éé 
makarentangu kapapaté si sia? Tantu tala! Ko dosa makarentang papaté 
éé. Dingang mangonggo'u ko kapiangé, dosa muparentangu kapapaté si 
sia, tadéau tabiété rosa kasilo malahé. Bou apang paréntangu Mawu 
Ruata, séng nalahé kéré apa karalaré halé u rosa. 7:14 I kité masingka 
humonéu atorangu agamang Yahudi asalé bou Roké u Mawu Ruata; 
katéwé ia 1! taumata lome. Ia séng niwalu tadéau makoa ellangu rosa. 7:15 
Batu'u ia sisaku ta nakaena kakanoaku. Apang halé ko daku ikapulu 
hinong koaténg, éé ta daku koaténg; kaiso apang halé ko daku pubinsi, 
ndai éé daku koaténg. 7:16 Ho, kamagéng ia mukoa halé ko mutatentangu 
kapuluku, éé mangaléné ia manarima u atorangu agamang Yahudi éé 
mapia. 7:17 Nau, séng baliné ia sabanaré'é mukukoa éé, kaiso ko dosa éé 
mumangawasa su awaku. 7:18 la masingka humonéu mang takoaé sarang 
manga simbau ko mapia su awaku; su tabiétéku kéré taumata. Batu'u pia 
kapulu si sia mukoa ko mapia, katéwé ta makaumalé ia mukoa. 7:19 Ia ta 
mukoa ko mapia ko daku ikapulu koaténg; su simbekané ia mukukoa 
apang halé dalai, ko ta raku ikapulu koaténg. 7:20 Kamagéng ia mukoa 
apang halé ko ia ta mapulu mukoa, mangaléné éé baliné ia mukukoa halé 
tamai éé, kaiso ko dosa éé, kaiso ko dosa éé mumangawasa su awaku. 
7:21 Nau, ia nakaréa pondolé humonéu ko atorang ii mumanengalé 
kawasa: mangaléné kamagéng ia mapulu mukoa ko mapia, uté ketang ko 
dalai mariadi. 7:22 Su naungku ia mapulungu atorangu Mawu Ruata, 7:23 
kaiso ia makapendang humonéu su awaku pia lai atorang baliné ko 
mumangawasa -- atorang ko mutatentangu atorang ko nataho su akaléku. 
éé sabapé'é ia naiki su paréntangu rosa ko mumangawasa su awaku. 
7:24-26 Ho, kéré ii kakakoaku; ia tumuhu atorangu Mawu Ruata 
dingangu akaléku, arawé dingangu tabiétéku kéré taumata, ia 
sumasumelung su rosa. Baliné gampang kasilaka'é ia 1i! Ko 1i sai mapulu 
mangambang si sia bou awaku ko sarung maté 11? Tarimakasé su Mawu 


Ruata! I Sié mapulu mangambang si sia su ralungi Yesus Kristus. 
Roma 8 


8:1 Témpo ii séng takoaé lai pulahukung si siré ko mububiahé nasimbau 
dingangi Kristus Yesus. 8:2 Batu'u atorangu Roké u Mawu Ruata ko 
nakakoa si kité nasimbau dingangi Kristus Yesus séng nupakaliungu ia bou 
atorang ko nakakoa sabapé u rosa dingangu papaté. 8:3 Apang ko ta 
kakoa u atorangu agama batu'u 1 kité taumata lomé, éé séng bou nikoa u 
Mawu Ruata. Mawu Ruata namata kawasangu rosa su ralungu tabiété'u 
taumata dingang nakapundohongu Ahusé-é sisané, ko dimenta kéré 
taumata marosa, gunang manguhasé dosa. 8:4 Mawu Ruata nukoa éé 
tadéau kapulu-Né ko nilahé su ralungu atorangu agama Yahudi éé 
maraléng su awa 1 kité ko mububiahé tumuhu Roké u Mawu Ruata dang 
baliné tumuhu tabiété'u taumata. 8:5 Apang taumata ko mububiahé tumuhu 
tabiété'u taumata, turusé mususipiré'u apang ko kukapulungu tabiété'u 
taumata. Arawé apang taumata ko mububiahé tumuhu Roké u Mawu 
Ruata, turusé mususipiré'u apang apa ko kukapulungu Roké u Mawu 
Ruata. 8:6 Kamagéng pikirangu kawasangu tabiété'u taumata, uté eka'é 
kapapaté. Arawé kamagéng pikirangu kawasangu Roké u Mawu Ruata, 
uté eka'é pubawiahé dingang pudaramé dingangu Mawu Ruata. 8:7 
Taumata ko pikirangé kukawasangu tabiété'u taumata, taumata éé 
mususedu u Mawu Ruata; batu'u taumata éé ta sumaselung su atorangu 
Mawu Ruata; dang mang tengadé 1 sié ta sumaselung su atorangu Mawu 
Ruata. 8:8 Apang taumata ko mubiahé tumuhu tabiété'u taumata, ta 
makaonggo u karaluasé su Mawu Ruata. 8:9 Arawé i kemu ta nubiahé 
timuhu tabiété'u taumata. I kemu nubiahé timuhu Roké u Mawu Ruata -- 
kamagéng, natantu, Roké u Mawu Ruata tenga-tengadé mukawasa su 
watangéngu. Taumata ko takoaé Roké 1 Kristus, taumata éé baliné 
taghuanéngi Kristus. 8:10 Arawé kamagéngi Kristus biahé su awa'u, uté 
maningu wadangu naté ualingu rosa, nggalého Roké u Mawu Ruata 
mupubiahé'i kau, batu'u pukakauhangu dingangu Mawu Ruata séng napia. 
8:11 Kamagéng Roké u Mawu Ruata, ko nupubiahé'i Kristus bou papaté, 


nubiahé su awa'u, uté 1 Sié ko nupubiahé i Kristus bou papaté éé, sarung lai 
mupubiahé'u wadangu ko mumaté éé. I Sié mukoa éé dingangu Roké-é ko 
biahé su ralungi kau. 8:12 éé sabapé'é, manga ana u simbau, i kité pia 
bawawang, kaiso baliné bawawangu tabiété'u taumata; 1 kité tawahaluasé'u 
mubiahé ituhu su kapuluné. 8:13 Batu'u kamagéngu i kemu mubiahé 
tumuhu tabiété'u taumata, uté i kemu sarung maté; arawé kamagéng 
dingangu Roké u Mawu Ruata, 1 kemu séng turusé mamaté apang 
kakanoa'u ko marosa, uté i kemu sarung mubiahé. 8:14 Apang taumata ko 
su aha u Roké u Mawu Ruata, éé ko ana u Mawu Ruata. 8:15 Batu'u 
Roké, ko nionggo u Mawu Ruata si kemu, ta mukoa si kemu makoa ellang 
hakiu 1 kemu mubiahé su ralungu katataku. Su simbekané Roké u Mawu 
Ruata mukoa si kemu mariadi manga ana u Mawu Ruata. Dang dingangu 
kawasangu Roké u Mawu Ruata éé i kité makapukui Mawu Ruata éé. "I 
Amang, o i Amangku!" 8:16 Roké u Mawu Ruata dingangu roké i kité 
nulahé u humonéu 1 kité ko ana u Mawu Ruata. 8:17 Ho, kamagéngi kité 
ko manga ana-é, uté i kité lai mananaghuang pusaka-é ko sarung manarima 
u apang alamaté ko niriahingu Mawu Ruata gunang manga ana-é. I kité 
sarung manarima singkatarima dingangi Kristus apa ko séng nisadiangu 
Mawu Ruata si Sié; batu'u kamagéngi kité mutatahangu sinsara dingangi 
Kristus, i kité sarung ipakawantugé lai dingangi Sié. 8:18 Kebi sinsara ko 
humombang si kité orasé 11, tumuhu pendangku, mang ta ikasulung 
dingangu kawawantugé ko sarung ilahé si kité. 8:19 Kaselahé'u dunia 
mangkaté kukendumang mumahedo témponé Mawu Ruata mulahé u 
manga ana-é. 8:20 Batu'u dunia séng niwala kaghagholangé, baliné ualingu 
kapuluné sisané, kaiso ualingu Mawu Ruata namalangu éé kéré'é. Maningu 
kéré'é mang pia lai pulaharapé i1: 8:21 humonéu su singkatémpo dunia 
sarung ipakaliu bou kawasang ko mundusa dang sarung dumarisi sisané 
dang ipakaselahé singkaselahé dingangu manga ana u Mawu Ruata. 8:22 I 
kité masingka humonéu sarang orasé ii kaselahé'u dunia mukukahuamba 
ualingu mututatahangu sinsara kéré singkatau inang mutatahangu tedu su 
témpongu mubaruntung. 8:23 Dang balinébé ketang kaselahé'u dunia 
mukukahuamba; 1 kité lai mukukia su ralungu naungi kité. I kité séng 
nakatarima u Roké Mawu Ruata kéré ghagheli kahimotongangé, katéwé 1 


kité mahedo lai Mawu Ruata muliungu watangéngi kité kaselahé dang 
mupakakoa 1 kité mariadi ana-é. 8:24 Batu'u dingangu muharapé, uté 1 kité 
ipakasalamaté. Arawé kamagéngu apa ko luharapéngi kité éé séng 
nikasilongi kité, uté éé séng baliné lai luharapéng. Batu'u bedangi sai 
muharapé manga apa ko séng nikasiloné? 8:25 Arawé kamagéngi kité 
muharapé manga apa ko bedang ta mkasilongi kité, uté 1 kité mang 
mahedo pakasabaré. 8:26 Kéré'é lai Roké u Mawu Ruata dumenta 
mutulungi kité kamagéngi kité limoné. Batu'u 1 kité bega mensang kéré apa 
1 kité harusé mukaliomanéng; Roké éé sisané mutengongu Mawu Ruata 
tadéau mudorong gunangi kité dingangu kalabo u naung hakiu séng ta 
ikawéra. 8:27 Uté Mawu Ruata, ko masingka u dalohong naungu taumata, 
makaena kapulungu Roké éé; batu'u Roké éé mududorong su Mawu Ruata 
gunangu umaté'u Mawu Ruata, dang nuhino su kapulungu Mawu Ruata. 
8:28 I kité masingka humonéu Mawu Ruata mangatoré kalawo'é, hakiu 
makarentangu ko mapia gunangu apang taumata ko kukendagé'i Sié dang 
ko nikuing-é kéré séng nikehi-é. 8:29 I siré ko séng nipiléngu Mawu 
Ruata, séng lai nitantu bou tetaé tadéau makoa musulung dingangu Ana-é, 
Yesus Kristus. Dingangu kéré'é Ana éé makoa ko kahimotongangé su 
taloarangu kauli u ana u simbau. 8:30 Kéré'é Mawu Ruata nukui si siré ko 
séng nitantu-é bedang bou horo; dang 1 siré ko nikuing-é éé nipakakoa-é 
nutingkapia sau dingangi Sié. Dang i siré ko nipakakoa-é nutingkapia 
dingangu Mawu Ruata nangala bahagéang su ralungu pubawiahé'u Mawu 
Ruata sisané. 8:31 Apa hinong U ipubéra su orasé 11 bou halé u kebi- kebi 
tamai éé? Kamagéng Mawu Ruata manumbeka si kité, ko i sai makaroka 
si kité? 8:32 Ana-é sisané ta mkendagé-é, kaiso nisarakang-é gunangu 
kapapiangi kité kebi; séng tumaniu i Sié ta mangonggo u manga halé 
baliné si kité? 8:33 I sai makapubeha 1 kité umaté ko nipiléngu Mawu 
Ruata, kamagéngu Mawu Ruata sisané mulahé 1 kité ta nusala? 8:34 Apa 
pia taumata mupusalangi kité? I Kristus Yesus sarung tumatawang si kité! 
I Sié ko séng naté, arau nangilémbo i Sié ko séng sau nipubiahé bou papaté 
dang éné dingangu Mawu Ruata su tampa u kawasa. 8:35 Apa pia ko 
makaseding si Kristus kumendagé'i kité? Apa wotongé kasasusa 
makaheping, arau kasasesé, arau pamamahang, arau kalahutung, arau 


kasasusang biahé, arau kasasilaka, arau papaté? 8:36 Su ralungu Buké 
Susi kabawohé kéré 1 "Ello-ello 1 kami mububiahé su horong papaté 
ualingu i Kau I kami kukoaténg kéré domba ko sarung hatang." 8:37 Tala! 
Katéwé su ralungu kebi-kebi éé 1 kité makahombang kalauntu masuku bou 
1 Sié ko kukendagé'i kité! 8:38 Batu'u ia mangimang tenga-tengadé 
humonéu su kaselahé'u dunia, mbaéng papaté, lai pubawiahé, mbaéng 
malaikaté lai mangangawasa, mbaéng papataku su orasé ii lai papataku ko 
sarung dumenta arau kuaté baliné; 8:39 mbaéng manga apa su langi, lai 
manga apa ko su dunia arau manga apa waliné, kebi-kebi ta makaheping 
Mawu Ruata kumendagé'i kité, kéré séng nipasilo-Né su ralungi Y esus 
Kristus, Mawungi kité. 


Roma 9 


9:1 Apang ko sarung daku iwéra ii mang tengadé ualingu ia mtaghuanéngi 
Kristus. Ia ta muhowa. Dalungu naungku ko niaha u Roké u Mawu Ruata, 
mupangakingu ia lai humonéu bawéraku 11 mang tengadé. 9:2 Naungku 
tumaniu masusa dang pendangé masinsara 9:3 ualingu manga ana u 
simbauku ko singkawanuang. Batu'u su gunangi siré, ia sisaku sadia 
manarima u hukumangu Mawu Ruata dingang iputaléi bou i Kristus. 9:4 I 
siré éé umaté ko nipilé dang Mawu Ruata nukoa 1 siré ana-é sisané, 
dingang nulahé u kawasa-Né si siré. I Sié nukoa pudariandi 9:5 I siré ko 
toronang bou malaiupungi kité. I Kristus kéré taumata asalé bou bangsangi 
siré. I Sié nangilémbo marangé bou kebi-kebi. Dalo su Mawu Ruata sarang 
karengu'é! Amin. 9:6 Ia takoaé pendung su naungku mubérangu diandingu 
Mawu Ruata lai séng ta mapaké; kaiso baliné kebi taumatang Israel éé 
umaté ko nipiléngu Mawu Ruata. 9:7 Baliné kebi toronangi Abraham éé 
ko ana u Mawu Ruata. Batuu Mawu Ruata nubéra si Abraham, "Ketang 
toronangi Ishak sisané ko sarung isego toronangu." 9:8 éé mangaléné 
humonéu toronangi Abraham ko makoa ana u Mawu Ruata, ketang 
toronangé ko nipuhana ualingu diandingu Mawu Ruata, dang baliné kebi 
toronangé. 9:9 Batu'u diandingu Mawu Ruata ko kéré'é tanaé 11, "Su 
témpo ko nitantu, 9:10 Dang ii lai: I Ribka nuhana i radua ana ésé bou i 


amang simbau, 1 Ishak 1 upungi kité. 9:11 Su horo u ana darua éé 
nipuhana, Mawu Ruata séng nanantu u pilé-Né gunangu panurusé u 
pendung-é. Piléngu Mawu Ruata ta mangumbalangu apa ko ikakoa u 
taumata, kaiso mangumbalangu kakuingu Mawu Ruata sisané. Batu'u su 
témpong ana 1 Ribka ésé darua éé bedang ta makakoa manga apa mapia 
arau ko dalai, 9:12 Mawu Ruata séng nubéra si Ribka, "Ko i akang sarung 
mutahamawu su ko tuari." 9:13 Dang su ralungu Buké Susi kabawohé 
humonéu Mawu Ruata nubéra kéré 1, "I Yakub Daku ikendagé, arawé 1 
Esau Daku pububinsi." 9:14 Apa ipubérangi kité su orasé 11? Apa Mawu 
Ruata éé takoaé adilé? Séng natantu Mawu Ruata adilé! 9:15 Batu'u 
Mawu Ruata nubéra si Musa, "Ia sarung mupasilong kakendagé su 
taumata ko mapulu Daku ikendagé, dang la sarung mukasiangu taumata 
Daku pukukasiang." 9:16 Nau, putusangu Mawu Ruata éé ta 
mangumbalangu piangu naungu taumata, arau su tawakalingu taumata, 
kaiso ketang su kapiang naungu Mawu Ruata su taumata ko nipilé-Né éé. 
9:17 Batu'u su ralungu Buké Susi kabawohé, "Mawu Ruata nubéra su 
ratungu Mesir, Ta mupakaratungi kau ketang gunangu maksuté simbau 1, 
tadéau ualingu 1 kau, Ia mupasialangu kawasa-Ku dingangu makakoa 
aréng-Ku tuméndang su kaselahé'u dunia!' " 9:18 Nau, Mawu Ruata 
mukasiang su manga singkatau, kamagéngu Mawu Ruata mapulungu 
kéré'é. Dang Mawu Ruata makakoa su manga singkatau muketi batu, 
kamagéng Mawu Ruata lai mapulu kéré'é. 9:19 Ho, Ana u simbau sarung 
mubéra si sia, "Kamagéngu kéré'é unuéwé Mawu Ruata bedang mapulu 
mupusalangu taumata? Balinébé takoaé ko manga sarang singkatau 
makaheping kapulungu Mawu Ruata?" 9:20 Kaiso, Ana u simbau! I kemu 
ketang taumata biasa. Dang 1 kemu ari bawahani sumimbahé su Mawu 
Ruata! Apa wotongé poté u bungang mukibalo su ko nukoa'é, "Unué 1 kau 
nukoa sia kéré 1?" 9:21 Begangu ko taumata nukoa poté u bungang éé pia 
haké'é mulanting tana liling éé tuhu kapuluné? Bou tana liling 
singkompéng, taumata pia haké'é mukoa poté u bungang darua haghiné; 
simbau masadada, dang simbau lai ta nangilémbo masadada. 9:22 KĶéré'é 
lai dingangu manga apa ko nikoa u Mawu Ruata. I Sié mukaraki 
mupasebangu pedu-Né dang mupasialangu kawasa-Né. Kaiso i Sié 


masabaré si siré ko harusé ihukung ualingu nakakoa si Sié limangéhé. 
9:23 Mawu Ruata mukaraki lai mupasilo si kité karaluasé masuku ko 
niwembing-é si kité ko ikukendagé-é. I kité séng nisadia-Né tadéau 
panarima u karaluasé éé. 9:24 Séng 1 kité nikuing-é, baliné ketang bou 
bangsa Yahudi, kaiso lai bou manga bangsa waliné. 9:25 Batu'u su ralungu 
buké i Nabi Hosea, Mawu Ruata nubéra, "Apang taumata ko baliné 
umaté-Ku, sarung Daku isego 'Umaté-Ku'. Bangsa ko ta Raku ikendagé, 
sarung Daku isego 'i Kukendagé-Ku.' 9:26 Dang su tampa su apa ko séng 
niwéra su taumata, 'I kemu baliné umaté-Ku,' ndai séé apang taumata éé 
sarung isego manga ana u Mawu Ruata ko biahé." 9:27 I Nabi Yesaya 
nubéra mahoto halé u bangsa Israel, "Maningu lai dékénangu bangsa Israel 
kéré kauli u enné su apéng, mang ketang mahali masalamaté; 9:28 batu'u 
Mawu séng maligha muhukungu kaselahé'u ralohong dunia." 9:29 I 
Yesaya nubéra kéré ii lai, "Andéné Mawu Ruata Ko Nangilémbong 
Kawasa ta nangonggo u toronang si kité, séng nalahé nakoa kéré Sodom 
dingangu Gomora." 9:30 Nau, ko ii pongoléi: Manga bangsa waliné ko 
baliné Yahudi ta mupekung mudéa tadéau hubungangi siré dingangu 
Mawu Ruata sau mutingkapia. Kaiso ualingu 1 siré mangimang, uté Mawu 
Ruata nukoa pakauhangi siré dingangi Sié sau nutingkapia. 9:31 Su 
simbekané, manga tau Yahudi sintinia mupupekung tumuhu atorang tadéau 
pakauhangi siré dingangu Mawu Ruata sau mutingkapia. Kaiso 1 siré ndai 
éé takoaé eka'é. 9:32 Unué 1 siré ta makaeba? Batu'u 1 siré mukukoa éé 
baliné ualingu mangimang su Mawu Ruata, kaiso bou tawakalingi siré 
hala. Uté i siré nanawo nasangkong su "Watu Kasasangkonang." 9:33 Bou 
halé u watu éé su ralungu Buké Susi mabawohé kéré ii, "Puperhatikangko 
11: Su Sion séng Daku nipasikangu watu simbau ko sarung makoa 
kasasangkonangu taumata; simbau batu labo ko sarung makanawo 
taumata. Kaiso taumata ko mangimang si Sié ta sarung mutingkasusa 
naung." 


Roma 10 


10:1 Manga ana u simbau! Ia mangkaté mapulu-pulu tadéau bangsaku 


ipakasalamaté. Dang ia mangkaté mukukaliomanéng su Mawu Ruata 
gunangi siré. 10:2 Ja bahani mubéra humonéu 1 siré mang tenga-tengadé 
makuaté mutahamawu su Mawu Ruata. Katéwé kuaté 1 siré éé ta malasé 
su singka ko bou Mawu Ruata. 10:3 I siré begangu raléngé Mawu Ruata 
mukoa pukakauhangu taumata dingangi Sié sau mutingkapia. Dang 
ualingu 1 siré tumuhu daléngi siré hala, uté i siré ta tumuhu su raléng ko 
nituladangu Mawu Ruata. 10:4 Atorangu agama séng nipakaganapé'i 
Kristus. Nau apang taumata ko mangimang si Kristus, pukakauhangé 
dingangu Mawu Ruata séng sau nutingkapia. 10:5 I Musa namohé 
humonéu taumata ko nutingkapia dingangu Mawu Ruata nialasé su 
atorangu agama, taumata éé sarung mubiahé ualingu tutuhu atorangu 
agama éé. 10:6 Arawé halé u raléngé taumata mutingkapia dingangu 
Mawu Ruata ko nialasé su mangimang si Sié, Buké Susi nakapubéra kéré 
ii, "Tawahaluasé'u 1 kau mubéra su ralungu naungu, 'Ko i sai sarung 
makaawi sarang sorga?' (mangaléné mupalintu 1 Kristus), 10:7 arau, 'Ko 1 
sai sarung lumintu sarang duniangu taumata naté?' (mangaléné muhéngké i 
Kristus bou papaté)." 10:8 Pendungé ko kéré 1, "Habaré bou Mawu Ruata 
éé marani- raningi kau; su mohongu dingangu su ralungu naungu." Ko éé 
habaré ikukaésé'i kami; habaré humonéu taumata harusé mangimang. 10:9 
Batu'u kamagéngi kemu mangaku su mohong humonéu i "Yesus éé ko 
mawu", dang 1 kemu mangimang su ralungu naungu humonéu Mawu 
Ruata séng nupubiahé'i Yesus bou papaté, uté i kemu sarung masalamaté. 
10:10 Ualing dingangu naungé taumata mangimang, hakiu Mawu Ruata 
manarima i sié kéré taumata ko séng nutingkapia dingangu Mawu Ruata. 
Dang dingangu mohongé taumata mangaku, hakiu 1 sié ipakasalamaté. 
10:11 Su ralungu Buké Susi kabawohé, "Taumata ko mangimang ta 
sarung ipakasusa naung." 10:12 éé mariadi su kebi taumata, batu'u takoaé 
putatentangéngé su taloarangu tau Yahudi dingangu apang taumata bou 
bangsa waliné. Mawu Ruata ko mang simbau éé ko Mawungu kebi 
taumata. I Sié mangonggo u alamaté masuku su kebi taumata ko 
makitulung si Sié. 10:13 Su ralungu Buké Susi kabawohé, "Kebi taumata 
ko mukukui su Mawu, sarung masalamaté." 10:14 Kaiso kéré apa taumata 
makapukui su Mawu kamagéngu 1 siré bedang ta nangimang? Dang kéré 


apa i siré mangimang su Mawu kamagéngi siré bedang ta nakaringihé bou 
halé 1 Sié? Lai, kéré apa i siré makaringihé bou halé u Mawu, kamagéngu 
takoaé ko muhabaré? 10:15 Dang kéré apa taumata makapubawa habaré 
éé kamagéngu takoae ko muparénta? Su ralungu Buké Susi kabawohé 
kéré ii, "Baliné gampang kapiané darentangu manga taumata ko mubawa 
Habaré'u Raluasé bou Mawu Ruata!" 10:16 Kaiso baliné kebi taumata 
manarima u Habaré u Raluasé éé. Batu'u 1 Yesaya nubéra, "Mawu, ko 1 sai 
mangimang su habaré'i kami?" 10:17 éé sabapé'é apang taumata 
numpangimang ualingu i siré nakaringihé habaré, dang habaré nikaringihé 
ualingu pia taumata ko nuhabaré'u halé i Kristus. 10:18 Kaiso ia mukibalo: 
Apa tengadé i siré bedang ta nakaringihé habaré éé? Nalahé séng bou 
nakaringihé! Batu'u su ralungu Buké Susi kabawohé kéré 11, "Tingihé'i siré 
séng nuleling su kaselahé'u dunia, bawérangi siré séng nudatingu pondolé'u 
bumi." 10:19 la mukibalo lai: Apa bangsa Israel mang bedang bega? Balaé 
kakibalo éé kahorokangé paki simbahé si Musa. I Musa nubéra, "Kéré n 
angkungu Mawu Ruata, Ta sarung mukoa 1 kemu mananoi su manga 
simbau bangsa ko baliné umaté dang la sarung mukoa si kemu mupedu su 
manga bangsa mawawodo.'" 10:20 I Yesaya nangilémbo wahani lai. I sié 
nubéra, "Kéré ii angkungu Mawu Ruata, 'Apang taumata ko ta mudéa si 
Sia, séng nakasombangu la; dang Ia nutimpasilongu watangéng-Ku si siré 
ko ta mukukibalongu la.'" 10:21 Arau su bangsa Israel nubéra, "Keré n 
bawérangu Mawu Ruata, 'Su sihelo matiwatu la manguluhé lima-Ku su 
bangsa ko makuli dingang ta satia.' " 


Roma 11 


11:1 Ja mukibalo: Apa Mawu Ruata séng nundeméngu umaté-é? Tantu 
tala! Ia sisaku singkatau Israel toronangi Abraham, dang bou suku 
Benyamin. 11:2 Tala! Mawu Ruata ta mundemé u umaté-é ko séng 
nipilé-Né mangkéng bou tetaé. Manga ana u simbau séng masingka u apa 
ko kabawohé su ralungu Buké Susi bou halé 1 Elia, su témpongi sié nubeha 
u tau Israel su tengongu Mawu Ruata, 1 Elia nubéra, 11:3 "Mawu, manga 
taumata séng numpamaté apang nabi-Nu dang nundusa apang tampa u 


pamamelokangu korbang gunangi Kau. Katé ia sisaku dang 1 siré pia 
kanaung mapulu mamaté si sia." 11:4 Apa nisimbahé u Mawu Ruata si 
Elia? Mawu Ruata simimbahé, "Ia séng nanentangu pitu hiwu su katauné 
gunangu awa-Ku sisaku. I siré bedang ta sinsulé nanemba mawu Baal." 
11:5 Kéré lai orasé 11: Pia singkamonang kadio apang taumata ko séng 
nipiléngu Mawu Ruata ualingu kakendagé-é. 11:6 I Sié namilé si siré 
nialasé su kakendagé-é dang baliné nialasé su kakanoa i siré. Batu'u 
kamagéng piléngu Mawu Ruata éé ialasé su kakanoa u taumata, uté 
kakendagé'u Mawu Ruata éé séng balinébé kakendagé kahengang. 11:7 
Nau, kéré apa? Umaté'u Israel ta nakaréa apa ko dudéakéngi siré. Ko 
nakaréa ketangu singkamonang kadio apang taumata ko nipiléngu Mawu 
Ruata. Ko baliné kebi-kebi nuketi batu su kakuingu Mawu Ruata. 11:8 
Batu'u su ralungu Buké Susi kabawohé kéré i1, "Mawu Ruata 
nupakarendungu naung dingangu pikirangi siré; dang sarang orasé ii 
matangi siré ta makasasilo dang tulingi siré ta makararingihé." 11:9 I 
Daud lai nubéra, "Balaé'é manga saliwangi siré pakakoa sédé si siré, dang 
pakakoa lohang, tampa kananawong dingangu kaghaghoma! 11:10 
Balaé'é kararendungé matangi siré tadéau 1 siré ta makasilo; dang balaé'é 
kawawekungé 1 siré sarang karengu'é." 11:11 Ja mukibalo lai: Su témpong 
tau Yahudi nanawo, apa éé nariadi tadéau 1 siré maghaghoma? Mang ta 
mariadi! Kaiso ualingu 1 siré nubardosa, uté bangsa waliné nipakasalamaté, 
sarang nakakoa bangsa Yahudi mananoi su bangsa waliné éé. 11:12 
Ualingu bangsa Yahudi nusala dang ta timuhu kapulungu Mawu Ruata, uté 
bangsa waliné nialamaténgu Mawu Ruata. Nangilémbo kamagéngu 
pukakaukangu bangsa Yahudi sau mutingkapia dingangu Mawu Ruata; 
séng nalahé nangilémbo labo lai alamaté ko sarung ionggo u Mawu Ruata! 
11:13 Kaiso orasé ii mapiang ia mududato su manga ana u simbau ko 
baliné tau Yahudi! Karengu u ii, kéré rasulé'u bangsa ko baliné bangsa 
Yahudi, ia kéré'é mangadaté haléku. 11:14 la muluharapé ia sarung 
makakoa pendangu mananoi su bangsaku sisaku, tadéau bou ualingu éé ia 
makapangambang sengga bou i siré. 11:15 Ualingu 1 siré nitolaké'u Mawu 
Ruata, uté pukakauhangu dunia dingangu Mawu Ruata sau nutingkapia; 
nangilémbo kamagéngu 1 siré itarima u Mawu Ruata! Tantu éé musulungu 


taumata naté sau nubiahé! 11:16 Kamagéng boroté singkompéng ko 
kahimotongangé séng nionggo su Mawu Ruata, éé mangaléné kalabou 
boroté éé séng nionggo lai su Mawu Ruata! Dang kamagéngu hamu u kalu 
tutaghuanéngu Mawu Ruata, éé mangaléné apang lélangé lai 
tutaghuanéngu Mawu Ruata. 11:17 Simbahagéang bou apang lélangu kalu 
saitung -- éé ko taumatang Yahudi -- séng bou nitonto. Dang su lenangu 
tontoné éé nirekaténgu lélangu kalu saitungu ngudaé, éé ko manga ana u 
simbau ko baliné tau Yahudi. I kemu nireka séé tadéau 1 kemu makaiténg 
apang ko mapia bou pubawiahé'u rohaningu taumatang Yahudi. 11:18 
Ualingu éé kumbahangi kemu mupakasana i siré ko nitonto kéré lélangé 
éé. I kemu harusé mutahendung humonéu i kemu ketangu lélangé. Dang 
balinébé lélangé ko mupupakangu hamu, kaiso ko hamu mupakangu 
lélangé. 11:19 Arawé i kemu sarung mubéra, "Iya, kaiso manga lélangé éé 
nipoto tadéau ia ikareka su laésé'é!" 11:20 éé mang tengadé. Kaliso 1 siré 
niremé ualingu 1 siré ta mangimang, arawé 1 kemu nitarima ualingu 1 kemu 
nangimang. Nau kumbahang ualingu éé i kemu mangoboté; katéwé 
susimbekané i kemu harusé makapendang mataku. 11:21 Batu'u 
kamagéng Mawu Ruata ta kumendagé mundemé u tau Yahudi ko kéré 
manga lélangé tebé éé aribé panika'u 1 Sié kumendagé mundemé 1 kemu! 
11:22 Nau sii i kité nakasilo kéré apa kapiané Mawu Ruata dang kéré apa 
kahegisé lai i Sié. I Sié mahegisé si siré ko mararosa, kaiso 1 Sié mapia si 
kemu -- asalu 1 kemu matatapé mubiahé su kapia-Né. Kamagéng tala, uté 1 
kemu lai sarung iremé. 11:23 Dang bou halé u taumatang Yahudi éé, 
kamagéngi siré mangedo bou lulungi siré ko ta mangimang, uté 1 siré 
sarung itarima sau; batuu Mawu Ruata pia kawasa sau manarima i siré. 
11:24 I kemu ko asalé'i kemu baliné bou bangsa Yahudi ko musulung 
lélangu saitung su ngudaé. Ho, kamagéngi kemu, mutatentangu tabiété 1 
kemu, botongé ireka su saitung tutuné, nangilémbowé taumatang Yahudi 
ko nisihing su lélangu saitung tutuné éé. Tantu lai nangilémbo magampang 
su Mawu Ruata manuléngi siré su laésé u saitung 1 siré. 11:25 Manga ana 
u simbau! la muharapé i kemu kumbahang mupendangu séng masingka u 
kebi-kebi. Batu'u pia simbau halé ko kukapulungu Mawu Ruata, kaiso ko 
bedang ta nikasingkaténgu taumata. Dang ia mapulu i kemu makasingka; 


ko ii: Simbahagéang bou taumatang Yahudi nuketi batu, kaiso kakanoa i 
siré ketang mariadi sarang dékénangu taumata ko baliné tau Yahudi ko 
dumenta sarang koa u Mawu Ruata séng matimu. 11:26 Kéré'é kebi 
taumatang Yahudi sarung masalamaté. Batu'u su ralungu Buké Susi 
kabawohé kéré 1, "Datung Salamaté sarung dumenta bou Sion; I Sié 
sarung manguhasé kalawou lamuhu bou toronangi Yakub. 11:27 Ia sarung 
mangiki u pudariandi ii dingangi siré su témpong la mupangampungu 
apang dosangi siré." 11:28 Ualingu taumatang Yahudi madidi manarima u 
Habaré'u Raluasé bou Mawu Ruata, uté 1 siré nakoa sedu u Mawu Ruata; 
dang éé untuné su manga ana u simbau ko baliné tau Yahudi. Kaiso 
ualingu piléng Mawu Rauata, uté taumatangu Yahudi mang matatana 
ikukendagé'u Mawu Ruata ualingu i upungi siré. 11:29 Batu'u kamagéng 
Mawu Ruata mamilé taumata dingungu mangalamaté taumata éé, Mawu 
Ruata séng ta sau mangala apa ko séng bou nikoa-é. 11:30 Lenangu horo 1 
kemu ta mapulu tumuhu su Mawu Ruata. Arawé ii Mawu Ruata séng 
nupakalahé i kemu niliu bou pusasala, ualingu taumatangu Yahudi ta 
mapulu tumuhu. 11:31 Kéré lai dingangu taumatang Yahudi éé. Témpo 111 
siré ta mapulu tumuhu su Mawu Ruata, tadéau i kemu ilahé naliu bou 
pusasala. Kaiso 1 siré lai hedo sarung ipakaliu bou pusasala. 11:32 Batu'u 
Mawu Ruata séng namalangi siré kebi. 11:33 Mang tengadé napaliu 
kakakala u Mawu Ruata! Kéré'é kalabo'é kapandé dingangu singka-é! Ko 1 
sai makasahusu kalawou putusang-é? I sai manipiré mamikiré'u pulahalé-é 
11:34 Su ralungu Buké Susi pia mabawohé kéré 11, "Ko i sai masingka u 
pikirangu Mawu? I sai makagheli u tintiro si Sié?" 11:35 Ko i sai bou 
nakaonggo manga apa su Mawu hakiu wotongé manuntu bawalisé-é 11:36 
Mawu Ruata nundiadi kaulié. Kebi-kebi asalé bou Mawu Ruata dang 
gunangi Sié. Dalo su Mawu Ruata sarang karengu'é! Amin. 


Roma 12 


12:1 Manga ana u simbau! Mawu Ruata kéré kapiané si kité. éé sabapé'é 
ia mudorong singapang botongé tadéau 1 kemu manembangu watangéngu 
kéré simbau sasemba wiahé ko nitilahé su Mawu ko makapia iha-é. 


Kakanoa u mutahamawu su Mawu Ruata hmoné kéré'é. 12:2 Kumbahang 
tumuhu tundungu dunia ii. Balaé'é Mawu Ruata pukoa batangéngu mariadi 
wuhu, tadéau i kemu mubalu. Dingangu kéré'é i kemu makasingka 
kapulungu Mawu Ruata -- apa ko mapia dang ko makaluasé naung-é. 12:3 
Mawu Ruata séng nangonggo u ghagheli si sia. éé sabapé'é ia manegu si 
kemu manga ana u simbau kebi: Kumbahang mamendang batangéng 
nangilémbo marangé bou hinoné. Kenangko i kemu pukakela su 
watangéng i kemu dingangu kasasana u naung: singkatau-singkatau 
pukakela su watangéngé si sané tuhu iha u awa'é ko séng nionggo u Mawu 
Ruata si sié ualingu mangimang si Yesus. 12:4 Badangi kité napéné u 
wahagéangé. Apang bahagéangu wadang nahia u halé u simbau-simbau. 
12:5 Kéré'é lai ringangi kité. Maningi kité mauli, kaiso i kité musulungu 
wadang simbau batu'u i kité mutingkasimbau dingangi Kristus. Dang 1 kité 
simbau-simbau nupapangiki simbau dingangu waliné kéré bahagéang bou 
wadang simbau. 12:6 I kité kebi nahia u ghegheli mudalahaghi gunang 
pukakoa halé u Mawu. Ghageli éé nionggo u Mawu Ruata si kité tumuhu 
kakendagé-é. Ualingu éé 1 kité harusé mupaké u ghagheli éé. Taumata ko 
pia gagheli puhabaré'u habaré bou Mawu Ruata, harusé puhabaré'u habaré 
éé tumuhu kuaté ko éné si sié. 12:7 Taumata ko pia gagheli gunang 
putulungu taumata waliné, harusé putulung kahengang taumata waliné. 
Taumata ko pia gagheli gunang panintiro, harusé tenga-tengadé manintiro. 
12:8 Taumata ko pia ghageli gunang panoghasé taumata waliné, harusé 
tenga-tengadé manoghasé taumata waliné. Taumata ko pia gagheli 
pangonggo su taumata waliné, apang ko pia si sié, harusé mukoa éé 
dingangu karalondongu naung matulidé. Taumata ko pia gagheli gunang 
pangaha, harusé tenga-tengade mangaha. Taumata ko pia gagheli gunang 
kumendagé'u taumata waliné, harusé pukoa éé dingangu karaluasé'u 
naung. 12:9 Kendagé'é ringangu naung nasué. Pubinsi u ko dalai, dingang 
panengalé'é ko mapia. 12:10 Manga ana u simbau pukakendagé'é simbau 
dingangu waliné dingangu pakalahimumu kéré taumata sintamahuaring su 
ralungu walé simbau, dang pukakihoro mangonggo u adaté. 12:11 
Puhalé'é pakaharing. Kumbahang mumalasé. Puhalé'é gunangu Mawu 
dingangu kuaté bou Roké u Mawu Ruata. 12:12 Ana u simbau puharapé 


su Mawu dingangu karaluasé, pusabaré su ralungu sinsara, dang pakaiha 
mukaliomanéng. 12:13 Putulungko mupakasuku u ko hmong ipubiahé'u 
taumatang Sahani waliné dang tarima'é manga ana u simbau su 
pangangimang simbau ko su wegangi kemu, dingangu naung maluasé su 
ralungu walénu. 12:14 Pudorongko su Mawu Ruata tadéau i Sié 
mangonggo u alamaté su taumata matingkai si kau. Oré, pudorong su 
Mawu Ruata pangalamaté si siré, aribé pangané. 12:15 Pudaluasé 
dingangi siré ko kapudaluasé, dingang kia'é dingangi siré ko kakia'é. 12:16 
Pubiahé pakalahimumu simbau dingangu waliné. Kumbahang 
mutingkarangé u naung, kaiso putingkakoakongu watangéngu simbéwéngu 
taumata wiahé masana. Kumbahang mupendangu awa nangilémbo pandé 
bou ko sabanaré'é. 12:17 Kamagéng taumata mukoa dalai si kau, 
kumbahang mamalisé éé dingangu ralai. Koako apang ko tehungangu 
apang taumata mapia. 12:18 Bou éé i kemu, putawakaliko singapang 
botongé mubiahé su pudaramé dingangu apang taumata. 12:19 Manga ana 
u simbauku! Kumbahang-bahang mamalisé'u saki u naung, balaété hedo 
Mawu Ruata puhukung. Batu'u su ralungu Buké Susi mabawohé, "Ko Ia 
mamalisé. la sarung muhukungé, angkungu Mawu." 12:20 Su simbekané, 
kamagéngu doka u kalunusang, onggoléko 1 sié pakang, dang kamagéngi 
sié marou, onggolété 1 sié panginung. Ualingu mukukoa kéré'é, 1 kemu 
makakoa si sié maméa. 12:21 Kumbahang mamalangu awa u pakiwata su 
ko dalai, kaiso i kemu harusé pamata u ko dalai dingangu halé mapia. 


Roma 13 


13:1 Apang taumata harusé tumuhu su pamarénta, batu'u takoaé 
pamarénta ko ta nakaréa kawasané bou Mawu Ruata. Dang pamarénta ko 
éné su orasé ii, muparaléngu kawasané ualingu paréntangu Mawu Ruata. 
13:2 éé sabapé'é taumata ko lumawang pamarénta musulung lumawang 
apa ko nitantu u Mawu Ruata. Dang taumata ko mukukoa kéré'é sarung 
manarima u hukumang. 13:3 Batu'u, taumata ko mukoa mapia 
tawahaluasé'u mataku u pamarénta. Ketang taumata ko mukoa dalai 
harusé kataku. Kamagéngi kemu mapulu tadéau i kemu ta mataku u 


pamarénta, i kemu harusé pukoa mapia, uté 1 kemu sarung iralo. 13:4 
Batu'u pamarénta ko ellangu Mawu Ruata ko muluhalé gunangu 
kapapiangi kemu. Arawé kamagéngi kemu mukoa dalai, 1 kemu mang 
harusé kataku si sié, batu'u baliné takoaé mangaléné i sié mukawasa 
muhukungu taumata. I sié ko ellang Mawu Ruata, ko mupakanawongu 
hukumangu Mawu Ruata su taumata ko mukukoa dalai. 13:5 éé sabapé'é 1 
kemu harusé putuhu su pamarénta -- baliné ketang ualingu i kemu madidi 
ihukung, kaiso lai ualingu singka u naungu. 13:6 éé lai dasaré apa sabapé'é 
i kemu mamaéhé pajaké, batu'u pamarénta ko mulahalé u Mawu Ruata ko 
muparaléngu halé ko mtilahé ii. 13:7 Nau baéhé'é su pamarénta apa ko 
hinong baéhangi kemu si sié. Pamaéhé pajaké, kamagéngi kemu harusé 
pamaéhé pajaké; dang pamaéhé béa kamagéngi kemu harusé pamaéhé 
béa. Pangaregangi siré ko hinong aregang dang pangadaté si siré ko 
hinong adaténg. 13:8 Kumbahang mangutang manga apa si sai-sai, 
sudiluaré'u mangutangu kakendagé su simbau dingangu su waliné. Batu'u 
taumata ko kumendagé'u taumata sinsulungé, séng nupakasuku u atorangi 
Musa. 13:9 Batu'u atorangu agamangu Yahudi, éé ko: Kumbahang 
mawuang, kumbahang mamaté, kumbahang manako, kumbahang mapulu 
managhuang apang ko tutaghuanéngu taumata waliné; kebi-kebi éé, séng 
nasahiangkung simbau dingangu atorang baliné, éé ko, "Kendagé'u 
taumata sinsulungu kéré 1 kau kumendagé'u watangéngu sisanu." 13:10 
Taumata ko kumendagé'u taumata waliné, ta sarung mukoa dalai su 
taumata éé. Nau taumata ko kumendagé'u sinsulungé 1 sié taumata ko 
nakasuku halé u atorangu agama. 13:11 Su likudé'u éé i kemu masingka 
humonéu orasé 11 ko témpongi kemu mubangung bou mutiki. Batu'u 
témpongi kité ipakasalamaté orasé ii séng marani bou témpongi kité buhué 
maneta mangimang. 13:12 Hebi séng marani mapalusé; dang katé kadio 
lai séng maello. Nau, mapiangi kité pangedo mukoa manga kakanoa 
marendung. I kité harusé manadia watangéngi kité dingangu mupaké u 
pakakasé'u katatualagé. 13:13 I kité harusé mukoa halé ko kapangadaténg 
kéré biasané kukoaténgu taumata su témpong ello; kumbahang 
musaliwang mubatu kapulu naung, arau mutimbukang. Kumbahang mukoa 
lamuhu, arau kakanoa ko takoaé adaté. Kumbahang mudalia, arau 


mananoi. 13:14 Bala'é Mawu Yesus Kristus panantu u apang ko harusé 
koaténgi kemu. Dang kumbahang tumuhu tabiété'u taumata mararosa ko 
mupakawatu'u kapulung gesi. 


Roma 14 


14:1 Taumata ko ta mangakingu apa ko sarung pangimanéngé harusé 
tarima pakapia su taloarangi kemu manga ana u simbau. Kumbahang 
mudaréndéhé dingangé halé u kakanoa'é. 14:2 Pia taumata ko su naungé 
botongé kumang apang ko makang. Kaiso pia lai taumata ko 
pangangakingé lomé; su pendangu awa'é 1 sié ketang botongé makakang 
haghing duku. 14:3 Taumata ko makakang apang ko makang kumbahang 
mupakasana u taumata ko ketang makakang kang ko nitantu, dang taumata 
ko ketang kumang kang nitantu, kumbahang lai mupusalangu taumata ko 
makakang apang ko makang, batuu Mawu Ruata séng nanarima 1 sié. 14:4 
I sai i kemu hakiu 1 kemu mamonésé ellangu taumata waliné? Begaé ellang 
éé manawo arau mubangung, éé urusangu mawuné. Dang tengadé ellang 
éé mang dumarisi matéi, batu'u Mawu wotongé makatéi. 14:5 Pia taumata 
ko mapulu mutahendung ello sihello ko nangilémbo labo bou ello-ello 
waliné, arawé lai pia taumata waliné mutehung kebi-kebi ello musulung. 
Balaé i siré simbau-simbau panantu u kapulungi siré. 14:6 Taumata ko 
mutahendung ello sihello nangilémbo bou ello waliné, taumata éé 
mukukoa kéré'é gunangu mangadaté Mawu. Taumata ko kumang haghing 
kang, mukukoa kéré'é gunangu mangadaté Mawu dingang 
mupatarimakasé su Mawu Ruata ualingu wiahé éé. Kéré'é lai dingangu 
taumata ko ketang kumang kang ko nitantu; taumata éé lai mangadaté 
Mawu dingang mupatarimakasé su Mawu Ruata. 14:7 Takoaé ko manga 
singkatau bou i kité mubiahé su gunangu watangéngé sisané; dang takoaé 
lai bou i kité maté gunangu watangéngé sisané. 14:8 Kamagéngi kité 
mubiahé, 1 kité mubiahé gunangu Mawu. Dang kamagéngi kité maté, 1 kité 
lai maté, gunangu Mawu. Nau, biahé arau maté, i kité mang tutaghuanéngu 
Mawu. 14:9 I Kristus séng naté dang sau nubiahé. éé sabapé'é 1 Sié nakoa 
Mawungu kalawou taumata wiahé dingangu lai gunangu apang taumata ko 


séng naté. 14:10 Nau, manga ana u simbau! Apa gunané si kemu 
mupusalangu ana u simbau u su pangangimang simbau? Dang apa gunané i 
kemu mupakasana 1 sié? I kité kebi sarung mutengongu pangadilangu 
Mawu Ruata. 14:11 Su ralungu Buké Susi kabawohé, "Mang tengadé" 
bawérangu Mawu, "Apang taumata sarung mumpanemba musuba su 
tengo-Ku; dang apang taumata sarung mumpangaku humonéu ko la Mawu 
Ruata." 14:12 Nau 1 kité simbau-simbau harusé sumimbahé su kalawou 
kakanoa i kité su tengongu Mawu Ruata. 14:13 Ualingu éé kumbahangi 
kité mupapangendu u sala. Kaiso mangkaté putawakali i kemu tadéau ta 
mukoa manga halé ko makapalidé manga singkatau ana u simbau u su 
pangangimang simbau kasalukaténg dang manawo su rosa. 14:14 Ualingu 
ia séng nasimbau dingangu Mawu Yesus, uté ia mangimang kahenga- 
hengang humonéu ko takoaé manga apa ko malamuhu; kaiso éé ko 
malamuhu su singkatau, kamagéng taumata éé mamendangé malamuhu. 
14:15 Kaiso kamagéng bou apang ko kanéngangi kemu, singkatau bou ana 
u simbau su pangangimang simbau nipakasaki naungé, uté i kemu lai séng 
ta nukoa halé tumuhu pukakakendagé. Kamagéngi Kristus séng naté baugu 
singkatau, kumbahang mamalangu taumata éé maralai baugu apa ko 
kanéngangi kemu. 14:16 éé sabapé'é kumbahang mamalangu apang ko 
mapia si kemu, tehungangu taumata waliné dalai. 14:17 Batu'u kamagéng 
Mawu Ruata séng mamarénta su pubawiahé'u singkatau, apang ko 
botongé kanéngang dingangu inungangé, baliné éé kalabokangé. 
Kalabokangé su taumata éé ko tumuhu kapulungu Mawu Ruata, 
makapendang karaloahé su naung dang makatarima u karaluasé ko ionggo 
u Roké u Mawu Ruata. 14:18 Taumata ko mutangkiang si Kristus su halé 
keré'é, taumata éé makahino su naungu Mawu Ruata, dang aregangu 
taumata waliné. 14:19 Baugu éé apang ko koaténgi kité sintinia harusé 
tarangé gunangu halé ko makakoa pudalahiking dingangu mutatatongka. 
14:20 Kumbahang ualingu halé u kang. I kemu mupakaralai u apang ko 
séng nikoa u Mawu Ruata. Apang kang kebi botongé kanéngang; kaiso 
kamagéng apang ko kanéngangi kemu makakoa sabapé su taumata waliné 
mubardosa, uté i kemu séng nusala. 14:21 Mapiang kuhaé kumina daging 
arau manginung anggoré arau mukoa manga apa kamagéng halé éé 


makasabapé singkatau ana u simbau su pangangimang simbau mubardosa. 
14:22 Naé'é apang ko pangimanéngi kemu éé, piané koa 1 kemu su 
tengongu Mawu Ruata sisané gunangi kemu. Taumata ko takoaé alasangé 
mupendangu nusala su apang ko su naungé nuhino, taumata éé 
masalamaté. 14:23 Arawé taumata ko sala magho kumang apa-apa, kaiso 
panginsuéngé mang kimang kang éé, taumata éé ipusalangu Mawu Ruata; 
batu'u 1 sié ta nukoa halé kéré ko niakingé nuhmo dingangu nusala. Dang 
manga apang ko koaténgé su likudé'u ko niakingé éé ko dosa. 


Roma 15 


15:1 I kité ko séng nangaking kahengang su apang ko ipangimanéngi kité, 
harusé pakasabaré su manga sunguté'u taumata ko pangangimangé lomé. 
Kumbahangi kité ketang mapulu mutingkasenangu awa 1 kité. 15:2 Su 
simbekané 1 kité simbau-simbau harusé lai mupakasenangu naungu ana u 
simbau sinsulungi kité gunangu kapapiangi sié, tadéau pangangakingé 
muntingkatoghasé. 15:3 Batu'u 1 Kristus lai ta mamikiré batangéng-é 
sisané. Su ralungu Buké Susi pia mabawohé kéré 1, "Kalawou lahinakang 
ko nitarang si kau séng nanawo si sia." 15:4 Kebi ko kabawohé su ralungu 
Buké Susi ipanintiro si kité. Batu'u tintiro ko ikatarima bou Buké Susi 
makakoa si kité masabaré dingang matoghasé hakiu 1 kité makapuharapé 
su Mawu Ruata. 15:5 Malowoko Mawu Ruata, ko mumangonggo u 
kasasabaré dingangu kalaioboré su taumata, mutulungi kemu tadéau 
mubiahé singkanaung, tumuhu aha i Kristus Yesus. 15:6 Dingangu 
pusasingkanaung 1 kemu kebi-kebi makapudalongu Mawu Ruata, 1 
Amangu Mawungi kité Yesus Kristus. 15:7 Ualingu éé manga ana u 
simbau tarimako simbau dingangu waliné dingangu karaluasé'u naung, 
musulungi Kristus lai nanarima i kemu gunang ipamantugé Mawu Ruata. 
15:8 Batu'u putehendungké, 1 Kristus séng nutalung tau Yahudi tadéau 
mupakalahé humonéu Mawu Ruata mang satia mungganapé diandi-Né si 
upungi kité. 15:9 I Yesus malaing nukoa bangsa waliné pupakawantugé'u 
Mawu Ruata ualing kapiangu naungi siré. Su ralungu Buké Susi 
mabawohé kéré 1, "Baugu éé ia sarung mudalongi Kau su taloarangu 


kalawou bangsa, ia sarung musulingu daralo gunangu aréng-U." 15:10 Pia 
lai mabawohé kéré 1, "Pudaluasé'é dingangu umaté'ru Mawu Ruata ko 
nikapilé, é kalawou umaté!" 15:11 Dang ii lai, "Pudalongu Mawu Ruata, é 
kalawou umaté, kalawou taumata pudalongkongi Sié!" 15:12 Dang n lai 
ko nipubérangi Yesaya, "Bou toronangi Isai sarung lumeto singkatau ko 
sarung mamarénta kalawou bangsa; si Sié kalawou bangsa sarung 
mangunsadé." 15:13 Mawu Ruata ko tampa pangunsadékangi kemu. 
Malowoko i Sié maméné dalungu naungu dingangu karaluasé dang 
pudaramé ualingi kemu mangimang si Sié, tadéau dingangu kawasangu 
Roké u Mawu Ruata i kemu kasaunéng manamba muharapé su Mawu 
Ruata. 15:14 Manga ana u simbauku! la mangaking kéré'é kauli'é halé ko 
mapapia si kemu. I kemu lai masingka u kalawo'é dang makaputatmtiro 1 
kemu lawo i kemu. 15:15 Arawé su halé baliné, ia munggeli u ingaté 
kahenga- hengang si kemu su ralungu suratéku ii, batuu Mawu Ruata séng 
nangonggo u halé éé si sia. 15:16 I Sié nupakakoa u ia mutatangkiang si 
Kristus Yesus tadéau iroi sarang kaselahé'u bangsa ko baliné tau Yahudi. 
Dang ia kéré imam, ko muhabaré'u Habaré'u Raluasé bou Mawu Ruata, 
tadéau apang taumata ko baliné tau Yahudi mariadi simbau sasemba su 
Mawu Ruata ko botongé itarima-é. Malawoko Roké u Mawu Ruata 
mukoa si siré mariadi sasemba ko nihaé gunangu Mawu Ruata. 15:17 
Nau, ualingu ia séng nasimbau dingangi Kristus Yesus, uté, ia pia daluasé 
ualingu haléku gunangu Mawu Ruata. 15:18 la bahani mubéra kéré'é 
ketang bou halé u apa ko séng nikoa i Kristus bou awaku gunang 
mupakakoa u taumata ko baliné Yahudi matuhu su Mawu Ruata. Ia 
mukukoa éé bou wawéra dingangu kakanoa, 15:19 dudinganéngu tanda 
hérang dingangu halé ko takoaé sihingé; kebi-kebi éé baugu kawasangu 
Roké u Mawu Ruata. Habaré'u Raluasé bou halé i Kristus kebi-kebi séng 
bou raku nihabaré su apang taumata, naneta bou Yerusalem sarang 
Ilirikum. 15:20 Karakiku ko muhabaré'u Habaré'u Raluasé bou Mawu 
Ruata su kalawou tampa su apang taumata ko bedang ta makaringihé halé 
1 Kristus. Batu'u ia madidi mupararisi u halé su dasaré ko séng nipelo u 
taumata waliné. 15:21 Su ralungu Buké Susi mabawohé, "Manga taumata 
ko bedang ta nakatarima u habaré'u halé 1 Sié, sarung makasilo; dang 1 siré 


ko bedang ta nakarmgihé, sarung makaena." 15:22 éé sabapé'é séng masau 
susuléné ia ta musehu mutiwo si kemu. 15:23 Arawé ii haléku su apang 
tampa éé séng nasué. Séng manga pira taung tamai ia mapulu mutiwo si 
kemu. 15:24 Hedo kamagéng ia sumahé su soangi kemu su témpong ia 
makoa sarang Spanyol, ia mangantibé makapusombangi kemu dang 
makapudaluasé kadio témpo dingangu kemu. Bou éé ia muharapé 1 kemu 
makaputulungu raraléngku sarang Spanyol. 15:25 Arawé 1 ia makoa 
sarang Yerusalem mangentudé bantuang gunangu umaté'u Mawu Ruata pai 
séé. 15:26 Batu'u apang jamaaté su Makedonia dingangu Akhaya séng 
kimiré mangonggo u bantuangi siré su manga ana u simbau ko susa su 
taloarangu umaté'u Mawu Ruata su Yerusalem. 15:27 Dingangu 
karaluasé'u naung 1 siré namutusé mukoa halé éé. Mang séng hinoné 1 siré 
harusé mutulungu manga ana u simbau ko susa su Yerusalem; batu'u ko 
bou tau Yahudi kalawou taumata ko baliné tau Yahudi éé séng nakatarima 
u alamaté'ru Mawu Ruata. Nau apang taumata ko baliné tau Yahudi éé 
hmoné lai mutulungu tau Yahudi dingangu alamaté bou areta u pubawiahé. 
15:28 Kamagéngu ia séng bou manginsué haléku 1, dang manarakangu 
bantuang ko séng nakomolé si siré su Yerusalem, buhuéwé ia makoa 
sarang Spanyol sumahé wou soangi kemu. 15:29 Kamagéngu ia dumenta 
sarangki kemu, séng malahé ia sarung mubawa berkaté napéné bou i 
Kristus gunangi kemu. 15:30 Ualingu Mawungi kité Yesus Kristus, dang 
baugu kakendagé bou Roké u Mawu Ruata, ia mudorong suapang botongé 
si kemu, kéré wotongé 1 kemu pakaiha mukaliomanéng dingangku 
gunangu ia sarang koa Mawu Ruata. 15:31 Pukaliomanéngko tadéau 
Mawu Ruata mulihingu ia bou limangu manga taumata ko ta 
mumangimang pai su Yudea, dang tadéau haléku tamai mangentudé'u 
bantuang sarang Yerusalem itarima u manga umaté'u Mawu Ruata pai séé 
dingangu karaluasé'u naung. 15:32 Dingangu kéré'é kamagéng Mawu 
Ruata mukasiang, ia makaratingi kemu dingangu karaluasé'u naung. Dang 
ia maiboré su taloarangi kemu. 15:33 Malowoko Mawu Ruata, ko 
mumangonggo u pudaramé su taumata mahundingang si kemu kebi. Amin. 


Roma 16 


16:1 la mapulu mupakasingka u wawinéngi kité, 1 Pebe. I sié nusumbala 
jamaaté su Kengkrea. 16:2 Tarimako 1 sié kéré singkatau bou umaté'u 
Mawu. Mang kéré'é apang taumata ko mangimang su Mawu Ruata harusé 
manarima simbau dingangu waliné. Tulungko 1 sié, kamagéngu 1 sié 
mudorong bantuangi kemu, batu'u i sié sisané séng nutulungu taumata 
mauli -- dang nutulungu ia lai. 16:3 Habaréko pia adatéku si Priskila 
daduangi Akwila dingangku singkahalé su ralungi Kristus Yesus. 16:4 I 
siré maraning maté ualingu mumangambang si sia. Ia mupatarimakasé si 
siré -- dang baliné ketang ia, kaiso kebi- kebi jamaaté'u bangsa waliné 
Yahudi mupatarimakasé lai si siré. 16:5 Habaréko lai pia adatéku su 
jamaaté ko mukukomolé su waléngi siré. Adaté si Epenetus ko daku 
ikukendagé. I sié taumata kahorokangé nangimang si Kristus su wanua 
Asia. 16:6 Adatéku lai si Maria. I sié mang séng nuhalé kahengang 
gunangi kemu. 16:7 Habaréko lai adatéku si Andronikus daduangi Yunias. 
1 siré suku simbau dingangku dang séng bou nataho su tahungku 
ringangku. Su horo u ia nangimang si Kristus, i siré séng tebé horo 
nangimang. I siré timéléng su taloarangu manga rasulé. 16:8 Adaté si 
Ampliatus, ko daku ikukendagé batu'u 1 kami dua séng nutingkasimbau 
dingangu Mawu. 16:9 Habaréko adatéku si Urbanus, gawéngi kité 
singkahalé gunangi Kristus. Lai atéku si Stakhis ko daku ikukendagé. 
16:10 Adaté si Apeles. Satiané si Kristus séng nikasilo. Adaté lai su 
ralohong baléngi Aristobulus, 16:11 dang si Herodion. I sié suku simbau 
dingangku. Lai adaté su manga ana u simbau dalohong baléngi Narkisus su 
pangangimang simbau. 16:12 Adatéku si Trifena daduangi Trifosa ko séng 
nuhalé kahengang numalayani Mawu, dang si Persis ko daku ikukendagé. I 
sié lai séng nuhalé mapia gunangu Mawu. 16:13 Adaté si Rufus daduangi 
mamané, ko daku tehungang kéré ghaghurangku sisaku. I Rufus taumata 
nipiléngu Mawu ko madaralo. 16:14 Habaréko adatéku si Asmkristus, 
Flegon, Hermes, Pantrobas, Hermas, dang su kebi ana u simbau ko 
dingangi siré. 16:15 Adaté si Filologus daduangi Yulia; si Nereus dingang 
bawinéné; si Olimpas dang su kebi taumata mangimang ko dingangi siré. 
16:16 Pupapangadaté dingangu kalahimumu kéré taumatang Sahani. 
Kebi-kebi jamaaté'i Kristus sii mundohong adaté'i siré su manga ana u 


simbau. 16:17 Manga ana u simbau! Ia mudorong suapang botongé: 
Pakaingaté su manga taumata ko makakoa putataléi dang makagholang 
pangangimangu taumata su Mawu. Halé éé mutatentangu apang ko séng 
nintintiro si kemu. Pakarauko wou taumata kéré'é. 16:18 Batu'u apang 
taumata ko mukukoa kéré'é baliné muhalé gunangi Kristus Mawungi kité, 
kaiso tadéau mupakawatu u kapulungu naungi siré. Dingangu 
manaliomboghongu wawéra mapapia, i siré mangakalé apang taumata ko 
begangu apa. 16:19 Kebi taumata masingka humonéu 1 kemu satia su 
tintiro bou halé u Habaré'u Raluasé ko bou Mawu Ruata. Dang ia maluasé 
su halé 1 kemu éé. Ia mapulu tadéau i kemu pandé su halé mapia, dang 
longong su halé dalai. 16:20 Mawu Ruata ko mumangonggo u pudaramé 
su taumata, maligha sarung mamelo u Setang su alungu kawasanu 
didingang mupakagholangi siré. Malowoko manga ana u simbau sintinia 
manarima u alamaté'i Yesus Kristus Mawungi kité! 16:21 I Timotius 
gawéku, mundohong adaté'é si kemu. Kéré'é lai 1 Lukius, Yason dingangi 
Sosipater, ko suku simbau dingangku. 16:22 Suraté ii ia sisaku namohé, 
Tertius. Ja mundohong adaté putatingana u simbau si kemu. 16:23 I Gayus 
mundohongu hormat si kau. Ia nanumpang su waléné dang jamaaté i kami 
lai mukomolé mukaliomanéng séé. I Erastus bendaharangu kota, 
mundohongu adaté'é si kau. Kéré'é lai ana u simbau i kité 1 Kwartus. ( 
16:24 Malawoko Mawungi kité Yesus Kristus mangalamaté manga ana u 
simbau. Amin.) 16:25 Dalo su Mawu Ruata! I Sié kawasa 
mupakatoghasé'u pangangimangi kemu nuhino kéré su Habaré'u Raluasé 
bou Mawu Ruata ko daku iluhabaré bou halé i Yesus Kristus. Ia muhabaré 
u habaré éé nuhino su apang ko nilahé u Mawu Ruata! bou halé u kehi u 
halé u Mawu Ruata ko séng pirang abaté karengu'é ta nikasingkaténgu 
taumata. 16:26 Arawé témpo 1, bou paréntangu Mawu Ruata ko kekal, 
kehi u halé éé séng nilahé dang nipakasingka su kauli u bangsa bou 
ralungu binohé u manga nabi, tadéau i siré kebi-kebi mangimang dingangu 
tumuhu su Mawu Ruata. 16:27 Ketangi Sié sisané Mawu mang simbau. I 
Sié kapandéngé. Malowoko 1 Sié ipakarangé sarang karengu-rengu'é su 
ralungi Yesus Kristus! Amin. 


1 Korintus 1 


1:1-3 Manga ana u simbau jemaaté u Mawu Ruata su Korintus! I kemu 
séng nikungingu Mawu Ruata tadéau makoa umaté-é batu'u 1 kemu 
nitaghuanéngi Kristus Yesus, dingangu apang taumata su apang tampa ko 
mumanemba Mawungi kité Yesus Kristus, ko Mawungi siré dingangu lai 
Mawungi kité. Ia, 1 Paulus dingangu ana u simbau i kité 1 Sostenes, 
muluharapé malowoko Mawu Ruata 1 Amangi kité dingangu Mawu Yesus 
Kristus munggeli u alamaté dingangu pudaramé si kemu. la namohé suraté 
ii kéré rasulé'i Kristus Yesus, ko nihéngké u Mawu Ruata sisané dang lai 
su ralungu kapulu-Né. 1:4 Ia sintinia mututarimakasé 1 kemu su Mawu 
Ruata, batu'u 1 kemu séng nakatarima u kakendagé'u Mawu Ruata su 
ralungi Kristus Yesus. 1:5 Ualingu i kemu séng nitaghuanéngi Kristus, uté 
pubawiahé'u kala su kalawou halé. Singka i kemu su kalawou halé séng 
marangé dang i kemu pandé manintirongu singka éé. 1:6 éé mululahé u 
habaré'u halé i Kristus séng nasuang su naungi kemu, 1:7 hakiu i kemu 
mang ta kakurangéngu sarang manga simbau alamaté, sementarangi kemu 
mahedo Mawungi kité Yesus Kristus dumenta dingang ikasilongu apang 
taumata. 1:8 I Kristus sisané sarung munjaming si kemu sarang 
panginsuéngé; tadéau su témpongi Sié sau dumenta, kemu kahombangéng 
takoaé kurangé. 1:9 Mawu Ruata kaselahé pangimanéng. Ko i Sié Mawu 
Ruata ko séng nukui sikemu tadéau pakasimbau dingangu Ahusé-é, 1 
Yesus Kristus, Mawungi kité. 1:10 Manga ana u simbau! Su aréngu 
Mawungi kité Yesus Kristus, ia mudorong tadéau 1 kemu kebi 
masinggighilé; tadéau kumbahang pia putataléi su taloarangi kemu. I kemu 
harusé pakasimbau, masingkanaung dingang singkapikiré. 1:11 Batu'u, 
apang taumata bou ralohong baléngi Klo"e nangalaké si sia uadé pia 
pudararéndéhé su taloarangi kemu. 1:12 Ko daku luanung uadé su 
taloarangi kemu pia ko nubéra, "Ia tumuhu si Paulus," pia lai ko nubéra, 
"Ia tumuhu si Apolos," dang ko baliné lai nubéra, "Ia tumuhu si Petrus," 
kéré'é lai ko baliné, "Ia tumuhu si Kristus." 1:13 Tumaniu i Kristus 
nipupapahia! I Paulus ta naté nighantong gunangi kemu! I kemu lai ta 
niréno u raréno susi tadéau pakakoa murité'i Paulus aru é? 1:14 


Tarimakasé ia ta nundéno sarang manga singkatau bou taloarangi kemu 
dingangu raréno susi, su likudu'i Krispus daduangi Gayus. 1:15 
Kumbahang sarang pia manga singkatau mubérangu ko ia séng nundéno u 
raréno susi si sié tadéau makoa muritéku. ( 1:16 Oré, 1 Stefanus dingangu 
keluargané, tengadé ko ia nundéno u raréno susi si siré. Arawé su likudé'u 
éé su tahendungku takoaé lai taumata waliné ko daku niréno u raréno 
susi.) 1:17 I Kristus nundoi u ia baliné tadéau pundéno taumata dingangu 
raréno susi, kaiso tadéau puhabaré Habaré'u Raluasé bou Mawu Ruata; 
dang éé harusé daku koaténg baliné dingangu kapandéng taumata 
mududato, tadéau kawasangu kapapohongi Kristus ta mariadi takoaé 
gunané. 1:18 Batu'u su taumata ko makoa sarang kawawinasa, habaré'u 
kapapohongi Kristus su kalu koroisé musulungu takoaé mangaléné. Arawé 
si kité ko nipakasalamaté'u Mawu Ruata, habaré éé musulungu raléngé 
Mawu Ruata mulahé u kawasa-Né. 1:19 Batu'u su ralungu Buké Susi, 
Mawu Ruata nubéra, "Kapandéngu taumata masasingka sarung Daku 
ipukaliu, dang pangangenangu taumata pia sikolané sarung Daku 
ipakailang." 1:20 Ho, apawé gunangu manga taumata mapapandé éé? 
Apawé gunané 1 siré ko pia sikolané? Apa gunané manga mamamukiré'u 
dunia n? Mawu Ruata séng nulahé humonéu kapandéngu dunia ii mang 
ketang su mohong! 1:21 Batu'u maning kéré apa kapandéngu taumata, 1 
sié ta makasingka u Mawu Ruata bou kapandéné sisané. Kaiso ualingu 
Mawu Ruata pandé, uté 1 Sié mang nupakasalamaté'u apang taumata ko 
mumpangimang si sié bou habaré ko nihabaré'i kami ko angkungi siré 
taumatang dunia takoaé mangaléné. 1:22 Taumatang Yahudi manuntu 
tanda hérang kéré tatialané, dang tau Yunani nangilémbo mapulungu 
kapandéngu dunia ii. 1:23 Arawé i kité 1 ketang muluhabaré'i Kristus ko 
naté nighantong. Habaré éé nakasangkong naungu tau Yahudi, dang 
musulungu takoaé mangaléné kahiangu manga taumata ko baliné tau 
Yahudi. 1:24 Arawé su apang taumata ko séng nikuingu Mawu Ruata -- 
mbaéng tau Yahudi arau talangu lai baliné tau Yahudi -- habaré éé 
musulungu daléngé Mawu Ruata mulahé u kawasa dingangu kapandé-Né. 
1:25 Baugu ko kakelang bodo su Mawu Ruata, éé ko nangilémbo pandé 
bou kapandéngu taumata; dang ko kakelang lomé su Mawu Ruata, éé ko 


nangilémbo matoghasé bou katatoghasé'u taumata. 1:26 Manga ana u 
simbau! Kenang putahendung mensang kéré apa kakakoa i kemu su 
témpongu Mawu Ruata nukui si kemu. Ketang kadio kahengang bou 
taloarangi kemu ko pandé, arau pia kawasa, arau pia pangkaté marangé su 
matangu taumata. 1:27 Batuu Mawu Ruata mang tengadé nutatudé namilé 
ko tutehungangu dunia ii wodo, tadéau apang taumata mapapandé 
makapendang maméa. Dang Mawu Ruata lai namilé ko tutahungangu 
dunia ii lomé, tadéau apang taumata matatoghasé bahani makapendang 
maméa. 1:28 Mawu Ruata mamilé ko tutehungangu dunia ii taumata ko 
masasana, hina, dang nangilémbo ko tutehungang takoaé mangaléné, 
tadéau Mawu Ruata mupakanawongi siré ko tutehungangu dunia 11 
kapiangé. 1:29 Ualingu éé takoaé ko manga sarang singkatau 
makapangoboté'u watangéngé su tengongu Mawu Ruata. 1:30 Ko Mawu 
Ruata sisané nukoa sarang i kemu nasimbau dingangi Kristus Yesus. Bou 1 
Kristus i kité mpakakoa pandé. Dang bou i Sié lai Mawu Ruata nupakakoa 
1 kité sau nutingkapia ringang-é, nuhaéngi kité nipakakoa umaté-é sisané, 
dingang nuliungi kité. 1:31 Nau, kéré ko mabawohé su Buké Susi, 
"Taumata ko mapulu mumpuliagé, harusé lumigé'u apang ko nikoa u 
Mawu." 


1 Korintus 2 


2:1 Manga ana u simbau! Su témpong ia simongo sarang koa i kemu dang 
nuhabaré si kemu kehi u pulahalé u Mawu Ruata ko bedang ta 
nikasingkaténgu dunia, ia ta nupaké u kapandéngu dunia ii arau nubérangu 
wawéra ko takoaé mangaléné. 2:2 Batu'u ia séng nangantibé salamangu ia 
dingangi kemu, ia ta muhabaré'u manga apa, su likudé'i Yesus Kristus; 
kahimotongangé halé u 1 Sié ko séng naté nighantong. 2:3 Su témpongu ia 
dingangi kemu, ia mangkaté lomé dingang kukéndéngu taku. 2:4 Habaré 
ko daku luhabaré si kemu ta raku luhabaré dingangu wawéra ko 
makawirahi tumuhu kapandéngu taumata. Ia muluhabaré'u éé kéré u 
mupakalahé humonéu Roké u Mawu Ruata ko kawasa. 2:5 éé 
kukoaténgku, tadéau pangangimangu si Kristus baliné ilualasé su 


kapandéngu taumata, kaiso malasé su kawasangu Mawu Ruata. 2:6 
Maning kéré'é, su taloarangu taumata ko pubawiahé'u jiwané séng nasuku, 
ia tengadé mang mububérangu halé'u kapapandé. Katéwé kapandé ii 
balinébé kapandéng dunia, arau kapandéng mangangawasa orasé 11, ko 
kawasané sarung mailang. 2:7 Kapandé ko daku luhabaré éé ko kapandé 
bou Mawu Ruata. Kapandé éé nikawegangu dunia, katéwé Mawu Ruata 
séng nundiahingu éé gunangu karaluasé'i kité su horo u dunia niriadi. 2:8 
Takoaé ko manga sarang singkatau bou mangangawasa orasé ii ko 
masingka u kapandé éé. Batu'u andéné 1 siré séng nakakasingka u éé, tantu 
i siré mang ta nunggantongu Mawu ko mawantugé éé. 2:9 Su simbekané 
halé éé ko mang musulungu kéré kabawohé su Buké Susi, "Apa ko 
bedang ta nikasilo arau nikaringihé'u taumata, dang ko lai ta timimbulé su 
pikirangu taumata, ko éé nisadiangu Mawu Ruata gunangu apang taumata 
ko kumendagé 1 Sié." 2:10 Kaiso Mawu Ruata séng nupakalahé u éé si 
kité bou Roké-é. Roké u Mawu Ruata éé mumanahesidé kalawou haghi, 
mudating sarang kehi u pulahalé u Mawu Ruata sarang ko ta kukasilo. 
2:11 Batu'u ko masingka u ralungu naungu manga singkatau ko roké u tau 
éé sisané, aru? Kéré'é lai su Mawu Ruata. Ko masingka u ralungu naungu 
Mawu Ruata ketangu Roke u Mawu Ruata sisané! 2:12 Dang i kité ta 
nionggolangu roké u dunia ii, kaiso Roké ko bou Mawu Ruata, tadéau 1 
kité masingka u kebi nigheli u Mawu Ruata si kité. 2:13 Batu'u éé, 
kamagéngu i kami mulahé u halé u Mawu Ruata su manga taumata ko pia 
Roké u Mawu Ruata. i kami ta muhabaré tumuhu singka u taumata, kaiso 
tumuhu tintirongu Roké u Mawu Ruata. 2:14 Taumata ko takoaé Roké u 
Mawu Ruata, ta makatarima u apa ko nilahé u Roké éé. Batu'u si siré éé 
halé ko kéré'é musulungu ketang simbau kawawodo. Taumata éé ta 
makarating mangena, batu'u halé éé ketang ikaukuré bou singka u rohani. 
2:15 Taumata ko pia Roké u Mawu Ruata makaukuré kalawou haghi, 
katéwé takoaé ko sarang singkatau pia haké mangukuré si Sié. 2:16 Su 
ralungu Buké Susi kabawohé. "Ko i sai masingka u pikirangu Mawu? 
Dang ko sai makategu si Sié?" Ko i kité pia pikirang ko musulung 
dingangi Kristus! 


1 Korintus 3 


3:1 Manga ana u simbau, tumuhu hinoné ia ta makakoa mubéra si kemu 
kéré ringangu taumata ko pia Roké u Mawu Ruata. Ia ketangu makarudato 
ringangi kemu kéré ringangu taumata ko bedang mububiahé tumuhu 
kapulungu dunia; musulung dingangu taumata bedang mangarario su 
pangangimangi siré si Kristus. 3:2 Kangéré ia ketang makaonggo u kangu 
mangarario si kemu, baliné kangu taumata matatelang; baugu'i kemu 
bedang lomé su gunangu éé, 3:3 ualingu i kemu bedang mububiahé 
tumuhu tabiété' u kéré taumata. Batu'u kamagéngu i kemu bedang masaki 
naung dang mumpukakoka 1 kemu lawo i kemu, balinébé éé mupasilongu 
humonéu i kemu bedang mububiahé tumuhu tabiété'u taumata, musulungu 
manga taumata ko bedang begangu Mawu Ruata? 3:4 Kamagéngu pia ko 
mubérangu, "I kami tumuhu si Paulus," dang pia ko baliné mubérangu, "Ia 
tumuhu si Apolos," balinébé 1 kemu pia kakanoa kéré manga taumatangu 
dunia? 3:5 Tumuhu hinoné 1 Apolos éé ko i sai? Dang ko i sai Paulus? I 
kami ketangu paparéntangu Mawu Ruata, ko séng nangaha i kemu tadéau 
mangimang si Kristus. I kami ketangu muparaléngu halé ko pakihalékéngu 
Mawu si kami simbau-simbau. 3:6 Ja musuang dang i Apolos manebohé, 
kaiso mupatuwongu sasuangé ko Mawu Ruata sisané. 3:7 Nau 
kalabokangé ko Mawu Ruata, batu'u ko 1 Sié mupatuwo. Ko nusuang dang 
ko nanebohé baliné kahimotongangé; 3:8 i radua musulung kebi. Simbau- 
simbau sarung manarima u luangu i saghédé'é. 3:9 I kami taumata 
mulahalé singkahalé gunangu Mawu Ruata; dang i kemu ko musulungu 
ansédé'u Mawu Ruata. Manga anau simbau ko musulungu lai bangunangu 
Mawu Ruata. 3:10 Dingangu kapandé ko nionggo u Mawu Ruata, ia kéré 
pandéng bangunang séng namelo u tumandihé'u bangunang éé, dang 
taumata waliné nupararisi u bangunang su tumandihé éé. Apang taumata 
harusé mukakela pakapia-pia kéré apa i sié mupararisi u bangunang su 
wowong tumandihé'u éé. 3:11 Batuu Mawu Ruata sisané séng namelo 1 
Yesus Kristus kéré tumandihé mang simbau gunangu bangunang éé; 
takoaé tumandihé baliné. 3:12 Pia ko mupararisi su tumandihé éé 
dingangu wulaéng, pia ko dingangu péra, pia ko dingangu batu intang, pia 


ko lai mupaké u kalu, dempugé mahegu arau talangu dahami. 3:13 Halé u 
simbau-simbau hedo sarung ikasilo su témpongi Kristus sau marenta. 
Batu'u su ello éé putung sarung mupakalahé u halé u simbau-simbau 
tadéau ikasilo. Putung éé sarung manguji dang manantu eka u halé éé. 
3:14 Kamagéng bangunang ko nipararisi u taumata su wowongu 
tumandihé éé maedang su putung, taumata éé sarung manarima u 
wawaéhé. 3:15 Arawé kamagéngu halé u taumata matutung, i sié sarung 
marugi; i sié sisané masalamaté, kaiso musulungu taumata ko nakaleso 
bou putung. 3:16 Apa i kemu masingka u ko i kemu ko Baléngu Mawu 
Ruata? Dang humonéu Roké u Mawu Ruata matatana su ralungi kemu? 
3:17 Kamagéngu pia ko munggoghahé Baléngu Mawu Ruata, Mawu lai 
sarung mupakaghoghahé'u taumata éé. Baugu Baléngu Mawu Ruata ko 
nitilahé ketang gunangu Mawu Ruata, dang ko i kemu éé balé éé. 3:18 
Kumbahang singkatau lai mangakalé batangéngé sisané. Kamagéngu pia 
taumata su taloarangi kemu mupendangu watangengé pandé kéré 
ukurangu dunia, taumata éé harusé mutingkawodo, tadéau tenga-tengadé i 
sié mapandé. 3:19 Batu'u ko kukakelangu dunia ii pandé éé ko kawawodo 
su matangu Mawu Ruata. Su ralungu Buké Susi kabawohé "Mawu Ruata 
sarung manamé apang taumata pandé su ralungu kapandéngi siré." 3:20 
Pia lai kabawohé kéré 1. "Mawu masingka humonéu pikirangu manga 
taumata pandé éé ko pikirang takoaé gunané." 3:21 Ualingu éé, 
kumbahang pia sarang singkatau muhéngké-héngké taumata, baugu 
kebi-kebi séng monggo pakitaghuané si kau; 3:22 ĮI Paulus, 1 Apolos, 1 
Petrus, dunia ii, putatumbiahé dingangu papaté, témpo ii oré lai témpo ko 
mahi kadentané, kebi-kebi éé ko tutaghuanéngu. 3:23 Dang 1 kemu 
tutaghuanéngi Kristus, dang i Kristus tutaghuanéngu Mawu Ruata. 


1 Korintus 4 


4:1 Tehungété 1 kami kéré paparéntangi Kristus, ko nasué naung 
muhabaré'u kehi u pulahalé u Mawu Ruata ko bedang ta nikasingkaténgu 
dunia. 4:2 Kahimotongangé tutuntukang bou paparéntang ko kéré'é 1 sié 
harusé masatia su mawuné. 4:3 Si sia, ta makoa soalé apa i kemu -- arau 1 


sai sai -- lai mamikiré halé u awaku. Sarang apa ko lai daku pupikirang 
sisaku bou halé u awaku sisaku ta makoa soalé. 4:4 Ia ta nakapendang 
nusala lai su manga halé apa, kaiso éé baliné tandangu ko ia mang tengadé 
ta nusala. Mawu sisané manantu ia nusala arau ta nusala. 4:5 Batu'u éé, 
ualingu bedang baliné témponé, aribé sasahawu i kemu manantu su 
singkatau nusala arau tala. Pangampalé sarang Mawu sau dumenta. I Sié 
sarung manongkahé kebi karaki ralai ko madaréso su naungu taumata. Su 
témpo éé buhuéwé apang taumata makatarima u daralo ko hmoné itarima'é 
bou Mawu Ruata. 4:6 Manga ana u simbau! Su gunangi kemu, ia séng 
nundeka u éé si Apolos dang su awaku sisaku. Pendungé'é tadéau bou 
tatuladangi kami éé i kemu makasingka apa mangaléngu bawéra, 
"Panéngalé su atorang ko séng pia." Dingangu kéré'é takoaé ko manga 
sarang singkatau makapangoboté'u singkatau, bou éé muhinakang ko 
baliné. 4:7 I sai nundiadi si kemu nangilémbo bou taumata waliné? Baliné 
bé kebi-kebi séng nikatarima u bou Mawu Ruata? Nau, unuéwé mapulu 
mangoboté'u watangéng kéré lagungu apang ko éné si kemu éé baliné 
apang ko nigheli? 4:8 Tengadé i kemu mang ta mudéa apa-apa lai! I kemu 
séng kala! I kemu séng nakoa datu! I kami tala. Kapiangé kamagéngi 
kemu tenga-tengadé séng nakoa datu, tadéau 1 kami botongé 
makapamarénta ringangi kemu. 4:9 Batu'u tumuhu pendangku, i kami 
apang rasulé, séng nipakakoa u Mawu Ruata kéré pubawialang su 
tengongu taumata dang manga malaikaté. I kami musulung kéré taumata 
hina ko niponésé'u hukumang maté su tengongu lawo dang luliagéngu 
dunia. 4:10 Ualingi Kristus i kami nakoa taumata wodo, dang i kemu 
taumatang Sahani mapapandé! I kami taumata lomé, 1 kemu taumata 
matatoghasé! I kami taumata luhéghésang, dang 1 kemu taumata 
iluhéngké! 4:11 Sarang orasé ii i kami makapendang kami mahutung 
dingangu marou; pakéangi kami tentangé ketang su awa; taumata 
mupakasusangi kami; i kami takoaé katanakéng tatapé; 4:12 i kami 
mutimpaté gunang mudéa biahé. Kamagéngi kami anéng, bawalisé si kami 
alamaté; kamagéngi kami pahangéng, i kami musabaré; 4:13 kamagéngu 
taumata mupakaralai i kami, balisangi kami dingangu wawéra mapapia. I 
Kami ta nangilémbongu onasé'u dunia 1i; sarang orasé ii i kami bedang 


tutehungang kéré lengku u tana. 4:14 la manuraté si kemu ii balinébé 
tadéau mupakaméangi kemu, kaiso tadéau makapangughu si kemu kéré 
manga anaku sisaku. 4:15 Batu'u ko séng ia nakoa i amangi kemu, 
maningu lai 1 kemu kéré taumatang Sahani, 1 kemu séng pia mapulo hiwu 
météré. Su ralungu pubawiahé'u kéré manga taumata ko séng nasimbau 
dingangi Kristus, ia nakoa i amang si kemu, ualingu ko ia nubawa Habaré'u 
Raluasé'u halé 1 Kristus si kemu. 4:16 Baugu éé ia mudorong singapang 
botongé tadéau 1 kemu putuhu tuladaku. 4:17 Gunangu éé ia séng nundoi 1 
Timotius sarang koa i kemu. Kéré tumatuhu si Kristus, i sié musulungu 
anaku ko daku ikukendagé. I sié ana ko kapangimanéng. Hedo i sié sarung 
mangonggo u ingaté si kemu halé u raléngu mubiahé ko daku nituhukang 
suapangu ia nangimang si Kristus, daléngu mubiahé ko séng daku nitintiro 
su manga jamaaté su apang tampa. 4:18 Pirang katau bou taloarangi kemu 
séng naoboté, batu'u i siré manika u ia ta sarung dumenta si kemu. 4:19 
Kaiso kamagéngu Mawu mupakawala ia ta marengu lai sarung dumenta 
lai si kemu. Hedo su témpo éé ia lai sarung makasilo apang ko hinong 
ikakoa u apang taumata malaoboté éé; baliné ketang bawérangi siré 
samatang. 4:20 Batu'u kamagéngu Mawu Ruata mamarénta su 
pubawiahé'u singkatau, halé éé ipakalahé u kuaté'u pubawiahé'u taumata 
éé, baliné ualingu apang bawérané. 4:21 Nau mangkaté pamilé apang ko 
nangilémbo ikapulungi kemu! Apa 1 kemu mapulu ia dumenta manintiro 
maiha arau ia dumenta manintiro masikomé dingangu kalahimumu? 


1 Korintus 5 


5:1 Hinoné ia séng nakatarima u habaré humonéu su taloarangi kemu pia 
pusasundalé ko séng napaliu: Pia bou taloarangu ana u simbau ko 
mawuang dingangu inangé iata. Manga taumata ko bedang begangu Mawu 
ta mukukoa kéré'é! 5:2 Maningu kéré'é ana u simbau hinoné masusa, dang 
pupasebangu taumata ko mukukoa halé éé bou taloarangi kemu. 5:3-4 Su 
kalaawaku ia maghéangi kemu, arawé su naung ia matatana éné su 
taloarangi kemu. Nau ia mukoa musulungu ia éné dingangi kemu. "Su 
aréngu Mawu Yesus Kristus, ia mulahé taumata ko séng numpukoa 


kakanoa lamuhu, harusé ihukung!" Kamagéngi kemu mukomolé dékéngké 
kéré ia éné su taloarangi kemu, dang dingangu kawasangu Mawungi kité 
Yesus, 5:5 i kemu harusé manarakaungu taumata éé su Sétang tadéau 
badangu taumata éé mawinasa dang dingangu kéré'é jiwané ipakasalamaté 
su témpongu Mawu dumenta kapia. 5:6 Ta hinoné i kemu mangoboté. 
Aramanungu 1 kemu séng masingka u papimintu 11, "Ragi kadio makakoa 
kaselahé u dalaukang tumuwo!" 5:7 Deméko horo ragi tebé éé, ragingu 
rosa, tadéau i kemu makoa kéré dalaukang ko buhu, buresi bou ragingu 
rosa tebé, dang ia masingka i kemu mang tengadé kéré'é. Batu'u, 
putatahendungang Paskangi kité séng nasadia, batu'u i Kristus ko nakoa 
dombangu Paskangi kité, séng nikorbang. 5:8 Nau, mahié 1 kité 
mamantugé saliwangi kité éé dingangu boroté ko takoaé raginé, boroté ko 
makoa tatialangu kawawurési dang kebi ko mutatahino su naungu Mawu 
Ruata. Kumbahangi kité mamantugé saliwangu Paska éé dingangu boroté 
ko pia lau u ragi tebé, ragingu rosa dingangu lamuhu. 5:9 Su ralungu 
suratéku tamai naliu, ia nuhabaré si kemu tadéau kumbahang mudalau u 
taumata sundalé. 5:10 Pendungku baliné taumata sundalé arau 
malaanggang, arau maraakalé arau mananemba berhala ko mang bedang 
begangu Mawu. Baliné! Pendungku baliné 1 siré; batu'u kamagéngi kemu 
harusé mutingkaraungi siré, uté tantu 1 kemu mang harusé sumebang 
kahengang bou dunia 1. 5:11 Pendungku, tadéau 1 kemu kumbahang 
mudalau dingangu taumata ko mangakungu watangéngé taumatang Sahani, 
nggalého taumata éé sundalé, arau maanggang, arau mumanemba berhala, 
arau makehagé mupakaralai u taumata waliné, arau tahawukang, arau 
talang tahatako. Sarang maiang kumang dingangu taumata éé kumbahang! 
5:12-13 Tengadé muhukungu taumata waliné Sahani baliné haléku. Mawu 
Ruata sisané ko sarung muhukungi siré. Arawé su halé u ralohong 
jamaaté'u, balinébé 1 kemu harusé muhukungi siré? Su ralungu Buké Susi 
kabawohé, "Liwuahété taumata ralai bou taloarangi kemu." 


1 Korintus 6 


6:1 Unuewé su taloarangi kemu pia ko bahani sumongo sarang koa u 


hakim ko begangu Mawu Ruata, mangalaké u ana u simbau u su 
pangangimang, kamagéngi sié nudaralai dingangu ana u simbaw'é éé? Unué 
i sié ta makapudorong umaté u Mawu Ruata pangurusé palakara éé? 6:2 
Apa i kemu mang bega humonéu umaté u Mawu Ruata sarung muhukungu 
dunia ii, apa i kemu ta makakoa mangurusé urusangu pengadilang ko 
takoaé mangaléné? 6:3 Apa i kemu wega humonéu 1 kité sarung 
muhukungu manga malaikaté? Nangilémbo lai halé u pubawiahé'u 
ello-ello! 6:4 Uté kamagéng séng tumimbulé halé kéré éé, apa 1 kemu 
mangalaké u éé su taumata ko takoaé aréngé kahenga-hengang su ralungu 
jamaaté? 6:5 Tengadé nakaméa! Tantu su taloarangi kemu mang pia 
manga singkatau ko dio pia singka'é mangurusé pudararéndéhé su 
taloarangu manga ana u simbau lawo daliu Sahani! 6:6 Kaiso nubaléléng 
singkatau Sahani tamai sarang koa u taumata baliné Sahani tadéau mubeha 
u palakarané dingangu ana u simbav'é lawo daliu Sahani. 6:7 Kumbahang 
tamai mupalakara dingangu taumata waliné taumatang Sahani; pia 
pudararéndéhé su taloarangi kemu lai séng kananawo si kemu. Mapiangi 
kemu koaténg takoaé adilé, arau ipakarugi! 6:8 Kaiso 1 kemu hala 
kasaunéng mukoa taumata waliné takoaé adilé. I kemu hala lai 
mupakarugingu taumata waliné. Dang éé lai kukoaténgi kemu su manga 
ana u singkataunu su pangangimang simbau! 6:9 I kemu masingka taumata 
ko ta tumuhu kapulungu Mawu Ruata, ta sarung makoa umaté' u Mawu 
Ruata? Kumbahang kaakaléng! Apang taumata ko mukukoa lamuhu, 
apang taumata mumanemba berhala, ko mawuang, ko mukukoa halé ko 
makaméa su sinsulungé, 6:10 mutako, ko malaanggang, ko mawawukang, 
ko makehagé mupakaralai u taumata waliné, dingangu ko mupakasusangu 
taumata waliné -- kebi taumata ko kéré'é ta sarung makoa umaté' u Mawu 
Ruata. 6:11 Pirang katau bou taloarangi kemu kangéré pia kakanoa kéré'é. 
Arawé orasé ii i kemu séng nilahé buresi bou rosa. I kemu séng nakoa 
tutaghuanéngu Mawu Ruata. I kemu séng nutingkapia sau dingangu Mawu 
Ruata, ualingu i kemu séng mangimang su Mawu Yesus Kristus dang 
ualingu kawasangu Roké bou Mawu Ruatangi kité. 6:12 Pia ko nubéra 
uadé apang taumata botongé mukoa kalawou haghi. Arawé sii balinébé 
kebi pia gunané. Nau maningu ia botongé makakoa kalawou haghi, arawé 


ta mapulu mamalang awaku pakikawasai su manga apa-apa. 6:13 Pia lai 
ko mubéra uadé kang ko gunangu tiang, dang tiang nisadia gunangu kang. 
Arawé iradua sarung ipakailangu Mawu Ruata. Badangu taumata ta 
wotongé koaténg gunangu halé malamuhu, kaiso ketang gunang pusihuré 
Mawu. Dang Mawu sarung mupalihara wadang éé. 6:14 Mawu Ruata 
séng nupubiahé i Yesus bou papaté, kéré'é lai Mawu Ruata sarung 
mupubiahé' kité dingangu kawasa-Né. 6:15 Manga ana u simbau 
masingka humonéu badangu ko bahagéangu wadangi Kristus. Nau, apa 
wotongé ia mangala bahagéang bou wadangi Kristus bou éé mukoa'é 
simbahagéangu wadangu singkatau wawiné rala1? Mambéng tala! 6:16 
Aramanungi kemu wedang bega humonéu taumata ko mudalau u singkatau 
wawiné ralai, séng masimbau dingangu wawiné ralai éé! Batu'u su Buké 
Susi mabawohé, "I radua séng nakoa simbau." 6:17 Arawé taumata ko 
mupakasimbau u watangéngé dingangu Mawu, uté Roké u Mawu 
dingangu roké u taumata éé makoa simbau. 6:18 Punggéako bou kakanoa 
lamuhu. Batu'u dosa waliné ko kukoaténgu taumata, nariadi su likudé'u 
taumata éé. Arawé taumata ko mukukoa lamuhu, mangaléné mukukoa 
rosa su watangéngé sisané. 6:19 I kemu harusé masingka humonéu 
wadangu ko katatanakéngu Roké u Mawu Ruata. Roké éé mumatana su 
ralungi kemu. Dang ko Mawu Ruata sisané nunggeli u Roké éé si kau. 
Awa'u balinébé i kau taghuangé. éé ko Mawu Ruata taghuangé. 6:20 I 
kemu séng niluangéngu Mawu Ruata dang séng niwaéhang kebi. Baugu éé 
koako wadangu pakapia sarang makawantugé Mawu Ruata. 


1 Korintus 7 


7:1 [i ia mapulu mududatongu halé ko nihabaré'i kemu su suraté'u. 
Kamagéng singkatau ésé ta mukawing, éé mapia. 7:2 Ķaiso tadéau ta 
kasalukaténg mukoa halé ko ta mutatahino, mapiang apang mangaésé 
mahia u kawingu simbau- simbau dang apang mangawawiné mahia u 
kawingu simbau-simbau. 7:3 ésé harusé mukoa kawajibangé kéré ésé su 
kawingé, dang bawiné harusé mukoa kewajibangé kéré wawiné su 
kawingé; kebi harusé mukoa kewajibangé su ko baliné. 7:4 Bawiné ta 


makapukawasa su awa'é sisané; ko pia kawasa su awa'é éé ko kawingé. 
ĶKéré'é lai ésé ta makapukawasa su awa'é sisané; ko pia kawasa su awa'é 
éé ko kawingé. 7:5 Kumbahang mugaghéa simbau bou waliné kéré 
singkinawingang. Botongé ketang gunangu kadio témpo, asalé'u sindudato. 
Dingangu kéré'é kebi makapukaliomanéng mapia. Kaiso samurmé, 1 kemu 
harusé sau pusulé putatamba kéré singkinawingang. Kamagéng ta kéré'é, 1 
kemu sarung kasalukaténgu roké dalai, ualingi kemu ta makakuhedangu 
kapulung gesi. 7:6 Ia mubérangu 11 balmébé kéré parénta, kaiso kéré 
sasasa. 7:7 Sumbalié ia pia kapuluku tadéau kebi taumata makoa kéré ia. 
Katéwé kebi séng nahia u ghagheli su simbau-simbau bou Mawu Ruata. 
Singkatau pia gagheli 11, su ko baliné gagheli éé. 7:8 Su taumata ko 
bedang ta nukawing dingangu su manga wawiné walu, ii sasasaku: 
Mapiangi kemu mubiahé singkatau kéré ia. 7:9 Kaiso kamagéngi kemu ta 
makaédang mutatahangu kapulung gesi, mapiangi kemu pukawing. Batu'u 
mapiangbé i kemu mukawing sulungu kapulung gesinu séng mapaliu. 7:10 
Si siré ko séng bou numpukawing, ii tatanataku: (Hmoné baliné ia 
nangonggo u parénta ii, kaiso ko Mawu.) Singkatau wawiné ko séng bou 
nukawing kumbahang manentangu kawingé. 7:11 Kaiso kamagéngi sié 
séng manentang, i sié harusé matatana ta mukawing, arau pusulé su 
kawingé. Dang singkatau ésé ta wotongé manindo kawingé. 7:12 Su ko 
baliné, sasasaku ko: -- 11 sasasaku sisaku, baliné Mawu -- kamagéng 
singkatau Sahani mukawing dingangu mangawawiné ko ta mangimang si 
Kristus, dang kawingé mapulu mubiahé singkapubiahé dingangé, taumata 
éé ta wotongé manindo kawingé. 7:13 Dang kamagéng singkatau wawiné 
Sahani mukawing dingangu singkatau ésé ko ta mangimang si Kristus, 
dang kawingé éé mapulu mubiahé singkapubiahé dingangé, uté bawiné éé 
ta wotongé manindo kawingé. 7:14 Batu'u kawing ko takoaé 
pangangimangé ipakawala makoa umaté'u Mawu Ruata ualingu 
pukakawingé dingangu wawiné ko séng tutaghuanéngu Mawu Ruata. 
Kéré'é lai bawiné ko takoaé pangangimangé ipakawala makoa umaté'u 
Mawu Ruata, ualingu pukakawingé dingangu ésé ko séng tutaghuanéngu 
Mawu Ruata. Kamagéng baliné kéré'é nau manga ana 1 siré séng natantu 
kéré manga rario kapiré, sumbalié manga rario éé séng madarékéng kéré 


umaté'u Mawu Ruata. 7:15 Kaiso kamagéngu taumata ko ta mangimang 
manentangu wawiné arau ésé Sahani, kumbahang manahang si sié. Su halé 
1 i kau bawiné arau 1 kau ésé éé séng napelo, batu'u Mawu Ruata 
mapulungi kemu mubiahé su pudalahiking. 7:16 Ualingu i kau kéré 
wawiné -- ko séng mangimang su Mawu -- kéré apa 1 kau makasingka 
mapia humonéu i kau ko ta makasalamaté kinawingu? Kéré'é lai 1 kau kéré 
ésé Sahani, kéré apa i kau makakasingka mapia humonéu 1 kau ko ta 
makasalamaté kawingu? 7:17 Pangatoréko biahé'u simbau-simbau su aha 
u Mawu kéré ko séng nitantu u Mawu Ruata si sié su témpong Mawu 
Ruata nukui si sié tadéau mangimang si Sié. éé atorang ko daku itutintiro 
su apang jamaaté. 7:18 Umpamané, kamagéng manga singkatau séng bou 
nisunaté su témpongi sié nakatarima u kakuingu Mawu Ruata, uté 
tawahaluasé'u i sié mudéa mupakailangu tandangu sunaté éé. Kéré'é lai 
kamagéngu manga singakatau bedang ta nisunaté su témpongi sié 
nanarima u kakuingu Mawu Ruata, tawahaluasé'u taumata éé makisunaté. 
7:19 Batu'u tumuhu arau ta tumuhu atorangu sunaté mang musulung darua 
éé kebi baliné penting. Kalabokangé sii ko mutuhu apang paréntangu 
Mawu Ruata. 7:20 Pakatatanako apang taumata mubiahé su ralungu 
kakakoa'é musulungu su témpongi sié nakatarima u kakuingu Mawu 
Ruata. 7:21 Kamagéng su témpongi kau nikuing ko kéré singkatau ellang, 
tawahaluasé'u 1 kau mutingkasusa mupikiré'u halé éé. Kaiso kamagéngi 
kau makaeba daléngé makapelo, paké'é kesempatangu éé. 7:22 Batu'u 
singkatau ellang ko séng nangimang su Mawu, mang séng taumatangu 
Mawu ko séng nakapelo. Dang singkatau ko séng nakapelo ko séng 
mangimang su Mawu, 1 sié ko ellangi Kristus. 7:23 I kau séng niluangéngu 
Mawu Ruata dang séng niwaéhang kebi. Baugu éé, kumbahangi kau 
manarakangu awa'u tadéau makoa ellangu taumata. 7:24 Nau, manga ana 
u simbau, kéré apa kakanoa'u su témpong nikuing, uté pubiahé'é i kau 
kéré'é dingangu Mawu Ruata. 7:25 li su halé u taumata ko bedang ta 
nukawing. Su halé éé, ia bedang ta nakaréa parénta apa-apa bou Mawu. 
Katéwé kéré taumata ko ualingu alamaté'u Mawu ko hinoné pangimanéng, 
ia mapulu mangonggo u sasaku. 7:26 Mutahendung kalawou susa ko 
luhombang orasé ii, su pendangku nangilémbo kapiangé kamagéng 


taumata mubiahé kéré kakakoa'é orasé ii. 7:27 Kamagéngi kau séng pia 
kawingu kumbahang mudéa tadéau mapelo bou kawingu éé. 7:28 Arawé 
kamagéngu 1 kau mukawing, éé walinébé rosa. Kéré'é lai singkatau ana 
mahuala mukawing, 1 sié éé balinébé nubardosa. Ketangu, 1 siré ko séng 
bou numpukawing éé sarung tumatengo susa mauli. Dang ia mapulungi 
kemu malihingu susa éé. 7:29 Pendungku ko kéré ii. Manga ana u simbau: 
1 kité séng takoaé témpo manandu. Maneta bou orasé ii, apang taumata ko 
séng pia kinawingé pubiahé'é musulungu 1 sié takoaé kawingé; 7:30 
taumata kakiaé, pubiahé'e musulungu 1 sié ta nasusa; taumata kalégéné, 
pukoako kéré i sié ta kaliagé; taumata ko bou nupasaré, koako musulungu 
i sié takoaé apa-apa; 7:31 dang taumata ko mududalau su halé u dunia, 
pubiahéko musulungu 1 sié ta mususasibungu manga halé éé. Batu'u séng 
ta marengu lai dunia ii, su kakakoaé orasé 11, sarung mailang! 7:32 Ia 
mapulu tadéau 1 kemu mapelo bou susa. Taumata ko ta nukawing sarung 
mupakasimbau u pikirangé su halé u Mawu, baugu i sié mapulu 
mapakaluasé'u naungu Mawu. 7:33 Arawé taumata ko pia kinawingé 
sarung mauli manipiré halé u dunia ii, batu'u i sié mapulu mupakasenangu 
naungu kawingé; 7:34 hakiu pikirangé mapahia. Singkatau wawiné ko 
takoaé kawingé, arau singkatau ana mahuala, sarung mauli mupikiré'u halé 
u Mawu, batu'u i sié mapulu tadéau wadang dingangu jiwané makoa 
tataghuanéngu Mawu Ruata. Arawé singkatau wawiné ko séng pia 
kinawingé, mupakasimbau u sipirangé su halé u dunia ii, batu'u 1 sié 
mapulu mupakasenangu naungu kawingé. 7:35 la namohé u kebi éé 
gunangu kapapiangi kemu, balinébé pia pendungé tadéau musedingu 1 
dingangu éé. Kapuluku ketangu tadéau i kemu mukoa ko mutatahino dang 
su hmoné, dang tadéau 1 kemu mupakasimbau u pikirangi kemu su Mawu. 
7:36 Kamagéng singkatau makapendang ta nukoa halé ko hinoné su 
tunangangé, kamagéngi sié ta makaedang mutatahangu kapulung gesi, 
dang i sié mupendang mapulu mukawing dingangu ana mahuala éé, balaété 
i sié pukoa apa ko su pendangéngé mapia. I sié ta nubardosa kamagéngi 
sié mukawing. 7:37 Arawé kamagéng singkatau séng namutusé su ralungu 
naungé ta mukawingu tunangangé dang putusangé éé baliné baugu 
nisihasa, uté ko koaténgu éé mapia kehengang, asalé 1 sié makuaté mukoa 


éé. 7:38 Nimbué, taumata ko mukawing nangilémbo lai mapia kakanoa'é 
éé. 7:39 Singkatau wawiné ko séng nukawing 1 sié naiki su kawingé 
ketang su témpongu kawingé wiahé. Kamagéng kawing éé séng naté, 
bawiné éé bébasé sau mukawing dingangu taumata ko ikapuluné; asalu 
kawingé éé ko pukakawingu taumatang Sahani. 7:40 Katéwé nangilémbo 
kapiangé kamagéngi sié séng ta sau mukawing. éé pikirangku sisaku, 
kaiso ia mupendang apang ko daku niwéra n ko mang bou kawasangu 
Roké u Mawu Ruata. 


1 Korintus 8 


8:1 Ii bou halé u kang ko nisemba su berhala. Mang tengadé kéré 
wawérang taumata. "I kité séng kebi napandé." Katéwé kapandé makakoa 
taumata mutingkaoboté, arawé pukakakendagé makawangung batangéngu 
taumata. 8:2 Taumata ko manika u 1 sié masingka mauli, éé sebenaré'é 1 
sié wedang ta nakasingka kahengang. 8:3 Arawé taumata ko tenga- 
tengadé kumendagé'u Mawau Ruata, 1 sié su singka u Mawu Ruata. 8:4 
Halé u kumang kang ko bou nisemba su berhala, i kité masingka humonéu 
berhala mululahé u barang ko sebenaré'é takoaé. Dang i kité lai masingka 
humonéu Mawu Ruata ketang simbau; takoaé ko baliné; 8:5 Mang 
tengadé lai mauli ko isusego ruata dingangu mawu; mbaéng su langi oré lai 
su dunia. 8:6 Arawé si kité, Mawu Ruata mang ketang simbau. I Sié i 
Amang ko nundiadi kebi. I kité mubiahé gunangi Sié. Dingangu lai Mawu 
ketang simbau, éé ko 1 Kristus. Bou 1 Sié kebi-kebi niriadi, dang ualingu 1 
Sié uté 1 kité biahé. 8:7 Maningu kéré'é, baliné kebi taumata masingka u 
halé éé. Pia ko horo nanarang mututahamawu su berhala. Nau ualingu éé 
sarang orasé 11 lai 1 siré wedang pia pendang humonéu kang ko séng bou 
nisemba su berhala, éé ko mang kangu berhala. Uté kamagéngi siré 
kumang kang éé, i siré makapendang narosa; ualingu pangangimangi siré 
lomé. 8:8 Ketangu halé u kang éé ta makakoa pukakauhangi kité dingangu 
Mawu Ruata nangilémbong karaniné. Kamagéngi kité kumang kang éé, 1 
kité ta makaréa untuné apa-apa. Su simbekané kamagéngi kité ta kumang 
kang éé, 1 kité lai ta marugi. 8:9 Kaiso, pakaingaté! Kumbahang sarang 


mariadi humonéu taumata waliné makoa marosa — ualingu pangangimangé 
bedang ta natimu -- batu'u i kau bebasé mukoa manga apa. 8:10 
Pendungku ko kéré ii: Andéné i kau, ko pia pangangimangu matoghasé, 
mumaiang kakangé su waléng berhala. Bou éé pia singkatau nakasilo si 
kau mumaiang kakangé séé. Kamagéngu pangangimangu taumata éé lomé, 
begangu ko éé sarung makakoa taumata éé bahani kumang kang ko séng 
nionggo su berhala éé? 8:11 Dang ualingu éé, uté pangangimangu nakakoa 
taumata ko pangangimangé lomé éé napalidé. Sumbalié 1 Kristus naté 
gunangu taumata éé lai. 8:12 Dang kamagéngi kau mukoa sala kéré'é su 
manga ana u simbau u ko Sahani -- éé i kau mupakaghoghahé'u 
pangangimangi siré ko lomé -- uté i kau nuberdosa si Kristus. 8:13 éé 
sabapé'é, kamagéng kang makasabapé ana u simbauku narosa, uté ia mang 
séng ta kumang lai gesing binatang. Batu'u kumbahang ana u simbauku 
narosa ualingu ia. 


1 Korintus 9 


9:1 Begangu ia ko taumata bebasé? Begangu ia ko rasulé? Apa ia bedang 
ta sinsulé nakasilo si Yesus, Mawungi kité? Apa i kemu baliné eka u 
haléku su gunangu Mawu? 9:2 Kamagéngu lai manga taumata waliné ta 
mapulu mangakungu ia kéré rasulé, mutingkakadio 1 kemu mangakungu 
éé! Batu'u wiahé'u kéré taumatang Sahani éé ko karalahé u humonéu ia 
singkatau rasulé. 9:3 Kamagéng taumata manengkulé si sia, ia sarung 
sumimbahé kéré 11i: 9:4 Apa ia takoaé hakéku manarima u kang dingangu 
inumang ualingu haléku? 9:5 Apa ia takoaé hakéku mubawa singkatau 
kawing Sahani mudingangu ia su ralungu raraléngku, kéré ko kukoaténgu 
manga ana u simbau u Mawu Yesus dingangu manga rasulé baliné, 
dingangu lai 1 Petrus? 9:6 Arau ketangi Barnabas dingangu ia mang harusé 
pudéa biahé'é sisané? 9:7 Takoa anggotangu tentara ko harusé 
mangongkosé awa'é sisané su ralungu pasukangu perang! Takoaé 
mundarotong ko musuangu anggoré su ralungu kobongé bou éé ta mubiahé 
bou hasilé'u kobongé éé! Takoaé gembala ko mupalihara domba, bou éé ta 
manginung bou kénéng susungu dombané éé! 9:8 Ja muhabaré'u éé 


balinébé ketang ualingu séng nanarang su ralungu pubawiahé ello-ello, 
kaiso baugu Buké Susi lai nuhabaré'u halé éé. 9:9 Su ralungu Buké 1 Musa 
mabawohé, "Sapi ko kapulindané gandung tadéau panontongang batung 
gandung bou wulihé, kumbahang mohongé kuwung." Ko sapi 
pupendungangu Mawu Ruata? 9:10 Arau éé tarangé ko gunangi kité? 
Tengadé éé ko kabawohé gunangi kité. Batu'u taumata ko muhalé kobong 
dang i sié lai mamuresi gandungé séng hinoné muhalé dang muharapé 
manarima u simbahagéang bou eka u halé'é. 9:11 I kami séng nanawuhé'u 
binéngu sasuang rohani su pubawiahé'u. Uté kamagéngi kami muhono 
alamaté'u areta bou i kemu, apa éé pia pendungi kami kéré manuntu 
tumaniu mapaliu bou i kemu? 9:12 Kamagéng taumata waliné pia haké'é 
muharapé'u ii bou 1 kemu balinébé 1 kami lai bedang nangilémbo pia haké 
bou i siré? Kaiso ia mang bedang ta nupaké u haké éé. Su simbekangu éé 
ia nangilémbo mapulu mananggong kalawou haghi sulungu mupalétongu 
halé ko makasughehang pangangékéngu Habaré'u Raluasé bou halé 1 
Kristus. 9:13 I kau tantu masingka humonéu taumata ko muhalé su 
waléngu Mawu Ruata makaréa biahé'i siré bou Waléngu Mawu Ruata. 
Dang apang taumata ko mumangurusé tampa u pananimbong sasemba, 
makaréa simbahagéang bou sasemba ko nisemba séé. 9:14 Kéré'é lai 
Mawu séng nanantu u taumata ko muluhabaré'u Habaré'u Raluasé éé 
harusé makaréa biahé'é bou halé'é éé. 9:15 Kaiso mang bedang ta sinsulé 
ia nupaké sarang manga simbau bou haké éé. Dang ia namohé u suraté 1i 
balinébé lai pia pendungé tadéau manga halé ko pakikoa orasé ii éé ko 
gunangu ia. Mapiang ia maté sulungu ia kailangéngu halé ko nakaluasé si 
sia éé. 9:16 Batu'u, kamagéngu éé ko ketang halé u muhabaré'u Habaré'u 
Raluasé bou Mawu Ruata, uté ia takoaé hakéku manégé, batuu Mawu 
Ruata nuparénta si sia tadéau pukoa halé éé. Silaka si sia, kamagéngu ia ta 
muhabaré'u Habaré'u Raluasé éé! 9:17 Andéné ia muparaléngu halé éé su 
kapuluku sisaku, uté ia botongé muharapé makaréa bawaéhé. Kaiso ia 
muluhabaré'u Habaré'u Raluasé éé ketang ualingu niparéntang. la 
niparéntangu Mawu Ruata pukoa halé éé. 9:18 Kamagéng kéré'é apa 
wawaéhé si sia? li wawaéhé'é; humonéu ia makapuhabaré'u Habaré'u 
Raluasé éé ta nakakoa beha su manga singkatau tadéau pangongkosé si 


sia, baugu ia ta manuntu apang hakéku kéré mulahabaré'u Habaré'u 
Raluasé éé. 9:19 la ii balinébé ellangu manga i sai-sai; ia bebasé. Maningu 
kéré'é ia séng nukoa awaku ii ellangu apang taumata. la mukukoa éé 
tadéau ia makawawa su apang kaulié taumata gunangi Kristus. 9:20 Su 
tengongu tau Yahudi, ia mutingkakoa kéré tau Yahudi tadéau ia botongé 
makawawa taumatang Yahudi gunangi Kristus. Su tengongu taumata ko 
mububiahé tutuhu toraté'i Musa, ia mutingkakoa musulungu ia iki-iki su 
toraté éé, maning hmoné ia ta naiki séé. éé daku kukoaténg tadéau ia 
makawoléng si siré makoa tumatuhu si Kristus. 9:21 Su tengongu taumata 
waliné Yahudi, ia mutingkakoa musulungu singkatau waliné Yahudi, ko 
mububiahé su likudé'u toraté'i Musa. éé daku kukoaténg tadéau ia 
makawoléng si siré makoa tumatuhu si Kristus. Ķaiso éé balinébé ualingu 
ia ta tumuhu paréntangu Mawu Ruata; ia katéwé kukawasangu kalawou 
paréntangi Kristus. 9:22 Su taloarangu taumata ko pangangimangé lomé, 
ia lai nutingkakoa kéré singkatau pangangimangé lomé tadéau ia 
makawoléng si siré makoa tumatuhu si Kristus. Nimbué ia nakoa kebi 
gunangu apang taumata tadéau dingangu raléng kéré apa ia makasalamaté 
simbahagéang bou 1 siré. 9:23 Kebi éé daku kukoaténg gunangu Habaré'u 
Raluasé bou Mawu Ruata éé, tadéau ia lai alamaténg dingang. 9:24 I kau 
tantu masingka su ralungu tandingu mutatandung apang munanalang kebi 
tumalang, katéwé ketang simbau makatarima u parésé'é. Ualingu éé 
talangké pakaudupé tadéau i kau makatarima u parésé'é. 9:25 Apang 
taumata ko bedang su ralungu latihang, pukuhedangu awa'é bou kalawou 
halé. I sié mukukoa éé baugu mapulu sangétangu bungangu makauntu, 
bungang ko singkakonda malowé. Arawé 1 kité 1i mukuhedangu awa su 
kalawou halé baugu i kité sarung sangétangu bungang ko ta maralowé. 
9:26 éé sabapé'é ia tumalang dingangu olangé natantu. Musulungu su 
putandingangu mukakengkung, ia ta mangoka asalé. 9:27 Ja mangonggo u 
wadangku pakilahakuté pakaiha sarang ia botongé makakoa nalangku. Ia 
mukukoa kéré'é, batu'u ia ta mapulu sarang mariadi ia bou namaringang 
taumata waliné putanding dingang, bou éé ia sisaku itolaké. 


1 Korintus 10 


10:1 Manga ana u simbau! I kemu putahendungko apang ko séng nariadi 
su malaiupungi kité su témpongi siré timuhu si Musa. I siré kebi 
susirungangu winawa, dang dingangu salamaté 1 siré limiu Laudé 
Mahamu. 10:2 Tadéau makoa tumatuhu si Musa, I siré kebi mlemisé su 
ralungu winawa dingang su laudé éé. 10:3 I siré kebi numpukang kangu 
rohani musulung, 10:4 dingang numpanginung inumangu rohani musulung. 
I siré kebi numpanginung aké bou wuludé batu rohani ko mududingangi 
siré; buludé batu éé ko 1 Kristus sisané. 10:5 Maningu kéré'é, Mawu Ruata 
ta maluasé su simbahagéang ko kaulikang bou i siré, dang éé sabapé'é 
manga mayaté'i siré masisawusawuhé su tana linggi. 10:6 Kebi éé makoa 
kéré putatehungang si kité, tadéau makaonggo u ingaté si kité kumbahang 
maeningu apang halé dalai kéré 1 siré. 10:7 Lai tadéau 1 kité kumbahang 
mutahamawu berhala kéré ko kukoaténgu simbahagéang bou 1 siré. Su 
ralungu Buké Susi kabawohé, "Uté umaté éé maneta mumpukang 
mumpanginung dang mususalai manemba berhala." 10:8 I kité kumbahang 
mukoa halé lamuhu kéré ko kukoaténgu taumatangi. Batu'u, duang pulo 
telu su hiwuné kauli u taumata wou i siré maté su ralungu sihello baugu 
mukukoa halé éé. 10:9 I kité kumbahang manaluka Mawu 10:10 I kité lai 
aribé pukalibubu; kéré ko nikoa u simbahagéang bou i siré horo, hakiu 1 
siré nipaténgu Malaikaté'u Papaté. 10:11 Kebi halé éé nariadi si siré 
tadéau makoa kéré putatehungang su taumata waliné. Dang kebi éé lai 
mabawohé tadéau makoa laonggo ingaté si kité. Batu'u 1 kité 11 kabiahé su 
panginsuéngu dunia. 10:12 Taumata ko manika u watangéngé dudarisi 
matéi, harusé pakaingaté; kumbahang sarangi sié malénggé. 10:13 Apang 
sasaluka ko kapendangéngu éé ko sasaluka séng tilahé kukapendangéngu 
taumata. Kaiso Mawu Ruata mang satia su diandi-Né. Su témpongi kau 
nihombangéngu sasaluka, 1 Sié sarung mangonggo u raléng ipanguaté si 
kau tadéau i kau makaputataghalé. 10:14 Ualing éé manga ana u simbau 
ko daku ikukendagé, 1 kemu harusé pubinsi u halé u putatahamawu 
berhala. 10:15 la mududatongi kemu musulungu kéré su tengong taumata 
pandé. Timbangéngkongi kemu wawéraku 11. 10:16 Su témpongi kité 
manginung anggoré dingang mupatarimakasé su Mawu Ruata, begangu éé 
ko mululahé u humonéu 1 kité mutmgkasimbau dingangi Kristus su ralungu 


papaté-Né? Dang su témpongi kité mupapahia u boroté gunang kanéngang 
singkakang, begangu éé ko mululahé u humonéu 1 kité mutingkasimbau su 
ralungu wadangi Kristus? 10:17 Ualingu ketang pia simbau boroté, dang 1 
kité kebi kumang bou boroté simbau éé lai, uté i kité ko mauli ii 
musulungu wadang simbau. 10:18 Kenang puperhatikang manga 
taumatang Yahudi. I siré ko kukang kang ko nisemba su tampa 
pananimbongu sasemba, éé apang taumata ko mutingkasimbau dingangu 
tampa éé. 10:19 Apa pendungé éé? Berhala arau lai kang ko nisemba su 
berhala éé tenga-tengadé mang takoaé mangaléné. 10:20 Apang ko 
nisemba su tampa pananimbong sasemba gunangu berhala baliné nisemba 
su Mawu Ruata, kaiso ko su manga roké daralai. Dang ia madidi i kemu 
mutingkasimbau dingangu roké daralai. 10:21 I kemu ta wotongé 
manginung bou panganginunang anggoré'u Mawu, dang lai dingangu 
panganginungangu anggoré'u roké daralai. 10:22 Arau i kité mapulu 
mupakasaki u naungu Mawu? Apa 1 kité nangilémbo makuaté bou Mawu? 
10:23 Angkungu taumata, "I kité botongé mukoa apang ko ikukapulungi 
kité." Tengadé! Katéwé balinébé kebi ko ikukapulungi kité pia gunané. "I 
kité botongé mukoa apang ko ikukapulungi kité" -- kaiso balinébé kebi ko 
ikukapulungi kité mamiahé pubawiahé'i kité. 10:24 Kumbahang manga 
singkatau ketang mutawakali gunangu watangéngé sisané. Apang taumata 
harusé mutawakali gunangu taumata waliné. 10:25 I kemu botongé 
kumang manga apang ko iwubalu su pasaré'u kina. Tawahaluasé'u 
mamita-mita horo, maningu lai pia kababeha su naungu. 10:26 Batu'u pia 
kabawohé, "Dunia 1i dingangu kalawou ralohoné éé ko Mawu 
tataghuangé." 10:27 Kamagéngi kemu inoté u taumata waliné Sahani 
kumang, dang i kemu manarima u noté éé, kangké apang ko nipelo si 
kemu. Tawahaluasé'u muperhatikang bou apa kang éé, tadéau takoaé ko 
makasukaré su ralungu naungu. 10:28 Katéwé kamagéngu pia ko mubéra 
si kau, "Kang 11 séng bou nisemba su berhala," kumbahang kumang kang 
éé, ualingu mutahendung taumata éé dang ualingu pendangu naung. 10:29 
Pendungku baliné pendangu naungu, kaiso pendangu naungu taumata éé. 
Aramanung pia ko mukibalo, "Wa, apa sabapé'é kebébasangku harusé 
hepingangu pendangu taumata waliné? 10:30 Kamagéngu ia kumang kang 


dingang mupatarimakasé su Mawu Ruata, unuéwé taumata harusé 
muhéghésé si sia ualingu kang éé, sumbalié ia séng nupatarimakasé u éé su 
Mawu Ruata?" 10:31 Apa lai ko koaténgu -- 1 kau kumang arau 1 kau 
manginung -- koako kebi éé gunang pamantugé Mawu Ruata. 10:32 
Pubiahé' pakaudupé tadéau i kau ta makakoa sabapé su taumata waliné 
sarang mukoa dosa; balaéwé 1 siré tau Yahudi arau waliné Yahudi, arau lai 
jamaaté'u Mawu Ruata. 10:33 Pubiahé' kéré ia. Ja mututawakali kebi 
taumata su kalawou halé, takoaé manga pendungé gunang batangéngku 
sisaku. Pendungku ketangu tadéau kebi-kebi 1 siré ipakasalamaté. 


1 Korintus 11 


11:1 Putuhv'é tuladaku, kéréwé ia lai timuhu tuladangi Kritsus. 11:2 Ia 
mudalongi kemu batu'u i kemu sintinia mututahendung si sia dang tutuhu 
tintiro ko daku nitintiro si kemu. 11:3 Kaiso ia mapulu i kemu lai 
masingka u halé simbau, humonéu ko makoa tembo u apang mangaésé ko 
1 Kristus; ko makoa tembo wawiné ko ésé, dang ko makoa tembo 1 Kristus 
ko Mawu Ruata. 11:4 Kamagéng singkatau ésé manutubé tembo su 
témpong mukaliomanéng arau muhabaré'u habaré bou Mawu Ruata su 
tengongu taumata mauli, uté taumata éé muhinakang si Kristus. 11:5 Dang 
kamagéng singkatau wawiné ta manutubé tembo su témpong 
mukaliomanéng arau muhabaré'u habaré bou Mawu Ruata su tengongu 
taumata mauli, uté bawiné éé muhinakang kawingé ko nakoa tembo u 
awa'é. éé musulungu kéré tembo u wawiné éé séng nilungguhé. 11:6 
Batu'u kamagéng singkatau wawiné ta manutubé tembo mapiang uta'é 
nighunting. Kaiso kamagéng singkatau wawiné tembo'é nilungguhé arau 
uta'é ghuntingang, uté éé simbau kalahina si sié. Baugu éé kapiangé i sié 
mupaké u tatutubé tembo. 11:7 Mangaésé tawahaluasé mupaké u tatutubé 
tembo, batu'u i sié mululahé u awa dingangu kawawantugé'u Mawu Ruata. 
Arawé manga wawiné mululahé u kawawantugé'u mangaésé, 11:8 batu'u 
mangaésé ta nikoa bou manga wawiné, ko bawiné nikoa bou mangaésé. 
11:9 Mangaésé ta nikoa lai gunangu mangawawiné, kaiso mangawawiné 
nikoa gunangu mangaésé. 11:10 Ualingu éé, gunang mupakasenangu 


manga malaikaté, singkatau wawiné harusé mupaké u tatutubé tembo kéré 
tatialangu i sié su alungu kawasang kinawingé. 11:11 Manmgu lai kéré'é 
su ralungu pubawiahé'i kité kéré taumatang Sahani, mangawawiné éé 
baliné dudarisi sisané, nahaé bou mangaésé, dang mangaésé lai baliné 
dudarisi sisané, nahaé bou mangawawiné. 11:12 Batu'u maningu lai 
mangawawiné himotongé nikoa bou mangaésé, kaiso bou éé mangaésé 
nipuhana bou mangawawiné; dang apang ko éné asalé bou Mawu Ruata. 
11:13 Kenangko 1 kemu manga ana u simbau putimbangu halé ii: Apa 
mapia singkatau wawiné mukaliomanéng su Mawu Ruata su tengongu 
taumata mauli, ta mupaké u tatutubé tembo? 11:14 Bou pengalamangu 
lawo, 1 kemu séng nitintirong humonéu kamagéng mangaésé uta'é 
manandu, éé halé simbau ta nakahino. 11:15 Arawé su mangawawiné, uta 
nionggo si sié tadéau puhembung tembo'é dang uta manandu éé ko 
kawawantugé'é. 11:16 Ho, kamagéng pia ko mudaréndéhé'u halé ii, 
ketang simbau ko botongé daku ikahabaré humonéu mbaéngi kité dang lai 
jamaaté'u Mawu Ruata waliné, kebi-kebi ketang pia simbau narang éé su 
ralungu jamaaté; bou likudé'u éé takoaé. 11:17 Su halé tuhv'é n, ia ta 
mudalongi kemu. Kumolangu kaliomanéngu balinébé makaonggo u hasilé 
mapia, kaiso ko dalai. 11:18 Kahimotongangé ia nakaringihé, uadé su 
apang komolangu pia manga golongang ko mududalawang. Dang su 
pendangku maning kadio habaré éé pia hinoné. 11:19 Mang séng hinoné 
mariadi pia kawaweka su taloarangi kemu, tadéau sarung ikasilo i sai-sai 
taumatang Sahani kahengang. 11:20 Arawé su témpongi kemu mukomolé, 
ko nikoa i kemu éé baliné Perjamuangu Mawu. 11:21 Batu'u su témpong 
kumang, i kemu mutatandung mangala kangu simbau-simbau, sarang pia 
ko ta makaréa apa-apa, arawé ko baliné hakiu maiwukang. 11:22 Apa 
sabapé'é kéré'é? Balinébé 1 kau pia balénu? I kau séng botongé kumang 
dingangu manginung séé! Arau i kau mapulu muhinakang jamaaté'uùu Mawu 
Ruata dang mupakaméangu manga tau susa? Apa hinong daku iwéra si 
kemu? Harusé ia pudalongi kemu? Tala! Tenga-tengadé ia ta mudalongi 
kemu. 11:23 Batu'u apang ko daku nitintiro si kemu, éé ko daku nitarima 
bou Mawu sisané: humonéu su hebi éé su témpongi Yesus, Mawungi kité 
nisarakang, 1 Sié nangala boroté, 11:24 dang nasué 1 Sié bou 


nupatarimakasé u boroté éé su Mawu Ruata, 1 Sié nangangompéng boroté 
éé dingangu lima-Né, bou éé nubéra, "Ii ko badang-Ku ko nisarakang 
gunangi kemu. Koaku ii gunangu putatahendungang si Sia." 11:25 Kéré'é 
lai suapang nasuéng kangé, 1 Sié nangala panganginungang anggoré éé bou 
nubéra, "Anggoré ii ko pudariandi wuhu bou Mawu Ruata, ko séng 
nitatapé dingangu raha-Ku. Sintinia 1 kemu manginung 1, koako ii gunang 
putatahendungang si Sia." 11:26 Mang tengadé su sintinia témpo 1 kemu 
kumang boroté dingangu manginung anggoré 1, 1 kemu muluhabaré'u 
kapapohongu Mawu, sarang i Sié dumenta. 11:27 Ualingu éé, taumata ko 
kumang boroté u Mawu arau manginung anggoré'u Mawu ko ta makahino 
tunduné, taumata éé nubardosa su Mawu ko séng nanarakangu wadangé 
dingangu raha-Né. 11:28 Nau apang taumata harusé pukakela watangéngé 
horo, buhué i sié wotongé kumang dingangu manginung anggoré éé. 11:29 
Batu'u kamagéng taumata kumang boroté dingangu manginung anggoré ko 
ta mangindakangu perjamuang éé ko nitarang su wadangu Mawu, taumata 
éé kumang dingangu manginung tadéau manarima u hukumangu Mawu su 
awa'é sisané. 11:30 éé sabapé'é mauli bou taloarangi kemu ko masaki 
dingangu lomé, dang pia lai ko naté. 11:31 Arawé kamagéngi kité 
mukakela su watangéngi kité horo, uté 1 kité ta sarung ihukungu Mawu 
Ruata. 11:32 Kaiso kamagéngi kité ihukungu Mawu Ruata, 1 Sié sarung 
munggéséré si kité, tadéau i kité kumbahang kahinongu hukumang 
dingangu dunia ii. 11:33 Ualingu éé, manga ana u simbauku, kamagéngi 
kemu mukomolé kumang su perjamuangu Mawu, i kemu harusé 
pupapangampalé. 11:34 Kamagéng pia ko mahutung, 1 sié harusé kumang 
horo su walé. Kamagéngi kemu mangadaté halé 1, kalawou komolangu 
kaliomanéngu ta sarung makarentangu hukumangu Mawu su awa'u sisanu. 
Halé baliné, hedo daku itualagé kamagéngu ia sau dumenta. 


1 Korintus 12 


12:1 li halé u ghagheli ko nionggo u Roké u Mawu Ruata. Su halé éé, ia 
mapulu manga ana u simbau makasingka ko su hinoné. 12:2 
Putahendungko humonéu su témpongi kemu bedang begangu Mawu, 1 


kemu kalwogang tumuhu berhala ta mubawéra. 12:3 I kemu harusé 
kasingka humonéu taumata ko niaha u Roké u Mawu Ruata ta makawéra, 
"Kakutoké 1 Yesus!" Kéré'é lai takoaé ko manga singkatau makapubéra, 
"Ko i Yesus Mawu!" kamagéng taumata éé ta niaha u Roké u Mawu 
Ruata. 12:4 Mudalahaghi gagheli u Roké u Mawu Ruata, arawé kebi-kebi 
nionggo u Roké ko mang simbau. 12:5 Mudalahaghi halé gunang 
mutangkiang Mawu, kaiso Mawu ko tutangkianéng éé, ko Mawu mang 
simbau lai! 12:6 Mudalahaghi akalé'u muhalé halé u Mawu, kaiso ko 
mangonggo u kuaté gunangu éé su apang taumata ko Mawu Ruata mang 
simbau éé lai. 12:7 Su gunang kapapiangi kité kebi, Roké u Mawu Ruata 
muhalé su taumata pusingkatau-singkatau. 12:8 Su singkatau, Roké éé 
nangonggo u kapandé mududato dingangu kawasa. Su ko baliné, Roké éé 
lai nangonggo u kapandé gunang mulahé u halé u Mawu. 12:9 Roké 
simbau éé lai nangonggo u kapandé ko bedang nangilémbo gunang 
mangimang si Kristus; dang su ko baliné Roké éé nangonggo u kawasa 
pupakauléngu taumata. 12:10 Su singkatau nionggolangu kawasa gunang 
pukoa tanda hérang dang su ko baliné nionggolangu ghagheli gunang 
pupakasingka u kehi u pulahalé u Mawu Ruata. Su ko baliné lai Roké éé 
nangonggo u kapandé gunang mupudalahaéngu sudé ghagheli ko bou 
Roké u Mawu Ruata dang sudé ko baliné. Pia ko nionggolangu kapandé 
pubérangu wahasa makalahérang, dang pia ko lai nionggolangu kapandé 
gunang panualagé mangaléngu kalawou wahasa éé. 12:11 Kebi-kebi éé 
luhalékangu Roké ko mang simbau éé lai; pusingkatau-singkatau 
nionggolangu gagheli mutatentang tuhu kapulungu Roké éé sisané. 12:12 I 
Kristus ko musulung kakaoau wadangu taumata; badang éé simbau kaiso 
nariadi bou anggotané mauli. Kebi maning, anggota éé mauli, musulungu 
wadang simbau. 12:13 Kéré'é lai 1 kité kebi, mbaéng tau Yahudi oré lai 
taumata waliné Yahudi, ellang dingangu waliné ellang; 1 kité kebi séng bou 
niréno u Roké musulung éé, tadéau 1 kité ipakasimbau dingangu wadangi 
Kristus. I kité kebi lai nakapendang kasuku u kawasangu Roké ko simbau 
éé. 12:14 Batu'u wadang sisané éé baliné nariadi ketang bou anggota 
simbau kaiso bou anggotané mauli. 12:15 Kamagéng laédé mubéra, "Ia 
baliné lima, ualingu éé ia baliné bahagéangu wadang," éé ta ikawéra 


humonéu laédé éé baliné bahagéangu wadang. 12:16 Dang kamagéng tuli 
mubéra, "Batu'u ia baliné mata, uté ia baliné bahagéangu wadang," éé lai 
ta ikawéra humonéu tuli éé baliné bahagéangu wadang. 12:17 Andéné 
kaselahé'u wadang éé ketang makoa mata, kéré apawé wadang éé botongé 
makaringihé? Arau talang kamagéngu kaselahé'u wadang éé ketang makoa 
tuli, kéré apawé wadang éé makaimbu? 12:18 I kité nakasilo humonéu ko 
Mawu Ruata sisané nangatoré'u kalawou anggotangu wadang éé su 
wadang. Simbau- simbau nipelo u Mawu Ruata su tampa'é tuhu 
kapulu-Né. 12:19 Kamagéng kebi ketang simbau anggota, sudéwé isusego 
badang? 12:20 Nau mang tengadé anggotané mauli, arawé wadangé 
ketang simbau. 12:21 Ualingu éé, mata ta makapubéra su lima, "Ia ta 
mugausé'i kau!" Arau tembo mubéra su laédé, "Ta ta mugausé'i kau!" 
12:22 Susimbekangu éé kalawou anggotangu wadang ko tutehungang 
lomé éé, mang gausangi kité; 12:23 dang anggota ko tutehungangi kité 
takoaé aregané, kaiso éé anggota ko nangilémbo aregangi kité. Manga 
anggotangu wadang ko ta ikasilo masadada, éé nangilémbo tarukirangi 
kité. 12:24 Manga anggotangu wadang ko séng tilahé kukasilo mapia, 
séng tawahaluasé'u wedang kakelangi kité. Mawu Ruata séng nangatoré 
badangi kité kéré'é kakakoa'é hakiu kalawou anggota ko kadio aregané 
nionggolangu aregané nangilémbo mauli. 12:25 Dingangu kéré'é badang éé 
ta mapahia; apang anggota mupapendung simbau dingangu waliné. 12:26 
Kamagéng anggota simbau masinsara, kebi anggota waliné lai 
mutatahangu sinsara; kamagéng anggota simbau iralo, kebi anggota waliné 
lai lumuasé. 12:27 Ana u simbau i kemu kebi-kebi ko badangi Kristus 
dang i kemu simbau-simbau lai ko anggotangu wadang éé. 12:28 Kéré'é 
lai su ralungu jamaaté, Mawu Ruata séng nanantu tampa mudalahaghi su 
taumata; Kahorokangé manga rasulé, karuané, manga nabi, kateluné 
manga météré, buhué 1 siré ko mukukoa tanda hérang, bou éé 1 siré 
nionggolangu ghagheli mupakauléngu taumata, arau mutulungu taumata 
waliné, arau mangaha, arau lai gunang mubérangu haghing bahasa 
makalahérang. 12:29 1 siré waliné kebi rasulé, arau nabi, arau lai météré. 
Baliné kebi pia kawasa mukoa tanda hérang. 12:30 Arau mupakauléngu 
taumata, arau mubéra su haghing bahasa makalahérang, arau mulahé u 


mangaléngu manga wahasa éé. 12:31 Ualingu éé, i kemu putawakaliko 
kahenga-hengang tadéau makaréa gagheli ko kapiangé. Arawé tuhué ii ia 
mulahé si kemu daléng ko kapiangé. 


1 Korintus 13 


13:1 Maningu ia makawérangu haghing bahasangu taumata, arau lai 
bahasangu malaikaté, kaiso ia ta kumendagé'u taumata waliné, uté apang 
bawéraku ketang tingihé ikaringihé maiha takoaé mangaléné. 13:2 Maning 
ia pandé muhabaré'u habaré bou Mawu Ruata, dang makaena kebi apang 
halé mararalung, dingang masingka u kalawou haghi dang mangimang 
kahengang su Mawu Ruata sarang makakoa buludé maénso, kaiso ia ta 
kumendage'u taumata waliné, nau ia mang takoaé mangaléné sarang 
kadio-dio! 13:3 Maning kebi apang ko éné si sia, daku ikendagé su tau 
susa, dang ia mangonggo u awaku pakitutung, kaiso ia ta kumendagé'u 
taumata waliné, kebi-kebi éé mang takoaé gunané sarang kadio-dio. 13:4 
Taumata ko kumendagé'u taumata waliné, masabaré dang mapia naung. I 
sié wega mananoi, ta musampuhé, takoaé oboté. 13:5 I sié waliné 
matinggihati, masikomé, i sié ta mamaksangu taumata waliné putuhu 
kapuluné sisané, baliné lai maligha mamansa dang ta mundaréso saki u 
naung. 13:6 Taumata ko kumendagé'u taumata waliné, ta mapulung ko 
dalai, i sié ketang makehagé'u ko mapia. 13:7 I sié maedang mutatahangu 
kalawou haghi dang mapulu mangimang ko kapiangé su apang taumata; su 
kalawou hombang mudalahaghi taumata ko masingka kumendagé éé ta 
kailangéngu pulaharapé'é dang masabaré mangantibé kalawou halé. 13:8 
Sarung takoaé témpo su taumata séng ta perluné mukakéndagé. Orasé 11 
pia taumata masingka muhabaré'u habaré bou Mawu Ruata, kaiso 1 sié 
mang sarung mangedo muhabaré'u habaré éé. Ili pia ko pandé mududato su 
ralungu haghing bahasa makalahérang, kaiso 1 sié mang sarung mangirolo 
mududato su ralungu bahasa éé. Ii mauli taumata masingka u haghing halé, 
kaiso apang ko susingka 1 siré éé sarung ukahéng. 13:9 Batu'u, singka 1 
kité dingangu kapandéngi kité muhabaré habaré bou Mawu Ruata, bedang 
ta natimu. 13:10 Hedo pia témponé Mawu Ruata mupakatimungu kebi, 


dang ko ta natimu éé sarung mailang. 13:11 Su témpong ia bedang 
mangarario, ia mududato kéré mangarario dadio, ia mupendang kéré 
mangarario dadio dang mupikiré kéré mangarario dadio. li ia séng 
matelang, luluku kéré mangarario séng daku niremé. 13:12 Apang ko 
tutehungangi kité orasé i1 éé ko musulungu kingkaung marendung su 
sahemingang Kaiso 1 kité hedo sarung makasilo malahé. Ii ia bedang 
begangu kebi, kaiso ia hedo sarung masingka u kebi musulungu Mawu 
Ruata masingka u kebi bou halé u awaku. 13:13 Nau, su orasé ii pia halé 
tatelu ko harusé tatapé koaténgi kité: pangangimang, pulaharapé dingang 
pukakakendagé. Ko kahimotongangé bou tatelu éé ko kumendagé'u 
taumata waliné. 


1 Korintus 14 


14:1 Putawakaliko 1 kemu gunang kumendagé'u manga taumata waliné. 
Dang putawakaliko lai tadéau manarima u ghagheli ko nionggo u Mawu 
Ruata, nangilémbo katéwé kapandé gunang mupakasingka u kehi u 
pulahalé u Mawu Ruata su taumata. 14:2 Taumata ko mudududatongu 
bahasa ko makalahérang, taumata éé baliné mududato su taumata; 1 sié 
mududato su Mawu Ruata. Takoaé taumata makaena apang ko niwérané, 
batu'u Roké u Mawu Ruata nakakoa si sié mubérangu halé ko ketang su 
singka u Mawu Ruata. 14:3 Su simbekané taumata ko mupakasingka u 
habaré bou Mawu Ruata, mupakasingka'é su taumata; tadéau 
mupakatoghasé'i siré, tadéau makawahansang si siré dang tadéau 
muhiboré si siré. 14:4 Taumata ko mududato su ralungu bahasa ko 
makalahérang ketang manoghasé batangéngé sisané, arawé taumata ko 
mupakasingka u habaré bou Mawu Ruata mutulungu jamaaté tadéau 
rumaléng mapia. 14:5 éné'é mapia kamagéngi kemu kebi botongé 
mududato dingangu haghing bahasa makalahérang. Kaiso nangilémbo 
kapiangé kamagéngi kemu makapupakasingka u rencanangu Mawu Ruata. 
Batu'u taumata ko mupakasingka u habaré bou Mawu Ruata, nangilémbo 
labo bou taumata ko mududato dingangu haghing bahasa makalahérang; 
mutatentang kamagéng taumaa ko mududatongu haghing bahasa 


makalahérang éé makatualagé apang ko niwérané éé, tadéau kaselahé'u 
jamaaté makapendang gunané. 14:6 Kamagéng andéné ia dumenta si kemu 
dang ia mubéra su ralungu haghing bahasa makalahérang, apa éé gunané si 
kemu? Takoaé gunané sarang kadio! Mutatentang, kamagéng ia mulahé u 
simbau bawéra bou Mawu Ruata arau ia mupakasingka u habaré bou 
Mawu Ruata arau ia mupakasingka u habaré bou Mawu Ruata, arau ia 
manintiro. 14:7 Pakakasé'u musiké ko takoaé singongoné sarang kadio, 
kéré manga piluité dingangu kecapi, kamagéng noté'é ta ipunalang malahé, 
kéré apawé taumata makakasingka lagu apa pununalangé? 14:8 Simbau lai 
pusasihing baliné: Kamagéng torompété mangkaté asalé tiukang, ko 1 sai 
sarung mutengo muperang? 14:9 Keré'é lai dingangu kapandénu mududato 
dingangu haghing bahasa makalahérang. Kamagéngi kau dingangu 
kapandénu éé mubérangu wawéra ko ta malahé, takoaé ko sarang 
singkatau makaena apang ko niwéranu. Bawéranu éé sarung mailang ta 
kaenangé. 14:10 Su dunia ii pia kéré'é kauli'é bahasa, kaiso takoaé sarang 
simbau bou apang bahasa éé ko takoaé mangaléné. 14:11 Arawé 
kamagéng ia ta makaena bahasa ko pububérangu singkatau, uté taumata 
ko mubérangu bahasa éé musulungu tau liwu si sia; kéré'é lai ia su 
tengongi sié. 14:12 Su halé i kemu, ia masingka i kemu mapulu kahengang 
makaeba gagheli bou Roké u Mawu Ruata. Kaiso ko kahimotongangé, 
harusé 1 kemu putawakali mupaké u kasingka 1 kemu putulungu jamaaté 
tadéau dumaléng mapia. 14:13 éé sabapé'é taumata ko mududato su 
ralungu bahasa makalahérang, harusé mudorong su Mawu Ruata tadéau 1 
sié lai onggolangu kasingka gunang panualagé apang ko niwérané éé. 
14:14 Batu'u kamagéng ta mukaliomanéng dingangu bahasa ko 
makalahérang, roké mang tengadé mukaliomanéng, kaiso pikirangku ta 
kahalé'é. 14:15 Jadi, apa harusé daku koaténg? li sarung daku koaténg: la 
mukaliomanéng dingangu rokéku, kaiso ia lai mukaliomanéng dingangu 
pikirangku. la musuling dingangu rokéku, kaiso ia lai mapulu musuling 
dingangu pikirangku. 14:16 Batu'u kamagéngi kau mupatarimakasé su 
Mawu Ruata ketang dingangu roké'u, dang pia taumata waliné ko ta 
makaena bahasa makalahérang ko bou Roké u Mawu Ruata éé, uté 
taumata éé ta makapubéra, "Ia mukatarima" su kaliomanéng 


tatarimakasé'u éé; ualingu i sié wegangu apang ko niwérané. 14:17 
Maning kaliomanéng tatarimakasé'u mapia, kaiso kakaliomanéngu éé 
takoaé gunané sarang kadio su taumata waliné. 14:18 Ta mupatarimakasé 
su Mawu Ruata batu'u ia sisaku makawérangu haghing bahasa 
makalahérang nangilémbo bou i kemu kebi. 14:19 Ka1so, su ralungu 
komolang gunang mamantugé Mawu, ia nangilémbo mapulu mupaké u 
wawéra limang kamohong ko kaenangu taumata sulungu mubérangu 
bawéra hiwuné su ralungu bahasa makalahérang. Ia nangilémbo mapulu 
kéré'é tadéau makapanintiro taumata. 14:20 Manga ana u simbau! 
Kumbahang mupikiré kéré manga rario dadio. Su halé u kakanoa dalai, 
katanaé i kemu kéré ana dadio. Arawé su ralungu pangangena, 
putingkakoa'é 1 kemu kéré taumata séng matelang. 14:21 Su ralungu Buké 
Susi pia kabawohé kéré 1, "Mawu nubéra, 'Bou manga taumata ko 
mububéra dingangu bahasa mataléa, Ia sarung mubéra su umaté ii. Oré lai 
bou manga taumata raghi. Ia sarung mubéra su umaté-Ku; kaiso lai, 1 siré 
ta mapulu mudaringihé bawéra-ĶKu.'" 14:22 Nau gagheli gunangu mubéra 
dingangu haghing bahasa makalahérang éé ko kéré tanda su taumata ko ta 
mangimang, baliné gunangu taumata mangimang. Dang gagheli gunang 
mupakasingka u kehi u halé u Mawu Ruata su taumata éé tanda su 
taumata ko mangimang, baliné gunangu taumata ko ta mangimang. 14:23 
Ualingu éé, kamagéng andéné su ralungu komolangu jamaaté, kaselahé'u 
jamaaté mubéra su ralungu bahasa ko makalahérang, bou éé dimenta 
pirang katau taumata likudé, arau manga taumata waliné Sahani, tantu 
apang taumata éé manika u i kemu kebi séng pulu! 14:24 Arawé 
kamagéngi kemu kebi mupakasingka u habaré bou Mawu Ruata, bou éé 
dimenta singkatau baliné taumatang Sahani arau singkatau taumata likudé, 
uté kalawou halé ko ipakasingka u kebi-kebi sarung mupakaleta u 
kalawou dosangu taumata éé dang sarung makakoa si sié makapendang 
dosané. 14:25 Apang ko mabawuni su ralungu naungé sarung ipakalahé, 
sarangi sié mutingkasana u watangéngé buhué manemba Mawu Ruata. I 
sié sarung mangaku humonéu Mawu Ruata mang tenga- tengadé éné su 
taloarangi kemu. 14:26 Nau, manga ana u simbau, apa mangaléné 
kebi-kebi éé? Kamagéngi kemu mukomolé manemba su Mawu, pia ko 


musampéré, pia ko manintiro, pia ko muhabaré'u manga apa-apa bou 
Mawu Ruata, pia ko mududato dingangu bahasa makalahérang, dang pia 
ko manualagé apang ko niwéra éé. Katéwé kebi-kebi éé harusé koaténg 
gunang panintiro dingang gunangu kapapiangu kebi. 14:27 Kamagéng pia 
ko mududato dingangu bahasa makalahérang, piané rarua arau mutingkauli 
telung katau mudarolosé. Dang harusé pia ko manualagé apang ko 
niwérangu taumata ko kadudatoné éé. 14:28 Kamagéng takoaé ko 
makatualagé, uté taumata ko mududato su ralungu bahasa makalahérang 
éé harusé putingkaremasé su ralungu komolang éé. Piané 1 siré ketang 
mubéra su naung sarang tengongu Mawu Ruata. 14:29 Darua arau telung 
katau ko pia habaré bou Mawu Ruata harusé muhabaré'u habaré éé 
sementarangu ko baliné mumangenangu apang ko iwubéra éé. 14:30 Kaiso 
kamagéng habaré bou Mawu Ruata dumenta su taumata waliné ko 
mumaiang su komolang éé, uté taumata ko kapududatoné éé, harusé 
pangedo. 14:31 Dingangu halé kéré'é, kebi-kebi ana u simbau, simbau- 
simbau, makapuhabaré'u habaré bou Mawu Ruata; tadéau kebi 
makatarima u tintiro dang manamba mangimang. 14:32 Gagheli bou Roké 
gunang pupakasingka u habaré bou Mawu Ruata ikaulingu taumata ko 
muhabaré u habaré éé. 14:33 Mawu Ruata ko Mawu mapulungu halé 
maatoré. I Sié baliné Mawu Ruata ko mapulungu halé kawosa. Musulung 
ko kéré nariadi su apang jamaaté'ru Mawu Ruata, 14:34 mangawawiné 
harusé putingakaremasé su témpong komolangu jamaaté. I siré ta 
ipakawala mubéra. I siré ta wotongé makoa pangaha; éé nuhino su 
atorangu agama. 14:35 Kamagéngi siré mukibalongu apa-apa, 1 siré 
harusé pukibalongu éé su kinawingi siré su walé. Tumaniu makaméa 
kamagéng singkatau wawiné mubéra su komolangu jamaaté. 14:36 Apa 
wawérangu Mawu Ruata éé ko dumenta wou i kemu? Arau wawéra éé 
ketang nihabaré si kemu? 14:37 Kamagéng pia taumata makapendang pia 
gagheli gunang puhabaré'u habaré bou Mawu Ruata, arau 1 sié pia gagheli 
baliné bou Roké u Mawu Ruata, taumata éé harusé kasingka humonéu 
apang ko daku niwohé ii éé ko paréntangu Mawu. 14:38 Arawé kamagéng 
pia ko ta manarima un, kumbahang mupendung si sié. 14:39 Ualingu éé, 
manga ana u simbau, putawakaliko puhabaré'u habaré bou Mawu Ruata, 


kaiso kumbahang mularangu taumata ko mapulu mubéra su ralungu 
bahasa makalahérang. 14:40 Katéwé kebi harusé koa pakapia dingang 
pakaatoré. 


1 Korintus 15 


15:1 Dang ii manga ana u simbau, ia mapulu i kemu sau mutahendung 
Habaré'u Raluasé bou Mawu Ruata ko séng bou raku nihabaré horo si 
kemu. I kemu séng bou nanarima u éé, dang séng nangimang si Kristus 
ualingu Habaré'u Raluasé éé. 15:2 Kamagéngi kemu manengalé 
kahengang su apang ko séng nihabaré éé, uté Habaré'u Raluasé éé 
makasalamaté si kemu; sudiluaré'u 1 kemu mangkaté asalé mangimang. 
15:3 Apang ko daku ipakasingka su manga ana u simbau éé ko séng bou 
daku nikatarima lai. Kalabokangé kéré ko kabawohé su ralung Buké Susi, 
ia muhabaré si kemu humonéu 1 Kristus naté ualingu rosangi kité; 15:4 
humonéu 1 Sié nilebing, kaiso samuriné sau nipubiahé su ello kateluné. éé 
lai mabawohé su ralungu Buké Susi. 15:5 Ja mupakasingka lai si kemu 
humonéu 1 Kristus ko séng sau nubiahé éé nutimpasilongu awa-é lai si 
Petrus, dang bou éé su rasulé mapulo dua. 15:6 Buhué wou éé i Sié 
nutimpasilongu awa-é lai su taumata tumatuhu si sié su wowongu lima 
hasu su katauné su ralungu sinsulé. Kaulikangé bou manga taumata éé 
bedang biahé orasé ii, ketang manga pirang katau séng naté. 15:7 Bou éé i 
Kristus nutimpasilongu awa-é lai si Yakobus dang tuhué su kebi manga 
rasulé. 15:8 Kasamuri-muringé i Sié nutimpasilongu awa-é si sia -- ia 
musulungu ana ko nipuhana bedang ta nudatingu témponé! 15:9 la ko 
rasulé'u Mawu kasanakéngé. Ia hmoné ta ikasego rasulé, ualingu ia 
nutingkai jamaaté'u Mawu Ruata. 15:10 Kaiso waugu alamaté'uùu Mawu 
Ruata sarang ia nakoa kéré orasé ii. Dang Mawu Ruata ta nusala 
nangampung si sia. Kaiso ia bedang lai nangilémbong katoghasé muhalé 
bou i siré manga rasulé baliné. Kaiso éé balinébé ualingu kapiaku; éé mang 
kakendagé'u Mawu Ruata ko kimendagé'u ia dang ko séng nutulung nuhalé 
dingangku. 15:11 Nau, manga wou i sai-sai i kemu séng nakatarima u 
Habaré'u Raluasé éé -- apa éé bou ia arau bou manga rasulé baliné -- ta 


makoa soalé. Kalabokangé i kami muhabaré'u Habaré'u Raluasé éé dang i 
kemu mangimang. 15:12 Kamagéng ko iluhabaré'i kami éé ko 1 Kristus 
séng sau nipubiahé bou papaté, unuéwé bedang pia bou 1 kemu mubéra 
uadé taumata naté séng ta sau ipubiahé? 15:13 Kamagéng tengadé 
taumata maté séng ta sau ipubiahé, éé lai mangaléné i Kristus séng ta sau 
nipubiahé bou papaté. 15:14 Dang andéné 1 Kristus ta sau nipubiahé bou 
papaté, uté takoaé gunané 1 kami muhabaré'u apa-apa dang takoaé gunané 
lai i kemu mangimang, batu'u pangangimangu éé takoaé dasaré apa. 15:15 
Sangilémbongu éé, séng ikakirala i kami muluhowa u halé u Mawu Ruata, 
batu'u i kami muhabaré'u Mawu Ruata séng sau nupubiahé'i Kristus bou 
papaté, sumbalié Mawu Ruata séng ta sau nupubiahé'i Sié -- kamagéng 
tengadé taumata maté séng ta sau ipubiahé! 15:16 Batu'u taumata naté 
séng ta sau ipubiahé, uté i Kristus séng ta sau nipubiahé bou papaté. 15:17 
Dang kamagéngi Kristus séng ta sau nipubiahé uté pangangimangu ketang 
su kinoang; éé mangaléné i kemu wedang su ralungu rosa dang takoaé 
harapangu sarang kadio. 15:18 éé lai mangaléné humonéu taumatang 
Sahani, ko séng naté, takoaé lai harapangi siré. 15:19 Kamagéng 
pulaharapé'i kité si Kristus ketang iukuré su pubawiahé'i kité su dunia 11, 
uté bou kaselahé'u taumata su ralungu dunia ii, séng 1 kité karalaikangé! 
15:20 Kaiso karalahé'é i Kristus séng sau nipubiahé bou papaté. Ii 
jaminang humonéu apang taumata ko séng naté sarung sau ipubiahé. 15:21 
Batu'u papaté séng simu' su dunia ualingu taumata singkatau, kéré'é lai sau 
ipubiahé bou papaté bou ionggo su taumata baugu lai taumata singkatau. 
15:22 Kéréwé kalawou taumata naté baugu nasimbau dingangi Adam, 
kéré lai kebi taumata sarung ipubiahé, ualingu nasimbau dingangi Kristus. 
15:23 Kaiso simbau-simbau ipubiahé tumuhu gilirangé; kahimotongangé 1 
Kristus; bou éé hedo su témpongi Sié sau dumenta, makatuhu bagéangi 
siré ko nakoa tataghuanéngi Kristus. 15:24 Masué éé buhué dunia 
mukiamaté. Su témpo éé 1 Kristus sarung mamata kalawou 
pamaréntahang, kalawou kawasa dang kalawou toghasé; buhué i Sié 
manarakangu kawasa-Né kéré Ratu, su Mawu Ruata, i Amangi kité. 15:25 
I Kristus harusé mamarénta turusé sarang Mawu Ruata mupasasumelungu 
apang musu-Né si Sié. 15:26 Musu panginsuéngé ko ipakawata éé ko 


papaté. 15:27 Su ralungu Buké Susi mabawohé kéré 1, "Mawu Ruata 
séng nupakakoa u kebi-kebi pasasumelung si Sié." Pendungé dingangu 
"kebi-kebi" sii éé malahé ko su likudé'u Mawu Ruata sisané, ko séng 
nukoa kebi-kebi éé pasasumelung si Kristus. 15:28 Arawé kalawo'é séng 
nipasasumelung su alungu pamaréntahangi Kristus, uté 1 Sié sisané, ko 
Ahusé'u Mawu Ruata, sarung sumasumelungu watangéng-é su Mawu 
Ruata ko séng nukoa kebi-kebi simasumelung si Sié. Uté Mawu Ruata 
sisané sarung mamarénta kalawo'é. 15:29 Kamagéng taumata naté ta sau 
ipubiahé, unuéwé pia taumata dénongu raréno susi gunangu taumata naté? 
Gunang apa 1 siré mukoa halé éé? Kamagéng tengadé taumata naté ta sau 
ipubiahé, apa gunané si siré mukukoa halé éé? 15:30 Dang apa gunané lai 
sintinia témpo i kami tumatengo silaka? 15:31 Manga ana u simbau! 
Ello-ello ia makaedang mutatahangu sinsara ualingu ia duliagé'u 
pubawiahé'u baugu 1 kemu séng nagimang si Kristus Yesus, Mawungi kité. 
15:32 Kamagéngu éé ketang bou taumata sisané, apa untuné si sié sarang 
mutimpaté musulungu mudoka u manga binatang bawahani su soa ii, su 
Efesus? Kamagéng tengadé taumata naté ta sau ipubiahé, ho, mapiangþbé 1 
kité putuhu bawéra 11: "Mahié 1 kité kumang manginung dang muluasé 
naung, baugu riello i kité sarung maté." 15:33 Kumbahang kaakaléng! 
Pugaghawé ralai makarusa kakanoa mapia. 15:34 Ji katilangké, kuha'é 
bedang lai mukoa dosa. Hinoné i kemu séng harusé maméa, humonéu su 
taloarangi kemu mang bedang pia ko begangu Mawu Ruata. 15:35 
Aramanung pia ko mukibalo, "Kéré apa taumata naté sau ipubiahé? 
Badang kéré apa ionggo si sié, kamagéngi siré sau ipubiahé?" 15:36 Mang 
tengadé takoaé otaké! Kamagéngi kau mulebingu kaloko su tana, kaloko 
éé ta tumuwo, kamagéngi sié ta mahéné horo. 15:37 Dang kaloko ko 
nilebingu su tana éé -- aramanung batungu gandung arau sasuang baliné -- 
ko ketangu batungu kaloko éé, baliné kebi sasuangé tumuwo. 15:38 Mawu 
Ruata sisané ko sarung mutalungu kaloko éé sarang kakelang-é mapia 
gunangu sasuang éé. Su manga kaloko pusimbau-pusimbau éé, Mawu 
Ruata, mangatoré kakakoa u sasuang- é éé. 15:39 Badangu kalawou 
diadikang ko susinda baliné kebi musulung. Badangu taumata pia gahié 
simbau, manga binatang pia gahi'é waliné; manga manu simbau lai gahhi'é, 


dang manga kina simbau lai ghahi'é. 15:40 Kéré'é lai dingangu manga 
barang su langi dingang manga barang su dunia. Manga barang su langi pia 
bantugé sisané, dang kéré'é lai manga barang su dunia. 15:41 
Kawawantugé'u matangello mutatentangu wulang. Manga wituing pia lai 
kawawantugé sisané. Bou éé lai apang bituing mutatentang bantugé. 15:42 
ĶKéré'é lai sarung kakakoa'é dingangu taumata naté ko sau ipubiahé. 
Badang ko nilebing éé ko badang mumahéné, arawé wadang ko sarung 
ipubiahé, i sié ko badang ta marusa. 15:43 Su témpong badang éé nilebing, 
badangé ralai dingangu lamédé; arawé su témpongi sié nipubiahé, badang 
éé masadada dang kaigé. 15:44 Su témpong nilebing badang éé ko 
badangu dunia; arawé suapang sau nipubiahé, uté badang éé ko badang 
nionggo u Mawu Ruata. 15:45 Su ralungu Buké Susi pia kabawohé kéré 
ii, "Taumata kahimotongangé, 1 Adam, nakoa diadikang ko biahé," arawé 1 
Adam karuané éé ko Roké mumangonggo u pubawiahé. 15:46 Ko 
dimenta kahorokangé éé ko pubawadang, baliné kakakoa u rohani. Ko 
rohani dimenta samuri. 15:47 I Adam kahimotongangé nikoa bou tana, 
arawé 1 Adam karuané asalé bou sorga. 15:48 Taumatangu dunia 1 
musulungi Adam himotongé, ko nikoa bou tana, arawé taumatang sorga 
musulungi Sié ko dimenta wou sorga. 15:49 Kéréwé 1 kité orasé ii 
musulungi Adam ko nikoa bou tana, uté 1 kité hedo sarung makoa kéré 1 
Sié ko bou sorga éé. 15:50 Pendungku manga anau simbau, ko ii: badang 
ko nariadi wou raha dingangu ghesi, ta makasu' su Dunia Wuhungu Mawu 
Ruata dang badang ko sarung maté ta matana sarang karengu'é. 15:51 
Puperhatikangko rahasiangu halé n: Baliné kebi i kité sarung maté, kaiso 1 
kité kebi sarung mubalu. 15:52 Halé éé singkilendi u sarung mariadi 
singkakonda, su témpong torompété tiukang su panginsuéngé. Batu'u su 
témpong tingihé'u torompété éé ikaringihé, apang taumata naté sarung sau 
ipubiahé dingangu wadang kekal, dang i kité kebi sarang balung. 15:53 
Badangi kité ko maté ii harusé gantingu wadang ko ta maté, dang badang 
ko bou dunia harusé gantingu wadang bou sorga. 15:54 Kamagéng badang 
ko maté séng gantingu wadang ko ta maté, dang badang ko bou dunia seng 
gantingu wadang bou sorga, su témpo éé buhué mariadi apang ko 
kabawohé su Buké Susi, "Papaté séng nikawata; kalauntu séng 


nikatarima!" 15:55 "E papaté, su apa'é kalauntunu? E papaté, sudé'é 
bisanu?" 15:56 Bisangu papaté éé ko dosa, dang dosa muparaléngu 
kawasané bou ralungu atorangu agama. 15:57 Kaiso tarimakasé su Mawu 
Ruata; I Sié nangonggo u kalauntu si kité bou 1 Yesus Kristus Mawungi 
kité! 15:58 Ualingu éé manga ana u simbau ko ikukendagé, pakatatoghasé 
dang pakatataghalé. Puhalé'é turusé pakapia gunangu Mawu, batu'u 1 kemu 
masingka humonéu kebi ko luhalékangi kemu gunangu Mawu mang ta 
magholo. 


1 Korintus 16 


16:1 Ji halé u roité ko ipubantungi kemu su sinsulungu taumatang Sahani, 
ia maanu si kemu koa'é kéré ko séng daku nilahé su jamaaté su Galatia. 
16:2 Su ello himotongé sintinia misa, 1 kemu kebi harusé pananingu ro1té, 
tuhu déa u simbau-simbau. Déso do1té éé sarang ia dumenta, tadéau su 
témpo éé séng tawahaluasé'u lai mukakomolé. 16:3 Hedo kamagéng ia 
marenta, ia mundoi u manga taumata ko séng nikapulungi kemu. Ia hedo 
mangonggo u suraté'u lahabaré si siré, tadéau 1 siré pubawa doité'u 
bantuang éé sarang Yerusalem. 16:4 Dang kamagéng kakelang mapia ia 
tamai ringangi siré, uté ia sarung matamai ringangi siré. 16:5 Ja sarung 
mutiwo si kemu kamagéng séng bou Makedonia, batu'u ia pia kanaungku 
sumahé séé. 16:6 Aramanung ia sarung matana maligha dingangi kemu, 
patéhang selamangu musungu ralending. Bou éé i kemu makapubantu si 
sia manurusé u raraléngku sarang tampa tuhué. 16:7 Ja madidi mutiwo si 
kemu ketang otongang kadio. Kamagéng Mawu mamala, ia mapulu 
matana dingangi kemu dio marena. 16:8 Sementarangu éé ia sarung 
matana su soa ii, su Efesus, sarang ellong Pentakosta. 16:9 Mauli loahé sii 
pukoaténg halé ko pia gunané, maning mauli lai taumata mundoka. 16:10 
Kamagéngi Timotius dumenta, tarima'é 1 sié pakapia tadéau 1 sié mapia 
iha'é dingangi kemu, batu'u 1 sié musulungu ia lai kahalé'é gunangu Mawu. 
16:11 Kumbahang sarang pia ko mupakakadio i sié. Sumbalaité i sié 
tadéau 1 sié makapanurusé u raraléngé musulé sarang ko ia dingangu 
salamaté, batu'u ia kapangampalé si sié masongo dingangu manga ana u 


simbau baliné. 16:12 Su halé u ana u simbau i kité i Apolos, séng pirang 
sulé ia mumanu si sié tadéau i sié dingangu manga ana u simbau baliné 
tamai putiwo si kemu. Katéwé 1 sié bedang ta mangaking ko 1 sié harusé 
séng tamai orasé ii. Kaiso kamagéng pia loahé, séng nalahé i sié sarung 
dumenta. 16:13 Pakatatéghangké i kemu dang pakatatoghasé su 
pubawiahé'u kéré taumatang Sahani. Pakawahani mukoa halé dang 
putingkatoghasé. 16:14 Kebi apang ko koaténgi kemu, koako su ralungu 
pukakendagé. 16:15 I kemu tantu masingka i Stefanus dingangu ralohong 
baléné; i siré kahorokangé nakoa taumatang Sahani su Akhaya. I siré 
nasué naungi siré muhalé ketang gunang mutulungu umaté u Mawu Ruata. 
16:16 Ja maanu tadéau 1 kemu dingangu kalawou naung tumuhu su aha u 
apang taumata ko kéré'é, oré lai taumata waliné ko singkahalé dingangu 
mutangkiang dingangi siré. 16:17 Ja limuasé su rarentangi Stefanus, 1 
Fortinatus dingangi Akhaikus. I siré musulungu gaghantingi kemu gunangu 
ia. 16:18 I siré nupakaluasé'u naungku, musulungu 1 siré nupakaluasé'u 
naungi kemu. Taumata kéré i siré éé harusé aregang. 16:19 Apang jamaaté 
su Asia mundohong adaté'i siré si kemu. I Akwila dingangi Priskila lai 
jamaaté ko mukukomolé su waléngi siré mang lai mundohongu adaté'u 
taumatang Sahani. 16:20 Kebi ana u simbau sii mundohong adaté si kemu. 
Pupapangadaté dingangu karalahimumu kéré ana u simbau lawo tau 
Sahani. 16:21 Daku itamba lai sii adaté ko daku niwohé sisaku: Adaté bou 
ia, 1 Paulus. 16:22 Taumata ko ta kumendagé'u Mawu, balaé 1 sié 
kakakutoké! Maranatha -- Dentako, Mawungi kami! 16:23 Malowoko 
Mawu Yesus mangalamaté si kemu. 16:24 Madaringang kakendagé si 
kemu kebi ko nasimbau dingangi Kristus Y esus. 


2 Korintus 1 


1:1 Manga ana u simbau jamaaté'u Mawu Ruata su Korintus dang kalawou 
umaté'u Mawu Ruata su kaselahé'u Akhaya. Ia, 1 Paulus, rasulé'i Kristus 
Yesus, ko nihéngké bou kapulungu Mawu Ruata, i kami duangi Timotius 
ana u simbau i kité, 1:2 muluharapé malawoko Mawu Ruata i Amangi kité 
dang Mawu Yesus Kristus mangonggo u alamaté dingangu salamaté si 
kemu. 1:3 Dalo su Mawu Ruata, i Amang bou Mawungi kité Yesus 
Kristus. I Sié i Amang ko mapia naung-é, dang i Sié Mawu Ruata 
mumangonggo u kuaté su naungu taumata. 1:4 I Sié mupakakuaté'u 
ralungu naungi kami su apang kasasusa ko humombang si kami, tadéau 
dingangu kuaté ko ikatarima bou Mawu Ruata éé, i kami lai 
makapanguaté naungu apang taumata ko su ralungu kasasusa. 1:5 
Kalawou beha ko séng nikapendangéngi Kristus, séng mauli lai 
nikapendangéngi kami. Dang bou i Kristus lai, naungi kami nanamba 
nipakakuaté. 1:6 Kamagéngi kami makapendang beha, éé ko tadéau 
mupakakuaté'u naungu gunang kasasalamaté'u. Kamagéngu naungi kami 
nipakakuaté, uté 1 kemu mang lai nipakakuaté hakiu 1 kemu maedang su 
apang beha kéré ko séng lai nikapendangéngi kami. 1:7 I kami sintinia 
mangaking dang bedang ta smsulé manompolé bou halé 1 kemu, batu'u 1 
kami masingka ko i kemu séng timuhu nutatahangu weha dingangi kami. 
1:8 Manga ana u simbau! I kami mapulu i kemu makasingka u halé u 
weha ko nikapendangéngi kami su Asia. Sinsara ko tutanggonangi kami éé 
tumaniu mabeha pupikulangi kami, sarangi kami séng ta muharapé bedang 
lai mubiahé; 1:9 pendangéng musulungu séng niponésé'u hukumang 
paténg. Kaiso halé éé séng nipakariadi tadéau 1 kami kumbahang 
mangumbahasé'u kuaté'u watangéng hala, kaiso samatang su Mawu Ruata 
ko mupubiahé'u taumata naté. 1:10 Ko i Sié séng nangambang si kami bou 
silaka u papaté ko kalabokangé éé. Dang ko 1 Sié lai sarung mangambang 
si kami su ello-ello kadentané, batu'u ko si Sié i kami muluharapé. 1:11 I 
kami mangaking humonéu bou eka u kakaliomanéngu gunangi kami, 
Mawu Ruata sarung mangambang si kami lai bou silaka. Mawu Ruata 
maluasé mangalamaté si kami kéré sasimbahé'u kauli u kakaliomanéng 


gunangi kami, dang ualingu éé mauli taumata sarung mupatarimakasé su 
Mawu Ruata. 1:12 I kami limuasé, batu'u naungi kami nupangakingi kami 
humonéu pubawihé'i kami su dunia 11 -- nangilémbo pukakauhangi kami 
dingangu manga ana u simbau séng nikoa i kami dingangu kalawou naung. 
I kami mukukoa éé, baliné bou kapandéng taumata, kaiso bou kuaté ko 
nionggo u Mawu Ruata. 1:13-14 Apang ko niwohé i kami si kemu 
ketangu halé ko ikawasa dang ko kaenangi kemu. Ii i kemu bedang ta 
nakaena mapia bou halé i kami, kaiso ia muluharapé i kemu mang hedo 
sarung makaena kahengangu halé i kami. Dingangu kéré'é, su témpongu 
Mawu Yesus musau dumenta, i kemu sarung lumuasé'i kami, kéréwé 1 
kami lai lumuasé'i kemu. 1:15 Bou pangangaking éé nau horo ia 
mukukaraki tadéau makapusombangi kemu tadéau 1 kemu makatarima u 
alamaté duang sulé nangilémbong kauli'é. 1:16 Pendungku musombangi 
kemu su témpong daraléngku sarang Makedonia dang musau motong si 
kemu su témpong séng mapulé, tadéau 1 kemu makapubantu si sia 
manurusé u raraléngku sarang Yudea. 1:17 Kaiso ia séng namalu karakiku 
éé; ho, apa éé u ia ko takoaé pendiriangku? Su témpongu nukoa rencana, 
apa ia nukoa timuhu kapuluku sisaku, buhué narena kadio nubérang, "Iya", 
dang narena kadio lai "Tala"? 1:18 Su témpongu Mawu Ruata ko 
kapangimanéng, kedoku si kemu balinébé "Iya" dingangu "Tala". 1:19 
Batu'u bou 1 Yesus Kristus, Ahusé'u Mawu Ruata, ko iluhabaré'i Silas, 1 
Timotius, dingang bou ia sisaku si kemu baliné ketangu taumata kukiré 
"Iya" arau "Tala". Su simbekané i Sié nakoa kéré sasimbahé'u "Iya" bou 
Mawu Ruata. 1:20 Batu'u wou 1 Sié Mawu Ruata séng nubérangu "Iya" su 
kalawou diandi-Né. Ualingu éé 1 kité makapubérangu "Amin" su Mawu 
Ruata ualingi Yesus Kristus. I kami mukukoa kéré'é tadéau Mawu Ruata 
ipakawantugé. 1:21 Mawu Ruata sisané ko séng nupakakoa i kami 
dingangi manga ana u simbau nasimbau matoghasé dingangu Kristus: I Sié 
lai séng namilé si kité nikoa gunangi Sié sisané. 1:22 Gunangu éé Mawu 
Ruata séng nanaghuang si kité ko séng niségélang-é dang nangonggo u 
Roké-é su ralungu naungi kité kéré laeking humonéu i Sié sarung 
mangonggo u kebi ko séng nipudiandi-Né si kité. 1:23 Mawu Ruata 
saksiku -- batu'u i Sié masingka u ralungu naungku -- ko ia ta nusehu nakoa 


sarang Korintus, ualingu ia madidi mupakasusangu naungu. 1:24 Ia ta 
mamaksangi kemu su manga halé apa ko harusé pangimanéngi kemu, 
batu'u 1 kemu séng mangimang kahengang si Kristus. Ia ketangu muhalé 
singkahalé dingangi kemu tadéau makatamba raluasé'i kemu. 


2 Korintus 2 


2:1 Baugu éé ia namutusé tadéau ia séng ta musau dumenta sarangki kemu 
su putatiwo ko makasusa naungi kemu. 2:2 Batu'u kamagéngu ia ko 
makasusa naungi kemu, 1 sai lai ko bedang makaiboré si sia, kamagéng 
baliné 1 siré manga taumata ko séng daku nipakasusa naungé éé? 2:3 éé 
sabapé'é ia namohé u suraté éé si kemu. la ta mapulu mutiwo si kemu, bou 
éé ipakasusangi kemu sumbalié 1 kemu hinoné mupakaluasé'u ia. Batu'u ia 
mangaking kamagéngu ia maluasé, uté 1 kemu lai lumuasé dingang. 2:4 Ia 
nanuraté si kemu dingangu susa naung dang kababeha dang dingangu kauli 
u aké u mata. Su naungku balinébé tadéau 1 kemu masusa, kaiso tadéau 1 
kemu masingka humonéu ia kéré'é kumendagé'i kemu. 2:5 Kamagéngu pia 
taumata ko makasusa naung, uté halé éé baliné kukoaténgé si sia, kaiso si 
kemu kebi arau mutingkakadio su simbahagéang bou 1 kemu. la madidi 
tumaniu mahasa si sié. 2:6 Su taumata ko kéré'é hukumang ko séng 
nionggo si sié bou taloarangi kemu kebi séng nusumalé. 2:7 Ii i kemu 
harusé munggeli u ampungé si sié dang sau pamahansang si sié tadéau 
kumbahangi sié mapaliu masusa naung sarang mudating lumomé. 2:8 
Baugu éé ia mudorong, tadéau i kemu sau mupasilo si sié humonéu ko 
mang tenga-tengadé 1 kemu kumendagé'i sié. 2:9 la namohé u suraté éé si 
kemu maksuté manuka si kemu, apa i kemu hanésé mututuhu apang 
nituladaku. 2:10 Kamagéngi kemu munggeli u ampungé su taumata ko 
nusala si kemu uté ia lai mang munggeli u ampungé su taumata éé. Batu'u 
apang ko daku ampungang -- kamagéng mang hinoné pia ko ampungang -- 
éé daku ampungang su tengongi Kristus gunangu kapapiangi kemu. 2:11 
éé daku kukoaténg tadéau kumbahang Setang makaréa salaké'é 
mangawasa si kité; batu'u i kité masingka u apang pendungé. 2:12 Su 
témpongu ia nudatingu Troas maksuté tadéau muhabaré'u Habaré'u 


Raluasé bou halé 1 Kristus, Mawu ko séng namuka raléng gunangu ia 
muhalé su tampa éé. 2:13 Kaiso naungku takoaé tatapé batu'u ta 
nakapusombangu ana u simbau i kité 1 Titus pai séé. Uté ia naghelé si siré 
su tampa éé bou éé nakoa sarang Makedonia. 2:14 Ķaiso tarimakasé su 
Mawu Ruata! I Sié sintinia mumangaha i kami gunang putuhu su ralungu 
barisangu kalauntungi Kristus baugu i kami nubiahé nasimbau dingang-é. 
Mawu Ruata nupaké 1 kemi tadéau habaré bou halé 1 Kristus mamepidé 
sarang apang tampa tumopang kéré raruru mawengi. 2:15-16 Batu'u 1 
kami musulung darurungu kamania mawengi, ko nitutungi Kristus gunangu 
Mawu Ruata. Su taumata ko sarung mawinasa, 1 kami 11 musulung daruru 
mawuhu ko makailu; arawé su taumata ko sarung ipakasalamaté, i kami 
musulung daruru mawengi ko makawawa sarang putatumbiahé. Ho, ko i 
sai wotongé makaganapé pulahalé 11? 2:17 I kami mutatentangu taumata 
mauli ko mukukoa habaré bou Mawu Ruata musulung ketang kéré barang 
irudagang. Maksuté'i kami buresi, batu'u i kami niparéntangu Mawu Ruata. 
Dang Mawu Ruata sisané nakasilo humonéu i kami mububawa u habaré éé 
kéré manga ellangi Kristus. 


2 Korintus 3 


3:1 Apa kakelang i kami ii lai kéré kakakoa u ko mudalongu awa 1 kamu? 
Arau botongé iwéra i kami mududéa suraté daralo gunangi kemi, arau bou 
i kemu, kéré ko dudéakéngu manga taumata waliné? 3:2 Ko i kemu kebi 
suraté'u daralongi kami, ko kabawohé su ralungu naungi kami ko 
kasingkaténg dingangu ikawasangu apang taumata. 3:3 I siré kebi séng 
nakasilo humonéu 1 kemu nakoa kéré suraté ko niwohé 1 Kristus, ko 
nipakiroho si kami. Suraté éé baliné niwohé u tinta, kaiso ko niwohé u 
Roké u Mawu Ruata ko biahé; baliné lai nnwohé su watuléi, kaiso ko su 
ralungu naungu taumata. 3:4 I kami muhabaré kéré'é ualingu 
pangangakingi kami su Mawu Ruata ualingi Kristus. 3:5 I kami takoaé 
alasangé sarang simbau ko mululahé u 1 kami makaumalé mukoa halé ii, 
kaiso ko Mawu Ruata mangonggo u kuaté éé si kami. 3:6 Ko i Sié 
nakakoa si kami matoghasé nakoa mulahalé u pudariandi wuhu; 


pudariandi ko kalaiki u Roké u Mawu Ruata, baliné atorang mabawohé. 
Batu'u ko mabawohé éé makawawa sarang papaté, arawé Roké u Mawu 
Ruata éé makaonggo u pubawiahé. 3:7 Su témpongu pudariandi ko 
makawawa sarang kapapaté éé nikoa dang niwétélé su watu, katatualagé'u 
Mawu Ruata simenang kéré'é kawantugé su ghatingi Musa. Katatualagé 
kéré'é kawantugé hakiu tau Israel ta nakatanggong nutehung gatingi Musa, 
maningu su témpo éé tualagé su ghatiné éé séng kukailangé. Nau, 
kamagéngu pudariandi ko makawawa sarang papaté éé nitatapé'u 
kawawantugé ko kéré'é kalabo'é, 3:8 séng tantu pukakoa u pudariandi ko 
nionggo u Roké u Mawu Ruata, nitatapé bedang nangilémbo lai 
kawantugé. 3:9 Kamagéng pudariandi ko muhukungu taumata éé kéré'é 
kawantugé, séng tantu lai bedang nangilémbong kawantugé pudariandi ko 
makakoa taumata mutingkapia ringangu Mawu Ruata. 3:10 Botongé 
ikawéra apang ko kangéré mawantugé, 11 séng takoaé wantugé lai ualingu 
kawawantugé orasé 11. 3:11 Kamagéng pia manga pusimbau ketang 
makatahang singkatémpo, kéré'é kawantugé, séng tantu apang ko 
matahang sarang karengu'é bedang nangilémbo lai kawantugé. 3:12 
Ualingu 1 kami pia pulaharapé kéré'é, uté 1 kami bahani mubéra kéré'é. 
3:13 I kami baliné kéré i Musa manaka gatiné dingangu tatimbukung 
tadéau tau Israel ta makasilo katatualagé'u Mawu ko kukaedusé dingangu 
kukailangé bou ghatiné. 3:14 Pikirangi siré séng nataka. Dang sarang ello 
ii lai pikirangi siré katataka u tatimbukung su témpongi siré mubasangu 
manga buké u pudariandi tebé. Tatimbukung éé ketang maléngkédé 
kamagéngu taumata masimbau dingangi Kristus. 3:15 Orasé ii lai, 
kamagéngi siré mubasa manga buké 1 Musa, tatimbukung éé bedang 
manaka pikirangi siré. 3:16 Arawé kamagéng manga singkatau 
mutengongu Mawu, tatimbukung éé lai léngkédang bou ghatingu taumata 
éé. 3:17 Nau Mawu ko iluhabaré sii éé ko Roké. Dang su apang pia Roké 
u Mawu, séé lai pia karaliu. 3:18 Ii ghatingi kité kebi ta nitakaténgu 
tatimbukung, dang 1 kité mupasenangu kawawantugé'u Mawu Yesus. 
Dang baugu éé 1 kité bubalung turusé pakakoa kéré 1 Sié; kukarengu'é 1 
kité mang kukawantugé. Kawawantugé éé ko bou Roké, dang Roké éé ko 
Mawu. 


2 Korintus 4 


4:1 I kami mukukoa halé ii, ualing kapiang naungu Mawu Ruata. éé 
sabapé'é i kami ta makadio naung. 4:2 I kami ta mukukoa halé marendung 
ko makaméa. | kami ta mapulu muhalé mangakalé arau mangalimputaré 
bawérangu Mawu Ruata. I kami mutangkiang Mawu Ruata dingangu 
naung buresi tumuhu kapulu-Né. Batu'u éé, i kami muluharapé kebi 
taumata mutehung mapia si kami su ralungu naungé. 4:3 Kamagéng 
Habaré'u Raluasé ko iluhabaré'i kami éé bedang lai ta nikaénang, uté 
ketangu i siré apang taumata ko sarung mawinasa ko ta makaena éé. 4:4 
Mahangu ruata daralai ko mumangawasa dunia ii manaka pikirangu apang 
taumata ko ta mangimang. Ko i sié muluheping si siré tadéau 1 siré ta 
makasilo tualagé bou Habaré'u Raluasé éé bou halé u kawawantugé'i 
Kristus, ko kéré tuladangu Mawu Ruata. 4:5 Habaré ko iluhabaré'i kami 
éé balinébé Habaré'u halé 1 kami 11. Habaré éé ko habaré'u halé 1 Yesus 
Kristus; humonéu 1 Sié ko Mawu; dang 1 kami ko manga ellangi kemu 
ualingu i Sié. 4:6 Mawu Ruata ko nubéra, "Malowoko bou ralungu 
kararendung sumenang katatualagé." Mawu Ruata éé lai ko nupasenangu 
tualagé éé su ralungu naungi kité, tadéau pikirangi kité, mutingkatualagé 
gunang ipangena kawawantugé'u Mawu Ruata ko simenang su ghatingi 
Kristus. 4:7 Arawé areta rohani ko kapiangé éé bubawanéngi kami su awa 
1 kami ko takoaé aregané 1 ko nikoa bou tana. Dingangu kéré'é malahé 
humonéu kalawou kawasa éé matatengalé su Mawu Ruata dang baliné si 
kami. 4:8 I kami dudokaténg bou apang tampa, kaiso 1 kami ta nahépésé. I 
kami bingo, kaiso ta nudating sarang nikahepusé'u pikirang. 4:9 Mauli ko 
mundoka si kami, kaiso mang ta sinsulé i kami ketang matatana i kami 
hala. Dang maningu lai 1 kami masau darihang mudating sarang lumunggi, 
kaiso 1 kami mang ta naté. 4:10 I kami sintinia mumamendang kapapaténgi 
Yesus su awa 1 kami, tadéau pubawiahé-é lai mutingkalahé su awa 1 kami. 
4:11 Kerengu i kami kapubiahé'é, i kami mang sintinia bubawatukangu 
papaté ualingi Yesus, tadéau dingangu kéré'é pubawiahé'i Yesus ipakalahé 
lai su awa i kami ko sarung mailang ii. 4:12 Ji mangaléné humonéu su 
ralungi kami papaté séng maiha kapuparaléngéngu kawasané, kaiso 1 kami 


duluasé humonéu pubawiahé éé séng matoghasé su watangéngi kemu. 
4:13 Su Buké Susi pia kaebakéng bawéra 1, "Ia mangimang, éé sabapé'é 
ia mubéra." Nau dingangu kuaté'u pangangimang ko kéré'é lai, 1 kami 
mubéra batu'u 1 kami mangimang. 4:14 I kami mangaking humonéu Mawu 
Ruata ko séng sau nupubiahé'u Mawu Yesus, sarung lai mupubiahé'i kami 
dingangi Yesus, dang mubawa i kemu lai sarang tengo-Né. 4:15 Kebi éé 
ko gunangi kemu. Batu'u kukauli'é taumata ko makapendang kakendagé'u 
Mawu Ruata, uté mang kukauli'é lai kakaliomanéngu tatarimakasé ko 
iluhéngké sarang koa u Mawu Ruata; dingangu kéré'é Mawu Ruata 
ipakawantugé. 4:16 éé sabapé'é i kami ta kahepusangu pikirang. Maningu 
su kawawadang i kami mang kukasuéné, kaiso su kakanoa u roké i kami 
ello-ello mang kukoaténg buhu. 4:17 Dang kasasusa ko ta singapa ii, ko 
ketang kapendangéngi kami kadio témpo 1, sarung makarentangu 
karaluasé ko bedang nangilémbo dingang takoaé kasuéngé. Karaluasé éé 
bedangu lai nangilémbo labo kamagéng irékéng dingangu kasasusa éé. 
4:18 Batu'u 1 kami ta mundékéngu apang halé ko ikukasilo, kaiso ko ta 
ikukasilo. Ko ikukasilo ketang matahang maligha, arawé ko ta ikukasilo 
éé matana sarang karengu'é. 


2 Korintus 5 


5:1 Batu'u i kami masingka kamagéngu walé -- ko badang -- katanakéngi 
kité su dunia 11 goghahéng, Mawu Ruata sarung manadia si kité simbau 
balé katanakéng su sorga ko nikoa u Mawu Ruata sisané dang ko tatapé 
matahang sarang karengu'é. 5:2 Su ralungu walé ko katanakéng orasé ii, 1 
kité mumaiho batu'u i kité mangkaté mukukarima mapulu matana su 
waléngi kité ko su sorga. 5:3 Balé éé ko badangi kité buhu. 5:4 Karengu i 
kité bedang mumatana su ralungu walé ko bou dunia ii, 1 kité mumaiho 
ualingu beha u bawawangi kité. Baliné ualingi kité mapulu tadéau mapelo 
bou wadangi kité ko bou dunia 1, kaiso ualingi kité mapulu mupaké u 
wadang bou sorga éé, tadéau wadangi kité ko maté ii kawasangu ko biahé. 
5:5 Ko manadia si kité su halé éé ko Mawu Ruata sisané, dang i Sié 
mangonggo u Roké-é si kité makoa kéré laéking. 5:6 Ualingu éé naungi 


kami sintinia mang makuaté. I kami masingka humunéu karengu i kami 
mumatana su ralungu wadangi kami ii, i kami marau bou walé ko sarung 
katanakéngi kami dingang Mawu. 5:7 Batu'u i kami mubiahé tumuhu 
pangangimangi kami si Kristus, baliné tumuhu su apa ko nikasilo, 5:8 éé 
sabapé'é i kami matatapé. I kami nangilémbo mapulu mapelo bou wadang 
ii, tadéau makatana dingangu Mawu. 5:9 Ualingu éé 1 kami mututawakali 
kahenga-hengang mupakaluasé'u naung-é, baéngi kami bedang mumatana 
su waléngi kami sii, arau lai séng pai séé. 5:10 Batu'u séng natantu i kité 
kebi sarung ipatatengongu pangadilangi Kristus, dang singkatau-singkatau 
sarung manarima u wawalisé sindaléngu kakanoa'é su dunia ii -- kakanoa 
mapia arau lai ralai. 5:11 I kami masingka apa mangaléngu mataku u 
Mawu; éé sabapé'é 1 kami mututawakali mupangakingu taumata bou halé u 
awa i kami. Mawu Ruata masingka i kami mapia-pia, dang ia muharapé i 
kemu mang lai masingka i kami su ralungu naungu. 5:12 Dingangu ii i 
kami ta mudorong si kemu tadéau pudalongi kami. I kami ketang mapulu 
mangonggo u simbau alasang mapia tadéau 1 kemu maluasé'i kami, tadéau 
i kemu masingka kéré apa i kemu harusé sumimbahé su manga taumata ko 
ketang mututehung gatingu taumata dang baliné kakanoa'é. 5:13 
Kamagéngi kami séng tutehungang kakela ko pulu, éé mang ualingu halé u 
Mawu Ruata. Dang kamagéngi kami tehungang matilang, éé ko ualingi 
kemu. 5:14 Ko kakendagé'i Kristus mukukawasa si kami; dang 1 kami 
masingka humonéu kamagéng taumata singkatau séng naté gunangu kebi 
taumata, nau éé mangaléné humonéu apang taumata séng kebi naté. 5:15 I 
Kristus séng naté gunangu apang taumata, tadéau ko biahé, ta sau mubiahé 
gunangu awa'é sisané, kaiso gunangi Kristus ko séng naté dang ko séng 
sau nipubiahé ualingi siré. 5:16 Ualingu éé, i kami séng ta lai mutehung 
taumata tumuhu ukurangu taumata. Mang tengadé i kami lenangu 
mututehung si Kristus tumuhu ukurangu taumata, arawé ii séng tala. 5:17 
Taumata ko séng nasimbau dingangi Kristus, tenga-tengadé séng nakoa 
taumata wuhu. Ko tebé séng tadié -- kebi-kebi séng nakoa buhu. 5:18 
Kebi-kebi éé séng nikoa u Mawu Ruata. Bou i Kristus Mawu Ruata nukoa 
sarang pukakauhangi kité dingangi Sié sau nakoa mapia, buhué 1 kité 
niparéntang tadéau taumata waliné lai makaréa daléngé mutingkapia 


dingangu Mawu Ruata. 5:19 I kami muluhabaré'u humonéu bou 1 Kristus, 
Mawu Ruata nakakoa taumata sarang sau nutingkapia ringangi Sié. Mawu 
Ruata mukukoa éé séng ta nundékéngu kalawou pusasala ko nikoa u 
taumata si Sié. Dang i kami niparéntangu Mawu Ruata tadéau puhabaré'u 
habaré éé. 5:20 Nau i kami ii ko daroi i Kristus. Bou i kami Mawu Ruata 
muhabaré'u tatanata-Né sisané. Su ralungu aréngi Kristus, 1 kami 
mudorong singapang botongé, tarimako kakendagé'u Mawu Ruata ko 
nakakoa si kemu sarang botongé sau nutingkapia ringangi Sié. 5:21 I 
Kristus ta nukoa dosa, kaiso Mawu Ruata nukoa si Sié nipananggong 
dosangi kité, tadéau i kité sau mutingkapia dingangu Mawu Ruata baugu 
nasimbau dingangi Kristus. 


2 Korintus 6 


6:1 Ualingi kami muhalé singkahalé dingangu Mawu Ruata, uté i kami 
mudorong singapang botongé kumbahangi kemu mugagholo u kapapiangu 
naungu Mawu Ruata éé. 6:2 Su ralungu Buké Susi, Mawu Ruata nubéra, 
"Su témpo ko nionggo, la séng dimaringihé si kau dang su ellong 
pananalamaté, la séng nangambang si kau." Tahendungété pakapia-pia, 
séng orasé 11 témpo ko nionggo éé. Séng orasé 11 ellongu pananalamaté! 
6:3 I kami ta mapulu halé i kami ipusala. Ualingu éé i kami mututawakali 
ta mukoa alasang su manga singkatau tadéau mukoa halé éé. 6:4 Su 
simbekangu éé, su patiku halé, i kami mupasilongu humonéu i kami ko 
ellangu Mawu Ruata. Batu'u, patiku haghing susa séng nitanggonangi kami 
dingangu kasasabaré; 6:5 i kami nipahangéng, nitahungku, dang 
nitataliwungang; i kami séng nuhalé kahengang, kasaukangé ta mutatiki 
dang masau lai ikasuéngu ko kanéngang. 6:6 Ualingu mutingkakoa 
matulasé, mapélésa, masabaré dang mapia naung, i kami mumanodé u 1 
kami ko ellangu Mawu Ruata. Dingangu lai muluharapé su tulumangu 
Roké u Mawu Ruata, dang dingangu kakendagé'u naung nasué, 6:7 dang 
dingangu mubawa habaré bou Mawu Ruata dang dingangu kawasangu 
Mawu Ruata, i kami mumanodé'u i kami ko ellangu Mawu Ruata. I kami 
mumanengalé su kapulungu Mawu Ruata kéré aghidé'i kami gunang 


pundoka dingangu lai pundiaga awa i kami. 6:8 I kami luadaténg, kaiso lai 
luhinakanéng; irudalo kaiso lai pupakawuhu. Maningi kami matulidé, 1 
kami iluantang maléo. 6:9 I kami tutehungang ta timendang, kaiso i kami 
nikasingkaténgu apang taumata. I kami tutika naté, kaiso karalahé'é 1 kami 
mang bedang tatapé biahé. Maningi kami pupahangéng, 1 kami mang ta 
naté. 6:10 Maningu naungi kami nipakasusa, kaiso sintinia lai i kami mang 
su raliagéng. Kakelangi kami susa, kaiso i kami séng nupakakala u 
taumata mauli. Kakelangi kami takoaé apa-apa, sumbalié si kami kebi pia. 
6:11 Manga ana u simbau ko ikukendagé su Korintus! I kami ta mamuni si 
kemu. Apang ko su ralungu naungi kami kebi séng nihabaré'i kami. 6:12 I 
kami ta manaka naungi kami si kemu, ketangi kemu muluhepingu naungi 
kemu si kami. 6:13 li, balaété ia mubéra si kemu musulung su manga 
anaku sisaku. Bukako naungu lai si kami. 6:14 Kumbahang mapulu makoa 
gawéngu taumata ko ta mangimang si Yesus; éé ko ta sindaléng. Ta 
mariadi ko mapia mudalau u ko dalai! Ta mariadi katatualagé 
mutatambangu ko marendung. 6:15 Ta mariadi 1 Kristus musinggighilé 
dingangu Setang. Apa pusasulungangé su taloarang taumatang Sahani 
dingangu taumata waliné Sahani? 6:16 Apa hubungangé Waléngu Mawu 
dingangu Waléng berhala? I kité n Baléngu Mawu, Mawu ko biahé. Mawu 
Ruata sisané nubéra, "Ta sarung matana su taloarangi siré, dang mubiahé 
dingangi siré. Ia sarung makoa Mawu Ruatangi siré, dang 1 siré makoa 
umaté-Ku. 6:17 Batu'u éé, tentangké apang taumata ko begangu Mawu 
Ruata éé, dang putingkahaéngu watangéngu bou 1 siré. Kumbahang- 
bahang mudalau dingangu ko malamuhu, uté Ia sarung manarima 1 kemu. 
6:18 Ia sarung makoa i Amangu, dang i kemu sarung makoa manga 
ana-Ku, kéré'ć wawérangu Mawu ko Makawasa." 


2 Korintus 7 


7:1 Manga ana u simbau ko ikukendagé! Kebi-kebi diandi éé nirolong si 
kité. Ualingu éé i kité pamuresiko watangéngi kité bou kalawou ko 
nakakotoré badang dingangu jiwangi kité. Dakokataku 1 kité su Mawu 
Ruata, tadéau i kité makapubiahé masuku gunangi Sié. 7:2 Tarima'é i kami 


su ralungu naungu. I kami ta nusala su manga singkatau, dang bedang ta 
sinsulé pia taumata ko nipakarugingi kami. I kami tenga-tengadé ta mudéa 
untu lai bou manga i sai-sai. 7:3 Ja makapubéra keré'é, baliné tadéau 
mupusalangi kemu. Batu'u, musulung kéré ko daku niwéra horo, i kami 
kéré'é kumendangé'i kemu, dang 1 kité ko gawé sarang maté. 7:4 Ia pia 
kumbalaku kahengang si kemu. Nangilémbo ia katewé kasaunéng 
lumiagé'i kemu! Maningu i kami makependang napéné u susané, naungku 
kéré'é kaiboré ualingi kemu. Naungku kéré'é kaluasé! 7:5 Su témpongi 
kami lai nudatingu Makedonia, 1 kami bedang ta nakapangirolo. Bou 
patiku halé i kami nakahombang susané; su simbeka pudararéndéhé, su 
simbekané su ralungu naungi kami pia katataku. 7:6 Kaiso tarimakasé, 
Mawu Ruata sintinia mang mupakalabo u naungu taumata ko nikahepusé'u 
sipirang; I Sié nupakaloahé'u naungi kami dingangu rarentangi Titus. 7:7 
Naungi kami naiboré balinébé ketang ualingi Titus narenta, kaiso lai ualingi 
sié nulapuré'u kéré apa naungé naiboré'i kemu. I sié nuhabaré si kami 
humonéu 1 sié mapulu- pulu musombangu ia; humonéu 1 kemu nusasesilé'u 
kakanoa u kangéré dang orasé ii mapulu tumatawang si sia. Halé ii lai 
nanamba nakaluasé si sia. 7:8 Maning lai suratéku éé nudating sarang 
nakasusa naung, ia takoaé sesilé namohé u suraté éé. Tengadé su 
témpongu ia nutehung humonéu suratéku éé ko makasusa naungi kemu -- 
maning susa naungu éé ketang kadio témpo -- ia lai mang dio nusasesilé. 
7:9 Arawé ii ia naluasé -- baliné baugu naungu nasusa, kaiso ualingu susa 
naungu éé nakawalu kakanoa'u. Mang tengadé susa naungu éé sindaléngu 
kapulungu Mawu Ruata. Nau, i kami ta mupakasusangi kemu. 7:10 Batu'u 
susa naung kéré'é makawalu naung ko makarentangu kasasalamaté. Dang 
taumata mang ta musaseli'u halé éé. Katéwé, susa naung ko ketang kéré 
kapulung taumata makarentangu kapapaté. 7:11 Kenangi kemu 
puperhatikang bou susa naung ko nikatarima i kemu ko sindaléngu 
kapulungu Mawu Ruata! Eba'é i kemu tenga- tengadé mutawakali 
mupakatilangu ko malebuhé! I kemu makoa mubinsi u rosa, 1 kemu 
mataku, i kemu pia kiraling su naung, 1 kemu mawahansang, 1 kemu 
wahani muhukungu ko nusala! Su patiku halé ii i kemu séng nupatodé u 
humonéu 1 kemu ta nusala. 7:12 Nau, manimbé ia séng namohé u suraté 


éé, ia namohé balinébé ualingu taumata ko nusala éé. Baliné lai ualingu 
taumata ko pia susa baugu sala éé. Ia namohé u suraté éé tadéau su 
tengongu Mawu Ruata, 1 kemu makasingka kéré apa kalabo'é tahendungu 
si kami. 7:13 éé sabapé'é naungi kami naiboré. Su likudé'u naiboré, i kami 
nangilémbo lai nipakaluasé ualingu nakasilo karaluasé'i Titus; naungé 
naiboré'i kemu. 7:14 I kemu tengadé séng daku luhéngkétang su tengongi 
sié. Tarimakasé i kemu ta mupakaméangu ia. Apang ko lenangu nihabaré'i 
kami si kemu kebi-kebi mang tengadé. Kéré'é lai apang ko iluhéngké 1 
kami bou halé 1 kemu su tengongi Titus karalahé'é lai mang tengadé. 7:15 
[i i sié kasaunéng kumendagé'i kemu, batu'u 1 sié mutahendung kéré apa 
tadéau i kemu kebi su ralungu aha'é dang kéré apa i kemu dingangu 
kalawou adaté séng nanarima i sié dang mararingihé. 7:16 Ia kéré'é 
kaluasé'é, batu'u i kemu kapangumbalang su patiku halé. 


2 Korintus 8 


8:1 Manga ana u simbau, 1 kami mapulu 1 kemu makasingka lai bou halé u 
kéré apa kapiané Mawu Ruata su apang jamaaté su Makedonia. 8:2 I siré 
séng nisalukaténgu haghing beha u kasasusa. Kaiso su ralungu kasasusa 
éé, naungi siré napéné u raluasé dang dingangu karaelugé'u naung 
nakapunggeli u bantuangi siré putulungu taumata waliné, maningu 1 siré 
kéré'é kasusané. 8:3 la makawéra 1 siré nunggeli timuhu kuaté'i siré, arau 
bedang lai nangilémbo. Takoaé ko nuparénta, 8:4 i siré mudorong 
singapang botongé si kami kamagéng botongé i siré mubantu ringang 
munggeli u bantuang su manga umaté'uùu Mawu Ruata su Yudea. 8:5 I siré 
nangonggo bedang nangilémbo bou ko luharapéngi kami. Kahorokangé i 
siré nanarakangu watangéngi siré su Mawu, buhué si kami lai, nuhino kéré 
su kapulungu Mawu Ruata. 8:6 éé sabapé'é 1 kami naanu si Titus -- ko 
séng naneta u halé ii -- tadéau i sié manurusé u halé mapia 11 su taloarangi 
kemu lai. 8:7 I kemu bedang nangilémbo su kalawou halé; I kemu 
nangilémbo su halé u mangimang, su halé u manipiré, su halé u singka, su 
ralungu patiku halé, dang su ralung kakendagé'u si kami. Ualingu éé, 
kapiangé lai 1 kemu mumpangilémbo su halé ko mapia ii. 8:8 Ia 


mumanungu éé baliné kéré simbau parénta. Kaiso dingangu mupatodé u 
kéré apa kaghisingé taumata waliné mutulungu sinsulungé, ia lai mapulu 
masingka sarang kéré apa kakendagé'u. 8:9 Batu'u i kemu masingka- 
singka humonéu Yesus Kristus Mawungi kité kéré'é kalabo'é kumendagé'i 
kité. I Sié ko kala, kaiso i Sié nutingkasusangu watangéng-é gunangi 
kemu, tadéau bou ralungu kasasusa-Né éé i kemu ipakakala. 8:10 Tumuhu 
pikirangku, séng su tampa'é 1 kemu manurusé u apang ko séng niteta 1 
kemu su taung naliu. Batu'u ko i kemu kahorokangé nupikiré dang naneta u 
halé 1. 8:11 Nau, 111 kemu panurusékongu éé tuhu su kuaté'u. Pakalaihako 
i kemu kumanoa mukoa halé éé, musulungu lai lenangu kangéré i kemu pia 
kapulu labo nukoa karaki éé. 8:12 Kamagéngi kemu masué naung 
munggeli, uté Mawu Ruata sarung manarima u gagheli'u éé tumuhu apang 
ko pia si kau, baliné ko takoaé si kau. 8:13-14 Ia takoaé maksutéku tadéau 
mupakahangu tanggonangu taumata waliné, dang mupakabeha i kemu. 
Kaiso ualingu orasé ii i kemu dio pia kalebéhang, uté mang séng hinoné 1 
kemu manimu kakurangangi siré. Hedo kamagéngi kemu pia kakurangang, 
dang i siré dio pia kalebéhangé, uté i siré sarung mubantu si kemu. 
Dingangu kéré'é kebi-kebi hikinang singkahiking. 8:15 Su ralungu Buké 
Susi kabawohé, "Taumata ko pia eba'é mauli, mang ta mapaliu, dang 
taumata ko pia eba'é mahali, mang ta kawusangé." 8:16 Baliné kadio 
tarimakasé 1 kami su Mawu Ruata batu'u 1 Sié séng nukoa si Titus kéré iha 
i kami gunang mutulungi kemu! 8:17 Batu'u 1 Titus balinébé ketangu nasué 
naungé manarima u dorongi kami, kaiso kéré'é lai kakuaté'é 1 sié mapulu 
mutulungi kemu. 8:18 Dingangi sié i kami lai nundoi u singkatau manga 
ana u simbau luadaténg mapia su apang jamaaté ualingu pulahalé'é 
mubawa Habaré'u Raluasé bou Mawu Ruata. 8:19 Su simbekané éé, 
taumata éé lai séng napilé dang nitantu u apang jamaaté tadéau pudingangi 
kami su raraléngi kami. Batu'u i kami sarung dumaléng gunang 
mangentudé'u bantuang éé, tadéau Mawu ipakawantugé dang tadéau 1 
kemu makasilo humonéu i kami nasué naung mutulung. 8:20 I kami 
maingaté kahengang tadéau kumbahang pia manga taumata ko 
mupusalangi kami su halé u mubawa bantuang labo ii. 8:21 I kami mapulu 
mukoa matulidé baliné ketangu su tengongu Mawu, kaiso lai su tengongu 


taumata. 8:22 Nipudingangi Titus dang manga ana u simbau éé, i kami 
nundoi lai singkatau ana u simbau baliné. I kami séng pirang sulé nangoko 
ralungu naungé dang nikasilo i sié mang sintinia labo naungé mapulu 
mutulung. Dang ii, i sié mapulu- pulu mutulungi kemu batu'u 1 sié pia 
harapangé labo si kemu. 8:23 Su halé 1 Titus, i sié ko dingangku 
singkahalé, ko muluhalé dingangku gunangu mutulungi kemu. Dang bou 
halé i radua manga ana u simbau ko natamai ringangé éé, 1 siré taumata ko 
niroi u apang jamaaté dang nakoa daluasé si Kristus. 8:24 I kami 
muluharapé'i kemu manodé u kakendagé'u si siré, tadéau apang jamaaté 
masingka humonéu i kemu kumendagé'i siré dang manodé u apang ko 
luurusangi kami bou halé 1 kemu mang tengadé. 


2 Korintus 9 


9:1 Hinoné ia séng tawahaluasé'u lai bedang manuraté si kemu su halé u 
bantuang ko iroho su manga umaté'u Mawu Ruata su Yudea. 9:2 Ia 
masingka i kemu mapulu mutatulung, dang ia nudalongi kemu su tengongu 
tau Makedonia. la nubéra si siré, bedang bou taung naliu manga ana u 
simbau ko su Akhaya séng sadia munggeli u bantuang. Dang 
kaghaghisingu séng nakawahansang lai tatuhu u simbahagéang 
kalabokangé bou 1 siré. 9:3 Ti ia nundoi 1 Titus dingangi radua manga ana u 
simbau éé patamai sarangki kemu tadéau apang ko iruliagé'i kami bou halé 
i kemu kumbahang ketang kéré papalano tuli. Nau i kemu séng harusé 
pakasadia, batu'u ia séng nuhabaré si siré ko i kemu séng nasadia gunangu 
éé. 9:4 la gumagha kamagéngu pia manga 1 siré tau Makedonia ko sarung 
mutuhu si sia su témpongu ia dumenta sarangki kemu. Dang kamagéngi 
siré makarapaté ko i kemu bedang ta nasadia, uté baliné gampang méangi 
kami, baugu ia séng bou nuhabaré'u ko i kami séng mangumbala 
kahengang si kemu! Dang 1 kemu kebi sarung maméa. 9:5 éé sabapé'é 
raku pendangéng mapiang mundoi i siré patamai horo sarangki kemu 
gunang pangurusé bantuang ko nipudiandingi kemu éé. éé daku koaténg 
tadéau kamagéngu ia marenta, gagheli 1 kemu éé séng nasadia. Dingangu 
kéré'é, ikasilo malahé humonéu gagheli éé nionggo u naung maluasé, 


baliné ualingi sihasa. 9:6 Putahendungké! Taumata ko manawuhé'u biné 
pukadio, sarung lai manipo kadio. Arawé taumata ko manawuhé'u biné 
marauli sarung lai manipo mauli. 9:7 Apang taumata harusé pangonggo 
dingangu naungé nasué. Kumbahang mangongo sala pia sesilé su naung 
ualing sihasa, batuu Mawu Ruata kumendagé'u taumata ko mangonggo 
dingangu naungé nasué. 9:8 Mawu Ruata pia kawasa-Né mangonggo u 
alamaté matimu si kemu, tadéau 1 kemu sintinia mang pia ko hinong 
pakétangi kemu; katéwé i kemu bedang lai pangilémbo su halé u kapapia 
dingangu su halé u pudalahiking. 9:9 Su ralungu Buké Susi pia kabawohé 
kéré ii bou halé u Mawu Ruata, "Ia Sié mumanaliawuhé su tau kasiang 
karalondongu naung-é sarang karengu'é." 9:10 Mawu Ruata ko 
nanadiangu biné gunangu mananawuhé dingangu kang gunangi kité, 1 Sié 
lai sarung manadia dang manamba apang ko isawuhé'i kemu, tadéau bou 
eka u kapiangu naungu bedang lai mahuntinamba. 9:11 Dingangu kéré'é i 
kemu sarung makala su kalawou halé, hakiu sintinia 1 kemu 
makapangonggo dingangu naung nasué. Dang apang laonggo u 
nipupapahia i kami, nakakoa taumata mauli makapupatarimakasé su 
Mawu Ruata. 9:12 Batu'u kakanoa mapia ko kukoaténgi kemu n baliné 
ketang makatimu kakurangangu manga umaté'u Mawu Ruata sisané, kaiso 
lai sarung makakoa taumata mauli makaputarimakasé su Mawu Ruata. 
9:13 Dang bou kakanoa mapia ko nitodé i kemu éé, mauli taumatang 
Sahani su Yudea sarung mudalongu Mawu Ruata baugu 1 siré nakasilo 
kasasatianu su Habaré'u Raluasé bou halé i Kristus ko tutuhukangi kemu. 
Lai i siré mudalongu Mawu Ruata, ualingi kemu kéré'é kapiané naungu 
mupapahia si siré dingang su taumata waliné apang ko pia si kemu. 9:14 
Uté i siré sarung mukaliomanéngi kemu dingangu kakendagé'u naung 
ualingu Mawu Ruata kéré'é kapiané si kemu. 9:15 I kité 
pupatarimakaséko su Mawu Ruata su ghageli-é ko kéré'é kapia-Né! 


2 Korintus 10 


10:1 Orasé ii ia, i Paulus, mapulu mulahé u halé simbau si kemu. Tumuhu 
bawérang taumata, ia masikomé kamagéng mutengongi kemu, kaiso 


bahani kamagéngu marau. Nau. ualingu kasasikomé dang kapiang naungi 
Kristus, 10:2 ia mudorong kéré wotongé kumbahang mukoa si sia sarang 
makapuhegisé si kemu kamagéng sarang ia dumenta. Batu'u ia pia 
antibéku mapulu mangala tindakang kahenga-hengang su taumata ko 
mububéra uadé i kami muhalé ko pia kapulungu dunia. 10:3 I kami 
tengadé mang bedang mububiahé su dunia, kaiso i kami baliné 
mututimpaté ualingu pubawiahé'u dunia. 10:4 Darotong ko pupupaké 1 
kami su halé 1 kami baliné darotongu dunia ii, kaiso darotongu Mawu 
Ruata ko pia kawasa- Né. Dingangu rarotong éé 1 kami mupakarusangu 
apang sasirungang; i kami mundoka apang pudararéndéhé 10:5 dang 
mupakaopéhé'u bénténgu kararangé u naung ko nipararisi tadéau pundoka 
singka u halé u Mawu Ruata. I kami manawéng sipirangu apang taumata 
dang mupakakoa 1 siré pasasumelung si Kristus. 10:6 Dang kamagéngi 
kemu séng tumuhu kahengang, i kami sadia muhukungu apang taumata ko 
ta tumuhu. 10:7 I kemu kasingkakongu halé ko su hinoné. Kamagéngu 
singkatau mangakingu i sié ko tataghuanéngi Kristus, 1 sié putahendungko 
watangéngé sisané dang masingka humonéu i kami lai ko tataghuanéngi 
Kristus kéré i sié. 10:8 Ta ta maméa kamagéngu ia mangkaté hanésé 
mupakarangé u kawasa ko nionggo u Mawu si kami, batu'u kawasa éé 
nionggo gunangu pamangung si kemu, baliné tadéau mupakanawongi 
kemu. 10:9 Ja ta mapulu i kemu pia pendang ia ko kapamataku'é si kemu 
dingangu suratéku. 10:10 Taumata mububéra, "Apang suraté'i Paulus éé 
matetogé dingangu makalahengking, arawé kamagéngi sié sisané éné su 
taloarangi kité, taumatané masikomé dang bawérané takoaé mangaléné 
apa!" 10:11 Taumata kéré'é harusé kasingka humonéu kamagéngi kami 
éné su taloarangi kemu, tindakangi kami mang nuhino kéré ko su ralungu 
suraté'i kami. 10:12 Tantu lai i kami ta wahani manulung arau muhéngké u 
watangéngi kami sindaléngu manga taumata ko mupendangu watangéngé 
marangé. Kéré'é kawodoné 1 siré! I siré mukukoa ukurangé sisané dang 
mangukuré batangéngé sisané tumuhu ukurang éé. 10:13 ĮI kami baliné 
kéré'é. Kamagéngi kami muhéngké u awa, 1 kami ta lumiu bou kehié. I 
kami matatana su kehi u tampa u puhalékang ko séng nitantu u Mawu 
Ruata si kami. 10:14 Nau, su témpongi kami nutiwo si kemu dang nubawa 


Habaré'u Raluasé bou halé 1 Kristus si kemu, 1 kami mang tenga- tengadé 
ta simebang bou kehi u tampa pulahalékangi kami. 10:15 ĮI kami ta 
mudalong batangéng su pulahalé u taumata waliné ko su likudé'u kehi ko 
nitantu u Mawu Ruata si kami. Su simbekané 1 kami matatapé su ralungu 
kehi ko séng nitantu u Mawu Ruata si kami dang muluharapé ko i kemu 
kasaunéng manamba mangimang si Kristus, tadéau 1 kami makapukoa halé 
ko bedang nangilémbo labo su taloarangi kemu. 10:16 Dingangu kéré'é i 
kami lai makapuhabaré'u Habaré'u Raluasé su manga soa waliné dang 
tawahaluasé'u muhéngké-héngké u watangéng su halé ko séng nihalékang 
su tampa pulahalékangu taumata waliné. 10:17 Su ralungu Buké Susi 
kabawohé, "Taumata ko mapulu muhéngké u manga halé pusimbau, 
puhéngkéko apang halé ko séng nikoa u Mawu." 10:18 Batu'u taumata ko 
irudalo éé ko taumata irudalongu Mawu, baliné taumata ko mududalongu 
watangéngé sisané. 


2 Korintus 11 


11:1 Pakawalako ia néng mutingkawodo kadio. Tantu botongé? 11:2 Ia 
mukukendungi kemu, musulungu lai Mawu Ruata sisané mukukendungi 
kemu. I kemu musulungu singkatau mahuala ko bedang susi ko séng daku 
nirianding ipukawing dingangu singkatau ésé, éé ko 1 Kristus. 11:3 Kaiso 
ia mang gumaghangu pikirangu sarung kasalukaténg tadéau ta 
mutingkasatia lai si Kristus musulungu kéré i Hawa lai kangéré séng 
nikasalukaténgu akalé'u katoang. 11:4 Batu'u i kemu kakelang mangkaté 
maluasé manarima u taumata ko dumenta si kemu dang mumanintirongu 
halé 1 Yesus baliné -- balinébé 1 Yesus ko nihabaré'i kami si kemu. Dang 1 
kemu lai mapulu manarima u roké dingangu "habaré'u raluasé" ko tenga- 
tengadé mutatentangu Roké u Mawu Ruata dang Habaré'u Raluasé ko 
séng lenangu bou nitarima 1 kemu bou 1 kami. 11:5 Sarang kadio ia ta 
mupendang nangilémbo masana bou "manga rasulé" ko nangilémbo 
kapiangé éé! 11:6 Aramanung ia ta tumaniu pandé mubéra, arawé su halé 
u singka, ia baliné taumata wodo. éé séng bou nipakalahé'i kami si kemu 
su patiku halé. 11:7 Su témpongu ia muluhabaré'u Habaré'u Raluasé bou 


Mawu Ruata si kemu, ia ta nudorong si kemu pangongkosé si sia sarang 
kadio; dang dingangu kéré'é nakakoa si sia nutingkasana u awaku. éé daku 
kukoaténg tadéau mupakarangé i kemu. Apa éé simbau ko nusala su 
tengonu? 11:8 Su témpongu ia kaputulungéngi kemu, ia niongkosangu 
apang jamaaté baliné. Botongé ikawéra ia séng nundugi manga jamaaté éé, 
tadéau makaputulungi kemu. 11:9 Kamagéng su témpo éé ia pia 
kakurangangku, ta sinsulé ia nupakasusangu manga singkatau bou 
taloarangu ana u simbau bou i kemu. Kebi ko daku ipuperlu séng 
nisadiangu manga ana u simbau bou Makedonia. Ia mundiaga mapia-pia 
tadéau ia ta mupakasusangi kemu su patiku halé, dang ia séng tatapé 
mundiaga turusé tadéau tatapé kéré'é. 11:10 Daluaséku ta ikaemu maning 
su manga apa lai su Akhaya, ualingu tintirongi Kristus mang tenga-tengadé 
éné su naungku. 11:11 Apa sabapé' ia mubéra kéré'é? Apa ualingu ia 
kumendagé'i kemu? Mawu Ruata masingka u ia kumendagé'i kemu! 11:12 
Apang ko daku kukoaténg su orasé ii mang turusé daku koaténg tadéau 
"manga rasulé" baliné éé takoaé alasangé makapuhéngké u awa i siré dang 
makapubérangu ko 1 siré muluhalé kéré 1 kami. 11:13 Manga taumata 
kéré'é ko manga rasulé palsu. I siré éé manga mulahalé ko mumangakalé 
taumata ko mutingkakoa kéré manga rasulé'i Kristus. 11:14 Ta ikahérang 1 
siré mukoa kéré'é, batu'u Sétang sisané lai mutingkakoa kéré malaikaté'u 
tualagé! 11:15 Nau séng baliné lai makalahérang kamagéng paparéntangu 
Sétang mutingkakoa kéré manga paparéntang ko mukukoa kapulungu 
Mawu Ruata. Panginsuéngé i siré sarung manarima u wawalisé ko 
sindaléngu kakanoa i siré. 11:16 Sau sinsulé lai ia mubéra: Kumbahang 
sarang pia ko mubérangu ia bodo. Kaiso kamagéngi kemu mang mubéra 
kéré'é si sia, nau pakawalako ia tau wodo ii manegé kadio. 11:17 Tuhué n 
ia muhabaré'u ségéku, kaiso 1 baliné paréntangu Mawu ia puhabaré'u éé. 
Sii tenga-tengadé ia mubéra kéré tau wodo. 11:18 Mang tengadé mauli 
taumata manégé u halé u dunia, nau ia lai mapulu manégé. 11:19 I kemu 
mang mapia iha i kemu musabaré su tengongu taumata wodo, baugu i 
kemu mangagahé'u watangéngi kemu kéré'é kapandéné! 11:20 I kemu 
ketang mamala kéré'é kamagéngu taumata mutahuellangi kemu, arau 
mupakasusa dang mudéa untu si kemu, arau mupendangu watangéngé 


nangilémbo marangé bou 1 kemu dang bahani mutingkai si kemu. 11:21 Ia 
maméa mangakungi kami tumaniu lomé mukoa kéré'é. Kaiso apang ko 
bahani pupanégé u taumata waliné, ia lai wahani! (Ia mubéra 11 kéré 
wawérangu singkatau wodo.) 11:22 I siré taumatang Ibrani? la mang lai 
tau Ibrani. I siré tau Israel? Ia mang lai tau Israel. I siré toronangi 
Abraham? Ia lai kéré'é! 11:23 Apa i siré éé paparéntangi Kristus? 
Daringihang ia séng musulungu taumata pulu, kaiso ia ko tenga-tengadé 
paparéntang kapiangé bou 1 siré kebi! Ia séng nuhalé kahenga-hengang, ia 
masau itahungku, kasaukangé ia pahangéng dang masau séng marani 
maté. 11:24 Ja séng limang sulé nipahangéngu tau Yahudi dang 
niwebahé'u samboké telung pulo sio su suléné. 11:25 Telung sulé ia 
niluwagé'i siré tau Roma; séng bou lai nientungangu watu. Telung sulé 
nakapendang simaké kapalé nawontolé su laudé, dang sinsulé ia 
pududarédéhé su laudé maloang selamangu duang pulo epa su kaorasé. 
11:26 Masau susuléné ia dumaléng su raléng makasilaka; musema u leba, 
taumata taha puhampasé, taghalingu tau Yahudi, dang bou waliné tau 
Yahudi, silaka su soa, su likudé'u soa, silaka su laudé, dingang sasaluka u 
manga taumata ko mupasialangu watangéngé kéré ana u simbau taumatang 
Sahani maning baliné. 11:27 Ia mututingkasaghédé dang séng maténg 
pulahalé; pusinsulé ta makaputiki, ta kukang, ta manginung, masau 
susuléné kalunusang, dalendimang ualingu pakéang mang su keta'é dang 
takoaé ko katanakéng. 11:28 Su likudé'u éé, ello-ello naungku lai 
mangkaté masusangu halé u kakanoa u jamaaté. 11:29 Kamagéng pia ko 
lmoné ia mang lai mutingkalomé ringang. kamagéng pia ko nanawo su 
ralungu rosa, naungku mang lai masusa: 11:30 Ho, kamagéngu ia pia halé 
ko harusé daku ipanégé, nau ko daku ipanégé éé ko halé mululahé u 
karaloméku. 11:31 Mawu Ruata, i Amangu Mawungi kité Yesus Kristus 
masingka u ko ia ta muléo. Dalo su aréng-é sarang karengu'é. 11:32 Su 
témpong ia su Damsyik, gubernur ko mukukawasa séé su alungu 
pamaréntahangu Ratu Aretas, nuparénta tentara pundiaga tukadé'u soa éé 
tadéau panamé si sia. 11:33 Kaiso ia niuluhé bou lohangu mésélé simbau 
su ralungu karanjang simbau. Kéré'é hakiu la nakaleso bou limangu 
gubernur éé. 


2 Kormtus 12 


12:1 Mang tengadé ko takoaé untuné manégé. Kaiso ia lai mapulu manégé 
u halé ko nipasilongu Mawu Ruata si sia su ralungu karalahé arau su 
ralungu papasilo. 12:2 la masingka u tau Sahani singkatau ko mapulo epa 
su taungé naliu nihéngké tarai marangé sarang sorga. (Ia bega apa tengadé 
badangé nahéngké arau ketang simbau papasilo -- ketang Mawu Ruata 
sisané masingka.) 12:3-4 Sau daku tulang sinsulé lai: Ia masingka 
humonéu taumata ii nihéngké pasu su Firdaus. (la bega apa wadangé 
kahengang nahéngké arau éé ko ketang simbau papasilo -- ketang Mawu 
Ruata sisané masingka). Pai séé 1 sié mududaringihé manga halé ko ta 
ikawérangu taumata dang lai ta ipakawala su taumata pubéra. 12:5 Bou 
halé u taumata éé ko daku ipupanégé éé, balinébé bou watangéngku 
sisaku. Su halé u watangéngku, daku pupanégé ko ketangu halé u 
karaloméku. 12:6 Kiko lai ia mapulu manégé u manga apa, ia madidi 
makoa mubawekéngu rudato takoaé mangaléné; ia mapulu mududatongu 
halé kahengang. Kaiso ia mukukuhedangu watangéngku sisaku, tadéau 
takoaé taumata ko makapubérangu ia ko nangilémbo bou apang ko séng 
bou nikasiloné ko daku nikoa arau séng nikaringihé'i siré daku niwéra. 
12:7 Ķaiso tadéau kumbahang ia séng tumaniu mapaliu manégé'u apang 
papasilo ko takoaé sulungé éé, ia nakaréa saki simbau su wadangku ko 
nakoa alaté'u Sétang. Saki éé nigheli kéré ghaghéséré si sia tadéau ia ta 
mangoboté. 12:8 Telung sulé ia mududorong su Mawu tadéau saki éé 
ipakailang bou awaku. 12:9 Kaiso Mawu simimbahé, "Ia kumendagé'i kau 
dang éé séng kapapiané si kau; batu'u kawasa-Ku ko séng katoghaséngé su 
témpongi kau su ralungu karaloménu." éé sabapé'é ia mapiang manégé u 
karaloméku, batu'u kamagéng ia lomé, uté lai su témpong éé ia 
makapendang i Kristus mumanirung si sia dingangu kuaté-é. 12:10 Nau ia 
maluasé dingangu karaloméku. Ia lai lumuasé kamagéng ualingi Kristus ia 
hinakanéng, ia makapendang susa, ia bubawatukang dang 
mumakahombang beha. Batu'u kamagéng ia lomé, uté su témpo éé lai ia 
matoghasé. 12:11 Tengadé ia mang séng nutingkakoa kéré taumata wodo 
-- kaiso ko 1 kemu nakakoa si sia sarang kéré'é. Hinoné ko i kemu harusé 


mudalongu ia. Batu'u maningu ia takoaé mangaléné, ia lai mang ta 
kasulungangu manga "rasulé" ko uadé kapiangé éé! 12:12 Halé ko 
makalahérang dingangu ko kapiangé dang ko kalabokangé séng daku 
nipasilo dingangu sabaré si kemu tadéau mupakalahé u humonéu ia 
singkatau rasulé. 12:13 Su halé sudé i kemu dio kurang pupendungang, 
isulung su manga jamaaté baliné? Mutingkauli ketang su halé 11; humonéu 
ia ta mupakasusangi kemu pangongkosé si sia. Onggolé ampungé ia su 
salaku éé! 12:14 Ii ia séng katelung suléné sadia mutiwo si kemu. Dang ia 
madidi mupakasusangi kemu, batu'u daku ikukapulu balinébé apang ko pia 
si kemu, kaiso ko batangéngu sisanu. Batu'u ko baliné manga rario harusé 
pudéa biahé gunangu ghaghurangé, kaiso ko taumata magurang harusé 
mudéa biahé'u manga ana'é. 12:15 Ualingu éé, dingangu karaluasé'u naung 
ia manarakangu kebi-kebi gunangi kemu, sarangu lai awaku sisaku. 
Kamagéng ia mapaliu kumendagé'i kemu, apa séng nuhino si kemu kadio 
kumendagé'u ia? 12:16 Ho, i kemu mangaku humonéu ia bedang ta sinsulé 
nupakasusangi kemu. Kaiso mang pia ko mubérangu ia maléo; uadé ia 
mumakaeba untu wou i kemu ualingu akaléku. 12:17 Makoa kéré apa? 
Apa wou taumata ko daku niroi sarangki kemu éé tadéau pudéa untu wou i 
kemu? 12:18 la séng nundoi 1 Titus putiwo si kemu, dang nundoi u manga 
ana u simbau taumatang Sahani baliné éé tamai pudingangi sié. Apa 1 Titus 
nudéa untu wou i kemu? Arawé pendungi kami dua muhalé musulung dang 
koa u halé musulung! 12:19 Botongé mariadi 1 kemu manika selamangu 11 
i kami mututiho u awa i kami su tengongi kemu? I kemu séng nusalaéna! 
Mawu Ruata masingka humonéu ko kukoaténgi kami éé ko timuhu 
kapulungi Kristus. Dang kebi ko kukoaténgi kami éé gunangu ipamangung 
pubawiahé'u rohaninu. 12:20 la gumagha hedo su témpongu ia mutiwo si 
kemu, ia makahombang si kemu baliné kéré ko luharapéng, dang i kemu 
lai sarung makahombang si sia baliné kéré ko luharapéngi kemu. 
Kumbahang hedo pia ko mudalia, masaki naung, mateti naung, ketang 
mutahendung batangéng, mudalahinakang, mubawuga, mangoboté 
dingangu mangaliu. 12:21 la mataku kamagéng andéné su témpongu ia 
dumenta Mawu Ruata sarung mupakasana u ia su taloarangi kemu dang i 
kemu sarung kumia batu'u mauli su taloarangi kemu ko séng tebé marosa, 


ko mang ta nubalu dang ta nangedo mukoa kakanoa 1 siré malamuhu, 
kotoré dang ta mutatahino. 


2 Korintus 13 


13:1 Ii séng katelung suléné ia dumenta mutiwo si kemu. Su ralungu Buké 
Susi pia kabawohé, "Apang palakara harusé tataliwungangu kesaksiangu 
taumata ko makoa saksi darua arau telung katau buhué palakara éé iaku" 
13:2 Apang taumata ko su témpo naliu nukoa dosa dingangu kebi apang 
taumata waliné, séng bou raku nionggolangu ingaté horo su témpong ia 
nutiwo karuang suléné si kemu. li ia maraungi kemu, ia sau mangonggo u 
ingaté kamagéngu ia musau dumenta, sarung takoaé sarang manga 
singkatau ko maliwiré bou hukumang. 13:3 Uté i kemu sarung makaréa 
kebi-kebi buktingu ko kukapulungi kemu humonéu i Kristus muparaléngu 
halé-é su tengongi kemu, 1 Sié waliné mutingkasikomé, kaiso su 
simbekané 1 sié mupasilongu kawasa-Né su tengongi kemu. 13:4 Tengadé 
su témpongi Sié nighantong, 1 Sié limomé, kaiso orasé 111 Sié wiahé 
ualingu kawasangu Mawu Ruata. I kami lai lomé su pubawiahé'i kami ko 
nasimbau dingangi Kristus kaiso kamagéngi kami mutengongi kemu, 1 
kami lai matoghasé dingangi Kristus ualingu kawasangu Mawu Ruata. 
13:5 Kenangi kemu panuka batangéngi kemu mensangi kemu tanga- 
tengadé mubiahé ualingu mangimang si Kristus! Nalahé 1 kemu 
makapendang humonéu i Kristus Yesus éné su ralungi kemu -- 
mutatentang kamagéngi kemu ta mangimang kahengang. 13:6 Ia 
muharapé i kemu masingka humonéu i kami baliné taumata ko ta 
makatahang su sasaluka. 13:7 I kami mududorong su Mawu Ruata kéré 
wotongé 1 Sié mutulungi kemu tadéau ta mukoa sala. Balinébé tadéau 
mupasialangu i kami ii ko pandé muparaléngu halé, kaiso tadéau i kami 
mukoa apang ko kukapulungu Mawu Ruata -- maning kakelang i kami ta 
nakakoa, éé ta mukapura! 13:8 Batu'u i kami ta makakoa manga halé ko 
ta nuhino; 1 kami harusé tumuhu ko nuhino. 13:9 I kami maluasé 
kamagéngi kami lomé, dang i kemu makuaté. I kami mukukaliomanéng 
tadéau 1 kemu masuku. 13:10 éé sabapé'é ia namohé u suraté 11 su 


témpongu ia bedang tadié su taloarangi kemu. Dingangu kéré'é, 
kamagéngu ia dumenta tawahaluasé'u ia muhegisé si kemu dingangu 
kawasa ko nionggo u Mawu si sia. Kawasa éé gunangu pamiahé si kemu 
baliné tadéau mupakasusangi kemu. 13:11 Kasamuringé, manga ana u 
simbau, pakaraluaséko i kemu, dang putawakaliko sarang masuku. 
Tarimako sasasaku. Pakasasingkanaungko i kemu dingang pubiahé su 
ralungu pudalahiking. Mawu Ruata Ko Makendagé dang napéné u 
pudaramé éé sarung mahundingang si kemu. 13:12 Pupapangadatéko 
simbau dingang su waliné dingangu kalahimumu kéré ana u simbau 
taumatang Sahani. Kalawou manga umaté'uùu Mawu Ruata mundohongu 
adaté'i siré si kemu. 13:13 Malowoko Mawu Yesus Kristus mangalamaté 
si kemu, Mawu Ruata kumendagé'i kemu, dang Roké u Mawu Ruata 
mahundingang si kemu! 


Galatia 1 


1:1-3 Manga ana u simbau kalawou jamaaté su wilayangu Galatia. Ia, 1 
Paulus, dingang kalawou ana u simbau taumatang Sahani ko éné 
dingangku, muluharapé karimako Mawu Ruata 1 Amangi kité dang Mawu 
Yesus Kristus mangonggo u alamaté dang kasasalamaté si kemu. la nakoa 
rasulé baliné bou kapulungu taumata arau ualingu nirui u taumata, kaiso 
ualingi Yesus Kristus dang Mawu Ruata i Amangi kité ko séng nupubiahé'i 
Sié sau bou papaté. 1:4 Nutuhu kapulungu Mawu Ruata i Amangi kité, 1 
Kristus nanarakangu watangéng-é nakoa korbang gunangu rosangi kité, 
tadéau 1 kité ipakasalamaté bou kakakoa u témpo ko dalai ii. 1:5 Dalo su 
Mawu Ruata sarang karengu-rengu'é! Amin. 1:6 Ja nahérangu manga ana u 
simbau! I kemu nikuingu Mawu Ruata ualingu kakendagé'i Kristus, kaiso 
orasé 111 kemu kéré'é kaligha'é timalikudé Mawu Ruata dingangu timuhu 
"habaré'u raluasé" ko baliné bou Habaré'u Raluasé ko bou Mawu Ruata. 
1:7 Sebenaré'é ko takoaé "habaré'u raluasé baliné". Ketangu pia manga 
taumata ko muluhabaré si kemu "habaré'u raluasé" bou halé i Kristus ko 
pukakalimbuhungi 1 siré hakiu nakapudalia si kemu. 1:8 Taumata ko 
muhabaré'u "habaré'u raluasé" ko baliné bou Habaré'u Raluasé ko séng 
bou nihabaré'i kami, balaété 1 sié pakihukung su Mawu Ruata -- maningu 
taumata éé ko i kami ii arau malaikaté bou sorga! 1:9 I kami séng bou 
nubéra horo, ii ia sau mubéra sinsulé lai: Taumata ko muhabaré si kau 
"habaré'u raluasé" ko baliné bou Habaré'u Raluasé ko séng nikatarima i 
kemu bou i kami, taumata éé pakihukungké su Mawu Ruata! 1:10 Apa 
dingangu éé ia nikasilo mangkaté musulungu kapuharapé pakiaku su 
taumata? Takoaé sarang kadio-dio! Ia ketang muluharapé pengakuang bou 
Mawu Ruata. Apa ia mudéa mangala naungu taumata tadéau kapiangu 
taumata? Kamagéng ia bedang mukoa kéré'é, ia balinébé ellangi Kristus. 
1:11 Manga ana u simbau harusé kasingka humonéu Habaré Raluasé ko 
daku nihabaré éé baliné bou taumata asalé. 1:12 Ia ta nanarima u habaré éé 
bou taumata, dang ta manga singkatau lai nanintirongu éé si sia. I Yesus 
Kristus sisané nangukahé'u ralohongu Habaré'u Raluasé éé si sia. 1:13 
Tantu i kemu séng nakaringihé bou halé u pubawiahéku kangéré kéré 


tumatuhu u agama Yahudi. I kemu masingka kéré apa karalaré ia mukoa 
jamaaté'u Mawu Ruata dang kéré apa kahoroné ia mudéau sarang 
mupakawinasangi siré. 1:14 Su halé u muparaléngu agama Yahudi, ia 
bedang nangilémbo bou apang tau Yahudi ko su sintinuwoku. Ia kéré'é 
kakuaté su halé u adaté bou manga iupungi kami. 1:15 Kaiso ualing 
kapiangu naungu Mawu Ruata, 1 Sié namilé si sia su horo u ia nipuhana 
gunang putangkiang si Sié. 1:16 Mawu Ruata nupakalahé u Ahusé-é si sia 
tadéau Habaré'u Raluasé bou halé u Ahusé-é daku ikahabaré su apang 
taumata ko baliné tau Yahudi. Su témpo éé ia ta nakoa sarang ko manga 
singkatau nudorong tegu. 1:17 Ia lai ta nakoa sarang ko manga taumata su 
Yerusalem ko nangilémbo horo nakoa rasulé. Kaiso ia nakoa sarang soang 
Arab, buhué bou éé sau nusulé sarang Damsyik. 1:18 Telu taung tuhué, ia 
nakoa sarang Yerusalem tadéau mahangkasingkaténg dingangi Petrus. Ia 
natana dingangé ketang mapulo lima su elloné karengu'é. 1:19 Ia ta 
nusombangu manga rasulé baliné, su likudé'i Yakobus, tuaringu Mawu. 
1:20 Apang ko daku niwohé ii ko mang tengadé. Mawu Ruata masingka 
humenéu ia ta nuhawa. 1:21 Bou éé i nakoa sarang banuang Siria dingangu 
Kilikia. 1:22 Sarang témpo éé manga jamaaté'u Sahani su Yudea bedang 
begangu ia malahé. 1:23 I siré ketang makaringihé taumata nubéra, 
"Taumata ko léna u horo mumamahang si kami, orasé 111 sié muluhabaré'u 
pangangimang ko lenangu kangéré pupakailangé." 1:24 Uté i siré 
nudalongu Mawu Ruata ualingu ia. 


Galatia 2 


2:1 Samuringu mapulo epa su taungé, ia sau nusulé sarang Yerusalem 
dingangi Barnabas, dingangu lai nubawa si Titus. 2:2 Ia nakoa sarang 
Yerusalem batu'u Mawu Ruata séng nupakalahé si sia ko ia séng harusé 
tamai. Dang su témpong pusasombang ko séng nitantu dingangu manga 
pangaha pai séé, ia nanualagé'u Habaré'u Raluasé ko daku iluhabaré su 
taumata ko baliné tau Yahudi. Batu'u ia madidi usahaku horo dingangu ko 
su orasé ii, mangkaté ketang magholo. 2:3 I Titus, ko nudingangu ia, ko 
singkatau Yunani, kaiso 1 sié ta nisihasa putuhu atorangu sunaté, 2:4 


maningu mang pia taumata manihasangu halé éé. I siré éé ko manga 
taumata ko mapulu sumelé dingani kité dang mutingkakoa kéré ana u 
simbau. I siré sumu marema-remasé tadéau makapaniti apangko éné si kité 
ualingi kité nasimbau dingangu Kristus Yesus. I siré mapulu mamoléng si 
kité pusulé su keadaang horo kéré ellang, 2:5 kaiso i kami ta sumoho 1 siré 
sarang kadio, ualingi kami mundudiaga tadéau Habaré'u Raluasé éé tatapé 
buresi gunangi kemu. 2:6 Maningu kéré'é, takoaé manga halé buhu ko 
tutuntukang bou ia bou manga taumata ko tutehungang pia arengé -- si sia 
takoaé putatentangéngé kamagéngi siré pia aréngé, arau takoaé, batu'u 
Mawu Ruata ta mutehung gahi. 2:7 Su simbekané, manga taumata ko 
tutehungangang pia aréngé éé mangaku humonéu Mawu Ruata séng 
nuparénta si sia puhabaré'u Habaré'u Raluasé su taumata waliné tau 
Yahudi, musulungu kéré 1 Sié nuparénta si Petrus gunang puhabaré'u 
Habaré'u Raluasé éé su tau Yahudi. 2:8 Batuu Mawu Ruata ko séng 
nangonggo u kuaté si Petrus pakakoa rasulé'u tau Yahudi, nangonggo laing 
kuaté si sié gunangu makoa rasulé'u taumata waliné Yahudi. 2:9 I 
Yakobus, i Petrus dang 1 Yohanes, ko nikasilo nakoa keré manga pangaha 
u jamaaté, nangaku humonéu Mawu Ruata nangonggo u halé simbau ii si 
sia. Uté 1 siré nupapangumpaédé lima dingangi Barnabas dingangu ia kéré 
tandangu pugaghawé. Buhué 1 siré dingangi kami nukakiré 1 kami sarung 
muhalé su taloarangu manga umaté ko baliné tau Yahudi, dang i siré su 
taloarangu tau Yahudi. 2:10 Simbau dorongi siré tadéau i kami mutehung 
taumata susa. Dang ia nangilembo masenang mukoa halé éé. 2:11 Su 
témpongi Petrus dimenta su Antiokia, ia nundoka kahenga-hengang si sié, 
batu'u tindakangé nusala. 2:12 Kahimotongangé 1 sié kimang singkakang 
dingangu manga ana u simbau ko baliné tau Yahudi. Arawé suapangu 
manga utusangi Yakobus narenta, 1 sié nutingkaraung awa'é bou manga ana 
u simbau ko baliné tau Yahudi dang séng madidi lai kumang dingangi siré, 
batu'u mataku u apang taumata ko mapulu tadéau kebi taumata sunaténg. 
2:13 Manga ana u simbau tau Yahudi waliné ko mang lai mumunapiké 
kéré i Petrus, sarang i Barnabas lai nutuhu nukoa kéré kakanoa i siré. 2:14 
Kéré'é ia nakisilo humonéu 1 siré ta nukoa kakanoa ko ta sindaléngu 
kabenarangu Habaré'u Raluasé éé, ia dingang nubéra si Petrus su tengongu 


apang taumata ko naéné séé, "Kamagéngi kau kéré tau Yahudi séng 
nubiahé kéré taumata waliné Yahudi, apawé sabapé'é orasé 111 kau 
manihasangu manga taumata waliné pubiahé kéré tau Yahudi?" 2:15 
Tengadé tumuhu asalé, 1 kami ko tau Yahudi balinébé "taumata ko su 
likudé'u tau Yahudi ko marosa". 2:16 Maningu kéré'e 1 kami masingka 
humonéu taumata sau mutingkapia dingangu Mawu Ruata ketangu ualingu 
mangimang si Yesus Kristus, dang baliné ualingu muparaléngu atorangu 
agama. Batu'u dingangu muparaléngu atorangu agama, takoaé sarang 
manga singkatau ko botongé mutingkapia dingangu Mawu Ruata. 2:17 I 
kami mutawakali mudéa sarang sau mutingkapia dingangu Mawu Ruata su 
ralungu kasasimbau u pubawiahé dingangi Kristus. Kaiso kamagéng séng 
bou nukoa kéré'é, nalahé i kami mang bedang "taumata marosa" 
musulungu lai 1 siré taumata waliné Yahudi, apa ii mangaléné ko 1 Kristus 
nakakoa sabapé si kami nakoa marosa? Séng tantu tala! 2:18 Kamagéngu 
ia sau mupararisi u kehi u atorangu agama ko séng daku nipakaghoghahé, 
uté ia manodé u humonéu ia nakoa dumalawang atorang. 2:19 Arawé ia 
séng naté su ralungu atorangu agama -- nipakapaténgu atorang éé sisané -- 
tadéau ia makapubiahé gunangu Mawu Ruata. la séng nighantong dingangi 
Kristus. 2:20 Orasé 11 séng baliné lai ia biahé, kaiso ko 1 Kristus 
mububiahé su ralungu watangéngku. Pubawiahé ko su orasé ii daku 
pububiahé ualingu pangangimang su Ahusé'u Mawu Ruata ko kukendagé'u 
ia dang ko séng nanarakangu watangéng-é gunangu ia. 2:21 Ia ta 
mupakasana u kakendagé'u Mawu Ruata. Kamagéngu hubungangu 
taumata dingangu Mawu Ruata musau mutingkapia ualingu muparaléngu 
atorangu agama, éé mangaléné papaténgi Kristus makoa takoaé gunané! 


Galatia 3 


3:1 Manga ana u simbau tau Galatia! I kemu mang tengadé bodo! 
Mensangibé i sai séng nukawinsa si kemu? Papaténgi Kristus su kalu 
koroisé séng bou raku nitualagé malahé-lahé si kemu! 3:2 Kenangi kemu 
puhabaré si sia halé simbau ii: Apa i kemu ko séng nakatarima u Roké u 
Mawu Ruata ualingu nuparaléngu atorangu agama, arau ko ualingu i kemu 


nakaringihé Habaré'u Raluasé bou Mawu Ruata dang mangimang si 
Kristus? 3:3 Unué i kemu kéré'é kawodoné! I kemu séng naneta su 
pubawiahé buhu dingangu Roké u Mawu Ruata, tumaniu wué su orasé 11 i 
kemu bedang mapulu mudéa kasasuku bou kuaté'u sisanu? 3:4 Takoaé 
gunané kebi ko séng nikapendangéngi kemu éé? Tumaniu wué takoaé 
gunané! 3:5 Mawu Ruata nangonggo u Roké-é si kemu dang nukoa tanda 
hérang su taloarangi kemu. Apa Mawu Ruata mukukoa éé ualingu i kemu 
muparaléngu atorangu agama arau ualingu ikemu mudaringihé Habaré'u 
Raluasé éé dang mangimang si Kristus? 3:6 éé musulungu ko mabawohé 
su ralungu Buké Susi bou halé 1 Abraham -- kéré n, "I Abraham 
nangimang su Mawu Ruata, dang ualingu pangangimangé éé 1 sié mtarima 
u Mawu Ruata kéré taumata ko nakaluasé naungu Mawu Ruata." 3:7 Nau 
i kemu harusé makapendang humonéu taumata ko mang tenga-tengadé 
toronangi Abraham éé ko taumata mangimang su Mawu Ruata. 3:8 Buké 
Susi bedang bou horo séng nakasilo humonéu Mawu Ruata botongé 
mupakakoa u taumata waliné Yahudi makoa mapia dingangu Mawu 
Ruata, kamagéngi siré mangimang si Sié. Habaré'u Raluasé éé séng 
nipakasingka horo si Abraham su ralungu diandi 1, "Bou 1 kau, Mawu 
Ruata sarung mangalamaté patiku taumata su wowong dunia." 3:9 I 
Abraham nangimang, nau 1 sié nialamaténg. Kéré lai kalawou taumata ko 
mumpangimang, sarung alamaténg singkaalamaté dingangi Abraham. 3:10 
Apang taumata ko mutumbiki su atorangu agama, kebi-kebi mubiahé su 
ralungu kutoké. Batu'u su ralungu Buké Susi kabawohé, "Taumata ko ta 
tumuhu kahengang muparaléngu kebi ko kabawohé su Buké u Atorangu 
Agama, ikutoku Mawu Ruata!" 3:11 Takoaé ko manga singkatau ko 
mutingkapia dingangu Mawu Ruata ualingu muparaléngu atorangu agama. 
Halé éé séng nilahé su ralungu Buké Susi. "Ketangu taumata ko 
mangimang su Mawu Ruata hakiu hubungangé dingangu Mawu Ruata sau 
makoa mapia, sarung mubiahé!" 3:12 Kai1so atorangu agama ta nialasé su 
pangangimang. Su ralungu Buké Susi kabawohé humonéu taumata ko 
muparaléngu atorangu agama, sarung mubiahé ualingu atorang éé. 3:13 
Arawé i Kristus mupakaliungi kité bou kakutoké'u atorangu agama. I sié 
nukoa éé dingangu namalangu watangéng- é pakakutoké ualingi kité. 


Batu'u su ralungu Buké Susi kabawohé, "Pakakutoké'é taumata ko naté 
nighantong su rihi kalu." 3:14 I Kristus nukoa kéré'é tadéau alamaté ko 
nipudiandingu Mawu Ruata si Abraham ionggo lai su taumata ko baliné 
Yahudi. Dingangu kéré'é i kité lai ko mangimang su Mawu Ruata, botongé 
makatarima u Roké ko nipudiandingu Mawu Ruata éé. 3:15 Manga ana u 
simbau! Mapiang ia mangala conto bou ebaku ello-ello. Kamagéng 
taumata mangiki u simbau diandi dang diandi éé séng nitatapé, uté takoaé 
ko manga sarang singkatau makapamesu pudariandi éé, arau manambangu 
manga apa lai séé. 3:16 Kebi-kebi diandingu Mawu Ruata nikoa'-é gunangi 
Abraham dang gunangu toronangé. Su ralungu Buké Susi ta niwohé, "dang 
gunangu apang toronangi Abraham", ko mangaléné taumata mauli. Ko 
mabawohé séé "dang gunangu toronangu", mangaléné ketangu taumata 
singkatau, éé ko 1 Kristus. 3:17 Ko daku ipatatengo sii ko 11: diandingu 
Mawu Ruata séng nikoa dang nitatapé bedang bou horo. Atorangu agama 
ko nionggo epa u hasu telung pulo su taungé tuhué ta makapamesu 
pananatapé'é dingang mupakaemu u diandingu Mawu Ruata éé. 3:18 
Batu'u kamagéngu gagheli u Mawu Ruata kalaiki su atorangu agama, uté 
éé séng balinébé lai gagheli ko nipudiandi. Katéwé ualingu Mawu Ruata 
séng nudiandingu éé si Abraham, uté Mawu Ruata nangonggo u éé si sié. 
3:19 Kamagéngu kéré'é, gunangu apa atorangu agama nionggo? 
Sasimbahé'é humonéu atorang éé nitamba tadéau mupakalahé u 
pelanggarangu taumata. Atorangu agama éé ketang mapaké sarang 
darentangu singkatau toronangi Abraham ko niwéra su ralungu diandingu 
Mawu Ruata si Abraham. Atorangu agama éé niwawa u manga malaikaté 
bou taumata singkatau. 3:20 Nau, harusé pia bou ruang beka, buhué 
hinoņé pia daralénténg. Arawé Mawu Ruata ta mugausé pia dalénténg, 
batu'u 1 Sié sisané kumanoa. 3:21 Apa mangaléné ko atorangu agama éé 
nutalémpasé dingangu diandingu Mawu Ruata? Tantu mang tala! Batu'u 
kamagéng atorangu agama nionggo tadéau makaonggo u pubawiahé su 
taumata, uté taumata botongé mutingkapia dingangu Mawu Ruata bou 
ualingu atorangu agama. 3:22 Kaiso su ralungu Buké Susi kabawohé 
humonéu patiku taumata matatana su alungu kawasangu rosa. Ualingu éé, 
gagheli ko nipudiandi su ralungu pangangimang si Yesus Kristus nionggo 


si siré ko mangimang. 3:23 Su horo u bedang ta nangimang si Kristus, 1 
kité marariaga matoghasé su atorangu agama; 1 kité musulungu 
makakuhung sarang pangangimang éé nipakalahé. 3:24 Dingangu kéré'é, 
atorangu agama makoa kéré mundariaga si kité sarangi Kristus dumenta 
sau mupakapiangi kité dingangu Mawu Ruata ualingu 1 kité mangimang si 
Kristus. 3:25 Orasé 11, ualingu séng témponé taumata makapangimang si 
Kristus, uté 1 kité séng ta lai diagaténgu atorangu agama. 3:26 Ualingu 1 
kemu mangimang si Kristus Yesus, uté 1 kemu nasimbau dingangi Sié, 
dang ualingu éé i kemu nariadi manga ana u Mawu Ruata. 3:27 I kemu 
kebi séng niréno u raréno susi su aréngi Kristus, nau i kemu séng nanarima 
su awa 1 kemu apang kakanoa 1 Kristus. 3:28 Su ralungu halé ii séng 
takoaé putatentangéngé lai su taloarangu tau Yahudi dang taumata waliné 
Yahudi, su taloarangu ellang dingangu kawanua, su taloarangu mangaésé 
dingangu mangawawiné. I kemu kebi simbau ualingi Kristus Yesus. 3:29 
Kamagéngi kemu taghuanéngi Kristus, uté 1 kemu ko toronangi Abraham. 
Dang i kemu sarung nanarima u apang ko nipudiandingu Mawu Ruata. 


Galatia 4 


4:1-2 KĶKaiso mang hinoné ia mupakalahé: karengu u singkatau 
mananaghuang pusaka bedang mangarario, pia taumata ko mundiaga si sié 
dang mangurusé si sié sarang i sié makaratingu umuré ko nitantu i amangé. 
I Sié nikakoa musulungu singkatau ellang, maning tumuhu hinoné i sié ko 
tataghuangu kalawou rarotong éé. 4:3 Kéré'é lai ringangi kité: Karengu u 1 
kité bedang ta natelang, 1 kité iputahuellangu apang roké ko mukukawasa 
dunia ii. 4:4 Arawé su témponé kahengang, Mawu Ruata nundoi u 
Ahusé-é sarang dunia. Ahusé-é éé nipuhana u singkatau wawiné dang 
mubiahé su alung kawasangu atoarangu agama. 4:5 Dingangu kéré'é 1 Sié 
nupakaliungu manga taumata ko nububiahé su alungu kawasang atorangu 
agama; tadéau 1 kité lai botongé mariadi manga ana u Mawu Ruata. 4:6 
Ualingu i kemu ko manga ana u Mawu Ruata, Mawu Ruata nundoi u Roké 
u Ahusé-é pasu su naungu dingang su naungku, Roké ko mububéra, "1 
Amang, o i Amangku." 4:7 Nau, i kemu séng baliné lai ellang, kaiso ana. 


Dang ualingu 1 kemu manga ana u Mawu Ruata, uté Mawu Ruata sarung 
mangonggo si kemu kalawou apang ko nisadia-Né gunangu manga ana-é. 
4:8 Lena u horo i kemu begangu Mawu Ruata, éé sabapé'é i kemu nakoa 
ellang bou manga kawasa ko tutehungang musulungu ruata arawé 
sebenaré'é mang tenga-tengadé baliné Mawu Ruata. 4:9 Arawé orasé ii 1 
kemu séng masingka u Mawu Ruata, arau nangilémbongu éé, Mawu Ruata 
masingka 1 kemu. Nau, unué 1 kemu bedang mapulu sau musulé su roké u 
dunia ii, ko lomé dingangu kasiang? Unué i kemu musau mapulu 
putahuellangu manga roké éé? 4:10 I kemu mupakawantugé'u ello-ello 
pusimbau, bulang pusimbau, dingangu taung ko nitantu. 4:11 Ja gumagha, 
kumbahang saghédéku gunangi kemu makoa takoaé gunané. 4:12 Manga 
ana u simbau! Ia mudorong suapang botongé tadéau i kemu makoa kéré ia. 
Baugu ia lai séng nakoa kéré 1 kemu. I kemu ta nukoa halé ko nusala su 
tengoku. 4:13 I kemu tantu bedang makatahendung apa ko nakakoa si sia 
bou tetaé nuhabaré'u Habaré'u Raluasé si kemu. Sabapé'é ualingu ia nasaki. 
4:14 Su témpo éé i kemu takoaé pendang mamantungu ia, maningu 
kakaoa u awaku nakoa kéré sasaluka labo si kemu. I kemu katéwé 
nanarima u ia kéré nanarima u malaikaté'u Mawu Ruata arau musulungu 
nanarima i Kristus Yesus sisané. 4:15 I kemu mangkaté malua-luasé su 
témpo éé. Arawé su orasé 1, ko su apawé raluasé'u éé? la masingka 
humonéu su témpo éé i kemu pundangu mulesa matanu sisanu tadéau 
ionggo si sia, kamagéng éé ikakoa. 4:16 Apa su orasé ii ia séng 
tehungangi kemu kéré roka, ualingu ia mululahé u halé kahengang si 
kemu? 4:17 Manga taumata waliné éé kéré'é kaghisingé mudéa si kemu, 
kaiso pendungi siré ralai. I siré ketangu mapulu tadéau mamesu 
pukakauhang dingangi kamu, tadéau 1 kemu maiha tumuhu si siré. 4:18 
Tengadé mapia mutingkaghising su kalawou halé mapapia, asalé'u sintinia 
kéré'é dang kumbahang ketang kamagéng ia éné dingangi kemu. 4:19 
Manga anaku ko ikukendagé! Orasé ii ia lai mututatahangu sinsara ualingi 
kemu. la mututahahangu sinsara kéré singkatau wawiné mukuhedangu 
tedu su témpong mubaruntung. la sarung turusé mutatahang sinsara, 
kamagéngu tabiété'i Kristus bedang ta nasuang su awa'u! 4:20 Ja mangkaté 
mukukendung mapulu maéné dingangi kemu su orasé 11, tadéau ia 


makapududatongi kemu dingangu laguné waliné, batu'u ia séng ta makaena 
mensang mukoa apa lai dingangi kemu! 4:21 Manga ana u simbau ko 
mapulu mubiahé su alung kawasangu atorangu agama, kenangko 
pudaringihé si sia! Ia mupakasingka si kemu apang ko tengadé mabawohé 
su ralungu Buké u Toraté'i Musa. 4:22 Séé mabawohé humonéu 1 
Abraham pia ana'é rarua: Inangu ana simbau ko singkatau ellang, dang 
mangu ana simbau lai ko kawingé sisané. 4:23 Ana bou wawiné ellang, 
nipuhana ualingu kapulungu taumata. Arawé ana su kawingé sisané, 
nipuhana ualing nipudiandingu Mawu Ruata. 4:24 li nakoa kéré 
pusasihing. Bawiné rarua éé musulungu pudariandi rarua: singkatau asalé 
bou Wuludé'u Sinai -- éé ko 1 Hagar; manga ana'é nipuhana kéré ellang. 
4:25 Nau, i Hagar éé ko Buludé'u Sinai, su tanang Arab. I sié nakoa 
lambangusoang Y erusalem dingangu kalawou ana u wanuané ko su orasé 
ii séng nakoa ellang. 4:26 Arawé Yerusalem su sorga éé ko Yerusalem ko 
takoaé lawé, dang ko éé pusaté'u soangi kité. 4:27 Batu'u su ralungu Buké 
Susi séng kabawohé. "Daliagé si kau bawiné wanto, ko bedang ta smsulé 
nuhana! Luasé dingangu liagé i kau ko bedang ta sinsulé nakapendang 
lentihé'u muhana! Batu'u bawiné ko nitentangu kawingé sarung makaeba 
nangilémbo mauli ana bou wawiné ko mububiahé dingangu kinawingé." 
4:28 Manga ana u simbau! I kemu kebi ko manga ana u Mawu Ruata ko 
nipuhana ualingu diandingu Mawu Ruata; 1 kemu musulungi Ishak. 4:29 
Su témpong éé ana ko nipuhana tumuhu kapulung taumata, nutingkai ana 
ko nipuhana ualingu kapulungu Roké u Mawu Ruata. Kéré'é lai orasé 11. 
4:30 Kaiso ko apa kabawohé su Buké Susi? Ndai séé kabawohé kéré 11: 
"Tokolé ellang bawiné éé dingangu ana'é, batu'u ana bou ellang bawiné éé 
ta sarung makoa mananaghuang pusaka dingangu ana bou wawiné bou 
kawanua éé." 4:31 Nau, manga ana u simbau 1 kité 11 baliné manga ana bou 
singkatau ellang bawiné; i kité ko manga ana u wawiné bou kawanua. 


Galatia 5 


5:1 I kité séng bebasé orasé ii, batu'u 1 Kristus séng nupakabébasé'i kité! 
Ualingu éé tengalé kebébasangu, dang kumbahang bedangu lai 


putahuellang. 5:2 Putahendung, kamagéngi kemu mudorong makisunaté, 
éé mangaléné 1 Kristus takoaé mangaléné si kemu. Ko nuhabaré'u ii ko ia 
sisaku, i Paulus. 5:3 Sinsulé lai ia munggeli u ingaté su taumata ko 
mudorong makisunaté, humonéu 1 sié harusé muparaléngu kaselahé'u 
atorangu agama! 5:4 Kamagéngi kemu mudéa mutingkapia dingangu 
Mawu Ruata ualingu tumuhu atorangu agama, éé mangaléné hubungangu 
dingangi Kristus séng nabesu. Dingangu kéré'é i kemu mubiahé su likudé'u 
alamaté'u Mawu Ruata. 5:5 Arawé si kami, 1 kami muluharapé humonéu 
ko bou tulumangu Roké u Mawu Ruata dang ualingu pangangimangi kami 
si Kristus, Mawu Ruata mupakawalangi kami nutingkapia dingangi Sié. 
5:6 Baugu kamagéngi kité masimbau dingangi Kristus Yesus, halé u 
tumuhu dingangu ta tumuhu atorangu sunaté séng ta mukapura. 
Kahimotongangé ketang mangimang si Kristus, dang éé malahé ikasilo su 
ralungu pukakakendagé'i kité su taumata waliné. 5:7 Horo 1 kemu séng 
nudéa kahengang! Apawé sabapé'é su orasé 111 kemu wedang lai ta 
tumuhu su kapulungu Mawu Ruata? 5:8 Nalahé éé balinébé Mawu Ruata 
ko séng nukui si kemu! 5:9 "Ragi kadio makatuwo kaselahé'u tepong," 
angkungu taumata. 5:10 Maningu kéré'é ia bedang mangimangu 1 kemu 
takoaé pangangaking baliné, batu'u 1 kité séng nasimbau dingangi Kristus. 
Dang ia mangaking i sai mangaliu pikirangu, i siré sarung ihukungu Mawu 
Ruata. 5:11 Su halé u ia, manga ana u simbau, apa sabapé'é ia mangkaté 
hanésé dudokaténg kamagéng ia bedang muhabaré'u atorangu sunaté éé 
mang perlu? Kamagéng tengadé ia muhabaré kéré'é, uté habaréku bou halé 
u salipé'i Kristus ta makakoa soalé. 5:12 Kapiangé apang taumata ko 
mumangaliu pikirangu éé kasaunéng pasebang bou ralungu jamaaté! 5:13 I 
kemu séng nikuing tadéau makoa umaté. Kaiso kumbahang mupaké u halé 
u éé tadéau i kemu turusé mukoa apang ko ikapulungi kemu. Su 
simbekané, 1 kemu harusé mukakendagé dang musasumbala muhalé. 5:14 
Kaselahé'u atorangu agama séng nasahiangkung su parénta simbau ii, "I 
kau kendagé'u taumata sinsulungu musulungu i kau kumendagé'u 
watangéngu sisanu." 5:15 Arawé kamagéngi kemu mukakahau, 
pangingaté i kemu sarung magholang singkagholang. 5:16 Pendungku ko 
kéré ii: Balać'é Roké u Mawu Ruata pangaha si kemu dang kumbahang 


mubiahé tumuhu kapulungu tabiété'u taumata. 5:17 Batu'u kapulungu 
taumata mutatentang dingangu kapulungu Roké u Mawu Ruata, dang 
kapulungu Roké u Mawu Ruata mutatentang dingangu kapulungu taumata. 
1 radua mududaroka, hakiu 1 kemu ta makakoa apang ko hinong 
ikapulungi kemu. 5:18 Kaiso kamagéngu Roké u Mawu Ruata mangaha si 
kemu, uté i kemu ta pukawasangu atorangu agama. 5:19 Kapulung 
tabiété'u taumata malahé su kakanoa sundalé, lamuhu, dang ko ta hmoné; 
5:20 su halé u manemba berhala dang pia singka'é marendung; dang 
mumpudaroka, mudalia, mananoi, maligha mupedu, dang ketang 
mutahendung awa'é sisané; kawaweka dingangu pusasimbeka, 5:21 
dingangu saki u naung, mutimbukang, mupilisiré mubatu kapulu dang 
haghi-haghi. Su kalawou halé tamai éé ia nangonggo u ingaté si kemu 
orasé ii kéré ia lai horo mangonggo u ingaté si kemu, humonéu manga 
taumata ko mukukoa manga halé ko kéré'é ta sarung makoa dalohong 
umaté'u Mawu Ruata. 5:22 Su simbekané, kamagéngu taumata ahakéngu 
Roké u Mawu Ruata, uté eba'é ko: I siré sarung mukakendagé, 1 siré 
maraluasé, pia karaloahé su naungi siré, i siré masabaré dang 
malahimumu, 1 siré mapia su taumata waliné, 1 siré satia, 5:23 i siré 
masana naung, dang masingka mubawa awa 1 siré. Takoaé atorangu agama 
ko mularangu halé kéré'é. 5:24 Apang taumata ko séng nitaghuanéngi 
Kristus Yesus, i siré éé séng nulebingu tabiété'u watangéngé kéré taumata 
su ralungu kapulung gesi. 5:25 Roké u Mawu Ruata séng nangonggo si 
kité pubawiahé buhu; baugu éé 1 Sié lai harusé mukawasa pubawiahé'i 
kité. 5:26 I kité ta wotongé mutingkaoboté, dang mupapangonggo u saki u 
naung, dang masaki naung su simbau dingangu su waliné. 


Galatia 6 


6:1 Manga ana u simbau! Kamagéngu pia singkatau kaebakéng mukukoa 
dosa, uté 1 kemu ko mububiahé tutuhu Roké u Mawu Ruata, pangaha u 
taumata éé tadéau pubali su raléng ko nuhino. Kaiso i kemu harusé mukoa 
éé dinangu kakanoa masikomé, dang pundiaga kumbahang sarangi kemu 
lai kasalukaténg. 6:2 Pusasumbalako 1 kemu mananggong bawawangu 


taumata, tadéau dingangu kéré'é 1 kemu timuhu paréntangi Kristus. 6:3 
Kamagéngu pia manga singkatau mupendangu awa'é nangilémbo, sumbalié 
tala, taumata éé mangakalé batangéngé sisané. 6:4 Apang taumata harusé 
mukakela watangéngé sisané apa kakanoa'é mapia arau ralai. Kamagéng 
mapia, 1 sié wotongé lumuasé'u halé éé. Kaiso tawahaluasé'u 1 sié 
manulungu éé dingangu apa ko kukoaténgu taumata waliné. 6:5 Batu'u 
apang taumata harusé mananggong bawawangé sisané. 6:6 Taumata ko 
nanarima u tintirongi Kristus, uté pupapahiako dingangu météré'é kebi 
apang ko mapia ko pia si sié. 6:7 Kumbahang kaakaléng. Mawu Ruata ta 
kaputaghunalang! Apang ko nisuang éé lai tipong. 6:8 Kamagéng taumata 
musuang tumuhu tabiété'u awa'é kéré taumata, 1 sié sarung manipo papaté 
bou tabiété éé. Arawé kamagéngi sié musuang tumuhu aha u Roké u 
Mawu Ruata, uté i sié sarung manipo pubawiahé kahengang dingangu 
kekal bou Roké u Mawu Ruata. 6:9 Ualingu éé, kumbahangi kité musahé 
mukoa halé mapia; batu'u kamagéngi kité ta mangedo mukoa apang halé 
éé smsulé i kité sarung manipo wuané. 6:10 Nau, palibé wedang pia témpo 
si kité, uté i kité pukoako mapia su kalawou taumata, nangilémbo 
kahimotongangé su manga ana u simbau su pangangimang simbau. 6:11 
Puperhatikangko pakapia-pia bahagéang ii daku niwohé sisaku dingangu 
hurupé dalabo. 6:12 Manga taumata ko mutingkatedéngu awa 1 siré su 
halé ko kukasilo, ko séng 1 siré taumata mumanihasangi kemu putuhu 
atorangu sunaté. Kaiso i siré mukukoa éé ketang tadéau 1 siré ta 
pahangéngu tau Yahudi ualingu salipé'i Kristus. 6:13 Manga taumata ko 
tutuhu atorangu sunaté mang lai ta muparaléngu atorangu agama. Kalso 1 
siré mapulu 1 kemu isunaté, tadéau 1 siré makapangoboté ko 1 kemu séng 
nutuhu atorang éé. 6:14 Arawé ia ta mapulu sarang kadio mangoboté'u 
manga apa, su likudé'u Mawungi kité Yesus Kristus ko séng naté 
nighantong. Batu'u ualingi Sié séng naté nighantong, uté dunia séng takoaé 
mangaléné apa-apa lai si sia. Dang su halé u dunia ii, ia lai musulungu ko 
séng naté. 6:15 Nisunaté dingangu ta nisunaté, baliné éé kahimotongangé. 
Kahimotongangé ko makoa taumata wuhu. 6:16 Su taumata ko mubiahé 
dingangu pikirang éé, dang kéré'é lai su kalawou umaté'u Mawu Ruata, ia 
muharapé Mawu Ruata sarung mangonggo u kasasalamaté dingangu 


alamaté-é. 6:17 Tuhué, kumbahang lai pia manga singkatau bedang sau 
mupakasusangu ia, batu'u su wadangku pia tatialangu humonéu ia ko 
tumatuhu si Yesus. 6:18 Malowoko Mawungi kité Yesus Kristus sintinia 
mangalamaté manga ana u simbau. Amin. 


Efesus 1 


1:1 Manga umaté'ru Mawu Ruata su Efesus 1:2 Ia, 1 Paulus, rasulé'i Kristus 
Yesus ko bou kapulungu Mawu Ruata, muluharapé malowoko Mawu 
Ruata i Amangi kité dingangu Mawu Yesus Kristus mangonggo u alamaté 
dingangu kasasalamaté si kemu. 1:3 Dalo su Mawu Ruata, 1 Amangu 
Mawungi kité Yesus Kristus! I Sié séng nangalamaté si kité dingangu 
kalawou alamaté su pubawiahé'u rohani su ralungu sorga, ualingu 
kasasimbau 1 kité dingangi Kristus. 1:4 Su horo u dunia niriadi, Mawu 
Ruata séng namilé si kité su ralungi Kristus tadéau i kité makoa 
tataghuanéng-é sisané ko takoaé kurangé su tengo-Né. Ualing kakendagé'u 
Mawu Ruata, 1:5 uté 1 Sié bedang bou horo séng nanantu ko bou 1 Yesus 
Kristus, 1 Sié sarung muhéngké 1 kité pakakoa ana-é sisané. Dang mang 
tengadé ko éé kapulu-Né koaténg. 1:6 Dalo su Mawu Ruata mawantugé, 
ualingu Ahusé-é ko ikukendagé 1 Sié kéré'é kumendagé' kité. 1:7 Batu'u 
bou papaténgi Kristus, 1 kité séng niliungu Mawu Ruata, mangaléné 1 Sié 
séng nangonggo u ampungé si kité bou rosangi kité. 1:8 éé nikoa-é ualingu 
kéré'é kakendagé-é si kité, dang kakendagé éé nionggo-é si kité su ralungu 
kasasingka dingangu ena natimu. 1:9 Bou kapulu-Né sisané, Mawu Ruata 
séng nupakasingka u rahasiangu pulahalé-é si kité; 1 Sié séng nanantu u 
kehi u pulahalé-é éé sarung ipakaganapé su ralungi Kristus. 1:10 Kehi u 
halé éé tadéau apang ko éné mbaéng ko su sorga dingangu lai ko su dunia, 
masimbau dingangi Kristus kéré tembo'é. Dang halé éé sarung 
ipakaganapé'u Mawu Ruata kamagéngu séng mudatingu temponé. 1:11 
Mawu Ruata nukoa kebi-kebi éé tumuhu kapulu-Né dingangu putusang-é 
sisané. Bedang bou tetaé 1 Sié namilé si kité batu'u 1 Sié mapulu tadéau 1 
kité makoa umaté-é ualingu nasimbau dingangi Kristus. 1:12 Balaété 1 
kité, ko kahorokangé muharapé si Kristus, mudalongu Mawu Ruata 
ualingu kawawantugé-é! 1:13 I kemu lai séng nakoa umaté'u Mawu Ruata 
su témpongi kemu nakaringihé tatanatangu Mawu Ruata, éé ko Habaré'u 
Raluasé ko makasalamaté si kemu. I kemu mangimang si Yesus Kristus, 
ualingu éé Mawu Ruata nunggeli u Roké-é ko séng nipudiandi-Né si kemu 
makoa tatialangi kemu ko i Sié managhuang si kemu. 1:14 Roké éé 


nipangiki si kité ko sarung manarima u apang ko séng nipudiandingu 
Mawu Ruata su manga umaté-é. [i mupangakingi kité humonéu Mawu 
Ruata sarung muliungu umaté-é. Dalo su Mawu Ruata su ralungu 
kawawantugé-é. 1:15 Baugu éé, naneta bou ia nakaringihé humonéu 1 
kemu ko mangimang su Mawu Yesus, dingangi kemu kukendagé'u manga 
umaté'u Mawu Ruata, 1:16 ia takoaé edoné mututarimakasé su Mawu 
Ruata bou halé i kemu. Sintinia aréngi kemu daku isusego su témpong ia 
mukaliomanéng. 1:17 la mang mududorong tadéau Mawu Ruatangu 
Mawungi kité Yesus Kristus, i Amang mawantugé, mangonggo u Roké-é 
si kemu. Roké éé sarung manintiro si kemu, dang sarung mupakalahé u 
Mawu Ruata si kemu hakiu i kemu makasingka i Sié. 1:18 Ia mududorong 
tadéau Mawu Ruata mamuka pikirangi kemu tadéau matualagé; tadéau i 
kemu makaena apang ko luharapéngi kemu bou Mawu Ruata ko séng 
nukui si kemu. Dang tadéau lai 1 kemu masingka kéré apa kauli'é alamaté 
mapapia ko nisadiangu Mawu Ruata su manga umaté-é; 1:19 dang kéré 
apa katoghasé Mawu Ruata nuhalé dingangu kalawou kawasa su ralungi 
kité ko mangimang. Kawasangu Mawu Ruata ko kawasa mang takoaé 
sulungé 1:20 ko nipaké-é su témpongu sau nupubangungi Kristus bou 
papaté dang nangonggo u tampa ko karangétangé si Sié dingangu Mawu 
Ruata su sorga. 1:21 Tampa i Kristus éé nangilémbong karangé'é bou 
tampa u kalawou pamarénta, kalawou mangangawasa, kalawou pangaha, 
kalawou manga Mawu luadaténg dang manga i sai-sai lai ko séng nitantu 
pia kakaianéngé marangé; maning ko biahé orasé 11 dingangu lai ko 
mubiahé su témpo mahi. 1:22 Mawu Ruata nanarakangu kebi-kebi éé su 
alungu kawasangi Kristus, dang nanarakangi Kristus su jamaaté nakoa 
kéré tembonangu apang ko éné. 1:23 Jamaaté éé ko badangi Kristus 
nipakaganapé'i Sié ko mupakaganapé'u lai kalawou ko éné su apang 
tampa. 


Efesus 2 


2:1 Kangéré i kemu séng naté su likudé'u pangangimang baugu rosangi 
kemu dang dulawang kalawou paréntangu Mawu Ruata. 2:2 Su témpo éé i 


kemu tumuhu kapulungu dunia i1, mangaléné 1 kemu kebi sumasumelung 
su mangangawasang kinoang, roké ko su orasé ii mukukawasa su naungu 
apang taumata ko ta tutuhu su Mawu Ruata. 2:3 Kangéré lai i kité 
musulungi siré; 1 kité nubiahé mubatu kapulung badang mukoa apang ko 
makapia iha u awa dingangu pikirangi kité. Su témpo éé 1 kité lai taumata 
ko séng nanarima u ralangéhé'u Mawu Ruata, musulungu taumata waliné. 
2:4 KĶaiso kéré'é kalabo'é kapiang naungu Mawu Ruata! Kéré apa 
kakendagé-é si kité, 2:5 hakiu su témpongi kité naté su likudé'u 
pangangimang ualingu ralawangi kité, 1 Sié sau nupubiahé'i kité dingangi 
Kristus. Nau ualingu kapiang naungu Mawu Ruata, i kemu 
nipakasalamaté-é. 2:6 Ualingi kité nasimbau dingangi Kristus Yesus, uté 
Mawu Ruata sau nupubiahé' kité dingang-é, tadéau 1 kité lai 
makapuparénta ringang-é su sorga. 2:7 éé nikoa u Mawu Ruata tadéau su 
témpo mahi taumata sarung makasilo kéré apa kalabo'é kakendagé'u 
Mawu Ruata. Kakendagé'é éé nipakalahé u Mawu Ruata ualingu kapiang 
naung-é si kité su ralungi Kristus Yesus. 2:8-9 Mawu Ruata kumendagé'i 
kemu, éé sabapé'é 1 Sié nupakasalamaté'i kemu baugu 1 kemu mangimang 
si Yesus. Kasasalamaté éé baliné ualingu kuaté'u sisanu. éé ko alamaté'u 
Mawu Ruata. Nau takoaé ko sarang manga singkatau makapangoboté'u 
watangéngé su halé éé. 2:10 I kité ii ko niriadingu Mawu Ruata, dang bou 
1 Kristus Yesus, Mawu Ruata nukoa si kité tadéau 1 kité mumpukoa halé 
mapapia ko séng nisadia-Né si kité. 2:11 Manga ana u simbau apang ko 
baliné tau Yahudi! Putahendungko lenangu kakanoa u kangéré: I kemu 
isusego 1 siré tau Yahudi, "taumata ta nisunaté" bou i siré ko mangakungu 
watangéngi siré séng bou nisunaté (maksuté ko séng pia tatiala ko nikoa u 
taumata su wadangi siré). 2:12 Su témpo éé i kemu ta nasimbau dingangi 
Kristus, 1 kemu ko taumata raghi ko ta narékéng kéré umaté nipiléngu 
Mawu Ruata. I kemu ta nasowa su ralungu pudariandi ko nikoa u Mawu 
Ruata dingangu umaté-é. I kemu mububiahé su dunia n takoaé luharapéng 
dingangu takoaé Mawu Ruata. 2:13 Arawé orasé ii, ualingi kemu séng 
nasimbau dingangi Kristus Yesus, 1 kemu ko lenangu kangéré marau, 1i 
séng nipakarani ualingu papaténgi Kristus. 2:14 Batu'u i Kristus 1 Sié 
sisané ko pudaraméngi kité. I Sié mupakasimbau u tau Yahudi dingangu 


ko baliné Yahudi nariadi simbau bangsa. Pagaré tatenda ko nakasara si 
siré, éé ko pusasedu séng nipakailangi Kristus ko séng nanarakangu awa-é 
sisané. 2:15 Atorangu agama Yahudi dingangu manga parénta dang 
kalawou atorangé séng niemu i Kristus tadéau bangsa rarua éé makoa 
simbau umaté buhu, ko nasmbau dingangi Sié. Dingangu raléng kéré'é 1 
Kristus nukoa pudaramé. 2:16 Bou papaté-Né su kalu koroisé, 1 Kristus 
nupakasimbau u bangsa rarua éé, dang nupudaméngi siré dingangu Mawu 
Ruata, hakiu pusasedu éé nailang. 2:17 éé sabapé'é 1 Kristus dimenta 
tadéau mubawa Habaré'u Raluasé bou halé u pudaramé éé si kemu; 
mbaéng si kemu ko baliné taumatangu Yahudi ko kangéré bedang 
maraungu Mawu Ruata, dingangu lai si siré tau Yahudi ko maraningu 
Mawu Ruata. 2:18 Bou 1 Kristus 1 kité kebi -- mbaéng tau Yahudi 
dingangu ko baliné Yahudi -- ualingu Roké u Mawu Ruata ko simbau, 
séng nakahaung sarangki Amang. 2:19 Baugu éé, i kemu séng baliné lai 
narékéng kéré taumata raghi arau taumatangu likudé. I kemu ii kebi-kebi 
séng kéré umaté'u Mawu Ruata. I kemu éé ko dalohong baléngu Mawu 
Ruata. 2:20 I kemu mang lai séng nipararisi su dasaré ko nipelo u manga 
rasulé dingangu manga nabidang 1 Kristus Yesus kéré tumandıihé'é. 2:21 
Ko i Sié nanusung kaselahé'u bangunang éé nariadi Waléngu Mawu Ruata, 
ko séng nitantu gunangu Mawu. 2:22 Ualingu mubiahé simbau dingangi 
Kristus, uté i kemu lai séng nipararisi dingangu apang taumata waliné 
nakoa simbau balé gunangu Mawu Ruata; séé Mawu Ruata matana 
dingangu Roké-é. 


Efesus 3 


3:1 éé sabapé'é ia, 1 Paulus, nitaho su tahungku ualingi Kristus Yesus 
gunangi kemu ko baliné tau Yahudi. 3:2 Tantu i kemu séng nakaringihé 
humonéu Mawu Ruata, ualing kapiangu naung-é, séng nangonggo si sia 
halé ii gunangi kemu. 3:3 Mawu Ruata séng nupasebangu rahasiangu 
halé-é dang nupakasingka u éé si sia. (Su halé ii séng bou raku niwohé 
manimbu pai su tetaé, 3:4 dang kamagéngi kemu mubasa éé 1 kemu sarung 
masingka rahasingau halé i Kristus kéré ko su singkaku.) 3:5 Lenangu 


kangéré rahasia éé bedang ta nipakasingka su taumata, arawé orasé ii 
Roké u Mawu Ruata séng nulahé u éé su manga rasulé dingangu su manga 
nabi-Né. 3:6 Rahasia éé ko 11: Bou Habaré'é Raluasé éé, taumata ko baliné 
Yahudi séng nakapendang lai alamaté'ù Mawu Ruata ko lenangu horo 
ketang nisadia gunangu tau Yahudi. Apang taumata ko baliné tau Yahudi 
séng nakoa bahagéang bou wadang simbau, dang séng makatarima lai 
apang ko nipudiandingu Mawu Ruata su ralungi Kristus Yesus. 3:7 Mawu 
Ruata nangonggo si sia gagheli -- éé ko halé -- tadéau pangékéngu 
Habaré'u Raluasé éé. la nanarima u ghagheli éé bou kawasangu Mawu 
Ruata ko mumanganoa su ralungu watangéngku. 3:8 Su taloarangu 
kalawou umaté'u Mawu Ruata, ko séng ia ii taumata karalaikangé. Kaiso 
Mawu Ruata nangonggo si sia gagheli ii: tugasé tadéau puhabaré su apang 
taumata ko baliné tau Yahudi Habaré'u Raluasé bou halé u kakakala i 
Kristus ko takoaé panginsuéngé; 3:9 dingangu lai tadéau bou ia apang 
taumata makasingka kéré apa Mawu Ruata, Ko Mundariadi kaselahé'u 
dunia ii, muparaléngu halé-é ko bedang ta nikasingkaténg su dunia. 3:10 
Maksuté'u Mawu Ruata éé ko tadéau su orasé ii, bou ralungu jamaaté, 
kebi apang ko mukukawasa su kinoang masingka u karangé u singka u 
Mawu Ruata su ralungu patiku haghingu kakakoa'é. 3:11 Mawu Ruata 
mukukoa éé sindaléngu kehi u pulahalé-é ko kekal, ko nikoa-é su ralungi 
Kristus Yesus Mawungi kité. 3:12 Su ralungu pangangimang si Kristus 
dang ualingu nasimbau dingangi Sié, i kité bebasé humaung su Mawu 
Ruata dingangu pangangimang natiwatu. 3:13 Baugu éé dorongang si 
kemu: kumbahang gumaghangu halé ko daku pupendangéng ualingi kemu, 
batu'u kebi-kebi éé ko gunangu kapapiangi kemu. 3:14 Baugu éé ia 
mutingkasana su tengongi Amang. 3:15 Bou 1 Sié kalawou umaté su sorga 
dingangu su dunia makatarima su awa 1 siré bou sipaté-é sisané. 3:16 Ia 
mukaliomanéng kéré wotongé Mawu Ruata ko mawantugé mupakakuaté'u 
ralungu naungu dingangu Roké-é. 3:17 Malowoko ualingi kemu 
mangimang si Kristus, uté i Kristus matana su ralungu naungu, dang 
pubawiahé'u ialasé su kawasangu pukakakendagé. 3:18 la mukaliomanéng 
tadéau 1 kemu dingangu apang umaté'u Mawu Ruata, botongé makaena 
kéré apa kalabo'é dingang kanandu'é dang karangé'é dingang karalungé 


kakendagé'i Kristus, 3:19 ko dingangu pikirangu taumata ta kasingkaténg 
sarang apa karalungé. Luharapéng i kemu makakirala kakendagé'i Kristus 
éé hakiu i kemu pénéngu kasasuku u Mawu Ruata. 3:20 Dingangu 
kawasangu Mawu Ruata ko kukanoa kahalé'é su awa 1 kité, Mawu Ruata 
makakoa nangilémbong kauli'é bou apang ko karorongang arau ko 
pupikirangi kité. 3:21 Pakawantugéko Mawu Ruata bou toronang sarang 
toronang su ralungu jamaaté, su ralungi Kristus Yesus. Dalo su Mawu 
Ruata sarang karengu'é! Amin. 


Efesus 4 


4:1 éé sabapé'é ia -- singkatau taumatang tahanang, ko matatahang ualingu 
mututangkiang su halé u Mawu -- mududorong singapang botongé si 
kemu: pubiahéko putuhu su kakakoa u kéré taumata ko séng nikuingu 
Mawu Ruata. 4:2 Pakasasanako sintinia naungi kemu, pakasasikomé, dang 
pakasasabaré. Pasialako kakendagé'u su halé u mutulungu taumata waliné. 
4:3 Pubarusahako kahengang mubiahé su ralungu pudaramé tadéau 
kasasimbau ko éné ualingu Roké u Mawu Ruata tatapé mapalihara. 4:4 
Mang ketang pia simbau badang, dang simbau Roké. Kéré'é lai 1 kemu 
nikuing su pulaharapé simbau ko musulung. 4:5 Mang ketang pia simbau 
Mawu, simbau pangangimang, simbau pundaréno susi, 4:6 dang pia 
simbau Mawu Ruata ko nakoa i Amangu apang taumata. I Sié Mawungu 
kaselahé'u dunia, ko muluhalé bou ralungu kalawo'é, dang mukukawasa su 
ralungu kalawo'é. 4:7 I kité simbau-simbau séng nanarima u ghagheli 
tumuhu apang ko nionggo 1 Kristus. 4:8 Su ralungu Buké Susi pia 
kabawohé, "Su témpongi Sié nahéngké sarang tampa ko karangétangé, 1 
Sié nubawa tawanang singendu, dang 1 Sié nangonggo u ghagheli su 
taumata." 4:9 Nau, kamagéng iwéra "I Sié nahéngké" mangaléné i Sié 
horo séng bou limintu sarang tampa ko kasanakéngé su dunia 11 4:10 Dang 
1 Sié ko séng limintu éé, ko i Sié lai séng naawi sarang tampa ko 
nangilémbong karangé'é bou manga langi hakiu kaselahé'u dunia 
nikatiudangu kalaéné-é. 4:11 Ko i Sié "nangonggo u kalawou ghagheli su 
taumata"; pia ko nipakakoa-é rasulé, sengga nipakakoa nabi; ko baliné lai 


nipakakoa mulahabaré'u Habaré'u Raluasé éé, dang sengga lai nihéngké-é 
nipakakoa météré dingangu mutatalung jamaaté. 4:12 Ji nikoa-é tadéau 
umaté-u Mawu Ruata sadiang pakapia tadéau makapusumbala halé u 
Mawu mamangung badangi Kristus. 4:13 Dingangu kéré'é 1 kité mang kebi 
makoa simbau baugu pangangimang dang pangangena musulung bou 
halé'u Ahusé'u Mawu Ruata. Dang i kité makoa taumata matelang ko 
kukadenané mang kukaganapé kéré 1 Kristus. 4:14 Nau 1 kité séng ta 
makoa lai mangarario ko mangkaté dudaléto bubawanéng tamai ramahi 
kahiangu selihé'u pudalahaghingu tatintirongu taumata maralana. I siré 
mamalidé taumata dingangu léo 1 siré. 4:15 Mang tala! Su simbekané 1 kité 
harusé mulahé u halé ko kahengang dingangu naung ko napéné u 
kakendagé, hakiu su ralungu patiku halé kukadenané 1 kité mang 
kukasuku'é kéré 1 Kristus ko nakoa pangaha 1 kité. 4:16 Su ralungu 
Ahusé-é, kaselahé'u wahagéangu wadang éé nalahunsudé mapia, 
nipusasempu u lénsodangu simbau-simbau. Dang kamagéngu kalawou 
bahagéangu wadang éé kumanoa kéré ko séng tilahé, uté kaselahé'u 
wadang éé tumuwo mutingkatelang dingang mutingkatoghasé ualingu 
kakendagé. 4:17 Baugu éé su aréngu Mawu, ko ii sarung daku iwéra 
dingang ipakatumang; kumbahang bedang lai mubiahé kéré manga 
taumata ko begangu Mawu Ruata, dang mupikiré'u halé takoaé gunané. 
4:18 Sipirangi siré séng nutingkarendung. I siré wegangu pubawiahé ko 
nionggo u Mawu Ruata, batu'u i siré takoaé singka i siré sarang kadio halé 
u Mawu Ruata. I siré nakoa kéré'é ualingu ketihé. 4:19 I siré lai séng 
takoaé pendangu méa, hakiu i siré mububatu kapulung gesi, dang mubiahé 
lamuhu tumuhu kapulungu naung. 4:20 Arawé i Kristus Yesus ko su 
singka i kemu baliné kéré'é! 4:21 I kemu séng nakaringihé halé 1 Sié! Dang 
kéré taumata tumatuhu si Sié, 1 kemu lai séng nitintirongu halé u sipaté'u 
Mawu Ruata ko séng pia si Sié! 4:22 Baugu éé tentangké kakanoa tebé 
dingangu kakakoa u pubawiahé tebé ko dudusangu haghing kapulu ko 
makapalidé. 4:23 Pakatalimbuhuko kaselahé'u naung dingangu sipirangu. 
4:24 Pubiahéko i kemu kéré taumata wuhu ko séng niriadi timuhu gahi u 
Mawu Ruata; éé ko dingangu kakanoa mutatahino, matulidé dingangu 
susi. 4:25 Ualingu éé kalawou ana u simbau kauli'é, kumbahang bedang 


sau muléo, pakatatulidéko simbau dingangu su waliné, batu'u 1 kité kebi 
lawo bahagéangu wadangi Kristus. 4:26 Kamagéngi kemu mupedu, 
kumbahang pedunu éé tuhukang sarang mudatingu makarosa si kemu. 
Kumbahang mupedu sarang kanandu u ello, 4:27 tadéau Sétang ta 
makaréa lesabé. 4:28 Taumata ko nanarang manako harusé pangedo 
manako. Su simbekané i sié harusé puhalé tadéau makaréa ko pubiahé'é 
bou liaghané sisané dang makaputulungu taumata wiahé susa. 4:29 
Kamagéngi kemu mududato kumbahang muluangu wawéra maralamuhu. 
Pubérakongu wawéra ko makatintiro dingangu makatulungu taumata 
waliné. Bawéra kéré'é makaonggo u kapapia su taumata ko mudaringihé. 
4:30 Kumbahang mupakasusangu naungu Roké u Mawu Ruata. I kemu 
séng niségélé dingangu Roké Susi, nakoa tataghuanéngu Mawu Ruata. 
Roké éé lai makoa laiki humonéu Ellong Karaliu sarung dumenta si kemu. 
4:31 Deméko apang saki u naung, tuné naung dingangu pedu. Kumbahang 
lai mupalénggahé dingangu muparohang. Kumbahang lai pia pendang 
mubinsi su ralungu naung arau pendang baliné ko musulungu éé. 4:32 Su 
simbekané katéwé pakapapiako naungi kemu dang pukakendagéko simbau 
dingangu su waliné, dang pugagheli u ampungé kéréwé Mawu Ruata séng 
nangonggo u ampungé si kemu su ralungi Kristus. 


Efesus 5 


5:1 I kemu ko manga ana u Mawu Ruata ko ikukendagé-é, ualingu éé 1 
kemu harusé tumuhu tuladangu Mawu Ruata. 5:2 Pubawiahé'u harusé 
dinganéngu pukakakendagé, kéréwé lai 1 Kristus kumendagé'i kité. I Sié 
nanarakangu watangéng- é gunangi kité, kéré simbau sasemba mawéngi ko 
makaluasé naungu Mawu Ruata. 5:3 I kemu ko umaté'u Mawu Ruata. 
Ualingu éé, apang kakanoa lamuhu dang ko ta mutatahino, arau anggang 
ta hmoné pia su taloarangi kemu. Kumbahang sarang taumata waliné 
makapubérangu ko 1 kemu mukukoa halé kéré'é. 5:4 Ta hmoné lai 1 kemu 
muluangu manga wawéra kotoré, ko malamuhu, dang ko ta mutatahino. 
Su simbekané 1 kemu katéwé putarimakaséko su Mawu Ruata. 5:5 
Kakelaiko pakapia-pia: taumata ko kakanoa'é malamuhu, arau ko ta 


mutatahino, arau ko malaanggang (kakanoa ko kéré'é musulungu 
mumanemba berhala), taumata éé ta makoa dalohongu umaté ko 
puparéntangi Kristus dingangu Mawu Ruata. 5:6 Kumbahangi kemu 
kaakaléngu manga rudato ko takoaé mangaléné. Batu'u manga halé tamai 
ii makalangéhé Mawu Ruata su manga taumata ko ta tumatuhu si Sié. 5:7 
Nau, kumbahangi kemu mudalau sarang kadio-dio dingangu taumata kéré 
i siré éé. 5:8 Lenangu kangéré 1 kemu kebi mumatana su ralungu 
kararendung. Ii i kemu séng nakoa umaté'u Mawu, nau 1 kemu séng 
nasowa su ralungu katatualagé. Ualingu éé 1 kemu harusé mubiahé su 
ralungu tualagé. 5:9 Batu'u bou katatualagé éé dumenta kakanoa mapia, 
adilé dingang tulasé su matangu Mawu Ruata. 5:10 Pudéako sarang 
tadéau makasingka u apang ko mutatahino su kapulungu Mawu. 5:11 
Kumbahang mukoa manga kakanoa ko takoaé gunané musulung kéré ko 
kukoaténgu taumata ko mububiahé su kararendung. Su simbekangu éé 1 
kemu katéwé kasaunéng panamédé halé ko kéré'é. ( 5:12 Batu"u halé ko 
marendung, sarang ipududato séng lai makaméa.) 5:13 Apang ko 
luutukangu tualagé, mang sarung ikasilo malahé. 5:14 Batu'u kebi-kebi ko 
ikasilo malahé, éé ko katatualagé. éé sabape'é pia mabawéra, "Bangungké, 
éi kau ko bedang mututiki, dang sebangké bou papaté! I Kristus sarung 
mutimpasenang si kau." 5:15 Baugu éé putarukirako pakapia-pia atoré'u 
pubawiahé'u. Kumbahang mubiahé kéré pubawiahé'u tau wodo; pubiahé'é 
kéré taumata masingka. 5:16 Paké'é pakapia-pia apang témponu ko éné 
éé, batu'u témpo ii ko témpo ralai. 5:17 Kumbahang mutingkawodo, kaiso 
putarukirako apang ko ikukapulungu Mawu. 5:18 Kumbahangi kemu 
maiwukangu anggoré, batu'u éé ko sarung makarusa pubawiahé'i kemu. 
Katéwé, malowoko 1 kemu katahongu Roké u Mawu Ruata. 5:19 
Pupakékongu manga wawérangu mazmur, daralo dingangu sasuling 
rohani, su ralungu komolangi kemu. Pugantaréko dingangu karaluasé'u 
naung sasulingu daralo su Mawu. 5:20 Malowoko su manga halé apa, i 
kemu sintinia mang pupatarimakasé su Mawu Ruata, su aréngu Mawu 
Yesus Kristus Mawungi kité. 5:21 Su ralungu halé u mangadaté si Kristus, 
i kemu simbau- simbau harusé pusasumelung. 5:22 Bawiné, selungko su 
ésé'u, musulung sumasumelung su Mawu. 5:23 Batu'u mangaésé éé ko 


kéré tembo u mangawawiné, musulung kéré i Kristus lai nakoa tembo u 
jamaaté dang 1 Sié sisané lai Datung Salamaté'u jamaaté ko nakoa kéré 
wadang- é. 5:24 Musulungu lai jamaaté sumasumelung si Kristus, nau kéré 
lai su patiku halé harusé sasumelung su ésé'é. 5:25 ésé kendagékongu 
kawingu, musulung kéré 1 Kristus kumendagé'u jamaaté dang 
manarakangu awa-é baugu jamaaté éé. 5:26 I Kristus nukoa halé éé tadéau 
i Sié mupakasusingu jamaaté éé dingangu tintiro-Né dang bou aké u raréno 
susi, tadéau bou éé 1 Sié makapanembangu éé su Mawu Ruata. 5:27 
Dingangu kéré'é i Kristus nakapukoa jamaaté éé dudarisi mawantugé dang 
susi takoaé lengku'é arau kurangé sarang kadio su tengo-Né. 5:28 Kéré'é 
lai ésé harusé kumendagé'u kawingé kéré 1 sié kumendagé'u awa'é sisané. 
Taumata ko kumendagé'u kinawingé mangaléné kumendagé'u awa'é 
sisané. ( 5:29 Bedang takoaé taumata ko mubinsi u awa'é sisané. 
Susimbekané katéwé kasaunéng paliharangé dang diagaténgé kéré i 
Kristus lai mupalihara jamaaté-é. 5:30 I kité masingka u éé, ualingu 1 kité 
nataho bahagéangu wadangi Kristus.) 5:31 Su ralungu Buké Susi pia 
kabawohé, "Baugu éé singkatau ésé sarung manentangu inang iamangé 
tadéau masimbau dingangu kawingé dang i radua sarung makoa simbau." 
5:32 Nasé éé pia mangaléné maralung. Dang éé daku nikai su halé u 
kasasimbau 1 Kristus dingangu jamaaté. 5:33 Ka1so nasé éé lai séng 
mudalahaki dingangu halé 1 kemu: Malawoko apang ésé kumendagé'u 
kawingé kéréwé 1 sié kumendagé'u awa'é sisané kéré'é lai apang bawiné 
mang harusé pangadaté kawingé. 


Efesus 6 


6:1 I kemu mangarario! Kéré tumatuhu i Kristus, 6:2 "Pangadatéko si 
papanu dingangu si mamanu" éé paréntangu Mawu Ruata kahimotongangé 
dingangu diandi, 6:3 ko: "Tadéau i kau masalamaté dingangu maumburé 
su wowongu dunia". 6:4 Manga ana u simbau ko nakoa kéré iamang! 
Kumbahang mangkaté sumbali mukoa manga ana u sarangi siré duméré. 
Kaiso, paliharaité i siré pakalabo su ralungu atorang dingangu tintirou 
Mawu. 6:5 Manga ana u simbau ko nakoa kéré paparéntang! Tuhukété 


paréntangu mawunu ko su dunia ii. Koako éé pakaadaté dang pakatuhu'é 
dingangu kalawou naung musulungu kéré éé kukoaténgi kemu si Kristus 
sisané. 6:6 Kumbahang mukoa kéré'é ketangu su témpongi kemu 
dudiagaténg, tadéau ketang makaréa daralongu taumata. Kaiso koakongi 
kemu éé kéré ellangi Kristus ko nasué naung katuhu'é kapulungu Mawu 
Ruata. 6:7 Halé ko kukoaténgi kemu kéré paparéntang éé, halékéténgi 
kemu dingangu karaluasé'u naung kéré kakakoa'u 1 kemu séng 
kaputahamawuné su Mawu, dang baliné ketang taumata. 6:8 
Putahendungké humonéu apang taumata, mbaéng ellang arau waliné, mang 
sarung manarima u wawalisé bou Mawu su apang halé mapapia ko 
nikoa'é. 6:9 Manga ana u simbau ko nakoa mupuparénta! I kemu pukoako 
lai kéré'é su manga paparéntangi kemu. Pangedoko hambaké nggalébé 
muhéang. Putahendungko humonéu i kemu dingangu manga paparéntang 
éé, kebi-kebi mumanaghuang mawu simbau, éé ko Mawu su sorga. I Sié ta 
mamilé ghati. 6:10 Panginsuéngé, pakatatoghasé'é 1 kemu dingangu kuaté 
ko nikaréa 1 kemu bou kawasangu Mawu Ruata, ualingu 1 kemu séng 
nasimbau dingangi-é. 6:11 Pupakékongu kalawou sadiangu puséketang ko 
séng nionggo u Mawu Ruata si kemu, tadéau i kemu makaputataghalé 
mundoka kalawou akalé maraléwéhé bou Sétang. 6:12 Batu'u i kité 
muséké baliné mundoka taumata kaiso mundoka kawasangu manga sétang 
ko mumangawasa su témpo ko tumaniu ralai 1. I kité mundoka kawasangu 
roké daralai ko mumangawasa kinoang. 6:13 Ualingu éé, su orasé ii, 
pupaké'éngu kelungu Mawu Ruata, tadéau su ello ko tumaniu ralai 1 kemu 
makatatengo roka i kemu. Dingang tadéau suapangi kemu bou 
makapuséké sarang panginsuéngé, 1 kemu mang bedang tatapé matoghasé. 
6:14 Pakarariahiko i kemu. Pupaké u tatuhu satia su Mawu Ruata makoa 
kéré bawekisé kaluwaéng, dingang katatulasé'u naung kéré pakéangu ko ta 
katetélang. 6:15 Kalahangu naung mubawa Habaré'u Raluasé ko 
makarentang kapapia makoa sapatunu. 6:16 Sintinia témpo 
pangangimangu su Mawu koa kéré kelung; bou pangangimang éé i kemu 
wotongé makapedi horong papiti ko luhéna bou 1 sié ko karalaikangé. 
6:17 Daéko kasasalamaté kéré tatutubé tembo, dingangu wawérangu 
Mawu Ruata kéré pédangu Roké u Mawu Ruata. 6:18 Koako kebi-kebi éé 


apidé pukaliomanéng pudorong tulumang bou Mawu Ruata. Suapang pia 
loahé, pukaliomanéngko kéré ko luaha u Roké u Mawu Ruata si kemu. 
Sintinia pakarariagako 1 kemu dang kumbahang sumoho. 
Pukaliomanéngko sintinia gunangu kalawou manga umaté'u Mawu Ruata. 
6:19 Dingang pukaliomanéngko lai gunangu ia, tadéau su témpong ia 
mubéra, Mawu Ruata mangonggo si sia bawéra ko su tampa'é. Dang 
tadéau ia bahani muhabaré'u halé'u rahasiangu Habaré'u Raluasé éé. 6:20 
Ualingu Habaré'u Raluasé éé, ia nakoa singkatau raroi, dang ko su orasé ii 
ndaong éné su ralungu tahungku. Kaliomanéngéko tadéau ia bahani 
mududatongu halé u Habaré'u Raluasé éé, kéréwé harusé daku ihabaré. 
6:21 I Tikhikus, ana u simbau 1 kité dang paparéntang ko matuhu su halé u 
Mawu, sarung mupakasingka u kebi-kebi si kemu halé u ia, tadéau i kemu 
masingka u kakakoaku dingangu pulahaléku. 6:22 Ko éé sabapé'é ia 
nundoi i sié sarangki kemu tadéau puhabaré'u kakakoa 1 kami si kemu 
kebi, tadéau mupakalabo u naungi kemu. 6:23 Malowoko Mawu Ruata 1 
Amang, dingangu Mawu Yesus Kristus makasimbau kalawou jamaaté su 
ralungu pukakakendagé dingangu matatapé mangimang si Kristus. 6:24 
Malowoko Mawu Ruata mangalamaté ana u simbau kaulié ko 
kumendagé'u Mawungi kité Yesus Kristus dingangu kakendagé ko takoaé 
panginsuéngé. 


Filipi 1 


1:1 Ana u simbau manga umaté'uùu Mawu Ruata kebi-kebi ko mumatana su 
Filipi, dang ko séng nasimbau dingangi Kristus Yesus. Dingangu lai manga 
ana u simbau pangaha dingangu apang musasumbala su jamaaté! Ia ii, 1 
Paulus, dingangi Timotius, manga ellangi Kristus Yesus, 1:2 muluharapé 
malowoko Mawu Ruata i Amangi kité dingangu Mawu Yesus Kristus 
mangonggo u alamaté dingangu kasasalamaté si kemu. 1:3 Sintinia témpo 
ia makatahendung si kemu, ia mang mupatarimakasé su Mawu Ruata. 1:4 
Dang sintinia ia mukukaliomanéngi kemu kebi, ia mukukaliomanéng 
dingangu karaluasé'u naung. 1:5 Ia mupatarimakasé su Mawu Ruata batu'u 
bedang bou ello himotongé sarang orasé 1i, 1 kemu séng nusumbala si sia 
nangaésé'u habaré'u Raluasé bou Mawu Ruata. 1:6 Mawu Ruata sisané ko 
séng naneta u halé mapia éé si kemu dang ia mangaking i Sié sarung 
manurusé halé éé sarang masué su Ellongi Kristus Yesus sau dumenta. 1:7 
Tengadé mang su tampa'é ia ma ka pendang kéré'é su tengongi kemu, 
batu'u 1 kemu kebi mang sintinia marani su ralungu naungku. Batu'u lai i 
kemu séng nakatarima dingangku, kakendagé ko nionggo u Mawu Ruata 
si sia; maning orasé ii ia ndaong su ralungu tahungku lai su témpongu ia su 
likudé'é gunang mututenda dang mundiaga Habaré'u Raluasé éé. 1:8 
Mawu Ruata masingka humonéu ia mangkaté mukukendungi kemu 
dingangu pendangu kakendagé nasué bou 1 Kristus Yesus sisané. 1:9 li 
kakaliomanéngku gunangi kemu: luharapéng 1 kemu kasaunéng 
kumendagé'u Mawu Ruata dingangu sinsulungu dang mahuntinamba su 
ralungu kasasingka tengadé dingangu pikirang mapia. 1:10 Dingangu 
kéré'é 1 kemu masingka mamilé apang ko kapiangé, dang pubawihé'u 
sarung mawuresi bou lengku arau lai manga apang antang su ellongi 
Kristus sau dumenta. 1:11 Pubawiahé'u sarung mapéné su kakanoa ko 
tenga-tengadé mapia ko kaebakéng bou Yesus Kristus sisané; uté Mawu 
Ruata sarung ipakawantugé dingangu dalong. 1:12 la mapulu tadéau 1 
kemu masingka, humonéu apang halé ko séng nariadi si sia katéwé 
kasaunéng nakakoa taumata nanambang kauli'é mudaringihé dang 
mangimang su Habaré'u Raluasé éé. 1:13 Bou éé eba'é kebi diaga u istana 


dang manga apang taumata waliné su soa ii nasingka humonéu ia 
nitahungku ualingu ia nutangkiang si Kristus. 1:14 Dang hukumang si sia 
nakakoa kauli u taumatang Sahani su soa éé kasaunéng nanamba 
pangangakingi siré su Mawu, hakiu 1 siré nanambang bahaniné muhabaré'u 
tatanatangu Mawu Ruata takoaé pendangu mataku. 1:15 Tengadé pia 
pirang katau su taloarangi siré ko muhabaré'i Kristus ualingu masaki naung 
dang tadéau mapulu mudalia, arawé sengga muhabaré'i Kristus dingangu 
pendung mapia. 1:16 Manga taumata tamai ii mukukoa éé ualingu i siré 
kumendagé'u Mawu Ruata dingangu ia, batu'u 1 siré masingka humonéu 
Mawu Ruata séng nuparénta si sia tadéau pulahé humonéu Habaré'u 
Raluasé éé ko tengadé. 1:17 Kaiso taumata waliné muhabaré'i Kristus 
dingangu pendung dalai; 1 siré muhabaré gunangu awa 1 siré. Dingangu éé 1 
siré pia antibé makakoa si sia kasaunéng masusa su ralungu tahungku. 
1:18 KĶKaiso ta makapura! Batu'u maning lai kéré apa, mbaéng éé 
kukoaténg dingangu pendung mapia, arau lai dingangu pendung ko ta 
mutatahino, kaiso i Kristus mang lai ihabaré; nau ia maluasé. Dang ia 
mang tatapé mupendang kéré'é, 1:19 batu'u ia masingka ko bou 
kakaliomanéngu dang dingangu tulumangu Roké i Yesus Kristus, ia sarung 
iliu. 1:20 Ko daku ikukaening dang luharapéng éé ko tadéau kumbahang 
sarang ia ta maturusé su haléku. Susimbekané ia muharapé tadéau su 
apang témpo, nangilémbo su orasé ii, ia séng bahani hakiu dingangu 
kaselahé'u wadang dingangu jiwaku mbaéng ia bedang biahé arau ia maté 
-- 1 Kristus mang bubantugang. 1:21 Batu'u si sia daléngu pubawiahéku, 
ketangi Kristus! Dang maté mangaléné kalauntu. 1:22 Kaiso kamagéng 
dingangu pubawiahé su dunia ii, ia makapukoa halé ko nangilémbo pia 
gunané, nau ia ta makaena mensang sudé ko harusé daku piléng. 1:23 Ia 
buboléngang bou ruang beka. Ila mapulu-pulu manentangu dunia ii tadéau 
tarai matana dingangi Kristus, batu'u ko éé kapiangé; 1:24 kaiso su 
gunangi kemu kapiangé kamagéng ia matana tatapé su dunia. 1:25 Ia 
mangakingu halé éé. éé sabapé'é ia masingka ia sarung matana tatapé 
dingangu ana u simbau kauli'é, tadéau makaputulungi kemu manambang 
toghasé dingangu kaluasé su ralungu mangimang su Mawu. 1:26 Batu'u 
éé, kamagéng ia musau musulé sarangki kemu, i kemu ko séng nasimbau 


dingangi Kristus Yesus sarung pia alasang bedang nangilémbo lai mauli 
tadéau makapuhéngké u ia. 1:27 Ho, ko kalabokangé orasé 11 i kemu 
mubiahé sindaléng dingangu apa ko tutuntukang bou Habaré'u Raluasé bou 
halé 1 Kristus éé. Dingangu kéré'é, mensang apa ia botongé musema 
dingangu arau tala, ia mang sarung makaringihé ko i kemu matoghasé 
nasimbau mudéa singkaréa ketang gunang pendung simbau dingangu 
kapulu simbau; éé gunangu pangangimang ko sindaléngu Habaré'u Raluasé 
bou Mawu Ruata éé. 1:28 I kemu sintinia harusé pakawahani; kumbahang 
mataku su tengongu manga roka'u. Dingangu kéré'é 1 kemu mupasilongu 
humonéu 1 siré séng nalahé mailang, dang i kemu sarung makauntu, batu'u 
Mawu Ruata sisané ko mangonggo u kalauntu si kemu. 1:29 Baugu Mawu 
Ruata ko nangonggo u alamaté si kemu balinébé ketang tadéau 1 kemu 
mangimang si Kristus, kaiso lai tadéau mutatahangu sinsara gunangi 
Kristus. 1:30 Orasé 111 kemu lai timuhu dingangku su ralungu halé 
musulung; ko séng bou nikasilongi kemu daku nihalékang horo, dang 
bedang tatapé daku kukoaténg sarang orasé ii, kéré ko nukaringihé'i kemu 
orasé ii. 


Filipi 2 


2:1 I kemu matoghasé, baugu i kemu nasimbau dingangi Kristus. Dang 1 
kemu maiboré ualingi Kristus kumendagé'i kemu! I kemu niaha u Roké u 
Mawu Ruata, dang lai mukakendagé dingangu pia pukakakendagé simbau 
dingangu waliné. 2:2 Ho, kenangko i kemu pakatenga-tengadé 
mupakaluasé'u naungu dingangu halé 11: Pubiahé singkanaung dingangu 
kakendagé simbau dang pangangena simbau dang dingangu olang simbau. 
2:3 Kumbahang mukoa manga apa ualingu manipiré halé u awa, arau 
tadéau mangoboté'u awa. Susimbekané kenangko i kemu simbau-simbau 
dingangu kasasana u naung putehung taumata waliné nangilémbo mapia 
bou watangéngu sisanu. 2:4 Puperhatikangko halé u taumata waliné; 
kumbahang ketang mutahendung i batangéngu. 2:5 Koako su naungi kemu 
pia naung kéré si Yesus Kristus: 2:6 Tumuhu hinoné 1 Sié musulungu 
Mawu Ruata, kaiso i Sié ta namendang humonéu keadaangu kararoké-é éé 


ko harusé umpaédang-é. 2:7 Susimbekané, 1 Sié namelo u kebi-kebi éé 
bou éé nutingkakoa kéré singkatau ellang, I Sié nutingkakoa kéré taumata, 
dang nalahé nubiahé kéré taumata. 2:8 I Sié nutingkasana u awa-é, dang 
nubiahé matuhu su Mawu Ruata sarang naté -- -- naté su kalu koroisé. 2:9 
Ualingu éé Mawu Ruata nuhéngké 1 Sié pakarangé-rangé, dingangu 
nangonggo si Sié kawasa ko nangilémbo labo bou kalawou kawasa waliné 
2:10 Nau su gunangu mangadaté si Yesus, kebi diadikang ko su sorga, 
dingangu ko su dunia, dang lai ko su alungu dunia, Yes. 2:11 I siré kebi 
mumpangaku humonéu 1 Yesus Kristus ko Mawu; dingangu kéré'é Mawu 
Ruata i Amang bantugang. 2:12 Baugu éé, manga ana u simbau ko 
ikukendagé, kéréwé 1 kemu sintmia matuhu si sia su témpong ia éné su 
taloarangi kemu, uté nangilémbo su orasé 11 séng narau, katana'é 1 kemu 
tatapé tumuhu si sia. I kemu séng nipakasalamaté'u Mawu Ruata, nau 
putawakaliko turusé tadéau alamaté su pubawiahé'u masuku. Koako éé su 
pangangadaté dingangu tatuhu su Mawu Ruata. 2:13 Ualingu Mawu Ruata 
sisané ko séng nukoa su ralungu awa i kemu kapulu ko nakaluasé naungu 
Mawu Ruata. 2:14 Halékété apang halé dingangu naung maluasé dang 
takoaé raréndéhé. 2:15-16 Dingangu kéré'é 1 kemu mupasilongu humonéu 
i kemu ko manga ana u Mawu Ruata ko takoaé lengku'é, ko mubiahé 
matulasé dang mutatahino su taloarangu taumata raralai dingangu 
mararosa. Dang su témpongi kemu mupakasingka si siré habaré ko 
makaonggo u pubawiahé, i kemu kakoako kéré tualagé ko sumenang su 
dunia gunangi siré. Kamagéngi kemu mubiahé kéré'é, pia alasangé si sia 
muhéngké i kemu su témpongi Yesus Kristus musau dumenta. éé 
tatialangu tawakaliku ta nagholo dang saghédéku pia gunané. 2:17 
Aramanung ia sarung paténg dang dahaku makoa sasemba ko iwembing su 
sasembangi kemu su Mawu Ruata kéré tatialangu humonéu 1 kemu 
mangimang si Sié. Kamagéng éé mang harusé kéré'é, ia mupatarimakasé 
su halé éé dang lumuasé singkaluasé dingangi kemu. 2:18 KĶKéré'é lai 1 
kemu pakaluaséko dang luasé ringangku. 2:19 la mangimang bou 
tulumangu Mawu Yesus, ia ligha makapundoi 1 Timotius sarangki kemu, 
tadéau ia maiboré'u habaré'u halé i kemu. 2:20 Ko mang ketangi Timotius 
sisané taumata ko sindaléngu kapuluku, dang tenga-tengadé mumanipiré'u 


kapapiang pubawiahé'u. 2:21 Ko baliné kebi ketangu kapangurusé'é awa 1 
siré, baliné gunangi Yesus Kristus. 2:22 ĮI kemu sisané séng nakasilo 
buktiné humonéu 1 Timotius ko pia gunané. I sié séng nuhalé kahengang 
dingangku mangékéngu Habaré'u Raluasé bou Mawu Ruata. I kami dua 
musulungu ana dingangu i amang. 2:23 Baugu éé, suapang ia séng 
nakasingka kéré apa suéné palakaraku, ia ligha nundoi i sié sarangki kemu. 
2:24 Ja mangimang humonéu dingangu tulumangu Mawu, ia sisaku lai ta 
marengu sarung sau mutiwo si kemu. 2:25 Su halé u ana u simbau i kité 1 
Epafroditus ko niroi 1 kemu pusumbala si sia, su pendangku hinoné sau 
mundol i sié tamai pusulé sarangki kemu. I sié séng timakidé si sia su 
ralungu pulahalé dingangu su tawakaliku. 2:26 I sié mangkaté kukendung 
mutahendung si kemu kebi, dang kombangé mukukalabé ualingi kemu 
séng nakahombang habaré'i sié masaki. 2:27 Tengadé i sié masaki matedu. 
Kaiso Mawu Ruata nukasiangi sié; dang baliné ketang si sié lai, kaiso si 
sia lai, tadéau ia lai kumbahang tumaniu masusa naung. 2:28 éé sabapé'é ia 
lai kasaunéng mapulu mundoi i sié pusulé sarangki kemu, tadéau i kemu 
maluasé musombangi sié, dang naungku lai matarima. 2:29 Nau, tarima'é i 
sié dingangu karaluasé'u naung kéré singkatau ana u simbau su 
pangangimang simbau. Aregaité apang taumata ko kéré i sié. 2:30 
Gunangu halé i Kristus, 1 sié lai séng katé kadio'é maté; 1 sié nanarakangu 
singongoné tadéau mutulungu ia baugu aréngi kemu. 


Filipi 3 


3:1 Pangmsuéngé, manga ana u simbauku, pakaraluaséko 1 kemu ualingi 
kemu séng nasimbau dingangu Mawu. Ia takoaé keberatangé musau 
mangulang apang ko séng bou raku niwohé horo si kemu; batu'u halé éé 
ko mapia gunangu kasasalamaté'i kemu. 3:2 Pakalaingaté'é su manga 
taumata ko mukukoa halé daralai, manga taumata ko hinoné isego 
'kapuna'. I siré manihasa tadéau apang taumata pakisunaté. 3:3 Sumbali 
séng 1 kité manga taumata ko séng nanarima u sunaté kahengang, baliné 1 
siré. I kité manemba Mawu Ruata dingangu aha u Roké u Mawu Ruata 
sisané, dang i kité mupatarimakasé ualingi kité mubiahé nasimbau dingangi 


Kristus Yesus. I kité ta maiki su manga tundung adaté ko kukoaténgu 
taumata. 3:4 Kamagéng déakéng ia mang lai botongé mutingkaiki su 
tundungu manga adaté éé. Batu'u kamagéng pia manga singkatau ko 
mupendangu i sié pia alasangé mutingkaiki su tundungu adaté ko 
kukoaténgu taumata, ia bedang nangilémbo lai. 3:5 Ia nisunaté su témpong 
umuréku ualung ello. Ia nipuhana kéré singkatau Israel, bou sukungi 
Benyamin; ia tau Ibrani tutuné. Su ralungu tatuhu su atorangu agama 
Yahudi, ia nataho su golongangu Farisi. 3:6 Kaiso ia kéré'é kawahaniné 
hakiu ia mudating sarang mamahang jamaaté. Kamagéng tehungang bou 
tatuhu su atorangu agamang Yahudi, ia singkatau taumata mapia takoaé 
kurangé. 3:7 Kaiso ualingi Kristus, uté kebi-kebi apang ko kangéré makoa 
kalauntu si sia, orasé ii nakoa simbau ko nakarugi. 3:8 Baliné lai ketang 
halé éé; kaiso nangilémbo bou kalawou éé daku nipendangéng kéré halé 
ko ketang nakarugi. Ko éné si sia orasé ii éé nangilémbo maarega; éé ko 
halé i Kristus Yesus, Mawuku. Ualingi Kristus, uté ia séng namelo u 
kalawou haghi éé. Kebi éé daku tehungang kéré onasé, tadéau ia botongé 
makaréa si Kristus. 3:9 dang tenga-tengadé masimbau dingang-é. 
Pukakauhang dingangu Mawu Ruata séng ta raku déakéng sisaku ualingu 
tumuhu su atorangu agama. li ia séng pia pukakauhangku mapia dingangu 
Mawu Ruata, baugu ia mangimang si Kristus. Nau pukakauhang ko mapia 
éé dimenta bou Mawu Ruata, dang nialasé su pangangimang si Yesus 
Kristus. 3:10 Simbau halé ko daku luening éé ko tadéau ia masingka 1 
Kristus, dang makapendang kawasa ko nupubiahé 1 Sié bou papaté. la 
mapulu mutatahangu susa ringang-é dang mutingkakoa kéré 1 Sié su ralung 
papaté-Né. 3:11 Dang ia muharapé ko ia ii sarung sau ipubiahé bou 
papaté. 3:12 la ta nubérangu ko ia ii séng nakaréa, arau séng nasuku. 
Kaiso ia turusé mududéa sarang makatarima u parésé'é ko séng nisadiangi 
Kristus Yesus. Gunangu éé 1 Sié séng nanamé si sia dang nanaghuang si 
sia. 3:13 Tantu'u manga ana u simbau, tengadé ia ta mupendang humonéu 
ia séng nakatarima u parésé éé. Kaiso pia halé simbau ko daku koaténg, ia 
muliwuhé'u apang ko pai su likudéku dang mutawakali kahengang 
manahusu apa ko pai su tengoku. 3:14 éé sabapé'é ia tumalang turusé 
mundolong kehi panginsuéngé gunangu manarima kalauntu, éé ko 


pubawiahé su sorga; ualingu éé Mawu Ruata séng mukui si kité su ralungi 
Kristus Yesus. 3:15 I kité kebi apang ko séng matelang su halé u rohani, 
harusé pia kakanoa kéré'é. Kaiso kamagéng su taloarangi kemu pia ko pia 
singka 1 siré waliné, uté Mawu Ruata sarung lai mulahé si kemu. 3:16 
Katéwé halé éé harusébé ipuperhatikang: I kité harusé tatapé mubiahé 
tumuhu atorang ko nituhukangi kité sarang orasé i1. 3:17 Manga ana u 
simbau kauli'é! Putuhu'é tintiroku. I kami séng nangonggo u tintiro nuhino, 
batu'u éé puperhatikangko pakapia-pia apang taumata ko tumuhu tintirongi 
kami éé. 3:18 la séng masau susuléné muhabaré si kemu, dang ii dingangu 
aké u mata sau daku iulang, humonéu bedang mauli taumata ko biahé'é 
mupakarusangu mangaléng kapapaténgi Kristus su kalu koroisé. 3:19 
Pubawiahé u taumata kéré'é sarung mahepusé su kawawinasa, batu'u 
mawungi siré éé ko kapulung gesingi siré. Apang halé ko makaméa, éé 
pupangoboté'i siré; batu'u 1 siré ketang numanipiré halé su dunia ii. 3:20 
Arawé i kité ko dalohong kararatuangu sorga. Bou éé lai Datung 
Salamaté'i kité, Mawu Yesus Kristus, sarung dumenta. Ko 1 Sié 
luampaléngi kité dingangu kalabou naung. 3:21 Badangi kité ko lomé dang 
ko mutingkahéné ii, sarung balungi Kristus pakawantugé makoa kéré 
wadangé sisané. I Sié makakoa éé ualingu 1 Sié pia kawasa managhuang 
kalawou halé. 


Filipi 4 


4:1 Batu'u éé, manga ana u simbauku ko ikukendagé, kéré'é 1 kemu harusé 
mubiahé mangimang kahengang su Mawu. Naungku kukendungi kemu! 
Ko i kemu nakoa saségéku ko nakaluasé si sia. 4:2 Bawinéku 1 Euodia 
dingangi Sintiké! Ja mudorong suapang botongé tadéau 1 rua 
masingkanaung kéré taumata su pangangimang simbau. 4:3 Su ringangku 
ko satia, ia lai mudorong tadéau 1 kemu mubantu manga wawinéku éé. I 
siré séng numpuhalé kahengang dingangku gunang muhabaré'u Habaré 
Raluasé bou Mawu Ruata; musulungi Klemen dang apang taumata waliné 
ko nuhalé singkahalé dingangku. Aréngi siré kebi éné su ralungu Buké u 
Taumata Wiahé. 4:4 Malowoko 1 kemu sīntinia duluasé ualingi kemu séng 


mububiahé nasimbau dingangu Mawu. Sinsulé lai ia mubéra pakaraluasé'é! 
4:5 Luharapéng apang taumata kebi makasilo kakanoa'u ko mapia. Batu'u 
séng ta marengu lai Mawu sarung dumenta. 4:6 Kumbahang gumaghangu 
manga apa lai. Su kalawou halé, pukaliomanéngko dang bawako dorongu 
sarangko Mawu Ruata. Apang ko dudéakéngi kemu, ukahé éé sintinia su 
tengongu Mawu Ruata dingangu tarimakasé. 4:7 Uté kasasalamaté bou 
Mawu Ruata ko ta kasipirangu taumata, sarung mupalihara naung 
dingangu sipirangu ko séng nasimbau dingangi Kristus Yesus. 4:8 
Panginsuéngé, manga ana u simbau, lohoiko sipirangu dingangu halé ko 
pia aregané, ko hinong iralo, halé ko tengadé, ko kapangadaténg, ko adilé, 
susi, masadada, dang mapia. 4:9 Koako ko séng niendungangi kemu bou 
ia; mbaéng bou wawéra oré lai bou manga kakanoaku. Mawu Ruata pungu 
kasasalamaté mahundingang si kemu. 4:10 Su ralungu pubawiahéku ko 
séng nasimbau dingangu Mawu, ia nakapendang kéré'é kaluasé, batu'u 
suapang kéré'é karengu'é, 1i i kemu nupikiré'u ia. Maksutéku balinébé 
ualingi kemu séng ta nakatahendung si sia; i kemu tengadé mang 
kaputahendungé si sia, katéwé 1 kemu takoaé témponé mukoa éé. 4:11 Ia 
muhabaré'u ii balinébé ualingu ia takoaé ko pubiahé, batu'u ia sisaku séng 
nanarang mupaké u apang ko pia. 4:12 Ia séng bou nakatémang u biahé su 
keta'é, dang lai mubiahé dingangu mapaliu. Ia séng masingka u rahasia 
tumaténgo keadaang maning kéré apa ghahi'é; mbaéng keadaangu wiahé 
mapia arau talang biahé masusa, mbaéng biahé mumagholo arau talang 
kasuéngé. 4:13 Dingangu kawasangi Kristus ko séng nionggo si sia, ia pia 
kuaté tumatengo haghing keadaangu pubawiahé. 4:14 Kaiso 1 kemu séng 
nutulungu ia su ralungu kasasusaku; dang apang ko nikoa i kemu éé 
tengadé mapia. 4:15 Manga ana u simbau tau Filipi! I kemu kebi 
masingka-singka humonéu su témpongu ia nanentangu Makedonia 
kangéré, Habaré'u Raluasé éé kahimotongangé daku nihabaré, ko mang 
ketangi kemu jamaaté ko nubantu si sia; ketangi kemu nakauntu singkauntu 
dang narugi singkarugi ringangku. 4:16 Su témpong ia su Tesalonika dang 
mugugausé bantuang, séng baliné ketang manga sinsulé 1 kemu 
nundohongu bantuang si sia. 4:17 éé mangaléné balinébé tadéau ia ketang 
mapulu tadéau manarima u ghagheli'u. Ko daku luening éé ko tadéau ia 


makasilo buané ko makatamba kalauntu si kemu. 4:18 Ia séng nakatarima 
u kebi tamai éé -- dang lai séng nangilémbo kauli'é! Kebi apang laonggo ko 
nirohongi kemu si sia, séng daku nitarima bou 1 Epafroditus. Ii ia séng pia 
kebi apang ko hinong daku pupaké. Apang gagheli bou i kemu éé 
musulung darurungu korbang mawengi ko nisemba su Mawu Ruata dang 
ko séng nitarima u Mawu Ruata dingangu luasé'u naung. 4:19 Mawu 
Ruata ko daku susembang, ko napéné u kakakala su ralungi Kristus Yesus, 
manimu u kalawou ko pupaké u. 4:20 Dalo su Mawu Ruata i Amangi kité 
sarang karengu'é! Amin. 4:21 Tepaséko adatéku su kaselahé'u umaté'u 
Mawu Ruata ko nasimbau dingangi Kristus Yesus. Dang tarimako lai 
adaté'u manga ana u simbau ko dingangku sii. 4:22 Kaselahé'u umaté'u 
Mawu Ruata su soa ii, kahimotongangé 1 siré ko bou istanangi Kaisar, 
mundohong adaté si kemu. 4:23 Malowoko Mawu Yesus Kristus 
mangalamaté ana u simbau kebi. 


Kolose 1 


1:1-2 Ana u simbau manga umaté'u Mawu Ruata su Kolose ko matatana 
satia su ralungu kasasimbau dingangi Kristus! Kéré rasulé'i Kristus Yesus 
ko nirui u Mawu Ruata -- ia, i Paulus, dingangi Timotius manga ana u 
simbau i kité, muluharapé malowoko Mawu Ruata, i Amangu Mawungi 
kité mangonggo u alamaté dingangu karaluasé si kemu. 1:3-4 ĮI kami séng 
nakaringihé humonéu 1 kemu mangimang si Yesus Kristus dang 1 kemu 
kukendagé'u manga umaté'u Mawu Ruata. éé sabapé'é su témpongi kami 
mukukaliomanéngi kemu, i kami sintinia mututarimakasé su Mawu Ruata, 
1 Amangu Mawungi kité Yesus Kristus. 1:5 I kemu mangimang dang i 
kemu masingka kumendagé, baugu i kemu muluharapé'u apang ko 
nisadiangu Mawu Ruata su sorga gunangi kemu. I kemu séng nakaringihé 
halé éé, su témpongu Habaré'u Raluasé kahengang éé nihabaré si kemu. 
1:6 Habaré bou Mawu Ruata éé séng nakéké su kaselahé'u dunia, dang 
habaré éé, turusé nakoa alamaté su pubawiahé'u taumata, musulungu 
wiahé'i kemu séng nialamaténg naneta bedang bou témpongi kemu buhué 
nakaringihé halé u alamaté'u Mawu Ruata dang tenga-tengadé 
nikapendangéng. 1:7 Halé éé nitepasé'i Epafras dingang singkahalé ko 
ikukendagé'i kami su manga ana u simbau. I sié ko mulahalé i Kristus ko 
maghising muhalé gunangi kité. 1:8 Bou i sié i kami nakaringihé ko 
ualingu kawasangu Roké u Mawu Ruata i kemu mukukakendagé. 1:9 éé 
sabapé'é 1 kami sintinia mang mukukaliomanéngi kemu bedang bou 1 kami 
buhué nakaringihé halé 1 kemu. I kami mududorong su Mawu Ruata 
tadéau Roké u Mawu Ruata mangonggo u singka dingangu sipirang si 
kemu sarangi kemu masingka mapia apa kapulungu Mawu Ruata. 1:10 
Dingangu kéré'é i kemu makapubiahé tumuhu kapulungu Mawu Ruata, 
dang sintinia makaluasé naung-é, hakiu su patiku halé 1 kemu 
makarentangu halé mapapia. Dang singka i kemu bou halé u Mawu mang 
lai sarung matamba. 1:11 Malowoko bou kawasangu Mawu Ruata ko 
kaselahéngé, 1 kemu ipakatoghasé, sarangi kemu makaedang mutatahangu 
haghing susa, su ralungu pusasabaré dingangu karaluasé'u naung 1:12 
dang dingangu tatarimakasé si Amang. Batu'u ko i Amang éé nakakoa si 


kemu hinoné manarima u apang ko nisadiangu Mawu Ruata su patiku 
umaté-é su ralungu kararatuang-é matualagé. 1:13 I Sié séng nuliungi kité 
bou kawasangu ko marendung dang nupangalingi kité su kararatuangu 
Ahusé-é ko ikukendagé-é. 1:14 Baugu Ahusé-é éé i kité niliu: mangaléné 
dosangi kité séng mampungang,. 1:15 I Kristus éé ko mululahé u tuladangu 
Mawu Ruata ko ta ikasilo; I Kristus ko ana kaiakanéngé, nangilémbo 
kahimotongangé bou apang ko niriadi. 1:16 Batu'u bou i Sié Mawu Ruata 
nundiadi kalawou apang ko su sorga dingangu su wowongu dunia, 
kalawou ko kukasilo dingangu ko ta kukasilo, nataho lai kalawou roké ko 
mukukawasa dingangu mupuparénta. Kaselahé'u dunia 11 niriadi su ralungi 
Kristus dang gunangi Kristus. 1:17 Su horo u kalawo'é éé naéné, 1 Kristus 
séng tebé éné. Dang ualingi Sié lai uté kebi-kebi séng su tampa'é simbau- 
simbau. 1:18 I Sié nakoa tembo u wadang-é, éé ko jamaaté, batu'u 1 Sié ko 
pungu pubawiahé'u jamaaté éé: Ko 1 Sié ana kaiakanéngé, ko 
kahimotongangé sau nipubiahé bou papaté, tadéau ketangi Sié sisané 
makoa kahimotongangé bou kebi-kebi. 1:19 Mawu Ruata sisané mapulu 
tadéau kalawou apang ko éné su awa u Mawu Ruata, séng nasuku lai su 
awa u Ahusé-é. 1:20 Dang bou ralungu Ahusé-é lai Mawu Ruata mapulu 
mupakakoa u kebi-kebi sau nutingkapia ringangi Sié -- mbaéng ko su 
dunia, dingangu lai ko su sorga. éé séng nikoa u Mawu Ruata su 
papaténgu Ahusé-é su kalu koroisé. 1:21 Kangéré i kemu maraungu 
Mawu Ruata. I kemu manedu si Sié ualingu kakanoa dingangu otaké'i 
kemu raralai. 1:22 Arawé su orasé ii, ualingu papaténgu Ahusé-é Mawu 
Ruata sau nupakakoa u pukakauhangi kemu dingangi Sié nutingkapia. 
Dingangu kéré'é i kemu nawawa mutengongu Mawu Ruata su pubawiahé 
susi, buresi dang takoaé kurangé. 1:23 Katéwé tantu i kemu mang harusé 
matana satia mangimang dang dumarisi matéi su pangangimangu. 
Kumbahang sarangi kemu mamelo u pulaharapé'i kemu ko séng nigheli si 
kemu su témpongi kemu manarima u Habaré'u Raluasé bou Mawu Ruata. 
Habaré éé séng nipakasingka su apang taumata su kaselahé'u dunia. Dang 
baugu éé lai ia, 1 Paulus, séng nakoa paparéntang. 1:24 Orasé ii ia sadia 
mutatahangu susa ualingi kemu. Batu'u bou bawawang ko éné su awaku, ia 
mupakasuku u apang ko bedang harusé tanggonangi Kristus baugu 


jamaaté-é, ko badang- é sisané. 1:25 Mawu Ruata nundoi u ia pakakoa 
mutatalung jamaaté gunangi kemu. Ia harusé mubawa kaselahé'u habaré, 
bou Mawu Ruata; 1:26 habaré ko séng hasu'é su taungé naliu mararahasia 
su Mawu Ruata su kalawou taumata, arawé orasé ii séng nilahé su patiku 
umaté-é. 1:27 Su patiku umaté-é Mawu Ruata nupakalahé u kéré apa 
kapiané dang kawantugé'é rahasia-Né gunangu kalawou taumata. Rahasia 
éé ko: 1 Kristus mumatana su ralungu watangéngu, mangaléné 1 kemu 
sarung makaiténg kawawantugé'u Mawu Ruata. 1:28 I Kristus éé ko 
iluhabaré'i kami su apang taumata. I kami mangonggo u ingaté dingangu 
mumanintiro si siré kebi-kebi dingangu haghing akalé. Pendungi kami 
tadéau apang taumata mawawa sarang koa u Mawu Ruata, kéré taumata 
ko séng matelang su pangangimang, ualingu séng nasimbau dingangi 
Kristus. 1:29 Tadéau makaghala halé éé ia séng nuhalé kahenga- hengang. 
la nutimpekung dingangu kaselahé'u iha u awaku ko monggo 1 Kristus si 
sia dang ko napéné u kawasa ko kahalé'é su awaku. 


Kolose 2 


2:1 Ia mapulu i kemu masingka kéré apa kaiha'é ia mututingkasaghédé 
muhalé gunangi kemu dang gunangi siré su Laodikia dingangu kebi apang 
ko bedang begangu ia. 2:2 Kebi éé daku kukoaténg tadéau makakuaté 
naungi siré dang tadéau 1 siré mukakendagé hakiu makaiki kahengang si 
siré su kasasimbau. Dingangu kéré'é 1 siré buhu'é makaena mapia-pia dang 
mangaking masingka u rahasiangu Mawu Ruata, ko i Kristus sisané. 2:3 
Ko i Kristus nupakasingka u kalawou singka dingangu kapandéngu Mawu 
Ruata ko lenangu horo bedang mabawuni. 2:4 la muhabaré'u ii tadéau 1 
kemu kumbahang lai kaakaléngu manga i sai-sai ko mududato lana si 
kemu. 2:5 Batu'u maningu ia maraungi kemu, mangkaté rékéng kéré ia éné 
dingangi kemu. Dang ia lumiagé makasilo si kemu singkanaung su ralungu 
pangangimang matoghasé si Kristus. 2:6 Manga ana u simbau i kemu séng 
nanarima 1 Kristus Yesus kéré Mawu. Baugu éé pumpubiahé'é 1 kemu su 
ralungu kasasimbau dingangi Sié, 2:7 muhamu su ralungi Sié. 
Putumbiahé'é 1 kemu dingangi Kristus kéré dasaré'u pubawiahé'u. 


Pangimangké turusé i kemu si Kristus, tuhu apang ko séng nitintiro si 
kemu. Dang pakasuéko naung muhéngké u tarimakasé. 2:8 
Pakatatéghangko i kemu, kumbahang sarang pia ko mamirahi si kemu 
dingangu kalawou tintirongu manga taumata ko takoaé gunané, kaiso 
ketangu mamalidé. Manga tintiro éé ko baliné bou i Kristus, kaiso ketang 
bou singka u taumata dingang bou manga roké ko mumangawasa dunia. 
2:9 Batu'u kaselahé'u kakakoa u Mawu Ruata kéré taumata mumatana su 
ralungu watangéngi Kristus. 2:10 Dang ualingu mubiahé nasimbau 
dingangi Kristus, i kemu lai séng nionggolangu pubawiahé masuku. Batu'u 
1 Kristus éé ko su wowongu kalawou roké ko mukukawasa dingangu 
mupuparénta. 2:11 Ualingu nasimbau dingangi Kristus, i kemu séng 
nisunaté, baliné bou sunaté ko nikoa u taumata, kaiso bou sunaté ko nikoa 1 
Kristus, ko nuliungi kemu bou kawasangu rosa. 2:12 Batu'u su témpongi 
kemu niréno u raréno susi, 1 kemu séng nilebing dingangi Kristus; dang bou 
pundaréno susi éé lai, i kemu sau nipubiahé dingangi Kristus ualingi kemu 
mangimang su kawasangu Mawu Ruata ko séng nupubiahé'i Kristus bou 
papaté. 2:13 Kangéré, 1 kemu kéré taumata séng naté su likudé'u 
pangangimang ualingu rosangi kemu, dang ualingu kemu ta nisunaté kéré 
ko nikoa u taumata. Arawé orasé ii Mawu Ruata séng nupubiahé'i kemu 
dingangi Kristus. Mawu Ruata séng nangampung kalawou rosangi kité, 
2:14 dang séng nangemu suraté'u utangi kité, ko manimbongu kalawou 
atorang dingangu tuntutangé mababeha. Dingang nunggantongu suraté'u 
utangi kité su kalu koroisé, Mawu Ruata nangemu u apang ko ipububeha 
si kité. 2:15 Su kalu koroisé éé lai 1 Kristus séng nupakailangu kalawou 
kawasangu roké ko mupuparénta dingangu mukukawasa. I siré nikoa 
pubawialangu lawo su témpongi Kristus nanawéng si siré su gepangu 
taumata ko nikauntung-é. 2:16 Baugu éé kumbahang mamalangu taumata 
mupusalangi kemu su halé u kakang arau panganginung, arau su manga 
halé u ello ralabo su ralungu atorangu agama, arau manga wulang buhu, 
arau halé u ellong Sabaté. 2:17 Kebi-kebi éé ketang kéré kingkaungu 
apang halé ko sarung dumenta, arawé karalahé u halé éé ko 1 Kristus! 2:18 
Kumbahang mamalangu taumata mangakalé si kemu ko mupakarugingi 
kemu ko muléo mutingkasana u awa i siré dang ko mumanemba 


malaikaté. éé taumata malaoboté ko pikirangé bubaéngu dunia dang 
mumanégé u apang tehungé sisané, 2:19 hakiu lai séng ta mutumbiki si 
Kristus ko nakoa kéré tembo'é. Su ralungu aha 1 Kristus, kaselahé'u 
wadang nipaliharang dang nipukauhé'u apang lénsodangé tutuwo tutuhu 
kapulungu Mawu Ruata. 2:20 I kemu séng naté dingangi Kristus, dang 
séng niliu bou apang roké ko mukukawasa dunia 1. Ho, apawé sabapé'é 1 
kemu mang bedang mubiahé musulungu pubawiahé'u taumata ko bedang 
kukawasangu dunia i1? Apa sabapé'é 1 kemu tumuhu kalawou atorang ko 
kéré 1, 2:21 "Kumbahang musalaténgalé halé 11", "Kumbahang éé 
témangéng", "Kumbahang musalasuhung 11i"? 2:22 Kebi-kebi atorang bou 
halé kéré'é séng takoaé gunané lai pakétang. éé ko ketang atorang 
dingangu tintiro ko nikoa u taumata. 2:23 Tengadé halé éé kakelang 
mapia, pia laoroné tadéau taumata panemba malaikaté, putingkasana u 
awa dingangu paninsara wadang; kaiso kebi-kebi éé mang takoaé gunané, 
ipanenda kapulung gesi. 


Kolose 3 


3:1 I kemu séng sau nipubiahé dingangi Kristus. Ualingu éé 1 kemu 
haruséko putawakali pudéa halé ko su sorga, ko pia i Kristus mupuparénta 
dingangu Mawu Ruata. 3:2 Pakatumangko pikirangu su kalawou halé ko 
dasi séé, kumbahang su halé ko su dunia 1. 3:3 Batu'u 1i kemu séng naté, 
dang pubawiahé'u maralindung si Kristus su ralungu Mawu Ruata. 3:4 
Nau, banggilé'u pubawiahé kahengang éé ko bou 1 Kristus dang kamagéngi 
Sié musau ikasilo uté i kemu lai sarung ikasilo dingangi Sié su ralungu 
kawawantugé-é! 3:5 Baugu éé, lebingko apang kapulungu dunia ko 
makarusa watangéngu, kéré mawuang, manga halé ko ta hmoné, kapulung 
gesi, kapulu raralai, dingangu anggang (batu'u anggang éé ko musulungu 
manemba berhala). 3:6 Halé kéré'é makalangéhé Mawu Ruata su taumata 
ko ta tumatuhu si Sié. 3:7 Lenangu horo apang kapulu éé, kebi 
tutuhukangi kemu su témpongi kemu su ralungu kawasané. 3:8 Arawé 
orasé ii deméko apang halé daralai bou watangéngi kemu; kumbahang 
bedang lai pia pedu, arau lulu mukoa dongka arau su naung mapulu 


manedu taumata waliné. Kumbahang- bahangi kemu musalaluangu manga 
wawérang darohang arau manga wawéra kotoré bou mohongu. 3:9 
Kumbahang munalangu léo su taumata waliné, batu'u i kemu séng namelo 
u pubawiahé tebé dingangu kalawou tabiété'é. 3:10 I kemu orasé ii séng 
nionggolangu pubawiahé buhu. I kemu séng nakoa taumata wuhu, ko 
turusé tutalimbuhuangu Mawu Ruata, ko nundiadi si sié timuhu gahi-é 
sisané. Maksuté tadéau i kemu makasingka mapia halé u Mawu Ruata. 
3:11 Ualingu halé éé uté nailangké putatentangéngé su taloarangu tau 
Yahudi dingangi siré ko su likudé'u tau Yahudi, su taumata ko bou 
nisunaté dingangu taumata ko ta nisunaté, takoaé lai putatentangéngé su 
taloarangu tau raghi dingangu taumata ralugé, su taloarangu ellang 
dingangu ko baliné ellang, batu'u i Kristus i Sié ko su wowong kalawo'é 
dang séng nasimbau dingangi siré kebi! 3:12 Ana u simbau manga umaté'u 
Mawu Ruata. Mawu Ruata kimendagé'i kemu dang séng namilé si kemu 
tadéau makoa tataghuanéng-é. éé sabapé'é 1 kemu harusé pupasilongu 
pukakakendagé, pakapapia naungi kemu, pakasasana naung, 
pakasasikomé, dang makataghalé mukuhedangu susa. 3:13 I kemu harusé 
pakasasabaré simbau dingangu su waliné dang pupapangonggo u ampungé 
kamagéng pia ko masaki naung su ko baliné. Mawu maluasé munggeli u 
ampungé si kemu, nau i kemu harusé mupapangonggo u ampungé simbau 
dingangu su waliné. 3:14 Dang kalabokangé, ko: I kemu harusé 
mukakendagé baugu pukakakendagé éé mupakasuku 1 kemu su 
kasasimbau. 3:15 Koako apang ko niputusé'u mubua bou pudaramé ko 
nionggo i Kristus su ralungu naungu. Batu'u Mawu Ruata séng nukui si 
kemu pakakoa bahagéangu wadang simbau, tadéau i kemu mubiahé su 
ralungu pudaramé bou i Kristus. Putarimakaséko i kemu. 3:16 Malowoko 
kalawou tintirongi Kristus ko napéné u alamaté éé matatana tatapé su 
ralungu naungu. Putatintiroko i kemu dang kéré wotongé putateguko 
pakapapia. Pugantarékongu mazmur dingangu daralongu sasuling rohani; 
pudalongkongu Mawu Ruata bou ralungu naung ko napéné u tatarimakasé. 
3:17 Kalawou apang ko nikoa arau ko niwérangi kemu, koako dingangu 
wérako éé su ralungu aréngu Mawu Yesus. Pupatarimakasé'é su Mawu 
Ruata i Amang baugu apang ko nikoa i Yesus si kemu. 3:18 Manga ana u 


simbau bawiné ko nakoa kéré kinawing! Pakatuhu'é su ésé ko nakoa 
kawingu, batu'u mang harusé kéré'é kakanoa'u kéré taumatang Sahani. 
3:19 Manga ana u simbau ésé ko nakoa kéré kinawing! Kendagékongu 
wawiné ko nakoa kéré kawingu. Kumbahang mukasaré mukoa si siré. 
3:20 Apang manga ana! Ko tutuntukang si kemu kéré taumatang Sahani 
ko pakarararingihéko sintinia su inang iamang, éé makapia iha u Mawu 
Ruata. 3:21 Manga ana u simbau ko nakoa kéré i amang! Kumbahang 
mupaksaki u naungu manga ana u sarangi siré masusa naung. 3:22 Manga 
ana u simbau ko nakoa kéré paparéntang! Su patiku halé, 1 kemu 
pakatatuhuko su mawunu su dunia ii. Aribé ketang tumuhu si siré su 
témpongi siré kaputehungé si kemu, ualingi kemu mapulu mudéa daralo. 
Pakasué naung tumuhu si siré, ualingi kemu mumangadaté su Mawu. 3:23 
Manga halé ko pakihaléké si kemu, halékéténgi kemu dingangu kalawou 
naung, musulungu kéré i kemu kapukoaé éé su Mawu, baliné ketangu su 
taumata. 3:24 Tahendungété ko i kemu sarung makatarima u wawalisé 
bou Mawu. Apang ko niriahingu Mawu gunangu umaté-é, ko sarung 
ionggo si kemu. Batu'u mawunu tutuné ko tutangkianéngi kemu éé ko 1 
Kristus sisané. 3:25 Dang su ko mumpukoa sala, 1 sié sarung mananggong 
salané éé; batu'u Mawu ta mamilé ghati. 


Kolose 4 


4:1 Manga ana u simbau ko pututahamawung! Pakapapiako i kemu dang 
pakaraadilé mairéa u manga paparéntangu. Putahendungko i kemu malaing 
pia mawungi kemu simbau su sorga. 4:2 Pukaliomanéngko kahengangi 
kemu dang pakarariaga, dingangu putarimakasé su Mawu Ruata. 4:3 
Kaliomanéko lai 1 kami tadéau Mawu Ruata munggeli u loahé mapia si 
kami makapangékéngu habaré'u halé u rahasiangi Kristus. Ualingu halé éé 
uté ia orasé ii ndaong makakuhung su ralungu tahungku. 4:4 
Kaliomanéngéko tadéau ia makapanualagé malahé rahasia éé kéréwé ko 
su hmoné. 4:5 Su ralungu pudalau 1 kemu dingangu manga taumata ta 
mangimang, pakaakalé 1 kemu mubiahé dang paké'é apang témpo pakapia. 
4:6 Koako apang ko ipubérangi kemu sintinia makapia iha dang makahino 


naung. I kemu harusé masingka kéré apa hinoné 1 kemu harusé sumimbahé 
kakiwalongu taumata. 4:7 Tikhikus, ana u simbau 1 kité ko ikukendagé, 1 
sié sarung mubeké si kemu kebi-kebi bou halé u ia. I sié maghising muhalé 
dingangi kami gunangu Mawu. 4:8 Ia nundoi i sié patamai sarangki kemu 
tadéau 1 kemu masingka u kakakoa 1 kami tadéau 1 kemu maiboré. 4:9 I 
Onesimus sarung matamai singkatamai dingangi Tikhikus; 1 sié ko 
singkatau bou taloarangi kemu. I sié taumata satia dang ko ikukendagé'i 
kami. I sié ringangi Tikhikus sarung mubeké si kemu apang ko nariadi su 
tampaku sii. 4:10 1 Aristarkhus, ko ndaong dingangku su tahungku, 
mundohongu adaté si kemu, kéré'é lai 1 Markus, ana u singkataungi 
Barnabas. (I kemu séng nirohongu habaré tadéau panarima i sié 
kamagéngi sié masongo sarangki kemu.) 4:11 Adaté lai bou i Yesus ko 
isusego lai si Yustus. Bou taloarangi siré tau Yahudi ko séng nangimang 
su Mawu Yesus, ketangi siré telu orasé ii mususumbala si sia muparaléngu 
halé u Mawu Ruata. I siré séng nutulungu ia kahenga- hengang. 4:12 
Adaté bou i Efapras. I sié lai nataho bou wahagéangi kemu. I sié ko ellangi 
Kristus Yesus, ko sintinia mukukaliomanéngi kemu. I sié mududorong 
singapang botongé su Mawu Ruata tadéau pangangakingu 
mutingkatoghasé dang i kemu tenga-tengadé mutingkatelang, tadéau 
masuku tatuhu 1 kemu su kapulungu Mawu Ruata. 4:13 Ia sisaku 
makapusaksingu ko 1 sié séng nuhalé kahengang gunangi kemu dang 
gunangi siré su Hierapolis. 4:14 I dokter Lukas, ko ikukendagé'i kité, 
daduangi Demas mundohongu adaté si kemu. 4:15 Pakaturuséko adaté'i 
kami su manga ana u simbau taumatang Sahani su Laodikia; dingangu lai 
su Nimfa, dang su jamaaté ko mukukomolé su waléné. 4:16 Suapangi 
kemu séng bou mubasangu suraté ii, putawakaliko lai tadéau suraté éé 
mawasa lai su jamaaté su Laodikia. Kéré'é lai 1 kemu harusé kebi mubasa 
suraté ko sarung iroho bou Laodikia. 4:17 Dang habaréko si Arkhipus, 
"Pakalepaséko halé ko pakihaléké si kau gunangu mutangkiang Mawu." 
4:18 Adatéku, i Paulus. Bahagéang ii daku niwohé sisaku. Tahendungéko 
ia ko ndaong ii bedang su tahungku. Malowoko Mawu mangalamaté si 
kemu. 


1 Tesalonika 1 


1:1 Manga ana u simbau jamaaté su Tesalonika, ko nakoa umaté'u Mawu 
Ruata i Amang dang Mawu Yesus Kristus: I kami, ko i Paulus, i Silas 
dingangi Timotius muharapé karimako Mawu Ruata mangonggo u 
alamaté dang kasasalamaté si kemu. 1:2-3 ĮI kami sintinia mututarimakasé 
su Mawu Ruata ualingu manga ana u simbau kauli'é. Sintinia témpo 1 kami 
mukaliomanéng su Mawu Ruata dang 1 Amangi kité, 1 kami sintinia mang 
kaputahendungé si kemu. I kami sintinia mukukaliomaéngi kemu. I kami 
makatahendung kéré apa i kemu séng nupasilo su kakanoa ko i kemu 
mangimang si Kristus, kéré apa i kemu kumendagé'u taumata waliné 
nudating nutulungi siré, dang kéré apa katoghasé 1 kemu muharapé su 
Mawu Yesus Kristus. 1:4 I kami masingka, manga ana u simbau, humonéu 
Mawu Ruata kumendagé'i kemu dang séng namilé si kemu nakoa 
tataghuanéng-é sisané. 1:5 Batu'u i kami muhabaré'u Habaré'u Raluasé si 
kemu baliné ketang dingangu wawéra, kaiso lai dingangu kawasa dang 
Roké u Mawu Ruata. Dang i kami tenga-tengadé mangakingu katengadé'u 
Habaré'u Raluasé éé. I kemu masingka kéré apa 1 kami nubiahé gunangi 
kemu su témpongi kami dingangi kemu. 1:6 I kemu séng timuhu kakakoa i 
kami dang kakakoa u Mawu. Maningu 1 kemu kéré'é kasinsarané, 1 kemu 
séng nanarima dingangu karaluasé habaré ko niwawa i kami si kemu. 
Karaluasé éé monggo u Roké u Mawu Ruata. 1:7 Dingangu éé 1 kemu 
nakoa putatehungangu kebi taumatang Sahani ko su Makedonia dingangu 
Akhaya. 1:8 Batu'u maneta bou i kemu, habaré halé u Mawu séng nakéké 
sarang Makedonia dingangu Akhaya. Dang baliné lai ketang éé; kaiso 
habaré'u halé u kéré apa i kemu mangimang su Mawu Ruata séng 
nudatingu apang tampa, hakiu i kami séng tawahaluasé'u lai muhabaré'u 
manga apa-apa. 1:9 Kebi manga taumata éé mubérangu kéré apa i kemu 
nanarima 1 kami su témpongi kami dimenta horo sarangki kemu. I siré 
mububéra kéré apa i kemu nanentangu manga berhala dang dimenta ketang 
su Mawu Ruata mang simbau Mawu Ruata biahé tadéau mutahamawu si 
Sié. 1:10 I siré lai mububérangu kéré apa i kemu mamangantibé 
darentangu Ahusé'u Mawu Ruata bou sorga, ko 1 Yesus, ko séng 


nipubiahé'uùu Mawu Ruata bou papaté. I Yesus éé lai ko séng nangambang 
si kité bou ralangéhé'u Mawu Ruata ko sarung dumenta. 


1 Tesalonika 2 


2:1 Manga ana u simbau i kemu kebi masingka humonéu darentangi kami 
sarangki kemu pia gunané . 2:2 I kemu masingka su horo 1 kami dimenta 
sarangki kemu su Tesalonika, i kami séng bou nipakasusa dang nipakahina 
su Filipi. Kaiso maningu mauli taumata mundoka si kami, Mawu Ruatangi 
kité séng nangonggo u kawawahani si kami gunang puhabaré'u Habaré'u 
Raluasé si kemu ko asalé bou 1 Sié. 2:3 Kakuingi kami si kemu ta nusala; 
baliné lai pia pendungé ralai arau tadéau mangakalé. 2:4 Takoaé tamai éé! 
1 kami baliné mubéra tadéau mupakapia iha u taumata, kaiso tadéau 
mupakaluasé'u naungu Mawu Ruata, ko mumanuka dalungu naungi kami. 
Batu'u i kami tutehungangu Mawu Ruata, ko hinoné mangékéngu Habaré'u 
Raluasé éé. 2:5 I kemu masingka i kami bedang ta sarang manga sinsulé 
mududato lana arau mututondo liku si kemu tadéau mulempingu anggang. 
Mawu Ruata sisané saksiné! 2:6 I kami lai ta mudéa tadéau makaréa 
daralo wou taumata -- mbaéng bou i kemu arau lai bou taumata waliné. Su 
hmoné kéré rasulé'i Kristus, 1 kami botongé manuntu manga apa wou i 
kemu. 2:7 Kaiso 1 kami nutingkasikomé su témpongi kami dingangi kemu, 
musulungu singkatau inang mutalung manga ana'é. 2:8 Ualingu 
kakendagé'i kami, i kami sadia munggeli si kemu baliné ketangu Habaré'u 
Raluasé ko bou Mawu Ruata éé, kaiso lai pubawiahé'i kami. Batu'u i kami 
kumendagé'i kemu! 2:9 Tantu i kemu bedang makatahendung kéré apa 
katoghasé 1 kami mututimpekung dingangu mututingkasaghédé. Ello hebi 1 
kami kahalé'é tadéau i kami ta mupakasusangu manga singkatau su 
taloarangi kemu su témpongi kami mangékéngu Habaré'u Raluasé bou 
Mawu Ruata si kemu. 2:10 I kami mubiahé susi, matulidé dang takoaé 
lengku'é su tengongi kemu ko séng mangimang si Kristus. Ko 1 kemu 
saksingi kami, kéré'é lai Mawu Ruata. 2:11 I kemu masingka ko i kami 
mukoa si kemu simbau-simbau kéré singkatau 1 amang mukoa manga 
ana'é. 2:12 I kami manasa si kemu, i kami mamahansang si kemu dang i 


kami mududorong tadéau 1 kemu pubiahé kéré'é sarang makaluasé naungu 
Mawu Ruata. Ualmgu Mawu Ruata séng nukui si kemu pakakoa dalohong 
Kararatuangu Mawu Ruata dang makapanémang kawawantugé-é. 2:13 
Pia lai halé baliné ko nakakoa si kami sintinia mututarimakasé su Mawu 
Ruata. Halé éé ko, humonéu pia su témpongi kami nuhabaré'u habaré bou 
Mawu Ruata si kemu, i kemu nudaringihé dang nanarima u habaré éé 
baliné kéré habaré bou taumata, kaiso tenga-tengadé kéré habaré bou 
Mawu Ruata. Ko i Sié kahalé'é su ralungu watangéngu ko mangimang si 
Kristus. 2:14 Manga ana u simbau, halé ko séng nikapendangéngi kemu 
séng lai nikapendangéngu manga jamaaté'u Mawu Ruata su Yudea ko 
tutaghuanéngi Kristus Yesus. I kemu nakapendang susa bou kawanuanu 
sisanu, musulung kéré ko nikapendangéngu manga jamaaté'u Mawu Ruata 
su Yudea bou taumatang Yahudi. 2:15 Manga taumata éé namaté Mawu 
Yesus dingangu manga nabi, dang namahang si kami. I siré mundoka 
apang taumata, dang Mawu Ruata tenga-tengadé maralai naung si siré. 
2:16 Katéwé 1 siré muluheping si kami muhabaré su manga taumata ko 
baliné tau Yahudi habaré ko makasalamaté si siré. Dingangu kéré'é 
taumatang Yahudi turusé mumanamba rosangi siré sarang dékénangé 
maganapé. Dang panginsuéngé 11 1 siré nikahinongu ralangéhé'u Mawu 
Ruata! 2:17 Kaiso manga ana u simbau, mangkéng bou i kami nutaléi 
singkatémpo bou i kemu -- nutaléi su mata kaiso baliné su naung -- i kami 
kasaunéng mututiwa i kemu dang pia kanaungi kami labo tadéau musau 
makapusombangi kemu! 2:18 I kami pia kanaungi kami mapulu tamai 
mutiwo si kemu; dang ia, séng bou nanaluka sarang duang sulé, katéwé 
Sétang mang muluheping si kami. 2:19 Tenga-tengadé ko i kemu 
luharapéng dang duluaséngi kami. Batu'u kamagéngu Mawu Yesus sarung 
dumenta, dang i kité sarung mutengongi Sié, uté séng 1 kemu makoa 
laoboté dingangu karaluasé'i kami! 2:20 Tengadé ko séng 1 kemu 
makahéngké dang makaluasé si kami! 


1 Tesalonika 3 


3:1 Panginsuéngé kapulung naungi kami séng lai ta kapétokang. Batu'u 1 


kami nusipiré mapiangi kami itentang hala su Atena, 3:2 sementarangi 
kami mundoi u ana u simbau 1 kité 1 Timotius. I sié singkatau paparéntangu 
Mawu Ruata ko nuhalé dingangi kami muhabaré'u Habaré'u Raluasé bou 
halé 1 Kristus. I kami nundoi i Timotius sarangki kemu tadéau 1 sié 
manoghasé dang pamahansang si kemu tadéau manamba mangimang si 
Kristus. 3:3 Dingangu kéré'é takoaé sarang manga singkatau bou 1 kemu 
ko sumoho ualingu sinsarangi kité 1. I kemu kebi séng masingka kalawou 
sinsara éé nataho su halé'uùu Mawu gunangi kité. 3:4 Su témpongi kami 
bedang dingangi kemu, 1 kami séng bou nuhabaré horo si kemu humonéu i 
kité sarung mutatahangu sinsara. Dang éé mang séng tenga-tengadé 
nariadi; 1 kemu séng masingka u éé. 3:5 éé sabapé'é ia nundoi 1 Timotius, 
ualingu halé u pangangimang si Kristus. Ia gugaghangu Sétang 
makasaluka si kemu sarang lena u saghédé'i kami makoa takoaé gunané. 
3:6 Ii i Timotius séng nusulé dang séng nubeké si kami habaré nakaluasé 
halé u kéré apa i kemu nangimang si Kristus dingangu mukukakendagé. I 
sié nanguli si kami uadé 1 kemu sīintinia mang kaputahendungé si kami su 
naungi kemu. Dang i kemu pia kanaung mapulu musombangi kami, 
musulungu i kami lai mapulu musombangi kemu. 3:7 éé sabapé'é, manga 
ana u simbau, su ralungu kalawou susa dingangu weha i kami, 1 kami 
naiboré'u habaré'i kemu. Pangangimangu si Kristus nakalabo naungi kami, 
3:8 hakiu su orasé 111 kami nakapendang tenga-tengadé biahé, asalu 1 
kemu matatapé risi-risi matoghasé, masimbau dingangu Mawu. 3:9 Kéré'é 
kalabo'é tarimakasé i kami su Mawu Ruata su kebi daluasé ko 
nikapendangéngi kami su tengo-Né ualingi kemu. 3:10 Ello hebi i kami 
mududorong si Sié dingangu kaselahé'u naung, tadéau i kami 
makapusombang hala dingangi kemu tadéau manimu apang ko dudéakéngi 
kemu gunangu mangimang si Kristus kéréwé su hmoné. 3:11 Karimako 
Mawu Ruata i Amangi kité sisané, dingangu Mawungi kité Y esus 
mupakaloahé'u raléngi kami gunangu musombangi kemu! 3:12 Karimako 
Mawu mukoa si kemu manamba mukakendagé simbau dingangu waliné 
dang manamba kumendagé'u apang taumata, hakiu kakendagé'u éé 
mahuntinamba, musulung kéré kakendagé'i kami si kemu. 3:13 Dingangu 
kéré Mawu sarung mupakakuaté'u naungu, hakiu i kemu susi dang takoaé 


lengku'é su tengongu Mawu Ruata i Amangi kité, su témpongu Mawungi 
kité Yesus dumenta dingangu kebi apang taumata ko nitaghuanéng-é. 


1 Tesalonika 4 


4:1 Panginsuéngé manga ana u simbau, 1 kami séng nangonggo u tatulada 
si kemu halé u kéré apa 1 kemu harusé mubiahé mupakaluasé'u naungu 
Mawu Ruata. Tengadé i kemu séng nubiahé kéré'é. Kaiso orasé ii bou 
kawasangu Mawu Yesus, i kami mudorong singapang botongé si kemu 
dang manahoso tadéau i kemu manamba lai mutawakali su halé éé! 4:2 
Batu'u i kemu séng masingka u apang ko nipasilongi kami si kemu bou 
kawasangu Mawu Yesus. 4:3 Ko ii kapulungu Mawu Ruata: Tadéau i 
kemu mubiahé nitilahé gunangi Sié, susi, munggéangu kalawou kakanoa 
sundalé. 4:4 Apang mangaésé su taloarangi kemu harusé masingka kéré 
apa mubiahé dingangu kawingé dingangu kakanoa ko makaluasé naungu 
Mawu Ruata dingangu taumata. 4:5 Kumbahang mubiahé tumuhu 
kapulung gesi su tengongu kawingu, kéré ko kukoaténgu manga taumata 
ko begangu Mawu Ruata. 4:6 Su ralungu halé kéré'é, kumbahang manga 
singkatau lai musala su ana u simbav'é, arau talang mangakalé'é. Horo 1 
kami séng nangonggo u ingaté kahenga-hengang si kemu, humonéu Mawu 
sarung muhukungu apang taumata ko mukoa kalawou sala ko kéré éé. 4:7 
Mawu Ruata nukui si kité, baliné tadéau 1 kité mubiahé su ralungu 
pusasundalé, kaiso tadéau 1 kité mutumbiahé dingangu kakanoa ko 
makaluasé naung-é. 4:8 Taumata ko ta manarima u tatintiro 11, balinébé ta 
manarima u taumata, kaiso ta manarima u Mawu Ruata ko nangonggo u 
Roké-é ko susi si kemu. 4:9 Tawahaluasé'u lai i kami manuraté si kemu 
halé u kéré apa i kemu harusé kumendagé'u manga ana u simbau u su 
pangangimang simbau. I kemu kebi séng nitintirongu Mawu Ruata gunang 
mukakendagé. 4:10 Dang halé ii séng nipasilongi kemu su kebi-kebi ana u 
simbau su pangangimang simbau su kaselahé'u Makedonia. Kaiso, manga 
ana u simbau, i kami mudorong singapang botongé, tadéau pubawiahé'u 
makoa nangilémbo mapia lai. 4:11 Putawakaliko mubiahé maremasé dang 
ta mudalau su soalé'u taumata waliné. Puhalé'é 1 kemu pudéa biahé'i kemu, 


kéré ko niparéntangi kami kangéré si kemu. 4:12 Kamagéngi kemu 
mubiahé kéré'é, 1 kemu séng ta mangumbalangi sai-sai lai, dang manga 
taumata ko ta mangimang si Kristus, mang sarung mangadaté si kemu. 
4:13 Manga ana u simbau, 1 kami mapulu tadéau 1 kemu makasingka 
mapia bou hale u taumata ko séng naté; tadéau i kemu ta masusa naung 
kéré manga taumata waliné ko takoaé pulaharapé. 4:14 I kité mangimang 
humonéu 1 Yesus séng naté dang sau nubiahé. éé sabapé'é 1 kité lai 
mangimang humonéu Mawu Ruata sarung sau mupubiahé'u kebi apang 
taumata ko mangimang si Yesus dang ko séng naté, tadéau i siré mubiahé 
dingang-é. 4:15 Su halé éé, ko 1i tintirongu Mawu ko harusé 1 habaré'i 
kami si kemu: Su témpongu Mawu Yesus dumenta, 1 kité ko bedang biahé 
ta sarung mangihoro si siré apang taumata ko séng naté horo. 4:16 Hedo 
malaikaté ko kalabokangé maenggahé dingangu tingihé maiha dang 
torompété'u Mawu Ruata puluntingihé kéré tatialangu pakasadia. Buhué 
Mawu Yesus sarung lumintu bou sorga, dang apang taumatang Sahani ko 
séng naté sarung ipubiahé horo. 4:17 Bou éé, 1 kité ko bedang biahé su 
témpo éé sarung héngkétang singkahéngké dingangi siré su ralungu 
winawa gunang musombangu Mawu su kinoang. Buhué i kité sarung 
matana dingangu Mawu sarang karengu'é. 4:18 Baugu éé, i kemu 
pupapangiboréko dingangu wawéra ii. 


1 Tesalonika 5 


5:1 Manga ana u simbau, tawahaluasé'u i kami manuraté si kemu kangéré 
témpongu halé éé sarung mariadi. 5:2 Batu'u 1 kemu kebi masingka 
malahé humonéu Ellong Darentangu Mawu éé sarung dumenta kéré 
mananako su témpo hebi. 5:3 Kamagéng taumata mubéra, "Kebi 
matuléndé dang malénéhé," uté su témpo éé singkalendiu 1 siré sarung 
kasahapungangu silaka, dang takoaé sarang singkatau makaleso. Halé éé 
sarung mariadi singkakonda, musulungu pendangu tedu ko muhino su 
singkatau wawiné su témpongu mubaruntung. 5:4 Kaiso i kemu balinébé 
taumata mububiahé su ralungu kararendung, hakiu ello éé makalendi si 
kemu kéré rarentangu mananako. 5:5 I kemu kebi ko taumata kapubiahé 


su ralungu katatualagé; i kemu narékéng taumata su ralungu tualagé'u ello. 
I kité baliné taumata ko kapubiahé su ralungu kararendung, arau narékéng 
taumatangu hebi merendung. 5:6 Baugu éé i kité ta wotongé mangkaté 
ketang katiki'é kéré taumata waliné. I kité mang harusé pakaingaté dang 
pikirangi kité harusé pakatualagé. 5:7 Hebi taumata mutiki, hebi lai 
taumata maiwukang. 5:8 Arawé i kité ii taumata ko nataho taumatangu 
ello; baugu éé pikirangi kité harusé pakatualagé. I kité harusé pakatatapé 
mangimang su Mawu dang kumendagé'u manga taumata waliné dang 
muharapé dingangu mangaking humonéu Mawu Ruata sarung 
mupakasalamaté 1 kité. éé alaté ko manirung si kité su pusukétang 
mundoka ko marendung. 5:9 Mawu Ruata namilé si kité baliné tadéau 
ihukung, kaiso tadéau ipakasalamaté'u Mawungi kité Yesus Kristus. 5:10 I 
Sié naté gunangi kité tadéau su témpongi Sié sau dumenta -- balaéwé 1 kité 
bedang biahé, arau balaéwé i kité séng naté -- 1 kité makaputumbiahé 
dingangi Sié. 5:11 Baugu éé, 1 kemu harusé tatapé mubawahansang dang 
mupapangiboré, musulungu kéré ko kukoaténgi kemu su orasé 11. 5:12 
Manga ana u simbau, 1 kami modorong singapang botongé tadéau 1 kemu 
mangaregangu manga taumata ko kahalé'é su taloarangi kemu; 1 siré ko 
séng nipiléngu Mawu gunangu pangaha dingang panintiro si kemu. 5:13 
Pangadatéko pakapia si siré dang pudalahimumu baugu mutahendung 
apang ko nikoa i siré. Pubiahé'é smtima su ralungu pudalahiking. 5:14 I 
kami mudorong lai, manga ana simbau, habaréko pakaudupé taumata ko 
madidi muhalé; onggoléngu penghiborang naungu taumata ko mataku; 
putulungkongu taumata ko hinongu itulung dang pakasabaré su tengongu 
apang taumata. 5:15 Pakarariaga'é tadéau kumbahang sarang pia ko 
mamalisé'u ralai dingangu ko dalai. Putawakaliko sintinia gunang mukoa 
ko mapia su singkatau dingangu su ko baliné dang su kebi apang taumata. 
5:16 I kemu mambéng harusé pakaraluasé sintinia, 5:17 dang sintinia 
pukaliomanéng. 5:18 Su apang keadaang i kemu mang harusé 
putarimakasé, batu'u ko éé kukapulungu Mawu Ruata bou i kemu kéré 
taumata ko mubiahé simbau dingangi Kristus Yesus. 5:19 Kumbahang 
muheping Roké u Mawu Ruata. 5:20 Kumbahang mupakasana u apang 
habaré ko nionggo u Roké u Mawu Ruata. 5:21 Kalawou haghi harusé 


sahi, ko mapia harusé tuhuké. 5:22 Pakarauko bou haghing ko dalai. 5:23 
Karimako Mawu Ruata sisané ko nangonggo u kasasalamaté si kité, 
mukoa si kemu kéré taumata ko tenga-tengadé mubiahé ketang gunangu 
Mawu Ruata. Malowoko Mawu Ruata mupalihara waténgéngu kaselahé'é, 
roké u, jiwanu dingangu wadangu, sarang takoaé kurangé su témpongu 
Mawungi kité Yesus Kristus musau dumenta. 5:24 Mawu Ruata, ko séng 
nukui si kemu, sarung mukoa halé éé batu'u i Sié satia. 5:25 
Kaliomanéngéko i kami manga ana u simbau! 5:26 Pupapangadaté'é i 
kemu kebi dingangu kalahimumu kéré ana u simbau lawo Sahani. 5:27 Su 
ralungu kawasangu Mawu, ia mudorong singapang botongé tadéau 1 kemu 
mubasangu suraté ii su apang manga ana u simbau su pangangimang 
simbau. 5:28 Malowoko Mawungi kité Yesus Kristus mangalamaté si 
kemu. 


2 Tesalonika 1 


1:1 Manga ana u simbau jamaaté su Tesalonika, ko nakoa umaté'u Mawu 
Ruata 1 Amangi kité dingangu Mawu Yesus Kristus! I kami, 1 Paulus, 1 
Silas dingangi Timotius 1:2 muharapé malowoko Mawu Ruata i Amangi 
kité dingangu Mawu Yesus Kristus mangonggo u alamaté dang 
kasasalamaté si kemu. 1:3 Manga ana u simbau, sintinia i kami mang 
harusé mupatarimakasé su Mawu Ruata baugu 1 kemu. Dang mang séng 
hinoņné 1 kami mukoa kéré'é, batu'u 1 kemu kasaunéng mangimang si 
Kristus, dang 1 kemu manamba mukakendagé simbau dingangu waliné. 1:4 
éé sabapé'é unué 1 kami mang mumanungu halé 1 kemu sintinia 1 kami 
mutiwo apang jamaaté'u Mawu Ruata. Dingangu karaluasé 1 kami 
mubekéngu kéré apa 1 kemu tatapé makuaté mangimang si Kristus su 
ralungu pamamahang dingangu sinsara ko nikapendangéngi kemu. 1:5 
Dang sii malahé kéré apa kaadilé hukumangu Mawu Ruata: I kemu séng 
nutatahangu sinsara ualingu Kararatuangu Mawu Ruata, dang ualingu éé 1 
kemu sarung irékéng hinoné masowa su ralungé. 1:6 I Sié sarung mukoa 
apang ko adilé, dang sarung mamalisé mupakusangu taumata ko 
mupakasusangi kemu. 1:7 Dang si kemu ko su orasé ii mututahangu 
sinsara -- kéré'é lai 1 kami -- Mawu Ruata sarung munggeli u karaluasé su 
ellongu Mawu Yesus lumintu bou sorga dang mutingkalahé'u watangéng-é 
dingangu manga malaikaté-é ko bahani 1:8 dang dingangu putung 
kahénané. I sié lumintu muhukungu apang taumata ko ta mupendung 
Mawu Ruata dang ko ta mapulu mubiahé sindaléng dingangu Habaré'u 
Raluasé bou halé 1 Yesus Mawungi kité. 1:9 Manga taumata éé sarung 
manarima u hukumang kawawinasa sarang karengu'é, iremé sarang 
likudé'u tampa u Mawu dang bou kawasa-Né labo; 1:10 kebi éé sarung 
mariadi su ello su apangi Sié dumenta gunang bantugangu umaté-é dang 
tadéau adaténgu kalawou taumata mangimang. I kemu sarung maéné su 
taloarangu umaté'uùu Mawu Ruata éé, batu'u 1 kemu séng mangimang su 
habaré ko nihabaré'i kami si kemu. 1:11 éé sabapé'é 1 kami sintinia 
mukukaliomanéngi kemu. I kami mukaliomanéng tadéau Mawu Ruata 
mukoa i kemu hinoné mubiahé tumuhu kapulu-Né, mupakaganapé'u 


kapulu-Né mukoa ko mapia, mupakasuku u apang halé ko séng nikoa 1 
kemu baugu mangimang si Kristus. 1:12 Dingangu kéré'é Mawungi kité 
Yesus Kristus bantugangi kemu, dang i kemu lai batugangi Yesus ualingu 
kapiangu naungu Mawu Ruatangi kité dingangu Mawu Yesus Kristus. 


2 Tesalonika 2 


2:1 Su halé u rarentangu Mawungi kité Yesus Kristus, dang su halé u kité 
sarung komolang pakatana dingang-é, 11 singapang botongé ia mudorong si 
kemu: 2:2 Kumbahang singkakonda mubingo arau mubalisa baugu pia 
habaré uadé séng nudating ellongu Mawu Yesus sau dumenta. Aramanung 
habaré éé asalé bou simbau nubuaté, arau simbau tintiro; arau botongé 
mariadi pia ko mubérangu i kami bou namohé kéré'é su manga simbau bou 
suraté'i kami. 2:3 Maningu lai kéré'é apa, kumbahang mangkaté nubala 
taumata mangakalé si kemu. Batu'u su horo u Ello éé dumenta, halé éé 
harusé mariadi horo: Mauli taumata sarung tumalikudé, musunialé'i 
Kristus; dan Taumata Ralai ko nitantu mataho su naraka, sarung 
mutingkatedéngu awa'é. 2:4 Dingangu oboté'é 1 sié sarung mundoka 
dingang mutingkarangé u awa'é su wowongu kalawou ko susembangu 
taumata, arau kebi mahangu ruata ko tutehungangu taumata kéré Mawu 
Ruata. Lai i sié sarung maiang su Waléngu Mawu Ruata dang 
mumamohang uadé i sié ko Mawu Ruata. 2:5 Tahendungéko ia séng bou 
nuhabaré'u kebi-kebi éé su témpongu ia bedang dingangi kemu. 2:6 Dang 1 
kemu masingka u apa ko su orasé ii bedang makapéto kebi halé éé 
mariadi. Hedo su témpo ko séng nitantu u Mawu Ruata, Taumata Ralai éé 
sarung masonggalé. 2:7 Kawasangu mukukoa halé dalai éé séng kahalé'é 
maremasé, kaiso mang bedang pupétokang. Hedo kamagéngu ko 
mumaméto éé séng ipamého, 2:8 buhuéwé Taumata Ralai éé ikasilo. Uté 
su témpongu Mawu Yesus dumenta, 1 Sié sarung mamaté Taumata Ralai 
éé dingangu singongo wou mohong-é, dang mupakawinasangi sié 
dingangu kalahamagé'u darenta-Né. 2:9 Taumatau Ralai éé sarung 
masonggalé dingangu simbau kawasa labo bou Sétang. I sié sarung mukoa 
halé ko makalahérang dingangu halé ko takoaé sihingé ko napéné u léo. 


2:10 I sié sarung mupaké u haghing akalé dalai tadéau mamalidé apang 
taumata ko sarung mawinasa. I siré sarung mawinasa batu'u ta manarima 
dang ta mapulungu habaré kahengang bou Mawu Ruata ko makasalamaté 
si siré. 2:11 éé sabapé'ćé Mawu Ruata nangonggo si siré simbau kawasa ko 
makapalidé, hakiu 1 siré mangimang su apang ko ta muhino. 2:12 
Penginsuéngé, apang taumata ko mapulungu rosa dang ko ta mangimang 
su ko nuhino éé, kebi-kebi sarung ihukung. 2:13 Manga ana u simbau ko 
ikukendagé'u Mawu! I kami sintinia mang harusé mupatarimakasé su 
Mawu Ruata baugu i kemu, batu'u bedang bou tetaé Mawu Ruata séng 
namilé si kemu tadéau ipakasalamaté. Halé éé nariadi bou apang ko séng 
nihalékangu Roké u Mawu Ruata si kemu tadéau mupakasusingi kemu 
makoa umaté'u Mawu Ruata dang ualingi kemu mangimang su habaré 
kahengang bou Mawu Ruata. 2:14 Ualingu éé bou Habaré'u Raluasé ko 
nihabaré'i kami si kemu, Mawu Ruata nukui si kemu tadéau 1 kemu 
makaiténg dingang kawawantugé'u Mawungi kité Yesus Kristus. 2:15 
Baugu éé, manga ana u simbau, daris1é pakatoghasé dang panengalé 
turusé su apang tintiro ko séng bou nihabaré'i kami si kemu, mbaéng ko 
niwéra dingangu lai ko niwohé. 2:16-17 Malowoko Mawungi kité Yesus 
Kristus sisané, dang Mawu Ruata i Amangi kité mangiboré dingangu 
manoghasé naungu, tadéau i kemu makapukoa halé dingangu 
makapuhabaré'u apang ko mapia. Batuu Mawu Ruata kumendagé'i kité, 
dang ualing kapiangu naung-é i Sié nukoa si kité matatana tatapé, 
muluharapé ko mapia. 


2 Tesalonika 3 


3:1 Panginsuéngé, manga ana u simbau, pukaliomanéngko gunangi kami. 
Pukaliomanéngko tadéau habaré bou Mawu turusé makéké masahawu 
dang ikatarima mapia, musulungu kéré ko séng nariadi si kemu su témpo 
naliu. 3:2 Pukaliomaéngko lai tadéau Mawu Ruata manalamaté si kami 
bou manga taumata ralugé dang daralai. Batu'u baliné kebi taumata 
mangimang su habaré bou Mawu éé. 3:3 Kaiso Mawu mang satia. I Sié 
sarung mupakakuaté'i kemu dingangu manirung si kemu bou 1 Sié ko 


Dalai. 3:4 Dang i kami mangmang kehengang su Mawu bou halé i kemu, 
humonéu i kemu séng kapukoa'é dang sarung mukoa turusé apang 
pakihalékéngi kami si kemu. 3:5 Malowoko Mawu Ruata mangaha si 
kemu tadéau 1 kemu nangilémbo makaena humonéu Mawu Ruata 
kumendagé'i kemu dang humonéu 1 Kristus mangonggo u katatarima su 
naungi kemu. 3:6 Manga ana u simbau, bou kawasangu Mawu Y esus 
Kristus, 1 kami muparénta si kemu tadéau 1 kemu mutingkaraungu manga 
ana u simbau, ko mububiahé malasé, dang ko ta tumuhu su apang tintiro 
ko nionggo i kami si siré. 3:7 I kemu kebi masingka humonéu i kemu 
harusé puteno ko nikoa i kami. I kami ta nutingkamalasé su témpongi kami 
dingangi kemu. 3:8 I kami ta kimang kangu taumata ko ta niwaéhang. 
Susimbekané katéwé ello hebi 1 kami mututimpaté muhalé tadéau 1 kami 
lai ta mupakasusangi sai-sai su taloarangi kemu. 3:9 Tamai éé kukoaténgi 
kami baliné ualingi kami takoaé haké i kami manuntu tadéau i kemu 
putulungi kami, kaiso tadéau i kami makoa putatenongi kemu. 3:10 Su 
témpongi kami bedang dingangi kemu i kami nangonggo u atorang ii, 
"Taumata ko madidi muhalé, ta wotongé ipakang." 3:11 I kami 
muhabaré'u ii batu'u i kami nakaringihé humonéu su taloarangi kemu pia 
manga taumata ko mububiahé malasé. I siré ta mukakoa manga apa-apa, 
su likudé'u mususasibungu halé u taumata waliné. 3:12 Bou kawasang 
Mawu Yesus Kristus i kami muparénta apang taumata éé dang 
mangonggo u ingaté, tadéau i siré muhalé mukoa ko mapia dang mudéa 
biahé'i siré. 3:13 Arawé 1 kemu kumbahang masahé mukoa ko mapia. 
3:14 Aramanung sarung pia taumata ko madidi tumuhu apang ko 
niwérangi kami su suraté ii. Pakaingaté su taumata kéré'é dang kumbahang 
mudalau dingangé tadéau 1 sié maméa. 3:15 Kaiso kumbahangi sié 
koaténg kéré roka; ketang sasaiko i sié kéré singkatau ana u simbau. 3:16 
Mawu ko pungu salamaté'i kité. Malowoko 1 Sié sintinia munggeli u 
pudaramé si kemu su patiku halé. Malowoko Mawu Ruata mahundingang 
su kalawou manga ana u simbau. 3:17 Adaté bou ia, i Paulus. Ia sisaku 
namohé bahagéang ii. li tanda tangangku ko daku ipupelo su apang 
suratéku. 3:18 Malowoko Mawungi kité 1 Yesus Kristus mangalamaté si 
kemu kalawou manga ana u simbau. 


1 Timotius 1 


1:1-2 Timotius, anaku tutuné su ralungu Mawu! Suraté ii bou ia, 1 Paulus, 
rasulé'i Kristus Yesus bou paréntangu Mawu Ruata, Datung Salamaté'i 
kité dang bou paréntangi Kristus Yesus, pulaharapéngi kité. Malowoko 
Mawu Ruata i Amang dang 1 Kristus Yesus Mawungi kité mangonggo u 
alamaté, kakendagé dang kasasalamaté si kau. 1:3 Ja mapulu tadéau 1 kau 
matatapé matana su Efesus kéré séng bou raku nihabaré si kau su témpong 
ia nakoa sarang Makedonia. Batu'u su Efesus pia pirang katau taumata ko 
mumangaésé'u tintiro ko ta nutatahino, dang 1 kau harusé mupangedongi 
siré. 1:4 Habaré i siré tadéau kuhaé lai muperhatikang su manga rudato 
lana dingangu manga wekéngu asalé ko ta mababesu. Kebi éé ketang 
makakoa pudararéndéhé, dang ta makaténdang pulahalé u Mawu Ruata ko 
ketang ikakirala su halé u pangangimang si Sié. 1:5 Pendungu sasasaku éé 
tadéau taumata sarung makapanaghuang naung buresi dang pendangu 
ralungu naung ko susi, dingangu mangimang kahenga-hengang su Mawu, 
dang dingangu kéré'é 1 siré masingka kumendagé'u sinsulungé. 1:6 Pia 
simbahagéang taumata ko séng ta mububiahé kéré'é lai, dang nanawo su 
pupapangala ko takoaé gunané. 1:7 I siré mapulu mutingkakoa manga 
météré'u agama, sumbalié 1 siré hala ta makaena bawéra ko pupupaké arau 
halé ko iluhabaré'i siré dingangu pangangaking kahengang. 1:8 I kité 
masingka atorangu agama ko mapia, kamagéng koaténg su hinoné. 1:9 
Tantu harusé tahendungang humonéu atorang nikoa baliné tarangé su 
taumata mapia, kaiso itarang su apang dulawang atorang, apang tahakoa 
dalai, taumata ralugé, taumata mararosa, taumata takoaé agamané, 
taumatang dunia, taumata ko mamaté si amang arau si nengé, kebi apang 
tahapaté, 1:10 su taumata sundalé, ko mununalangu lamuhu dingangu 
sinsulung ésé dingangu ésé arau bawiné dingangu wawiné, tahapulingu, 
tahaléo, saksi maraléo, dang 1 sai-sai lai ko mukukoa manga halé ko 
mutatentangu tintiro kahengang. 1:11 Tintiro éé ikaréa bou ralungu 
Habaré'u Raluasé ko nisarakang pakikéké si sia, Habaré'u Raluasé bou 
Mawu Ruata kaselahéngé dang ko harusé dalong. 1:12 la mutarimakasé si 
Kristus Yesus Mawungi kité. I Sié séng nangonggo u kuaté si sia gunang 


putangkiang si Sié, dang i Sié nutehung si sia botongé makawawa halé éé, 
1:13 maningu lenangu kangéré ia nupakaralai dingang mutingkai dang 
nuhinakang si Sié. Kaiso Mawu Ruata kimendagé'u ia, baugu su témpo éé 
ia bedang ta nangimang, hakiu ia bega apang ko daku nikoa. 1:14 Ia 
katéwé nipénéngu kakendagé'u Mawungi kité. I Sié nangonggo si sia 
kuaté'u pangangimang si Sié dang pakendagé'u taumata sinsulung. Kuaté 
éé monggo si kité kebi ko séng nasimbau dingangi Kristus Yesus. 1:15 
Mang tengadé nuhino wawéra 11 -- batu'u éé mang hinoné itarima dang 
pangimanéng kebi -- : "I Kristus Yesus dimenta su dunia ii tadéau 
mangambang taumata marosa." Dang séng ia taumata ko karalaikangé. 
1:16 Kaiso ualingu éé Mawu Ruata kimendagé'u ia, tadéau 1 Kristus Yesus 
makapupasilongu kaselahé'u pusasabaré-é si sia, taumata ko karosangé 11. 
Dang ii makoa simbau putatehungangu kebi taumata ko sarung 
mangimang si Sié dang ko sarung makaeba pubawiahé kahengang 
dingangu kekal. 1:17 Mawu Ruata, Datung kalawou témpo, harusé 
adaténg dang sintinia dudalong, batu'u 1 Sié kekal, ko ta kukasilo dang ko 
mang simbau! Amin. 1:18 Timotius anaku! Halé ii daku isarakang si kau, 
mutahendung tatanatangu Mawu Ruata ko nihabaré'u manga nabi su 
jamaaté bou halé i kau. Koako tatanata éé sinasa mapia su ralungu 
pulahalé u. 1:19 Puhalé'é dang panengalé su pangangimang kahengang 
dang dingangu naung susi. Pia manga taumata ko ta mupendang su singka 
u naungé, hakiu pangangimangi siré naghoghahé. 1:20 Su ralungé ko 
Himeneus dingangi Aleksander. Taumata rarua éé séng daku nihukung 
nisarakang su Sétang, tadéau i siré masingka dang mangedo muhinakang 
Mawu Ruata. 


1 Timotius 2 


2:1 Kahimotongangé, ia mudorong singapang botongé tadéau dorong, 
kakaliomanéng, dingangu kaliomanéng gunangu lawo dang tatarimakasé 
iwawa sarang koa u Mawu Ruata gunangu apang taumata; 2:2 gunangu 
mararatu dang gunangu kebi apang taumata ko mumanengalé kawasa. 
Pudorongké tadéau 1 kité makapubiahé maremasé dang maramé gunangu 


Mawu Ruata, dingangu kakanoa mapia. 2:3 éé kapiangé ko makaluasé 
naungu Mawu Ruata, Datung Salamaté'i kité. 2:4 I Sié mapulu tadéau kebi 
taumata ipakasalamaté dang masingka u ko mapia. 2:5 Batu'u, ketang pia 
simbau Mawu Ruata, dang ketang pia simbau mananaloara su taloarangu 
Mawu Ruata dingangu taumata, éé ko i Kristus Yesus. 2:6 I Sié singkatau 
ko séng nanarakangu watangéng-é gunang muliungu apang taumata bou 
rosangi siré. Ualingu éé su témponé ko séng nitantu, Mawu Ruata 
mupasilongu ko i Sié mapulu tadéau apang taumata kebi ipakasalamaté. 
2:7 Dang ko éé sabapé'é ia niroi pakakoa sarang apang taumata ko baliné 
bou tau Yahudi gunang puhabaré si siré habaré'u halé u pangangimang 
kahengang. Ko daku iwuka ii mang tengadé, ia ta muléo. 2:8 Kapuluku su 
apang tampa mangaésé mukaliomanéng dingangu naung susi, takoaé pedu 
su ralungu naung arau pudararéndéhé. 2:9 Mangawawiné pulegahéko awa 
pakapia dang pupaké u pakéang pakaudupé. Kumbahang uta ilawung 
tamai-ramahi arau mupaké u wulaéng arau mutiara arau pakéang 
maraleghadé. 2:10 Kaiso, mangawawiné pulegahéko awa'é dingangu 
kakanoa ko mapia kéréwé séng hinoné su mangawawiné ko matuhu su 
Mawu Ruata. 2:11 Mangawawiné harusé mukinau mutingkaremasé'u awa 
dang pakatuhu. 2:12 Ia ta mapulu pia mangawawiné manintiro arau 
talangu mamarénta mangaésé; i sié harusé maremasé. 2:13 Batu'u niriadi 
kahorokangé ko 1 Adam buhué 1 Hawa. 2:14 Dang baliné 1 Adam 
nikaakaléng, kaiso ko bawiné, hakiu limawang paréntangu Mawu Ruata. 
2:15 Maningu kéré'é, mangawawiné mang masalamaté mamantélé'u ana, 
asalé i sié dingangu kasasana u naung matatapé mangimang si Kristus dang 
matatapé kumendagé'u taumata waliné dingangu mubiahé ketang gunangu 
Mawu Ruata. 


1 Timotius 3 


3:1 Mang tengadé nuhino wawéra 1, "Taumata ko mapulu makoa 
mutatalung jamaaté, mangaléné mapulungu simbau halé ko mawantugé." 
3:2 Singkatau mutatalung jamaaté harusé taumata ko takoaé lengku'é, 
ketangu simbau kawingé, masingka mukuhedangu awa'é, pélésa dang 


maudupé; i sié maluasé manarima u saké su waléné, dang masingka 
manintiro taumata; 3:3 kumbahang taumata mawukang, arau ko mapulu 
mukakoka. Kaiso 1 sié taumata masikomé naungé dang mapulungu 
pudaramé. I sié ta wotongé manggang su roité. 3:4 1 sié harusé masingka 
mangatoré pakapia ralohong baléné, dang manintiro manga ana'é tadéau 
matuhu dang masingka mangadaté si sié. 3:5 Batu'u kamagéngu taumata 
bega mangatoré dalohong baléné sisané, kéré apa i sié wotongé 
makapangatoré jamaaté'u Mawu Ruata? 3:6 Singkatau mutatalung jamaaté 
ta wotongé taumata ko buhué nakoa Sahani, batu'u i sié sarung 
mutingkaoboté bou éé makaréa kutoké kéré Sétang su témpo horo. 3:7 I 
sié harusé singkatau ko pia aréngé mapia su tampa; batu'u kamagéng ta 
kéré'é, nau 1 sié sarung hinakanéngu taumata, hakiu manawo su sasaluka u 
Sétang. 3:8 Musasumbala su jamaaté harusé lai taumata mapia dang 
matulasé; baliné manggang su roité dang madidi manginung anggoré 
mapaliu. 3:9 I siré harusé manengalé kahenga-hengang su halé u 
pangangimangu taumatang Sahani ko séng nilahé u Mawu Ruata dingangu 
ralungu naungi kemu ko susi. 3:10 Kakelaiko horo pakapia-pia 1 siré, dang 
kamagéng malahé 1 siré takoaé lengku'é, buhuéwé 1 siré wotongé 
makapusumbala su ralungu jamaaté. 3:11 Kawingi siré harusé lai taumata 
mapia, baliné taumata ko makehagé mubawa mohong. I siré harusé 
masingka mukuhedangu awa 1 siré dingangu matulidé su kalawou halé. 
3:12 Musasumbalangu jamaaté harusé ketang simbau kawingé.IĮI sié harusé 
masingka mangatoré pakapia manga ana'é dingangu ralohong baléné. 3:13 
Apang taumata ko musumbala mapia su ralungu jamaaté, sarung adaténg 
dang kasaunéng mawahani mududatongu halé u pangangimangi siré si 
Kristus. 3:14 Ja muharapé séng ta marengu lai ia sarung mutiwo si kau. 
Maningbé kéré'é, ia mang lai manuraté si kau, 3:15 tadéau kamagéng ia 
marengu, 1 kau séng masingka kéré apa 1 kité harusé mubiahé kéré 
balagéngu Mawu Ruata, éé ko jamaaté'u Mawu Ruata ko biahé. Jamaaté 
éé ko kéré dihi tatuilé dingang tatoghasé su halé u tintiro kahengang bou 
Mawu Ruata. 3:16 Takoaéko sarang singkatau makapusunialé, kéré'é 
kalabo'é rahasiangu agamangi kité: I Sié nutimpasilongu awa-é su ralungu 
kalaawa u taumata, dang ko nipuhinongu Roké u Mawu Ruata, lai 


nitehungangu kalawou malaikaté. Habaré'é nipararingihé su taloarangu 
kalawou bangsa, dang 1 Sié pangimanéng su kaselahé'u dunia dang 
nihéngké sarang sorga. 


1 Timotius 4 


4:1 Roké'u Mawu Ruata nubéra matulidé su témpo ko mahi kadentané, 
sarung pia bou taumata singkamonang tumalikudé, musunialé'i Kristus. I 
siré sarung sumasumelung su apang roké mumamalidé dingang tumuhu su 
apang tintiro bou roké daralai, 4:2 ko iluhabaré'u manga taumata 
raléokang ko mululéo. Dalungu naungu manga taumata éé séng narendung. 
4:3 I siré manintiro su taumata tadéau ta mukawing dingang ta kumang 
kang pusimbau ko nihaé. Sumbalié kang éé niriadingu Mawu Ruata 
gunang pubiahé su ralungu tatarimakasé si Sié bou apang taumata ko séng 
nangimang si Kristus dang séng masingka u tintiro kahengang bou Mawu 
Ruata. 4:4 Kebi apang ko niriadingu Mawu Ruata éé mapia, dang takoaé 
sarang simbau ko tehungang dalai kamagéng séng nitarima su ralungu 
tarimakasé su Mawu Ruata. 4:5 Batu'u alamaté bou Mawu Ruata 
dingangu kaliomanéng makakoa kang éé mapia. 4:6 Kamagéngi kau 
manintirongu kebi-kebi éé su manga ana u simbau su ralungu 
pangangimang simbau, i kau sarung makoa paparéntangi Kristus Yesus ko 
muhalé mapia. Dang i kau sarung turusé mamiahé dalungu naungu 
dingangu wawérangu Mawu Ruata ko pangimanéngi kité, dang dingangu 
tintiro kahengang ko séng tutuhukangu sarang orasé 11. 4:7 Punggéako bou 
manga wekéngu halé u singka marendung ko takoaé gunané. Pukinauko 
pukoa batangéngu gunangu pubawiahé su kaliomanéng. 4:8 Kakanoa u 
wadang ketang kadio gunané, arawé kakanoa rohani pia gunané su apang 
halé, batu'u su ralungé pia diandi gunangu pubawiahé su orasé ii dingangu 
su témpo ko mahi kadentané. 4:9 Halé n tengadé dang hinoné itarima dang 
pangimanéng kebi. 4:10 éé sabapé'é 1 kité mutawakali dang muhalé 
singapang botongé, batu'u ia muharapé kebi-kebi éé su Mawu Ruata ko 
biahé; I Sié Datung Salamaté 'u apang taumata ko mangimang. 4:11 
Tintiroko kebi-kebi éé dang paréntai taumata putuhu. 4:12 Kumbahang 


mamalang sarang manga singkatau mupakasana 1 kau ualingi kau bedang 
makuda. Katéwé su simbekané i kau harusé makoa putatehungangu apang 
taumata mangimang su ralungu pudarudato dingangu kakanoa'u, su 
kakanoa u i kau kumendagé'u sinsulung dang mangimang si Yesus Kristus, 
dang dingangu pubawiahé'u ko susi. 4:13 Sementarang éé, sarang ia 
sarung marenta, i kau harusé pakasau mubasangu Buké Susi su tengong 
apang taumata, dang mamahansang dingang manintiro si siré. 4:14 
Kumbahangi kau mutingkamalasé mupaké u gagheli u Roké u Mawu 
Ruata ko nionggo si kau su témpongu manga pangaha u jamaaté nuhéngké 
u limangi siré su wowong tembo u, dang manga nabi nanepasé'u 
tatanatangu Mawu Ruata bou halé u watangéngu. 4:15 Halékété pakapia 
kebi-kebi éé tadéau apang ko nikoa u ikasilongu apang taumata. 4:16 
Diagatéko awa'u dang diagatéko lai tatintironu. I kau harusé pakasatia 
mukoa kebi éé, batu'u dingangu kéré'é 1 kau sarung makasalamaté 
batangéngu sisanu oré lai apang taumata ko mudaringihé sikau. 


1 Timotius 5 


5:1 Kumbahangi kemu mupasilongu pedunu su taumata ko nangilémbo 
magurang bou 1 kau kaiso hawukété i sié tadéau mudaringihé bawéranu 
musulungi sié kéré 1 amangu. Pukoako si siré taumata makakuda kéré 1 
sintamahuarinu, 5:2 dang mangawawiné magagurang kéré i mamanu. 
Mangawawiné makakuda koa kéré tuari, dingangu naung buresi. 5:3 
Pangadaté su mangawawiné walu ko tenga-tengadé mubiahé sisané. 5:4 
Arawé kamagéng singkatau wawiné walu ko pia ana arau pulung, i si é 
kahorokangé harusé makaena humonéu 1 siré harusé muperhatikang ana u 
simbau i siré, dang mamalisé kakendagé'u taumata magurang arau i upungi 
siré. Batu'u halé éé makaluasé naungu Mawu Ruata. 5:5 Bawiné walu ko 
tenga-tengadé sisané takoaé manga 1 sai-sai ko makapalihara si sié, ketang 
kapuharapé su Mawu Ruata. Ello hebi 1 sié mukukaliomanéng su Mawu 
Ruata mududorong tulumang-é. 5:6 Arawé wawiné walu ko mapulu 
mubiahé sanang, 1 sié séng musulungu naté maningu sié wedang biahé. 5:7 
Pakasingka ko si siré apang tatulada ii, tadéau 1 siré mubiahé buresi. 5:8 


Arawé kamagéng pia taumata ko ta mupalihara ana u simbav'é, 
nangilémbo egé'é sisané, taumata éé mususunialé'u pangangimangé; 1 sié 
nangilembo ralai bou taumata ko ta mangimang. 5:9 Ketangu 
mangawawiné walu ko nikahinongu saraté 11 botongé masowa su rolé u 
mangawawiné walu: umuré ta makurang bou enungu pulo su taungé, horo 
ketang sinsulé nukawing, 5:10 timéléng kéré mangawawiné ko mukukoa 
halé mapia, andéné kéré: séng nuhiking manga ana'é kéré'é kapiané sarang 
naralabo, maluasé manarima u saké su waléné, mutalung apang taumata 
mangimang, mutulungu apang taumata susa, dang mukoa kahenga- 
hengang kalawou halé ko mapapia. 5:11 Kumbahang mutaho su ralungu 
rolé éé mangawawiné walu ko bedang makakuda. Batu'u kamagéng 
makapendang kapulung gesi 1 siré manamba matoghasé, 1 siré mapulu sau 
mukawing, dang manentangi Kristus. 5:12 Uté i siré musala batu'u sumoho 
u riandi ko nionggo si siré. 5:13 Lai i siré munggunggolo u témpo lintu awi 
baléng tau. Dang nangilémbo ralai lai, 1 siré mukinau mupakaralai u aréngu 
taumata waliné dingang mudalau u urusangu taumata waliné dang 
mududatongu halé ko ta hinoné pududato. 5:14 éé sabapé'é ia mapulu 
tadéau mangawawiné walu makakuda sau mukawing, makaeba ana dang 
mangurusé rumatangga, tadéau manga roka 1 kité ta makahombang lesabé 
mupakaralai u aréngi kité. 5:15 Batu'u séng pia mangawawiné walu ko 
séng nusala raléng dingangu Sétang. 5:16 Arawé kamagéng singkatau 
bawiné Sahani pia dalohong baléné ko séng nawalu, 1 sié harusé mubantu 
mangawawiné walu éé, kumbahang mamala su jamaaté pananggong si 
siré. Dingangu kéré'é jamaaté makapubantu mangawawiné walu ko séng 
takoa-koaé ana u simbav'é. 5:17 Pangaha u jamaaté ko muluhalé mapia, 
hmoné aregang duang sulé, nangilémbo lai 1 siré ko malaharing munasé 
dingangu manintiro. 5:18 Batu'u su ralungu Buké Susi kabawohé, "Sapi ko 
kapulita'é gandung tadéau manontong batuné bou wulihé, kumbahang 
kuwung su mohongé", lai, "Taumata muhalé, pia haké'é manarima u 
wawaéhé'é". 5:19 Kumbahang manarima u kalaké su singkatau pangaha u 
jamaaté, sudiluaré'u ipakakuaté'u duang katau saksi arau lebé. 5:20 
Taumata ko mukukoa dosa harusé pubérai su tengongu kaselahé'u 
jamaaté, tadéau taumata waliné mataku. 5:21 Su tengongu Mawu Ruata, 1 


Kristus Yesus, dingangu manga malaikaté ko nipilé, ia mudorong suapang 
botongé tadéau 1 kau tumuhu apang ko nilahé n malihingu pikirang dalai 
dang takoaé naung manumbeka. 5:22 Kumbahang musasahawu 
manimbongu lima su singkatau gunang manatapé pulahéngké'é kéré 
paparéntangu Mawu. Kamagéng taumata waliné mubardosa, kumbahang 
tumuhu malau su ralungu rosa éé. Pundiaga'é awa u tadéau tatapé buresi. 
5:23 Kumbahang lai ketang manginung aké hala; panginungko lai anggoré 
kadio tadéau makapia léhé u, batu'u i kau kadio-kadio masaki. 5:24 
Dosangu simbahagéang bou taumata, su horo u niputusé, séng nikasilo 
malahé. Arawé dosangu taumata waliné hedo kasingkaténg samuriné. 5:25 
Kéré'é lai kakanoa mapia turusé ikasilo. Dang maning ko ta gampang 
ikasilo, ta mariadi turusé mawuni. 


1 Timotius 6 


6:1 Kebi apang taumatang Sahani ko nakoa ellang, harusé masingka 
humonéu mawungi siré harusé adaténg, tadéau taumata ta mupakaralai u 
aréngu Mawu Ruata arau tintirongi kité. 6:2 Manga ellang ko mawuné tau 
Sahani, ta wotongé mupakasana u mawuné batu'u 1 siré kebi taumatang 
Sahani. Katéwé i siré mang séng harusé mutangkiang pakapia lai su 
mawungi siré, batuu mawu ko tutangkianéng pakapia éé kebi-kebi 
sindinganéng taumata mangimang ko ikukendagé. Kebi-kebi ii harusé 1 kau 
panintiro dingangu panasa. 6:3 Į sai-sai ko manintirongu tintiro waliné bou 
éé dang ta musingkaraléngu tintiro kahengang bou Mawungi kité Y esus 
Kristus, dang dingangu tintirongu agamangi kité, 6:4 éé ko taumata 
maoboté dang begangu aha u apa! Saki'é mapulu mupapangala dingangu 
mudaréndéhé'u kalawou wawéra hakiu makakoa saki u naung, kawaweka, 
lahinakang, pia tika dalai su naung, 6:5 dang pudaroka ko ta masasué. 
Daléngu pikirangu manga taumata éé manimbu dang lai séng ta 
mutatahino. I siré mumanipiré botongé makala u agama. 6:6 Tengadé 
agama makagheli u kauntungang labo, kamagéng taumata mawatu 
kapuluné dingangu apang ko éné si sié. 6:7 Batu'u takoaé manga sarang 
simbau ko niwawa 1 kité sarang dalungu dunia ii, dang takoaé manga 


sarang simbau lai ko ikawawa 1 kité sarang likudé! 6:8 Nau kamagéngu 
pia kang dingangu pakéang, éé séng kapapiané. 6:9 Arawé taumata ko 
mapulu makala, kasalukaténg dang malawungu haghing kapulu engahé ko 
makaralai. Apang kapulu éé makarusa dang makasilaka taumata. 6:10 
Batu'u bou mutahamawu roité, lumeto kalawou haghing kakanoa dalai. Pia 
simbahagéang bou taumata ko mububawatu do1ité hakiu séng ta tumuhu lai 
tintirongu taumatang Sahani, bou éé i siré kahinongu kauli u susa ko 
makarusa naungi siré. 6:11 Arawé i kau taumata ko séng nitaghuanéngu 
Mawu Ruata, nau i kau harusé munggéangu kebi-kebi éé. Putawakaliko 
mudéa sarang makoa taumata ko mutatahino su matangu Mawu Ruata, ko 
mutahamawu su Mawu Ruata, mangimang si Kristus, kumendagé'u 
sinsulung, masabaré su ralungu susa, dang mukoa batangéng dingangu 
naung masikomé. 6:12 Putawakaliko kahenga-hengang gunang pubawiahé 
kéré taumatang Sahani tadéau i kau makatarima u paréisé'u pubawiahé 
kahengang dingangu kekal. Batu'u éé Mawu Ruata nukui si kau su 
témpongi kau nangaku su tengongu taumata mauli ko i kau mangimang si 
Kristus. 6:13 Dang ii su tengongu Mawu Ruata ko nangonggo u singongo 
su kalawou ko éné, dang su tengongi Kristus ko nangonggo u kesaksiang 
tengadé si Pontius Pilatus, ia mudorong ii bou i kau: 6:14 Tuhukété kebi 
parénta éé dingangu naung buresi dang takoaé lengku'é sarang ellongu 
Mawungi kité Yesus Kristus sau dumenta. 6:15 Darentané sarung itantu u 
Mawu Ruata sisané su témponé mapia. Ko i Sié sisané Mangangawasa 
mang simbau; i Sié ko labo, Datu su wowong datu, dang Mawu su 
wowongu mawu. 6:16 Ketangi Sié ko ta kapukawasangu papaté; 1 Sié 
wiahé su tualagé ko ta karaningi sai-sai. Takoaé taumata sarang manga 
singkatau ko séng bou nakasilo si Sié, arau makasilo si Sié. Ko si Sié 
adaté dingangu kawasa sarang karengu'é! Amin. 6:17 Su kalawou taumata 
kala su dunia 11, i kau pudorongko tadéau 1 siré kumbahang mangoboté 
dang kumbahang muharapé su manga rarotong ko mailang -- musulung 
kéré kakakala. I siré harusé muharapé su Mawu Ruata ko nangonggo u 
apang ko éné si kité ko kéré'é kauli'é tadéau ipupaké 1 kité. 6:18 
Pudorongko si siré tadéau pupasialangu kapapia, tadéau mauli mukoa halé 
mapapia, malondo dingangu maelugé. 6:19 Dingangu kéré'é i siré 


mumangomolé areta ko makoa sinasa 1 siré su gunangu témpo mahi 
kadentané. Dang dingangu kéré'é 1 siré sarung makahombang pubawiahé 
kekal, pubawiahé kahengang. 6:20 Apang ko séng nisarakang si kau, 
diagatété éé pakapia, Timotius! Punggéakongu rudato ko takoaé gunané 
dingangu pupapangala u halé ko ta nuhino isego "Singka". 6:21 Batu'u pia 
manga taumata ko mubérangu uadé 1 siré pia singka éé, hakiu mulénga bou 
apang tintirongu taumatang Sahani ko pupangimanéngi siré horo. 
Malowoko Mawu Ruata mangalamaté manga ana u simbau. 


2 Timotius 1 


1:1-2 Timotius, anaku ko ikukendagé! Ia, 1 Paulus, namohé u suraté 1i si 
kau, dang muluharapé malawoko Mawu Ruata i Amang dang Mawungi 
kité 1 Kristus Yesus mangonggo u alamaté, kakendagé dingangu 
kasasalamaté si kau. Su ralungu kapulungu Mawu Ruata, ia nihéngké 
nakoa rasulé'i Kristus dang niparéntang puhabaré'u halé u pubawiahé ko 
nipudiandingu Mawu Ruata. Pubawiahé éé nitarima 1 kité ualingu 
kasasimbau dingangi Kristus Yesus. 1:3 la mupatarimakasé su Mawu 
Ruata ko daku tutangkianéng dingangu ralungu naung ko susi kéré ko 
nikoa u i upungku su témpo tamai. Ia sintinia mupatarimakasé su Mawu 
Ruata suapang ia mutahendung si kau. 1:4 la mang kaputahendungé susa 
naungu. éé sabapé'é ia mapulu-pulu musombongi kau tadéau maluasé 
naungku. 1:5 la makatahendung pangangimangu ko kéré'é kalabo'é 
sarangki Kristus, musulungu pangangimangi néné'u Lois dingangi 
mamanmu Eunike. Dang ia mangaking i kau mang lai mangimang kéré'é. 
1:6 Batu'u éé ia mangonggo u ingaté si kau tadéau i kau mamiahé gagheli 
ko nionggo u Mawu Ruata si kau su témpongu ia nangalamaté si kau. 1:7 
Batu'u Roké u Mawu Ruata ko nionggo si kité, baliné Roké ko makatalo si 
kité. Susimbekané Roké u Mawu Ruata éé makatoghasé si kité, nasuku u 
kakendagé dang makariaga batangéng. 1:8 Baugu éé aribé kaméa 
musaksingu Mawungi kité, dang lai aribé kaméangu ia, ko katatahungku 
baugu 1 Sié. Susimbekané, 1 kau dingangu kuaté bou Mawu Ruata, 
putuhuko ringang putatahangu sinsara gunangu Habaré'u Raluasé éé. 1:9 
Mawu Ruata nangambang si kité dang nukui si kité tadéau pakakoa 
umaté-é sisané. éé nikoa-é baliné nialasé su apang ko nihalékangi kité, 
kaiso nialasé su rencana-Né sisané dingangu kakendagé-é. I Sié nangonggo 
u kakendagé-é si kité ualingi Kristus Yesus su horo u dunia niriadi. 1:10 
Dang su orasé i1, Mawu Ruata nulahé u kakendagé-é éé si kité su 
rarentangu Datung Salamaté'i kité i Kristus Yesus. I Yesus namata 
kawasang papaté dang nubawa pubawiahé kekal bou Habaré'u Raluasé éé. 
1:11 Gunang puhabaré'u Habaré'u Raluasé éé Mawu Ruata nuhéngké u ia 
pakakoa rasulé dingangu météré. 1:12 éé sabapé'é ia nutatahangu 


sinsarangu kebi-kebi ii, kaiso ia tatapé mangaking, batu'u ia masingka- 
singka ko daku pangimanéng. la mangakingu apa ko séng nisarakang-é si 
sia,i Sié lai makariaga éé sarang Ellongu Kiamaté. 1:13 Tuhukété pakapia 
tintiro kahengang ko séng nionggo si kau. Dang i kau tatapéko panengalé 
su pangangimang dingangu kakendagé ko séng tutaghuanéngi kité ualingu 
kasasimbau dingangi Kristus Yesus. 1:14 Dingangu tulumangu Roké u 
Mawu Ruata ko éné biahé su ralungi kité, 1 kau pundiagako pakapia apang 
halé maraleghadé ko séng nisarakang si kau. 1:15 I kau masingka 
humonéu kebi taumata su wanuangu Asia séng numpanentangu ia, su 
ralungé lai i Figelus daduangi Hermogenes. 1:16 Arawé ana u simbau i 
Onesforus séng pira-pirang sulé mupakaluasé'u naungku. Kéré wotongé 
Mawu mulahé u kakendagé si siré. Maningu ia su tahungku, 1 Onesforus ta 
maméangu keadaangku éé. 1:17 Kéré'é nudatingu Roma, 1 sié dingang 
nudéa si sia. 1:18 Dang i kau masingka humonéu su Efesus i sié masau 
mutulungu ia. Kéré wotongé Mawu mulahé u kakendagé si sié su ellongu 
Mawu muhukungu kalawou taumata. 


2 Timotius 2 


2:1 Timotius, anaku! Pakatoghaséko 1 kau ualingu kakendagé ko nionggo 
si kité, baugu 1 kité masimbau dingangi Kristus Yesus. 2:2 Tintiro ko 
kangéré séng nikaringihé'u bou ia su tengongu taumata mauli, i kau 
panarakangkongu éé su taumata ko kapangimanéng ko pandé manintoro 
taumata waliné. 2:3 I kau harusé mutatahang dingang kéré parajurité'i 
Kristus Yesus ko matuhu. 2:4 Singkatau parajurité ko kapuparaléngéngu 
tugasé'é, ta mupusingu halé u awa'é, batu'u 1 sié mapulu mupakapia iha u 
komandangé. 2:5 Singkatau ko tahaputanding ta makoa pangéséhé su 
ralungu putandingang, kamagéngi sié ta mutuhu atorangu putandingang. 
2:6 Mulahansinuang ko séng nuhalé kahengang, 1 sié pia haké 
kahorokangé mangala gesing sasuang. 2:7 Sipiréko apang ko daku niwuka 
éé, batu'u Mawu sarung mangonggo u singka si kau tadéau makaenangu 
kebi-kebi éé. 2:8 Tahendungété 11: Habaré'u Raluasé ko daku iluhabaré éé 
ko habaré'u halé 1 Yesus Kristus, toronangi Daud; Ko 1 Sié 1 Kristus ko 


séng sau nubiahé bou papaté. 2:9 Ualing muluhabaré'u Habaré'u Raluasé 
éé, ia nutatahangu sinsara; sarang nudating nihanté kéré singkatau tahakoa 
dalai. Kaiso héngétangu Mawu Ruata ta ikakuhung. 2:10 éé sabapé'é ia 
matatapé mananggong kebi-kebi éé gunangu taumata ko séng nipiléngu 
Mawu Ruata, tadéau 1 siré lai makatarima u kasasalamaté ko nionggo 
baugu 1 Kristus Yesus, dang ko niringanéngu kawawantugé kekal. 2:11 
Mang tengadé bawéra 1, "Kamagéngi kité séng naté dingangi Sié, 1 kité 
sarung mubiahé lai dingangi Sié. 2:12 Kamagéngi kité matatana tatapé, 1 
kité sarung lai mamarénta ringangi Sié. Kamagéngi kité mubunsingingi Sié 
i Sié lai sarung mubunsingingi kité. 2:13 Kamagéngi kité ta mutingkasatia, 
i Sié mang tatapé satia, batu'u 1 Sié ta makaléwang batangéng-é sisané." 
2:14 I kau pangonggokongu ingaté su apang taumata bou halé u kebi-kebi 
11. Su tengongu Mawu Ruata, sasaiko 1 siré tadéau kumbahang 
mupapangala u halé u manga wawéra. éé ko takoaé gunané, katéwé 
ketang makakalimbuhung su manga taumata ko mudaringihé. 2:15 I kau 
puhabaréko kahengang tadéau iakungu Mawu Ruata kéré taumata ko 
hinoné muhalé gunangi Sié. Pubarusahako sarangi kau ta maméangu halé'u 
kaiso manintiro su hinoné apang tintiro mapia bou Mawu Ruata. 2:16 
Pulihikongu manga rudato ko takoaé gunané dang ko makahina Mawu 
Ruata. Kalawou rudato keré'é ketang makakoa taumata kasaunéng 
maralai. 2:17 Tintirongi siré éé mulapagé musulungu saki sahenu makeka. 
Su taloarangi siré pia i Himeneus dingangi Filetus. 2:18 I siré séng nulénga 
bou tintiro kahengang, dang nangalimbuhung pangangimangu taumata 
waliné. I siré nubéra uadé pubawangung bou papaté séng nariadi. 2:19 
Kaiso alasang matoghasé ko nikoa u Mawu Ruata ta gampang magholang. 
Su ralungé kabawohé kéré 1, "Mawu masingka u taumata 
tutaghuanéng-é," dang "Taumata ko mubérangu i sié ko tataghuanéngu 
Mawu, taumata éé harusé pangedo makoa kakanoa nusala." 2:20 Su 
ralungu walé ralabo pia pudalahaghingu salumpuhé. Pia ko bou péra arau 
wulaéng, kaiso pia lai ko nikoa bou kalu arau tana. Pia ko pakétang su 
halé dalabo, dang pia lai ipupaké ello-ello. 2:21 Taumata ko 
mutingkasusingu awa'é bou apang ko dalai, taumata éé sarung ipupaké su 
apang halé dalabo. I siré mukoa tataghuanéng hala dang pia gunané su 


mawuné. I sié misadia gunangu ipaké su apang halé mapapia. 2:22 
Pakaraukongu kakanoa u taumata makakuda. Putawakaliko tadéau 
mubiahé tumuhu kapulungu Mawu Ruata, dingangu su tintiro-Né dang 
kumendagé'u sinsulung, dingang pia karaloahé'u naung. Pubiahé'é kéré'é 
dingangi siré ko mududorong tulumang su Mawu dingangu naung buresi. 
2:23 Kumbahang mutatamba su pududaréndéhé dingangu taumata wodo 
ko begangu apa. I kau masingka humonéu kebi éé ketangu makakoa 
pusasitori. 2:24 Taumata ko muhalé gunangu Mawu Ruata ta hinoné 
musitori: 1 sié harusé pakarudato su apang taumata, dang makatintiro 
taumata kéré'é kapiané dingangu kasabaré. 2:25 1 sié harusé pakasikomé 
manintiro apang taumata ko mapulu mundoka; malowoko Mawu Ruata 
muloahé manga taumata éé tadéau mutobaté bou rosangi siré dang 
masingka u tintiro kahengang. 2:26 Dingangu kéré'é 1 siré sau makaena, 
dang makaléso bou sasaungu Sétang ko manawéng si siré dang 
manihasangi siré putuhu kapuluné. 


2 Timotius 3 


3:1 Tahendungété 11: Su ello-ello panginsuéngé sarung pia kasasusa mauli. 
3:2 Taumata sarung mutahendung batangéngé sisané, makombang su roité, 
maoboté dang makehagé mulolé. I siré makehagé muhinakang taumata, 
mundongka taumata magurang, bega mupatarimakasé, dang mubinsi u 
halé u rohani. 3:3 I siré ta kumendagé'u sinsulung, ta mapulu mangonggo u 
ampung, i siré makehagé mupakaralai u aréngu taumata waliné, kasaré, 
mahasa, dang ta mapulungu ko mapia. 3:4 I siré mapulu mukianaté, 
matinggihati, dang maligha manawu pondolé. I siré nangilémbo 
makehagé'u kasenangangu dunia sulungu tumuhu Mawu Ruata. 3:5 
Maning ikasilo su awa 1 siré matuhu muparaléngu halé u agama, kaiso 
manolaké'u tintirongu agama éé. Lihiéko taumata kéré'é. 3:6 Pia su 
taloarangi siré sumelé su manga apang balé, bou éé mangakalé apang 
mangawawiné lomé ko napéné u rosa dang bubambingangu haghing 
kapulu. 3:7 I siré mangawawiné éé mangkaté turusé mudorong 
makitmtiro, kaiso mang ta sinsulé makaena tintiro kahengang bou Mawu 


Ruata. 3:8 Musulungi Yanes dingangi Yambres nundoka si Musa su témpo 
naliu, kéré'é lai manga taumata éé lumawang tintirongu Mawu Ruata. 
Sipirangi siré séng narusa, dang pangangimangi siré séng natumbu. 3:9 
Arawé i siré ta makahombang apa, batu'u engahé'i siré sarung 
kasingkaténgu kebi taumata, kéré ko nariadi si Yanes dingangu lai si 
Yambres. 3:10 Arawé i kau séng masingka u apang tintiroku, kakanoaku, 
dingangu raléngu pubawiahéku. I kau sisanu séng nakasilo kéré apa ia 
nangimang kahenga-hengang si Yesus Kristus dingang kumendagé'u 
taumata sinsulung. I kau lai masingka u halé u sabaré dingangu katatapé'u 
naungku. 3:11 I kau séng nakasilo si sia nipahangéng dang nutatahangu 
susa. Į kau masingka kebi-kebi ko nariadi si sia su Antiokhia, su Ikonium, 
dingang su Listra; dang i kau masingka u kebi ko daku niputatahang! 

Kaiso Mawu nangambang si sia bou kebi-kebi tamai éé. 3:12 Tengadé 
kebi taumata ko mapulu mubiahé su kaliomanéng dang mubiahé masimbau 
dingangi Kristus Yesus mang sarung pahangéng, 3:13 arawé manga 
taumata raralai dingangu manga taumata raléokang 1 siré kasaunéng sarung 
maralai. I siré mangakalé taumata waliné sumbalié 1 siré kebi lai 
nikaakaléng. 3:14 Arawé i kau, Timotius, 1 kau pakatatapé panengalé su 
tintiro kahengang ko séng nitintiro si kau dang ko pupangimanéngu kebi; 
batu'u 1 kau masingka u i sai-sai météré'u. 3:15 1 kau harusé putahendung 
bedang bou kadio 1 kau séng masingka u Buké Susi. Buké Susi éé 
makaonggo u tualagé si kau gunang mudéa kasasalamaté bou 
pangangimang si Kristus Yesus. 3:16 Kebi ko kabawohé su ralungu Buké 
Susi, ko nikawasangu Roké u Mawu Ruata dang pia gunané gunang 
panintiro halé kahengang, gunang panengkulé dang panulidé ko nusala, 
dang gunang panintiro taumata tadéau mubiahé tumuhu kapulungu Mawu 
Ruata. 3:17 Bou Buké Susi éé taumata ko mutahikang halé u Mawu Ruata 
sarung masalangkapé mapia gunangu kalawou halé mapapia. 


2 Timotius 4 


4:1 I Kristus Yesus sarung sau dumenta su dunia ii muhukungu apang 
taumata ko biahé dingangu ko naté; dang i Sié sarung dumenta kéré Ratu. 


Ualingu éé ia mudorong singapang botongé si kau su tengongu Mawu 
Ruata dingangi Kristus Yesus: 4:2 I kau puhabarékongu habaré bou Mawu 
Ruata éé, dang turusé panihasa tadéau taumata mudaringihé, balaćéwé 1 
siré mapulu arau madidi. I kau harusé mupangakingu taumata, mulahé u 
pusasala, dang mamahansang si siré. Tintiroiko taumata kéré wotongé 
dingangu kasasabaré. 4:3 Batu'u sarang mudating témponé taumata ta 
mapulu lai manarima u tintiro kahengang. Susimbekané, i siré sarung 
tumuhu kapulungi siré sisané, dang mangomolé kauli u météré tadéau 
tintirongu apang halé ko mapia su tulingi siré. 4:4 1 siré sarung manensing 
tulingi siré su halé kahengang, kaiso sarung manguhi tuli su manga weké 
langing. 4:5 Maningu kéré'é, 1 kau harusé pukuhedangu watangéngu su 
ralungu kakakoa u dunia ko kéré apa ghahī'é. Pakatatapé su ralungu susa, 
pukoa'é halé kéré mulahabaré'u Habaré'u Raluasé éé dingang paraléngké 
pakapia halé'u kéré paparéntangu Mawu Ruata. 4:6 Su halé u awaku, séng 
nudating témponé ia sarung maté kéré sasemba su Mawu Ruata. Kadio 
témponé lai ia sarung manentangu dunia ii. 4:7 Ia séng timuhu nutanding 
kéré'é kapiané, dang séng nakaratingu kehi panginsuéngé. Ia tatapé satia si 
Kristus sarang panginsuéngé. 4:8 Dang ii paréisé'u kalauntu séng 
kapangampalé si sia. Su Ellong Kiamaté, Mawu, Hakim ko adilé sarung 
mangonggo u pareisé éé si sia, baugu ia nubiahé nutingkapia dingangu 
Mawu Ruata. Dang baliné ketang ia ko sarung makatarima u paréisé éé, 
kaiso kebi taumata ko mumahedo darentangu Mawu dingangu kalabou 
naung. 4:9 Pubarusahako ramahi pakaligha sarang koaku, 4:10 batu'u i 
Demas séng nanentangu ia baugu nutindeké su dunia. I sié séng nakoa 
sarang Tesalonika. I Kreskes séng nakoa sarang Galatia, dang i Titus 
sarang Dalmatia. 4:11 Ketangi Lukas natentang dingangku. Alako i 
Markus dang paringangko 1 sié ringangu, batu'u 1 sié makapusumbala su 
ralungu haléku. 4:12 la séng nundoi 1 Tikhikus patamai sarang Efesus. 
4:13 Kamagéngi kau maramahi, bawako mantélé ko daku nitentang su 
Troas su waléngi Karpus. Bawako lai apang bukéku, nangilémbo buké ko 
nikoa bou karetasé kuli. 4:14 I Aleksander, tukangu tembaga éé séng 
nukoa bulina'é ralai su tengoku. Mawu sarung mamalisé si sié tumuhu 
kakanoa'é. 4:15 I kau sisanu harusé pakaingaté si sié, batu'u 1 sié mundoka 


kahengang habaré bou i kité. 4:16 Su témpong ia kahimotongangé nubawa 
keberatangu halé u awaku, takoaé manga sarang singkatau timakidé si sia; 
Kebi-kebi nanentangu ia. Kaliomanéngang Mawu Ruata ta mupusalangi 
siré su halé ii! 4:17 Kaiso Mawu timakidé si sia. I Sié nangonggo u kuaté 
hakiu ia makapuhabaré'u kaselahé'u Habaré Raluasé éé, tadéau 
ikaringihé'u kebi taumata ko baliné taumatang Yahudi. Dang ia napelo bou 
silaka u papaté. 4:18 Tengadé Mawu sarung mubawa u ia dingangu 
kasasalamaté sarang dalungu kararatuang-é su sorga. I Sié harusé 
bantugang sarang karengu'é! Amin. 4:19 Adatéku si Friskila dingang si 
Akwila dang su ralohong baléngi Onesforus. 4:20 Erastus natana su 
Korintus, dang 1 Trofinus séng daku nitentang masaki su Miletus. 4:21 
Kéré wotongé pubarusahako mahi su horo u témpong tahiti. I Ebulus, 1 
Pudes, 1 Linus, dingangu Klaudia nundohongu adaté'i siré si kau; kéré'é lai 
kebi apang ana u simbau baliné ko su pangangimang simbau. 4:22 
Malowoko Mawu tumakidé si kau. Malowoko Mawu mangalamaté 
manga ana u simbau! 


Titus 1 


1:1 Titus, anaku! Ia, i Paulus, namohé u suraté 1 kéré singkatau ellangu 
Mawu Ruata dang kéré rasulé'i Yesus Kristus. la nipilé dang niparéntang 
putulungu apang taumata ko nipiléngu Mawu Ruata tadéau 
mupakatoghasé'u pangangimangi siré. Ia lai harusé mangaha 1 siré tadéau 
masingka u tintiro kahengang ko itutintirongu agamangi kité. 1:2 Tintiro 
éé nubua bou pulaharapé humonéu mang tenga-tengadé pia pubawiahé 
kahengang dingangu kekal ko sarung ikatarima 1 kité. Pubawiahé éé séng 
nipudiandingu Mawu Ruata bou teta u dunia -- dang Mawu Ruata ta 
nutimbuléngu diandi-Né. 1:3 Nudatingu témponé, Mawu Ruata 
nupakalahé u diandi-Né éé su ralungu héngétang-é. Héngétang éé séng 
nisarakangé si sia, dang ia muluhabaré'u éé baugu paréntangu Mawu Ruata 
Mananalamatén kité. 1:4 Titus, 1 kau ko anaku kahengang, batu'u i kadua 
séng kebi mangimang si Kristus. Ia muluharapé malowoko Mawu Ruata i 
Amang dingangi Kristus Yesus Datungu Salamaté'i kité, mangonggo u 
alamaté dingangu kapapia si kau. 1:5 la nakapanentangi kau su Kreta 
tadéau i kau makapangurusé apang ko hinong bedang iatoré. Dingangu lai 
tadéau 1 kau makapuhéngké u manga pangaha u jamaaté su apang soa. 
Dang tahendungété apang tintiroku 11: 1:6 Singkatau pangaha u jamaaté 
harusé singkatau ko takoa kurangé; piané simbau kawingé manga ana'é 
harusé séng numpangimang si Kristus dang baliné timéléng kéré 
hambaké'u manga rario bégalé dang ko ta kakoa u naung. 1:7 Mutatehung 
jamaaté éé ko taumata halé'é mutalung halé u Mawu Ruata, 1 sié 
kumbahang pia kurangé. I sié ta wotongé mangoboté arau mapedu, arau 
mawukang, arau kapulu mukakoka, arau maanggang su roité. 1:8 I sié 
harusé maluasé manarima u taumata su ralungu waléné, makehagé'u halé 
mapia, masabaré, matulidé mubiahé, susi dang ikakoa u naung. 1:9 1 sié 
harusé manengalé kahengang su tintiro ko pupangimanéng kéré ko séng 
nitintiro si sié. Dingangu kéré'é 1 sié makapanasa taumata dingangu tintiro 
nuhino, dang makapanengkulé salangu taumata ko mundoka si sié. 1:10 
Batu'u mauli taumata mapulu mukoa dongka, nangilémbo taumata ko 
lenangu horo bedang su agamangu Yahudi. I siré mangakalé taumata 


waliné dingangu rudato léo. 1:11 Taumata kéré'é hmoné sensingang su 
mohongi siré, batu'u i siré ketang mupubingo u kauli u manga ana u simbau 
su waléné dingangu tintiro ko ta nutatahino. éé kukoaténgi siré ketangu 
mapulu tadéau mudéa untu ko baliné su tampaé! 1:12 Lenang bou pia 
singkatau nabingi siré, asalé lai mang bou Kreta, i sié bou nubéra, "Apang 
tau Kreta sintinia nggalébé mukukoa léo dang kéré lulung binatang 
manahonsang ko angganéng dang makembéhé." 1:13 Ko mang tengadé 
apang ko niwérangu nabi éé. éé sabapé'é i kau harusé pakatumang 
manengkulé si siré; tadéau 1 siré matatana tatapé manengalé su tintiro 
nuhino 1:14 dang séng ta lai bedang manengalé su wekéngu tau Yahudi 
arau su manga kalawou atorang ko nikoa u manga taumata ko madidi 
manarima u tintiro mutatahino éé. 1:15 Apang ko éné éé ko susi su 
taumata ko susi. Arawé su taumata ko sipirang mawuhu dang madidi 
mangimang, si siré takoaé barang sarang simbau susi, batu'u sipirang 
sarang naungi siré séng mawuhu. 1:16 1 siré nubéra uadé i siré masingka u 
Mawu Ruata, kaiso i siré muluhembung kakanoa i siré. Kakanoa i siré 
makamantung, dang 1 siré madidi mudaringihé; I siré éé taumata ko ta 
makakoa mukoa apang ko mapia. 


Titus 2 


2:1 Arawé i kau, Titus, 1 kau harusé panintirongu tintiro kahengang. 2:2 
Teguéko apang manga ésé magagurang, tadéau 1 siré mukuhedangu awa i 
siré, masalintiho, dang pubiahé kéré taumata ko hinong pangadaténg. I siré 
lai harusé manengalé su tintiro kahengang ko bou Mawu Ruata, 
kumendagé dingangu kalabou u naung dang makaedang mutatahangu susa. 
2:3 Kéré'é lai i kau harusé manegu apang manga wawiné magagurang 
tadéau kakanoa i siré musumalé'u halé ko hinoné su taumata ko mububiahé 
gunangu Mawu Ruata. Ta wotongé i sié musampuhé'u taumata waliné 
dang ta wotongé muhimatu inumang makaiwukang. I siré harusé 
panintirongu halé mapia, 2:4 tadéau ualingu kéré'é 1 siré makatintiro 
manga wawiné makakuda pakendagé'u kawingi siré dingangu manga ana'é, 
2:5 masalintiho, mubiahé susi dang makoa inang mapia su ralungu waléné 


ko sumasumelung su kawingé. Dingangu kéré'é takoaé taumata ko 
makapuhinakang habaré bou Mawu Ruata. 2:6 Kéré'é lai, teguéko manga 
taumata makakuda tadéau i siré masalintiho. 2:7 Su patiku halé, 1 kau 
harusé makoa putatenongu kakanoa mapia. Kamagéngi kau manimtiro, 
harusé pakatulidé dingang pakahuntimadé. 2:8 Pubérangu wawéra 
mapapia, ko ta kasengkulangu taumata, tadéau apang manga roka u 
mubali maméa batu'u takoaé halé dalai ko ikapubérangi siré si kīté. 2:9 
Manga paparéntang harusé pakasasumelung su mawuné, dingang makapia 
iha i siré su patiku halé. Ta wotongé i siré manukung, 2:10 arau manako. I 
siré harusé mupasialangu humonéu 1 siré sintinia ko mukukoa mapia dang 
dang satia, tadéau ualingu kakanoa i siré éé taumata makapudalongu 
tatintirongu halé Mawu Ruata, Mananalamaté'i kité. 2:11 Batuu Mawu 
Ruata séng nulahé u kakendagé-é ko mupakasalamaté'u patiku taumata. 
2:12 Kakendagé'u Mawu Ruata éé mamihing si kité tadéau séng ta sau 
mubiahé mudaléwangu kapulungu Mawu Ruata dang ta mubatu kapulungu 
dunia. I kité niaha tadéau mubiahé su dunia ii masingka musabaré, 
matulidé dingangu satia su Mawu Ruata. 2:13 Orasé ii i kité 
kapangampalé darentangu Ello ko luantibangi kité éé, Su Ello éé dunia 
sarung makasilo kawawantugé'i Yesus Kristus, ko Mawu Ruata 
Kaselahéngé dang Datung Salamaté'i kité. 2:14 I Sié séng nanarakangu 
awa-é gunangi kité tadéau muliungi kité bou kalawou apang ko dalai, 
dingang mupakakoa 1 kité simbau umaté ko naliu bou rosa dang ko 
taghuanéng-é sisané, dang maghising mukoa mapia. 2:15 Tintiroku kebi 
halé éé, dang sasai dingang teguéko pakatimadé 1 siré apang taumata ko 
mudaringihé si kau. Kumbahang nubala simbau mupakasana 1 kau. 


Titus 3 


3:1 Habaréko manga ralohong jamaaté'u tadéau i siré mutingkasana su 
tengongu manga pangaha dingang mangangawasangu kawanua, dang 
pakatuhu dingang sintinia sadia mukoa halé mapia. 3:2 Habaréko 1 siré 
tadéau kumbahang mudalahinakang arau mudaréndéhé dingangu manga i 
sai-sai, kaiso mangkaté pakapapia. Mangkaté pakasasikomé 1 siré su 


tengongu apang taumata. 3:3 Batu'u kangéré 1 kité lai mang kebi engahé, 
séng napalidé dang masukung. I kité bubantingu kapulu mudalahaghi; 1 
kité mubiahé dingangu antibé dalai dang saki u naung, dingangu musasedu. 
3:4 Arawé Mawu Ruata, Mananalamatén kité 1 Sié nulahé u kakendagé 
dingangu kapiangu naung-é si kité. 3:5 I Sié nupakasalamaté'i kité, baliné 
ualingi kité séng nukoa halé mapapia, kaiso ualingu i Sié sisané mapulu 
kumendagé'i kité. I Sié nupakasalamaté'i kité baugu Roké Mawu Ruata, ko 
nupakakoa i kité diadikang buhu su ralungu pubawiahé buhu ualingu 
nanguhasé si kité. 3:6 Mawu Ruata nupakatentungu Roké-é si kité ualingi 
Yesus Kristus, Datung Salamaté'i kité, 3:7 tadéau bou kakendagé'i Yesus, 
1 kité sau mutingkapia dingangu Mawu Ruata dang 1 kité sarung 
makahombang pubawiahé kahengang dang kekal ko luharapéngi kité. 3:8 
Bawéra ii ko mang tengadé nuhino. Kapuluku 1 kau pupakakimagé'u halé 1i 
tadéau taumata ko mangimang su Mawu Ruata mukoa kahenga-hengang 
halé mapapia ko pia gunané su kalawou taumata. 3:9 Punggéa wou halé u 
pupapangala ko takoaé gunané, su manga wekéngu asalé, pudararéndéhé 
dingangu pudaraliangu halé u atorangu agama. Kebi-kebi éé takoaé gunané 
dang takoaé untuné. 3:10 Taumata ko makakoa pudalahaé su ralungu 
jamaaté, teguéko sinsulé sarang duang sulé; bou éé kuhaé bedang lai 
mudalau dingangé. 3:11 I kau séng masingka taumata kéré'é ko dalai dang 
apang dosané mululahé u salané. 3:12 Ta marengu samuringu ia mundoi i 
Artemas arau i Tikhikus sarangki kemu pakalighako i kemu ramahi sarang 
ko ia su Nikopolis, baugu ia pia kapuluku matana pai séé su témpongu 
musung dalénding. 3:13 Sumbalaiko kahengang i Zenas, ko pandéngu 
atorang éé, dingangi Apolos, tadéau i siré makapubua takoaé alangangé 
apa. 3:14 Apang taumatangi kité harusé mangendung mukoa halé mapia 
tadéau makatimu apang ko hinong pubiahé; kumbahang sarangi siré 
mubiahé takoaé gunané. 3:15 Kebi apang manga ana u simbau ko éné 
dingangku, mundohongu adaté si kemu. Pakaturuséko adaté'i kami su 
manga ghawéngi kité ko su pangangimang simbau. Malowoko Mawu 
Ruata mangalamaté kauli u ana u simbau. 


Filemon 1 


1:1 Saudara Filemon, gawé sindinganéng dingangi kami! Ia, 1 Paulus, 
singkatau taumatang tahanang ualingi Kristus Yesus, nudingangu ana u 
simbau 1 kité 1 Timotius, namohé suraté ii sarangki kau 1:2 dingang sarang 
jamaaté ko mukukomolé su walénu; dingangu lai su wawinéngi kité, 1 
Apfia dang gawéngi kité singkahalé, 1 Arkhipus. 1:3 I kami muharapé 
karimako Mawu Ruata 1 Amangi kité dang Mawu Yesus Kristus 
mangonggo u alamaté dingangu kasasalamaté si kau. 1:4 Suapang 
pukakaliomanéngku, ia mang mususego u aréngu dang mupatarimakasé su 
Mawu Ruata. 1:5 Batu'u ia nakaringihé ko 1 kau mang tenga-tengadé 
mangimang su Mawu Yesus dang kumendagé'u apang umaté'u Mawu 
Ruata. 1:6 la mukukaliomanéng kéré wotongé putatingana u simbau 1 kité 
kéré taumata mangimang makawawa pangangena ko nangilémbo labo su 
kalawou alamaté ko tutaghuanéngi kité ualingu nasimbau dingangi Kristus. 
1:7 Saudara Filemon, kakendagé'u su apang umaté'u Mawu Ruata, 
nakaluasé si sia dang nakawahansang si sia! Kebi manga umaté'u Mawu 
Ruata séng nungkaluasé ualingi kau. 1:8 Baugu éé, kéré ana u simbau su 
pangangimang simbau, ia botongé makapuparénta si kau pukoa apang ko 
hinong koaténgu. 1:9 KĶKaiso ualingu ia kukendagé'i kau ia ketang kéré 
mudorong. Ia ii singkatau magurang dang orasé ii matatahang su ralungu 
tahungku ualingi Kristus Yesus. 1:10 Ia, 1 Paulus, mububawa simbau 
dorong si kau halé 1 Onesimus, anaku su ralungi Kristus. Batu'u su ralungu 
tahungku ii ia séng nakoa i amangé su pangangimang. 1:11 Kangéré 1 sié 
takoaé gunané si kau, arawé orasé ii i sié séng pia gunané, baliné ketang 
gunanu, kaiso gunangu ia lai. 1:12 Ji taumata ko daku ikukendagé éé sau 
daku iroi sarangki kau. 1:13 Sumbalié ia mapulu manahangi sié ringangku 
kéré pungganti si kau, tadéau 1 sié makapusumbala si sia, selamangu ia 
matatahang su tahungku ii ualingu muhabaré'u Habaré'u Raluasé bou 
Mawu Ruata. 1:14 Kaiso ia madidi mukoa manga apa kamagéngi kau ta 
mupakawala. la nangilémbo mapulu kamagéngi kau mukoa éé mubua bou 
ralungu naungu sisanu; ia madidi mamaksa si kau. 1:15 Aramanung i 
Onesismus nutaléi singkatémpo bou i kau tadéau i kau botongé 


makahombang si sié sau gunang sarang karengu'é. 1:16 li 1 sié baliné 
ketang kéré singkatau ellangu; i sié séng nangilémbo wou éé. I sié ko 
sinsulung lawo taumatang Sahani ko ikukendagé. I sié pia gunané labo si 
sia, nangilémbo lai si kau! Tantu i sié pia gunané labo mbaéng kéré ellang 
arau kéré lai singkatau manga ana u simbau su ralungu Mawu! 1:17 Baugu 
éé, ualingi kau mutehung si sia kéré ghawé lawo tau Sahani, tarima'é sau 
Onesimus kéré 1 kau nanarima u ia. 1:18 Kamagéngi sié nusala arau 
nakautang si kau, balaété kebi éé ia mananggong. 1:19 Ho, sii mapiang ia 
sisaku mamohé: Ia, 1 Paulus, sarung mamaéhé kebi-kebi. (Tantu ia 
tawahaluasé'u mangonggo u tahendung ko i kau sisanu pia utang si sia, éé 
ko pubawiahé'u wuhu kéré taumatang Sahani.) 1:20 Batu'u éé, su ralungu 
Mawu kenangko tulung ia, pakaluaséko naungku kéré ana u simbau su 
ralungi Kristus. 1:21 la namohé u suraté 1 baugu mangakingi kau sarung 
mukoa apa ko daku dorongang. Lai ia masingka 1 kau sarung nukoa 
bedang nangilémbo bou éé. 1:22 Semantarangu éé, tulung sadiai kamaré 
gunangu ia su walénu, batu'u ia muharapé Mawu Ruata manarima 
kakaliomanéngu manga ana u simbau kaulié dang sau nubawa u ia sarangki 
kemu. 1:23 Efapras ko éné dingangku su ralungu tahungku ualingi Kristus 
Yesus, mundohongu adaté'é si kau. 1:24 Tarimako lai adaté u manga 
ringangku i Markus, i Aristarkus, i Demas dingangi Lukas. 1:25 
Malowoko Mawu Yesus Kristus mangalamaté si kemu. 


Ibrani 1 


1:1 Su témpo horo Mawu Ruata masau susuléné nubéra su malaiupungi 
kité bou mohongu manga nabi dingangu haghing akalé. 1:2 Arawé su 
témpo samuri ii i Sié mubéra si kité bou ralungu Ahusé-é. Bou Ahusé-é 11 
Mawu Ruata séng nundiadi kaselahé'u dunia. Dang Mawu Ruata séng 
nanantu u ko Ahusé-é ii lai pia haké-é managhuang kebi-kebi. 1:3 Ko i Sié 
mupasenangu kawawantugé'u Mawu Ruata ko mahamagé; Ko 1 Sié 
gambaré malahé bou awa u Mawu Ruata sisané. Ko i Sié lai mupalihara 
kasasimbau u dunia ii dingangu héngétang-é ko napéné u kawasa. 
Suapangi Sié bou nakapuliungu taumata bou rosangi siré, 1 Sié nalang su 
kadérangu kararatuang su sorga dingangu Mawu Ruata, ko 
Mangangawasa karangétangé. 1:4 Ana éé nakaeba kakaianéng ko bedang 
nangilémbo marangé bou malaikaté, dang aréng ko nionggo u Mawu 
Ruata si Sié lai nangilémbo luadaténg bou aréng ko nionggo su malaikaté. 
1:5 Bedang ta sinsulé Mawu Ruata nubéra kéré ii su manga singkatau 
malaikaté, "I Kau ko Ahusé-Ku; su ello ii Ja makoa 1 Amang-U." Bedang 
ta manga sinsulé lai Mawu Ruata nubéra kéré 1, maningu lai nipuhino su 
malaikaté sudé, "Ta sarung makoa 1 Amangé, dan i sié sarung makoa 
Ahusé-Ku." 1:6 Kaiso su témpongu Mawu Ruata nundoi u Ahusé-é 1akang 
sarang dunia ii, Mawu Ruata nubéra kéré 1, "Kebi apang malaikaté u 
Mawu Ruata harusé manemba su Ana éé." 1:7 Bou halé u manga 
malaikaté, Mawu Ruata nubéra kéré 1, "Mawu Ruata nupakakoa u manga 
malaikaté-é nipakakoa anging, dang manga paparéntang-é nakoa henang 
putung." 1:8 Arawé su Ana éé, Mawu Ruata nubéra, "Kararatuang-U, o 
Mawu Ruata, sarung matatana turuse ko pemeréntahang adilé. 1:9 I Kau 
mapulungu karaadilé, dang mubinsi u ko ta mutatahino; éé sabapé'ćé Mawu 
Ruata, Mawu Ruata-Nu, namilé si Kau dang nangonggo si Kau adaté ko 
makarentang karaluasé, namaliungu manga ghawé-Nu." 1:10 Mawu Ruata 
lai nubéra, "I Kau, Mawu, su tetaé nundiadi dunia, dang 1 Kau sisanu 
nundiadi langi, 1:11 Kebi-kebi sarung mailang, dang mutingkatebé kéré 
pakéang; arawé 1 Kau ta sarung mubalu 1:12 Kaselahé'u dunia ii sarung 
lekuhang-U kéré laku, dang sarung ganting-U dingangu ko baliné. Arawé i 


Kau ta mubawalu, dang pubawiahé-U ta sarung mahepusé." 1:13 Mawu 
Ruata bedang ta sinsulé nubéra kéré ii su manga singkatau malaikaté, 
"Kaiangké su kuanéng-Ku, sarang la mupakawata u apang doka'u su 
alungu." 1:14 Kamagéngu kéré'é, ko apa sebenaré'é manga malaikaté éé? I 
siré éé roké-roké ko mutatangkiang Mawu Ruata, dang ko niparéntangu 
Mawu Ruata putulungu apang taumata ko sarung manarima u 
kasasalamaté. 


Ibrani 2 


2:1 éé sabapé'é i kité harusé panengalé kahenga-hengang su apang tintiro 
ko séng nikaringihé'i kité, tadéau 1 kité kumbahang manentangu 
pangangimangi kité. 2:2 Apang tatanata ko nihabaré'u manga malaikaté su 
malaiupungi kité karalahé'é mang tengadé, dang taumata ko ta tumuhu 
arau manarima'é sarung manarima u hukumang musumalé'u kakanoaé. 2:3 
Apalai dingangu kasasalamaté ko nangilémbo labo bou apang tatanata éé! 
Kamagéngi kité ta muperhatikang su kasasalamaté éé, 1 kité séng tantu ta 
sarung makaleso bou hukumang. Batu'u ko Mawu sisané kahimotongangé 
nupakasingka u kasasalamaté éé, dang apang taumata ko kahorokangé 
nakaringihé séng nakapulahé u kebenarangé si kité. 2:4 Su likudé'u éé, 
Mawu Ruata nanguaté dingang kesaksiangu apang taumata éé dingang 
mupasilongu haghing tanda hérang dang manga halé dalabo ko nikoa-é 
dingangu mamalawuhé'u apang gagheli u Roké bou Mawu Ruata tumuhu 
kéré kapulu-Né sisané. 2:5 Manga malaikaté ta nakaréa kawasa bou 
Mawu Ruata gunangu mamarénta dunia wuhu ko sarung dumenta, dunia 
ko pudududatongi kité i1, 2:6 Su simbekané, su bahagéang simbau su 
ralungu Buké Susi pia mabawohé kéré'ii, "Taumata éé ko apa, o Mawu 
Ruata, hakiu tahendungang-U? Taumata mang ketang taumata, kaiso i Kau 
mang mupendung si sié! 2:7 Gunang kadio témpo 1 Kau nukoa si Sié 
masana kadio bou malaikaté. I Kau nangonggo u kakaianéng mawantugé 
dingangu luadaténg si siré. 2:8 dang nukoa i sié mangangawasa su 
wowong kalawo'é." Ho, kamagéngu kabawéra humonéu Mawu Ruata 
nukoa taumata "mangangawasa su wowong kalawo'é", éé mangaléné 


humonéu takoaé manga sarang simbau ko baliné su alungu kawasang 
taumata. Maningu kéré'é, 1 kité ta nakasilo su orasé ii taumata mukawasa 
su wowongu kalawo'é. 2:9 Arawé 1 kité séng nakasilo si Y esus 
mukukawasa! I Sié nikoa dio nangilémbo su alungu malaikaté gunang 
kadio témpo, tadéau bou piangu naungu Mawu Ruata i Sié botongé maté 
gunangu kaselahé'u taumata. I kité nakasilo si Sié orasé 1 nionggolangu 
kakaianéng ko mawantugé dingangu luadaténg ualingu 1 Sié séng 
nutatahangu sinsara nudatingu naté. 2:10 Tengadé mang hinoné Mawu 
Ruata -- ko nundiadi kalawo'é gunangu maksuté-é sisané -- nakakoa si 
Yesus mananalamaté ko masuku nutatahang limiu sinsara. Séé Mawu 
Ruata makapukui taumata mauli gunang ipakawantugé dingangi Y esus. 
Batu'u ko 1 Sié mamamuka raléng gunangi siré tadéau botongé 
ipakasalamaté. 2:11 I Yesus nanguhasé taumata bou rosangi siré; dang 1 
Sié ko manguhasé, dingangu i siré ko uhaséng éé, kebi-kebi managhuang 1 
Amang simbau. éé sabapé'é 1 Yesus ta maméa mangakungi siré kéré ana u 
singkatau-Né. 2:12 I Yesus nubéra su Mawu Ruata, "Ta sarung 
mupakasingka 1 Kau su manga ana u singkatau-Ku. Ia sarung mudalongi 
Kau su ralungu komolangi siré." 2:13 I Yesus nubéra lai, "Ia pia 
pulaharapé-Ku su Mawu Ruata." Dang 1 Sié nubéra lai, "Ko Ia ndaong 11, 
dingangu manga ana ko séng nionggo u Mawu Ruata si Sia." 2:14 Ualingu 
i siré taumata ko nisego-é ana éé, ko taumata diadikang ko sarung maté, 
uté 1 Yesus sisané séng nutingkakoa musulung dingangi siré dang nubiahé 
su ralungu kakakoa-é kéré taumata. I Sié nukoa kéré'é, tadéau bou 
papaté-Né i Sié mupakawinasangu Sétang ko mumangawasa papaté. 2:15 
Dang bou raléng éé i Sié makapuliungu apang taumata ko su kanandu u 
pubawiahé'é nakoa ellangé baugu mataku u papaté. 2:16 Nikasilo 
humonéu ko balinébé malaikaté mambangéng- é, kaiso ko toronangi 
Abraham. 2:17 li mangaléné i Sié harusé mutingkakoa musulung dingangu 
manga ana u singkatau-Né su ralungu kalawou halé. Dang dingangu éé i 
Sié mariadi Imam Kalabokangé ko satia dang napéné u kakendagé. 
Dingangu pulahalé-é éé dosangu taumata niampungang. 2:18 Dang ualingi 
Sié sisané séng bou nutatahangu sinsara dang nisalukaténg, 1 Sié 
nakapangambang apang taumata ko nikahinongu sasaluka, batu'u 1 Sié 


sisané séng bou nisalukaténg dang séng bou nutatahangu sinsara. 
Ibrani 3 


3:1 Manga ana u simbau lawo taumatang Sahani ko séng lai nikuingu 
Mawu Ruata! Kenangko sipiré pakapia-pia halé 1 Yesus ii! Mawu Ruata 
nangutusé'i Sié ketang tadéau makoa imam Kalabokangé su ralungu agama 
ko tutuhukangi kité. 3:2 I Sié satia su Mawu Ruata ko séng namilé si Sié 
su gunangu halé éé, musulungu lai 1 Musa kangéré satia muparaléngu halé 
éé su Waléngu Mawu Ruata. 3:3 Kaiso 1 Yesus hinoné makatarima u 
adaté ko nangilémbo labo bou 1 Musa. Batu'u taumata ko nupararisi u walé 
harusé makatarima u adaté ko nangilémbo labo bou walé éé. 3:4 Mang 
tengadé apang halé mang pia ko nupararisi, kaiso ko nupararisi u kalawo'é 
ko Mawu Ruata sisané. 3:5 I Musa satia kéré paparéntang su ralungu 
Waléngu Mawu Ruata dang muhabaré'u apang halé ko sarung ipakasingka 
u Mawu Ruata su témpo ramahi kadentané. 3:6 Arawé 1 Kristus satia kéré 
Ana ko napéné u tanggungjawapé su Waléngu Mawu Ruata. Dang ko 1 
kité ii Baléngu Mawu Ruata, kamagéngi kité tatapé pia kapulu labo dang 
tatapé mangaking sarang makaeba apa ko luharapéngi kité. 3:7 Batu'u éé, 
kéré wawérangu Roké u Mawu Ruata, "Kamagéng su ello 1 1 kemu 
makaringihé tingihé'ùu Mawu Ruata. 3:8 kumbahangi kemu mubuketihé, 
kéré malaiupungu su témpongi siré numpanulu su Mawu Ruata, dang 
naluka Mawu Ruata su tana linggi. 3:9 'Pai séé malaipungu nanaluka si 
Sia, dang manuka si Sia,' angkungu Mawu Ruata, 'sumbalié i siré séng 
nakasilo kakanoa-Ku epa u pulo su taungé karengué.' 3:10 éé sabapé'é Ia 
nupedu si siré dang Ia nubéra, 'I siré sintinia ta satia, dang magho tumuhu 
apang parénta-Ku.' 3:11 la nubawaluang dang nutéwa, 'I siré ta sarung 
sumu su soa éé gunang mangirolo ringang-Ku.'" 3:12 Manga ana u 
simbau, pakaingaté kumbahang manga pia singkatau su taloarangi kemu 
ko naungé kéré'é karalaré dang takoaé pangangimangé, hakiu 1 sié 
tumalikudé dang mutingkaraungu Mawu Ruata ko biahé! 3:13 Nau, 
tadéau takoaé sarang manga singkatau bou taloarangi kemu ko 
kawinsanangu rosa hakiu makapundoka Mawu Ruata, 1 kemu putateguko 


sintinia ello sutémpong 1 kité bedang kapubiahé su ralungu témpo ko su 
ralungu Buké Susi isusego "Ello 11". 3:14 I kité kebi sindinganéng su 
pulahalé dingangi Kristus, asalé sarang panginsuéngé i kité manengalé 
kahengang apang ko niakingu pangangimangi kité ko tutaghuanéngi kité 
bou tetaé. 3:15 Ko 11 mabawohé su ralungu Buké Susi, "Kamagéng su ello 
ii i kemu makaringihé tingihé'u Mawu Ruata, kumbahangi kemu 
mubuketihé, kéré malaiupungu su témpongi siré numpanulu su Mawu 
Ruata." 3:16 Nau, ko i sai manga taumata ko nakaringihé tingihé'ru Mawu 
Ruata bou éé nanulu si Sié? éé ko kebi apang taumata ko niaha i Musa 
simebang bou Mesir. 3:17 Dang si sai Mawu Ruata nupedu selamangu epa 
u pulo su elloné? Si siré ko mararosa, ko naté su tana linggi. 3:18 Su 
témpongu Mawu Ruata nutéwa kéré i1, "I siré ta sarung sumu su soa éé 
tadeau mangirolo ringang-Ku" -- ko i sai lai su pendungu Mawu Ruata? 
Maksuté éé 1 siré apang taumata ko numpanulu su Mawu Ruata. 3:19 [i i 
kité buhué nakaena humonéu 1 siré ta makasu, ualingu 1 siré ta mangimang 
su Mawu Ruata. 


Ibrani 4 


4:1 Nau, diandingu Mawu Ruata bedang pupaké, dang i kité sarung 
pangirolo su tampa ko séng niriandi-Né. Nau, 1 kité pundiagako tadéau 
kumbahang pia sarang manga singkatau bou taloarangi kemu ko ta 
makatémang mangirolo su tampa ko nipudiandi éé. 4:2 Baugu Habaré'u 
Raluasé éé séng nuhabaré si kité musulungu si siré. Ketangho si siré, 
habaré éé takoaé gunané. Batu'u su témpongi siré nakaringihé, 1 siré ta 
mangimang. 4:3 Arawé i kité ko mangimang makapangirolo su tampa ko 
niriandingu Mawu Ruata éé. éé nuhino dingangu ko niwérangu Mawu 
Ruata kéré i1, "Ia mubawaluang dang nutéwa, 'I siré ta sarung sumu 
gunang mangirolo ringang-Ku.'" Mawu Ruata nubéra kéré'é maningu 
halé-é séng nasué mangkéng 1 Sié bou nundiadi dunia ii. 4:4 Batu'u su 
halé'u ello kapituné, pia kabawohé su Buké Susi kéré 1, "Su ello kapituné 
Mawu Ruata nangirolo bou kebi halé-é." 4:5 Bou halé éé pia lai kabawohé 
kéré'ii, "I siré ta sarung sumu su soa éé gunang mangirolo ringang-Ku." 


4:6 Nau i siré ko kahorokangé nakaringihé habaré bou Habaré'u Raluasé 
éé, ta makaréa mangirolo su tampa éé ualingu i siré ta mangimang. 
Kamagéng kéré'é séng malahé humonéu ko pia taumata waliné ko botongé 
mangirolo su tampa éé. 4:7 Batu'u Mawu Ruata séng nanantu lai simbau 
ello waliné, ko nisego "Ello li." Su kauli u taung mukukalintuhu Mawu 
Ruata nubérangu halé éé bou 1 Daud, su ralungu ayété ko niwéra kanini, 
"Kamagéng su ello 11 kemu makaringihé tingihé'u Mawu Ruata, 
kumbahangi kemu mubuketihé." 4:8 Kamagéng andéné i Yosua séng 
nangonggo su apang taumata éé pangirolo su tampa ko niriandingu Mawu 
Ruata, uté Mawu Ruata séng ta sau lai mubéra bou halé u simbau ello 
waliné. 4:9 Nau, su manga umaté'u Mawu Ruata bedang pia diandi gunang 
pangirolo kéréwé Mawu Ruata nangirolo su ello kapituné. 4:10 Ualingu 
taumata ko nakatarima u pangangirolo ko niriandingu Mawu Ruata si sié 
éé, mang lai sarung mangirolo bou kebi apang halé'é, musulung kéré 
Mawu Ruata. 4:11 Baugu éé mahié i kité mutawakali kahenga-hengang 
gunang mudéa pangangirolo ko niriandingu Mawu Ruata éé. Kumbahang 
pia sarang singkatau bou taloarangi kité ta makaréa kéré i siré horo, 
ualingu ta mangimang su Mawu Ruata. 4:12 Bawérangu Mawu Ruata ko 
bawéra wiahé dingangu matetogé; nangilémbo mahoro bou péda horoné 
rarua. Bawéra éé manusu sarang dalungu até; sarang pulénsodangu ruhi, 
hakiu masingka mapia-pia pikirang dingang karakingu naungu taumata. 
4:13 Takoaé ko manga sarang simbau bou diadikang ko mawuni bou 
tehungu Mawu Ruata. Kalawou haghi tingkulasé dingangu wuka- wuka su 
tengo-Né. Dang 1 kité harusé mangonggo u sasimbahé si Sié. 4:14 éé 
sabapé'é 1 kité harusé manengalé pakatoghasé su pangakuangu 
pangangimangi kité. Batu'u 1 kité pia Imam 1 kité Kalabokangé, ko séng 
simu sarang tengongu pahésé'u Mawu Ruata -- Ko i Sié Yesus Ahusé'u 
Mawu Ruata. 4:15 Imam i kité Kalabokangé éé baliné imam ko bega 
mamendang karaloméngi kité. Su simbekané, 1 Sié séng nisalukaténg su 
patiku halé, musulungi kité kebi; ketangi Sié ta nukoa dosa! 4:16 Batu'u éé 
mahié 1 kité pakawawahani mutengongu Mawu Ruata ko muparéntangu 
naung mapia. Mawu Ruata kumendagé'i kité dingangu mangalamaté si kité 
tadéau 1 kité makahombang tulumang mang muketa su temponé. 


Ibrani 5 


5:1 Apang imam dalabo nipilé bou taloarangu umaté, dang nirui gunangu 
putangkiang Mawu Ruata kéré gantingi siré. Halé'é ko manembangu 
sasemba su Mawu Ruata gunangu kalaampungu rosa. 5:2 Imam labo éé i 
sié sisané napéné u karalomé, dang ualingu éé i sié harusé mutingkasikomé 
su apang taumata ko begangu apa dang ko nungkapalidé. 5:3 Dang ualingu 
i sié sisané lomé, uté 1 sié harusé manembang sasemba baliné ketang 
ualingu dosang umaté, kaiso ualingu dosané sisané lai. 5:4 Takoaé ko 
sarang manga singkatau ko makahéngké u watangéngé sisané makoa 
imam labo. Taumata ko makoa imam labo, kamagéngu Mawu Ruata 
mukul si sié gunangu éé — musulungi Harun. 5:5 Kéré'é lai 1 Kristus. I Sié 
ta nundui u awa-é sisané nakoa Imam Kalabokangé. Mawu Ruata sisané 
nundui 1 Sié. Mawu Ruata nubéra si Sié, "I Kau ko Ahusé-Ku; su ello n Ia 
makoa i Amang-U." 5:6 Su bagéang baliné Mawu Ruata nubéra lai, "I Kau 
ko imam sarang karengu'é, musulungi Imam Melkisedek." 5:7 Su 
témpongi Yesus nubiahé su dunia ii, 1 Sié nukaliomanéng dang kukia 
mududorong su Mawu Ruata, ko botongé makaambang si Sié bou papaté. 
Dang ualingu i Sié tumuhu dingangu mangadaté su Mawu Ruata kéré'é 
kaadaté, uté 1 Sié niraringihang. 5:8 I Yesus ko Ahusé'ru Mawu Ruata, 
kaiso maningu kéré'é, 1 Sié nubarusaha mutingkakoa matuhu lumiu raléngu 
sinsara-Né. 5:9 Uté suapangu 1 Sié nikoa mananalamaté masuku, 1 Sié 
nakoa banggilé'u kasasalamaté ko kekal su kebi apang taumata ta ko 
matuhu si Sié, 5:10 dang Mawu Ruata lai mulahé 1 Sié kéré Imam 
Kalabokangé, musulungi Imam Melkisedek! 5:11 Su halé u témpo 111 
Yesus kéré Imam Kalabokangé, badang mauli ko hinong ihabaré'i kami si 
kemu, katéwé susa manualagé'u éé batu'u i kemu tumaniu malonggé 
makaena. 5:12 Hmoné séng témponé si kemu makoa météré, katéwé 
kakelangi kemu bedang hinongu musikola bou taumata waliné bou halé u 
dasaré kahimotongangé bou tintirongu Mawu Ruata. I kemu bedang ta 
makakang kang maketi; i kemu bedang harusé manginung susu sisané. 
5:13 Taumata ko bedang mumanginung susu, mangaléné i sié bedang 
mangarario; 1 sié bedang takoaé singka'é su halé u apa ko nuhino dang apa 


ko nusala. 5:14 Kang ko makaketi ko gunangu taumata matatelang ko 
ualingu singka'é, séng masingka mudalahaéngu sudé mapia dingangu sudé 
ralai. 


Ibrani 6 


6:1 Baugu éé, mahié 1 kité lumémpang sarang apang tintiro ko nangilémbo 
marau su halé u kasasasa u pubawiahé'u taumatang Sahani, dang 
kumbahang ketang mutahendung dasaré kahimotongangé bou tintirongu 
agamangi kité. Kumbahang 1 kité bedang sau mangulangu tintiro 
himotongé humonéu taumata harusé mangedo mukoa apang halé ko 
takoaé mangaléné dang harusé pangimang su Mawu Ruata, 6:2 arau tintiro 
himotongé bou halé u pundaréno arau bou halé u manimbongu lima su 
taumata, arau bou hale u ipubiahé sau bou papaté arau hukumang kekal. 
6:3 Mahiété 1 kité, kamagéng Mawu Ruata mupakawala, lumémpang 
titinro ko nangilémbo marau! 6:4 Baugu apang taumata ko séng 
timalikudé, séng ta mariadi bedang sau ahakéng. Kangéré 1 siré séng su 
ralungu tualagé bou Mawu Ruata, dang séng bou nakatarima u ghagheli-é. 
1 siré lai séng nikatentungangu Roké u Mawu Ruata. 6:5 Į siré masingka 
bou ko séng nikapendangéngi siré humonéu bawérangu Mawu Ruata éé 
mapia dang 1 siré séng nakapendang gagheli ko nasuku u kawasa bou 
témpo ko mahi kadentané. 6:6 Kaiso bou éé i siré timalikudé! Kéré apawé 
sau mangaha i siré sarang putobaté bou rosangi siré. Batu'u 1 siré sau 
kapunggantongé Ahusé'u Mawu Ruata dang kapukoaé si Sié ipakahina su 
ghati lawo. 6:7 Tana nananta u tahiti ko hanésé muhino su wowoné, bou 
éé tuwongu manga sasuang ko pia gunané su mundarotongé, tana éé 
nialamaténgu Mawu Ruata. 6:8 Arawé kamagéngu tana éé tuwongu 
walebuhé dingangu rempugé malahoro, uté tana éé takoaé mangaléné dang 
hedo sarung anéngu Mawu Ruata bou éé dang panginsuéngé tutungang 
pakasué. 6:9 Kaiso manga ana u simbau ikukendagé, maningu 1 kami 
nubéra kéré'é, kaiso i kami mangakingu halé i kemu. I kami mangakingi 
kemu séng nanarima u halé ko nangilémbo mapia, éé ko apang alamaté ko 
bahagéang bou kasasalamaté'i kemu. 6:10 Mawu Ruata balinébé Mawu 


Ruata wéngko. I Sié ta mutimbuléngu apa ko séng nihalékangi kemu 
gunangi Sié, dang kakendagé ko nipatodé 1 kemu si Sié su témpongi kemu 
mutulungu manga ana u simbau su pangangimang simbau, mangkéng bou 
témpo tamai sarang orasé ii. 6:11 I kami mapulu-pulu tadéau i kemu 
simbau-simbau mawahansang turusé sarang panginsuéngé, hakiu i kemu 
makatarima u apang ko luharapéngi kemu éé. 6:12 ĮI kami ta mapulu i 
kemu mutingkamalasé. Kaiso kapulungi kami tadéau 1 kemu mubiahé kéré 
manga taumata ko nanarima u apa ko séng niriandingu Mawu Ruata, 
ualingu mangimang si Sié dang ualingu mumahedo dingangu kasasabaré. 
6:13 Su témpongu Mawu Ruata nudiandi si Abraham, 1 Sié nutéwa ko 1 
Sié sarung mukoa apa ko séng nipudiandi-Né. Dang ualingu takoaé ko 
nangilémbo marangé bou Mawu Ruata, uté 1 Sié nutéwa bou aréng-é 
sisané. 6:14 I Sié nubéra, "Ia mudiandi sarung mangalamaté si kau dingang 
mukoa toronangu pakauli." 6:15 I Abraham mahedo dingangu sabaré, uté 1 
sié nanarima u apa ko niriandingu Mawu Ruata si sié. 6:16 Kamagéng 
taumata mutéwa, 1 sié mutéwa bou aréngu taumata waliné ko nangilémbo 
marangé bou i sié, nau putatéwa éé makasué kalawou pudadaréndéhé. 
6:17 Mawu Ruata nubéra matulidé su apang taumata ko nanarima u 
diandi-Né, ko i Sié ta sarung mamalu karaki-Né. éé sabapé'é 1 Sié 
namalangu putatéwa su diandi-Né éé. 6:18 Darua halé ii ta mubalu: Mawu 
Ruata ta nuhowa su halé u diandi dingangu putatéwa-Né. Baugu éé 1 kité 
ko séng sirung-sirung su Mawu Ruata, nionggolangu kuaté tadéau 
panengalé kahengang su pulaharapé ko kukasilo su tengongi kité. 6:19 
Pulaharapé'i kité musulungu walango makakai maralung dang musulungu 
pananengaléng matoghasé dingangu matatapé su pubawiahé'i kité. 
Pulaharapé éé timpeasé'u sasarangu Kamaré Susi su Waléngu Mawu su 
sorga. 6:20) I Yesus séng namebasé daléng sarang tampa éé gunangi kité, 
dang séng simu sarang pai éé nakoa Imam i kité Kalabokangé ko sarang 
karengu'é, musulungi Melkisedek. 


Ibrani 7 


7:1 I Melkisedek ii ko datu bou Salem dingangu imam u Mawu Ruata Ko 


Karangétangé. Su témpongi Abraham napulé bou nuséké namata u apang 
mararatu, i Melkisedek dimenta nangisomahé dang nangalamaté si sié. 7:2 
Uté i Abraham nangonggo u simbahagéang mapulo bou apang ko 
nikauntungé. (Aréng Melkisedek mangaléné, himotongé, "Datung 
Karaadilé"; dang ualingu 1 sié datu bou Salem, uté aréngé lai mangaléné 
"Datung Salamaté".) 7:3 Bou halé 1 Melkisedek 11 takoaé manga wekéné 
su manga apa-apa ko i sié pia papané arau mamané arau iupungé; takoaé 
lai bekéngu kawawantélé, arautalang papaténé. I sié musulung kéré 
Ahusé'u Mawu Ruata; 1 sié ko imam sarang karengu'é. 7:4 Nau, 1 kité 
nakasilo sii kéré apa kalabo'é 1 Melkisedek; 1 sié kéré'é kalabo'é hakiu 1 
Abraham, i amangu malaiupungu bangsangi kité, nangonggo u 
simbahagéang mapulo bou apang ko nikaeba'é bou pusékétang éé. 7:5 Su 
ralung atorangu agama Yahudi nitantu ko apang imam bou toronangu 
Lewi harusé mangala simbahagéang mapulo bou eba'u tau Israel, ko bou 
ana u simbau 1 siré, maningu i siré kebi toronangi Abraham. 7:6 I 
Melkisedek baliné toronangu Lewi, kaiso 1 sié lai nanarima u 
simbahagéang mapulo bou apang ko nikauntungi Abraham, dang bedangu 
lai nangalamaté si Abraham ko séng tebé bou nanarima u diandi bou 
Mawu Ruata. 7:7 Mang tengadé ta kapusunialé humonéu taumata ko 
nialamaténg nangilémbo masana bou taumata ko nangalamaté. 7:8 Manga 
imam ko nanarima simbahagéang mapulo éé ko taumata sarung maté. 
Arawé tumuhu Buké Susi, 1 Melkisedek ko nanarima gagheli 
simbahagéang mapulo éé ko taumata matatana biahé. 7:9 Botongé 
ikawéra, humonéu tau Lewi -- ko toronangé mangala simbahagéang 
mapulo bou umaté'u Israel -- bedang mamaéhé lai bagéang éé bou limangi 
Abraham, su témpongi Abraham mamaéhé éé si Melkisedek. 7:10 
Maningu tau Lewi bedang ta nipuhana, kaiso botongé ikawéra 1 sié séng 
éné su ralungu awa i Abraham iupungé, su témpongi Melkisedek 
nusombangi Abraham. 7:11 Su aha u manga imam Lewi, atorangu agama 
Yahudi nionggo su umaté'u Israel. Ualingu manga imam Lewi kangéré éé 
ta makakoa dingangu masuku apa ko hinong koaténgé, uté harusé pia 
imam baliné, kéré Imam Melkisedek, dang baliné lai bou golongangu 
Imam Harun! 7:12 Ho, kamagéngu tampa u manga imam mubalu, 


atorangu agama Yahudi lai harusé mubalu. 7:13 Maksuté su ko Mawungi 
kité: I Sié bou suku waliné, dang bedang takoaé manga sarang singkatau 
bou suku-Né nuhalé kéré imam. 7:14 Kebi taumata masingka humonéu 
Mawungi kité asalé bou Šsuku Yahuda; dang i Musa bedang ta sinsulé 
nusalasego u suku éé su témpongi sié nududatongu halé u manga imam. 
7:15 Halé ko pududato ii nangilémbo nalahé lai, bou daletongu singkatau 
imam baliné ko kéré 1 Melkisedek. 7:16 I sié nirui nakoa imam baliné 
nialasé su kalawou atorangu taumata, kaiso nialasé su pubawiahé'é ko pia 
kawasané dingangu takoaé panginsuéngé. 7:17 Batu'u su ralungu Buké 
Susi mabawéra, "I kau ko imam sarang karengu'é, kéré Imam 
Melkisedek." 7:18 Nau orasé ii atorang ko tebé séng nipelo pai, batu'u 
séng takoaé kuaté dingang takoaé gunané. 7:19 Atorangu agama Yahudi 
ta makakoa manga apa-apa sarang masuku. éé sabapé'é 1 kité orasé ii 
nionggolangu simbau harapang ko nangilémbo mapia; dingangu éé i kité 
botongé makahaung Mawu Ruata. 7:20 Nangilémbo lai, kebi-kebi éé 
niringanéngu putatéwangu Mawu Ruata. Takoaé putatéwa kéré'é su 
témpongu manga imam baliné éé nihéngké. 7:21 Arawé i Yesus nihéngké 
nakoa imam nitéwa, su témpongu Mawu Ruata nubéra si Sié. "Mawu séng 
nutéwa, dang 1 Sié ta sarung mamalu pendiriang-é, 'I Kau ko imam sarang 
karengu'é.'" 7:22 Dingangu ii lai 1 Yesus nariadi jaminangu simbau 
pudariandi ko nangilémbo mapia. 7:23 Pia lai halé simbau; manga imam 
baliné éé mauli, batu'u 1 siré simbau-simbau kebi nungkapaté hakiu ta 
nakapanarusé u pangkaté. 7:24 Arawé i Yesus nubiahé sarang karengu'é. 
Nau pangkaté-é kéré imam ta naaling su taumata waliné. 7:25 Ualingu éé 
sarang karengu'é 1 Yesus makapanalamaté apang taumata ko dumenta 
sarang koa u Mawu Ruata bou ralungi Sié, batu'u 1 Sié wiahé sarang 
karengu'é gunang mubawa dorong su Mawu Ruata gunangu apang taumata 
éé. 7:26 Nau, ko i Yesus éé Imam Kalabokangé ko gugausangi kité. I Sié 
susi; si Sié ta kaebakéng sala arautalangu manga haghing dosa. I Sié nitani 
bou apang taumata mararosa, dang nihéngké sarang tampa ko nangilémbo 
marangé bou kalawou langi. 7:27 I Sié mutatentangu manga imam labo 
baliné, ko ello-ello harusé manembang korbang horo ualingu dosangi siré 
sisané, buhuéwé ualingu dosangu umaté. I Yesus ketang sinsulé 


nanembang korbang gunang sarang karengu'é, su témpongi Sié nanembang 
batangéng-é sisané kéré korbang. 7:28 Atorangu agama Yahudi mundui u 
taumata ko napéné u kurangé makoa imam labo. Arawé samuringu atorang 
éé, Mawu Ruata nukoa diandi su ralungu putatéwa humonéu i Sié 
muhéngké u Ahusé-é ko séng nikoa Mananalamaté sampurna kéré Imam 
Kalabokangé ko sarang karengu'é. 


Ibrani 8 


8:1 Banggilé'u kaselahé'u pudarudato 1 ko: I kité pia Imam Kalabokangé 
ko kéré'é, ko mumaiang mamarénta dingangu Mawu Kaselalahéngé su 
sorga. 8:2 I Sié mukukoa halé-é kéré Imam Kalabokangé su Kamaré Susi, 
su ralungu Waléngu Mawu sisané, koa nikoa u Mawu, baliné bou koa u 
taumata. 8:3 Apang imam labo nitantu gunang mubawa korbang arau 
sasemba su Mawu Ruata. Kéré'é lai Imam 1 kité Kalabokangé; I Sié harusé 
pia ko isemba-Né. 8:4 Andéné i Sié éné su dunia ii, i Sié ta sarung makoa 
imam, batu'u séng pia imam ko mumanembangu korbang ko tutuntukang 
su ralungu atorangu agama Yahudi. 8:5 Halé ko kukoaténgi siré kéré 
imam éé sebenaré'é ketangu simbau gambaré dingangu kingkaungu apang 
ko dasi su sorga. éé séng nhabaré'u Mawu Ruata horo si Musa, su 
témpongi Musa mapulu mupararisi u Waléngu Mawu. Mawu Ruata nubéra 
kéré ii si Musa, "Putahendung! Kebi éé harusé koa u tuhu su kehi ko séng 
nipasilo si kau su wuludé." 8:6 Arawé ii i Yesus nanarima u halé u imam 
ko nangilémbo mawantugé bou ko nihalékangu manga imam éé. Batu'u 
pudariandi ko nikoa-é su taloarangu Mawu Ruata dingangu taumata, éé ko 
pudariandi ko nangilémbo mapia baugu nialasé su diandingu halé ko 
kapiangé. 8:7 Andéné su diandi himotongé séng takoaé kurangé, uté séng 
tawahaluasé'u bedang pia diandi karuané koaténg. 8:8 Kaiso Mawu Ruata 
séng nakaréa pia pusasala su umaté-é, hakiu Mawu Ruata nubéra, 
"Putahendung, sarung dumenta témponé, Ia sarung mukoa pudariandi 
wuhu dingangu bangsa Israel, dang dingangu bangsa Yahuda. 8:9 Baliné 
kéré pudariandi ko mkoa-Ku dingangu malaiupungi siré su témpongu la 
nangaha i siré simebang bou tana Mesir. I siré ta mangindakangu 


pudariandi ko mkoa-Ku dingangi Israel éé sabapé'é Ia ta mupendung si 
siré. 8:10 Arawé ii, ko éé pudariandi ko sarung koaténg-Ku dingangu tau 
Israel su ello-ello mahi kadentané, angkungu Mawu: la sarung mupasu u 
atorang-Ku su ralungu pikirangi siré, dang namohé u éé su naungi siré. Ia 
sarung makoa Mawu Ruatangi siré, dang 1 siré sarung makoa umaté-Ku. 
8:11 I siré tawahaluasé mutatintiro i siré lawo 1 siré kawanua simbau, arau 
mudalahabaré su ana u simbav'é, 'Kasingkaéngu Mawu.' Batu'u 1 siré kebi, 
dadio dalabo, sarung makasingka u la. 8:12 Ia sarung mangonggo u 
ampungé su pusasalangi siré, dang séng ta mutahendung lai apang dosangi 
siré." 8:13 Dingangu pudariandi wuhu, Mawu Ruata nukoa pudariandi ko 
kahimotongangé éé séng nakoa tebé dang séng héné; dang apang ko séng 
tebé, sarung maligha mailang. 


Ibrani 9 


9:1 Pudariandi himotongé pia manga atorangu pukakaliomanéng, dingangu 
lai pia tampa u pakakaliomanéngang ko nikoa u taumata. 9:2 Simbau 
kéma nikoa ko su tengoné niségo Kamaré Susi. Ndai séé pia papelong 
solo, dang lai pia méda dingangu boroté ko isemba su Mawu Ruata. 9:3 
Su ralungé, su likudé'u sasarané karuané, pia kamaré ko isusego Kamaré 
Ko kasusingé. 9:4 Su ralungu kamaré éé pia mesba ko nikoa bou wulaéng 
gunang pananutungang dupa, dang pia lai Bantalé'u Pudariandi ko kaselahé 
nilapisé'u wulaéng. Su ralungu Wantalé éé pia kuring bulaéng lohongu 
manna, tekingi Harun ko séng nutumbalé, dingangu batu rarua ko pia bohé 
u tita mapulo bou Mawu Ruata. 9:5 Su wowongu Wantalé éé pia Kerubim 
darua, diadikang pia tatela'é nakoa tatialangu kalaéné u Mawu Ruata. 
Tatela u diadikang darua éé natingkahé su wowong tataka u Wantalé, 
tampa u panganguhaséng dosa. Kaiso kebi-kebi éé ta ikatualagé sarang ko 
kakadiokangé su orasé i1. 9:6 Kéré'é kebi-kebi niatoré. Sintinia ello manga 
imam sumu su kamaré tengoné su kéma éé muparaléngu halé 1 siré. 9:7 
Ko sumu su ralungé kahengang su kéma éé ketangu imam labo. I sié 
mukoa halé éé ketang sinsulé sintaung. éé koaténgé dingangu mubawa 
daha isemba su Mawu Ruata ualingu awa'é sisané dingang ualingu rosa su 


likudé'u singka u naung ko nikoa u umaté-é. 9:8 Dingangu atorang éé, 
Roké u Mawu Ruata nupasilo malahé, humonéu selamangu kéma tengoné 
éé bedang éné, daléng sasukang sarang Kamaré Nangilémbo susi bedang 
ta mawuka. 9:9 Ji ko lambangu témpo 11; mangaléné manga sasemba 
dingangu manga sasemba binatang ko isemba su Mawu Ruata, ta 
makasuku dalungu naungu taumata ko mubawa sasemba. 9:10 Batu'u 
kalawou upacara éé ketang mutatahinongu halé u kang, inumang, dingangu 
haghingu upacara mupakasusi. Kebi-kebi ketangu atorang kukasilo ko 
bedang ipupaké sarang témponé Mawu Ruata mukoa buhu. 9:11 Arawé i 
Kristus séng dimenta kéré Imam Kalabokangé bou halé ko mapia ko séng 
tebé éné Kémangu Mawu ko pukakoaténg-é halé-é kéré Imam 
Kalabokangé éé ko kéma kalabokangé dang nangilémbong kasuku'é. éé ta 
nikoa u taumata; mangaléné asalé baliné bou dunia ko niriadi i1. 9:12 1 
Kristus simu Kamaré Kasusingé su ralungu kéma éé ketang sinsulé matagé 
gunang sarang karengu'é. Su témpo éé i Sié ta nubawa dahang kambing 
ésé arau dahangu ana u sapi gunang isemba; I Sié nubawa daha-Né sisané, 
dang dingangu éé 1 Sié nuliungi kité sarang karengu'é. 9:13 Dahangu 
kambing dingangu sapi ésé dingang lai ahi bou korbangu ana u sapi, ipaké 
panambu apang taumata maralamuhu tumuhu kéré su atorangu agama 
tadéau 1 siré mawuresi. 9:14 Ho, kamagéngu raha dingangu ahi éé 
makauhasé lamuhu u taumata, apa lai dahangi Kristus! Bou Roké ko 
takoaé kasuéngé, 1 Kristus nanembangu watangéng-é sisané su Mawu 
Ruata kéré korbang ko nangilémbong kasuku'é. Daha-Né nipanguhasé 
dalungu naungi kité bou kakakoa u halé u agama ko takoaé gunané, tadéau 
i kité makaputangkiang halé u Mawu Ruata ko biahé. 9:15 éé sabapé'é i 
Kristus nakoa Mananaloarangu simbau Pudariandi wuhu, tadéau taumata 
ko séng nikuingu Mawu Ruata makapanarima u apang alamaté kekal ko 
séng niriandingu Mawu Ruata. Kebi-kebi éé sarung mariadi ualingu séng 
pia ko naté, éé ko i Kristus; dang papaté-Né éé nuliungu taumata bou 
kalawou pusasala ko nikoa 1 siré su témpongu pudariandi himotongé 
bedang mapaké. 9:16 Kamagéngu pia suraté'u wasiaté, harusé lai pia 
buktiné humonéu taumata ko nukoa suraté éé séng naté. 9:17 Batu'u 
suraté'u wasiaté éé ta mapaké selamangu taumata ko nukoa éé bedang 


biahé. Suraté éé ketang mapaké kamagéng taumata éé séng naté. 9:18 
Ualingu éé pudariandiko himotongé harusé iségélé dingangu raha. 9:19 
Kahorokangé 1 Musa nubawa apang tintirongu titang Mawu Ruata su 
bangsang Israel. Bou éé 1 Musa nangala dahang ana u sapi dingangu 
kambing ésé, bou éé nilaukangéngu aké, buhué nanambungu éé su Buké u 
manga Toraté'uùu Mawu Ruata dingangu su kaselahé'u bangsa Israel 
dingangu batangu hisop dang dingangu duku u domba kéré héka laka. 
9:20 Apidu kapukoaé éé 1 Musa nubéra, "Ko ii daha ko nipanégélé 
pudariandingu Mawu Ruata ko harusé koaténgi kemu." 9:21 Buhué 
dingangu musulung kéré ko nikoa'é, 1 Musa nanambungu raha éé lai su 
Kémangu Mawu dingang su apang pakakasé'u kaliomanéng. 9:22 Tengadé 
tumuhu atorangu agama Yahudi, maraning kebi apang ko éné ipakasusi 
dingangu raha, dang dosa ketang botongé kaampungang kamagéngu pia 
putatedo u raha. 9:23 Dingangu kakakoa u halé kéré éé apang barang ko 
makoa gambarangu halé su sorga, harusé ipakasusi. Arawé gunangu halé 
ko su sorga sisané éé perlu pia korbang ko nangilémbo mapia. 9:24 Batu'u 
1 Kristus ta simu su Kamaré Susi nikoa u taumata, ko ketang kéré 
gambarangu Kamaré Susi ko kahengang. I Kristus simu sisané sarang 
sorga; dasi séé 1 Sié orasé ii nutengongu Mawu Ruata gunangi kité. 9:25 
Imam labo u tau Yahudi sintinia taung sumu su Kamaré Kasusingé su 
Waléngu Mawu dingangu mubawa dahangu simbau binatang. Arawé i 
Kristus ta simu tadéau manembang batangéng- é sarang pira-pirang sulé. 
9:26 Batu'u kamagéngu kéré'é, éé mangaléné 1 Sié séng masau susuléné 
mutatahangu sinsara naneta bou dunia n niriadi. Kaiso karalahé'é, su orasé 
ii su témpo panginsuéngé 1i, 1 Sié ketang sinsulé dimenta nanembang 
batangéng-é sisané, gunangu manguhasé dosa. 9:27 Mawu Ruata séng 
nanatapé humonéu taumata maté ketang sinsulé dang bou éé buhué 
tumatengongu pengadilangu Mawu Ruata. 9:28 Kéré'é lai 1 Kristus ketang 
sinsulé nisemba kéré korbang gunang manguhasé dosangu taumata mauli. I 
Sié sarung sau dumenta su karuang suléné, baliné gunang halé u rosa, 
kaiso gunang manalamaté kalawou taumata ko mumahedo darenta- Né. 


Ibrani 10 


10:1 Atorangu agama Yahudi ketangu mangonggo u gambarang ko ta 
malahé bou halé ko mapia ko sarung dumenta, dang baliné gambarang 
kahengang bou manga halé éé. Ta mariadi atorang éé makasuku taumata 
ko dumenta manemba su Mawu Ruata dingangu mubawa sasemba, 
maningu sintinia taung turusé isusemba apang korbang ko musulung. 10:2 
Andéné apang taumata ko manemba Mawu Ruata éé séng tenga-tengadé 
niuhasé bou rosa, 1 siré séng takoa lai bedang pia pendangu marosa, dang 
korbang séng ta sarung sau isemba. 10:3 Kaiso karalahé'é kalawou 
korbang ko isusemba sintinia taung éé katéwé kasaunéng nakaonggo u 
ingaté su taumata bou halé u rosangi siré, 10:4 batu'u tengadé dahang sapi 
dingangu rahangu kambing ésé mang ta makauhasé dosa. 10:5 éé sabapé'é 
su témpongi Kristus simu su dunia, i Sié nubéra su Mawu Ruata, "I Kau ta 
mapulungu korbang dingangu sasemba; su simbékané 1 Kau séng 
nanadiangu wadang si Sia. 10:6 I Kau ta mapulungu korbang tututungang 
arau korbang gunangu kalaampungu rosa. 10:7 Bou éé Ia nubéra, 'Ko n Ia, 
o Mawu Ruata! la dimenta tadéau mukoa ko kukapulu-Nu kéré ko 
kabawohé bou halé u awa-Ku su ralungu Buké Susi.'" 10:8 Kahorokangé 
1 Kristus nubéra, "I Kau ta mapulungu korbang dingangu sasemba; I Kau ta 
masenangu korbang binatang ko tututungang kéré sasemba dang korbang 
gunangu kalaampungu rosa." I Kristus nubéra kéré'é, maningu kalawou 
korbang éé nikoa tumuhu atorangu agama Yahudi. 10:9 Bou éé i Kristus 
nubéra, "Ko ii la, o Mawu Ruata! Ia dimenta tadéau mukoa ko 
kukapulu-Nu." Nau Mawu Ruata nupakailangu kalawou korbang ko tebé 
éé, dang nunggantiné dingangu korbangi Kristus. 10:10 I Yesus Kristus 
séng nukoa apa ko kukapulungu Mawu Ruata dang nanembangu 
watangéng-é kéré korbang. Dingangu sasemba éé, ko nikoa-é ketang 
sinsulé matagé gunang sarang karengu'é, 1 kité kebi nipakawuresi bou rosa. 
10:11 Kebi apang imam Yahudi muparaléngu halé'é kéré imam sīntinia 
ello, dang taha pirang sulé i sié manembangu korbang musulung. Kaiso 
kalawou korbang éé sarang kadio ta makauhasé dosa. 10:12 
Susimbekané, 1 Kristus nanembangu korbang ketang sinsulé gunangu 
kalaampungu rosa, dang korbang éé séng gunang sarang karengu'é. Bou 
éé, 1 Kristus naiang su kuanéngu Mawu Ruata dang mamarénta dingangi 


Sié. 10:13 Su orasé ii i Kristus kapahedoné temponé sarang Mawu Ruata 
mamata apang doka-é sumasumelung si Sié. 10:14 Nau dingangu korbang 
simbau, 1 Kristus nupakasuku u apang taumata ko séng bou niuhasé bou 
rosa. 10:15 Su halé éé Roké u Mawu Ruata nangonggo u lai kesaksiang-é 
si kité. Roké u Mawu Ruata nubéra, 10:16 " 'Ko 11 pudariandi ko sarung 
Daku koaténg dingangi siré su ello ko mahi kadentané,' angkungu Mawu, 
Ta sarung mupasu u atorang-Ku su ralungu naungi siré, dang mamohé u éé 
su ralungu pikirangi siré.'" 10:17 Mawu Ruata lai nubéra, "Ia séng ta 
mutahendung apang dosa dingangu lamuhu i siré." 10:18 Nau, apang dosa 
dingangu apang lamuhu éé séng niaampungang, uté séng tawahaluasé'u lai 
bedang mukoa sasemba gunangu kalaampungu rosa. 10:19 Ho, manga ana 
u simbau, ualingu papaténgi Yesus éé orasé ii i kité séng bahani sumu su 
Kamaré Kasusingé. 10:20 I Yesus séng namuka simbau daléng buhu 
gunangi kité, daléng ko mangonggo u pubawiahé. Daléng éé lumiu sasara 
ko badangi Yesus sisané. 10:21 Dang orasé 111 kité séng pia singkatau 
imam kalabokangé, ko mututehung Baléngu Mawu. 10:22 Baugu éé 
mahié 1 kité mutingkaraningu Mawu Ruata dingangu naung matulasé dang 
pangangimang matoghasé; dingangu naung ko séng nipakasusi bou 
pendang nusala, dang dingangu awa ko séng bou niréno u aké susi. 10:23 
Panengalé'é 1 kité pakatoghasé su pulaharapéng ko makungi kité, batu'u 
Mawu Ruata kapangimanéng dang 1 Sié sarung mungganapé diandi-Né. 
10:24 Dang i kité harusé mupapendung, tadéau 1 kité botongé 
mubawahansang gunang kumendagé'u sinsulung dang mukoa halé 
mapapia. 10:25 I kité pukomoléko tatapé singkakomolé, dang kumbahang 
mutingkamalasé kéré taumata waliné. I kité katéwé harusé manamba 
mutingkasatia mupapangonggo u kuaté, batu'u i kité masingka humonéu 
séng ta marengu lai Mawu sarung dumenta. 10:26 Batu'u kamagéng 
habaré kahengang bou Mawu Ruata séng nihabaré si kité, kaiso 1 kité 
ketang turusé mutatudé mukoa dosa, uté séng takoaé lai korbang gunangu 
panguhasé dosangi kité. 10:27 Simbau ko éné si kité éé ko tumatengo 
pengadilangu Mawu Ruata dingangu putungu ralangéhé-é ko sarung 
manutung pakasué apang taumata ko lumawang si Sié! 10:28 Taumata ko 
ta tumuhu atorang ko nionggo i Musa, hukumangé paténg takoaé 


ampungé, kamagéng bou kesaksiangu darua arau telung katau, karapaténg 
i sié nusala. 10:29 Kéré apa kabeha'é hukumang ko harusé ipakanawo su 
taumata ko mulinda Ahusé'u Mawu Ruata. Taumata éé musulungu 
muhinakang dahang pudariandingu Mawu Ruata, éé ko papaténgi Kristus 
ko nanguhasé'é bou rosa. I sié nuhinakang Roké ko mangangonggo u 
alamaté. 10:30 I kité masingka 1 sai i Sié ko nubéra, "Ta sarung mamalisé! 
la sarung muhukung!" dang ko nubérangu, "Mawu sarung muhukungu 
umaté-é." 10:31 Kéré'é kahegéné kamagéng manawo su limangu Mawu 
Ruata ko Biahé! 10:32 Putahendungké kakakoa u manga ana u simbau su 
témpo naliu. Su témpo éé, suapang senangu Mawu Ruata simenang si 
kemu, i kemu masau mutatahangu sinsara; kaiso 1 kemu mang tatapé 
mututawakali. 10:33 Pusinsulé i kemu hinakanéng dang koaténg bala 
kapulu su tengongu lawo. Pusinsulé lai i kemu séng mutatahangu sinsara 
ringangi siré ko kukoaténg kéré'é, 10:34 dang i kemu séng timuhu 
namendang susa naungu taumata ko matatahungku. Dang su témpongu 
kebi ko tutaghuanéngi kemu nihampasé, 1 kemu nanarima éé dingangu 
karaluasé, batu'u 1 kemu masingka humonéu i kemu bedang pia simbau ko 
kapiangé, ko matatana sarang karengu'é. 10:35 Ualingu éé, kumbahang 
kahepusé'u sipirang, batu'u kamagéngi kemu matatapé mangimang, uté 
mang sarung pia bawalisé labo! 10:36 I kemu harusé musabaré, tadéau i 
kemu makapukoa kapulungu Mawu Ruata dang dingangu kéré'é botongé 
makapanarima u apa ko niriandi-Né. 10:37 Batu'u su ralungu Buké Susi 
pia kabawohé, "Katé kadio lai, uté i Sié ko sarung dumenta éé, sarung 
maligha dumenta; I Sié séng ta manoho u témpong darenta-Né. 10:38 
Dang tenga-tengadé umaté-Ku séng sarung mumpangimang dang 
makaputumbiahé; arawé kamagéngu pia su taloarangi siré ko sumoho, uté 
la maralai naung-Ku si sié." 10:39 I kité 11 balinébé umaté ko simoho 
dingangu napalidé. Susimbekané, 1 kité ko umaté mangimang su Mawu 
Ruata dang ko séng nipakasalamaté. 


Ibrani 11 


11:1 Mangimang mangaléné mangaking kahenga-hengang su manga halé 


ko luharapéng, mangaléné pia karalahé u halé ko ta nikasilo. 11:2 Ualingu 
mangimang, uté manga taumata su témpo naliu nakapia iha u Mawu 
Ruata. 11:3 Ualingu mangimang, ute 1 kité séng nakaena humonéu dunia 1 
niriadi ualingu héngétangu Mawu Ruata; nau, apa ko kukasilo, nariadi bou 
apa ko ta kukasilo. 11:4 Ualingu mangimang, uté 1 Habel nanemba su 
Mawu Ruata sasemba ko nangilémbo mapia bou sasembangi Kain. 
Ualingu pangangimangé éé 1 Habel nitarima u Mawu kéré taumata mapia, 
batu'u karalahé'é humonéu Mawu Ruata nanarima u sasembané. I Habel 
séng naté, kaiso ualingu pangangimangé éé, uté i sié bedang mububéra 
sarang orasé ii. 11:5 Ualingu mangimang, uté i Henokh ta naté, kaiso 
nihéngké dang niwawa sarang koa u Mawu Ruata. Takoaé sarang manga 
singkatu ko nakahombang si sié, batu'u i sié séng nihéngké u Mawu Ruata. 
Su ralungu Buké Susi kabawohé humonéu su horo i Henokh nihéngké, 1 
sié nutatahino su naungu Mawu Ruata. 11:6 Arawé magéng ta 
mangimang, takoaé sarang manga singkatau ko mutatahino su naungu 
Mawu Ruata. Batu'u taumata ko dumenta su Mawu Ruata harusé 
mangimang humonéu Mawu Ruata ko éné, dang Mawu Ruata sarung 
mamalisé su taumata ko mudéa si Sié. 11:7 Ualingu mangimang, uté 1 Nuh 
nipakasingkaténgu Mawu Ruata halé ko sarung mariadi samuri, ko ta 
nikasiloné. I Nuh dimaringihé Mawu Ruata hakiu 1 sié nulanging kapalé 
singgesa ko samuriné buhué nalahé nakaambang si sié dingangu ralohong 
baléné. Dingangu kéré'é dunia nihukung, arawé 1 Nuh sisané ualingu 
pangangimangé nilahé u Mawu Ruata kéré taumata mapia. 11:8 Ualingu 
mangimang, uté 1 Abraham dimaringihé Mawu Ruata su témpongu Mawu 
Ruata nukui si sié dingang nundoi'é pakakoa sarang soa ko niriandingu 
Mawu Ruata si sié. Bou éé 1 Abraham dingang nubua dang bega sarang 
apa raléngangé. 11:9 Ualingu mangimang, 1 Abraham natana kéré tau 
raghi su soa ko niriandingu Mawu Ruata si sié éé. I Abraham natana séé su 
ralungu kéma. Ķéré'é lai 1 Ishak dingangi Yakub, ko nanarima u diandi 
musulung bou Mawu Ruata. 11:10 Batu'u i Abraham bedang 
kapangampalé soa ko séng bou nikehi ko sarung ipararisi u Mawu Ruata 
dingangu dasaré ko matoghasé. 11:11 Ualingu mangimang, i Abraham 
bedang nakahombang toronang bou i Sara, maningu i Abraham séng 


magurang kahengang, dang 1 Sara sisané nubanto. I Abraham 11:12 
Maningu i Abraham su témpo éé badangé musulungu taumata ko séng 
naté, kaiso 1 sié bedang nakahombang toronangé napéné, ko ta karékéng 
kauli'é -- musulung kauli u bituing su langi dingangu enné su apéng. 11:13 
Patiku taumata ko matatana mangimang sarang papaté. I siré ta 
nakatarima u halé ko nipudiandingu Mawu Ruata, kaiso ketangu nakasilo 
dang nanginsomahé bou rauné. Dang ualingu éé i siré nupakalahé u 1 siré 
ketang taumata raghi dingangu taumatang daraléngang su dunia ii. 11:14 
Taumata ko nubéra kéré'é nulahé matualagé humonéu i siré mang 
kapudéa'é soa ko sarung makoa banuangi siré. 11:15 Baliné soa ko séng 
nitentangi siré éé pupikirangi siré. Kiko mangawé kéré'é séng mauli 
témpongi siré gunangu musulé sarang soa éé. 11:16 Ķaiso karalahé'é, 1 
siré mumaeningu soa simbau ko kapiangé, éé ko soa su sorga. éé sabapé'é 
Mawu Ruata ta mamea i siré musego 1 Sié Mawu Ruatangi siré, batu'u 
Mawu Ruata séng nanadiangu soa simbau gunangi siré. 11:17 Ualingu 
mangimang, uté 1 Abraham lai nanembangi Ishak kéré korbang su 
témpongi sié nisukaténgu u Mawu Ruata. Si Abraham Mawu Ruata 
nunggeli u diandi-Né, kaiso 1 Abraham sadia manarakangu ana'é mang 
simbau éé. 11:18 Mawu Ruata séng nubéra si Abraham, "Bou i Ishak 1i i 
kau sarung makahombang toronang ko Daku nipudiandi si kau." 11:19 I 
Abraham mangaking ko Mawu Ruata botongé sau makapubiahé si Ishak 
bou papaté -- nau botongé ikawéra, 1 Abraham séng sau nakatarima si 
Ishak bou papaté. 11:20 Ualingu mangimang, uté i Ishak nudiandingu 
alamaté si Yakub daduangi Esau gunangu témpo ramahi. 11:21 Ualingu 
mangimang, uté su horo 1 Yakub naté, i sié nangonggo u alamaté su manga 
ana i Yusuf -- nutingkasadé su supondolé'u tekingé dingangu nanemba 
Mawu Ruata. 11:22 Ualingu mangimang, uté 1 Yusuf -- su témpong séng 
marani manentangu dunia -- nududatongu halé u sasebangu tau Israel bou 
Mesir, dang nanentangu tatanata apa ko harusé koaténgi siré si sié. 11:23 
Ualingu mangimang, uté gaghurangi Musa namuningi sié telu wulang 
karengu'é bou nipuberuntung. I siré nakasilo humonéu 1 sié ko singkatau 
ana masadada, i siré ta mataku lumawang paréntang datu. 11:24 Ualingu 
mangimang, uté 1 Musa suapangu séng nalabo, madidi isego ana u 


sangiangu ratu Mesir. 11:25 I sié mapiang mutatahangu susa singkasusa 
ringangu umaté'u Mawu Ruata sihingu gunang kadio témpo manemang 
kesenangangu pubawiahé su ralungu rosa. 11:26 I Musa mamendang 
humonéu bedang nangilémbo labo aregané manarima u lahinakang ualingu 
Datung Salamaté ko niriandingu Mawu Ruata éé sihingu makaréa kalawou 
rarotongu soang Mesir, batu'u 1 Musa muluharapé bawalisé su ello samuri. 
11:27 Ualingu mangimang, uté 1 Musa nanentangu soang Mesir takoaé 
pendangu taku pupedungu ratu. I Musa rimaléng nundolong ko tamaingé 
musulung kéré 1 sié séng nakasilo Mawu Ruata ko ta kukasilo éé. 11:28 
Ualingu mangimang, uté 1 Musa nukoa Paska dang nuparénta tadéau 
panambungu raha su tukadé'u waléng tau Israel tadéau Malaikatu Papaté 
kumbahang mamaté ana i siré kaiakanéngé. 11:29 Ualingu mangimang, 
uté taumatang Israel nakaliu Laudé Mahamu, musulungi siré kadaléngé su 
marané, arawé tau Mesir nisého u laudé éé, su témpongi siré lai manuka 
lumiu. 11:30 Ualingu mangimang, taumatangu Israel nakakoa bénténgu 
Yerikho naopéhé suapang bou nilikutangi siré selamang pitung ello. 11:31 
Ualingu lai mangimang, uté i Rahab, bawiné ralai éé ta nipaté ringangu 
apang taumata ko limawang Mawu Ruata; batu'u i sié nanarima dingangu 
kapiangu naungé mata-matangu Israel. 11:32 Ho, ia bedang botongé wué 
mududato turusé, katéwé témpoku séng ta nakarating. Batu'u ia bedang ta 
nakasego 1 Gideon, 1 Barak, 1 Simson, i Yefta, 1 Daud, 1 Samuel, dang 
manga nabi-nabi. 11:33 Ualingu mangimang, uté i siré séng namata u 
kalawou kararatuang. I siré nukoa apang ko nuhino, hakiu nanarima u apa 
ko nipudiandingu Mawu Ruata. I siré nanguwu manga mohongu singa, 
11:34 nupakaedusé'u putung ko labo, nalihi bou teka u peda. I siré lomé, 
kaiso natoghasé; 1 siré wahani su pasékétang hakiu namata u manga 
pasukangu bangsa waliné. 11:35 Ualingu mangimang, uté apang 
mangawawiné sau makapusombangu manga taumatangi siré ko séng 
nungkapaté, ko séng sau nipubiahé. Pia ko lai sadia pahangéng sarang 
mudatingu maté, dang madidi ipelo, baugu mapulu musau ipubiahé su 
pubawiahé simbau ko nangilémbo kapiané. 11:36 Pia ko hinakanéng, 
liwaréng, malahanté dang ko katatahungku. 11:37 1 siré entungangu watu 
sarang nudating naté, pia ko niirisé'u lahaghari, dingang nipoto u péda. I 


siré mumamepidé dunia dingangu pakaéngi siré bou pising domba arau 
pising kambing; 1 siré susa, pahangéng dang isusiksa. 11:38 Dunia ii baliné 
hinoné tampa 1 siré. I siré mamepidé tana linggi dang su manga apang 
buludé, dang mumatana su manga liang dingangu su manga lohangu tana. 
11:39 Baliné gampang kalabo'é untu ko nikatarima u manga taumata éé 
ualingu pangangimangi siré! Kaiso 1 siré ta nakatarima u apa ko 
nipudiandingu Mawu Ruata, 11:40 batuu Mawu Ruata pia pendung-é ko 
nangilémbo mapia gunangi kité. Rencana-Né humonéu ko ketangu 
mudingangi kité, i siré makapubiahé mapia. 


Ibrani 12 


12:1 Ho, nuhino su awa i kité, su reduhé'i kité napéné'u saksi! Baugu éé, 
mahié 1 kité mundemé u kebi-kebi ko makabeha si kité dingangu rosa ko 
bedang deka-deka turusé si kité. Dang mahié 1 kité mukakihoro su ralungu 
putandingang ko tutengongi kité. 12:2 Taingko matangi kité sarangki 
Yesus, batu'u ko 1 Sié nupubiahé'i kité dingang nupalihara si kité bou 
panetakéngé sarang pangisuéngé. I Yesus nakakuhedang nitatahangu 
sinsara su koto u kalu koroisé éé ko simbau kalahina. I Sié ketang 
mutahendung karaluasé ko su samuriné sarung kapendangéng-é. Ii i Sié 
mumaiang su kuanéngu kakaianéngu Mawu Ruata dang mumamarénta 
ringangi Sié. 12:3 Kenangko sipiré kéré apa kasinsarané Yesus 
mutengongu taumata mararosa ko lumawang si Sié kéré'é kahaga'é! 
Ualingu éé kumbahang makadio naung dingangu ikahepusé'u pikirang. 
12:4 Batu'u su perjuangangu muséké u rosa, bedang ta smsulé 1 kemu 
timatengo roka sarang nudating nakapupatedo u raha. 12:5 Dang 
kumbahang maiwuléngu tintirongu Mawu Ruata ii, ko nionggo si kemu 
kéré manga ana-é: "Manga ana-Ku, puperhatikangko pakapia-pia 
tintirongu Mawu, dang kumbahang makadio naung kamagéngu 1 Sié 
mupedu si kemu. 12:6 Batuu Mawu mangonggo u ghaghéséré su apang 
taumata ko ikukendagé-é, dang 1 Sié muliwaré apang taumata ko niaku-Né 
kéré manga ana-é." 12:7 I kemu panarimako gaghéséré'u Mawu Ruata 
kéré simbau gaghéséré bou singkatau i amang. Batu'u apa pia manga 


singkatau ana ko ta nihukungi amangé? 12:8 Kamagéngu 1 kemu ta 
nihukung dingang kéré manga ana'é waliné ii mangaléné 1 kemu baliné ana 
tutuné, kaiso ko ana su likudé. 12:9 I kité pia i amang su dunia. I sié 
manintiro si kité, dang i kité mangadaté si sié. Ho, nangilémbowé si 
Amang rohaningi kité ko su sorga, tantu 1 kité harusé nangilémbo 
sumasumelung si Sié tadéau 1 kité makapubiahé. 12:10 Gaghurangi kité su 
dunia manintiro si kité ketang su ralungu témpo maligha, tumuhu apang ko 
su pendangi siré mapia. Arawé Mawu Ruata manintiro si kité gunangu 
kapapiangi kité kebi, tadéau i kité mutingkasusi dingangi Sié. 12:11 
Tengadé su témpongi kité nakaréa gaghéséré, hukumang éé ta 
makasenang naungi kité, kaiso ketang nakasusa naung. Kaiso samuriné, si 
kité ko bou nakaréa gaghéséré, hukumang éé nakakoa si kité nubiahé 
timuhu kapulungu Mawu Ruata, dang nakaonggo u pendangu pudaramé si 
kité. 12:12 Batu'u éé, pakatoghaséko limanu ko lomé dingangu bukunu ko 
gugeguhé éé! 12:13 Daléngko sintinia su raléng maléwa, tadéau laédé'u 
péngkadé éé ta musaléo, kaiso katé mutingkaulé. 12:14 Putawakaliko 
mubiahé su ralungu pudalahiking dingangu kebi taumata. Putatawakaliko 
lai mubiahé susi, katilahéngé gunangu Mawu. Batu'u takoaé sarang manga 
singkatau ko makasilo Mawu kamagéngi sié ta mubiahé kéré'é. 12:15 
Diagatéko kumbahang pia sarang manga singkatau ko makasebang bou 
ralungu kapiang naungu Mawu Ruata, tadéau kumbahang pia ko makoa 
kéré kalu ko makailu su taloarangi kemu hakiu makakoa beha dang 
taumata mauli kahinongu ilu. 12:16 Diagatéko tadéau kumbahang pia ko 
mubiahé su kapulung gesi arau ta mangaregangu halé u rohani, kéré ko 
nikoa i Esau. I sié nubalu u haké'u kalaiakangé, ketang gunangu kang 
simpinggang. 12:17 I kemu masingka humonéu samuriné 1 Esau mapulu 
makaréa alamaté éé bou koa 1 amangé, kaiso 1 sié nitolaké. Batu'u maningu 
i sié mukia mudéa daléng gunang manulidé salané, 12:18 Manga ana u 
simbau baliné dumenta tumatengo manga apa kéré ko nitatengongu bangsa 
Israel kangéré. I siré tumatengongu apang ko kasuhungang, éé ko Buludé'u 
Sinai dingangu hénang putungé; 1 siré tumatengo kararendung, delang 
dingangu suwu-suwu; 12:19 i siré tumatengo tingihé'u terompété, dang 
onggangu tingihé maiha. Su témpong tau Israel nakaringihé tingihé éé, 1 


siré nudorong singapang botongé tadéau tingihé éé ta sau muluntingihé su 
tengongi siré. 12:20 Batu'u i siré ta makaedang makaringihé parénta ko 
iluhabaré'u tingihé éé. Batu'u tingihé éé nubéra "Kebi apang ko nanuhung 
buludé i1, ta mudiangu éé ko binatang arau manga i sai-sai lai, harusé 
entungu watu sarang pakapaté." 12:21 Apang ko nikasilongu tau Israel éé 
kéré'é kaanuné sarangi Musa nubéra, "Ta nataku dang kageguhé!" 12:22 
Su simbekané, i kemu séng dimenta sarang Buludé'u Sion dingangu soangu 
Mawu Ruata ko biahé, ko Yerusalem su sorga dingangu hiwuné 
malaikaté'é. 12:23 I kemu tumuhu simbau komolang maramé -- 
komolangu ana malaiakang bou Mawu Ruata, ko aréngé madarolé su 
sorga. I kemu dumenta mutengongu Mawu Ruata, Hakim u patiku umaté. 
I kemu mutengongu roké u taumata mapapia, ko séng nipakasuku. 12:24 I 
kemu mutengongi Yesus, Mananaloara pudariandi ko buhu éé; 1 kemu 
mutengongu mesi u raha ko makaonggo u jaminang bou halé ko 
nangilémbo mapia bou ko niwaéhangu rahangi Habel. 12:25 Batu'u éé 
pakalaingaté bué kumbahang sarangi kemu ta mapulu mumpudaringihé si 
Sié ko kabérané éé. I siré ko ta mapulu mumpudarangihé si Sié ko dimenta 
sarang dunia dingang nubawa habaré bou Mawu Ruata, ta makakoa 
tumalangu awa 1 siré. Apalai 1 kité ii ko mududaringihé si Sié ko kabérané 
bou sorga! Kamagéngi kité madidi mudaringihé si Sié howa u apa 1 kité 
botongé makaleso! 12:26 Su témpo éé tingihé-é nakagholang dunia. 
Arawé orasé 111 Sié nudiandi, "Sinsulé lai, Ia sarung munggolang baliné 
ketang dunia kaiso sarang langi lai." 12:27 Bawéra "sinsulé lai" mululahé 
u humonéu kaselahé u dunia ko séng niriadi sarung golangéng dang 
ipakailang, tadéau matentang ketang ko ta kumanoa. 12:28 Ualingu éé, 1 
kité putarimakaséko su Mawu Ruata, batu'u i kité nanarima bou i Sié 
simbau kararatuang ko ta sarung magholang. I kité putarimakaséko 
dingangu putahamawu su Mawu Ruata dingangu adaté dang katataku, 
tumuhu kéré ko kukapuluné sisané. 12:29 Batu'u Mawu Ruatangi kité 
musulungu putung ko makahengisé. 


Ibrani 13 


13:1 Pakatatapé'é 1 kemu mukakendagé simbau dingangu waliné kéré 
sintamahuaring kebi taumatang Sahani. 13:2 Aribé kagho manarima u 
taumata ko bedang ta nikaenangu su ralungu walénu. Ualingu mukukoa 
halé ko kéré'é, pia taumata, ko takoaé antibé su naungé, séng nanarima u 
malaikaté su waléné. 13:3 Tahendungéko manga apang taumata ko su 
ralungu tahungku, koako kéré i kemu lai musulungu matatahungku 
ringangi siré. Dang su apang taumata ko kukoaténg nubala kapulu, 1 kemu 
harusé putahendung si siré musulungu lai i kemu kukoaténg kéré'é. 13:4 
Kebi taumata harusé mupasilongu kakanoa mangadaté su halé u 
pukawingang, éé sabapé'é taumata singkawingang harusé pakasatia 
simbau dingangu su waliné. Taumata lamuhu dingang ko mawuang sarung 
ihukungu Mawu Ruata. 13:5 Kumbahang pubawiahé'u kawasangu 
kapulungu naung dumeka su roité, kaiso mangkaté pakaluasé mubiahé'u 
apang ko pia si kau. Batu'u Mawu Ruata séng nubéra, "Ia ta mamala arau 
manentangi kemu." 13:6 Batu'u éé 1 kité bahani mubéra, "Mawu 
Mutatulungku, ia ta mataku. Apa ko ikakoa u taumata si sia?" 13:7 
Kumbahang mutimbuléngu manga pangahau ko nubawa tatanatangu 
Mawu Ruata si kemu. Pukakelako kéré apa kakaoa 1 siré nubiahé dang 
kéré apa kakaoa 1 siré naté, putenoko pangangimangi siré. 13:8 I Yesus 
Kristus mang matatana kéré'é, bou horo, orasé i1, dang sarang karengu'é. 
13:9 Kumbahang mamalangu kalawou tintiro mudalahaghi ko simbau 
gahié ko mamalidé si kemu. Naungi kité harusé ipakakuaté'u kapiang 
naungu Mawu Ruata, éé ko kapiangé; kumbahang ualingu manga atorangu 
halé u kang. Manga taumata ko lenang kangéré tutuhu apang atorang éé ta 
nakaréa eka'é. 13:10 I kité pia simbau mesba gunang panembang korbang 
su Mawu Ruata. Dang apang imam ko muluhalé su Waléngu Mawu, 
takoaé haké'é kumang bou sasemba ko su wowongu mesba éé. 13:11 
Dahangu binatang ko nisemba makoa korbang gunangu kalaampungu rosa, 
niwawa u imam labo sarang Kamaré Kasusingé, arawé bangkéngu 
binatang éé itutung su likudé'u kema. 13:12 éé sabapé'é lai 1 Yesus naté su 
likudé'u tukadé'u soa gunangu manguhasé dosangu manga umaté-é 
dingangu raha-Né sisané. 13:13 Ualingu éé mahié 1 kité tamai makoa 
sarangki Sié su likudé'u kema dang tumuhu ipakahina ringangi Sié. 13:14 


Batu'u su dunia takoaé tampa katanakéng kekal si kité; 1 kité mudéa tampa 
katanakéng ko sarung dumenta. 13:15 Batu'u éé bou ralungi Yesus, 1 kité 
sintinia pudalokongu Mawu Ruata; éé musulungu sasemba tatarimakasé 1 
kité si Sié, ko isembangi kité bou wawéra gunang pamantugé aréng-é. 
13:16 Kumbahang maiwulé mukoa mapia dingangu mutatulung, batu'u ko 
éé sasemba ko mutatahino su naungu Mawu Ruata. 13:17 Tuhué 
paréntangu manga pangaha'u, dang daringihé si siré. Batu'u 1 siré sintinia 
mundudiaga jiwanu, dang harusé su singka i siré su tengongu Mawu 
Ruata. Kamagéngi kemu tumuhu si siré, 1 siré makapuhalé mapia; 
kamagéng tala, uté 1 siré muhalé dingangu susa naung, dang éé ta 
makaonggo u kauntungang si kemu. 13:18 Turuséko pukaliomanéng 
gunangi kami. I kami mangaking dalungu naungi kami buresi, batu'u su 
patiku halé 1 kami sintinia mapulu mukoa apang ko mutatahino. 13:19 
Kahimotongangé ia mudorong suapang botongé, tadéau i kemu 
mukaliomanéngu ia tadéau Mawu Ruata ligha mubawa u ia pusulé 
sarangki kemu. 13:20 Mawu Ruata séng nupuibahé'u Mawungi kité Yesus 
bou papaté. Ualingu papaté-Né éé 111 Sié nakoa Gembala Kalabokangé 
gunangi kité, ko apang domba-Né. Papaté-Né éé lai nanoghasé pudariandi 
kekal ko nikoa u Mawu Ruata dingangi kité. 13:21 Malowoko Mawu 
Ruata ko pungu salamaté éé maméné u kalawou ko mapia si kemu ko 
gugausangi kemu ipukoa ko kukapulu- Né. Malowoko bou ralungi Yesus 
Kristus, Mawu Ruata mukerajahang su ralungi kité, apang ko 
kukapulu-Né. Dalo si Kristus sarang karengu'é! Amin. 13:22 Ja mudorong 
tadéau 1 kemu dingangu kasasabaré muperhatikang apang sasasaku 11, 
batu'u suratéku 1i ta tumaniu manandu. 13:23 Kasingka'é 1 kemu anau 
simbau i kité Timotius séng nisebang bou tahungku. Kamagéngi sié séng 
mahi sarang tampaku ii, 1 sié hedo daku bawanéng su témpong ia mutiwo 
si kemu. 13:24 Tepaséko adaté'i kami su kebi apang pangahau dang su 
kebi umaté'u Mawu Ruata. Tarimako lai adaté'u manga ana u simbau su 
Italia. 13:25 Malowoko Mawu mangalamaté si kemu kebi. 


Yakobus 1 


1:1 Kalawou ana u simbau manga umaté'ru Mawu Ruata su apang kauli'é 
ko nakaésé su kaselahé'u dunia! Adaté bou ia, 1 Yakobus, ellangu Mawu 
Ruata dang ellangu Mawu Yesus Kristus. 1:2 Manga ana u simbau! 
Kamagéngi kemu kahombangéngu haghing sasaluka, 1 kemu harusé pia 
pendang kalauntu. 1:3 Batu'u 1 kemu masingka, humonéu kamagéngi kemu 
matatapé mangimang su Mawu su témpongu kahombangéngu sasaluka, 
uté eka'é: naungi kemu mutingkatatapé. 1:4 Diagaté tadéau katatatapé'u 
naungu éé matatana biahé sarangi kemu tenga-tengadé masuku dang ta 
makapendang pia kurangé su kalawou halé. 1:5 Kamagéng pia manga 
singkatau su taloarangi kemu ko dio ta tumaniu singka'é, i sié pudorongko 
naé su Mawu Ruata, uté Mawu Ruata munggeli dingangu karalondong 
naung dang dingangu pendangu kasiang. 1:6 Arawé taumata ko mudorong, 
harusé mangimang; kumbahang sala magho. Batu'u taumata ko dio magho 
musulungu weladé su laudé ko tutiukangu anging tamai ramahi. 1:7-8 
Taumata kéré'é ta ta matatapé pikirangé; 1 sié ta makakoa mamutusé'u 
manga apa su kalawou halé ko kukoaténgé. Baugu éé, tawahaluasé'u 1 sié 
lai mangantibé sarung makaréa manga apa wou Mawu. 1:9 Taumatang 
Sahani ko biahé'é susa mangkaté pakaluasé kamagéngu Mawu 
mupakarangé i sié. 1:10 Dang taumatang Sahani ko kala mang lai 
mangkaté pakaluasé, kamagéngu Mawu Ruata mupakasana i sié. Batu'u 
tau kala sarung mailang kéré bungangu rempugé. 1:11 Su témpongu 
matangello sumebang dingangu pedisé mateti, uté dempugé éé sarung 
malowé hakiu bungangé marondosé dang sadada'é lai mailang. Kéré'é lai 
taumata kala; i sié sarung mawinasa su témpongi sié kapuparaléngéngu 
hambaké'é. 1:12 Karaluasé su taumata ko naungé matatapé su témpongi 
sié kahombangéngu sasaluka. Batu'u maliungi sié bou mutatahang su 
ralungu sasaluka éé, i sié sarung makatarima u wawaéhé'é, éé ko 
pubawiahé ko nipudiandingu Mawu Ruata su apang taumata ko 
kukendagé'u Mawu Ruata. 1:13 Kamagéngu pia manga singkatau 
kasalukaténgu sasaluka kéré'é, 1 sié aribé pubérangu ko "Sasaluka ii 
dimenta bou Mawu Ruata," batuu Mawu Ruata ta kasalukaténgu barang 


dalai, dingangu lai ta manaluka sarang manga singkatau. 1:14 Kaiso 
taumata kasalukaténg kamagéngi sié boléngang dang kaakaléngu kapuluné 
sisané ko dalai. 1:15 Tuhué, kamagéng kapulu ralai éé tuhukang, nau 
sarung muhana u rosa; dang kamagéngu rosa séng mutingkaghurang, nau 
eba'é séng kapapaté. 1:16 Manga ana u simbau ko ikukendagé, 
kumbahangi kemu kaakaléng! 1:17 Apang gagheli mapapia dingangu 
kakendagé masuku asalé ko bou sorga, ipakatentungu Mawu Ruata, 
Mundariadi kalawou katatatualagé su langi. Ko 1 Sié Mawu Ruata ko ta 
mubawalu, dingangu lai ta makakoa sarang mariadi pia kararendung. 1:18 
Bou kapulu-Né sisané 1 kité nipakakoa manga ana-é bou ralungu 
héngétang-é susi. I Sié nukoa éé tadéau i kité makaeba tampa 
kahimotongangé su taloarangu apang diadikang-é. 1:19 Manga ana u 
simbau ko ikukendagé, daringihéko ii pakapia-pia! Apang taumata harusé 
masahawu mudaringihé, kaiso pakatemudé mubéra dingangu aribé raligha 
mupedu. 1:20 Taumata mupedu ta makakoa ko mapia, ko makaluasé 
naungu Mawu Ruata. 1:21 Baugu éé, deméko apang narang maralamuhu 
dingangu raralai. Tarimako dingangu kasasana u naung, bawéra ko 
nisuangu Mawu Ruata su ralungu naungu, batu'u bawéra éé pia kawasané 
makasalamaté si kemu. 1:22 I kemu pukoako apang ko niwérangu Mawu 
Ruata, kumbahang ketang mudarmgihé, hakiu dingangu kéré'é 1 kemu 
mangakalé batangéngi kemu sisané. 1:23 Taumata ko mudaringihé 
bawérangu Mawu Ruata, kaiso ta mukoa éé musulungu taumata ko 
kaputehungé ghatiné sisané su tengongu sahemingang. 1:24 Suapangi sié 
nakasilo pakapia-pia, i sié ringang nameho dang turusé nuliwuhé kéré apa 
ghahi u ghatiné. 1:25 Atorangu Mawu Ruata masuku dang pia kawasané 
muliungu taumata. Dang taumata ko mamariksa dingangu muperhatikang 
mapia- pia dang muparaléngu apang atorang éé, dang baliné ketang 
mudaringihé bou éé muliwuhé'u éé, taumata éé sarung alamaténgu Mawu 
Ruata su apang halé ko kukoaténgé. 1:26 Kamagéngu pia manga 
singkatau ko mupendangu watangéngé satia mangagama, kaiso 1 sié ta 
mundiaga lilané, uté 1 sié mangakalé batangéngé sisané; agamané éé 
takoaé gunané. 1:27 Tatuhu kahengang mangagama dang ko takoaé 
lengku'é su matangu Mawu Ruata éé ko: mutulungu mangarario kasisi 


endusé dingangu mangawawiné walu ko susa, dang mundiaga batangéngé 
sisané tadéau kumbahang marusangu dunia ii. 


Yakobus 2 


2:1 Manga ana u simbauku! Kéré taumata ko mangimang su Mawu Yesus 
Kristus, Mawu Ko Kawantugangé, kumbahangi kemu mupudalahaéngu 
taumata ualingu ialasé su halé ko kukasilo. 2:2 Batu'u kamagéng pia 
singkatau kala ko dingangu sinsing bulaéng dang pakéangé masadada 
dimenta su komolangu, bou éé dimenta lai singkatau susa ko dingangu 
pakéangé ghedé, 2:3 uté 1 kemu nangilémbo mangadaté tau ko pakéangé 
masadada éé. I kemu mubéra si sié, "Kaiangko i Tuang su kadéra 
masadada 11." Arawé su tau susa 1 kemu maanungu, "Darisiko pai séé," 
arau "Kaiangké ndai su lanté." 2:4 Kamagéngu kéré'é 1 kemu mukoa 
pudalahaé su taloarangu sinsulungu dang mutehung taumata ialasé su 
sipirang dalai. 2:5 Manga ana u simbau ko ikukendagé, tahendungété! 
Taumata ko susa su dunia ii, nipiléngu Mawu Ruata pakakoa taumata kala 
su pangangimang. Apang taumata sarung mariadi dalohongu jamaaté'u 
Mawu Ruata kéré ko niriandingu Mawu Ruata su taumata ko kukendagé'i 
Sié. 2:6 Arawé i kemu kasaunéng muhinakang taumata susa sumbalié ko 
séng i siré apang tau kala manedu si kemu dang manuhudé'i kemu sarang 
pengadilang! 2:7 Ko 1i siré éé muluhinakang aréng mapia ko nitarima 1 
kemu bou Mawu Ruata! 2:8 I kemu mukoa ko mutatahino, kamagéngi 
kemu muparaléngu atorangu kararatuang ko kéré kaebakéng su ralungu 
nasé su Buké Susi 1, "Kendagé'u sinsulungu kéré 1 kemu kumendagé'u 
watangéngi kemu." 2:9 Arawé kamagéngi kemu mupudalahaéngu taumata 
ko ialasé su halé ko kukasilo, uté i kemu séng nubardosa, dang atorangu 
Mawu Ruata mululahé u humonéu 1 kemu ko dulawang atorang. 2:10 
Taumata ko lumawang manga simbau bou atorangu Mawu Ruata, 
mangaléné éé séng limawang kaselahé'é. 2:11 Batu'u ko mububérangu, 
"Kumbahang mawuang," 1 sié lai ko mububérangu, "Kumbahang mamaté. 
Nau kamagéngi kemu ta nawuang, kaiso i kemu mamaté, uté i kemu lai 
dumalawang atorang. 2:12 Pubérako dang pukoako kéré taumata ko 


Nn 


sarung tuntukang tumuhu atorangu Mawu Ruata ko mundaliungu taumata. 
2:13 Batu'u Mawu Ruata ta mupasilongu kakendagé su taumata ko bega 
mukirala kakendagé. Arawé kakendagé nangilémbo matoghasé bou 
hukumang! 2:14 Manga ana u simbau! Apa gunané taumata mubéra, "Ia 
taumata mangimang", kamagéngi sié ta mupasialangu kakanoa'é? Apa 
pangangimang ko kéré'é botongé makasalamaté si sié? 2:15 Andéné pia 
manga singkatau ana u simbau ésé arau wawiné ko hinongu makaréa ko 
pangenggung awa'é dang ko séng takoaé ko kanéngangé ello-ello. 2:16 
Apa gunané i kemu mubéra si sié, "Salamaté mupaké u laku masuwénéhé 
dang salamaté musimokolé!" -- kamagéngi kemu ta mangonggo si sié 
apang ko hinong pubiahé'é? 2:17 Kéré'é lai dingangu pangangimang, 
kamagéng ta ilahé dingangu kakanoa, uté pangangimang éé takoaé gunané. 
2:18 Aramanung pia lai ko mubérangu, "Pia taumata ko mangumbahasé'u 
pangangimangé dang pia ko mangumbahasé'u kakanoa'é." Sarung daku 
simbahéng, "Pasialako si sia mensang kéré apa taumata makoa pia 
pangangimangé ko takoaé kakanoa'é dang ia sarung mupasialangu 
kakanoaku humonéu ia pia pangangimang." 2:19 I kemu mang mangimang 
humonéu Mawu Ruata mang ketang simbau? Ho, manga roké daralai 
mang lai mangimang dang i siré gugeguhé'u taku! 2:20 I kemu mang 
takoaé singka i kemu sarang kadio-dio! Apa mang harusé ipakalahé si 
kemu humonéu ko takoaé gunané pia pangangimang ko takoaé kakanoa? 
2:21 Ketang putehungké si Abraham i upungi kité. I sié nitarima u Mawu 
Ruata kéré'é kapiané ualingu kakanoa'é, su témpongi sié nanembangi 
Ishak, ana'é su Mawu Ruata su wowongu mesba. 2:22 Sii malahé 
humonéu pangangimang ko harusé ipasilo bou kakanoa tadéau masuku. 
2:23 éé nuhino su nasé u Buké Susi 1, "I Abraham mangimang su Mawu 
Ruata, dang ualingu pangangimangé éé Mawu nanarima 1 Sié kéré taumata 
ko mukukoa kapulungu Mawu Ruata." éé sabapé'é 1 Abraham nisego, 
"Gawéngu Mawu Ruata". 2:24 li buhuéwé nalahé, humonéu taumata 
itarima u Mawu Ruata kéré'é kapiané ualingu apang ko nikoa u taumata 
éé, dang balinébé ketang ualingu pangangimangé éé. 2:25 Putehungko lai 
si Rahab, bawiné ralai éé. I sié nitarima u Mawu Ruata kéré'é kapiané 
ualingu kakanoa'é, su témpongi sié nanarima u mata-matangu tau Israel su 


waléné dingang mutulungi siré timalang nudéa daléng baliné. 2:26 Nau, 
musulungu wadang takoaé singongoné éé ko badang naté, kéré'é lai 
pangangimang ko takoaé kakanoa'é éé ko pangangimang naté. 


Yakobus 3 


3:1 Manga ana u simbau! Tawahaluasé'u mauli-uli bou taloarangi kemu ko 
mapulu mutingkakoa mananintiro. I kemu masingka i kité ko nakoa 
mananintiro sarung panuntukang nangilémbong kabeha'é bou taumata 
waliné. 3:2 I kité kebi masau mukoa sala. Arawé taumata ko bedang ta 
sinsulé nukoa sala su ralungu wawérané, 1 sié taumata nakasuku, ko 
masingka manintanudé kaselahé'u awa'é. 3:3 Kamagéngi kité mamasé u 
talimohong su mohongu kawalo tadéau 1 sié putuhu kapulungi kité, uté 1 
kité botongé makapamihing kaselahé'u awa u kawalo éé. 3:4 Pangalako 
lai contoné kéré kapalé. Maning kapalé kéré'é kalabo'é dang 
pududarédéhé'u anging maha, kaiso 1 sié luulingangu uling ko kéré'é 
kakadio'é, tumuhu kapulungu manganguling. 3:5 Kéré'é lai dingangu 
lilangi kité; maning lilangi kité kéré'é kakadio'é, kaiso 1 sié 
makapangoboté'u awa'é su patiku halé dalabo. Pamatéhé kéré apa kalabo 
u ralo mang mahengisé'u putung ko kéré'é kakadio'é! 3:6 Lila musulungu 
putung. Su awa 1 kité 1 sié nakoa kéré asalé'u ko dalai ko mundeké u ko 
dalai su kaselahé'u awa i kité. Dingangu putungu naraka, kaselahé'u 
pubawiahé'i kité masué mahengisé. 3:7 Kalawou haghing binatang taha 
panembo, manu u kinoang, binatang tutondo dingangu manga kina botongé 
ipakaharo, dang lai séng nipakaharongu taumata. 3:8 Arawé lilangu 
taumata takoaé sarang manga singkatau ko botongé mupakaharo. Lila éé 
ralai dang ta ikaléodé; napéné u wisa makapaté. 3:9 I kité mupaké 1 sié 
gunang pupatarimakasé su Mawu i Amangi kité, kaiso lai ipupaké pangané 
taumata sinsulung, ko niriadingu Mawu Ruata musulungu ghahi-é. 3:10 
Bou mohong simbau malua bawérang tarimakasé dingangu manga wawéra 
laané. Hmoné baliné kéré'é: 3:11 Apa pia matang aké ko mupasebangu aké 
malélé dingangu mapehadé bou pungéné simbau? 3:12 Manga ana u 
simbauku, kalu ara, mang ta mariadi mubuangu buang zaitun, dang 


anggoré ta sarung mubuangu buang ara. Matang aké mapehadé mang ta 
mariadi lai mupasebangu aké malélé. 3:13 Kamagéng su taloarangi kemu 
pia taumata pandé dingangu masingka mangadaté, 1 sié pupasilongkongu 
éé su halé u mubiahé mapia dang dingang mukukoa halé mapapia, su 
kasasana u naung dingangu kapapandé. 3:14 Arawé kamagéngi kemu 
mananoi su ralungu naung, masaki naung, dang ketang mutahendung 
batangéng, kumbahang mangoboté'u kapandé éé, batu'u dingangu éé 1 
kemu mumangalimputaré habaré kahengang bou Mawu Ruata. 3:15 
Kapapandé ko kéré'é asalé waliné bou sorga. I sié asalé bou dunia, bou 
kapulung gesi, dang bou sétang! 3:16 Su apang pia panananoi su ralungu 
naung dang ketang mapulu mutahendung batangéng, séé lai pia pudaralia. 
3:17 Arawé taumata ko pia kapandé bou rasi, kahimotongangé i sié 
takoaé lengku'é, bou éé makehagé'u pudaramé, marudato, dang matuhu. I 
sié napéné u pukakakendagé dang makagheli u ralumena mapia. I sié ta 
mangumbéohé su simbeka dang ta mundaléo. 3:18 Tengadé kapapia éé ko 
bou eka u pudaramé ko nisawuhé'u taumata ko mapulungu pudaramé! 


Yakobus 4 


4:1 Bou apa asalé'u kalawou pudaralia dingangu pudararéndéhé su 
taloarangi kemu? Balinébé éé mubua bou ralungu kapulu ko turusé 
mangkaté mududalia su ralungu naungu baugu mududéa karaluasé'u dunia! 
4:2 I kemu pia kapulu, kaiso 1 kemu ta makaréa, nau 1 kemu mapulu 
mamaté! I kemu mapulu-pulu, kaiso ta makaghala apang ko dudéakéngi 
kemu, uté i kemu mudaréndéhé dingangu mumpudalia. I kemu ta makaréa 
apa-apa, batu'u 1 kemu ta mudorong su Mawu Ruata. 4:3 Dang kamagéngi 
kemu séng bou numpudorong, i kemu mang lai ta makahombang, batu'u 
pendungu rorongi kemu ta nakahino; apa ko dudorongangi kemu ketang 
gunangu kasenanangangu awa. 4:4 I kemu éé taumata masasukung! I 
kemu masingka kamagéngi kemu mugawéngu dunia, uté 1 kemu makoa 
sedu u Mawu Ruata? Nau i sai ko mapulu makoa gawéngu dunia ii, 1 sié 
sisané mupakakoa u awa'é sedu u Mawu Ruata. 4:5 Kumbahang manika u 
Buké Susi takoaé alasangé mubérangu, "Su ralungu awa 1 kité Mawu 


Ruata mupasu u Roké ko matetogé kapuluné." 4:6 Maningu kéré'é, 
kakendagé'u Mawu Ruata ko séng nigheli si kité bedang nangilémbo 
matoghasé bou kapulungu roké 1 kité éé. éé sabapé'é su ralungu Buké Susi 
pia lai kabawohé, "Mawu Ruata mundoka taumata malaoboté, kaiso su 
simbekané 1 Sié kumendagé'u taumata ko masana naungé." 4:7 Ualingu éé, 
putingkasana'é su tengongu Mawu Ruata dang dokatété Sétang, uté Sétang 
sarung tumalang bou i kemu. 4:8 Putingkaraniko su Mawu Ruata, Mawu 
Ruata mang sarung lai mutingkaraningi kemu. Uhaséko limangi kemu, 1 
kemu apang ko mararosa! Dang pakawuresiko naungu, naungi kemu ko 
napahia! 4:9 Koako i kemu mang harusé tenga-tengadé pia sesilé dang 
kukia dingangu mukukasuang; koako legénu makoa kakia dang 
karaluasé'u makoa susangu naung! 4:10 I kemu putingkasanakongu awa i 
kemu su tengongu Mawu, uté Mawu sarung mupakarangé i kemu. 4:11 
Manga ana u simbau, kumbahang mutatamba muhinakang arau 
mupapangantang. Taumata ko muhinakang arau mupusalangu ana u 
simbav'é lawo taumatang Sahani, i sié lai muhinakang dingang 
mupusalangu atorangu Mawu Ruata. Dang kamagéngi kemu mupusalangu 
atorangu Mawu Ruata, éé mangaléné 1 kemu ta tumuhu apang atorang éé, 
kaiso makoa mananuntu'é. 4:12 Sumbalié ketang simbau ko pia haké 
mangonggo u atorang su taumata dang manuntu taumata. I Sié ko Mawu 
Ruata ko pia kawasa-Né mupakasalamaté dingang mupakawinasa. Nau, 
ko i sai 1i kemu, hakiu i kemu mapulu mupusalangu taumata smsulungu? 
4:13 Manga ana u simbau ko mubérangu, "Sihello ii arau riello i kami 
makoa tamai sarang pai dang matana sintaung karengu'é tadéau mudagang 
dingang muhambaké mudéa duité," -- pudaringihéko wawéraku i1. 4:14 
Apang ko sarung mariadi riello su ralungu pubawiahé'u, 1 kemu kebi 
bedang bega! I kemu ketang musulungu tipu ko ketang ikasilo maligha, 
bou éé mailang. 4:15 Hinoné 1 kemu ko mubéra kéré 1. "Kamagéngu 
Mawu Ruata mupakawala, i kami mubiahé dang mukoa halé ii arau éé." 
4:16 Arawé ii i kemu mangoboté dang mududato sihingé. Kebi dudato 
tumaniu mapaliu éé nusala. 4:17 Baugu éé, taumata ko masingka u apang 
ko mapia ko harusé koaténgé kaiso ta koaténgé, taumata éé nubardosa. 


Yakobus 5 


5:1 Manga ana u simbau, apang taumata kala! Daringiheko teguku. Kia'é 
dingangu sangi'é batu'u 1 kemu sarung mutatahangu sinsara! 5:2 Kakakala 
u séng nasué nawinasa. Pakéangu séng nasuéng kangé su uané. 5:3 
Bulaéng dingangu salakanu séng napikungu lumu; lumu'é sarung musaksi 
mundoka si kemu dang musulungu putung sarung kumang badangu sarang 
mahepusé. I kemu séng nangambungu rarotong su témpongu maraning 
panginsuéngé. 5:4 I kemu ta namaéhé saghédé'u manga taumata ko nuhalé 
su kobongu. Orasé 1 daringihété tingihé'i siré! Kalawou taumata ko 
nangomolé gesingu sasuangé, kukia mudorong tulung dang kia i siré séng 
timepasé'u tulingu Mawu Ruata, Mawu Ko Makawasa. 5:5 I kemu séng 
nubiahé mapia dang séng nakatémang kasenangangu dunia. I kemu 
musulungu kapupaliharané awa pakatawa mundiahi ellong pulahata. 5:6 I 
kemu muhukung dang mamaté manga taumata ko takoaé salané, dang i 
siré ta lumawang si kemu. 5:7 Baugu éé, manga ana u simbau 
pakasasabaréko, sarang témponé Mawu rumenta. Putehungko kéré apa 
kasabaré singkatau mukakobong mangampalé sarang tanané mugesi ko 
makaluasé si sié. Dingangu kasasabaré 1 sié mangampalé témpong tahiti 
mundondosé dang tahitingu mubura. 5:8 Pusabaréko lai i kemu dang 
pakakuaté naung, batu'u ellong darentangu Mawu séng kukadaniné. 5:9 
Kumbahang musunguté dang mupapangendu u sala, tadéau ta ihukungu 
Mawu Ruata. Putahendung! Hakim séng marani, séng sadia rumenta. 5:10 
Manga ana u simbau, putahendungko manga nabi séng nubéra su aréngu 
Mawu. I siré masabaré dang matatapé mutatahangu sinsara. Nau, alako 1 
siré makoa kéré putatenong. 5:11 I siré nisego maluasé batu'u 1 siré 
matatapé. I kemu séng nakaringihé halé u sabaré'i Ayub, dang i kemu 
masingka kéré apa Mawu samurmé nangalamaté si sié. Batu'u kéré'é 
kakendagé'u Mawu dingangu kapiané naung-é. 5:12 Ko kahimoto- 
motongangé, éé ko: Kumbahang mutéwa, ualingu langi arau ualingu dunia, 
arau lai musego u manga apa. Mangkaté pubérangu "Iya" kamagéngu 
maksuté'u iya, dang "Tala" kamagéng maksuté'u tala; tadéau i kemu ta 
makaréa hukumangu Mawu Ruata. 5:13 Kamagéng su taloarangi kemu 


pia ko nikasusang, 1 sié harusé pukaliomanéng. Kamagéng pia ko su 
karaluaséng, 1 sié harusé pugantaré pudalongu Mawu Ruata. 5:14 
Kamagéng pia ko masaki, 1 sié pukuiko manga pangaha u jamaaté. Dang 
manga pangaha éé pukaliomanéngkongu tau masaki éé dingangu lai 
pamuhangu lana si sié su aréngu Mawu. 5:15 Kamagéng kakaliomanéngi 
siré iwawa su kalaaking, Mawu Ruata sarung mupakauléngu taumata 
masaki éé, dang mangampung kalawou rosa ko séng nikoa'é. 5:16 Ualingu 
éé, pangakuko salangi kemu dingang putatambangu kaliomanéng, tadéau i 
kemu iapakaulé. Kakaliomanéngu taumata ko tutuhu Mawu Ruata, pia 
kawasané labo. 5:17 I Elia taumata musulungi kité. I sié nukaliomanéng 
kahenga-hengang tadéau ta rumaséhé, uté takoaé tahiti su karengu u telu 
taung siténga. 5:18 Bou éé i sié sau nukaliomanéng, buhué langi 
nuparaséhé'u tahiti hakiu tana nakapunggeli u lai hasilé. 5:19 Manga ana u 
simbauku! Kamagéng su taloarangi kemu pia lai manga singkatau ko séng 
ta tumuhu su tintirongu Mawu Ruata, 5:20 putahendungko nasé 11: 
Taumata ko makakoa taumata marosa musulé bou raléngé ko nusala, 
taumata éé séng nakasalamaté jiwangu taumata marosa éé 


1 Petrus 1 


1:1-2 Ana u simbau manga umaté piniléngu Mawu Ruata, ko nakaliaésé su 
raraléngang su wanuangu Pontus, Galatia, Kapadokia, Asia, dingangu 
Bitinia! Ia ii, 1 Petrus, rasulé'i Yesus Kristus, mukukarima kalumbako 
Mawu Ruata mangonggo u alamaté dingangu pudaramé masuku si kemu. I 
kemu nipilé nakoa umaté'ùu Mawu Ruata nuhino su kehi u pulahalé u 
Mawu Ruata i Amang. Dang Roké u Mawu Ruata séng nupakakoa i kemu 
simbau umaté susi ko nihaé gunangu Mawu Ruata, tadéau 1 kemu matuhu 
si Yesus Kristus dingang ipakasusingu raha- Né. 1:3 Putarimakaséko su 
Mawu Ruata, i Amangu Mawungi kité Yesus Kristus! I Sié kéré'é 
kumendagé'i kité, ko éé sabapé'é 1 Sié nangonggo u pubawiahé buhu si 
kité, dingangu sau nupubangungi Yesus Kristus bou papaté. li 
makatoghasé pulaharapén kité. 1:4 I kité muluharapé makapanaghuang 
kalawou alamaté ko niriahingu Mawu Ruata su apang umaté-é, alamaté ko 
madaréso su sorga, ko ta malahéné arau maralai dingang ta mubalu. 1:5 
Kebi-kebi éé gunangi kemu, ualingu pangangimangu su Mawu. Uté i kemu 
marariaga su kawasangu Mawu Ruata tadéau i kemu makatarima u 
kasasalamaté ko sarung ipakalahé su ello panginsuéngé. 1:6 Ualingu éé 
pakaraluaséko naungu kemu, maningu su orasé 11 su ralungu kadio témpo 1 
kemu harusé mutatahangu susa naung baugu tutatengo hahging sasaluka. 
1:7 Maksuté pudéakéng tadéau malahé mensang i kemu tenga- tengadé 
mangimang su Mawu arau tala. Bulaéng barang ko maralai, sukaténg 
tunongu putung. Pangangimangi kemu bedang nangilémbo labo aregané 
bou wulaéng, nau mang hmoné lai sukaténg tadéau mutingkatoghasé. Ko 
dingangu kéré'é 1 kemu sarung makaréa daralo dang adaténg dingangu lai 
sarung ipakarangé su ellongi Yesus Kristus musau dumenta. 1:8 I kemu 
kumendagé'i Sié, maningu lenang kangéré i kemu bedang ta nakasilo si 
Sié. Dang i kemu séng nangimang si Sié maningu orasé ii i kemu mang ta 
nakasilo si Sié. éé sabapé'é 1 kemu duluasé, dang makapendang daluasé 
labo ko séng ta ikawéra. 1:9 Batu'u i kemu séng nakaratingu ko 
luolangéngu pangangimangi kemu, éé ko kasasalamaté'u jiwanu. 1:10 
Kasasalamaté ii susahusung dingangu pupariksangu manga nabi, dang 1 


siré nanebalé'u alamaté ko nionggo u Mawu Ruata si kemu. 1:11 I siré 
mumamariksa mensang kéré apa dang kangéré halé éé mariadi, kéré 
luantibangu Roké 1 Kristus ko su ralungu naungi siré. Su témpo éé Roké-é 
nubéra si siré su halé u manga sinsara ko harusé pendangéngi Kristus 
dingangu halé u kawawantugé-é ko sarung makatuhu samuringu éé. 1:12 
Si siré manga nabi éé Mawu Ruata nupakasingka humonéu apang ko 
kukoaténgi siré baliné gunangi siré, kaiso ko gunangi kemu; éé halé ko 
séng nikaringihé'i kemu malahé bou manga mulahabaré'u Habaré'u Raluasé 
bou halé i Yesus Kristus. I siré nupakasingka kalawou halé éé si kemu 
dingangu kawasangu Roké u Mawu Ruata ko nipakatentung-é bou sorga. 
Kéré'é lai manga malaikaté mapulu masingka u habaré ko mpakasingka 1 
siré éé. 1:13 Batu'u éé, i kemu pakarariagako. Pakalaingaté dang 
pakaihako muharapé su alamaté ko sarung ionggo si kemu su témpongi 
Yesus Kristus sau dumenta. 1:14 Pakatuhué su Mawu Ruata, dang aribé 
pubiahé ituhu su kapulunu kangéré, su témpongi kemu bedang begangu 
Mawu Ruata. 1:15 Su simbekané, katéwé pakasasusiko 1 kemu su 
kalawou apang ko kukoaténgi kemu, musulung kéré Mawu Ruata ko 
nukui si kemu éé susi. 1:16 Su ralungu Buké Susi, mabawohé, 
"Pakasasusiko i kemu, batu'u Ia ko susi." 1:17 I kemu musego u Mawu 
Ruata éé i Amang su témpongi kemu mukaliomanéng si Sié. Nau, ko 1 Sié 
éé Mawu Ruata ko muhukungu taumata tumuhu kakanoa u simbau-simbau 
ko ta mupiléng gating taumata. Ualingu éé selamangi kemu bedang éné su 
dunia ii, pupakawantugékongu Mawu Ruata su ralungu pubawiahé'u. 1:18 
I kemu masingka u apang ko séng niwaéhang gunang ipuliungi kemu bou 
pubawiahé ko takoaé gunané ko nitentangi upungu. Bawaéhé'é baliné 
manga darotongu dunia ko mumarusa kéré wulaéng dingangu salaku, 1:19 
kaiso simbau ko bedang nangilémbo maleghadé; éé ko awa 1 Kristus 
sisané, ko nakoa kéré domba ko takoaé kurangé arau tatadé nisemba su 
Mawu Ruata. 1:20 I Kristus nipiléngu Mawu Ruata bedang bou horo u 
dunia niriadi. Dang séng kukararinéngu ellong panginsuéngé 11, 1 Sié 
dimenta su dunia tadéau 1 kemu ipakasalamaté. 1:21 Bou i Sié 1 kemu 
nangimang su Mawu Ruata ko séng nupubangungi Sié bou papaté 
dingangu nupakawantugé-é. Nau, ko Mawu Ruata pangimanéngi kemu 


dingang lai su Mawu Ruata i kemu pia pulaharapé. 1:22 Ualingu 1 kemu 
matuhu su tintirongu Mawu Ruata, uté 1 kemu séng nupakasusingu awa 1 
kemu dang naungi kemu nasué kumendagé'u apang taumata su 
pangangimang simbau. Batu'u éé, pukakendagéko 1 kemu simbau dingangu 
su waliné dingangu kalabou naung. 1:23 Batu'u bou héngétangu Mawu 
Ruata ko biahé dingangu kekal éé, i kemu séng nipakakoa taumata wuhu 
ko baliné nipuhana bou taumata, kaiso bou i Amang ko kekal. 1:24 Su 
ralungu Buké Susi pia mabawohé kéré 1, "Kaselahé'u taumata musulungu 
rempugé, dang kalawou kawawantugé'é musulungu bungangu rempugé. 
Dempugé nalowé, bungangé lai marondosé, 1:25 arawé héngétangu Mawu 
matatana tatapé sarang karengu'é." Héngétang éé Habaré'u Raluasé ko 
séng bou nihabaré si kemu. 


1 Petrus 2 


2:1 Baugu éé, deméko apang ko dalai bou awa u; kumbahang sau muléo, 
dang kumbahang makitika. Kumbahang mananoi, dingang kumbahang 
muhinakang taumata waliné. 2:2 I kemu kakoako kéré mangarario buhué 
nihana, ko sintinia mumaroungu susu rohani ko buresi. Dingangu kéré'é 1 
kemu sarung tumuwo dingangu ipakasalamaté. 2:3 Su ralungu Buké Susi 
mabawohé kéré 11, "I kemu sisané séng nakapendang kéré apa kapiané 
Mawu." 2:4 Ualingu éé, dentako sarang koa u Mawu. I Sié kéré watu ko 
biahé, batu ko niremé u taumata ualing tehungang takoaé gunané; kaiso 
nipiléngu Mawu Ruata kéré watu maleghadé. 2:5 I kemu musulungu 
manga watu ko biahé. Baugu éé i kemu kapuluko pakétang gunang 
mupararisi u Waléngu Mawu ko rohani. Dingangu kéré'é 1 kemu makoa 
imam, ko mubiahé ketang gunangu Mawu Ruata, dang ko ualingi Yesus 
Kristus i kemu mubawa sasemba su Mawu Ruata, sasemba rohani ko 
mutatahino su naungu Mawu Ruata. 2:6 Batu'u su ralungu Buké Susi pia 
kabawohé kéré i1, "Ia séng namilé simbau batu maleghadé, ko Daku nipelo 
su Sion kéré watu nipanumandihé; dang taumata ko mangimang si Sié ta 
sarung ipakasesa naungé." 2:7 Batu éé kéré'é kaleghadé'é si kemu ko 
mumpangimang. Arawé su manga taumata ko ta mumpangimang, si siré 


kahinongu wawérangu nasé u Buké Susi kéré tanaé ii, "Batu ko ta napaké 
su manga basé u walé éé karalahé'é nakoa batu nipanumandihé." 2:8 dang 
"Séng éé batu ko nakasangkong taumata, batu ko nakanawo si siré." I siré 
nasangkong batu'u 1 siré ta mangimang bawérangu Mawu Ruata. Ko kéré'é 
séng nitantu u Mawu Ruata bou halé 1 siré. 2:9 Arawé 1 kemu ko umaté 
nipilé, manga imam u mararatu, umaté ko susi, nitani baugu Mawu Ruata, 
ko umaté'u Mawu Ruata sisané. Mawu Ruata namilé si kemu dang nukui si 
kemu pasebang bou kararendung pasu su ralungu tualagé-é ko 
makalahérang, tadéau 1 kemu pangékéngu habaré'u halé u kalawou ko 
nikoa-é ko makalahérang. 2:10 Kangéré 1 kemu baliné umaté'u Mawu 
Ruata, arawé ii i kemu séng nakoa umaté'u Mawu Ruata. Kangéré 1 kemu 
ta ikukendagé'u Mawu Ruata, arawé orasé 111 kemu séng nakatarima u 
kakendagé-é. 2:11 Manga ana u simbau ko ikukendagé! I kemu ko 
taumata raghi dang taumatangu raraléngang su dunia ii. Baugu éé ia 
mudorong singapang botongé tadéau kumbahangi kemu tumuhu kapulung 
gesi ko sintinia mususéké mundoka jiwanu. 2:12 Kakanoa u su taloarangu 
taumata ko begangu Mawu harusé pakapia, tadéau kamagéngi siré 
muhinakang si kemu kéré taumata ralai, panginsuéngé 1 siré mang harusé 
mangakungu kakanoa u ko mapia, sarangi siré mudalongu Mawu Ruata su 
ellongu darenta-Né. 2:13 Su aréngu Mawu, sasumelungko 1 kemu su 
apang ko mumangawasa su taumata; mbaéng su Kaisar ko nakoa kéré 
mangangawasa kalabokangé, 2:14 kéré'é lai su gubernur ko nitantu u 
Kaisar gunang puhukungu taumata ko mukukoa dalai dang pangadaté su 
taumata ko mukukoa mapia. 2:15 Batuu Mawu Ruata mapulu tadéau bou 
kakanoa u ko mapia i kemu makataka mohongu taumata ko mududato 
ralai. 2:16 Pubiahéko i kemu kéré taumata ko séng nipakaliu, katéwé 
kumbahang mupaké u karaliungi kemu éé tadéau ipuhembung lamuhu, 
kaiso pubiahéko kéré ellangu Mawu Ruata. 2:17 Pangaregangu apang 
taumata, kendagé'u manga ana u simbau u lawo taumatang Sahani. 
Katakukongu Mawu Ruata dang pangadaté si Kaisar. 2:18 Manga ana u 
simbau ko nakoa paparéntang, pakatuhuko su mawunu dingangu 
pakaadaté; baliné ketangu si siré ko mapia naung dang malahimumu, kaiso 
lai si siré ko malahasa. 2:19 Mawu Ruata sarung mangalamaté si kemu, 


kamagéngi kemu masingka u kapulungu Mawu Ruata, mataghalé 
mutatahangu putatingkai su likudé'u karaaadilé. 2:20 Batu'u apa piané 
kamagéngi kemu musabaré mutatahangu hukumang ko séng hinoné 
tanggonangi kemu ualingu pusasala? Arawé kamagéngi kemu mutataghalé 
mananggong beha ko tumimbo si kemu ualingu mukukoa ko matulidé, uté 
Mawu Ruata sarung mangalamaté si kemu. 2:21 Ualingu éé Mawu Ruata 
nukui si kemu. Batu'u 1 Kristus sisané séng nutatahangu sinsara baugu 1 
kemu, dang dingangu éé i Sié séng nangonggo u simbau tatulada si kemu, 
tadéau 1 kemu putuhu pakélé-é. 2:22 1 Sié ta nukoa dosa, dan bedang ta 
sarang manga sinsulé pia ko nakaringihé i Sié nuhowa. 2:23 Su témpongi 
Sié nirohangéng, 1 Sié ta namalisé'u rarohang. Su témpongi Sié 
mututahangu sinsara, 1 Sié ta nangantibé mamalisé; 1 Sié ketang 
nanarakangu éé su Mawu Ruata, Hakim ko adilé. 2:24 I Kristus 
nananggong kalawou rosangi kité su ralungu awa-é sisané su koto u kalu 
koroisé, tadéau i kité maliu bou kawasangu rosa, dang mubiahé tumuhu 
kapulungu Mawu Ruata. Ko lésé 1 Kristus nupakaulé si kemu. 2:25 
Kangéré 1 kemu musulungu manga domba ko nungkapalidé, arawé orasé 11 
séng sau niwawa putuhu Gembala dingangu Mupapalihara jiwanu. 


1 Petrus 3 


3:1 Kéré'é lai i kemu, apang bawiné, harusé sasumelung su ésé 1 kemu 
tadéau kamagéng su taloarangi siré pia ko ta mangimang su habaré'u 
kasasalamaté bou Mawu Ruata, uté kakanoa i kemu sarung makakoa si 
siré mangimang. Dang tawahaluasé'u 1 kemu mubérangu manga apa si siré, 
3:2 batu'u i siré séng makasilo kakanoa u ko mapia dingangu susi. 3:3 
Kumbahang kasasadada u ghahi'u ketang masadada su likudé, musulungu 
kéré halé u mangatoré uta'u arau muloho u manga wulaéng, arau muloho u 
pakéang maraleghadé. 3:4 Kaiso, koako gahi'u masadada mariadi bou 
ralungu naung, kakanoa masikomé dang maudupé; ko éé gahi masadada 
ko ta sarung mailang dang maleghadé kahengang su matangu Mawu 
Ruata. 3:5 Dingangu halé kéré 11 su témpo tamai mangawa wine maagama 
ko muluharapé su Mawu Ruata mulegahé awa 1 siré dingangu 


sumasumelung su kinawingi siré. 3:6 Kéré'é lai 1 Sara, 1 sié satia si 
Abrahama dang nusego i sié mawuné. I kemu kebi orasé ii nakoa manga 
ana i Sara, kamagéngi kemu mukoa halé mapia dang ta mataku u manga 
apa- apa. 3:7 Dang i kemu lai, apang mangésé, pakapiako mubiahé su 
tengongu kinawingu, dang kasingkako 1 siré éé ko bangsa lomé. 
Pakaadatéko mukoa si siré, batu'u 1 siré sarung manarima singkatarima 
dingangi kemu alamaté'u pubawiahé kahengang bou Mawu Ruata. Koako 
ii, tadéau takoaé ko makasuhaghé kakaliomanéngu. 3:8 Kesimpulangé: 
manga ana u simbau harusé pakaghaghighilé dang pakasingkanaung. 
Pukakendagéko i kemu kéré taumata sintamahuaring. Dang 
pakalahimumuko 1 kemu dingangu kasasana u naung. 3:9 Kumbahang 
mamalisé'u ralai dingangu ralai, arau darohang dingangu darohang; kaiso 
balisété dingangu rorongu alamaté bou Mawu Ruata. Batuu Mawu Ruata 
nukui si kemu mang tadéau i kemu panarima u alamaté bou 1 Sié. 3:10 Su 
ralungu Buké Susi pia kabawohé kéré 11, "Taumata ko mapulu 
makatemang pubawiahé dang mapulu musombangu ello-ello mapia harusé 
pundiaga mohongé tadéau ta mududatongu halé daralai dang ta muluangu 
manga wawéra su halé léo. 3:11 I sié harusé mutingkaghéangu ko dalai 
dang mukoa ko mapia; putawakaliko 1 sié kahenga-hengang tadéau 
makaréa pudaramé. 3:12 Batu'uùu Mawu mang sintinia mututehung apang 
taumata ko mututuhu kapulu-Né, dang Mawu sintinia mududaringihé 
apang kakaliomanéngi sire; kaiso Mawu mundoka apang taumata ko 
mukukoa dalai." 3:13 Ko i sai mapulu mukoa dalai si kemu, kamagéngi 
kemu mapulu mukoa ko mapia? 3:14 Kaiso maningi kemu harusé 
mutatahangu sinsara baugu mukukoa halé mapapia, 1 kemu nakauntu! 
Tawahaluasé'u mataku i sai-sai, dang tawahaluasé'u gumenggang. 3:15 
Kaiso su ralung naungu, 1 kemu harusé pangadaté si Kristus su 
kapapangkaté-é kéré Mawu. Dang i kemu mambéng pakasasadia sintinia 
mangonggo u sasimbahé su apang manga taumata ko mukibalongu halé u 
pulaharapé ko tutaghuanéngi kemu. 3:16 Katéwé koa'é éé dingangu naung 
masikomé dang dingangu kalawou adaté. Dang pakawawuresiko dalungu 
naungu, tadéau kamagéngi kemu hinakanéng baugu i kemu mubiahé mapia 
kéré tumatuhu si Kristus, uté taumata ko muhinakang éé sarung maméa 


sisané. 3:17 Mapiang mutatahangu sinsara baugu mukoa ko mapia -- 
kamagéngu éé ko kapulungu Mawu Ruata -- sulungu mutatahangu sinsara 
ualingu mukoa dalai. 3:18 Batu'u 1 Kristus sisané naté ketang sinsulé 
gunang sarang karengu'é ualing dosangu taumata -- singkatau ko takoaé 
salané, séng naté gunangu taumata ko nusala. I Kristus nukoa éé tadéau i 
Sié makapangaha i kemu sarang koa u Mawu Ruata. I Sié nipaté su 
wadang-é, kaiso sau nipubiahé su kawawadang rohani. 3:19 Su kakakoa u 
roké 1 Sié rimaléng nuhabaré'u habaré bou Mawu Ruata su kalawou roké 
ko makakuhung; 3:20 roké u taumata ko ta tutuhu su Mawu Ruata su 
témpongi Nuh. Su témpo éé Mawu Ruata mumahedo dingangu kasasabaré 
karengu u i Nuh mululanging kapalé'é. Ketangu taumata ko su kapalé éé -- 
kebi-kebi ualung katau -- ko nipakasalamaté bou aké dalukung éé. 3:21 
Halé ko nariadi éé nakoa kéré pusasihingu daréno susi ko su orasé ii 
mupakasalamaté'i kemu. Daréno susi éé baliné simbau komolangu 
pamamuresi awa bou kalawou lengku, kaiso éé musulung kéré diandinu su 
Mawu Ruata bou ralung naungu ko matulidé. Daréno susi éé 
mupakasalamaté'i kemu ualingi Yesus Kristus ko séng sau nubiahé bou 
papaté, 3:22 dang ko séng napua sarang sorga. li i Sié séng mukukawasa 
dingangu Mawu Ruata dang mumamarénta kalawou malaikaté, kalawou 
mangangawasa, dingangu kalawou kawasa. 


1 Petrus 4 


4:1 Baugu i Kristus séng nutatahangu sinsara su kawawadang, i kemu lai 
harusé mutingkakuaté su watangéngi kemu ko kéré'é. Batu'u taumata ko 
mutatahangu sinsara su awa'é, i sié séng ta sau mukoa dosa. 4:2 Baugu éé, 
pubiahé'é 1 kemu su témpo ko bedang nionggo u Mawu si kemu su dunia 1i 
putuhu kapulungu Mawu Ruata, baliné putuhu kapulungu taumata. 4:3 Su 
témpo naliu, séng marengu 1 kemu mukukoa apang ko kukoaténgu manga 
taumata ko begangu Mawu. I kemu kabiahé su karalai. I kemu mutuhu 
kapulung gesi, mutimbukang, mupakasenangangu awa, manginung mubatu 
kapulu dang manemba su berhala ko makamantung. 4:4 [i taumata ko 
begangu Mawu, mahérangi kemu ta tumuhu mubiahé kéré i siré, mutaliba 


u rosa takoaé pengedongé. éé sabapé'é i siré muhinakang si kemu. 4:5 
Kaiso i siré harusé mananggong sasimbahé su Mawu Ruata ko séng sadia 
muhukungu taumata wiahé dingangu ko séng naté. 4:6 éé sabapé'é 
Habaré'u Raluasé séng bou nihabaré lai su apang taumata ko séng naté. 
Mangaléné tadéau 1 siré, ko séng nakatarima u hukumangu wadang -- 
musulungu lai kebi taumata ko sarung ihukung -- makapubiahé su 
pubawiahé rohani, tumuhu kapulungu Mawu Ruata. 4:7 Kalawau perkara 
séng kukaraninéngu panginsuéngé, ualingu éé marowoko i kemu mengena 
watangangi kemu, dang pakangimate ko, tadea 1 kemu 
makapukaliomaneng. 4:8 Nangilembo bou kebi-kebi, 1 kemu harusé 
pukakendagé pakapia simbau dingangu waliné, batu'u pukakakendagé 1 
kemu sarung sadia lai mugagheli u ampungé. 4:9 I kemu mambéng harusé 
makatarima u simbau dingangu waliné su waléngi kemu simbau-simbau, 
dang bega musunguté. 4:10 Pusingkatau-singkatau i kemu séng nanarima 
bou Mawu Ruata gagheli mutatentang. Baugu éé kéré mangangatoré 
gagheli u Mawu Ruata ko kapangumbalang, 1 kemu harusé mupaké u 
kuaté'u éé gunangu kapapiangu kebi. 4:11 Taumata ko mububawa habaré, 
i sié harusé mubawa habaré bou Mawu Ruata; taumata ko mutalung 
taumata waliné, i sié harusé putalung dingangu kuaté ko bou Mawu Ruata, 
tadéau su apang halé, Mawu Ruata ipakawantugé su ralungi Yesus 
Kristus. Ko 1 Sié pia kawasa dang hinoné ipakawantugé sarang karengu'é. 
Amin. 4:12 Manga ana u simbau ko ikukendagé! Orasé ii i kemu kéré'é 
kasinsarané batu'u bedang susukaténg. Kaiso tawahaluasé'u maralingu, 
musulungu pia manga halé dalabo ko himombang si kemu. 4:13 Katéwé, 1 
kemu mambéng harusé lumiagé baugu i kemu séng nakaputatahangu 
sinsara dingangi Kristus. Uté kamagéng kawawantugé'i Kristus sarung 
ipakalahé, i kemu sarung mumpuliagé. 4:14 I kemu nakauntu kamagéngi 
kemu hinakanéng ualingi kemu tumatuhu si Kristus. éé mangaléné Roké 
susi, ko Roké u Mawu Ruata, séng pia si kemu. 4:15 Kumbahang pia 
manga singkatau bou taloarangi kemu ko mutatahangu sinsara ualingu i sié 
taha pamaté, arau taha tako, arau taumata ralai, arau ualingi sié mudalau u 
halé u taumata waliné. 4:16 Arawé kamagéngi kemu mutatahangu sinsara 
baugu i kemu ko taumatang Sahani, tawahaluasé'u maméa ualingu halé éé. 


Putarimakasé'é su Mawu Ruata, ualingi kemu nakawawa aréngi Kristus. 
4:17 Séng nudating témponé Mawu Ruata muhukungu dunia. Dang 
umaté'u Mawu Ruata sisané sarung ihukung kahorokangé. Nau, 
kamagéngu Mawu Ruata séng maneta bou 1 kité, kéré apa sarung mariadi 
su manga taumata ko ta mangimang su Habaré'u Raluasé bou Mawu Ruata 
éé? 4:18 Su ralungu Buké Susi pia mabawohé kéré 1, "Kamagéng sarang 
taumata mapapia séng susa ipakasalamaté, bedang apa lai ko sarung 
mariadi su manga taumata mararosa ko begangu Mawu!" 4:19 Baugu éé, 
kamagéng pia manga taumata ko mutatahangu sinsara ualingu Mawu 
Ruata mapulungu ko kéré'é, uté apang taumata éé mambeng harusé 
mubiahé mutatahino su tengongu ko Nundiadi si siré. I Sié sintinia 
munggungganapé diandi-Né. 


1 Petrus 5 


5:1 Ia mudorong perhatiangu manga pangaha u jamaaté'u. Ia manuraté si 
kemu ii kéré sindinganéng kebi pangaha dang kéré taumata ko nakasilo 
hala sinsarangi Kristus, dang lai ko sarung ipakawantugé, kamagéngu 
kawawantugé'i Kristus ipakalahé su taumata. la mudorong singapang 
botongé 5:2 tadéau i kemu mundiaga gepangu domba ko nisarakangu 
Mawu Ruata si kemu. Diagatéko 1 siré dingangu karaluasé'u naung kéré ko 
ikukapulungu Mawu Ruata, dang kumbahang sala mabeha. Kumbahang 1 
kau mukoa halé'u tadéau makahambang kalauntu, kaiso éé ko baugu i 
kemu mang tenga-tengadé ketang mapulu mutalung. 5:3 Kumbahang 
mutingkakoa kéré mangangawasa su tengongi siré ko nisarakang si kemu, 
kaiso kakoako kéré putatenongi siré. 5:4 Dang su témpongu Gembala 
Kalabokangé sarung dumenta, 1 kemu sarung manarima u makotang 
salamaté ko kawawantugé'é ta sarung mailang. 5:5 Kéré'é lai 1 kemu, 
manga ana makakuda. Pakasasumelungko su manga taumata magagurang. 
I kemu kebi mambéng harusé putingkasana u awa dang putatalungké 
dingangu kasasana u naung. Batu'u su ralungu Buké Susi pia kabawohé 
kéré 1, "Mawu Ruata mundoka taumata malaoboté, kaiso makendagé'u 
taumata masasana naungé." 5:6 Baugu éé, putingkasanakongu awa'u su 


alungu limangu Mawu ko matoghasé, tadéau 1 Sié mupakarangé 1 kemu 
kamagéng séng su témponé. 5:7 Sarakangké su Mawu Ruata kalawou ko 
makaghenggang si kau, batu'u i Sié sarung mupendung si kau. 5:8 Roké u 
Mawu Ruata, aké dingangu raha - 1 siré telu kebi munggeli u kesaksiang 
musulung. 5:9 I kité mangimang su kesaksiangu taumata, kaiso 
kesaksiangu Mawu Ruata bedangu lai nangilémbo makuaté. Dang éé 
kesaksiang ko séng nionggo u Mawu Ruata bou halé Ahusé-é. 5:10 Kaiso 
suapangi kemu bou nutatahangu sinsara kadio témpo, Mawu Ruata sisané 
sarung mupakasuku i kemu. I Sié sarung mupakatéingi kemu, manoghasé 
dang mupakakaigé'i kemu. Batu'u 1 Sié ko Mawu Ruata ko kéré'é kapiané 
naung-é, ko séng nukui si kemu tadéau makapanaghuang dingang 
kawawantugé-é ko kekal su ralungi Kristus. 5:11 Ko i Sié managhuang 
kawasa sarang karengu'é! Amin. 5:12 Suratéku manimbu sarangki kemu ii 
daku nipakiwawa si Silas, ko daku tutehungang kéré singkatau taumatang 
Sahani satia. Ia mapulu mamahansang si kemu dang mupangakingi kemu 
humonéu apang ko daku niwohé n ko habaré kahengang bou halé u 
kakendagé'u Mawu Ruata. I kemu panengalé'é pakasekadé su kakendagé 
éé. 5:13 Manga ghawé sindinganéng su ralungu jamaaté simbau su 
Babilon, 5:14 Pupapangadatéko 1 kemu simbau-simbau dingangu 
pukakendagé kahengang kéré ana u singkatau lawo taumatang Sahani. 
Malowoko Mawu mangonggo u pudaramé su ana u simbau kauli'é ko séng 
nakoa tutaghuanéngi Kristus. 


2 Petrus 1 


1:1 Manga ana u simbau ko mangimang tenga-tengadé kéré 1 kami! I 
Yesus Kristus, ko Ahusé'u Mawu Ruata dingangu Ratung Salamaté'i kité, 
nupakakoa i kité sarang nangimang si Sié, baugu i Sié mukukoa ko 
mutatahino. Suraté 1i bou 1 Simon Petrus, singkatau ellang dingangu 
rasulé'i Yesus Kristus. 1:2 Malowoko Mawu Ruata mangonggo u alamaté 
dingangu pudaramé masuku si kemu, ualingi kemu masingka u Mawu 
Ruata dingangi Yesus, Mawungi kité. 1:3 Mawu Ruata séng nupaké u 
kawasa-Né nangonggo u apang ko dudéakéngi kité su gunangu 
pangangagama. I Sié nukoa 1 bou apang ko su singka 1 kité bou halé 1 
Yesus Kristus, ko séng nukui si kité tadéau makaiténg kawawantugé 
dingangu kapia-Né. 1:4 Dingangu raléng kéré'é Mawu Ruata munggeli u 
alamaté ko takoaé sulungé dang maleghadé ko séng nipudiandi-Né. Bou 
kalawou alamaté éé i kemu mapelo bou haghing kapulu raralai ko 
makarusa su dunia ii, dang makatarima u sipaté'u kararuata. 1:5 Ualingu 
éé, putawakaliko kahenga-hengang tadéau i kemu matatana tatapé 
mangimang si Kristus dang pangangimangu éé sumbalangu halé u mubiahé 
mapia. Su likudé'u mubiahé mapia, 1 kemu mambéng harusé makoa 
taumata ko pia singka'é, 1:6 dang su likudé'u singka, i kemu harusé lai 
mundiaga batangéngu. Dang su likudé'u masingka mundiaga batangéngu 1 
kemu lai harusé mupalihara awa'u tadéau naungu matatapé mutengongu 
kalawou haghi. Su likudé'u naungu matatapé tumatengo kalawou haghi, 1 
kemu lai harusé mubiahé tumuhu kapulungu Mawu Ruata. 1:7 Dang 
mubiahé tumuhu kapulungu Mawu Ruata harusé dinganéngu 
pukakakendagé su kalawou ana u simbau su pangangimang simbau. Bou 
éé kakendagé'u su ana u simbau su pangangimang simbau harusé lai 
tambaingu kakendagé'u su kalawou taumata. 1:8 Kebi-kebi éé sipaté ko 
harusé tengaléngi kemu. Kamagéngi kemu napéné u sipaté éé, 1 kemu 
manambang toghasé dang makahombang ko dudéakéngi kemu, dang 
kasaunéng makasingka mapia halé 1 Yesus Kristus Mawungi kité. 1:9 
Arawé taumata ko takoaé sipaté éé, pikirangé mahepo; 1 sié ta nakasilo 
dang ta nakatahendung sumbalié kalawou rosané su témpo naliu séng 


niuhasé. 1:10 Baugu éé, manga ana u simbau, pakaihako mudéa tadéau 
kakuingu Mawu Ruata dingangu pamamilé-Né su awa'u éé manamba 
mutingkatoghasé. Kamagéngi kemu mukoa éé, 1 kemu ta sarung 
tumalikudé. 1:11 Dingangu kéré'é 1 kemu sarung onggolangu haké labo 
sumu su kararatuang ko kekal bou Mawu Ruata dang Datung Salamaté'i 
kité Yesus Kristus. 1:12 Baugu éé, ia mang kapangulié si kemu bou halé 
éé, maningi kemu séng masingka dang séng mangimang kahengang su 
tintirongu Mawu Ruata ko séng nitarima 1 kemu éé. 1:13 Salamangu ia 
bedang biahé, su naungku ia manbéng harusé manguli u halé éé si kemu. 
1:14 Batu'u ia masingka séng ta marengu lai ia sarung manentangu dunia 
ii, baugu Mawungi kité Yesus Kristus séng nupakasingka malahé si sia. 
1:15 Uté ia mang mutawakali tadéau sarang ia séng manentangu dunia, 1 
kemu sintinia mang kaputahendungé halé i1. 1:16 Su témpongi kami 
nupakasingka si kemu kéré apa kawantugé darentangu Mawungi kité 
Yesus Kristus, 1 kami baliné mangimang su manga weké ko luanangéngu 
taumata. Kawawantugé'i Kristus éé séng nikasilongu matangi kami ii. 1:17 
1 kami éné pai séé su témpongi Sié niadaténg dang nipakawantugé'u Mawu 
Ruata 1 Amang. Su témpo éé pia tingihé nikaringihé bou 1 Sié Ko 
Kawantugangé, ko kabérané si Sié, "Ii Ahusé-Ku ko Daku ikukendagé. I 
Sié nakaluasé naung- Ku!" 1:18 I kami ii nakaringihé tingihé éé natentung 
bou sorga su témpongi kami dingangi Sié su wongkongu wuludé susi éé. 
1:19 éé sabapé'é 1 kami kasaunéng mangakingu lai tatanatangu Mawu 
Ruata ko nihabaré'u manga nabi. Kapiangé 1 kemu muparhatikang tatanata 
éé, batu'u tatanata éé musulungu solo susenang su tampa marendung 
sarang matangello sumebang, dang tualagé'u wituing kadademahé 
sumenang su ralungu naungu. 1:20 Kalabokangé 1 kemu putahendungko 1i; 
Tatanatangu Mawu Ruata ko nnwawa u manga nabi ta wotongé 
ipubawalungi kemu tumuhu singka i kemu. 1:21 Batu'u, bedang takoa 
tatanatangu Mawu Ruata ketang ihabaré bou kapulung taumata. Kaiso 
Roké u Mawu Ruata mangonggo u kawasa su taumata tadéau pubawa 
tatanatangu Mawu Ruata sisané. 


1 Petrus 2 


2:1 Su témpo naliu su taloarangu manga umaté'u Mawu Ruata séng pia 
limeto nabi raléokang. Kéré'é lai sarung pia météré daléokang lumeto, su 
taloarangi kemu. I siré sarung mubawa tintiro ko ta nuhino, ko 
makawinasa taumata. Dang 1 siré sarung musunialé'u Mangangawasa ko 
bou nuliungi siré. Dingangi kéré'é 1 siré muparentangu silaka su awa 1 siré 
ko humombang singkakonda si siré. 2:2 Maning kéré'é, mauli taumata 
mutuhu kakakoa u pubawiahé'u manga météré daléokang éé ko 
kukawasangu kapulung gesingi siré. Dang kakakoa u manga météré éé 
sarung makawawa taumata mauli muhinakang Daléng kahengang sarang 
koa Mawu Ruata. 2:3 Ualingu anggang, 1 siré manga météré daléokang éé 
manganang beké ko sarung iweké si kemu tadéau pudéakéng kauntungang 
bou i kemu. Katéwé ponésé'u hukumang si siré séng marengu nisadia, 
dang kawawinasa ko séng nitantu si siré séng kapangampalé si siré. 2:4 
Apang malaikaté mararosa mang lai ta iwalangu Mawu Ruata maliu bou 
hukumang, kaiso sarung iremé sarang dalungu naraka. I siré itaho su 
towa'é marendung tahangéng pai séé sarang témpongu Ellong Pulahukung. 
2:5 Kéré'é lai dunia su témpo horo, Mawu Ruata ta mamala tadéau 
ipakaliu bou hukumang. Mawu Ruata muparentangu aké dalukung sarang 
duniangu taumata raralai su témpo éé. Ketangi Nuh dingangu ralohong 
baléné 1 siré pitu nipakasalamaté, baugu 1 Nuh i sié mumangékéngu 
habaré'u halé u mubiahé ko mutatahino su naungu Mawu Ruata. 2:6 
Musulungu lai kakakoa'é dingangu soangu Sodom dang Gomora: Mawu 
Ruata nupakahengisé'u manga soa éé dingangu putung tadéau makoa 
putatahendungang apang ko sarung mariadi si siré apang taumata raralai. 
2:7 Arawé i Lot nipakasalamaté, ualingi sié tutuhu kapulungu Mawu 
Ruata; kéré'é kabeha'é 1 sié nutatahangu sigesa ualingu kakanoa u manga 
taumata ralugé ko ta mutatahino. 2:8 Su taloarangu apang taumata ko kéré 
i siré éé 1 Lot taumata mapia éé kapubiahé mutatahangu weha su ralungu 
naung, batu'u ello-ello 1 sié makasilo dang makarmgihé kakanoa i siré ko 
daralai. 2:9 Nau, Mawu masingka kéré apa mupakasalamaté'u apang 
taumata ko tumuhu kapulu-Né kamagéngi siré tumatengo sasaluka. Dang 
Mawu Ruata masingka kéré apa mundepéhé'u taumata raralai tadéau 
pahangéng su Ellongu Pulahukung, 2:10 nangilémbo katéwé apang 


taumata ko mububatu kapulung gesingi siré ko malamuhu dang ko 
muluhimakang kawasangu Mawu Ruata. Kéré'é kawahaniné dang kaoboté 
manga météré daléokang éé hakiīu i siré takoaé gho'é muhinakang manga 
diadikang mawawantugé maning dasi su sorga! 2:11 Sumbalié manga 
malaikaté ko nangilémbong kakuaté dang pia kawasané su wowongu 
manga météré daléokang éé, séng ta mupusalangu manga diadikang 
mawawantugé éé dingangu manga wawéra lahinakang su tengongu Mawu. 
2:12 Arawé manga météré éé, baliné gampang! I siré ketang musulungu 
binatang ko nihana tadéau samékang dang paténg. I siré ta mupupikiré, 
kaiso ketang mukukoa tumuhu pendangi siré, hakiu 1 siré mundoka apang 
halé ko ta kaenangi siré dingangu manga wawéra lahinakang. Baugu 
kakanoa 1 siré, 1 siré sarung mawinasa kéré manga binatang bawahani. 
2:13 Kéré ghaghéséré su sinsara ko nariadi baugu 1 siré, i siré sarung 
mutatahangu sinsara. Si siré, halé ko makapia 1 siré éé ko mukoa bala 
kapulungi siré su témpong ello tadéau mawatu kapulungu wadangi siré. 
Kamagéngi siré maiang dingangi siré su saliwang, lulungi i siré makamuta 
putehungangé batu'u 1 siré naiwukangu kapulung gesi. 2:14 I siré wega 
masahé mukoa dosa dang kehagé'i siré musahiri mangawawiné raralai. 
Dang taumata ko buhué mumpangimang dang bedang ta mangaking 
kahengang, ologangi siré. Naungi siré séng nanarangu anggang. I siré éé 
ko taumata nianéng! 2:15 Ualingi siré madidi tumuhu su raléng matulidé, 
nau i siré napalidé. I siré timuhu daléng ko horo niraléngangi Bileam ana i 
Beor. I Bileam ii mapulupulu makaréa doité bou kakanoa'é ralai. 2:16 
ĶKaiso i sié nakaréa sasengkulé labo su kakanoa'é ralai éé, su témpongu 
kalidéné nubéra kéré taumata. Uté nabi éé nipaksa tadéau mupangedongu 
kakanoa'é pulu éé. 2:17 Manga météré daléokang éé musulungu matangu 
aké mamara dang kéré hiwu ko tutiukangu anging maiha. Mawu Ruata 
séng nanadia si siré simbau tampa ko karendungangé. 2:18 I siré 
mupasebangu manga wawéra maralana dang takoaé ghesiné; kapulu 
malamuhu pupaké 1 siré tadéau panilaka apang taumata ko buhué napelo 
bou liwungu taumata nungkapalidé. 2:19 Manga météré daléokang éé 
nudiandi mangonggo u karalių si siré éé, sumbalié 1 siré lai bedang 
mututahamawu su kananarang ko makarusa taumata. Batu'u kamagéng 


taumata mawata su manga halé simbau, uté taumata éé sarung makoa 
ellangu taumata ko nakawata si sié. 2:20 Taumata ko masingka u Mawu 
dang Mananalamaté'i kité Yesus Kristus 1 sié séng napelo bou kawasangu 
dunia ko nakalamuhu taumata. Kaiso kamagéng bou éé i sié sau masaung 
sarang mawata su manga kawasa tamai éé, nau samuriné kakakoa u 
taumata éé sarung nangilémbong karala1é bou horo. 2:21 Mapiang 
taumata ko kéré'é kasaunéng begangu raléngu Mawu Ruata, sulungu 1 siré 
masingka, kaiso bou éé madidi tumuhu apang paréntangu Mawu Ruata si 
siré. 2:22 Apang ko kukoaténgi siré éé mululahé u mangaléngu papinintu 
ii, "Kapuna mang sarung sau muléwa mutané," dang "Bawi ko bou 
nitambung, mang sarung sau mutingkalusi su lota." 


] Petrus 3 


3:1 Manga ana u simbauku ko ikukendagé! Ii ko suratéku karuané si 
kemu. Su ralungu suraté darua ii, ia mututawakali mupasu 11 sipirang 
matualagé si kemu. 3:2 la mudorong tadéau 1 kemu mutahendung apang 
bawéra ko bedang bou horo séng niwérangu manga nabingu Mawu Ruata, 
dingangu lai paréntangu Mawu, Datung Salamaté, ko séng nipakasingka si 
kemu bou pulahalé u manga rasulé. 3:3 Kahimotongangé, 1 kemu mang 
harusé masingka humonéu su ello-ello panginsuéngé, sarung lumeto manga 
taumata ko pubawiahé'i siré kukawasangu kapulung gesingi siré sisane. I 
siré sarung mutérésé'i kemu 3:4 dang mubéra kéré ii, "Uadé Mawu katéwé 
nudiandi sarung dumenta! Ko 11 sudé wué 1 Sié? Manga 1 upungi kité séng 
nungkapaté, kaiso kebi-kebi mang bedang musulungu kéré lena u dunia 
buhué nariadi!" 3:5 I siré mutatudé madidi mangakungu ko su horo'é 
Mawu Ruata séng nundiadi langi dingangu dunia bou héngétang-é. Dunia 
niriadi-Né bou aké, dang dingangu aké; 3:6 dang dingangu aké lai -- ko 
bou aké dalukung -- dunia su témpo éé nipakarusa. 3:7 Kaiso langi 
dingangu dunia ko éné orasé ii, malaing pupaliharangu héngétangu Mawu 
Ruata éé ko sarung ipakailang dingangu putung. li langi dingangu dunia 
bedang pupaliharang sarang mudatingu ellongu manga taumata ralai 
ihukung dang pakawinasa. 3:8 Kaiso manga ana u simbau, ku kumbahangi 


kemu mutimbuléngu halé simbau 1; humonéu su matangu Mawu, ello 
sihello takoaé putatentangéngé dingangu sihiwu su taungé -- si Sié kebi 
musulung. 3:9 Mawu baliné marengu mungganapé apang ko 
nipudiandi-Né maningu pia ko manika kéré'é. Susimbekané 1 Sié katé 
mususabaré su tengongi kemu, batu'u 1 Sié madidi pia sarang manga 
singkatau ko sarung mawinasa. I Sié mapulu tadéau apang taumata 
mutobaté bou rosangi siré. 3:10 Arawé Ellong Darentangu Mawu sarung 
dumenta kéré mananako. Su Ello éé, langi sarung mailangu daledu u 
tingihé maiha, dang kalawou diadikang su langi sarung mahengisé kebi, 
dang dunia dingangu kalawou ralohoné sarung mailang. 3:11 Ualingu 
kebi-kebi éé sarung golangéng kéré'é ghahī'é, ko kéré apa wué 1 kemu 
makapubiahé? I kemu harusé mubiahé susi dang éé ketang gunangu Mawu 
Ruata, 3:12 karengu i kemu mangampalé dingangu kapangantibé 
darentang Ellongu Mawu Ruata. Su Ello éé langi masué matutung, dang 
ualingu teti'é, uté apang diadikang su langi sarung matuno. 3:13 Arawé i 
kité mangampalé apang ko séng nipudiandingu Mawu Ruata, éé ko langi 
buhu dingangu dunia wuhu, ko su ralungé pia karaadilé. 3:14 Baugu éé, 
manga ana u simbau ko ikukendagé, su témpongi kemu mumangampalé 
darentangu Ello éé, putawakaliko kahenga-hengang tadéau mubiahé susi 
dang takoaé lengku'é su tengongu Mawu Ruata. Dang paliharaiko 
kasasimbau ko mapia dingangu Mawu Ruata. 3:15 Koa'é témpong 
pusasabaré'u Mawungi kité éé kéré simbau témpo ko nionggo-é si kemu 
tadéau masalamaté. I Paulus ana u simbau 1 kité ko ikukendagé, séng 
nanuraté lai kéré'é si kemu. I sié namohé u suraté éé baugu singka'é ko 
nionggo u Mawu Ruata si sié. 3:16 Su ralung apang suraté'é, 1 Paulus 
sintinia mang mumamohé u halé éé. Tengadé mang pia pirang bau halé su 
ralungu suraté éé dio susa pangenangé. Dang éé kukalimputaréngu manga 
taumata ko begangu apa dang pangangimangé dio lomé. Halé éé ta 
makahérang, batu'u manga bahagéang baliné su ralungu Buké Susi 
koaténgi siré lai kéré'é. Apang ko kukoaténgi siré éé ketang makakoa 
silaka si siré. 3:17 Arawé i kemu manga ana u simbau ko ikukendagé, 
séng masingka u halé éé. Ualingu éé, pakalaingaté, kumbahang sarangi 
kemu mawawa mapalidé dingangu manga taumata ralugé sarangi kemu 


mawenusé bou tatotokangi kemu ko matoghasé. 3:18 I kemu panambako 
kasaunéng manémang piané kakendagé'i Yesus Kristus, Mawu dingangu 
Datung Salamaté'i kité, dang panamba ko lai pukakiralangi kemu si Sié, su 
orasé ii dang sarang karengu'é! Amin. 


1 Yohanes 1 


1:1 Dalohongu suraté ii mululahé u halé u Héngétang mumangonggo u 
pubawiahé, Héngétang ko séng tebé pia bedang bou tetaé. I kami séng 
nakaringihé, dang séng nakasilo halé éé dingangu matangi kami ii. I kami 
séng bou nutehung dang séng bou nanengalé dingangu limangi kami. 1:2 I 
kami séng nakasilo su témpongu halé u pubawiahé éé nipakalahé. éé 
sabapé'é 1 kami makapusaksingu halé éé. I kami muhabaré si kemu halé 
pubawiahé kahengang dang kekal, dingangi Amang ko séng nilahé si 
kami. 1:3 Apang ko séng nikasilo dingangu nikaringihé'i kami, éé lai 
ihabaré'i kami si kemu, tadéau 1 kité kebi makapendang mubiahé su 
kasasimbau dingangi Amang dang dingangu Ahusé-é 1 Yesus Kristus. 1:4 I 
kami nakapamohé u ii tadéau naungi kité tenga-tengadé maluasé. 1:5 Ko ii 
habaré nikaringihé'i kami bou Ahusé-é dang ko ihabaré'i kami si kemu: 
Mawu Ruata i Sié ko katatualagé, si Sié takoaé ko makarendung. 1:6 
Kamagéngi kité mubérangu uadé 1 kité mubiahé su kasasimbau dingang-é, 
sumbalié i kité mububiahé su kararendung, uté 1 kité séng nuléo su wawéra 
dingangu si kakanoa. 1:7 Arawé kamagéngi kité mubiahé su ralungu 
katatualagé kéré Mawu Ruata éné su ralungu katatualagé, uté 1 kité maiki 
masekadé, mudalahiking simbau dingangu waliné, dang dahangi Y esus, 
Ahusé-é, manguhasé si kité bou kalawou rosa. 1:8 Kamagéngi kité 
mubérangu ko 1 kité takoaé rosa, 1 kité mangakalé batangéngi kité; dang 
Mawu Ruata tadiéć'é ringangi kité. 1:9 Arawé kamagéngi kité mangakungu 
rosangi kité su tengongu Mawu Ruata, uté i Sié sarung mungganapé 
diandi-Né dang mukoa halé ko adilé. I Sié sarung mangampung dosangi 
kité dang mupakasusingi kité bou kalawou kakanoa i kité ko nusala. 1:10 
Arawé kamagéngi kité mubérangu ko 1 kité takoaé rosa, 1 kité mumangena 
musulungu Mawu Ruata mangakalé hakiu 1 kité ta mundéso u wawérangu 
Mawu Ruata su naungi kité. 


1 Yohanes 2 


2:1 Kalawou manga anaku! la nakapamohé u suraté 11 si kemu tadéau 1 


kemu kumbahang mukoa dosa. Arawé kamagéngu pia ko mukoa dosa, uté 
si kité pia singkatau mananaloarangi kité ko adilé, éé ko 1 Yesus Kristus; 1 
Sié sarung mudorong sarang tengongi Amang gunangi kité. 2:2 Bou 
ralungi Yesus Kristus dosangi kité nampungang. Dang balinébé ketang 
dosangi kité, kaiso lai dosangu patiku taumata. 2:3 Kamagéngi kité 
matuhu su paréntangu Mawu Ruata, éé tandangu ko 1 kité masingka u 
Mawu Ruata. 2:4 Taumata ko mubérangu, "la masingka u Mawu Ruata", 
kaiso 1 sié ta tumuhu parénta-Né, taumata éé mang tengadé maléo, dang 
Mawu Ruata tadié'é su ralungu naungé. 2:5 Arawé taumata ko matuhu su 
wawérang Mawu Ruata, taumata éé nasué naungé kumendagé'u Mawu 
Ruata. 2:6 I sai ko mubérangu uadé i sié mubiahé su kasasimbau dingangu 
Mawu Ruata, i sié harusé pubiahé putuhu pakélé'i Kristus. 2:7 Manga ana 
u simbau ko ikukendagé! Apang ko daku niwohé 1i balinébé simbau 
parénta ko buhué. li parénta ko séng tebé ko séng bou nihabaré si kemu su 
témpongi kemu buhué naneta nangimang si Kristus; éé ko habaré bou 
Mawu Ruata ko séng nikaringihé'i kemu su témpo tamai naliu. 2:8 
Maningu kéré'é, parénta ko daku niwohé ii mang lai bedang buhu; batu'u 
kabenarangé ikasilo su awa i Kristus dingang su awa i kemu. Baugu 
kararendung kukarengu'é mang kukapalusé dang katatualagé ko tengadé 
séng naneta sumenang. 2:9 Taumata ko mubérangu uadé 1 sié mumatana su 
ralungu katatualagé kaiso 1 sié bedang mubinsi u ana u simbav'é, uté 
taumata éé mang bedang mumatana su ralungu kararendung. 2:10 
Taumata ko kumendagé'u ana u simbau'é, uté i sié séng mubiahé su 
ralungu katatualagé hakiu i sié takoaé halé ko makakoa sabapé su taumata 
waliné. 2:11 Arawé taumata ko mubinsi u ana u simbav'é, mang matatana 
su ralungu kararendung, dang ta makaena mensang i sié makoa sarang apa, 
batu'u kararendung éé makaheping si sié sarang ta makasilo. 2:12 Ia 
nakapamohé si kemu, apang manga ana, batu'u dosanu séng niampungang 
ualingi Kristus. 2:13 Ia nakapamohé si kemu apang manga i amang, batu'u 
1 kemu masingka i Sié ko séng tebé éné bou tetaé. Ia nakapamohé si kemu 
apang manga ana makakuda, batu'u i kemu séng namata i Sié ko 
Karalaikangé. 2:14 la nakapamohé si kemu, apang manga ana, batu'u 1 
kemu séng masingka u Mawu Ruata i Amang. la nakapamohé si kemu 


apang manga i amang, batu'u 1 kemu séng masingka u Héngétang ko séng 
tebé pia bedang bou tetaé. Ia nakapamohé si kemu apang manga ana 
makakuda batu'u 1 kemu taumata matatoghasé. Bawérangu Mawu Ruata 
éné su naungi kemu, dingangi kemu séng nakawata 1 Sié ko Karalaikangé. 
2:15 Kumbahang mutindeké su dunia, arau apang ko éné su dunia ii. 
Kamagéngi kemu mutindeké su dunia, nau 1 kemu sarung ta kumendagé'i 
Amang. 2:16 Kalawou ko éné su dunia ii -- ko éé ikukaeningu tabiété'u 
taumata marosa, ko bou ikasilo bou éé ikaening buhué ipangoboté -- 
kebi-kebi halé éé asalé baliné bou 1 Amang, kaiso ko bou dunia ii. 2:17 
Dunia dingangu apang ko éné su ralungé ko ilueningu taumata séng 
kukapalusé. Arawé taumata ko tutuhu kapulungu Mawu Ruata, mang 
matatana éné sarang karengu'é. 2:18 Kalawou manga anaku, témpo 
panginsuéngé séng marani mahepusé! Séng bou nipakasingka si kemu 
bedang bou horo tamai humonéu Musungi Kristus sarung dumenta; dang 
su orasé ii séng mauli taumata limeto ko mundoka si Kristus. éé ko 
tatialangu humonéu témpo panginsuéngé séng marani mahepusé. 2:19 
Apang musungi Kristus éé ko i siré taumata nupanentangi kité ko su 
hmoné 1 siré baliné dingangi kité. Kiko 1 siré dingangi kité, tantu 1 siré 
mang tatapé dingangi kité. Arawé 1 siré séng nanentangi kité, tadéau 
malahé humonéu takoaé ko sarang manga singkatau bou 1 siré ko tenga- 
tengadé nataho dingangi kité. 2:20 Arawé 1 kemu séng nakatarima u Roké 
u Mawu Ruata ko nionggo i Yesus Kristus dang éé sabapé'é i kemu 
kebi-kebi séng masingka u tintiro kahengang. 2:21 Nau hakiu ia 
nakapamohé u suratéku 1 si kemu balinébé ualingu 1 kemu begangu tintiro 
kahengang, kaiso ualingi kemu séng masingka, dingangi kemu lai 
masingka humonéu ko takoaé léo su ralungu tintiro éé. 2:22 Ko mululéo 
éé taumata ko mububérangu uadé i Yesus ko baliné Datung Salamaté ko 
nipudiandingu Mawu Ruata. Taumata éé musungi Kristus; i sié ta 
mangakungi Amang dingangu lai Ahusé-é. 2:23 Taumata ko ta 
mangakungu Ahusé, musulungu lai ta manarima 1 Amang. Dang taumata 
ko mangakungu Ahusé, musulungu lai manarima i Amang. 2:24 Ualingu 
éé, habaré ko séng nikaringihé'i kemu bedang bou teta u i kemu nangimang 
diagatéko pakapia-pia su ralungu naungi kemu. Kamagéngi kemu mundéso 


u habaré éé pakapia-pia su naungi kemu uté 1 kemu sintinia mang sarung 
matana mubiahé su ralungu kasasimbau dingangu Ahusé-é dang dingangi 
Amang. 2:25 Dang ii ko séng nipudiandingi Kristus sisané si kité; 
pubawiahé kahengang dingangu kekal. 2:26 Ia nakapamohé ii si kemu 
baugu manga taumata ko kapudéa'é mangakalé si kemu. 2:27 Arawé bou 
halé 1 kemu, i Kristus séng nangonggo u Roké-é si kemu. Dang selamangu 
Roké éé matatana éné si kemu, tawahaluasé'u bedang pia taumata waliné 
makapanintiro si kemu. Batu'u Roké-é manintiro si kemu kalawou halé; 
dang apang ko nitintiro-Né éé nuhino, baliné howa. Baugu éé i kemu 
pakatatuhuko su apang ko nitintirongu Roké éé, dang i kemu katana'é 
tatapé mubiahé su ralungu kasasimbau dingangi Kristus. 2:28 Nau i kemu 
manga anaku, pakatatana'é tatapé mubiahé su ralungu kasasimbau dingangi 
Kristus, tadéau su témpongi Sié rumenta, i kité ta mataku mutengongi Sié, 
dang ta mukambuni ualingu maméa. 2:29 I kemu séng masingka humonéu 
1 Kristus mubiahé su kapulungu Mawu Ruata. Baugu éé 1 kemu mang 
himoné lai masingka humonéu taumata ko mububiahé su kapulungu Mawu 
Ruata i siré éé ko ana u Mawu Ruata. 


1 Yohanes 3 


3:1 Tehungété kéré apa Mawu Ruata kimendagé'i kité, hakīu 1 kité séng 
niaku kéré ana-é. Dang ko mang tengadé i kité ko manga ana u Mawu 
Ruata. éé sabapé'é dunia ko dalai ii ta makakirala si kité, batu'u dunia 
begangu Mawu Ruata. 3:2 Manga ana u simbau ko ikukendagé! Orasé 1i 1 
kité madarékéng ana u Mawu Ruata, kaiso kakakoa i kité sarung damahi 
bedang ta nikaenangé, kaiso i kité séng kebi masingka kamagéngi Kristus 
dumenta, 1 kité sarung makoa kéré 1 Sié, batu'u 1 kité sarung makasilo si 
Sié su ralungu kakakoa-é kahengang. 3:3 Kebi apang taumata ko pia 
pulaharapé ii si Kristus, harusé pundiaga batangéngé tadéau tenga-tengadé 
susi, buresi bou rosa kéréwé lai 1 Kristus susi. 3:4 Taumata ko mukukoa 
dosa, dulawang atorangu Mawu Ruata; baugu rosa éé ko dulawang titangu 
Mawu Ruata. 3:5 I kemu masingka humonéu 1 Kristus dimenta tadéau 
manguhasé kalawou rosangu taumata, 3:6 Kebi-kebi taumata ko 


mububiahé su ralungu kasasimbau dingangi Kristus, ta mangkaté hanésé 
mukukoa dosa. Taumata ko ketang mukukoa dosa, 1 siré bedang ta sinsulé 
nakasilo si Kristus arau nasingka 1 Sié. 3:7 Kalawou manga anaku, 
kumbahang nubala simbau mangalimputaré si kemu. Taumata ko mukukoa 
kapulungu Mawu Ruata éé ko ana u Mawu Ruata. 3:8 Arawé taumata ko 
mangakaté turusé mukukoa dosa 1 siré éé ko ana u Sétang, baugu Sétang 
bedang bou tetaé séng nubardosa. Ualingu ii Ahusé'ùu Mawu Ruata 
dimenta, tadéau mupakaghoghahé'u halé u Setang. 3:9 Taumata ko séng 
nakoa ana u Mawu Ruata, ta sintinia mukukoa dosa, baugu si sié sisané pia 
sipaté'u Mawu Ruata. Dang ualingu Mawu Ruata éé ko kéré 1 Amangé, 
uté i sié ta makakoa sintinia mukoa dosa. 3:10 li putatentangéngé su 
manga ana u Mawu Ruata dingangu manga ana u Sétang; 1 sai-sai ko ta 
mukoa kapulungu Mawu Ruata, arau ta kumendagé'u ana u simbav'é, 1 sié 
éé baliné ana u Mawu Ruata. 3:11 Bedang bou tetaé habaré ii séng bou 
nipakasingka si kemu: I kité harusé mukakendagé simbau dingangu 
waliné. 3:12 Kumbahangi kemu makoa kéré i Kain, ko nakoa ana u Sétang 
hakiu sarang nudating namaté tuariné. Apa sabapé'é 1 sié sarang 
nakapamaté tuariné? Ualingu halé ko nikoa'é éé ta nuhino, arawé apang ko 
nikoa u tuariné éé nuhino. 3:13 Ualingu éé manga ana u simbauku, 
tawahaluasé'u maherang kamagéngu manga taumatangu dunia ii mubinsi 1 
kemu. 3:14 I kité masingka ko 1 kité séng naliu bou papaté, dang nangaling 
sarang putatumbiahé. I kité masingka u tamai éé, baugu 1 kité kumendagé'u 
ana u simbau i kité. Taumata ko bega kumengadé, mangaléné bedang 
matatana su ralungu kawasang papaté. 3:15 Taumata ko mubinsi u ana u 
simbav'é 1 sié taumata tahapaté, dang 1 kemu masingka humonéu singkatau 
tahapaté ko ta makahombang pubawiahé kahengang dang sarang 
karengué. 3:16 Bou ii 1 kité masingka u raléngé kumendagé'u sinsulung: I 
Kristus séng nanarakangu pubawiahé-é gunangi kité. Ualingu éé lai, 1 kité 
harusé mambéng manarakangu pubawiahé'i kité gunangu manga ana u 
simbau i kité. 3:17 Kamagéngu singkatau ko nasuku pubawiahé'é bou éé 
nakasilo ana u simbav'é takoaé pubawiahé'é, kaiso madidi mutulungu ana u 
simbav'é éé, kéré apa i sié makapuhabaré'u 1 sié kumendagé'u Mawu 
Ruata? 3:18 Kalawou manga anaku! Kumbahangi kité ketang kumendagé 


su mohong arau ketang su wawéra. Kendageko dingangu kakendagé 
kahengang, ko ilahé dingangu kakanoa i kité. 3:19 Kéré'é raléngé 1 kité 
masingka u ko 1 kité narékéng ana u Mawu Ruata kahengang, dang 
matarima naungi kité su tengongu Mawu Ruata. 3:20 I kité masingka 
humonéu kamagéngu naungi kité mupusalangi kité, uté singka u Mawu 
Ruata nangilémbo marangé bou singka u ralungu naungi kité dang 1 Sié 
masingka kalawou haghi. 3:21 Nau, manga ana u simbauku ko 
ikukendagé, kamagéngu naungi kité ta mupusalangi kité, uté 1 kité 
mangakingu watangéngi kité makaputengongu Mawu Ruata. 3:22 Dang 
apang ko dorongangi kité bou i Sié mang ikaréa 1 kité, batu'u 1 kité matuhu 
su kalawou parénta-Né dang mukukoa apang ko makaluasé naung-é. 3:23 
Ko ii ipuparénta-Né si kité: I kité mambeng pangimang su Ahusé-é 1 Y esus 
Kristus dang 1 kité mambéng harusé mukakendagé kéré ko niparéntangi 
Kristus si kité. 3:24 Kebi apang taumata ko matatuhu su kalawou 
paréntangu Mawu Ruata, i siré mubiahé su ralungu kasasimbau dingangu 
Mawu Ruata dang Mawu Ruata masimbau su ralungi siré. Dang 1 kité 
masingka humonéu Mawu Ruata séng nubiahé su ralungu kasasimbau 
dingangi kité, ualingi Sié séng nunggeli u Roké- é si kité. 


1 Yohanes 4 


4:1 Manga ana u simbau ko ikukendagé! Kumbahang mangimang su 
apang taumata ko mangakungi siré pia Roké u Mawu Ruata, kaiso 
sukatéko horo 1 siré pudéakéng mensang roké si siré éé asalé ko bou 
Mawu Ruata arau waliné. Batu'u séng mauli nabi palsu mukukaliasé su 
apang tampa. 4:2 Ko kéré ii akalé'é tadéau 1 kemu masingka u éé ko Roké 
bou Mawu Ruata arau waliné: Taumata ko mangakungi Yesus Kristus 
dimenta su dunia kéré taumata, uté taumata éé tengadé pia Roké ko bou 
Mawu Ruata. 4:3 Arawé taumata ko ta mangakungi Yesus su halé ii, uté 
si sié takoaé Roké u Mawu Ruata. Roké si sié asalé bou Musungi Kristus. 
Manga ana u simbau séng nakaringihé roké éé sarung dumenta, dang orasé 
ii séng éné su ralungu dunia ii. 4:4 Arawé si kemu manga anaku, 1 kemu ko 
séng tutaghuanéngu Mawu Ruata. I kemu séng namata u apang nabi palsu, 


baugu Roké si kemu bedang nangilémbo labo kawasané bou roké u apang 
taumata ko tutaghuanéngu dunia 11. 4:5 Manga nabi palsu mudududatongu 
halé u dunia, dang dunia mararingihé su wawérangi siré, batu'u 1 siré 
tutaghuanéngu dunia. 4:6 Arawé i kité ko ana u Mawu Ruata; dang 
taumata ko masingka u Mawu Ruata 1 siré dumaringihé si kité. Taumata 
ko baliné ana u Mawu Ruata, ta mudaringihé bawérangi kité. Kéré'é 
akalé'é 1 kité mudéa masingka u putatentangéngu Roké ko mumanintirongu 
tintiro kahengang dingangu tintiro ko mumamalidé. 4:7 Manga ana u 
simbau ko ikukendagé! Mahiété 1 kité mukakendagé simbau dingangu 
waliné, batu'u kakendagé éé asalé ko bou Mawu Ruata. Taumata ko 
masingka kumendagé, éé ko ana u Mawu Ruata dang i sié éé masingka u 
Mawu Ruata. 4:8 Taumata ko bega mukakendagé, 1 sié begangu Mawu 
Ruata; baugu Mawu Ruata éé 1 Sié ko makendagé. 4:9 Mawu Ruata 
nulahé u ko i Sié kumendagé'i kité hakiu nundoi u Ahusé-é mang simbau 
sarang dalungu dunia tadéau i kité makahombang pubawiahé su ralungu 
Ahusé-é éé. 4:10 Ko ii kakandagé éé: Ko baliné ualingi kité kimendagé'u 
Mawu Ruata, kaiso ko Mawu Ruata kimendagé'i kité dang nundoi u 
Ahusé-é tadéau bou 1 Sié 1 kité makahombang kalaampungu rosangi kité. 
4:11 Manga ana u simbau ko ikukendagé, kamagéngu Mawu Ruata séng 
kéré'é kumendagé'i kité, uté 1 kité harusé lai mukakendagé simbau 
dingangu waliné. 4:12 Bedang takoaé sarang manga singkatau ko séng 
bou nakasilo Mawu Ruata, kaiso kamagéngi kité mukakendagé, Mawu 
Ruata mutingkasimbau dingangi kité dang kakendagé-é ipakasuku su 
ralungi kité. 4:13 Ualingu Mawu Ruata séng nangonggo u Roké si kité, uté 
1 kité séng masingka humonéu 1 kité séng mubiahé simbau dingangu Mawu 
Ruata dang Mawu Ruata masimbau su ralungi kité. 4:14 I kami ii séng bou 
nakasilo Ahusé'uùu Mawu Ruata, dang 1 kami muluhabaré'i Sié ko séng niroi 
i Amang pakakoa Datung Salamaté'u dunia ii. 4:15 I sai ko mangakungi 
Yesus ko Ahusé'u Mawu Ruata, uté Mawu Ruata masimbau dingangi sié 
dang i sié éé lai mutingkasimbau dingangu Mawu Ruata. 4:16 I kité i1 séng 
masingka dang mangimang su kakendagé'u Mawu Ruata si kité. Mawu 
Ruata éé makendagé. Taumata ko pubawiahé'é kukawasangu kakendagé, 
taumata éé séng nasimbau dingangu Mawu Ruata, dang Mawu Ruata 


nasimbau dingangé. 4:17 Kakendagé nipakasuku su awa 1 kité, tadéau 1 
kité ta mataku su Ellong Pulahukung. I kité ta mataku batu'u pubawiahé'i 
kité su dunia ii musulungu pubawiahé'i Kristus. 4:18 Taumata ko 
makatémang kakendagé'u Mawu Ruata, 1 sié wega mataku; batu'u 
kakendagé masuku makailang katataku. Nau malahé su taumata ko 
bedang ta nakapendang kakendagé masuku bou Mawu Ruata kamagéng 
taumata éé mataku tumatengo Ellongu Pulahukung. 4:19 I kité 
kumendagé, batuu Mawu Ruata séng tebé horo kimendagé'i kité. 4:20 
Kamagéng singkatau makapubérangu, "Ia kumendagé'u Mawu Ruata," 
kaiso i sié ta kumendagé'u ana u simbau'é taumata éé taumata léokang. 
Batu'u taumata ko ta kumendagé'u ana u simbau'é ko tutehungangé, ta 
mariadi i sié kumendagé'u Mawu Ruata ko ta kukasiloné. 4:21 Baugu éé, 
ko ii parénta nionggo 1 Kristus si kité: Kamagéngi sai kumendagé'u Mawu 
Ruata harusé lai kumendagé'u ana u simbaué. 


1 Yohanes 5 


5:1 Taumata ko mangimang humonéu i Yesus ko Datung Salamaté ko 
nipudiandingu Mawu Ruata, taumata éé narékéng ana u Mawu Ruata. 
Taumata ko kumendagé'u i amang, 1 sié lai kumendagé'u ana'é. 5:2 Bou 
raléng 1i i kité masingka humonéu i kité kumendagé'u manga ana u Mawu 
Ruata dang tumuhu apang parénta- Né. 5:3 Batu'u kumendagé'u Mawu 
Ruata mangaléné tumuhu su apang parénta-Né. Dang parénta-Né éé baliné 
mabeha si kité, 5:4 batu'u apang manga ana u Mawu Ruata botongé 
makawata dunia ralai ii. Dang dingangu pangangimangi kité, 1 kité séng 
namata dunia. 5:5 Ko i sai wotongé makawata dunia? Ko mang ketang 
taumata ko mangimang humonéu 1 Yesus i Sié ko Ahusé-U Mawu Ruata. 
5:6 Ko i Yesus Kristus dimenta su dunia dingangu aké u rarémo-é susi 
dang dingangu raha-Né sisané. I Sié rimenta baliné ketang dingangu aké 
kaiso dingangu aké dang dingangu raha. Ko Roké u Mawu Ruata sisané 
séng nangonggo u kesaksiang humonéu éé ko mang tengadé, batu'u Roké 
ta sinsulé nuléo. 5:7 Pia saksi tatelu: 5:8 Roké u Mawu Ruata, aké 
dingangu raha -- 1 siré telu kebi munggeli u kesaksiang musulung. 5:9 I 


kité mangimang su kesaksiangu taumata, kaiso Mawu Ruata bedangu lai 
nangilémbo makuaté. Dang éé kesaksiang ko séng nionggo u Mawu Ruata 
bou halé u Ahusé-é. 5:10 Baugu éé taumata ko mangimang su Ahusé-U 
Mawu Ruata séng nanarima u kesaksiang éé su ralungu naungé; arawé 
taumata ko ta mangimang su Mawu Ruata, mumanika u Mawu Ruata 
musulungu muluhowa, baugu 1 sié ta mangimang su apang ko niwérangu 
Mawu Ruata, halé u Ahusé-é. 5:11 Ko ii kesaksiangé; Mawu Ruata séng 
nangonggo si kité pubawiahé kahengang dingangu kekal dang Ahusé-é 
nakoa banggilé'u pubawiahé éé. 5:12 Taumata ko managhuang Ahusé'u 
Mawu Ruata éé, i sié managhuang pubawiahé éé; dang taumata ko ta 
managhuang si sié, ta managhuang pubawiahé éé. 5:13 la manuraté si 
kemu ko mangimang su Ahusé'u Mawu Ruata, tadéau 1 kemu masingka 
humonéu i kemu ko séng pia pubawiahé kahengang dingangu kekal. 5:14 
Dang i kité bahani mutengongu Mawu Ruata, baugu i kité mangakingu ko 
1 Sié mang manarima dorongi kité, kamagéngi kité mudorong manga apa 
ko muhino su kapulu-Né. 5:15 Baugu 1 kité masingka ko 1 Sié mang 
mudaringihé si kité kamagéngi kité mudorong si Sié, uté i kité lai 
masingka ko i Sié mang mangonggo si kité apang ko dudorongangi kité si 
Sié. 5:16 Kamagéngi kemu makasilo pia singkatau raliu lawo taumatang 
Sahani nukoa dosa ko ta makakoa sarang tau éé kailangéngu pubawiahé 
kahengang dingangu marengu, kaliomanéngékongi kemu su Mawu Ruata; 
dang Mawu Ruata sarung mangonggo u pubawiahé éé si sié. Ii nuhino si 
siré ko dosané ta makakoa si siré kailangéngu pubawiahé éé. Su halé éé ia 
ta manganungu ko 1 kemu mambéng pukaliomanéng su Mawu Ruata. 5:17 
Kebi apang kakanoa nusala éé ko dosa, kaiso pia dosa ko ta makakoa 
taumata kailangéngu pubawiahé kahengang dingangu kekal éé. 5:18 I kité 
masingka humonéu kebi taumata ko séng nakoa ana u Mawu Ruata, ta 
sintinia mukukoa dosa, batu'u Ahusé'u Mawu Ruata, mumanintanudé si 
siré, dang i sié ko dalai ta makapukoa apa su tengoné. 5:19 I kité 
masingka humonéu 1 kité ko tutaghuanéngu Mawu Ruata, maningu 
kaselahé'u dunia i1 su ralungu kawasang ko dalai. 5:20 I kité masingka 
humonéu Ahusé'u Mawu Ruata séng dimenta dang séng nunggeli u 
pikirang si kité, tadéau i kité masingka u Mawu Ruata kahengang. I kité 


mubiahé simbau dingangu Mawu Ruata kahengang dang mubiahé simbau 
dingangu Ahusé-é 1 Yesus Kristus. Ko 11 Mawu Ruata kahengang, dang ko 
ii pubawiahé kahengang dingangu kekal. 5:21 Kalawou manga anaku, 
putingkaghéakongu watangéngu bou kalawou berhala! 


2 Yohanes 1 


1:1 Su Inang piniléngu Mawu Ruata, dingang su manga ana'é (pia lai su 
ayété 4-5). Suraté ii ko bou ia sisaku, pangaha u jamaaté ko tenga-tengadé 
kukendagé'i kemu. Baliné ketang ia, kaiso kebi apang taumata ko 
masingka u Mawu kahengang, mang lai kukendagé'i kemu. 1:2 Batu'u 
Mawu Ruata natana su ralungu naungi kité, dang sintinia mang éné 
dingangi kité sarang karengu'é. 1:3 Malowoko 1 kité onggolangu alamaté, 
kakendagé dingangu pudaramé bou Mawu Ruata i Amang, dang 1 Yesus 
Kristus Ahusé'i Amang. Malowoko kebi-kebi éé kataghuanéngi kité 
dingangu naung tulasé dang dingangu pukakakendagé. 1:4 la mangkaté 
maluasé nakasingka humonéu ko pia manga ralohong jamaaté'u ko 
mububiahé tumuhu tintirongu Mawu Ruata, ko kéré séng niparéntangu 
Mawu Ruata i Amang si kité. 1:5 Ualingu éé, Inang, ia mudorong suapang 
botongé tadéau 1 kité kebi masingka mukakendagé. Ko daku iluhabaré n 
baliné simbau parénta wuhu; parénta 11 séng bou nionggo si kité bedang 
bou teta u i kité mangimang. 1:6 Kumendagé mangaléné mubiahé tumuhu 
apang ko iparéntangu Mawu Ruata. Dang parénta ko séng nikaringihé'i 
kemu bedang bou tetaé éé 1 kemu harusé mubiahé su ralungu pukakendagé 
simbau dingangu waliné. 1:7 Mauli taumata raléokang ko séng nukaliasé 
su kaselahé'u dunia. I siré éé taumata ko ta mangakungi Yesus Kristus 
dimenta su dunia kéré singkatau taumata. Taumata kéré'é mang tengadé 
daléokang, dang makoa Musungi Kristus. 1:8 Baugu éé, pundiaga'é 
kumbahang sarangi kemu kailangéngu apang ko séng nikoa i kami gunangi 
kemu. Putawakaliko tadéau i kemu makaréa bawalisé kebi bou Mawu 
Ruata. 1:9 Taumata ko ta mumanengalé su tintirongi Kristus, kaiso ketang 
mapulu mulénga bou apang ko séng nitintirongi Kristus, taumata éé takoaé 
Mawu Ruatané. Taumata ko matatana tatapé su tintirongi Kristus, 
mangaléné 1 sié mumanaghuang Mawu Ruata 1 Amang dingangu lai 
Ahusé-é. 1:10 Ualingu éé, kamagéngu pia manga taumata ko manintiro si 
kemu tintiro ko ta nitintirongi Kristus, kumbahang manarima i siré éé su 
ralungu walénu arau mangadaté si siré. 1:11 Batu'u taumata ko mangadaté 
su taumata kéré'é séng mawoléng lai dingangé mukoa halé daralai. 1:12 


Mauli kahengang ko hmong daku ihabaré si kemu, katéwé pendangéng 
mapiangbé baliné dingangu suraté. Ia muluharapé mang makaputiwo 
dingangu makapududato sisaku dingangi kemu, tadéau naungi kité 
maluasé kebi. 1:13 Manga ana ko bou ana u simbau u wawiné ko mang lai 
nipiléngu Mawu Ruata,mundohongu hormaté si kau. 


3 Yohanes 1 


1:1 Ana u simbauku 1 Gayus ko ikukendagé! Ia, pangaha u jamaaté, ko 
tenga-tengadé kukendagé'i kau 1:2 mukukaliomanéng kéré wotongé i kau 
mang tatapé matoghasé dang apang ko pia si kau kebi-kebi mang su 
ralungu kapapia, kéréwé naungu mangkaté maluasé. 1:3 Ia limiagé su 
témpong pia pirang katau ana u simbau taumatang Sahani dimenta nubeké 
si sia ko i kau kéré'é kasatiané tatuhu u su tengongu Mawu Ruata, batu'u 
mang tenga-tengadé i kau mububiahé tutuhu tintirong Mawu Ruata. 1:4 
Takoaé ko nangilémbo makaluasé si sia, su likudé'u makaringihé humonéu 
manga anaku mububiahé tutuhu tintirongu Mawu Ruata. 1:5 Ana u 
simbauku! I kau kéré'é kasatiané su halé ko kukoaténgu su manga 
ghawénu daliu taumatang Sahani; dingangu lai su taumatang Sahani ko 
bedang ta nikasingkaténgu séng nitulungu. 1:6 I siré séng nubeké su 
jamaaté sii halé u kakendagé'u. Mangkaté tulungi siré tadéau 
makapanepasé'u raraléngi siré dang dingangu kéré'é makakoa daluasé su 
naungu Mawu Ruata, 1:7 Batu'u su kanandu u raraléngi siré su 
mututangkiang halé i Kristus, i siré ta nakaréa manga bantuang apa bou 
manga taumata ko begangu Mawu Ruata. 1:8 Ualingu éé, 1 kité ko apang 
taumatang Sahani hinoné mutulungu manga ghawéngi kité daliu taumatang 
Sahani ko kéré 1 siré éé, tadéau 1 kité makaputuhu su halé 1 siré 
mangékéngu tintiro bou Mawu Ruata. 1:9 la séng namohé u suraté 
manimbu ii sarung jamaaté, kaiso ketangi Diotrefes ko pia kapuluné 
mutingkakoa pangaha su ralungu jamaaté, ta mapulu tumuhu si sia. 1:10 
Hedo kamagéng ia dumenta, kebi-kebi sarung daku bongkaréng apang ko 
daralai dingangu léo ko iluhabaré'é bou halé i kami! Kaiso kebi éé bedang 
kadio si sié. Su témpongu manga ringangé daliu taumatang Sahani 
nasongo, 1 sié ta mapulu manarima 1 siré. Katéwé 1 sié mubali musedingu 
taumata ko mapulu manarima u manga ana u simbau éé, dang 1 sié 
mangoro manga taumata éé pasebang bou jamaaté! 1:11 Tuari ko 
ikukendagé, aribé puteno apang ko dalai. Putenoko apang ko mapia. 
Taumata ko mukukoa mapia i sié éé ko tutaghuanéngu Mawu Ruata. Dang 
taumata ko mukukoa dalai 1 siré bedang begangu Mawu Ruata. 1:12 Kebi 


taumata mudalongi Demetrius, nangilémbo wou éé Mawu Ruata 
mudalongi sié, dang 1 kau masingka u apang ko iluhabaré'i kami mang 
kapangimanéng. 1:13 Mauli kahengang ko hinong bedang daku ihabaré si 
kemu, kaiso su pendangku tawahaluasé'u ringangu suraté. 1:14 Ia 
muharapé séng ta marengu lai ia sarung musema i kemu, dang 1 kité 
sarung makapududato mutengo. 1:15 Malowoko Mawu Ruata 
mangalamaté si kau. Manga ghawénu su tampaku sii mundohong hormaté 
si kau. Patepaséko lai adatéku su kebi gawéngi kité si siré pusimbau- 
simbau. 


Yudas 1 


1:1 Manga ana u simbau ko séng nikuing dang ko nangilémbo 
ikukendagé'u Mawu Ruata i Amang, dingangu dudiagaténg gunangi Yesus 
Kristus. Kéré ellangi Yesus Kristus, ia -- 1 Yudas -- ana u singkataungi 
Yakobus, 1:2 muluharapé: Malowoko Mawu Ruata mangonggo u 
alamaté, kakendagé dingangu pudaramé masuku si kemu. 1:3 Manga ana 
u simbau ko ikukendagé! Tenga-tengadé ia pia pendungku manuraté si 
kemu bou halé u kasasalamaté ko séng nikapendangéngi kité kebi. Kaiso 
su orasé ii ia pia kanaungku mapulu dingangu suraté ii manasa si kemu 
tadéau 1 kemu turusé kumanoa gunangu pangangimang ko séng nionggo u 
Mawu Ruata sinsulé su manga umaté-é gunang sarang karengu'é. 1:4 
Batu'u su wegangi kité, pia manga laming pusimbau ko simu mutingkalau 
su taloarangi kité. I siré manga taumata ralugé ko mumangalimputaré 
habaré'u kakendagé'u Mawu Ruatangi kité, tadéau makaréa lesabé 
mupasebangu kapulungu naungi siré. Dang 1 siré ta manarima 1 Yesus 
Kristus, Mangangawasa ko Mawungi kité mang simbau. Bedang bou horo 
hukumang si siré séng mabawéra su Buké Susi. 1:5 Kebi-kebi éé 1 kemu 
séng masingka. Katéwé ia mang mapulu mangonggo u ingaté si kemu bou 
halé u kéré apa Mawu 1:6 Putahendungké lai manga malaikaté ko 
mamaliu bou kawasangi siré, hakiu i siré nanentangu tampa kukatanakéngi 
siré. Mawu Ruata nuhapusé manga malaikaté éé dingangu hanté sarang 
kekal, su walang kararendung su alungu dunia. Bawa su ralungé 1 siré 
makakuhung turusé sarang mudatingu témpong hukumang si siré 
ipakanawo su Ello ko kabehakéngé. 1:7 Putahendungko lai su soangu 
Sodom dingangu Gomora dingangu manga soa su reduhé'é, ko taumatané 
mukukoa halé kéré ko kukoaténgu manga malaikaté éé. I siré mukukoa 
halé lamuhu dingang dalugé, hakiu i siré pupahangéngu hukumang su 
putung ko kekal, tadéau makoa laonggo ingaté su apang taumata. 1:8 
Kéré'é lai manga umaté éé mupupikiré baliawa sarangi siré mumpukoa 
dosa su ana 1 siré. I siré mupakasana u kawasangu Mawu Ruata dang 
muhinakang kalawou diadikang mawawantugé su sorga. 1:9 I Mikhael 
sisané, ko témbonangu manga malaikaté, bedang ta sinsulé nukoa kéré'é. 


Su témpongi sié nupapangala dingangu Sétang su ralungu pudadaréndéhé'u 
halé u ko i sai makaréa mayaté'i Musa, i Mikhael ta wahani mamonésé su 
Sétang dingangu manga wawéra lahinakang. I Mikhael ketang nubéra, 
"Mawu Ruata sarung lumangéhé si kau!" 1:10 Kaiso kamagéng dingangu 
lahinakang, manga umaté éé sarung mumpundoka kalawou apang ko ta 
nikaenangi siré. I siré musulungu manga binatang ko takoaé lingenguhé, ko 
makasingka u kalawou haghi ketang bou pendangi siré. Kaiso ko bou halé 
ndai éé makakoa kawawinasa si siré. 1:11 Silaka si siré! I siré séng timuhu 
daléng ko niraléngangi Kam. Tadéau makaréa doité, i siré nupakasilaka u 
awa 1 siré su walang kararendung, musulungi Bileam. Dang 1 siré 
nipakawinasa ualingu nanukung kéré i Korah. 1:12 Su témpong kemu 
kapusaliwangé, lulungu manga taumata éé makamantung su taloarangi 
kemu. Batu'u kumang mananso dingang bega maméa dang ketang 
mutahendung awa. I siré musulungu winawa ko pununalangu anging, kaiso 
ta rumaséhé. I siré lai musulungu kalu ko ta mubawua maningu lai su 
musungu pubawua; manga kalu ko séng nisawu hamué ko séng nahegu 
mapia. 1:13 Musulung kéré sasebungu lua su sasi, kéré'é lai 1 siré 
dudungkalé'u lulungi siré ko makasamédé. I sié éé musulungu manga 
binatang ko mangkaté kadaléngé kapulehigé ko séng pia tampa'é 
nisadiangu Mawu Ruata su ralungu tampa u kararendung ko sarang 
karengu'é. 1:14 I Henokh, toronang kapitu hawéngé bou 1 Adam, horo 
séng bou nubérangu halé u manga taumata éé. I Henokh nubéra, 
"Tehungété, Mawu sarung dumenta dingangu malaikaté-é susi ko hiwuné 
1:15 muhukungu apang taumata. Mawu sarung muhukungu apang taumata 
raralai ualingu kakanoa 1 siré lamuhu. Dang 1 Sié sarung muhukungu 
taumata marosa dingangu durhaka baugu wawéra lahinakang 1 iluluangi 
siré." 1:16 Manga taumata éé sintinia mukukalibubu dang mupusalangu 
taumata waliné. I siré mububiahé tutuhu kapulungu naungi siré ko napéné 
u rosa. I siré mangkaté mututaghalana halé ko ta karatingangu sipirang 
bou halé u awa 1 siré, dingang mululanu taumata tadéau makaréa kalauntu. 
1:17 Arawé manga ana u simbauku ko ikukendagé, tahendungéko apang 
ko séng bou niwérangu manga rasulé'u Mawungi kité Yesus Kristus. 1:18 
1 siré séng tebé bou nupakasingka humonéu maraningu panginsuéngu dunia 


sarung lumeto apang taumata ko sarung muheghésé si kemu, éé ko 1 siré 
mububiahé tutuhu kapulungi siré mararosa. 1:19 I siré 11 apang taumata ko 
mukukoa putataléi. I siré ta nikatentungangu Roké u Mawu Ruata, kaiso 
bubambingangu kapulungu dunia, 1:20 Arawé i kemu manga ana u 
simbauku, atoréko turusé pubawiahé'u alasé su pangangimangu si Yesus 
Kristus. Pangangimang éé nangilémbo susi. Sutémpong éé 
pukaliomanéngko su ralungu aha u Roké u Mawu Ruata, 1:21 dang 
pubiahé'é sintinia su ralungu sirungu kakendagé'u Mawu Ruata selamangu 
1 kemu kapangampalé kakendagé'u Mawungi kité Yesus Kristus, ko 
sarung mangonggo u pubawiahé kahengang dingangu kekal si kemu. 1:22 
Su taumata ko naungi siré ta matatuntu, i kemu pupasialangkongu 
kakendagé. 1:23 Boléngko taumata pasebang bou ralungu putung tadéau 
pangambang si siré. Su taumata waliné i kemu pupasialangkongu 
kakendagé dinganéngu pendangu taku, kaiso pubinsikongu lai sarang 
manga pakéangi siré ko séng nulengku u kapulungi siré marosa. 1:24 
Mawu Ruata, makariaga si kemu tadéau ta masilaka, dang ko makawawa 
si kemu sarang tengong pahésé-é mawantugé dingangu karaluasé dang 
takoaé kurangé, 1:25 ko ketangi Sié sisané Mawu Ruata, Manalamaté'i 
kité su ralungi Yesus Kristus Mawungi kité. Ko i Sié Mawu Ruata ko 
mawantugé, kaselahéngé, makawasa dang makalahengking mangkéng bou 
horo sarang orasé ii dang lai sarang karengu'é! Amin. 


Karalahé 1 


1:1 Dalohongu buké ii muluhabaré'u apang ko séng nilahé 1 Yesus Kristus 
su halé u apang ko sarung mariadi. Mawu Ruata nupakasingka u éé si 
Kristus tadéau 1 Sié mupakalahé su manga ellangu Mawu Ruata apang ko 
sarung mariadi. I Kristus nundoi u malaikaté-é sarang koa u ellang-é, 1 
Yohanes, pupakasingka u halé éé si sié. 1:2 Uté 1 Yohanes nubekéngu 
kebi apang ko nikasiloné éé; dang ii lapurangé bou halé u tatanatangu 
Mawu Ruata ko nipakakuaté'i Yesus Kristus dingangu kesaksiang-é. 1:3 
Karaluasé su taumata ko mubasa dingangu mudaringihé habaré'u nubuété'u 
buké ii dang tumuhu su apang ko mabawohé su ralungé. Batu'u séng ta 
marengu lai kebi-kebi ii sarung mariadi. 1:4 Manga ana u simbau ko 
mumatana su jamaaté pitu su wanuangu Asia! Ila, 1 Yohanes, muluharapé 1 
kemu nionggolangu alamaté dingangu kasasalamaté bou Mawu Ruata -- 1 
Sié ko éné, ko séng tebé éné, dang ko tatapé éné turusé -- dingangu lai bou 
roké pitu ko éné su tengongu kakaianéngu Mawu Ruata. 1:5 dang bou i 
Yesus Kristus, saksi ko satia. Ko i Sié kahorokangé sau nipubiahé bou 
papaté dang ko i Sié mukukawasa su manga mararatungu dunia. I Yesus 
kimengadagé'i kité, dang bou papaté-Né 1 Sié nuliungi kité bou rosangi 
kité, 1:6 dingang nupakakoa i kité simbau umaté ko nipilé mariadi imam, 
ko mutangkiang halé u Mawu Ruata, 1 Amang. I Yesus Kristus 1 Sié éé ko 
kalabokangé dingang mukukawasa sarang karengu'é. Amin! 1:7 Putehung, 
1 Sié rumenta maraliwung su ralungu winawa! Kebi taumata makasilo si 
Sié, su ralungé lai 1 siré ko naneka si Sié. Kalawou bangsa su dunia sarung 
mumpukia ualingi Sié. Oré, nalahé éé! Amin! 1:8 "Ia 11 ko 
kahimotongangé dingangu ko panginsuéngé," angkungu Mawu Ruata, ko 
éné, ko séng tebé éné, dang ko tatapé éné turusé, Ko Nangilémbong 
Kawasa. 1:9 Ia ii i Yohanes ana u simbau u ko musulungu nasipé'i kemu su 
ralungu sinsara ko kukapendangéngu apang tumatuhu si Kristus. I kité 
matarima mutatahangu sinsara kéré manga umaté tutaghuanéng-é. Ia 
niwémbang sarang Toadé'u Patmos baugu ia nangékéngu tatanatangu 
Mawu Ruata, ko nipakakuaté'i Yesus dingangu kesaksiang-é. 1:10 Su 
ellongu Mawu, ia nikatentungang Roké u Mawu Ruata, bou éé ia 


nakaringihé tingihé maha -- kéré tingihé'u napiri -- munggunggahadé su 
likudéku. 1:11 Tingihé éé nubéra, "Bohéko apang ko ikasilonu, dang 
dohoko buké éé sarang jamaaté pitu ii: su Efesus, Smirna, Pergamus, 
Tiatira, Sardis, Filadelfia, dingangu Laodikia." 1:12 Ja nubihu likudé 
mutehung mensang ko i sai kabérané si sia éé. Bou éé ia nakasilo dihing 
solo pitu ko nikoa bou wulaéng. 1:13 Su tarora u rihing solo éé pia 
singkatau dudarisi kakela ghahi u taumata. I Sié dingangu juba manandu 
nudatingu laédé. Su seba'é pia tataka'é wulaéng. 1:14 Uta-é mawira 
musulungu duku u domba, kéré kawirang kapésé. Mata-Né luhéna 
musulung putung; 1:15 laédé-é maluha musulungu tembaga nitongka. 
Tingihé-é daringihé duhungu tatumpangu aké labo. 1:16 Lima-Né kuanéng 
mumanengalé bituing pitu, dang bou mohong-é pia peda mahoro simbua 
ko horoné rarua, simebang. Gati-Né susenang kéré matangello su ello 
labo. 1:17 Su témpong ia nakasilo si Sié, ia mangkaté naensu su tengo-Né 
musulung taumata naté. Kaiso i Sié nanimbongu lima-Né kuanéng si sia 
dingang nubéra, "Kumbahang mataku! Ia ii ko kahimotongangé dingangu 
ko panginsuéngé. 1:18 Ia ii i Sié ko biahé! la séng naté, kaiso tehungété, Ia 
biahé sarang karengu'é. Ia pia kawasa su ralungu papaté, dingang su 
duniangu taumata naté. 1:19 Ualingu éé, bohé'é apang halé ko nikasilonu, 
halé ko éné orasé ii, dingangu halé ko sarung mariadi samuri. 1:20 Kon 
rahasiangu wituing pitu ko nikasilonu su lima-Ku kuanéng, dang dihingu 
solo pitu bou wulaéng éé: Bituing pitu éé ko malaikaté'u jamaaté pitu, 
dang dihingu solo pitu éé ko jamaaté pitu." 


Karalahé 2 


2:1 "Su malaikaté'u jamaaté su Efesus, bohéko kéré ii: Ii ko tatanatangi 
Sié ko mumanengalé bituing pitu su lima-Né kuanéng, dang ko kadaléngé 
su tarora u dihingu solo pitu bou wulaéng éé. 2:2 Ja masingka u apang ko 
kukoaténgi kemu: I kemu kahalé'é kahengang dang kéré'é kaedangé. Ia 
masingka 1 kemu ta mundalondo su taumata raralai. Dang manga taumata 
ko numpangakungu watangéngé rasulé maning sumbalié waliné, séng bou 
nisukaténgi kemu, dang nikarapaténgi kemu humonéu 1 siré éé ko 


daléokang. 2:3 I kemu masabaré dang 1 kemu mututahangu sinsara baugu 
Ia, dang ta nakadio naungi kemu. 2:4 Katéwé ii kabaratang-Ku si kemu: I 
kemu séng ta kukendagé'u la kéré su tetaé. 2:5 Ualingu éé, tahendungété 
kéré apa karalungé kananawongi kemu. Pumputobatéko bou kalawou 
rosangi kemu, dang koako apang ko nikoa i kemu bou tetaé. Kamagéngu 
tala, uté Ia sarung dumenta sarangki kemu dang mangebu dihing solonu éé 
bou tampa'é. 2:6 Katéwé mang bedang pia simbau ko mapia si kemu, ko: I 
kemu mubinsi i siré apang tumatuhu i Nikolaus, ko mang lai Daku 
pububinsi. 2:7 I sai-sai ko makaringihé, puperhatikangko apang ko 
niwérangu Roké u Mawu Ruata su apang jamaaté! I siré ko nakauntu, 
sarung Daku ipakawala ipakang buangu kalu putatumbiahé ko timuwo su 
Ansédé'u Mawu Ruata." 2:8 "Su malaikaté'u jamaaté su Smirna, bohéko 
kéré ii: Ii ko tatanatangi Sié ko kahimotongangé dingangu ko 
panginsuéngé -- ko séng naté dang ko sau nubiahé. 2:9 la masingka u 
susangi kemu; la masingka 1 kemu kasiang arawé tuhu hinoné 1 kemu ko 
kala! la masingka u kalawou sasamédé ko séng nipalo si kemu bou 1 siré 
manga taumata ko mumangakungu watangéngé taumatangu Yahudi, 
maning sumbalié waliné; 1 siré éé ko umaté'u Sétang! 2:10 Aribé kataku u 
sinsara ko séng ta marengu lai ko harusé kapendangéngi kemu. 
Putahendung, Sétang sarung mupasu u simbahagéang bou 1 kemu su 
ralungu tahungku tadéau panalukaténg si kemu. I kemu sarung 
mutatahangu sinsara mapulong ello karengu'é. I kemu pakasatia si Sia 
sarang maté, uté la sarung mangonggo u pubawiahé kahengang dingangu 
kekal si kemu kéré laonggo u kalauntu. 2:11 I sai-sai ko makaringihé 
puperhatikangko apang ko niwérangu Roké u Mawu Ruata su apang 
jamaaté! I siré ko nakauntu, séng ta sarung mutatahangu sinsara ualingu 
papaté karuang suléné." 2:12 "Su malaikaté'u jamaaté su Pergamus, 
bohéko kéré ii: Ko n tatanatangi Sié ko kapanengalé péda mahoro ko 
horoné rarua. 2:13 Ja masingka su apa 1 kemu mumatana, ko su tampa u 
Setang mukukawasa. I kemu tatapé satia si Sia. Nangilémbo su témpongi 
Antipas, saksi-Ku ko satia éé, nipaté su tengongi kemu su markasé'u 
Sétang, 1 kemu ta nusunialé'u ko 1 kemu mangimang si Sia. 2:14 Kaiso 
maningu kéré'é pia halé pirang bau ko Ia ta maluasé bou i kemu. Pia 


sengga bou i kemu ko mututuhu apa ko itutintirongi Bileam. I Bileam 
manintiro si Balak kéré apa mupakasilaka u umaté'u Israel su ralungu rosa; 
kéré mangakalé si siré pakang kang ko lenangu séng bou nisemba su 
berhala dingangu mukoa halé lamuhu. 2:15 Kéré lai pia su taloarangi 
kemu ko mumanengalé su tintirongu manga tumatuhu i Nikolaus. 2:16 
Ualingu éé, pumputobatéko bou kalawou rosangi kemu! Kamagéngu tala, 
kadio témpo lai la sarung dumenta sarangki kemu dang muséké u apang 
taumata éé dingangu peda ko su ralungu mohong-Ku. 2:17 I sai-sai ko 
makaringihé, puperhatikangko apang ko niwérangu Roké u Mawu Ruata 
su apang jamaaté! ĮI siré ko nakauntu, sarung Daku ipakawala pakang 
manna ko kabawuni, dang simbau-simbau 1 siré sarung manarima bou la 
batu mawira simbau. Su watu éé mabawohé simbau aréng buhu, ko ta 
nikasingkaténgi sai-sai, su likudé'u taumata ko nakatarima'é." 2:18 "Su 
malaikaté'u jamaaté su Tiatira, bohéko kéré ii: Ko ii tatanatangu Ahusé'u 
Mawu Ruata, ko mata-Né luhéna kéré putung, dingangu laédé-é mululuha 
kéré tembaga nitongka. 2:19 la masingka u kebi ko kukoaténgi kemu -- la 
masingka 1 kemu kukendagé'u sinsulungu, 1 kemu satia, 1 kemu kahalé'é, 
dang i kemu masabaré mutatahangu sinsara. Ja masingka orasé ii 1 kemu 
muhalé bedang nangilémbong kauli'é bou horo. 2:20 Kaiso ii 
kabaratang-Ku si kemu: I kemu séng napaliung kapiané si Izebel, tau 
wawiné ko nangakungu watangéngé daroi u Mawu Ruata éé. Seng mauli 
manga ellang-Ku ko niakaléngé dingang nitintirongé tadéau pusundalé 
dang ipakang kang ko lena u wou nisemba su berhala. 2:21 Séng bou 
Raku nionggolangu témpo si sié tadéau putobaté bou kalawou rosané, 
kaiso i sié madidi mangedo mukoa apang halé maralamuhu éé. 2:22 
Putahendung! I sié sarung Daku ipakawatangu saki su ralokangé. Séé 1 sié 
ringangi siré apang taumata ko nawuang si sié sarung masinsara 
kahengang. Kebi-kebi éé sarung Daku koaténg su orasé 11 -- sudiluaré'i siré 
mangedo mukoa halé dalai dingangi sié. 2:23 Apang tumatuhu si sié 
sarung lai Daku paténg tadéau apang jamaaté masingka humonéu ko la ii 
masingka u pikirang dingangu naungu taumata. I kemu sarung Daku 
balisang tumuhu kakanoa 1 kemu simbau-simbau. 2:24 Arawé 1 kemu 
waliné apang su Tiatira ko ta timuhu tintiro ralai éé, dang ta nangendung 


singka u Sétang, la manguli si kemu la ta manamba bawawangi kemu 
pakabeha. 2:25 KĶKaiso sarang témponé la musau dumenta, 1 kemu putuhu 
tatapé su apang ko séng tutaghuanéngi kemu. 2:26-27 I siré ko nakauntu, 
dang ko sarang panginsuéngé turusé mukukoa apang ko kukapulu-Ku, 
sarung Daku gelirangu kawasa musulungu ko séng Daku nitarima bou 1 
Amang-Ku. I siré sarung manarima u kawasa wou Ia gunang mamarénta 
kalawou bangsa dingangu teking uasé, dang dingangu mupakawinasangu 
manga bangsa éé kéré kuring tana. 2:28 I siré sarung manarima u wituing 
kadademahé bou Ia. 2:29 1 sai-sai ko makarmgihé, puperhatikangko apang 
ko niwérangu Roké u Mawu Ruata su kalawou jamaaté." 


Karalahé 3 


3:1 "Su malaikaté'u jamaaté su Sardis, bohéko kéré ii: Ko 11 tatanatangi 
Sié ko pia roké pitu bou Mawu Ruata dingangu wituing pitu éé. Ia 
masingka u apang ko kukoaténgi kemu. Uadé i kemu mang biahé sumbalié 
séng naté! 3:2 Ualingu éé, pubangungké, dingang pakatoghaséko apang ko 
bedang éné si kemu su horo éé séng maté kahenga-hengang. Batu u Daku 
nikaréa humonéu apang ko kukoaténgi kemu, bedang takoaé sarang manga 
simbau ko nasuku su tengongu Mawu Ruata. 3:3 Nau, sauko tahendungé 
apang ko séng bou nitnitiro si kemu bedang tamai horo dang apang ko 
séng nikaringihé'i kemu. Paraléngko éé dingang putobatéko bou kalawou 
rosangi kemu. Kamagéngi kemu ta mubangung, la sarung dumenta 
sarangki kemu kéré mananako; dang i kemu sarung begangu mensang 
kengéré témponé ia mamarénta. 3:4 Katéwé su taloarangi kemu su Sardis 
mang bedang pia taumata ko mundudiaga pakéangé tadéau tatapé buresi. I 
siré éé sarung dumaléng singkaraléng dingang-Ku dingangu pakéangi siré 
mawira, batu'u mang séng hinoné éé si siré. 3:5 Si siré ko nakauntu sarung 
lohokangu juba mawira. Aréngi siré ta sarung Daku emukang bou ralungu 
Buké u Taumata Wiahé. Dang su tengongi Amang-Ku dingangu manga 
malaikaté-é la sarung mangakungi siré éé ko la tataghuangé. 3:6 I sai-sai 
ko makaringihé, puperhatikangko apang ko séng niwérangu Roké u Mawu 
Ruata su kalawou jamaaté!" 3:7 "Su malaikaté'u jamaaté su Filadelfia, 


buhéko kéré 1: Ko n tatanatangi Sié ko susi dingangu ko benasé. Ko 1 Sié 
mananengalé kakunsi ko tutaghuanéngi Daud: Kamagéngi S1é mamuka, 
takoaé sarang manga singkatau ko makapangunsi, dang kamagéngi Sié 
mangunsi, takoaé sarang manga singkatau ko makapamuka. 3:8 Ia 
masingka u apang ko kukoaténgi kemu. la masingka u kuaté'i kemu ta 
singapa; i kemu séng nutuhu tintiro-Ku dang satia su tengo-Ku. Si kemu 
séng Daku niwukangu tukadé, ko ta ikakunsi u manga 1 sai-sai. 3:9 
Tahendungéko 11: Taumata ko nakoa umaté'u Sétang éé, ko daléokang ko 
mangakungu watangéngé taumatang Yahudi sumbalié waliné, sarung Daku 
koaténg sarangi siré pusuba su tengonu. Dang i siré sarung masingka 
humonéu la kukendagé'i kemu. 3:10 Ualingi kemu séng timuhu parénta-Ku 
tadéau panambang toghasé. Ia lai sarung manirung si kemu bou susa ko 
sarung mangempisé kaselahé'u dunia. Halé éé sarung mariadi tadéau 
ipanaluka kalawou taumata su dunia. 3:11 Ja sarung maligha dumenta! 
Diagaté pakapia apang ko éné si kemu, tadéau takoaé sarang manga 
singkatau ko makapangaho kalauntungi kemu. 3:12 Taumata ko nakauntu, 
sarung Daku koaténg dihi su ralungu Waléngu Mawu-Ku, dingangu aréngu 
Mawu-Ku dang aréngu soangu Mawu-Ku -- Y erusalem buhu ko sarung 
matentung bou sorga, bou Mawu -- sarung Daku iwohé su awa u taumata 
éé. Lai aréng-Ku ko buhu sarung Daku iwohé su awa'é. 3:13 I sai-sai ko 
makaringihé, puperhatikangko apang ko niwérangu Roké u Mawu Ruata 
su apang jamaaté!" 3:14 "Su malaikaté'u jamaaté su Laodikia, bohéko 
kéré ii: Ko 1i tatanatangi Sié ko isusego Amin, Saksi ko satia dingangu 
tengadé, banggilé'u 3:15 Ja masingka u apang ko kukoaténgi kemu; Ia 
masingka i kemu ta mateno dang ta mateti. Hinoné mang pia simbau si 
kemu! 3:16 Arawé i kemu mangkaté masalighang, ta mateti, lai ta mateno. 
éé sabapé'é 1 kemu sarung Daku ipamuta wou ralungu mohong-Ku. 3:17 
Angkungi kemu, 'I kami kala dang kebi-kebi pia; si kami takoaé kurangé 
apa.' Kaiso i kemu wegangu kéré apa kasusané dang makasusa naung 
kakakoa i kemu! I kemu kasiang, tintalang, dang buta. 3:18 Baugu éé ia 
manegu si kemu tadéau i kemu puluang bulaéng si Sia, éé ko bulaéng 
takoaé lawé, tadéau 1 kemu makala. Puluangko lai si Sia pakéang mawira 
tadéau 1 kemu pia pakéang pamikung awa 1 kemu ko tintalang dang ta 


makaméa. 3:19 Apang taumata ko Daku ikendagé, ko 1 siré éé Daku 
sengkulang dingang Daku gésérang. Baugu éé pakatatoghaséko 1 kemu, 
dingang pumputobaté bou rosangi kemu. 3:20 Tehungété! Ta dudarisi su 
mohongu tukadé apidé kapanéngkohé. Kamagéng pia ko makarmgihé 
tingihé-Ku, dang mamuka tukadé, Ia sarung sumu musombangi sié. Ia 
sarung kumang dingangé dang 1 sié kumang singkakang dingang-Ku. 3:21 
1 siré ko nakauntu, sarung Daku ipakawala maiang su kakainanéngu 
kararatuang dingang-Ku, musulungu lai la sisaku séng nakauntu dang orasé 
ii mumaiang dingangi Amang-Ku su kararatuang-é. 3:22 1 sai-sai ko 
makaringihé, puperhatikangko apang niwérangu Roké u Mawu Ruata su 
kalawou jamaaté!" 


Karalahé 4 


4:1 Nasuéngu éé ia nusau nakahombang papasilo. Ia nakasilo pia tukadé 
simbau mabawuka su sorga. Boué nakaringihé lai pia tingihé ko bou tetaé 
séng nubéra si sia kéré raringihé tingihé'u napiri. Tingihé éé kapubérané, 
"Awīi'é ndai sarang ii. Ia sarung mulahé si kau apang ko sarung mariadi 
mahi." 4:2 Ja dingang turusé nikatahongu Roké u Mawu Ruata. Bou éé ia 
nakasilo pia simbau kararatuang su sorga, dang pia singkatau mumaiang su 
kararatuang éé. 4:3 Gatingu tau éé kimérong kakela permata wiru 
dingangu permata mahamu laka. Pia dindipahé simbua ko nudalahaghingu 
warna nuliwung kararatuang éé. 4:4 Su lokongé su rulungu kararatuang éé 
pia duang pulo epa kararatuang baliné. Séé mumaiang duang pulo epa su 
katauné pangaha'é ko dingangu pakéangé mawira, dang pia makotané 
wulaéng. 4:5 Bou kararatuang éé kukérong senangu kila dingangu 
tingihé'u relu mumaopéhé. Dang su tengongu kararatuang éé pia solo pitu 
kahénané; éé ko pitu Roké u Mawu. 4:6 Kaebakéng lai su tengongu 
kararatuang éé pia barang simbau kakela laudé'u sahamingang, matilang 
musulungu balaké'u éisé. Su rulungu kararatuang, su apang sundihangé, pia 
diadikang epa ko su tengoné dingang su likudé'é napéné u mata. 4:7 
Diadikang kahimotongangé tehungang kakela ghahiu singa. Ko karuané 
kakela sapi ésé. Ko kateluné pia gatiné kakela ghating taumata. Ko 


kaepa'é, tehungang kakela ghahuda ko katela'é. 4:8 Diadikang epa éé, 
nahia u tatela'é taha enung, dang su ralungé dingangu su rulungé napéné u 
mata. Ello hebi manga diadikang éé kasulingé tatapé. "Susi, susi, kasasusi 
su Mawu, Mawu Ruata Ko Nangilémbong Kawasa; ko éné, ko séng tebé 
éné, dang ko sarung éné turusé." 4:9 Diadikang epa éé mususulingu 
sasulilngu raralo, adaté dingangu tatarimakasé si Sié ko mumaiang su 
kararatuang éé, i Sié ko biahé sarang karengu'é. Dang su témpongu manga 
diadikang éé nusuling, 4:10 i siré duang pulo epa pangaha éé nusuba su 
tengongu taumata ko mumalang su kararatuang éé, buhué nanemba si Sié 
ko biahé sarang karengu'é. Bou éé 1 siré nanélédé'u makotangi siré sarang 
tengongu kararatuang éé dingangu nubéra, 4:11 "O Mawu, o Ruatangi 
kami! Ketangi Kau ko hinoné makatarima u raralo, adaté dingangu 
kawasa. Batu'u ko i kau mundariadi kalawou ko éné, dang su ralungu 
kapulu-Nu lai kalawou ko éné, séng nariadi dang nubiahé." 


Karalahé 5 


5:1 Bou éé ia nakasilo gulungu buké su limangi Sié ko mumaiang su 
kararatuang éé. Buké éé napéné u wohé bou simbeka sarang simbeka dang 
masaségélé pitu. 5:2 Bou éé ia nakasilo pia malaikaté bahani mumenggahé 
dingangu tingihé maiha, "I sai wotongé makaweka ségélé ii dingangu 
makawuka buké 11?" 5:3 Kaiso maning su sorga, oré lai su dunia, arau 
talangu su walang dunia mang lai ta kaebakéng sarang manga singkatau ko 
botongé makapamuka buké éé dang mutehung dalungé. 5:4 Nau ia kimia 
pia tingihé batu'u takoaé sarang manga singkatau ko botongé makapamuka 
buké éé dang mutehung dalungé. 5:5 Bou éé singkatau bou taloarangu 
manga pangaha éé nubéra si sia, "Kumbahang kumia! Putehungké! Singa 
bou sukungu Yahuda, toronangi Daud ko labo, séng nakauntu. I Sié 
makaweka ségélé pitu éé dingangu makawuka buké éé." 5:6 Bou éé ia 
nakasilo Ahusé'u Domba simbau dudarisi su tarora u kararatuang éé, 
maraliku su diadikang epa dang apang pangaha éé. Ahusé'u Domba 
kakelang musulungu ko séng bou nihata. I Sié pia sasungéné pitu dang 
matané pitu: éé ko pitu roké bou Mawu Ruata ko séng niroi sarang 


kaselahé'u dunia. 5:7 Bou éé Ahusé'u Domba éé limémpang dang nangala 
gulungu buké éé bou lima kuanéngu taumata ko mumaiang su kararatuang. 
5:8 Sementarangu Ahusé'u Domba éé kapukoa kéré'é, diadikang epa 
dingangu siré pangaha duang pulo epa sukatauné namulangéng su tengoné. 
I siré simbau-simbau nahia u kecapi dingangu mangko wulaéng su limangi 
siré lohong kamania, éé ko kakaliomanéngu manga umaté'u Mawu Ruata. 
5:9 I siré kapusulingéngu sasuling buhu simbua: "I Kau hinoné mangala 
buké éé dingangu mameka apang ségélé. Batu'u 1 Kau séng nipaté, dang 
bou papaté-Nu, apang taumata bou apang suku, bahasa, banua dang 
bangsa séng nialamaténg gunangu Mawu Ruata. 5:10 I Kau séng 
nupakakoa 1 siré simbau bangsa ko nitantu makoa imam, tadéau 1 siré 
putangkiang Mawu Ruatangi kité, dang mamarénta su wowongu dunia." 
5:11 Bou éé ia sau nutehung. Ia nakaringihé tingihé'u malaikaté hiwuné 
dingangu jutané. I siré dudarisi nuliku kararatuang dang diadikang epa 
dang manga pangaha éé. 5:12 I siré kasulingé maiha, "Ahusé'u Domba ko 
séng bou nihata éé, hinané nanarima u kawasa, kakakala, kapandé 
dingangu kuaté; I Sié nakahino adaténg, bantugang dang iralo!" 5:13 Bou 
éé ia nakaringihé apang diadikang su langi, su dunia, ko su walangu dunia 
dingangu su laudé -- nimbu'é apang diadikang su kaselahé'u dunia 11 -- 
kapahuliagé. "I Sié ko mumaiang su kararatuang, dingangu Ahusé'u 
Domba éé, ko dudalong dang luadaténg mawantugé dang makawasa 
sarang karengu'é!" 5:14 Uté diadikang epa éé simimbahé, "Amin!" Dang 
apang manga pangaha éé lai namulangéng dingang nusuba. 


Karalahé 6 


6:1 Bou éé ia nakasilo Ahusé'u Domba éé nameka ségélé himotongé su 
taloarangu ségélé pitu éé. Bou éé ia nakaringihé simbau bou diadikang epa 
éé nubéra, "Mahié!" Tingihé éé kéré raringihé tingihé'u relu. 6:2 Uté ia 
nutehung, bou éé nakasilo pia kawalo mawira simbau. Sumasakéné 
mumanengalé papiti simbua, dang si sié nionggolangu makota simbau. I sié 
rulémpang kéré singkatau nakauntu ko dumaléng manarima u kalauntu. 

6:3 Bou éé Ahusé'u Domba éé nameka ségélé karuané, nakarmgihé 


diadikang karuané nubéra, "Mahié!" 6:4 Bou éé pia lai kawalo waline 
simebang. Kawalo éé awa'é mahamu. Sumasakéné nionggolangu kawasa 
pupakailangu halé u pudaramé su wowongu dunia, tadéau taumata 
mangkaté ketang kapudaléhasé. Uté si sié nionggolangu péda labo simbua. 
6:5 Bou éé Ahusé'u Domba éé nameka ségélé kateluné. Dang ia 
nakaringihe binatang kateluné nubéra, "Mahié!" Ta nutehung, uté 
singkakela pia kawalo maitung simbau. Sumasakéné mumanengalé 
timbangéng simparé su limané. 6:6 Dang ia nakaringihé pia tingihé simbau 
mumenggahé su puidé'u diadikang epa. Tingihé éé kabérané, "Gandung 
mapia silitéré musulungu wawaéhé'u mulahalé sihello, dingangu gandung 
telu litéré ko haghiné waliné mang lai musulungu wawaéhé'u mulahalé 
sihello. Kaiso kumbahang mundusa manga laésé'u zaitun dingangu 
kobongu anggoré!" 6:7 Bou éé Ahusé'u Domba éé nameka ségélé kaepa'é. 
Dang ia nakaringihé binatang kaepa'é nubéra, "Mahié!" 6:8 Ia nutehung, 
bou éé nakasilo pia kawalo wintogé simbau. Sumasakéné aréngé i Papaté. 
6:9 Bou éé Ahusé'u Domba éé nameka ségélé kalimané. Uté ia nakasilo su 
alungu mesba pia manga himukudé'u taumata naté nipaté baugu i siré 
nanguaté tatanatangu Mawu Ruata ualingu kesaksiangi siré. 6:10 I siré 
naenggahé dingangu tingihé maiha, "O Mawu Ko Nangilémbong Kawasa, 
ko susi dingangu matengadé! Kéré apa karengu'é lai buhué 1 Kau 
muhukungu ralohongu dunia dingang muhukungi siré ualingu séng namaté 
si kami?" 6:11 I siré simbau-simbau nighelirangu juba mawira. Buhué 1 
siré niparéntang pangirolo kadio lai, sarang séng matimu rékénangu manga 
ringang singkahalé 1 siré dingangu ana u simbau 1 siré ko sarung paténg 
kéré 1 siré. 6:12 Bou éé ia nakasilo Ahusé'ùu Domba éé nameka ségélé 
kaenungé. Nariadi pia dinuhé maiha. Matangello nutingkaitung, musulungu 
héka maitung kasaré, dang bulang nutingkahamu kéré raha. 6:13 Kalawou 
wituing mumarondosé bou langi sarang bowongu dunia kéré manga 
wuangu kalu ara ko bedang tamata mumarondosé bou koto'é su témpong 
giongu anging maiha. 6:14 Langi mutingkailang kéré karetasé naghulung, 
dang kebi apang buludé dingangu manga tahanusa niénso bou tampa'é. 
6:15 Bou éé manga mararatungu dunia, apang manga mawu ralabo, manga 
hulubalang, taumata makakala dingangu manga taumata ko pia kawasané, 


dingangu manga taumata waliné, mbaéng ellang dingangu kawanua matél. 
Kebi-kebi susuhingu awa 1 siré su ralungu liang dingang su manga kelé u 
watu su wuludé. 6:16 Su manga wuludé dingang su manga watu tamai éé 1 
siré mumenggahé, "Naé'é empisé 1 kami! Hepingéko 1 kami bou matangi 
Sié ko mumaiang su kararatuang, dingang bou ralangéhé'u Ahusé'u Domba 
éé! 6:17 Ello kalentihangé éé séng dimenta, orasé 111 siré mangukahé'u 
pedungi siré, dang takoaé sarang manga singkatau ko makataghalé su 
tengongi siré!" 


Karalahé 7 


7:1 Bou éé, ia nakasilo malaikaté i siré epa u katau dudarisi su epa 
bukungu dunia. I siré muluheping anging epa su dunia tadéau kumbahang 
pia anging tumiu su rulungé arau su laudé, arau su koto u manga kalu. 7:2 
Bou éé ia nakasilo pia singkatau malaikaté baliné nasepu bou simbekang 
daki. I sié mububawa ségélé bou Mawu Ruata ko biahé. Dingangu tingihé 
maiha malaikaté éé kakuiné malaikaté 1 siré epa ko séng nakaréa kawasa 
bou Mawu Ruata punggoghahé dunia bou rulungé sarang laudé. 7:3 
Malaikaté éé nubéra, "Hedoko horo munggolang dulungé dingangu laudé, 
arau manga laésé'u kalu kamagéngi kami bedang ta nunggeli u ségélé 
tatiala su rehu u manga ellangu Mawu Ruatangi kité." 7:4 Bou éé ia 
nihabaréng humonéu ko pia 144.000 kauli'é taumata ko séng nighelirangu 
ségélé tatiala bou Mawu Ruata su rehu i siré. I siré manga taumata éé ko 
niala bou sukungu Israel mapulo dua; 7:5 bou apang suku 12.000 
sukatauné. Ko bou suku Yahuda, Ruben, Gad, 7:6 Asyer, Naftali, 
Manasye, 7:7 Simeon, Lewi, Isakhar, 7:8 Zebulon, Yusuf dang Benyamin. 
7:9 Bou éé ia sau nutehung, ko nakasilo pia laudé'u taumata kéré'é kauli'é 
-- takoaé ko sarang manga singkatau nakarékéng kauli'é. I siré éé ko 
manga taumata bou apang bangsa, suku, banua, dingangu bahasa. 
Dingangu jubangi siré mawawira dang mumanengalé manga kalepang 
palem su limangi siré. Taumata singendu éé dudarisi tutatengo kararatuang 
dang tutatengo Ahusé'u Domba éé. 7:10 Bou éé dingangu tingihé maiha 1 
siré nunggahadé, "Kasasalamaté'i kité darentané bou Mawu Ruatangi kité, 


ko mumaiang su kararatuang, dang bou Ahusé'u Domba éé!" 7:11 
Kebi-kebi malaikaté dudarisi nuliku kararatuang dingangu manga pangaha 
dang binatang epa éé. Apang malaikaté éé namulangéng su téngong 
kararatuang buhué nusuba su Mawu Ruata. 7:12 I siré kabérané, "Amin! 
Dalo su Mawu Ruatangi kité ko labo dingangu pandé. I Sié hinoné 
manarima u bérang tatarimakasé dingangu adaté. I Sié pia kawasa 
dingangu kuaté sarang karengu'é! Amin." 7:13 Singkatau bou taloarangu 
manga pangaha éé nukibalo si sia, "Apang taumata ko dingangu juba 
mawira 1, ko 1 sai dingang ko bou apa i siré rimenta?" 7:14 Ia simimbahé, 
"Ia bega, Tuang. I Tuang sisané masingka." Uté i sié nubéra si sia, "Ko 1 
siré ii manga taumata ko nasalamaté bou témpong pamamahang ko labo. I 
siré séng numpanguhasé jubangi siré nipakawirangu rahangu Ahusé'u 
Domba éé. 7:15 éé sabapé'é i siré dudarisi su tengongu kararatuangu 
Mawu Ruata, dingangu mukukaliomanéng si Sié, ello hebi su ralungu 
Waléngu Mawu Ruata. Dang i Sié ko mumaiang su wowongu kararatuang 
éé sarung maéné dingangi siré tadéau manirung si siré. 7:16 I siré séng ta 
sarung lai makapendang mahutung dingangu marou; matangello arau 
talangu teti u pedisé séng ta sarung lai makahengisé si siré, 7:17 batu'u 
Ahusé'u Domba ko mumaiang su tarora u kararatuang éé sarung makoa 
gembalangi siré. I Sié manata si siré sarang matangu aké ko makagheli u 
pubawiahé. Dang Mawu Ruata sarung mangemu kalawou aké u mata bou 
matangi siré." 


Karalahé 8 


8:1 Suapangu Ahusé'u Domba nameka ségélé kapituné, sorga 
nutingkaremasé luenang manga siténgang kaorasé karengu'é. 8:2 Bou éé ia 
nakasilo malaikaté pitu ko dudarisi su tengongu Mawu Ruata, dang 1 siré 
nionggolangu napiri pitung bua. 8:3 Singkatau malaikaté baliné, ko 
mububawa pananutungangu dupa simbua ko nikoa bou wulaéng, dimenta 
dang dimarisi su tengongu mesba. Si sié nighelirangu kamania mauli-mauli 
gunangu pakitaho su ralungu kakaliomanéngu kalawou umaté'u Mawu 
Ruata dang gunangu isemba su mesba wulaéng ko su tengongu 


kararatuang. 8:4 Muluhindo u kakaliomanéngu manga umaté'u Mawu 
Ruata, tipungu dupa ko kahénané éé tutiwua bou limangu malaikaté ko 
dudarisi su tengongu Mawu Ruata éé. 8:5 Bou éé malaikaté éé nangala 
pananutungang dupa éé, dang nitahongéngu putung bou mesba, buhué 
niwahungé sarang bowongu dunia. Uté delu mangkatéwé dudalopé dang 
kila mususasahédé, dingangu nariadi rinuhé. 8:6 Bou éé, malaikaté 1 siré 
pitu ko mumanengalé napiri éé séng musasadia mutiu. 8:7 Malaikaté 
himotongé nutiu napiriné, uté tahiti watu dingangu putung lau u raha 
dimaséhé kéré'é kaiha'é sarang bowongu dunia. Simbahagéang tatelu bou 
dunia nasué nahengisé; kéré'é lai simbahagéang tatelu bou manga kalu, 
dingang manga apang dempugé biahé. 8:8 Bou éé malaikaté karuané nutiu 
napiriné, uté pia barang simbau ko kéré'é kalabo'é kakelang musulungu 
wuludé kahénané niwahung su laudé. Simbahagéang tatelu bou laudé 
nubalu nakoa daha, 8:9 dang simbahagéang tatelu bou kalawou diadikang 
su laudé nasué naté; kéré'é lai simbahagéang tatelu bou manga kapalé 
nasué nailang. 8:10 Bou éé malaikaté kateluné nutiu napiriné, uté bituing 
labo simbau ko kahénané kakela solo, nanawo bou langi, buhué 
nangentung simbahagéang tatelu bou manga salu dingangu matang aké. 
8:11 (Aréngu wituing éé "Mapai".) Uté simbahagéang tatelu bou aké 
napai, dang nakapaté taumata mauli baugu nanginung aké mapai éé. 8:12 
Bou éé malaikaté kaepa'é nutiu napiriné. Nau nikawebahé-é simbahagéang 
tatelu bou matangello, simbahagéang tatelu bou wulang, dang 
simbahagéang tatelu bou kalawou wituing hakiu nakailang simbahagéang 
tatelu bou tualagé'i siré. Dingangu lai simbahagéang tatelu bou ello 
narendung kéré'é lai ssimbahagéang tatelu bou hebi. 8:13 Bou éé ia 
nutehung, uté ia nakaringihé pia tingihé'u burung gahuda katela'é rasi 
marangé su kinoang, munggunggahadé, "Silaka, Silaka! Kasasilaka su 
kalawou taumata su dunia kamagéng ikaringihé malaikaté tatelu waliné 
séng mutiu napiri!" 


Karalahé 9 


9:1 Bou éé malaikaté kalimané nutiu napiriné, dingang ia nakasilo pia 


bituing simbau nanawo wou langi sarang bowongu dunia. Bituing éé 
nionggolangu kakunsi u towa u papaté. 9:2 Uté bituing éé namuka towa u 
papaté éé, bou éé pia tipu simebang bou ralungé kakela tipungu sunggilé 
labo. Matangello dingangu kinoang narendungu tipu bou ralung towa'é éé. 
9:3 Bou éé bou ralungu tipu éé pia gepangu kumbai simébang timela 
sarang bowongu dunia. Manga kumbai éé nionggolangu kawasa 
musulungu kéré ko nionggo su lipang mangangampa. 9:4 I siré nilarang 
muhepa manga rempugé dang manga kalu, arau manga sasuang baliné. I 
siré wotongé ketang manembo manga taumata ko takoaé ségélé tatiala su 
rehu 1i siré bou Mawu Ruata. 9:5 Manga kumbai éé ta niwala mamaté 
apang taumata éé, kaiso ketang ipamau si siré selamang lima wulang. 
Hegé ualingu isingu kumbai éé musulung kahegéné dingangu ko nikikingu 
lipang mangangampa. 9:6 Selamangu lima wulang éé, apang taumata éé 
mududéa daléngé tadéau maté, kaiso 1 siré ta maté; 1 siré mapulu maté, 
kaiso papaté marau bou 1 siré. 9:7 Gahi u kumbai éé kakela kawalo ko 
séng sadia muparang. Su tembo 1 siré pia barang simbau kakela makota 
wulaéng. 9:8 Uta i siré kakela uta u mangawawiné, dang isingi siré kakela 
ising singa. 9:9 Seba 1 siré matataka u barang simbau ko musasihingu laku 
uasé. Tingihé'u tatela 1 siré kéré raringihé tingihé'u gepangu kerétangu 
kawalo ko labo sementarang kapuparangé. 9:10 I siré nahia u toléngi siré 
dingangu pia bisané musulungu lipang mangangampa. Dang su ralungu 
toléngi siré pia kuaté ipaninsara taumata selamang lima wulang. 9:11 I siré 
pia datu mumamarénta si siré, dang datu éé ko malaikaté ko masingka u 
towa u papaté. Aréngé su wérang Ibrani Abadon; dang su wérang Yunani 
Apolion (ko mangaléné "Mundarusa".) 9:12 Silaka kahimotongangé séng 
napalusé. Bou éé pia darua lai silaka harusé dumenta. 9:13 Bou éé 
malaikaté kaenungé nutiu napiriné. Uté ia nakaringihé tingihé dimenta bou 
wukungu mesba wulaéng epa ko mapapelo su tengongu Mawu Ruata. 
9:14 Tingihé éé nubéra su malaikaté kaenunge éé, "Pelo'é malaikaté siré 
epa ko kalaiki su Salu u Efrat éé." 9:15 Malaikaté epa éé dingang nipelo. I 
siré séng nisadia ketang gunangu orasé, ello, wulang dingangu taung éé 
gunang pamaté simbahagéang tatelu bou kalawou taumata. 9:16 Ia 
nipakasingkaténg uadé dékénangu pasukang ko su kawalo éé kauli'é dua 


hasu su jutané. 9:17 Dang su ralungu papasilo, ia nakasilo apang kawalo 
éé dingangu sumasakéné. Sumasakéné nahia u laku 1 siré uasé awa'é 
mahamu malénda, biru musulungu muntia, dingang maridihé kakela 
malela. Tembo u manga kawalo éé musulungu tembo u singa, dang bou 
mohongé susebang putung, tipu dingangu maléla. 9:18 Simbahagéang 
tatelu bou kalawou taumata naténgu silaka tatelu éé; putung, tipu dingangu 
malela ko simebang bou mohongu mangga kawalo éé. 9:19 lha u manga 
kawalo éé ko dasi su ralungu mohongé dingangu lai bawa su toléné. 
Toléngi siré kakela katoang pia tembo'é. Dingangu toléné éé, kawalo éé 
mumaninsara taumata. 9:20 Kaiso lembéngu taumata ko bedang ta 
nikapaténgu silaka éé mang lai, ta nanentangu ko kukoaténgu limangi siré 
hala. I siré ta mangedo manemba su manga roké daralai dingang su manga 
berhala wulaéng, salaka, tembaga, batu dingangu su manga kalu ko ta 
makasilo arau ta makaringihé, arau lai ta makararaléng. 9:21 I siré lai ta 
nanentangu apang kakanoa i siré raralai, mamaté, mupalihara singka 
marendung, musundalé dingangu mutako. 


Karalahé 10 


10:1 Bou éé ia nakasilo malaikaté baliné singkatau ko bahani limintu bou 
sorga. I sié maraliwungu winawa, dingang pia dindipahé simbua nuliwung 
tembo'é. Gatiné simenang kéré matangello, dingangu laédé'é kakela rihi 
putung. 10:2 Su limané pia gulungu buké kadio simbau kabawingkahé. 
Laédé'é kuanéng matatoto su laudé, dang laédé'é kuihi matatoto su 
rulungé. 10:3 Bou éé i sié nunggahadé maiha kéré raringihé kahuangu 
singa. Suapangu malaikaté éé bou nunggahadé, delu pitu nanimpalé'u 
raledu'é maiha. 10:4 Kéré'é suapangu relu pitu éé dimaledu, kapuluku 
daku bohékang, kaiso pia tingihé daku nikaringihé bou sorga nubéra, 
"Demasé'é barang ko niwérangu relu pitu éé; kumbahang bohékang!" 10:5 
Bou éé malaikaté ko daku nikasilo ko laédé'é matatoto su laudé dingang su 
rulungé éé nuhéngké u limané kuanéng sarang langi. 10:6 I sié nutéwa su 
aréngu Mawu Ruata ko biahé sarang karengu'é, ko nundiadi langi, dunia, 
laudé dingangu kalawou ralohoné. Malaikaté éé nubéra, "Témponé séng ta 


ikasoho lai! 10:7 Kaiso kamagéngu malaikaté ko kapituné séng mutu 
napiriné, Mawu Ruata sarung muparaléngu maksuté'u rahasia-Né, 
musulungu kéré ko séng nihabaré-é su manga ellang-é, si siré manga nabi." 
10:8 Bou éé tingihé ko daku nikaringihé bou sorga éé, sau nubéra si sia. I 
sié nubéra, "Dako'é pangala gulungu buké ko mabawingkahé su limangu 
malaikaté ko laédé'é katatoto su laudé dingangu su rulungé éé." 10:9 Uté 
ia dingang natamai nakoa sarang koa u malaikaté éé nudorong si sié tadéau 
mangonggo u buké éé si sia. I sié nubéra, "Ala'é dingang kangké'é 1. Su 
ralungu tiangu 1 sié mutingkapai, arawé su mohongu 1 sié matehi 
musulungu madu." 10:10 Ja nangala gulungang kadio éé bou limané buhué 
raku nikang. Su mohong témangé musulung madu, arawé suapang daku 
nielu, su ralungu tiang 1 sié nutingkapai. 10:11 Bou éé ia niparéntang, 
"Kékéko sinsulé lai habaré'ùu Mawu Ruata bou halé u manga bangsa, 
banua, bahasa, dang manga mararatu." 


Karalahé 11 


11:1 Bou éé ia nionggolangu kalu simpedi ko musasihingu teking laukuré 
simbua, buhué niparéntang, "Dakoko pangukuré Baléngu Mawu Ruata 
dingangu mesba. Dékéngko pira kauli u taumata mukukaliomanéng su 
ralungé. 11:2 Kaiso kumbahang mangukuré delahé su likudé'u Waléngu 
Mawu Ruata éé, batu'u tampa éé séng niwala su manga taumata ko 
begangu Mawu. I siré sarung mulinda-linda soa susi éé selamangu epa u 
pulo dua su wulangé. 11:3 Ja sarung mundoi u saksi-Ku duang katau ko 
dingangu lutu, dang 1 siré sarung mupakasingka u habaré'uùu Mawu Ruata 
selamangu sihiwu rua hasu enungu pulo su elloné." 11:4 Saksi rarua éé ko 
laésé'u zaitun duang kalu dang dihingu solo rarua ko su tengongu Mawu 
ko nundiadi kaselahé'u dunia. 11:5 Kamagéng taumata manaluka mukoa 
barang dalai si radua, uté bou mohongi radua pia putung sumebang ko 
makasilaka kalawou roka'é. Ualingu kéré'é apang taumata ko mapulu 
mupakatedu 1 siré sarung maté. 11:6 I siré pia kawasa manaka langi 
tadéau rumaséhé selamangi sire kapuhabaréngu habaré'u Mawu Ruata. I 
siré lai pia kawasa su manga matang aké, tadéau namalu aké pakakoa 


daha. Dang i siré pia kawasa paminsang dunia dingangu haghing silaka, 
suapang témpo ko balawé kapulungi siré mukoa halé éé. 11:7 Suapangi 
siré nasué wou nubawa habaré'i siré, binatang ko simebang bou ralung 
towa u papaté sarung mundoka si siré. 11:8 Dang mayaté'i siré sarung 
masiwata-watang su raléng labo su ralungu soa, su pia Mawungi siré 
nighantong. Aréng sasihingu soa éé Sodom arau Mesir. 11:9 Apang 
taumata bou kalawou wanua, suku, bahasa dingangu bangsa sarung 
makasilo mayaté'i siré selamangu telung ello siténga, dang ta mupakauhu u 
mayaté éé ilebing. 11:10 Dalohongu dunia sarung lumiagé su papaténgu 
saksi rarua éé. I siré sarung mukoa karaméang dingang mudarohong 
kuidé, baugu nabi rarua éé séng nuparentangu sinsara mauli su kalawou 
taumata su wowong dunia. 11:11 Bou telung ello siténga, singongong 
pubawiahé dimenta bou Mawu Ruata dang nusau simu su ralungu 
wadangu nabi rarua éé. I radua nupeti dimarisi, hakiu apang taumata ko 
nakasilo si radua nataku dalai-lai. 11:12 Bou éé nabi rarua éé nakaringihé 
pia tingihé maiha kakuiné si radua bou sorga, "Awi'é ndai sarang 1i!" Uté 
su tengongu manga roka 1 siré, 1 siré tarai nawi sarang sorga maraliwungu 
winawa. 11:13 Uté singkatémpo éé dingang nariadi pia dinuhé maiha. 
Simbahagéang mapulo bou soa éé narusa, dingang taumata pitu hiwu su 
katauné naté kahiangu rinuhé éé. Manga taumata waliné nungkataku 
dalai-lai, bou éé i siré numpudalongu kawawantugé'u Mawu Ruata su 
sorga. 11:14 Silaka karuané séng napalusé. Kaiso kakelako! Silaka 
kateluné marena kadio lai sarung makatuhu. 11:15 Bou éé malaikaté 
kapituné nutiu napiriné, uté su sorga kukaringihé pia tingihé malaiha ko 
kabérané, "Kawasa mamarénta dunia orasé ii matatengalé su limangu 
Mawungi kité dang Datung Salamaté ko nipudiandi-Né. I Sié sarung 
mamarénta sarang karengu'é!" 11:16 Uté i siré pangaha duang pulo epa ko 
mumaiang su kararatuangi siré su tengongu Mawu Ruata, namulangéng 
dingangu nanemba su Mawu Ruata. 11:17 I siré nubéra, "Mawu, Ruata 
Makawasa, ko séng éné, dang ko séng tebé éné! I kami muhéngké u 
tarimakasé si Kau batu'u 1 Kau séng nupaké'u kawasa-Nu ko labo, dang 
séng maneta mamarénta! 11:18 Apang taumata ko begangu Mawu, 
numpanulu batu'u séng témponé i Kaumupasebangu pedu-Nu, dang ko 


séng témponé lai 1 Kau muhukungu apang taumata naté. Ii témponé 
munggeli u wawaéhé'u saghédé'u manga ellang-U, 1 siré apang nabi, 
dingangu su kalawou umaté-U, éé ko apang taumata ko mututahamawu si 
kau, dalabo dingangu dadio. Séng éé témponé mupakawinasangu kalawou 
taumata ko mupakawinasangu dunia!" 11:19 Uté dingangu nawuka 
Waléngu Mawu Ruata su sorga, dang dingangu nikasilo Bantalé'u 
Pudariandi su ralungé. Bou éé nariadi pia kila mususasahédé dingang 
tingihé'u relu mangkaté dudalopé dingang mumatingkasé, dingangu lai 
dinuhé dingangu tahiti watu maiha. 


Karalahé 12 


12:1 Bou éé su langi nikasilo pia barang simbau ko nakahérang dang 
takoaé sihingé. Pia tau wawiné singkatau malaenggungu matangello ko 
nakoa kéré pakéangé, dudarisi su wulang. Su tembo'é pia makota simbau 
ko nariadi bou wituing mapulo dua. 12:2 Tau wawiné éé pia kaluwaéng, 
dang ualingu séng témponé mubaruntung, uté 1 sié mangkaté mumaihongu 
tedu. 12:3 Bou éé nikasilo lai pia barang makalahérang su langi. Pia naga 
mahamu simbua ko labo kahengang ko pia tembo'é pitu dingangu 
sasungéné mapulo. Apang tembo'é pia makotané simbau. 12:4 Dingangu 
toléné 1 sié nanékéhé simbahagéang tatelu bou kalawou witumg su langi 
dingangu namahungi siré sarang bowongu dunia. Naga éé dimarisi su 
tengongu tau wawiné ko séng mubaruntung éé maksuté tadéau mamélohé 
ana'é, suapang ipuhana. 12:5 Bou éé tau wawiné éé nubaruntungu ana ésé 
singkatau ko sarung mamarénta kaselahé'u bangsa dingangu teking uasé. 
Kaiso ana éé niaho bou tau wawiné éé, buhué niwawa sarang koa u Mawu 
Ruata sarang tengongu kararatuang-é. 12:6 Nau tau wawiné éé timalang 
sarang tana linggi, sarang tampa ko séng nisadiangu Mawu Ruata si sié. Su 
tampa éé i sié sarung paliharang salamangu sihiwu rua hasu enungu pulo 
su elloné. 12:7 Bou éé su sorga nariadi pia pusaséké. Mikhael dingangu 
manga malaikaté'é nuséké nundoka naga éé. Dang naga éé ko 
nisumbalangu apang malaikaté'é, nundoka si Mikhael. 12:8 Naga éé 
nikawata. I sié dingangu apang malaikaté'é ta nipakawala matana lai su 


sorga. 12:9 Naga labo éé niremé sarang likudé! Ko i sié éé katoang 
magurang aréngé Setang arau Roké Dalai, ko nangakalé kaselahé'u dunia. 
1 sié niremé sarang dunia dingangu apang malaikaté'é. 12:10 Bou éé ia 
nakaringihé pia tingihé maiha su sorga kabérané, "Séng 1i témponé Mawu 
Ruata mupakasalamaté'u umaté-é! Orasé 1 Mawu Ruata mulahé u 
kawasa-Né kéré Ratu! Orasé ii lai Datung Salamaté ko nipudiandi éé 
mupasialang kawasa-Né! Batu'u ko mututulangu manga ana u simbau 1 kité 
ello hebi, séng nipasebang bou sorga. 12:11 Manga ana u simbau i kité 
séng namata 1 sié dingangu rahangu Ahusé'u Domba éé, dang dingangu 
habaré tengadé bou Mawu Ruata ko iluhabaré'i siré. I siré sadia 
manarakangu awa 1 siré sarang maté. 12:12 Ualingu éé hinoné sorga 
dingangu kalawou ko mumatana su ralungé, lumuasé! Kaiso silaka dunia 
dingangu laudé, batu'u Sétang séng limintu sarangki kemu dingangu pedu 
labo, baugu i sié masingka témponé katé kadio lai." 12:13 Su témpongu 
naga éé nakasingka humonéu 1 sié séng niremé sarang dunia, 1 sié naneta 
manahusu tau wawiné ko nuhana u ana ésé éé. 12:14 Arawé tau wawiné 
éé nionggolangu tatela u burung gahuda labo duang beka, tadéau 1 sié 
tumela sarang tana linggi su tampa 1 sié sarung paliharang salamang telu 
taung siténga, makatalang bou pananahusungu naga. 12:15 Uté naga éé 
nanopa u aké singendu-ngendu bou ralungu mohongé nitarang su tau 
wawiné éé tadéau panandang si sié. 12:16 Kaiso dunia nusumbala tau 
wawiné éé; dunia namuka mohongé nangelu aké éé bou muhongu naga éé. 
12:17 Naga nupedu ralai-lai, hakiu i sié tamai nangalo su toronang baliné 
bou tau wawiné éé, 1 siré apang taumata ko tutuhu kalawou paréntangu 
Mawu Ruata, dang ko munggunggeli u kesaksiangu halé i Yesus dingangu 
kawasa-Né. 12:18 Bou éé naga dimarisi su apéng. 


Karalahé 13 


13:1 Bou éé ia nakasilo binatang simbau limeto wou ralungu sasi. I sié pia 
sasungéné mapulo dingangu tembo'é pitu. Su apang sasungéné nahia u 
makotané pusimbau, dang su tembo'é kabawohé aréng simbau lahinakang 
su Mawu Ruata. 13:2 Binatang ko daku nikasilo éé gahié kakela ghahi u 


singangu laudé, laédé'é kakela laédé'u buruang, mumusé kakela mumusé'u 
singa. Bou éé binatang éé nionggolangu naga éé iha'é sisané dingangu 
kararatuang dang kawasa labo. 13:3 Simbau bou taloarangu tembo pitu 
bou binatang éé kakela ko nalésé labo, kaiso lésé éé séng nahegu. 
Kaselahé'u dunia mumahérang katuhv'é binatang éé. 13:4 Dang 1 siré kebi 
nanemba naga éé baugu i sié séng nangonggo u kawasane su binatang éé. 
Dang i siré lai nanemba binatang éé. I siré nubéra, "Takoaé ko musulungu 
binatang ii! Takoaé ko makaroka si sié muparang!" 13:5 Binatang éé 
nipakawala muluangu wawéra oboté dingang puhinakang Mawu Ruata. I 
sié nipakawala muparénta selamangu epa u pulo dua su wulangé. 13:6 
Bou éé i sié naneta nuhinakang Mawu Ruata dingangu aréng-é. Kéré'é lai 
tampa katanakéngu Mawu Ruata, dingangu kebi ko mumatana su sorga 
nihinakanéngé. 13:7 I sié nipakawala lai pundoka umaté'u Mawu Ruata 
dingang pamata si siré. Dang kawasa su kalawou suku, banua, bahasa, 
dingangu apang bangsa nionggo si sié. 13:8 Binatang éé sarung 
panembangu kalawou taumata ko mububiahé su wowong dunia, 
sudiluaré'u taumata ko séng tebé madarolé su horo u dunia nariadi su 
ralungu buké u taumata wiahé ko tutaghuanéngu Ahusé'u Domba ko séng 
bou nihata. 13:9 Baugu éé, kamagéngi kemu makatanggong mudaringihé, 
pudaringihé'é habaré ii: 13:10 "Taumata ko harusé tawéngang, séng 
nalahé mang sarung tawéngang. Dang taumata ko harusé paténg dingangu 
péda, séng nalahé mang harusé paténg dingangu péda. Ko éé sabapé'é 
umaté'u Mawu Ruata mang harusé pakatatatapé dang pakasasatia." 13:11 
Bou éé ia nakasilo pia binatang baliné simbau nasokalé bou ralungu tana. I 
sié pia sasungéné rarua kakela sasungéngu pegolé'u domba. Tingihé kéré 
raringihé tingihé'u naga. 13:12 Su tengongu binatang ko kahimotongangé 
éé i sié mupupaké u kawasa labo ko nikaréa'é bou binatang éé. Kaselahé'u 
dunia dingangu kebi ko mumatana su ralungé, nipaksané panemba binatang 
kahimotongangé éé, ko lésé'é labo séng nahegu. 13:13 Binatang karuané 
éé mukukoa tanda hérang dalabo. Su tengongu apang taumata i sié nukoa 
putung nipakanawo bou langi sarang bowong dunia. 13:14 Dang kebi 
apang taumata wiahé su dunia nikasalukaténgu tanda hérang ko nikoa'é su 
tengongu binatang kahimotongangé éé. Dang i siré kebi-kebi niparéntangé 


pukoa simbau patongu binatang ko séng nipili u péda, kaiso mang tatapé 
biahé. 13:15 Binatang karuané éé ipakawala mangonggo u singongoné su 
patong éé, hakiu patong éé makawéra dingangu makapamaté apang 
taumata ko madidi manemba si sié. 13:16 Kebi-kebi taumata, dalabo 
dingang dadio, kala dingangu susa, ellang dingangu kawanua matéi, 
nisihasangu binatang éé panarima u tatiala su limangi siré kuanéng arau su 
rehu i siré. 13:17 Takoaé sarang manga singkatau ko makapuluang arau 
makapubalu u manga apa, kamagéngi sié takoaé tatialané éé. 13:18 Séé 
mang harusé pia kapandé. Taumata pia kapandéné makarékéng 
mangaléngu angkangu binatang éé, batu'u angka éé ko aréngu taumata 
singkatau. Angkané ko 666. 


Karalahé 14 


14:1 Bou éé ia nutehung, buhué nakasilo Ahusé'u Domba éé dudarisi su 
wowongu Wuludé'u Sion. Dingangu Sié pia taumata 144.000 ko dehu u 
simbau-simbau pia bohé u aréng-é dingangu aréngi Amang-é. 14:2 Bou éé 
ia nakaringihé tingihé bou langi pia duhungé kéré tingihé'u aké labo 
nawentulé dingang kéré raledu u relu maiha. Tingihé éé kéré raringihé 
tingihé'u musiké 1 siré munanalangu kecapi ko kapunalangéngu kecapingi 
siré. 14:3 Su tengongu kararatuang dingangu binatang epa dang lai manga 
apang pangaha ko éné su reduhé'u kararatuang éé, i siré taumata 144.000 
éé mususulingu sasuling buhu simbau. Sasuling éé ta kaendungangu sarang 
manga singkatau su likudé'i siré 144.000 éé ko séng nipakaliu bou dunia. 
14:4 I siré éé taumata tatapé susi kéré taumata luhisé, baugu 1 siré ta 
nubiahé dingangu mangawawiné. I siré mututuhu Ahusé'u Domba éé 
sarang apang ko daléngangé. Bou taloarangu patiku taumata, ko 1 siré séng 
niliu nikoa kéré sasemba kahimotongangé su Mawu Ruata dingang su 
Ahusé'u Domba. 14:5 Bedang ta sinsulé i siré nukoa léo; dang takoaé 
kurangé sarang kadio si siré. 14:6 Bou éé ia nakasilo malaikaté baliné 
singkatau ko tutela marangé su langi. Malaikaté éé mububawa habaré bou 
halé u Habaré'u Raluasé ko takoaé keta'é gunang ihabaré su tamata su 
dunia su apang bangsa, suku, bahasa dingang wanua. 14:7 Malaikaté éé 


mumenggo dingangu tingihé maha, "Kataku'é su Mawu Ruata, dingangu 
pudalokongu kawawantugé-é! Batu'u séng témponé Mawu Ruata 
muhukungu taumata. Panemba'é si Sié ko nundiadi langi, dunia, laudé 
dingang kalawou matang aké!" 14:8 Malaikaté karuané nakatuhu 
malaikaté ko kahimotongangé apidé kaenggoné, "Séng nanawo! Soangu 
Babel ko labo éé séng nanawo. I sié séng nupakakoa u kalawou bangsa 
naiwukangu aké u anggoré -- anggoré'u pusasundalé!" 14:9 Singkatau 
malaikaté kateluné nakatuhu malaikaté darua éé, apidé kaenggoné 
dingangu tingihé maiha, "Taumata ko mumanemba binatang dingangu 
patongé éé, dang ko pia tatialangu binatang éé su rehu arau su limané, 
14:10 taumata éé sarung mangmung anggoré'u Mawu Ruata, éé ko 
anggoré'u ralangéhé-é ko séng nituang-é su ralungu tampa'é, ko ta 
nighahing sarang kadio-dio! Kebi-kebi taumata éé sarung pahangéng su 
ralungu putung dingangu malela su tengongu malaikaté susi dang su 
tengongu Ahusé'u Domba éé. 14:11 Tipungu putung ko nakasinsara 
kalawou taumata éé sarung tumipu turusé sarang karengu'é. Ello hebi 
takoaé kiroloné i siré pupahangéng, 1 siré ko mumanemba binatang éé 
dingang patongé, dang kebi apang taumata ko pia tatialang aréngu 
binatang éé." 14:12 Su ralungu halé ii manga umaté'uùu Mawu Ruata ko 
mututuhu su kalawou paréntangu Mawu Ruata dingang ko satia si Yesus, 
mang hinoné pakatarima. 14:13 Bou ée ia nakaringihé pia tingihé bou 
sorga kabérané, "Bohéko 11: Maneta bou orasé i1, karaluasé su apang 
taumata ko naté su témpong kapuparaléngéngu halé u Mawu!" "Tengadé!" 
nisimbahé'u Roké u Mawu Ruata. "I siré sarung mangirolo muhalé 
mabeha, baugu lenau halé i siré sintinia mumahundingang si siré." 14:14 
Bou éé ia nutehung, uté nikasilo pia binawa mawira singkompéng. Su 
wowong binawa éé pia singkatau mumaiang ko tehungang kakela taumata. 
Su tembo-é pia makota wulaéng simbau, dang su limané pia sabité 
mahoro. 14:15 Bou éé singkatau malaikaté baliné simebang bou ralungu 
Waléngu Mawu Ruata. Dingangu tingihé maiha, i sié naenggahé si Sié ko 
mumaiang su wowong binawa éé, "Tibaséko sabité-U éé dang panipo'é su 
orasé ii, batu'u séng témponé manipo; dunia séng nudating témponé 
tipong!" 14:16 Nau i Sié ko mumaiang su wowong binawa éé nanibasé'u 


sabité sarang dunia, uté dunia nitipo. 14:17 Tuhué ia nakasilo pia lai 
singkatau malaikaté baliné simebang bou ralungu Waléngu Mawu su 
sorga. I sié lai mumanengalé sabité mahoro simbau. 14:18 Bou éé, 
singkatau malaikaté baliné, ko mukukawasa putung, dimenta bou mesba. 
Dingangu tingihé maiha i sié naenggahé su malaikaté ko mumanengalé 
sabité mahoro éé, "Tibasé'é sabité'u éé dingang kambiko buangu anggoré 
su dunia, baugu buané séng kebi masasa!" 14:19 Uté malaikaté éé 
nanibasé'u sambité sarang dunia dingang nangambi buangu anggoré éé bou 
koto'é, buhué namahungu éé sarang dalungu papehang anggoré'u 
ralangéhé'u Mawu Ruata ko susebu. 14:20 Kalawou buang anggoré éé 
pehang su likudé'u soa, dang bou papehangu anggoré éé naénggésé daha 
musulungu salu nuleba, sarang nudatingu telu hasu su kiloné karauné, dang 
maraning dua météré karalungé. 


Karalahé 15 


15:1 Bou éé ia nakasilo su langi simbau tanda hérang dang takoaé sulungé. 
Pia malaikaté 1 siré pitu dingangu pitu hombang panginsuéngé. Séng 11 
panginsuéngé Mawu Ruata mupasebangu ralangéhé-é. 15:2 Bou éé ia 
nakasilo pia barang simbau ko tehungang kakela laudé'u sasahemingang 
lau'u putung. Ia nakasilo lai apang taumata ko nakauntu su binatang 
dingangu patongé, dang ko nakauntu su taumata ko aréngé pia angkané. I 
siré apang taumata ko nakauntu éé dudarisi su wiwihé'u laudé éé apidé 
kapanengalé kecapi ko monggo u Mawu Ruata si siré. 15:3 Dang 1 siré 
mususulingu sasulingi Musa, ellangu Mawu Ruata, dingang sasulingu 
Ahusé'u Domba. Kéré ii wawérané, "Mawu, Ruata Ko Limémbong 
Kawasa, kéré'é kalabo'é dang makalahérang apang ko kukoaténg-U! 
Datungu kaselahé'u bangsa, 15:4 Ko i sai ta nataku 1 Kau, Mawu? Ko 1 sai 
madidi muhabaré'u kawawantugé-U? Ketangu i Kau susi. Kalawou bangsa 
sarung dumenta musuba si Kau baugu apang ko niparaléng-U ko adilé séng 
nikasilongu kalawou taumata." 15:5 Suapang bou éé ia nakasilo Baléngu 
Mawu su sorga nawuka, dang Kémangu Mawu pai su ralungé. 15:6 Buhué 
malaikaté i siré pitu dingangu pitung bau silaka éé simebang bou ralungu 


Waléngu Mawu Ruata. Pakéangi siré bou héka lénéng buresi malégo. 
Dang i siré mupupaké u tataka seba i siré ko nikoa bou wulaéng. 15:7 Bou 
éé simbau bou taloarangu diadikang epa nangonggo si siré pitu malaikaté 
éé cawang bulaéng pitung bua ko napéné u lohong dalangéhé'u Mawu 
Ruata, -- Mawu Ruata ko tatapé biahé sarang karengu'é. 15:8 Uté Baléngu 
Mawu Ruata éé napéné u tipung kawawantugé dang kawasangu Mawu 
Ruata. Dang salamangu pitung bau silaka ko niwawa u malaikaté 1 siré 
pitu éé bedang ta nasué, takoaé sarang manga singkatau ko botongé 
makasu sarang dalungu Waléngu Mawu Ruata. 


Karalahé 16 


16:1 Buhué ia nakaringihé tingihé labo bou ralungu Waléngu Mawu Ruata 
kapubérané su malaikaté 1 siré pitu éé, "Dako'é raléng dang bosoko 
ralohongu cawang ralangéhé'u Mawu Ruata pitung bua éé sarang bowongu 
dunia!" 16:2 Malaikaté kahimotongangé dimaléng dingang namosongu 
ralohongu cawangé sarang dunia. Uté pia bisulé dalabo malentihé 
kahengang timuwo su kalawou taumata ko pia tatialangu diadikang éé, 
dingang su apang taumata ko mumanemba patongé. 16:3 Nasué éé 
malaikaté karuané namosongu dalohong cawangé su laudé. Nau sasi nakoa 
musulungu rahangu taumata naté, dang kalawou diadikang ko mububiahé 
su ralungu laudé nasué naté. 16:4 Tuhué malaikaté kateluné namosongu 
dalohongu cawangé su apang salu dingangu manga matang aké, uté 
kebi-kebi aké'é nakoa daha. 16:5 Ia nakaringihé malaikaté ko 
mukukawasa su aké nubéra, "Hukumang ko séng nipakanawo-Nu ko adilé, 
o Ko Kasusingé, Mawu Ruata ko éné, dang ko séng tebé éné! 16:6 1 siré 
séng nupatedo u rahangu manga umaté'u Mawu Ruata dingangu rahangu 
manga nabi; orasé ii i Kau nupanginungu raha si siré. Mang séng hinoné si 
siré!" 16:7 Bou éé ia nakaringihé tingihé bou mesba kabérané, "Mawu, 
Ruata, Ko Nangilémbong Kawasa, nuhino dang adilé hukumang ko séng 
nipakanawo-Nu!" 16:8 Nasue éé malaikaté kaepa'é namungkéngu 
ralohong cawangé su matangello, uté matanggello lai nipakawala 
puhengisé taumata dingangu luwahangé ko makapinsang. 16:9 Taumata 


nipakahengisé dingangu teti makaloso, dang 1 siré mumangané aréngu 
Mawu Ruata, ko mukukawasa su wowongu patiku silaka éé. maning 
kéré'é 1 siré madidi mutobaté bou rosangi siré dang madidi mudalongu 
kawawantugé'u Mawu Ruata. 16:10 Buhué malaikaté kalimané 
namungkéngu ralohong cawangé sarang kararatuangu binatang éé. Uté 
kaselahé'u kararatuangu binatang éé nutingkarendung, dang taumata 
numpangiki lilangi siré ualingu tedu'é. 16:11 Buhué 1 siré kapanganéné 
Mawu Ruata su sorga ualingu putatatahangu tedu i siré dingangu ualingu 
wisulé'i siré. Kaiso 1 siré lai madidi mutobaté bou kakanoa 1 siré raralai. 
16:12 Nasué wou éé malaikaté kaenungé namungkéngu ralohong cawangé 
su salu labo Salu u Efrat. Salu éé nalesa hakiu manga ratu bou simbekang 
daki nakaliu rimaléng. 16:13 Buhué ia nakasilo roké dalai tatelu kakela 
ghahi u tumpahéa. Tumpahéa éé simbau-simbau simebang bou mohongu 
naga, bou mohongu binatang, dang bou mohongi nabi palsu. 16:14 I siré 
éé roké dalai ko mukukoa tanda hérang. Roké tatelu éé nakoa sarang 
manga apang datu su kaselahé'u dunia dang nangomolé si siré tadéau 
muséké su Ello ko labo, éé ko Ellongu Mawu Ruata Ko Nangilémbong 
Kawasa. 16:15 "Pudaringihéko! la dumenta kéré mananako! 
Kasasalamaté su taumata ko tatapé mariaga dingangu mundudiaga 
pakéangé, hakiu 1 sié ta rumaléng tintalang dang maméa su tengongu 
lawo!" 16:16 Bou éé manga roké éé nangomolé manga ratu éé su tampa 
simbau ko su wérangu Ibrani isusego Harmagedon. 16:17 Nasué éé 
malaikaté kapituné namungkéngu ralohongu cawangé sarang kinoang. Uté 
nikaringihé pia tingihé maiha bou ralungu kararatuang su Waléngu Mawu 
Ruata, ko kabérané, "Séng nasué!" 16:18 Bou éé ringang nariadi pia kila 
mususasahédé dingangu tingihé'u relu dudalopé dang mumatingkasé, 
dingangu rinuhé maiha. Bedang ta sinsulé mangkéng bou teta u taumata 
niriadi ko pia dinuhé kéré'é nariadi. Séng 11 dinuhé kaihakéngé! 16:19 Soa 
labo éé naweka napahia tatelu, dang lai apang soangu kaselahé'u wanua su 
dunia ii kebi-kebi nasué narusa. Buhué Mawu Ruata nakatahendung Babel 
soa labo éé. Uté Mawu Ruata nupanginungu anggoré bou cawangu 
anggoré'u Mawu Ruata si sié -- éé ko anggoré'u ralangéhé-é ko kasebuné. 
16:20 Apang toadé nailang, dang manga wuludé naparung. 16:21 Tahiti 


éisé labo bou langi, ko beha'é simbau limang pulo su kiloné, limentu 
nangentung apang taumata. Uté 1 siré nangané Mawu Ruata baugu silaka 
ko nariadi bou tahiti éisé labo éé. 


Karalahé 17 


17:1 Nasué éé singkatau bou i siré pitu malaikaté ko mumanengalé 
cawang pitu éé dimenta sarang koaku dang nubéra, "Mahié'é, ia sarung 
mupasilo si kau kéré apa ko taha pusundalé labo éé sarung ihukung, soa 
labo éé ko nipararisi su reduhé'u manga apang salu. 17:2 Apang 
mararatungu dunia séng numpusundalé dingangé, dang apang taumata su 
dunia naiwukangu anggoré'u pusasundalé'é." 17:3 Bou éé Roké u Mawu 
Ruata nukawasa si sia, dang malaikaté éé nubawa si sia sarang tana linggi. 
Pai séé ia nakasilo pia tau wawiné simbau mumaiang su kahuwangu 
binatang simbau ko awa'é mahamu maghurang, dang ko napéné u wohé u 
kalawou aréng lahinakang su Mawu Ruata. Binatang éé pia tembo'é pitu 
dingang sasungéné mapulo. 17:4 Tau wawiné éé dingangu laku'é awa'é 
saladingang mahamu maghurang, dang pia dalégahé wulaéng, salaka, 
dingangu manga mutiara. Su limané pia lainumang bulaéng simbau 
matatengalé ko napéné lohongu halé daralai dingangu malamuhu, eka u 
pusasundalé'é. 17:5 Su rehu'é pia aréng simbau mabawohé ko pia 
mangaléné ko ta nikasingkaténg. Aréng éé ko "Babel Labo, inangu apang 
ko taha pusundalé dingangu taumata ralugé su dunia." 17:6 Buhué ia 
nakasilo humonéu tau wawiné éé ko naiwukangu rahangu umaté'u Mawu 
Ruata dingangu rahangu apang taumata ko nipaté ualingu satia si Yesus. 
Su témpong ia nutehung tau wawiné éé, ia mangkatéwé nahéra-hérang. 
17:7 Bou éé malaikaté éé nubéra si sia, "Apa nakahérang si kau? Kéréné'é 
ia muhabaréko wué si kau rahasiangu tau wawiné éé dingangu rahasiangu 
binatang ko nisakénangé, binatang ko pia tembo'é pitu dingangu sasungéné 
mapulo. 17:8 Binatang éé séng lenangu bou nubiahé horo, arawé orasé 1 
séng ta sau nubiahé. Marena kadio lai i sié sarung sumebang bou towa u 
papaté dang sarung dumaléng mundolong sarang kawawinasa. Apang 
taumata ko mububiahé su dunia, ko aréngé ta narolé su Buké u Taumata 


Wiahé su horo u dunia niriadi sarung mahérang kamagéng makasilo 
binatang éé. Batu'u binatang éé séng lenangu bou nubiahé horo. Orasé 111 
sié séng ta sau nubiahé, kaiso i sié sarung sau sumepu. 17:9 Su ralungu 
halé ii mambéng pia kapandé dingangu pangangena. Tembo pitu éé ko 
bongkoné pitu, éé ko bongkoné tampa u tau wawiné éé mumaiang. Dang 
tembo pitu éé lai ko datu pitu; 17:10 lima wou 1i siré séng nanawo, simbau 
bedang mupuparénta, dang simbau lai bedang ta narenta. Kamagéngi sié 
sarung marenta, 1 sié ketang mambéng mamarénta kadio témpo. 17:11 
Dang binatang ko séng lenangu bou nubiahé horo, arawé orasé 11 séng ta 
sau nubiahé, éé ko datu kaualuné. I sié lai simbau bou 1 siré pitu ratu ko 
orasé ii séng kadeléngé mundolong kawawinasa. 17:12 Sasungé mapulo 
ko nikasilonu éé ko datu mapulo ko bedang ta naneta nuparénta. Kalso 1 
siré sarung onggolangu kawasa mamarénta kéré ratu dingangu binatang éé 
selamang singkaorasé. 17:13 Datu mapulo kebi-kebi pia pendungi siré 
musulung; kebi i siré manarakangu kuaté dingangu kawasangi siré su 
binatang éé. 17:14 1 siré sarung muséké mundoka Ahusé'u Domba éé. 
Kaiso Ahusé'u Domba éé dingangu manga tumatuhu-é ko satia ko séng 
nikuing-é dingang nipilé-Né éé sarung mamata u manga mararatu éé, 
batu'u ko i Sié Mawungu kalawou ko putatahamawung, dang Datungu 
kalawou mararatu." 17:15 Malaikaté éé nubéra lai, "Aké ko nikasilonu, 
tampa kukaianéngu taha sundalé éé, éé ko kalawou bangsa, kawanua, 
apang banua dang kalawou bahasa. 17:16 Sasungé mapulo dingangu 
binatang ko nikasilonu éé sarung mubinsi u taha sundalé éé. Apang ko éné 
si sié sarung masuéng hampasé si siré, dang i sié koaténgi siré 
pakatintalang. Badangé sarung kinaséng dang ipakahepusé'i siré su putung. 
17:17 Batu'u Mawu Ruata séng nanganoa naungi siré muparaléngu halé u 
Mawu Ruata. Mawu Ruata nupugaghighilé'i siré tadéau panarakangu 
kawasangi siré su binatang, tadéau binatang éé mamarénta sarang musehu 
apang ko niwérangu Mawu Ruata. 17:18 Tau wawiné ko nikasilonu éé ko 
soa labo, ko mumamarénta apang mararatu su dunia." 


Karalahé 18 


18:1 Nasué éé ia nakasilo malaikaté baliné singkatau limintu bou sorga. I 
sié pia kawasané labo, dang bantugé'é nakakoa kaselahé'u dunia natualagé. 
18:2 Dingangu tingihé maha, 1 siré kabérané, "Séng nanawo! Babel labo 
séng nanawo! Orasé 111 sié séng nakoa tampa u manga sétang dingangu 
roké daralai. Su ralungé mububaésé kalawou haghing burung daralai ko 
makamantung taumata. 18:3 Baugu kalawou bangsa séng bou 
numpanginung anggoré'u pusasundalé. Manga mararatungu dunia séng 
nusundalé dingangé, dang manga mudaragang su dunia nakala u kapulung 
dunia ko ta mawawatu." 18:4 Buhué ia nakaringihé tingihé baliné bou 
sorga nubéra, "Sebangké, umaté-Ku! Sebangké bou ralungé! Kumbahangi 
kemu mutuhu kalawou rosangi siré, dang tumuhu mananggong 
hukumangé. 18:5 Baugu rosané séng mututatimbo nudatingu langi, dang 
Mawu Ruata makatahendung lamuhu'é. 18:6 Koako si sié kéréwé 1 sié 
séng nukoa si kemu; balisé 1 sié sarang duang sulé kauli'é bou apang ko 
nikoa'é. Tahoiko lainumangé dingangu inumang ko duang sulé karengga'é 
bou inumang ko nisadiangi siré si kemu. 18:7 Geliréko 1 sié kasasinsara 
dingangu kasasusa ko musulung kauli u kalahamagé dingangu 
kasenangang ko nikoa'é su awa 1 siré. Batu'u mangkaté sintinia 1 sié 
mububéra su watangéngé, Ta ii boki ko mumamarénta! la baliné bawiné 
walu; ia ta sarung makapendang susa!' 18:8 Ualingu éé, uté mang ketangu 
su ralungu sihello 1 sié sarung kahinongu silaka -- sahinda, susa, dingangu 
kalahutung. Dang i sié sarung hengisangu putung, batu'u Mawu Ruata ko 
muhukungi sié éé sarung mukawasa." 18:9 Manga mararatungu dunia ko 
tutuhu su kalawou kakanoa'é lamuhu dingangu kapulung bawiné éé sarung 
mumpukia dingangu sumangi u soa éé kamagéngi siré makasilo tipu 
tutiwua bou putung ko makatutung éé. 18:10 I siré sarung dumarisi bou 
rauné batu'u 1 siré mataku kahinongu sinsara. I siré nubéra, "Inang, baliné 
gampang silaka'é su soa ko timéléng ii -- soang Babel ko matoghasé! 
Mang ketangu su ralungu singkaorasé hukumang si kau iparaléng!" 18:11 
Kalawou mudaragang su dunia mang lai kukia dingangu mumasusangu tau 
wawiné éé, baugu séng takoaé manga singkatau lai ko sarung muluang 
barang iwubalu i siré. 18:12 Takoaé ko muluang bulaéng, salaka, intang 
permata, dang mutiarangi siré, lai héka lénéng, héka ungu, sutra dingangu 


héka laka; kalawou haghing kalu ko mahali kahombangéng, manga 
darotong bou gading dingang bou kalu maraleghadé, bou tembaga, uasé, 
dingangu marmar; 18:13 pising kalu manisé, haghing manga rampa, 
bawengi, mur, dingangu kamania, anggoré dingangu lana, tepong dingangu 
gandung, sapi dingangu domba, kawalo dingangu karéta, manga ellang, lai 
singongu taumata. 18:14 Kalawou mudaragang éé nubéra su tau wawiné 
éé, "Kebi apang ko i kau mapulu managhuang séng nakoa takoaé, dang 
kasenangangu dingangu kasasadada'u séng nailang. I kau ta sarung bedang 
makaréa lai!" 18:15 Kalawou mudaragang ko séng nakala éé dudarisi bou 
rauné, ualingu 1 siré mataku kahinongu sinsara. I siré sarung mahungkia 
dingangu mutingkasusa, 18:16 buhué nubéra, "Inang, baliné gampang 
silaka'é soa ko timéléng i1! Biasané 1 sié ringangu pakéang lénéng, héka 
ungu dang héka laka; biasané i sié maliku u wulaéng, intang permata, 
dingangu mutiara! 18:17 Kaiso mang ketang su ralungu singkaorasé, 1 sié 
séng nikailangéngu kalawou kakakala éé!" Kebi apang kapiténgu kapalé, 
mananumpang dingangu taumatang kapalé, dang apang taumata ko 
hambaké'é su laudé, dudarisi bou rauné. 18:18 Dang mumaenggahé su 
témpongi siré nakasilo tipungu putung kapanutungé soa éé tutiwua. I siré 
mumaenggo, "Bedang takoaé soa waliné ko kéré soa labo 1i!" 18:19 Nau i 
siré nanambungu ebung su tembo 1 siré kéré tatialangu susa, bou éé kukia 
dang mumenggahé, "Tnangké, baliné gampang silaka'é soa labo 1i! 
Kakakala'é séng nakakoa apang taumata ko pia kapalé su laudé nakala! 
Kaiso mang ketangu singkaorasé, 1 sié séng nikailangéngu kalawou 
haghi!" 18:20 Héi sorga, pudaluasé'é baugu kararusangu soa éé! Héi i 
kemu manga umaté'u Mawu Ruata, manga rasulé, dingangu manga nabi, 
pahuluasé! Batu'u Mawu Ruata séng nuhukungi sié kéré wawalisé'u apang 
ko nikoa'é si kemu! 18:21 Bou éé, pia singkatau malaikaté bahani nanapua 
batu simbau -- kéré kalabo u watung gaghilingang dalabo -- namahungu 
watu éé sarang laudé dingangu nubéra, "Kéré ii kakakoa u soangu Babel 
ko timéléng éé sarung iremé pakaiha sarang ta sarung sau kaebakéng. 
18:22 Tingihé'u musiké'i siré munanalangu kecapi, bou 1 siré 
musasampéré, 1 siré mututiu piluté dingang bou i siré mutatiu napiri, séng 
ta sarung sau ikaringihé su ralungu! Séng ta sarung lai bedang kaebakéng 


singkatau mulahalé ko pia singka'é séé, dang kadédongu watung 
gaghilingang mang séng sarungu lai ta ikaringihé. 18:23 Taumata séng ta 
sarung sau makasilo senangu solonu su ralungu; dang lai séng ta sarung 
ikaringihé pia karaméangu saliwangu kawing séé. Apang mudaragang i 
siré éé taumata ko kapiangé su dunia, dang bou singka u marendung 1 kau 
mumangakalé kalawou bangsa su dunia!" 18:24 Babel nihukung batu'u su 
ralungu soa éé nikaebakéng pia dahangu manga nabi, dahangu umaté'u 
Mawu Ruata -- nmbu'é pia dahangu apang taumata ko séng nipaté su 
wowong dunia. 


Karalahé 19 


19:1 Bou éé ia nakaringihé pia barang kéré raringihé tingihé'u gighongu 
taumata mauli bou sorga ko kapubérané, "Dalo su Mawu Ruatangi kité 
Ruata ko mupakasalamaté; I Sié Mawu Ruata kalabokangé dingang 
makawasa! 19:2 Hukumang-é adilé dingangu nutatahino! I Sié séng 
nuhukungu taumata taha sundalé dalabo, ko makarusa dunia ualingu 
pusasundalé'é. Mawu Ruata séng nuhukungu taumata taha sundalé éé, 
batu'u i sié séng namaté manga ellangu Mawu Ruata." 19:3 Bou éé 
tingihé'u taumata mauli éé sau nubéra, "Dalo su Mawu Ruata! Tipungu 
putung ko nakatutung soa labo éé sarung tumipu ta mangedo!" 19:4 Nau i 
siré manga pangaha duang pulo epa su katauné dingangu diadikang epa ko 
su reduhé'u kararatuang éé numpamulangéng dang nanemba Mawu Ruata 
ko muamiang su wowongu kararatuang. I siré nubérangu, "Amin! Dalo su 
Mawu Ruata!" 19:5 Bou éé pia tingihé nikaringihé bou ralungu 
kararatuang éé kabérané, "Dalo su Mawu Ruata, héi apang manga ellangu 
Mawu Ruata, dingangu manga taumata -- apang dalabo dingangu dadio -- 
ko mututahamawu su Mawu Ruata!" 19:6 Nasué éé ia nakaringihé pia 
barang simbau kéré raringihé tinguhé'u gepangu taumata singendu; tingihé 
éé kéré raringihé tingihé'u weladé mumarulung dang musulungu relu 
mumaopéhé. Ia nakaringihé si siré kabérané, "Dalo su Mawu Ruata! 
Batu'u Mawu, Ruatangi kité Ko Nangilémbong Kawasa éé séng 
mamarénta su orasé ii! 19:7 Mahié 1 kité mukasenangang dingangu 


mudaluasé; mahié i kité mudalongu kawawantugé-é! Batu'u séng 
nudatingu ellong pukawingangi Sié ko mumanengalé pangkaté'u Ahusé'u 
Domba éé, dang boroté-é séng nasadia su pukawingang-é. 19:8 Pakéang 
lénéng malénda séng nionggo pakiloho si Sié." (Pakéang lénéng éé ko 
kakanoa mapia ko séng nikoa u manga umaté'u Mawu Ruata.) 19:9 Buhué 
malaikaté éé nubéra si sia, "Bohéko 1i: 'Karaluasé su taumata ko ninoté 
sarang saliwangu Ahusé'u Domba éé.'" Bou éé malaikaté éé bedang 
nanamba lai, "Ii habaré tengadé bou Mawu Ruata." 19:10 Ia nutingkaensu 
su tengongu malaikaté éé nanemba si sié, kaiso i sié nubéra si sia, 
"Kumbahang! Kumbahang manemba si sia, panemba'é su Mawu Ruata! 
Batu'u ia mang lai ellang kéré i kau dingangu kéré manga ana u simbau u 
ko mumanengalé kahengang su kesaksiangi Yesus!" Batu'u kesaksiangi 
Yesus éé ko mupakasingka su kalawou taumata ko muluhabaré'u nubuété. 
19:11 Bou éé ia nakasilo sorga nawuka, buhué nakasilo pia kawalo 
mawira simbau. Sasakéné aréngé isusego si Masatia dingangu Matengadé. 
1 Sié adilé su halé u mamutusé'u hukumang dang su ralungu pusékétang ko 
kukoaténg-é. 19:12 Mata-Né kakela henang putung dang tembo-é pia 
makota-Né singendu. Su wadang-é pia aréng simbau mabawohé; dang 
ketangi Sié sisané masingka u aréng éé. 19:13 Juba ko niloho-é séng 
nilaéhé su raha. Dang 1 Sié nisego "Héngétangu Mawu Ruata." 19:14 
Buntuangu séké u sorga katuhu'é si Sié su wowongu kawalo mawira, 
dingangu pakéangi siré lénéng mawira maléno. 19:15 Bou mohong-é pia 
peda mahoro simbua simebang dang dingangu péda éé 1 Sié namata 
kalawou bangsa, dang 1 Sié sarung marenta sarangki siré dingangu teking 
uasé. I Sié sarung mameha buang anggoré su papehangu anggoré'u 
ralangéhé'u Mawu Ruata Ko Nangilémbong Kawasa. 19:16 Su juba-Né 
dingangu su palang-é pia aréng ii mabawohé, "Datung kalawou ratu, dang 
Mawungu kalawou mahangu mawu." 19:17 Bou éé ia nakasilo malaikaté 
simbau dudarisi su wowongu matangello. Dingangu tingihé mahia 1 sié 
mumaenggahé su manga burung katela'é tarai su kinoang. "Mahié 
pukomolé tadéau songo su saliwang labo ko koaténgu Mawu Ruata! 
19:18 Mahié kina gesingu manga mararatu, gesingu manga hulubalangu 
pusékétang, dingangu gesingu manga bawahaningu séké, mahié kina 


gesingu manga sumasakéng kawalo dingang gesingu kawalongi siré dang 
dingang gesingu apang taumata, dalabo dingangu radio, ellang dingangu 
kawanua matéi!" 19:19 Tuhu'é ia nakasilo binatang éé, dingangu manga 
mararatung dunia dingangu buntuangu séké i siré, nukomolé gunangu 
muséké mundoka si Sié ko saké-saké su kawalo mawira dingangu 
buntuangu séké-é. 19:20 Uté binatang éé nikasamé singkasamé dingangu 
nabi palsu ko lenau bou nukoa manga tanda hérang su tengongu binatang 
éé. (Dingangu manga tanda hérang éé binatang éé mumangakalé apang 
taumata ko pia tatialangu binatang éé,) Buhué binatang dingangu nabi 
palsu éé niremé biahé sarang dalungu laudé'u putung kahénané dingangu 
malela. 19:21 Dang buntuangu séké 1 siré nipaténgu péda ko simebang bou 
muohongu sumasakéngu kawalo mawira éé. Uté manga burung 
numpusongo dang ualingu kapiangu léhé'é kimina gesingi siré ko nipaté. 


Karalahé 20 


20:1 Bou éé ia nakasilo malaikaté simbau limintu bou sorga. Su limané 1 
siré mumanengalé kakunsi towa u papaté dingangu mantung labo simbau. 
20:2 Buhué i sié nanamé naga éé, ko i katoang magurang, -- éé ko Setang 
arau Roké Dalai éé -- dang nanguhungi sié selamangu sihiwu su taungé. 
20:3 Bou éé malaikaté éé nundémé u naga éé sarang dalungu towa u 
papaté, buhuéwé nangunsi towaé éé dingang niségélangé, tadéau naga éé 
séng ta sau makapangakalé kalawou bangsa su horo u témpo sihiwu su 
taungé éé masué. Masué éé i sié harusé ipelo kadio témpo. 20:4 Bou éé ia 
nakasilo manga kararatuang, dingangu manga taumata ko mumaiang su 
kararatuang éé nionggolangu kawasa panantu u hukumang. Ia nakasilo lai 
manga himukudé'u apang taumata naté ko tembo'é bou nitatetadé ualingi 
siré mususaksingi Yesus, dang mumangékéngu tatanatangu Mawu Ruata. I 
siré éé ko manga taumata ko ta mumanemba binatang, arau patongé. I siré 
lai mang bedang ta sinsulé nanarima u tatialangu binatang éé su rehu arau 
su limangi siré. Uté i siré sau nubiahé dang mumamarénta kéré ratu 
dingangi Kristus selamang sihiwu su taungé. 20:5 Ili kahimotongangu 
taumata naté sau nipubangung. (Kaiso taumata waliné ko séng naté ta sau 


nipubiahé selamang sihiwu su taungé éé.) 20:6 Karaluasé su apang 
taumata ko séng sau nipubangung dingang su kahimotongangé éé. I siré 
hinoné makoa tataghuanéngu Mawu Ruata. Papaté karuang suléné ta 
makapukawasa si siré. I siré sarung makoa manga imam u Mawu Ruata 
dingang imam i Kristus; dang 1 siré sarung mamarénta ringang-é selamang 
sihiwu su taungé. 20:7 Suapang nasué témpo sihiwu su taungé éé, Sétang 
sarung ipelo bou tutupangé, 20:8 dang i sié sarung dumaléng mangakalé 
kalawou bangsa ko nakaésé su kaselahé'u dunia, éé ko Gog dingangu 
Magog. Sétang nangomolé si siré gunang muséké, simbau buntuang ko 
tumaniu labo, musulungu enné su apéng kauli'é. 20:9 Uté 1 siré 
numpukaliaésé sarang kaselahé'u dunia, bou éé rimenta nuliwung 
pudaraséngangu manga umaté'u Mawu Ruata dingangu soa ko 
ikukendagé'u Mawu Ruata. Kaiso putung nanawo wou langi dang 
nupakahepusé'i siré. 20:10 Bou éé Sétang ko nangakalé si siré éé, 
niwahung sarang laudé'u putung dingangu malela. Séé tampa u binatang 
dingangu nabi palsu éé niremé kahorokangé. I siré sarung baukang ello 
hebi sarang karengu'é. 20:11 Nasué éé ia nakasilo pia simbau kararatuang 
mawira labo dingangi Sié ko mumaiang su wowoné. Langi dingangu dunia 
mailang bou tengo-Né, hakiu séng ta ikasilo lai. 20:12 Dang ia nakasilo 
manga taumata naté dadio dalabo, dudarisi su tengongu kararatuang éé. 
Uté manga apang buké nasuéng bukané. Buhué pia buké baliné simbau 
niwuka, éé ko Buké u Taumata Wiahé. Bou éé hukumang nipakanawo su 
taumata naté, sindaléngu kakanoa 1 siré kéré ko kabawohé su ralungu 
manga buké éé. 20:13 Bou éé laudé nanarakangu apang taumata naté ko 
bawa su ralungu wenang. Papaté dingangu Duniangu Papaté malaing 
nanarakangu manga tau naté ko éné su limané. Dang kalawou taumata naté 
éé kebi-kebi manarima u hukumang ko sindaléngu kakanoa i siré. 20:14 
Bou éé Papaté dingangu Duniangu Papaté niwahung sarang laudé'u 
putung. (Laudé'u putung ii ko papaté karuang suléné.) 20:15 Kalawou 
taumata ko aréngé ta nawohé su ralungu Buké u Taumata Wiahé, iremé su 
ralungu laudé'u putung. 


Karalahé 21 


21:1 Bou éé ia nakasilo langi ko buhu dingangu dunia wuhu. Langi 
himotongé dingangu laudé dunia himotongé séng nailang dingangu 
naghengging. 21:2 Nau ia nakasilo soa susi éé, ko Yerusalem buhu, 
natentung bou sorga bou Mawu Ruata. Soa éé séng nisadia kéré singkatau 
boroité ko séng nipakétang tadéau ipusombangu pardégong. 21:3 Bou éé 
ia nakaringihé pia tingihé bou kararatuang éé kabérané maiha, "Orasé 11 
katanakéngu Mawu Ruata ko séng dingangu taumata! I Sié sarung 
mubiahé dingangi si siré, dang i siré sarung makoa umaté-é. Mawu Ruata 
sisané sarung maéné dingangi siré dang makoa Mawungi siré. 21:4 Į Sié 
sarung mangemu aké u mata bou matangi siré. Papaté séng sarung takoaé 
lai; kasasusa, kakia, arau manga pendangu tedu séng sarung takoaé lai. 
Kalawou manga halé tebé séng nasué nailang." 21:5 Bou éé 1 Sié ko 
mumaiang su wowong kararatuangé éé nubéra, "Ii séng témponé kebi-kebi 
Daku koaténg buhu!" I Sié nubéra lai si Sia, "Bohéko 1, baugu apang 
bawéra ii ko mang tengadé dingangu kapangimanéng." 21:6 Bou éé 1 Sié 
nubéra, "Séng naganapé! Ia ko kahimotongangé dingangu ko kasamuringé. 
Ia ko Mawu bou Panetakéngé sarang Panginsuéngé. Apang taumata ko 
nungkarou, sarung Daku onggolangu inumang ko takoaé luangé bou 
matang aké u pubawiahé. 21:7 Apang taumata nakauntu sarung 
makatarima u halé éé bou Ia. la sarung makoa Mawuné, dang 1 sié makoa 
ana-Ku. 21:8 Arawé taumata matatalo, taha pukianaté, taumata ralugé, 
tahapaté, taha pusundalé, taumata pia singkaé marendung, mananemba 
berhala, dang apang ko maraléo sarung iremé su ralungu laudé'u putung 
dingangu malela kahénané, éé ko papaté karuang sulené." 21:9 Singkatau 
bou taloarangu malaikaté 1 siré pitu malaikaté ko mumanengalé cawang 
lohongu pitu hukumang panginsuéngé éé dimenta sarang koaku dingangu 
nubéra, "Mahiél! Ila sarung manebo si kau Boroité, éé kawingu Ahusé'u 
Domba." 21:10 Uté Roké u Mawu Ruata mukawasa si sia, dang malaikaté 
éé nubawa si sia sarang bongkongu wuludé marangé. I sié nanebo u 
Yerusalem, soa susi éé, soa ko natentung bou sorga, bou Mawu Ruata, 
21:11 dingangu kalahamagé dang kawawantugé'u Mawu Ruata. Soa éé 
kukérong kéré watu intang, kéré watu permata yaspis matilang musulungu 
eisé balaké. 21:12 Mésélé darendungé labo marangé, pia tukadé 


sasukangé mapulo dua, dang dudiagaténgu malaikaté mapulo dua. Su 
apang tukadé sasukangé pia aréngu sukungu bangsa Israel mabawohé. 
21:13 Pia tatelu tukadé sasukang ko mututengongu apang bukuné; tatelu 
su simbekang daki, tatelu su simbekang timuhé, tatelu su simbekang 
sawenahé, dang tatelu su simbekang bahé. 21:14 Mésélé pagaré'u soa éé 
nipararisi su wowong pundasi mapulo dua. Su tumandihé éé pia aréngi siré 
mapulo dua rasulé'u Ahusé'u Domba éé mabawohé. 21:15 Malaikaté ko 
kadudatoné ringangku éé pia teking laukuré bou wulaéng, pupangukuré 
soa éé, apang tukadé sasukangé dingangu mésélé. 21:16 Soa éé bukuné 
epa -- nandu'é dingangu wenahé musulung. Nau malaikaté éé nangukuré 
soa éé dingangu teking laukuré'é; nikasingkaténg nandu'é 2.400 su kiloné; 
benahé dingangu rangé'é musulungu nandu'é. 21:17 Su témpongu 
malaikaté éé nangukuré mésélé, nikasingkaténg dangé u Ukurang ko 
nipaké u malaikaté éé ko ukurang ko pupupaké u taumata. 21:18 Mésélé'u 
soa éé nikoa bou watu yaspis, arawé soané sisané bou wulaéng takoaé 
lau'é, malénda musulungu sahemingang. 21:19 Batu tumandihé'u soa éé 
nilegahéngu haghingu batu intang. Batu tumandihé himotongé nikoa bou 
batu yaspis, karuané bou watu nilam, kateluné bou watu yakut, kaepa'é 
bou batu zamrud, 21:20 kalimané bou watu unam, kaenungé bou watu 
delima, kapituné bou watu ratna cempaka, kaualuné bou watu pirus, 
kasioné bou watu topas, kapuloné bou watu krisopras, kapulo esa'é bou 
watu lazuardi, dang kapulo duané bou watu kecubung. 21:21 Tukadé 
mapulo dua sasukangé nariadi bou mutiara mapulo dua, apang tukadé 
nikoa bou mutiara pusimbau. Daléng su soa éé nikoa bou wulaéng takoaé 
lawé, matilang kakela sahemingang kukérong. 21:22 Ia ta nakasilo 
Waléngu Mawu Ruata su ralungu soa éé, batu'u Waléngu Mawu Ruatané 
ko Mawu sisané, Mawu Ruata Ko Nangilémbong Kawasa, dingangu 
Ahusé'u Domba éé. 21:23 Soa éé séng tawahaluasé'u pia senangu 
matangello ringangu wulang, batu'u kawawantugé'u Mawu Ruata 
mangonggo u senangé, dang Ahusé'u Domba éé ko soloné. 21:24 Kalawou 
bangsa su dunia sarung dumaléng su tualagé'é, dang manga mararatu mang 
lai sarung mumpubawa kakakala i siré sarang soa éé. 21:25 Apang tukadé 
sasukangu soa éé sarung mabawuka su kanandu'u ello; séng ta kunsikang, 


batu'u séé séng takoaé hebi. 21:26 Kawawantugé dingangu kakakala u 
kalawou bangsa sarung bawanéng sarang dalungu soa éé. 21:27 Kaiso 
taumata ko mukukoa manga halé ko makamuta, arau taumata ko maléo -- 
nimbu'é manga apang ko malamuhu. sarang kadio-dio ta sarung makasu su 
ralungée. Ko sarung sumu ketangu taumata ko aréngé kabawohé su 
ralungu Buké u Taumata Wiahé, buké u Ahusé'u Domba éé. 


Karalahé 22 


22:1 Malaikaté éé lai nanebo si sia salu ko aké'é mangonggo u pubawiahé. 
Salu éé matilang kakela balaké'u éisé muménggésé bou kararatuangu 
Mawu Ruata dingangu Ahusé'u Domba éé. 22:2 su taloarangu raléng su 
soa. Su wiwihé'u salu éé, su ruang beka pia kalu putatumbiahé, ko mubua 
mapulo dua susuléné su ralungu sintaung, arau sinsulé simbulang. 
Dakaluné ipaké pangundang kalawou bangsa. 22:3 Su ralungu soa éé ta 
kahombangéng sarang manga simbau ko nikahinongu kakutoké'u Mawu 
Ruata. Kararatuangu Mawu Ruata dingangu Ahusé'u Domba éé sarung 
maéné su ralungu soa éé. Manga ellang-é sarung mutahamawu si Sié, 22:4 
dang mutehung gati-Né. Aréng-é sarung iwohé su rehu 1 siré. 22:5 1 siré 
séng tawahaluasé'u mudéa solo arau tualagé'u matangello, baugu séng 
takoaé hebi lai, dang Mawu Ruata sisané sarung manualagé si siré. Uté 1 
siré sarung mamarénta kéré ratu sarang karengu'é. 22:6 Bou éé malaikaté 
éé nubéra si sia, "Kalawou wawéra ii ko mang tengadé dang 
kapangimanéng. Mawu Ruata ko séng nangonggo u Roké-é su manga 
nabi, séng nundoi malaikaté-é tadéau pupasilo su apang manga ellang-é 
apang ko harusé maligha mariadi." 22:7 "Putehungko 1i!" angkungi Yesus, 
"Ia sarung maligha dumenta. Karaluasé su taumata ko mararingihé su 
wawérang nubuété su ralungu buké 11!" 22:8 Ia, 1 Yohanes, séng 
nakaringihé dingangu séng nakasilo kebi-kebi 1. Suapang ia nasué bou 
nudaringihé dingangu nutehung kebi-kebi éé ia namulangéng su tengongu 
malaikaté ko séng bou nupasilongu kebi-kebi éé si sia, dang ia mapulu 
manemba si sié, 22:9 kaiso i sié nubéra si sia, "Kumbahang! Kumbahang 
manemba si sia! Panemba'é Mawu Ruata! Batu'u ia mang lai ellang kéré 1 


kau, dang kéré manga ana u simbau u apang manga nabi dingangu manga 
apang taumata ko mududaringihé tintiro su ralungu buké 11!" 22:10 Bou éé 
i sié sau nubéra, "Kumbahang mamuningu manga wawérangu nubuété su 
ralungu buké ii, batu'u séng maraning témponé kebi-kebi 11 sarung mariadi. 
22:11 Taumata raralai, balaété kasaunéng pukoa ko dalai; taumata 
maralamuhu, balaé'é kasaunéng pulamuhu awa'é; taumata ko tutuhu 
kapulungu Mawu Ruata, balaété turusé putuhu kapulungu Mawu Ruata, 
dang taumata ko séng nitilahé mubiahé gunangu Mawu Ruata, balaété 
turusé pubiahé tilahé gunangu Mawu Ruata." 22:12 "Putehungko ni!" 
angkungi Yesus, "Séng ta marengu lai Ia sarung dumenta mubawa 
bawaéhé ko pamalisé apang taumata tumuhu apang ko nikoa'é. 22:13 Ia 
ko kahimotongangé dingang ko kasamuringé; Ko Ia Mawu bou Tetaé 
sarang Panginsuéngé." 22:14 Karaluasé su taumata ko numpanguhasé 
jubané sarang nawuresi hakiu 1 siré pia haké'é makakang buang kalung 
putatumbiahé dang makasu su ralungu soa éé bou tukadé sasukang. 22:15 
Arawé apang taumata ko mukukoa manga halé lamuhu, ko mupupaké u 
singka marendung, apang taumata ko mukukoa kakanoa sundalé, ko 
mamaté, ko manemba berhala, dang apang taumata maraléo, mbaéng 
dingangu wawéra dingangu lai kakanoa, kebi-kebi taumata éé tampa'é su 
likudé'u soa éé. 22:16 "Ia, 1 Yesus, ko séng nundoi u malaikaté-Ku 
pakakoa sarangki kemu tadéau 1 sié pupakasingka u kalawou halé ii 
gunangu kapapiangu kalawou jamaaté. Ia ii toronangi Daud. Ko Ia bituing 
kadademahé ko kukérong éé." 22:17 Roké u Mawu Ruata dingangu 
Boroité nubéra, "Mahié'é!" Apang taumata ko makarmgihé ii harusé lai 
mumpubéra, "Mahié'é!" I sai ko narou, harusé 1 sié rumenta! Dang 1 sai ko 
pia kapulu, pangala'é i sié aké ko makaonggo u pubawiahé éé takoaé 
wawaéhé. 22:18 Su apang taumata ko nakaringihé bawérangu nubuété su 
ralungu buké ii, ia, 1 Yohanes, mangonggo u ingaté 1; kamagéngu pia 
taumata manambangu manga apa su manga wawérangu nubuété 1i, uté 
Mawu Ruata sarung manambangu hukumang su taumata éé dingangu 
hukumang silaka ko kéré séng nighambaré su ralungu buké i1. 22:19 Dang 
kamagéng taumata mangurang manga apa bou manga wawérangu nubuété 
ii, uté Mawu Ruata lai sarung munggahing bagéangé ko nighambaré su 


ralungu buké ii -- éé ko bahagéang bou kalu putatumbiahé dang bou soa 
susi éé. 22:20 I Sié ko nubawa habaré ii nubéra, "Tengadé, Ia maligha 
sarung dumenta!" Amin! Denta'é, o Mawu Yesus! 22:21 Malowoko 
Mawu Yesus mangonggo u alamaté-é su kalawou umaté'ru Mawu Ruata! 


